
QUAEST.  &  ARTIC.  SUPPLEMENTI  TERTIAE  PARTIS 


QUAESTIO  I. 

De  parlibus  poeniientiae  in  speciali, 
ti  primo  de  eonlritione. 

1.  Utrum  contritio  sit  dolor  prò  peccatis  assum- 
^~      ptus  cum  proposito  confitendi. 

2.  Utrum  sit  actus  virtutis. 

3.  Utrum  attritio  possit  fieri  contritio. 

QUAESTIO  II. 

De  obiecto  contriiionis. 

1.  Utrum  homo  debeat  conferì  de  poenis,  et  non 

solum  de  culpa. 

2.  Utrum  contritio  esse  debeat  de  originali 

3.  Utrum  de  omni  actuali  commisso. 

4.  Utrum  de  omni  peccato  actuali  committendo 

5.  Utrum  de  peccato  alieno. 
Utrum  de  singulis  peccatis  mortalibus. 

QUAESTIO  III. 

De  quantitaie  contriiionis. 

I-  Utrum  contritio  sit  major  dolor,  qui  esse  possit 
in  natura. 

2.  Utrum  possit  esse  nimis  magnus  dolor 

3.  Utrum  possit  esse  major  dolor  de  uno  peccato, 

Liuam  de  alio. 

QUAESTIO  IV. 

De  tempore  contriiionis. 

I  I.   Utrum  tota  ista  vita  sit  tempus  contritionis. 
2.  Utrum  expediat  continue  conteri  de  peccato. 
ò  3.  Utrum  animae  separatae  contristentur  de  pec- 
\        catis. 

QUAESTIO  V. 

De  effectu  contritionis 

1.  Utrum  remissio  peccatorum  sit  effectus  con- 
tritionis. 

2.  Utrum  contritio  possit  totaliter  auferre  rea  tu  re 

poenae. 

3.  Utrum  parva  contritio  sufficiat  ad  deletionero 

magnori'm  peccatorum. 

QUAESTIO  VI. 
De  confessione,  et  ejns  necessitate. 

1 .  Utrum  confessio  sit  necessaria  ad  salutem. 

2.  Utrum  sit  de  jure  naturali. 

3.  Utrum  omnes  teneantur  ad  confessionem. 

4.  Utrum  quis  possit  confiteri   peccatum,  quod 

non  habet. 
j.  Utrum  teneamur  statim  confiteri  peccatum. 
6.  Utrum  possit  cum  aliquo  dispensari,  ne  nomini 

confiteatur. 

QUAESTIO  VII. 

De  confessionis  quidditate. 

1 .  Utrum  Augustinus  convenienter  confessionem 

definiat,  quod  confessio  est,  per  quam  mor- 
bus latens  cum  spe  veniae  aperitur. 

2.  Utrum  confessio  sit  actus  virtutis. 

3.  Utrum  sit  actus  virtutis  poenitentiae. 

QUAESTIO  Vili. 

De  ministro  confessionis. 

1.  Utrum  sit  necessariura  confiteri  sacerdoti. 

2.  Utrum  liceat  in  aliquo  casu  alteri    confiteri, 

quam  sacerdoti. 

3.  Utrum  aliquis  non  sacerdos  possit  audire  in 

confessione  peccata  venialia  extra  casum  ne- 
cessitatis. 

4.  Utrum  sit  necessarium  confiteri  proprio  sacer- 

doti. 

5 .  Utrum  possit  aliquis  alteri  sacerdoti  confiteri, 

quam  proprio,  ex  privilegio,  vel  mandato  su- 
perioris. 

6.  Utrum  moriens  possit  absolvi  a  quolibet  sa- 

cerdote. 

QUAESTIO  XV. 

De  his,  per  quae  fit  satisfactio. 

i.  Utrum  oporteat  fieri  satisfactionem  per  opera 


Utrum    poena   temporalis    taxetur   secundum 
quantitatera  culpae. 


QUAESTIO  IX. 
De  qualilaie  confessionis. 

i.  Utrum  confessici  possit  esse  informis. 

2.  Utrum  oporteat  confessionem  integram  esse. 

3.  Utrum  quis  possit  per  alium,  vel  per  scriptum 

confiteri. 

4.  Utrum  illae  sexdecim  conditiones.  quae  assi- 

gnantur  a  magistris,  requirantur  in  confes- 
sione. 

QUAESTIO  X. 

De  effectu  confessionis. 

x.  Utrum  confessio  liberet  a  morte  peccati. 

2.  Utrum  liberet  aliquo  modo  a  poena. 

3.  Utrum  aperiat  paradisum. 

4.  Utrum  tribuat  spem  salutis. 

5.  Utrum  confessio  generalis  deleat  peccata  mor- 

talia  oblila. 

QUAESTIO  XI. 
De  sigillo  confessionis. 

1.  Utrum  in  quolibet  casu  teneatur  homo  celare 

ea,  quae  sunt  sub  sigillo  confessionis. 

2.  Utrum  sigillum  confessionis  se  extendat  ad 

alia,  quam  quae  habita  sunt  in  confessione. 

3.  Utrum   solus    sacerdos  sigillum   confessionis 

habeat 

4.  Utrum  sacerdos  possit  revelare  confessionem 

de  licentia  confitentis 

5.  Utrum  teneatur  celare  ea,  quae  etiam  aliter 

novit. 

QUAESTIO  XII. 

De  satisfactionc,  et  ejus  quiddilate. 

1.  Utrum  satisfactio  sit  virtus,  vel  actus  virtutis. 

2.  Utrum  sit  actus  justitiae. 

3.  Utrum  definitio  satisfactionis  convenienter  as- 

signetu:  ab  Augustino. 

QUAESTIO  XIII. 
De  satisfactionis  possibililate. 

1.  Utrum  homo  possit  satisfacere  Deo. 

2.  Utrum  unus  prò  alio  possit  satisfacere. 

QUAESTIO  XIV. 
De  qualilaie  satisfactionis. 

1.  Utrum  homo  possit  de  uno  peccato  sine  alio 

satisfacere. 

2.  Utrum  possit  satisfacere  existens  extra  chari- 

tatem  de  peccatis  aliis  sibi  prius  dimissis. 

3.  Utrum  nomini,  postquam  habuerit  charitatem, 

satisfactio  praecedens  incipiat  valere. 

4 .  Utrum  opera  satisfactoria  extra  charitatem  facta 

sint  alicujus  boni  meritoria. 

5.  Utrum  valeant  ad  mitigationem   poenae  infer- 

nalis. 


poenalia. 

2  Utrum  flagella,  quibus  punimur  a  Deo  in  hac 

vita,  sint  satisfactoria. 
3.  Utrum  convenienter  enumerentur  opera  satis- 
factoria. 

QUAESTIO  XVI. 
De  suscipientibus  hoc  saeramentum. 

1 .  Utrum  poenitentia  possit  esse  in  innocentibus. 

2.  Utrum  in  sanctis,  qui  sunt  in  gloria. 

3  Utrum  in  angelis  bonis,  vel  malis. 

QUAESTIO  XVII. 
De  potestate  clavium. 

1.  Utrum  claves  debeant  esse  in  ecclesia. 

2.  Utrum  clavis  sit  potestas  ligandi,  ac  solvendi. 

3.  Utrum  sint  duae,  vel  una  tantum. 

QUAESTIO   XVIII. 
De  effectu  clavium. 

1.  Utrum  potestas  clavium  se  extendat  ad  culpae 

remissionem. 

2.  Utrum  se  extendat  ad  remissionem  poenae. 

3.  Utrum  sacerdos  per  potestatem  clavium  possit 

ligare. 

4.  Utrum  sacerdos  possit  ligare,  et  solvere  se- 

cundum proprium  arbitrium. 

QUAESTIO     XIX. 

De  minisiris  clavium. 

i.  Utrum  sacerdos  legalis  claves  habuerit. 

2.  Utrum  Christus  claves  habuerit. 

3.  Utrum  soli  sacerdotes  claves  habeant. 

4.  Utrum  sancti  viri  non   sacerdotes   claves  ha- 

beant, vel  usum. 

5.  Utrum  mali  sacerdotes  usum  clavium  habeant 

efficacem. 

6.  Utrum  schismatici,  haereti;i,  excommunicati, 

suspensi,  degradati  habeant  usum  clavium. 

QUAESTIO  XX. 
De  his,  in  quos  usus  clavium  exerceri  pò  tesi. 

1 .  Utrum  sacerdos  possit  uti  clave,  quam  habet, 

in  quemlibet  hominem. 

2.  Utrum  sacerdos  possit  semper  suum  subdituru 

absolvere. 

3.  Utrum  aliquis  possit  uti  clavibus  in  suum  su- 

periorem. 

QUAESTIO    XXI. 

De  excommunicatione . 

1.  Utrum    convenienter   definiatur   excommuni- 
catio. 

2.  Utrum  Ecclesia  debeat  aliquem  exeommuni- 

care. 
3     Utrum  aliquis  sit  exeommunicandus  prò  aliquo 

damno  temporali. 
4.  Utrum  exeommunicatio  injuste  lata   aliquem 

habeat  effectum. 


QUAESTIO  XXII. 

De  his,  qui  possimi  exeommunieare, 
et  exeommunicari. 

1.  Utrum    quilibet    sacerdos    possit    exeommu- 

nieare. 

2.  Utrum  non  sacerdos  possit  exeommunieare. 

3.  Utrum  excommmiicatus,  vel  suspensus  possit 

exeommunieare. 

4.  Utrum  aliquis  seipsum,  vel  aequalem,  vel  su- 

periorem  possit  exeommunieare. 

$.  Utrum  aliqua  communitas  possit  exeommu- 
nicari. 

6.  Utrum  semel  exeommunicatus  possit  iterum 
exeommunicari. 

QUAESTIO  XXIII. 
De  participaiione  cum  exeommunicatis. 

1.  Utrum  liceat  exeommunieato  eommunieare  in 

puris  corporalibus. 

2.  Utrum  partecipata  exeommunieato  sit  exeom- 

municatus. 

3.  Utrum  partieipare  exeommunieato  in  casibus 

non  concessis  sit  sempre  peccatum  mortale. 

QUAESTIO   XXIV. 
De  absolutione  ab  exeommunicatione. 

1.  Utrum  quilibet  sacerdos  possit  suum  subditum 

absolvere  ab  exeommunicatione. 

2.  Utrum  aliquis  invitus  possit  absolvi. 

3.  Utrum  possit  absolvi  ab  una  exeommunica- 

tione, et  non  ab  alia. 

QUAESTIO  XXV. 
De  indulgentia. 

1.  Utrum  per  indulgentias  possit  aliquid  remitti 

de  poena  satisfactoria. 

2.  Utrum  indulgentiae  tantum  valeant,  quantum 

sonant. 

3.  Utrum  sit  indulgenza  facienda  prò  temporali 

subsidio 


QUAESTIO  XXVI. 

De  his,  qui  possunt  indulgentias  facere 

1.  Utrum  sacerdos  parochialis  possit  indulgentias 

facere 

2.  Utrum  diaeonus,  vel  non  sacerdos  possit  in- 

dulgentias facere 

3.  Utrum  episcopus  possit  indulgentias  facere. 

4.  Utrum  existens  in  peccato  mortali  possit  in- 

dulgentias facere. 


QUAESTIO  XXVII. 
De  his,  qtiibus  valent  indulgentiae. 

1.  Utrum  indulgentiae    valeant    existentibus    in 

peccato  mortali. 

2.  Utrum  valeant  religiosis. 

3.  Utrum  valeant  illis,  qui  non  faeiunt  id,  prò 

quo  dantur. 

4.  Utrum  valeant  illis,  qui  dant. 

QUAESTIO  XXVIII. 
De  solemni  rilu  poenitentiae. 

1.  Utrum  aliqua  poenitentia  possit  publicari,  vel 

solemnizari. 

2.  Utrum  solemnis  poenitentia  possit  iterari. 

3.  Utrum  publiea  poenitentia  sit  imponenda. 

QUAESTIO  XXIX. 
De  sacramento  extremae  unctionis. 

1.  Utrum  extrema  unctio  sit  sacramentum. 

2.  Utrum  sit  unum  sacramentum. 

3.  Utrum  hoc  sacramentum  sit  a  Christo  insti- 

tutum. 

4.  Utrum  oleum  olivae  sit  conveniens   materia 

hujus  sacramenti. 

5.  Utrum  oporteat  oleum  esse  eonsecratum. 

6.  Utrum  materia  hujus  sacramenti  debeat  per 

episcopum  consecrari. 

7.  Utrum  hoc  sacramentum  habeat  aliquam  for- 

mam. 

8.  Utrum  forma  hujus  sacramenti  debeat  proferri 

per  orationem  deprecativam. 

9.  Utrum  praedicta  oratio  sit  eompetens  forma 

hujus  sacramenti. 

QUAESTIO  XXX. 

De  (jfectu  hujus  sacramenti, 

1.  Utrum  extrema  unctio  valeat  ad  remissionera 

omnium  peccatorum. 

2.  Utrum  sanitas  corporalis  sit  effectus  hujus  sa- 

cramenti. 

3.  Utrum    hoc    sacramentum    imprimat    chara- 


QUAESTIO  XXXI. 
De  ministro  hujus  sacramenti. 

1 .  Utrum  laicus  possit  conferre  hoc  sacramentum. 

2.  Utrum  diaeonus. 

3.  Utrum  solus  episcopus. 

QUAESTIO  XXXII. 

Quibus  hoc  sacramentum  conferri  debei 
et  in  qua  parte. 

1 .  Utrum  hoc  sacramentum  debeat  conferri  sanis. 

2.  Utrum  in  qualibet  infirmitate. 

3.  Utrum  furiosis,  et  amentibus. 

4.  Utrum  pueris. 

5.  Utrum  totum  corpus  debeat  inungi. 

QUAESTIO    XXXIX. 

De  impedimeniis  hujus  sacramenti. 

i.  Utrum  sexus  foemineus  impediat  hujus  sacra- 


6.  Utrum  convenienter  determinentur  partes,  in 

quibus  inungitur. 

7.  Utrum  mutilati  in  praedictis  paitibus  tantum 

inungi  debeant. 


QUAESTIO  XXXIII. 

De  iteratione  hujus  sacramenti. 

Utrum  hoc  sacramentum  debeat  iterari. 
Utrum  in  eadem  infirmitate  debeat  iterari. 

QUAESTIO     XXXIV. 

De  sacramento  ordina. 

Utrum  ordo  in  Ecclesia  esse  debeat. 

Utrum  convenienter  definiatur. 

Utrum  sit  sacramentum. 

Utrum  ejus  forma  convenienter  exprimatur. 

Utrum  hoc  sacramentum  materiam  habeat. 


menti  susceptionem. 

2.  Utrum  carentia  usus  rationis. 

3.  Utrum  servitus. 

4.  Utrum  homicidium. 

5.  Utrum  illegitima  nativitas. 

6.  Utrum  defectus  membrorum. 

QUAESTIO  XL. 
De  his,  quae  annexa  sunt  sacramento  ordinis. 

1.  Utrum   ordinati  debeant  habere  coronae  ra- 

suram. 

2.  Utrum  corona  sit  ordo. 

3.  Utrum  per  acceptionem  coronae  abrenanciet 

aliquis  bonis  corporalibus. 

4.  Utrum  supra  sacerdotalem  ordlnem  debeat  esse 
potestas  episcopalis. 

5.  Utrum  episcopatus  sit  ordo. 

6.  Utrum  supra  episcopos  sit  alia  superior  po- 
testas. 

7.  Utrum  vestes  ministrorum  sint  convenienter 
institutae. 


QUAESTIO  XXXV. 
De  effeetu  hujus  sacramenti. 

Utrum  in  sacramento  ordinis  gratia  gratum  fa- 

ciens  conferatur. 
Utrum  imprimatur  character 
Utrum  sacramentum  ordinis  supponat  chara- 

cterem  baptismalem 
Utrum  praesupponat  characterem   confirma- 

tionis. 
Utrum  character  unius  ordinis  praesupponat       2.  Utrum  cadat  sub  praecepto. 

characterem  alterius.  3.  Utrum  ejus  actus  sit  licitus. 

4.  Utrum  possit  esse  meritorius, 
QUAESTIO  XXXVI. 

De  qualitate  suscipientium. 

Utrum  in  suscipientibus  hoc  sacramentum  re- 

quiratur  bonitas  vitae.  r •  Utrum  sit  sacramentum. 

Utrum  requiratur  scientia  totius  scripturae.  2.  Utrum  debuerit  instimi  ante  peccatum 

Utrum  ex  ipso    merito    vitae   aliquis    ordinis       3-   Utrum  conferai  gratiam. 

gradus  consequatur. 
Utrum  promovens  ad  ordines  indignum  peccet. 
Utrum  in  peccato  existens  possit  sine  peccato 

uti  ordine  suscepto. 


QUAESTIO  XLI. 
De  sacramento  matrimonii. 
.  Utrum  matrimonium  sit  de  jure  naturali. 


QUAESTIO  XLII. 
De  matrimonio,  inquantum  est  sacramentum. 


4.  Utrum  carnalis  copula  sit  de  integritate  ma- 
trimonii. 


QUAESTIO    XXXVII. 

De  distinctione  ordinum. 

Utrum  ordo  debeat  in  plures  distingui. 

Quot  sint  ordines. 

Utrum  debeant  distingui  per  sacros,  et  non 

sacros. 
Utrum  actus  ordinum  convenienter  assignen- 

tur. 
Utrum  ordinum  characteres  imprimantur. 

QUAESTIO  XXXVIII. 
De  conferentibus  hoc  sacramentum. 

Utrum  solus  episcopus  possit  hoc  sacramen- 
tum conferre. 

Utrum  haereticus,  vel  quicumque  ab  Ecclesia 
praecisus  possit  hoc  sacramentum  conferre. 


QUAESTIO  XLIII. 
De  matrimonio  quantum  ad  sponsalia. 


1.  Quid  sint  sponsalia. 

2.  Qui  possint  contrahere  sponsalia. 

3.  Utrum  sponsalia  dirimi  possint. 

QUAESTIO  XLIV. 
De  malrimonii  definitione. 

1.  Utrum  matrimonium   sit   in    genere    conjun- 

ctionis. 

2.  Utrum  convenienter  nominetur. 

3.  Utrum  convenienter  definiatur. 

QUAESTIO  XLV. 
De  consensu  malrimonii. 

1.  Utrum  consensus sit  causaefficiens  matrimonii. 

2.  Utrum     oporteat   consensum    exprimere    per 

verba. 

3.  Utrum  consensus  per  verba  de  futuro  faciat 

matrimonium. 

4.  Utrum    consensus  etiam  per  verba  expressus, 

si  desit  interior  consensus,  faciat  matrimo- 
nium. 

5.  Utrum  consensus  in   occulto  factus  per  verba 

de  praesenti  faciat  matrimonium. 

QUAESTIO  XLVI. 

De  consensu,  cui  advenit  juramentum, 
vel  copula  carnalis. 

1.  Utrum  juramentum  consensui  per  verba  de  fu- 

turo expresso  adjunctum  faciat  matrimonium. 

2.  Utrum  copula  carnalis  eidem  consensui  adve- 

niens  faciat  matrimonium. 

QUAESTIO  XLVII. 
De  consensu  coarto. 

1.  Utrum  aliquis  consensus  possit  esse  coactus 

2.  Utrum   aliqua    coactio    cadat   in   constantem 

virum. 

3.  Utrum  consensus  coactus  tollat  matrimonium. 

4.  Utrum  consensus  coactus  faciat  matrimonium 


ex  parte  cogentis. 

5.  Utrum  consensus  conditionatus  faciat  matri- 

monium. 

6.  Utrum  aliquis  possit  cogi  a  patre  ad  faciendum 

matrimonium. 

QUAESTIO  XLVIII. 
De  objeclo  consensus. 

I.  Utrum  consensus,  qui  facit  matrimonium,  sit 
consensus  in  carnalem  copulam. 

3.  Utrum  consensus  propter  aliquam  causam  in- 
honestam  faciat  matrimonium. 

QUAESTIO    XLIX. 
De  bonis  matrimonii. 

1.  Utrum  debeat  habere  aliqua  bona,  quibus  excu- 

setur. 

2.  Utrum  sufficienter  bona  illa  assignentur. 

3.  Utrum  bonum  sacramenti  sit  principaliusinter 

alia  bona. 

4.  Utrum  actus  matrimonii  per  praedicta  bona  a 

peccato  excusetur. 

5.  Utrum  sine  eis  aliquando  excusari  possit. 

6.  Utrum,  quando  est  sine  eis,  sit  semper  pecca- 

tum  mortale. 

QUAESTIO  L. 

De  impedimenlis  matrimonii  in  generali. 

Utrum  in  matrimonio  possint  esse  aliqua  impe- 
dimenta. 

QUAESTIO  LI. 
De  impedimento  erroris. 

1.  Utrum  error  de  sui  natura  matrimonium  im- 

pediat. 

2.  Utrum  omnis  error. 


QUAESTIO  LII. 
De  impedimento  conditionis  servitala, 

1.  Utrum  conditio  servitutis  impediat  matrimo- 

nium. 

2.  Utrum  servus  sine  consensu  domini  sui  possit 

matrimonium  contrahere. 

3.  Utrum  aliquis  possit  se  servum  facere,postquam 

uxoratus  est,  sine  consensu  uxoris. 

4.  Utrum  nati  debeant  sequi  conditionem  patris, 

vel  matris. 

QUAESTIO  LIII. 
De  impedimento  voti,  et  ordinis. 

1.  Utrum  votum  simplex  dirimat  matrimonium. 

2.  Utrum  votum  solemne. 

3.  Utrum  sacer  ordo  impediat  matrimonium. 

4.  Utrum  post  matrimonium  possit  aliquis  or- 

dine» suscipere. 


QUAESTIO  LIV. 
De  impedimento  consanguinitatis. 

1 .  Utrum  consanguinitas  convenienter  definiatur. 

2.  Utrum  convenienter  distinguatur  per  gradus, 

et  lineas. 

3.  Utrum  de  jure  naturali  matrimonium  conve- 

nienter impediatur  per  aliquos  gradus.. 

4.  Utrum  gradus  matrimonium  impedientes  pos- 

sint per  Ecclesiam  taxari. 


De 


QUAESTIO  LV. 

limento  ajjinitatis. 


Utrum  affinitas  ex  matrimonio  causetur. 
Utrum  maneat  post  mortem  viri,  vel  uxoris. 
Utrum  causetur  ex  illicito  concubito. 
Utrum  ex  sponsalibus. 
Utrum  affinitas  sit  causa  affinitatis. 
Utrum  affinitas  impediat  matrimonium. 
Utrum  habeat  per  seipsam  gradus. 
.  Utrum   gradus  affinitatis  extendantur,    sicut 

gradus  consanguinitatis. 
.  Utrum  matrimonium,  quod  est  inter  consan- 
guineos,  et  affines,  sit  semper  per  divortium 
dirimendum. 
.   Utrum  ad  dirimendum  tale  matrimonium  sit . 

procedendum  per  viam  accusationis. 
.  Utrum  in  tali  casu  sit  procedendum  per  testes. 

QUAESTIO   LVI. 

De  impedimento  cognationis  spiritualis. 

Utrum  cognatio  spiritualis  impediat  matrimo- 
nium. 

Ex  qua  causa  contrahatur. 

Inter  quos  contrahatur. 

Utrum  transeat  a  viro  in  uxorem. 

Utrum  transeat  ad  filios  carnales  patri 
tualis. 


IO 

QUAESTIO  LVII. 

De  cognatione  legali,  quae  est  per  adoptionem. 

i.  Quid  sit  adoptio. 

2.  Utrum  exea  aliquod  vinculum  contrahatur  ma- 

trimonium  impediens. 
3    Inter  quas  personas  contrahatur. 

QUAESTIO  LVIII. 

De  impedimento  frigiditatis,  maleficii, 
furine,  et  cimentine 

1.  Utrum  frigiditas  matrimonium  impediat. 

2.  Utrum  maleficium. 

3.  Utrum  furia,  vei  amentia 

4.  Utrum  incestus. 

5.  Utrum  defectus  aetatis. 

QUAESTIO  LIX. 
De  disparitale  cultus,  quae  matrimonium  impediat. 

1.  Utrum  fidelis  possit  contrahere  matrimonium 

cum  infideli. 

2.  Utrum  interinfideles  possit  esse  matrimonium. 

3.  Utrum     alter  conjugum    ad  fidern   conversus 

possit  commorari  oum  infideli  nolente  con- 
verti. 

4.  Utrum  fidelis  possit  infidelem  relinquere. 

5.  Utrum  eo  dimisso  possit  alium  ducere. 

6.  Utrum  propter  alia  peccata  possit  homorelin- 

quere  uxorem,  sicut  propter  infidclitatem. 

QUAESTIO  LX. 
De  uxoricidio. 

1.  Utrum  in  aliquo  casu  liceat  occidere  uxorem. 

2.  Utrum  uxoricidium  impediat  matrimonium. 

QUAESTIO  LXI. 

De  impedimento  matrimonii, 
quod  est  volum  solcmne. 

1.  Utrum  alter  conjugum,  altero  invito,  possit 

post  carnalem  copulam  religionem  intrare. 

2.  Utrum  ante  copulam  carnalem  possit  intrare. 

3.  Utrum,  altero  intrante,  alter  possit  alteri  nu- 

bere. 


QUAESTIO  LXII. 

De  impedimento, 

quod  stipervenil  matrimonio  consummnto, 

quod  est  fornicalio. 

1.  Utrum  liceat  viro  uxorem  dimittere  causa  for- 

nicationis. 

2.  Utrum  ad  hoc  teneatur. 

3.  Utrum  proprio  judicio  eam  dimittere  possit. 

4.  Utrum  vir,  et  uxor  sint  aequalis  conditionis. 

5.  Utrum  post  divortium  debeant  remanere  in- 

nupti. 

6.  Utrum  post  divortium  possint  reconciliari. 


QUAESTIO  LXIIT. 

De  secundis  nuptiis. 

1.  Utrum  secundae  nuptiae  sint  licitae. 

2.  Utrum  sint  sacramentales. 

QUAESTIO  LXIV. 
De  annexis  matrimonio,  et  debiti  reiditione. 

1.  Utrum  alter    conjugum  teneatur    alteri  con» 

jugum  debitum  reddere. 

2.  Utrum  aliquando  debeat  reddere  non  posceuti. 

3.  Utrum  vir,  et  uxor  in  hoc  sint  aequales. 

4.  Utrum  unus  sine  consensu  alterius  possit  vo- 

tum  emittere,  per  quod  redditio  debiti  im- 
pediatur. 
5     Utrum  impediat  debiti  petitionem. 

6.  Utrum  petens  tempore  sacro  peccet  mortaliter. 

7.  Utrum  reddere  teneatur  tempore  festivo. 

QUAESTIO  LXV. 
De  bigamia. 

1.  Utrum  habere  plures  uxores  sit  contra  legem 

naturae. 

2.  Utrum  aliquando  fuerit  licitum. 

3.  Utrum  habere  concubinam  sit   contra  legem 

naturae. 

4.  Utrum  accedere  ad  concubinam  sit  peccatum 

mortale. 

5.  Utrum  aliquando  fuerit  licitum  habere  concu- 

binam. 

QUAESTIO  LXVI. 
De  bigamia,  et  irregularitate  ex  ea  contrada. 

1.  Utrum  illi  bigamiae,  quae  est  ex  hoc,  quod 

aliquis  duas  uxores  successive  habuerit,  sit 
annexa  irregularitas. 

2.  Utrum  qui  duas  uxores  habuerit  simul,  vel  suc- 

cessive, irregularitatem  contrahat. 

3.  Utrum  qui  non  accepit  virginem,  contrahat  ir- 

regularitatem. 

4.  Utrum  bigamia  per  baptismun  solvatur. 

5.  Utrum  cum  bigamo  liceat  dispensare. 

QUAESTIO  LXVII. 
De  libello  repudii. 

1.  Utrum  inseparabilitas  matrimonii  sit  de  lege 

naturae. 

2.  Utrum  repudiare  uxorem  possit  esse  licitum 

per  dispensationem. 

3.  Utrum  sub  lege  Moysi  fuerit  licitum. 

4.  Utrum  liceat  uxorem  repudiare,  etalteram  ac- 

cipere. 

5 .  Utrum  liceat  uxorem  repudiatam  iterum  ducere. 

6.  Utrum  causa  repudii  fuerit  odium  uxoris. 

7.  Utrum  omnes  causae  repudii  debuerint  scribi 

in  libello. 

QUAESTIO  LXVIII. 
De  filiis  illegiiime  natis. 

1.  Utrum  filii,  qui  nascuntur  extra  verum  matri- 
monium, sint  ille^itimi 

2.  Utrum  illegitimi  filii  debeant  ex  hoc  Jamnum 

reportare. 
5.  Utrum  possint  legitimari. 

QUAESTIO  LXIX. 

De    bis,    quae    spectant    ad   resurrectionem, 
et  primo  de  loco  animorum  post  moriem. 

T.  Utrum  animabus  defunctorum  assignentur  re- 

ceptacula. 
2.  Utrum  statim  post  mortem  deducantur  ad  coe- 

lun:,  vcl  ad  infernum. 
j.  Utrum  existentes  in  paradiso,  vel  in  inferno 

egredi  valeant. 

4.  utrui.-.  idem  sit  sinus  Abrahae,  et  limbus. 

5.  Utrum  limbus  sii  idem  quod  infernus  damna- 

torum. 

6.  Utrum  limbus  puerorum  sit  idem.,  quod  lim- 

bus patrum. 

7.  Utrum  debeant  tct  receptacula  distingui. 

QUAESTIO  LXX. 

De  qualilate  animae  exeuntis  a  corpore, 
et  poetici  ex  infida  ab  igne  corporeo. 

1.  Utrum  in  anima  separata  remaneant  potentiae 

sensitivae. 

2.  Utrum  in  ea  remaneant  actus  dictarum  poten- 

tiarum. 
j.  Utrum  anima  separata  possit  pati  ab  igne  cor- 
poreo. 

QUAESTIO  LXXI. 
De  suffragiis  moriuorum. 

1 .  Utrum  suffragia  facta  per  unum  prosint  ai- 

tei  i. 

2.  Utrum  mortui  juvari  possint  ex  operibus  vi- 

vorum. 

3.  Utrum  suffragia  facta  per  peccatores  mortuis 

prosint. 

4.  Utrum  facicntibus  prosint. 

5.  Utrum  prosint  existentibus  in  inferno. 

6.  Utrum  prosint  existentibus  in  purgatorio. 

7.  Utrum  pueris  existentibus  in  limbo. 

8.  Utrum  aliquo  modo  existentibus  in  patria. 

9     Utrum  oratio,  missa,  et  eleemosyna  prosint. 
io.   Utrum  indulgentiae  mortuis  prosint. 

11.  Utrum  cultus  exequiarum  eis  prosint. 

12.  Utrum  suffragia  magis  prosint  eis,  pò  quibus 

fiunt,  quam  aliis. 

13.  Utrum  facta  prò  multis  tantum  valeant,  ac  si 

essent  facta  prò  uno. 

14.  Utrum   tantum  illis,  prò   quibus  nus.  fiunt, 

quantum  illis,  prò  quibus  fiunt. 

QUAESTIO  LXXII. 
De  oratxone  respectu  sanctorum,  qui  sunt  in  patria. 

1.  Utrum  orationes  nostrae  cognoscantur  a  san- 

ctis. 

2.  Utrum  sanctos  interpellare  debeamus. 

3.  Utrum  semper  exaudiantur,  effusis  prò  nobis 

orationibus. 


QUAESTIO  LXXIII. 
De  signis,  quae  judicium  praecedent. 

1.  Utrum  judicium  praecedent  aliqua  signa. 

2.  Utrum    secundum  veritatem  sol,  et  luna  ob- 

scurari  debeant. 

3.  Utrum  virtutes  coelorum  movebuntur. 

QUAESTIO  LXXIV. 
De  igne  uìtimae  conflagrationis. 

1.  Utrum  aliqua  mundi  purgatio  sit  futura. 

2.  Utrum  per  ignem  futura  sit. 

3.  Utrum  ille  ignis  sit  idem  specie  cum  igne  ele- 

mentari. 

4.  Utrum  sit  superiores  coelos  purgaturus. 

5.  Utrum  alia  dementa  sit  consumpturus. 

6.  Utrum  omnia  elementa  sit  purgaturus. 

7.  Utrum  praecedat  judicium,  vel  sequatur. 

8.  Utrum  per  illum  ignem  consumendi  sint  he- 

mines. 

9.  Utrum  ille  ignis  reprobos  involvet. 

QUAESTIO  LXXV. 
De  resurrectione. 

1.  Utrum  resurrectio  corporum  sit  futura. 

2.  Utrum  sit  omnium  generaliter. 

3.  Utrum  sit  generalis,  vel  miraculosa. 

QUAESTIO  LXXVI. 
De  causa  resurrcctionis. 

1.  Utrum  resurrectio  Christisit  causa  nostrae  rs- 

surrectionis. 

2.  Utrum  vox  tubae. 

3.  Utrum  angeli. 

QUAESTIO  LXXVII. 
De  tempore,  et  modo  resurrcctionis. 

1.  Utrum  tempus  resurrectionis    debeat   differri 

usque  in  finem  saeculi. 

2.  Utrum  tempus  illud  sit  occultum. 

3.  Utrum  fiet  noctis  tempore. 

4.  Utrum  resurrectio  sit  futura  subito,  an  suc- 

cessive. 

QUAESTIO    LXXVIII. 
De  termino  resurrectionis. 

1.  Utrum  mors  sit  lerminus  a  quo  resurrectionis 

in  omnibus. 

2.  Utrum  cineres,  vel  pulveres. 

3.  Utrum  illi  cineres  habeant  naturalem  inclin.i- 

tionem  ad  animam. 

QUAESTIO  LXXIX. 

De   condiiionibus  resurgen  ti-.ini, 
et  primo  de  eorum  identitaic. 

1.  Utrum  corpus  resurgat  idem  numero. 

2.  Utrum  idem  numero  homo. 

3.  Utrum  oporteat,  eosdem  pulveres  ad  easdem 
partes,  in  quibus  prius  erant,  reverti. 


QUAESTIO  LXXX. 
De  integritate  corporum  resurgentium. 
1.  Utrum  omnia  membra  corporis  in  ipso  resur- 


:.  Utrum  corpora  damnatorum  cum  suis  defor- 
mitatibus  resurgent. 

2.  Utrum  eorum  corpora  erunt  incorruptibilia. 

3.  Utrum  erunt  impassibilia. 


gant. 

2.  Utrum  capilli,  et  ungues. 

3.  Utrum  humores. 

4.  Utrum  illud,  quod  fuit  de  ventate  humanae       De  cognitione,  quam  habebunt  resuscitati  in  judicio 


QUAESTIO  LX XXVII. 


naturae. 
5.  Utrum   quidquid  fuit  materialiter  in  corpore. 


Dt 


QUAESTIO  LXXXI. 
ditate  resurgentium. 


>e   qua* 

1.  Utrum  omnes  resurgent  in  eadem  aetate. 

2.  Utrum  in  aequali  statura 

3.  Utrum  in  eodem  sexu. 

4.  Utrum  in  vita  animali 

QUAESTIO  LXXXII. 
De  conditionibus  beatorum  resurgentium. 

1.  Utrum  sancti  resurgant  quoad  corpora  impas- 

sibilia. 

2.  Utrum  aequalis  impassibilitas  erit  in  omnibus. 

3.  Utrum  illa  impassibilitas  sensum  in  actu  a  cor- 

poribus  gloriosis  excludat. 

4.  Utrum  sint  in  eis  omnes  sensus  in  actu. 

QUAESTIO  LXXXIII 

De  subtilitate  corporum  beatorum. 

I.  Utrum  subtilitas  sit  proprietas  corporum  bea- 
torum. 


respectu  meritorum,  et  demeritorum. 

1.  Utrum  cognoscet  quilibet  homo  in  judicio  pec- 
cata sua. 

2.  Utrum  quilibet  possit  legere  conscientiam  al- 

terius. 

3.  Utrum  omnia  merita,  et  demerita  uno  intuitu 

quis  videre  poterit. 

QUAESTIO  LXXXVIH. 
De  judicio  generali,  tempore,  et  loco,  in  quo  fiet. 

1.  Utrum  generale  judicium  sit  futurum. 

2.  Utrum  quantum   ad  disceptationem   fiet    per 

vocalem  locutionem. 

3.  Utrum  net. tempore  ignoto. 

4.  Utrum  fiet  in  valle  Josaphat. 

QUAESTIO  LXXXIX. 
De  judicaniibus,  et  judicandis  in  judicio  generali. 

1.  Utrum    aliqui    homines   judicaturi   sint    cum 

Christo. 

2.  Utrum  voluntariae  paupertati  respondeat  ju- 

diciaria  potestas. 
3    Utrum  angeli  sint  judicaturi. 


2.  Utrum  ratione  hujus  subtilitatis  possit  corpus  4.  Utrum  daemones  exequentur   sententiam  ju- 

gloriosum  esse  in  eodem  loco  cum  alio  cor-  dicis. 

pore  non  glorioso.  5.  Utrum  omnes  homines  appareant  in  judicio. 

3.  Utrum  per  miraculum  duo  corpora  possint  esse  6.  Utrum  boni  sint  judicandi. 

in  eodem  loco  simul.  7.  Utrum  mali. 

4.  Utrum  duo  corpora  gloriosa  possint  esse  simul  8.  Utrum  angeli. 

in  eodem  loco. 


5     Utrum  corpus  gloriosum  aequalem  sibi  requi- 

rat  locum. 
6.  Utrum  corpus  gloriosum  sit  palpabile. 

QUAESTIO  LXXXIV. 
De  agilitate  corporum  beatorum. 

1.  Utrum  corpora  gloriosa  sint  futura  agilia. 

2.  Utrum  movebuntur. 

3.  Utrum  movebuntur  in  instanti. 

QUAESTIO  LXXXV. 

De  claritaie  corporum  beatorum. 

1.  Utrum  claritas  inerit  corporibus  gloriosis. 

2.  Utrum  claritas  illa  videri  poterit  ab  oculo  non 

glorioso. 

3.  Utrum  corpus  gloriosum  videri  poterit  a  cor- 

pore non  glorioso. 


QUAESTIO   XC. 
De  forma  judicis  venienti!  ad  judicium. 

I.   Utrum  Christus  in  forma  humanitatis  sit  ju- 

•     dicaturus. 
2    Utrum  in  forma  humanitatis   gloriosa   appa- 

rebit 
3.  Utrum  divinitas   possit   a  malis  sine   gaudio 

videri. 

QUAESTIO   XCI. 
De  quali'ate  mundi  post  judicium. 

1.  Utrum  innovatio  mundi  sit  futura. 

2.  Utrum  motus  corporum  cóelestium  cessabit. 

3.  Utrum  corpora  coelestia  tunc  magis  fuigeant. 

4.  Utrum  dementa  majoremclaritatem  re cipiant. 

5.  Utrum  ammalia,  et  plantae  remaneant. 

QUAESTIO  XCII. 

De  visione  divinac  essenliae  per  cprnparationem 
ad  beatos. 

1.  Utrum  intellectus  humanus  possit  pervenire 

ad  videndum  Deum  per  essentiam. 

2.  Utrum  sancti  vi Jebunt  Deum  oculo  corporali. 

3.  Utrum  videndo   Deum  videant    omnia,   quas 

Deus  videt. 

QUAESTIO  XCIII. 
De  sarciorum  beatitudine,  et  eorum  mansionibus.. 

1.  Utrum  beatitudo  sanctorum  augeatur  post  ju- 

dicium. 

2.  Utrum  gradus  beatituiinis   appellentur  man- 

siones. 

3.  Utrum  diversae  mansiones  distinguanturpenes 

diversos  gradus  charitatis. 

QUAESTIO  XCIV. 
De  modo,  quo  sancti  se  habebuut  erga  damnatos. 

1.  Utrum  sancti  poenas  damnatorum  videant. 

2.  Utrum  eis  compatiantur 

3.  Ulrum  de  eorum  poenis  laetentur. 

QUAESTIO    XCV. 
De  dotibus  bcaiontm. 

l    Utrum  bcatis  sint  assignandae  aliquae  dotes. 

2.  Utrum  dos  a  beatitudine  differat. 

3.  Utrum  Christo  insint  dotes. 

4.  Utrum  angelis. 

j.  Utrum  dotes  convenienter  assignentur. 

QUAESTIO  XGVI. 
De  aureo tis. 

1.  Utrum  aureola  differat  a  praemio  essentiali. 

2.  Utrum  differat  a  fructu. 

3.  Utrum  fructus  soli  virtuti  continentiae  de- 

beatur. 

4.  Utrum  convenienter  assignentur  tres  fructus 

tribus  partibus  continentiae. 

5.  Utrum  aureola  Virginibus  debeatur. 

6.  Utrum  Martyribus. 

7.  Utrum  Doctoribus. 

8.  Utrum  Christo. 


9.  Utrum  Angelis. 
io.  Utrum  corpori  humano. 

11.  Utrum  convenienter  tres  aureolae   assi^'en- 

tur. 

12.  Utrum  aureola  Virginum  sit  potissima. 

13.  Utrum  unus  alio  eamdem  aureolam  exccl'u-n- 
tius  habeat. 


QUAESTIO     XCVII. 

De  poena  damnatorum. 

Utrum    damnati  sola  poena  ignis  aiHi 
in  inferno. 

Utrum  vcrmis,  quo  affligentur,  sit  corporalis. 

Utrum  fietus,  qui  erit  in  damnatis,  sit  corpo- 
ralis. 

Utrum  tenebrae  eorum  sint  corporales. 

Utrum  ignis,  quo  affliguntur,  sit  corporalis. 

Utrum  sit  ejusdem  speciei  cum  igne  nostro. 

Utrum  ismis  ille  sit  sub  terra. 


gai;  ;  ur 


vESTIO    XCVIII. 

De  voluntate,  et  intellectu  damnatorum. 

Utrum  omnis  voluntas  damnatorum  sit  mala. 
Utrum  aliquando  poeniteant  eorum,  quac  fe- 

cerunt. 
Utrum  magis  vellent  esse,  quam  non  esse. 
Utrum  vellent  non  damnatos  esse  damnatos. 
Utrum  ipsi  habeant  Deum  odio. 
Utrum  ipsi  demereri  possint. 
Utrum  possint  uti  scientia  hic  acquisita. 
Utrum  cogitent  alLjuando  de  Deo. 
Utrum  videant  gloriam  beatorum. 

QUAESTIO   XCIX. 

De  misericordia,  et  juslilia  Dei 
respecin  damnatorum. 

Utrum  peccatoribus  ex  divina  justitia  inferatur 

poena  aeterna. 
Utrum  per  Dei  misericordiam  poena  homin      ;, 

et  daemonum  terminetur. 
Utrum  saltem  poena  hominum. 
Utrum  saltem  Christianorum. 
Utrum  illorum,   qui  opera  misericordiae  fe- 

cerunt. 


TERTIAE  PARTIS  SUPPLEMENTI^. 

Ex  ejusdem  Auctoris  scripto  in  Queir  timi  Sententiarum 


QUAESTIO  I. 


DE    PARTIBUS    POENITENTIAE    IN    SPECIALI, 

ET    PRIMO    DE    CONTRITIONE, 

IN    TRES     ARTICULOS     DIVISA. 

Deinde  considerandum  est  de  singulis  partibus  poenitentiae  :  et  primo  de 
contritione;  secando  de  confessione;  tertio  de  satisfactione.  De  contritione 
autem  consideranda  sunt  quinque:  primo,  quid  sit;  secundo,  de  quo  esse  de- 
beat; tertio,  quanta  esse  debeat;  quarto,  de  duratione  ipsius;  quinto,  de  ef- 
fectu  ipsius. 

Circa  primnm  quaeruntur  tria. 

Primo.  Utrum  convenienter  definiatur. 
Secundo.  Utrum  contritio  sit  actus  virtutis. 
Tertio.  Utrum  attritio  possit  fieri  contritio. 

ARTICULUS  I.  i 

UTRUM    CONTRITIO    SIT    DOLOR   PRO    PECCATIS   ASSUMPTUS,  ETC. 
(S.   77;.  4.  Disi.  iy.  q.  2.  art.  1.  q.  1.  et  seq.). 

Ad  primum  sic  proceditur.  Videtur,  quod  contritio  non  sit  «  dolor  prò 
peccatis  assumptus,  cum  proposito  confitendi,  et  satisfaciendi  »,  ut  quidam 
definiunt:  quia,  sicut  August.  dicit  in  lib.  14.  de  Civit.  Dei  (cap.  6.),  «  dolor 
est  de  his,  quae  nobis  nolentibus  accidunt  »:  sed  peccata  non  sunt  hujusmodi; 
ergo  contritio  non  est  dolor  prò  peccatis. 

2.  Praeterea.  Contritio  nobis  a  Deo  datur:  sed  quod  datur,  non  assu- 
mitur;  ergo  contritio  non  est  dolor  assumptus. 

3.  Praeterea.  Satisfactio,  et  confessio  sunt  necessaria  ad  hoc  quod  poena 
remittatur,  quae  in  contritione  remissa  non  fuit:  sed  quandoque  tota  poena 
in  contritione  remittitur;  ergo  non  est  necessarium  semper,  quod  contritus 
habeat  propositum  confitendi,  et  satisfaciendi. 

Sed  contra  est  ipsa  defmitio. 

Respondeo  dicehdum,  quod,  ut  dicitur  Eccli.  io.:  Inithim  omnis  peccati 
est  superbia,  per  quarti  homo  sensui  suo  inhaerens,  a  mandatis  divinis  recedit  : 
et  ideo  oportet,  quod  illud  quod  destruit  peccatum,  hominem  a  proprio  sensu 
discedere  faciat:  ille  autem  qui  in  suo  sensu  perseverat,  rigidus,  et  durus 
per  similitudinem  vocatur,  sicut  durum  in  materialibus  dicitur,  quod  non  cedit 
tactui,  unde  et  frangi  dicitur  aliquis,  quando  a  suo  sensu  divellitur:  sed  inter 
fractionem,  et  comminutionem,  sive  contritionem  in  rebus  materialibus,  unde 
haec  nomina  ad  spirituaiia  transferuntur,  hoc  interest,  ut  dicitur  in  4.  Meteor. 
(cap.  7.  et  <?.),  quod  frangi  dicuntur  aliqua,  quando  in  magnas  partes  divi- 
duntur:  sed  comminui,  vel  conteri,  quando  ad  partes  minimas  reducitur  hoc, 
quod  in  se  solidum  erat;  et  quia  ad  dimissionem  peccati  requiritur,  quod 
aftectum  peccati  homo  totaliter  dimittat,  quem  per  quamdam  continuitatem, 
et  soliditatem  in  sensu  suo  habebat,  ideo  actus  ille,  quo  peccatum  dimit- 
titur,  contritio  dicitur  per  similitudinem;  in  qua  quidem  contritione  plura 
possunt  considerari,  scilicet  ipsa  substantia  actus,  modus  agendi,  principium, 
et  effectus;  et  secundum  hoc  de  contritione  inveniuntur  diversae  deflnitiones 
traditae.  Quantum  enim  ad  ipsam  substantiam  actus  datur  praedicta  definitio, 
et  quia  actus  contritionis  est  actus  virtutis,  et  est  pars  poenitentiae  sacra- 
menti, ideo  manifestatur  in  praedicta  definitione,  inquantum  est  actus  virtutis, 
in  hoc  quod  ponitur  genus  ipsius,  scilicet  «dolor»:  et  objectum  in  hoc,  quod 
dicitur  «  prò  peccatis  »  et  electio,  quae  requiritur  ad  actum  virtutis,  in  hoc  quod 
dicitur  «  assumptus  »  :  sed  inquantum  est  pars  sacramenti,  per  hoc  quod  tangitur 
ordo  ipsius  ad  alias  partes,  cum  dicitur  «  cum  proposito  confìtendi,  etc.  » .  Alia 
etiam  definitio  invenitur,  quae  defìnit  contritionem,  secundum  quod  est  actus 
virtutis  tantum  :  sed  additur  ad  praedictam  definitionem  differentia  contrahens 
ipsam  ad  specialem  virtutem,  scilicet  poenitentiam  ;  dicit  enim,  quod  contritio 
est  dolor  voluntarius  prò  peccato,  puniens,  in  se,  quod  dolet  se  commisisse: 
in  hoc  enim  quod  additur  «  puniens  » ,  ad  specialem  virtutem  contrahitur.  Alia 
autem  definitio  invenitur  Isid.  (lib.  2.  de  Sem.  Bon.  cap.  12.),  quae  talis  est  : 
*  Contritio  est  compunctio,  et  humilitas  mentis  cum  lacrymis,  veniens  de 
recordatione  peccati,  et  timore  judicii  » ,  et  haec  quidem  tangit  rationem  no- 
minis  in  hoc  quod  dicit  a  humilitas  mentis»:  quia  sicut  per  superbiam  aliquis 
in  suo  sensu  redditur  rigidus  ;  ita  per  hoc  quod  a  suo  sensu  contritus  recedit, 
humiliatur  :  tangit  etiam  modum  exteriorcm  in  hoc  quod  dicit  «  cum  la- 
crymis», et  principium  contritionis  in  hoc  quod  dicit  «veniens  de  recorda- 
tione peccati»,  etc.  Alia  sumitur  ex  verbis  August.  (impìic.  sup.  Psal.  46. 
ante  meo1.),  quae  tangit  effectus  contritionis,  quae  est:  «Contritio  est  dolor 
remittens  peccatum».  Alia  sumitur  ex  verbis  Gregor.  (loom.  22.  in  E\ech.  a 
med.  et  lib.  33.  Moral.  cap.  li.),  quae  talis  est:  «Contritio  est  humilitas  spi- 
ritus,  annihilans  peccatum,  inter  spem,  et  timorem  »  :  et  haec  tangit  rationem 
nominis  in  hoc  quod  dicit,  quod  contritio  est  «humilitas  spiritus»:  et  ef- 
fectum  ejus  in  hoc  quod  dicit  «annihilans  peccatum»:  et  originem  in  hoc 
quod  dicit  «inter  spem,  et  timorem »:  nec  solum  ponit  causam  principalem, 
quae  est  timor,  sed  etiam  concausam,  quae  est  spes,  sine  qua  timor  despe- 
rationem  facere  posset. 

Ad  primum  ergo  dicendum,  quod  quamvis  peccata,  quando  acciderunt, 
voluntaria  fuerunt;  tamen  quando  de  eis  conterimur,  voluntaria  non  sunt:  et 
ideo  nobis  nolentibus  accidunt;  non  quidem  secundum  voluntatem,  quam 
tunc  habuimus,  cum  ea  volebamus;  sed  secundum  illam.  auam  nunc  habemus, 
qua  '  vellemus  quod  nunquam  fuissent. 

Ad  secundum  dicendum,  quod  contritio  est  a  Deo  solo  quantum  ad 
formam,  qua  informatili-;  sed  quantum  ad  substantiam  actus  est  ex  libero 
arbitrio,  et  a  Deo,  qui  cooperatur  in  omnibus  operibus  et  naturae,  etvoluntatis. 

Ad  tertium  dicendum,  quod  quamvis  possittota  poena  per  contritionem 
dimitti,  tamen  adhuc  necessaria  est  confessio,  et  satisfactio,  tum  quia  homo 
non  potest  esse  certus  de  sua  contritione,  quod  fuerit  ad  totum  tollendum 
sufficiens,  tum  etiam  quia  confessio,  et  satisfactio  sunt  in  praecepto;  unde 
transgressor  constitueretur,  si  non  confiteretur,  et  non  satisfaceret. 


ARTICULUS  II.  2 

UTRUM   CONTRITIO   SIT  ACTUS  VIRTUTIS. 

Ad  secundum  sic  proceditur.  Videtur,  quod  contritio  non  sit  actus  vir- 
tutis:  passiones  enim  non  sunt  actus  virtutum,  quia  «  eis  non  laudamur,  nec 
vituperamur  »,  ut  dicitur  2.  Ethic.  (cap.  $.):  sed  dolor  est  passio;  cum  ergo 
contritio  sit  dolor,  videtur  quod  non  sit  actus  virtutis. 

2.  Praeterea.  Sicut  contritio  dicitur  a  terendo,  ita  et  attritio  :  sed  attritio 
non  est  actus  virtutis,  ut  ab  omnibus  dicitur;  ergo  neque  contritio. 

Sed  contra.  Nihil  est  meritorium,  nisi  actus  virtutis:  sed  contritio  est 
actus  quidam  meritorius;  ergo  est  actus  virtutis. 

Respondeo  dicendum,  quod  contritio  secundum  proprietatem  nominis 
sui  non  significat  actum  virtutis,  sed  potius  quandam  corporalem  passionem: 
sed  hic  non  quaeritur  sic  de  contritione,  sed  de  eo,  ad  quod  signifìcandum 
hoc  nomen  per  similitudinem  adapiatur;  sicut  enim  inflatio  propriae  volun- 
tatis  ad  malum  faciendum  importat,  quantum  est  de  se,  malum  ex  genere; 
ita  illius  voluntatis  annihilatio,  et  comminutio  quiddam  de  se  importat  bonum 
ex  genere:  quia  hoc  est  detestari  propriam  voluntatem,  qua  peccatum  est 
commissum;  et  ideo  contritio,  quae  hoc  significat,  importat  aliquam  recti- 
tudinem  voluntatis:  et  propter  hoc  est  actus  virtutis  illius,  scilicet  cujus  est 
peccatum  praeteritum  detestari,  et  destruere,  scilicet  poenitentiae,  ut  patet  ex 
his  quae  in  14.  Distinctione  dieta  sunt  (Uh.  4.  Sent.  et  3.  part.  q.  84.). 

Ad  primum  ergo  dicendum,  quod  in  contritione  est  dupUx  dolor  de  pec- 
cato: unus  in  parte  sensitiva,  qui  passio  est:  ethic  non  est  essentialiter  con- 
tritio, prout  est  actus  virtutis,  sed  magis  effectus  ejus.  Sicut  enim  poenitentiae 
virtus  exteriorem  poenam  corpori  infligit  ad  recompensandam  offensam,  quae 
in  Deum  commissa  est  officio  membrorum,  ita  etiam  et  ipsi  concupiscibili 
poenam  infert  doloris  praedicti  :  quia  etiam  ipsa  ad  peccata  cooperabatur. 
Sed  tamen  hic  dolor  potest  pertinere  ad  contritionem,  inquantum  est  pars 
sacramenti,  quia  sacramenta  non  solum  in  interioribus  actibus,  sed  etiam  in 
exterioribus,  et  in  rebus  sensibilibus  nata  sunt  esse.  Alius  dolor  est  in  volun- 
tate,  qui  nihil  aliud  est,  quam  displicentia  alicujus  mali,  secundum  quod  af- 
fectus  voluntatis  nominantur  per  nomina  passionum,  ut  in  3.  Sentent.  (Dist.  26. 
q.  1.  art.  $.)  dictum  est.  Et  sic  contritio  est  dolor  per  essentiam,  et  est  actus 
virtutis  poenitentiae. 

Ad  secundum  dicendum,  quod  attritio  dicit  accessum  ad  perfectam  eoa- 
tritionem;  unde  in  corporalibus  dicuntur  attrita,  quae  aliquo  modo  diminuta 
sunt,  sed  non  adhuc  perfecte  sunt  comminuta  ;  sed  contrita  dicuntur,  quando 
omnes  partes  tritae  sunt  simul  per  divisionem  ad  minima;  et  ideo  significat 

attritio  in  spiritualibus  quandam  displicentiam  de  peccatis  coramissis,  sed  non 
perfectam  ;  contritio  autem  perfectam. 

ARTICULUS  III.  3 

UTRUM    ATTRITIO    POSSIT    FIERI    CONTRITIO. 

Ad  tertitjm  sic  proceditur.  Videtur,  quod  attritio  possit  fieri  contritio  : 
differt  enim  contritio  ab  attritione,  sicut  formatum  ab  informi  :  sed  fides  in- 
formis  fit  formata;  ergo  attritio  potest  fieri  contritio. 

2.  Praeterea.  Materia  recipit  perfectionem,  remota  privatione:  sed  dolor 
se  habet  ad  gratiam,  sicut  materia  ad  formam,  quia  gratia  informat  dolo- 
rem;  ergo  dolor,  qui  prius  erat  informis,  culpa  existente,  quae  est  privatio 
gratiae,  remota  culpa,  recipit  perfectionem  informationis  a  gratia  :  et  sic 
idem  quod  prius. 

Sed  contra.  Quorum  principia  sunt  diversa  omnino,  eorum  unum  non 
potest  fieri  id,  quod  est  alterum:  sed  attritionis  principium  est  timor  servilis, 
contritionis  autem  timor  filialis  ;  ergo  attritio  non  potest  fieri  contritio. 

Respondeo  dicendum,  quod  super  hoc  est  duplex  opinio  :  quidam  enim 
dicunt,  quod  attritio  fit  contritio,  sicut  fides  informis  fit  formata;  sed  hoc,  ut 
videtur,  esse  non  potest;  quia  quamvis  habitus  fidei  informis  fiat  formatus, 
tamen  nunquam  actus  fidei  informis  fit  actus  fidei  formatae,  quia  actus  ille 
informis  transit,  et  non  manet,  veniente  charitate  :  attritio  autem,  et  contritio 
non  dicunt  habitum,  sed  actum  tantum:  habitus  autem  virtutum  infusarum, 
qui  voluntatem  respiciunt,  non  possunt  esse  informes,  cum  charitatem  con- 
sequantur,  ut  in  3.  dictum  est  (Dist.  2j.  q.  2.  art.  tilt.  q.  3.).  Unde  antequam 
gratia  infundatur,  non  est  habitus,  a  quo  actus  contritionis  postea  elicitur;  et 
sic  nullo  modo  attritio  potest  fieri  contritio  :  et  hoc  alia  opinio  dicit. 

Ad  primum  ergo  dicendum,  quod  non  est  simile  de  fide,  et  contritione, 
ut  dictum  est  (in  corp.  art.). 

Ad  secundum  dicendum,  quod  remota  privatione  a  materia,  quae  manct 
perfectione  adveniente,  formatur  materia  illa;  sed  dolor  ille  qui  erat  infor- 
mis, non  manet  charitate  adveniente,  et  ideo  formari  non  potest.  Vel  dicen- 
dum, quod  materia  essentialiter  non  habet  originem  a  forma;  sicut  actus 
habet  originem  ab  habitu,  quo  formatur.  Unde  non  est  inconveniens,  mate- 
riam  informari  aliqua  forma  de  novo,  qua  prius  non  informabatur:  sed  hoc 
de  actu  est  impossibile;  sicut  impossibile  est,  quod  aliquid  idem  numero 
oriatur  a  principio,  a  quo  prius  non  oriebatur  ;  quia  res  semel  tantum  in  esse 
procedit. 


QUAESTIO  IL 

DE  OBJECTO  CONTRITIONIS,  IN  SEX  ARTICULOS  DIVISA. 

Deinde  considerandum  est  de  objecto  contritionis. 

Circa  quod  quaeruntur  sex. 
Primo.  Utrum  debeat  homo  conteri  de  poenis. 
Secundo.  Utrum  de  peccato  originali. 

Tertio.  Utrum  de  omni  actuali  commisso. 
Quarto.  Utrum  de  peccato  actuali  committendo. 
Quinto.  Utrum  de  peccato  alieno. 
Sexto.  Utrum  de  singulis  peccatis  mortalibus. 

ARTICULUS  I.  4 

UTRUM  HOMO  DEBEAT  CONTERI  DE  POENIS, 
ET  NON  SOLUM  DE  CULPA. 

(S.  Thom.  ubi  supr.  art.  2.  q.  1.  et  seq.). 

Ad  primum  sic  proceditur.  Videtur,  quod  homo  debeat  conteri  de  poenis, 
et  non  solum  de  culpa  :  August.  enim  in  lib.  de  Poenit.  (scilicet  hom.  uìt. 
inUr  jo.  a  princ.)  dicit  :  «  Nemo  vitam  aeternam  desiderat,  nisi  eum  hujus  vitac 
mortalis  poeniteat»  :  sed  mortalitas  vitae  quaedam  poena  est;  ergo  poenitens 
«tiam  de  poenis  debet  conteri. 

2.  Praeterea.  Dicit  Magister  (4.  Dist.  16.)  ex  verbis  August.  (in  lib.  Di 
vera,  et  Jais,  poenit.  cap.  14.  ante  med.),  quod  poenitens  debet  dolere  ex  hoc, 
-quod  virtute  se  privavit:  sed  privatio  virtutis  quaedam  poena  est;  ergo  con- 
tritio est  dolor  etiam  de  poenis. 

Sed  contra.  Nullus  tenet  illud,  de  quo  dolet:  sed  poenitens  secundum 
suum  nomen  poenam  tenet:  ergo  non  dolet  de  poena,  et  sic  contritio,  quae 
est  dolor  poenitentialis,  non  est  de  poena. 

Respondeo  dicendum,  quod  contritio  importat,  ut  dictum  est  (q.  praec. 
ari.  1.),  alicujus  duri,  et  integri  comminutionem.  Haec  autem  integritas,  et 
-duiitia  invenitur  in  malo  culpae,  quia  voluntas,  quae  est  ipsius  causa  in  eo 
qui  male  agit,  in  suis  terminis  stat,  nec  praecepto  legis  cedit,  et  ideo  hujus 
mali  displicentia  contritio  per  similitudinem  dicitur.  Haec  autem  similitudo 
non  potest  adaptari  ad  malum  poenae,  quia  poena  simpliciter  dicit  diminu- 
tionem,  et  ideo  de  malis  poenae  potest  esse  dolor,  sed  non  contritio. 

Ad  primum  ergo  dicendum,  quod  poenitentia  secundum  August.  debet 
esse  de  hac  mortali  vita,  non  ratione  ipsius  mortalitatis,  nisi  poenitentia  large 
dicatur  omnis  dolor,  sed  ratione  peccatorum,  ad  quae  ex  infirmitate  hujus 
vitae  deducimur. 

Ad  secundum  dicendum,  quod  ille  dolor,  quo  quis  dolet  de  amissione 
virtutis  per  peccatum,  non  est  essentialiter  ipsa  contritio,  sed  est  principium 
ejus  ;  sìcut  enim  aliquis  movetur  ad  appetendum  aliquid  propter  bonum,  quod 
inde  expectat,  ita  movetur  ad  dolendum  de  aliquo  propter  malum,  quod  inde 
■consequutus  est. 

ARTICULUS  IL  s 

UTRUM    CONTRITIO  DEBEAT    ESSE    DE    PECCATO    ORIGINALI. 

Ad  secundum  sic  proceditur.  Videtur,  quod  contritio  esse  debeat  de  pec- 
cato originali:  de  peccato  enim  actuali  conteri  debemus,  non  ratione  actus, 
inquantum  est  ens  quoddam,  sed  ratione  deformitatis  ;  quia  actus  secundum 
suam  substantiam  bonum  quoddam  est,  et  a  Deo  :  sed  peccatum  originale 
.habet  deformitatem,  sicut  et  actuale  ;  ergo  etiam  de  eo  conteri  debemus. 

2.  Praeterea.  Per  peccatum  originale  homo  fuit  a  Deo  aversus;  quia 
poena  ejus  erat  carentia  divinae  visionis:  sed  cuilibet  debet  displicere,  se 
fuisse  a  Deo  aversum  ;  ergo  homo  debet  habere  displicentiam  peccati  origi- 
nalis,  et  sic  debet  de  eo  conteri. 

Sed  contra.  Medicina  debet  esse  proportionata  morbo:  sed  peccatum 
originale  sine  nostra  voluniate  contractum  est;  ergo  non  requiritur,  quod 
per  actum  voluntatis,  qui  est  contritio,  ab  ipso  purgemur. 

Respondeo  dicendum,  quod  contritio  est  dolor,  ut  dictum  est  (q.  praec 
art.  i.  et  2.),  respiciens,  et  quodammodo  comminuens  voluntatis  duritiem. 
Et  ideo  solum  de  illis  peccatis  potesi  esse,  quae  ex  duritia  nostrae  voluntars- 
in  nos  proveniunt.  Et  quia  peccatum  originale  nostra  voluntate  non  est  in- 
ductum,  sed  ex  vitiatae  naturae  origine  contractum,  ideo  de  ipso  non  potest 
esse  contritio,  proprie  loquendo,  sed  displicentia  tantum,  vel  dolor. 

Ad  primum  ergo  dicendum,  quod  contritio  non  est  de  peccato  ratione  sub- 
stantiae  actus  tantum;  quia  ex  hoc  non  habet  rationem  mali:  neque  iterimi 
ratione  deformitatis  tantum,  quia  deformitas  de  se  non  dicit  rationem  culpae, 
sed  quandoque  importat  poenam:  debet  autem  de  peccato  esse  contritio,  in- 
quantum importai  utramque  deformitatem  ex  actu  voluntatis  provenientem  : 
et  hoc  non  est  in  peccato  originali  :  et  ideo  de  eo  non  est  contritio. 

Et  similiter  dicendum  ad  secundum,  quia  aversio  voluntatis  est  ili  a,  cui 
debetur  contritio. 

ARTICULUS  III.  6 

UTRUM  DE  OMNI  ACTUALI  PECCATO  DEBEAMUS  CONTERI. 

Ad  tertium  sic  proceditur.  Videtur,  quod  non  de  omni  actuali  peccato 
commisso  a  nobis  debeamus  conteri,  quia  contraria  contrariis  curantur:  sed 
quaedam  peccata  per  tristitiam  committuntur:  sicut  accidia,  et  invidia;  ergo 
medicina  eorum  non  debet  esse  tristitia,  quae  est  contritio,  sed  gaudium. 

2.  Praeterea.  Contritio  est  actus  voluntatis,  qui  non  potest  esse  de  eo 
quod  cognitioni  non  subjacet:  sed  quaedam  peccata  sunt,  quae  in  cognitione 
non  habemus,  sicut  oblita;  ergo  de  eis  non  potest  esse  contritio. 

3.  Praeterea.  Per  voluntariam  contritionem  delentur  illa,  quae  per  vo- 
luntatem  committuntur:  sed  ignorantia  voluntarium  tollit,  ut  patet  per 
Philos.  3.  Ethic.  (cap.  1.);  ergo  de  his  quae  per  ignorantiam  accidunt,  non 
debet  esse  contritio. 

4.  Praeterea.  De  ilio  peccato  non  debet  esse  contritio,  quod  per  con- 
tritionem non  tollitur:  sed  quaedam  peccata  non  tolluntur  per  contritionem; 
sicut  venialia,  quae  adhuc  post  contritionis  gratiam  manent;  ergo  non  de 
omnibus  peccatis  praeteritis  debet    esse  contritio. 

Sed  contra.  Poenitentia  est  medicina  contra  omnia  peccata  actualia: 
sed  poenitentia  non  est  aliquorum,  quorum  non  sit  contritio,  quae  est  prima 
pars  ejus;  ergo  et  de  omnibus  peccatis  debet  esse  contritio. 

Praeterea.  Nullum  peccatum  dimittitur,  nisi  quis  justificetur:  sed  ad 
justificationem  requiritur  contritio,  ut  prius  dictum  est  (q.  praec.  art.  1.)  ; 
ergo  de  quolibet  peccato  conteri  oportet. 

Respondeo  dicendum,  quod  omnis  actualis  culpa  ex  hoc  contingìt,  quod 
voluntas  legi  Dei  non  cedit,  vel  eam  transgrediendo,  vel  omittendo,  vel  praeter 
eam  agendo.  Et  quia  durum  est,  quod  habet  potentiam,  ut  non  facile  patia- 

tur,  ideo  in  omni  actuali  peccato  duritia  quaedam  est  voluntatis.  Et  propter 
hoc  si  debeat  peccatum  curari,  oportet  quod  per  contritionem  comminuen- 
tem  remittatur. 

Ad  primum  ergo  dicendum,  quod,  sicut  ex  dictis  patet  (in  corp.  et  art.praec. 
ad  i.),  contritio  opponitur  peccato  ex  parte  illa,  qua  ex  electione  voluntatis 
procedit  non  sequentis  imperium  divinae  legis  ;  non  autem  ex  parte  ejus, 
quod  est  in  peccato  materiale:  et  hoc  est  illud,  super  quod  cadit  voluntatis 
electio.  Cadit  autem  voluntatis  electio  non  solum  super  actus  aliarum  virium, 
quibus  voluntas  ad  suum  finem  utitur,  sed  etiam  super  actum  proprium  ipsius 
voluntatis.  Voluntas  enim  vult  se  velie  aliquid.  Et  sic  electio  voluntatis  cadit 
super  dolorem  illum,  sive  tristitiam,  quae  invenitur  in  peccato  invidiae,  et 
hujusmodi,  sive  dolor  ille  sit  in  sensu,  sive  in  ipsa  voluntate;  et  ideo  illis 
peccatis  contritionis  dolor  opponitur. 

Ad  secundum  dicendum,  quod  oblivio  de  aliquo  potest  esse  dupli  ci  ter  : 
aut  ita  quod  totaliter  a  memoria  exciderit,  et  tunc  non  potest  aliquis  inqui- 
rere  illud  :  aut  ita  quod  partim  a  memoria  exciderit,  et  partim  maneat;  sicut 
cura  recolo  me  aliquid  audivisse  in  generali,  sed  nescio  quid  in  speciali,  et 
tunc  requiro  in  memoria  ad  recognoscendum.  Et  secundum  hoc  etiam  ali- 
quod  peccatum  potest  esse  oblitum  dupliciter.  Aut  ita  quod  in  generali  me- 
moria maneat,  sed  non  in  speciali  ;  et  tunc  debet  cogitare  homo  ad  inve- 
niendum  peccatum,  quia  de  quolibet  peccato  mortali  tenetur  homo  specia- 
liter  conteri.  Si  autem  invenire  non  possit,  justa  adhibita  diligentia,  sufficit 
de  eo  conteri,  secundum  quod  in  notitia  tenetur:  et  debet  homo  non  solum 
de  peccato,  sed  de  oblivione  ejus  dolere,  quae  ex  negligentia  contingit.  Si 
autem  peccatum  omnino  a  memoria  excidit,  tunc  ex  impotentia  faciendi 
excusatur  a  debito,  et  sufficit  generalis  contritio  de  omni  eo,  in  quo  Deum 
offendit;  sed  quando  impotentia  tollitur,  sicut  cum  ad  memoriam  revocatur 
peccatum,  tunc  tenetur  homo  specialiter  conteri  :  sicut  etiam  pauper,  qui 
non  potest  solvere  quod  debet,  excusatur,  et  tamen  tenetur,  cum  primo  po- 
terit. 

Ad  tertium  dicendum,  quod  si  ignorantia  omnino  voluntatem  tolleret 
male  agendi,  excusaret,  et  non  esset  peccatum:  sed  quandoque  non  totaliter 
tollit  voluntatem  :  et  tunc  a  toto  non  excusat,  sed  a  tanto  ;  et  ideo  de  peccato 
per  ignorantiam  commisto  debet  homo  conteri. 

Ad  quartum  dicendum,  quod  post  contritionem  de  mortali  potest  rema- 
nere  veniale,  sed  non  post  contritionem  de  veniali;  et  ideo  de  venialibus 
etiam  debet  esse  contritio  eo  modo  quo  et  poenitentia,  sicut  supra  dictum 
est  (4.  Disi.  16.  q.  2.  art.  2.  q.  2.  et  part.  3.  q.  87.  art.  1.). 

ARTICULUS  IV.  7 

UTRUM    DE    PECCATIS    FUTURIS    QUIS    DEBEAT    CONTERI. 

(S.  Thom.  4.  Dist.  16.  q.  1.  art.  2.  q.  4.  et  q.  2.  art.  2.  q.  2.). 

Ad  quartum  sic  proceditur.  Videtur,  quod  etiam  de  peccatis  futuris  ali- 
quis debeat  conteri:  contritio  enim  est  actus  liberi  arbitrii:  sed  liberum  ar- 
bitrium  magis  se  extendit  ad  futura,  quam  ad  praeterita;  quia  electio,  quae 
est  actus  liberi  arbitrii,  est  de  contingentibus  futuris,  ut  dicitur  3.  Ethic. 
(aip.  2.  et  3.)  ;  ergo  contritio  magis  est  de  peccatis  futuris,  quam  de  praeteritis. 

2.  Praeterea.  Peccatum  aggravatur  ex  consequenti  effectu;  unde  Hieron. 
dicit  (id.  hab.  implic.  Basii,  in  lib.  de  Vera  virgulti,  parum  ante  med.),  quod 
poena  Arii  nondum  est  determinata,  quia  adhuc  est  possibile,  aliquos  per 
ejus  haeresim  corruere,  quibus  corruentibus  ejus  poena  augetur:  et  similiter 
est  de  ilio,  qui  judicatur  homicida,  si  lethaliter  percusserit,  etiam  antequam 
percussus  moriatur:  sed  in  ilio  intervallo  medio  debet  peccator  conteri  de 
peccato;  ergo  non  solum  secundum  quod  habet  quantitatem  ex  praeterito 
actu,  sed  etiam  secundum  quod  habet  quantitatem  ex  futuro  :  et  sic  contritio 
respicit  futurum. 

Sed  contra.  Contritio  est  pars  poenitentiae  :  sed  poenitentia  semper  re 
spicit  praeterita;  ergo  et  contritio:  et  sic  non  est  de  peccato  futuro. 

Respondeo  dicendum,  quod  in  omnibus  motoribus,  et  mobilibus  ordinatis 
ita  est,  quod  motor  inferior  habet  motum  proprium,  et  praeter  hoc  sequitur 
in  aliquo  motum  superioris  motoris;  sicut  patet  in  motu  planetarum,  qui 
praeter  motus  proprios  sequuntur  motum  primi  orbis.  In  omnibus  autem  vir- 
tutibus  moralibus  primus  motor  est  ipsa  prudentia,  quae  dicitur  auriga  vir- 
tutum,  et  ideo  quaelibet  virtus  moralis  cum  motu  proprio  habet  aliquid  de 
motu  prudentiae  ;  et  ideo  cum  poenitentia  sit  quaedam  virtus  moralis,  quae 
est  pars  justitiae,  cum  actu  proprio  consequitur  prudentiae  motum.  Proprius 
autem  actus  ejus  est  in  objectum  proprium,  quod  est  peccatum  commissum, 
et  ideo  actus  ejus  proprius,  et  principali*,  scilicet  contritio,  secundum  suam 
speciem  respicit  tantum  peccatum  praeteritum;  sed  ex  consequenti  respicit 
peccatum  futurum,  secundum  quod  habet  aliquid  de  actu  prudentiae  adjunctum; 
et  tamen  in  illud  futurum  secundum  rationem  propriae  speciei  non  movetur, 
et  propter  hoc  ille  qui  conteritur,  dolet  de  peccato  praeterito,  et  cavet  fu- 
turum: sed  non  dicitur  esse  contritio  de  peccato  futuro,  sed  magis  cautio, 
quae  est  pars  prudentiae  contritioni  adjuncta. 

Ad  prlmum  ergo  dicendum,  quod  liberum  arbitrium  dicitur  esse  de  con- 
tingentibus  futuris,  secundum  quod  est  de  actibus,  sed  non  secundum  quod 
est  de  objectis  actuum,  quia  homo  potest  cogitare  ex  libero  arbitrio  de  rebus 
praeteritis,  et  necessitatis  :  sed  tamen  ipse  actus  cogitationis,  secundum  quod 
sub  libero  arbitrio  cadit,  contingens  futurum  est:  et  sic  etiam  actus  contri- 
tionis  contingens  futurum  est,  secundum  quod  sub  libero  arbitrio  cadit;  sed 
objectum  ejus  potest  esse  praeteritum. 

Ad  secundum  dicendum,  quod  ille  effectus  consequens,  qui  peccatum 
aggravar,,  jam  in  actu  praecessit,  velut  in  causa,  et  ideo  quando  commissum 
est,  totam  suam  quantitatem  habuit;  et  ex  effectu  consequente  non  accrescit 
ei  aliquid  quoad  culpae  rationem,  quamvis  accrescat  quoad  poenam  acciden- 
talem,  secundum  quod  plures  habebit  rationes  dolendi  in  inferno  de  pluribus 
malis  ex  suo  peccato  consecutis.  Et  sic  loquitur  Hieronymus.  Unde  non  oportet, 
quod  contritio  sit  nisi  de  peccatis  praeteritis. 

ARTICULUS  V.  8 

UTRUM    HOMO    DEBEAT    CONTERI    DE    PECCATO   ALIENO. 

Ad  quintum  sic  proceditur.  Videtur,  quod  homo  debeat  conteri  de  pec- 
cato alieno  :  non  enim  petit  aliquis  indulgentiam,  nisi  de  peccato,  de  quo 
contritus  est:  sed  de  peccatis  alienis  indulgentia  petitur  in  Psal  i8.-  Ab  alienis 
parce  servo  tuo;  ergo  debet  homo  conteri  de  peccatis  alienis. 

2.  Praeterea.  Homo  ex  charitate  debet  diligere  proximum,  sicut  seipsum  : 
led  propter  dilectionem  sui  et  de  malis  suis  dolet,  et  bona  desiderati  ergo 
cum  teneamur  proximo  desiderare  bona  gratiae,  sicut  et  nobis,  videtur  quod 
debeamus  de  culpis  ejus  dolere,  sicut  et  de  nostris  :  sed  contritio  nihil  est 
aliud,  quam  dolor  de  peccatis;  ergo  debet  homo  conteri  de  peccatis  alienis. 

Sed  contra.  Contritio  est  actus  poenitentiae  virtutis:  sed  nullus  poe- 
nitet  nisi  de  his  quae  ipse  fecit;  ergo  nullus  conteritur  de  peccatis  alienis. 

Respondeo  dicendum,  quod  illud  idem  conteritur,  quod  prius  durum,  et 
integrum  fuit;unde  oportet,  quod  contritio  prò  peccato  sit  in  eodem,  in  quo 
peccati  duritia  praecessit:  et  sic  de  alienis  peccatis  non  est  contritio. 

Ad  primum  ergo  dicendum,  quod  ab  alienis  peccatis  sibi  parci  prophcta 
precatur,  inquantum  ex  consortio  peccatorum  aliquis  per  consensum  ali- 
quam  immunditiam  contrahit;  sicut  scriptum  est  Psal.  17.:  Cum  perverso 
pervertirti. 

Ad  secundum  dicendum,  quod  de  peccatis  aliorum  dolere  debemus:non 
tamen  oportet,  quod  de  eis  conteramur,  quia  non  omnis  dolor  de  peccato 
praeterito  est  contritio,  ut  patet  ex  dictis  (in  corp.  et  art.  2.  huj.  q.). 


ARTICULUS  VI.  9 

UTRUM    DE    SINGULIS    PECCATIS    MORTALIBUS 
REQUIRATUR  CONTRITIO. 

Ad  sextu.m  sic  proceditur.  Videtur,  quod  non  requiratur  de  singulis  pec- 
catis mortalibus  contritio:  est  enim  motus  contritionis  in  justificatione  in 
instanti:  sed  in  instanti  non  potest  homo  recogitare  singula  peccata;  ergo 
non  oportet,  quod  sit  contritio  de  singulis  peccatis. 

2.  Praeterea.  Contritio  debet  esse  de  peccatis,  secundum  quod  avertunt 
a  Deo,  quia  conversio  ad  creaturam  sine  aversione  a  Deo  contritionem  non 
requirit:  sed  omnia  peccata  mortalia  in  aversione  conveniunt  ;  ergo  contra 
omnia  sufficit  una  contritio. 

3.  Praeterea.  Plus  conveniunt  peccata  mortalia  actualia  ad  invicem, 
quam  actuale,  et  originale  :  sed  unus  baptismus  delet  omnia  actualia,  et  ori- 
ginale ;  ergo  una  contritio  generalis  delet  omnia  peccata  mortalia. 

Sed  contra.  Diversorum  morborum  diversae  suntmedicinae,  quia  «non 
sanat  oculum,  quod  sanat  calcaneum  »,  ut  dicit  Hieron.  (sup.  illud  Marce).: 
Hoc  genus  daemoniorum)  :  sed  contritio  est  medicina  singularis  contra  unum 
mortale;  ergo  non  sufficit  una  communis  de  omnibus. 

Praeterea.  Contritio  explicatur  perconfessionem:  sed  oportet  singula  pec- 
cata mortalia  confiteli;  ergo  et  de  singulis  conteri. 

Respondeo  dicendum,  quod  contritio  potest  considerari  dupliciter,  scilicet 
quantum  ad  sui  principium,  et  quantum  ad  terminum.  Et  dico  principium 
contritionis  cogitationem,  qua  quis  cogitat  de  peccato,  et  dolet,  etsi  non  do- 
lore contritionis,  saltem  dolore  attritionis.  Terminus  autem  contritionis  est, 
quando  dolor  illejam  gratia  informatur.  Quantum  ergo  ad  principium  con- 
tritionis, Oortet  quod  de  singulis  peccatis,  quae  quis  in  memoria  habet,  con- 
teratur:  ssd  quantum  ad  terminum  sufficit,  quod  sit  una  communis  de  om- 
nibus ;  tunc  enim  ille  motus  agit  in  vi  omnium  dispositionum  praecedentiun?- 

Et  per  hoc  patet  ■"ssponsio  ad  primum. 

Ad  secundum  dicendum,  quod  quamvis  omnia  mortalia  conveniant  in 
aversione,  tamen  differunt  in  causa,  et  modo  aversionis,  et  quantitate  elon- 
gationis  a  Deo  :  et  hoc  est  secundum  diversitatem  conversionis. 

Ad  tertium  dicendum,  quod  baptismus  agit  in  virtute  meriti  Christi, 
qui  habuit  infìnitam  virtutem  ad  delendum  omnia  peccata,  et  propterea  unus 
sufficit  contra  omnia  peccata:  sed  in  contritione  cum  merito  Christi  requi- 
ritur  actus  noster,  et  ideo  oportet,  quod  singulis  peccatis  respondeat  singil- 
latim,  cum  non  habeat  infìnitam  virtutem  ad  contritionem.  Vel  dicendum, 
quod  baptismus  est  spiritualis  generano;  sed  poenitentia  quantum  ad  contri- 
tionem, et  alias  sui  partes  est  spiritualis  quaedam  sanatio  per  modum  cujus- 
dam  alterationis.  Patet  autem  in  generatione  corporali  alicujus,  quae  est  cum 
corruptione,  quod  una  generatione  removentur  omnia  accidentia  contraria 
rei  generatae,  quae  erant  accidentia  rei  corruptae:  sed  in  alteratione  remo- 
vetur  tantum  unum  accidens  accidenti  contrarium,  ad  quod  terminatur  aite- 
ratio.  Et  similiter  unus  baptismus  simul  delet  omnia  peccata,  novam  vitam 
inducendo:  sed  poenitentia  non  delet  omnia  peccata,  nisi  ad  singula  feratur; 
et  ideo  oportet  de  singulis  conteri,  et  confiteri. 


QUAESTIO   III. 

DE  QUANTITATE  CONTRITIONIS,  IN  TRES  ARTICULOS  DIVISA. 

Deinde  considerandum  est  de  quantitate  contritionis. 

Circa  quod  quaeruntur  irla. 

Primo.  Utrum  contritio  sit  major  dolor,  qui  esse  possit  in  natura. 

Secundo.  Utrum  Dossit  esse  nimis  magnus  contritionis  dolor. 

Tertio.  Utrum  debeat  esse  major  dolor  de  uno  peccato,  quam  de  alio. 

ARTICULUS  I.  io 

UTRUM     CONTRITIO     SIT     MAJOR     DOLOR, 
QUI  ESSE  POSSIT   IN  NATURA. 

(S.  Thom.  ubi  supr.  art.  3.  q.  1.  et  seq.). 

Ad  primum  sic  proceditur.  Videtur,  quod  contritio  non  sit  major  dolor, 
qui  esse  possit  in  natura:  dolor  enim  est  sensus  laesionis;  sed  aliquae  lae- 
siones  magis  sentiuntur,  quam  laesio  peccati,  sicut  laesio  vulneris  ;  ergo  non 
est  maximus  dolor  contritio. 

2.  Praeterea.  Ex  effectu  sumimus  judicium  de  causa:  sed  effectus  do- 
loris  sunt  lacrymae;  cum  ergo  aliquando  contritus  non  emittat  lacrymas  cor- 
porales  de  peccatis,  quas  tamen  emittit  de  morte  amici,  vel  de  percussione, 
vel  aliquo  hujusmodi,  videtur  quod  contritio  non  sit  dolor  maximus. 

3.  Praeterea.  Quanto  aliquid  plus  habet  de  admixtione  contrarli,  tanto 
est  minus  intensum:  sed  contritionis  dolor  habet  multum  degaudio  admixtum, 

quia  contritus  gaudet  de  liberatione,  de  spe  veniae,  et  de  multis  hujusmodi; 
ergo  dolor  ejus  est  minimus. 

4.  Praeterea.  Dolor  contritionis  displicentia  est  quaedam  :  sed  multa  sunt, 
quae  rnagis  displicent  contrito,  quam  peccata  sua  praeterita;  non  enim  vellet 
poenam  inferni  sustinere  potius  quam  peccare  ;  nec  iterum  sustinuiyse  omnes 
poenas  temporales,  aut  etiam  sustinere;  alias  pauci  invenirentur  contriti; 
ergo  dolor  contritionis  non  est  maximus. 

Sed  contra.  Secundum  August.  (lib.  14.  de  Civ.  Dei,  cap.  7.  et  9.)  «  omnis 
dolor  in  amore  fundatur  »  :  sed  amor  charitatis,  in  quo  fundatur  dolor  con- 
tritionis, est  maximus;  ergo  et  dolor  contritionis  est  maximus. 

Praeterea.  Dolor  est  de  malo  ;  ergo  de  magis  malo  debet  esse  major  dolor: 
sed  culpa  est  magis  malum,  quam  poena  ;  ergo  dolor  de  culpa,  qui  est  con- 
tritio, excedit  omnem  alium  dolorem. 

Respondeo  dicendum,  quod,  sicut  supra  dictum  est  (q.  1.  art.  2.  ad  1.), 
in  contritione  est  duplex  dolor:  unus  est  in  ipsa  voluntate,  qui  est  essentialiter 
ipsa  contritio,  quae  nihil  aliud  est,  quam  displicentia  praeteriti  peccati.  Et  talis 
dolor  in  contritione  excedit  omnes  alios  dolores,  quia  quantum  aliquid  placet, 
tantum  contrarium  ejus  displicet:  finis  autemultimus  super  omnia  placet,  cum 
omnia  propter  ipsum  desiderentur;  et  ideo  peccatum,  quod  a  fine  ultimo 
avertit,  super  omnia  displicere  debet.  Alias  dolor  est  in  parte  sensitiva,  qui 
causatur  ex  primo  dolore,  vel  ex  necessitate  naturae,  secundum  quod  vires 
inferiores  sequuntur  motum  superiorum,  vel  ex  electione,  secundum  quod 
homo  poenitens  in  seipso  hunc  dolorem  excitat,  ut  de  peccatis  doleat:  et 
neutro  modo  oportet,  quod  sit  maximus  dolor,  quia  vires  inferiores  moventur 
vehementius  ab  objectis  propriis,  quam  ex  redundantia  superiorum  virium  : 
et  ideo  quanto  operatio  superiorum  virium  est  propinquior  objectis  inferiorum, 
tanto  magis  sequuntur  eorum  motum.  Et  ideo  major  dolor  est  in  sensitiva 
parte  ex  laesione  sensibili,  quam  sit  ille  qui  in  ipsam  redundat  ex  ratione: 
similiter  major,  qui  redundat  ex  ratione  de  corporalibus  deliberante,  quam  qui 
redundat  ex  ratione  considerante  spiritualia.  Unde  dolor  in  sensitiva  parte  ex 
displicentia  rationis  proveniens  de  peccato  non  est  major  dolor  aliis  doloribus, 
qui  in  ipsa  sunt:  et  similiter  nec  dolor,  qui  est  voluntarie  assumptus;  tum 
quia  non  obedit  affectus  inferior  superiori  ad  nutum,  ut  tanta,  et  talis  passio 
sequatur  in  inferiori  appetitu,  qualem  ordinat  superior  ;  tum  etiam  quia  pas- 
siones  a  ratione  sumuntur  in  actibus  virtutum  secundum  mensuram  quandam, 
quam  quandoque  dolor,  qui  est  sine  virtute,  non  servat,  sed  excedit. 

Ad  primum  ergo  dicendum,  quod  sicut  dolor  sensibilis  est  de  sensu  laesio- 
nis,  ita  dolor  interior  est  de  cognitione  alicujus  nocivi.  Et  ideo  quamvis  laesio 
peccati  secundum  exteriorem  sensum  non  percipiatur,  tamen  percipitur  esse 
maxima  secundum  sensum  interiorem  rationis. 

Ad  secundum  dicendum,  quod  corporales  immutationes  immediate  con- 
sequuuntur  ad  passiones  sensitivae  partis  et  eis  mediantibus  ad  affectiones 
appetitivae  superioris.  Et  inde  est,  quod  ex  dolore  sensibili,  vel  etiam  sensi- 
bili nocivo  citius  defluunt  lacrymae  corporales,  quam  de  dolore  spirituali 
contritionis. 

Ad  tertium  dicendum,  quod  gaudium  illud,  quod  poenitens  de  dolore 
habet,  non  minuit  displicentiam,  quia  einon  contrariatur,  sed  auget;  secun- 
dum quod  omnis  operatio  augetur  per  propriam  delectationem,  ut  dicitur 
in  io.  Ethic.  (cap.  $.);  sicut  qui  delectatur  in  addiscendo  aliquam  scientiam, 
melius  addiscit,  et  similiter  qui  gaudet  de  displicentia,  vehementiorem  dis- 

plicentiam  habet:  sed  bene  potest  esse,  quod  illud  gaudium  temperet  dolo- 
rem  ex  ratione  in  partem  sensitivam  resultantem. 

Adquartum  dicendum,  quod  quantitas  displicentiaede  aliqua  redebetesse 
secundum  quantitatem  malitiae  ipsius.  Malitia  autem  in  culpa  mortali  mensura- 
tur  ex  eo,  in  quem  peccatur,  inquantum  est  ei  indigna  :  et  ex  eo  qui  peccat,  in- 
quantum est  ei  nociva.  Et  quia  homo  debet  magis  Deum,  quam  seipsum  dili- 
gere, ideo  plus  debet  odire  culpam,  inquantum  est  offensa  Dei,  quam  inquan- 
tum est  nociva  sibi.  Est  autem  nociva  sibi  principaliter,  inquantum  separat 
ipsum  a  Deo  :  et  ex  hac  parte  ipsa  separatio  a  Deo,  quae  poena  quaedam  est, 
magis  debet  displicere,  quam  ipsa  culpa,  inquantum  hoc  nocumentum  inducit; 
quia  quod  propter  alterum  oditur,  minus  oditur;  sed  minus,  quam  culpa,  in- 
quantum est  offensa  in  Deum.  Inter  omnes  autem  poenas  malitiae  attenditur 
quidam  ordo  secundum  quantitatem  nocumenti.  Et  ideo  cum  hoc  sit  maxi- 
mum nocumentum,  quo  maximum  bonum  privatur,  erit  inter  poenas  maxima 
separatio  a  Deo.  Est  etiam  alia  quantitas  malitiae  accidentalis,  quam  oportet 
in  displicentia  attendere,  secundum  rationem  praesentis,  et  praeteriti,  quia 
quod  praeteritum  est,  jam  non  est:  unde  habet  minus  de  ratione  malitiae, 
et  bonitatis.  Et  inde  est,  quod  plus  refugit  homo  sustinere  aliqUxJ  mali  in 
praesenti,  vel  in  futuro,  quam  horreat  de  praeterito.  Unde  nec  aliqua  passio 
animae  directe  respondet  praeterito,  sicut  dolor  respondet  praesenti  malo,  et 
timor  futuro.  Et  propter  hoc  de  duobus  malis  praeteritis  illud  magis  abhorret 
animus,  cujus  major  effectus  in  praesenti  remanet,  vel  in  futurum  timetur, 
etiamsi  in  praeterito  minus  fuerit.  Et  quia  effectus  praecedentis  culpae  non 
ita  percipitur  quandoque,  sicut  effectus  praeteritae  poenae,  tum  quia  culpa 
perfectius  sanatur,  quam  quaedam  poena,  tum  quia  defectus  corporalis  magis 
est  manifestus,  quam  spiritualis.  ideo  etiam  homo  bene  dispositus  quando- 
que magis  in  se  percipit  horrorem  praecedentis  poenae,  quam  praecedentis 
culpae,  quamvis  magis  esset  paratus  pati  eamdem  poenam,  quam  committere 
eamdem  culpam.  Est  etiam  considerandum  in  comparatione  culpae  et  poenae, 
quod  quaedam  poenae  habent  inseparabiliter  conjunctam  Dei  offensam,  sicut 
separatio  a  Deo  ;  quaedam  etiam  addunt  perpetuitatem,  sicut  poena  inferni  ; 
ergo  poena  illa,  quae  offensam  annexam  habet,  eodem  modo  cavenda  est, 
sicut  etiam  culpa:  sed  illa,  quae  perpetuitatem  addit,  est  magis  quam  culpa 
simpliciter  fugienda.  Si  tamen  ab  eis  separetur  ratio  offensae,  et  consideretur 
tantum  ratio  poenae,  minus  habent  de  malitia,  quam  culpa,  inquantum  est 
offensa  Dei;  et  propter  hoc  minus  debent  displicere.  Sciendum  est  etiam, 
quod  quamvis  talis  debeat  esse  contriti  disposino,  non  tamen  de  eis  tentandus 
est;  quia  affectus  suos  homo  non  de  facili  mensurare  potest:  et  quandoque 
illud  quod  minus  displicet,  videtur  magis  displicere,  quia  est  propinquius  no- 
cumento sensibili,  quod  magis  est  nobis  notum. 

ARTICULUS  II.  u 

UTRUM   POSSIT    ESSE    NIMIS    MAGNUS    CONTRITIONIS    DOLOR. 

Ad  secundum  sic  proceditur.  Videtur,  quod  non  possit  esse  nimis  magnus 
contritionis  dolor:  nullus  enim  dolor  potest  esse  immoderatior,  quam  ille 
qui  proprium  subjectum  destruit:  sed  dolor  contritionis,  si  est  tantus,  quod 
mortem,  vel  corruptionem  corporis  inducat,  est  laudabilis  ;  dicit  enim  Ansel- 
mus  (hnplic.  in  Uh.    Meditai,  ver s.  fin.)  :  «  Utinam  sic   impinguente  viscera 

animae  meae,  ut  medullae  corporis  mei  exsiccentur  »  ;  et  Augustinus  dicit 
(lib.  de  Contrii.  cord.  cap.  io.  ad  fin.),  «  se  esse  dignum  oculos  caecare  plo- 
rando »  ;  ergo  dolor  contritionis  non  potest  esse  nimius. 

2.  Praeterea.  Dolor  contritionis  ex  amore  charitatis  procedit:  sed  amor 
charitatis  non  potest  esse  nimius;  ergo  nec  dolor  contritionis. 

Sed  contra.  Omnìs  virtus  moralis  corrumpitur  per  superabundantiam, 
et  defectum:  sed  contritio  est  actus  virtutis  moralis,  scilicet  poenitentiae, 
cum  sit  pars  justitiae;  ergo  potest  esse  superfluus  dolor  de  peccatis. 

Respondeo  dicendum,  quod  contritio  ex  parte  doloris,  qui  est  in  ratione, 
scilicet  displicentiae,  quo  peccato  displicet,  inquantum  est  offensa  Dei,  non 
potest  esse  nimia;  sicut  nec  amor  charitatis,  quo  intenso  talis  displicentia 
intenditur,  potest  esse  nimius:  sed  quantum  ad  dolorem  sensibilem  potest 
esse  nimia;  sicut  etiam  exterior  corporis  afflictio  potest  esse  nimia.  In  his 
autem  omnibus  debet  accipi  prò  mensura  conservatio  subjecti,  et  bonae  ha- 
bitudinis  sufficientis  ad  ea,  quae  agenda  incumbunt.  Et  propter  hoc  dicitur 
Roman.  12.:  Rationabih  sit  obsequium  vestrum. 

Ad  primum  ergo  dicendum,  quod  Anselmus  desiderabat  ex  pinguedine  de- 
votionis  medullas  corporales  exsiccari,  non  quantum  ad  humorem  naturalem, 
sed  quantum  ad  desideria,  et  concupiscentias  corporales.  Augustinus  autem 
quamvis  dignum  se  cognosceret  amissione  exteriorum  oculorum  propter  pec- 
catum,  quia  quilibet  peccator  non  solum  aeterna,  sed  etiam  temporali  morte 
dignus  est,  non  tamen  volebat  sibi  oculos  caecare. 

Ad  secundum  dicendum,  quod  ratio  illa  procedit  de  dolore,  qui  est  in 
ratione. 

Tertia  autem  procedit  de  dolore  sensitivae  partis. 

ARTICULUS  III.  12 

UTRUM    DEBEAT    ESSE    MAJOR    DOLOR    DE    UNO    PECCATO, 
QUAM    DE    ALIO. 

Ad  tertium  sic  proceditur.  Videtur,  quod  non  debeat  esse  major  dolor 
de  uno  peccato,  quam  de  alio  :  Hieronymus  enim  (epist.  2j.  cap.  7.  in  nied.) 
collaudat  Paulam  de  hoc,  quod  «  minima  peccata  sicut  magna  plangebat  »; 
ergo  non  est  magis  dolendum  de  uno,  quam  de  alio. 

2.  Praeterea.  Motus  contritionis  est  subitus:  sed  non  potest  esse  unus 
motus  subitus  intensior  simul,  et  remissior;  ergo  contritio  non  debet  esse 
major  de  uno,  quam  de  alio  peccato. 

3.  Praeterea.  De  peccato  praecipue  est  contritio,  secundum  quod  a  Deo 
avertit  :  sed  in  aversione  omnia  peccata  mortalia  conveniunt,  quia  omnia  tollunt 
gratiam,  qua  anima  Deo  conjungitur;  ergo  de  omnibus  peccatis  mortalibus 
aequalis  debet  esse  contritio. 

Sed  contra.  Deut.  25.  dicitur:  Secundum  mensuram  peccati  erit  et  plaga- 
rum  modus  :  sed  in  contritione  peccatis  plagae  commensurantur,  quia  contritio 
habet  propositum  satisfaciendi  annexum;  ergo  contritio  magis  debet  esse  de 
uno  peccato,  quam  de  alio. 

Praeterea.  De  hoc  debet  homo  conteri,  quod  debuit  vitare  :  sed  homo  de- 
beret  magis  vitare  unum  peccatum,  quam  aliud,  quia  gravius  est,  si  neces- 
sitas  alterum  faciendi  imcumberet;  ergo  et  similiter  debet  de  uno,  scilicet 
graviori,  magis  quam  de  alio  dolere. 


28  QUAESTIO    III.    ARTICULUS    III. 

Respondeo  dicendum,  quod  de  contritione  dupliciter  possumus  loqui:  uno 
modo,  secundum  quod  singillatim  singulis  peccatis  respondet  ;  et  sic  quantum 
ad  dolorem  superioris  affectus  requiritur,  quod  de  majori  peccato  quis  doleat 
magis,  quia  ratio  doloris  est  magis  in  uno,  quam  in  alio,  scilicet  offensa  Dei: 
ex  magis  enim  inordinato  actu  Deus  magis  offenditur:  similiter  etiam  cum 
majori  culpae  major  poena  debeatur,  etiam  dolor  sensitivae  partis,  secundum 
quod  prò  peccato  ex  electione  assumitur,  quasi  poena  peccati,  debet  esse 
major  de  majori  peccato:  secundum  autem  quod  ex  impressione  superioris 
appetitus  nascitur  in  inferiori,  attenditur  quantitas  doloris  secundum  disposi- 
tionem  partis  inferioris  ad  recipiendam  impressionem  a  superiori,  et  non  se- 
cundum quantitatem  peccati.  Alio  modo  potest  accipi  contritio,  secundum  quod 
est  simul  de  omnibus  peccatis;  sicut  in  actu  justificationis:  et  haec  quidem 
contritio  vel ex  singulorum  consideratione  peccatorum  procedit;  et  sic  quamvis 
sit  actus  unus,  tamen  distinctio  peccatorum  virtute  manet  in  ipso:  vel  ad 
minus  habet  propositum  de  singulis  cogitandi  annexum;  et  sic  etiam  habitua- 
liter  est  magis  de  uno,  quam  de  alio. 

Ad  primum  ergo  dicendum,  quod  Paula  non  laudatur  de  hoc,  quod  de 
omnibus  peccatis  doleret  aequaliter,  sed  quia  de  parvis  peccatis  tantum  do- 
lebat,  ac  si  essent  magna,  per  comparationem  ad  alios,  qui  de  peccatis  do- 
lent,  sed  ipsa  multo  amplius  de  majoribus  doluisset. 

Ad  secundum  dicendum,  quod  in  ilio  contritionis  motu  subitaneo,  quamvis 
non  actualiter  distinctio  intentionis  respondens  diversis  peccatis  inveniri  possit, 
tamen  invenitur  ibi  eo  modo,  sicut  dictum  est  (in  corp.):  et  etiam  alio  modo, 
secundum  quod  singula  peccata  ordinem  habent  ad  illud,  de  quo  in  illa  con- 
tritione generali  contrito  dolendum  occurrit,  scilicet  offensamDei;  qui  enim 
aliquod  totum  diligit,  potentia  diligit  partes  etiam  ejus,  quamvis  non  actu: 
et  hoc  modo,  secundum  quod  habent  ordinem  ad  totum,  quasdam  plus,  quas- 
dam  minus  diligit;  sicut  qui  aliquam  communitatem  diligit,  virtute  singulos 
diligit  plus,  et  minus,  secundum  eorum  ordinem  in  bono  communi;  et  simi- 
liter qui  dolet  de  hoc  quod  Deum  offendit,  de  diversis  implicite  dolet  diver- 
simode,  secundum  quod  plus,  vel  minus  per  ea  Deum  offendit. 

Ad  tertium  dicendum,  quod  quamvis  quodlibet  peccatum  mortale  a  Deo 
avertat,  et  gratiam  tollat,  tamen  quoddam  plus  elongat,  quam  aliud,  inquan- 
tum habet  majorem  dissonantiam  ex  sua  inordinatione  ad  ordinem  divinae 
bonitatis,  quam  aliud. 


QUAESTIO   IV. 

DE  TEMPORE  CONTRITIONIS,  IN  TRES  ARTICULOS  DIVISA. 

Deinde  considerandum  est  de  tempore  contritionis. 

Circa  quod  tria  quaeruntur. 

Primo.  Utrum  tota  vita  haec  sit  contritionis  tempus. 

Secando.  Utrum  expediat  continue  de  peccato  dolere. 

Tertio.  Utrum  post  nane  vitam  animae  de  peccatis  conterantur. 

ARTICULUS  I.  i> 

UTRUM    TOTA    HAEC    VITA    SIT    CONTRITIONIS    TEMPUS. 

(S.  Tliom.  4.  Dist.  37.  q.  2.  art.  4.  q.  1.  et  seq.). 

Ad  primum  sic  procedimi*.  Videtur,  quod  non  tota  haec  vita  sit  contri- 
tionis  tempus:  sicut  enim  de  peccato  commisso  debet  esse  dolor,  ita  et  pu- 
dori sed  non  per  totani  vitam  durat  pudor  de  peccato,  quia,  sicut  dicit 
Ambros.  (Uh.  2.  de  Poenit.  cap.  7.  a  med.),  «  non  habet  quod  erubescat,  cui 
peccatum  dimissum  est  »;  ergo  videtur,  quod  nec  contritio,  quae  est  dolor 
de  peccato. 

2.  Praeterea.  i.  Joan.  4.  dicitur,  quod  perfecta  charitas  foras  mìtili  timo- 
rem,  quoniam  timor  poenam  habet:  sed  dolor  etiam  poenam  habet;  ergo  in  statu 
perfectae  charitatis  non  potest  dolor  contritionis  manere. 

3.  Praeterea.  De  praeterito  non  potest  esse  dolor,  qui  proprie  est  de 
malo  praesenti,  nisi  secundum  quod  aliquid  de  peccato  praeterito  in  praesenti 
manet:  sed  quandoque  pervenitur  ad  aliquem  statura  in  hac  vita,  in  quo  nihil 
de  peccato  praeterito  manet,  neque  dispositio,  neque  culpa,  neque  reatus 
aliquis;  ergo  non  oportet  ulterius  de  ilio  peccato  dolere. 

4.  Praeterea.  Rom.  8.  dicitur,  quod  diligentibus  Dettiti  omnia  cooperantur 
in  bonum,  etiam  peccata,  ut  dicit  Gloss.  (August.  ìib.  de  Corrept.  et  Grat.  cap.  9. 
a  ìned.)  ;  ergo  non  oportet  post  remissionem  peccati,  quod  de  ipso  doleant. 

5.  Praeterea.  Contritio  est  pars  poenitentiae  contra  satisfactionem  di- 
visa: sed  non  oportet  semper  satisfacere;  ergo  nec  oportet  de  peccato  semper 
conteri. 

Sed  contra.  August.  in  lib.  de  Poenit.  (seu  De  vera,  et  falsa  poetiti,  cap.  3.) 
dicit,  quod  «  ubi  dolor  finitur,  deficit  poenitentia:  ubi  deficit  poenitentia, 
nihil  relinquitur  de  venia  »  ;  ergo  videtur,  cimi  oporteat  veniam  concessane 
non  perdere,  quod  oporteat  semper  de  peccato  dolere. 

Praeterea.  Eccli.  5.  dicitur:  De  propinato  peccato  noli  esse  sine  vieta;  ergo 
homo  semper  debet  dolere  ad  peccatorum  propitiationem  habendam. 

Respondeo  dicendum,  quod  in  contritione,  ut  dictum  est  (q.  3.  art.  1.), 
est  duplex  dolor:  unus  rationis,  qui  est  detestano  peccati  a  se  cominissi:  alias 
sensitivae  partis,  qui  ex  isto  consequitur.  Et  quantum  ad  utrumque  contri- 
tionis tempus  est  totius  vitae  praesentis  status.  Quamdiu  enim  est  aliquis  in 
statu  viae,  detestatur  incommoda,  quibus  a  perventione  ad  terminum  viae 
retardatur,  vel  impeditur;  unde,  cum  per  peccatum  praeteritum  vitae  nostrae 
cursus  in  Deum  retardetur,  quia  tempus  illud,  quod  erat  deputatum  ad  cur- 
rendum,  recuperari  non  potest,  oportet  quod  semper  in  vitae  hujus  tempore 
status  contritionis  maneat,  quantum  ad  peccati  detestationem.  Similiter  etiam 
quantum  ad  sensibilem  dolorem,  qui  ut  poena  a  voluntate  assumitur  ;  quia 
enim  homo  poenam  aeternam  peccando  meruit,  et  contra  aeternum  Deum 
peccavit,  debet  poena  aeterna  in  temporalem  mutata,  saltem  dolor  in  toto 
hominis  aeterno,  idest  in  statu  hujus  vitae,  manere.  Et  propter  hoc  dicit 
Hugo  de  S.  Victore  (tract.  6.  Sum.  Sèni.  cap.  ti.  a  imd.),  quod  «  Deus  absol- 
vens  hominem  a  culpa,  et  poena  aeterna,  ligat  eum  vinculo  perpetuae  dete- 
stationis  peccati  ». 

Ad  primum  ergo  dicendum,  quod  erubescenza  respicit  peccatum,  solum 
inquantum  habet  turpitudinem  ;  et  ideo  postquam  peccatum  quantum  ad  cul- 
pam  remissum  est,  non  manet  pudori  locus;  manet  autem  dolori,  qui  non 
solum  de  culpa  est,  inquantum  habet  turpitudinem,  sed  etiam  inquantum 
habet  nocumentum  annexum. 

Ad  secundum  dicendum,  quod  timor  servilis,  quem  charitas  foras  mittit, 
oppositionem  habet  ad  charitatem  ratione  servitutis,  quia  poenam  respicit: 
sed  dolor  contritionis  ex  charitate  causatur,  ut  dictum  est  (q.  3.  art.  2.),  et 
ideo  non  est  simile. 

Ad  tertium  dicendum,  quod  quamvis  per  poenitentiam  peccator  redeat 
ad  gratiam  pristinam,  et  immunitatem  a  reatu  poenae,  nunquam  tamen  redit 
ad  pristinam  dignitatem  innocentiae;  et  ideo  semper  ex  praeterito  peccato 
aliquid  in  ipso  manet. 

Ad  quartum  dicendum,  quod  sicut  non  debet  homo  facere  mala,  ut  ve- 
niant  bona;  ita  non  debet  gaudere  de  malis,  quia  ex  eis  occasionaliter  prove- 
niunt  bona  divinitus  a  gratia,  vel  providentia  agente,  quia  illorum  honorum 
peccata  causa  non  fuerunt,  sed  magis  impedimenta;  sed  divina  providentia 
ea  causavit,  et  de  ea  debet  homo  gaudere,  de  peccatis  autem  dolere. 

Ad  quintum  dicendum,  quod  satisfactio  attenditur  secundum  poenam 
taxatam,  quae  prò  peccatis  injungi  debet,  et  ideo  potest  terminari,  ut  non 
oporteat  ulterius  satisfacere.  Haec  autem  poena  praecipue  proportionatur 
culpae  ex  parte  conversionis,  ex  qua  finitatem  habet:  sed  dolor  contritionis 
respondet  culpae  ex  parte  aversionis,  ex  qua  habet  quandam  infìnitatem  : 
un  de  et  contritio  semper  debet  manere  ;  nec  est  inconveniens,  si  remoto  po- 
steriori, manet  prius. 

ARTICULUS  IL  14 

UTRUM    EXPEDIAT    CONTINUE    DE    PECCATO    DOLERE. 

Ad  secundum  sic  proceditur.  Videtur,  quod  non  expediat  continue  de 
peccato  dolere:  expedit  enim  quandoque  gaudere,  ut  patet  Philipp.  4.  ubi 
super  illud:  Gaudcte  in  Domino  semper,  dicit  Gloss.  (ordin.)  quod  «  neccssa- 
rium  est  gaudere  »  :  sed  non  est  possibile  gaudere  simul,  et  dolere;  ergo  non 
expedit  continue  de  peccato  dolere. 

2.  Praeterea.  Illud  quod  est  de  se  malum,  et  fugiendum,  non  est  assu- 
mendum,  nisi  quatenus  est  necessarium,  ut  medicina  ad  aliquid,  sicut  patet 
de  ustione,  et  sectione  vulnerisi  sed  tristitia  de  se  mala  est;  unde  dicitur 
Eccli.  30.:  Tristitiam  longe  expelle  a  le,  et  subditur  causa:  Mullos  enim  occidit 
tristitia,  et  non  est  utilitas  in  ilìa,  hoc  etiam  Philosophus  dicit  in  7.  Ethicorum 
(cap.  13.  et  14.),  et  in  io.  (cap.  5.),  ergo  non  debet  amplius  dolere  de  pec- 
cato, nisi  quatenus  sufficit  ad  peccatum  delendum:  sed  statim  post  primam 
contritionis  tristitiam  peccatum  deletum  est;  ergo  non  expedit  ulterius  dolere. 

3.  Praeterea.  Bernardus  dicit  (semi.  11.  in  Cant.  cap.  2.):  «Dolor  bonus 
est,  si  continuus  non  sit:  mei  enim  absynthio  est  admiscendum  »;  ergo  vi- 
detur, quod  non  expedit  continue  dolere. 

Sed  contra  est,  quod  August.  dicit  (lib.  De  vera,  et  falsa  poenit.  cap.  jj. 
in  fin.)  :  «Semper  doleat  poenitens,  et  de  dolore  gaudeat». 

Praeterea.  Actus,  in  quibus  consistit  bcatitudo,  expedit  semper  continuare, 
•quantum  possibile   est:  sed  hujusmodi   est   dolor   de  peccato,  quod  patet 

Matth.  5.:  Beati  qui  lugent;  ergo  expedit  dolorem  continuare,  quantum  pos- 
sibile est. 

Respondeo  dicendum,  quod  haec  est  conditio  in  actibus  virtutum  inventa, 
quoJ  non  potest  in  eis  accipi  superfluum,  et  diminutum,  ut  in  2.  Ethic.  pro- 
batur  (cap.  6.  et  7.);  unde  cum  contritio,  quantum  ad  id  quod  est  displicentia 
quaedam  in  appetitu  rationis,  sit  actus  poenitentiae  virtutis,  nunquam  potest 
ibi  esse  superfluum,  sicut  nec  quantum  ad  intensionem,  ita  nec  quantum  ad 
durationem,  nisi  secundum  quod  actus  unius  virtutis  impedit  actum  alterius 
magis  necessarium  prò  tempore  ilio.  Unde  quanto  magis  homo  continue  in 
actibus  hujus  displicentiae  esse  potest,  tanto  melius  est,  dummodo  actibus 
aliarum  virtutum  vacet  suo  tempore,  secundum  quod  oportet.  Sed  passiones 
possunt  habere  superfluum,  et  diminutum,  et  quantum  ad  intensionem,  et 
quantum  ad  durationem:  et  ideo  sicut  passio  doloris,  quem  voluntas  assumit, 
debet  esse  moderate  intensa,  ita  debet  moderate  durare,  ne  si  nimis  duret, 
homo  in  desperationem,  et  pusillanimitatem,  et  hujusmodi  vitia  labatur. 

Ad  primum  ergo  dicendum,  quod  gaudium  saeculi  impeditur  per  dolo- 
rem  contritionis;  non  autem  gaudium,  quod  de  Deo  est,  quia  habet  ipsum 
dolorem  prò  materia. 

Ad  secundum  dicendum,  quod  illud  Eccli.  de  tristitia  saeculi  loquitur,  et 
Philos.  loquitur  de  tristitia,  quae  est  passio,  -qua  moderate  utendum  est,  se- 
cundum quod  expedit  ad  fìnem,  ad  quem  assumitur. 

Ad  tertium  dicendum,  quod  Bernardus  loquitur  de  dolore,  qui  est  passio. 

ARTICULUS  III.  15 

UTRUM  ETIAM  POST  HANC  VITAM  ANIMAE  DEPECCATIS  CONTERAXTUR. 

Ad  tertium  sic  proceditur.  Videtur,  quod  etiam  post  hanc  vitam  animae 
depeccatisconterantur:  amor  enim  charitatisdisplicentiam  de  peccato  causat: 
sed  post  hanc  vitam  manet  in  animabus  charitas,  et  quantum  ad  actum,  et 
quantum  ad  habitum,  quia  charitas  nunquam  exciàit,  ut  dicitur  1.  Corinth.  13.; 
ergo  manet  displicentia  de  peccato  commisso,  quae  essentialiter  est  contritio. 

2.  Praeterea.  Magis  est  dolendum  de  culpa,  quam  de  poena:  sed  animae 
in  purgatorio  dolent  de  poena  sensibili,  et  de  dilatione  gloriae;  ergo  multo 
magis  dolent  de  culpa  ab  eis  commissa. 

3.  Praeterea.  Poena  purgatorii  satisfactoria  est  de  peccato  :  sed  satisfactio 
habet  efficaciam  ex  vi  contritionis;  ergo  contritio  manet  post  hanc  vitam. 

Sed  còntra.  Contritio  est  pars  poenitentiae  sacramenti  :  sed  sacramenta 
non  manent  post  hanc  vitam;  ergo  nec  contritio. 

Praeterea.  Contritio  potest  esse  tanta,  quod  deleat  et  culpam,  et  poenam; 
si  ergo  animae  in  purgatorio  conteri  possent,  posset  vi  contritionis  earum 
reatus  poenae  eis  dimitti,  et  ita  a  poena  sensibili  liberari  :  quod  est  falsum. 

Respondeo  dicendum,  quod  in  contritione  tria  consideranda  sunt:  primum 
est  contritionis  genus,  quod  est  dolor  :  secundum  est  contritionis  forma,  quae 
est  actus  virtutis  gratia  informatus:  tertium  est  contritionis  efficacia,  quae  est 
actus  meritorius,  et  sacramentalis,  et  quodammodo  satisfactorius.  Animae 
igitur  post  hanc  vitam,  quae  in  patria  sunt,  contritionem  habere  non  possunt; 
quia  carent  dolore  propter  gaudii  plenitudinem  :  illae  vero  quae  sunt  in  in- 
ferno, carent  contritione,  quia  etsi  dolorem  habeant,  deficit  tamen  in  eis 
gratia  dolorem  informans  :  sed  illae  quae  in  purgatorio  sunt,  habent  dolorem 

de  peccatis  grada  informatum,  sed  non  meritorium,  quia  non  sunt  in  statu 
merendi  :  in  hac  autem  vita  omnia  tria  praedicta  inveniri  possunt. 

Ad  primum  ergo  dicendum,  quod  charitas  non  causat  istum  dolorem,  nisi 
in  illis  qui  doloris  capaces  sunt  ;  sed  plenitudo  gaudii  in  beatis  omnem  ca 
pacitatem  doloris  excludit,  et  ideo  quamvis  charitatem  habeant,  tamen  con 
tritione  carent. 

Ad  secundum  dicendum,  quod  animae  in  purgatorio  dolent  de  peccatis 
sed  ille  dolor  non  est  contritio,  quia  deest  ei  contritionis  efficacia. 

Ad  tertium  dicendum,  quod  poena  illa,  quam  animae  in  purgatorio  su- 
stinent,  non  potest  proprie  dici  satisfactio,  quia  satisfactio  opus  meritorium 
requirit  ;  sed  largo  modo  dicitur  satisfactio  poenae  debitae  solutio. 


QUAESTIO  V. 

DE  EFFECTU  CONTRITIONIS,  IN  TRES  ARTICULOS  DIVISA. 

Deinde  considerandum  est  de  effectu  contritionis. 

Circa  quod  tria  quaeruntur. 

Primo.  Utrum  peccati  remissio  sit  contritionis  effectus. 
Secundo.  Utrum  contritio  possit  totaliter  tollere  reatum  poenae. 
Tertio.  Utrum  parva  contritio  sufficiat  ad  deletionem  magnorum  pecca- 

torum. 

ARTICULUS  I.  16 

UTRUM  REMISSIO   PECCATI  SIT   CONTRITIONIS  EFFECTUS. 

Ad  primum  sic  proceditur.  Videtur,  quod  peccati  remissio  non  sit  con- 
tritionis effectus;  solus  enim  Deus  peccata  remittit:  sed  contritionis  nos  sumus 
aliqualiter  causa,  quia  actus  noster  est;  ergo  contritio  non  est  causa  remis- 
sionis  culpae. 

2.  Praeterea.  Contritio  est  actus  virtutis  :  sed  virtus  sequitur  peccati  re- 
missionem;  quia  virtus,  et  culpa  non  sunt  simul  in  anima;  ergo  contritio 
non  est  causa  remissionis  culpae. 

3.  Praeterea.  Nihil  impedit  a  perceptione  Eucharistiae,  nisi  culpa:  sed 
contritus  ante  confessionem  non  debet  accedere  ad  Eucharistiam;  ergo  non- 
dum  est  consequutus  remissionem  culpae. 

Sed  contra  est,  quod  dicitur  in  Gloss.  super  illud  Psal.  50.:  Sacrifcium 
Deo  spiritus  contribulatus,  etc:  «  Contritio  cordis  est  sacrificium,  in  quo  pec- 
cata solvuntur  ». 

Praeterea.  Virtus,  et  vitium  eisdem  causis  corrumpuntur,  et  generantur, 
ut  dicitur  in  2.  Ethic.  (cap.  1.)  :  sed  per  inordinatum  amorem  cordis  peccatimi 
committitur;  ergo  per  dolorem  ex  amore  charitatis  ordinato  causatum  sol- 
vitur  :  et  sic  peccatum  contritio  delet. 

Respondeo  dicendum,  quod  contritio  potest  dupliciter  considerari,  vel  in- 
quantum est  pars  sacramenti,  vel  inquantum  est  actus  virtutis;  et  utroque 
modo  est  causa  remissionis  peccati:  sed  diversimode;  quia  inquantum  est 
pars  sacramenti,  primo  operatur  ad  remissionem  peccati  instrumentaliter, 
sicut  et  de  aliis  sacramentis  in  4.  Distinct.  1.  (q.  1.  art.  ^Jpatet:  inquantum 
autem  est  actus  virtutis,  sic  est  quasi  causa  materialis  remissionis  peccati, 
eo  quod  dispositio  est  quasi  necessitas  ad  justifìcationem;  disposino  autem 
reducitur  ad  causam  materialem,  si  accipiatur  dispositio,  quae  disponit  ma- 
teriam  ad  recipiendum:  secus  autem  est  de  disposinone  agentis  ad  agendum, 
quia  illa  reducitur  ad  genus  causae  efficientis. 

Ad  primum  ergo  dicendum,  quod  solus  Deus  est  causa  efficiens  princi- 
palis  remissionis  peccati:  sed  causa  dispositiva  potest  etiam  esse  exnobis;  et 
similiter  etiam  causa  sacramentalis,  quia  formae  sacramentorum  verba  sunt 
a  nobis  prolata,  quae  habent  virtutem  instrumentalem  gratiam  inducendi,  qua 
peccata  remittuntur. 

Ad  secundum  dicendum,  quod  peccati  remissio  uno  modo  praecedit  vir- 
tutem, et  gratiae  infusionem,  et  alio  modo  sequitur:  et  secundum  hoc  quod 
sequitur,  actus  a  virtute  elicitus  potest  esse  causa  aliqua  remissionis  peccati. 

Ad  tertium  dicendum,  quod  dispensano  Eucharistiae  pertinet  ad  mini- 
stros  Ecclesiae,  et  ideo  ante  remissionem  peccati  per  ministros  Ecclesiae  non 
debei  aliquis  ad  Eucharistiam  accedere,  quamvis  sit  sibi  culpa  quoad  Deum 
remissa. 


ARTICULUS  II.  17 

UTRUM    CONTRITIO    POSSIT    TOTALITER  TOLLERE    REATUM   POENAE. 

Ad  secundum  sic  proceditur.  Videtur,  quod  contritio  non  possit  totaliter 
tollere  reatumpoenae,  quia  satisfactio,  et  confessio  ordinantur  ad  liberationem 
a  reatu  poenae:  sed  nullus  ita  perfecte  conteritur,  quin  oporteat  eum  con- 
fiteri,  et  satisfacere;  ergo  contritio  nunquam  est  tanta,  quod  deleat  reatum 
totum. 

2.  Praeterea.  In  poenitentia  debet  esse,  quaedam  recompensatio  poenae 
ad  culpam  :  sed  aliqua  culpa  per  membra  corporis  exercetur;  ergo  cum  opor- 
teat ad  debitam  poenae  recompensationem,  ut  per  quae  peccai  quis,  per  haec  et 
torqueatar  (Sap.  16.) ,  videtur  quod  nunquam  possit  poena  talis  peccati  per 
contritionem  absolvi. 

3.  Praeterea.  Dolor  contritionis  est  finitus:  sed  prò  aliquo  peccato,  sci- 
licet  mortali,  debetur  poena  infinita;  ergo  nullo  modo  potest  esse  tanta  con- 
tritio, quod  totam  poenam  deleat. 

Sed  contra  est,  quod  Deus  plus  afiectum  cordis  acceptat,  quam  exte- 
riorem  actum  :  sed  per  exteriores  actus  absolvitur  homo  a  poena,  et  culpa 
ergo  et  similiter  per  cordis  affectum,  qui  est  contritio. 

Praeterea.  Exemplum  hujus  de  latrone  habetur,  cui  dictum  est  (Lue.  23.) 
Hodie  mecum  eris  in  Paradiso,  propter  unicum  poenitentiae  actum:  utrum 
autem  totus  reatus  per  contritionem  semper  tollatur,  supra  Dist.  14.  (Uh.  4 
q.  2.  art.  1.  q.  2.  et  pari.  3.  q.  86.  art.  4.)  quaesitum  est,  ubi  hoc  ipsum  de  poe 
nitentia  quaerebatur. 

Respondeo  dicendum,  quod  intensio  contritionis  potest  attendi  dupliciter. 
uno  modo  ex  parte  charitatis,  quae  displicentiam  causat;  et  sic  contingit  tantum 

intendi  charitatem  in  actu,  quod  contritio  inde  sequens  merebitur  non  solum 
culpae  amotionem,  sed  etiam  absolutionem  ab  omni  poena:  alio  modo  ex 
parte  doloris  sensibilis,  quem  voluntas  in  contritione  excitat:  et  quia  illa  etiam 
poena  quaedam  est,  tantum  potest  intendi,  quod  sufficiet  ad  deletionem 
culpae,  et  poenae. 

Ad  primum  ergo  dicendum,  quod  aliquis  non  potest  esse  certus,  quod 
contritio  sua  sit  sufficiens  ad  deletionem  poenae,  et  culpae  ;  et  ideo  tenetur 
confiteri,  et  satisfacere,  maxime  cum  contritio  vera  non  fuerit,  nisi  propositum 
confitendi  habuisset  annexum  ;  quod  debet  ad  effectum  reduci  etiam  propter 
praeceptum,  quod  est  de  confessione  datum. 

Ad  secundum  dicendum,  quod  sicut  gaudium  interius  redundat  etiam  ad 
exteriores  corporis  partes,  ita  etiam  dolor  interior  ad  exteriora  membra  de- 
rivatur;  unde  dicitur  Proverb.  17.:  Spiriius  tristis  exsiccat  ossa. 

Ad  tertium  dicendum,  quod  dolor  contritionis,  quamvis  sit  finitus  quan- 
tum ad  intensionem,  sicut  etiam  et  poena  peccato  mortali  debita  finita  est; 
habet  tamen  infinitam  virtutem  ex  charitate,  qua  informatur,  et  secundum 
hoc  potest  valere  ad  deletionem  culpae,  et  poenae. 

ARTICULUS  III.  18 

UTRUM   PARVA  CONTRITIO   SUFFICIAT    AD    DELETIONEM 
MAGNORUM   PECCATORUM. 

Ad  tertium  sic  proceditur.  Videtur,  quod  contritio  parva  non  sufficiat 
ad  deletionem  magnorum  peccatorum,  quia  contritio  est  medicina  peccati: 
sed  corporalis  medicina,  quae  sanat  corporalem  morbum  minorem,  non  suf- 
ficit ad  sanandum  majorem;  ergo  minima  contritio  non  sufficit  ad  delendum 
maxima  peccata. 

2.  Praeterea.  Supra  dictum  est  (q.  3.  art.  3.),  quod  oportet  de  majoribus 
peccatis  magis  conteri:  sed  contritio  non  delet  peccatum,  nisi  sit  secundum 
quod  oportet;  ergo  minima  contritio  non  delet  omnia  peccata. 

Sed  contra.  Quaelibet  gratia  gratum  faciens  delet  omnem  culpam  mor- 
talem,  quia  simul  stare  cum  ea  non  potest:  sed  quaelibet  contritio  est  gratia 
gratum  faciente  informata;  ergo  quantumcumque  sit  parva,  delet  omnem 
culpam. 

Respondeo  dicendum,  quod  contritio,  ut  saepe  dictum  est  (q.  1.  art.  2. 
ad  i.  et  q.  5.  et  4.  art.  1.),  habet  duplicem  dolorem:  unum  rationis,  qui  est 
displicentia  peccati  commissi  :  et  hic  potest  esse  parvus,  adeo  quod  non  suf- 
ficiet ad  rationem  contritionis;  ut  si  minus  displiceret  ei  peccatum,  quam 
debeat  displicere  separano  a  fine;  sicut  etiam  amor  potest  esse  ita  remissus, 
quod  non  sufficit  ad  rationem  charitatis  :  alium  dolorem  habet  in  sensu  :  et 
parvitas  hujus  non  impedit  rationem  contritionis,  quia  non  se  habet  essen- 
tialiter  ad  contritionem,  sed  quasi  ex  accidente  ei  adjungitur;  et  iterum  non 
est  in  potentia  nostra.  Sic  ergo  dicendum,  quod  quantumcumque  parvus  sit 
dolor,  dummodo  ad  contritionis  rationem  sufficiat,  omnem  culpam  delet. 

Ad  f  rimcjm  ergo  dicendum,  quod  medicinae  spirituales  habent  efficaciam 
innnitam  ex  virtute  infinita,  quae  in  eis  operatur;  et  ideo  illa  medicina,  quae 
sufficit  ad  curationem  peccati  parvi,  sufficit  etiam  ad  curationem  magni;  sicut 
patet  de  baptismo,  quo  et  magna,  et  parva  solvuntur:  et  simile  est  de  con- 
clone, dummodo  ad    ationem  contritionis  pertingat. 

Ad  secundum  dicendum,  quod  hoc  sequitur  ex  necessitate,  quod  unus 
homo  plus  doleat  de  majori  peccato,  quam  de  minori,  secundum  quod  magis 
repugnat  amori,  qui  dolorem  causar,  sed  si  unus  alìus  haberet  tantum  de 
dolore  prò  majori,  quantum  ipse  habet  prò  minori,  sufficeret  ad  remissionem 

culpae. 


QUAESTIO  VI. 


DE    CONFESSIONE,    QUO  AD    EJUS    NECESSITATEM, 
IN  SEX  ARTICULOS  DIVISA. 


Deinde  considerandum  est  de  confessione,  de  qua  sex  sunt  consideranda: 
primo  de  confessionis  necessitate;  secundo  de  ejus  quidditate;  Urlio  de  ipsius 
ministro;  quarto  de  qualitate  ejus;  quinto  de  ejus  effectu;  sexto  de  ejus  sigillo. 

Circa  primum  quaeruntur  sex. 

Primo.  Utrum  confessio  sit  necessaria  ad  salutem. 

Secundo.  Utrum  confessio  sit  de  jure  naturali. 

Tertio.  Utrum  omnes  ad  confessionem  teneantur. 

Quarto.  Utrum  licite  aliquis  possit  confiteri  peccatum,  quod  non  habcL 

Quinto.  Utrum  statim  quis  confiteri  teneatur. 

Sexto.  Utrum  possit  cum  aliquo  dispensari,  ne  homini  confiteatur. 

ARTICULUS  I.  i9 

UTRUM    CONFESSIO    SIT    NECESSARIA   AD   SALUTEM. 

Ad  primum  sic  proceditur.  Videtur,  quod  confessio  non  sit  necessaria  ad 
salutem  ;  sacramentum  enim  poenitentiae  propter  remissionem  culpae  ordi- 
natum  est:  sed  culpa  per  gratiae  infusionem  sufficienter  remittitur;  ergo  ad 
poenitentiam  de  peccato  agendam  non  est  necessaria  confessio. 

2.  Praeterea.  Peccatum  quod  ex  alio  contractum  est,  ex  alio  debet  habere 
medicinam;  ergo  peccatum  actuale,  quod  ex  proprio  motu  quilibet  commisit, 
oportet  ex  seipso  tantum  habere  medicinam:  sed  contra  tale  peccatum  ordi- 
natur  poenitentia;  ergo  confessio  non  est  de  necessitate  poenitentiae. 

3.  Praeterea.  Aliquibus  est  peccatum  remissum  sine  hoc  quod  confessi 
legantur;  sicut  patet  de  Petro,  et  Magdalena,  et  de  Paulo:  sed  non  est  mi- 
noris  effìcaciae  gratia  remittens  peccatum  nunc,  quam  tunc  fuerit;  ergo  nec 
nunc  de  necessitate  salutis  est,  quod  homo  confiteatur. 

4.  Praeterea.  Confessio  ad  hoc  exigitur  in  judicio,  ut  secundum  quan- 
titatem  culpae  poena  infligatur:  sed  homo  potest  poenam  sibi  ipsi  infligere 
majorem,  quam  etiam  ab  alio  sibi  infligatur;  ergo  videtur,  quod  confessio 
non  sit  de  necessitate  salutis. 

Sed  contra.  Boètius  in  lib.  1.  de  Consol.  (prosa  4.  in  princ.)  dicit:  a  Si 
opem  medicantis  expectas,  oportet  quod  morbum  detegas  »  :  sed  de  necessi- 

tate  salutis  est,  quod  homo  de  peccatis  medicinam  accipiat;  ergo  et  de  ne- 
cessitate salutis  est,  quod  morbum  per  confessionem  detegat. 

Praeterea.  In  judicio  saeculari  non  est  idem  judex,  vel  actor,  et  reus  : 
sed  judicium  spirituale  est  ordinatius;  ergo  peccator,  qui  est  reus,  non  debet 
erse  sui  ipsius  judex,  sed  ab  alio  judicari  debet:  et  ita  oportet,  quod  confi- 
teatur. 

Respondeo  dicendum,  quod  passio  Christi,  sine  cujus  virtute  nec  origi- 
nale, nec  actuale  peccatum  dimittitur  in  nobis,  operatur  per  sacramentorum 
susceptionem,  quae  ex  ipsa  efficaciam  habent.  Et  ideo  ad  culpae  remissio- 
nem  et  actualis,  et  originalis  requiritur  sacramentum  Ecclesiae,  vel  actu 
susceptum,  vel  saltem  voto,  quando  articulus  necessitatis,  non  contemptus, 
sacramentum  excludit:  et  per  consequens  illa  sacramenta,  quae  ordinantur 
contra  culpam,  cum  qua  salus  esse  non  potest,  sunt  de  necessitate  salutis: 
et  ideo  sicut  baptismus,  quo  doletur  originale  peccatum,  est  de  necessitate 
salutis;  ita  et  poenitentiae  sacramentum.  Sicut  autem  aliquis  per  hoc  quod 
baptismum  petit,  se  ministris  Ecclesiae  subjicit,  ad  quos  pertinet  dispensano 
sacramenti;  ita  etiam  per  hoc,  quod  confitetur  peccatum  suum,  se  ministro 
Ecclesiae  subjicit,  ut  per  sacramentum  poenitentiae  ab  eo  dispensatimi  re- 
missionem  consequatur;  qui  congruum  remedium  adhibere  non  potest,  nisi 
peccatum  cognoscat,  quod  fit  per  confessionem  peccantis.  Et  ideo  confessio 
est  de  necessitate  salutis  ejus,  qui  in  peccatum  mortale  actuale  cecidit. 

Ad  primum  ergo  dicendum,  quod  gratiae  infusio  sufficit  ad  culpae  remis- 
sionem  ;  sed  post  culpam  remissam  adhuc  est  peccator  debitor  poenae  tem- 
poralis:  sed  ad  gratiae  infusionem  consequendum  ordinata  sunt  gratiae  sa- 
cramenta, ante  quorum  susceptionem  vel  actu,  vel  proposito  aliquis  gratiam 
non  consequitur;  sicut  in  baptismo  patet.  Et  simile  est  de  confessione:  et 
ulterius  per  confessionis  erubescentiam,  et  vim  clavium,  quibus  se  confi- 
tens  subjicit,  et  satisfactionem  injunctam,  quam  sacerdos  moderatur,  secun- 
dum  qualitatem  criminum  sibi  per  confessionem  innotescentium,  poena 
temporalis  expiatur.  Sed  tamen  ex  hoc  quod  operatur  confessio  ad  poenae 
remissionem,  non  habet  quod  sit  de  necessitate  salutis  ;  quia  poena  ista  est 
temporalis,  ad  quam  post  culpae  remissionem  aliquis  remanet  ligatus:  unde 
sine  hoc  quod  in  praesenti  vita  expiaretur,  esset  via  salutis  :  sed  habet  quod 
sit  de  necessitate  salutis  ex  hoc  quod  ad  remissionem  culpae  modopraedicto 
operatur. 

Ad  secundum  dicendum,  quod  peccatum,  quod  ex  altero  contractum 
est,  scilicet  originale,  potest  omnino  ab  extrinseco  remedium  habere;  ut  in 
parvulis  patet:  sed  peccatum  actuale,  quod  ex  seipso  quisque  commisit,  non 
potest  expiari,  nisi  aliquid  cooperetur  ille  qui  peccavit:  sed  tamen  non  suf- 
ficit ad  peccatum  expiandum  ex  seipso,  sicut  sufficienter  peccatum  com- 
misit, eo  quod  peccatum  ex  parte  conversionis  est  finitura,  ex  qua  parte 
peccator  in  ipsum  reducitur;  sed  ex  parte  aversionis  habet  infinitatem,  ex 
qua  parte  oportet,  quod  peccati  remissio  ab  alio  incipiat,  quia  «  quod  est 
ultimum  in  generatione,  est  primum  in  resolutione  »,  ut  dicitur  in  3.  Ethic. 
(cap.  5.  a  niòd.);  et  ideo  oportet,  quod  etiam  peccatum  actuale  ex  alio  medi- 
cinam habeat. 

Ad  tertium  dicendum,  quod  etsi  non  legatur  eorum  confessio,  potuit 
tamen  fieri;  multa  enim  facta  sunt,  quae  non  sunt  scripta.  Et  praeterea,  Chri- 
stus  habet  potestatem  excellentiae  in  sacramentis  ;  unde  sine  h>s.  auae  aa 
sacramentum  pertinent,  potuit  rem  sacramenti  conferre. 

Ad  quartum  dicendum,  quod  satisfactio  non  sufficeret  ad  expiandam 
poenam  peccati  ex  quantitate  poenae,  quae  in  satisfactione  imponitur  ;  sed 
sufficit,  inquantum  est  pars  sacramenti  virtutem  sacramentalem  habens  ;  et 
ideo  oportet,  quod  per  dispensatores  sacramentorum  imponatur,  et  ideo  ne- 
cessaria est  confessio. 

ARTICULUS  IL  20 

UTRUM    CONFESSIO    SIT    DE  JURE    NATURALI. 

Ad  secundum  sic  proceditur.  Videtur  quod  confessio  sit  dejure  naturali; 
Adam  enim,  et  Cain  non  tenebantur  nisi  ad  praecepta  legis  naturae:  sed  re- 
prehenduntur  de  hoc,  quod  peccatum  suum  non  sunt  confessi  ;  ergo  confessio 
peccati  est  de  jure  naturali. 

2.  Praeterea.  Praecepta  illa,  quae  manent  in  veteri  lege,  et  nova,  sunt 
de  jure  naturali  :  sed  confessio  fuitin  veteri  lege,  ut  dicitur  Isa.  43.  :  Narra, 
si  quid  habes,  ut  justificeris;  ergo  est  de  jure  naturali. 

3.  Praeterea.  Job  non  erat  subjectus  nisi  legi  naturali:  sed  ipse  peccata 
confitebatur,  quod  patet  per  hoc  quod  dicitur  Job  31.:  Si  abscondi  ut  homo 
peccatum  tneum;  ergo  est  de  jure  naturali. 

Sed  contra.  Isidorus  dicit  (lib.  $.  Etym.  cap.  4.),  quod  jus  naturale  est 
idem  apud  omnes  :  sed  confessio  non  est  eodem  modo  apud  omnes  ;  ergo 
non  est  de  jure  naturali. 

Praeterea.  Confessio  fit  ei,  qui  habet  claves:  sed  claves  Ecclesiae  non 
sunt  de  jure  naturali  institutae;  ergo  nec  confessio. 

Respondeo  dicendum,  quod  sacramenta  sunt  quaedam  fìdei  protesta- 
tiones,  unde  oportet,  ea  fìdei  esse  proportionata.  Fides  autem  est  supra  co- 
gnitionem  rationis  naturalis,  unde  et  sacramenta  sunt  supra  rationis  naturai is 
dictamen.  Et  quia  «  jus  naturale  est,  quod  non  opinio  genuit,  sed  innata 
quaedam  vis  inseruit»,  ut  Tullius  dicit  (lib.  2.  de  Invent.  aliquant.  ante  fin.), 
ideo  sacramenta  non  sunt  de  jure  naturali,  sed  de  jure  divino,  quod  est  supra 
naturale;  quod  quandoque  etiam  naturale  dicitur,  secundum  quod  cuilibet 
rei  illud  est  naturale,  quod  ei  a  suo  creatore  imponitur:  tamen  proprie  di- 
cuntur  naturalia,  quae  ex  principiis  naturae  causantur.  Supra  autem  naturam 
sunt,  quae  ipse  Deus  sibi  reservat,  sive  naturae  ministerio  operanda  sive  in 
operationibus  miraculorum,  sive  in  revelationibus  mysteriorum,  sive  in  insti- 
tutionibus  sacramentorum.  Et  sic  confessio,  quae  necessitatem  sacramentalem 
habet,  non  de  jure  naturali  est,  sed  de  divino. 

Ad  primum  ergo  dicendum,  quod  Adam  vituperatur  ex  hoc,  quod  pec- 
catum suum  coram  Deo  non  recognovit;  confessio  enim,  quae  fit  Deo  per 
recognitionem  peccati,  est  de  jure  naturali;  nunc  autem  loquimur  de  con- 
fessione, quae  fit  homini.  Vel  dicendum,  quod  confiteri  peccatum  in  casu  est 
de  jure  naturali,  scilicet  cum  quis  in  judicio  constitutus  a  judice  interrogatur; 
tunc  enim  non  debet  peccator  mentiri  [al.  peccatum  suum  excusando  vel 
negando]  ;  de  quo  Adam,  et  Cain  vituperantur  :  sed  confessio,  quae  fit  ho- 
mini sponte  ad  remissionem  peccatorum  consequendam  a  Deo,  non  est  de 
jure  naturali. 

Ad  secundum  dicendum,  quod  praecepta  legis  naturae  manent  eodem 
modo  in  lege  Moysi,  et  in  nova  lege;  sed  confessio,  quamvis  aliqualiter  esset 
in  lege  Moysi,  non  tamen  eodem  modo,  sicutin  lege  nova,  nec  sicut  in  lege 
naturae:  in  lege  enim  naturae  sufficiebat  recognitio  peccati  interior  apud 

Deum;  sed  in  lege  Moysi  oportebat  aliquo  signo  exteriori  peccatimi  prote- 
stali, sicut  per  oblationem  hostiae  prò  peccato,  ex  quo  et  homini  innote- 
scére  poterat,  eum  peccasse;  non  autem  oportebat,  ut  speciale  peccatum  a 
se  commissum  manifestaret,  aut  peccati  circumstantias,  sicut  in  nova  lege 
oportet. 

Ad  tertium  dicendum,  quod  Job  loquitur  de  illa  absconsione  peccati, 
quam  facit  deprehensus,  peccatum  negando,  aut  excusando,  ut  ex  Gloss. 
(ora.  Greg.  lib.  22.  Moral.  cap.  9.)  ibidem  haberi  potest. 

ARTICULUS  III.  21 

UTRUM    OMNES    AD    CONFESSIONEM    TENEANTUR. 

Ad  tertium  sic  proceditur.  Videtur,  quod  non  omnes  ad  confessionem 
teneantur,  quia,  sicut  dicit  Hieron.  (sup.  illud  Isa.  5.  ;  Peccatum  suum,  etc.  et 
epist.  8.  ad  Demetriad.  cir.  med.)  :  «  Poenitentia  est  secunda  tabula  post  naufra- 
gium  »  :  sed  aliqui  post  baptismum  naufragium  non  sunt  passi  ;  ergo  nec  eis 
competit  poenitentia,  et  sic  nec  confessio,  quae  est  poenitentiae  pars. 

2.  Praeterea.  Confessio  facienda  est  judici  in  quolibet  foro:  sed  aliqui 
sunt,  qui  non  habent  hominem  judicem  supra  se  ;  ergo  nec  tenentur  ad  con- 
fessionem. 

3.  Praeterea.  Aliquis  est,  qui  non  habet  peccata,  nisi  venialia:  sed  de 
illis  non  tenetur  homo  confiteri  ;  ergo  non  quilibet  tenetur  ad  confessionem. 

Sed  contra  est,  quia  confessio  contra  satisfactionem,  et  contritionem 
dividitur:  sed  omnes  tenentur  ad  contritionem,  et  satisfactionem;  ergo  et 
omnes  tenentur  ad  confessionem. 

Praeterea.  Hoc  patet  ex  Decret.  (De  poenit.  et  remiss.  cap.  12.),  ubi  dicitur, 
quod  «  omnes  utriusque  sexus,  cum  ad  annos  discretionis  pervenerint,  te- 
nentur peccata  confiteri  ». 

Respondeo  dicendum,  quod  ad  confessionem  dupìiciter  obligamur:  uno 
modo  ex  jure  divino,  ex  hoc  ipso  quod  est  medicina;  et  secundum  hoc  non 
omnes  tenentur  ad  confessionem,  sed  illi  tantum,  qui  peccatum  mortale  in- 
currunt  per  baptismum:  alio  modo  ex  praecepto  juris  positivi;  et  sic  tenentur 
omnes  ex  institutione  Ecclesiae  edita  in  Concil.  generali  (scilicet  Laterali. 
4.  gener.  12.  can.  21.)  sub  Innocentio  III.,  tum  ut  quilibet  peccatorem  se  reco- 
gnosceret,  quia  omnes  peccaverunt,  et  egent  gratia  Dei  (Rom.  3.)  ;  tum  ut  cum 
majori  reverentia  ad  Eucharistiam  accedatur  ;  tum  etiam  ut  ecclesiarum  re- 
ctoribus  sui  subditi  innotescant,  ne  lupus  intra  gregem  lateat. 

Ad  primum  ergo  dicendum,  quod  quamvis  homo  in  hac  mortali  vita  post 
baptismum  naufragium  evadere  possit,  quod  est  peccatum  mortale,  non  tamen 
evadere  potest  venialia,  quibus  ad  naufragium  disponitur,  contra  quae  etiam 
poenitentia  ordinatur;  et  ideo  manet  poenitentiae  locus  etiam  in  illis,  qui 
non  mortaliter  peccant,  et  per  consequens  confessionis. 

Ad  secundum  dicendum,  quod  nullus  est,  qui  non  habeat  judicem  Chri- 
stum,  cui  per  suum  vicarium  confiteri  debet  :  qui  quamvis  eo  inferior  sit,  in- 
quantum praelatus  est,  tamen  est  eo  superior,  inquantum  peccator  est  ipse, 
et  ille  Christi  minister. 

Ad  tertium  dicendum,  quod  ex  vi  sacramenti  non  tenetur  aliquis  ve- 
nialia confiteri,  sed  ex  institutione  Ecclesiae,  quando  non  habet  alia,  quae 
confiteatur.  Vel  potest  dici,  secundum  quosdam,  quod- ex  Decretali  praedicta 

(in  2.  arg.  Sed  coni.),  non  obligantur  nisi  illi  qui  habent  peccata  mortalia: 
quod  patet  ex  hoc  quod  dicit,  quod  debent  omnia  peccata  confiteri-,  quod  de 
venialibus  intelligi  non  potest,  quia  nullus  omnia  confiteri  potest  :  et  secun- 
dum  hoc  ille  qui  non  habet  mortalia,  non  tenetur  ad  confessionem  venia- 
lium;  sed  sufficit  ad  praeceptum  Ecclesiae  implendum,  ut  se  sacerdoti  re- 
praesentet,  et  se  ostendat  absque  conscientia  mortalis  esse;  et  hoc  ei  prò 
confessione  reputatur. 

ARTICULUS    IV.  22 

UTRUM    AL10JJIS    LICITE  POSSIT    CONFITERI  PECCATUM, 
QUOD    NON    HABET. 

Ad  quartum  sic  proceditur.  Videtur,  quod  aliquis  licite  possit  confiteri 
peccatum,  quod  non  habet,  quia,  ut  dicit  Gregorius  (lib.  12.  Regisl.  epist.  31. 
ad  interrog.  io.  ante  med.),  «  bonarum  mentium  est,  ibi  culpam  agnoscere, 
ubi  culpa  non  est  »  ;  ergo  ad  bonam  mentem  pertinet  ut  de  illis  culpis  se  ac- 
cuset,  quas  non  commisit. 

2.  Praeterea.  Aliquis  per  humilitatem  reputat  se  deteriorem  aliquo,  qui 
est  manifestus  peccator,  et  in  hoc  est  commendandus:  sed  quod  corde  quis 
aestimat,  licet  ore  confiteri;  ergo  licite  potest  confiteri  se  habere  gravius 
peccatum,  quam  habeat. 

3.  Praeterea.  Aliquis  aliquando  dubitat  de  peccato  aliquo,  utrum  sit 
mortale,  vel  veniale;  et  talis  debet  de  ilio,  ut  videtur,  confiteri,  ut  de  mor- 
tali; ergo  aliquis  debet  confiteri  aliquando  peccatum,  quod  non  habet. 

4.  Praeterea.  Satisfactio  ex  confessione  ordinatur:  sed  aliquis  potest 
satisfacere  de  peccato,  quod  non  commisit;  ergo  etiam  potest  confiteri  pec- 
catum, quod  non  fecit. 

Sed  contra.  Quicumque  dicit  se  fecisse  quod  non  fecit,  mentitur:  sed 
nullus  in  confessione  mentiri  debet,  cum  omne  mendacium  sit  peccatum; 
ergo  nullus  debet  confiteri  peccatum,  quod  non  fecit. 

Praeterea.  In  judicio  exteriori  non  debet  aliquod  crimen  alicui  impingi, 
quod  non  potest  per  testes  idoneos  probari  :  sed  testis  in  foro  poenitentiae 
est  conscientia;  ergo  aliquis  non  debet  se  accusare  de  peccato,  quod  in  con- 
scientia sua  non  habet. 

Respondeo  dicendum,  quod  per  confessionem  debet  poenitens  se  con- 
fessori suo  manifestare.  Ille  autem  qui  aliud  sacerdoti  de  se  loquitur,  quam 
in  sua  conscientia  habeat  sive  bonum,  sive  malum,  non  se  sacerdoti  mani- 
festa^ sed  magis  occultat,  et  ideo  non  est  idonea  confessio;  sed  ad  hoc  quod 
sit  idonea,  requiritur  quod  os  cordi  concordet,  ut  solum  hoc  os  accuset,  quod 
conscientia  tenet. 

Ad  primum  ergo  dicendum,  quod  agnoscere  culpam,  ubi  non  est,  potest 
esse  dupliciter  :  uno  modo,  ut  intelligatur  quantum  ad  substantiam  actus  :  et 
sic  non  est  verum;  non  enim  ad  bonam  mentem  pertinet,  sed  ad  errantem, 
ut  se  actum  aliquem  commisisse  agnoscat,  quem  non  commisit.  Alio  modo 
quantum  ad  conditionem  actus  :  et  sic  verum  est  quod  Gregorius  dicit,  quia 
justus  in  actu  qui  de  se  bonus  est,  formidat  ne  aliquis  defectus  ex  parte  sua 
fuerit;  et  sic  dicitur  Job  9.:  Verebar  omnia  opera  mea;  et  ideo  ad  bonam 
mentem  etiam  pertinet,  ut  hanc  formidinem,  quam  corde  tenet,  lingua  ac- 
cuset. 

Et  per  hoc  etiam  patet  solutio  ad  secundum:  quia  justus,  aui  est  vere 
humilis,  non  reputat  se  deteriorem  quantum  ad  perpetrationem  actus.  qui  su 
pejor  ex  genere;  sed  quia  timet,  ne  in  his,  quae  bene  agere  videtur.  p*i  su- 
perbiam  gravius  delinquat. 

Ad  tertium  dicendum,  quod  quando  aliquis  dubitat  de  aliquo  peccato, 
an  sit  mortale,  tenetur  illud  confìteri  dubitatione  manente,  quia  qui  aliquid 
committit  vel  omittit,  in  quo  dubitat  esse  peccatum  mortale,  peccat  morta- 
liter,  discrimini  se  committens  :  et  similiter  periculo  se  committit,  qui  de  hoc 
quod  dubitat  esse  mortale,  negligit  confìteri  ;  non  tamen  debet  asserere  illud 
mortale  esse,  sed  dubitative  loqui,  et  judicium  sacerdotis  expectare,  cujus 
est  discernere  inter  lepram,  et  lepram. 

Ad  quartum  dicendum,  quod  ex  hoc  quod  homo  satisfacit  prò  peccato, 
quod  non  commisit,  non  incurrit  mendacium,  sicut  cum  quis  confìtetur  pec- 
catum, quod  non  credit  se  fecisse:  si  autem  dicat  peccatum,  quod  non  fecit, 
dum  credit  se  fecisse,  non  mentitur;  et  ideo  non  peccat,  si  eo  modo  dicat, 
sicut  est  in  corde  suo. 

ARTICULUS  V.  23 

UTRUM  STATIM  TENEATUR  QUIS   CONFÌTERI. 

(S.  Thom.  4.  Dist.  17.  q.  3.  art.  1.  q.  4.). 

Ad  q.uintum  sic  proceditur.  Videtur,  quod  statim  teneatur  quis  confìteri  : 
dicit  enim  Hugo  de  S aneto  Victore  (implicite  lib.  1.  de  Anim.  cap.  io.  et  lib.  2. 
de  Sacrarti,  part.  14.  cap.  18.  circa  mcd.):  «  Si  necessitas  non  est,  quae  praeten- 
datur,  contemptus  non  excusatur  »  :  sed  quilibet  tenetur  vitare  contemptum  ; 
ergo  quilibet  tenetur  statim  confìteri,  cum  potest. 

2.  Praeterea.  Quilibet  tenetur  plus  facere  ad  evadendum  morbum  spi- 
ritualem,  quam  ad  evadendum  morbum  corporalem:  sed  aliquis  infirmus  cor- 
poraliter  non  sine  detrimento  salutis  medicum  requirere  tardat  ;  ergo  videtur, 
quod  non  possit  esse  sine  detrimento  salutis,  quod  aliquis  sacerdoti,  cujus 
copiam  habet,  non  statim  de  peccato  confìteatur. 

3.  Praeterea.  Illud  quod  sine  termino  debetur,  statim  debetur:  sed  sine 
termino  debet  homo  confessionem  Deo  ;  ergo  tenetur  ad  statim  confìtendum. 

Sed  contra.  In  Decr.  (cap.:  Omnis  utriusque  sexus,  De  poenit.  et  remiss.) 
simul  datur  tempus  determinatum  de  confessione,  et  de  Eucharistiae  perce- 
ptione:  sed  aliquis  non  peccat,  si  non  percipiat  Eucharistiam  ante  tempus  a 
jure  determinatum;  ergo  nec  peccat,  si  ante  tempus  illud  non  confìteatur. 

Praeterea.  Quicumque  illud  omittit,  ad  quod  ex  praecepto  tenetur,  peccat 
mortaliter;  si  ergo  aliquis  non  statim  confìteatur,  quando  habet  copiam  sa- 
cerdotis, si  ad  statim  confìtendum  tenetur,  peccaret  mortaliter,  et  eadem  ra- 
tione  alio  tempore,  et  sic  deinceps  ;  et  ita  multa  peccata  mortalia  homo  in- 
curreret  prò  una  poenitentiae  dilatione  :  quod  videtur  inconveniens. 

Respondeo  dicendum,  quod  cum  propositum  confìtendi  sit  annexum  con- 
tritioni,  tunc  tenetur  aliquis  ad  hoc  propositum,  quando  ad  contritionem 
tenetur,  scilicet  quando  peccata  memoriae  occurrunt,  praecipue  cum  in  pe- 
riculo mortis  existit,  aut  in  aliquo  articulo,  in  quo  sine  peccati  remissione 
oporteat  eum  peccatum  incurrere  :  sicut  cum  tenetur  sacerdos  ad  celebran- 
dum,  si  non  desit  copia  sacerdotis,  confìteri  tenetur,  aut  si  desit,  saltem  conteri 
tenetur,  et  habere  propositum  confìtendi,  copia  sacerdotis  oblata.  Sed  ad  con- 

fessionem  actualiter  faciendam  obligatur  aliquis  dupli  citer  :  uno  modo  per 
accidens,  scilicet  quando  ad  aliquid  tenetur,  quod  non  potest  sine  peccato 
facere,nisi  confessus;  tunc  enim  confiteri  tenetur,  sicut  si  debeat  Eucharistiam 
percipere,  ad  quam  nullus  post  peccatum  mortale  nisi  confessus  accedere 
debet,  copia  sacerdotis  oblata,  et  necessitate  non  urgente:  et  inde  venitobli- 
gatio,  qua  Ecclesia  omnes  obligat  ad  semel  in  anno  confitendum;  quia  insti- 
tuit,  ut  semel  in  anno,  scilicet  in  Paschate,  omnes  sacram  communioni  m 
accipiant;  et  ideo  ante  tempus  illud  omnes  confiteri  tenentur:  alio  me  do 
obligatur  aliquis  ad  confessionem  per  se,  et  sic  videtur  esse  eadem  ratio  de 
confessione,  et  de  baptismo  differendo,  quia  utrumque  est  sacramentum  ne- 
cessitatis.  Ad  baptismum  autem  percipiendum  non  tenetur  aliquis  statim 
postquam  habet  propositum  baptismi,  ita  quod  peccet  mortaliter,  nisi  statim 
baptizetur;  nec  est  aliquod  tempus  determinatum,  ultra  quod,  si  baptismum 
differat,  peccatum  mortale  incurrat;  sed  potest  contingere,  quod  in  dilatione 
baptismi  mortale  erit  peccatum,  vel  non  erit;  et  hoc  pensandum  est  ex  causa 
dilationis,  quia,  sicut  dicit  Philos.  in  8.  Physic.  (implic.  Ux.  i$.)y  voluntas  non 
retardat  facere  aliquod  opus  volitum,  nisi  propter  aliquam  causam  rationa- 
bilem;  unde  si  causa  dilationis  baptismi  mortale  peccatum  annexum  habeat, 
utpote  si  propter  contemptum,  vel  aliquid  hujusmodi,  baptismum  differat, 
dilatio  erk  peccatum  mortale,  alias  non.  Et  ideo  idem  videtur  esse  de  con- 
fessione, quae  non  est  majoris  necessitatis,  quam  baptismus.  Et  quia  ea  quae 
sunt  de  necessitate  salutis,  tenetur  homo  in  hac  vita  implere,  ideo  si  peri- 
culum  mortis  immineat,  etiam  per  se  loquendo,  obligatur  aliquis  ad  confes- 
sionem faciendam  tunc,  vel  baptismum  suscipiendum.  Et  propter  hoc  etiam 
Jacobus  simul  praeceptum  edidit  de  confessione  facienda,  et  de  extrema  un- 
ctione  suscipienda  (Jacob.  $.).  Et  ideo  videtur  probabilis  illorum  opinio,  qui 
d;cunt,  quod  non  tenetur  homo  ad  statim  confitendum,  quamvis  periculosum 
sit  differre.  Ahi  autem  dicunt,  quod  tenetur  contritus  ad  statim  confitendum, 
debita  opportunitate  oblata,  secundum  rectam  rationem  :  nec  obstat,  quod 
Decret.  terminum  praefigat,  ut  semel  in  anno  confiteatur,  quia  Ecclesia  non 
indulget  dilationi,  sed  prohibet  negligentiam  in  majori  dilatione;  unde  per 
Decretalem  illam  non  excusatur  a  culpa  dilationis  quantum  ad  forum  con- 
scientiae,  sed  excusatur  a  poena  quantum  ad  forum  Ecclesiae,  ut  non  privetur 
debita  sepultura,  si  morte  praeventus  fuerit  ante  tempus  illud.  Sed  hoc  videtur 
nimis  durum,  quia  praecepta  affìrmativa  non  obligant  ad  statim,  sed  ad  tempus 
determinatum:  non  quidem  ex  hoc  quod  tunc  commode  impleri  possunt; 
quia  tunc  si  non  daret  aliquis  eleemosynam  de  superfluo,  quandocumque 
pauper  monstraretur,  peccaret  mortaliter,  quod  falsum  est;  sed  ex  hoc  quod 
tempus  necessitatem  urgentem  adducit.  Et  ideo  non  oportet,  quod  si  statim 
oblata  opportunitate  non  confiteatur,  etiamsi  major  opportunitas  non  expe- 
ctetur,  aliquis  peccet  mortaliter,  sed  quando  ex  articulo  temporis  necessitas 
confessionis  inducitur:  nec  hoc  est  ex  indulgenza  Ecclesiae,  quod  non  te- 
neatur  ad  statim,  sed  ex  natura  praecepti  affirmativi,  unde  ante  Ecclesiae 
statutum  etiam  minus  tenebatur.  Quidam  vero  dicunt,  quod  saeculares  non 
tenentur  ante  quadragesimale  tempus  confiteri,  quod  est  eis  poenitentiae 
tempus;  sed  religiosi  tenentur  ad  statim,  quia  totum  tempus  est  eis  poeni- 
tentiae tempus:  sed  hoc  nihil  est,  quia  religiosi  non  tenentur  ad  alia,  quam 
aliihomines,  nisi  ad  quae  ex  voto  se  obligaverunt;  cujusmodinon  est  confessio. 
Ad  primum  ergo  dicendum,  quod  Hugo  loquitur  de  illis,  qui  sine  sacra- 
mento decedunt. 


42  QUAESTIO    vi.    ARTICULUS    V. 

Ad  secundum  dicendum,  quod  non  est  de  necessitate  salutis  corporalis, 
ut  statini  medicus  quaeratur,  nisi  quando  necessitas  curationis  incumbit;  et 
similiter  est  de  morbo  spirituali. 

Ad  tertium  dicendum,  quod  retentio  rei  alienae,  invito  domino,  contra- 
riatur  praecepto  negativo,  quod  obligat  semper,  et  ad  semper,  et  ideo  tene- 
tur  semper  ad  statim  reddendum.  Secus  est  autem  de  impletione  praecepti 
affirmativi,  quod  obligat  semper,  sed  non  ad  semper;  unde  non  tenetur  ali- 
quis  ad  statim  implendum. 


ARTICULUS  VI.  24 

UTRUM  POSSIT   CUM  ALIQUO   DISPENSARI,  NE  CONFITEATUR. 
(S.  Thom.  4.  Disi.  17.  q.  3.  ari.  1.  q.  5.). 

Ad  sextum  sic  proceditur.  Videtur,  quod  possit  cum  aliquo  dispensari 
ne  confìteatur  homini  peccata;  praecepta  enim,  quae  sunt  de  jure  positivo, 
subjacent  dispensationi  praelatorum  Ecclesiae:  sed  confessio  est  hujusmodi, 
ut  ex  dictis  patet  (art.  5.  huj.  q.)  ;  ergo  potest  dispensari  cum  aliquo,  ut  non 
confìteatur. 

2.  Praeterea.  Illud  quod  ab  homine  institutum  est,  potest  etiam  ab  no- 
mine dispensationem  recipere:  sed  confessio  non  legitur  a  Deo  instituta,  sed 
ab  homine, Jacob.  5.  :  Conjìtemini  alterutrum  peccata  vestra  :  habet  autem  papa 
potestatem  dispensandi  in  his,  quae  per  apostolos  instituta  sunt,  sicut  patet 
de  bigamis;  ergo  etiam  potest  cum  aliquo  dispensare,  ne  confìteatur. 

Sed  contra.  Poenitentia,  cujus  pars  est  confessio,  est  sacramentum  ne- 
cessitatis,  sicut  baptismus;  cum  ergo  in  baptismo  nullus  dispensare  possit, 
nec  in  confessione  aliquis  dispensare  poterit. 

Respondeo  dicendum,  quod  ministri  Ecclesiae  instituuntur  in  Ecclesia  di- 
vinitus  fundata,  et  ideo  institutio  Ecclesiae  praesupponitur  ad  operationem 
ministrorum,  sicut  opus  creationis  praesupponitur,  ad  opus  naturae.  Et  quia 
Ecclesia  fundatur  in  fide,  et  in  sacramentis,  ideo  ad  ministros  Ecclesiae,  no- 
vos  articulos  fìdei  edere,  aut  editos  removere,  aut  nova  sacramenta  instituere, 
aut  instituta  removere  non  pertinet:  sed  hoc  est  potestatis  excellentiae,  quae 
soli  debetur  Christo,  qui  est  Ecclesiae  fundamentum.  Et  ideo  sicut  papa  non 
potest  dispensare,  ut  aliquis  sine  baptismo  salvetur,  ita  nec  quod  salvetur 
sine  confessione,  secundum  quod  obligat  ex  ipsa  vi  sacramenti:  sed  potest 
dispensare  in  confessione,  secundum  quod  obligat  ex  praecepto  Ecclesiae, 
ut  possit  aliquis  diutius  confessionem  differre,  quam  ab  Ecclesia  institutum  sit. 

Ad  primum  ergo  dicendum,  quod  praecepta  divini  juris  non  minus  obli- 
gant,  quam  praecepta  juris  naturalis;  unde  sicut  non  potest  dispensari  in  jure 
naturali,  ita  nec  in  jure  positivo  divino. 

Ad  secundum  dicendum,  quod  praeceptum  de  confessione  non  est  ab  ho- 
mine primo  institutum,  quamvis  sit  a  Jacobo  promulgatum,  sed  a  Deo  insti- 
tutionem  habuit,  quamvis  expressa  ipsius  institutio  non  legatur:  tamen  quae- 
dam  praefìguratio  ipsius  invenitur,  et  in  hoc  quod  Joanni  confìtebantur  pec- 
cata sua,qui  baptismo  ipsius  ad  gratiam  Christi  praeparabantur,  et  in  hoc  quod 
Dominus  sacerdotibus  leprosos  transmisit,  qui  quamvis  non  essent  novi  Te- 
stamenti sacerdotes,  tamen  in  eis  novi  Testamenti  sacerdotium  signifìcabatur. 

QUAESTIO  VII. 

DE  CONFESSIONE  QUIDDITATE,  IN  TRES  ARTICULOS  DIVISA. 

Deinde  considerandum  est  de  quidditate  confessionis. 

Et  circa  hoc  quaeruntur  tria. 

Primo.  Utrum  Augustinus  convenienter  definiat  confessionem. 

Secundo.  Utrum  confessio  sit  actus  virtutis. 

Tertio.  Utrum  confessio  sit  actus  poenitentiae  virtutis. 

ARTICULUS  I.  2$ 

UTRUM   AUGUSTINUS    CONVENIENTER  DEFINIAT  CONFESSIONEM. 

(S.  Thom.  ubi  sup.  art.  2.  q.  1.  et  seq.). 

Ad  primum  sic  proceditur.  Videtur,  quod  Augustinus  inconvenienter  de- 
finiat confessionem,  dicens  (colligitur  ex  lib.  De  vera,  et  falsa  poenitenl.  cap.  io, 
et  in  Ps.  66.  a  med.)  :  «  Confessio  est,  per  quam  morbus  latens  spe  veniae 
aperitur  »  ;  morbus  enim,  contra  quem  confessio  ordinatur,  peccatum  est:  sed 
peccatum  aliquando  est  apertum  ;  ergo  non  debuit  dicere  morbum  Jatentem  esse, 
cujus  confessio  est  medicina. 

2.  Praeterea.  Principium  poenitentiae  est  timor  :  sed  confessio  est  pars 
poenitentiae;  ergo  non  debuit  prò  causa  confessionis  ponere  spetn,  sedmagis 
timorem. 

3.  Praeterea.  Illud,  quod  sub  sigillo  ponitur,  non  aperitur,  sed  magis 
clauditur:  sed  peccatum  quod  quis  confìtetur,  sub  sigillo  confessionis  ponitur; 
ergo  non  aperitur  in  confessione  peccatum,  sed  magis  clauditur. 

4.  Praeterea.  Inveniuntur  aliae  quaedam  definitiones  ab  ista  differentes. 
Gregorius  enim  dicit  (homilia  40.  in  Evang.  parum  a  princ),  quod  «  con- 
fessio est  peccatorum  detestatio,  et  raptio  vulneris  ».  Quidam  vero  dicunt, 
quod  «  confessio  est  coram  sacerdote  legitima  peccatorum  declaratio  ».  Qui- 
dam autem  dicunt  sic  :  «  Confessio  est  sacramentalis  delinquentis  accusatio 
ex  erubescenza,  et  per  claves  Ecclesiae  satisfactoria,  obligans  ad  peragendam 
poenitentiam  injunctam  »  ;  ergo  videtur,  quod  praeassignata  definitio,  cum 
non  omnia  contineat,  quae  in  his  continentur,  insufficiens  sit. 

Respondeo  dicendum,  quod  in  actu  confessionis  plura  consideranda  oc- 
currunt  :  primo  ipsa  substantia  actus,  sive  genus  ejus,  quod  est  manifestalo 
quaedam:  secundo  de  quo  fiat,  scilicet  de  peccato:  tertio  cui  fiat,  scilicet  sa- 
cerdoti: quarto  causa  ejus,  scilicet  spes  veniae:  quinto  effectus  ejus,  scilicet 
absolutio  a  parte  poenae,  et  obligatio  ad  aliam  partem  exsolvendam.  In  prima 
ergo  definitione  Augustini  tangitur  et  substantia  actus  in  «  apertione»,  et  de 
quo  fit  confessio,  cum  dicitur  «  morbus  latens»,  et  causa  in  «  spe  veniae»  :  et 
in  aliis  definitionibus  tanguntur  aliqua  de  illis  quinque  assignatis.  ut  cuilibet 
inspicienti  patet. 


44  QUAESTIO   VII.    ARTICULUS    I. 

Ad  primum  ergo  dicendum,  quod  quamvis  sacerdos  aliquando  sciat  ejus 
peccatum  ut  homo,  non  tamen  scit  ut  Christi  vicarius  ;  sicut  etiam  judex  ali- 
quando  scit  aliquid  ut  homo,  quod  nescit  ut  judex:  et  quantum  ad  hoc  per 
confessionem  aperitur.  Vel  dicendum,  quod  quamvis  actus  exterior  in  aperto 
sit,  actus  tamen  interior,  qui  principium  est  actus  exterioris,  in  occulto  est: 
et  ideo  oportet,  quod  per  confessionem  aperiatur. 

Ad  secundum  dicendum,  quod  confessio  praesupponit  charitatem,  qua 
quis  vivus  efEcitur,  ut  in  litera  dicitur  (4.  Dist.  18.)  ;  contritio  autem  est,  in 
qua  datur  charitas;  timor  autem  servilis,  qui  est  sine  spe,  est  praevius  ad 
charitatem,  sed  habens  charitatem  magis  movetur  ex  spe,  quam  ex  timore; 
et  ideo  causa  confessionis  ponitur  potius  spes,  quam  timor. 

Ad  tertium  dicendum,  quod  peccatum  in  qualibet  confessione  aperitur 
sacerdoti,  et  clauditur  aliis  confessionis  sigillo. 

Ad  ojjartum  dicendum,  quod  non  oportet  in  qualibet  definitione  omnia 
tangere,  quae  ad  rem  definitam  concurrunt,  et  ideo  inveniuntur  quaedam 
definitiones,  sive  assignationes  datae  penes  unam  causam,  quaedam  penes 
aliam. 

ARTICULUS  II.  26 

UTRUM    CONFESSIO    SIT    ACTUS    VIRTUTIS. 

Ad  secundum  sic  proceditur.  Videtur,  quod  confessio  non  sit  actus  vir- 
tutis  :  omnis  enim  actus  virtutis  est  de  jure  naturali,  quia  a  ad  virtutes  apti 
sumus  a  natura  »,  ut  Philos.  dicit  in  2.  Ethicor.  (circ.  princ.  lib.)  :  sed  con- 
fessio non  est  de  jure  naturali;  ergo  non  est  actus  virtutis. 

2.  Praeterea.  Actus  virtutis  magis  convenire  potest  innocenti,  quam  ei 
qui  peccavit:  sed  confessio  peccati,  de  qua  loquimur,  non  potest  innocenti 
convenire;  ergo  non  est  actus  virtutis. 

3.  Praeterea.  Gratia,  quae  est  in  sacramentis,  aliquo  modo  differt  a  gra- 
tia,  quae  est  in  virtutibus,  et  donis:  sed  confessio  est  pars  sacramenti;  ergo 
non  est  actus  virtutis. 

Sed  contra.  Praecepta  legis  sunt  de  actibus  virtutum  :  sed  confessio  cadit 
sub  praecepto;  ergo  est  actus  virtutis. 

Praeterea.  Non  meremur  nLi  actibus  virtutum  :  sed  confessio  est  merito- 
ria, quia  «  coelum  aperit  »,  ut  in  litera  (4.  Dist.  iy.)  Magister  dicit;  ergo  vi- 
detur, quod  sit  actus  virtutis. 

Respondeo  dicendum,  quod  ad  hoc  quod  aliquid  dicatur  actus  virtutis, 
ut  prius  dictum  est  (implic.  art.  praec.  ai  5.  et  4.  Dist.  1/.  q.  3.  art.  1.  q.  2.  et  1-2. 
q.  18.  art.  6.  et  7.  et  2-2.  q.  So.  et  q.  8$.  art.  5.  et  q.  io<).  art.  3.),  sufficit,  quod 
in  sui  ratione  aliquam  conditionem  implicet,  quae  ad  virtutem  pertineat. 
Quamvis  autem  non  omnia  quae  ad  virtutem  requiruntur,  importet  confessio, 
tamen  importat  ex  suo  nomine  manifestationem  alicujus,  quod  in  conscientia 
tenet  aliquis;  sic  enim  simul  in  unum  os,  et  cor  conveniunt:  si  enim  quis 
aliquid  proferat  ore,  quod  corde  non  tenet,  non  est  confessio,  sed  fictio.  Haec 
autem  conditio  ad  virtutem  pertinet,  ut  aliquis  ore  confiteatur,  quod  corde 
tenet;  et  ideo  confessio  est  bonum  ex  genere,  et  est  actus  virtutis;  sed  tamen 
potest  male  fieri,  nisi  aliis  debitis  circumstantiis  vestiatur. 

Ad  primum  ergo  dicendum,  quod  ad  confessionem  modo  debito  tacien- 
dam,  ut  oportet,  et  cujus  oportet,  et  quando,  in  generali  inclinat  ratio  nitu- 

raJis;  et  secundum  hoc  confessio  est  de  jure  naturali:  sed  determinatici  cir- 
cumstantiarum,  quando,  et  quomodo,  et  quid  confiteri  oporteat,  et  cui,  hoc 
est  ex  institutione  juris  divini  in  confessione  de  qua  loquimur;  et  sic  patet, 
quod  jus  naturale  inclinat  ad  confessionem,  mediante  jure  divino,  quo  cir- 
cumstantiae  determinantur,  sicut  etiam  in  omnibus  est,  quae  sunt  de  jure  po- 
sitivo. 

Ad  secundum  dicendum,  quod  illius  virtutis,  cujus  objectum  est  peccatum 
commissum,quamvis  habitum  possit  innocens  habere,tamen  actumnonhabet, 
innocentia  permanente;  et  ideo  etiam  confessio  peccatorum,  de  qua nunc  lo- 
quimur, non  competit  innocenti,  quamvis  sit  actus  virtutis. 

Ad  tertium  dicendum,  quod  quamvis  gratia  sacramentorum,  et  gratia 
virtutum  sit  alia,  et  alia,  non  tamen  sunt  contrariae,  sed  disparatae;  et  ideo 
non  est  inconveniens,  ut  idem  sit  actus  virtutis,  secundum  quod  ex  libero 
arbitrio  gratia  informato  procedit  ;  et  sic  sacramentum,  vel  pars  sacramenti, 
secundum  quod  est  medicina  in  remedium  peccati  ordinata. 

ARTICULUS  III.  27 

UTRUM  CONFESSIO   SIT  ACTUS  POENITENTIAE  VIRTUTIS. 

Ad  tertium  sic  proceditur.  Videtur,  quod  confessio  non  sit  actus  poeni- 
tentiae  virtutis,  quia  actus  illius  virtutis  est,  quae  est  causa  ejus:  sed  causa 
confessionis  est  spes  veniae,  ut  ex  definitione  inducta  (art.  1.  huj.  q.)  apparet; 
ergo  videtur,  quod  sit  actus  spei,  et  non  poenitentiae. 

2.  Praeterea.  Verecundia  est  pars  temperantiae;  sed  confessio  ex  eru- 
bescentia  operatur,  ut  ex  praeassignata  definitione  (art.  1.  huj.  q.)  apparet; 
ergo  est  actus  temperantiae,  et  non  poenitentiae. 

3.  Praeterea.  Actus  poenitentiae  innititur  divinae  misericordiae:  sed 
confessio  magis  innititur  sapientiae  propter  veritatem,  quae  in  ipsa  esse  debet; 
ergo  non  est  actus  poenitentiae. 

4.  Praeterea.  Ad  poenitentiam  movet  articulus  de  judicio  propter  timo- 
rem,  qui  poenitentiae  origo  est:  sed  ad  confessionem  movet  articulus  de  vita 
aeterna,  quae  est  propter  spem  veniae;  ergo  non  est  actus  poenitentiae. 

5.  Praeterea.  Ad  virtutem  veritatis  pertinet,  ut  ostendat  se  quis  talem, 
qualis  est:  sed  hoc  facit  confìtens;  ergo  confessio  est  actus  virtutis,  quae 
dicitur  veritas,  et  non  poenitentia. 

Sed  contra.  Poenitentia  ordinatur  ad  destructionem  peccati:  sed  ad  hoc 
idem  ordinatur  confessio  ;  ergo  est  actus  poenitentiae. 

Respondeo  dicendum,  quod  hoc  in  virtutibus  considerandum  est,  quod 
quando  supra  objectum  virtutis  additur  specialis  ratio  boni,  et  difficilis,  re- 
quiritur  specialis  virtus;  sicut  magni  sumptus  ad  magnificentiam  pertinent, 
quamvis  communiter  sumptus  mediocres,  et  donationes  pertineant  ad  libe- 
ralkatem,  ut  patet  in  2.  Ethic.  (cap.  7.  ante  tneà.)  et  in  4.  (cap.  1.).  Et  simi- 
liter  est  in  confessione  veri,  quae  quamvis  ad  veritatis  virtutem  pertineat 
absolute,  tamen  secundum  quod  aliqua  ratio  boni  additur,  ad  aliam  virtutem 
pertinere  incipit  ;  et  ideo  dicit  Philosophus  in  4.  Ethicorum  (cap.  7.  ante,  med.), 
quod  confessio,  quae  fit  in  judiciis,  non  pertinet  ad  veritatis  virtutem,  sed 
magis  ad  justitiam.  Et  similiter  confessio  beneficiorum  Dei  in  laudem  divinam 
non  pertinet  ad  virtutem  veritatis,  sed  ad  virtutem  latriae.  Et  ita  etiam  con- 
fessio peccatorum,  ad  remissionem  eorum  consequendam,  non  pertinet  eli- 

citive  aa  virtutem  veritatis,  ut  quidam  dicunt,  sed  ad  virtutem  poenitentiae  ; 
imperative  autem  ad  multas  virtutes  pertinere  potest,  secundum  quod  in  finem 
multarum  virtutum  trahi  potest  confessionis  actus. 

Ad  primum  ergo  dicendum,  quod  spes  est  confessionis  causa,  non  sicut 
eliciens,  sed  sicut  imperans. 

Ad  secundum  dicendum,  quod  erubescentia  in  illa  definitione  non  poni- 
tur  quasi  causa  confessionis,  cum  magis  nata  sit  impedire  confessionis  actum, 
sed  magis  quasi  concausa  ad  liberandum  a  poena,  inquantum  ipsa  erube- 
scentia poena  quaedam  est;  sicut  etiam  claves  Ecclesiae  concausae  confes- 
sionis ad  hoc  sunt. 

Ad  tertium  dicendum,  quod  secundum  quandam  adaptationem  partes 
poenitentiae  tribus  attributis  personarum  adaptari  possunt;  ut  contritio  rnise- 
ricordiae,  vel  bonitati  respondeat,  propter  dolorem  de  malo  ;  confessio  sa- 
pientiae,  propter  veritatis  manifestationem  ;  satisfactio  potentiae,  propter  sa- 
tisfaciendi  laborem  :  et  quia  contritio  est  prima  pars  poenitentiae,  efficaciam 
aliis  partibus  praebens;  ideo  eodem  modo  judicatur  de  tota  poenitentia,  sicut 
de  contritione. 

Ad  quartum  dicendum,  quod  quia  confessio  magis  ex  spe  procedit,  quam 
ex  timore,  ut  dictum  est  (art.  i.  huj.  q.  ad  2.),  ideo  magis  innititur  articulo 
de  vita  aeterna,  quam  respicit  spes,  quam  articulo  de  judicio,  quod  respicit 
timor:  quamvis  poenitentia  ratione  contritionis  e  converso  se  habeat. 

Ad  quintum  patet  solutio  ex  dictis  (in  corp.). 


QUAESTIO   Vili. 

DE  MINISTRO  CONFESSIONIS,  IN  SEPTEM  ARTICULOS  DIVISA. 

Deinde  considerandum  est  de  ministro  confessionis. 

Circa  quod  qiiaeruntur  se-pUm. 

Primo.  Utrum  necessarium  sit  confiteri  sacerdoti. 

Secundo.  Utrum  in  aliquo  casu  liceat  aliis,  quam  sacerdotibus,  confiteri. 

Tertio.  Utrum  extra  casum  necessitatis  possit  aliquis  non  sacerdos  con- 
fessionem  venialium  audire. 

Quarto.  Utrum  sit  necessarium,  quod  homo  confiteatur  proprio  sacerdoti. 

Quinto.  Utrum  possit  aliquis  alteri,  quam  proprio  sacerdoti,  confiteri  ex 
privilegio,  vei  mandato  superioris. 

Sexto.  Utrum  poenitens  in  extremo  vitae  suae  possit  absolvi  a  quolibet 
sacerdote. 

Septimo.  Utrum  poena  temporalis  taxari  debeat  secundum  quantit3*>«n 
culpae. 

ARTICULUS  I.  28 

UTRUM    NECESSÀRIUM  SIT    CONFITERI  SACERDOTI. 
(S.  Tbom.  ubi  sup.  art.  3.  q.  1.  et  seq.). 

Ad  primum  sic  procedimi*.  Videtur,  quod  non  sit  necessarium  sacerdoti 
confiteri:  ad  confessionem  enim  non  obligamur,  nisi  ex  divina  institutione  : 
sed  divina  institutio  nobis  proponitur  Jacob.  5.:  Confitemini  alterutr uni  peccata 
vestra,  ubi  non  fit  mentio  de  sacerdote  ;  ergo  non  oportet  confiteri  sacerdoti. 

2.  Praeterea.  Poenitentia  est necessitatis  sacramentum,  sicut  et  baptismus  : 
sed  in  baptismo  propter  necessitatem  sacramenti  est  minister  quilibet  homo  ; 
ergo  et  in  poenitentia  :  sed  ministro  poenitentiae  facienda  est  confessio  ;  ergo 
sufficit  cuilibet  confiteri. 

5.  Praeterea.  Confessio  est  ad  hoc  necessaria,  ut  taxetur  poenitenti  sa- 
tisfactionis  modus  :  sed  aliquando  aliquis  non  sacerdos  discretius  posset  poe- 
nitenti dare  satisfactionis  modum,  quam  multi  sacerdotes;  ergo  non  est  neces- 
sarium, quod  confessio  fiat  sacerdoti. 

4.  Praeterea.  Confessio  ad  hoc  est  ordinata  in  Ecclesia,  ut  rectores 
pecorum  suorum  vultum  cognoscant  :  sed  quandoque  rector,  vel  praelatus  non 
est  sacerdos;  ergo  confessio  non  semper  facienda  est  sacerdoti. 

Sed  contra.  Absolutio  poenitentis,  propter  quam  fit  confessio,  non  fit 
nisi  a  sacerdotibus,  quibus  claves  commissae  sunt;  ergo  confessio  debet  fieri 
sacerdoti. 

Praeterea.  Confessio  praefiguratur  in  Lazari  mortui  vivificatone  :  sed 
Dominus  solum  discipulis  praecepit,  ut  solverent  Lazarum,  ut  patet  Joan.  11.; 
ergo  sacerdotibus  facienda  est  confessio. 

Respondeo  dicendum,  quod  gratia,  quae  in  sacramentis  datur,  a  capite 
in  membra  descendit.  Et  ideo  solus  ille  minister  est  sacramentorum,  in 
quibus  gratia  datur,  qui  habet  ministerium  super  corpus  Christi  verum;  quod 
solius  sacerdotis  est,  qui  consecrare  Eucharistiam  potest.  Et  ideo  cum  in 
sacramento  poenitentiae  gratia  conferatur,  solus  sacerdos  minister  est  hujus- 
modi  sacramenti,  et  ideo  ei  soli  facienda  est  sacramentalis  confessio,  quae 
ministro  Ecclesiae  fieri  debet. 

Ad  primum  ergo  dicendum,  quod  Jacobus  loquitur  ex  praesuppositione 
divinae  institutionis  ;  et  quia  divinitus  institutio  praecesserat  de  confessione 
sacerdotibus  facienda,  per  hoc  quod  eis  potestatem  remittendi  peccata  in 
apostolis  dedit,  ut  patet  Joan.  20.  ;  ideo  intelligendum  est,  quod  Jacobus  sa- 
cerdotibus confessionem  esse  faciendam  monuit. 

Ad  secundum  dicendum,  quod  baptismus  est  magis  sacramentum  neces- 
sitatis, quam  poenitentia,  quoad  confessionem,  et  absolutionem,  quia  quan- 
doque baptismus  praetermitti  non  potest  sine  periculo  salutis  aeternae  ;  ut 
patet  in  pueris,  qui  non  habent  usum  rationis:  sed  non  est  ita  de  confessione, 
et  absolutione,  quae  tantum  ad  adultos  pertinent,  in  quibus  contritio  cum 
proposito  confitendi,  et  desiderio  absolutionis  sufficit  ad  liberandum  a  morte 
aeterna;  et  ideo  non  est  simile  de  baptismo,  et  confessione. 

Ad  tertium  dicendum,  quod  in  satisfactione  non  solum  attendenda  est 
quantitas  poenae,  sed  etiam  virtus  ejus,  secundum  quod  est  pars  sacramenti: 
et  sic  requirit  sacramentorum  dispensatorem,  quamvis  etiam  ab  alio,  quam 
a  sacerdote,  quantitas  poenae  taxari  possit. 

Ad  quartum  dicendum,  quod  cognoscere  vultum  pecoris,  ad  duo  potest 
necessarium  esse:  primo  ad  hoc  quod  coordinetur  gregi  Christi;  et  sic  co- 
gnoscere vultum  pecoris  pertinet  ad  curam,  et  solicitudinem  pastoralem,  quae 
incumbit  quandoque  illis,  qui  non  sunt  sacerdotes:  secundo  ad  hoc  quod  pro- 
videatur  ei  competens  medicamentum  salutis;  et  sic  cognoscere  vultum  pe- 
coris pertinet  ad  eura,  cujus  est  medicamentum  salutis  (scilicet  sacramentum 
Edcliaristiae),  et  alia  praebere  (scilicet  ad  sacerdotem);  et  ad  talem  cogni- 
tionem  pecoris  confessio  ordinatur. 


ARTICULUS  IL  29 

UTRUM    IN    ALIQUO    CASU    LICEAT    ALIIS,   QUAM    SACERDOTIBUS, 

CONFITERI. 

Ad  secundum  sic  proceditur.  Videtur,  quod  in  nullo  casu  liceat  aliis, 
quam  sacerdotibus,  confìteri,  quia  confessio  sacramentalis  accusatio  est,  ut 
ex  supraposita  definitione  (q.  praec.  art.  i.)  habetur:  sed  dispensario  sacra- 
menti ad  illum  tantum  pertinet,  qui  est  sacramenti  minister;  cum  ergo  mi- 
nister  sacramenti  poenitentiae  proprius  sit  sacerdos,  videtur  quod  nulli  alii 
sit  confessio  facienda. 

2.  Praeterea.  Confessio  in  quolibet  judicio  ad  sententiam  ordinatur:  sed 
sententia  in  foro  contentioso  non  a  suo  judice  lata  nulla  est;  et  ideo  non 
facienda  est  confessio,  nisi  judici:  sed  judexinforo  conscientiae  non  est  nisi 
sacerdos,  qui  habet  potestatem  ligandi,  et  solvendi;  ergo  non  est  alii  con- 
fessio facienda. 

3.  Praeterea.  In  baptismo  quilibet  potest  baptizare,  quia  si  baptizat  laicus, 
etiam  absque  necessitate,  non  debet  a  sacerdote  baptismus  iterari:  sed  si 
aliquis  confiteatur  laico  in  casu  necessitatis,  iterum  tenetur  sacerdoti  confì- 
teri, si  articulum  necessitatis  evadat;  ergo  confessio  non  debet  fieri  laico  in 
casu  necessitatis. 

Sed  contra  est,  quod  in  litera  determinatur  (4.  Dist.  17.). 

Respondeo  dicendum,  quod  sicut  baptismus  est  sacramentum  necessitatis, 
ita  et  poenitentia.  Baptismus  autem,  qui  est  sacramentum  necessitatis,  du- 
pli cem  habet  ministrum:  unum,  cui  ex  officio  baptizare  incumbit,  scilicet  sa- 
cerdotem: aliuin,  cui  ratione  necessitatis  dispensano  baptismi  committitur: 
et  ita  etiam  minister  poenitentiae,  cui  confessio  est  facienda  ex  officio,  est 
sacerdos;  sed  in  necessitate  etiam  laicus  vicem  sacerdotis  supplet,  ut  ei  con- 
fessio fieri  possit. 

Ad  primum  ergo  dicendum,  quod  in  sacramento  poenitentiae  non  solum 
est  aliquid  ex  parte  ministri,  scilicet  absolutio,  et  satisfactionis  injunctio.  sed 
etiam  aliquid  ex  parte  ipsius,  qui  suscipit  sacramentum,  quod  est  etiam  de 
essentia  sacramenti,  sicut  contritio,  et  confessio.  Satisfactio  autem  jam  in- 
cipit esse  a  ministro,  inquantum  eam  injungit,  et  a  poenitente,  inquantum 
eam  implet  :  et  ad  plenitudinem  sacramenti  utrumque  debet  concurrere,  quando 
possibile  est.  Sed  quando  necessitas  imminet,  debet  facere  poenitens,  quod 
ex  parte  sua  est,  scilicet  conteri,  et  confiteri  cui  potest;  qui  quamvis  sacra- 
mentum perficere  non  possit,  ut  faciat  id  quod  ex  parte  sacerdotis  est,  abso- 
lutionem  scilicet,  defectum  tamen  sacerdotis  summus  sacerdos  supplet. 
Nihilominus  confessio  laico  ex  defectu  sacerdotis  tacta  sacraiaentahsest  quo- 

dammodo,  quamvis  non  sit  sacramentum  perfectum,  quia  deest  ei  id,  quod 
est  ex  parte  sacerdotis. 

Ad  secundum  dicendum,  quod  quamvis  laicus  non  sit  judex  ejus,  qui 
sibi  confitetur,  absolute  tamen  ratione  necessitatis  accipit  judicium  super 
eum,  secundum  quod  confkens  ex  defectu  sacerdotis  se  ei  subdit. 

Ad  tertium  dicendum,  quod  per  sacramenta  homo  non  solum  Deo,  sed 
edam  Ecclesiae  oportet  quod  reconcilietur.  Ecclesiae  autem  reconciliari  non 
potest,  nisi  sanctificatio  Ecclesiae  ad  cum  perveniat.  Inbaptismo  autem  san- 
ctifìcatio  Ecclesiae  ad  hominem  pervenit  per  ipsum  elementum  exterius  adhibi- 
tum,  quod  verbo  vitae  sanctificatur  secundum  formam  Ecclesiae,  a  quocumque 
detur;  et  ideo  ex  quo  semel  baptizatus  est  a  quocumque,  non  oportet  quod 
iterum  baptizetur.  Sed  in  poenitentia  Ecclesiae  sanctificatio  non  pervenit  ad 
hominem,  nisi  per  ministrum,  quia  non  est  ibi  aliquod  elementum  co/porale 
exterius  adhibitum,  quod  ex  sanctificatione  invisibilem  gratiam  conferat.  Et 
ideo  quamvis  ille  laico  confessus  in  articulo  necessitatis  consequutus  sit 
veniam  a  Deo,  eo  quod  propositum,  quod  concepit  confitendi  secundum  man- 
datum  Dei,  sicut  potuit,  implevit;  non  tamen  adhuc  Ecclesiae  reconciliatus 
est,  ut  ad  sacramenta  Ecclesiae  admitti  debeat,  nisi  prius  a  sacerdote  absol- 
vatur;  sicut  ille  qui  baptismo  ilaminis  baptizatus  est,  ad  Eucharistiam  non 
admittitur.  Et  ideo  oportet,  quod  iterum  confìteatur  sacerdoti,  cum  copiam 
habere  potucrit;  et  praecipue  quia,  ut  dictum  est  (in  resp.  ad  1.),  sacramentvm 
poenitentiae  perfectum  non  fuit:  unde  oportet,  quod  perficiatur,  ut  ex  ipsa 
perceptione  sacramenti  pleniorem  effectum  consequatur,  et  ut  mandatum  de 
poenitentiae  sacramento  recipiendo  impleat. 


ARTICULUS  III.  30 

UTRUM  EXTRA  CASUM  NECESSITATIS   POSSIT  ALIQUIS  NON   SACERDOS 
CONFESSIONEM  VENIALIUM  AUDIRE. 

Ad  tertium  sic  proceditur.  Videtur,  quod  extra  casum  necessitatis  non 
possit  aliquis  non  sacerdos  confessionem  venialium  audire,  quia  sacramen- 
tum aliquod  committitur  laico  dispensandum  ratione  necessitatis:  sed  con- 
fessio  venialium  non  est  de  necessitate;  ergo  non  committitur  laico. 

2.  Praeterea.  Contra  venialia  ordinatur  extrema  unctio,  sicut  et  poeni- 
tentia: sed  illa  non  potest  dari  a  laico,  ut  patet  Jacob.  5.;  ergo  nec  confessio 
venialium  potest  ei  fieri. 

Sed  contra  est,  quod  dicit  Beda  (sup.  illud  Jacob.  $.:  ConfiUmini  allerti- 
tram)  in  litera  (4.  Dist.  iy.). 

Respondeo  dicendum,  quod  per  peccatum  veniale  homo  nec  a  Deo,  nec 
1  sacramento  Ecclesiae  separatur:  et  ideo  non  indiget  novae  gratiae  colla- 
tione  ad  ejus  dimissionem,  neque  indiget  reconciliari  Ecclesiae  ;  et  propter 
hoc  non  oportet,  quod  venialia  aliquis  sacerdoti  confìteatur.  Et  quia  ipsa 
confessio  laico  facta  sacramentale  quoddam  est,  quamvis  non  sit  sacramen- 
tum perfectum,  et  est  ex  charitate  procedens,  talibus  natum  est  veniale  re- 
mitti,  sicut  per  tunsionem  pectoris,  et  per  aspersionem  aquae  benedictae. 

Et  per  hoc  patet  solutio  ad  primum,  quia  venialia  non  indigent  sacra- 
menti perceptione  ad  dimissionem  sui,  sed  sufficit  ibi  aliquid  sacramentale, 
ut  aqua  benedicta,  vel  aliquid  hujusmodi. 

S.  Thomas  Sumnui    Theologic*.   Vol.V.  A 

Ad  secundum  dicendum,  quod  extrema  unctio  non  datur  directe  contra 
veniale,  nec  al;quod  aliud  sacramentum. 

ARTICULUS  IV.  3i 

UTRUM  SIT  NECESSARIUM,   QUOD   HOMO   CONFITEATUR 
PROPRIO    SACERDOTI. 

Ad  q.uartum  sic  proceditur.  Videtur,  quod  non  sit  necessarium,  quod 
homo  confìteatur  proprio  sacerdoti:  Gregorius  enim  dicit  (et  bah.  cap.:  Ex  au- 
ciorilak,  16.  q.  1.):  «  Apostolico  moderamine,  et  pietatis  officio  a  nobis  con- 
stitutum  est,  quod  sacerdotibus  monachis  apostolorum  figuram  tenentibus 
liceat  praedicare,  baptizare,  communionem  dare,  prò  peccatoribus  orare,  poe- 
nitentiam  imponere,  atque  peccata  solvere»:  sed  monachi  non  sunt  proprii 
sacerdotes  aliquorum,  cum  non  habeant  curam  animarum  ;  ergo  cum  con- 
fessio  fiat  propter  absolutionem,  sufficit  quod  fiat  cuicumque  sacerdoti. 

2.  Praeterea.  Sicut  sacerdos  est  minister  hujus  sacramenti,  ita  et  Eu- 
charistiae  :  sed  quilibet  sacerdos  potest  Eucharistiam  conficere  ;  ergo  quilibet 
sacerdos  potest  sacramentum  poenitentiae  ministrare  ;  ergo  non  oportet,  quod 
fiat  proprio  sacerdoti. 

3.  Praeterea.  Illud,  ad  quod  determinate  tenemur,  non  est  in  nostra 
electione  constitutum:  sed  electio  discreti  sacerdotis  èst  nobis  commissa,  ut 
patet  per  August.  in  litera  (4.  Dist.  iy.)  ;  dicit  enim  (lib.  De  vera  et  falsa  poenit. 
cap.  io.  a  med.):  «  Qui  vult  confiteri  peccata,  ut  inveniat  gratiam,  quaerat 
sacerdotem,  qui  sciat  solvere,  et  ligare  »  ;  ergo  videtur,  quod  non  sit  neces- 
sarium, quod  sacerdoti  proprio  confìteatur  aliquis. 

4.  Praeterea.  Quidam  sunt,  sicut  papa,  et  praelati,  qui  non  videntur 
habere  proprium  sacerdotem,  cum  non  habeant  superiorem:  sed  isti  tenentur 
ad  confessionem  ;  ergo  non  semper  tenetur  homo  confiteri  proprio  sacerdoti. 

5.  Praeterea.  «  Illud  quod  est  institutum  prò  charitate,  contra  charitatem 
non  militat  »,  ut  Bernardus  dicit  (in  tract.  de  Praecepto,  et  Dispens.  cap.  2.  a 
med.):  sed  confessio,  quae  prò  charitate  instituta  est,  contra  charitatem  mi- 
litaret,  si  homo  ad  confitendum  uni  sacerdoti  esset  obllgatus;  ut  puta  si  pec- 
cator  sciat  sacerdotem  suum  haereticum,  aut  solicitatorem  ad  malum,  aut 
fragilem,  qui  ad  peccatum,  quod  quis  confitetur  ei,  sit  pronus;  vel  si  revelator 
esse  confessionis  probabiliter  existimetur;  vel  si  peccatum  contra  ipsum  com- 
missum  sit,  de  quo  quis  confiteri  debet  :  ergo  videtur,  quod  non  semper  oporteat 
confiteri  proprio  sacerdoti. 

6.  Praeterea.  In  eo  quod  est  necessarium  ad  salutem,  non  sunthomines 
arctandi,  ne  impediantur  a  via  salutis:  sed  magna  arctatio  videtur,  si  oporteat 
uni  nomini  confiteri  de  necessitate,  et  per  hoc  multi  possent  a  confessione 
retrahi  vel  timore,  vel  verecundia,  vel  aliquo  alio  hujusmodi  ;  ergo  cum  con- 
fessio sit  de  necessitate  salutis,  non  debent  homines  ad  hoc  arctari,  ut  videtur, 
quod  proprio  sacerdoti  confiteantur. 

Sed  contra  est  Decr.  Innoc.  III.  (in  Cerne.  Later.  4.  gener.  12.  can.  21.), 
qui  instituit,  quod  «  omnes  utriusque  sexus  semel  in  anno  proprio  sacerdoti 
confiteantur  ». 

Praeterea.  Sicut  episcopus  se  habet  ad  dioecesim  suam,  ita  sacerdos  ad 
suam  parochiam:  sed  non  licet  uni  episcopo  in  dioecesi  alterius  episcopale 
ofnciumexercere,secunda  statuta  camonum  (cap.:  Nullus primas,  9.  q.  2.  et  cap.: 

Si  quis  episcoporum,  16.  q.  5.)  ;  ergo  non  licet  uni  sacerdoti  parochianum  al- 
tcrius  audire. 

Respondeo  dicendum,  quod  alia  sacramenta  non  consistunt  in  hoc,  quod 
ad  sacranientum  accedens  aliquid  agat,  sed  solum  ut  recipiat  ;  sicut  patet  in 
baptismo,  et  hujusmodir'sed  actus  recipientis  requiritur  ad  percipiendam  uti- 
litatem  sacramenti  in  eo,  qui  est  suae  voluntatis  arbiter  constitutus,  quasi 
removens  prohibens,  scilicet  fictionem.  Sed  in  poenitentia  actus  accedentis 
ad  sacramentum  est  de  substantia  sacramenti,  eo  quod  contritio,  confessio, 
et  satisfactio  sunt  poenitentiae  partes,  quae  sunt  actus  poenitentis;  actus  au- 
tem  nostri,  cura  in  nobis  principium  habeant,  non  possunt  nobis  ab  aliis 
d;spensari,  nisi  per  imperium;  unde  oportet,  quod  ille  qui  dispensator  hujus 
sacramenti  constituitur,  sit  talis,  qui  possit  imperari  aliquid  agendum.  Impe- 
rium autem  non  competit  alicui  in  alium,  nisi  ei  qui  habet  super  eum  juris* 
dictionem.  Et  ideo  de  necessitate  hujus  sacramenti  est,  non  solum  ut  mi- 
nister  habeat  ordinem,  sicut  in  aliis  sacramentis,  sed  etiam  quod  habeat 
jurisdictionem.  Et  ideo  sicut  ille  qui  non  est  sacerdos,  non  potest  hoc  sa- 
cramentum conferre,  ita  nec  ille  qui  non  habet  jurisdictionem  :  et  propter 
lioc  oportet,  sicut  sacerdoti,  ita  proprio  sacerdoti  confessionem  fieri;  cum 
enim  sacerdos  non  absolvat,  nisi  ligando  ad  aliquid  faciendum,  ille  solus 
potest  absolvere,  qui  potest  per  imperium  ad  aliquid  faciendum  ligare. 

Ad  primum  ergo  dicendum,  quod  Gregorius  loquitur  de  illis  monachis, 
ijui  jurisdictionem  habent,  utpote  quibus  alicujus  parochiae  cura  est  com- 
m'issa;  de  quibus  aliqui  dicebant,  quod  ex  hoc  ipso  quod  monachi  erant,  non 
poterant  absolvere,  et  poenitentias  injungere:  quod  falsum  est. 

Ad  secundum  dicendum,  quod  sacramentum  Eucharistiae  non  requirit 
imperium  in  aliquem  hominem;  secus  autem  est  in  hoc  sacramento,  ut  di- 
ctum  est  (in  corp.  art.):  et  ideo  ratio  non  sequitur  ;  et  tamen  non  licet  Eu- 
charistiam  ab  alio,  quam  a  proprio  sacerdote  accipere,  quamvis  verum  sit 
sacramentum,  quod  ab  alio  percipitur. 

Ad  tertium  dicendum,  quod  electio  discreti  sacerdotis  non  est  nobis 
commissa,  ut  ex  nostro  arbitrio  facienda,  sed  de  licentia  superioris,  si  forte 
proprius  sacerdos  esset  minus  idoneus  ad  apponendum  peccatis  salutare  re- 
medium. 

Ad  quartum  dicendum,  quod  quia  praelatis  incumbit  sacramenta  dispen- 
sare, quae  non  nisi  mundi  tractare  debent,  ideo  concessum  est  eis  a  jure  (Vo/>.: 
Ne  prò  dilatione,  De  Poenit.  et  Remis.),  quod  possint  sibi  eligere  proprios  sa- 
cerdotes  confessores,  qui  quantum  ad  hoc  sunt  eis  superiores;  sicut  etiam 
unus  medicus  ab  alio  curatur,  non  inquantum  medicus,  sed  inquantum 
infirmus. 

Ad  quintum  dicendum,  quod  in  casibus  illis,  in  quibus  probabiliter  timet 
poenitens  periculum  sibi,  vel  sacerdoti  ex  confessione  ei  facta,  debet  recur- 
rere  ad  superiorem,  vel  ab  eodem  petere  licentiam  alteri  confitendi:  quod 
si  licentiam  habere  non  possit,  idem  est  judicium,  quod  de  ilio,  qui  non 
habet  copiam  sacerdotis:  unde  magis  debet  eligere  laicum,  cui  confiteatur. 
Nec  in  hoc  transgreditur  aliquis  praeceptum  Ecclesiae,  quia  praecepta  juris 
positivi  non  se  extendunt  ultra  intentionem  praecipientis,  quae  est  finis 
praecepti;  hic  autem  est  charitas,  secundum  Apostolum  (1.  Thnoth.  1.).  Nec 
aliqua  injuria  fit  etiam  sacerdoti,  qui  privilegium  meretur  amittere;  quia 
concessa  sibi  abutitur  potestate. 

Ad  sextum  dicendum,  quod  in  hoc  quod  oportet  proprio  sacerdoti  confiteri, 

non  arctaturvia  salutis,  sed  sufficiens  adsalutemvia  statuitur.  Peccare*  autem 
sacerdos,  si  non  esset  facilis  ad  praebendam  licentiam  alteri  coniìtendi,  quia 
multi  sunt  adeo  infirmi,  quod  potius  sine  confessione  morerentur,  quam  tali 
sacerdoti  confiterentur.  Unde  illi  qui  sunt  nimis  soliciti,  ut  conscientias  sub- 
ditorum  per  confessionem  sciant,  multis  damnationis  laqueum  injiciunt,  et 
per  consequens  sibi  ipsis. 

ARTICULUS  V.  32 

UTRUM  ALIQUIS  POSSIT  ALTERI  QUAM  PROPRIO  SACERDOTI  CONFITERI 
EX  PRIVILEGIO,   VEL  MANDATO   SUPERIORIS. 

Ad  Q.UINTUM  sic  proceditur.Videtur,quod  non  possit  aliquis  alteri,  quam 
proprio  sacerdoti,  confiteri,  etiam  ex  privilegio,  vel  mandato  superioris,  quia 
non  potest  aliquod  privilegium  indulgeri  in  praejudicium  alterius:  sed  hoc 
esset  in  praejudicium  proprii  sacerdotis,  si  alius  confessionem  subditi  sui  au- 
diat;  ergo  non  potest  per  privilegium,  seu  licentiam,  seu  mandatum  superioris 
obtineri. 

2.  Praeterea.  Illud,  per  quod  impeditur  divinum  mandatum,  non  potest 
per  mandatum,  vel  privilegium  alicujus  hominis  concedi:  sed  mandatum 
divinum  est  ad  rectores  ecclesiarum,  ut  diligenter  vultum  pecoris  sui  agnoscant 
(Proverb.  2j.),  quod  impeditur,  si  alius,  quam  ipse,  confessionem  ejus  audiat; 
ergo  hoc  non  potest  per  alicujus  hominis  privilegium,  vel  mandatum  or- 
dinari. 

3.  Praeterea.  Ilie  qui  audit  confessionem  alicujus,  est  proprius  judex 
ejus;  alias  non  posset  eum  ligare,  et  solvere  :  sed  unius  hominis  non  possunt 
esse  plures  proprii  sacerdotes,  vel  judices;  quia  tunc  teneretur  pluribus  obe- 
dire,  quod  esset  impossibile,  si  contraria  praeciperent,  vel  incompossibilia; 
ergo  non  potest  aliquis  confiteri  nisi  proprio  sacerdoti,  etiam  ex  superioris 
licentia. 

4.  Praeterea.  Injuriam  sacramento  facit,  qui  sacramentum  iterat  super 
eamdem  materiam,  vel  ad  minus  inutiliter  facit:  sed  qui  confessus  est  alii 
sacerdoti,  tenetur  iterum  confiteri  proprio  sacerdoti,  si  petat,  quia  non  est 
absolutus  ab  obedientia,  qua  ei  tenetur  ad  hoc  ;  ergo  non  potest  licite  fieri, 
quod  alii  aliquis,  quam  proprio  sacerdoti,  confileatur. 

Sed  contra.  Ea  quae  sunt  ordinis,  possunt  habenti  similem  ordinem 
commini  ab  eo,  qui  ea  facere  potest:  sed  superior,  ut  episcopus,  potest  con- 
fessionem audire  illius,  qui  est  de  parochia  alicujus  presbyteri,  quia  etiam 
aliquando  aliqua  sibi  reservat,  cum  sit  ille  principalior  rector;  ergo  etiam 
potest  committere  alteri  sacerdoti,  quod  ipsum  audiat. 

Praeterea.  Quidquid  potest  inferior,  potest  superior:  sed  ipse  sacerdos 
potest  suo  parochiano  dare  licentiam,  quod  alteri  confiteatur;  ergo  multo 
fortius  ejus  superior  hoc  potest. 

Praeterea.  Potestatem,  quam  habet  sacerdos  in  populo,  habet  ab  episcopo  : 
sed  ex  illa  potestate  potest  confessionem  audire;  ergo  et  eadcm  ratione  alius,. 
cui  episcopus  potestatem  concedet. 

Respondeo  dicendum,  quod  sacerdos  aliquis  potest  dupliciter  impediri, 
ne  alicujus  confessionem  audiat:  uno  modo  propter  defectum  jurisdictionis: 
alio  modo  propter  impedimentum  executionis  ordinis  ;  sicut  excommunicati,  et 
degradati,  et  hujusmodi.  Quicumque  autem  jurisdictionem  habet,  potest  ea 

quae  sunt  jurisdictionis  committere.  Et  ideo  si  aliquis  impediatur,  quod  al- 
terius  confessionem  audire  non  possit  propter  jurisdictionis  defectum,  potest 
ei  per  quemcumque  jurisdictionem  habentem  immediatam  in  illos  committi, 
quod  confessionem  audiat,  et  absolvat,  sive  per  ipsum  sacerdotem,  sive  per 
episcopum,  sive  per  papam:  si  autem  propter  executionis  ordinis  impedi- 
mentum  audire  non  possit,  potest  sibi  concedi,  quod  confessionem  audiat 
per  eum,  qui  impedimentum  removere  potest. 

Ad  primum  ergo  dicendum,  quod  praejudicium  non  fit  alicui,  nisi  ei  sub- 
trahatur,  quod  est  in  favorem  ejus  indultum.  Jurisdictionis  autem  potestas 
non  est  commissa  alicui  nomini  in  favorem  suum,  sed  in  utilitatem  plebis, 
et  honorem  Dei;  et  ideo  si  superioribus  praelatis  expedire  videatur  ad  salu- 
tem  plebis,  et  honorem  Dei  promovendum,  quod  aliis  quae  sunt  jurisdictionis 
committant,  in  nullo  fit  praejudicium  inferioribus  praelatis,  nisi  illis,  qui  quae- 
runt  quae  sua  sunt,  non  quae  Jesu  Christi  (i.  Cor.  i}.),  et  qui  gregi  praesunt, 
non  ut  eum  pascant,  sed  ut  ab  eo  pascantur. 

Ad  segundum  dicendum,  quod  rector  ecclesiae  debet  vultum  pecoris  sui 
cognoscere  dupliciter  :  uno  modo  per  solicitam  exterioris  conversationis  con- 
siderationem,  qua  invigilare  debet  super  gregem  sibi  commissum;  et  in  hac 
cognitione  non  oportet  quod  credat  subdito,  sed  certitudinem  facti,  inquan- 
tum potest,  inquirat:  alio  modo  per  confessionis  manifestationem;  et  quantum 
ad  hanc  cognitionem  non  potest  majorem  certitudinem  accipere,  quam  ut 
subdito  credat;  quia  hoc  est  ad  subveniendum  conscientiae  ipsius.  Unde  in 
foro  confessionis  creditur  nomini,  et  prò  se  et  contra  se,  non  autem  in  foro 
exterioris  judicii;  et  ideo  ad  hanc  cognitionem  sufficit,  quod  credat  subdito 
dicenti,  se  alteri  absolvere  valenti  tuisse  confessum.  Et  sic  patet,  quod  talis 
cognitio  per  privilegium  alteri  indultum  de  confessione  audienda  non  im- 
peditur. 

Ad  tertium  dicendum,  quod  inconvemens  esset,  si  duo  aequaliter  super 
eamdem  plebem  constituantur;  si  autem  inaequaliter,  non  est  inconveniens. 
Et  secundum  hoc  super  eamdem  plebem  immediate  sunt  et  sacerdos  paro- 
chialis,  et  episcopus,  et  papa;  et  quilibet  eorum  potest  ea  quae  sunt  jurisdi- 
ctionis ad  ipsum  pertinentia  alteri  committere.  Sed  si  superior  committat, 
qui  et  principalior  est,  dupliciter  potest  committere  :  aut  ita  quod  eum  vice 
sui  constituat;  sicut  papa,  et  episcopus  suos  poenitentiarios  constituunt:  et 
tunc  talis  est  principalior,  quam  interior  praelatus;  sicut  poenitentiarius  papae, 
quam  episcopus,  et  poenitentiarius  episcopi,  quam  sacerdos  parochialis,  et 
magis  tenetur  ei  confitens  obedire:  alio  modo,  ut  eum  coadjutorem  illius  sa- 
cerdotis  constituat,  et  quia  coadjutor  ordinatur  ad  eum,  cui  adjutor  datur,  ideo 
coadjutor  est  minus  principalis,  et  ideo  poenitens  non  tantum  obedire  tenetur 
ei,  quantum  proprio  sacerdoti. 

Ad  CiUARTUM  dicendum,  quod  nullus  tenetur  confiteri  peccata,  quae  non 
habet.  Et  ideo  si  aliquis  poenitentiario  episcopi,  vel  alteri  ab  episcopo  cora- 
missionem  habenti  confessus  fuerit,  eum  sint  sibi  dimissa  peccata  et  quoad 
Ecclesiam,  et  quoad  Deum,  non  tenetur  ea  confiteri  proprio  sacerdoti,  quan- 
tumeumque  petat;  sed  propter  statutum  Ecclesiae  (cap.:  Omnis  utriusque,  De 
poenit.  et  remiss.)  de  confessione  fadenda  proprio  sacerdoti  semel  in  anno, 
eodem  modo  se  debet  habere,  sicut  et  ille  qui  habet  solum  venialia.  Talis 
enim  solum  venialia  confiteri  debet,  ut  quidam  dicunt,  vel  profiteri  se  a  pec- 
cato mortali  immunem  esse,  et  sacerdos  ei  in  foro  conscientiae  credere 
debet,  et  tenetur.  Sì  tamen  iterum  confiteri  teneretur,  non  frustra  primo  con- 

fessus  fuisset,  quia  quanto  pluribus  sacerdotibus  confitetur  quis,  tanto  ei 
plus  de  poena  remittitur,  tum  ex  erubescenza  confessionis,  quae  in  poenam 
satisfactoria  computatur,  tum  ex  vi  clavium.  Unde  toties  posset  aliquis 
confiteri,  quod  ab  omni  poena  liberaretur.  Nec  reiteratio  facitinjuriam  sacra- 
mento, nisi  in  ilio,  in  quo  sanctifìcatio  adhibetur,  vel  per  characteris  im- 
pressionem,  vel  per  materiae  consecrationem,  quorum  neutrum  est  in  poe- 
nitentia.  Unde  bonum  est,  quod  ille  qui  auctoritate  episcopi  confessionem 
audit,  inducat  confitentem  ad  hoc,  quod  confiteatur  proprio  sacerdoti;  quod 
si  noluerit,  nihilominus  eum  absolvere  debet. 

ARTICULUS  VI.  H 

UTRUM  POENITENS   POSSIT  ABSOLVI    IN  FINE  VITAE 
A  QUOLIBET    SACERDOTE. 

(S.  Thom.  4.  Disi.  20.  q.  unica,  art.  1.  q.  2.). 

Ad  sextum  sic  proceditur.  Videtur,  quod  in  fine  vitae  poenitens  non 
possit  a  quolibet  sacerdote  absolvi,  quia  ad  absolutionem  requiritur  aliqua 
jurisdictio,  ut  dictum  est  (art.  pracc.)  :  sed  sacerdos  non  acquirit  jurisdictio- 
nem  super  illum,  qui  in  fine  vitae  poenitet;  ergo  non  potest  eum  absolvere. 

2.  Praeterea.  Ille  qui  sacramentum  baptismi  in  articulo  mortis  ab  alio, 
quam  a  proprio  sacerdote,  suscipit,  non  debet  a  proprio  sacerdote  iterum 
baptizari  ;  si  ergo  quilibet  sacerdos  in  articulo  mortis  possit  absolvere  a  quo- 
libet peccato,  non  debet  poenitens,  si  evadit,  ad  suum  sacerdotem  recurrere: 
quod  falsum  est;  quia  alias  sacerdos  non  haberet  cognitionem  de  vultu  pe- 
coris  sui. 

3.  Praeterea.  In  articulo  mortis  sicut  licet  alieno  sacerdoti  baptizare,  ita 
etiam  non  sacerdoti:  sed  non  sacerdos  nunquam  potest  absolvere  in  foro 
poenitentiali;  ergo  nec  sacerdos  in  articulo  mortis  eum,  qui  non  est  sibi 
subditus. 

Sed  contra.  Necessitas  spiritualis  est  major,  quam  corporalis:  sed  aliquis 
in  necessitate  ultima  potest  aliorum  rebus  uti,  etiam  invitis  dominis,  ad  sub- 
veniendum  corporali  necessitati;  ergo  et  in  articulo  mortis  ad  subveniendum 
spirituali  necessitati,  potest  quis  a  non  suo  sacerdote  absolvi. 

Praeterea.  Ad  idem  sunt  auctoritates  positae  in  litera  (4.  Disi.  20.). 

Respondeo  dicendum,  quod  quilibet  sacerdos,  quantum  est  de— virtute 
clavium,  habet  potestatem  indifferenter  in  omnes,  et  quantum  ad  omnia  pec- 
cata; sed  quod  non  possit  omnes  ab  omnibus  peccatis  absolvere,  hoc  est 
quia  per  ordinationem  Ecclesiae  habet  jurisdictionem  limitatam,  vel  omnino 
nullam  habet:  sed  quia  necessitas  legem  non  habet,  ideo  quando  necessitatis 
articulus  imminet,  per  Ecclesiae  ordinationem  non  impeditur,  quin  absolvere 
possit;  ex  quo  habet  claves  etiam  sacramentaliter  ;  et  tantum  consequitur  ex 
absolutione  alterius,  sicut  si  a  proprio  sacerdote  absolveretur  :  nec  solum  a 
peccatis  tunc  potest  a  quolibet  sacerdote  absolvi,  sed  etiam  ab  exeommunica- 
tione,  a  quocumque  sit  lata,  quia  haec  absolutio  etiam  ad  jurisdictionem  per- 
tiriet,  quae  per  legem  ordinationis  Eccle.iiae  coarctatur. 

Ad  primum  ergo  dicendum,  quod  aliquis  potest  uti  jurisdictione  alterius 
ex  ejus  voluntate,  quia  ea  quae  jurisdictionis  sunt,  commini  possunt.  Unde 
quia  Ecclesia  acceptat,  ut  quilibet  sacerdos  absolvere  possit  in  articulo  mortis, 

ideo  ex  hoc  ipso  quis  secundum  quid  usum  jurisdictionis  habet,  quamvis  ju- 
risdictione  careat. 

Ad  secundum  dicendum,  quod  non  oportet  eum  recurrere  ad  proprium 
sacerdotem,  ut  iterum  a  peccatis  solvatur,  a  quibus  in  articulo  mortis  abso- 
lutus  est,  sed  ut  innotescat  ei,  quod  sit  absolutus.  Nec  similiter  oportet,  quod 
absolutus  ab  excommunicatione  ad  judicem  vadat,  qui  alias  assolvere  po- 
tuisset,  absolutionem  petens,  sed  satisfactionem  offerens. 

Ad  tertium  dicendum,  quod  baptismus  habet  ex  ipsa  sanctificatione  ma- 
terne efficaciam,  et  ideo  a  quocumque  conferatur  alicui,  ille  sacramentum 
recipit:  sed  vis  sacramentalis  poenitentiae.consistit  in  sanctificatione  ministri, 
et  ideo  ille  qui  laico  confìtetur,  quamvis  impleat,  quod  ex  parte  sua  est  de 
sacramentali  confessione,  tamen  sacramentalem  absolutionem  non  conse- 
quitur;  et  ideo  aliquid  valet  ei,  quantum  ad  diminutionem  poenae,  quae  fit 
per  confessionis  meritum,  et  poenitentiam  [al  poenam],  sed  non  consequitur 
diminutionem  illam  poenae,  quae  est  ex  vi  clavium;  et  ideo  oportet,  quod 
iterum  sacerdoti  confiteatur:  et  magis  sic  confessus  decedens  punitur  post 
hanc  vitam,  quam  si  sacerdoti  fuisset  confessus. 

ARTICULUS  VII.  34 

UTRUM    POENA    TEMPORALIS    TAXETUR 
SECUNDUM    QUANTITATEM    CULPAE. 

(S.  Thom.  4.  Disi.  20.  q.  1.  ari.  2.  q.i-). 

Ad  septimum  sic  proceditur.  Videtur,  quod  poena  temporalis,  cujus  reatus 
post  poenitentiam  manet,  non  taxetur  secundum  quantitatem  culpae:  taxatur 
enim  secundum  quantitatem  delectationis,  quae  fuit  in  peccato,  ut  patet 
Apoc.  18.:  Quantum  glorificava  se,  et  in  deliciis  fuit,  tantum  date  UH  tormentimi, 
et  luctum:  sed  quandoque  ubi  est  major  delectatio,  ibi  est  minor  culpa,  quia 
«  peccata  carnalia,  quae  plus  habent  delectationis,  quam  spiritualia,  minus 
habent  de  culpa  »,  secundum  Gregor.  (impìic.  lib.  33.  Moral.  cap.  11.  cir.  med.); 
ergo  poena  non  taxatur  secundum  quantitatem  culpae. 

2.  Praeterea.  Eodem  modo  aliquis  obligatur  ad  poenam  per  peccata 
mortalia  in  nova  lege,  sicut  in  veteri:  sed  in  veteri  lege  debebatur  prò  pec- 
catis poena  septem  dierum,  ut  scilicet  septem  diebus  immundi  essent  prò  uno 
peccato  mortali  :  cum  ergo  in  novo  Testamento  imponatur  poena  septennis 
prò  uno  peccato  mortali,  videtur  quod  quantitas  poenae  non  respiciat  quan- 
titatem culpae. 

3.  Praeterea.  Majus  est  peccatum  homicidii  in  laico,  quam  fornicationis 
in  sacerdote,  quia  circumstantia,  quae  sumitur  ex  specie  peccati,  magis  ag- 
gravat,  quam  quae  sumitur  ex  conditione  personae:  sed  laico  prò  homicidio 
imponitur  septennis  poenitentia,  et  sacerdoti  prò  fornicatione  poenitentia  de- 
cerci annorum,  secundum  Can.  (cap.  :  Si  quis  homicidium,  Dist.  ;o.  et  cap.:  Pre- 
sbyter,  Dist.  82.)  ;  ergo  poena  non  taxatur  secundum  quantitatem  culpae. 

4.  Praeterea.  Maximum  peccatum  est,  quod  in  ipsum  corpus  Christi 
committitur,  quia  tanto  gravius  quis  peccat,  quanto  major  est  in  quem  pec- 
catur:  sed  prò  effusione  sanguìnis  Christi  in  sacramento  altaris  contenti  in jun- 
gitur  poenitentia  quadraginta  dierum,  vel  parum  amplius;  prò  fornicatione 
autem  simplici  injungitur  poenitentia  septennis,  secundum  Cau.  (cap.:  Si  per 

negligenti  am,  De  Consecr.  Dist.  2.  et  cap.  :  Presbyter,  Dist.  S2.)  ;  ergo  quantitas 
poenae  non  respondet  quantitati  culpae. 

Sed  contra.  Isaiae  27.  :  In  mensura  contra  mensuram,  cum  abjecta  fuent, 
judicabis  eam  ;  ergo  quantitas  judicii  punitionis  peccati  est  secundum  quan- 
titatem  culpae. 

Praeterea.  Homo  reducitur  ad  aequalitatem  justitiae  per  poenitentiam  in- 
flictam:  sed  hoc  non  esset,  si  quantitas  culpae,  et  poenae  non  sibi  respon- 
derent;  ergo  unum  alteri  respondet. 

Respondeo  dicendum,  quod  poena  post  dimissionem  culpae  exigitur  ad 
duo-,  scilicet  ad  debitum  solvendum,  et  ad  remedium  praestandum.  Potest  ergo 
taxatio  poenae  considerari  quantum  ad  duo  :  primo  quantum  ad  debitum,  et 
sic  quantitas  poenae  radicaliter  respondet  quantitati  culpae,  antequam  de  ea 
aliquid  dimittatur:  secundum  tamen  quod  per  primum  eorum,  quae  poenam 
nata  sunt  remittere,  plus  remittitur,  secundum  hoc  per  aliud  minus  remit- 
tendum,  vel  solvendum  restat,  quia  quanto  per  contritionem  plus  de  poena 
dimissum  est,  tanto  per  confessionem  minus  dimittendum  restat:  secnndo  quan- 
tum ed  remedium,  vel  illius  qui  pcccavit,  vel  aliorum  :  et  sic  quandoque  prò 
minori  peccato  injungkur  major  poenitentia;  vel  quia  peccato  unius  diffici- 
lius  potest  resisti,  quam  peccato  alterius,  sicut  juveni  imponitur  prò  fornica- 
tione  major  poena,  quam  seni,  quam  vis  minus  peccet:  vel  quia  in  uno  pec- 
catimi est  periculosius;  sicut  in  sacerdote,  quam  in  alio:  vel  quia  multitudo 
magis  prona  est  ad  illud  peccatum,  et  ideo  per  poenam  unius  alii  sunt  exter- 
rendi;  poena  ergo  in  foro  poenitentiae  quantum  ad  utrumque  taxanda  est.  Et 
ideo  non  semper  prò  uno  majori  peccato  major  poena  imponitur.  Sed  poena 
purgatorii  solum  est  ad  solvendum  debitum,  quia  jam  ulterius  non  manet 
locus  peccandi,  et  ideo  illa  poena  taxatur  solum  secundum  quantitatem  pec- 
cati, considerata  tamen  contritionis  quantitate,  et  confessione,  et  absolutione, 
quia  per  omnia  haec  de  poena  aliquid  dimittitur  :  unde  etiam  a  sacerdote  in 
injungendo  satisfactionem  sunt  consideranda. 

Ad  primum  ergo  dicendum,  quod  in  verbis  illis  duo  tanguntur  ex  parte 
culpae,  scilicet  glorificano,  et  deliciae,  sive  delectatio:  quorum  primum  pertinet 
ad  elationem  peccantis,  qua  Deo  resistiti  secundum  ad  delectationem  peccati. 
Quamvis  autem  quandoque  sit  minor  delectatio  in  majori  culpa,  tamen  est 
ibi  semper  major  elatio  ;  et  ideo  ratio  non  procedit. 

Ad  secundum  dicendum,  quod  illa  poena  septem  dierum  non  erat  expia- 
tiva  a  poena  debita  peccato  ;  unde  etiamsi  post  illos  dies  moreretur,  in  pur- 
gatorio puniretur:  sed  expiabat  ab  irregularitate,  a  qua  omnia  sacrifkia  le- 
galia  expiabant.  Nihilominus  tamen,  caeteris  paribus,  plus  peccat  homo  in 
nova  lege,  quam  in  veteri,  propter  sanctificationem  ampliorem,  qua  sancti- 
ficatur  in  baptismo,  et  propter  beneficia  Dei  potiora  humano  generi  exhibita. 
Et  hoc  patet  ex  hoc  quod  dicitur  Hebr.  io.  :  Quanto  magis  putatis  deteriora 
mereri  supplicia,  etc.  Nec  tamen  hoc  veruni  est  universaliter,  quod  exigatur 
prò  quolibet  peccato  mortali  septennis  poenitentia  :  sed  hoc  est  quasi  quaedam 
regula  communis  ut  in  pluribus  competens  ;  quam  tamen  oportet  omittere, 
considerutis  diversis  peccatorum,  et  poenitentium  circumstantiis. 

Ad  tertium  dicendum,  quod  episcopus,  vel  sacerdos  cum  majori  peri- 
culo  suo,  et  aliorum  peccat,  et  ideo  solicitius  retrahunt  eum  canones  a  pec- 
cato, quam  alios,  majorem  poenam  injungendo,  secundum  quod  est  in  reme- 
dium; quamvis  quandoque  non  debeatur  tanta  ex  debito,  unde  in  purgatorio 
non  tanta  ab  eo  exigitur. 


QUAESTIO    Vili.    ARTICULUS    VII.  57 

Ad  ojjartum  dicendum,  quod  poena  illa  est  intelligenda,  quando  nolente 
sacerdote  hoc  accidit.  Si  enim  sponte  effunderet,  multo  graviori  poena  di- 


QUAESTIO  IX. 

DE  QUALITATE  CONFESSIONE,   IN  QUATUOR  ARTICULOS  DIVISA. 

Deinde  considerandum  est  de  qualitate  confessionis. 

Circa  quod  quaeruntur  quatuor. 

Primo.  Utrum  confessio  possit  esse  informis. 
Secundo.  Utrum  oporteat  confessionem  esse  integram. 
Tertio.  Utrum  possit  aliquis  per  alium,  vel  per  scriptum  confiteri. 
Quarto.  Utrum  illae  conditiones,  quae  a  magistris  assignantur,  ad  con- 
fessionem requirantur. 

ARTICULUS  I.  3S 

UTRUM     CONFESSIO     POSSIT     ESSE     INFORMIS. 

(S.  Thom.  4.  Dist.  ij.  q.  j.  art.  4-q.i.  et  seq.). 

Ad  primum  sic  proceditur.  Videtur,  quod  confessio  non  possit  esse  in- 
formis :  dicitur  enim  Eccli.  17.  :  A  mortuo,  quasi  nihil,  perit  confessio:  sed  ille 
qui  non  habet  charitatem,  est  mortuus,  quia  ipsa  est  animae  vita  ;  ergo 
absquc  charitate  non  potest  esse  confessio. 

2.  Praeterea.  Confessio  dividitur  contra  contritionem,  et  satisfactionem  : 
sed  contritio,  et  satisfactio  nunquam  possunt  extra  charitatem  fieri  ;  ergo  nec 
confess;o. 

3.  Praeterea.  In  confessione  oportet,  quod  os  cordi  concordet,  quia 
hoc  ipsum  nomen  confessionis  requirit:  sed  ille  qui  adhuc  manet  in  affectu 
peccati,  si  confitetur,  non  habet  cor  ori  conforme;  quia  corde  peccatum  tenet, 
quod  ore  damnat;  ergo  talis  non  confitetur. 

Sed  contra.  Quilibet  tenetur  ad  confessionem  mortalium  :  sed  si  aliquis 
semel  confessus  est  etiam  in  mortali  existens,  non  tenetur  ulterius  ad  confì- 
tendum  eadem  peccata,  quia  cum  nullus  sciat  se  charitatem  habere,  nullus 
sciret  se  confessum  fuisse;  ergo  non  est  de  necessitate  confessionis,  quod 
sit  charitate  formata. 

Respondeo  dicendum,  quod  confessio  est  actus  virtutis,  et  est  pars  sa- 
cramenti :  secundum  autem  quod  est  actus  virtutis,  est  actus  meritorius  pro- 
prie ;  et  sic  confessio  non  valet  sine  charitate,  quae  est  principium  merendi  :  sed 
secundum  quod  est  pars  sacramenti,  sic  ordinat  confitentem  ad  sacerdotem, 
qui  habet  claves  Ecclesiae,  qui  per  confessionem  conscientiam  confitentis 
cognoscit;  et  secundum  hoc  confessio  potest  esse  etiam  in  eo,  qui  non  est 
contritus,  quia  potest  peccata  sua  pandere  sacerdoti,  et  clavibus  Ecclesiae 

se  subjicere:  et  quamvis  tunc  non  percipiat  absolutionis  fructum,  tamen  re- 
cedente fictione  percipere  incipiet;  sicut  etiam  in  aliis  sacramentis  est:  unde 
non  tenetur  iterare  confessionem,  qui  fictus  accedit,  sed  tenetur  postmodum 
fictionem  suam  confiteri. 

Ad  primum  ergo  dicendum,  quod  auctoritas  illa  intelligenda  est  quantum 
ad  fructum  confessionis  percipiendum,  quem  nullus  extra  charitatem  existens 
percipit. 

Ad  secundum  dicendum,  quod  contritio,  et  satisfactio  fiunt  Deo;  sed  con- 
fessio  fit  nomini,  et  ideo  de  ratione  contritionis,  et  satisfactionis  est,  quod 
homo  sit  Deo  per  charitatem  unitus,  non  autem  de  ratione  confessionis. 

Ad  tertium  dicendum,  quod  ille  qui  peccata,  quae  habet,  narrat,  vere 
loquitur;  et  sic  cor  concordat  voci,  vel  verbis,  quantum  ad  substantiam  con- 
fessionis, quamvis  discordet  a  confessionis  fine. 

ARTICULUS  IL  36 

UTRUM    OPORTEAT    CONFESSIONEM   ESSE    INTEGRAM. 

Ad  secundum  sic  proceditur.  Videtur,  quod  non  oporteat  confessionem 
esse  integram,  ut  scilicet  omnia  peccata  uni  sacerdoti  confiteatur  aliquis,  quia 
erubescenza  facit  ad  diminutionem  poenae  :  sed  quanto  pluribus  sacerdotibus 
quis  confitetur,  tanto  majorem  erubescentiam  patitur;  ergo  fructuosior  est 
confessio,  si  pluribus  sacerdotibus  dividatur. 

2.  Praeterea.  Confessio  ad  hoc  necessaria  est  in  poenitentia,  ut  poena 
secundum  arbitrium  sacerdotis  peccato  taxetur:  sed  suffìciens  poena  potest 
imponi  a  diversis  sacerdotibus  de  diversis  peccatis;  ergo  non  oportet  uni  sa- 
cerdoti omnia  peccata  confiteri. 

3.  Praeterea.  Potest  contingere,  quod  post  confessionem  factam,  et  sa- 
tisfactionem  perfectam,  recordetur  quis  alicujus  peccati  mortalis,  quod  dum 
confitebatur,  in  memoria  non  habebat;  et  tunc  copiam  proprii  sacerdotis,  cui 
primo  confessus  fuerat,  habere  non  poterit;  ergo  poterit  solum  peccatum 
illud  alteri  confiteri:  et  sic  diversa  peccata  diversis  sacerdotibus  confitebitur. 

4.  Praeterea.  Sacerdoti  non  debet  fieri  confessio  de  peccatis,  nisi  propter 
absolutionem:  sed  quandoque  sacerdos,  qui  confessionem  audit,  potest  de 
quibusdam  peccatis  absolvere,  non  de  omnibus;  ergo  ad  minus  in  tali  casu 
non  oportet  quod  confessio  sit  integra. 

Sed  contra.  Hypocrisis  est  impedimentum  poenitentiae  :  sed  dividere 
confessionem  ad  hypocrisim  pertinet,  ut  Augustinus  dicit  (lib.  De  vera,  et 
falsa  poenit.  cap.  15.  cir.  med.)  ;  ergo  confessio  debet  esse  integra. 

Praeterea.  Confessio  est  poenitentiae  pars  :  sed  poenitentia  debet  esse  in- 
tegra ;  ergo  et  confessio. 

Respondeo  dicendum,  quod  in  medicina  corporali  oportet,  quod  medicus 
non  unum  solum  morbum,  contra  quem  medicinam  dare  debet,  cognoscat, 
sed  etiam  universalitertotam  habitudinem  ipsius  infirmi,  eo  quod  unus  morbus 
ex  adjunctione  alterius  aggravatur,  et  medicina,  quae  uni  morbo  competeret, 
alteri  nocumentum  praestaret;  et  similiter  est  in  peccatis,  quia  unum  aggra- 
vatur ex  adjunctione  alterius;  et  illud  quod  uni  peccato  esset  conveniens 
medicina,  alteri  incentivum  praestaret,  cura  quandoque  aliquis  contrariis pec- 
catis infectus  sit,  ut  Gregorius  in  Pastorali  (pari.  3.  cap.  3.)  docet.  Et  ideo  de 
necessitate  confessionis  est,  quod  homo  omnia  peccata  confiteatur,  quae  in 

memoria  habet:  quod  si  non  faciat,  non  est  confessio,  sed  confessionis  si- 
mulatio. 

Ad  primum  ergo  dicendum,  quod  etsi  erubescentia  sit  multiplicior,  quando 
dividit  diversa  peccata  diversis,  tamen  omnes  simul  non  sunt  ita  magnae 
erubescentiae,  sicut  illa  una,  qua  quis  omnia  sua  peccata  simul  confitetur: 
quia  unum  peccatum  per  se  consideratimi  non  ita  monstrat  malam  disposi- 
tionem  peccantis,  sicut  quando  est  cum  pluribus  aliis  consideratum,  quia  in, 
unum  peccatum  aliquis  quandoque  ex  ignorantia,  vel  infirmitate  labitur;sed 
multitudo  peccatorum  demonstrat  malitiam  peccantis,  vel  magnam  corruptio- 
nem  ejusdem. 

Ad  secundum  dicendum,  quod  poena  a  diversis  sacerdotibus  imposita 
non  esset  sufficiens;  quia  quilibet  consideraret  peccatum  unum  tantum  per 
se,  et  non  gravitatem  ipsius,  quam  habet  ex  adjunctione  alterius:  et  quan- 
doque poena,  quae  contra  unum  peccatum  daretur,  esset  promotiva  alterius 
peccati:  et  praeterea  sacerdos  confessionem  audiens  vicem  Dei  gerit,  et  ideo 
debet  ei  fieri  hoc  modo  confessio,  sicut  fit  Deo  contritio:  unde  sicut  non 
esset  contritio,  nisi  quis  de  omnibus  peccatis,  quae  memoriae  occurrunt,  con- 
tereretur  ;  ita  non  esset  confessio,  nisi  quis  de  omnibus,  quae  memoriae  oc- 
currerint,  confitcatur. 

Ad  tertium  dicendum,  quod  quidam  dicunt,  quod  quando  aliquis  recor- 
datur  eorum,  prius  quae  oblitus  erat,  debet  etiam  ea,  quae  prius  confessus  fuit 
iterum  confiteri,  et  praecipue  si  non  potest  eumdem  habere,  cui  ante  confessus 
fuerat,  qui  omnia  cognoscit,  ut  totius  culpae  quantitas  uni  sacerdoti  inno- 
tescat:  sed  hoc  non  videtur  necessarium,  quia  peccatum  habet  quantitatem 
et  ex  seipso,  et  ex  adjunctione  alterius:  peccatorum  autem,  de  quibus  con- 
fessus est,  manifestava:  quantitatem,  quam  ex  seìpsis  habent:  ad  hoc  autem 
quod  sacerdos  utramque  quantitatem  hujus  peccati,  cujus  fuerat  oblitus,  co- 
gnoscat,  sufficit  quod  hoc  peccatum  confìtens  dicat  explicite  et  alia  in  gene- 
rali, dicendo  quod  cum  alia  multa  confiteretur,  hujus  oblitus  fuit. 

Ad  quartum  dicendum,  quod  etiam  si  sacerdos  non  de  omnibus  possit 
absolvere,  tamen  tenetur  poenitens  ei  omnia  confiteri,  ut  quantitatem  totius 
culpae  cognoscat,  et  de  illis,  de  quibus  non  potest  absolvere,  ad  superiorem 
remittat. 

ARTICULUS  III.  37 

UTRUM   QUIS  POSSIT   PER  ALIUM,   VEL  PER    SCRIPTUM   CONFITERI. 

Ad  tertium  sic  proceditur.  Videtur,  quod  possit  per  alium  quis  confiteri, 
vel  per  scriptum,  quia  confessio  necessaria  est  ad  hoc,  ut  conscientia  poeni- 
tentis  sacerdoti  pandatur  :  sed  homo  potest  per  alium,  vel  per  scriptum  suam 
conscientiam  sacerdoti  manifestare  ;  ergo  sufficit  per  alium,  vel  per  scriptum 
confiteri. 

2.  Praeterea.  Quidam  non  intelliguntur  a  propriis  sacerdotibus  propter 
linguae  diversitatem,  et  tales  non  possunt  nisi  per  alios  confiteri;  ergo  non 
est  de  necessitate  sacramenti,  quod  per  seipsum  quis  confiteatur  :  et  ita  vi- 
detur, quod  si  per  alium  quis  confessus  fuerit  qualitercumque,  sufficiat  ei  ad 
salutem. 

3.  Praeterea.  De  necessitate  sacramenti  est,  quod  homo  proprio  sacer- 
doti confiteatur,  ut  ex  dictis  patet  (q.  praec.  art.  5.):  sed  aliquando  proprius 

sacerdos  est  absens,  cui  non  potest  poenitens  propria  voce  loqui;  posset  autem 
per  scriptum  ei  suam  conscientiam  manifestare;  ergo  videtur,  quod  per  scri- 
ptum ei  suam  conscientiam  transmittere  debeat. 

Sed  contra.  Homo  ita  tenetur  ad  confessionem  peccatorum,  sicut  ad 
confessionem  fidei  :  sed  confessio  fìdei  ore  est  facienda,  ut  patet  Rom.  io.  ; 
ergo  et  confessio  peccatorum. 

Praeterea.  Qui  per  seipsum  peccavit,  per  seipsum  debet  poenitere:  sed 
confessio  est  poenitentiae  pars;  ergo  poenitens  debet  confiteri  propria  voce. 

Respondeo  dicendum,  quod  confessio  non  solum  est  actus  virtutis,  sed 
etiam  pars  sacramenti  ;  quamvis  autem  ad  eam,  secundum  quod  est  actus 
virtutis,  sufficeret  qualitercumque  fieret,  etsi  non  esset  tanta  difficultas  in  uno 
modo,  sicut  in  alio;  tamen  secundum  quod  est  pars  sacramenti,  habet  de- 
terminatum  actum,  sicut  et  alia  sacramenta  habent  determinatam  materiam  : 
et  sicut  in  baptismo  ad  significandam  interiorem  ablutionem  assumitur  illud 
elementum,  cujus  est  maximus  usus  in  abluendo,  ita  in  actu  sacramenti  ad 
manifestandum  ordinane  assumitur  ille  actus,  quo  maxime  consuevimus  ma- 
nifestare, scilicet  proprium  verbum  ;  alii  enim  modi  sunt  inducti  in  supple- 
mentum  istius. 

Ad  primum  ergo  dicendum,  quod  sicut  in  baptismo  non  sufficit  qualiter- 
cumque abluere,  sed  per  elementum  determinatum,  ita  nec  in  poenitentia 
sufficit  qualitercumque  peccata  manifestare  ;  sed  oportet.  quod  per  actum  de- 
terminatum manifestentur. 

Ad  secundum  dicendum,  quod  in  eo  qui  usum  linguae  non  habet,  sufficit 
quod  per  scriptum,  aut  per  nutum,  aut  per  interpretem  confiteatur,  quia  non 
exigitur  ab  nomine  plus,  quam  possit  :  quamvis  homo  non  possit,  vel  debeat 
baptismum  accipere,  nisi  in  aqua,  quae  est  omnino  ab  exteriori,  et  nobis  ab 
alio  exhibetur:  sed  actus  confessionis  est  ab  intra,  et  a  nobis:  et  ideo  quando 
non  possumus  uno  modo,  debemus,  secundum  quod  possumus,  confiteri. 

Ad  tertium  dicendum,  quod  in  absentia  proprii  sacerdotis  potest  etiam 
laico  fieri  confessio:  et  ideo  non  oportet,  quod  per  scriptum  fiat,  quia  plus 
pertinet  ad  necessitatern  confessionis  actus,  quam  ille  cui  fit  confessio. 


ARTICULUS  IV.  38 

UTRUM  SEXDECIM  CONDITIONES  ASS1GNATAE 
REQUIRANTUR   AD    CONFESSIONEM. 

Ad  quartum  sic  proceditur.  Videtur,  quod  illae  conditiones,  quae  a  ma- 
gistris  assignantur,  his  versibus  contentae,  non  requirantur  ad  confessionem  : 

Sit  simplex,  humilis  confessio,  pura,  fidelis, 
Atque  frequens,  nuda,  discreta,  libens,  verecunda, 
Integra,  secreta,  lacrymabilis,  accelerata, 
F ortis,  et  accusans,  et  sit  parere  parata. 

Fides  enim,  et  simplicitas,  et  fortitudo  sunt  per  se  virtutes  ;  ergo  non  debent 
poni  conditiones  confessionis. 

2.  Praeterea.  Panini  est,  quod  non  habet  permixtionem  ;  et  similiter 
simplex  compositionem,  et  permixtionem  aufert;  ergo  superflue  alterutrum 
ponitur. 


QUAESTIO    IX.    ARTICULUS    IV.  6l 

3.  Praeterea.  Peccatum  semel  tantum  comraissum  nullus  tenetur  confì- 
teri  nisi  semel;  ergo  si  homo  peccatum  non  iterat,  non  oportet  quod  sit 
frequens  ejus  poenitentia. 

4.  Praeterea.  Confessio  ad  satisfactionem  ordinatur:  sed  satisfactio 
quandoque  est  publica  ;  ergo  et  confessio  non  semper  debet  esse  secreta. 

5.  Praeterea.  Illud  quod  non  est  in  potestate  nostra,  non  requiritur  a 
nobis  :  sed  lacrymas  emittere  non  est  in  potestate  nostra  ;  ergo  non  requiritur 
a  confitente. 

Sed  contra  est  magistrorum  assignatio. 

Respondeo  dicendum,  quod  dictarum  conditionum  quaedam  sunt  de  ne- 
cessitate confessionis,  quaedam  de  bene  esse  ipsius.  Ea  autem  quae  sunt  de 
necessitate  confessionis,  vel  competunt  ei,  secundum  quod  est  actus  virtutis, 
vel  secundum  quod  est  pars  sacramenti.  Si  primo  modo,  aut  ratione  virtutis 
in  genere,  aut  ratione  specialis  virtutis,  cujus  est  actus,  aut  ex  ipsa  ratione 
actus.  Virtutis  autem  in  genere  sunt  quatuor  conditiones,  ut  in  2.  Ethicor. 
(cap.  4.)  dicitur:  prima  est,  ut  aliquis  sit  sciens;  et  quantum  ad  hoc  confessio 
dicitur  esse  discreta,  secundum  quod  in  actu  omnis  virtutis  prudentia  requi- 
ritur: est  ameni  haec  discretio,  ut  majora  peccata  cum  majori  pondere  con- 
fiteatur.  Secunda  condiiio  est,  ut  sit  eligens,  quia  actus  virtutum  debent  esse 
voluntarii,  et  quantum  ad  hoc  dicitur  libens.  Tertia  conditio  est,  ut  propter 
hoc,  scilicet  debitum  finem,  operetur;  et  quantum  ad  hoc  dicitur,  quod  debet 
esse  pura,  ut  scilicet  recta  sit  intendo.  Quarta  est,  ut  immobiliter  operetur; 
et  quantum  ad  hoc  dicitur,  quod  debet  esse  fortis,  ut  scilicet  propter  vere- 
cundiam  veritas  non  dimittatur.  Est  autem  confessio  actus  virtutis  poeniten- 
tiae.  Quae  quidem  primo  initiura  sumit  in  horrore  turpitudinis  peccati  ;  et 
quantum  ad  hoc  confessio  debet  esse  verecunda,  ut  scilicet  non  se  jactet  de 
peccatis  propter  aliquam  saeculi  vanitatem  admixtam.  Secundo  progreditur 
ad  dolorem  de  peccato  commisso;  et  quantum  ad  hoc  dicitur  esse  lacryma- 
bilis.  Tertio  in  abjectione  sui  terminatur;  et  quantum  ad  hoc  debet  esse 
humilis,  ut  se  miserum  confiteatur,  et  infìrmum.  Sed  ex  propria  ratione  hujus- 
modi  actus,  qui  est  confessio,  habet  quod  sit  manifestativa.  Quae  quidem 
manifestano  per  quatuor  impediri  potest:  primo  per  falsitatem;  et  quantum 
ad  hoc  dicitur  fiddis,  idest  vera  :  secundo  per  obscuritatem  verborum  ;  et 
contra  hoc  dicitur  nuda,  ut  non  involvat  obscuritatem  verborum:  tertio  per 
verborum  multiplicationem  ;  et  propter  hoc  dicitur  simplex,  ut  scilicet  non 
recitet  in  confessione,  nisi  quod  ad  quantitatem  peccati  pertinet:  quarto,  ut 
non  subtrahatur  aliquid  de  his,  quae  manifestanda  sunt,  et  contra  hoc  dicitur 
integra.  Secundum  autem  quod  confessio  est  pars  sacramenti,  sic  concernit 
judicium  sacerdotis,  qui  est  minister  sacramenti.  Unde  oportet,  quod  sit  ac- 
cusans  ex  parte  confitentis  ;  parere  parata  per  comparationem  ad  sacerdotem; 
secreta  quantum  ad  conditionem  fori,  in  quo  de  occultis  conscientiae  agitur. 
Sed  de  bene  esse  confessionis  est,  quod  sit  frequens,  et  quod  sit  accelerata, 
ut  scilicet  statini  confiteatur. 

Ad  primum  ergo  dicendum,  quod  non  est  inconveniens,  quod  conditio- 
unius  virtutis  in  actu  alterius  inveniatur,  qui  ab  ipsa  imperatur;  vel  quia  me- 
dium, quod  est  unius  virtutis  principaliter,  etiam  aliae  virtutes  per  partici- 
pationem  habent. 

Ad  secundum  dicendum,  quod  haec  conditio,  pura,  intentionis  excludit 
perversitatem,  a  qua  homo  mundatur,  sed  simplex,  alieni  admixtionem 
excludit. 

Ad  tertium  dicendum,  quod  hoc  non  est  de  necessitate  confessionis, 
sed  de  bene  esse. 

Ad  quartum  dicendum,  quod  propter  scandalum  aliorum,  qui  possunt 
ex  peccatis  auditis  ad  malum  inclìnari,  non  debet  confessio  fieri  in  publico, 
sed  in  occulto  :  ex  poena  autem  satisfactoria  non  scandalizatur  ita  aliquis, 
quia  quandoque  prò  parvo,  vel  nullo  peccato  similia  opera  satisfactoria  fiunt. 

Ad  quintum  dicendum,  quod  intelligendum  est  de  lacrymis  mentis. 


QUAESTIO  X. 

DE  EFFECTU  CONFESSIONIS,  IN  QUINQUE  ARTICULOS  DIVISA. 

Deinde  considetandum  est  de  effectu  confessionis. 

Circa  quod  quaeruntur  quinqiie. 

Primo.  Utrum  confessio  liberet  a  morte  peccati. 

Secundo.  Utrum  confessio  liberet  aliquo  modo  a  poena. 

Tertio.  Utrum  confessio  aperiat  paradisum. 

Quarto.  Utrum  confessio  tribuat  spem  salutis. 

Quinto.  Utrum  confessio  generalis  deleat  peccata  mortalia  oblita. 

ARTICULUS  I.  39 

UTRUM    CONFESSIO    LIBERE?    A  MORTE  PECCATI. 
(S.  Thom.  ubi  sup.  art.  j".  et  q.  i.  et  seq.). 

Ad  primum  sic  proceditur.  Videtur,  quod  confessio  non  liberet  a  morte 
peccati  ;  confessio  enim  contritionem  sequitur:  sed  contritio  sufficienter  delet 
culpam;  ergo  confessio  non  liberat  a  morte  peccati. 

2.  Praeterea.  Sicut  mortale  est  culpa,  ita  edam  veniale  :  sed  per  confes- 
sionem  fit  veniale,  quod  prius  fuit  mortale,  ut  in  litera  (4.  Dist.  iy.)  dicitur; 
ergo  per  confessionem  non  remittittur  culpa,  sed  culpa  in  culpam  mutatur. 

Sed  contra.  Confessio  est  pars  poenitentiae  sacramenti  :  sed  poenitentia 
a  culpa  liberat  ;  ergo  et  confessio. 

Respondeo  dicendum,  quod  poenitentia,  inquantum  est  sacramentum, 
praecipue  in  confessione  perficitur,  quia  per  eam  homo  ministris  Ecclesiae 
se  subdit,  qui  sunt  sacramentorum  dispensatores  :  contritio  enim  votum  con- 
fessionis annexum  habet:  et  satisfactio  prò  judicio  sacerdotis,  cui  fit  con- 
fessio, taxatur.  Et  quia  in  sacramento  poenitentiae  gratia  infunditur,  per  quam 
fit  remissio  peccatorum,  sicut  in  baptismo  ;  ideo  eo  modo  confessio  ex  vi 
absolutionis  conjunctae  remittit  culpam,  sicut  et  baptismus.  Liberat  autem 
baptismus  a  morte  peccati,  non  solum  secundum  quod  actu  suscipitur,  sed 
etiam  secundum  quod  in  voto  habetur,  sicut  patet  in  illis,  qui  jam  sanctifi- 
cati  ad  baptismum  accedunt;et  si  aliquis  impedimentum  non  praestaret,  ex 
ipsa  collatione  baptismi  gratiam  consequeretur  remittentem  peccata,  si  prius 

ei  remissa  non  fuissent  :  et  similiter  dicendum  est  de  confessione  adjuncta 
absolutioni,  quia  secundum  quod  in  voto  poenitentis  praecessit,  a  culpa 
liberavit.  Postmodum  autem  in  actu  confessioni^,  et  absolutionis  gratia  au- 
getur;  et  etiam  remissio  peccatorum  daretur,  si  praecedens  dolor  de  peccatis 
non  sufficiens  ad  contritionem  fuisset,  et  ipse  tunc  obicem  gratiae  non  prae- 
beret.  Et  ideo  sicut  de  baptismo  dicitur,  quod  liberat  a  morte,  ita  etiam  de 
confessione  dici  potest. 

Ad  primum  ergo  dicendum,  quod  contritio  habet  votum  confessionis  an- 
nexum,etideo  eo  modo  liberat  a  culpa  poenitentes, sicut  desiderium  baptismi 
baptizandus. 

Ad  secundum  dicendum,  quod  veniale  non  sumitur  ibi  prò  culpa,  sed  prò 
poena  de  facili  expiabili,  unde  non  sequitur,  quod  culpa  in  culpam  conver- 
tatur,  sed  penitus  annihilatur.  Dicitur  enim  veniale  tripliciter  :  uno  modo  ex 
genere;  sicut  verbum  otiosum:  alio  modo  ex  causa,  idest  veniae  causam  in 
se  habens  ;  sicut  peccatum  ex  infirmiate  :  alio  modo  ex  eventu,  sicut  accipitur 
hic,  quia  per  confessionem  hoc  evenit,  quod  de  culpa  praeterita  homo  ve- 
niam  consequatur. 

ARTICULUS  IL  40 

UTRUM    CONFESSIO    LIBERET    ALIQUO    MODO    A    POENA. 

Ad  secundum  sic  proceditur.  Videtur,  quod  confessio  non  liberet  aliquo 
modo  a  poena,  quia  peccato  non  debetur  nisi  poena  aeterna,  vel  tempora- 
lis  :  sed  poena  aeterna  per  contritionem  dimittitur,  poena  autem  temporalis 
per  satisfactionem;  ergo  per  confessionem  nihil  dimittitur  de  poena. 

2.  Praeterea  Voluntas  prò  facto  reputatur,  ut  in  litera  (4.  Dist.  ij.  aequi- 
vai)  dicitur:  sed  ille  qui  contritus  est,  habuit  propositum  confitenti;  ergo 
tantum  valuit  sibi,  sicut  si  fuisset  confessus,  et  ita  per  confessionem,  quam 
postea  facit,  nihil  ei  de  poena  dimittitur. 

Sed  contra.  Poenam  habet  confessio:  sed  per  omnia  opera  poenalia 
■expiatur  poena  peccato  debita;  ergo  et  per  confessionem. 

Respondeo  dicendum,  quod  confessio  simul  cum  absolutione  habet  vim 
liberandi  a  poena  dupliciter  :  uno  modo  ex  ipsa  vi  absolutionis  ;  et  sic  quidem 
liberat  in  voto  existens  a  poena  aeterna,  sicut  etiam  a  culpa:  quae  quidem 
poena  est  poena  condemnans,  et  ex  toto  exterminans,  a  qua  homo  liberatus 
adhuc  manet  obligatus  ad  poenam  temporalem,  secundum  quod  poena  est 
medicina  purgans,  et  promovens  :  et  sic  haec  poena  restat  in  purgatorio  pa- 
tienda  etiam  his,  qui  a  poena  inferni  liberati  sunt:  quae  quidem  poena  est 
improportionata  viribus  poenitentis  in  hoc  mundo  viventis;  sed  per  vim  cla- 
vium  intantum  minuitur,  quod  proportionata  viribus  poenitentis  remanet,  ita 
quod  satisfaciendo  se  in  hac  vita  purgare  potest  :  alio  modo  diminuit  poenam 
ex  ipsa  natura  actus  confitentis,  qui  habet  poenam  erubescentiae  annexam; 
et  ideo  quanto  aliquis  pluries  de  ipsis  peccatis  confitetur,  tanto  magis  poena 
minuitur. 

Et  per  hoc  patet  responsio  ad  primum. 

Ad  secundum  dicendum,  quod  voluntas  prò  facto  non  reputatur  in  his 
-quae  sunt  ab  alio,  sicut  est  de  baptismo;  non  enim  tantum  valet  voluntas 
suscipiendi  baptismum,  sicut  ipsius  susceptio  :  sed  reputatur  voluntas  prò 
facto  in  his  quae  sunt  omnino  ab  nomine  ;  et  iterum  quantum  ad  praemium 


^4  QUAESTIO    X.    ARTICULUS    II. 

essentiale,non  autem  quantum  ad  poenae  remotionem,  ethujusmodi,  respectu 
quorum  attenditur  meritum  accidentaliter,  et  secundario  :  et  ideo  confessus, 
et  absolutus  minus  in  purgatorio  punietur,  quam  contritus  tantum. 


ARTICULUS  III.  41 

UTRUM  CONFESSIO  APERIAT   PARADISUM. 

Ad  tertium  sic  proceditur.  Videtur,  quod  confessio  non  aperiat  paradi- 
sum, quia  diversorum  sacramentorum  diversi  sunt  effectus:  sed  apertio  pa- 
radisi effectus  est  baptismi  ;  ergo  non  est  effectus  confessionis. 

2.  Praeterea.  In  id  quod  clausura  est,  ante  apertionem  intrari  non  potest: 
sed  ante  confessionem  moriens  intrare  paradisum  potest;  ergo  confessio  non 
aperit  paradisum. 

Sed  contra.  Confessio  facit  hominem  subjici  clavibus  Ecclesiae:  sed  per 
eas  aperitur  paradisus;  ergo  et  per  confessionem. 

Respondeo  dicendum,  quod  a  paradisi  introitu  prohibetur  aliquis  per  cul- 
pam,  et  reatum  poenae;et  quia  haec  impedimenta  confessio  amovet,  ut  ex 
dictis  patet  (art.  i.  et  2.  praec),  ideo  dicitur  paradisum  aperire. 

Ad  primum  ergo  dicendum,  quod  quamvis  baptismus,  et  poenitentia  sint 
diversa  sacramenta,  tamen  agunt  in  vi  unius  passionis  Christi,  per  quam  aditus 
paradisi  est  apertus. 

Ad  secundum  dicendum,  quod  ante  votum  confessionis  paradisus  clausus 
erat  peccanti  mortaliter,  quamvis  postea  per  contritionem  votum  confessionis 
importantem  apertus  sit,  etiam  ante  confessionem  actualiterfactam:  non  tamen 
obstaculum  reatus  est  totaliter  amotum  ante  confessionem,  et  satisfactionem. 


ARTICULUS  IV.  42 

UTRUM  CONFESSIO   SPEM  TRIBUAT  SALUTIS. 

Ad  quartum  sic  proceditur.  Videtur,  quod  effectus  confessionis  poni  non 
debeat,  quod  tribuat  spem  salutis,  quia  spes  ex  omnibus  meritoriis  actibus 
provenit  ;  ergo  non  videtur  esse  proprius  effectus  confessionis. 

2.  Praeterea.  Per  tribulationem  ad  spem  pervenimus,  ut  patet  Rom.  5.: 
sed  tribulationem  homo  praecipue  in  satisfactione  sustinet;  ergo  tribuere 
spem  salutis  magis  est  satisfactionis,  quam  confessionis. 

Sed  contra.  «  Per  confessionem  homo  fìt  humilior,  et  cautior  »,  sicut 
in  litera  Magister  dicit  (4.  Disi.  iy.  in  fin.):  sed  per  hoc  homo  accipit  spera, 
salutis  ;  ergo  confessionis  effectus  est  tribuere  spem  salutis. 

Respondeo  dicendum,  quod  spes  remissionis  peccatorum  non  est  nobis- 
nisi  per  Christum:  et  quia  homo  per  confessionem  se  subjicit  clavibus  Ec- 
clesiae ex  passione  Christi  virtutem  habentibus,  ideo  dicitur,  quod  confessio 
spem  salutis  tribuit. 

Ad  primum  ergo  dicendum,  quod  ex  actibus  non  potest  esse  spes  salutis. 
principaliter,  sed  ex  gratia  Redemptoris:  et  quia  confessio  gratiae  Redem- 
ptoris  innititur,  ideo  spem  salutis  tribuit,  non  solum  ut  actus  meritorius,  sci 
etiam  ut  pars  sacramenti. 

Ad  secundum  dicendum,  quod  tribulatio  spem  salutis  tribuit  per  experi- 
mentum  propriae  virtutis,  et  purgationem  a  poena  ;  sed  confessio  etiam  modo 
praedicto  (in  corp.). 

ARTICULUS  V.  4? 

UTRUM    CONFESSIO    GENERAL1S 
S  UFFICI  AT    AD    DELENDA    PECCATA    MORTA  LIA    OBLITA. 

(4.  Disi.  21.  q.  1.  ari.  2.) 

Ad  quintum  sic  proceditur.  Videtur,  quod  confessio  generalis  non  suffi- 
ciat  ad  delendum  peccata  mortalia  oblita  :  peccatimi  enim  per  confessionem 
deletum  non  est  necesse  iterum  confiteri;  si  ergo  peccata  oblita  per  con- 
fessionem generalem  dimitterentur,  non  esset  necessarium,  quod  cum  ad 
notitiam  redeunt,  aliquis  ea  confiteretur. 

2.  Praeterea.  Quicumque  non  est  conscius  sibi  peccati,  vel  non  habet 
peccatum,  vel  est  oblitus  sui  peccati;  si  ergo  per  generalem  confessionem 
peccata  mortalia  oblita  dimittuntur,  quicumque  non  est  sibi  conscius  de  aliquo 
peccato  mortali,  quandocumque  generalem  confessionem  facit,  potest  esse 
certus  quod  sit  immunis  a  peccato  mortali;  quod  est  contra  Apostolum 
1.  Corinth.  4.:  Nibil  mihi  conscius  sum;  sed  non  in  hoc  justijìcatus  sum. 

3.  Praeterea.  Nullus  ex  negligenza  reportat  commodum  :  sed  non  potest 
esse  sine  negligenza,  quod  aliquis  peccatum  mortale  obliviscatur,  antequam 
ei  dimittatur;  ergo  non  reportat  ex  hoc  tale  commodum,  quod  sine  speciali 
confessione  peccatum  ei  dimittatur. 

4.  Praeterea.  Magis  est  elongatum  a  cognitione  confitentis  id  quod 
omnino  ignorat,  quam  illud  cujus  est  oblitus:  sed  peccata  per  ignorantiam 
commissa  generalis  confessio  non  delet,  quia  tunc  haeretici,  qui  nesciunt 
aliqua  peccata,  in  quibus  sunt,  esse  peccata,  aut  etiam  aliqui  simplices  per 
generalem  confessionem  absolverentur:  quod  falsum  est  ;  ergo  generalis  con- 
fessio non  tollit  peccata  oblita. 

Sed  contra.  Psal.  33.  dicitur:  Accedite  ad  enm,  et  illuminamini,  et  facies 
vestrae  non  conjundentur  :  sed  ille  qui  confitetur  omnia  peccata,  quae  scit,  ac- 
cedit  ad  Deum,  quantum  potest:  plus  autem  ab  eo  requiri  non  potest;  ergo 
non  confundetur,  ut  repulsam  patiatur,  sed  veniam  consequetur. 

Praeterea.  Ille  qui  confitetur,  veniam  consequitur,  nisi  sit  rictus  ;  sed  ille 
qui  confitetur  omnia  peccata,  quae  in  memoria  habet,  et  aliquorum  oblitus 
est,  non  est  ex  hoc  fictus,  quia  ignorantiam  facti  patitur,  quae  a  peccato 
excusat;  ergo  veniam  consequitur:  et  sic  peccata,  quae  oblita  sunt,  relaxan- 
tur,  cum  impium  sit  dimidiam  sperare  veniam. 

Respondeo  dicendum,  quod  confessio  operatur,  praesupposita  contri- 
tione,  quae  culpam  delet;  et  sic  confessio  directe  ordinatur  ad  dimissioncm 
poenae,  quod  quidem  facit  ex  erubescentia,  quam  habet,  et  ex  vi  clavium, 
quibus  se  confitens  subjicit.  Contingit  autem  quandoque,  quod  per  contri- 
tionem  praecedentem  peccatum  aliquod  deletum  est  quoad  culpam,  sive  in 
generali,  si  ejus  memoria  tunc  non  habetur,  sive  in  speciali,  et  tamen  ante 
confessionem  aliquis  illius  peccati  oblitus  est:  et  tunc  confessio  generalis  sa- 
cramentalis  operatur  ad  dimissionem  poenae  ex  vi  clavium,  quibus  se  con- 
fitens subjicit,  nullum  obstaculum,  quantum  in  ipso  est,  ponens:  sed  ex  illa 

S.  Thomae   Stimma  Theologica.   Voi.   V. 

parte,  qua  erubescentia  confessionis  peccati  poenam  minuebat,  poena  istius, 
de  quo  quis  specialiter  corani  sacerdote  non  erubuit,  non  est  diminuta. 

Ad  primum  ergo  dicendum,  quod  in  confessione  sacramentali  non  solum 
requiritur  absolutio,  sed  judicium  sacerdotis  satisfactionem  imponentis  ex- 
pectatur;  et  ideo  quamvis  iste  absolutione  sit  functus,  tamen  tenetur  confiteri, 
ut  suppleatur  quod  defuit  sacramentali  confessionis. 

Ad  secundum  dicendum,  quod  confessio  non  operatur,  ut  dictum  est  (in 
corp.),  nisi  contritione  praesupposita;  quae  an  vera  fuerit,  non  potest  aliquis 
scire,  sicutnec  scire  potest  per  certitudinem  an  gratiae  habeatplenitudinem; 
et  ideo  nec  potest  scire  per  certitudinem,  utrum  per  confessionem  generalem 
sit  sibi  peccatum  oblitum  dimissum,  quamvis  possit  per  conjecturas  aliquas 
existimare. 

Ad  tertium  dicendum,  quod  iste  non  reportat  commodum  ex  negligen- 
tia,  quia  non  ita  plenam  remissionem  consequitur,  sicut  alias  consecutus 
fuisset,  nec  tantum  meretur;  et  tenetur  iterum  confiteri,  cum  ad  memoriam 
peccatum  venerit. 

Ad  quartum  dicendum,  quod  ignorantia  juris  non  excusat,  quia  ipsa 
peccatum  est;  sed  ignorantia  facti  excusat.  Unde  aliquis  de  hoc  quod  non 
confitetur  peccata,  quia  nescit  esse  peccata,  propter  ignorantiam  juris  divini, 
non  excusatur  a  fictione:  excusaretur  autem,  si  nesciret  ea  esse  peccata,  pro- 
pter ignorantiam  particularis  circumstantiae  ;  sicut  si  cognovit  alienam,  quam 
credidit  esse  suam:  sed  oblivio  de  actu  peccati  habet  ignorantiam  facti,  et 
ideo  excusat  a  peccato  lictionis  in  confessione,  quod  fructum  absolutionis, 
et  confessionis  impedit. 


QUAESTIO  XI. 

DE  SIGILLO  CONFESSIONIS,  IN  QUINQUE  ARTICULOS  DIVISA. 

Deinde  quaeritur  de  sigillo  confessionis. 

Et  circa  hoc  qiuurnntur  quinqiu. 

Primo.  Utrum  in  quolibet  casu  teneatur  homo  celare  ea,  quae  sub  sigillo 
confessionis  habet. 

Secundo.  Utrum  sigillum  confessionis  se  extendat  ad  alia,  quam  ad  illa, 
quae  habita  sunt  de  confessione. 

Tertio.  Utrum  solus  sacerdos  sigillum  confessionis  habea:. 

Quarto.  Utrum  de  licentia  confitentis  possit  sacerdos  ejus  delictum,  quod 
habet  sub  sigillo  confessionis,  alteri  prodere. 

Quinto.  Utrum  teneatur  illud  celare,  etiamsi  aliter  noveri:. 

ARTICULUS  I.  44 

UTRUM  IN   QUOLIBET  CASU  TEXEATUR  SACERDOS   CELARE  PECCATA. 
QUAE  SUB  SIGILLO    CONFESSIONIS  NOVIT. 

(4.  Dist.  21.  q.  5.  art.  1.  et  2.). 

Ad  primum  sic  p^oceditur.  Videtur,  quod  non  in  quolibet  casu  teneatur 
sacerdos  celare  peccata,  quae  sub  sigillo  confessionis  novit,  quia,  sicut  dicit 
Bernardus  (itnplic.  in  traci,  de  Praecepto,  et  Dispensat.  cap.  2.  a  med.),  «  quod 
est  institutum  prò  charitate,  contra  charitatem  non  militat  »  ;  sed  celatio 
confessionis  in  aliquo  casu  contra  charitatem  militaret;  sicut  si  aliquis  in 
confessione  sciat  aliquem  haereticum,  quem  non  potest  inducere  ad  hoc, 
quod  desistat  a  corruptione  plebis  :  et  simile  est  de  ilio,  qui  scit  per  confes- 
sionem  afììnitatem  esse  inter  aliquos,  qui  contrahere  volunt;  ergo  talis  debet 
confessionem  revelare. 

2.  Prahterea.  Illud,  ad  quod  quis  obligatur  ex  praecepto  Ecclesiae  tan- 
tum, non  est  necesse  observari,  mandato  Ecclesiae  in  contrarium  facto:  sed 
celatio  confessionis  est  introducta  ex  statuto  Ecclesiae  tantum;  si  ergo  per 
Ecclesiam  praecipiatur,  quod  quicumque  scit  aliquid  de  tali  peccato,  dicat, 
ille  qui  scit  per  confessionem,  debet  dicere. 

3.  Praeterea.  Magis  debet  homo  servare  conscientiam  suam,  quam 
famam  alterius,  quia  charitas  ordinata  est:  sed  aliquando  aliquis  peccatum 
celans  incurrit  propriae  conscientiae  damnum  ;  sicut  cum  in  testimonium 
adducitur  prò  peccato  ilio,  quod  scit  in  confessione,  et  jurare  cogitur  de  ve- 
ntate dicenda;  vel  cum  aliquis  abbas  scit  per  confessionem  alicujus  prioris 
subjecti  sibi  peccatum,  cujus  occasio  inducit  ipsum  ad  ruinam,  si  ei  priora- 
tum  dimittat,  unde  tenetur  ei  auferre  pastoralis  curae  dignitatem,  auferendo 
autem  videtur  confessionem  publicare;  ergo  videtur  quod  in  aliquo  casu 
liceat  confessionem  publicare. 

4.  Praeterea.  Aliquis  sacerdos  per  confessionem  alicujus,  quem  audivit, 
potest  accipere  conscientiam,  quod  sit  praelatione  indignus:  sed  quilibet 
tenetur  contradicere  promotioni  indignorum,  si  sua  intersit  ;  cum  ergo  con- 
tradicendo suspicionem  inducere  videatur  de  peccato,  et  sic  quodammodo 
confessionem  revelare,  videtur  quod  oporteat  quandoque  confessionem  re- 
velare. 

Sed  contra  est,  quod  dicit  Decret.  (De  poenit.  et  remiss.  cap.  :  Omnis 
utriusque,  etc):  «  Caveat  sacerdos,  ne  verbo,  aut  signo,  aut  alio  quovis  modo 
prodat  aliquatenus  peccatorem  ». 

Praeterea.  Sacerdos  debet  Deo,  cujus  minister  est,  conformari  :  sed  Deus 
peccata,  quae  per  confessionem  panduntur,  non  revelat,  sed  tegit;  ergo  nec 
sacerdos  revelare  debet. 

Respondeo  dicendum,  quod  in  sacramentis  ea  quae  exterius  geruntur, 
sunt  signa  rerum,  quae  interius  contingunt;  et  ideo  confessio,  qua  quis  sa- 
cerdoti se  subjicit,  signum  est  interioris  subjectionis,  quae  quis  Deo  subjici- 
tur.  Deus  autem  peccatum  illius,  qui  se  subjicit  per  poenitentiam  tegit  :  unde 
et  hoc  oportet  in  sacramento  poenitentiae  significari;  et  ideo  de  necessitate 
sacramenti  est,  quod  quis  confessionem  celet,  et  tanquam  violator  sacra- 
menti peccat,  qui  confessionem  revelat.  Et  praeter  hoc  sunt  aliae  utilitates 

hujus  celationis,  quia  per  hoc  homines  magis  ad  confessionem  attrahuntur,, 
et  simplicius  etiam  peccata  confitentur. 

Ad  primum  ergo  dicendum,  quod  quidam  dicunt,  quod  sacerdos  non  te- 
netur  servare  sub  sigillo  confessionis  nisi  peccata  de  quibus  poenitens  emen- 
dationem  promittit;  alias  potest  ea  dicere  ei,  qui  potest  prodesse,  et  non 
obesse.  Sed  haec  opinio  videtur  erronea,  cum  sit  contra  veritatem  sacra- 
menti; sicut  enim  baptismus  est  sacramentum,  quamvis  quis  fictus  accedati 
nec  est  immutatum  aliquid  propter  hoc  de  essentialibus  sacramenti,  ita  con- 
fessio  non  desinit  esse  sacrainentalis,  quamvis  ille  qui  confìtetur  emenda- 
tionem  non  proponat;  et  ideo  nihilominus  sub  occulto  tenenda  est.  Nec  tamen 
sigillum  confessionis  contra  charitatem  militat,  quia  charitas  non  requirit, 
quod  apponatur  remedium  peccato,  quod  homo  nescit.  Illud  autem  quod  sub 
confessione  scitur,  est  quasi  nescitum,  cum  illud  non  sciat  aliquis  ut  homo, 
sed  ut  Deus.  Tamen  aliquod  remedium  adhibere  debetin  praedictis  casibus, 
quantum  potest,  sine  revelatione  confessionis;  sicut  monendo  eos,  qui  con- 
fitentur, et  aliis  diligentiam  apponendo,  ne  corrumpantur  per  haeresim.  Potest 
etiam  dicere  praelato,  quod  diligentius  vigilet  super  gregem  suum,  ita  tamen 
ut  non  dicat  aliquid,  per  quod  verbo,  vel  nutu  confitentem  prodat. 

Ad  secundum  dicendum,  quod  praeceptum  de  confessione  celanda  con- 
sequitur  ipsum  sacramentum.  Et  ideo  sicut  praeceptum  de  confessione  sacra- 
mentali facienda  est  de  jure  divino,  et  non  potest  aliqua  dispensatione,  vel 
jussione  humana  homo  absolvi  ab  eo,  ita  nullus  ad  revelationem  confessionis 
potest  ab  nomine  cogi,  vel  licentiari.  Unde  si  praecipiatur  sub  poena  excoiiT- 
municationis  jam  latae,  quod  dicat,  si  aliquid  scit  de  tali  peccato,  non  debet 
dicere  ;  quia  debet  existimare,  quod  intentio  praecipientis  est,  si  sciat  ut  homo  ; 
hoc  autem  non  scit,  ut  homo.  Et  si  etiam  exprimeret  de  confessione  inter- 
rogatus,  non  deberet  dicere:  nec  excommunicationem  incurreret;  quia  noa 
est  subjectus  superiori  suo,  nisi  ut  homo;  hoc  autem  non  scit  ut  homo,  sed 
ut  Deus. 

Ad  tertium  dicendum,  quod  homo  non  adducitur  in  testimonium,  nisi 
ut  homo,  et  ideo  sine  laesione  conscientiae  potest  jurare  se  nescire,  quod  scit 
tantum  ut  Deus.  Similiter  etiam  potest  praelatus  sine  laesione  conscientiae 
dimittere  peccatum  impunitum,  quod  scit  tantum  ut  Deus,  vel  sine  aliquo 
remedio,  quia  non  tenetur  adhibere  remedium,  nisi  eo  modo,  quo  ad  ipsum 
defertur.  Unde  in  his  quae  ad  ipsum  deferuntur  in  foro  poenitentiae,  debet  in 
eodem  foro,  inquantum  potest,  adhibere  remedium:  ut  abbas  in  casu  prae- 
dicto  debet  eum  admonere,  ut  prioratum  resignet,  vel  si  noluerit,  potest  ex 
aliqua  alia  occasione  absolvere  eum  a  cura  prioratus,  ita  tamen  quod  omnis 
suspicio  vitetur  de  confessionis  revelatione. 

Ad  quartum  dicendum,  quod  ex  multis  aliis  causis  redditur  quis  indi- 
gnus  ad  praelationis  officium,  quam  ex  peccato,  sicut  ex  defectu  scientiae,. 
vel  aetatis,  vel  alicujus  hujusmodi;  et  ideo  qui  contradicit,  nec  suspicioneru 
de  crimine  inducit,  nec  confessionem  revelat. 

ARTICULUS  II.  45 

UTRUM    SIGILLUM    CONFESSIONIS    SE    EXTENDAT    AD    ALIA, 
QUAM  AD   ILLA   QUAE  SUNT  DE  CONFESSIONE. 

(S.  Tbom.  Dist.  ubi  supr.  art.  1.  et  seq.). 

Ad  secundum  sic  proceditur.  Videtur,  quod  sigillum  confessìonis  se  ex- 
tenda!  ad  alia,  quam  ad  illa  quae  sunt  de  confessione,  quia  de  confessione 
non  sunt  nisi  peccata:  sed  aliquando  cum  peccatis  alia  multa  quis  narrat, 
quae  ad  confessionem  non  pertinent;  ergo  cum  illa  sacerdoti  dicantur  ut  Deo, 
videtur  quod  etiam  ad  illa  sigillum  confessionis  se  extendat. 

2.  Praeterea.  Aliquando  aliquis  dicit  alicui  aliquod  secretum,  et  ili  e  re- 
cipit  sub  sigillo  confessionis;  ergo  sigillum  confessionis  se  extendit  ad  illa, 
quae  non  sunt  de  confessione. 

Sed  contra.  Sigillum  confessionis  est  aliquid  annexum  sacramentali  con- 
fessioni: sed  ea  quae  annexa  sunt  alicui  sacramento,  non  se  extendum  ultra 
sacramentum  illud;  ergo  sigillum  confessionis  non  se  extendit,  nisi  ac  ea  de 
quibus  est  sacramentalis  confessio. 

Respondeo  dicendum,  quod  sigillum  confessionis  direcie  non  se  extendit, 
nisi  ad  illa  de  quibus  est  sacramentalis  confessio:  sed  indirette  id  quod  non 
cadit  sub  sacramentali  confessione,  etiam  ad  sigillum  confessionis  pertinet, 
sicut  illa  per  quae  posset  peccator,  vel  peccatum  deprehendi.  Nihilominus 
etiam  illa  summo  studio  sunt  celanda,  tum  propter  scandalum,  tum  propter 
pronitatem,  quae  ex  consuetudine  accidere  posset. 

Et  per  hoc  patet  responsio  ad  primum. 

Ad  secundum  dicendum,  quod  aliquis  non  debet  de  facili  aliquid  recipere 
hoc  modo:  si  tamen  recipiat,  tenetur  ex  promissione  hoc  modo  celare,  ac  si 
in  confessione  haberet,  quamvis  sub  sigillo  confessionis  non  habeat. 

ARTICULUS  III.  45 

UTRUM  SOLUS   SACERDOS   HABEAT  SIGILLUM  CONFESSIONIS. 

Ad  tertium  sic  proceditur.  Videtur,  quod  non  solus  sacerdos  sigillum 
confessionis  habeat,  quia  aliquando  aliquis  confketur  sacerdoti  per  interpre- 
tem,  necessitate  urgente:  sed  interpres,  ut  videtur,  tenetur  confessionem  ce- 
lare; ergo  etiam  non  sacerdos  aliquid  sub  sigillo  confessionis  habet. 

2.  Praeterea.  Aliquando  aliquis  in  casu  necessitatis  potest  laico  confl- 
teri  :  sed  ille  tenetur  peccata  celare,  cum  sibi  dicantur  sicut  Deo  ;  ergo  non 
solus  sacerdos  sigillum  confessionis  habet. 

3.  Praeterea.  Aliquando  aliquis  se  sacerdotem  fingit,  ut  conscientiam 
altcrius  exploret  per  liane  fraudem,  et  ille  etiam,  ut  videtur,  peccat,  si  con- 
fessionem revelet  ;  ergo  non  solus  sacerdos  sigillum  confessionis  habet. 

Sed  contra  est,  quod  solus  sacerdos  miniato  est  hujus  sacramenti:  sed 
sigillum  confessionis  est  annexum  huic  sacramento,  ergo  solus  sacerdos  habet 
sigillum  confessionis. 

Praeterea.  Ideo  aliquis  tenetur  ea  quae  in  confessione  audit,  celare,  quia 
non  scit  ea  ut  homo,  sed  ut  Deus:  sed  solus  sacerdos  est  minister  Dei;  ergo 
ipse  solus  tenetur  occultare. 

Respondeo  dicendum,  quod  sigillum  confessionis  competit  sacerdoti,  in- 
quantum est  minister  hujus  sacramenti;  quod  nihil  aliud  est,  quam  debitum 
confessionem  celandi,  sicut  clavis  est  potestas  absolvendi;  tamen  sicut  ali- 
quis  qui  non  est  sacerdos,  in  aliquo  casu  participat  aliquid  de  actu  clavis, 
dum  confessionem  audit  propter  necessitatem,  ita  etiam  participat  aliquid  de 
actu  sigilli  confessionis,  et  tenetur  celare,  quamvis,  proprie  loquendo,  sigillum 
confessionis  non  habeat. 

Et  per  haec  patet  solutio  ad  objecta. 

ARTICULUS  IV.  47 

UTRUM  DE  LICENTIA  CONFITENTE  POSSIT  SACERDOS  EJUS  PECCATUM, 
QUOD  HABET  SUB  SIGILLO  CONFESSIONIS,  ALTERI  PRODERE. 

Ad  Q.UARTUM  sic  proceditur.  Videtur,  quod  de  licentia  confìtentis  non 
possit  sacerdos  peccatum,  quod  habet  sub  sigillo  confessionis,  alteri  prodere  : 
quod  enim  non  potest  superior,  non'  potest  inferior:  sed  papa  non  posset 
aliquem  licentiare,  ut  peccatum,  quod  habet  in  confessione,  alteri  proderet; 
ergo  nec  ille  qui  confitetur,  potest  ipsum  licentiare. 

2.  Praeterea.  Illud  quod  est  institutum  propter  bonum  commune  Eccle- 
siae,  non  potest  ex  arbitrio  unius  irritari  :  sed  celatio  confessionis  est  insti- 
tuta  propter  bonum  totius  Ecclesiae,  ut  homines  confidentius  ad  confessio- 
nem accedant;  ergo  ille  qui  confitetur,  non  potest  licentiare  sacerdotem  ad 
dicendum. 

3.  Praeterea.  Si  posset  licentiari  sacerdos,  videtur  dari  pallium  malitiae 
malis  sacerdotibus,  quia  possent  praetendere  sibi  licentiam  datam,  et  sic  im- 
pune peccarent:  quod  est  inconveniens;  et  sic  videtur,  quod  non  possint  a 
confitente  licentiari. 

4.  Praeterea.  Ille,  cui  iste  peccatum  revelabit,  non  habebit  peccatum 
hoc  sub  sigillo  confessionis,  et  sic  poterit  peccatum  publicari,  quod  jam  de- 
letum  est:  quod  est  inconveniens;  ergo  non  potest  licentiare. 

Sed  contra.  Superior  potest  remittere  peccatorem  cum  literis  ad  infe- 
riorem  sacerdotem  de  voluntate  ipsius;  ergo  de  voluntate  confìtentis  potest 
sacerdos  peccatum  revelare  alteri. 

Praeterea.  Qui  potest  aliquid  facere  per  se,  potest  etiam  per  alterum  fa- 
cere:  sed  confitens  potest  peccatum  suum,  quod  fecit,  per  se  alteri  revelare; 
ergo  potest  per  sacerdotem  hoc  facere. 

Respondeo  dicendum,  quod  duo  sunt,  propter  quae  tenetur  sacerdos  pec- 
catum occultare:  primo,  et  principaliter,  quia  ipsa  occultano  est  de  essentia 
sacramenti,  inquantum  scit  illud  ut  Deus,  cujus  vicem  gerit  in  confessione: 
alio  modo  propter  scandalum  vitandum.  Potest  autem  confitens  facere,  ut  sa- 
cerdos illud  quod  sciebat  ut  Deus,  sciat  etiam  ut  homo,  quod  facit,  dum  li- 
centiat  eum  ad  dicendum:  et  ideo  si  dicat,  non  frangit  sigillum  confessionis; 
tamen  debet  cavere  scandalum  dicendo,  ne  fractor  sigilli  praedicti  reputetur. 

Ad  primum  ergo  dicer.Jnm,  quod  papa  non  potest  licentiare  sacerdotem 
ad  dicendum,  quia  non  p  Qie^t  facere,  quod  illud  sciat  ut  homo;  quod  tamen 
facere  potest  ille  qui  confitetur. 

Ad  secundum  dicendum,  quod  non  irritatur  illud,  quod  est  institutum 
propter  bonum  commune,  quia  sigillum  confessionis  non  frangitur,  cum 
dicitur,  quod  alio  modo  scitur. 

Ad  tertium  dicendum,  quod  ex  hoc  non  datur  aliqua  impunitas  malis 
sacerdotibus;  quia  imminet  eis  probatio,  si  accusantur,  quod  de  licentia  con- 
fitentis  revelaverint. 

Ad  Q.UARTU.M  dicendum,  quod  ille,  ad  quem  notitia  peccati  devenit  me- 
diante sacerdote  de  voluntate  confitentis,  participat  in  aliquo  actu  sacerdotis, 
et  ideo  simile  est  de  eo,  et  de  interprete,  nisi  forte  peccator  velit,  quod  ille 
absolute  sciat,  et  libere. 

ARTICULUS  V.  48 

UTRUM    ILLUD,    QUOD  QUIS  SCIT    PER    CONFESSIONEM, 

ET    ETIAM    ALIQUO    ALIO    MODO, 

POSSIT  ALTERI   RE  VELARE. 

Ad  quintum  sic  proceditur.  Videtur,  quod  illud,  quod  quis  scit  per'con- 
fessionem,  et  etiam  aliquo  alio  modo,  non  possit  alteri  revelare  :  non  enim 
frangitur  sigillimi  confessionis,  nisi  dum  peccatum,  quod  scitur  in  confes- 
sione, revelatur;  si  ergo  ille  revelet  peccatum,  quod  in  confessione  audivit, 
qualitercumque  alias  sciat,  sigillum  confessionis  frangere  videtur. 

2.  Praeterea.  Quicumque  confessionem  alicujus  audit,  ei  obligatur  ad 
hoc,  quod  peccata  ipsius  non  revelet  :  sed  si  aliquis  promitteret  alicui  tenere 
privatum,  quod  ei  diceretur,  quantumcumque  post  sciret,  deberet  privatum 
tenere;  ergo  quod  quis  in  confessione  audivit,  quantumcumque  alias  sciat, 
debet  privatum  habere. 

3.  Praeterea..  Duorum  quod  est  altero  potentius.  trahit  ad  se  reliquum: 
sed  scientia,  qua  quis  scit  peccatum  ut  Deus,  est  potentior,et  dignior  scientia, 
qua  sit  peccatum  ut  homo  ;  ergo  trahit  ad  se  eam,  et  ita  non  poterit  reve- 
lare, secundum  quod  scientia,  qua  scit  ut  Deus,  exigit. 

4.  Praeterea.  Secretum  confessionis  institutum  est  ad  vitandum  scan- 
dalum,  et  ne  homines  a  confessionibus  retrahantur:  sed  si  aliquis  posset 
dicere  illud,  quod  in  confessione  audivit,  etiamsi  aliter  sciret,  nihilhominus 
scandalum  sequeretur;  ergo  nullo  modo  potest  dicere. 

Sed  contra.  Nullus  potest  alium  obligare,  ad  quod  non  erat  obligatus, 
nisi  sit  suus  praelatus,  qui  obliget  eum  praecepto  :  sed  ille  qui  sciebat  alicujus 
peccatum  per  visum,  non  erat  obligatus  ad  celandum  ;  ergo  ille  qui  ei  con- 
fiteor, cum  non  sit  praelatus  suus,  non  potest  eum  obligare  ad  celandum 
per  hoc,  quod  ei  confitetur. 

Praeterea.  Secundum  hoc  posset  impediri  justitia  Ecclesiae,  si  aliquis,  ut 
evaderet  sententiam  excommunicationis,  quae  in  ipsum  ferenda  esset  propter 
aliquod  peccatum,  de  quo  convictus  est,  confiteretur  ei,  qui  sententiam  ferre 
debuisset:  sed  justitiae  executio  est  in  praecepto;  ergo  non  tenetur  quis  ce- 
lare peccatum,  quod  in  confessione  audivit,  si  alias  ipsum  sciat. 

Respondeo  dicendum,  quod  cirsa  hoc  est  triphx  opinio.  Quidam  enim 
dicunt,  quod  illud  quod  in  confessione  aliquis  audivit,  non  potest  aliquo  modo 
dicere  alii,  etiam  si  alias  scivit,  sive  ante,  sive  post.  Quidam  vero  dicunt, 
quod  per  confessionem  praecluditur.sibi  via,  ne  possit  aliquid  dicere  de  hoc, 
<^uod  prius  scivit;  non  autem  quin  possit  dicere,  si  post  alio  modo  sciat. 
Jtraque  autem' opinio,  dum  nimium  sigillo  confessionis  attribuit,  praejudi- 
/ium  ventati,  et  justitiae  servandae  facit.  Possit  enim  aliquis  ad  peccandum 
esse  pronior,  si  non  timeret  ab  ilio  accusavi  cui  confessus  est.  si  coram  ilio 

peccatum  iteraret.  Similiter  etiara  multum  justitiae  perire  poterit,  si  testimo- 
nium  ferre  aliquis  non  posset  de  eo,  quod  vidit  post  confessionem  de  hoc 
factam:  nec  obstat,  quod  quidam  dicunt,  quod  debet  protestar^  se  non  te- 
nere privatum  hoc,  quia  hoc  non  posset  protestari,  nisi  postquam  peccatum 
esse  sibi  dictum:  et  tunc  quilibet  sacerdos  posset,  cum  vellet,  revelare  pec- 
catum. protestationem  faciendo,  si  hoc  ipsum  ad  revelandum  liberum  red- 
deret.  Et  ideo  alia  opinio  est  communior,  quod  illud  quod  homo  alias  scit, 
sive  ante  confessionem,  sive  post,  non  tenetur  celare,  quantum  ad  id  quod 
scit  ut  homo:  potest  enim  dicere:  «  Scio  illud,  quia  vidi  »:  tenetur  tamen 
celare  illud,  inquantum  scit  ut  Deus;  non  enim  potest  dicere:  «  Ego  audivi 
hoc  in  confessionem  »  :  tamen  propter  scandalum  vitandum  debet  abstinere, 
ne  de  hoc  loquatur,  nisi  immineat  necessitas. 

Ad  primum  ergo  dicendum,  quod  quando  aliquis  dicit  se  vidisse,  quod 
in  confessione  audivit,  non  revelat  quod  in  confessione  audivit,  nisi  per  acci- 
dens$  sicut  qui  scit  aliquid  per  auditum,  et  visum,  non  revelat  quod  vidit, 
per  se  loquendo,  si  dicat  se  audivisse,  sed  per  accidens,  quia  dicit  auditum, 
cui  ^ccidit  visum  esse  ;  et  ideo  talis  sigillum  confessionis  non  frangit. 

Ad  secundum  dicendum,  quod  non  obligatur  audiens  confessionem  ad 
hoc,  quod  non  revelet  peccatum  simpliciter,  sed  prout  est  in  confessione  au- 
ditum ;  nullo  enim  casu  dicere  debet  se  audivisse  in  confessione. 

Ad  tertium  dicendum,  quod  hoc  intelligendum  est  de  duobus,  quae 
habent  oppositionem  :  sed  scientia,  qua  scit  aliquis  peccatum  ut  Deus,  et  illa 
qua  s.  it  ut  homo,  non  sunt  opposita;  et  ideo  ratio  non  procedit. 

Ad  quartum  dicendum,  quod  non  debet  ita  vitari  peccatum  [al.  scanda- 
lum] ex  una  parte,  quod  ex  alia  justitia  relinquatur.  Veritas  enim  non  est 
propter  scandalum  dimittenda;  et  ideo  quando  imminet  periculum  justitiae, 
et  veritatis,  non  debet  dimitti  revelatio  ejus.  quod  quis  in  confessione  audi- 
vit, si  nìiter  sciat,  propter  scandalum;  verumtamen  scandalum,  quantum  in 
se  est,  evitare  tenetur. 


QUAESTIO  XII. 


DE    SATISFACTIONE,    QUO  AD    EJUS    QUIDDITATEM, 
IN  TRES  ARTICULOS  DIVISA. 

Deinde  considerandum  est  de  satisfactione,  de  qua  quatuor  consideranda 
sunt  -.primo  de  ejus  quidditate;  secando  de  ipsius  possibilitate  ;  Urlio  de  ejus 
qualitate;  quarto  de  his,  per  quae  homo  Deo  satisfacit. 

Circa  primum  quaeruntur  tria. 

Primo.  Utrum  satisfactio  sit  virtus,  vel  actus  virtutis. 
Secundo.  Utrum  sit  actus  justitiae. 

Tertio.  Utrum  definitio  satisfactionis,  quae  in  litera  ponitur,  convenienter 
assisnetur. 

ARTICULUS  I.  49 

VEL    ACTUS    VIRTUTIS. 

(S.  Thom.  4.  Dist.  15.  q.  1.  art.  1.). 

Ad  primum  sic  proceditur.  Videtur,  quod  satisfaccio  neque  sit  virtus,  neque 
<ictus  virtutis  ;  omnis  enim  virtutis  actus  est  meritorius:  sed  satisfactio  non 
est  meritoria,  ut  videtur,  quia  meritimi  gratuitum  est,  sed  satisfactio  debitum 
attendit;  ergo  satisfactio  non  est  actus  virtutis. 

2.  Praeterea.  Omnis  actus  virtutis  est  voluntarius:  sed  aliquando  fit 
satisfactio  de  aliquo  nomine  invito,  ut  quando  aliquis  prò  offensa  in  alterum 
commessa  a  judice  punitur;  ergo  satisfactio  non  est  virtutis  actus. 

3.  Praeterea.  Secundum  Philosoph.  in  8.  Ethic.  (cap.  13.  in  fin.),  «  in 
virtute  moris  principale  est  electio  »  :  sed  satisfactio  non  fit  per  electionem, 
sed  respicit  principaliter  exteriora  opera  ;  ergo  non  est  virtutis  actus. 

Sed  contra.  Satisfactio  ad  poenitentiam  pertinet;  sed  poenitentia  est 
virtus;  ergo  et  satisfactio  est  actus  virtutis. 

Praeterea.  Nullus  actus  operatur  ad  deletionem  peccati,  nisi  sit  actus  vir- 
tutis, quia  contrarium  destruitur  per  suum  contrarium:  sed  per  satisfactionem 
peccatum  totaliter  annihilatur;  ergo  satisfactio  est  virtutis  actus. 

Respondeo  dicendum,  quod  aliquis  actus  dicitur  esse  actus  virtutis  dupli- 
cità :  uno  modo  materialiter;  et  sic  quilibet  actus,  qui  malitiam  non  habet 
implicitam,  vel  defectum  debitae  circumstantiae,  actus  virtutis  dici  potest, 
quia  quolibet  tali  actu  potest  uti  virtus  in  suum  finem;  sicut  est  ambulare, 
loqui,  et  bujusmodi:  alio  modo  dicitur  actus  aliquis  esse  actus  virtutis  forma- 
liter,  quia  ipse  in  suo  nomine  formam,  et  rationem  virtutis  implicitam  habet, 
sicut  fortiter  sustinere  dicitur  actus  fortitudinis.  Formale  autem  cujuslibet 
virtutis  moralis  est  ratio  medii  :  unde  omnis  actus,  qui  rationem  medii  im- 
porta^ actus  virtutis  formaliter  dicitur.  Et  quia  aequalitas  medium  est,  quod 
suo  nomine  satisfactio  importat  (non  enim  dicitur  aliquid  satisfìeri,  nisi  se- 
cundum proportionem  aequalitatis  ad  aliquid),  constat,  quod  satisfactio  etiam 
formaliter  est  actus  virtutis. 

Ad  primum  ergo  dicendum,  quod  quamvis  satisfacere  in  se  sit  debitum, 
tamen  inquantum  satisfaciens  voluntarie  hoc  opus  exequitur,  rationem  gra- 
tuiti accipit  ex  parte  operantis;  et  sic  operans  facit  de  necessitate  virtutem; 
ex  hoc  enim  debitum  diminuere  habet  meritum,  quod  necessitatem  importat, 
quae  voluntati  contrariatur;  unde  si  voluntas  necessitati  consentiat,  ratio  me- 
riti non  tolletur. 

Ad  secundum  dicendum,  quod  actus  virtutis  non  requirit  voluntarium  in 
eo  qui  patitur,  sed  in  eo  qui  facit,  quia  illius  actus  est.  Et  ideo,  cum  ille, 
in  quem  judex  vindictam  exercet,  se  habeat  ut  patiens  ad  satisfactionem,  non 
ut  agens,  non  oportet,  quod  in  eo  voluntaria  sit  satisfactio,  sed  in  judice  fa- 
ciente. 

Ad  tertium  dicendum,  quod  principale  in  virtute  potest  accipi  duplici  ter: 
uno  modo  principale  inipsa  accipi  potest,  inquantum  est  virtus;  et  sic  ea  quae 
ad  rationem  ejus  pertinent,  vel  magis  ei  propinqua  sunt,  principaliora  sunt 
in  virtute:  et  sic  electio,  et  interiores  actus  in  virtute,  inquantum  virtus  est, 
principaliores  sunt:  alio  modo  potest  accipi  principale  in  virtute,  inquantum 

est  talis  virtus;  et  sic  principalius  in  ipsa  est  illud,  ex  quo  determinationem 
accipit  actus  interior,  qui  in  aliquibus  virtutibus  determinatur  per  actus  exte- 
riores;  quia  electio,  quae  est  communis  omnibus  virtutibus,  ex  hoc  quod  est 
electio  talis  actus,  efficitur  propria  hujus  virtutis:  et  sic  actus  exteriores  in  ali- 
quibus virtutibus  sunt  principaliores,  et  ita  etiam  est  in  satisfactione. 

ARTICULUS  II.  5o 

UTRUM   SATISFACTIO    SIT    ACTUS  JUSTITIAE. 

Ad  secundum  sic  proceditur.  Videtur,  quod  satisfactio  non  sit  actus  ju- 
stitiae,  quia  satisfactio  fit  ad  hoc,  quod  reconcilietur  homo  ei,  quem  offenditi 
sed  reconciliatio,  cum  sit  actus  amoris,  ad  charitatem  pertinet;  ergo  satisfa- 
ctio est  actus  charitatis,  et  non  justitiae. 

2.  Praeterea.  Causae  peccatorum  in  nobis  sunt  passiones  animae,  quibus 
ad  malum  incitamur  :  sed  justitia,  secundum  Philos.  (lih.f.  Ethic.  cap.  2.  et].), 
non  est  circa  passiones,  sed  operationes;  cum  ergo  ad  satisfactionem  perti- 
neat  peccatorum  causas  excidere,  ut  in  litera  dicitur  (4.  Dist.  15.),  videtur 
quod  non  sit  actus  justitiae. 

3.  Praeterea.  Cavere  in  futurum  non  est  actus  justitiae,  sed  magis  pru- 
dentiae,  cujus  pars  ponitur  cautela:  sed  hoc  pertinet  ad  satisfactionem,  quia 
ipsius  est  suggestionibus  peccatorum  aditum  non  indulgere;  ergo  satisfactio 
non  est  actus  justitiae. 

Sed  contra.  Nulla  virtus  attendit  rationem  debiti,  nisi  justitia  :  sed  sa- 
tisfactio honorem  debitum  Deo  impendit,  ut  Anselmus  ait  (in  lib.  1.  :  Cur 
Deus  homo,  cap.  11.  ad  fin)  ;  ergo  satisfactio  est  actus  justitiae. 

Praeterea.  Nulla  virtus  habet  rerum  exteriorum  adaequationem  perficere, 
nisi  justitia  :  sed  hoc  fit  per  satisfactionem,  qua  constituitur  aequalitas  emendae 
ad  offensam  praecedentem;  ergo  satisfactio  est  justitiae  actus. 

Respondeo  dicendum,  quod  secundum  Philos.  in  5.  Ethic.  (cap.  5.  et  4.), 
medium  justitiae  accipitur  secundum  adaequationem  rei  ad  rem  in  propor- 
tionalitate  aliqua.  Unde  cumtalem  adaequationem  ipsum  nomen  satisfactionis 
importet,  quia  hoc  adverbium  satis  aequalitatem  proportionis  designat,  con- 
stat  quod  satisfactio  formaliter  justitiae  actus  est.  Sed  justitiae  actus,  secun- 
dum Philos.  (lib.  5.  Ethic.  cap.  2.  et  4.),  est  vel  sui  ad  alterum,  ut  quando  ali- 
quis  reddit  alteri,  quod  ei  debet;  vel  alterius  ad  alterum,  sicut  quando  judex 
facit  justitiam  inter  duos.  Quando  autem  est  actus  justitiae  sui  ad  alterum, 
aequalitas  in  ipso  faciente  constituitur:  quando  autem  alterius  ad  alterum, 
aequalitas  constituitur  in  justum  passo.  Et  quia  satisfactio  aequalitatem  in  ipso 
faciente  exprimit,  ideo  dicit  actum  justitiae,  qui  est  sui  ad  alterum,  proprie 
loquendo.  Sed  sui  ad  alterum  potest  aliquis  facere  justitiam,  vel  in  actionibus, 
et  passionibus,  vel  in  rebus  exterioribus:  sicut  etiam  injuria  fit  alteri,  vel  sub- 
trahendo  res,  vel  per  aliquam  actionem  laedendo.  Et  quia  usus  rerum  exte- 
riorum est  dare,  ideo  actus  justitiae,  secundum  quod  aequalitatem  in  rebus 
exterioribus  constituit,  proprie  dicit  hoc  quod  est  reddere:  sed  satisfaccre 
manifeste  aequalitatem  in  actionibus  demonstrat,  quamvis  quandoque  unum 
prò  alio  ponatur.  Et  quia  adaequatio  non  est  nisi  inaequalium,  ideo  satisfa- 
ctio inaequalitatem  actionum  praesupponit,  quae  quidem  offensam  consti- 
tuit: et  ideo  habet  respectum  ad  offensam  praecedentem.  Nulla  autem  pars 
justitiae  respicit  offensam  praecedentem,  nisi  justitia  vendicativa,  quae  aequa- 

iitatem  constituit  in  eo,  qui  justum  patitur,  indifferenter,  sive  sit  patiens  ickm, 
quod  agens  (ut  quando  aliquis  sibi  ipsi  poenam  infert),  sive  non  sit  idem,  quod 
agens;  ut  quando  judex  alium  ponit,  ad  utrumque  vindicativa  justitia  se  Ini- 
bente: similiter  et  poenitentia,  quae  aequalitatem  tantum  in  faciente  importat, 
quia  ipsemet  poenitens  poenam  tenet  ;  ut  sic  quodammodo  poenitentia  vin- 
dicativae  justitiae  species  sit.  Et  per  hoc  constat,  quod  satisfactio  quae  aequa- 
litatem respectu  offensae  praecedentis  in  faciente  importat,  opus  justitiae  est, 
quantum  ad  illam  partem,  quae  poenitentia  dicitur. 

Ad  primum  ergo  dicendum,  quod  satisfactio,  ut  ex  dictis  patet  (in  corp.), 
est  quaedam  injuriae  illatae  recompensatio.  Unde  sicut  injuria  illata  imme- 
diate ad  inaequalitatem  justitiae  pertingebat,  et  per  consequens  ad  inaequa- 
litatem  amicitiae  oppositam,  ita  et  satisfactio  directe  ad  aequalitatem  justi- 
tiae perducit,  et  ad  aequalitatem  amicitiae  ex  consequenti.  Et  quia  actus  aliquis 
elicitive  ab  ilio  habitu  procedit,  ad  cujus  finem  immediate  ordinatur,  impe- 
rative autem  ab  ilio,  ad  cujus  finem  ultimo  tendit,  ideo  satisfactio  elicitive 
est  a  justitia,  sed  imperative  a  charitate. 

Ad  secundum  dicendum,  quod  quamvis  justitia  sit  principaliter  circa  ope- 
rationes,  tamen  etiam  ex  consequenti  est  circa  passiones,  inquantum  sunt 
operationum  causae.  Quare  sicut  justitia  cohibet  iram,  ne  alteri  laesionem 
injuste  inferat,  et  concupiscentiam,  ne  ad  alienum  thorum  accedat,  sic  etiam 
satisfactio  potest  peccatorum  causas  excidere. 

Ad  tertium  dicendum,  quod  quaelibet  virtus  moralis  participat  actum 
prudentiae,  eo  quod  formaliter  ipsa  complet  in  eis  rationem  virtutis,  cum  se- 
cundum eam  medium  accipiatur  in  singulis  virtutibus  moralibus,  ut  patet  per 
denmtionem  virtutis  positam  in  2.  Etnie,  (cap.  6.J. 

ARTICULUS  III.  5I 

UTRUM    CONV.ENIENTER    PONATUR    IN    LITERA 
DEFINITICI    SATISFACTIONIS. 

Ad  tertium  sic  proceditur.  Videtur,  quod  deflnitio  satisfactionis  in  litera 
(4.  Disi,  i}.)  inconvenienter  ponatur  ab  Augustino  dicente  (in  lib.  de  Ecchsìast. 
Dopa.  cap.  $4.)  quod  <c  satisfactio  est  peccatorum  causas  excidere,  et  eorum 
suggestionibus  aditum  non  indulgere  »  ;  causa  enim  actualis  peccati  fomes 
est:  sed  in  hac  vita  non  possumus  fomitem  excidere;  ergo  satisfactio  non  est 
peccatorum  causas  excidere. 

2.  Praeterea.  Causa  peccati  est  fortior,  quam  peccatum;  sed  homo  per 
se  non  potest  peccatum  excidere;  ergo  multo  minus  causas  peccati:  et  sic 
idem  quod  prius. 

5.  Praeterea.  Satisfactio,  cum  sit  pars  poenitentiae,  praeteritum  respicit, 
non  tuturum  :  sed  non  indulgere  aditum  suggestionibus  peccatorum  respicit 
futurum;  ergo  non  debet  poni  in  definitione  satisfactionis. 

4.  Praeterea.  Satisfactio  dicitur  respectu  offensae  praeteritae:  sed  de 
orTensa  praecedenti  nulla  fìt  mentio;  ergo  inconvenienter  assignatur  definitio 
satisfactionis. 

5.  Praeterea.  Anselmus  ponit  aliam  definitionem  in  lib.  1.:  Gir  Deus 
homo  (cap.  11.  ad  fin.),  scilicet:  «  Satisfactio  est  honorem  debitum  Deo  impen- 
dere »,  in  qua  nulla  fìt  mentio  horum,  quae  Augustinus  hic  ponit;  ergo  al- 
tera earum  videtur  esse  incompetens. 

6.  Praeterea.  Honorem  debitum  potest  innocens  impendere  :  sed  sa:is- 
facere  non  competit  innocenti;  ergo  definitio  Anselmi  est  male  assignata. 

Respondeo  dicendum,  quod  justitia  non  ad  hoc  tantum  tendit,  ut  inae- 
qualitatem  praecedentem  auferat,  puniendo  culpam  praeteritam,  sed  etiam 
ut  in  futurum  aequalitatem  custodiat,  quia,  secundum  Philos.  in  2.  Ethic. 
(cap.  3.  a  princ),  «  poenae  medicinae  sunt».  Unde  et  satisfactio,  quae  est 
justitiae  actus  poenam  inferentis,  est  medicina  curans  peccata  praeterita,  et 
praeservans  a  futuris;  et  ideo  quando  homo  nomini  satisfacit,  et  praeterita 
recompensat,  et  a  futuris  cavet.  Et  secundum  hoc  duplicità!-  potest  satisfactio 
definiri:  uno  Diodo  respectu  culpae  praeteritae,  quam  recompensando  curat; 
et  sic  dicitur,  quod  satisfactio  est  illatae  injuriae  recompensatio  secundum 
justitiae  aequalitatem;  et  in  idem  redit  definitio  Anselmi  qui  dicit,  quod  «sa- 
tisfacere  est  honorem  debitum  Deo  impendere  »,  ut  consideretur  debitum  ra- 
tione  culpae  commissae:  alio  modo  potest  definiri,  secundum  quod  praeservat 
a  culpa  futura  ;  et  sic  definit  eam  hic  Augustinus.  Praeservatio  autem  a  morbo 
corporali  fit  per  ablationem  causarum,  quibus  morbus  consequi  potest:  eis 
enim  ablatis,  non  potest  morbus  sequi.  Sed  in  morbo  spirituali  non  est  ita. 
quia  liberum  arbitrium  non  cogitur,  unde  causis  etiam  praesentibus  [al.  prae- 
cedentibus]  potest  vitali,  quamvis  difficulter,  et  causis  amotis  potest  incurri. 
Et  ideo  in  satisfactionis  definitione  duo  ponit,  scilicet  éxeisionem  causarum, 
quantum  ad  primum,  et  renitentiam  liberi  arbitrii  ad  ipsum  peccatum,  quantum 
ad  secundum. 

Ad  primum  ergo  dicendum,  quod  accipiendae  sunt  causae  proximae  pec- 
cati actualis,  quae  sunt  duplices,  scilicet  interiore?,  ut  libido  ex  consuetudine, 
vel  actu  peccati  relieta,  et  ea  quae  dicuntur  reliquiae  peccati:  quaedam  vero 
sunt  exteriores,  ut  exteriores  occasiones  ad  peccandum,  scilicet  locus,  mala 
societas,  et  hujusmodi;  ettales  causae  in  hac  vita  per  satisfactionem  tolluntur; 
quamvis  fomes,  qui  est  causa  remota  peccati  actualis,  non  tollatur  totaliter 
in  hac  vita  per  satisfactionem,  etsi  debilitctur. 

Ad  secundum  dicendum,  quod  quia  causa  mali,  vel  privationis  eo  modo, 
quo  causam  habet,  non  est  nisi  bonum  deficiens,  bonum  autem  facilius  tol- 
litur,  quam  constituatur  ;  ideo  facilius  est  causas  privationis,  et  mali  excidere, 
quam  ipsum  malum  removere,  quod  non  removetur,  nisi  per  constructionem 
boni,  ut  patet  in  caecitate,  et  causis  ejus:  et  tamen  causae  peccati  praedictae 
non  sunt  sufficientes  causae,  cum  ex  eis  non  de  necessitate  sequatur  peccatum, 
sed  sunt  occasiones  quaedam:  nec  iterum  satisfactio  sine  Dei  auxilio  fit; 
quia  sine  charitate  esse  non  potest,  ut  dicetur  (q.  14.  art.  2.). 

Ad  tertium  dicendum,  quod  quamvis  poenitentia  ex  prima  sui  institu- 
tione,  sive  intentione  respiciat  praeteritum,  tamen  etiam  ex  consequenti  fu- 
turum respicit,  inquantum  est  medicina  praeservans  :  et  sic  etiam  satisfactio. 

Adquartum  dicendum,  quod  Augustinus  definit  satisfactionem,  secundum 
quod  fit  Deo,  cui  secundum  rei  veritatem  nihil  subtrahi  potest,  quamvis  pec- 
cator,  quantum  in  se  est,  aliquid  subtrahat:  et  ideo  in  satisfactione  tali  prin- 
cipalius  requiritur  emendatio  in  futurum,  quam  recompensatio  praeteritorum  ; 
et  propter  hoc  ex  parte  ista  Augustinus  definivit  satisfactionem.  Nihilominus 
tamen  ex  cautela  futurorum  cognosci  potest  recompensatio  praeteritorum, 
quae  fit  circa  eadem  converso  modo  ;  in  praeterita  enim  respicientes  causas 
peccatorum  propter  peccata  detestamur,  a  peccatis  incipientes  detestationis 
motum  :  sed  in  cautela  a  causis  incipimus,  ut  causis  subtractis,  facilius  pec- 
cata vitemus. 

Ad  quintum  dicendum,  quod  non  est  ineonveniens,  quod  de  eodem  dentar 
diversae  assignationes  secundum  diversa,  quae  in  ipso  inveniuntur  :  et  sic  est 
in  proposito,  ut  ex  dictis  patet  (in  corp.). 

Ad  SEXTUM  dicendum,  quod  intelligitur  debitum,  quod  debemus  Deo  ra- 
tione  culpae  commissae  ;  quia  debitum  poenitentia  respicit,  ut  prius  dietimi 
est  (art.  praec). 


QUAESTIO  XIII. 

DE    S  ATISF  ACTIONIS    POS  SIBILIT  ATE, 
IN  DUOS  ARTICULOS  DIVISA. 

Deinde  considerandum  est  de  possibilitate  satisfactionis. 

Circa  quod  duo  quaeruntur. 

Primo.  Utrum  homo  possit  Deo  satisfacere. 
Secundo.  Utrum  aliquis  prò  alio  satisfacere  possit. 

ARTICULUS  I.  12 

UTRUM    HOMO    POSSIT    DEO    SATISFACERE. 

Ad  primum  sic  proceditur.  Videtur,  quod  homo  non  possit  Deo  satisfa- 
cere :  satisiactio  enim  debet  aequari  offensae,  ut  ex  dictis  patet  (q.  praec.  art.  ?.. 
et  3.)  :  sed  offensa  in  Deum  commissa  est  infinita,  quia  quanùtatera  recipit 
ab  eo,  in  quem  committitur,  cum  plus  offendat,  qui  principem  percutit,  quam 
alium  quemquam;  cum  ergo  actio  hominis  non  possit  esse  infinita,  videtur 
quod  homo  Deo  satisfacere  non  possit. 

2.  Praeterea.  Servus,  quia  totum  quod  habet,  domini  est,  non  potest  prò 
aliquo  debito  recompensare  :  sed  nos  servi  Dei  sumus,  et  quidquid  boni  ha- 
bemus,  ab  ipso  habemus  ;  cum  ergo  satisfactio  sit  recompensatio  offensae 
praeteritae,  videtur  quod  Deo  satisfacere  non  possimus. 

3.  Praeterea.  Ille,  cujus  totum  quod  habet  non  sufficit  ad  unum  debitum 
exolvendum,  non  potest  prò  alio  debito  satisfacere  :  sed  quidquid  homo  est, 
et  potest,  et  habet,  non  sufficit  ad  solvendum  debitum  prò  beneficio  crea- 
tionis:  unde  Isa  40.  dicitur,  quod  Ugna  Libani  non  sujjìciunt  ad  holocaustum; 
ergo  nullo  modo  potest  satisfacere  prò  debito  offensae  commissae. 

4.  Praeterea.  Homo  totum  tempus  snum  debet  in  Dei  servitium  expen- 
dere:  sed  tempus  amissum  non  potest  recuperari;  propter  quod  est  gravi  us 
jactura  temporis,  ut  Seneca  dicit  (implic.  lib.  1.  epist.  1.);  ergo  non  potest 
homo  recompensationem  Deo  facere  :  et  sic  idem  quod  prius. 

5.  Praeterea.  Peccatimi  actuale  mortale  est  gravius,  quam  originale: 
sed  prò  originali  nemo  potuit  satisfacere,  nisi  Deus  et  homo  esset;  ergo  neque 
prò  actuali. 

Sed  contra.  Sicut  Hieronymus  dicit  (in  Exposit.  fida  ad  Damas.  ad  fin. 
intcr  op.  ascititia),  «  qui  dicit  Deum  aliquid  impossibile  nomini  praecepisse,  « 

anathema  sit»:  sed  satisfactio  est  in  praecepto,  Lue.  3.:  FaciU  dignos  fructus 
poenitentiae;  ergo  possibile  est  Deo  satisfacere. 

Praeterea.  Deus  est  magis  misericors,  quam  aliquis  homo:  sed  nomini 
est  possibile  satisfacere  ;  ergo  et  Deo. 

Praeterea.  Satisfactio  est,  cum  poena  culpae  aequatur;  quia  justitia  est 
idem,  quod  contrapassum,  ut  Pythagorici  dixerunt:  sed  contingit  aequalem 
poenam  assumere  delectationi,  quae  fuit  in  peccando  ;  ergo  contingit  Deo 
satisfacere. 

Respondeo  dicendum,  quod  homo  Deo  dupliciUr  debitor  efficitur:  uno 
modo  ratione  beneficii  accepti  :  alio  modo  ratione  peccati  commissi:  et  sicut 
gratiarum  actio,  vel  latria,  vel  si  quid  est  aliquid  hujusmodi,  respicit  debitum 
accepti  beneficii,  ita  satisfactio  respicit  debitum  peccati  commissi.  In  his 
autem  honoribus,  qui  sunt  ad  parentes,  et  Deum,  etiam  secundum  Philoso- 
phum  (lib.  8.  Ethic.  sub  pi.  Uh.),  impossibile  est  aequivalens  reddere  secun- 
dum quantitatem;  sed  sufficit,  ut  homo  reddat  quod  potest,  quia  amicitia  non 
exigit  aequivalens,  sed  quod  possibile  est:  et  hoc  etiam  est  aequale  aliqua- 
liter,  scilicet  secundum  proportionalitatem,  quia  sicut  se  habet  hoc  quod  Deo 
est  debitum,  ad  ipsum  Deum,  ita  hoc  quod  iste  potest  reddere  ad  ipsum:  et 
sic  aliquo  modo  forma  justitiae  conservatur.  Et  similiter  est  ex  parte  satisfa- 
ctionis;  unde  non  potest  homo  Deo  satisfacere,  si  ly  satis  aequalitatem  quan- 
titatis  importet;  contingit  autem,  si  importet  aequalitatem  proportionis,  ut 
dictum  est  (ine  sup.),  et  hoc  sicut  sufficit  ad  rationem  justitiae,  ita  sufficit  ad 
rationem  satisfactionis. 

Ad  primum  ergo  dicendum,  quod  sicut  offensa  habuit  quandam  infinita- 
tem  ex  infinitate  divinae  majestatis,  ita  etiam  satisfactio  accipit  quandam  ìn- 
flnitatem  ex  infinitate  divinae  misericordiae,  prout  est  gratia  informata,  per 
quam  acceptum  redditur,  quod  homo  reddere  potest.  Quidam  tamen  dicunt, 
quod  habet  infinitatem  ex  parte  aversionis,  et  sic  gratis  dimittitur:  sed  ex 
parte  conversionis  finita  est  :  et  sic  prò  ea  satisfieri  potest.  Sed  hoc  nihil  est, 
quia  satisfactio  non  respondet  peccato,  nisi  secundum  quod  est  offensa  Dei; 
quod  non  habet  ex  parte  conversionis,  sed  solum  ex  parte  aversionis.  Ahi 
vero  dicunt,  quod  etiam  quantum  ad  aversionem  prò  peccato  satisfieri  potest 
virtute  meriti  Christi,  quod  quodammodo  infinitum  fuit:  et  hoc  in  idem  redit, 
quod  prius  dictum  est,  quia  per  fidem  Mediatoris  gratia  data  credentibus  est. 
Si  tamen  alio  modo  gratiam  daret,  sufficeret  satisfactio  per  modum  prae- 
dictum. 

Ad  secundum  dicendum,  quod  homo,  qui  ad  imaginem  Dei  factus  est, 
aliquid  libertatis  participat,  inquantum  est  dominus  suorum  actuum  per  li- 
berum  arbitrium;  et  ideo  ex  hoc  quod  per  liberum  arbitrium  agit,  Deo  satisfa- 
cere potest,  quia  quamvis  Dei  sit,  prout  a  Deo  est  sibi  concessum,  tamen 
libere  ei  traditum  est,  ut  ejus  dominus  sit,  quod  servo  non  competit. 

Ad  tertium  dicendum,  quod  ratio  illa  concludit,  quod  Deo  aequivalens 
satisfactio  fieri  non  possit,  non  autem  quod  non  possit  sibi  sufficiens  fieri. 
Quamvis  enim  suum  totum  posse  homo  Deo  debeat,  non  tamen  ab  eo  exi- 
gitur  de  necessitate  salutis,  ut  totum  posse  suum  in  aliquid  unum  expendat; 
cum  oporteat  eum  circa  multa  esse  solicitum:  sed  est  quaedam  mensura  no- 
mini adhibita,  quae  ab  eo  requiritur,  scilicet  impletio  mandatorum  Dei:  et 
super  ea  potest  aliquid  erogare,  ut  satisfaciat. 

Ad  quartum  dicendum,  quod  quamvis  homo  non  possit  tempus  praete- 
ritum  recuperare,  potest  tamen  in  futuro  recompensare  illud,  quod  in  prae- 

terito  tacere  debuisset,  quia  non  debuit  debito  praecepti  totum  quod  potuit, 
ut  dictum  est  (in  sohitione  preme). 

Ad  q.uintum  dicendum,  quod  originale  peccatum,  etsi  minus  habeat  de 
ratione  peccati,  quam  actuale,  tamen  est  gravius  malum,  quia  est  ipsius  hu- 
manae  naturae  infectio  ;  et  ideo  per  unius  hominis  puri  satisfactionem  expian 
non  potuit,  sicut  actuale. 


ARTICULUS  IL  5  3 

UTRUM    UNUS    PRO   ALIO   POSSIT  POENAM  SATISFACTORIAM  EXPLERE. 

(S.   Thom.  4.  Disi.  20.  q.  uniù.  art.  2.  q.  3.). 

Ad  secundum  sic  proceditur.  Videtur,  quod  poenitentiam  satisfactoriam 
non  possit  unus  prò  alio  explere,  quia  ad  satisfactionem  meritum  requiritur: 
sed  unus  prò  altero  non  potestmereri,  veldemereri,  cum  sitscriptum(Psaf.  61.): 
Reddes  tuunicuique  secundum  opera  sua;  ergo  unus  prò  alio  nonpotest  satis- 
facere. 

2.  Praeterea.  Satisfactio  contra  contritionem,  et  confessionem  dividitur: 
sed  unus  prò  alio  non  potest  conteri;  ergo  nec  satisfacere. 

3.  Praeterea.  Unus  prò  alio  orando  etiam  sibi  meretur;  si  ergo  aliquis 
prò  alio  satisfacere  potest,  satisfaciendo  prò  alio  prò  se  satisfacit:  et  ita  ab 
eo,  qui  prò  altero  satisfacit,  non  exigitur  alia  satisfactio  prò  peccatis  propriis. 

4.  Praeterea.  Si  unus  prò  alio  satisfacere  potest,  ergo  ex  quo  unus  solvit 
debitum  poenae,  alius  statini  a  debito  liberatur;  ergo  si  moriatur,  postquara 
tota  poena  sibi  debita  ab  alio  suscepta  est,  statim  evolabit;  vel  si  adhuc  pu- 
niatur,  duplex  poena  reddetur  prò  eodem  peccato,  scilicet  illius  qui  satisfa- 
cere incipit,  et  illius  qui  punitur  in  purgatorio. 

Sed  contra.  Galat.  6.  dicitur:  Alter  alterius  onera  portate;  ergo  videtur, 
quod  unus  possit  onus  poenitentiae  impositae  prò  alio  portare. 

Praeterea.  Charitas  magis  potest  apud  Deum,  quam  apud  homines:  sed 
unus  potest  apud  homines  prò  alterius  amore  debitum  ejus  solvere;  ergo 
multo  fortius  hoc  in  divino  judicio  fieri  potest. 

Respondeo  dicendum,  quod  poena  satisfactoria  est  ad  duo  ordinata,  sci- 
licet ad  solutionem  debiti,  et  ad  medicinam  prò  peccato  vitando.  Inquantum 
ergo  est  ad  medicinam  sequentis  peccati,  sic  satisfactio  unius  non  prodest 
alteri,  quia  ex  jejunio  unius  caro  alterius  non  domatur;nec  ex  actibus  unius 
alius  bene  agere  consuevit,  nisi  secundum  accidens,  inquantum  scilicet  ali- 
quid  per  bona  opera  potest  alteri  mereri  augmentum  gratiae,  quae  efficacis- 
simum  remedium  est  ad  vitandum  peccatum.  Sed  hoc  est  per  modum  mereri, 
magis,  quam  per  modum  satisfactionis  :  sed  quantum  ad  solutionem  debiti 
unus  potest  prò  alio  satisfacere,  dummodo  sit  in  charitate,  ut  opera  ejus  sa- 
tisfactoria esse  possint.  Nec  oportet,  quod  major  poena  imponatur  ei,  qui 
prò  altero  satisfacit,  quam  principali  imponeretur,  ut  quidam  dicunt,  hac 
ratione  moti,  quod  poena  propria  magis  satisfaciat  quam  aliena,  quia  poena 
habet  vim  maxime  satisfaciendi  ratione  charitatis,  qua  homo  ipsam  sustinet. 
Et  quia  major  charitas  apparet  in  hoc,  quod  aliquis  prò  altero  satisfacit,  quam 
si  ipse  satisfaceret,  ideo  minor  poena  requiritur  in  eo,  qui  prò  alio  satisfacit, 
quam  in  principali  requireretur;  unde  dicitur  in  vitis  Patrum  (lib.  j-.  libel.  5 
num.  2j.),  quod  propter  charitatem  unius,  qui  alterius  fratris  sui  charitate 

ductus  poenitentiara  fecit  prò  peccato,  quod  non  commiserat,  alteri  peccatum, 
quod  commiserat,  dimissum  est.  Nec  etiam  exigitur,  quantum  ad  solutionem 
debiti,  quod  ille,  prò  quo  fit  satisfactio,  sit  impotens  ad  satisfaciendum,  quia 
etiamsi  esset  potens,  alio  satisfaciente  prò  ipso,  ipse  a  debito  immunìs  esset  : 
sed  hoc  requiritur,  inquantum  poena  satisfactoria  est  in  remedium.  Unde  non 
est  permittendum,  quod  aliquis  prò  alio  poenitentiam  agat,  nisi  defectus  ali- 
quis  appareat  in  poenitente,  vel  corporalis,  per  quem  sit  impotens' ad  susti- 
nendum,  vel  spiritualis,  per  quem  non  sit  promptus  ad  portandum  poenam. 

Ad  primum  ergo  dicendum,  quod  praemium  essentiale  redditur  secundum 
dispositionem  hominis,  quia  secundum  capacitatem  videntium  erit  plenitudo 
visionis  divinae.  Et  ideo  sicut  unus  non  disponitur  per  actum  alterius,  ita 
unus  alteri  non  meretur  praemium  essentiale,  nisi  meritum  ejus  habeat  effi- 
caciam  infinitam,  sicut  Christi,  cujus  merito  solo  pueri  per  baptismum  ad 
vitam  aeternam  perveniunt.  Sed  poena  temporalis  prò  peccato  debita  post 
culpae  remissionem  non  taxatur  secundum  dispositionem  ejus,  cui  debetur, 
quia  quandoque  ille,  qui  est  melior,  habet  majoris  poenae  reatum.  Et  ideo 
quantum  ad  poenae  remissionem  unus  alteri  potest  mereri,  et  actus  unius 
efficitur  alterius,  charitate  mediante,  per  quam  omnes  unum  sumus  in  Chrisio 
(Gal.  3.). 

Ad  secundum  dicendum,  quod  contritio  ordinatur  contra  culpam,  quae 
ad  dispositionem  bonitatis,  vel  malitiae  hominis  pertinet,  et  ideo  per  contri- 
tionem  unius  alius  a  culpa  non  liberatur.  Similiter  per  confessionem  homo 
se  sacramentis  Ecclesiae  subjicit.  Non  autem  potest  unus  sacramentum  prò 
alio  accipere,  quia  in  sacramento  gratia  suscipienti  datur,  non  ahi:  et  ideo 
non  est  similis  ratio  de  satisfactione,  contritione,  et  confessione. 

Ad  tertium  dicendum,  quod  in  solutione  debiti  attenditur  quantitas  poe- 
nae :  sed  in  merito  attenditur  charitatis  radix,  et  ideo  ille  qui  ex  charitate  prò 
alio  meretur  saltem  merito  congrui,  etiam  sibi  magis  meretur;  non  autem 
qui  prò  alio  satisfacit,  etiam  prò  se  satisfacit,  quia  illa  quantitas  poenae  non 
sufficit  ad  utrumque  peccatum:  tamen  satisfaciendo  prò  alio  sibi  meretur 
aliquid  majus,  quam  sit  dimissio  poenae,  scilicet  vitam  aeternam. 

Ad  quartum  dicendum,  quod  si  ipsemet  ad  aliquam  poenam  se  obligas- 
set,  non  prius  a  debito  esset  immunis,  quam  eam  solvisset,  et  ideo  poenam 
ipse  patietur,  quamdiu  ille  satisfactionem  prò  eo  fecerit;  quam  si  non  fecerit, 
tunc  uterque  est  debitor  illius  poenae,  unus  prò  commisso,  alius  prò  omisso. 
Et  ita  non  sequitur,  quod  peccatum  unum  bis  puniatur. 


QUAESTIO  XIV. 

DE     QUALITATE     S  ATISFACTIONIS, 
IN    QUINQUE    ARTICULOS    DIVISA. 

Deinde  considerandum  est  de  qualitate  satisfactionis. 
Et  circa  hoc  quaeruntur  quinque. 

Primo.  Utrum  homo  possit  de  uno  peccato  satisfacere  sine  alio. 
Secundo.  Utrum  ille  qui  de  omnibus  peccatis  prius  contritus  fuit,  et  pò- 

:  h-  -  > 

stea  in  peccatum  incidit,  de  aliis  peccatis,  quae  sibi  per  contritionem  dimissa 
fuerunt,  satisfacere  possit  extra  charitatem  existens. 

Tertio.  Utrum  nomini,  postquam  charitatem  habuit,  valere  incipiat  satis- 
factio  praecedens. 

Quarto.  Utrum  opera  extra  charitatem  facta  sint  alicujus  boni  meritoria. 

Quinto.  Utrum  opera  praedicta  valeant  ad  poenae  infernalis  mitigationem. 


ARTICULUS  I.  54 

OTRUM    HOMO    POSSIT   DE    UNO    PECCATO    SATISFACERE    SINE    ALIO. 

(S.  Thom.  ubi  sup.  ari.  5.  q.  1.  et  2.). 

Ad  primum  sic  proceditur.  Videtur,  quod  homo  possit  de  uno  peccato 
sine  alio  satisfacere:  eorum  enim,  quae  non  habent  connexionem  ad  invicem, 
unum  potest  auferri  sine  alio  :  sed  peccata  non  habent  ad  invicem  conne*k> 
nem;  alias  qui  haberet  unum,  haberet  omnia;  ergo  unum  potest  expiari  sine 
alio  per  satisfactionem. 

2.  Praeterea.  Deus  est  magis  misericors,  quam  homo:  sed  homo  recipit 
unius  debiti  solutionem  sine  alio;  ergo  et  Deus  satisfactionem  unius  peccati 
sine  alio. 

3.  Praeterea.  «  Satisfactio  »,  ut  in  litera  dicitur  (4.  Dist.$.)t  «  est  peccato- 
rum  causas  excidere,  nec  eorum  suggestionibus  aditum  indulgere  »:  sed  con- 
tingit  hoc  fieri  de  uno  peccato  sine  alio,  ut  si  aliquis  luxuriam  refraenet,  et 
avaritiae  insistat;  ergo  de  uno  peccato  potest  fieri  satisfactio  sine  alio. 

Sed  contra.  Isa.  58.,jejunium  eorum,  qui  ad  contentiones,  etlites  jejuna- 
bant,  Deo  acceptum  non  erat,  licet  jejunium  sit  satisfactionis  opus:  sed  non 
potest  fieri  satisfactio,  nisi  per  opus  Deo  acceptum  ;  ergo  non  potest  qui  habet 
aliquod  peccatum,  Deo  satisfacere. 

Praeterea.  Satisfactio  est  medicina  curans  peccata  praeterita,  et  praeser* 
vans  a  futuris,  ut  dictum  est  (q.  12.  art.  y):  sed  peccata  non  possunt  sine  gratia 
evitari;  ergo  cum  quodlibet  peccatum  gratiam  auferat,  non  potest  de  uno 
peccato  sine  alio  fieri  satisfactio. 

Respondeo  dicendum,  quod  quidam  dixerunt.  quod  potest  de  uno  pec- 
cato satisfieri  sine  alio,  ut  Magister  in  litera  dicit  (4.  Dist.  15.)  :  sed  hoc  non 
potest  esse;  cum  enim  per  satisfactionem  tolli  debeat  offensa  praecedens, 
oportet  quod  talis  sit  modus  satisfactionis,  qui  competat  ad  tollendam  offen- 
sam  ;  offensae  autem  ablatio  est  amicitiae  restitutio  ;  et  ideo  si  aliquid  sit,  quod 
amicitiae  restitutionem  impediat,  etiam  apud  homines,  satisfactio  esse  non 
potest.  Cum  ergo  quodlibet  peccatum  amicitiam  charitatis  impediat,  quae  est 
hominis  ad  Deum,  impossibile  est,  ut  homo  de  uno  peccato  satisfaciat,  alio 
retento  ;  sicut  nec  homini  satisfaceret,  qui  prò  alapa  ei  data  se  ei  prosterne- 
ret,  et  aliam  similem  daret. 

Ad  primum  ergo  dicendum,  quod  quia  peccata  non  habent  connexionem 
ad  invicem  in  aliquo  uno,  unum  potest  quis  incurrere  sine  alio  :  sed  unum  et 
idem  est,  secundum  quod  omnia  peccata  remittuntur,  et  ideo  remissiones  di- 
versorum  peccatorum  connexae  sunt;  et  ideo  de  uno  sine  alio  satisfactio  fieri 
non  potest. 

Ad  secundum  dicendum,  quod  in  obiigatione  debiti  non  est  nisi  inaequa- 
litas  justitiae  opposita,  quiaunus  rem  alterius  habet:  et  ideo  ad  restitutionem 

non  exigitur,  nisi  quod  restituatur  aequalitas  justitiae;  quod  quidera  potest 
fieri  de  uno  debito,  et  non  de  alio:  sed  ubi  est  offensa,  ibi  est  inaequalitas 
non  tantum  justitiae  opposita,  sed  etiam  amicitiae,  et  ideo  ad  hoc  quod  per 
satisfactionem  offensa  tollatur,  non  solum  oportet  quod  aequalitas  justitiae 
restituatur  per  recompensationem  aequalis  poenae,  sed  etiam  quod  restituatur 
amicitiae  aequalitas:  quod  non  potest  fieri,  dum  aliquid  est,  quod  amicitiam 
impediat. 

Ad  tertium  dicendum,  quod  «  unum  peccatum  suo  pondere  ad  aliud 
trahit  »,  ut  Gregor.  dicit  (lib.  2;.  Mordi,  cap.  9.  a  princ.  et  ìwm.  11.  in  E\ech. 
a  med.);  et  ideo  qui  unum  peccatum  retinet,  non  sufficienter  causas  alterius 
peccati  excidit. 

ARTICULUS  IL  55 

UTRUM  QUTS  EXTRA  CHARITATEM  EXISTENS  POSSIT  SATISFACERE 
DE  PECCATIS  ANTE  CONTRITIS. 

Ad  secundum  sic  proceditur.  Videtur,  quod  qui  de  omnibus  peccatis  con- 
tritus  fuit  prius,  et  postea  in  peccatum  incidit,  de  aliis  peccatis,  quae  sibi  per 
contritionem  dimissa  fuerunt,  satisfacere  possit  extra  charitatem  existens: 
dicit  enim  Daniel  Nabuchodonosori,  Dan.  4.:  Peccata  tua  eleemosynis  redime: 
sed  ipse  adhuc  peccator  erat,  quod  sequens  poena  demonstrat;  ergo  potest 
in  peccato  existens  satisfacere. 

2.  Praeterea.  Nemo  scit,  utrum  sit  dìgnus  odio,  vel  amore  (Eccle.  y.)  ;  si 
ergo  non  possit  fieri  satisfactio,  nisi  ab  eo  qui  est  in  charitate,  nullus  sciret 
se  satisfecisse  ;  et  hoc  est  inconveniens. 

3.  Praeterea.  Ex  intentione,  quam  homo  habet  in  principio  actus,  totus 
actus  informatur:  sed  poenitens,  quando  poenitentiam  inchoavit,  in  charitate 
erat;  ergo  tota  satisfactio  sequens  ex  Illa  charitate  intentionem  ejus  infor- 
mante efficaciam  habebit. 

4.  Praeterea.  Satisfactio  consistit  in  quadam  adaequatlbne  culpae  ad 
poenam:  sed  talis  adaequatio  poenae  potest  etiam  fieri  in  eo,  qui  charitatem 
non  habet;  ergo,  etc. 

Sed  contra. Proverb.  io.:  Universa  delieta  operit  charilas :  sed  satisfactionis 
virtus  est  delere  delieta  ;  ergo  sine  charitate  non  habet  suam  virtutem. 

Praeterea.  Praecipuum  opus  in  satisfactione  est  eleemosyna:  sed  elee- 
mosyna  extra  charitatem  facta  non  valet,  ut  patet  1.  Corinth.  13.:  Si  distri- 
buero  in  cibos  pauperum,  etc;  ergo  nec  satisfactio  aliqua  est  cum  peccato 
mortali. 

Respondeo  dicendum,  quod  quidam  dixerunt,  quod  postquam  omnia  pec- 
cata per  praecedentem  contritionem  remissa  sunt,  si  aliquis  ante  satisfactio- 
nem peractam  in  peccatum  decidat,  et  in  peccato  existens  satisfaciat,  satisfa- 
ctio talis  ei  valet;  ita  quod  si  in  peccato  ilio  moreretur,  in  inferno  de  illis 
peccatis  non  puniretur.  Sed  hoc  non  potest  esse,  quia  in  satisfactione  oportet 
quod  amicitia  restituta,  etiam  justitiae  aequalitas  restituatur,  cujus  contrarium 
amicitiam  tollit,  ut  Philos.  in  9.  Ethic.  dicit  (cap.  1.  et  }.);  aequalitas  autem 
in  satisfactione  ad  Deum  non  est  secundum  aequivalentiam,  sed  magis  se- 
cundum acceptationem  ipsius;  et  ideo  oportet,  quod  etiamsi  jam  orfensa  sit 
dimissa  per  praecedentem  contritionem,  opera  satisfactoria  sint  Deo  accepta; 
quod  dat  eis  charitas  :  et  ideo  sine  charitate  opera  facta  non  sunt  satisfactoria. 

Ad  primum  ergo  dicendum,  quod  consilium  Danielis  intelligitur,  quod  a 
peccato  cessaret,  et  poeniteret,  et  sic  per  eleemosynas  satisfaceret. 

Ad  secundum  dicendum,  quod  sicut  homo  nescit  prò  certo,  utrum  cb&» 
ritatem  habuerit  in  satisfaciendo,  vel  habeat,  ita  etiam  nescit  prò  certo,  utrv.m 
piene  satisfecerit  :  et  ideo  dicitur  Eccli.  5.:  De  propitialo  peccalo  noli  esse  sin  e 
meta;  nec  tamen  exigitur,  quod  propter  hunc  metum  homo  satisfactionem 
expletam  iteret,  si  conscientiam  peccati  mortalis  non  habeat;  quamvis  enim 
poenam  non  expiet  per  hujusmodi  satisfactionem,  tamen  non  incurrit  reatum 
omissionis  ex  satisfactione  neglecta;  sicut  nec  ille  qui  accedit  ad  Eucharistiam 
sine  conscientia  peccati  mortalis,  cui  subjacet,  reatum  indignae  sumptionis 
incurrit. 

Ad  tertium  dicendum,  quod  intentio  illa  interrupta  est  per  peccatum 
sequens  :  et  ideo  non  dat  vim  aliquam  operibus  post  peccatum  factis. 

Ad  quartum  dicendum,  quod  non  potest  fieri  adaequatio  sufficiens,  nec 
secundum  divinam  acceptationem,  nec  secundum  aequivalentiam;  ideo  ratio 
illa  non  sequitur. 

ARTICULUS  III.  56 

UTRUM  VALERE  INCIPIAT   SATISFACTIO   PRAECEDENS   HOMINI, 
POSTQUAM    CHARITATEM    HABUERIT. 

Ad  tertium  sic  proceditur.  Videtur,  quod  postquam  homo  charitatem  ha- 
buerit valere  incipiat  satisfactio  praecedens,  quia  super  illud  Levit.  25.:  Si 
attenuatus  frater  tuus,  etc.  dicit  Gloss.  (interi,  implic.  et  sparsim)  «  quod  fru- 
ctus  bonae  conversationis  debent  computari  ex  eo  tempore,  quo  peccavit  »: 
sed  non  computarentur,  nisi  aliquam  efficaciam  accipercnt,  ex  charitate  se- 
quenti;  ergo  post  charitatem  recuperatam  valere  incipiunt. 

2.  Praeterea.  Sicut  efficacia  satisfactionis  impeditur  per  peccatum,  ita 
efficacia  baptismi  impeditur  per  fictionem:  sed  baptismus  incipit  valere  re- 
cedente fictione;  ergo  satisfactio  recedente  peccato. 

3.  Praeterea.  Si  alicui  prò  peccatis  commissis  injuncta  fuerint  jejunia, 
et  in  peccatum  cadtns  ea  perfecerit,  non  injungitur,  cum  iterum  confitetur, 
ut  jejunia  illa  iteret:  injungeretur  autem  ei,  si  per  ea  satisfactio  non  imple- 
Tetur;  ergo  per  poenitentiam  sequentem  opera  praecedentia  satisfaciendi  effi- 
caciam accipiunt. 

Sud  contra.  Opera  extra  charitatem  facta  ideo  non  erant  satisfactoria, 
quia  fuerunt  mortua:  sed  per  poenitentiam  non  vivifìcantur;  ergo  nec  inci- 
piunt esse  satisfactoria. 

Praeterea.  Charitas  non  informat  actum,  nisi  qui  ab  ipsa  aliqualiter  pro- 
cedit:  sed  opera  non  possunt  esse  Deo  accepta,  ac  per  hoc  nec  satisfactoria, 
nisi  sint  charitate  informata;  ergo  cum  opera  facta  extra  charitatem  nullo 
modo  ex  charitate  processerint,  vel  de  caetero  procedere  possint,  nullo  modo 
poterunt  in  satisfactionem  computari. 

Respondeo  dicendum,  quod  quidam  dixerunt,  quod  opera  in  charitate 
facta,  quae  viva  dicuntur,  sunt  meritoria  vitae  aeternae,  et  satisfactoria  re- 
spectu  poenae  dimittendae,  et  quod  per  charitatem  sequentem  opera  extra 
charitatem  facta  vivifìcantur  quantum  ad  hoc  quod  sunt  satisfactoria,  sed  non 
•quantum  ad  hoc  quod  sunt  meritoria  vitae  aeternae.  Sed  hoc  non  potest  esse, 
quia  utrumque  habent  ex  eadem  ratione  opera  ex  charitate  facta,  scilicet  ex 

hoc  quod  sunt  Deo  grata  :  unde  sicut  charitas  adveniens  non  potest  opera 
extra  charitatem  facta  grata  facere  quantum  ad  unum,  ita  nec  quantum  ad 
aliud. 

Ad  primum  ergo  dicendum,  quod  non  debet  intelligi,  quod  fructus  com- 
putentur  a  tempore,  quo  primo  in  peccato  fuit,  sed  a  tempore,  in  quo  pec- 
care cessavit,  quo  scilicet  ultimo  in  peccato  fuit:  vel  intelligitur,  quod  statim 
post  contritus  fuit,  et  fecit  multa  bona,  antequam  confiteretur.  Vel  dicendum, 
quod  quanto  est  major  contritio,  tanto  magis  diminuit  de  poena,  et  quanto 
aliquis  plura  bona  facit  peccato  existens,  magis  se  ad  gratiam  contritionis 
disponit;  et  ideo  probabile  est,  quod  minoris  poenae  sit  debitor,  et  propter 
hoc  deberent  a  sacerdote  discrete  computari.  ut  ei  minorem  poenam  injungat, 
inquantum  invenit  eum  melius  dispositum. 

Ad  secundum  dicendum,  quod  baptismus  imprimit  characterem  in  anima, 
non  autem  satisfactio;  et  ideo  adveniens  charitas,  quae  fictionem  tollit,  et 
peccatum,  facit  quod  baptismus  effectum  suum  habeat  ;  non  autem  facit  hoc  de 
satisfactione.  Et  praeterea  baptismus  eie  ipso  opere  operato  justificat,  quod 
non  est  hominis,  sed  Dei;  et  ideo  non  eodera  modo  mortifìcatur,  sicut  et  sa- 
tisfactio, quac  est  opus  hominis. 

Ad  tertium  dicendum,  quod  aliquae  satisfa  e  ti  ones  sunt,  ex  quibus  manet 
aliquis  effectus  in  satisfacientibus,  etiam  postquam  actus  satisfactionistransiit: 
sicut  ex  jejunio  manet  corporis  debilitano,  et  ex  eleemosynarum  largitione 
substantiae  diminutio,  et  sic  de  similibus.  Et  tales  satisfactiones  in  peccatis 
factae  non  oportet  quod  iterentur,  quia  quantum  ad  hoc  quod  de  eis  manet, 
per  poenitentiam  Deo  acceptae  sunt.  Satisfactiones  autem,  quae  non  relin- 
quunt  aliquem  effectum  in  satisfaciente,  postquam  actus  transiit,  oportet  quod 
iterentur,  sicut  est  de  oratione,  et  similibus:  actus  autem  interior,  quia  tota- 
liter  transit,  nullo  modo  vivificatur,  sed  oportet  quod  iteretur. 


ARTICULUS  IV.  57 

UTRUM  OPERA  EXTRA  CHARITATEM  FACTA 
SINT  ALICUJUS  BONI  MERITORIA. 

Ad  quartum  sic  proceditur.  Videtur,  quod  opera  extra  charitatem  facta 
sintalicujus  boni  meritoria,  saltem  temporalis,  quia  sicut  se  habet  poena  ad 
malum  actum,  ita  se  habet  praemium  ad  bonum:  sed  nullum  malum  factum 
apud  Deum  justum  judicem  est  impunitum;  ergo  nec  aliquod  bonum  irre- 
muneratum,  et  sic  per  illud  bonum  aliquid  meretur. 

2.  Praeterea.  Merces  non  datur  nisi  merito:  sed  operibus  extra  charita- 
tem factis  merces  datur;  unde  dicitur  Matth.  5.  de  illis,  qui  propter  gloriam 
humanam  opera  bona  faciunt,  quod  receperunt  mercedem  suam;  ergo  opera 
illa  fuerunt  alicujus  boni  meritoria. 

3.  Praeterea.  Duo  existentes  in  peccato,  quorum  unus  multa  bona  facit 
ex  genere,  et  circumstantià,  alius  autem  nulla,  aequaliter  propinque  non  se 
habent  ad  recipiendum  bona  a  Deo,  alias  non  esset  ei  consulendum,  ut  ali- 
quid  boni  faceret:  sed  qui  magis  appropinquat  Deo,  magis  de  bonis  ejus  per- 
cipit;  ergo  iste  per  opera  bona,  quae  facit,  aliquid  boni  a  Deo  meretur. 

Sed  contra  est,  quod  August.  dicit,  quod  peccator  non  est  dignus  pam, 
quo  vescitur  ;  ergo  non  potest  aliquid  a  Deo  mereri. 

Pmeterea.  Qui  nihil  est,  non  potest  aliquid  mereri:  sed  peccator,  cum 
non  habeat  charitatem,  nihil  est  secundum  esse  spirituale,  ut  patet  1.  Cor.  13.; 
ergo  non  potest  aliquid  mereri. 

Respondeo  dicendum,  quod  meritum  proprie  dicitur  actio,  qua  efficitur, 
ut  ei  qui  agit,  sit  justum  aliquid  dari.  Sed  justitia  dupliciter  dicitur:  uno  modo 
proprie,  quae  scilicet  respicit  debitum  ex  parte  recipientis  ;  alio  modo  quasi 
similitudinarie,  quae  scilicet  respicit  debitum  ex  parte  dantis  ;  aliquid  enim 
decet  dantem  dare,  quod  tamen  non  habet  recipiens  debitum  recipiendi:  et 
sic  justitia  dicitur  «  decentia  divinae  bonitatis  »  ;  sicut  Anselm.  dicit  (in  Proso- 
fogio,  cap.  io.)j  quod  «  Deus  justus  est,  cum  peccatoribus  parcit;  quia  eum 
decet  ».  Et  secundum  hoc  etiam  meritum  dupliciter  dicitur  :  uno  modo  actus 
ille,  per  quem  efficitur,  ut  ipse  agens  habeat  debitum  recipiendi;  et  hoc  vo- 
catur  meritum  condigni:  alio  modo  ille,  per  quem  efficitur,  ut  sit  debitum 
dandi  in  dante  secundum  decentìam  ipsiusjet  ideo  hoc  meritum  dicitur  me- 
ritum congrui.  Cum  autem  in  omnibus  illis,  quae  gratis  dantur,  prima  ratio 
dandi  sit  amor,  impossibile  est  quod  aliquis  proprie  sibi  debitum  faciat,  qui 
amicitia  caret;  et  ideo  cum  omnia  et  temporalia,  et  aeterna  ex  divina  libe- 
ralitate  nobis  donentur,  nullus  acquirere  potest  debitum  recipiendi  aliquod 
illorum,  nisi  per  charitatem  ad  Deum;  et  ideo  opera  extra  charitatem  facta 
non  sunt  meritoria  ex  condigno  neque  aeterni,  neque  temporalis  alicujus 
boni  apud  Deum.  Sed  quia  divinam  bonitatem  decet,  ut  ubicumque  disposi- 
tionem  invenit,  perfectionem  adjiciat,  ideo  ex  merito  congrui  dicitur  aliquis 
mereri  aliquod  bonum  per  opera  bona  extra  charitatem  facta;  et  secundum 
hoc  opera  ista  ad  triplex  bonum  valent,  scilicet:  ad  temporalium  consecu- 
tionem,  ad  dispositionem  ad  gratiam,  et  ad  assuetudinem  bonorum  operum. 
Quia  tamen  hoc  meritum  non  proprie  dicitur  meritum,  ideo  magis  conce- 
dendum  est,  quod  hujusmodi  opera  non  sint  alicujus  boni  meritoria,  quam 
quod  sint. 

Ad  primum  ergo  dicendum,  quod,  sicut  Philos.  dicit  in  8.  Ethic.  (cap.  ult.), 
quia  fìlius  per  omnia,  quae  facere  potest,  nihil  aequale  reddere  patri  potest 
his,  quae  a  patre  recÌDÌt,  ideo  nunquam  pater  debitor  filii  efficitur:  et  multo 
minus  homo  potest  propter  aequivalentiam  operis  Deum  sibi  constituere  de- 
bitorem.  Et  ideo  nullum  opus  nostrum  ex  quantitate  suae  bonitatis  habet, 
quod  aliquid  mereatur,  sed  habet  ex  vi  charitatis,  quae  facit  ea  quae  sunt 
amicorum,  esse  communia.  Unde  quantumeumque  sit  opus  bonum  extra 
charitatem  factum,  non  facit,  proprie  loquendo,  in  nomine  debitum  aliquid 
a  Deo  recipiendi:  sed  opus  malum  ex  quantitate  suae  malitiae  secundum 
aequivalentiam  poenam  meretur,  quia  ex  parte  Dei  non  sunt  nobis  aliqua 
mala  facta,  sicut  bona;  et  ideo,  quamvis  opus  malum  mereatur  poenam  ex 
condigno,  non  tamen  opus  bonum  sine  charitate  meretur  ex  condigno  praemium. 
Ad  secundum,  et  tertium  dicendum,  quod  procedunt  de  merito  congrui; 
aliae  autem  rationes  procedunt  de  merito  condigni. 

ARTICULUS  V.  58 

UTRUM    OPERA   PRAED1CTA   VALEANT    AD    MITIGATIONEM 
POENARUM   INFERNALIUM. 

Ad  quintum  sic  proceditur.  Videtur,  quod  opera  praedicta  non  valeant 
ad  poenae  infernalis  mitigationem,  quia  secundum  quantitatem  culpae  erit 

quantitas  poenae  in  inferno:  sed  opera  extra  charitatem  facta  non  minuunt 
quantitatem  peccati;  ergo  nec  infernales  poenae. 

2.  Praeterea.  Poena  infernalis,  quamvis  sit  duratione  infinita,  tamen  in- 
tensione finita  est  :  sed  quodlibet  finitum  consumitur,  aliqua  finita  subtractione 
facta:  si  ergo  opera  extra  charitatem  facta  aliquid  subtraherent  de  poena 
debita  prò  peccatis,  contingeret  tantum  multiplicari  illa  opera,  quod  totaliter 
tolleretur  poena  inferni,  quod  falsum  est. 

3.  Praeterea.  Suffragia  Ecclesiae  sunt  magis  efficacia,  quam  opera  extra 
charitatem  facta  :  sed,  sicut  ait  August.  in  Enchir.  (cap.  no.),  «  damnatis  in 
inferno  non  prosunt  suffragia  Ecclesiae  »  ;  poenae  ergo  multo  minus  per 
opera  extra  charitatem  facta  mitigantur. 

Sed  contra  est,  quod  idem  Augustinus  dicit  in  Enchir.  (ibid.)  :  «  Quibus 
prosunt,  aut  ad  hoc  prosunt,  ut  sit  piena  remissio,  aut  certe  tolerabilior  fiat 
ipsa  damnatio  ». 

Praeterea.  Magis  est  fa  e  ere  bonum,  quam  dimittere  malum:  sed  dimittere 
malum  semper  vitat  poenam,  etiam  in  eo  qui  charitate  caret;  ergo  multo 
fortius  facere  bonum. 

Respondeo  dicendum,  quod  diminuere  poenam  infernalem  potest  intel- 
legi  duplicità:  uno  modo  ita  quod  quis  liberetur  a  poena,  quam  jam  meruit; 
et  sic  cum  nullus  liberetur  a  poena,  nisi  sit  absolutus  a  culpa,  quia  effectus 
non  diminuuntur,  neque  tolluntur,  nisi  diminuta,  vel  ablata  causa,  per  opera 
extra  charitatem  facta,  quae  neque  culpam  tollere,  neque  diminuere  possunt, 
poena  inferni  mitigari  non  potest:  alio  modo  ita  quod  meritum  poenae  im- 
pediatur;et  sic  hujusmodi  opera  minuunt  poenam  inferni  :  pruno,  quia  homo 
reatum  omissionis  evadit,  qui  hujusmodi  opera  perficit;  secundo,  quia  hujus- 
modi opera  aliquo  modo  ad  bonum  disponunt,  ut  homo  ex  minori  contemptu 
peccata  faciat,  atque  etiam  a  multis  peccatis  per  hujusmodi  opera  retrahatur: 
verumtamen  diminutionem,  vel  dilationem  temporalis  poenae  merentur  hu- 
jusmodi opera,  sicut  patet  de  Achab  3.  Reg.  21.,  eodem  modo  sicut  et  ho- 
norum temporalium  consecutionem.  Quidam  autem  dicunt,  quod  diminuunt 
poenam  inferni,  non  subtrahendo  aliquid  de  ipsa  quantum  ad  substanti  ara, 
sed  fortificando  subjectum,  ut  melius  sustinere  possit  :  sed  hoc  non  potest 
esse,  quia  f ortificatio  non  est  nisi  ex  ablatione  passibilitatis  ;  passibilitas  au- 
tem est  secundum  mensuram  culpae,  et  ideo  si  culpa  non  diminuitur,  nec 
subjectum  fortificari  potest.  Quidam  etiam  dicunt,  quod  diminuitur  poena 
quantum  ad  vermem  conscientiae,  licet  non  quantum  ad  ignem:  sed  hoc 
etiam  nihil  est,  quia  sicut  poena  ignis  aequatur  culpae,  ita  etiam  poena  re- 
morsionis  conscientiae;  unde  similis  ratio  est  de  utroque. 

Et  per  hoc  patet  solutio  ad  objecta. 

QUAESTIO  XV. 

DE    HIS    PER    QUAE    FIT    SATISFACTIO, 
IN  TRES  ARTICULOS  DIVISA. 

Deinde  considerandum  est  de  his,  per  quae  satisfactio  fit. 

Circa  quod  quaeritntur  tria. 

Primo.  Utrum  satisfactionem  oporteat  fieri  per  opera  poenalia. 

Secundo.  Utrum  flagella,  quibus  a  Deo  in  hac  vita  homo  punitur,  sint 
satisfactoria. 

Tertio.  Utrum  convenienter  enumerentur  opera  satisfactoria,  cum  dici- 
tur,  quod  sunt  tria,  scilicet  cleemosyna,  jejunium,  et  oratio. 

ARTICULUS  I.  59 

UTRUM  OPORTEAT  FIERI   SATISFACTIONEM    PER  OPERA  POENALIA. 

Ad  primum  sic  proceditur.  Videtur,  quod  satisfactionem  non  oporteat 
fieri  per  opera  poenalia,  quia  per  satisfactionem  oportet  fieri  recompensatio- 
nem  ad  divinam  ofFensam:  sed  nulla  recompensatio  videtur  fieri  per  opera 
poenalia,  quia  Deus  non  delectatur  in  poenis  nostris,  ut  Job  3.  patet;  ergo 
non  oportet  satisfactionem  per  opera  poenalia  fieri. 

2.  Praeterea.  Quanto  aliquod  opus  ex  majori  charitate  procedit,  tanto 
minus  est  poenale,  quia  charitas poenam  non  habet,  ut  dicitur  i.Joan.  4.;  si  ergo 
oporteat  opera  satisfactoria  esse  poenalia,  quanto  magis  sunt  ex  charitate 
facta,  tanto  minus  erunt  satisfactoria,  quod  falsum  est. 

3.  Praeterea.  «  Satisfacere  »,  ut  dicit  Anselm.  (lib.  1.  :  dir  Deus  homo, 
cap.  11.  ad  fin.),  «  est  honorem  debitum  Deo  impendere  »;  sed  hoc  etiam 
aliis  quam  operibus  poenalibus  fieri  potest;  ergo  satisfactionem  non  oportet 
poenalibus  operibus  fieri. 

Sed  contra  est,  quod  Greg.  dicit  (hom.  20.  in  Evang.  dliquant.  ante  med.); 
«  Justum  est,  ut  peccator  tanto  majora  sibi  inferat  lamenta  per  poenitentiam, 
quanto  majora  sibi  intulit  damna  per  culpam  ». 

Praeterea.  Per  satisfactionem  oportet  peccati  vulnus  sanari  perfecte  :  sed 
peccatorum  medicinae  sunt  poenae,  ut  Philosophus  dicit  in  2.  Ethic.  (cap.  5. 
ante  med.)  ;  ergo  oportet,  quod  per  poenalia  opera  satisfactio  fiat. 

Respondeo  dicendum,  quod  satisfactio,  ut  dictum  est  (q.  12.  art.  3.),  re- 
spectum  habet  et  ad  praeteritam  offensam,  prò  qua  recompensatio  fit  per 
satisfactionem,  et  etiam  ad  futuram  culpam,  a  qua  per  eam  praeservamur; 
et  quantum  ad  utrumque  exigitur,  quod  satisfactio  per  opera  poenalia  fìat: 
recompensatio  enim  offensae  importat  adaequationem,  quam  oportet  esse 
ejus  qui  offendit,  ad  eum  in  quem  offensa  commissa  est.  Adaequatio  autem 
in  humana  justitia  attenditur  per  subtractionem  ab  uno,  qui  plus  habet  justo, 
et  additionem  ad  alterum,  cui  subtractum  est  aliquid:  quamvis  autem  Deo, 
quantum  est  ex  parte  ejus,  nihil  subtrahi  possit,  tamen  peccator,  quantum 

in  ipso  est,  aliquid  ei  subtraxit  peccando,  ut  dictum  est  (q.  12.  art.  5.  ad  4.)  : 
unde  oportet,  ad  hoc  quod  recompensatio  fiat,  quod  aliquid  subtrahatur  a 
peccante  per  satisfactionem,  quod  in  honorem  Dei  cedat.  Opus  autem  bonum, 
ex  hoc  quod  est  hujusmodi,  non  subtrahit  aliquid  ab  operante,  sed  magis 
perficit  ipsum;  unde  subtractio  non  potest  fieri  per  opus  bonum,  nisi  poenale 
sit;  et  ideo  ad  hoc  quod  aliquod  opus  sit  satisfactorium,  oportet  quod  sit 
bonum,  ut  in  honorem  Dei  sit,  et  poenale,  ut  per  hoc  aliquid  peccatori  sub- 
trahatur. Similiter  etiam  poena  a  culpa  futura  praeservat,  quia  non  facile 
homo  ad  peccata  redit,  ex  quo  poenam  expertus  est;  unde,  secundum  Philos. 
(Ice.  sitp.  cit.),  poenae  medicinae  sunt. 

Ad  primum  ergo  dicendum,  quod  quamvis  Deus  non  delectetur  in  poenis, 
ut  sunt  poenae,  delectatur  tamen  in  eis,  ut  sunt  justae;  et  sic  satisfactoriae 
esse  possunt. 

Ad  secundum  dicendum,  quod  sicut  in  satisfactione  consideratur  poena- 
litas,  ita  et  in  merito  consideratur  difficultas  :  diminutio  autem  difficultatis, 
quae  est  ex  parte  ipsius  actus,  diminuit  caeteris  paribus  meritum;  sed  dimi- 
nutio difficultatis  ;  quae  est  ex  promptitudine  voluntatis,  non  diminuit  meri- 
tum, sed  auget:  et  similiter  diminutio  poenalitatis  ex  promptitudine  volun- 
tatis, quam  facit  charitas,  non  diminuit  efficaciam  satisfactionis,  sed  auget. 

Ad  tertium  dicendum,  quod  debitum  prò  peccato  est  recompensatio  of- 
fensae,  quae  sine  poena  pcccantis  non  fit;  et  de  tali  debito  Anselmus  intelligit. 

ARTICULUS  IL  60 

UTRUM   FLAGELLA   PRAESENTIS    VITAE    SINT    SATISFACTORIA. 

Ad  secundum  sic  proceditur.  Videtur,  quod  flagella,  quibus  a  Deo  in  hac 
vita  punimur,  non  possint  satisfactoria  esse:  nihil  enim  potest  esse  satisfa- 
ctorium, nisi  quod  est  meritorium,  ut  ex  dictis  patet  (q.  praec.  art.  2.):  sed 
non  meremur  nisi  per  ea  quae  in  nobis  sunt;  cum  ergo  flagella,  quibus  a 
Deo  punimur,  non  sint  in  nobis,  videtur  quod  satisfactoria  esse  non  possint. 

2.  Praeterea.  Satisfactio  tantum  honorum  est:  sed  hujusmodi  flagella 
etiam  malis  inducuntur,  et  praecipue  eis  debentur;  ergo  non  possunt  esse 
satisfactoria. 

3.  Praeterea.  Satisfactio  respicit  peccata  praeterita:  sed  aliquando  ista 
flagella  infliguntur  illis,  qui  peccata  non  habent,  sicut  de  Job  patet;  ergo 
videtur,  quod  non  sint  satisfactoria. 

Sed  contra  est,  quod  dicitur  Rom.  5.:  Tribulatio  patientiam  operatur, 
patullila  autem  probationem,  id  est  «  a  peccato  purgationem  »,  ut  Gloss.  (interi.) 
ibidem  dicit;  ergo  flagella  hujus  vitae  peccata  purgant:  et  sic  sunt  satisfa- 
ctoria. 

Praeterea.  Ambros.  dicit  (sup.  Psal.  118.  octonar.  18.  parum  aprine):  «Et 
si  fides  »,  idest  peccati  conscientia,  «desit,  poena  satisfacit»;  ergo  hujus  vitae 
flagella  sunt  satisfactoria. 

Respondeo  dicendum,  quod  recompensatio  offensae  praeteritae  potest 
fieri  ab  eo  qui  offendit,  et  ab  alio:  quando  autem  fit  ab  alio,  talis  recom- 
pensatio vindicationis  magis,  quam  satisfactionis  rationem  habet:  quando  au- 
tem fit  ab  ipso  qui  offendit,  rationem  satisfactionis  habet;  unde  si  flagella, 
quae  prò  peccatis  a  Deo  infliguntur,  fiant  aliquo  modo  ipsius  patientis,  ratio- 
nem satisfactionis  accipiunt.  Fiunt  autem  ipsius,  inquantum  ea  acceptat  ad 

purgationem  peccatorum,  eis  utens  patienter.  Si  autem  omnino  eis  per  im- 
patientiam  dissentiat,  tunc  non  efficiuntur  aliquo  modo  ipsius,  et  ideo  non 
habent  rationem  satisfactionis,  sed  vindicationis  tantum. 

Ad  primum  ergo  dicendum,  quod  quamvis  illa  flagella  non  sint  omnino 
in  potestate  nostra,  tamen  quantum  ad  aliquid  sunt,  ut  scilicet  eis  patienter 
utamur,  et  sic  homo  facit  de  necessitate  virtutem;  unde  et  meritoria,  et  sa- 
tisfactoria  esse  possunt. 

Ad  secundum  dicendum,  quod,  sicut  «  sub  eodem  igne  »,  ut  Augustinus 
dicit  (lib.  1.  de  Civ.  Dei,  cap.  8.  ad  fin.),  «  aurum  rutilat,  et  palea  fumat  », 
ita  etiam  eisdem  flagellis  et  boni  purgantur,  et  mali  magis  inficiuntur  per 
impatientiam;  et  ideo  quamvis  flagella  sint  communia,  tamen  satisfactio  tan- 
tum est  bonorum. 

Ad  tertiuai  dicendum.  quod  flagella  respectum  habent  ad  culpam  prae- 
teritam  semper,  sed  non  semper  ad  culpam  personae,  sed  quandoque  ad 
culpam  naturae  ;  si  enim  in  humana  natura  nulla  culpa  praecessisset,  nulla 
poena  fuisset:  sed  quia  culpa  in  natura  praecessit,  personae  alicui  divinitus 
poena  infertur  sine  culpa  personae,  ad  meritum  virtutis,  et  cautelam  peccati 
sequentis.  Et  baec  etiam  duo  necessaria  sunt  in  satisfactione:  oportet  enim 
esse  opus  meritorium.  ut  honor  Deo  exhibeatur  :  et  oportet  esse  virtutum 
custodiam,  ut  a  futuri?  pcccatis  praeservemur. 

ARTICULUS  III.  61 

UTRUM  CONVENIENTER  ENUMEREXTUR  OPERA  SATISFACTORIA. 

Ad  tertium  sic  proceditur.  Videtur.  quod  inccnvenienter  enumerentur 
opera  satisfactoria,  cura  dicitur  quod  sint  irta',  deemosyna,  jejunium,  etoratio, 
quia  opus  satisfactorium  debet  esse  poenale;  sed  oratio  poenam  non  babet, 
cum  sit  contra  poenae  tristitiam  medicina  secundum  delectationem  ;  unde 
dicitur  Jacob.  5.:  Tristatur  aliquit  vesiram?  oret:  aequo  animo  est  ? psallat ;  ergo 
non  debet  computari  Inter  opera  satisfactoria. 

2.  Praeterea.  Omne  peccatum  vel  est  carnale,  vel  spirituale  :  sed,  sicut 
dicit  Hieron.  (in  illud  Marc.  9.'  Hoc  genus  daemoniomm),  «  jejunio  sanantur 
pestes  corporis,  oratione  pestes  mentis»;  ergo  non  debet  esse  aliquod  aliud 
opus  satisfactorium. 

3.  Praeterea.  Satisfactio  est  necessaria  ad  emundationem  peccatorum: 
sed  eleemosyna  ab  omnibus  peccatis  emundat,  Lue.  11.:  Date  eleemosynam, 
et  ecce  omnia  manda  sunt  vobis  ;  ergo  alia  duo  sunt  superflua. 

4.  Sed  contra  videtur,  quod  debeant  esse  plura,  quia  contraria  contrariis 
curantur:  sed  multo  plura  sunt  peccatorum  genera,  quam  tria  ;  ergo  debent 
plura  satisfactionis  opera  computari. 

5.  Praeterea.  Peregrinationes  etiam  injunguntur  prò  satisfactione,  et 
disciplinae,  sive  flagellationes,  quae  non  computantur  sub  aliquo  horum; 
ergo  insufHcienter  enumerantur. 

Respondeo  dicendum,  quod  satisfactio  debet  esse  talis,  per  quam  aliquid 
nobis  subtrahamus  ad  honorem  Dei:  nos  autem  non  habemusnisi  tria  bona, 
scilicet:  Iona  animae,  et  bona  corporis,  et  bona  fortunae,  scilicet  exteriora. 
Ex  bonis  quidem  fortunae  subtrahimus  nobis  aliquid  per  eleemosynam,  sed 
ex  bonis  corporis  per  jejunium;  ex  bonis  autem  animae  non  oportet  quod 
aliquid  subtrahamus   nobis  quantum  ad  essentiam,  vel  quantum  ad  diminu- 

tionem  ipsorum,  quia  per  ea  efficimur  Deo  accepti,  sed  per  hoc  quod  ea 
submittimus  Deo  totaliter;  et  hoc  fit  per  orationem.  Competit  etiam  iste 
numerus  ex  parte  illa,  qua  satisfactio  peccatorum  causas  excidit,  quia  ra- 
dices  peccatorum  tres  ponuntur  i.  Joan.  2.,  scilicet:  concupiscentia  carnis,  con- 
cupiscentia  oculorum,  et  superbia  vi tue:  contra  concupiscentiam  carnis  ordina- 
tur  jejunium  ;  contra  concupiscentiam  oculorum  ordinatur  eleemosyna;  contra 
superbiam  vitae  ordinatur  oratio,  ut  Augustine  dicit  super  Matthaeum.  Com- 
petit etiam  quantum  ad  hoc,  quod  satisfactio  est  peccatorum  suggestionibus 
aditum  non  indulgere,  quia  omne  peccatum  vel  in  Deum  committimus,  et 
contra  hoc  ordinatur  oratio  ;  vel  in  proximum,  et  contra  hoc  ordinatur  che- 
mosyna;  vel  in  nos  ipsos,  et  contra  hoc  ordinatur  jejunium. 

Ad  primum  ergo  dicendum,  quod  secundum  quosdam  duplex  est  oratio: 
quaedam  quae  est  contemplativorura,  quorum  conversatio  in  coelis  est,  et  talis, 
quia  totaliter  est  delectabilis,  non  est  satisfactoria:  alia  est,  quae  prò  peccatis 
gemitus  fundit,  et  talis'habet  poenam;  et  est  satisfactionis  pars.  Vel  dicen- 
dum, et  melius,  quod  quaelibet  oratio  habet  rationem  satisfactionis,  quia 
quamvis  habeat  suavitatem  spiritus,  habet  tamen  afflictionem  carnis.  quia, 
u:  dicit  Gregorius  super  Ezech.  (hom.  14.  inter  med.  et  fin.),  «  dum  crescit  in 
noois  fortitudo  amoris  intimi,  infìrmatur  procul  dubio  fortitudo  carnis  »,  unde 
et  nervus  femoris  Jacob  ex  lucta  angeli  emarcuisse  legitur  Gen.  32. 

Ad  secundum  dicendum,  quoa  peccatum  carnale  dicitur  dupliciter  :  uno 
modo,  quod  in  ipsa  delectatione  carnis  completur,  ut  gula,  et  luxuria;  alio 
modo,  quod  completur  in  his  quae  ad  carnem  ordinantur,  quamvis  non  in 
delectatione  carnis,  sed  in  delectatione  animae  magis  perficiatur,  ut  avaritia: 
unde  talia  peccata  sunt  quasi  media  inter  spiritualia,  et  carnalia,  et  ideo 
oportet,  quod  eis  etiam  aliqua  satisfactio  respondeat  propria,  scilicet  elee- 
mosyna. 

Ad  tertium  dicendum,  quod  quamvis  singula  istorum  trium  per  quandam 
convenientiam  singulis  peccatis  approprientur,  quia  congruum  est,  ut  in  quo 
quis  peccavit,  in  hoc  puniatur,  et  quod  peccati  commissi  per  satisfactionem 
radix  abscindatur,  tamen  quodlibet  horum  prò  quolibet  peccato  satisfacere 
potest:  unde  ei,  qui  non  potest  unum  ex  his  perfìcere,  injungitur  aliud,  et 
praecipue  eleemosyna,  quae  aliorum  vices  supplere  potest,  inquantum  alia 
satisfactionis  opera  per  eleemosynam  quisque  sibi  mercatur  quodammodo  in 
illis,  quibus  eleemosynam  tribuit;  unde  non  oportet,  quod  si  eleemosyna 
omnia  mundat  peccata,  propter  hoc  aliae  satisfactiones  superfluant. 

Ad  quartum  dicendum,  quod  quamvis  sint  multa  peccata  in  specie,  tamen 
omnia  ad  illas  tres  radices,  vel  ad  illa  tria  peccatorum  genera,  quibus  dixi- 
mus  (in  corp.  art.)  dictas  satisfactiones  respondere,  reducuntur. 

Ad  quintum  dicendum,  quod  quidquid  ad  afflictionem  corporis  pertinet, 
totum  ad  jejunium  refertur,  et  quidquid  in  proximi  utilitatem  expenditur, 
totum  eleemosynae  rationem  habet;  et  similiter  quaecumque  latria  exhibetur 
Deo,  orationis  accipit  rationem,  et  ideo  etiam  unum  opus  potest  habere  più- 
res  rationes  satisfaciendi. 

QUAESTIO    XVI. 


DE  SUSCiriENTIBUS  SACRAMENTUM  POENITENTIAE, 
IN  TRES  ARTICULOS  DIVISA. 

Deinde  considerandum  est  de  suscipientibus  sacramentimi  poenitentiae. 

Circa  quod  tria  quaeritniur. 

Primo.  Utrum  poenitentia  possit  esse  in  innocentibus. 
Secundo.  Utrum  in  sanctis,  qui  sunt  in  gloria. 
Tertio.  Utrum  in  angelis  seu  bonis,  seu  malis. 

ARTICULUS  I.  62 

UTRUM  POENITENTIA  POSSIT  ESSE  IN  INNOCENTIBUS. 

(S.  Thom.  4.  Dist.  14.  q.  1.  art.  3.  q.  2.). 

Ad  primum  sic  proceditur.  Videtur,  quod  in  innocentibus  poenitentia  esse 
non  possit,  quia  poenitentia  est  commissa  mala  piangere  :  sed  innocentes 
nullum  malum  commiserunt  ;  ergo  in  eis  poenitentia  non  est. 

2.  Praeterea.  Poenitentia  ex  suo  nomine  importat  poenam:  sed  inno- 
centibus non  debetur  poena;  ergo  in  eis  non  est  poenitentia. 

3.  Praeterea.  Poenitentia  in  idem  coincidit  cum  vindicativa  justitia:  sed 
omnibus  existentibus  innocentibus,  vindicativa  justitia  locum  non  haberet; 
ergo  nec  poenitentia,  et  ita  non  est  in  innocentibus. 

Sed  contra.  Omnes  virtutes  simul  infunduntur:  sed  poenitentia  est  vir- 
tus  ;  cum  ergo  in  baptismo  innocentibus  infundantur  aliae  virtutes,  infunditur 
etiam  et  poenitentia. 

Praeterea.  Ille  qui  nunquam  fuit  infirmus  corporaliter,  dicitur  sanabilis; 
ergo  et  similiter  ille  qui  nunquam  fuit  infirmus  spiritualiter:  sed  sicut  sanatio 
in  actu  a  vulnere  peccati  non  est  nisi  per  actum  poenitentiae,  ita  nec  sana- 
bilitas  nisi  per  habitum  poenitentiae;  ergo  ille  qui  nunquam  habuit  infirmi- 
tatem  peccati,  habet  habitum  poenitentiae. 

Respondeo  dicendum,  quod  habitus  medius  est  inter  potentiam,  et  actum; 
et  quia  remoto  priori,  removetur  posterius,  non  autem  e  converso,  ideo  re- 
mota potentia  ad  actum,  removetur  habitus,  non  autem  remoto  actu.  Et  quia 
subtractio  materiae  tollit  actum,  propter  hoc  quod  actus  non  potest  esse 
sine  materia,  in  quam  transit,  ideo  habitus  alicujus  virtutis  competit  alicui, 
cui  non  suppetit  materia,  propter  hoc  quod  suppetere  potest,  et  ita  in  actum 
exire,  sicut  pauper  homo  potest  habere  habitum  magnificentiae,  sed  non 
actum,  quia  non  habet  magnitudinem  divitiarum,  quae  sunt  materia  magni- 
ficentiae, sed  potest  habere.  Et  ideo  cum  innocentes  in  statu  innocentiae  non 
habeant  peccata  commissa,  quae  sunt  materia  poenitentiae,  sed  possint  ha- 
bere, actus  poenitentiae  in  eis  esse  non  potest,  sed  habitus  potest:  et  hoc,  si 
gratiam  habeant,  cum  qua  omnes  virtutes  infunduntur. 

Ad  primum  ergo  dicendum,  quod  quamvis  non  commiserint,  possunt 
tamen  committere,  et  ideo  eis  habitum  poenitentiae  habere  competit:  sed 
tamen  habitus  iste  nunquam  in  actum  exire  potest,  nisi  forte  respectu  venia- 
lium  peccatorum,  quia  peccata  mortalia  tollunt  ipsum;  nec  tamen  est  frustra, 
quia  est  perfectio  potentiae  naturalis. 

Ad  secundum  dicendum,  quod  quamvis  non  sit  debita  eis  poena  actu, 
tamen  in  eis  possibile  est  aliquid  esse,  prò  quo  eis  poena  debeatur. 

Ad  tertium  dicendum,  quod  remanente  potentia  ad  peccandum,  adhuc 
haberetlocum  vindicativa  justitia  secundum  habitum,  quamvis  non  secundum 
actum,  si  peccata  actu  non  essent. 

ARTICULUS  II.  63 

UTRUM    SANCTI    HOMINES,    QUI    SUNT    IN    GLORIA, 
HABEANT    POENITENTIAM. 

Ad  secundum  sic  proceditur.  Videtur,  quod  sancti  homines,  qui  sunt  in 
gloria,  non  habeant  poenitentiam,  quia,  sicut  dicit  Gregorius  in  Moral.  (lib.  4. 
cap.  idi.  ad  fin.),  «beati  peccatorum  recordantur,  sicut  nos  sani  sine  dolore 
dolorum  memoramur  »  :  sed  poenitentia  est  dolor  cordis;  ergo  sancti  in  pa- 
tria non  habent  poenitentiam. 

2.  Praeterea.  Sancti  in  patria  sunt  Christo  conformes:  sed  in  Christo 
non  fuit  poenitentia,  quia  nec  fides,  quae  est  principium  poenitentiae  ;  ergo 
nec  in  sanctis  in  patria  erit  poenitentia. 

3.  Praeterea.  Frustra  est  habitus,  qui  ad  actum  non  reducitur:  sed  sancti 
in  patria  non  poenitebunt  actu,  quia  sic  eis  esset  aliquid  contra  votum;  ergo 
non  est  in  eis  habitus  poenitentiae. 

4.  Sed  contra.  Poenitentia  est  pars  justitiae:  sed  justitia  est  perpetua, 
et  immortalis,  et  in  patria  remanebit;  ergo  et  poenitentia. 

5.  Praeterea.  In  vitis  Patrum  legitur  a  quodam  Patre  dictum,  quod  etiam 
Abraham  poenitebit  de  hoc,  quod  non  plura  bona  fecerit:  sed  magis  debct 
homo  poenitere  de  malo  commisso,  quam  de  bono  omisso,  ad  quod  non  te- 
nebatur,  quia  de  bono  tali  loquitur;  ergo  erit  ibi  poenitentia  de  malis  coni» 
missis. 

Respondeo  dicendum,  quod  virtutes  cardinales  remanebunt  in  patria,  sed 
secundum  actus,  quos  habent  in  fine  suo;  et  ideo  cura  poenitentiae  virtus 
sit  pars  justitiae,  quae  est  virtus  cardinalis,  quicumque  habet  habitum  poeni- 
tentiae in  hac  vita,  habebit  in  futura;  sed  non  habebit  eumdem  actum,  quem 
nunc  habet,  sed  alium,  scilicet  gratias  agere  Deo  prò  misericordia  relaxante 
peccata. 

Ad  primum  ergo  dicendum,  quod  illa  auctoritas  probat,  quod  non  habent 
eumdem  actum,  quem  hic  habet  poenitentia:  et  hoc  concedimus. 

Ad  secundum  dicendum,  quod  Christus  non  potuit  peccare,  et  ideo  ma- 
teria hujus  virtutis  non  competit  ei  nec  actu,  nec  potentia;  et  propter  hoc 
non  est  simile  de  ipso,  et  de  aliis. 

Ad  tertium  dicendum,  quod  poenitere,  proprie  loquendo,  prout  dicit 
actum  poenitentiae,  qui  nunc  est,  non  erit  in  patria  ;  nec  tamen  habitus  frustra 
erit,  quia  alium  actum  habebit. 

Quartum  concedimus:  sed  quia  quinta  ratio  probat,  quod  etiam  idem 
actus  poenitentiae  erit  in  patria,  qui  modo  est,  ideo: 

Ad  quintum  dicendum,  quod  voluntas  nostra  in  patria  omnino  erit  con- 
formis  voluntati  Dei:  unde  sicutDeus  voluntate  antecedente  vult  omnia  esse 
bona,  et  per  consequens  nihil  esse  mali,  non  autem  voluntate  consequente, 
ita  etiam  est  de  beatis;  et  talis  voluntas  improprie  dicitur  ab  ilio  sancto  Patre 
poenitentia. 

ARTICULUS  III.  64 

UTRUM    ANGELUS    SIT    SUSCEPTIVUS    POENITENTIAE. 

Ad  tertium  sic  proceditur.  Videtur,  quod  etiam  angelus  seu  bonus,  seu 
malus,  sit  susceptivus  poenitentiae,  quia  timor  est  initium  poenitentiae:  sed 
in  eis  est  timor,  Jacob.  2.:  Daemones  credunt,  et  contrtmiscunt]  ergo  in  eis  po- 
test  esse  poenitentia. 

2.  Praeterea.  Philosophus  dicit  in  9.  Ethicorum  (cap.  4.  ad  fin.),  quod 
«  poenitudine  replentur  mali;  et  haec  est  maxima  poena  eis  a  :  sed  daemones 
maxime  sunt  pravi,  nec  aliqua  poena  eis  deest,  ergo  daemones  possunt 
poenitere. 

3.  Praeterea.  Faciiius  movetur  aliquid  in  id  quod  est  secundum  naturam, 
quam  in  id  quod  est  contra  naturam;  sicut  aqua,  quae  per  violentiam  cale- 
facta  est,  etiam  per  seipsam  ad  naturalem  proprietatem  redit:  sed  angeli 
possunt  mutari  in  peccatum,  quod,  est  contra  communem  naturam  eorum; 
ergo  multo  fortius  possunt  revocari  in  id  quod  est  secundum  naturam  :  sed 
hoc  facit  poenitentia;  ergo  sunt  susceptibiles  poenitentiae. 

4.  Praeterea.  Idem  judicium  est,  secundum  Damasctn.  (Uh.  2.  Orth.  Fid. 
cap.  4.  in  fin.),  de  angelis,  et  de  animabus  separatisi  sed  in  animabus  sepa- 
ratis  potest  esse  poenitentia,  ut  quidam  dicunt,  sicut  in  animabus  beatis,  quae 
sunt  in  patria;  ergo  et  in  angelis  potest  esse  poenitentia. 

Sed  contra.  Per  poenitentiam  homo  consequitur  veniam  de  peccato 
commisso:  sed  hoc  est  impossibile  in  angelis;  ergo  non  sunt  susceptibiles 
poenitentiae. 

Praeterea.  Damascenus  dicit  (loc.  cit.),  quod  «  homo  fungitur  poenitentia 
propter  corporis  infirmitatem  »:  sed  angeli  non  sunt  in  corpore;  ergo  in  eis 
non  potest  esse  poenitentia. 

Respondeo  dicendum,  quod  poenitentia  in  nobis  dupliciter  accipitur:  uno 
modo,  secundum  quod  est  passio  ;  sic  autem  nihil  aliud  est,  quam  dolor,  vel 
tristitia  de  malo  commisso,  et  quamvis,  secundum  quod  est  passio,  non  sit 
nisi  in  concupiscibili,  tamen  aliquis  actus  voluntatis  similitudinarie  poeni- 
tentia dicitur,  quo  quis  scilicet  detestatur  quod  facit  ;  sicut  etiam  amor,  et 
aliae  passiones  dicuntur  in  intellectivo  appetitu  :  alio  modo  accipitur,  secun- 
dum quod  est  virtus,  et  hoc  modo  detestari  malum  commissum  cum  emen- 
dationis  proposito,  et  intentione  expiandi,  vel  Deum  placandi  de  offensa  com- 
missa,  est  actus  ejus.  Detestatio  autem  mali  competit  alicui,  secundum  quod 
habet  ordinem  naturalem  ad  bonum,  et  quia  in  nulla  creatura  talis  ordo,  vel 
inclinatio  totaliter  tollitur,  ideo  etiam  in  damnatis  talis  detestatio  manet,  et 
per  consequens  poenitentiae  passio,  vel  simile,  ut  dicitur  Sapient.  5.:  Intra  se 
poenitentiam  agentes,  etc.  Et  haec  quidem  poenitentia,  cum  non  sit  habitus, 
sed  passio,  vel  actus,  nullo  modo  in  beatis  angelis  esse  potest,  in  quibus  pec- 
cata commissa  non  praecesserunt,  sed  in  malis  angelis  est;  cum  sit  eadem 
ratio  de  his,  et  de  animabus  damnatis,  quia,  secundum  Damasc.  (loc.  sup.  cit.), 

«  quod  hominibus  est  mors,  hoc  est  angelis  casus».  Sed  peccatimi  angeli 
est  n.enJssibile;  et  quia  peccatum,  ut  remissibile  est,  vel  expiabile,  est  pro- 
pria materia  ipsius  virtutis,  quae  poenitentia  dicitur,  ideo  cum  materia  non 
possit  eis  competere,  non  adest  eis  potentia  exeundi  in  actum,  et  ideo  nec 
habitus  eis  convenit:  et  ideo  angeli  susceptivi  virtutis  poenitentiae  esse  non 
possunt. 

Ad  primum  ergo  dicendum,  quod  ex  timore  in  eis  generatur  aliquis  poe- 
nitentiae motus,  sed  non  quae  sit  virtus. 

Et  similiter  dicendum  ad  secundum. 

Ad  tertium  dicendum,  quod  quidquid  in  eis  est  naturale,  totum  est  bo- 
num,  et  ad  bonum  inclinans:  sed  liberum  arbitrium  est  in  eis  in  malo  obsti- 
natum:  et  quia  motus  virtutis,  et  vitii  non  sequitur  inclinationem  naturae, 
sed  magis  motum  liberi  arbitrii,  ideo  non  oportet,  quod  quamvis  naturaliter 
inclinentur  ad  bonum,  motus  virtutis  in  eis  sit,  vel  esse  possit. 

Ad  q.uartum  dicendum,  quod  non  est  eadem  ratio  de  angelis  sanctis,  et 
de  animabus  sanctis,  quia  in  animabus  sanctis  praecessit,  vel  praecedere  potuit 
peccatum  remissibile,  non  autem  in  angelis:  et  ita  quamvis  sint  similes  quan- 
tum ad  statum  praesentem,  non  tamen  quantum  ad  statum  praeteritum,  quem 
poenitentia  respicit  directe. 


QUAESTIO  XVII. 

DE  POTESTATE  CLAVIUM,  IN  TRES  ARTICULO.S  DIVISA. 


Consequenter  considerandum  est  de  potestate  ministrorum  hujus  sacra- 
menti, quae  ad  claves  pertinet.  Circa  quod  primo  videndum  est  de  clavibus  ; 
sei  undo  de  exeommunicatione  ;  tertio  de  indulgentia:  haec  enim  duo  sunt  an- 
nexa  potestati  clavium.  Circa  primum  consideranda  sunt  quatuor:  primo  de 
entitate,  et  quidditate  clavium,  et  usu  earum;  secando  de  effectu  earum;  tertio 
de  ministris  clavium;  quarto  de  his,  in  quibus  potest  exerceri  usus  clavium. 

Circa  primum  quaeruntur  tria. 

Primo.  Utrum  claves  in  Ecclesia  esse  debeant. 

Secundo.  Utrum  clavis  sit  potestas  ligandi,  atque  solvendi,  etc. 

Tertio.  Utrum  sint  duae  claves,  vel  tantum  una. 


ARTICULUS  I.  65 

UTRUM  CLAVES  IN  ECCLESIA  ESSE  DEBEANT. 

(S.  Tiwm.  4.  Disi  iS.). 

Ad  primum  sic  proceditur.  Videtur,  quod  claves  in  Ecclesia  esse  non  de- 
oeant;  non  enim  requiruntur  claves  ad  intrandum  domum,  cujus  ostium  esv 
apertum:  sed  Apoc.  4.  dicitur:  Vidi,  et  ecce  in  coelo  ostium  apertimi,  quod 
Christus  est,  qui  de  seipso  dicit  Joan.  io.  :  Ego  sum  -ostium;  ergo  ad  introitum 
coeli  Ecclesia  clavibus  non  indiget. 

2.  Pkaeterea.  Clavis  est  ad  aperiendum,  et  claudendum  ;  sed  hoc  solius 
Ciristi  est,  qui  aperit,  et  nemo  clamiti;  cianati,  et  nemo  aperti,  Apoc  3.;  ergo 
E;clesia  in  ministris  suis  claves  non  habet. 

3.  Praeterea.  Cuicumque  clauditur  coelum,  aperitur  infernus,  et  e  con- 
trario; ergo  quicumque  habet  claves  coeli,  habet  claves  inferni:  sed  Ecclesia 
non  dicitur  habere  claves  inferni  ;  ergo  nec  claves  coeli  habet. 

Sed  contra  est,  quod  dicitur  Matth.  16.:  Tibi  dabo  claves  regni  coelorum. 

Praeterea.  Omnis  dispensator  debet  habere  claves  eorum,  quae  dispensat: 
sed  ministri  Ecclesiae  sunt  dispensatores  divir  orum  mysteriorum,  ut  patet 
1.  Cor.  4.;  ergo  debent  habere  claves. 

Respondeo  dicendum,  quod  in  corporalibus  dicitur  clavis  instrumentum, 
quo  ostium  aperitur;  regni  autem  ostium  nobis  per  peccatum  clauditur,  et 
quantum  ad  maculam,  et  quantum  ad  reatum  poenae;  et  ideo  potestas,  qua 
tale  obstaculum  removetur,  dicitur  clavis.  Haec  autem  potestas  est  in  divina 
Trinitate  per  auctoritatem,  et  ideo  dicitur  a  quibusdam,  quod  habet  clavem 
auctoritatis  ;  sed  in  Christo  homine  fuit  haec  potestas  ad  removendum  prae- 
dictum  obstaculum  per  meritum  passionis,  quae  etiam  dicitur  januam  aperire, 
et  ideo  dicitur  habere  secundum  quosdam  claves  excellentiae.  Sed  quia  ex 
latere  Christi  dormientis  in  cruce  sacramenta  fluxerunt,  quibus  Ecclesia  fa- 
bricatur,  ideo  in  sacramentis  Ecclesiae  efficacia  passionis  manet;  et  propter 
hoc  etiam  ministri  Ecclesiae,  qui  sunt  dispensatores  sacramentorum,  potestas 
aliqua  ad  praedictum  obstaculum  removendum  est  collata,  non  propria,  sed 
virtute  divina,  et  passionis  Christi;  et  haec  potestas  metaphorice  clavis  Ec- 
clesiae dicitur,  quae  est  clavis  ministerii. 

Ad  primum  ergo  dicendum,  quod  ostium  coeli,  quantum  est  de  se,  semper 
est  apertum;  sed  alicui  clausum  dicitur  propter  impedimentum  intrandi  in 
coelum,  quod  in  ipso  est;  impedimentum  autem  totius  humanae  naturae  ex 
peccato  primi  hominis  consecutum,  per  passionem  Christi  amotum  est;  et 
ideo  Joannes  post  passionem  vidit  in  coelo  ostium  apertum  :  sed  adhuc  quo- 
tidie  alicui  manet  clausum  propter  peccatum  originale,  quod  contraxit,  vel 
attuale,  quod  commisit;  et  propter  hoc  indigemus  sacramentis,  et  clavibus 
Ecclesiae. 

Ad  secundum  dicendum,  quod  hoc  intelligitur  de  clausione,  qua  limbum 
dausit,  ne  aliquis  ultra  in  illum  descendat;  et  de  apertione,  qua  paradisum 
aperuit,  remoto  impedimento  naturae  per  suam  passionem. 

Ad  tertium  dicendum,  quod  clavis  inferni,  qua  aperitur,  et  clauditur,  est 
potestas  gratiam  conferendi,  per  quam  homini  aperitur  infernus,  ut  de  pec- 
cato educatur,  quod  est  inferni  porta  ;  et  clauditur,  ne  ultra  homo  in  peccatum 
labatur  gratia  sustentatus.  Potestas  autem  gratiam  conferendi  solius  Dei  est, 
et  ideo  clavem  inferni  sibi  soli  retinuit  :  sed  clavis  inferni  est  potestas  etiam 
dimittendi  reatum  poenae  temporalis,  qui  manet,  per  quem  homo  a  regno 
prohibetur:  et  ideo  magis  potest  homini  dari  clavis  regni,  quam  clavis  in- 
ferni; non  enim  idem  sunt,  ut  ex  dictis  patet  (hi e  sup.)  :  aliquis  enim  de  in- 
ferno educitof  per  remissionem  aeternae  poenae,  qui  non  statini  in  regnum 
introducitur  propter  reatum  temporalis  poenae,  qui  manet.  Vel  dicendum  est, 
•quod  eadem  est  clavis  inferni,  et  coeli,  quia  ex  hoc  ipso  quod  alicui  aperitur 
unum,  clauditur  alterum,  sed  denominatur  a  digniori. 

ARTICULUS  II.  66 

UTRUM    CLAVIS    SIT    POTESTAS    LIGANDI,    ET    SOLVENDI,    ETC. 

Ad  secundum  sic  proceditur.  Videtur,  quod  clavis  non  sit  potestas  li- 
gandi,  et  solvendi,  qua  «  ecclesiasticus  judex  dignos  recipere,  indignos  exclu- 
dere  debet  a  regno  »,  ut  ex  litera  (4.  Dist.  18.)  habetur,  et  ex  Gloss.  (or din. 
super  illud:  Tibi  dabo  claves)  Hieronymi,  Mattli.  16.  ;  potestas  enim  spiritualis 
in  sacramento  collata  est  idem,  quod  character:  sed  clavis,  et  character  non 
videntur  idem  esse,  quia  per  characterem  homo  ad  Deum  comparatur,  per 
claves  autem  ad  subditos;  ergo  clavis  non  est  potestas. 

2.  Praeterea.  Judex  ecclesiasticus  non  dicitur,  nisi  ille  qui  habet  jurisdi- 
ctionem,  quae  simul  cum  ordine  non  datur:  sed  claves  in  ordinis  susceptione 
conferuntur;  ergo  non  debuit  de  ecclesiastico  judice  in  definitione  clavium 
mentio  fieri. 

3.  Praeterea.  Ad  id  quod  aliquis  habet  ex  seipso,  non  indiget  aliqua 
potestate  activa,  per  quam  reducatur  ad  actum:  sed  eo  ipso  quo  aliquis  est 
dignus,  ad  regnum  admittitur;  ergo  non  pertinetad  potestatem  clavium  d:gnos 
ad  regnum  admittere. 

4.  Praeterea.  Peccatores  indigni  sunt  regno:  sed  Ecclesia  prò  peccato- 
ribus  orat,  ut  ad  regnum  perveniant;  ergo  non  escludit  indignos,  sed  magis 
admittit,  quantum  in  se  est. 

5.  Praeterea.  In  omnibus  ordinatis  agentibus  ultimus  finis  pertinet  ad 
principale  agens,  non  ad  agens  instrumentale  :  sed  principale  agens  ad  salutem 
hominis  est  Deus;  ergo  ad  eum  pertinet  ad  regnum  admittere,  quod  est 
ultimus  finis,  et  non  ad  habentem  claves,  qui  est  sicut  instrumentum,  vel 
minister. 

Respondeo  dicendum,  quod  secundum  Philos.  in  2.  de  Anima  (tee.  33.), 
«  potentiae  per  actus  definiuntur  »;  unde  cum  clavis  sit  potentia  quaedam, 
oportet  quod  per  actum,  sive  usum  suum  definiatur,  et  quod  in  actu  objectum 
exprimatur,  a  quo  speciem  recipit  actus,  et  modus  agendi,  ex  quo  apparet' 
potentia  ordinata:  actus  autem  potestatis  spiritualis  non  est,  ut  coelum  ape- 
riat  absolute,  quia  jam  apertum  est,  ut  dictum  est  (art.  praec.  ad  i.)t  sed  ut 
quantum  ad  hunc  aperiat;quod  quidem  ordinate  fieri  non  potest,  nisi  ejus 
idoneitate,  cui  aperiendum  est  coelum,  pensata:  et  ideo  in  praedicta  defini- 
tione clavis  ponitur  genus,  scilicet  potestas;  et  subjectum  potestatis,  scilicet 
judex  ecclesiasticus;  et  actus,  scilicet  excludere,  et  recipere,  secundum  duos  actus 
materialis  clavis,  qui  sunt  aperire,  et  claudere;  cujus  objectum  tangitur  in 
hoc  quod  dicit  a  regno  ;  modus  autem  in  hoc  quod  dicit,  dignos  et  indignos, 
nam  dignitas,  et  indignitas  in  illis,  in  quos  actus  exercetur,  pensatur. 

Ad  primum  ergo  dicendum,  quod  ad  duo,  quorum  unum  est  causa  alte- 
rius,  una  potestas  ordinatur,  sicut  in  igne  calor  ad  calefaciendum,  et  dissol- 
vendum.  Et  quia  omnis  gratia,  et  remissio  in  corpore  mystico  ex  capite  suo 
provenit,  ideo  eadem  potestas  esse  videtur  per  essentiam,  qua  sacerdos  con- 
ficere  potest,  et  qua  potest  solvere,  et  ligare,  si  jurisdictio  adsit  :  nec  differt 
nisi  ratione,  secundum  quod  ad  diversos  effectus  comparatur,  sicut  etiam 
ignis  dicitur  secundum  aliam  rationem  calefactivus,  et  liquefactivus.  Et  quia 
nihil  est  aliud  character  ordinis  sacerdotalis,  quam  potestas  exercendi  illud, 
ad  quod  principaliter  ordo  sacerdotii  ordinatur   (sustinendo,  quod  sit  idem 

quod  spiritualis  potestas),  ideo  character,  et  potestas  conficiendi,  et  potestas 
clavium  est  unum,  et  idem  per  essentiam,  sed  differt  ratione. 

Ad  secundum  dicendum,  quod  omnis  potestas  spiritualis  datur  cum  ali- 
qua  consecratione,  et  ideo  clavis  cum  ordine  datur:  sed  executio  clavis  in- 
diget  materia  debita,  quae  est  plebs  subdita  per  jurisdictionem,  et  ideo  ante- 
quam  jurisdictionem  habeat,  habet  claves,  sed  non  habet  actum  clavium  :  et 
quia  clavis  per  actum  definitur,  ideo  in  defìnitione  clavis  ponitur  aliquid  ad 
jurisdictionem  pertinens. 

Ad  tertium  dicendum,  quod  aliquis  potest  esse  dignus  aliquo  dupliciter: 
aut  ita  quod  ipsum  habendi  jus  habeat,  et  sic  quilibet  dignus  jam  habet  coe- 
lu'm  apertum;  aut  ita  quod  insit  ei  aliqua  congruitas  ad  hoc  quod  ei  detur, 
et  sic  dignos,  quibus  nondum  totaliter  apertum  est  coelum,  potestas  clavium 
recipit. 

Ad  quartum  dicendum,  quod  sicut  Deus  non  obdurat  impartendo  mali- 
tiam,  sed  non  conferendo  gratiam,  ita  sacerdos  dicitur  excludere,  non  quod 
impedimentum  ad  intrandum  ponat,  sed  quia  impedimentum  positum  non 
amovet,  quia  ipse  amovere  non  potest,  nisi  prius  Deus  amoverit;  et  ideo  ro 
gatur  Deus,  ut  ipse  absolvat,  ut  sic  sacerdotis  absolutio  locum  habeat. 

Ad  quintum  dicendum,  quod  actus  sacerdotis  non  est  immediate  super 
regnum,  sed  super  sacramenta,  quibus  homo  ad  regnum  pervenit. 


ARTICULUS  III.  67 

UTRUM    SINT    DUAE  CLAVES,  VEL  TANTUM   UNA. 

Ad  tertium  sic  proceditur.  Videtur,  quod  non  sint  duae  claves,  sed  tan- 
tum una:  ad  unam  enim  seram  non  requiritur  nisi  una  clavis:  sed  sera,  ad 
quam  amovendam  ordinantur  Ecclesiae  claves,  est  peccatum;  ergo  contra 
unum  peccatum  non  indiget  Ecclesia  duabus  clavibus. 

2.  Praeterea.  Claves  in  collatione  ordinis  conferuntur:  sed  scientia  non 
est  semper  ex  infusione,  sed  quandoque  ex  acquisitione;  nec  ab  omnibus  or- 
dinatis  habetur,  età  quibusdam  non  ordinatis  habetur;  ergo  scientia  non  est 
clavis,  et  sic  est  una  tantum  clavis,  scilicet  potestas  judicandi. 

3.  Praeterea.  Potestas,  quam  habet  sacerdos  super  corpus  Christi  my- 
sticum,  dependet  ex  potestate,  quam  habet  super  corpus  Christi  verum  :  sed 
potestas  confitendi  corpus  Christi  verum  est  una  tantum;  ergo  etiam  pote- 
stas, quae  respicit  corpus  Christi  mysticum,  est  una  tantum:  sed  haec  est 
Ekvis;  ergo  etc. 

4.  Sed  contra.  Videtur,  quod  sint  plures,  quam  duae,  quia  sicut  ad  actum 
hominis  requiritur  scientia,  et  potentia,  ita  et  voluntas:  sed  scientia  discer- 
pmdi  ponitur  clavis,  et  similiter  potentia  judicandi;  ergo  et  voluntas  absol- 
\  ndi  debet  dici  clavis. 

5.  Praeterea.  Tota  Trinitas  peccatum  remittit:  sed  sacerdos  per  claves 
est  minìster  remissionis  peccatorum  ;  ergo  debet  habere  tres  claves,  ut  Tri- 
nitati  configuretur. 

Respondeo  dicendum,  quod  in  omni  actu,  qui  requirit  idoneitatem  ex  parte 
recipientis,  duo  sunt  necessaria  ei  qui  debet  actum  illum  exercere,  scilicet 
judicium  de  idoneitate  recipientis,  et  expletio  actus  ;  et  ideo  etiam  in  actu  ju- 
stitiae,  per  quem  redditur  alicui  hoc  quo  dignus  est,  oportet  esse  judicium, 

S.  Tuomae  Stimma    Thtologica.  Voi.   V.  rj 

quo  discernatur,  an  iste  sit  dignus  ad  ipsam  redditionem  ;  et  ad  utrumque 
horum  auctoritas  quaedam,  sive  potestas  exigitur  ;  non  enim  dare  possumus, 
nisi  quod  in  potestate  nostra  habemus,  nec  judicium  dici  potest,  nisi  vim  coa- 
ctivam  habeat,  eo  quod  judicium  ad  unum  jam  determinatur:  quae  quidem 
determinano  in  speculativis  fit  per  virtutem  primorum  principiorum,  quibus 
resisti  non  potest,  et  in  rebus  practicis  per  vim  imperativam  in  judicante 
existentem.  Et  quia  actus  clavis  requirit  idoneitatem  in  eo,  in  quem  exerce- 
tur,  quia  recipit  per  clavem  judex  ecclesiasticus  dignos,  et  excludit  indignos, 
ut  ex  dieta  defìnitione  patet  (art.  praec.  arg.  1.),  ideo  indiget  judicio  discre- 
ti onis,  quo  idoneitatem  judicet  ex  ipso  receptionis  actu,  et  ad  utrumque 
horum  potestas  quaedam,  sive  auctoritas  requiritur.  Et  secundum  hoc  distin- 
guuntur  duae  claves;  quarum  una  pertinet  ad  judicium  de  idoneitate  ejus, 
qui  absolvendus  est;  et  alia  ad  ipsam  absolutionem:  et  hae  duae  claves  non 
distinguuntur  in  essentia  auctoritatis,  quia  utrumque  ex  officio  sibi  competit, 
sed  ex  comparatione  ad  actus,  quorum  unus  alium  praesupponit. 

Ad  primum  ergo  dicendum,  quod  ad  unam  seram  aperiendam  una  clavis 
immediate  ordinatur;  sed  non  est  inconveniens,  quod  una  ad  actum  alterius 
ordinetur;  et  sic  est  in  proposito.  Secunda  enim  clavis,  quae  dicitur  potestas 
ligandi,  et  solvendi,  est  quae  immediate  seram  aperit  peccati;  sed  clavis,  quae 
dicitur  scientia,  ostendit  cui  aperienda  sit  sera  illa. 

Ad  secundum  dicendum,  quod  circa  clavem  scientiae  duplex  est  opinio  : 
quidam  enim  dixerunt,  quod  scientia,  secundum  quod  est  habitus  acquisitus, 
vel  infusus,  dicitur  hic  clavis,  et  quod  non  est  principalis  clavis,  sed  in  ordine 
ad  aliam  clavem  dicitur  clavis  ;  et  ideo  quando  est  sine  alia  davi,  non  di- 
citur clavis,  sicut  in  viro  literato,  qui  non  est  sacerdos.  Et  licet  hac  davi 
quandoque  aliqui  sacerdotes  careant,  quia  neque  habent  scientiam  acquisi- 
tam,  neque  infusain,  qua  absolvere,  et  ligare  possint,  tamen  quandoque  in- 
dustria naturali  ad  hoc  utuntur,  quae  secundum  eos  clavicula  dicitur  ;  et  sic 
scientia,  quamvis  cum  ordine  non  tradatur,  traditur  tamen  cum  ordine,  quod 
sit  clavis  id  quod  prius  non  erat;  et  haec  videtur  opinio  Magistri  fuisse 
(4.  Disi.  19.).  Sed  hoc  non  videtur  verbis  Evangelii  concordare,  quae  claves 
Petro  dandas  promittunt  (Matth.  16.)  :  et  ita  non  solum  una,  sed  duae  in  or- 
dine dantur.  Et  propter  hoc  alia  opinio  est,  quod  scientia,  quae  est  habitus, 
non  est  clavis,  sed  auctoritas  actum  scientiae  exercendi,  quae  quandoque 
sine  scientia  est,  quandoque  autem  scientia  sine  ipsa,  sicut  patet  etiam  in 
judiciis  saecularibus;  aliquis  enim  judex  saecularis  habet  auctoritatem  judi- 
candi,  qui  non  habet  juris  scientiam,  et  aliquis  e  contrario  habet  juris  scien- 
tiam, qui  non  habet  auctoritatem  judicandi.  Et  quia  actus  judicii,  ad  quem 
aliquis  ex  auctoritate  suscepta  obligatur,  non  autem  ex  scientiae  habitu,  sine 
utroque  bene  fieri  non  potest,  ideo  auctoritas  judicandi,  quae  clavis  est  scien- 
tiae, sine  scientia  non  potest  sine  peccato  accipi;  sed  scientia  sine  auctori- 
tate sine  peccato  haberi  potest. 

Ad  tertium  dicendum,  quod  potestas  conficiendi  est  ad  unum  tantum 
actum  alterius  generis,  et  ideo  non  connumeratur  clavibus,  nec  multiplicatur, 
sicut  potestas  clavium,  quae  est  ad  diversos  actus,  quamvis  secundum  pote- 
statis,  sive  auctoritatis  essentiam  sit  una,  ut  dictum  est  (in  corp.  art.). 

Ad  quartum  dicendum,  quod  velie  unicuique  est  liberum,  et  ideo  ad  vo- 
lendum  non  exigitur  auctoritas,  et  propter  hoc  voluntas  non  ponitur  clavis. 

Ad  quintum  dicendum,  quod  tota  Trinitas  eodem  modo  remittit  peccata, 
sicut  una  persona  ;  et  ideo  non  oportet,  quod  sacerdos,  qui  minister  est  Tri- 

nitatis,  tres  claves  habeat,  et  praecipue,  cum  voluntas,  quae  Spiritui  Sancto 
appropriatur,  clavem  non  requirat,  ut  dictum  est  (in  solut.  praec). 


QUAESTIO   XVIII. 

DE    EFFECTU    CLAVIUM,    IN    QUATUOR    ARTICULOS    DIVISA. 

Deinde  considerandum  est  de  effectu  clavium. 

Circa  quod  quaeruntur  quatuor. 

Primo.  Utrum  potestas  clavium  se  extendat  ad  remissionem  culpae. 
Secundo.  Utrum  sacerdos  possit  remittere  peccatum  quoad  poenam. 
Tertio.  Utrum  sacerdos  per  potestatem  clavium  ligare  possit. 
Quarto.  Utrum  possit  solvere,  et  ligare  secundum  proprium  arbitrium. 

ARTICULUS  I.  68 

UTRUM  POTESTAS   CLAVIUM  SE  EXTENDAT   AD  REMISSIONEM  CULPAE. 

Ad  primum  sic  proceditur.  Videtur,  quod  potestas  clavium  se  extendat 
ad  remissionem  culpae;  dicitur  enim  discipulis  Joan.  20.:  Quorum  remiseritis 
pacata,  remittuntur  cis  :  sed  hoc  non  dicitur  quantum  ad  manifestationem 
tantum,  ut  Magister  in  litera  dicit  (4.  Dist.  i8.)}  quia  sic  sacerdos  novi  Te- 
stamenti non  haberet  majorem  potestatem,  quam  sacerdos  veteris  Testa- 
menti; ergo  exercet  potestatem  in  culpae  remissionem. 

2.  Praeterea.  In  poenitentia  datur  gratia  ad  remissionem  peccati:  sed 
hujus  sacramenti  dispensator  est  sacerdos  ex  vi  clavium  ;  ergo  cum  gratia 
non  opponatur  peccato  ex  parte  poenae,  sed  ex  parte  culpae,  videtur  quod 
sacerdos  ad  remissionem  culpae  operetur  ex  vi  clavium. 

3.  Praeterea.  Majorem  virtutem  recipit  sacerdos  ex  sua  consecratione, 
quam  aqua  baptismi  ex  sua  sanctificatione:  sed  aqua  baptismi  hanc  vim  ac- 
cipit,  «  ut  corpus  tangat,  et  cor  abluat  »,  secundum  August.  (tract.  80.  in 
Joan.  a  med.)  ;  ergo  multo  fortius  sacerdos  in  sui  consecratione  hanc  pote- 
statem accipit,  ut  cor  a  culpae  macula  abluere  possit. 

Sed  ccntra.  Supra  Magister  dixit  (4.  Dist.  18.),  quod  Deus  hanc  pote- 
statem non  contulit  ministro,  quod  ad  interiorem  mundationem  cooperaretur 
ei:  sed  si  peccata  quoad  culpam  remitteret,  cooperaretur  ei  in  mundatione 
interiori;  ergo  potestas  clavium  non  extendit  se  ad  culpae  remissionem. 

Praeterea.  Peccatum  non  remittitur,  nisi  per  Spiritum  Sanctum  :  sed  dare 
Spiritum  Sanctum  non  est  alicujus  hominis,  ut  in  lib.  1.  (Dist.  14.)  Magister 
dixit;  ergo  nec  peccata  remittere  quoad  culpam. 

Respondeo  dicendum,  quod  «sacramenta»,  secundum  Hug.  (ìib.2.de  Sacr. 
part.  9.  cap.  2.  a  princ),  «  ex  sanctificatione  invisibilem  gratiam  continent  »: 
sed  hujusmodi  sanctificatio  quandoque  ad  necessitatem  sacramenti  requiritur, 
tam  in  materia,  quam  in  ministro,  sicut  patet  in  confìrmatione;  et  tunc  vis 
sacramentalis  est  in  utroque  conjunctim  :  quandoque  autem  ex  necessitate 
sacramenti  non  requiritur  nisi  sanctificatio  materiae,  sicut  in  baptismo,  quia 

non  habet  ministrimi  determinatimi  quantum  ad  sui  necessitatene  ;  et  tunc 
tota  vis  sacramentalis  consistit  in  materia:  quandoque  vero  de  necessitate 
sacramenti  requiritur  consecratio,  vel  sanctificatio  ministri  sine  aliqua  sancti- 
ficatione  materiae;  et  tunc  tota  vis  sacramentalis  consistit  in  ministro,  sicut 
est  in  poenitentia;  unde  eodem  modo  se  habet  potestas  clavium  quae  est  in 
sacerdote,  ad  effectum  sacramenti  poenitentiae,  sicut  se  habet  virtus,  quae 
est  in  aqua  baptismi,  ad  effectum  baptismi.  Baptismus  autem,  et  sacramen- 
tum  poenitentiae  conveniunt  quodammodo  in  effectu,  quia  utrumque  contra 
culpam  ordinatur  directe  ;  quod  non  ita  est  de  aliis  sacramentis:  sed  in  hoc 
differunt,  quia  sacramentum  poenitentiae,  eo  quod  habet  actus  suscipientis 
quasi  materiales,  non  potest  dari  nisi  adultis,  in  quibus  requiritur  praeparatio 
ad  suscipiendum  effectum  sacramentorum  ;  sed  baptismus  quandoque  datur 
adultis,  et  quandoque  pueris,  et  aliis  carentibus  usu  rationis,  et  ideo  per  ba- 
ptismum  datur  gratia,  et  remissio  peccatorum  pueris  sine  aliqua  sui  prae- 
paratione  praecedente,  non  autem  adultis,  in  quibus  praeexigitur  praeparatio 
removens  fictionem.  Quae  quidem  praeparatio  quandoque  praecedit  tem- 
pore, sufHciens  ad  gratiae  susceptionem,  antequam  baptismus  actu  percipia- 
tur,  sed  non  ante  votum  baptismi  post  tempus  propalatae  veritatis  ;  quando- 
que autem  talis  praeparatio  tempore  non  praecedit,  sed  est  simul  cum  baptismi 
susceptione,  et  tunc  per  baptismi  susceptionem  gratia  remissionis  culpae  con- 
fertur.  Sed  per  poenitentiae  sacramentum  nunquam  datur  gratia,  nisi  prae- 
paratio adsit,  vel  prius  fuerit;  unde  virtus  clavium  operatur  ad  culpae  remis- 
sionem,  vel  in  voto  existens,  vel  in  actu  se  exercens,  sicut  et  aqua  baptismi. 
Sed  sicut  baptismus  non  agit  sicut  principale  agens,  sed  sicut  instrumentum, 
non  quidem  pertingens  ad  ipsam  gratiae  susceptionem  causandam,  etiam  in- 
strumentaliter,  sed  disponens  ad  gratiam,  per  quam  fit  remissio  culpae,  ita 
est  de  potestate  clavium.  Unde  solus  Deus  remittit  per  se  culpam,  et  in  vir- 
tute  ejus  agit  instrumentaliter  baptismus,  ut  instrumentum  inanimatum,  et 
sacerdos,  ut  instrumentum  animatum,  quod  dicitur  servus  secundum  Philos. 
in  8.  Ethic.  (cap.  n.  ad  fin.);  et  ideo  sacerdos  agit  ut  minister;  et  sic  patet, 
quod  potestas  clavium  ordinatur  aliquo  modo  ad  remissionem  culpae,  non 
sicut  causans,  sed  sicut  disponens  ad  eam.  Unde  si  ante  absolutionem  aliquis 
non  fuisset  perfecte  dispositus  ad  gratiam  suscipiendam,  in  ipsa  confessione, 
et  absolutione  sacramentali  gratiam  consequeretur,  si  obicem  non  poneret: 
si  enim  clavis  nullo  modo  ad  culpae  remissionem  ordinaretur,  sed  ad  re- 
missionem poenae  tantum,  ut  quidam  dicunt,  non  exigeretur  votum  susci- 
piendi  effectum  clavium  ad  culpae  remissionem,  sicut  non  exigitur  votum 
suscipiendi  alia  sacramenta,  quae  non  ordinantur  ad  culpae  dimissionem, 
sed  contra  poenam.  Sed  hoc  facit  videri,  quod  non  ordinetur  ad  culpae  di- 
missionem, quia  semper  usus  clavium  ad  hoc  quod  effectum  habeat,  requirit 
praeparationem  ex  parte  recipientis  sacramentum  :  et  similiter  videretur  de 
baptismo,  si  nunquam  daretur  nisi  adultis. 

Ad  primum  ergo  dicendum,  quod,  sicut  Magister  dicit  in  litera  (4.  Disi.  18), 
sacerdotibus  commissa  est  potestas  remittendi  peccata,  non  ut  propria  virtute 
remittant,  quia  hoc  Dei  est,  sed  ut  operationem  Dei  remittentis  ostendant, 
tanquam  ministri.  Sed  hoc  contingit  tribus  modis:  uno  modo,  ut  ostendant 
eam  non  praesentem,  sed  promittant  eam  futuram,  sine  hoc  quod  aliquid  ope- 
rentur  ad  ipsam  ;  et  sic  sacramenta  veteris  legis  operationem  Dei  significa- 
bant,  unde  et  sacerdos  veteris  legis  ostendebat  tantum,  et  nihil  operabatur: 
alo  modo,  ut  signifìcent  praesentem,  et  nihil  ad  eam  operentur;  et  sic  quidam 

dicunt,  quod  sacramenta  novae  legis  signifìcent  collationem  gratiae,  quarti 
Deus  in  ipsa  sacramentorum  collatione  dat,  sine  hoc  quod  in  sacramentis 
sit  aliqua  virtus  operans  ad  gratiam  ;  et  secundum  hanc  opinionem  etiam  po- 
testas  clavium  esset  tantum  ostendens  divinam  operationem  in  culpae  remis- 
sione in  ipsa  sacramentali  collatione  factam:  tertio  modo,  ut  signifìcent  di- 
vinam operationem  ad  remissionem  culpae  praesentem,  et  ad  ipsam  aliquid 
dispositive,  et  istrumentaliter  operentur;  et  sic  secundum  aliam  opinionem, 
quae  sustinetur  communius,  sacramenta  novae  legis  emundationem  ostendunt 
divinitus  factam.  Et  hoc  modo  etiam  sacerdos  novi  Testamenti  ostendit  ab- 
solutos  a  culpa,  quia  proportionaliter  oportet  loqui  de  sacramentis,  et  de  po- 
testate  ministrorum.  Nec  obstat,  quin  claves  Ecclesiae  ad  remissionem  culpae 
disponant,  quia  culpa  jam  est  remissa,  sicut  nec  quod  baptismus  disponat, 
quantum  in  se  c<t,  in  eo  qui  jam  sanctificatus  est. 

Ad  secundum  dicendum,  quod  neque  sacramentum  poenitentiae,  neque 
sacramentum  baptismi,  operando  pertingit  directe  ad  gratiam,  nec  ad  culpae 
remissionem,  sed  dispositive. 

Unde  etiam  patet  responsio  ad  tertium. 

Aliae  rationes  ostendunt,  quod  ad  remissionem  culpae  directe  clavium 
potestas  non  operetur:  quod  concedendum  est. 

ARTICULUS  IL  69 

UTRUM  SACERDOS  POSSIT  REMITTERE  PECCATUM  QUOAD  POENAM. 

Ad  secundum  sic  proceditur.  Videtur,  quod  sacerdos  non  possit  remittere 
peccatum  quoad  poenam  :  peccato  enim  debetur  poena  aeterna,  et  temporalis  : 
sed  adhuc  post  absolutionem  sacerdotis  manet  poenitens  obligatus  ad  poe- 
nam temporalem  in  purgatorio,  vel  in  hoc  mundo  faciendam  ;  ergo  non  di- 
mittit  aliquo  modo  poenam. 

2.  Praeterea.  Sacerdos  non  potest  praejudicare  justitiae  divinae:  sed  ex 
divina  justitia  taxata  est  poenitentibus  poena,  quam  debent  subire;  ergo  sa- 
cerdos non  potest  de  ea  aliquid  remittere. 

3.  Praeterea.  Ille  qui  parvum  peccatum  commisit,  non  est  minus  susce- 
ptivus  effectus  clavium,  quam  ille  qui  commisit  majus  peccatum:  sed  si  ali- 
quid  de  poena  per  officium  sacerdotis  de  majori  peccato  dimittitur,  possibile 
est  esse  adeo  parvum  peccatum,  cui  non  debeatur  plus  de  poena,  quam  illud 
quod  de  majori  peccato  dimissum  est;  ergo  poterit  totam  poenam  illius  pec- 
cati parvi  dimittere,  quod  falsum  est. 

4.  Praeterea.  Tota  poena  temporalis  peccato  debita  estunius  rationis:  si 
ergo  per  primam  absolutionem  dimittatur  aliquid  de  poena,  etiam  per  secun- 
dam  ab  eodem  peccato  absolutionem  poterit  aliquid  dimitti,  et  sic  tantum 
poterit  multiplicari  absolutio,  quod  vi  clavium  tota  poena  tollatur,  cum  se» 
cunda  absolutio  non  sit  minoris  efficaciae,  quam  prima;  et  sic  peccatum  re- 
manebit  omnino  impunitum,  quod  est  inconveniens. 

Sed  contra.  Clavis  est  potestas  ligandi,  et  solvendi  :  sed  potest  sacerdos 
injungere  poenam  temporalem  ;  ergo  et  potest  absolvere  a  poena. 

Praeterea.  Sacerdos  non  potest  dimittere  peccatum  quantum  ad  culpam,  ut 
in  litera  dicitur  (4.  Dist.  18.),  nec  quantum  ad  poenam  aeternam  pari  ratione; 
si  ergo  non  potest  remittere  quantum  ad  poenam  temporalem,  nullo  modo 
icmittere  poterit:  quod  est  omnino  contrarium  dictis  Evangelii. 

Respondeo  dicendum,  quod  idem  judicium  est  de  effectu,  quem  potestas 
clavium  exercita  actualiter  complet  in  eo,  in  quo  contritio  tempore  praeces- 
sit,  et  de  effectu  baptismi,  qui  jam  habenti  gratiam  datur.  Aliquis  enim  per 
ndem,  et  contritionem  praecedentem  baptismum,  gratiam  remissionis  pec- 
catorum  quantum  ad  culpam  consecutus  est  ;  sed  quando  actualiter  postea 
baptismum  suscipit,  grada  augetur,  et  a  reatu  poenae  totaliter  absolvitur,  eo 
quod  fìt  particeps  passionis  Christi:  et  similiter  illi,  qui  per  contritionem 
consecutus  est  remissionem  peccatorum  quantum  ad  culpam,  et  per  conse- 
quens  quantum  ad  reatum  poenae  aeternae,  quae  simul  cum  culpa  dimittitur 
ex  vi  clavium  ex  passione  Christi  efficaciam  habentium,  augetur  gratia,  et 
remittitur  temporalis  poena,  cujus  reatus  adhuc  remanserat  post  culpae  re- 
missionem; non  tamen  tota,  sicut  in  baptismo,  sed  pars  ejus,  quia  in  ba- 
ptismo  regeneratus  homo  confìguratur  passioni  Christi,  totaliter  efficaciam 
passionis  Christi,  quae  sufficit  ad  omnem  poenam  delendam,  in  se  susci- 
piens,  ut  nihil  de  prioris  peccati  actualis  poena  remaneat;  quia  non  debet 
alicui  imputari  ad  poenam,  nisi  quod  ipsemet  fecit.  In  baptismo  autem  homo 
novam  vitam  accipiens,  fit  per  gratiam  baptismalem  novus  homo,  et  ideo 
nullus  reatus  poenae  in  eo  remanet  prò  praecedenti  peccato;  sed  in  poeni- 
tentia  non  mutatur  homo  in  aliam  vitam,  quia  non  est  regeneratio,  sed  sa- 
natio  quaedam.  Et  ideo  ex  vi  clavium,  quae  operantur  in  sacramento  poeni- 
tentiae,  non  tota  poena  remittitur,  sed  aliquid  de  poena  temporali,  cujus 
reatus  post  absolutionem  a  poena  aeterna  remanere  potuit:  nec  solum  de 
poena  illa,  quam  hic  poenitens  habet  in  confitendo,  ut  quidam  dicunt,  quia 
sic  confessio,  et  sacramentalis  absolutio  non  essent  nisi  in  onus,  quod  non 
competit  sacramentis  novae  legis  ;  sed  etiam  de  illa  poena,  quae  in  purgatorio 
debetur,  aliquid  remittitur,  ut  minus  in  purgatorio  puniatur  absolutus  ante 
satisfactionem  decedens,  quam  si  ante  absolutionem  decederet. 

Ad  primum  ergo  dicendum,  quod  sacerdos  non  remittit  totam  poenam 
temporalem,  sed  partem;  et  ideo  adhuc  manet  obligatus  ad  poenam  satis- 
factoriam. 

Ad  secundum  dicendum,  quod  passio  Christi  sufficienter  satisfecit  prò 
peccatis  totius  mundi;  et  ideo  sine  praejudicio  divinae  justitiae  aliquid  de 
poena  peccatori  debita  remitti  potest,  secundum  quod  effectus  passionis  ad 
ipsum  per  sacramenta  Ecclesiae  pertingit. 

Ad  tertium  dicendum,  quod  prò  quolibet  peccato  oportet  aliquam  poe- 
nam satisfactoriam  remanere,  per  quam  medicina  contra  peccatum  praeste- 
tur;  et  ideo  quamvis  virtute  absolutionis  dimittatur  aliqua  quantitas  poenae 
debitae  prò  aliquo  magno  peccato,  non  oportet  quod  tanta  quantitas  poenae 
dimittatur  respectu  cujuslibet  peccati,  quia  secundum  hoc  aliquod  peccatum 
remaneret  omnino  sine  poena;  sed  virtute  clavium  de  poenis  singulorum 
peccatorum  proportionaliter  dimittitur. 

Ad  quartum  dicendum,  quod  quidam  dicunt,  quod  in  prima  absolutione 
tantum  dimittitur  vi  clavium,  quantum  dimitti  potest; sed  tamen  valet  iterata 
confessio,  tum  propter  instructionem,  tum  propter  majorem  certitudinem, 
tum  propter  intercessionem  sacerdotis  vel  confessoris,  tum  propter  verecun- 
diae  meritum.  Sed  hoc  non  videtur  verum,  quia  etsi  haec  esset  ratio  confes- 
sionem  iterandi,  non  tamen  esset  ratio  iterandi  absolutionem,  praecipue  in 
eo  qui  non  habet  aliquam  causam  dubitationis  de  praecedenti  absolutione; 
ita  enim  poterit  dubitare  post  secundam  absolutionem,  sicut  post  primam  ; 
sicut  videmus,quod  sacramentum  extremae  unctionis  non  iteratur  super  eum- 

dem  morbum,  eo  quod  totum,  quod  per  sacramentum  fieri  potuit,  semel 
factum  est;  et  praeterea  in  secunda  confessione  non  requireretur,  quod  ha- 
beret  claves  ille,  cui  fit  confessio,  si  nihil  ibi  vis  clavium  operaretur.  Et  ideo 
dicunt  alii,  etiam  in  secunda  absolutione  aliquid  vi  clavium  dimitti  de  poena, 
quia  in  secunda  absolutione  gratiae  confertur  augmentum,  et  quanto  major 
gratia  recipiiur,  minus  de  impuritate  praecedentis  peccati  manet,  et  ideo 
minor  poena  purgans  debetur:  unde  etiam  in  prima  absolutione  alicui  plus, 
et  minus  dimittitur  vi  clavium  de  poena,  secundum  quod  plus  se,  vel  minus 
ad  gratiam  disponit  ;  et  potest  esse  tanta  disposino,  quod  etiam  ex  vi  con- 
tritionis  tota  poena  tollatur,  ut  praedictum  est  (q.  y  art.  2.).  U nde  etiam  non 
est  inconveniens,  si  per  frequentem  confessionem  etiam  tota  poena  tollatur, 
ut  peccatum  omnino  remaneat  impunitum,  prò  quo  poena  Christi  satisfecit. 


ARTICULUS  III.  7o 

UTRUM    SACERDOS    PER    POTESTATEM    CLAVIUM    POSSIT    LLGARE. 

Ad  tertium  sic  proceditur.  Videtur,  quod  sacerdos  per  potestatem  cla- 
vium ligare  non  possit:  virtus  enim  sacramentalis  ordinatur  contra  pecca- 
tum, ut  medicina:  sed  ligare  non  est  medicina  peccati,  sed  magis  aggravatio 
morbi,  ut  videtur;  ergo  sacerdos  per  vim  clavium,  quae  est  vis  sacramen- 
talis, non  potest  ligare. 

2.  Praeterea.  Sicut  absolvere,  vel  aperire  est  amovere  obstaculum,  ita 
ligare  est  obstaculum  ponere:  sed  obstaculum  regni  peccatum  est,  quod  nobis 
ex  alio  imponi  non  potest,  quia  non  nisi  voluntate  peccatur;  ergo  sacerdos 
ligare  non  potest. 

3.  Praeterea.  Claves  ex  passione  Christi  efficaciam  habent:  sed  ligare 
non  est  effectus  passionis;  ergo  ex  clavium  potestate  non  potest  sacerdos 
ligare. 

Sed  contra  est,  quod  dicitur  Matth.  16.:  Ouodciimque  ligaveris  super  ter~ 
ram,  erit  ligatum  et  in  coelis. 

Praeterea.  Potestates  rationales  sunt  ad  apposita:  sed  potestas  clavium  est 
potestas  rationalis,  cum  habeat  discretionem  adjunctam;  ergo  habet  se  ad 
opposita  ;  ergo  si  potest  solvere,  potest  et  ligare. 

Respondeo  dicendum,  quod  operatio  sacerdotis  in  usu  clavium  est  con- 
formis  Dei  operationi,  cujus  minister  est;  Deus  autem  habet  operationem  et 
in  culpam,  et  in  poenam:  sed  in  culpam  ad  solvendum  quidem  directe,  ad 
ligandum  autem  indirecte,  inquantum  obdurare  dicitur,  dum  gratiam  non 
largitur;  sed  in  poenam  habet  operationem  directe,  quantum  ad  utrumque, 
quia  et  poenae  parcit,  et  poenam  infligit.  Similiter  ergo  et  sacerdos,  etsi  in 
absolvendo  ex  vi  clavium  habeat  aiiquam  operationem  ordinatam  ad  culpae 
dimissionem  modo  jam  praedicto  (art.  1.  huj.  q.),  non  tamen  ligando  aiiquam 
operationem  habet  in  culpam,  nisi  ligare  dicatur,  inquantum  non  absolvit, 
sed  ligatos  ostendit;  sed  in  poenam  habet  potestatem  et  ligandi,  et  solvendi. 
Solvit  enim  a  poena,  quam  dimittit,  sed  ligat  quantum  ad  poenam,  quae  re- 
manet  :  sed  ad  hanc  ligare  duplicità  dicitur:  imo  modo  considerando  ipsam 
quantitatem  poenae  in  communi;  et  sic  non  ligat,  nisi  inquantum  non  solvit, 
sed  ligatum  ostendit:  alio  modo  considerando  poenam  hanc  vel  illam  deter- 
minate; et  sic  ligat  ad  poenam,  imponendo  eam. 

Ad  primum  ergo  dicendum,  quodillud  residuum  poenae,  ad  quod  obligat, 
est  medicina  purgans  peccati  irapuritatem. 

Ad  secundum  dicendum,  quod  obstaculum  regni  non  solum  est  pecca- 
tum,  sed  etiam  poena,  quam  qualiter  sacerdos  imponat,  dictum  est  (in  corp.). 

Ad  tertium  dicendum,  quod  etiam  passio  Christi  obligat  nos  ad  poenam 
aliquam,  per  quam  ei  conformemur. 

ARTICULUS  IV.  7i 

UTRUM    SACERDOS    POSSIT    LIGARE   ET    SOLVERE 
SECUNDUM   PROPRIUM   ARBITRIUM. 

Ad  qjjartum  sic  proceditur.  Videtur,  quod  sacerdos  possit  ligare,  et  sol- 
vere secundum  proprium  arbitrium:  Hieronymus  enim  dicit  (bah.  cap.  86. 
De  Vomii.  Dist.  i.  et  implic.  Basii,  epist.  can.  ad  Amphiloch.  can.  2.  et  in  Conc. 
Melensi  A.  C.  859.  cap.  io.)  :  «  Mensuram  temporis  in  agenda  poenitentia  ideo 
non  satis  aperte  praefigunt  canones  prò  unoquoque  crimine,  ut  de  singulis 
dicant  qualiter  unumquodque  sit  emendandum;  sed  magis  arbitrio  sacerdotis 
intelligentis  relinquendum  statuunt  »  ;  ergo  videtur,  quod  ipse  secundum  suum 
arbitrium  possit  ligare,  et  solvere. 

2.  Praeterea.  Dominus  laudavit  villicum  iniquiìatis,  quod  prudenter  fecisset, 
quia  debitoribus  domini  sui  remisisset  largiter  (Lue.  16.)  :  sed  Deus  est  magis 
pronus  ad  miserendum,  quam  aliquis  dominus  temporalis;  ergo  videtur,  quod 
laudabilior  sit  sacerdos,  quanto  plus  de  poena  remiserit. 

3.  Praeterea.  Omnis  actio  Christi  nostra  est  instructio:  sed  ipse  quibus- 
dam  peccantibus  nullam  poenam  imposuit,  sed  solum  emendationem  vitae, 
ut  patet  de  adultera,  Joan.  8.;  ergo  videtur,  quod  secundum  arbitrium  suum 
possit  etiam  sacerdos,  qui  est  vicarius  Christi,  dimittere  totam  poenam,  vel 
partem. 

Sed  contra.  Gregorius  VII.  dicit  (in  Conc.  Rom.  j.  A.  C.  1078.  can.  ;. 
et  hab.  cap.  6.  De  Poenit.  Dist.  2.)  :  «  Falsam  poenitentiam  dicimus,  quae  non 
secundum  auctoritatem  sanctorum  Patrum  prò  qualitate  criminis  imponitur  »; 
ergo  videtur,  quod  non  omnino  sit  in  arbitrio  sacerdotis. 

Praeterea.  Ad  actum  clavium  requiritur  discretio;  sed  si  esset  omnino  in 
voluntate  sacerdotis  dimittere,  et  imponere  de  poena,  quantum  vellet,  non 
esset  ibi  necessaria  discretio,  quia  nunquam  ibi  indiscretio  posset  accidere; 
ergo  non  est  omnino  in  arbitrio  sacerdotis. 

Respondeo  dicendum,  quod  sacerdos  operatur  in  usu  clavium,  sicut  in- 
strumentum, et  minister  Dei  :  nullum  autem  instrumentum  habet  efficacem 
actum,  nisi  secundum  quod  movetur  a  principali  agente;  et  ideo  dicit  Diony- 
sius  in  fine  Eccles.  Hierarch.  quod  «  sacerdotibus  utendum  est  virtutibus 
hierarchicis,  quomodo  Divinitas  eos  moverit».  In  cujus  signum  Matth.  16. 
ante  potestatem  clavium  Petro  traditam  fit  mentio  de  revelatione  Divinitatis 
ei  facta,  et  Joan.  20.  praemittitur  potestati  remissionis  apostolis  datae  Spi- 
ritus  S aneti  donum,  quo  filii  Dei  aguntur.  Unde  «  si  quis  praeter  illum  motum 
divinum  uti  sua  potestate  praesumeret,  non  consequeretur  effectum  »,  ut  Dio- 
nysius  dicit  (ibid.)  :  et  praeter  hoc  a  divino  ordine  averteretur,  et  sic  culpam 
incurreret.  Et  quia  poenae  satisfactoriae  infligendae  medicinae  sunt,  sicut  rae« 
dicinae  in  arte  determinatae  non  omnibus  competunt,  sed  variandae  sunt  se- 
cundum arbitrium  medici  non  propriam  voluntatem  sequentis,  sed  scientiam 

medicinae,  ita  poenae  satisfactoriae  in  canonibus  determinatae  non  compe- 
tunt  omnibus,  sed  variandae  sunt  secundum  arbitrium  sacerdotis  divino  in- 
stinctu  regulatum.  Sicut  ergo  medicus  aliquando  prudenter  non  dat  medici- 
nam  ita  efficacem,  quae  ad  morbi  curationem  sufficiat,  ne  propter  debilitatem 
naturae  majus  periculum  oriatur,  ita  sacerdos  divino  instinctu  motus  non 
semper  totam  poenam,  quae  uni  peccato  debetur,  injungit,  ne  infirmus  aliquis 
ex  magnitudine  poenae  desperet,  et  a  poenitentia  totaliter  recedat. 

Ad  primum  ergo  dicendum,  quod  arbitrium  illud  debet  esse  divino  instinctu 
regulatum. 

Ad  secundum  dicendum,  quod  etiam  de  hoc  laudatur  villicus,  quod  pru- 
denter fecit;  et  ideo  in  remissione  poenae  debitae  discredo  adhibenda  est. 

Ad  tertium  dicendum,  quod  Christus  habuit  potestatem  excellentiae  in 
sacramentis,  unde  ipse  ex  auctoritate  poenam  totam,  vel  partem  poterat  di- 
mittere,  sicut  volebat  :  non  est  ergo  simile  de  his,  qui  operantur  tantum  ut 
ministri 


QUAESTIO  XIX. 

DE  MINISTRIS  CLAVIUM,  IN  SEX  ARTICULOS  DIVISA. 

Deinde  considerandum  est  de  ministris  clavium,  et  usu  earum. 

Circa  quod  qtiaeruntur  sex. 

Primo.  Utrum  sacerdos  legalis  claves  habuerit. 

Secundo.  Utrum  Christus  claves  habuerit. 

Tertio.  Utrum  soli  sacerdotes  claves  habeant. 

Quarto.  Utrum  sancti  homines  non  sacerdotes  claves,  vel  usum  earum 
habeant. 

Quinto.  Utrum  mali  sacerdotes  usum  clavium  habeant  efficacem. 

Sexto.  Utrum  schismatici,  haeretici,  excommunicati,  suspensi,  et  degra- 
dati usum  clavium  habeant. 

ARTICULUS  I.  72 

UTRUM  SACERDOS  LEGALIS  CLAVES  HABUERIT. 

Ad  primum  sic  proceditur.  Videtur,  quod  sacerdos  legalis  claves  habuerit: 
clavis  enim  est  sequela  ordinis:  sed  ipsi  habuerunt  ordinem,  ex  quo  sacerdotes 
dicebantur;  ergo  etiam  habuerunt  claves  sacerdotes  legales. 

2.  Praeterea.  Sicut  Magister  dicit  (4.  Dist.  18.),  claves  sunt  duae,  scilicet 
scientia  discernendi,  et  potentia  judicandi:  sed  ad  utrumque  sacerdotes  lega- 
les habebant  auctoritatem ;  ergo  habebant  claves. 

3.  Praeterea.  Sacerdotes  legales  habebant  aliquam  potestatem  super  reli- 
quum  populum,  non  temporalem,  quia  sic  potestas  regia  non  fuisset  distincta 
a  sacerdotali;  ergo  spiritualem,  et  haec  est  clavis;  ergo  habebant  clavem. 

Sed  contra.  Claves  ordir) antur  ad  aperiendum  regnum  coelorum,  quod 

aperiri  non  potuit  ante  Christi  passionem  ;  ergo  sacerdos  legalis  claves  non 
habuit. 

Praeterea.  Sacramenta  veteris  legis  gratiam  non  conferebant:  sed  aditus 
regni  coelestis  aperiri  non  potuit  nisi  per  gratiam;  ergo  per  illa  sacramenta 
non  poterat  aperiri;  et  sic  etiam  sacerdos,  qui  minister  eorum  erat,  claves 
regni  coelestis  non  habebat. 

Respondeo  dicendum,  quod  quidam  dixerunt,  quod  in  veteri  lege  erant 
claves  regni  apud  sacerdotes,  quia  eis  erat  commissum  imponere  poenam  prò 
delictis,  ut  dicitur  Levit.  5.,  quod  ad  claves  pertinere  videtur  ;  sed  fuerunt  tunc 
incompletae  :  nunc  autem  per  Christum  in  sacerdotibus  novae  legis  perfectae 
sunt.  Sed  hoc  videtur  esse  contra  intentionem  Apostoli  in  epistola  ad  Hebr. 
cap.  9.;  ibi  enim  sacerdotium  Christi  praefertur  sacerdotio  legali,  per  hoc  quod 
Christus  assistit  Pontifex  futurorum  honorum,  introducens  per  proprium  sangui- 
nem  in  tàbernaculum  non  manufactum,  in  quod  introducebat  sacerdotium  ve- 
teris legis  per  sanguinem  hircorum,  et  taurorum:  unde  patet,  quod  sacerdoti! 
illius  potestas  non  se  extendebat  ad  coelestia,  sed  ad  fìguras  coelestium.  Et 
ideo  secundum  alios  dicendum  est,  quod  non  habebant  claves,  sed  in  eis  cla- 
vium  figura  praecessit. 

Ad  primum  ergo  dicendum,  quod  claves  regni  coelestis  consequuntur  ad 
sacerdotium,  quo  homo  in  coelestia  introducitur;  non  autem  tale  erat  sacer- 
dotium Leviticum,  et  ideo  claves  coeli  non  habuerunt,  sed  claves  terreni  ta- 
bernaculi. 

Ad  secundum  dicendum,  quod  sacerdotes  veteris  legis  habebant  auctori- 
tatem  discernendi,  et  judicandi,  sed  non  ut  admitteretur  homo  judicatus  ab 
eis  in  coelestia,  sed  in  fìguras  coelestium. 

Ad  tertium  dicendum,  quod  non  habebant  spiritualem  potestatem,  quia 
per  sacramenta  legalia  non  a  culpis,  sed  ab  irregularitatibus  purgabant  homi- 
nes,  ut  ad  manufactum  tàbernaculum  aditus  purgatis  per  eos  pateret. 

ARTICULUS  IL  73 

UTRUM    CHRISTUS    CLAVEM    HABUERIT. 

Ad  secundum  sic  proceditur.  Videtur,  quod  Christus  non  habuerit  cla- 
vem;  clavis  enim  characterem  ordinis  consequitur:  sed  Christus  non  habuit 
characterem;  ergo  non  habuit  clavem. 

2.  Praeterea.  Christus  habuit  in  sacramentis  potestatem  excellentiae,  ut 
effectum  sacramenti  sine  sacramentalibus  posset  conferre  :  sed  clavis  est  quod- 
dam  sacramentale;  ergo  non  indigebat  davi,  et  sic  frustra  eam  habuisset. 

Sed  contra  est,  quod  dicitur  Apoc.  3.:  Haec  dicit,  qui  babet  clavem 
David,  etc. 

Respondeo  dicendum,  quod  virtus  aliquid  agendi  est  in  instrumento,  et 
in  per  se  agente,  non  eodem  modo,  sed  in  per  se  agente  est  perfectius:  po- 
testas autem  clavium,  quam  nos  habemus,  et  aliorum  sacramentorum  virtus 
est  instrumentalis  ;  sed  in  Christo  est  ut  in  per  se  agente  ad  salutem  nostrani 
per  auctoritatem  quidem,  inquantum  est  Deus,  sed  per  meritum,  inquantum 
est  homo.  Clavis  autem  de  ratione  sua  exprimit  potestatem  aperiendi,  et 
claudendi,  sive  aliquis  aperiat,  quasi  principale  agens,  sive  quasi  minister:  et 
ideo  in  Christo  oportet  ponere  clavem,  sed  altiori  modo,  quam  sit  in  ejus 
ministris;  et  ideo  dicitur,  quod  habeat  clavem  excellentiae. 

Ad  primum  ergo  dicendum,  quod  character  de  sua  ratione  dicit  aliquid 
ab  alio  derivatimi;  et  ideo  potestas  clavium,  quae  in  nobis  a  Christo  derivata 
est,  sequitur  characterem,  quo  Christo  conformamur:  sed  in  Christo  non  se- 
quitur  characterem,  sed  principalem  formam. 

Ad  secundum  dicendum,  quod  clavis  illa,  quam  Christus  habuit,  non  erat 
sacramentalis,  sed  sacramentalis  clavis  principium. 

ARTICULUS  III.  74 

UTRUM  SOLI  SACERDOTES  CLAVES  HABEANT. 

Ad  tertium  sic  proceditur.  Videtur,  quod  non  soli  sacerdotes  claves 
habeant:  dicit  enim  Isidorus  (lib.  7.  Etym.  cap.  12.  in  fin.  et  cap.  2.  de  Ecclesiast. 
Offic.  cap.  14.)  quod  «  ostiarii  inter  bonos,  et  malos  habent  judicium,  dignòs 
recipiunt,  indignos  rejiciunt  »  ;  sed  haec  est  defìnitio  clavium,  ut  ex  dictis 
patet  (q.  ij.  art.  2.);  ergo  non  solum  sacerdotes,  sed  etiam  ostiarii  claves 
habent. 

2.  Praeterea.  Claves  sacerdotibus  dantur,  dum  per  unctionem  potestatem 
divinitus  accipiunt:  sed  reges  etiam  potestatem  in  populum  fidelem  divinitus 
habent,  et  unctione  sanctificantur;  ergo  non  soli  sacerdotes  habent  claves. 

3.  Praeterea.  Sacerdotium  est  ordo  uni  singulari  personae  couveniens.: 
sed  clavem  aliquando  videtur  habere  tota  una  congregatio,  quia  quaedam 
capitula  excommunicationem  inferre  possunt,  quod  ad  potestatem  clavium 
pertinet;  ergo  non  soli  sacerdotes  clavem  habent. 

4.  Praeterea.  Mulier  non  est  sacerdotalis  ordinis  susceptiva,  quia  ei  in 
ecclesiis  docere  non  competit,  secundum  Apostolum,  1.  Cor.  14.;  sed  aliquae 
mulieres  videntur  habere  clavem,  sicut  abbatissae,  quae  habent  spiritualem 
potestatem  in  subditas  ;  ergo  non  solum  sacerdotes  claves  habent. 

Sed  contra  est,  quod  Ambros.  dicit  (lib.  1.  de  Poenit.  cap.  2.  a  princ): 
«  Hoc  jus  (scilicet  ligandi,  et  solvendi)  solis  sacerdotibus  est  concessum  ». 

Praeterea.  Per  potestatem  clavium  efficitur  aliquis  medius  inter  populum, 
et  Deum:  sed  hoc  tantum  sacerdotibus  competit,  qui  constiluuntur  in  bis  quae 
sunt  ad  Deum,  ut  ojferant  dona,  et  sacrificio,  prò  peccatis,  ut  dicitur  Hebr.  5.; 
ergo  soli  sacerdotes  claves  habent. 

Respoxdeo  dicendum,  quod  clavis  est  duplex:  una  quae  se  extendit  ad 
ipsum  coelum  immediate,  removendo  impedimenta  introitus  in  coelum  per 
remissionem  peccati;  et  haec  vocatur  clavis  ordinis,  et  hanc  soli  sacerdotes 
habent,  quia  ipsi  soli  ordinantur  populo  in  his,  quae  directe  sunt  ad  Deum: 
alia  clavis  est,  quae  non  directe  se  extendit  ad  ipsum  coelum,  sed  mediante 
militante  Ecclesia,  per  quam  aliquis  ad  coelum  vadit,  dum  per  eam  aliquis 
excluditur,  vel  admittitur  ad  consortium  Ecclesiae  militantis,  per  excommu- 
nicationem, et  absolutionem  ;  et  haec  vocatur  clavis  jurisdictionis  in  foro 
causarum;  et  ideo  hanc  etiam  non  sacerdotes  habere  possunt,  sicut  arcidia- 
coni, et  electi,  et  alii  qui  excommunicare  possunt:  sed  non  proprie  dicitur 
clavis  coeli,  sed  quaedam  dispositio  ad  ipsam. 

Ad  primum  ergo  dicendum,  quod  ostiarii  habent  clavem  custodiendi  ea, 
quae  in  tempio  materiali  continentur,  et  habent  judicium  a  tali  tempio  exclu- 
dendi,  et  admittendi,  non  quidem  sua  auctoritate  judicantes,  qui  sint  digni, 
vel  indigni,  sed  judicium  sacerdotum  exequentes,  ut  sic  quodammodo  exe- 
cutores  potestatis  sacerdotalis  videantur. 

Ad  secundum  dicendum,  quod  reges  non  habent  aliquam  potestatem  in 
spiritualibus,  et  ideo  clavem  regni  coelestis  non  accipiunt,  sed  solum  in  tem- 
poralibus,  quae  etiam  nonnisi  a  Deo  esse  potest,  ut  patet  Rom.  13.:  nec  per 
unctionem  in  aliquo  sacro  ordine  consecrantur  ;  sed  excellentia  potestatis 
ipsorum  a  Christo  descendere  significatur,  ut  et  ipsi  sub  Christo  in  populo 
christiano  regnent. 

Ad  tertium  dicendum,  quod  sicut  in  politicis  quandoque  judex  habet 
potestatem,  sicut  est  in  regno;  quandoque  autem  multi  in  diversis  officiis 
constituti  etiam  ex  aequo,  ut  patet  in  8.  Etnie,  (cap.  io.  et  11.),  ita  etiam  spi- 
ritualis  jurisdictio  potest  haberi  ab  uno  sole,  sicut  ab  episcopo,  et  a  pluribus 
simul,  sicut  acapitulo:  et  sic  habent  clavem  jurisdictionis,  nontamen  clavem 
ordinis  simul  omnes. 

Ad  quartum  dicendum,  quod  mulier,  secundum  Apostolum  (1.  ad  Timoth.  2. 
et  ad  TU.  2.),  est  in  statu  subjectionis,  et  ideo  non  potest  habere  aliquam  spi- 
ritualem  jurisdictionem,  quia  etiam  secundum  Philosophum  in  8.  Ethicor. 
(cap.  io.  a  med.),  corruptio  est  urbanitatis,  quando  ad  mulierem  dominium 
pervenit;  unde  mulier  non  habet  neque  clavem  ordinis,  neque  clavem  juris- 
dictionis: sed  committitur  mulieri  aliquis  usus  clavium,  sicut  habere  cor- 
rectionem  in  subditas  mulieres,  propter  periculum  quod  imminere  posset,  si 
viri  mulieribus  cohabitarent. 

ARTICULUS   IV.  75 

UTRUM   ETIAM    SANCTI    KOMINES   NON    SACERDOTES 
CLAVES    HABEANT. 

Ad  quartum  sic  proceditur.  Videtur,  quod  etiam  sancti  homines  non  sa- 
cerdotes  usum  clavium  habeant:  absolutio  enim,  et  ligatio,  quae  fit  per  claves, 
efficaciam  habet  ex  merito  passionis  Christi:  sed  illi  maxime  passioni  Christi 
conformantur,  qui  per  patientiam,  et  alias  virtutes  Christum  passum  sequuntur; 
ergo  videtur,  quod  etiamsi  non  habeant  sacerdotalem  ordinem,  possint  ligare, 
et  solvere. 

2.  Praeterea.  Hebr.  7.  dicitur:  Sine  alla  contradictione  quod  minus  est  a  me- 
lion  beneàicitur:  sed  «  in  spiritualibus  »,  secundum  Aug.  (lib.  de  Trinit.  cap.  S.), 
«hoc  est  majus  esse,  quod  est  melius  esse»;  ergo  meliores,  qui  scilicet  plus 
de  charitate  habent,  possunt  alios  benedicere  absolvendo:  et  sic  idem  quod 
prius. 

Sed  contra.  «  Cujus  est  potentia,  ejus  est  actio  »,  secundum  Philos. 
(lib.  de  Somn.  et  Vigil.  cap.  1.  panini  a  princ.)  :  sed  clavis,  quae  est  potestas 
spiritualis,  est  tantum  sacerdotum;  ergo  et  usus  ejus  non  nisi  sacerdotibus 
convenire  potest. 

Respondeo  dicendum,  quod  agens  per  se,  et  agens  instrumentale  in  hoc 
differunt,  quod  agens  instrumentale  non  inducit  in  effectum  similitudinem 
suam,  sed  similitudinem  principalis  agentis;  principale  autem  agens  inducit 
similitudinem  suam.  Et  ideo  ex  hoc  aliquid  constituitur  principale  agens,  quod 
habet  aliquam  formam,  quam  in  alterum  transfundere  potest;  non  autem  ex 
hoc  constituitur  agens  instrumentale,  sed  ex  hoc  quod  est  applicatum  a  prin- 
cipali agente  ad  eifectum  aliquem  inducendum.  Cum  ergo  in  actu  clavium 
principale  agens  sit  Christus,  ut  Deus  per  auctoritatem,  et  ut  homo  per 
meritum,  ex  ipsa  plenitudine  divinae  bonitatis  in  eo,  et  ex  perfectione  gra- 

tiae  consequitur,  quod  possit  in  actum  clavium.  Sed  homo  alius  non  potest 
in  actum  clavium,  sicut  per  se  agens,  quia  nec  ipse  alteri  gratiam,  qua  re- 
mittuntur  peccata,  dare  potest,  nec  sufficienter  mereri,  et  ideo  non  est  nisi 
sicut  agens  instrumentale.  Unde  et  ille  qui  effectum  clavium  consequitur  non 
assimilatur  utenti  clavibus,  sed  Christo;  et  ideo  quantumcumque  aliquis  ha- 
beat  de  gratia,  non  potest  pertingere  ad  effectum  clavium,  nisi  applicetur  ad 
hoc,  ut  minister,  per  ordinis  susceptionem. 

Ad  primum  ergo  dicendum,  quod  sicut  inter  instrumentum,  et  effectum 
non  exigitur  similitudo,  secundum  convenientiam  in  forma,  sed  secundum 
proportionem  instrumenti  ad  effectum;  ita  etiam  nec  inter  instrumentum,  et 
principale  agens:  et  talis  similitudo  est  in  sanctis  hominibus  ad  Christum 
passum  ;  et  talis  similitudo  eis  usum  clavium  non  confert. 

Ad  secundum  dicendum,  quod  quamvis  purus  homo  non  possit  alteri 
ex  condigno  mereri  gratiam,  tamen  unius  meritum  potest  cooperari  ad  sa- 
lutem  alterius;  et  ideo  duplex  est  benedictio:  una,  quae  est  ab  ipso  homine 
puro,  sicut  merente  per  proprium  actum  ;  et  talis  potest  fieri  a  quolibet  sancto, 
in  quo  Christus  habitat  per  gratiam,  et  haec  requirit  majoritatem  bonitatis 
ad  minus  inquantum  hujusmodi  :  alia  est  benedictio,  qua  homo  benedicit,  ut 
benedictionem,  quae  est  ex  merito  Christi,  instrumentaliter  alicui  applicans; 
et  quantum  ad  hanc  requiritur  majoritas  ordinis,  et  non  virtutis. 


ARTICULUS  V.  76 

UTRUM  MALI  SACERDOTES  USUM  CLAVIUM  HABEANT. 

Ad  quintum  sic  proceditur.  Videtur,  quod  mali  sacerdotes  usum  clavium 
non  habeant  :  Joan.  enim  20.,  ubi  usus  clavium  apostolis  traditur,  Spiritus 
Sancti  donum  praemittitur  :  sed  mali  non  habent  Spiritum  Sanctum  ;  ergo 
non  habent  usum  clavium. 

2.  Praeterea.  Nullus  sapiens  rcx  dispensationem  sui  thesauri  suo  ini- 
mico committit  :  sed  usus  clavium  in  dispensatone  consistit  thesauri  coelestis 
Regis,  qui  est  ipsa  Sapientia;  ergo  mali,  qui  per  peccatum  sunt  ejus  hostes, 
non  habent  usum  clavium. 

3.  Praeterea.  Augustinus  dicit  (Uh.  f.  de  Bapt.  contr.  Donat.  cap.  21.  ad  fin.), 
quod  «  sacramentum  gratiae  dat  etiam  Deus  per  malos,  ipsam  vero  gratiam 
nonnisi  per  seipsum,  vel  per  sanctos  suos;  et  ideo  remissionem  peccatorum 
per  seipsum  facit,  vel  per  ipsius  columbae  membra  »  :  sed  remissio  pecca- 
torum est  usus  clavium;  ergo  peccatores,  qui  non  sunt  columbae  membra, 
usum  clavium  non  habent. 

4.  Praeterea.  Intercessio  mali  sacerdotis  non  habet  aliquam  efrìcaciam 
ad  reconciliandum,  quia,  secundum  Gregor.  (in  Pastor.  pari.  1.  cap.  11.  a 
princ),  «  cum  is  qui  displicet,  ad  interpellandum  mittitur,  irati  animus  ad 
deteriora  provocatur  »  :  sed  usus  clavium  fit  per  quandam  intercessionem, 
ut  patet  in  forma  absolutionis  ;  ergo  pravi  sacerdotes  non  habent  efHcacem 
clavium  usum. 

Sed  contra.  Nullus  potest  scire  de  alio,  an  sit  in  statu  salutis  ;  si  ergo 
nullus  posset  uti  clavibus  in  absolvendo,  nisi  existens  in  statu  salutis,  nullus 
sciret  se  esse  absolutum  :  quod  est  valde  inconveniens. 

Praeterea.  Iniquitas  ministri  non  potest  auferre  liberalitatem  domini:  sed 

sacerdos  est  solum  rainister;  ergo  non  potest  sua  malitia  donum  a  Deo  trans- 
missum  per  eum  nobis  auferre. 

Respondeo  dicendum,  quod  sicut  participatio  formae,  quae  est  inducenda 
in  effectum,  non  facit  instrumentum,  ita  nec  subtractio  talis  formae  tollit 
usum  instrumenti;  et  ideo  cum  homo  sit  tantum  instrumentaliter  agens  in 
usu  clavium,  quantumcumque  sit  gratia  per  peccatum  privatus,  per  quam 
gratiam  fit  remissio  peccatorum,  nullo  tamen  modo  privatur  usu  clavium. 

Ad  primum  ergo  dicendum,  quod  donum  Spiritus  Sancti  exigitur  ad  usum 
clavium,  non  ut  sine  quo  fieri  non  possit,  sed  quia  sine  eo  incongrue  fit  ex 
parte  utentis,  quamvis  subjiciens  se  clavibus  effectum  clavium  consequatur. 

Ad  secundum  dicendum,  quod  rex  terrenus  in  thesauro  suo  defraudari, 
et  decipi  potest,  et  ideo  dispensationem  ejus  hosti  non  committit  :  sed  rex 
coelestis  defraudari  non  potest,  quia  totum  ad  ipsius  honorem  cedit,  etiam 
quod  aliqui  clavibus  male  utantur,  quia  novit  ex  malis  elicere  bona,  et  per 
malos  etiam  multa  bona  facere;  et  ideo  non  est  simile. 

Ad  tertium  dicendum,  quod  Augustinus  loquitur  de  remissione  pecca- 
torum, secundum  quod  sancti  homines  cooperantur  ad  ipsam,  non  ex  vi  cla- 
vium, sed  ex  merito  congrui  ;  et  ideo  dicit,  quod  etiam  per  malos  sacramenta 
ministrai,  et  inter  alia  sacramenta  etiam  absolutio,  quae  est  usus  clavium, 
computare  debet:  sed  per  membra  columbae,  idest  per  sanctos  homines, 
facit  remissionem  peccatorum,  inquantum  eorum  intercessionibus  peccata 
remittit.  Vel  potest  dici,  quod  membra  columbae  nominat  omnes  ab  Ecclesia 
non  praecisos  ;  qui  enim  ab  eis  sacramenta  recipiunt,  gratiam  consequuntur, 
non  autem  qui  recipiunt  ab  illis,  qui  sunt  ab  Ecclesia  praecisi,  quia  ex  hoc 
ipso  peccant,  excepto  baptismo,  quem  in  casu  necessitatis  licet  etiam  ab 
excommunicato  recipere. 

Ad  quartum  dicendum,  quod  intercessio,  quam  sacerdos  malus  ex  pro- 
pria persona  facit.  non  habet  efficaciam  ;  sed  illa  quam  facit  ut  minister  Ec- 
clesiae,  habet  efRcaciam  ex  merito  Christi:  utroque  tamen  modo  debet  in- 
tercessio sacerdotis  populo  subjecto  prodesse. 

ARTICULUS  VI.  77 

UTRUM    SCHISMATICI,   HAERETICI,  EXCOMMUNICATI,  SUSPENSI, 
ET  DEGRADATI    USUM    CLAVIUM    HABEANT. 

Ad  sextum  sic  proceditur.  Videtur,  quod  schismatici,  haeretici,  exeom- 
municati,  suspensi,  et  degradati  usum  clavium  habeant:  sicut  enim  potestas 
clavium  dependet  ab  ordine,  ita  et  potestas  conficiendi:  sed  non  possunt  amit- 
tere  usum  potestatis  conficiendi,  quia  si  conficiunt,  confectum  est,  quamvis 
peccent  confìcientes  ;  ergo  etiam  non  possunt  amittere  usum  clavium. 

2.  Praeterea.  Omnis  potestas  spiritualis  activa  in  eo  qui  habet  usum 
liberi  arbitrii,  exit  in  actum,  quando  vult:  sed  potestas  clavium  adhuc  remanet 
in  praedictis,  quia  cum  non  detur  nisi  in  ordine,  oporteret  reordinari  eos, 
quando  ad  Ecclesiarn  redeunt;  ergo  cum  sit  potentia  activa,  possunt  in 
actum  ejus  exire,  cum  voluerint. 

5.  Praeterea.  Spiritualis  gratia  magis  impeditur  per  culpam,  quam  per 
poenam:  sed  exeommunicatio,  et  suspensio,  et  degradatio  suntpoenae  quae- 
dam;  cum  ergo  propter  culpam  non  amittat  aliquis  usum  clavium,  videtur 
quod  nec  propter  ista. 

Sed  contra.  August.  dicit  (tract.  121.  in  Joan.  sub  fin.),  quod  «  Ecclesiae 
charitas  peccata  dimittit»  :  charitas  autem  est,  quae  facit  Ecclesiae  unionem; 
cum  ergo  praedicti  sint  ab  Ecclesiae  unione  divisi,  videtur  quod  usum  cla- 
vium  non  habeant  in  remittendis  peccatis. 

Praeterea.  Nullus  absolvitur  a  peccato  secundum  hoc  quod  peccat:  sed 
aliquis  a  praedictis  absolutionem  peccatorum  petens  peccat,  contra  praece- 
ptum  Ecclesiae  faciens;  ergo  per  eos  a  peccato  absolvi  non  potesti  et  sic 
idem  quod  prius. 

Respondeo  dicendum,  quod  in  omnibus  praedictis  manet  clavium  pote- 
stas  quantum  ad  essentiam,  sed  usus  impeditur  ex  defectu  materiae.  Cum 
enim  usus  clavium  in  utente  praelationem  requirat  respectu  ejus,  in  quem 
utitur,  ut  supra  dictum  est  (q.  iy.  art.  2.  ad  2.),  propria  materia,  in  quam  excer- 
cetur  usus  clavium,  est  homo  subditus:  et  quia  per  ordinationem  Ecclesiae 
unus  subditur  alteri,  ideo  etiam  per  Ecclesiae  praelatos  potest  subtrahi  alicui 
ille  qui  erat  ei  subjectus:  unde  cum  Ecclesia  haereticos,  et  schismaticos,  et 
alios  hujusmodi  privet,  subtrahendo  subditos  vel  simpliciter,  vel  quantum  ad 
aliquid,  quantum  ad  hoc  quod  privati  sunt,  non  possunt  usum  clavium  habere. 

Ad  primum  ergo  dicendum,  quod  materia  sacramenti  Eucharistiae,  in 
quam  suam  potestatem  excercet  sacerdos,  non  est  homo,  sed  panis  triticeus, 
et  in  baptismo  homo  simpliciter.  Unde  sicut  si  subtraheretur  haeretico  panis 
triticeus,  conficere  non  posset,  ita  nec  si  subtrahatur  praelato  praelatio,  ab- 
solvere  poterit  :  potest  tamen  baptizare,  et  conficere,  quamvis  ad  sui  damna- 
tion-em. 

Ad  secundum  dicendum,  quod  propositio  habet  veritatem,  quando  non 
deest  materia,  sicut  est  in  proposito. 

Ad  tertium  dicendum,  quod  ex  ipsa  culpa  non  subtrahitur  materia,  sicut 
per  aliquam  poenam;  unde  poena  non  impedit  per  contrarietatem  ad  effectum 
inducendum,  sed  ratione  praedicta  (in  corp.). 


QUAESTIO  XX. 

DE  HIS,  IN  QUOS  USUS  CLAVIUM  EXERCERI  POTEST, 
IN  TRES  ARTICULOS  DIVISA. 

Detnde  considerandum  est  de  his,  in  quos  usus  clavium  exerceri  potest. 

Circa  quod  irla  quaeruntur. 

Primo.  Utrum  sacerdos  possit in  quemlibet hominem  uti  clave,  quam  ^abet. 
Secundo.  Utrum  sacerdos  possit  semper  suum  subditum  absolvere. 
Tertio.  Utrum  aliquis  possit  uti  clavibus  in  suum  superiorem. 

ARTICULUS  I.  78 

UTRUM  SACERDOS  POSSIT  UTI  CLAVE,   QUAM  HABET, 
IN   QUEMLIBET  HOMINEM. 

Ad  primum  sic  proceditur.  Videtur,  quod  sacerdos  possit  uti  clave,  quam 
habet,  in  queralibet  hominem:  potestas  enim  clavium  in  sacerdotes  descendit 
ex  illa  divina  auctoritate,  qua  dixit  :  Accipite  Spiritum  Sanctum  :  quorum  remi- 
seritis  peccata,  remittuntur  eis  (Joan.  20.)  :  sed  illud  indeterminate  dictum  est  ; 
ergo  potest  ea  uti  in  quoslibet. 

2.  Praeterea.  Clavis  corporalis,  quae  aperit  unam  seram,  aperit  omnes 
alias  ejusdem  modi:  sed  omne  peccatum  cujuscumquc  hominis  est  ejusdem 
rationis  obstaculum  respectu  introitus  coeli;  ergo  si  potest  unum  hominem 
sacerdos  per  clavem,  quam  habet,  absolvere,  poterit  et  quoscumque  alios. 

3.  Praeterea.  Sacerdotium  novi  Testamenti  est  perfectius,  quam  veteris: 
sed  sacerdos  veteris  Testamenti  poterat  uti  sua  potestate,  quam  habebat  di- 
scernendi  inter  lepram,  et  lepram,  indifferenter  in  omnes;  ergo  multo  fortius 
sacerdos  evangelicus  potest  uti  potestate  sua  in  omnes. 

Sed  contra  est,  quod  dicitur  (16.  q.  1.  in  appena.  Grat.  ad  cap.  :  Adjici- 
mus);  «  Nulli  sacerdotum  liceat  parochianum  alterius  absolvere,  autligareì>; 
ergo  non  quilibet  potest  quemlibet  absolvere. 

Praeterea.  Judicium  spirituale  debet  esse  ordinatius  quam  temporale:  sed 
in  judicio  temporali  non  potest  quilibet  judex  quemlibet  judicare;  ergo  cum 
usus  clavium  sit  judicium  quoddam,  non  potest  sacerdos  quilibet  sua  davi 
in  quemlibet  uti. 

Respondeo  dicendum,  quod  ea  quae  circa  singularia  operari  oportet,  non 
eodem  modo  omnibus  competunt:  unde  sicut  praeter  generalia  medicinae 
praecepta  oportet  adhiberi  medicos,  quibus  praecepta  universalia  medicinae 
singulis  infirmitatibus,  secundum  quod  debent,  aptentur,  ita  in  quolibet  prin- 
cipatu,  praeter  illum  qui  universalia  praecepta  legis  tradit,  oportet  esse  ali- 
quos,  qui  ea  singulis,  secundum  quod  debent,  adaptent.  Et  propter  hoc  etiam 
in  codesti  hierarchia  sub  potestatibus,  quae  indistincte  praesunt,  ponuntur 
principatus,  qui  singulis  provinciis  distribuuntur,  et  sub  his  angeli,  qui  sin- 
gulis hominibus  in  custodiam  deputantur,  ut  patet  ex  his  quae  dieta  sunt  in 
lib.  2.  (Dist.  io.  q.  1.  art.  1.  et  2.  et  pari.  1.  q.  113.  art.  1.  et  2.).  Unde  et  ita  debet 
esse  in  praelatione  Ecclesiae  militantis,  ut  apud  aliquem  esset  praelatio  in- 
distincte in  omnes,  et  sub  hoc  essent  alii,  qui  super  diversos  potestatem 
distinctam  acciperent;  et  quia  usus  clavium  requirit  aliquam  praelationis  po- 
testatem, per  quam  ille,  in  quem  usus  clavium  communicatur,  efficitur  ma- 
teria propria  illius  actus,  ideo  ille  qui  habet  indistinctam  potestacem  super 
omnes,  potest  uti  clavibus  in  omnes:  illi  autem,  qui  sub  eo  distinctas  pote- 
states  acceperunt,  non  in  quoslibet  uti  possunt  clavibus,  sed  in  eos  tantum, 
qui  eis  in  sortem  venerunt,  nisi  in  necessitatis  articulo,  ubi  nemini  sacra- 
menta sunt  deneganda. 

Ad  primum  ergo  dicendum,  quod  ad  absolutionem  a  peccato  requiritur 
duphx  potestas,  scilicet  potestas  ordinis,  et  potestas  jurisdictionis.  Prima  quidem 
potestas  aequaliter  est  in  omnibus  sacerdotibus,  non  autem  secunda;  et  ideo 
ubi  Dominus  (Joan.  20.)  dedit  omnibus  apostolis  communiter  potestatem  re- 
mittendi  peccata,  intelligitur  de  potestate,  quae  consequitur  ordinem;  unde 

et  sacerdotibus,  quando  ordinantur,  illa  verba  dicuntur:  sed  Petro  singula- 
riter  dedit  potestatem  dimittendi  peccata  (Matth.  16.)  ut  intelligatur,  quod 
ipse  prae  aliis  habet  potestatem  jurisdictionis.  Potestas  autem  ordinis,  quan- 
tum est  de  se,  se  extendit  ad  omnes  absolvendos  ;  et  ideo  indeterminate  Do- 
minus  dicit,  quorum  remiseri tis  peccata,  intelligens  tamen,  quod  usus  illius 
potestatis  esse  deberet,  praesupposita  potestate  Petro  collata,  secundum  ipsius 
ordinationem. 

Ad  secundum  dicendum,  quod  clavis  materialis  non  potest  aperire  nisi 
seram  propriam  :  nec  aliqua  virtus  activa  potest  agere  nisi  in  propriam  ma- 
teriam  :  materia  autem  propria  potestatis  ordinis  efficitur  aliquis  per  jurisdi- 
ctionem;  et  ideo  non  potest  aliquis  clave  uti  in  eum,  in  quem  jurisdictio  non 
datur. 

Ad  tertium  dicendum,  quod  populus  Israel  unus  populus  erat,  et  unum 
tantummodo  templumhabebat;  unde  non  oportebat  sacerdotum  jurisdictiones 
distingui,  sicut  nunc  in  Ecclesia,  in  qua  congregantur  diversi  populi,  et  na- 
tiones. 

ARTICULUS  IL  79 

UTRUM    SACERDOS    POSSIT    SEMPER    SUUM    SUBDITUM    ABSOLVERE. 

Ad  secundum  sic  proceditur.  Videtur,  quod  sacerdos  non  possit  semper 
suum  subditum  absolvere  :  sicut  enim  August.  dicit  (lib.  De  vera,  et  jais, 
poenit.  cap.  20.)  in  litera  (4.  Dist.  K).),  «  nullus  officio  sacerdotis  uti  debet, 
nisi  immunis  ab  illis  sit,  quae  in  aliis  judicat  »:  sed  quandoque  contingit, 
quod  sacerdos  est  particeps  criminis,  quod  subditus  suus  commisit,  sicut  cura 
mulierem  subditam  cognovit;  ergo  videtur,  quod  non  semper  possit  in  suos 
subditos  potestate  clavium  uti. 

2.  Praeterea.  Per  potestatem  clavium  homo  ab  omnibus  defectibus  cu- 
ratur:  sed  quandoque  alicui  peccato  annexus  est  irregularitatis  defectus,  vel 
excommunicationis  sententia,  a  qua  simplex  sacerdos  absolvere  non  potest; 
ergo  videtur,  quod  non  possit  uti  clavium  potestate  in  illos,  qui  talibus  irre- 
titi sunt. 

3.  Praeterea  Sacerdotii  nostri  judicium,  et  potestas  per  judicium  veteris 
sacerdotii  fìguratur:  sed  minoribus  judicibus  secundum  legem  non  omnia 
competebat  discutere,  sed  ad  superiores  recurrebant,  ut  dicitur  Exod.  24.: 
Si  quid  natimi  juerit  quaestionis  valer  vos,  etc.  ;  ergo  videtur,  quod  nec  sacerdos 
de  gravioribus  peccatis  possit  subditum  suum  absolvere,  sed  debeat  ad  supe- 
riorem  remittere. 

Sed  contra.  Cuicumque  committitur  principale,  committitur  et  acces- 
sorium  ;  sed  sacerdotibus  committitur,  quod  subditis  suis  Eucharistiam  dispen- 
ser, ad  quam  ordinatur  absolutio  a  peccatis  quibuscumque;  ergo  sacerdos 
ab  omnibus  peccatis  potest  subditum  suum  absolvere,  quantum  est  de  clavium 
potestate. 

Praeterea.  Gratia  omne  peccatum  tollit,  quantumcumque  sit  parva:  sed 
sacerdos  sacramenta  dispensat,  quibus  gratia  datur;  ergo,  quantum  est  de 
potestate  clavium,  de  omnibus  peccatis  absolvere  potest. 

Respondeo  dicendum,  quod  potestas  ordinis,  quantum  est  de  se,  extendit 
se  ad  omnia  peccata  remittenda;  sed  quia  ad  usura  hujusmodi  potestatis  re- 
quiritur  jurisdictio,  quae  a  majoribus  in  inferiores  descendit,  ideo  potest  su- 

perior  aliqua  sibi  reservare,  in  quibus  judicium  inferiori  non  committat:  alia» 
de  quolibet  potest  simplex  sacerdos  absolvere,  habens  jurisdictionem.  Sunt 
autem  quinque  casus,  in  quibus  oportet,  quod  simplex  sacerdos  poenitentem 
ad  superiorem  remittat:  primus  est,  quando  est  solemnis  poenitentia  impo- 
nenda,  quia  ejus  minister  proprius  est  episcopus  ;  secundus  est  de  excommu- 
nicatis,  quando  inferior  sacerdos  non  potest  absolvere,  utpote  quando  est  a 
superiore  excommunicatus;  Urtius,  quando  invenitirregularitatem  contractam, 
prò  cujus  dispensatione  debet  ad  superiorem  remittere  ;  quartus  de  incendiariis  ; 
quintus,  quando  est  consuetudo  in  aliquo  episcopatu,  quod  enormia  crimina 
ad  terrorem  reserventur  episcopo,  quia  consuetudo  dat,  vel  aufert  in  talibus 
potestatem. 

Ad  primum  ergo  dicendum,  quod  in  tali  casu  nec  sacerdos  debet  audire 
confessionem  mulieris,  cum  qua  peccavit,  de  ilio  peccato,  sed  debet  ad  alium 
mittere,  nec  illa  debet  ei  confiteri,  sed  debet  petere  licentiam  ad  alium  eundi, 
vel  ad  superiorem  recurrere,  si  ille  licentiam  denegaret,  tum  propter  peri- 
culum,  tum  quia  est  minor  verecundia:  si  tamen  absolveret,  absoluta  esset. 
Quod  enim  Augustinus  dicit,  quod  non  debeat  esse  in  eodem  crimine,  in- 
telligendum  est  secundum  congruitatem,  non  secundum  necessitatem  sacra 
menti. 

Ad  secundum  dicendum,  quod  poenitentia  ab  omnibus  defectibus  culpae 
liberat,  non  autem  ab  omnibus  defectibus  poenae,  quia  adhuc  post  peractam 
poenitentiam  de  homicidio  aliquis  remanet  irregularis:  unde  sacerdos  potest 
de  crimine  absolvere,  et  prò  poena  amovenda  debet  ad  superiorem  remit- 
tere, nisi  in  excommunicatione,  quia  absolutio  ab  ipsa  debet  praecedere  abso- 
lutionem  a  peccato;  quia  quamdiu  aliquis  est  excommunicatus,  non  potest 
recipere  aliquod  Ecclesiae  sacramentum. 

Ad  tertium  dicendum,  quod  ratio  illa  procedit  quantum  ad  haec,  in 
quibus  sibi  superiores  potestatem  jurisdictionis  reservant. 


ARTICULUS  III.  80 

UTRUM  ALIQUIS  UTI  POSSIT   CLAVIBUS  IN  SUUM  SUPERIOREM. 

Ad  tertium  sic  proceditur.  Videtur,  quod  aliquis  non  possit  uti  clavibus 
in  suum  superiorem:  actus  enim  sacramentalis  quilibet  requirit  propriam  ma- 
teriam:  sed  propria  materia  usus  clavium  est  persona  subjecta,  ut  dictum  est 
(q.  praec.  art.  6.);  ergo  in  eo,  qui  non  est  subditus,  non  potest  clavibus  sa- 
cerdos uti. 

2.  Praeterea.  Ecclesia  militans  imitatur  triumphantem  :  sed  in  coelesti 
Ecclesia  inferior  angelus  nunquam  purgat,  aut  illuminat,  aut  perficit  supe- 
riorem; ergo  nec  aliquis  inferior  sacerdos  potest  uti  actione  hierarchica,  quae 
est  per  absolutionem,  in  superiorem. 

3.  Praeterea.  Judicium  poenitentiae  debet  esse  ordinatius,  quam  judi- 
cium exterioris  fori  :  sed  in  exteriori  foro  inferior  non  potest  excommunicare, 
aut  absolvere  superiorem  ;  ergo  videtur,  quod  nec  in  foro  poenitentiali. 

Sed  contra.  Superior  praelatus  etiam  circumdatus  est  infirmitate,  et 
contingit  ipsum  peccare:  sed  remedium  contra  peccatum  est  potestas  cla- 
vium; ergo  cum  ipse  non  possit  in  seipsum  clave  uti,  q.uia  non  potest  esse 
simul  judex,  et  reus,  videtur  quod  possit  inferior  in  ipsum  clavis  potestate  uti» 

Praeterea.  Absolutio,  quae  fit  per  virtutem  clavium,  ordinatur  ad  perce- 
ptionem  Eucharistiae:  sed  inferior  potest  superiori  Eucharistiam  dispensare, 
si  petat  ;  ergo  et  clavium  potestate  in  ipsum  uti,  si  se  ei  subjecerit. 

Respondeo  dicendum,  quod  potestas  clavium,  quantum  est  de  se,  extendit 
se  ad  omnes,  ut  dictum  est  (art.  praec):  sed  quod  in  aliquem  sacerdos  non 
possit  potestate  clavium  uti,  contingit  ex  hoc,  quod  ejus  potestas  est  ad  ali- 
quos  specialiter  limitata  :  unde  ille  qui  limitavit,  potest  extendere  in  quem 
voluerit  :  et  propter  hoc  etiam  potestatem  ei  dare  potest  in  seipsum,  quamvis 
ipse  in  seipsum  uti  clavium  potestate  non  possit,  quia  potestas  clavium  re- 
quirit  prò  materia  aliquem  subjectum,  et  ita  alium;  sibi  ipsi  enim  aliquis 
subjectus  esse  non  potest. 

Ad  primum  ergo  dicendum,  quod  quamvis  episcopus,  quem  simplex  sa- 
cerdos absolvit,  sit  superior  eo  simpliciter,  est  tamen  inferior  eo,  inquantum 
ei  se  ut  peccatorem  subjicit. 

Ad  secundum  dicendum,  quod  in  angelis  non  potest  accidere  aliquis 
defectus,  ratione  cujus  inferioribus  suis  superiores  subdantur,  sicut  acciditin 
hominibus;  et  ideo  non  est  simile. 

Ad  tertium  dicendum,  quod  judicium  exterius  est  secundum  homines, 
sed  judicium  confessionis  est  quoad  Deum,  apud  quem  aliquis  redditur  minor 
ex  hoc  quod  peccat.  non  autem  apud  hominum  praelationes:  et  ideo  in  exte- 
riori  judicio  sicut  nullus  in  seipsum  sententiam  dare  potest  excommunica- 
tionis,  ita  nec  alteri  committere,  ut  se  excommunicet:  sed  in  foro  conscientiae 
potest  alteri  committere  suam  absolutionem,  qua  ipse  uti  non  possit.  Vel 
dicendum,  quod  absolutio  in  foro  confessionis  est  principaliter  potestatis  cla- 
vium, et  ex  consequenti  respicit  jurisdictionem  ;  sed  excommunicatio  respicit 
totaliter  jurisdictionem.  Quantum  autem  ad  potestatem  ordinis  omnes  sunt 
aequales,  non  autem  quantum  ad  jurisdictionem;  et  ideo  non  est  simile. 


QUAESTIO  XXI. 

DE  EXCOMMUNICATIONIS  DEFINITI  ONE,  COXGRUITATE,  ET  CAUSA, 
IN  QUATUOR  ARTICULOS  DIVISA. 


Consequenter  videndum  est  de  excommunicatione  ;  de  qua  primo  consi- 
derandum  est  de  definitione  excommunicationis,  et  congruitate,  et  causa: 
secundo  de  eo  qui  potest  excommunicare,  et  excommunicari:  Urlio  de  parti- 
cipatione  cum  excommunicatis  :  quarto  de  absolutione  ab  excommunicatione. 

Circa  primum  quaeruntur  quatuor. 

Primo.  Utrum  convenienter  excommunicatio  definiatur. 

Secundo.  Utrum  Ecclesia  debeat  aliquem  excommunicare. 

Tertio.  Utrum  aliquis  prò  aliquo  temporali  damno  sit  excommunicandus. 

Quarto.  Utrum  excommunicatio  injuste  lata  aliquem  effectum  habeat. 

ARTICULUS  I.  si 

UTRUM  COMPETEXS  SIT  HAEC  DEFINITIO  EXCOMMUNICATIONIS  : 
EXCOMMUNICATIO  EST   SEPARATIO   A   COMMUNIONE  ECCLESIAE,  ETC. 

(S.  Thcm.  4.  D'ut.  18.  q.  2.  art.  1.  q.  1.  et  sèq.). 

Ad  primum  sic  proceditur.  Videtur,  quod  incompetens  sii  haec  definitio 
excoaamunicationis  a  quibusdam  posita  :  «  Excommunicatio  est  separano  a 
comrnunione  Ecclesiae  quoad  frùctum,  et  suffragia  generali  a  »;  suffragia  enim 
Ecclesiae  valent  eis,  prò  quibus  fiunt:  sed  Ecclesia  orat  prò  eis,  qui  extra 
Ecclesiam  sunt,  sicut  prò  haereticis,  et  paganis  ;  ergo  etiam  prò  excommu- 
nicatis,  qui  extra  Ecclesiam  sunt,  et  sic  eis  suffragia  Ecclesiae  valent. 

2.  Praeterea.  Nulius  amittit  suffragia  Ecclesiae  nisi  per  culpam  :  sed 
excommunicatio  non  est  culpa,  sed  poena;  ergo  per  excommunicationem  non 
separatur  aliquis  a  suffragiis  Ecclesiae  communibus. 

3.  Praeterea.  Fructus  Ecclesiae  non  videtur  esse  aliud,  quam  suffragia; 
non  enim  potest  intelligi  de  fructu  bonorum  temporalium,  quia  haec  excom- 
municatis  non  auferuntur;  ergo  inconvenienter  utrumque  ponitur. 

4.  Praeterea.  Excommunicatio  minor  quaedam  excommunicatio  est: 
sed  per  eam  homo  non  perdit  suffragia  Ecclesiae;  ergo  definitio  non  est  con- 
veniens. 

Respondeo  dicendum,  quod  ille  qui  per  baptismum  in  Ecclesia  ponitur, 
ad  duo  adscribitur,  scilicet  ad  coetum  fidelium,  et  ad  participationem  sacramen- 
torum: et  hoc  secundum  praesupponit  primum,  quia  in  sacramentis  partici- 
pandis  etiam  fìdeles  communicant:  et  ideo  aliquis  potest  extra  Ecclesiam 
fieri  per  excommunicationem  duplicità  :  uno  modo  ita  quod  separetur  tantum 
a  participatione  sacramentorum;  et  haec  est  excommunicatio  minor:  alio 
modo  ita  quod  excludatur  ab  utroque;  et  sic  est  excommunicatio  major,  quae 
hic  definitur.  Non  autem  potest  esse  tertium,  scilicet  quod  excludatur  a  com- 
rnunione fidelium,  et  non  a  participatione  sacramentorum,  ratione  jam  dieta, 
quia  scilicet  fìdeles  in  sacramentis  communicant.  Sed  communicatio  fidelium 
est  duplex:  quaedam  in  spiritualibus,  sicut  sunt  mutuae  orationes,  et  conven- 
tus  ad  sacra  percipienda:  quaedam  in  corporalibus  actibus  legitimis  :  quae 
quidem  communicationes  his  versibus  continentur: 

Si  prò  deliciis  anathema  quis  efficiatur, 
Os,  orare,  vale,  communio,  mensa  negatur. 

Oi,  scilicet  ne  osculum  detur;  orare,  ne  cum  exeommunicatis  oremus;  vale, 
ne  salutentur;  communio,  ne  scilicet  in  sacramentis  cum  ipsis  aliquis  commu- 
nicet;  mensa  negatur,  ne  aliquis  cum  eis  in  mensa  comedat.  Praemissa  ergo 
definitio  importat  separationem  a  sacramentis,  in  hoc  quod  dicit,  «  quoad  frù- 
ctum»; et  a  comrnunione  fidelium  quantum  ad  spiritualia,  in  hoc  quod  dicit, 
«  et  suffragia  Ecclesiae  communia  ».  Alia  autem  definitio  invenitur,  quae 
datur  secundum  separationem  ab  utrisque  actibus,  quae  talis  est:  «  Excommu- 
nicatio est  a  qualibet  licita  comrnunione  fidelium  separano  ». 

Ad  primum  ergo  dicendum,  quod  prò  infidelibus  oratur,  sed  ipsi  orationis 
fructum  non  percipiunt,  nisi  ad  fidem  convertantur:  similiter  et  prò  exeom- 
municatis orari  potest,  quamvis  non  inter  orationes,  quae  prò  membris  Ec- 


QUAESTIO    XKT.    ARTICULUS    I.  llj 

clcsiae  fiunt  ;  et  taraen  iructum  non  percipiunt,  quamdiu  in  excommunicatione 
manent;  sed  oratur,  ut  dctur  eis  spiritus  poenitentiae,  ut  ab  excommunica- 
tione solvantur. 

Ad  secundum  dicendum,  quod  suffragia  alicujus  valent  alicui,  secundum 
•quod  ei  continuantur  :  potest  autem  actio  unius  alteri  continuari  dupli  ci  ter  : 
uno  modo  ex  vi  charitatis,  quae  omnes  fideles  connectit,  ut  sint  unum  in 
Doo,  sicut  dicitur  in  Psal.  118.  :  Particcps  ego  sunt,  etc.  ;  et  hanc  continuatio- 
nem  exeommunicatio  non  intercipit,  quia  juste  quis  exeommunicari  non  po- 
test nisi  prò  culpa  mortali,  per  quam  quis  a  charitate  jam  divisus  est,  etiamsi 
non  exeommunicetur:  injusta  autem  exeommunicatio  charitatem  alicui  au- 
ferre  non  potest.  cum  sit  de  maximis  bonis,  quae  non  possunt  alicui  invito 
auferri.  Alio  modo  per  intentionem  suffragia  facientis,  quae  in  aliquem  fertur, 
prò  quo  fiunt;  et  hanc  continuationem  exeommunicatio  intercipit,  quia  Ec- 
clesia per  exeommunicationis  sententiam  separa:  exeommunicatos  ad  uni- 
veuitate  fidelium,  prò  quibus  suffragia  facit,  unde  suffragia  Ecclesiae  eis  non 
prosunt,  quae  prò  tota  Ecclesia  fiunt;  nec  ex  persona  Ecclesiae  oratio  prò 
eis  inter  membra  Ecclesiae  fieri  potest;  quamvis  aliqua  persona  privata  possit 
ad  eorum  conversionem  aliquod  suffragium  per  intentionem  dirigere 

Ad  tertium  dicendum,  quod  fructus  spiritualis  Ecclesiae  non  solum  est 
ex  suffragiis,  sed  etiam  ex  perceptione  sacramentorum,  et  ex  convictu  fide- 
lium. 

Ad  qtjartum  dicendum,  quod  minor  exeommunicatio  non  habet  per- 
fectam  rationem  exeommunicationis,  sed  aiiquid  ipsius  participat:  et  ideo 
non  oportet,  quod  totaliter  ei  exeommunicationis  definitio  conveniat,  sed 
solum  quoad  aiiquid. 

ARTICULUS  II.  82 

UTRUM  ECCLESIA  DEBEAT  ALIQUEM  EXCOMMUNICARE. 

Ad  secundum  sic  procedimi".  Videtur,  quod  Ecclesia  nullum  debeat  exeom- 
municare,  quia  exeommunicatio  maledictio  quaedam  est:  sedRom.  12.  prohi- 
bemur  maledicere  ;  ergo  Ecclesia  exeommunicare  non  debet. 

2.  Praeterea.  Ecclesia  militans  debet  imitari  triumphantem,  sed,  ut  in 
Epist.Judae  legitur,  cum  Michael  Ar  eh  angelus  cum  diabulo  altere aretur  de  Moysi 
torpore,  non  est  ausus  judicium  inferre  blasphemiae,  sed  dixit:  Imperet  Ubi  Do- 
mimi s  ;  ergo  nec  Ecclesia  militans  debet  alicui  judicium  maledictionis,  vel 
■exeommunicationis  inferre. 

3.  Praeterea.  Nullus  est  in  manu  hostis  tradendus,  nisi  omnino  despe- 
ratus:  sed  per  exeommunicationem  traditur  aliquis  in  manu  Satanae,  ut  pa- 
tet  1.  Corinth.  5.:  cum  ergo  de  nemine  sit  desperandum  in  ista  vita,  Ecclesia 
nullum  debet  exeommunicare. 

Sed  contra  est,  quod  Apostolus  1.  Corinth.  5.  mandat  quemdam  exeom- 
municari, sive  tradì  Satanae. 

Praeterea.  Matth.  18.  dicitur  de  ilio,  qui  Ecclesiam  audire  contemnit:  Sit 
Ubi  sicut  ethnicus,  et  publicanus  :  sed  ethnici  sunt  extra  Ecclesiam  ;  ergo  et 
illi,  qui  Ecclesiam  audire  contemnunt,  per  exeommunicationem  extra  Ec- 
clesiam sunt  ponendi. 

Respondeo  dicendum,  quod  judicium  Ecclesiae  conforme  debet  esse  ju- 
<ìicio  Dei:  Deus  autem  peccatores  multipliciter  punk:  uno  modo  flagellis  casti- 

gando,  ut  ad  bonum  eos  trahat  ;  alio  modo  hominem  sibi  relinquendo,  ut,  auxiliis 
subtractis,  quibusa  malo  praepediebatur,  suam  infirmitatem  cognoscat,  et  hu- 
mìlis  ad  Deum  redeat,  a  quo  superbus  discesserat.  Et  quantum  ad  utrumque 
Ecclesia  in  excommunicationis  sententia  divinum  judicium  imitatur;  inquan- 
tum enim  aliquem  a  communione  fidelium  separat,  ut  erubescat,  imitatur  di- 
vinum judicium,  quo  per  flagella  castigat;  inquantum  autem  a  suffragiis,  et 
aliis  spiritualibus  separat,  imitatur  divinum  judicium,  quo  hominem  sibi  re- 
linquit,  ut  per  umilitatem  seipsum  cognoscens  ad  Deum  redeat. 

Ad  primum  ergo  dicendum,  quod  maledictio  potest  esse  dupliciter  :  uno 
modo  ita  quod  in  malo,  quod  irrogat,  vel  dicit,  per  intentionem  sistat  ;  et  sic 
maledictio  omnibus  modis  est  prohibita:  alio  modo  ita  quod  malum,  quod 
quis  maledicendo  imprecatur,  ad  bonum  illius  ordinet,  qui  maledicitur;  et 
sic  maledictio  quandoque  est  licita,  et  salutifera;  sicut  etiam  medicus  ali- 
quod  nocumentum  infert  infirmo,  ut  sectionem,  per  quam  ab  infìrmitate  li- 
beretur. 

Ad  secundum  dicendum,  quod  diabolus  incorrigibilis  est;  et  ideo  non 
est  susceptibilis  alicujus  boni  per  excommunicationis  poenam. 

Ad  tertium  dicendum,  quod  ex  hoc  ipso  quod  aliquis  suffragiis  Eccle- 
siae  privatur,  triplex  incommodum  incurrit,  per  tria  quae  quis  ex  suffragiis 
Ecclesiae  consequitur.  Valent  enim  ad  augmentum  gratiae  eis  qui  eam  habent, 
vel  ad  merendum  eis  qui  non  habent;  et  quantum  ad  hoc  Magister  Senten- 
tiarum  dicit  (4.  Dist.18.),  quod  «  gratia  Dei  per  excommunicationem  subtrahi- 
tur  »  :  valent  etiam  ad  custodiam  virtutis  ;  et  quantum  ad  hoc  dicit,.  quod 
«  protectio  subtrahitur  »,  non  quod  ornnino  a  Dei  providentia  excludatur 
excommunicatus,  sed  ab  illa  protectione,  qua  filios  Ecclesiae  specialiori  modo 
custodir,  valent  etiam  ad  defensionem  ab  hoste;  et  quantum  ad  hoc  dicit, 
quod  «  diabolo  major  potestas  saeviendi  in  ipsum  datur,  et  spiritualiter,  et 
corporaliter  ».  Unde  in  primitiva  Ecclesia,  quando  oportebat  per  signa  ho- 
mines  ad  fidem  invitare,  sicut  Spiritus  Sancti  donum  visibili  signo  manife- 
stabatur,  ita  et  excommunicatio  corporali  vexatione  a  diabolo  innotescebat; 
nec  est  inconveniens,  si  ille  qui  non  est  desperatus,  hosti  detur,  quia  non 
datur  quasi  damnandus,  sed  quasi  corrigendus,  cum  in  potestate  Ecclesiae  sit 
ex  ejus  manu  ipsum,  cum  voluerit,  eripere. 

ARTICULUS  III.  83 

UTRUM    ALIQUIS    PRo    ALIQUO    TEMPORALI    DAMNO 
DEBEAT    EXCOMMUNICARI. 

Ad  tertium  sic  proceditur.  Videtur,  quod  nullus  prò  aliquo  temporali 
damno  debeat  excommunicari,  quia  poena  non  debet  excedere  culpamtsed 
poena  excommunicationis  est  privatio  alicujus  boni  spiritualis,  quod  omnibus 
bonis  temporalibus  praeeminet;  ergo  prò  temporalibus  nullus  est  excommu- 
nicandus. 

2.  Praeterea.  Nulli  malum  prò  malo  reddere  debemus,  secundum  Apo- 
stoli praeceptum  (Rovi.  12.)  :  sed  hoc  esset  malum  prò  malo  reddere,  si  prò 
tali  damno  quis  excommunicaretur;  ergo  nullo  modo  hoc  debet  fieri. 

Sed  contra  est,  quod  Petrus  Ananiam,  et  Saphiram  prò  defraudatione 
pretii  agri  sententia  mortis  damnavit  (Ad.  j.);  ergo  et  Ecclesiae  licet  prò 
temporalibus  damnis  excommunicare. 

Respondeo  dicendum,  quod  per  excommunicationem  judex  ecclesiasticus 
excommunicatos  excludit  a  regno  quodammodo  :  linde  cum  non  debeat  a 
regno  excludere  nìsi  indignos,  ut  ex  definitione  clavis  patuit  (q.  iy.  art.  2.), 
nec  aliquis  reddatur  indignus,  nisi  per  peccatum  mortale  charitatem  amiserit, 
quae  est  via  ducens  ad  regnum,  ideo  nullus  excommunicari  debet  nisi  prò 
peccato  mortali.  Et  quia  in  damnificando  aliquem  corporaliter,  vel  in  rebus 
temporalrbus  aliquis  mortaliter  peccat,  et  contra  charitatem  facit,  ideo  prò 
damno  temporali  illato  Ecclesia  aliquem  excommunicare  potest.  Sed  quia 
excommunicatio  est  gravissima  poenarum,  poenae  autem  medicinae  sunt, 
secundum  Philosoph.  in  2.  Ethic.  (cap.  3.  a  princ),  sapientis  autem  medici 
est  a  levioribus  incipere  medicinis,  et  minus  periculosis  ;  ideo  excommuni- 
catio infligi  non  debet  etiam  prò  peccato  mortali,  nisi  contumax  fuerit,  vel 
non  veniendo  ad  judicium,  vel  ante  terminationem  judicii  sine  licentia  rece- 
dendo, vel  determinationi  non  parendo  :  tunc  enim,  postquam  monitus  fuerit, 
si  obedire  contempserit,  contumax  reputatur  ;  et  excommunicari  debet  a  judice 
jam  non  habente  quid  contra  ipsum  faciat  amplius. 

Ad  primum  ergo  dicendum,  quod  culpae  quantitas  non  mensuratur  ex 
nocumento,  quod  quis  facit,  sed  ex  voluntate,  qua  quis  facit,  contra  charita- 
tatem  agens;et  ideo  quamvis  poena  excommunicationis  excedat  nocumen- 
tum,  non  tamen  excedit  quantitatem  culpae. 

Ad  secundum  dicendum,  quod  cum  aliquis  per  poenam  aliquam  corrigi- 
tur,  non  redditur  ei  malum,  sed  bonum,  quia  poenae  medicinae  sunt,  ut  di- 
ctum  est  (in  corp.  art.). 

ARTICULUS  IV.  84 

UTRUM   EXCOMMUNICATIO    INJUSTE    LATA 
ALIQUEM   EFFECTUM    HABEAT. 

Ad  quartum  sic  proceditur.  Videtur,  quod  excommunicatio  injuste  lata 
nullo  modo  effectum  habeat,  quia  per  excommunicationem  protectio,  et 
gratia  Dei  subtrahitur,  quae  non  potest  injuste  subtrahi;  ergo  excommuni- 
catio injuste  lata  non  habet  effectum. 

2.  Praeterea.  Hieronymus  dicit  (sup.  illud  Matth.  16.:  Tibi  dabo  claves), 
quod  «  est  de  supercilio  Pharisaeorum  aestimare  esse  ligatum,  vel  solutum, 
qui  ligatur,  vel  solvitur  injuste  »  :  sed  eorum  supercilium  erat  superbum,  et 
erroneum  ;  ergo  excommunicatio  injusta  nullum  habet  effectum. 

Sed  contra.  Secundum  Gregor.  (hom.  26.  in  Evang.  cir.  med.),  «  sen- 
tenza pastoris,  sive  justa,  sive  injusta,  timenda  est  »  ;  non  autem  esset  timenda, 
nisi  aliquid  noceret,  etiam  injusta;  ergo,  etc. 

Respondeo  dicendum,  quod  excommunicatio  potest  dici  injusta  duplici- 
ter:  uno  modo  ex  parte  excommunicantis,  sicut  cum  ex  odio,  vel  ex  ira  ali- 
quis excommunicat;  et  tunc  excommunicatio  nihilominus  habet  effectum 
suum,  quamvis  ille  qui  excommunicat  peccet,  quia  iste  juste  patitur,  quam- 
vis ille  injuste  faciat:  alio  modo  ex  parte  ipsius  excommunicationis,  vel  quia 
causa  excommunicationis  est  indebita,  vel  quia  fertur  sententia,  juris  ordine 
praetermisso  ;  et  tunc  si  sit  talis  error  ex  parte  sententiae,  qui  sententiam 
nullam  esse  faciat,  non  habet  effectum,  quia  non  est  excommunicatio:  si 
autem  talis  error  non  annullet  sententiam,  habet  effectum  suum  ;  et  debet 
CYcommunicatus  humiliter  obedire  (et  erit  ei  ad  meritum),  et  vel  absolutio- 

nem  petere  ab  excommunicante,  vel  ad  superiorem  judicem  recurrere:  si 
autem  contemneret,  eo  ipso  mortaliter  peccaret.  Contingit  autem  quandoque, 
quod  sit  debita  causa  ex  parte  excommunicantis,  quaenon  est  debita  ex  parte 
excomrnunicati,  sicut  cum  aliquis  prò  falso  crimine  in  judicio  probato  ex- 
communicatur;  et  tunc  si  humiliter  sustinet,  humilitatis  meritum  recompen- 
sat  excommunicationis  damnum. 

Ad  primum  ergo  dicendum,  quod  quamvis  homo  gratiam  Dei  injuste 
amittere  non  possit,  potest  tamen  amittere  illa  injuste,  quae  ex  parte  nostra 
sunt,  quae  ad  gratiam  Dei  disponunt,  sicut  patet  si  subtrahatur  alicui  doctri- 
nae  verbum,  quod  ei  debetur;  et  hoc  modo  excommunicatio  gratiam  Dei 
subtrahere  dicitur,  ut  ex  praedictis  patet  (art.  2.  huj.  q.  ad  3.). 

Ad  secundum  dicendum,  quod  Hieronym.  loquitur  quantum  ad  culpam, 
et  non  quantum  ad  poenas,  quae  possunt  etiam  injuste  infligi  a  rectoribus 
Ecclesiarum. 


QUAESTIO  XXII. 


DE  HIS  QUI  POSSUNT  EXCOMMUNICARE,  ET  EXCOMMUNICARI, 
IN  SEX  ARTICULOS  DIVISA. 

Deinde  considerandum  est  de  his  qui  possunt  excommunicare,  et  exeom- 
municari. 

Circa  quod  quaeruntur  sex. 

Primo.  Utrum  quilibet  sacerdos  possit  excommunicare. 

Secundo.  Utrum  non  sacerdos  excommunicare  possit. 

Tertio.  Utrum  excommunicatus,  vel  suspensus  possit  alium  excommiH 
nicare. 

Quarto.  Utrum  aliquis  seipsum,  vel  aequalem,  vel  superiorem  possit  ex- 
communicare. 

Quinto.  Utrum  aliqua  universitas  exeommunicari  possit. 

Sexto.  Utrum  semel  excommunicatus  exeommunicari  possit  ulterius. 

ARTICULUS  I.  85 

UTRUM    OJJILIBET    SACERDOS    POSSIT    EXCOMMUNICARE. 

Ad  primum  sic  proceditur.  Videtur,  quod  quilibet  sacerdos  possit  excom- 
municare :  excommunicatio  enim  est  actus  clavium  :  sed  quilibet  sacerdos 
habet  claves;  ergo  quilibet  sacerdos  potest  excommunicare. 

2.  Praeterea.  Majus  est  absolvere,  et  ligare  in  foro  poenitentiae,  quam 
in  foro  judicii:  sed  quilibet  sacerdos  potest  sibi  subditos  in  foro  poenitentiali 
absolvere,  et  ligare  ;  ergo  etiam  potest  sibi  subditos  quilibet  sacerdos  excom- 
municare. 

Sed  contra.  Ea,  in  quibus  imminet  periculum,  sunt  majoribus  reser- 
vanda:  sed  poena  excommunicationis  est  valde  periculosa,  nisi  cum  mode- 
ramine  fiat  ;  ergo  non  debet  cuilibet  sacerdoti  committi. 


QUAESTIO    XXII.    ARTICULUS    I.  12  1 

Respondeo  dicendum,  quod  in  foro  conscientiae  causa  agitur  inter  homi 
nem,  et  Deum;  in  foro  autem  exterioris  judicii  causa  agitur  hominis  ad 
hominem  :  et  ideo  absolutio  vel  ligatio,  quae  unum  hominem  obligat  quoad 
Deum  tantum,  pertinet  ad  forum  poenitentiae  ;  sed  illa  quae  hominem  obli- 
gat in  comparatione  ad  alios  homines,  ad  forum  publicum  exterioris  ju- 
dicii pertinet;  et  quia  homo  per  excommunicationem  a  cummunione  tìde- 
lium  separatur,  ideo  excommunicatio  ad  forum  exterius  pertinet:  et  ideo 
illi  soli  possunt  excommunicare,  qui  habent  jurisdictionem  in  foro  judi- 
ciali.  Et  propter  hoc  soli  episcopi  propria  auctoritate,  et  majores  praelati  se- 
cundum  communiorem  opinionem  possunt  excommunicare;  sed  presbyteri 
parochiales  nonnisi  ex  commissione  eis  facta,  vel  in  certis  casibus;  sicut  in 
furto,  et  rapina,  et  hujusmodi,  in  quibus  est  eis  a  jure  concessum,  quod  ex- 
communicare possint.  Alii  autem  dixerunt,  quod  etiam  sacerdotes  parochiales 
possunt  excommunicare;  sed  praedicta  opinio  est  rationabilior. 

Ad  primum  ergo  dicendum,  quod  excommunicatio  non  est  actus  clavis 
directe,  sed  magis  respectu  exterioris  judicii:  sed  sententia  excommunica 
tionis,  quamvis  in  exteriori  judicio  promulgetur,  quia  tamen  aliquo  modo 
pertinet  ad  aditum  regni,  secundum  quod  Ecclesia  militans  est  via  ad  trium- 
phantem,  ideo  etiam  talis  jurisdictio,  per  quam  homo  excommunicare  potest, 
clavis  potest  dici.  Et  secundum  hoc  a  quibusdam  distinguitur,  quod  est  clavis 
ordinis,  quam  omnes  sacerdotes  habent,  et  clavis  jarisdictionis  in  foro  judi- 
ciali,  quam  habent  soli  judices  exterioris  fori:  utramque  tamen  Deus  Petro 
contulit,  Matth.  i6.,et  ab  ipso  in  alios  descendit,  qui  utramvis  habent. 

Ad  secundum  dicendum,  quod  sacerdotes  parochiales  habent  quidem 
jurisdictionem  in  subditos  suos  quantum  ad  forum  conscientiae,  sed  non  quan- 
tum ad  forum  judiciale,  quia  non  possunt  conveniri  coram  eis  in  causis  con- 
tentiosis;et  ideo  excommunicare  non  possunt,  sed  absolvere  possunt  in  foro 
poenitentiali.  Et  quamvis  forum  poenitentiale  sit  dignius,  tamen  in  foro  judi- 
ciali  major  solemnitas  requiritur,  quia  in  eo  oportet  quod  non  solum  Deo, 
sed  etiam  nomini  satisfiat. 


ARTICULUS  IL  86 

UTRUM   NON    SACERDOTES    EXCOMMUNICARE    POSSINT. 

Ad  secundum  sic  proceditur.  Videtur,  quod  non  sacerdotes  excommuni- 
care non  possint,  quia  excommunicatio  est  actus  clavium,  ut  in  4.  Senten- 
tiarum  (Dist.iS.)  dicitur:  sed  non  sacerdotes  non  habent  claves;  ergo  excom- 
municare non  possunt. 

2.  Praeterea.  Plus  requiritur  ad  excommunicationem,  quam  ad  absolu- 
tionem  in  foro  poenitentiae:  sed  non  sacerdos  in  foro  poenitentiae  absolvere 
non  potest;  ergo  nec  excommunicationem  inferre. 

Sed  contra  est,  quod  arcidiaconi,  legati,  et  electi  excommunicant,  qui 
quandoque  non  sunt  sacerdotes;  ergo  non  solum  sacerdotes  excommunicare 
possunt. 

Respondeo  dicendum,  quod  sacramenta,  in  quibus  gratia  confertur,  di- 
spensare ad  solos  sacerdotes  pertinet;  et  ideo  ipsi  soli  possunt  absolvere,  et 
ligare  in  foro  poenitentiali:  sed  excommunicatio  non  directe  respicit  gratiam, 
sed  ex  consequenti,  inquantum  homo  suffragiis  Ecclesiae  privatur,  quae  ad 
gratiam  disponunt,  vel  in  gratia  conservant;  et  ideo  etiam  non  sacerdotes, 

dummodo  jurisdictionem  habeant  in  foro  contentioso,  possunt  excommu- 
nicare. 

Ad  primum  ergo  dicendum,  quod  quamvis  non  habeant  clavem  ordinis, 
habent  tamen  clavem  jurisdictionis. 

Ad  secundum  dicendum,  quod  ista  duo  se  habent  sicut  excedentia,  et 
excessa;  et  ideo  alicui  competit  unum',  cui  non  competit  aliud. 


ARTICULUS  III. 

UTRUM   EXCOMMUNICATUS,    VEL    SUSPENSUS 
POSSIT  ALIUM  EXCOMMUNICARE. 


87 


Ad  tertium  sic  proceditur.  Videtur,  quod  excommunicatus,  vel  suspensus 
possit  alium  excommunicare:  ille  enim,  qui  est  excommunicatus,  vel  suspen- 
sus, neque  ordinem,  neque  jurisdictionem  amittit,  quia  neque  reordinatur, 
cum  absolvitur,  neque  cura  iterum  ei  committitur  :  sed  excommunicatio  non 
requirit  nisi  ordinem,  vel  jurisdictionem;  ergo  etiam  excommunicatus,  vel 
suspensus  excommunicare  potest. 

2.  Praeterea.  Majus  est  conficere  corpus  Christi,  quam  excommunicare: 
sed  tales  conficere  possunt;  ergo  et  excommunicare. 

Sed  contra.  Ligatus  corporaliter  non  potest  alium  ligare  :  sed  vinculum 
spirituale  est  fortius,  quam  corporale;  ergo  excommunicatus  non  potest  alium 
excommunicare,  cum  excommunicatio  sit  vinculum  spirituale. 

Respondeo  dicendum,  quod  usus  jurisdictionis  est  in  comparatione  ad 
alium  hominem  ;  et  ideo  cum  omnis  excommunicatus  a  communione  fidelium 
separetur,  quilibet  excommunicatus  usu  jurisdictionis  privatur:  et  quia  excom- 
municatio est  jurisdictionis,  ideo  excommunicatus  excommunicare  non  po- 
test; et  eadem  ratio  est  de  suspenso  a  jurisdictione.  Si  enim  sit  suspensus  ab 
ordine  tantum,  tunc  non  potest  ea  quae  sunt  ordinis,  sed  potest  ea  quae  sunt 
jurisdictionis:  et  e  contra  si  sit  suspensus  a  jurisdictione,  et  non  ab  ordine, 
non  potest  ea  quae  sunt  jurisdictionis,  sed  potest  ea  quae  sunt  ordinis:  si  au- 
tem  ab  utroque,  tunc  neutrum  potest. 

Ad  primum  ergo  dicendum,  quod  quamvis  excommunicatus,  vel  suspensus 
non  amittat  jurisdictionem,  amittit  tamen  jurisdictionis  usum. 

Ad  secundum  dicendum,  quod  conficere  consequitur  potestatem  chara- 
cteris,  qui  indelebilis  est;  et  ideo  homo  ex  quo  characterem  ordinis  habet 
semper  potest  conficere,  licet  non  semper  ei  liceat:  secus  autem  de  excom- 
municatione,  quae  jurisdictionem  sequitur,  quae  auferri  potest,  et  ligari. 

ARTICULUS  IV.  88 

UTRUM    ALIQUIS    SEIPSUM,    VEL    AEQUALEM,   VEL    SUPERIOREM 
EXCOMMUNICARE    POSSIT. 

(S.  71} om.  4.  Dist.  iS.  q.  1.  art.  5.  q.  1.  et  seq.). 

Ad  quartum  sic  proceditur.  Videtur,  quod  aliquis  possit  seipsum,  vel 
aequalem,  vel  superiorem  excommunicare,  quia  angelus  Dei  major  erat 
Paulo,  Matth.  11.:  Qui  minor  est  in  regno  coelorum,  major  est  ilio,  quo  nemo 

intér  natos  mulierum  major:  sed  Paulus  excommunicavit  angelum  de  coelo, 
ut  patet  Galat.  i.;  ergo  homo  potest  superiorem  excommunicare. 

2.  Praeterea.  Sacerdos  aliquando  excommunicat  in  generali  prò  furto, 
vel  prò  aliquo  hujusmodi:  sed  potest  contingere,  quod  ipsemet  fecit,  vel  su- 
perior,  aut  aequalis;  ergo  aliquis  potest  se,  vel  aequalem,  vel  superiorem 
excommunicare. 

3.  Praeterea.  Aliquis  potest  superiorem  absolvere  in  foro  poenitentiali, 
vel  aequalem,  sicut  cum  episcopi  suis  subditis  confitentur,  et  cum  unus  sa- 
cerdos alteri  venialia  confitetur;  ergo  videtur,  quod  etiam  excommunicare 
aliquis  superiorem,  vel  aequalem  possit. 

Sed  contra.  Excommunicatio  est  actus  jurisdictionis  :  sed  aliquis  non 
habet  in  se  jurisdictionem,  quia  in  eadem  causa  non  potest  quis  esse  judex, 
et  reus,  nec  iterum  in  superiorem,  vel  aequalem;  ergo  non  potest  aliquis 
superiorem,  vel  aequalem,  aut  se  excommunicare. 

Respondeo  dicendum,  quod  cum  per  jurisdictionem  aliquis  constituatur 
in  gradu  superioritatis  respectu  ejus,  in  quem  habet  jurisdictionem,  quia  judex 
est  ejus,  ideo  nullus  habet  in  seipsum,  vel  in  superiorem,  vel  aequalem  ju- 
risdictionem; et  per  consequens  nullus  potest  seipsum  excommunicare,  vel 
superiorem,  aut  aequalem. 

Ad  primum  ergo  dicendum,  quod  Apostolus  loquitur  sub  hypothesi,  idest 
si  poneretur  angelus  peccare;  sic  enim  non  esset  Apostolo  superior,  sed  in- 
ferior:  nec  est  inconveniens,  quod  in  conditionalibus,  quarum  antecedenza 
impossibilia  sunt,  et  consequentia  impossibilia  sint. 

Ad  secundum  dicendum,  quod  in  tali  casu  nullus  excommunicatur,  quia 
par  in  parem  non  habet  imperium. 

Ad  tertium  dicendum,  quod  absolutio,  et  ligatio  in  foro  confessionis 
est  quoad  Deum  tantum,  apud  quem  aliquis  alio  superior  redditur  inferior 
per  peccatum:  sed  excommunicatio  est  in  judicio  exteriori,  in  quo  aliquis 
non  amittit  superioritatem  ex  hoc  ipso  quod  peccat;  unde  non  est  similis 
ratio  de  utroque  foro.  Et  tamen  etiam  in  foro  confessionis  aliquis  non  potest 
seipsum  absolvere,  nec  superiorem,  aut  aequalem  de  mortali,  nisi  ex  com- 
missione sibi  facta:  de  venialibus  autem  potest,  quia  venialia  ex  quibuslibet 
sacramentis  gratiam  conferentibus  remittuntur;  unde  remissio  venialium  se- 
quitur  potestatem  ordinis. 

ARTICULUS  V.  89 

UTRUM  FERRI  POSSIT  IN  ALIQUAM  UNIVERSITATEM 
SENTENTIA    EXCOMMUNICATIONIS. 

Ad  qutntum  sic  proceditur.  Videtur,  quod  in  aliquam  universitatem  sen- 
tentia  excommunicationis  ferri  possit  :  contingit  enim,  quod  aliqua  univer- 
sitas  sibi  in  malitia  colligatur  :  sed  prò  malitia,  in  qua  aliquis  contumax 
extiterit,  debet  excommunicatio  ferri;  ergo  potest  in  aliquam  universitatem 
ferri  excommunicatio. 

2.  Praeterea.  Illud  quod  est  gravissimum  in  excommunicatione,  est  se- 
parano a  sacramentis  Ecclesiae:  sed  aliquando  tota  civitas  interdicitur  a  di- 
vinis  ;  ergo  et  excommunicari  universitas  aliqua  potest. 

Sed  contra  est  Gloss.  August.  (interi,  sup.  illud  :  Vis,  imus,  eie.,  et  hab. 
ex  August.  epist.75.et  cap.:  Sihabes,  24.  q.$.t  et  cap.:  Romana,  de  Seni,  excomm. 

in  6.)  Matth.  13.,  quae  dicit,  quod  «  princeps,  et  multitudo  non  est  excom- 
municanda  ». 

Respondeo  dicendum.  quod  excommunicari  non  debet  aliquis,  nisi  prò 
peccato  mortali  :peccatum  autera  in  actu  consistit;  actus  autem  non  est  com- 
munitatis,  sed  singularium  personarum  ut  frequenter;  et  ideo  singuli  de  com 
munitate  excommunicari  possunt,  non  autem  ipsa  communitas:  et  si  quan 
doque  etiam  actus  sit  alicujus  totius  multitudinis,  ut  quando  multi  navem 
trahunt,  quam  nullus  per  se  trahere  posset,  tamen  non  est  probabile,  quod 
aliqua  communitas  ita  tota  ad  malum  consentiat,  quin  aliqui  sint  dissentien- 
tes.  Et  quia  non  est  Dei,  qui  judicat  omnem  Urram,  ut  condemnet  justum  cum 
impio,  ut  dicitur  Genes.  18-,  ideo  Ecclesia,  quae  Dei  judicium  imitari  debet, 
satis  provide  statuit,  ut  communitas  non  excommunicetur,  ne  cum  loliis,  et 
zizaniis  simul  eradicetur  et  triticum. 

Ad  primum  ergo  patet  solutio  ex  dictis,  nempe  quod  credibile  non  est, 
communitatem  totam  in  malitia  colligari. 

Ad  secundum  dicendum,  quod  suspensio  non  tanta  poena  est,  quanta 
excommunicatio,  quia  suspensi  non  fraudantur  Ecclesiae  suffragiis,  sicut  ex 
communicati:  unde  etiam  aliquis  sine  peccato  proprio  suspenditur,  sicut  et 
totum  regnum  ponitur  sub  interdicto  prò  peccato  regis  ;  et  ideo  non  est  simile 
de  excommunicatione,  et  suspensione. 

ARTICULUS  VI.  90 

UTRUM    ILLE    QUI    SEMEL    EST    EXCOMMUNICATUS, 
EXCOMMUNICARI   POSSIT  ULTERIUS. 

Ad  sextum  sic  proceditur.  Videtur,  quod  ille  qui  semel  est  excommuni- 
catus,  ulterius  excommunicari  non  possit:  nam  1.  Cor.  5.  dicit  Apost.:  Quid 
enim  mihi  de,  bis,  qui  foris  sunt,  judicare?  Sed  excommunicati  jam  sunt  extra 
Ecclesiam  ;  ergo  super  eos  Ecclesia  judicium  non  habet,  ut  possit  eos  iterum 
excommunicare. 

2.  Praeterea.  Excommunicatio  est  separatio  quaedam  a  divinis,  et  a  com- 
munione  fidelium  :  sed  postquam  est  aliquis  privatus  aliquo,  non  potest  iterum 
ilio  privari;    ergo  unus  excommunicatus  non  potest  iterum  excommunicari. 

Sed  contra.  Excommunicatio  quaedam  poena  est,  et  medicinale  reme- 
dium: sed  poenae  omnes,  et  medicinae  iterantur,  cum  causa  exigit;  ergo  et 
excommunicatio  iterari  potest. 

Respondeo  dicendum,  quod  ille,  qui  excommunicatus  est  una  excommu- 
nicatione, potest  iterum  excommunicari,  vel  per  ejusdem  excommunicationis 
iterationem  ad  majorem  sui  confusionem,  ut  sic  a  peccato  resiliat,  vel  propter 
alias  causas;  et  tunc  tot  sunt  principales  excommunicationes,  quod  causae, 
prò  quibus  aliquis  excommunicatur. 

Ad  primum  ergo  dicendum,  quod  Apostolus  loquitur  de  paganis,  et  aliis 
inridelibus,  qui  non  habent  characterem,  per  quem  annumerati  sint  populo 
Dei:  sed  quia  character  baptismalis,  quo  quis  populo  Dei  annumeratur,  est 
indelebilis,  ideo  semper  remanet  baptizatus  aliquo  modo  de  Ecclesia;  et  sic 
Ecclesia  semper  de  ipso  judicare  potest. 

Ad  secundum  dicendum,  quod  privatio,  quamvis  non  recipiat  magis,  et 
minus  secundum  se,  recipit  tamen  magis,  et  minus  secundum  causam  suam  ; 
-et  secundum  hoc  excommunicatio  potest  iterari  ;  et  magis  est  elongatus  a 
surfragiis  Ecclesiae,  qui  pluries  est  excommunicatus,  quam  qui  semel  tantum. 

QUAESTIO  XXIII. 

DE    PARTICIPATIONE    CUM    EXCOMMUNICATIS, 
IX   TRES   ARTICULOS    DIVISA. 

Deinde  considerandum  est  de  participatione  cum  excommuni catis. 

Circa  quocl  quaeruntur  tria. 

Primo.  Utrum  liceat  excommunicato  participare  in  pure  corpcralibus. 
Secundo.  Utrum  participans  excommunicato  sit  excommunicatus. 
Tertio.  Utrum  participare  excommunicato  in  casibus  non  concessis  sem- 
per  sit  p&ccatum  mortale. 

ARTICULUS  I.  9i 

UTRUM   EXCOMMUNICATO    LICEAT    COMMUNICARE 
IN  PURE  CORPORALIBUS. 

Ad  primum  sic  proceditur.  Videtur  quod  liceat  excommunicato  commu- 
nicare  in  pure  corporalibus:  excommunicatio  enim  est  actus  clavium  :  sed 
potestas  clavium  se  extendit  ad  spiritualia  tantum;  ergo  per  excommunica- 
tionem  non  prohibetur,   quin  unus  alii  in  corporalibus  communicare  possit. 

2.  Praeterea.  «  Quod  est  institutum  prò  charitate,  contra  charitatem 
non  militat  »  (vide  q.  n.  art.  i.  arg.  i.)  :  sed  ex  praecepto  charitatis  tenemur 
inimicis  subvenire,  quod  sine  aliqua  communicatione  fieri  non  potest;  ergo 
licet  alicui  excommunicato  in  corporalibus  communicare. 

Sed  contra  est,  quod  dicitur  i.Cor.  5.:  Cum  ejusmodi  nec  cibum  sumere. 

Respondeo  dicendum,  quod  duplex  est  excommunicatio  :  una  est  minor, 
quae  separat  tantum  a  participatione  sacramentorum,  sed  non  a  communione 
fidelium;  et  ideo  tali  excommunicato  licet  communicare,  sed  non  licet  ei  sa- 
cramenta conferre  :  alia  est  major  excommunicatio,  et  haec  separat  hominem 
a  sacramentis  Ecclesiae,  et  a  communione  fidelium;  et  ideo  tali  excommu- 
nicatione  excommunicato  communicare  non  licet.  Sed  quia  Ecclesia  excom- 
municationem  ad  medelam,  et  non  ad  interitum  inducit,  ideo  excipiuntur  ab 
hac  generalitate  quaedam,  in  quibus  communicare  licet,  scilicet  in  his  quae 
pertinent  ad  salutem,  quia  de  talibus  homo  licite  potest  cum  excommunicato 
loqui  :  potest  etiam  et  alia  verba  interserere,  ut  facilius  salutis  verba  ex  fa- 
miliaritate  recipiantur.  Excipiuntur  etiam  quaedam  personae,  ad  quas  specia- 
liter  pertinet  provisio  excommunicati,  scilicet  uxor,  filius,  servus,  rusticus,  et 
serviens:  sed  hoc  intelligendum  est  de  filiis  non  emancipatis  ;  alias  tenerentur 
vitare  patrem.  De  aliis  autem  intelligitur,  quod  licet  excommunicato  com- 
municare, si  ante  excommunicationem  se  ei  subdiderant,  non  autem  si  post. 
Quidam  autem  intelligunt  e  converso,  scilicet  quod  superiores  possunt  licite 
communicare  inferioribus  ;  alii  vero  contrarium  dicunt:  sed  ad  minus  in  his 
communicare  eis  debent,  in  quibus  sunt  eis  obligati,  quia  sicut  inferiore* 
obligantur  ad  obsequium  superiorum,  ita  superiores  ad  providentiam  infe- 

riorum.  Sunt  etiam  quidam  casus  excepti,  sicut  quando  ignoratur  excommu- 
nicatio,  et  quando  aliqui  sunt  peregrini,  et  viatores  in  terra  excommunicato- 
rum,  qui  licite  possunt  ab  eis  emere,  vel  etiam  accipere  eleemosynam.  Et 
similiter  si  aliquis  videat  excommunicatum  in  necessitate,  quia  tunc  ex  prae- 
cepto  charitatis  tenetur  ei  providere  ;  et  ista  hoc  versu  continentur  : 

Utile,  lex,  h umile,  res  ignorata,  necesse  : 

ut  utile  referatur  ad  verba  salutis,  lex  ad  matrimonium,  burnite  ad  subjectio- 
nem,  caetera  patent. 

Ad  primum  ergo  dicendum,  quod  corporalia  ad  spiritualia  ordinantur  ; 
et  ideo  potestas,  quae  se  extendit  ad  spiritualia,  etiam  ad  corporalia  se  exten- 
dere  potest;  sicut  ars,  quae  est  de  fine,  imperat  de  his  quae  sunt  ad  finem. 

Ad  secundum  dicendum,  quod  in  ilio  casu,  in  quo  aliquis  ex  praecepto 
charitatis  communicare  tenetur,  non  prohibetur,  ut  ex  dictis  patetfm  corp.  art.). 


ARTICULUS  II.  92 

UTRUM   PARTICIPANS    EXCOMMUNICATO  SIT  EXCOMMUNICATUS. 

Ad  secundum  sic  proceditur.  Videtur,  quod  participans  excommunicato 
non  sit  excommunicatus:  plus  enim  separatus  est  ab  Ecclesia  Gentilis,  quam. 
excommunicatus:  sed  ille  qui  participat  Gentili,  aut  Judaeo  non  est  excom- 
municatus; ergo  nec  ille  qui  participat  excommunicato  christiano. 

2.  Praeterea.  Si  ille  qui  participat  alicui  excommunicato,  est  excommu- 
nicatus, eadem  ratione  qui  participat  participanti,  erit  excommunicatus,  et 
sic  in  infinitum  procedetur:  quod  videtur  absurdum;  ergo  non  est  excommu- 
nicatus, qui  excommunicato  participat. 

Sed  contra  est,  quod  excommunicatus  est  positus  extra  communionem; 
ergo  qui  ei  communicat,  a  communione  Ecclesiae  recediti  et  sic  videtur, 
quod  sit  excommunicatus. 

Respondeo  dicendum,  quod  excommunicatio  potest  in  aliquem  ferri  du- 
pliciter  :  aut  ita  quod  ipse  sit  excommunicatus  cum  omnibus  ei  participan- 
tibus;et  tunc  non  est  dubium,  quod  quicumque  participat  ei,  est  excommu- 
nicatus majori  excommunicatione  :  aut  est  excommunicatus  simpliciter;  et 
tunc  aut  participat  aliquis  ei  in  crimine,  ei  praebendo  consilium,  auxilium, 
aut  favorem,  et  sic  iterum  est  excommunicatus  majori  excommunicatione; 
aut  participat  in  aliis,  sicut  in  verbo,  vel  in  osculo,  vel  in  mensa;  et  sic  est 
excommunicatus  minori  excommunicatione. 

Ad  primum  ergo  dicendum,  quod  Ecclesia  non  ita  intendit  corrigere  in- 
fideles,  sicut  fideles,  quorum  cura  sibi  incumbit:  et  ideo  non  ita  arcet  a  com- 
munione infidelium,  sicut  a  communione  fidelium  illos,  quos  excommunicat, 
super  quos  habet  aliquam  potestatem. 

Ad  secundum  dicendum,  quod  excommunicato  minori  excommunicatione 
licet  communicare;  et  sic  excommunicatio  non  transit  in  tertiam  personam. 

ARTICULUS   III.  93 

UTRUM  PARTICIPARE    EXCOMMUNICATO    IN   CASIBUS    NON    CONCESSI5 
SEMPER  SIT  PECCATUM  MORTALE. 

Ad  tertium  sic  proceditur.  Videtur,  quod  participare  cum  excommuni- 
cato  in  casibus  non  concessis  semper  sit  peccatimi  mortale,  quia  decretalis 
quaedam  (cap.  :  Sacrìs,de  bis,  quaivi,me,tuqiu,  etc.)  respondet,  quod  «propter 
metum  mortis  non  debet  aliquis  excommunicato  communicare,  quia  aliquis 
debet  prius  subire  mortem,  quam  mortaliter  peccet  »  :  sed  haec  ratio  nulla  esset, 
nisi  participare  cum  excommunicato  semper  esset  peccatimi  mortale  ;  ergo,  etc. 

2.  Praeterea.  Facere  contra  praeceptum  Ecclesiae  est  peccatum  mortale  : 
sed  Ecclesia  praecipit,  quod  excommunicato  nullus  communicet;  ergo  par- 
ticipare cum  excommunicato  est  peccatum  mortale. 

3.  Praeterea.  Nullus  arcetur  a  perceptione  Eucharistiae  prò  peccato 
veniali:  sed  ille  qui  participat  excommunicato  in  casibus  non  concessis,  ar- 
cetur a  perceptione  Eucharistiae,  quia  incurrkminorem  excommunicationem  ; 
ergo  participans  excommunicato  in  casibus  non  concessis  peccat  mortaliter. 

4.  Praeterea.  Nullus  debet  excommunicari  majori  excommunicatione, 
nisi  prò  peccato  mortali:  sed  aliquis,  secundum  jura  (cap.  5.  4.  16.  et  seq.  li. 
q.  3.),  potest  excommunicari  majori  excommunicatione  propter  hoc  quoi 
excommunicato  participat;  ergo  participare  excommunicato  est  peccatum 
mortale. 

Sed  contra.  A  peccato  mortali  nullus  potest  absolvere,  nisi  super  eum 
habeat  jurisdictionem  :  sed  quilibet  sacerdos  potest  absolvere  a  participatione 
cum  excommunicatis;  ergo  non  est  peccatum  mortale. 

Praeterea.  Pro  mensura  peccati  debet  esse  poenae  modus:  sed  prò  parti* 
cipatione  cum  excommunicatis  secundum  communem  consuetudinem  non 
imponitur  poena  debita  mortali  peccato,  sed  magis  debita  veniali;  ergo  non 
est  peccatum  mortale. 

Respondeo  dicendum,  quod  quidam  dicunt,  quod  quandocumque  aliquis 
participat  excommunicato  vel  verbo,  vel  quocumque  dictorum  modorum  (art. 
praec),  secundum  quos  ei  communicare  non  licet,  peccat  mortaliter;  nisi  in 
casibus  a  jure  concessis  (cap.:  Quoniam,  11.  q.  $.)  :  sed  quia  hoc  videtur  valde 
grave,  quod  homo  prò  uno  verbo  levi,  quo  excommunicatum  alloquitur,  mor- 
taliter peccet,  et  multis  excommunicantes  laqueum  damnationis  injicerent, 
quod  in  eos  retorqueretur,  ideo  aliis  probabilius  videtur,  quod  non  semper 
peccet  mortaliter,  sed  solum  quando  in  crimine  illi  participat,  vel  in  divinis, 
vel  in  contemptum  Ecclesiae. 

Ad  primum  ergo  dicendum,  quod  decretalis  illa  loquitur  de  participatione 
in  divinis.  Vel  dicendum  est,  quod  similis  ratio  est  de  peccato  mortali,  et  de 
veniali,  quantum  ad  hoc,  quia  sicut  peccatum  mortale  non  potest  bene  fieri, 
ita  nec  veniale  :  et  ideo  sicut  homo  debet  prius  sustinere  mortem,  quam  peccet 
mortaliter;  ita  etiam  quam  peccet  venialiter,  ilio  modo  debiti,  quo  debet  ve- 
nialia  vitare. 

Ad  secundum  dicendum,  quod  praeceptum  Ecclesiae  directe  respicit  spi- 
ritualia,  et  ex  consequenti  legitimos  actus:  et  ideo  qui  communicat  ei  in  di- 
vinis, facit  contra  praeceptum,  et  mortaliter  peccat;  qui  autem  participat  ei 
in  aliis,  facit  praeter  praeceptum,  et  peccat  venialiter. 


123  QUAESTIO    XXIII.    ARTICULUS    III. 

Ad  tertium  dicendum,  quod  aliquis  etiam  sine  aliqua  culpa  quandoque 
ab  Eucharistia  arcetur;  sicut  patet  in  suspensis,  vel  interdictis,  quia  tales 
poenae  quandoque  alicui  prò  culpa  alterius,  quae  in  eis  punitur,  inferuntur. 

Ad  qjjartum  dicendum,  quod  quamvis  participare  excommunicato  sit 
peccatum  veniale,  tamen  participare  ei  pertinaciter  est  peccatum  mortale  ;  et 
propter  hoc  potest  aliquis  excommunicari  secundum  jura. 


QUAESTIO  XXIV. 

DE    ABSOLUTIONE    AB    EXCOMMUNICAT  IO  NE, 
IN   TRES   ARTICULOS    DIVISA. 

Deinde  considerandum  est  de  absolutione  ab  excommunicatione. 

Circa  quod  tria  quaeruntur. 

Primo.  Utrum  quilibet  sacerdos  possit  subditum  suum  ab  excommunica- 
tione absolvere. 

Secundo.  Utrum  aliquis  possit  invitus  ab  excommunicatione  absolvi. 

Tertio.  Utrum  aliquis  possit  absolvi  ab  una  excommunicatione,  et  non 
ab  alia. 

ARTICULUS  I.  94 

UTRUM    QUILIBET    SACERDOS    POSSIT    SUBDITUM   SUUM 
AB    EXCOMMUNICATIONE    ABSOLVERE. 

(S.  Tbom.  in  4.  Dist.  18.  q.  2.  art.  5.  q.  1.  et  seq.). 

Ad  primum  sic  proceditur.  Videtur,  quod  quilibet  sacerdos  subditum  suum 
possit  ab  excommunicatione  absolvere;  majus  enim  est  vinculum  peccati, 
quam  excommunicationis:  sed  quilibet  sacerdos  potest  suum  subditum  a  pec- 
cato absolvere  ;  ergo  multo  fortius  ab  excommunicatione. 

2.  Praeterea.  Remota  causa,  removetur  effectus:  sed  excommunicationis 
causa  est  peccatum  mortale;  ergo  cum  possit  quilibet  sacerdos  a  peccato 
ilio  mortali  absolvere,  poterit  ab  excommunicatione  similiter. 

Sed  contra.  Ejusdem  potestatis  est  excommunicare,  et  excommunicatum 
absolvere:  sed  sacerdotes  inferiores  non  possunt  suos  subditos  excommuni- 
care ;  ergo  nec  absolvere. 

Respondeo  dicendum,  quod  a  minori  excommunicatione  quilibet  potest 
absolvere,  qui  potestà  peccato  participationis  absolvere:  si  autem  sit  major, 
aut  est  lata  a  judice,  et  sic  ille  qui  tulit,  ve]  ejus  superior  potest  absolvere; 
vel  est  lata  a  jure,  et  tunc  episcopus,  vel  etiam  sacerdos  potest  absolvere: 
exceptis  sex  casibus,  quos  sibi  juris  conditor,  scilicet  papa,  reservavit:  primus 
est,  quando  aliquis  injicit  manus  in  clericum,  vel  in  religiosum  ;  secundus  est 
de  ilio,  qui  frangit  ecclesiam,  et  est  denuntiatus;  tertius  est  de  ilio,  qui  in- 
cendit  ecclesiam,  et  denuntiatus  est;  quarius  est  de  ilio,  qui  in  divinis  coni- 

municat  scìenter  excommunicatis  nominaliter  a  papa;  quintus  de  ilio,  quifal- 
sificat  literas  Sedis  Apostolicae  ;  sextus  de  ilio,  qui  excommunicatis  in  crimine 
communicat:  non  enim  debet  absolvi,  nisi  ab  eo  qui  excommunicavit,  etiamsi 
non  sit  ejus  subditus;  nisi  propter  difficultatem  accedendi  ad  ipsum  absolvere- 
tur  ab  episcopo,  vel  a  sacerdote  proprio,  praestita  juratoria  cautione,  quod  pa- 
rebit  mandato  illius  judicis,  qui  sententiam  tulit.  A  primo  autem  casu  odo 
excipiuntur  :  primus  est  in  articulo  mortis,  in  quo  a  qualibet  excommunicatione 
potest  quis  a  quolibet  sacerdote  absolvi  ;  secuudus,  si  sit  ostiarius  alicujus  po- 
tentis,  et  non  ex  odio,  vel  proposito  percussit  ;  tertius,  si  percutiens  sit  mulier  ; 
quartus,  si  sit  servus,  et  dominus  laederetur  de  ejus  absentia,  qui  non  est  in 
culpa;  quintus,  si  regularis  regularem  percutiat,  nisi  sit  enormis  excessus; 
sextus,  si  sit  pauper;  scptimus,  si  sit  impubes,  vel  senex,  vel  valetudinarius  ; 
octavus,  si  habeat  inimicitias  capitales.  Sunt  etiam  alii  septem  casus,  in  quibus 
percutiens  clericum  excommunicationem  non  incurrit:  primo,  si  causa  disci- 
plinae,  ut  magister,  vel  praelatus,  percusserit;  secundo,  si  jccosa  levitate  ;  tertio, 
si  invenerit  eum  turpiter  agentem  cum  uxore,  vel  matre,  vel  sorore,  vel  filia  ; 
quarto,  si  statini  vini  vi  repellat  ;  quinto,  si  ignoret  eum  esse  clericum  ;  sexto, 
si  inveniat  eum  in  apostasia,  post  trinam  admonitionem  ;septimo,  si  transferat 
se  clericus  ad  actum  penitus  contrarium,  ut  si  fiat  miles,  vel  ad  bigamiam 
transeat. 

Ad  primum  ergo  dicendum,  quod  quamvis  vinculum  peccati  sit  majus 
simpliciter,  quam  excommunicationis,  tamen  quoad  aliquid  vinculum  excom- 
municationis  est  majus,  inquantum  non  solum  obligat  quoad  Deum,  sed  etiam 
in  facie  Ecclesiae  :  et  ideo  in  absolvendo  ab  excommunicatione  requiritur  juris» 
dictio  in  exteriori  foro,  non  autem  in  absolutione  a  peccato;  nec  exigitur 
cautio  juramenti,  sicut  exigitur  in  absolutione  ab  excommunicatione;  per 
juramentum  enim  controversiae  quae  sunt  inter  homines  terminantur,  se- 
cundum  Apostolum  (Hebr.  6.). 

Ad  secundum  dicendum,  quod  cum  excommunicatus  non  sit  particeps 
sacramentorum  Ecclesiae,  sacerdos  non  potest  absolvere  excommunicatum 
a  culpa,  nisi  sit  prius  absolutus  ab  excommunicatione. 

ARTICULUS  IL  95 

UTRUM  ALIQUIS  POSSIT  ABSOLVI  INVITUS. 

Ad  secundum  sic  proceditur.  Videtur,  quod  nullus  possit  absolvi  invitus  : 
spiritualia  enim  non  conferuntur  alicui  invite:  sed  absolutio  ab  excommu- 
nicatione est  beneficium  spirituale;  ergo  non  potest  praestari  invito. 

2.  Praeterea.  Excommunicationis  causa  est  contumacia:  sed  quando  ali- 
quis  non  vult  absolvi,  excommunicationem  contemnens,  tunc  est  maxime 
contumax;  ergo  non  potes:  absolvi. 

Sed  contra.  Excommunicatio  contra  voluntatem  alicui  potest  inferri: 
sed  quae  contra  voluntatem  eveniunt,  etiam  contra  voluntatem  amoveri  pos- 
sunt,  sicut  patet  de  bonis  fortunae  ;  ergo  excommunicatio  potest  tolli  ab 
aliquo  invito. 

Respondeo  dicendum,  quod  malum  culpae,  et  poenae  in  hoc  differunt, 
quod  culpae  principium  est  in  nobis,  quia  omne  peccatum  voluntarium  est: 
poenae  autem  principium  quandoque  extra  nos  est  ;  non  enim  requiritur  ad 
poenam,  quod  sit  voluntaria;  immo  magis  est  de  ratione  poenae,  quod  sir 

S.  Thoma-e  Summa   Theologica.  Voi.  V.  r 

contra  voluntatem  :  et  ideo  sicut  peccata  non  committuntur  nisi  voluntate, 
ita  non  remittuntur  alicui  invito:  sed  excommunicatio  sicut  in  aliquem  in- 
vitimi ferri  potest,  ita  etiam  invitus  ab  ea  absolvi  poterit. 

Ad  primum  ergo  dicendum,  quod  propositio  habet  veritatem  de  illis  bonis 
spiritualibus,  quae  in  voluntate  nostra  consistunt,  sicut  sunt  virtutes,  quae  non 
possunt  a  nolentibus  perdi;  scientia  enim,  quamvis  sit  spirituale  bonum,  tamen 
potest  a  nolente  per  infirmitatem  amitti;  et  ideo  ratio  non  est  ad  propositum. 

Ad  secundum  dicendum,  quod  etiam  manente  contumacia,  potest  aliquis 
discrete  excommunicationem  Juste  latam  remittere,  si  videat  saluti  illius  expe- 
dire,  in  cujus  medicinam  excommunicatio  lata  est. 

ARTICULUS  III.  96 

UTRUM  ALIQUIS  POSSIT  ABSOLVI  AB  UNA   EXCOMMUNICATIONE, 
NISI    ABSOLVATUR   AB    OMNIBUS. 

Ad  tertium  sic  proceditur.  Videtur,  quod  aliquis  non  possit  absolvi  ab 
una  excommunicatione,  nisi  absolvatur  ab  omnibus  ;  effectus  enim  debet  pro- 
portionari  suae  causae:  sed  causa  excommunicationis  est  peccatum;  cum 
ergo  aliquis  non  possit  absolvi  ab  uno  peccato,  nisi  absolvatur  ab  omnibus, 
nec  in  excommunicatione  hoc  esse  poterit. 

2.  Praeterea.  Excommunicationis  absolutio  in  Ecclesia  fit:  sed  ille  qui 
una  excommunicatione  est  irretitus,  extra  Ecclesiam  est;  ergo  quamdiu  una 
manet,  ab  alia  absolvi  non  potest. 

Sed  contra.  Excommunicatio  quaedam  poena  est:  sed  ab  una  poena 
aliquis  liberatur,  alia  remanente  ;  ergo  ab  una  excommunicatione,  alia  rema- 
nente, aliquis  absolvi  potest. 

Respondeo  dicendum,  quod  excommunicationes  non  habent  connexionem 
in  aliquo  ;  et  ideo  possibile  est,  quod  aliquis  ab  una  absolvatur,  et  in  altera 
remaneat:  sed  circa  hoc  sciendum  est,  quod  aliquis  quandoque  est  excom- 
municatus  pluribus  excommunicationibus  ab  uno  judice  ;  et  tunc  quando  ab- 
solvitur  ab  una,  intelligitur  ab  omnibus  absolvi,  nisi  contrarium  exprimatur; 
vel  nisi  cum  quis  absolutionem  impetrat  de  una  tantum  causa  excommuni- 
cationis, cum  tamen  pluribus  excommunicatus  sit.  Quandoque  autem  est  ex- 
communicatus  pluribus  excommunicationibus  a  diversis  judicibus  ;  et  tunc 
absolutus  ab  una  excommunicatione  non  propter  hoc  est  absolutus  ab  altera; 
nisi  omnes  alii  ad  petitionem  ejus  absolutionem  ipsius  confirmaverint,  vel 
nisi  omnes  demandent  uni  absolutionem. 

Ad  primum  ergo  dicendum,  quod  omnia  peccata  habent  connexionem  in 
aversione  voluntatis  a  Deo,  cum  qua  non  potest  esse  peccatorum  remissio; 
et  ideo  unum  peccatum  sine  altero  remitti  non  potest:  sed  excommunica- 
tiones non  habent  aliquam  talem  connexionem.  Nec  iterum  absolutio  ab  ex- 
communicatione impeditur  propter  voluntatis  contrarietatem,  ut  dictum  est 
(in  corp.  et  art.  praec):  et  ideo  ratio  non  sequitur. 

Ad  secundum  dicendum,  quod  sicut  pluribus  de  causis  erat  aliquis  extra 
Ecclesiam,  ita  possibile  est,  quod  ista  separatio  removeatur  quantum  ad  unam 
causa  n,  et  maneat  quantum  ad  alteram. 

QUAESTIO  XXV. 

DE  INDULGENTI  A  SECUNDUM  SE,  IN  TRES  ARTICULOS  DIVISA. 


Consequenter  considerandum  est  de  indulgentia:  et  primo  de  ea  secundum 
se;  secundo  de  facientibus  indulgentiam ;  Urlio  de  recipientibus  eam. 

Circa  primum  quaeruntur  trìa. 

Primo.  Utrum  per  indulgentiam  possit  aliquid  remitti  de  poena  satisfa- 
ctoria. 

Secundo.  Utrum  indulgentiae  tantum  valeant,  quantum  pronuntiantur. 
Tertio.  Utrum  prò  temporali  subsidio  sit  indulgentia  facienda. 

ARTICULUS  L  97 

UTRUM    PER   INDULGENTIAM   POSSIT    ALIQUID    REMITTI 
DE    POENA    SATISFACTORIA. 

Ad  primum  sic  proceditur.  Videtur,  quod  per  indulgentiam  non  possit 
aliquid  remitti  de  poena  satisfactoria,  quia  super  illud  2.  Timoth.  2.  :  Negare 
seipsum  non  potest,  dicit  Gloss.  (interi.  Petri  Lomb.):  «  Quod  faceret,  si  dieta  sua 
non  impleret  »:  sed  ipse  dicit  Deuteron.  25.:  Pro  tnensura  peccati  erit  et  pia- 
garum  modus;  ergo  non  potest  aliquid  remitti  de  poena  satisfactionis  taxata 
secundum  quantitatem  culpae. 

2.  Praeterea.  Inferior  non  potest  absolvere  ab  eo,  ad  quod  superior  obli- 
gavit:  sed  Deus  in  absolvendo  a  culpa  obligat  ad  poenam  temporalem,  ut 
dicit  Hugo  de  S.  Victor,  (traci.  6.  Sum.  sent.  cap.  11.  a  med.)  ;  ergo  nullus  homo 
potest  absolvere  a  poena  illa,  aliquid  inde  dimittendo. 

3.  Praeterea.  Hoc  ad  potestatem  excellentiae  pertinet,  ut  sine  sacra- 
mentis  effectus  sacramentorum  tradatur:  sed  nullus  habet  potestatem  excel- 
lentiae in  sacramentis,  nisi  Christus;  cum  ergo  satisfactio  sit  pars  sacramenti 
poenitentiae,  operans  ad  dimissionem  poenae  debitae,  videtur  quod  nullus 
homo  purus  possit  dimittere  debitum  poenae  sine  satisfactione. 

4.  Praeterea.  Potestas  ministris  Ecclesiae  non  est  tradita  in  destructio- 
nem,  sed  in  aedificationem  :  sed  hoc  ad  destructionem  pertineret,  si  satisfa- 
ctio, quae  ad  utilitatem  nostram  inducta  est,  inquantum  remedium  praebet, 
tolleretur;  ergo  potestas  ministrorum  Ecclesiae  ad  hoc  se  non  extendit. 

Sed  contra.  2.  Cor.  2.  :  Nani  et  ego  quod  donavi,  si  quid  donavi,  proptervos 
in  persona  Christì:  Gloss.  (interi.)  «idestac  si  Christus  donasset»:  sed  Christus 
poterat  relaxare  absque  omni  satisfactione  poenam  peccati,  ut  patetjoan.  8. 
de  muliere  adultera;  ergo  et  Paulus  potuit;  ergo  et  papa  potest,  qui  non  est 
minoris  potestatis  in  Ecclesia,  quam  Paulus  fuit. 

Praeterea.  Ecclesia  universalis  non  potest  errare,  quia  ille  qui  in  omnibus 
exauditus  est  prò  sua  reverentia  (Hebr.  y),  dixit  Petro,  super  cujus  confessione 
Ecclesia  fondata  est:  Ego  prò  te  rogavi,  Petre,  ut  non  deficiatfides  tua  (Lue.  22.): 

sed  Ecclesia  universalis  indulgentias  approbat,  et  facit;  ergo  indulgentiae  ali- 
quid  valent. 

Respondeo  dicendum,  quod  ab  omnibus  conceditur  indulgentias  aliquid 
valere,  quia  impium  esset  dicere,  quod  Ecclesia  aliquid  vane  faceret:  sed 
quidam  dicunt,  quod  non  valent  ad  absolvendum  a  reatu  poenae,  quam  quis 
in  purgatorio  secundum  judicium  Dei  meretur,  sed  valent  ad  absolvendum 
ab  obligatione,  qua  sacerdos  obligavit  poenitentem  ad  poenam  aliquam,  vel 
ad  quam  etiam  obligatur  ex  canonum  statutis:  sed  haec  opinio  non  videtur 
vera:  primo,  quia  est  expresse  contra  privilegium  Petro  datum,  cui  dìctum 
est  (Matth.  16.),  ut  quod  in  terra  remitteret,  in  coelo  remitteretur;  unde  re- 
missio,  quae  fit  quantum  ad  forum  Ecclesiae.  valet  etiam  quantum  ad  forum 
Dei:  et  praeterea  Ecclesia  hujusmodi  indulgentias  faciens  magis  damnificaret, 
quam  adjuvaret,  quia  remitteret  ad  graviores  poenas,  scilicet  purgatori!,  ab- 
solvendo  a  poenitentiis  injunctis.  Et  ideo  aliter  dicendum,  quod  valent  et 
quantum  ad  forum  Ecclesiae,  et  quantum  ad  judicium  Dei  ad  remissionem 
poenae  residuae  post  contritionem,  et  confessionem,  et  absolutionem,  sive 
sit  injuncta,  sive  non.  Ratio  autem,  quare  valere  possint,  est  unitas  corporis 
mystici,  in  qua  multi  in  operibus  poenitentiae  supererogaverunt  ad  mensuram 
debitorum  suorum;  et  multas  etiam  tribulationes  injustas  sustinuerunt  pa- 
tienter,  per  quas  multitudo  poenarum  poterat  expiari,  si  eis  deberetur:  quo- 
rum meritorum  tanta  est  copia,  quod  omnem  poenam  debitam  nunc  viven- 
tibus  excedunt;  et  praecipue  propter  meritum  Christi,  quod  etsiinsacramentis 
operatur,  non  tamen  efficacia  ejus  in  sacramentis  includitur,  sed  sua  infìni- 
tate  excedit  efficaciam  sacramentorum.  Dictum  est  autem  supra  (q.  13.  art.  2.), 
quod  unus  prò  alio  satisfacere  potest.  Sancti  autem,  in  quibus  superabundantia 
operum  satisfactionis  invenitur,  non  determinate  prò  isto,  qui  remissione  in- 
diget,  hujusmodi  opera  fecerunt  (alias  absque  omni  indulgentia  conseque- 
retur  remissionem);  sed  communiter  prò  tota  Ecclesia,  sicut  Apostolus  ait,  se 
adimpìere  ea  quae  desunt  passionimi  Christi  in  corpore  suo  prò  Ecclesia,  ad  quam 
scribit  Coloss.  1.:  et  sic  praedicta  merita  sunt  communia  totius  Ecclesiae. 
Ea  autem  quae  sunt  alicujus  multitudinis  communia,  distribuuntur  singulis 
de  multitudine,  secundum  arbitrium  ejus  qui  multitudini  praeest;  unde  sicut 
aliquis  consequeretur  remissionem  poenae,  si  alius  prò  eo  satisfecisset,  ita  si 
satisfactio  alterius  sibi  per  eum,  qui  potest,  distribuatur. 

Ad  primum  ergo  dicendum,  quod  remissio,  quae  per  indulgentias  fit,  non 
tollit  quantitatem  poenae  ad  culpam,  quia  prò  culpa  unius  alius  sponte  poe- 
nam sustinuit,  ut  dictum  est  (in  corp.  art). 

Ad  secundum  dicendum,  quod  ille  qui  indulgentias  suscipit,  non  absol- 
vitur,  simpliciter  loquendo,  a  debito  poenae,  sed  datur  ei,  unde  debitum  solvat. 

Ad  tertium  dicendum,  quod  effectus  sacramentalis  absolutionis  est  di- 
minutio  reatus:  et  hic  effectus  non  inducitur  per  indulgentias,  sed  faciens 
indulgentias  poenam  prò  eo,  quam  debuit,  solvit  de  bonis  Ecclesiae  commu- 
nibus,  ut  ex  dictis  patet  (in  corp.  art.). 

Ad  quartum  dicendum,  quod  majus  remedium  praebetur  contra  peccata 
vitanda  ex  gratia,  quam  ex  assuetudine  nostrorum  operum  :  et  quia  ex  effectu, 
quem  accipiens  indulgentias  concipit  ad  causam,  prò  qua  indulgentia  datur, 
ad  gratiam  disponitur,  ideo  etiam  per  indulgentias  remedium  ad  peccata  vi- 
tanda datur  :  et  ideo  non  est  in  destructionem  indulgentias  dare,  nisi  inordi- 
nate dentur.  Tamen  consulendum  est  eis,  qui  indulgentias  consequuntur,  ne 
propter  hoc  ab  operibus  poenitentiae  injunctis  abstineant,  ut  etiam  ex  his 


QUAESTIO    XXV.    ARTICULUS    I.  I33 

remedium  consequantur,  quamvis  a  debito  poenae  essent  immunes;  et  prae- 
cipue  quia  quandoque  sunt  plurium  debitores,  quam  credant. 

ARTICULUS  IL  98 

UTRUM    INDULGENTIAE   TANTUM   VALEANT, 
QUANTUM    PRONUNTIANTUR. 

Ad  secundum  sic  proceditur.  Videtur,  quod  indulgentiae  non  valeant  tan- 
tum, quantum  pronuntiantur;  indulgentiae  enim  non  habent  effectum,  nisi 
ex  vi  clavium:  sed  ex  vi  clavium  non  potest  habens  clavem  dimittere  de 
poena  peccati  nisi  aliquid  determinatum,  considerata  quantitate  peccati,  et 
contritionis  poenitentis  ;  ergo  cum  indulgentiae  fiant  prò  libito  [al.  debito] 
instituentis  indulgentiam,  videtur  quod  non  valeant  tantum,  quantum  pronun- 
tiantur. 

2.  Praeterea.  Per  debitum  poenae  homo  a  gloriae  adeptione  retardatur, 
quam  summe  appetere  debet:  sed  si  indulgentiae  tantum  valent,  quantum 
pronuntiantur,  in  brevi  homo  per  indulgentias  discurrens  posset  ab  omni  reatu 
temporalis  poenae  immunis  reddi  ;  ergo  videtur,  quod  deberet  his  acquirendis, 
omnibus  aliis  operibus  dimissis,  homo  vacare. 

3.  Praeterea.  Aliquando  datur  indulgentia,  quod  qui  dat  auxilium  ad 
aliquam  fabricam  erigendam,  tertiam  partem  remissionis  peccatorum  conse- 
quatur;  si  ergo  indulgentiae  tantum  valent,  quantum  praedicantur,  tunc  qui 
dat  unum  denarium,  et  secundo  unum  alium,  et  iterum  unum  alium,  pie- 
nam  absolutionem  ab  omni  peccatorum  poena  consequitur,  quod  videtur 
absurdum. 

4.  Praeterea.  Quandoque  datur  hoc  modo  indulgentia,  quod  qui  vadit 
ad  aliquam  ecclesiam,  septem  annos  remissionis  consequatur  ;  si  ergo  tantum 
valet  indulgentia,  quantum  praedicatur,  ille  qui  habet  domum  suam  juxta 
ecclesiam  illam,  vel  clerici  ecclesiae,  qui  quotidie  vadunt,  consequuntur  tan- 
tum, quantum  ille,  qui  a  remotis  partibus  venit  (quod  videtur  injustum)  ;  et 
iterum,  ut  videtur,  pluries  indulgentiam  consequitur  in  die,  cum  pluries  vadat. 

5.  Praeterea.  Idem  videtur  remittere  alicui  poenam  ultra  justam  aesti- 
mationem,  quod  remittere  absque  causa,  quia  quantum  ad  hoc  quod  excedit, 
non  recompensatur  :  sed  ille  qui  facit  indulgentiam,  non  posset  remittere 
absque  causa  poenam  in  toto,  vel  in  parte  alicui,  etiamsi  diceret  papa  alicui: 
«  Ego  remitio  tibi  omnem  poenam  debitam  prò  peccato  »  ;  ergo  videtur,  quod 
nec  possit  aliquid  dimittere  ultra  justam  aestimationem  :  sed  indulgentiae  ple- 
rumque  praedicantur  ultra  justam  aestimationem;  ergo  non  tantum  valent, 
quantum  praedicantur. 

Sed  contra.  Job  13.:  Numquid  Deusìndiget  vestro  mendacio,  ut  prò  ilio  lo- 
qaamiìii  dolosi  Ergo  Ecclesia  praedicando  indulgentias  non  mentitur:  et  ita 
tantum  valent,  quantum  praedicantur. 

Praeterea.  1.  Corinth.  15.  dicit  Apostolus:  Si  inanis  est  praedicatio  nostra, 
inanis  est  et  fides  vestra;  ergo  quicumque  in  praedicatione  falsum  dicit,  fidem, 
quantum  est  in  se,  evacuat;  et  ita  mortaliter  peccat  :  si  ergo  non  tantum  va- 
lent, quantum  praedicantur,  omnes  mortaliter  peccant  indulgentiam  praedi- 
cantes;  quod  est  absurdum. 

Respondeo  dicendum,  quod  circa  hoc  est  multiplex  opinio;  quidam  enim 
dicunt,  quod  hujusmodi  indulgentiae  non  tantum  valent,  quantum  praedican- 

tur:  sed  unicuique  tantum  valent,  quantum  fides,  et  devotio  sua  exigit.  Sed 
dicunt,  quod  Ecclesia  ad  hoc  ita  pronuntiat,  ut  quadam  pia  fraude  homines 
ad  benefaciendum  alliciat,  sicut  mater,  quae  promittens  filio  pomum,  ipsum 
ad  ambulandum  provocar,  sed  hoc  videtur  esse  valde  periculosum  dicere; 
sicut  enim  dicit  Augustinus  in  epist.  ad  Hieronym.  (quae  est  8.  cir.  med.),  «  si 
in  sacra  Scriptura  deprehenditur  aliquid  falsitatis,  jam  robur  auctoritatis  sa- 
crae  Scripturae  perit  »  :  et  similiter  si  in  praedicatione  Ecclesiae  aliqua  fal- 
sitas  deprehenderetur,  non  essent  documenta  Ecclesiae  alicujus  auctoritatis 
ad  roborandam  fidem.  Et  ideo  olii  dixerunt,  quod  valent  tantum,  quantum 
pronuntiantur  secundum  justam  aestimationem,  non  tamen  dantis  indulgen- 
tiam,  qui  nimis  forte  aestimat  quod  dat,  aut  secundum  aestimationem  reci- 
pientis,  qui  nimis  parum  aestimare  posset  quod  datur;  sed  secundum  justam 
aestimationem,  quae  justa  est  secundum  judicium  bonorum,  pensata  condi- 
tione  personae,  et  utilitate,  et  necessitate  Ecclesiae,  quia  uno  tempore  Ec- 
clesia plus  indiget,  quam  alio.  Sed  haec  etiam  opinio  stare  non  potest,  ut 
videtur:  primo,  quia  secundum  hoc  indulgentiae  non  valerent  ad  remissio- 
nem,  sed  magis  ad  commutationem  quandam,  et  praeterea  praedicatio  Ec- 
clesiae a  mendacio  non  excusaretur,  cum  quandoque  indulgentia  praedicetur 
longe  major,  quam  justa  aestimatio  possit  requirere,  omnibus  praedictis  con- 
ditionibus  pensatis,  sicut  quando  dat  papa  indulgentiam,  quod  pergens  ad  unam 
ecclesiam  habeat  septem  annos  indulgentiae,  cujusmodi  etiam  indulgentiae 
a  beato  Gregorio  in  Stationibus  Romae  institutae  sunt.  Et  ideo  olii  dicunt, 
quod  quantitas  remissionis  in  indulgentiis  non  est  mensuranda  secundum  de- 
votionem  tantum  suscipientis,  ut  prima  opinio  dicebat;  neque  secundum  quan- 
titatem  ejus  quod  datur,  sicut  dicebat  secunda  ;  sed  secundum  causam,  prò 
qua  indulgentia  datur,  ex  qua  reputatur  quis  dignus,  ut  talem  indulgentiam 
consequatur;  unde  secundum  quod  accedit  ad  illam  causam,  secundum  hoc 
consequitur  remissionem  indulgentiae,  vel  in  toto,  vel  in  parte.  Sed  hoc  ite- 
rum  non  potest  salvare  consuetudinem  Ecclesiae,  quae  interdum  majoretti 
prò  eadem  causa,  interdum  minorem  indulgentiam  ponit;  sicut  rebus  eodem 
modo  se  habentibus,  quandoque  datur  unus  annus  visitantibus  ecclesiam  unam, 
quandoque  quadraginta  dies,  prout  gratiam  papa  facere  voluerit,  indulgentiam 
constituens;  unde  quantitas  remissionis  indulgentiae  non  est  mensuranda  ex 
causa,  quae  facit  aliquem  indulgentia  dignum.  Et  ideo  aliter  dicendum  est, 
quod  quantitas  effectus  sequitur  quantitatem  suae  causae.  Causa  autem  re- 
missionis poenae  in  indulgentiis  non  est  nisi  abundantia  meritorum  Eccle- 
siae, quae  se  habet  sufficienter  ad  totani  poenam  expiandam:  non  autem 
causa  remissionis  effectiva  est  vel  devotio,  vel  labor,  vel  datum  recipientis 
indulgentiam,  aut  causa,  prò  qua  datur  indulgentia;  unde  non  oponet  ad 
aliquid  horum  proportionare  quantitatem  remissionis,  sed  ad  merita  Eccle- 
siae, quae  semper  superabundant:  et  ideo  secundum  quod  applicantur  ad 
istum,  secundum  hoc  remissionem  consequitur.  Ad  hoc  autem  quod  appli- 
centur  isti,  requiritur  auctoritas  dispensandi  hujusmodi  thesaurum,  et  unio 
ejus,  cui  dispensatur,  ad  eum  qui  merebatur  (quod  fit  per  charitatem),  et  ratio 
dispensationis,  secundum  quam  salvetur  intentio  illorum,  qui  opera  meritoria 
fecerunt;  fecerunt  enim  ad  honorem  Dei,  et  utilitatem  Ecclesiae  ingenerali; 
unde  quaecumque  causa  adsit,  quae  in  utilitatem  Ecclesiae,  et  honorem  Dei 
vergat,  sufficiens  est  ratio  indulgentias  faciendi.  Et  ideo  secundum  alios  est  di- 
cendum, quod  indulgentiae  simpliciter  tantum  valent,  quantum  praedicantur, 
dummodo  ex  parte  dantis  sit  auctoritas,  et  ex  parte  recipientis  charitas,  et  ex 

parte  causae  pietas,  quae  comprehendit  honorem  Dei,  et  proximi  utilitatem. 
Nec  in  hoc  fit  nimis  magnum  forum  de  misericordia  Dei  (ut  quidam  dicunt), 
nec  divìnae  justitiae  derogatur,  quia  nihil  de  poena  dimittitur,  sed  unius  poena 
alteri  computatur. 

Ad  primum  ergo  dicendum,  quod  clavis,  sicut  supra  dictum  est  (q.  19. 
art.  3.),  est  duplex,  scilicet  ordititi,  et  jurisdictionis.  Clavis  ordinis  sacramentale 
quoddam  est;  et  quia  sacramentorum  effectus  non  sunt  determinati  ab  no- 
mine, sed  a  Deo,  ideo  non  potest  taxare  sacerdos,  quantum  per  clavem  or- 
dinis in  foro  confessionis  de  poena  debita  dimittatur;  sed  tantum  dimittitur, 
quantum  Deus  ordinavit.  Sed  clavis  jurisdictionis  non  est  quid  sacramentale, 
et  effectus  ejus  arbitrio  hominis  subjacet;  et  hujusmodi  clavis  effectus  est  re- 
missio,  quae  est  per  indulgentias,  cum  non  pertineat  ad  dispensationem  sa- 
cramentorum talis  remissio,  sed  ad  dispensationem  honorum  communium 
Ecclesiae  :  et  ideo  etiam  legati  non  sacerdotes  indulgentias  facere  possunt; 
unde  in  arbitrio  dantis  indulgentiam  est  taxare,  quantum  per  indulgentiam 
de  poena  remittitur:  si  tamen  inordinate  remittat,  ita  quod  homines  quasi 
prò  nihilo  ab  operibus  poenitentiae  revocentur,  peccat  faciens  tales  indul- 
gentias; nihilominus  quis  plenam  indulgentiam  consequitur. 

Ad  secundum  dicendum,  quod  quamvis  hujusmodi  indulgentiae  multum 
valeant  ad  remissionem  poenae,  tamen  alia  opera  satisfactionis  sunt  magis 
meritoria  respectu  praemii  essentialis,  quod  in  infinitum  melius  est,  quam 
dimissio  poenae  temporalis. 

Ad  tertium  dicendum,  quod  quando  datur  indulgentia  indeterminate  ei, 
qui  dat  auxilium  ad  fabricam  ecclesiae,  intelligitur  tale  auxilium,  quod  sit 
conveniens  ei  qui  auxilium  dat:  et  secundum  quod  accedit  ad  hoc,  secundum 
hoc  plus,  vel  minus  de  indulgentia  consequitur;  unde  etiam  aliquis  pauper 
dans  unum  denarium  consequitur  totam  indulgentiam,  non  autem  dives, 
quem  non  decet  ad  opus  tam  pium,  et  fructuosum  ita  parum  dare:  sicut  non 
diceretur  rex  alicui  nomini  auxilium  facere,  si  ei  obolum  daret. 

Ad  quartum  dicendum,  quod  ille  qui  est  vicinus  ecclesiae,  et  ecclesiae 
sacerdotes,  et  clerici  consequuntur  tantam  indulgentiam,  sicut  illi  qui  veni- 
rent  a  mille  diaetis,  quia  remissio  non  proportionatur  labori,  ut  dictum  est 
(in  corp.),  sed  mentis  quae  dispénsantur;  sed  ille  qui  plus  laboraret,  acquireret 
plus  de  merito  :  sed  hoc  intelligendum  est,  quando  indistincte  indulgentia 
datur.  Quandoque  enim  distinguitur  :  sicut  papa  in  generalibus  absolutionibus, 
illis  qui  transeunt  mare,  dat  quinque  annos,  aliis  qui  transeunt  montes,  tres, 
aliis  unum  :  nec  tamen,  quotiescumque  vadit  infra  tempus  indulgentiae,  toties 
eam  consequitur;  quandoque  enim  ad  determinatum  tempus  datur:  ut  cum 
dicitur:  «  Quicumque  vadit  ad  ecclesiam  talem  usque  ad  tale  tempus,  habeat 
tantum  de  indulgentia  »,  intelligitur  semel  tantum  :  sed  si  in  aliqua  ecclesia 
sit  indulgentia  perennis,  sicut  in  ecclesia  beati  Petri  quadraginta  dierum,  tunc 
quoties  aliquis  vadit,  toties  indulgentiam  consequitur. 

Ad  qijintum  dicendum,  quod  causa  non  requiritur  ad  hoc,  quod  secun- 
dum eam  mensurari  debeat  remissio  poenae,  sed  ad  hoc  quod  intentio  ilio- 
rum,  quorum  merita  communicantur,  ad  istum  pervenire  possit.  Bonum  autem 
unius  communicatur  alteri  dupliciUr  :  uno  modo  per  charitatem  ;  et  sic  etiam 
sine  indulgentiis  aliquis  est  omnium  honorum  particeps  quae  flunt,  si  in  cha- 
ritate  sit  :  alio  modo  per  intentionem  facientis  ;  et  sic  per  indulgentias,  si  causa 
legitima  adsit,  potest  intentio  illius,  qui  prò  militate  EccUsiae  operatus  est, 
ad  istum  continuari. 

ARTICULUS  III.  99 

UTRUM  PRO  TEMPORALI  SUBSIDIO  FIERI  DEBEAT  INDULGENTIA. 

Ad  tertium  sic  proceditur.  Videtur,  quod  prò  temporali  subsidio  non 
debeat  fieri  indulgenza,  quia  remissio  peccatorum  est  quoddara  spirituale  : 
sed  dare  spirituale  prò  temporali  est  simonia;  ergo  fieri  hoc  non  debet. 

2.  Praeterea.  Spiritualia  subsidia  sunt  magis  necessaria,  quam  tempo- 
ralia:  sed  prò  spìritualibus  subsidiis  non  videntur  fieri  indulgentiae  ;  ergo 
multo  minus  prò  temporalibus  fieri  debent. 

Sed  contra  est  communis  Ecclesiae  consuetudo,  quae  prò  peregrinatio- 
nibus,  et  eleemosynis  faciendis  indulgentias  facit. 

Respondeo  dicendum,  quod  temporalia  ad  spiritualia  ordinantur;  quia 
propter  spiritualia  debemus  uti  temporalibus  :  et  ideo  prò  temporalibus  sim- 
pliciter  non  potest  fieri  indulgentia,  sed  prò  temporalibus  ordinatis  ad  spi- 
ritualia; sicut  est  repressio  inimicorum  Ecclesiae,  qui  pacem  Ecclesiae 
perturbant  ;  vel  sicut  constructio  ecclesiarum,  et  pontium,  et  aliarum  eleemo- 
synarum  largitio.  Et  per  hoc  patet,  quod  non  sit  ibi  simonia,  quia  non  datur 
spirituale  prò  temporali,  sed  prò  spirituali. 

Unde  patet  solutio  ad  primum. 

Ad  secundum  dicendum,  quod  etiam  prò  pure  spìritualibus  potest  fieri 
indulgentia,  et  fit  quandoque  :  sicut  quicumque  orat  prò  rege  Franciae,  habet 
decem  dies  de  indulgentia  a  papa  Innocentio  IV.,  et  similiter  crucem  praedi- 
caruibus  datur  quandoque  eadem  indulgentia,  quae  crucem  accipientibus. 


QUAESTIO  XXVI. 

DE  HIS  QUI  POSSUNT  INDULGENTIAS  FACERE, 
IN  QUATUOR  ARTICULOS  DIVISA. 

Deinde  considerandum  est  de  his  qui  possunt  indulgentias  facere. 

Circa  quod  quatuor  quaeruutur. 

Primo.  Utrum  quilibet  sacerdos  parochialis  possit  indulgentias  tacere, 
Secundo.  Utrum  diaconus,  vel  alius  non  sacerdos  possit  eas  facere. 
Tertio.  Utrum  episcopus  possit  eas  facere. 
Quarto.  Utrum  existens  in  peccato  mortali  possit  eas  facere. 

ARTICULUS  I.  100 

UTRUM    QUILIBET    SACERDOS    PAROCHIALIS 
POSSIT  INDULGENTIAS  FACERE. 

(S.  Thotn.  4.  Dist.  20.  q.  1.  art.  4.  q.  1.  et  seq.). 

Ad  primum  sic  proceditur.  Videtur,  quod  quilibet  sacerdos  parochialis 
possit  indulgentias  facere:  indulgentia  enim  habet  efficaciam  ex  abundantia 
meritorum  Ecclesiae:  sed  non  est  aliqua  congregano,  in  qua  non  sit  aliqua 
abundantia  meritorum;  ergo  quilibet  sacerdos  potest  facere  indulgentias,  si 
habet  plebem  subjectam:  et  similiter  quilibet  praelatus. 

2.  Praeterea.  Praelatus  quilibet  gerit  personam  totius  multitudinis,  sicut 
unus  homo  particularis  gerit  personam  suam  :  sed  quilibet  potest  alteri  com- 
municare  bona  sua  prò  altero  satisfaciendo  ;  ergo  et  praelatus  potest  com- 
municare  bona  multitudinis  sibi  commissae  :  et  sic  videtur,  quod  possit  in- 
dulgentias facere. 

Sed  contra.  Minus  est  excommunicare,  quam  indulgentias  facere  :  sed 
hoc  non  potest  sacerdos  parochialis;  ergo  nec  illud. 

Respondeo  dicendum,  quodindulgentiae  efFectumhabent,  secundum  quod 
opera  satisfactoria  unius  alteri  computantur,  non  solum  ex  vi  charitatis,  sed 
etiam  ex  intentione  operantis  aliquo  modo  directa  ad  ipsum;  sed  intentio  ali- 
cujus  potest  ad  alterum  dirigi  tripliciter:  aut'm  speciali,  aut'm  generali,  aat  in  sin- 
gulari.  In  singulari  quidem  sicut  cum  quis  prò  alio  satisfacit  determinate  ;  et  sic 
quilibet  potest  alteri  sua  opera  communicare.  In  speciali  autem  sicut  cum  quis 
orat  prò  congregatione  sua,  et  familiaribus,  et  benefactoribus,  et  ad  hoc  etiam 
ordinat  sua  opera  satisfactoria  ;  et  sic  ille  qui  congregationi  praeest,  potest  opera 
illa  alii  communicare,  applicando  intentionem  illorum,  qui  sunt  de  congrega- 
tione sua  adhuc  determinate.  Sed  in  generali,  sicut  cum  quis  opera  sua  ordinat 
ad  bonum  Ecclesiae  in  generali;  et  sic  ille  qui  praeest  Ecclesiae  generaliter, 
potest  opera  illa  communicare,  applicando  intentionem  suam  ad  hunc,  vel 
illum.  Et  quia  homo  est  pars  congregationis,  et  congregatio  est  pars  Ecclesiae, 
ideo  in  intentione  privati  boni  includitur  intentio  boni  congregationis,  et  boni 
totius  Ecclesiae  :  et  ideo  ille  qui  praeest  Ecclesiae,  potest  communicare  ea 
quae  sunt  congregationis,  et  hujus  hominis;  et  ille  qui  praeest  congregationi, 
potest  communicare  ea  quae  sunt  hujus  hominis,  sed  non  convertitur.  Sed 
neque  prima  communicatio,  neque  secunda  indulgentia  dicitur,  sed  solum 
tertia,  propter  duo:  primo,  quia  per  illas  communicationes,  quamvis  homo 
solvatur  a  reatu  poenae  quantum  ad  Deum,  tamen  non  solvitur  a  debito 
faciendi  satisfactionem  injunctam,  ad  quam  obligatus  est  ex  praecepto  Ec- 
clesiae; sed  per  tertiam  communicationem  homo  etiam  ab  hoc  debito  solvi- 
tur: secando,  quia  in  una  persona,  vel  in  una  congregatione  non  est  indefi- 
cientia  meritorum,  ut  sibi,  et  omnibus  aliis  valere  possint;  unde  iste  non 
absolvitur  a  poena  debita  prò  toto,  nisi  tantum  determinate  prò  eo  fìat, 
quantum  debeat.  Sed  in  Ecclesia  tota  est  indeficientia  meritorum,  praecipue 
propter  meritum  Christi  ;  et  ideo  solus  ille,  qui  praeficitur  Ecclesiae,  potest 
indulgentias  facere.  Sed  cum  Ecclesia  sit  congregatio  fidelium,  congregatio 
autem  horninum  sit  duplex,  scilicet  oeconomica,  sicut  illi  qui  de  una  familia 
sunt,  et  politica,  sicut  illi  qui  sunt  de  uno  populo,  Ecclesia  assimilatur  con- 

gregationi  politicae,  quia  ipse  populus  Ecclesia  dicitur;  sed  conventus  diversi, 
vel  parochiae  in  una  dioecesi  assimilantur  congregationi  in  diversis  familiis, 
vel  in  diversis  officiis  ;  et  ideo  solus  episcopus  proprie  praelatus  Ecclesiae 
dicitur;  et  ideo  ipse  solus  quasi  sponsus  annulum  Ecclesiae  recipit.  Et  ideo 
solus  ipse  habet  potestatem  plenam  in  dispensatone  sacramentorum,  et  ju- 
risdictionem  in  foro  causarum  [al.  Ecclesiae]  quasi  persona  publica  ;  alii  autem 
secundum  quod  ab  eo  eis  committitur.  Sed  sacerdotes,  qui  plebibus  praefi- 
ciuntur,  non  sunt  simpliciter  praelati,  sed  quasi  coadjutores:  unde  in  conse- 
cratione  sacerdotum  episcopus  dicit  :  «  Quanto  fragiliores  sumus,  tanto  magis 
auxiliis  his  indigemus»:  et  propter  hoc  etiam  non  omnia  sacramenta  dispen- 
sant.  Unde  sacerdotes  parochiales,  vel  abbates,  aut  alii  hujusmodi  praelati 
non  possunt  indulgentias  facere. 

Et  per  hoc  patet  responsio  ad  objecta. 

ARTICULUS  IL  101 

UTRUM    DIACONUS,    VEL    ALIUS    NON    SACERDOS 
POSSIT   INDULGENTIAS  FACERE. 

Ad  secundum  sic  proceditur.  Videtur,  quod  diaconus  non  possit  indul- 
gentias facere,  vel  alius  non  sacerdos,  quia  remissio  peccatorum  est  effectus 
clavium:  sed  non  habet  claves  nisi  solus  sacerdos;  ergo  ipse  solus  potest  in- 
dulgentias facere. 

2.  Praeterea.  Plenior  remissio  poenae  est  in  indulgentiis,  quam  in  foro 
poenitentiali:  sed  hoc  non  potest  nisi  solus  sacerdos;  ergo  nec  illud. 

Sed  contra.  Eidem  confertur  dispensano  thesauri  Ecclesiae,  cui  com- 
mittitur regimen  Ecclesiae  :  sed  hoc  committitur  quandoque  non  sacerdoti; 
ergo  potest  indulgentias  facere,  nam  ex  dispensatione  thesauri  Ecclesiae  effi- 
caciam  habent. 

Respondeo  dicendum,  quod  potestas  faciendi  indulgentias  sequitur  juris- 
dictionem,  ut  supra  dictum  est  (q.praec.  art.  2.  in  corp.  et  ad  1.)  ;  et  quia  dia- 
coni, et  alii  non  sacerdotes  possunt  habere  jurisdictionem,  vel  commissam 
(sicut  legati),  vel  ordinariam  (sicut  electi),  ideo  possunt  indulgentias  facere 
etiam  non  sacerdotes,  quamvis  non  possint  absolvere  in  poenitentiali  foro; 
quod  est  ordinis. 

Et  per  hoc  patet  solutio  ad  objecta  ;  indulgentias  enim  facere  pertinet  ad 
clavem  jurisdictionis,  et  non  ad  clavem  ordinis. 

ARTICULUS  III.  102 

UTRUM   EPISCOPUS    POSSIT    INDULGENTIAS    FACERE. 

Ad  tertium  sic  proceditur.  Videtur,  quod  etiam  episcopus  non  possit 
indulgentias  facere,  quia  thesaurus  Ecclesiae  est  communis  toti  Ecclesiae: 
sed  id  quod  est  commune  toti  Ecclesiae,  non  potest  dispensari,  nisi  per  illum 
qui  toti  Ecclesiae  praeest;  ergo  solus  papa  potest  indulgentias  facere. 

2.  Praeterea.  Nullus  potest  remittere  poenas  a  jure  determinatas,  nisi 
ille  qui  habet  potestatem  jus  condendi:  sed  poenae  satisfactoriae  sunt  prò 
peccatis  determinatae  a  jure;  ergo  remittere  hujusmodi  poenas  potest  solus 
papa,  qui  conditor  est  juris. 

Sed  contra  est  consuetudo  Ecclesiae,  secuncium  quam  episcopi  dant 
indulgentias. 

Respondeo  dicendum,  quod  papa  habet  plenitudinem  pontificalis  pote- 
statis,  quasi  rex  in  regno:  sed  episcopi  assumuntur  in  partem  solicitudinis, 
quasi  judices  singulis  civitatibus  praepositi;  propter  quod  eos  solos  in  suis 
literis  papa  fratres  vocat  ;  reliquos  autem  omnes  vocat  filios  :  et  ideo  potestas 
faciendi  indulgentias  piene  residet  in  papa,  quia  potest  facere,  prout  vult, 
causa  tamen  existente  legitima:  sed  in  episcopis  est  taxata  secundum  ordi- 
nationem  papae;  et  ideo  possunt  facere,  secundum  quod  eis  est  taxatum,  et 
non  amplius. 

Et  per  hoc  patet  solutio  ad  objecta. 


ARTICULUS  IV.  103 

UTRUM    ILLE    QUI   EST    IN   PECCATO    MORTALI, 
POSSIT    INDULGENTIAS    FACERE. 

Ad  quartum  sic  proceditur.  Videtur,  quod  ille  qui  est  in  peccato  mortali, 
non  possit  facere  indulgentias,  quia  rivus,  cui  fons  non  influit,  nihil  profluere 
potest  :  sed  praelato  in  peccato  mortali  existenti  non  influit  fons  gratiae, 
scilicet  Spiritus  Sanctus  ;  ergo  non  potest  in  alios  profluere  faciendo  indul- 
gentias. 

2.  Praeterea.  Majus  est  facere  indulgentiam,  quam  recipere:  sed  ille  qui 
est  in  peccato  mortali,  non  recipit,  ut  dicetur  (q.  seq.  art.  1.);  ergo  nec  fa- 
cere  potest. 

Sed  contra.  Indulgentiae  fiunt  per  potestatem  praelatis  Ecclesiae  tradi- 
tam  :  sed  peccatum  mortale  non  tollit  potestatem,  sed  bonitatem  ;  ergo  po- 
test aliquis  in  peccato  mortali  existens  indulgentias  facere. 

Respondeo  dicendum,  quod  facere  indulgentias  pertinet  ad  jurisdictio- 
nem  :  sed  per  peccatum  homo  non  amittit  jurisdictionem;  et  ideo  indulgen- 
tiae aeque  valent,  si  fiant  ab  eo  qui  est  in  peccato  mortali,  sicut  si  fierent 
ab  eo  qui  est  sanctissimus  ;  cum  non  remittant  poenam  ex  vi  meritorum 
suorum,  sed  ex  vi  meritopum  reconditorum  in  thesauris  Ecclesiae. 

Ad  primum  ergo  dicendum,  quod  iste  praelatus  in  peccato  mortali  indul- 
gentias faciens  non  profluit  de  suo  aliquid  ;  et  ideo  non  requiritur,  quod  in- 
fluxum  recipiat  a  fonte,  ad  hoc  quod  ejus  indulgentiae  valeant. 

Ad  secundum  dicendum,  quod  majus  est  facere  indulgentias,  quam  reci- 
pere, quantum  ad  potestatem,  sed  est  minus  quantum  ad  propriam  utilitatem. 

QUAESTIO  XXVII. 

DE    HIS,    QUIBUS    VALENT    INDULGENTIAE, 
IN    QUATUOR    ARTICULOS    DIVISA. 

Deinde  considerandum  est  de  his,  quibus  valent  indulgentiae. 

Circa  quod  quaeruntur  quatuor. 

Primo.  Utrum  indulgentia  valeat  existentibus  in  mortali  peccato. 
Secundo.  Utrum  valeat  religiosis. 

Tertio.  Utrum  valeat  non  facienti  illud,  prò  quo  indulgentia  datur. 
Quarto.  Utrum  valeat  ei,  qui  indulgentiam  facit. 

ARTICULUS  I.  104 

UTRUM  INDULGENTIA  VALEAT  EXISTENTIBUS  IN  PECCATO  MORTALI. 
(S.  Thom.  ubi  supra,  art.  $.  q.  1.  et  seq.). 

Ad  primum  sic  proceditur.  Videtur,  quod  indulgentia  valeat  existentibus 
in  peccato  mortali,  quia  aliquis  potest  alteri  mereri,  etiam  in  peccato  mor- 
tali existenti,  gratiam,  et  multa  alia  bona:  sed  indulgentiae  habent  efficasiam 
ex  hoc,  quod  merita  sanctorum  applicantur  ad  istum  ;  ergo  habent  effectum 
in  illis,  qui  sunt  in  peccato  mortali. 

2.  Praeterea.  Ubi  est  major  indigentia,  magis  habetlocum  misericordia: 
sed  ille  qui  est  in  peccato  mortali,  maxime  indiget;  ergo  ei  maxime  debet 
fieri  misericordia  per  indulgentiam. 

Sed  contra.  Membrum  mortuum  non  suscipit  influentiam  ex  aliis  mem- 
bris  vivis:  sed  ille  qui  est  in  peccato  mortali,  est  quasi  membrum  mortuum; 
ergo  per  indulgentias  non  suscipit  influentiam  ex  meritis  vivorum  mera* 
brorum. 

Respondeo  dicendum,  quod  quidam  dicunt  indulgentias  valere  etiam 
existentibus  in  mortali  peccato,  non  quidem  ad  dimissionem  poenae,  quia 
nulli  potest  dimitti  poena,  nisi  cui  jam  dimissa  est  culpa  (qui  enim  non  est 
consecutus  operationem  Dei  in  remissionem  culpae,  non  potest  consequi  re- 
missionem  poenae  a  ministro  Ecclesiae,  neque  in  indulgentiis,  neque  in  foro 
poenitentiali)  ;  valent  tamen  eis  ad  acquirendam  gratiam  :  sed  hoc  non  videtur 
veruni,  quia  quamvis  merita  illa,  quae  per  indulgentiam  communicantur, 
possint  valere  ad  merendum  gratiam,  non  tamen  propter  hoc  dispensantur, 
sed  determinantur  ad  remissionem  poenae.  Et  ideo  non  valent  existentibus 
in  peccato  mortali  ;  et  ideo  in  omnibus  indulgentiis  fit  mentio  de  vere  con- 
tritis,  et  confessis.  Si  autem  fieret  communicatio  per  hunc  modum:  «  Facio 
te  participem  meritorum  totius  Ecclesiae,  vel  unius  congregationis,  vel  unius 
specialis  personae  »,  sic  possent  valere  ad  merendum  aliquid  illi,  qui  est  in 
peccato  mortali,  ut  praedicta  opinio  dicit. 

Et  per  hoc  patet  solutio  ad  primum. 

Ad  secundum  dicendum,  quod  quamvis  sit  magisindigens,  qui  est  in  pec- 
cato mortali,  tamen  est  minus  capax. 

ARTICULUS  IL  105 

UTRUM    INDULGENTIAE    VALEANT    RELIGIOSIS. 

Ad  secundum  sic  proceditur.  Videtur,  quod  indulgentiae  non  valeant 
religiosis:  non  enim  competit  eis  suppleri,  ex  quorum  superabundantia  aliis 
suppletur:  sed  ex  superabundantia  operum  satisfactionis,  quae  sunt  in  reli- 
giosis, aliis  suppletur  per  indulgentias;  ergo  eis  non  competit  per  indulgen- 
tias  suppleri. 

2.  Praeterea.  In  Ecclesia  non  debet  aliquid  fieri,  quod  inducat  religionis 
dissolutionem  :  sed  si  religiosis  indulgentiae  prodessent,  esset  occasio  disso- 
lutionis  disciplinae  regularis,  quia  religiosi  nimis  vagarentur  per  hujusmodi 
indulgentias,  et  poenas  impositas  in  capitulo  sibi  negligerent  ;  ergo  religiosis 
non  prosunt. 

Sed  contra.  Nullus  ex  bono  reportat  damnum  :  sed  religio  bonum  quod- 
damest;  ergo  religiosi  non  consequuntur  hoc  damnum,  ut  eis  indulgentiae 
non  valeant. 

Respondeo  dicendum,  quod  tam  saecularibus,  quam  religiosis  valent  in- 
dulgentiae, dummodo  sint  in  charitate,  et  servent  ea  quae  prò  indulgentiis 
indicuntur;  non  enim  religiosi  sunt  minus  adjuvabiles  mentis  aliorum,  quam 
saeculares. 

Ad  primum  ergo  dicendum,  quod  quamvis  religiosi  sint  in  statu  perfectio- 
nis,  tamen  ipsi  sine  peccato  vivere  non  possunt;  et  ideo,  si  aliquandopropter 
peccatum  aliquod  commissum  sint  rei  alicujus  poenae,  possunt  per  indul- 
gentias ab  hac  expiari:  non  enim  est  inconveniens,  si  ille  qui  est  simpliciter 
superabundans,  aliquo  tempore  indigeat,  et  quantum  ad  aliquid;  et  sic  indi- 
gent  supplemento,  quo  subleventur  ;  unde  dicitur  Galat.  6.  :  Alter  alterius  onera 
portate. 

Ad  secundum  dicendum,  quod  propter  indulgentias  non  debet  dissolvi 
regularis  observantia,  quia  religiosi  magis  merentur  religionem  suam  ser- 
vando, quantum  ad  praemium  vitae  aeternae,  quam  indulgentias  exquirendo, 
quamvis  minus  quantum  ad  dimissionem  poenae,  quod  est  minus  bonum. 
Nec  iterum  per  indulgentias  dimittuntur  poenae  injunctae  in  capitulo,  quia 
in  capitulo  agitur  quasi  forum  judiciale  magis,  quam  poenitentiale  (unde 
etiam  non  sacerdotes  capitulum  tenent);  sed  absolvitur  a  poena  injuncta,vel 
debita  prò  peccato  in  foro  poenitentiali. 

ARTICULUS  III.  106 

UTRUM  EI,   QUI  NON  FACIT  ILLUD,   PRO    QUO  INDULGENTIA  DATUR, 
POSSIT  QUANDOQUE  INDULGENTIA  DARI. 

Ad  tertium  sic  proceditur.  Videtur,  quod  ei,  qui  non  facit  illud,  prò  quo 
indulgentia  datur,  possit  quandoque  indulgentia  dari,  quia  ei,  qui  non  potest 
operari,  voluntas  prò  facto  reputatur:  sed  aliquando  fit  indulgentia  prò  ali- 
qua  eleemosyna  facienda,  quam  aliquis  pauper  facere  non  potest,  et  tamen 
libenter  faceret  ;  ergo  indulgentia  ei  valet. 

2.  Praeterea.  Unus  potest  prò  aliosatisfacere:  sed  indulgenza  ad  remis. 
sionem  poenae  ordinatur,  sicut  et  satisfactio  ;  ergo  unus  prò  alio  potest  indui- 
gentiam  accipere  ;  et  sic  ille  consequetur  indulgentiam,  qui  non  fecit  hoc,  prò 
quo  indulgentia  datur. 

Sed  contra.  Remota  causa,  removetur  effectus;  si  ergo  aliquis  non  facit 
hoc,  prò  quo  indulgentia  datur,  quod  est  indulgentiae  causa,  indulgentiam 
non  consequitur. 

Respondeo  dicendum,  quod  non  existente  conditione,  non  consequitur 
illud,  quod  sub  conditione  datur:  unde  cum  indulgentia  detur  sub  hac  condi- 
tione, quod  aliquis  aliquid  faciat,  vel  det,  si  illud  non  exerceat,  indulgentiam 
non  consequitur. 

Ad  primum  ergo  dicendum,  quod  hoc  intelligitur  quantum  ad  praemium 
essentiale,  sed  non  quantum  ad  accidentalia  aliqua  praemia,  sicut  est  dimis- 
sio  poenae,  vel  aliquid  hujusmodi. 

Ad  secundum  dicendum,  quod  opus  proprium  potest  quis  applicare  per 
intentionem  cuicumque  voluerit,  et  ideo  potest  prò  quocumque  vult  satisfa- 
cere:  sed  indulgentia  non  potest  applicari  ad  aliquem,  nisi  ex  intentione  ejus 
qui  dat  indulgentiam,  et  ideo  cum  ipse  applicat  ad  facientem,  vel  dantem  hoc, 
aut  illud,  ille  non  potest,  qui  hoc  facit,  ad  alterum  hanc  intentionem  transferre. 
Si  tamen  sic  fieret  indulgentia:  «  Ille  qui  facit,  vel  prò  quo  hoc  fit,  habeat  tan- 
tam  indulgentiam»,  valeret  ei,  prò  quo  fit:  nec  tamen  iste  qui  facit  hoc  opus 
daret  alteri  indulgentiam,  sed  ille  qui  indulgentiam  sub  tali  forma  facit. 

ARTICULUS  IV.  107 

UTRUM  INDULGENTIA   VALEAT    EI    QUI   FACIT. 

Ad  quartum  sic  proceditur.  Videtur,  quod  indulgentia  non  valeat  ei  qui 
facit,  quia  facere  indulgentiam  est  jurisdictionis:  sed  nullus  in  seipsum  po- 
test exercere  ea  quae  sunt  jurisdictionis,  sicut  nullus  potest  se  excommuni- 
care;  ergo  nullus  potest  indulgentiae  a  se  factae  particeps  esse. 

2.  Praeterea.  Secundum  hoc,  ille  qui  facit  indulgentiam,  posset  prò  aliquo 
modico  facto  sibi  poenam  remittere  omnium  peccatorum,  et  ita  impune  pec- 
caret;  quod  videtur  absonum. 

3.  Praeterea.  Ejusdem  potestatis  est  facere  indulgentias,  et  excommu- 
nicare:  sed  aliquis  non  potest  excommunicare  seipsum;  ergo  nec  indulgen- 
tiae, quam  fecit,  particeps  esse  potest. 

Sed  contra  est,  quod  tunc  esset  ipse  pejoris  conditionis,  quam  alii,  si 
ipse  non  posset  uti  thesauro  Ecclesiae,  quem  aliis  dispensat. 

Respondeo  dicendum,  quod  indulgentia  debet  ex  aliqua  causa  dari,  ad 
hoc  quod  aliquis  per  indulgentiam  ad  actum  aliquem  provocetur,  qui  in  uti-' 
litatem  Ecclesiae,  et  honorem  Dei  vergat:  praelatus  autem,  cui  cura  Ec- 
clesiae utilitatis  et  honoris  divini  propagandi  est  commissa,  non  habet  cau- 
sam,  ut  seipsum  ad  hoc  provocet;  et  ideo  non  potest  facere  indulgentiam  sibi 
tantum,  sed  potest  uti  indulgentia,  quam  prò  aliis  facit,  quia  aliis  subest  causa 
faciendi. 

Ad  primum  ergo  dicendum,  quod  actum  jurisdictionis  non  potest  aliquis 
in  seipsum  exercere;  sed  eis  quae  auctoritate  jurisdictionis  dantur  aliis,  potest 
etiam  praelatus  uti  tam  in  temporalibus,  quam  in  spiritualibus  ;  sicut  etiam 
sacerdos  sibi  Eucharistiam  accipit,  quam  aliis  dat:  et  ita  etiam  episcopus  pò- 

test  accipere  sibi  suffragia  Ecclesiae,  quae  aliis  dispensat,  quorum  effectus 
immediatus  est  remissio  poenae  per  indulgentias,  et  non  jurisdictionis. 

Ad  secundum  patet  solutio  ex  dictis  (in  corp.  art.). 

Ad  tertium  dicendum,  quod  excommunicatio  profertur  per  modum  sen- 
tentiae,  quara  nullus  in  seipsum  ferre  potest,  eo  quod  in  judicio  non  potest 
idem  esse  judex,  et  reus:  indulgenza  autem  non  per  modum  sententiae  da- 
tur,  sed  per  modum  dispensationis  cujusdam,  quam  homo  potest  facere  ad 
seipsum. 


QUAESTIO    XXVIII. 

DE  SOLEMNI  RITU  POENITENTIAE,  IN  TRES  ARTICULOS    DIVISA. 

Consequenter  considerandum  est  de  solemni  ritu  poenitentiae. 

Circa  quod  tria  quaeruntur. 

Primo.  Utrum  aliqua  poenitentia  possit  publicari,  vel  solemnizari. 

Secundo.  Utrum  solemnis  poenitentia  possit  iterari. 

Tertio.  Utrum  publica  poenitentia  imponenda  sit  mulieribus. 

ARTICULUS  I.  108 

UTRUM  ALIQUA  POENITENTIA  DEBEAT  PUBLICARI,  VEL  SOLEMNIZARI. 

(S.  Thom.  in  4.  DLst.  14.  q.  1.  art.  5.  q.  1.  et  seq.). 

Ad  primum  sic  proceditur.  Videtur,  quod  non  debeat  aliqua  poenitentia 
publicari,  vel  solemnizari,  quia  non  ficet  sacerdoti,  etiam  metu,  peccatum 
alicujus  confiteri,  quantumcumque  publicum:  sed  per  poenitentiam  solemnem 
publicatur  peccatum;  ergo  non  debet  solemnizari. 

2.  Praeterea.  Judicium  debet  esse  secundum  conditionem  fori:  sed  poe- 
nitentia est  quoddam  judicium,  quod  in  foro  occulte  agitur;  ergo  non  debet 
publicari,  vel  solemnizari. 

3.  Praeterea.  «  Omnes  defectus  poenitentia  revocat  ad  perfectum»,  ut 
Ambros.  dicit  (hab.  lib.  3.  Hypognost.  cap.  9.  ad  fin.  inter  op.  Aug.)  :  sed  so- 
lemnizatio  facit  contrarium,  quia  poenitentem  multis  defectibus  innectit;  non 
enim  laicus  potest  post  solemnem  poenitentiam  ad  clericatum  promoveri, 
nec  clericus  ad  superiores  ordines;  ergo  poenitentia  non  est  solemnizanda. 

Sed  contra.  Poenitentia  est  quoddam  sacramentum  :  sed  in  quolibet 
sacramento  solemnitas  quaedam  adhibetur;  ergo  et  in  poenitentia  adhiberi 
debet. 

Praeterea.  Medicina  debet  respondere  morbo  :  sed  peccatum  quandoque 
est  publicum,  quod  multos  ad  exemplum  peccandi  trahit;  ergo  et  poenitentia, 
quae  est  medicina  ejus,  debet  esse  publica,  et  solemnis,  qua  multi  aedificentur. 

Respondeo  dicendum,  quod  aliqua  poenitentia  debet  esse  publica,  et  so- 
lemnis, propter  quatuor  :  primo,  ut  peccatum  publicum  publicam  habeat  me- 

dicinam:  secundo,  quia  maxima  confusione  in  hoc  mundo  etiam  est  dignus, 
qui  gravissimum  scelus  commisit:  Urlio,  ut  aliis  sit  ad  terrorem:  quarto,  ut 
sit  ad  exemplum  poenitendi,  ne  desperent  qui  in  gravibus  peccatis  detinentur. 

Ad  primum  ergo  dicendum,  quod  sacerdos  non  revelat  confessionem,  talem 
poenitentiam  injungendo,  quamvis  suspicio  oriatur,  illum  aliquod  enorme 
peccatum  commisisse:  non  enim  culpa  prò  certo  scitur  ex  poena,  quia  quan- 
doque  aliquis  poenitentiam  prò  alio  facit,  sicut  legitur  in  Vitis  Patrum  (Uh.  2. 
cap.  32.  et  Uh.  $.  libell.  $.  n.  27.)  de  quodam,  qui  ut  socium  suum  ad  poeni- 
tentiam provocaret,  ipse  cum  eo  poenitentiam  egit:  si  autem  sit  peccatum 
publicum,  ipse  poenitens  exequendo  poenitentiam,  confessionem  a  se  factam 
manifestat. 

Ad  secundum  dicendum,  quod  poenitentia  solemnis,  quantum  ad  injunctio- 
nem,  non  exit  forum  ©ccultum,  quia  sicut  occulte  quis  confìtetur,  ita  occulte 
ei  poenitentia  injungitur:  sed  executio  exit  forum  occultum,  et  hoc  non  est 
inconveniens. 

Ad  tertium  dicendum,  quod  poenitentia  quamvis  revocet  omnes  defectus, 
restituendo  in  pristinam  gratiam,  non  tamen  semper  restituit  in  pristinam 
dignitatem  ;  et  ideo  etiam  mulieres  post  peractam  poenitentiam  de  foraica- 
tione  non  velantur,  quia  dignitatem  virginitatis  non  recuperant:  et  similiter 
post  publicam  poenitentiam  peccator  non  redit  ad  hanc  dignitatem,  ut  possit 
ad  clericatum  assumi;  et  episcopus  talem  ordinans  potestate  ordinandi  pri- 
vari  debet,  nisi  forte  necessitas  Ecclesiae  id  exposcat,  aut  consuetudo.  Tunc 
enim  dispensative  recipitur  ad  minores  ordines,  non  autem  ad  sacros  ordines: 
primo  propter  dignitatem  ordinum  istorum  :  secundo  propter  timorem  recidivi: 
tertio  propter  scandalum  vitandum,  quod  posset  in  populo  oriri  ex  memoria 
praecedentium  peccatorum  :  quarto,  quia  non  haberet  frontem  alios  corrigendi, 
cum  peccatum  ejus  fuerit  publicum. 

ARTICULUS  IL  109 

UTRUM    SOLEMNIS   POENITENTIA   ITERARI   POSSIT. 

Ad  secundum  sic  proceditur.  Videtur,  quod  solemnis  poenitentia  iterari 
possit:  sacramenta  enim,  quae  characterem  non  imprimunt,  cum  sua  solem- 
nitate  iterari  possunt,  sicut  Eucharistia,  et  extrema  unctio,  et  hujusmodi:  sed 
poenitentia  non  imprimit  characterem;  ergo  cum  solemnitate  iterari  potest. 

3.  Praeterea.  Poenitentia  solemnizatur  propter  gravitatem,  et  manife- 
stationem  peccati  :  sed  post  peractam  poenitentiam  contingit  similia  peccata 
committere,  vel  etiam  graviora;  ergo  solemnis  poenitentia  iterum  debet 
adhiberì. 

Sed  contra.  Solemnis  poenitentia  significat  ejectionem  primi  hominis 
de  paradiso  :  sed  haec  tantum  semel  est  facta  ;  ergo  et  poenitentia  solemnis 
tantum  semel  debet  fieri. 

Respondeo  dicendum,  quod  solemnis  poenitentia  iterari  non  debet  propter 
irta:  primo,  ne  ex  iteratione  vilescat  :  secundo  propter  significationem,  quia 
significat  expulsionem  primi  hominis  de  paradiso,  quae  semel  tantum  est 
facta  :  tertio,  quia  solemnizatio  est  quasi  quaedam  professio  perpetuo  poeni- 
tentiam conservando  et  ideo  iteratio  solemnitati  repugnat.  Si  tamen  postmo- 
dum  peccavit,  non  clauditur  ei  locus  poenitentiae;  sed  poenitentia  solemnis 
iterum  ei  injungenda  non  est. 

Ad  primum  ergo  dicendum,  quod  in  illis  sacramentis,  in  quibus  solemnitas 
iteratur,  iteratio  solemnitati  non  repugnat,  ut  est  in  proposito  ;  et  ideo  non 
est  simile. 

Ad  secundum  dicendum,  quod  quamvis  ratione  criminis  deberetur  ei 
eadem  poenitentia,  tamen  solemnitatis  iteratio  non  competit,  propter  causas 
praedictas  (in  corp.). 

ARTICULUS  III.  no 

UTRUM   SOLEMNIS   POENITENTIA  SIT   IMPONENDA   MULIERIBUS, 

ATQUE  CLERICIS, 

ET  UTRUM  A  QUOLIBET  SACERDOTE  POSSIT   IMPONI. 

Ad  tertium  sic  proceditur.  Videtur,  quod  solemnis  poenitentia  non  sit 
impcnenda  mulieribus,  quia  vir,  cui  imponitur  solemnis  poenitentia,  debet 
comam  abjicere:  sed  hoc  non  competit  mulieri,  ut  patet  1.  ad  Cor.  n.;  ergo 
non  debet  agere  solemnem  poenitentiam. 

2.  Item.  Videtur,  quod  clericis  sit  imponenda,  quia  imponitur  propter  gra- 
vitatem  delieti:  sed  idem  peccatum  gravius  est  in  clerico,  quam  in  laico; 
ergo  magis  debet  imponi  clerico,  quam  laico. 

3.  Item.  Videtur,  quod  a  quolibet  sacerdote  possit  imponi,  quia  absolvere 
in  foro  poenitentiali  est  ejus,  qui  habet  claves:  sed  simplex  sacerdos  habet 
claves;  ergo  potest  esse  minister  hujusmodi  poenitentiae. 

Respondeo  dicendum,  quod  omnis  solemnis  poenitentia  est  publica,  sed 
non  convertitur-  poenitentia  enim  solemnis  hoc  modo  fit:  «  In  capite  Qua- 
dragesimae  tales  poenitentes  praesentant  se  cum  presbyteris  suis  episcopo  ci- 
vitatis  ante  fores  ecclesiae,  sacco  induti,  nudis  pedibus,  vultibus  in  terram 
dimissis,  coma  deposita;  et  eis  in  eccle-siam  introductis,  episcopus  cum  omni 
clero  septem  psalmos  poenitentiales  dicit,  et  postmodum  eis  manum  imponit, 
aquam  benedictam  super  eos  spargit,  et  cinerem  capitibus  superponit,  cilicio 
colla  eorum  operit,  et  denuntiat  eis  lacrymabiliter,  quod  sicut  Adam  ejectus 
est  de  paradiso,  ita  ipsi  de  ecclesia  ejiciuntur  :  postea  jubet  ministris,  ut  eos 
ab  ecclesia  pellant,  clero  eos  prosequente  cum  hoc  responsorio  :  In  sudore 
vultus  lui,  etc.  In  Coena  autem  Domini  quolibet  anno  a  suis  presbyteris  in 
ecclesiam  reducuntur,  et  erunt  ibi  usque  ad  octavas  Paschae;  ita  tamen  quod 
non  communicabunt,  neque  pacem  accipient.  Et  sic  fiet  quolibet  anno,  quousque 
aditus  ecclesiae  est  eis  interdictus.  Ultima  autem  reconciliatio  reservatur  epi- 
scopo, ad  quem  solum  spectat  solemnis  poenitentiae  impositio  »  (liane  babentur 
cap.  64.  Dist.  50.).  Potest  autem  imponi  viris,  et  mulieribus,  sed  non  cle- 
ricis, propter  scandalum.  Non  autem  talis  poenitentia  debet  imponi,  nisi  prò 
peccato,  quod  totam  commoverit  urbem.  Publica  autem,  et  non  solemnis 
poenitentia  est,  quae  in  facie  Ecclesiae  fit,  sed  non  cum  solemnitate  praedicta, 
sicut  peregrinano  per  mundum  cum  baculo  cubitali;  et  haec  potest  iterari, 
et  a  simplici  sacerdote  injungi  :  et  potest  etiam  clerico  imponi.  Tamen  quan- 
doque  solemnis  poenitentia  accipitur  prò  publica,  et  secundum  hoc  auctori- 
tates  quaedam  varie  loquuntur  de  solemni. 

Ad  primum  ergo  dicendum,  quod  mulier  habet  comam  in  signum  subje- 
ctionis,  non  autem  vir  ;  et  ideo  non  competit,  ut  in  poenitentia  mulier  coma 
deponatur,  sicut  vir. 

S.  Thomae   Stimma    Theoìo^ica.   Voi.   V.  10 

Ad  secundum  dicendum,  quod  quamvis  in  eodem  genere  peccati  clericus 
plus  peccet,  quam  laicus,  tamen  non  injungitur  ei  poenitentia  solemnis,  ne 
ordo  veniat  in  contemptum;  unde  non  defertur  personae,  sed  ordini. 

Ad  tertium  dicendum,  quod  magna  peccata  indigent  magna  cautela  ad 
sui  curationem  ;  et  ideo  injunctio  poenvtentiae  solemnis,  quae  nonnisi  prò 
gravissimis  peccatis  fìt,  soli  episcopo  reservatur. 


QUAESTIO  XXIX. 


DE    SACRAMENTO    EXTREMAE    UNCTIONIS 

QUANTUM    AD    IPSIUS    ESSENTI AM,    ET    INSTITUTIONEM , 

IN    NOVEM    ARTICULOS    DIVISA. 

Post  haec  considerandum  est  de  sacramento  extremae  unctionis  :  de  quo 
quinque  videnda  sunt:  primo,  de  essentialibus  ipsius,  et  de  ejus  institutione  ; 
secundo,  de  effectu  ipsius  ;  tertio,  de  ministro  ipsius;  quarto,  de  eo,  cui  conferri 
debet,  et  in  qua  parte;  quinto,  de  ejus  iteratione. 

Circa  primum  quaeruntur  novem. 

Primo.  Utrum  extrema  unctio  sit  sacramentum. 

Secundo.  Utrum  sit  unum  sacramentum. 

Tertio.  Utrum  hoc  sacramentum  fuerit  a  Christo  institutum. 

Quarto.  Utrum  oleum  olivae  sit  conveniens  materia  hujus  sacramenti. 

Quinto.  Utrum  oporteat  oleum  esse  consecratum. 

Sexto.  Utrum  oporteat  materiam  hujus  sacramenti  per  episcopum  con- 
secrari. 

Septimo.  Utrum  hoc  sacramentum  habeat  aliquam  formam. 

Octavo.  Utrum  forma  hujus  sacramenti  debeat  proferri  per  orationem 
deprecativam. 

Nono.  Utrum  praedicta  oratio  sit  competens  forma  hujus  sacramenti. 

ARTICULUS  I.  in 

UTRUM   EXTREMA   UNCTIO    SIT    SACRAMENTUM. 

Ad  primum  sic  proceditur.  Videtur,  quod  extrema  unctio  non  sit  sacra- 
mentum, quiasicut  oleum  assumitur  ad  infirmos,  ita  ad  catechumenos:  sed 
unctio,  quae  fìt  oleo  ad  catechumenos,  non  est  sacramentum  ;  ergo  nec  ex- 
trema unctio,  quae  fìt  oleo  ad  infirmos. 

2.  Praeterea.  Sacramenta  veteris  legis  fuerunt  signa  sacramentorum 
novae  legis:  sed  extrema  unctio  non  habuit  aliquam  fìguram  in  veterilege; 
ergo  non  est  sacramentum  novae  legis. 

3.  Praeterea.  Secundum  Dionysium  (cap.  5.  et  j.  Eccles.  Hierarch.),  omne 
sacramentum  vel  ad  purgandum  est,  vel  ad  illuminandum,  vel  ad  perficien- 
dum:  sed  extrema  unctio  non  ponitur  nec  ad  purgandum,  nec  ad  illuminan- 

cluni  (quia  hoc  soli  baptismo  attribuitur),  neque  ad  perficiendum,  quia  hoc, 
secundum  ipsum  Dionys.  (ibid.  et  cap.  2.),  pertinet  ad  chrisma,  et  Eucharistiam  ; 
ergo  extrema  unctio  non  est  sacramentum. 

Sed  contra.  Sacramenta  Ecclesiae  sufficienter  subveniunt  defectibus  ho- 
niinum  secundum  quemlibet  statum:  sed  exeuntibus  non  subvenit  aliud,  quam 
extrema  unctio;  ergo  ipsa  est  sacramentum. 

Praeterea.  Sacramenta  nihil  aliud  sunt,  quam  quaedam  spirituales  medi- 
cinae  :  sed  extrema  unctio  est  quaedam  spiritualis  medicina,  quia  valet  ad 
remmissionem  peccatorum,  ut  habetur  Jacob.  5.;  ergo  est  sacramentum. 

Respondeo  dicendum,  quod  in  his  quae  Ecclesia  visibiliter  operatur, 
quaedam  sunt  sacramenta,  ut  baptismus;  quaedam  sacramentalia,  ut  exorci- 
smus  :  quorum  est  haec  differentia,  quod  sacramentum  dicitur  illa  actio  Ec- 
clesiae, quae  attingit  ad  effectum  principaliter  intentum  in  administratione 
sacramentorum:  sed  sacramentale  dicitur  illa  actio,  quae  quamvis  non  per- 
tingat  ad  illum  effectum,  tamen  ordinatur  aliquo  modo  ad  illam  actionem 
principalem.  EfTectus  autem  intentus  in  administratione  sacramentorum  est 
curatio  morbi  peccati;  unde  Isa.  27.  :  Hic  est  omnis  fructus,  ut  tollatur peccalum : 
et  ideo  cum  ad  hunc  effectum  pertingat  extrema  unctio,  ut  ex  verbis  Jacobi 
patet,  nec  ordinetur  ad  aliud  sacramentum,  quasi  ei  annexum,  constat  quod 
extrema  unctio  non  est  sacramentale,  sed  sacramentum. 

Ad  primum  ergo  dicendum,  quod  oleum,  quo  catechumeni  inunguntur, 
sua  unctione  non  perducit  ad  peccati  remissionem,  quia  hoc  ad  baptismum 
pertinet,  sed  aliquo  modo  ad  baptismum  disponit,utsupra  dictumest^.  Dìst.  6. 
q.  2.  art.  1.  q.  5.  ad  4.  et  pari.  3.  q.  yi.  art.  3.);  et  ideo  non  est  sacramentum  illa 
unctio,  sicut  unctio  extrema. 

Ad  secundum  dicendum,  quod  hoc  sacramentum  immediate  hominem 
ad  gloriam  disponit,  cum  exeuntibus  a  corpore  detur:  et  quia  in  veteri  lege 
non  erat  tempus  adhuc  perveniendi  ad  gloriam,  quia  neminem  ad  perfectum 
adduxit  lex  (Hebr.  7.),  ideo  istud  sacramentum  praefigurari  non  debuit  per  ali- 
quod  sacramentum  sibi  respondens,  sicut  per  figuram  ejusdem  generis  ;  quam- 
vis per  figuras  remotas  aliquo  modo  fìguratum  sit  in  omnibus  curationibus, 
quae  leguntur  in  veteri  Testamento. 

Ad  tertium  dicendum,  quod  Dionysius  non  facit  aliquam  mentionem  de 
extrema  unctione,  sicut  nec  de  poenitentia,  nec  de  matrimonio,  quia  ipse  non 
intendit  determinare  de  sacramentis,  nisi  quatenus  per  ea  innotescere  potest 
ecclesiasticae  hierarchiae  ordinata  disposino,  quantum  ad  ministros,  et  actiones 
ministrorum,  et  recipientes.  Tamen  cum  per  extremam  unctionem  aliquis 
consequatur  gratiam,  et  remissionem  peccatorum,  non  est  dubium  quod  ex- 
trema unctio  habet  vim  illuminativam,  et  purgativam,  sicut  baptismus,  quam- 
vis non  ita  plenam. 

ARTICULUS  II.  112 

UTRUM  EXTREMA  UNCTIO  SIT  UNUM  SACRAMENTUM. 

Ad  secundum  sic  proceditur.  Videtur,  quod  extrema  unctio  non  sit  unum 
sacramentum,  quia  unitas  rei  est  ex  sua  materia,  et  ex  sua  forma,  cum  ex 
eodem  habeat  res  esse,  et  unitatem  :  sed  forma  hujus  sacramenti  frequenter 
iteratur  etiam  eadem  vice,  et  materia  pluries  inuncto  adhibetur  secundum 
diversas  partes;  ergo  non  est  unum  sacramentum. 


I48  QUAESTIO    XXIX.    ARTICULUS    IL 

2.  Praeterea.  Ipsa  unctio  est  sacramentum;  ridiculum  enim  est  dicere, 
quod  oleum  sit  sacramentum:  sed  sunt  plures  unctiones;  ergo  suntplura  sa- 
cramenta. 

3.  Praeterea.  Unum  sacramentum  ab  uno  ministro  perfici  debet:  sed in 
aliquo  casu  extrema  unctio  non  potest  perfici  ab  uno  ministro;  sicut  si  post 
primam  unctionem  factam  sacerdos  moriatur;  tunc  enim  alius  sacerdos  debet 
ulterius  procedere;  ergo  extrema  unctio  non  est  unum  sacramentum. 

Sed  coxtra.  Sicut  se  habet  immersio  ad  baptismum,  ita  se  habet  unctio 
ad  hoc  sacramentum  :  sed  plures  immersiones  sunt  unum  sacramentum  ba- 
ptismi  ;  ergo  et  plures  unctiones  extremae  unctionis  unum  sacramentum. 

Praeterea.  Si  non  esset  unum  sacramentum,  tunc,  facta  prima  unctione, 
non  oporteret  ad  perfectionem  sacramenti,  quod  fieret  secunda,  quia  quod- 
libet  sacramentum  per  se  habet  esse  perfectum:  sed  hoc  falsum  est;  ergo 
est  unum  sacramentum. 

Respondeo  dicendum,  quod  unum  numero,  per  se  loquendo,  dicitur  iyi- 
plkikr  :  uno  modo,  sicut  indivisibile,  quod  nec  actu,  nec  potentia  est  plura, 
ut  punctus,  et  unitasi  alio  modo,  sicut  continuum,  quod  quidem  actu  est  unum, 
sed  plura  potentia,  ut  linea:  Uriti)  modo,  sicut  perfectum  aliquod,  quod  ex 
partibus  pluribus  constituitur,  ut  domus,  quae  est  multa  quodammodo  etiam 
in  actu,  sed  illa  multa  conveniunt  in  aliquo  uno  ;  et  hoc  modo  quodlibet  sa- 
cramentum dicitur  unum,  inquantum  multa  quae  sunt  in  uno  sacramento, 
adunantur  ad  unum  significandum,  vel  causandum,  quia  sacramentum  signi- 
ficando causat:  et  ideo  quando  una  actio  sufficit  ad  perfectam  significationem, 
unitas  sacramenti  consistit  in  illa  actione  tantum,  sicut  patet  in  confirmatione. 
Quando  autem  significatio  sacramenti  potest  esse  et  in  una,  et  in  multis 
actionibus,  tunc  sacramentum  perfici  potest  et  una  actione,  et  pluribus,  sicut 
baptismus  una  immersione,  et  tribus;  quia  ablutio,  quae  significatur  in  ba- 
ptismo,  potest  esse  per  unam  immersionem,  et  per  multas.  Quando  autem 
perfecta  significatio  non  potest  esse  nisi  per  plures  actiones,  tunc  plures 
actiones  sunt  de  perfectione  sacramenti,  sicut  patet  in  Eucharistia,  quia  refe- 
ctio  corporalis,  quae  significat  spiritualem,  non  potest  esse  nisi  per  cibum, 
et  potum  ;  et  simile  est  in  hoc  sacramento,  quia  curatio  interiorum  vulne- 
rum  non  potest  perfecte  significari  nisi  per  appositionem  medicinae  ad  diver- 
sas  vulnerum  radices. 

Ad  primum  ergo  dicendum,  quod  unitas  totius  perfecti  non  tollitur  propter 
diversitatem  materiae,  aut  formae,  quae  est  in  partibus  totius:  sicut  constat, 
quod  non  est  eadem  materia  carnis,  et  ossis,  ex  quibus  constituitur  unus 
homo,  nec  eadem  forma  ;  et  similiter  etiam  in  sacramento  Eucharistiae,  et 
in  hoc  sacramento  pluralitas  materiae,  et  formae  unitatem  sacramenti  non 
tollit. 

Ad  secundum  dicendum,  quod  quamvis  illae  actiones  sint  plures  sim- 
pliciter,  tamen  uniuntur  in  una  perfecta  actione,  quae  est  unctio  omnium 
exteriorum  sensuum,  quibus  hauritur  morbus  interior. 

Ad  tertium  dicendum,  quod  quamvis  in  Eucharistia,  si  post  consecra- 
tionem  panis  moriatur  sacerdos,  alius  sacerdos  possit  procedere  ad  consecra- 
tionem  vini,  incipiens  ubi  ille  dimisit,  vel  etiam  incipere  a  capite  supra  aliam 
materiam,  tamen  in  extrema  unctione  non  potest  a  capite  incipere,  sed  debet 
semper  procedere,  quia  unctio  in  eadem  parte  facta  tantum  valet,  ac  si  con- 
secraretur  bis  eadem  hostia,  quod  nullo  modo  faciendum  est.  Nec  tamen- 
ministrorum  pluralitas  tollit  unitatem  hujus  sacramenti,  quia  instrumentaliter 

tantum  operantur:  mutatio  autem  martellorum  non  tollit  unitatem  operatio- 
nis  fabri. 

ARTICULUS  III.  113 

UTRUM   HOC    SACRAMENTUM    FUERIT    A    CHRISTO    INSTITUTUM. 

Ad  tertium  sic  proceditur.  Videtur,  quod  hoc  sacramentum  non  fuerit 
institutum  a  Christo,  quia  de  institutione  sacramentorum,  quae  Christus  in- 
stituit,  fit  mentio  in  Evangelio,  sicut  de  Eucharistia,  et  baptismo  :  sed  nulla 
fit  mentio  de  extrema  unctione;  ergo  non  est  a  Ghristo  instituta. 

2.  Praeterea.  Magister  expresse  dicit  (4.  Dist.  22.),  quod  est  institutum 
ab  apostolis;  ergo  ipse  Christus  per  se  non  instituit. 

3.  Praeterea.  Sacramentum,  quod  Christus  instituit,  etiam  ipse  per  se 
exhibuit,  ut  patet  de  Eucharistia,  et  baptismo  :  sed  hoc  sacramentum  nulli 
ipse  exhibuit;  ergo  per  se  non  instituit. 

Sed  contra.  Sacramenta  novae  legis  sunt  digniora,  quam  sacramenta 
veteris  legis:  sed  omnia  sacramenta  veteris  legis  sunt  a  Deo  instituta;  ergo 
multo  fortius  omnia  sacramenta  novae  legis  habent  institutionem  ab  ipso 
Christo. 

Praeterea.  Ejusdem  est  instituere,  etstatutum  removere  :  sed  Ecclesia,  quae 
in  successoribus  apostolorum  habet  eamdem  auctoritatem,  quam  apostoli 
habuerunt,  non  posset  auferre  sacramentum  extremae  unctionis  ;  ergo  apostoli 
non  instituerunt,  sed  ipse  Christus. 

Respondeo  dicendum,  quod  circa  hoc  est  duplex  opinio  :  quidam  enim  di- 
cunt,  quod  sacramentum  istud,  et  confirmationis  Christus  non  instituit  per  se, 
sed  apostolis  instituendum  dimisit,  quia  haec  duo  propter  plenitudinem  gra- 
tiae,  quae  in  eis  confertur,  non  potuerunt  ante  Spiritus  Sancti  missionem  ple- 
nissimam  institui;  unde  sunt  ita  sacramenta  novae  legis,  quod  inveteri  lege 
fìguram  non  habuerunt.  Sed  haec  ratio  non  multum  cogit,  quia  sicut  Chri- 
stus ante  passionem  suam  promisit  plenam  Spiritus  Sancti  missionem,  ita 
potuit  instituere  haec  sacramenta.  Et  ideo  alti  dicunt,  quod  omnia  sacramenta 
Christus  instituit  per  seipsum:  sed  quaedam  per  seipsum  promulgavit,  quae 
sunt  majoris  difficultatis  ad  credendum  :  quaedam  autem  apostolis  promui- 
ganda  reservavit,  sicut  extremam  unctionem,  et  confirmationem.  Et  haec 
opinio  prò  tanto  videtur  probabilior,  quia  sacramenta  ad  fundamentum  legis 
pertinent:  et  ideo  ad  legislatorem  pertinet  eorum  institutio:  et  iterum  quia 
ex  institutione  efficaciam  habent,  quae  in  eis  nonnisi  divinitus  inest. 

Ad  primum  ergo  dicendum,  quod  multa  Dominus  fecit,  et  dixit,  quae  in 
Evangelio  non  continentur:  illa  enim  praecipue  curaverunt  Evangelistae  tra- 
dere,  quae  ad  necessitatem  salutis,  et  ecclesiasticae  dispositionis  pertinent;  et 
ideo  potius  institutionem  baptismi,  et  poenitentiae,  et  Eucharistiae,  et  ordinis 
factam  a  Christo  narraverunt,  quam  extremae  unctionis,  vel  confirmationis, 
quae  neque  sunt  de  necessitate  salutis,  neque  ad  dispositionem,  sive  distin- 
ctionem  Ecclesiae  pertinent.  Tamen  etiam  de  olei  unctione  fit  mentio  in  Evan- 
gelio Marc.  6.  ubi  dicitur,  quod  apostoli  oleo  ungebant  infirmos. 

Ad  secundum  dicendum,  quod  magister  dicit  ab  apostolis  institutum 
quia  per  doctrinam  apostolorum  nobis  promulgata  est  ejus  institutio. 

Ad  tertium  dicendum,  quod  Christus  non  exhibuit  aliquod  sacramentum, 
nisi  quod  ipse  accepit  in  exemplum  ;  accipere  autem  poenitentiam,  et  extre- 

mam  unctionem  ei  non  competebat,  quia  sine  peccato  erat;  et  ideo  ipse  non 
exhibuit. 


ARTICULUS    IV.  114 

UTRUM    OLEUM    OLIVAE    SIT    CONVENIENS   MATERIA 
HUJUS    SACRAMENTI. 

(S.   Thom.  ubi  supr.  art.  5.  q.  1.  et  seq.). 

Ad  qtjartum  sic  procedimi-.  Videtur,  quod  oleum  olivae  non  sit  conve- 
niens  materia  hujus  sacramenti,  quia  hoc  sacramentum  immediate  ad  incor- 
ruptionem  ordinatur:  sed  incorruptio  significatur  per  balsamum,  quod  in 
chrismate  ponitur;  ergo  chrisma  esset  convenientior  materia  hujus  sacra- 
menti. 

2.  Praeterea.  Hoc  sacramentum  est  spiritualis  medicatio  :  sed  spiritualis 
medicatio  per  vini  appositionem  significatur,  sicut  patet,  Lue.  io.,  in  para- 
bola de  sauciato;  ergo  vinum  etiam  esset  convenientior  materia  hujus  sa- 
cramenti. 

3.  Praeterea.  Ubi  est  majus  periculum,  ibi  debet  esse  commune  reme- 
dium :  sed  oleum  olivae  non  est^  commune  remedium,  quia  non  invenitur  in 
qualibet  terra;  ergo  cum  hoc  sacramentum  detur  exeuntibus,  qui  sunt  in 
maximo  periculo,  videtur  quod  oleum  olivae  non  sit  materia  conveniens. 

Sed  contra  est,  quod  Jacob.  5.  oleum  materia  hujus  sacramenti  deter- 
minatur  :  sed  oleum  proprie  non  dicitur  nisi  oleum  olivae;  ergo  hoc  est 
materia  hujus  sacramenti. 

Praeterea.  Spiritualis  sanatio  per  olei  unctionem  significatur,  ut  patet 
Isa.  1.  ubi  dicitur:  Plaga  tumens  non  est  curata  medicamine,  neque  iota  oho ;  ergo 
conveniens  materia  hujus  sacramenti  est  oleum. 

Respondeo  dicendum,  quod  spiritualis  sanatio,  quae  in  fine  adhibetur, 
debet  esse  perfecta,  quia  post  eam  alia  non  relinquitur,  et  lenis,  ut  spes, 
quae  exeuntibus  est  maxime  necessaria,  non  frangatur,  sed  foveatur:  oleum 
autem  lenitivum  est,  et  penetrativum  usque  ad  intima,  et  etiam  diffusivum  : 
et  ideo  quantum  ad  utrumque  praedictorum  est  conveniens  materia  hujus 
sacramenti;  et  quia  oleum  principaliter  nominatur  olivae  liquor,  cum  alii 
liquores  solum  ex  similitudine  ad  ipsum  olei  nomen  accipiant,  ideo  oleum 
olivae  etiam  debet  esse,  quod  assumitur  in  materia  hujus  sacramenti. 

Ad  primum  ergo  dicendum,  quod  incorruptio  gloriae  est  res  non  contenta 
in  hoc  sacramento,  nec  oportet  quod  talis  rei  significano  materiae  respon- 
deat  :  unde  non  oportet,  quod  balsamum  ponatur  in  materia  hujus  sacra- 
menti, quia  balsamum  propter  odorem  pertinet  ad  bonitatem  famae,  qua  de 
caetero  non  indigent  propter  se  exeuntes,  sed  indigent  tantum  nitore  con- 
scientiae,  qui  per  oleum  significatur. 

Ad  secundum  dicendum,  quod  vinum  sanat  mordendo,  sed  oleum  le- 
niendo,  et  ideo  curatio  per  vinum  magis  pertinet  ad  poenitentiam,  quam  ad 
hoc  sacramentum. 

Ad  tertium  dicendum,  quod  oleum  olivae  quamvis  non  ubique  crescat, 
tamen  de  facili  potest  ad  quemlibet  locum  transferri.  Et  praeterea  hoc  sacra- 
mentum non  est  tantae  necessitatis,  quod  exeuntes  sine  hoc  sacramento  non 
possint  salutem  consequi. 

ARTICULUS  V.  ,IS 

UTRUM  OPORTEAT  OLEUM  ESSE  CONSECRATUM. 

Ad  qtjintum  sic  proceditur.  Vicietur,  quod  non  oporteat  oleum  esse  con- 
secratum,  quia  hoc  sacramentum  habet  unam  sanctificationem  in  usu  per 
formam  verborum  ;  ergo  superfluit  alia  sanctificatio,  si  ad  materiam  ipsius  fiat. 

2.  Praeterea.  Sacramenta  habent  efficaciam,  et  significationem  in  ipsa 
materia  :  sed  significatio  efFectus  hujus  sacramenti  competit  oleo  ex  naturali 
proprietate  ipsius,  efficacia  autem  ex  institutione  divina  ;  ergo  non  est  neces- 
saria aliqua  sanctificatio  materiae. 

3.  Praeterea.  Baptismus  est  perfectius  sacramentum,  quam  extrema  un- 
ctio:  sed  in  baptismo  non  praeexigitur  materiae  sanctificatio,  quantum  est  de 
necessitate  sacramenti  ;  ergo  nec  in  extrema  unctione. 

Sed  contra  est,  quia  in  omnibus  aliis  unctionibus  est  materia  consecrata 
prius;  ergo  cum  hoc  sacramentum  sit  quaedam  unctio,  requirit  materiam 
consecratam. 

Respondeo  dicendum,  quod  quidam  dicunt,  quod  oleum  simplex  est  ma- 
teria hujus  sacramenti;  et  in  ipsa  sanctificatione  olei,  quae  flt  per  episco- 
pum,  perficitur  sacramentum  :  sed  hoc  patet  esse  falsum  ex  his  quae  de  Eu- 
charistia  dieta  sunt  (in  4.  Dist.  8.  q.  2.  art.  1.  q.  1.  ad  2.),  ubi  ostensum  est, 
quod  solum  illud  sacramentum  consistit  in  consecratione  materiae.  Et  ideo 
dicendum  est,  quod  hoc  sacramentum  consistit  in  ipsa  unctione,  sicut  bapti- 
smus in  ipsa  ablutione,  et  materia  hujus  sacramenti  est  oleum  sanctifica- 
tum.  Potest  autem  triplex  ratio  assignari,  quare  exigitur  materiae  sanctificatio 
in  hoc  sacramento,  et  in  quibusdam  aliis  :  prima  est,  quia  omnis  efficacia  sa- 
cramentorum  a  Christo  descendit;  et  ideo  sacramenta  illa,  quibus  ipse  est 
usus,  habent  efficaciam  ex  ipso  usu  suo,  sicut  tactu  suae  carnis  vim  regene- 
rativam  contulit  aquis:  sed  hoc  sacramento  non  est  usus,  nec  aliqua  corporali 
unctione;  et  ideo  in  omnibus  unctionibus  requiritur  sanctificatio  materiae: 
secunda  causa  est  propter  plenitudinem  gratiae,  quae  confertur,  nó*n  solum  ut 
tollat  culpam,  sed  etiam  reliquias  culpae,  etinfirmitatem  corporis:  Urtia  est  ex 
hoc,  quod  effectus  ejus  corporalis,  scilicet  sanatio  corporalis,  non  causatur  ex 
materiae  naturali  proprietate  ;  et  ideo  oportet,  quod  haec  efficacia  ei  per  san- 
ctificationem detur. 

Ad  primum  ergo  dicendum,  quod  prima  sanctificatio  est  materiae  secun- 
dum  se;  sed  secunda  magis  pertinet  ad  usum  ipsius,  secundum  quod  est 
actu  conferens  effectum  suum  ;  et  ideo  neutra  superfluit,  quia  etiam  instru- 
menta efficaciam  accipiunt  ab  artifice,  et  dum  fiunt,  et  dum  ad  actum  appli- 
cante. 

Ad  secundum  dicendum,  quod  illa  efficacia,  quae  est  ex  ipsa  institutione 
sacramenti,  applicatur  huic  materiae  per  sanctificationem. 

Ad  tertium  patet  solutio  ex  dictis  (in  corp.). 

ARTICULUS  VI.  116 

UTRUM    OPORTEAT    MATERIAM  HUJUS    SACRAMENTI 
ESSE    CONSECRATAM   PER    EPISCOPUM. 

Ad  sextum  sic  proceditur.  Videtur,  quod  non  oporteat  materiam  hujus 
sacramenti  esse  consecratam  per  episcopum,  quia  dignior  est  consecratio 
materiae  in  sacramento  Eucharistiae,  quam  in  hoc  sacramento:  sed  in  Eu- 
charistia  materiam  sacerdos  potest  consecrare  ;  ergo  et  in  hoc  sacramento. 

2.  Praeterea.  In  operibus  corporalibus  ars  dignior  nunquam  praeparat 
materiam  inferiori,  quia  dignior  est  ars  quae  utitur,  ea  quae  praeparat,  ut 
dicitur  in  2.  Physic.  (tex.  25.)  :  sed  episcopus  est  supra  sacerdotem  ;  ergo  non 
praeparat.materiam  in  ilio  sacramento,  quo  sacerdos  utitur:  sed  sacerdos 
dispensat  hoc  sacramentum,  ut  dicetur  (q.  31)  ;  ergo  consecratio  materiae  ad 
episcopum  non  pertinet. 

Sed  contra  est,  quod  etiam  in  aliis  unctionibus  materia  per  episcopum 
consecratur  ;  ergo  ita  debet  esse  in  ista. 

Respondeo  dicendum,  quod  minister  sacramenti  non  inducit  effectum 
sacramenti  propria  virtute,  ut  principale  agens,  sed  per  efficaciam  sacra- 
menti, quod  dispensat:  quae  quidem  efficacia  primo  està  Christo,  et  ab  ipso 
in  alios  descendit  ordinate,  scilicet  in  populum  mediantibus  ministris,  qui 
sacramenta  dispensant;  et  in  ministros  inferiores  mediantibus  superioribus, 
qui  materiam  sanctifìcant.  Et  ideo  in  omnibus  sacramentis,  quae  indigent 
materia  santificata,  prima  sanctificatio  materiae  fit  per  episcopum,  et  usus 
quandoque  per  sacerdotem,  ut  ostendatur  sacerdotalis  potestas  ab  episcopali 
derivata,  secundum  illud  Psal.  132.:  Sicut  unguentimi  in  capile,  scilicet  in 
Christo,  quod  prius  descendit  in  barbavi  Aaron,  deinde  usque  ad  oram  vestimenti. 

Ad  primum  ergo  dicendum,  quod  sacramentum  Eucharistiae  consistit  in 
ipsa  materiae  sanctificatione,  non  autem  in  usu  ;  et  ideo,  proprie  loquendo, 
illud  quod  est  materia  sacramenti,  non  est  quid  consecratum.  Unde  non 
praeexigitur  aliqua  sanctificatio  circa  materiam  per  episcopum  facta,  sed 
exigitur  sanctificatio  altaris,  et  hujusmodi,  et  etiam  ipsius  sacerdotis,  quae 
non  nisi  per  episcopum  fieri  potest;  unde  in  ilio  etiam  sacramento  ostendi- 
tur  potestas  sacerdotalis  ab  episcopo  derivata,  ut  Dionys.  dicit  (cap.  3.  Eccles. 
Hierarch.):  ideo  autem  illam  consecrationem  materiae  potest  facere  sacer- 
dos, quae  est  in  se  sacramentum,  et  non  illam,  quae  ut  sacramentale  quod- 
dam  ordinatur  ad  sacramentum,  quod  consistit  in  usu  fìdelium,  quia  quantum 
ad  corpus  Christi  verum  nullus  ordo  est  supra  sacerdotium;  sed  quantum  ad 
corpus  Christi  mysticum  episcopalis  ordo  est  supra  sacerdotalem,  ut  infra 
dicetur  (q.  40.  art.  4.). 

Ad  secundum  dicendum,  quod  materia  sacramenti  non  est  talis  materia, 
ut  in  qua  fiat  aliquid  per  eum  qui  ea  utitur  (sicut  est  in  artibus  mechanicis), 
sed  ut  cujus  virtute  aliquid  fiat;  et  sic  participat  aliquid  de  ratione  causae 
agentis,  inquantum  est  instrumentum  quoddam  divinae  operationis.  Et  ideo 
oportet,  quod  a  superiori  arte,  vel  potestate  talis  virtus  materiae  acquiratur, 
[al.  requiratur],  quia  in  causis  agentibus  quanto  aliquod  agens  est  prius,  tanto 
est  perfectius:  in  causis  autem  pure  materialibus  quanto  materia  est  prior, 
tanto  imperfectior. 

ARTICULUS  VII.  II7 

UTRUM    HOC    SACRAMENTUM    HABEAT    ALIQUAM    FORMAM. 

(S.  Thom.  ubi  sup.  art.  4.  q.  1.  et  seq.). 

Ad  septimum  sic  proceditur.  Videtur,  quod  hoc  sacramentum  non  habeat 
aliquam  formam;  cum  enim  efficacia  sacramentorum  sit  ab  institutione,  et 
item  a  forma,  oportet  quod  forma  tradatur  ab  ipso,  qui  sacramentum  instituit: 
sed  forma  hujus  sacramenti  non  invenitur  tradita  neque  a  Cristo,  neque  ab 
apostolis;  ergo  hoc  sacramentum  non  habet  aliquam  formam. 

2.  Praeterea.  Ea  quae  sunt  de  necessitate  sacramenti,  observantur  eo- 
dem  modo  apud  omnes:  sed  nihil  magis  est  de  necessitate  sacramenti  ha- 
bentis  formam,  quam  ipsa  forma;  ergo  cum  non  sit  aliqua  forma  communiter 
observata  ab  omnibus  in  hoc  sacramento,  quia  diversi  diversis  verbis  utuntur, 
videtur  quod  hoc  sacramentum  non  habeat  aliquam  formam. 

3.  Praeterea.  In  baptismo  non  requiritur  forma  nisi  ad  sanctifkationem 
materiae,  quia  est  aqua  «  verbo  vitae  diluenJis  criminibus  sanctificata  »  :  sed 
hoc  sacramentum  habet  materiam  prius  sanctificatam;  ergo  non  indiget  ali- 
qua forma  verborum. 

Sed  contra  est,  quod  Magister  dicit  (4.  Dist.  1.),  quod  omne  sacramen- 
tum novae  legis  consistit  in  rebus,  et  verbis:  verba  autem  sunt  forma  sa- 
cramenti; ergo  cum  hoc  sit  sacramentum  novae  legis,  videtur  quod  habeat 
formam. 

Praeterea.  Ad  hoc  est  ritus  universalis  Ecclesiae,  quae  quibusdam  verbis 
utitur  in  collatione  hujus  sacramenti. 

Respondeo  dicendum,  quod  quidam  dixerunt,  quod  nulla  est  forma  de 
necessitate  hujus  sacramenti:  sed  hoc  videtur  derogare  effectui  hujus  sacra- 
menti, quia  omne  sacramentum  efficit  significando.  Significatio  autem  ma- 
teriae non  determinatur  ad  effectum  determinatum,  cum  ad  multa  se  possit 
habere,  nisi  per  formam  verborum  ;  et  ideo  in  omnibus  sacramentis  novae  legis, 
quae  emciunt  quod  fìgurant,  oportet  esse  et  res,  et  verba.  Et  praeterea  Jaco- 
bus  (cap.  5.)  totam  vim  hujus  sacramenti  videtur  constituere  in  oratione,  quae 
est  forma  hujus  sacramenti,  ut  dicetur  (in  resp.  ad  2.  et  art.  8.  et  9.  seq.);  et 
ideo  praedicta  opinio  praesumptuosa  videtur,  et  erronea  :  et  propter  hoc  di- 
cendum, sicut  communiter  dicitur,  quod  habet  formam  determinatam,  sicut 
et  alia  sacramenta. 

Ad  primum  ergo  dicendum,  quod  sacra  Scriptura  omnibus  communiter 
proponitur;  et  ideo  forma  baptismi,  qui  ab  omnibus  dari  potest,  debet  in 
sacra  Scriptura  exprimi,  et  similiter  forma  Eucharistiae,  quae  exprimit  sa- 
cramenti illius  fidem,  quae  est  de  necessitate  salutis  :  sed  formae  aliorum 
sacramentorum  non  inveniuntur  in  sacra  Scriptura  traditae,  sed  has  Ecclesia 
ex  traditione  apostolorum  habet,  qui  a  Domino  acceperunt,  ut  dicit  Apost.  1. 
Corinth.  11.:  Ego  enim  accepi  a  Domino,  quod  et  tradidi  vohs,  etc. 

Ad  secundum  dicendum,  quod  illa  verba,  quae  sunt  de  essentia  formae, 
scilicet  oratio  deprecativa,  ab  omnibus  dicuntur;  sed  alia,  quae  sunt  de  bene 
esse,  non  observantur  ab  omnibus. 

Ad  tertium  dicendum,  quod  materia  baptismi  habet  quamdam  sanctifi- 
cationem  per  se  ex  ipso  tactu  carnis  Salvatoris;  sed  ex  forma  verborum  ac- 

cipit  sanctificationem  acuì  sanctificantem  :  et  similiter  post  sanctificationem 
materiae  hujus  sacramenti  secundum  se  requiritur  sanctifìcactio  in  usu,  per 
quam  actu  sanctificet. 

ARTICULUS  Vili.  ns 

UTRUM   FORMA    HUJUS    SACRAMENTI 
DEBEAT    PROFERRI    PER    ORATIONEM    INDICATIVAM, 
ET  NON  PER  DEPRECATIVAM. 

Ad  octavum  sic  proceditur.  Videtur,  quod  forma  hujus  sacramenti  de- 
beat proferri  per  orationem  indicativam,  et  non  per  deprecativam,  quia  om- 
nia sacramenta  novae  legis  habent  certum  effectum:  sed  certitudo  effectus 
non  exprimitur  in  formis  sacramentorum  nisi  per  orationem  indicativam,  ut 
cum  dicitur  :  «Hoc  est  corpus  meum  »;  vel:  «  Ego  te  baptizo,  etc.  »;  ergo 
forma  hujus  sacramenti  debet  esse  oratio  deprecativa. 

2.  Praeterea.  In  formis  sacramentorum  debet  exprimi  intentio  ministri, 
quae  requiritur  ad  sacramentum  :  sed  intentio  conferendi  sacramentum  non 
exprimitur  nisi  per  orationem  indicativam;  ergo,  etc. 

3.  Praeterea.  In  quibusdam  Ecclesiis  dicuntur  haec  verba  in  collatione 
hujus  sacramenti:  «  Ungohosoculos  oleo  santificato  in  nomine  Patris,  etc.  »• 
et  hoc  est  conforme  aliis  formis  sacramentorum  ;  ergo  videtur,  quod  in  hoc 
consistat  forma  hujus  sacramenti. 

Sed  contra.  Illud  quod  est  forma  sacramenti,  ab  omnibus  oportet  quod 
servetur;  sed  verba  praedicta  non  dicuntur  secundum  consuetudinem  om 
nium  Ecclesiarum,  sed  tantum  verba  deprecativa,  scilicet  :  «  Per  istam  san- 
ctam  unctionem  et  piissimam  suam  misericordiam,  indulgeat  tibi  Dominus, 
quidquid  deliquisti  per  visum,  etc.  »  ;  ergo  forma  hujus  sacramenti  est  oratio 
deprecativa. 

Praeterea.  Hoc  videtur  ex  verbis  Jacobi,  qui  attribuit  efficaciam  hujus  sa- 
cramenti orationi:  Oratio  fidei,  inquit  (cap.  $.),  salvàbit  infirmum;  ergo  cum 
efficacia  sacramenti  sit  ex  forma,  videtur  quod  forma  hujus  sacramenti  sit 
oratio  deprecativa. 

Respondeo  dicendum,  quod  forma  hujus  sacramenti  est  oratio  depreca- 
tiva, ut  patet  per  verba  Jacobi,  et  ex  usu  Romanae  Ecclesiae,  quae  solum 
verbis  deprecativis  utitur  in  collatione  hujus  sacramenti;  cujus  ratio  multiphx 
assignatur:  primo,  quia  suscipiens  sacramentum  hoc  est  viribus  propriis  de- 
stitutus,  unde  indiget  orationibus  sublevari;  secundo,  quia  datur  exeuntibus, 
qui  jam  desinunt  esse  de  foro  Ecclesiae,  et  in  solius  Dei  manu  requiescunt, 
unde  et  ei  per  orationem  committuntur;  tertio,  quia  hoc  sacramentum  non 
habet  aliquem  effectum,  qui  semper  ex  oratione  [al.  operatione]  ministri  con- 
sequatur,  omnibus  quae  sunt  de  essentia  sacramenti  etiam  rite  peractis,  sicut 
character  in  baptismo,  et  confirmatione,  et  transubstantiatio  in  Eucharistia, 
et  remissio  peccati  in  poenitentia,  existente  contritione,  quae  est  de  essentia 
sacramenti  poenitentiae,  non  autem  de  essentia  hujus  sacramenti;  et  ideo  in 
hoc  sacramento  non  potest  esse  forma  indicativi  modi,  sicut  in  praedictis  sa- 
cramentis. 

Ad  primum  ergo  dicendum,  quod  hoc  sacramentum,  sicut  et  praedicta, 
quantum  est  de  se,  habet  certitudinem  ;  sed  potest  ex  fictione  recipientis  im- 
pediri,  etiamsi  sacramento  se  subjiciat  per  intentionem,  sic  quod  nullum  ef- 

fectum  consequatur  :  et  propter  hoc  non  est  simile  de  hoc,  et  de  aliis  sacra- 
mentis,  in  quibus  semper  aliquis  effectus  consequitur. 

Ad  secundum  dicendum,  quod  per  ipsum  actum,  qui  ponitur  in  forma, 
scilicet:  «  Per  istam  sanctam  unctionem  »,  satis  exprimitur  intentio. 

Ad  tertium  dicendum,  quod  verba  illa  indicativi  modi,  quae  secundum 
moremquorumdampraemittuntur  orationi,non  sunt  formae  hujus  sacramenti, 
sed  sunt  disposino  ad  formam,  inquantum  intentio  ministri  determinatur  ad 
actum  illum  per  illa  verba. 


ARTICULUS   IX.  119 

UTRUM    PRAEDICTA    ORATIO    SIT    COMPETENS    FORMA 
HUJUS  SACRAMENTI. 

Ad  nonum  sic  proceditur.  Videtur,  quod  praedicta  oratio  non  sit  compe- 
tens  forma  hujus  sacramenti,  quia  in  formis  aliorum  sacramentorum  fit  mentio 
de  materia,  sicut  patet  in  conhrmatione,  quae  non  fit  in  praedictis  verbis; 
ergo  non  est  conveniens  forma. 

2.  Praeterea.  Sicut  effectus  hujus  sacramenti  provenit  in  nos  per  mise- 
ricordiam  divinam,  ita  et  aliorum  sacramentorum  :  sed  in  formis  aliorum  sa- 
cramentorum non  fit  mentio  de  misericordia  divina,  sed  magis  de  Trinitate, 
et  passione;  ergo  similiter  debet  esse  hic. 

3 .  Praeterea.  Duplex  effectus  hujus  sacramenti  in  litera  ponitur  (4.  Dist.  2j.): 
sed  in  verbis  praedictis  non  fit  mentio  nisi  de  uno,  scilicet  de  remissione  pec- 
catorum,  non  autem  de  corporali  sanatione,  ad  quam  Jacobus  ordinat  ora- 
tionem  fidei,  dicens  (cap.j.):  Oratio  fidei  salvabit  infirmum;  ergo  forma  prae- 
dicta est  incompetens. 

Respondeo  dicendum,  quod  praedicta  oratio  est  competens  forma  hujus 
sacramenti,  quia  tangit  sacramentum  in  hoc  quod  dicitur:  «  Per  istam  sanctam 
unctionem  »  ;  et  illud  quod  operatur  in  sacramento,  scilicet  «  divinam  miseri- 
cordiam  »;  et  effectum,  scilicet  «  remissionem  peccatorum  ». 

Ad  primum  ergo  dicendum,  quod  materia  hujus  sacramenti  potest  intel- 
ligi  per  actum  unctionis,  non  autem  materia  confirmationis  per  actum  in 
forma  expressum;  et  ideo  non  est  simile. 

Ad  secundum  dicendum,  quod  misericordia  respicit  miseriam  ;  et  quia  hoc 
sacramentum  datur  in  statu  miseriae,  scilicet  infirmitatis,  ideo  potius  hic, 
quam  in  aliis  fit  mentio  de  misericordia. 

Ad  tertium  dicendum,  quod  in  forma  debet  exprimi  effectus  principalis, 
et  qui  semper  inducitur  ex  sacramento,  nisi  sit  defectus  ex  parte  recipientis  : 
non  autem  talis  effectus  est  corporalis  sanitas,  ut  dicetur  (q.  seq.  art.  1.  et  2.), 
quamvis  quandoque  sequatur;  ratione  cujus  Jacobus  hunc  effectum  attribuit 
orationi,  quae  est  forma  hujus  sacramenti. 

QUAESTIO  XXX. 

DE    EFFECTU    HUJUS  SACRAMENTI,  IN  TRES  ARTICULOS  DIVISA. 

Deinde  considerandum  est  de  effectu  hujus  sacramenti. 

Circa  quod  quaeruntur  irla. 

Primo.  Utrum  extrema  unctio  valeat  ad  remissionem  peccatorum. 
Secundo.  Utrum  sanitas  corporalis  sit  effectus  hujus  sacramenti. 
Tertio.  Utrum  hoc  sacramentum  characterem  imprimat. 

ARTICULUS  I.  120 

UTRUM    EXTREMA    UNCTIO    VALEAT    AD    REMISSIONEM    PECCATORUM. 

(S.  Thom.  4.  Dist.  23.  q.  1.  art.  2.  q.  1.  et  seq.). 

Ad  primum  sic  procedttur.  Videtur,  quod  extrema  unctio  non  valeat  ad 
remissionem  peccatorum  :  ad  hoc  enim  quod  per  unum  potest  effici,  aliud 
non  exigitur:  sed  in  eo  qui  extremam  unctionem  accipit,  requiritur  poeni- 
tentia  ad  peccatorum  remissionem  ;  ergo  per  extremam  unctionem  non  dimit- 
tuntur  peccata. 

2.  Praeterea.  In  peccato  non  sunt  nisi  tria:  macula,  reatus  poenae,  et  veli- 
quiae  peccati:  sed  per  extremam  unctionem  non  remittitur  peccatum  quoad 
maculam  sine  contritione,  quae  etiam  sine  unctione  remittit;  nec  iterum 
quoad  poenam,  quia  adhuc  si  convalescat,  tenetur  perficere  satisfactionem 
injunctam;  nec  quoad  reliquias  culpae,  quia  adhuc  remanent  dispositiones 
ex  actibus  praecedentibus  relictae,  ut  patet  post  convalescentiam;  ergo  nullo 
modo  per  extremam  unctionem  fit  peccatorum  remissio. 

3.  Praeterea.  Remissio  peccatorum  non  fit  successive,  sed  in  instanti:  sed 
extrema  unctio  non  fit  tota  simul,  quia  plures  unctiones  requiruntur;  ergo 
ejus  effectus  non  est  remissio  peccatorum. 

Sed  contra  est,  quod  dicitur  Jacob.  5:  Si  in  peccatis  sit,  dimitUntur  ei. 

Praeterea.  Omne  sacramentum  novae  legis  gratiam  confert:  sed  per  gra- 
tiam  fit  remissio  peccatorum;  ergo  extrema  unctio,  cum  sit  sacramentum 
novae  legis,  operatur  ad  remissionem  peccatorum. 

Respondeo  dicendum,  quod  quodlibet  sacramentum  est  institutum  prin- 
cipaliter  ad  unum  effectum,  quamvis  etiam  alios  ex  consequenti  inducere 
possit:  et  quia  sacramentum  efficit  quod  figurat,  ideo  ex  ipsa  significatone 
sacramenti  debet  accipi  ejus  principalis  effectus.  Adhibetur  autem  hoc  sacra- 
mentum secundum  modum  cujusdam  medicationis,  sicut  baptismus  per  mo- 
dum  ablutionis:  medicina  autem  est  ad  pellendam  infirmitatem ;  unde  prin- 
cipaliterhoc  sacramentum  est  institutum  ad  sanandum  infirmitatem  peccati: 
unde  sicut  baptismus  est  quaedam  spiritualis  regeneratio,  et  poenitentia  quae- 
dam  spiritualis  suscitatio,  ita  et  extrema  unctio  est  quaedam  spiritualis  sa- 
natio,  vel  medicano.  Sicut  autem  corporalis   medicatio  praesupponit    cor- 

poralem  vitam  in  medicato,  ita  spiritualis  spiritualem  ;  et  ideo  hoc  sacra- 
mentum  non  datur  contra  defectus,  quibus  spiritualis  vita  tollitur,  scilicet 
contra  peccatum  originale,  vel  mortale;  sed  contra  illos  defectus,  quibus 
homo  spirituaiiter  infirmatur,  ut  non  habeat  perfectum  vigorem  ad  actus 
vitae,  gratiae,  vel  gloriae:  et  hic  defectus  nihil  aliud  est,  quam  quaedam  de- 
bilitas,  et  ineptitudo,  quae  in  nobis  relinquitur  ex  peccato  actuali,  vel  origi- 
nali: et  contra  liane  debilitatem  homo  roboratur  per  hoc  sacramentum.  Sed 
quia  hoc  robur  gratia  facit,  quae  secum  non  compatitur  peccatum,  ideo  ex 
consequenti  si  invenit  peccatum  aliquod,  vel  mortale,  vel  veniale,  quoad  cul- 
pam  tollit  ipsum,  dummodo  non  ponatur  obex  ex  parte  recipientis,  sicut 
etiam  de  Eucharistia,  et  confirmatione  supra  dictum  est  (4.  Disi.  7.  q.  2.  ari.  2. 
q.  1.  ad  5.  et  q.  3.  art.  2.  q.  2.  et  Dist.  19.  q.  1.  art.  5.  q.  1.  et  3.  pari.  q.  72.  art.  7. 
et  q.  79.  art.  3.).  Et  ideo  etiam  Jacobus  de  remissione  peccati  conditionaliter 
loquitur,  dicens:  Si  in  peccatis  sii,  dimittentur  ei,  scilicet  quoad  culpam;  non 
enim  semper  delet  peccatum,  quia  non  semper  invenit;  sed  semper  remittit 
quoad  debilitatem  praedictam,  quam  quidam  reliquias  peccati  dicunt.  Quidam 
vero  dicunt,  quod  principaliter  est  institutum  contra  veniale,  quod  quidem 
non  potest,  dum  haec  vita  agitur,  perfecte  curari;  et  ideo  sacramentum  exeun- 
tium  specialiter  contra  veniale  ordinatur:  sed  hoc  non  videtur  verum,  quia 
poenitentia  etiam  in  hac  vita  delet  venialia  peccata  quoad  culpam  :  quod  au- 
tem  non  possunt  evitari  post  peractam  poenitentiam,  non  aufert  praecedenti 
poenitentiae  suum  effectum;  et  iterum  hoc  pertinet  ad  debilitatem  praedi- 
ctam. Unde  dicendum,  quod  principalis  effectus  hujus  sacramenti  estremissio 
peccatorum  quoad  reliquias  peccati,  et  ex  consequenti  etiam  quoad  culpam, 
si  eam  inveniat. 

Ad  primum  ergo  dicendum,  quod  quamvis  effectus  principalis  alicujus  sa- 
cramenti possit  haberi  sine  actuali  perceptione  hujus  sacramenti,  vel  sine  sa- 
cramento, vel  per  aliud  sacramentum  ex  consequenti,  nunquam  tamen  haberi 
potest  sine  proposito  illius  sacramenti;  et  ideo  quia  poenitentia  est  principa- 
liter instituta  contra  actualem  culpam,  quodeumque  aliud  sacramentum  actua- 
lem  culpam  deleat  ex   consequenti,  non  excludit  necessitatem  poenitentiae. 

Ad  secundum  dicendum,  quod  extrema  unctio  aliquo  modo  quantum  ad 
illa  tria  remittit  peccatum;  quamvis  enim  culpa  quoad  maculam  sine  contri- 
tione  non  dimittatur,  tamen  hoc  sacramentum  per  gratiam,  quam  infundit, 
facit  quod  ille  motus  liberi  arbitrii  in  peccatum  sit  contritio,  sicut  etiam  in 
Eucharistia,  et  confirmatione  potest  accidere.  Similiter  etiam  et  reatum  poe- 
nae  temporalis  diminuit,  sed  ex  consequenti,  inquantum  debilitatem  tollit, 
quia  eamdem  poenam  levius  portat  fortis,  quam  debilis;  unde  non  oportet 
quod  propter  hoc  minuatur  satisfactionis  mensura.  Reliquiae  autem  peccati 
non  dicuntur  hic  dispositiones  ex  actibus  relictae,  quae  sunt  quidam  habitus 
inchoati,  sed  quaedam  spiritualis  debilitas  in  ipsa  mente  existens,  qua  sublata, 
etiam  eisdem  habitibus,  vel  dispositionibus  manentibus,  non  ita  potest  incli- 
nali mens  ad  peccatum. 

Ad  tertium  dicendum,  quod  quando  sunt  multae  actiones  ordinatae  ad 
unum  effectum,  ultima  est  formalis  respectu  omnium  praecedentium,  et  agit 
in  virtute  earum  ;  et  ideo  in  ultima  unctione  gratia  infunditur,  quae  effectum 
sacramento  praebet. 

ARTICULUS  IL  i2I 

UTRUM    SANITAS    CORPORALIS    SIT    EFFECTUS    HUJUS    SACRAMENTI. 

Ad  secundum  sic  proceditur.  Videtur,  quod  sanitas  corporalis  non  sit 
effectus  hujus  sacramenti;  omne  enim  sacramentimi  est  medicina  spiritualis: 
sed  spiritualis  medicina  ad  spiritualem  sanitatem  ordinatur,  sicut  corporalis 
ad  corporalem  ;  ergo  sanitas  corporalis  non  est  effectus  hujus  sacramenti. 

2.  Praeterea.  Sacramentum  semper  habet  effectum  suum  in  eo,  qui  non 
fictus  accedit  :  sed  quandoque  non  sanatur  corporaliter  suscipiens  hoc  sacra- 
mentum, quantumcumque  devotus  accipiat;  ergo  sanitas  corporalis  non  est 
effectus  ejus. 

3.  Praeterea.  Efficacia  hujus  sacramenti  nobis  ostenditur  Jacob.  5.:  sed 
ibi  non  attribuitur  sanationis  effectus  unctioni,  sed  orationi;  dicit  enim  :  Oratio 
fidei  saìvabil  infirmum;  ergo  corporalis  sanatio  non  est  effectus  hujus  sacra- 
menti. 

Sed  contra.  Operatio  Ecclesiae  habet  majorem  efficaciam  post  Christi 
passionem,  quam  ante:  sed  ante  oleo  inuncti  per  apostolos  sanabantur,  ut 
patet  Marc.  6.  ;  ergo  et  nunc  habet  effectum  in  corporali  sanatione. 

Praeterea.  Sacramenta  significando  efficiunt:  sed  baptismus  per  ablutio- 
nem  corporalem,  quam  exterius  facit,  significat,  et  efficit  spiritualem;  ergo 
et  extrema  unctio  per  sanationem  corporalem,  quam  exterius  efficit,  signi- 
ficat, et  causat  spiritualem. 

Respondeo  dicendum,  quod  sicut  baptismus  per  ablutionem  corporalem 
facit  spiritualem  emundationem  a  maculis  spiritualibus,  ita  hoc  sacramentum 
per  medicationem  sacramentalem  exteriorem  facit  sanationem  interiorem: 
et  sicut  ablutio  baptismi  habet  effectum  corporalis  ablutionis,  quia  etiam 
corporalem  mundationem  facit,  ita  etiam  extrema  unctio  habet  effectum  cor- 
poralis medicationis,  scilicet  corporalem  sanationem.  Sed  haec  est  differentia, 
quod  corporalis  ablutio  ex  ipsa  naturali  proprietate  elementi  facit  corpora- 
lem mundationem,  et  ideo  semper  eam  facit  :  sed  extrema  unctio  non  facit 
corporalem  sanationem  ex  proprietate  naturali  materiae,  sed  ex  virtute  di- 
vina, quae  rationabiliter  operatur.  Et  quia  ratio  operans  nunquam  inducit 
secundarium  effectum,  nisi  secundum  quod  expedit  ad  principalem,  ideo  ex 
hoc  sacramento  non  semper  sequitur  corporalis  sanatio,  sed  quando  expedit 
ad  spiritualem  sanationem:  et  tunc  semper  eam  inducit,  dummodo  non  sit 
impedimentum  ex  parte  recipientis. 

Ad  primum  ergo  dicendum,  quod  objectio  illa  probat,  quod  corporalis 
sanitas  non  sit  effectus  principalis  hujus  sacramenti:  et  hoc  veruni  est. 

Ad  secundum  patet  solutio  ex  dictis  (in  corp.  et  q.  29.  art.  8.). 

Ad  tertium  dicendum,  quod  oratio  illa  est  forma  hujus  sacramenti,  ut 
dictum  est  (q.  praec.  art.  8.  et  9.);  et  ideo  hoc  sacramentum  ex  sua  forma 
habet  efficaciam,  quantum  est  de  se,  ad  sanationem  corporalem. 

ARTICULUS  III.  122 

UTRUM    HOC    SACRAMENTUM    CHARACTEREM    IMPRIMAT. 

Ad  tertium  sic  proceditur.  Videtur,  quod  hoc  sacramentum  characte- 
rem  imprimat:  character  enim  signum  distinctivum  est:  sed  sicut  baptizatus 

distinguitur  a  non  baptizato,  ita  unctus  a  non  uncto;  ergo  sicut  baptismus 
imprimit  characterem,  ita  et  extrema  unctio. 

2.  Praeterea.  In  ordinis,  et  confirmationis  sacramentis  est  unctio,  sicut 
et  in  hoc  sacramento:  sed  in  illis  imprimitur  character;  ergo  et  in  isto. 

3.  Praeterea.  In  omni  sacramento  est  aliquid  quod  est  res  tantum,  et 
al"quid  quod  est  sacramentum  tantum,  et  aliquid  quod  est  res,  et  sacramen- 
tum  :  sed  non  potest  aliquid  assignari  in  hoc  sacramento,  quod  sit  res,  et 
sacramentum,  nisi  character;  ergo  et  in  hoc  sacramento  imprimitur  cha- 
racter. 

Sed  contra.  Nullum  sacramentum  imprimens  characterem  iteratur  :  hoc 
autem  iteratur,  ut  dicetur  (q.  33.);  ergo  non  imprimit  characterem. 

Praeterea.  Distinctio,  quae  fit  secundum  characterem  sacramentalem,  est 
distinctio  eorum,  qui  sunt  in  praesenti  Ecclesia  :  sed  extrema  unctio  confer- 
tur  ei,  qui  exit  de  praesenti  Ecclesia  ;  ergo  in  eo  non  imprimitur  character. 

Respondeo  dicendum,  quod  character  non  imprimitur  nisi  in  illis  sacra- 
mentis, quibus  homo  ad  aliquid  sacrum  deputatur:  hoc  autem  sacramentum 
est  solum  in  remedium,  et  non  deputatur  per  ipsum  homo  ad  aliquid  sacrum 
agendum,  vel  suscipiendum;  et  ideo  non  imprimitur  in  eo  character. 

Ad  primum  ergo  dicendum,  quod  character  facit  distinctionem  statuum, 
quantum  ad  ea  quae  in  Ecclesia  sunt  agenda;  et  talem  distinctionem  homo 
non  habet  ab  aliis,  per  hoc  quod  ipse  est  inunctus. 

Ad  secundum  dicendum,  quod  unctio  quae  fit  in  ordine,  et  confirmatione, 
est  unctio  consecrationis,  qua  homo  deputatur  ad  aliquid  sacrum  :  sed  haec 
unctio  est  unctio  medicationis;  et  ideo  non  est  simile. 

Ad  tertium  dicendum,  quod  in  hoc  sacramento  res,  et  sacramentum 
non  est  character,  sed  quaedam  interior  devotio,  quae  est  spiritualis  unctio. 


QUAESTIO  XXXI. 

DE     MINISTRO     HUJUS     SACRAMENTI, 
IN    TRES    ARTICULOS    DIVISA. 

Deinde  considerandum  est  de  administratione  hujus  sacramenti. 
Circa  quod  quaeruntur  tria. 

Primo.  Utrum  laicus  possit  hoc  sacramentum  conferre. 
Secundo.  Utrum  diaconus. 
Tertio.  Utrum  solus  episcopus. 

ARTICULUS  I.  123 

UTRUM    LAICUS    POSSIT    HOC    SACRAMENTUM    CONFERRE. 

t 

(S.  Tbom.  ubi  sup.  q.  1.  art.  1.  q.  2.  et  seq.). 

Ad  primum  sic  proceditur.  Videtur,  quod  etiam  laicus  possit  hoc  sacra- 
mentum conferre.  quia  hoc  sacramentum  habet   efficaciam  ex  oratione,  ut 

Jacobus  dicit  (cap.  j.)  :  sed  oratio  laici  q.uandoque  est  ita  Deo  accepta,  sicut 
sacerdotis;  ergo  potest  hoc  sacramentum  conferre. 

2.  Praeterea.  De  quibusdam  Patribus  in  Aegypto  legitur,  quod  oleum 
ad  infìrmos  transmittebant,  et  sanabantur:  et  similiter  dicitur  de  beata  Ge- 
novefa,  quod  oleo  infìrmos  ungebat;  ergo  hoc  sacramentum  potest  conferri 
etiam  a  laicis. 

Sed  contra  est,  quod  in  hoc  sacramento  fit  remissio  peccatorum:  sed 
laici  non  habent  potestatem  dimittendi  peccata:  ergo  etc. 

Respondeo  dicendum,  quod,  secundum  Dionysium  in  Eccles.  Hier.  (cap.  $. 
parum  a  princ),  sunt  quidam  exercentes  actiones  hierarchicas,  et  quidam  re- 
cipientes  tantum,  qui  sunt  laici;  et  ideo  nullius  sacramenti  dispensano  laicis 
ex  officio  competit  :  sed  quod  baptizare  possint  in  casu  necessitatis,  ex  divina 
dispensatione  factum  est,  ut  nulli  regenerationis  spiritualis  facultas  desit. 

Ad  primum  ergo  dicendum,  quod  oratio  illa  non  fit  a  sacerdote  in  per- 
sona sua;  quia  cum  sit  quandoque  peccator,  non  esset  exaudibilis  :  sed  fit 
in  persona  totius  Ecclesiae,  in  cujus  persona  orare  potest,  quasi  persona  pu- 
blica;  non  autem  laicus,  qui  persona  privata  est. 

Ad  secundum  dicendum,  quod  illae  unctiones  non  erant  sacramentales; 
sed  ex  quadam  devotione  recipientium  talem  unctionem,  et  ex  meritis  ungen- 
tium,  vel  oleum  mittentium  consequebatur  effectus  sanitatis  corporalis  per 
gratiam  sanitatum,  non  autem  per  gratiam  sacramentalem. 


ARTICULUS  II.  124 

UTRUM    DIACONI    POSSINT    HOC    SACRAMENTUM    CONFERRE. 

Ad  secundum  sic  proceditur.  Videtur,  quod  diaconi  possint  hoc  sacra- 
mentum conferre,  quia,  secundum  Dionysium  (cap.  $.  Eccl.  Hier.  cìr.  med.), 
«  diaconi  habent  virtutem  purgativam  »  :  sed  hoc  sacramentum  est  institutum 
tantum  ad  purgandum  ab  infirmitate  mentis,  et  corporis;  ergo  et  diaconi 
possunt  conferre. 

2.  Praeterea.  Dignius  sacramentum  est  baptismus,  quam  hoc,  de  quo 
hic  agimus:  sed  diaconi  possunt  baptizare,  ut  patet  de  beato  Laurentio;  ergo 
et  possunt  hoc  sacramentum  conferre. 

Sed  contra  est,  quod  dicitur  Jacob.  5.:  Inducal  presbyteros  Ecclesiae. 

Respondeo  dicendum,  quod  diaconus  habet  vini  purgativam  tantum,  non 
illuminativam  :  unde  cum  illuminano  fiat  per  gratiam,  nullum  sacramentum, 
in  quo  gratia  confertur,  diaconus  potest  dare  ex  officio:  et  ideo  nec  hoc,  cum 
in  eo  gratia  conferatur. 

Ad  primum  ergo  dicendum,  quod  hoc  sacramentum  illuminando  per  gra- 
tiae  collationem  purgat  ;  et  ideo  diacono  ejus  collatio  non  competit. 

Ad  secundum  dicendum,  quod  hoc  sacramentum  non  est  necessitatis  sa- 
cramentum sicut  baptismus:  unde  non  ita  committitur  dispensano  ejus  omnibus 
in  articulo  necessitatis,  sed  solum  illis,  quibus  ex  officio  competit:  diaconis 
autem  etiam  baptizare  non  competit  ex  officio. 


QUAESTIO    XXXI.    ARTICULUS    III.  IÓI 

ARTICULUS  III.  125 

UTRUM  SOLUS  EPISCOPUS  POSSIT  HOC  SACRAMENTUM  CONFERRE. 

Ad  tertium  sic  proceditur.  Videtur,  quod  solus  episcopus  possit  hoc  sa- 
cramentum  conferre,  quia  hoc  sacramentum  unctione  perficitur,  sicut  et  con- 
fìrmatio:  sed  solus  episcopus  potest  confirmare;  ergo  solus  episcopus  potest 
hoc  sacramentum  conferre. 

2.  Praeterea.  Qui  non  potest  quod  minus  est,  non  potest  quod  est  majus  : 
sed  major  est  usus  materiae  sanctificatae,  quam  sanctificatio  ejus,  quia  est 
finis  ipsius  ;  ergo  cum  sacerdos  non  possit  sanctificare  materiam,  nec  potest 
materia  sanctificata  uti. 

Sed  contra.  Hujus  sacramenti  minister  inducendus  est  ad  eum,  qui  su- 
scipit  sacramentum,  ut  patet  Jacob.  5.:  sed  episcopus  non  posset  accedere  ad 
omnes  infirmos  suae  dioecesis;  ergo  non  solus  episcopus  potest  hoc  sacra- 
mentum conferre. 

Respondeo  dicendum,  quod  secundum  Dionysium  (cap.  $.  Eccles.  Hier. 
ante  med.),  episcopus  proprie  habet  perficiendi  officium,  sicut  sacerdos  illu- 
minandi:  unde  illa  sacramenta  dispensanda  solis  episcopis  reservantur,  quae 
suscipientem  in  aliquo  statu  perfectionis  super  alios  ponunt:  hoc  autem  non 
est  in  hoc  sacramento,  cum  omnibus  detur;  et  ideo  per  simplices  sacerdotes 
potest  administrari. 

Ad  primum  ergo  dicendum,  quod  confirmatio  imprimit  characterem,  quo 
collocatur  homo  in  statu  perfectionis,  ut  supra  dictum  est  (4.  Dist.  7.  q.  2. 
art.  1.  q.  1.  et  pari.  5.  q.  6$.  art.  1.  2.  et  6.)  :  non  autem  hoc  est  in  hoc  sacramento  ; 
et  ideo  non  est  simile. 

Ad  secundum  dicendum,  quod  quamvis  in  genere  causae  finalis  usus 
materiae  sanctificatae  sitpotior,  quam  sanctificatio  materiae,  tamen  in  genere 
causae  efficientis  sanctificatio  materiae  estpotior,  quia  ab  eadem  pendetusus, 
sicut  ab  activa  causa;  et  ideo  sanctificatio  requirit  altiorem  virtutem  activam 
quam  usus. 


QUAESTIO  XXXII. 

QUIBUS    HOC    SACRAMENTUM    CONFERRI    DEBEAT, 

ET  IN  QUA  PARTE  CORPORIS, 

IN    SEPTEM    ARTICULOS    DIVISA. 

Deinde  considerandum  est  de  his  quibus  hoc  sacramentum  conferri  debet, 
et  in  qua  parte  corporis. 

Circa  quoà  quaeruntur  septem. 

Primo.  Utrum  sanis  debeat  hoc  sacramentum  conferri. 
Secundo.  Utrum  debeat  conferri  in  qualibet  infirmitate. 
Tertio.  Utrum  debeat  conferri  furiosis,  et  amentibus. 

Quarto.  Utrum  pueris. 

Quinto.  Utrum  totum  corpus  in  hoc  sacramento  inungi  debeat. 
Sexto.  Utrum  convenienter  determinentur  partes,  in  quibus  inungitur. 
Septimo.  Utrum  mutilati  in  praedictis  partibus  inungi  debeant. 


ARTICULUS  I.  126 

UTRUM   HOC    SACRAMENTUM    SANIS    CONFERRI    DEBEAT. 
(S.  Thom.  4.  Dist.  28.  q.  2.  art.  2.  q.  1.  et  seq.). 

Ad  primum  sic  proceditur.  Videtur,  quod  etiam  sanis  conferri  debeat  hoc 
sacramentum,  quia  principalior  effectus  hujus  sacramenti  est  sanatio  mentis, 
quam  sanatio  corporis,  ut  dictum  est  (q.  50.  art.  2.)  :  sed  etiam  sani  corpore 
indigent  sanatione  mentis  ;  ergo  eis  etiam  debet  hoc  sacramentum  conferri. 

2.  Praeterea.  Hoc  sacramentum  est  exeuntium,  sicut  baptismus  est  sa- 
cramentum intrantium:  sed  omnibus  intrantibus  baptismus  datur  ;  ergo  om- 
nibus exeuntrbus  debet  dari  hoc  sacramentum  :  sed  quandoque  illi  qui  sunt 
in  propinquo  exitus,  sunt  sani,  sicut  illi  qui  decapitandi  sunt;  ergo  talibus 
debet  hoc  sacramentum  dari. 

Sed  contra  est,  quod  dicitur  Jacob.  5.:  Infirmatur  quis  in  vobis?  etc; 
ergo  solis  infirmis  competit  hoc  sacramentum. 

Respondeo  dicendum,  quod  hoc  sacramentum  est  quaedam  spiritualis 
curatio,  ut  dictum  est  (q.  30.  art.  1.  et  2.),  quae  quidem  per  quemdam  cor- 
poralis  curationis  modum  significatur  ;  et  ideo  illis,  quibus  corporalis  curatio 
non  competit,  scilicet  sanis,  non  debet  hoc  sacramentum  conferri. 

Ad  primum  ergo  dicendum,  quod,  quamvis  spiritualis  sanitas  sit  princi- 
palis  effectus  hujus  sacramenti,  tamen  oportet,  quod  per  curationem  corpo- 
ralem  significetur  curatio  spiritualis  hujus  sacramenti,  etiamsi  corporalis 
sanatio  non  sequatur  :  et  ideo  solum  illis  hoc  sacramento  sanitas  spiritualis 
dari  potest,  quibus  corporalis  curatio  competit,  scilicet  infirmis  ;  sicut  ille  solus 
potest  baptismum  suscipere,  qui  potest  corporalis  ablutionis  esse  particeps, 
non  autem  puer  in  ventre  matris  existens. 

Ad  secundum  dicendum,  quod  etiam  baptismus  non  est  nisi  illorum  in- 
trantium, qui  corporali  ablutioni  subjici  possunt;  et  ideo  hoc  sacramentum 
illorum  tantum  exeuntium  est,  quibus  corporalis  curatio  competit. 


ARTICULUS  II.  127 

UTRUM  HOC  SACRAMENTUM  DARI  DEBEAT  IN  QUALIBET  INFIRMITATE. 

Ad  secundum  sic  proceditur.  Videtur,  quod  hoc  sacramentum  dari  de- 
beat in  qualibet  infirmitate,  quia  Jacob.  5.,  ubi  hoc  sacramentum  traditur, 
nulla  infirmitas  determinatur;  ergo  in  omnibus  infirmitatibus  debet  hoc  sa- 
cramentum conferri. 

2.  Praeterea.  Quanto  remedium  est  dignius,  tanto  debet  esse  genera- 
lius  :  sed  hoc  sacramentum  est  dignius,  quam  medicina  corporalis  ;  cum  ergo 
medicina  corporalis  omnibus  infirmis  detur,  videtur  etiam  quod  hoc  sacra- 
mentum similiter  conferri  debeat. 

Sed  contra.  Hoc  sacramentum  dicitur  ab  omnibus  extremae  unctionis  : 
sed  non  omnis  infirmitas  ad  extremum  vitae  perducit,  cum  quaedam  aegri- 
tudines  sint  causa  longioris  vitae,  ut  dicit  Philosoph.  (lib.  De  longit.  et  brevit. 
vitae,  cap.  1.  parimi  a  princ.)  ;  ergo  non  in  omnibus  infirmitatibus  debet  hoc 
sacramentum  dari. 

Respondeo  dicendum,  quod  hoc  sacramentum  est  ultimum  remedium,  quod 
Ecclesia  potest  conferre,  quasi  immediate  disponens  ad  gloriam;et  ideo  illis 
tantum  infirmantibus  debet  exhiberi,  qui  sunt  in  statu  exeuntium,  propter 
hoc  quod  aegritudo  nata  est  inducere  mortem,  et  de  periculo  timetur. 

Ad  primum  ergo  dicendum,  quod  quaelibet  infirmitas  augmentata  indu- 
cere potest  mortem  ;  et  ideo  si  genera  infirmitatum  pensentur,  in  qualibet 
aegritudine  potest  dari  hoc  sacramentum;  et  hinc  est,  quod  Apostolus  non 
determinat  infirmitatem  aliquam:  sed  si  pensetur  infirmitatis  modus,  et  sta- 
tus, non  semper  debet  infirmantibus  hoc  sacramentum  dari. 

Ad  secundum  dicendum,  quod  medicina  corporalis  habet  prò  principali 
effectu  sanitatem  corporalem,  qua  omnes  infirmi  in  quolibet  statu  indigenti 
sed  hoc  sacramentum  habet  prò  principali  effectu  illam  sospitatem,  quae 
exeuntibus,  et  iter  ad  gloriam  agenfibus  est  necessaria;  et  ideo  non  est  simile. 

ARTICULUS  III.  128 

UTRUM  HOC  SACRAMENTUM  DARI  DEBEAT  FURIOSIS,  ET  AMENTIBUS. 

Ad  tertium  sic  proceditur.  Videtur,  quod  furiosis,  et  amentibus  hoc  sa- 
cramentum dari  debeat,  quia  tales  aegritudines  sunt  periculosissimae,  et 
cito  ad  mortem  disponunt:  sed  periculo  debet  adhiberi  remedium  ;  ergo  hoc 
sacramentum,  quod  est  in  remedium  infirmitatis  humanae,  debet  talibus  con- 
ferri. 

2.  Praeterea.  Dignius  sacramentum  est  baptismus,  quam  istud:  sed  ba- 
ptismus  datur  furiosis,  ut  supra  dictum  est  (4.  Dist.  4.  q.  5.  art.  1.  q.  2.  et  pari.'}, 
q.  68.  art.  12.)  ;  ergo  et  hoc  sacramentum  eis  debet  dari. 

Sed  contra.  Hoc  sacramentum  non  est  dandum  nisi  recognoscentibus 
ipsum:  sed  tales  non  sunt  furiosi,  et  amentes;  ergo  eis  dari  non  debet. 

Respondeo  dicendum,  quod  ad  effectum  hujus  sacramenti  percipiendum 
plurimum  valet  devotio  suscipientis,  et  personale  meritum  conferentium,  et 
generale  totius  Ecclesiae,  quod  patet  ex  hoc,  quod  per  modum  deprecationis 
forma  hujus  sacramenti  confertur  :  et  ideo  illis,  qui  non  possunt  recogno- 
scere,  et  cum  devotione  suscipere  hoc  sacramentum,  dari  non  debet,  et  prae- 
cipue  furiosis,  et  amentibus,  qui  possunt  irreverentiam  sacramento  per  ali- 
quam immunditiam  facere  ;  nisi  haberent  lucida  intervalla,  in  quibus  sacra- 
mentum cognoscerent;  et  sic  eis  conferri  in  statu  ilio  posset. 

Ad  primum  ergo  dicendum,  quod  quamvis  in  periculo  mortis  tales  quan- 
doque  sint;tamen  remedium  per  devotionem  propriam  non  potest  eis  appli- 
cari;  et  ideo  non  debet  eis  conferri. 

Ad  secundum  dicendum,  quod  baptismus  non  requirit  motum  liberi  ar- 
bitrii, quia  datur  contra  originale  principaliter,  quod  non  curatur  in  nobis  ex 
nostro  libero  arbitrio:  sed  in  hoc  sacramento  requiritur  motus  liberi  arbi- 
trii; et  ideo  non  est  simile.  Et  praeterea  baptismus  est  sacramentum  necessi- 
tai, non  autem  extrema  unctio. 

ARTICULUS  IV.  i29 

UTRUM    HOC    SACRAMENTUM   DEBEAT    DARE    PUERIS. 

Ad  q.uartum  sic  proceditur.  Videtur,  quod  hoc  sacramentum  debeat  dari 
pueris,  quia  eisdem  infirmitatibus  quandoque  laborant  pueri,  et  adulti:  sed 
eidem  morbo  debet  adhiberi  idem  remedium;  ergo  sicut  adultis,  ita  et  pueris 
debet  hoc  sacramentum  dari. 

2.  Praeterea.  Hoc  sacramentum  datur  ad  purgandum  reliquias  peccati, 
ut  supra  dictum  est  (q.  50.  art.  1.),  tam  originalis,  quam  actualis:  sed  in  pueris 
sunt  reliquiae  originalis  peccati;  ergo  eis  debet  hoc  sacramentum  dari. 

Sed  contra  est,  quod  nulli  debet  dari  hoc  sacramentum,  cui  non  com- 
petit forma  sacramenti:  sed  forma  sacramenti  non  compet't  pueris,  quia  non 
peccaverunt  per  visum,  et  auditum,  ut  in  forma  exprimitur;  ergo  eis  dari 
non  debet  hoc  sacramentum. 

Respondeo  dicendum,  quod  hoc  sacramentum  exigit  actualem  devotio- 
nem  in  suscipiente,  sicut  et  Eucharistia;  unde  sicut  Eucharistia  non  debet  dari 
pueris,  ita  nec  hoc  sacramentum. 

Ad  primum  ergo  dicendum,  quod  infirmitates  in  pueris  non  sunt  ex  pec- 
cato actuali  causatae,  sicut  in  adultis  :  et  contra  illas  praecipue  infirmitates 
hoc  sacramentum  datur,  quaesunt  ex  peccato  causatae,  quasi  peccati  reliquiae. 

Ad  secundum  dicendum,  quod  non  datur  contra  reliquias  originalis  pec- 
cati, nisisecundum  quod  sunt  per  actualia  peccata  quodammodo  confortatae: 
unde  principaliter  contra  actualia  peccata  datur  (ut  ex  ipsa  forma  patet),  quae 
non  sunt  in  pueris. 

ARTICULUS  V.  130 

UTRUM    IN    HOC    SACRAMENTO    TOTUM    CORPUS    INUNGI    DEBEAT. 
(S.  Thom.  ubi  sup.  art.  2.  q.  1.  et  seq.). 

Ad  quintum  sic  proceditur.  Videtur,  quod  in  hoc  sacramento  totum 
corpus  inungi  debeat,  quia,  secundum  August.  (lib.  6.  de  Trin.  cap.  6.  ad  fin.), 
«  tota  anima  est  in  toto  corpore  »  :  sed  praecipue  datur  hoc  sacramentum 
ad  sanandum  animam;  ergo  in  corpore  toto  debet  inunctio  fieri. 

2.  Praeterea.  Ubi  est  morbus,  ibi  debet  apponi  medicina:  sed  quandoque 
morbus  est  universalis,  et  in  toto  corpore,  sicut  febris  ;  ergo  totum  corpus 
debet  inungi. 

3.  Praeterea.  In  baptismo  totum  corpus  immergitur;  ergo  et  hic  totum 
debet  inungi. 

Sed  contra  est  universalis  Ecclesiae  ritus,  secundum  quem  non  inun- 
gitur  infirmus  hoc  sacramento,  nisi  in  determinatis  partibus  corporis. 

Respondeo  dicendum,  quod  hoc  sacramentum  per  modum  curationis 
exhibetur  :  curatio  autem  corporalis  non  oportet  quod  fiat  per  medicinam 
tóti  corpori  appositam,  sed  illis  partibus,  ubi  est  radix  morbi;  et  ideo  etiam 
unctio  sacramentalis  debet  fieri  in  illis  partibus  tantum,  in  quibus  est  radix 
spiritualis  infirmitatis. 

Ad  primum  ergo  dicendum,  quod  anima  quamvis  sit  tota  in  qualibet  parte 

corporis,  quantum  ad  essentiam,  non  tamen  quantum  ad  potentias,  quae  sunt 
radices  actuum  peccati;  et  ideo  oportet,  quod  in  determinatis  partibus  fiat, 
in  quibus  illae  potentiae  habent  esse. 

Ad  secundum  dicendum,  quod  non  semper  apponitur  medicina  ubi  est 
morbus,  sed  congruentius,  ubi  est  radix  morbi. 

Ad  tertium  dicendum,  quod  baptismus  fit  per  modum  ablutionis  :  ablutio 
autem  corporalis  non  purgat  maculam  ab  aliqua  parte,  nisi  cui  apponitur: 
et  ideo  baptismus  toti  corpori  adhibetur.  Secus  autem  est  de  extrema  unctione, 
ratione  jam  dieta  (in  corp.  et  ad  1.  et  2.). 

ARTICULUS  VI.  131 

UTRUM  CONVENIENTER  DETERMINENTUR  PARTES  UNGENDAE. 

Ad  sextum  sic  proceditur.  Videtur,  quod  inconvenienter  determinentur 
istae  partes,  ut  scilicet  infirmus  inungatur  in  oculis,  in  naribus,  auribus,  labiis, 
manibus,  et  pedibus,  quia  sapiens  medicus  curat  morbum  in  radice  :  sed  de 
corde  exeunt  cogitationes,  quae  coinquinant  hominem,  ut  dicitur  Matth.  15.;  ergo 
in  pectore  debet  fieri  inunctio. 

2.  Praeterea.  Puritas  mentis  non  minus  est  necessaria  exeuntibus,  quam 
intrantibus:  sed  intrantes  unguntur  chrismate  in  vertice  a  sacerdote,  ad  si- 
gnificandum  mentis  puritatem  ;  ergo  et  exeuntes  hoc  sacramento  ungi  debent 
in  vertice. 

3.  Praeterea.  Ibi  debet  adhiberi  remedium,  ubi  est  major  vis  morbi:  sed 
spiritualis  morbus  praecipue  viget  in  viris  in  renibus,  et  in  mulieribus  in  uni- 
bilico,  ut  dicitur  Job  40.:  Fortitudo  ejus  in  lumbis  ejus,  et  fortitudo  illiusinum- 
bilico  ventris  ejus,  secundum  expositionem  Gregorii  (lib.  32.  Adorai,  cap.  11.); 
ergo  ibi  debet  fieri  inunctio. 

4.  Praeterea.  Sicut  per  pedes  peccatur,  ita  et  per  alia  membra  corporis; 
ergo  sicut  inunguntur  pedes,  ita  et  alia  corporis  membra  inungi  debent. 

Respondeo  dicendum,  quod  principia  peccandi  in  nobis  sunt  eadem,  quae 
et  principia  agendi,  quia  peccatum  consistit  in  actu  :  principia  autem  agendi 
in  nobis  sunt  tria:  primum  est  dirigens,  scilicet  vis  cognoscitiva:  secundum 
est  imperans,  scilicet  vis  appetitiva:  tertium  est  exequens, scilicet  vis  motiva; 
omnis  autem  nostra  cognitio  a  sensu  ortum  habet;  et  quia  ubi  est  in  nobis 
prima  origo  peccati,  ibi  debet  medicina  [al.  unctio]  adhiberi,  ideo  inunguntur 
loca  quinque  sensuum;  scilicet  oculi  propter  visum,  aures  propter  auditum, 
nares  propter  odoratum,  os  propter  gustum,  manus  propter  tactum,  qui  in 
pulpis  digitorum  praecipue  viget,  et  propter  appetitivam  inunguntur  aliquibus 
renes  ;  pedes  autem  inunguntur  propter  motivam,  qui  sunt  principalius  ejus 
instrumentum.  Et  quia  primum  principium  operationis  humanae  est  cogno- 
scitiva,  ideo  illa  unctio  ab  omnibus  observatur,  quae  fit  ad  quinque  sensus, 
quasi  de  necessitate  sacramenti;  sed  quidam  non  servant  alias  ;  quidam  vero 
illam  servant,  quae  fit  ad  pedes,  et  non  quae  ad  renes,  quia  appetitiva,  et  mo- 
tiva sunt  secundaria  principia. 

Ad  primum  ergo  dicendum,  quod  cogitatio  a  corde  non  exit,  nisi  per  ali- 
quam  imaginationem,  quae  est  motus  a  sensu  factus  [al.  facto],  ut  dicitur  in 
2.  de  Anima  (tex.  160.);  et  ideo  cor  non  est  prima  radix  cogitationis,  sed 
organa  sensuum,  nisi  quatenus  cor  est  principium  totius  corporis:  sed  hoc 
principium  est  radix  remota. 

Ad  secundum  dicendum,  quod  intrantes  debent  acquirere  puritatera  mentis  ; 
sed  exeuntes  debent  eam  purgare  :  et  ideo  exeuntes  debent  inungi  in  illis 
partibus,  quibus  contingit  puritatem  mentis  inquinari. 

Ad  tertium  dicendum,  quod  secundum  quorumdam  consuetudinem  fit  in 
renibus,  propter  hoc,  quod  ibi  maxime  viget  appetitus  concupiscibilis:  sed 
appetitiva  non  est  prima  radix,  ut  dictum  est  (in  corp.). 

Ad  quartum  dicendum,  quod  organa  corporis,  quibus  actus  peccati  exer- 
centur,  sunt  pedes,  manus,  et  lingua,  quibus  etiam  exhibetur  unctio,  et  membra 
genitalia,  quibus,  propter  immunditiam  illarum  partium,  et  honestatem  sa- 
cramenti, non  debet  unctio  adhiberi. 

ARTICULUS  VII.  132 

UTRUM   MUTILATI    DEBEANT    INUNSI   IN   ILLIS    DICTIS    PARTIBUS. 

Ad  septimum  sic  proceditur.  Videtur,  quod  mutilati  non  sunt  inungendi 
in  illis  dictis  partibus,  quia  sicut  hoc  sacramentum  exigit  determinatam  di- 
spositionem  in  suscipiente,  ut  scilicet  sit  infìrmus,  ita  et  detarminatam  par- 
tem:  sed  ille  qui  non  habet  infirmitatem,  non  potest  inungi;  ergo  nec  ille 
qui  non  habet  partem  illam,  in  qua  debet  fieri  unctio. 

2.  Praeterea.  Ille  qui  est  caecus  a  nativitate,  non  delinquit  per  visum: 
sed  in  unctione,  quae  fit  in  oculis,  fitmentio  de  delieto  per  visum;  ergo  talis 
unctio  caeco  nato  non  debet  fieri:  et  sic  de  aliis. 

Sed  contra  est,  quod  defectus  corporis  non  impedit  aliquod  aliud  sa 
cramentum;  ergo  nec  istud  impedire  debet:  sed  de  necessitate  istius  sacra- 
menti est  quaelibet  unctionum;  ergo  omnes  debent  fieri  mutilatis. 

Rbspondeo  dicendum,  quod  mutilati  etiam  inungi  debent,  quanto  propin- 
quius  fieri  potest  ad  partes  illas,  in  quibus  unctio  fieri  debuerat,  quia  quamvis 
non  habeant  membra,  habent  tamen  potentias  animae,  quae  illis  membris 
debentur,  saltem  in  radice;  et  interius  peccare  possunt  per  ea,  quae  ad  partes 
illas  pertinent,  quamvis  non  exterius. 

Et  per  hoc  patet  solutio  ad  objecta. 


QUAESTIO  XXXIII. 

DE    ITERATIONE    HUJUS    SACRAMENTI, 
IN    DUOS    ARTICULOS    DIVISA. 


Deinde  considerandum  est  de  iteratione  hujus  sacramenti. 
Circa  quod  quaeruntur  duo. 

Primo.  Utrum  hoc  sacramentum  debeat  iterari. 
Secundo.  Utrum  in  eadem  infirmitate  debeat  iterari. 

ARTICULUS  I.  I33 

UTRUM  HOC  SACRAMENTUM  DEBEAT  ITERARI 
(S.  Thom.  ubi  supr.  art.  4.  q.  1.  et  2.). 

Ad  primum  sic  proceditur.  Videtur,  quod  hoc  sacramentum  non  debeat  ite- 
rar!, quia  dignior  est  unctio,  quae  fit  homini,  quam  quae  fit lapidi:  sed  unctio 
altaris  non  iteratur,  nisi  altare  illud  fractum  fuerit  ;  ergo  nec  unctio  extrema, 
quae  adhibetur  homini,  debet  iterari. 

2.  Praeterea.  Post  extremum  nvhilest:  sed  haec  unctio  dicitur  extrema; 
ergo  non  debet  iterari. 

Sed  contra.  Hoc  sacramentum  est  quaedam  spiritualis  curatio  per  mo- 
dum  corporalis  curationis  exhibita:  sed  curatio  corporalis  iteratur;  ergo  et 
hoc  sacramentum  iterari  potest. 

Respondeo  dicendum,  quod  nullum  sacramentale,  nec  sacramentum,  quod 
habet  effectum  perpetuum,  debet  iterari,  quia  ostenderetur  sacramentum  non 
fuisse  efficax  ad  faciendum  illum  effectum  ;  et  sic  fieret  injuria  illi  sacramento. 
Sacramentum  autem,  quod  habet  effectum  non  perpetuum,  potest  iterari  sine 
injuria,  ut  effectus  deperditus  iterato  recuperetur;  et  quia  sanitas  corporis,  et 
mentis,  quae  est  effectus  hujusmodi  sacramenti,  potest  amitti,  postquam  fuerit 
per  sacramentum  effecta  ;  ideo  hoc  sacramentum  sine  sui  injuria  potest  iterari. 

Ad  primum  ergo  dicendum,  quod  unctio  lapidis  fit  ad  ipsius  altaris  con- 
secrationem.  quae  est  perpetuo  in  lapide,  quamdiu  altare  manet;  et  ideo  non 
potest  iterari:  sed  haec  unctio  non  fit  ad  consecrationem  hominis,  cum  non 
imprimatur  per  eam  character  ;  et  ideo  non  est  simile. 

Ad  secundum  dicendum,  quod  illud  quod  secundum  aestimationem  ho- 
minum  est  extremum,  quandoque  secundum  rei  veritatem  non  est  extremum  : 
et  sic  dicitur  hoc  sacramentum  extrema  unctio,  quia  non  debet  dari,  nisi  illis 
quorum  mors  est  propinqua  secundum  existimationem  hominum. 

ARTICULUS  IL  134 

UTRUM    IN    EADEM   INFIRMITATE    DEBEAT    ITERARI. 

Ad  secundum  sic  proceditur.  Videtur,  quod  in  eadem  infirmitate  non 
debeat  iterari,  quia  uni  morbo  non  debetur  nisi  una  medicina  :  sed  hoc  sa- 
cramentum est  quaedam  spiritualis  medicina;  ergo  contra  unum  morbum 
non  debet  iterari. 

2.  Praeterea.  Secundum  hoc  posset  aliquis  infirmus  tota  die  inungi,  si 
in  eodem  morbo  posset  iterari  unctio:  quod  est  absurdum. 

Sed  contra  est,  quod  aliquando  morbus  diu  durat  post  sacramenti  perce- 
ptionem,  et  sic  reliquiae  peccatorum  contrahuntur,  contra  quas  principaliter 
hoc  sacramentum  datur  ;  ergo  debet  iterari. 

Respondeo  dicendum,  quod  hoc  sacramentum  non  respicit  tantum  infir- 
mitatem,  sed  etiam  infirmitatis  statum;  quia  non  debet  dari  nisi  infirmis,  qui 
secundum  humanam  aestimationem  videntur  morti  appropinquare.  Quaedam 
autem  infirmitates  non  sunt  diuturnae;  unde  si  in  eis  datur  hoc  sacramen- 
tum, tunc  quando  homo  ad  statum  illum  pervenit,  quod  sit  in  periculo  mortis, 

non  recedit  a  statu  ilio  nisi  infìrmitate  curata  :  et  ita  non  debet  iterum  inunsi  : 
sed  si  recidivum  patiatur,  erit  alia  infirmitas  ;  et  poterit  fieri  alia  inunctio. 
Quaedam  vero  sunt  aegritudines  diuturnae,  ut  hectica,  hydropisis,  et  hujus- 
modi:  et  in  talibus  non  debet  fieri  unctio,  nisi  quando  videntur  perducere 
ad  periculum  mortis:  et  si  homo  illum  articulum  evadat,  eadem  infìrmitate 
durante,  et  iterum  ad  similem  statum  per  illam  aegritudinem  reducatur,  ite- 
rum  potest  inungi,  quia  jam  quasi  est  alius  infirmitatis  status,  quamvis  non 
sit  alia  infirmitas  simpliciter. 

Et  per  hoc  patet  solutio  ad  objecta. 


QUAESTIO  XXXIV. 

DE  SACRAMENTO  ORDINIS  QUOAD  EJUS   ESSENTIAM, 

ET  EJUS  PARTES, 

IN  QUINQUE  ARTICULOS  DIVISA. 


Post  haec  considerandum  est  de  sacramento  ordinis:  et  primo  de  ordine 
in  communi:  secundo  de  distinctione  ordinum:  Urlìo  de  conferentibus  ordi- 
nem  :  quarto  de  impedimentis  ordinandorum  :  quinto  de  his  quae  sunt  ordi- 
nibus  annexa.  De  ipso  autem  ordine  in  communi  tria  videnda  sunt:  primo 
de  ejus  entitate,  et  quidditate,  et  partibus  ejus  :  secundo  de  ejuseffectu:  Urtìo 
de  suscipientibus  ipsum. 

Circa  primum  quaeruniur  quinque. 

Primo.  Utrum  ordo  in  Ecclesia  esse  debeat. 

Secundo.  Utrum  convenienter  definiatur. 

Tertio.  Utrum  sit  sacramentum. 

Quarto.  Utrum  ejus  forma  convenienter  exprimatur. 

Quinto.  Utrum  hoc  sacramentum  habeat  materiam. 


ARTICULUS  I.  135 

UTRUM    ORDO    IN    ECCLESIA   ESSE   DEBEAT. 

(S.  Thom.  4.  Dist.  24.  q.  1.  art.  1.  q.  1.  et  seq.). 

Ad  primum  sic proceditur.  Videtur,  quod  ordo  in  Ecclesia  esse  non  debeat: 
ordo  cnim  requirit  subjectionem,  et  praelationem  :  sed  subjectio  videtur  re- 
pugnare libertati,  in  quam  vocati  sumus  per  Christum;  ergo  ordo  in  Eccle- 
sia esse  non  debet. 

2.  Praeterea.  Ille  qui  in  ordine  constituitur,  alio  superior  fit:  sed  in 
Ecclesia  quilibet  debet  se  altero  inferiorem  reputare,  Philipp.  2.  :  Superiora 
invicem  arbkrantes;  ergo  non  debet  in  Ecclesia  esse  ordo. 

3.  Praeterea.  Ordo  invenitur  in  angelis  propter  distinctionem  eorum  in 
bonis  naturalibus,  et  gratuitis  :  sed   omnes  homines  sunt  in  natura  unum  : 

gratiarum  etiam  dona  quis  eminentius  habeat,  ignotum  est;  ergo  ordo  in 
Ecclesia  esse  non  debet. 

Sed  contra.  Ad  Rom.  13.:  Quae  suiti  a  Deo,  ordinata  sunt:  sed  Ecclesia 
a  Deo  est,  quia  ipse  eam  aedifìcavit  sanguine  suo;  ergo  ordo  in  Ecclesia  esse 
debet. 

Praeterea.  Status  Ecclesiae  est  medium  inter  statum  naturae,  et  gloriae: 
sed  in  natura  invenitur  ordo,  quo  quaedam  aliis  superiora  sunt,  et  similiter 
in  gloria,  ut  patet  in  angelis;  ergo  in  Ecclesia  debet  esse  ordo. 

Respondeo  dicendum,  quod  Deus  sua  opera  in  sui  similitudinem  produ- 
cere voluit,  quantum  possibile  fuit,  ut  perfecta  essent,  et  per  ea  cognosci  pos- 
set:  et  ideo  ut  in  suis  operibus  repraesentaretur,  non  solum  secundum  quod 
in  se  est,  sed  etiam  secundum  quod  aliis  influit,  hanc  legem  naturalem  im- 
posuit  omnibus,  ut  ultima  per  media  reducerentur,  et  perficerentur,  et  media 
per  prima,  ut  Dionys.  dicit  (cap.  5.  Eccles.  Hierarch.  inter  princip.  et  med.)  :  et 
ideo  ut  ista  pulchritudo  Ecclesiae  non  deesset,  posuit  ordinem  in  ea,  ut  qui- 
dam aliis  sacramenta  traderent,  suo  modo  Deo  in  hoc  assimilati,  quasi  Deo 
cooperantes;  sicut  et  in  corpore  naturali  quaedam  membra  aliis  influunt. 

Ad  primum  ergo  dicendum,  quod  subjectio  servitutis  repugnat  libertati; 
quae  servitus  est,  cum  aliquis  dominatur  aliis,  ad  sui  utilitatem  subjectis 
utens:  talis  autem  subjectio  non  requiriturin  ordine,  per  quem  qui  praesunt, 
salutem  subditorum  quaerere  debent,  non  propriam  utilitatem. 

Ad  secundum  dicendum,  quod  quilibet  debet  se  reputare  inferiorem  me- 
rito, sed  non  officio:  ordines  autem  officia  quaedam  sunt. 

Ad  tertium  dicendum,  quod  ordo  in  angelis  non  attenditur  secundum 
distinctionem  naturae,  nisi  per  accidens,  inquantum  ad  distinctionem  naturae 
sequitur  in  eis  distinctio  gratiae  :  attenditur  autem  in  eis  per  se  secundum 
distinctionem  in  gratia,  quia  eorum  ordines  respiciunt  participationem  divi- 
norum,  et  communicationem  in  statu  gloriae,  quae  est  secundum  mensuram 
gratiae,  quasi  gratiae  finis,  et  effectus  quodammodo.  Sed  ordines  Ecclesiae 
militantis  respiciunt  participationem  sacramentorum,  et  communicationem, 
quae  sunt  causa  gratiae,  et  quodammodo  gratiam  praecedunt:  et  sic  non  est 
de  necessitate  nostrorum  ordinum  gratia  gratum  faciens,  sed  solum  potestas 
dispensandi  sacramenta.  Et  propter  hoc  etiam  ordo  non  attenditur  per  distin- 
ctionem gratiae  gratum  facientis,  sed  per  distinctionem  potestatis. 


ARTICULUS  IL  136 

UTRUM    CONVENIENTER    ORDO    DEFINIATUR. 

Ad  secundum  sic  proceditur.  Videtur,  quod  inconvenienter  ordo  a  Ma- 
gistro  (4.  Dist.  24.)  definiatur,  ubi  dicitur:  «  Ordo  est  signaculum  quoddam 
Ecclesiae,  quo  spiritualis  potestas  traditur  ordinato  »  ;  pars  enim  non  debet 
poni  genus  totius  :  sed  character,  qui  per  signaculum  exponitur  in  sequenti 
defìnitione  [al.  distinctione],  est  pars  ordinis,  quia  dividitur  contra  id,  quod 
est  res  tantum,  vel  sacramentum  tantum,  cum  sit  res,  et  sacramentum;  ergo 
signaculum  non  debet  poni  quasi  genus  ordinis. 

2.  Praeterea.  Sicut  in  sacramento  ordinis  imprimitur  character,  ita  in 
sacramento  baptismi:  sed  in  defìnitione  baptismi  non  ponebatur  character; 
ergo  nec  "in  defìnitione  ordinis  poni  debet. 


I70  QUAESTIO   XXXIV.    ARTICULUS    II. 

3.  Praeterea.  In  baptismo  etiam  quaedam  spiritualis  datur  potestas  ac- 
cederai ad  sacramenta:  et  iterum  est  quoddam  signaculum,  cum  sit  sacramen- 
timi; ergo  haec  definitio  convenit  baptismo  :  et  sic  inconvenienter  assignatur 
de  ordine. 

4.  Praeterea.  Ordo  relatio  quaedam  est,  quae  in  utroque  extremorum 
salvatur:  extrema  autem  relationis  ordinis  sunt  superior,  et  inferior;  ergo 
inferiores  habent  ordinem,  sicut  et  superiores  :  sed  in  eis  non  est  aliqua  po- 
testas praeeminentiae,  qualis  ponitur  hic  in  definitione  ordinis,  ut  patet  per 
expositionem  sequentem  (loc.  sup.cit.),  ubi  ponitur  promotio  potestatis;  ergo 
inconvenienter  defìnitur  hic  ordo. 

Respondeo  dicendum,  quod  definitio,  quam  Magister  de  ordine  ponit} 
convenit  ordini,  secundum  quod  est  Ecclesiae  sacramentum;  et  ideo  duo  ponit, 
scilicet  signum  exterius  ibi  (signaculum  quoddam,  idest  signum  quoddam),  et 
effectum  interiorem  ibi  (quo  spiritualis  potestas,  etc). 

Ad  primum  ergo  dicendum,  quod  signaculum  non  ponitur  hic  prò  cha- 
ractere  interiori,  sed  prò  eo  quod  exterius  geritur,  quod  est  signum  interioris 
potestatis,  et  causa  :  et  sic  etiam  sumitur  character  in  illa  definitione.  Si  tamen 
prò  interiori  charactere  sumeretur,  non  esset  inconveniens;  quia  divisio  sa- 
cramenti in  illa  tria  non  est  in  partes  integrales,  proprie  loquendo  ;  quia  illud 
quod  est  res  tantum,  non  est  de  essentia  sacramenti:  quod  est  etiam  sacra- 
mentum tantum,  transit  ;  et  sacramentum,  et  res  manere  dicitur.  Unde  relin- 
quitur,  quod  ipse  character  interior  sit  essentialiter,  et  principaliter  ipsum 
sacramentum  ordinis. 

Ad  secundum  dicendum,  quod  quamvis  in  baptismo  conferatur  aliqua  spi- 
ritualis potestas  recipiendi  alia  sacramenta,  ratione  cujus  characterem  impri 
mit;  non  tamen  hic  est  principalis  effectus  ejus,  sed  ablutio  interior,  propter 
quam  baptismus  fieret,  etiam  priori  causa  non  existente:  sed  ordo  potesta- 
tem  principaliter  importat;  et  ideo  character,  qui  est  spiritualis  potestas,  in 
definitione  ordinis  ponitur,  non  autem  in  definitione  baptismi. 

Ad  tertium  dicendum,  quod  in  baptismo  datur  quaedam  potentia  spiri- 
tualis ad  recipiendum,  et  ita  quodammodo  passiva:  potestas  autem  proprie 
nominat  potentiam  activam  cum  aliqua  praeeminentia;  et  ideo  haec  definitio 
baptismo  non  competit. 

Ad  quartum  dicendum,  quod  nomen  ordinis  dupliciter  accipitur:  quan- 
doque  enim  significat  ipsatn  relationem,  et  sic  est  tam  in  inferiori,  quam  in  su- 
periori, ut  objecto  tangit;  et  sic  non  accipitur  hic  :  quandoque  autem  accipitur 
prò  ipso  gradu,  qui  ordinem  primo  modo  acceptum  facit;  et  quia  ratio  or- 
dinis, prout  est  relatio,  invenitur  ubi  primo  aliquid  superius  altero  occurrit, 
ideo  hic  gradus  eminens  per  potestatem  spiritualem  ordo  nominatur. 


ARTICULUS  III.  157 

UTRUM    ORDO    SIT    SACRAMENTUM. 

Ad  tertium  sic  proceditur.  Videtur,  quod  ordo  non  sit  sacramentum  :  sa- 
cramentum enim,  ut  dicit  Hugo  de  Sancto  Vict.  (lib.  1.  de  Sacramente,  part.  9. 
cap.  2.  a  princ),  «  est  materiale  elementum  »  :  sed  ordo  non  nominat  aliquid 
hujusmodi,  sed  magis  relationem,  vel  potestatem,  quia  ordo  est  pars  pote- 
statis, secundum  Isidorum;  ergo  non  est  sacramentum. 

2.  Praeterea.  Sacramenta  non  sunt  de  Ecclesia  triumphante  :  sed  ibi  ordo 
est,  ut  patet  in  angelis;  ergo  ordo  non  est  sacramentum. 

3.  Praeterea.  Sicut  praelatio  spiritualis,  quae  est  ordo,  datur  cum  qua- 
dam  consecratione,  ita  et  praelatio  saecularis,  quia  et  reges  inunguntur,  ut 
dictum  est  (q.  19.  art.  3.  arg.  2.):  sed  regis  potestas  non  est  sacramentum; 
ergo  nec  ordo,  de  quo  hic  loquimur. 

Sed  contra  est,  quod  ab  omnibus  enumeratur  inter  septem  Ecclesiae  sa- 
cramenta. 

Praeterea.  «  Propter  quod  unumquodque  tale,  et  illud  magis  »  :  sed  propter 
ordinem  fit  homo  dispensator  aliorum  sacramentorum;  ergo  ordo  habet  magis 
rationem,  quod  sit  sacramentum,  quam  alia. 

Respondeo  dicendum,  quod  sacramentum,  ut  ex  dictis  patet  (q.  29.  art.  j. 
et  4.  Dist.  1.  q.  1.  art.  1.  et  part.  5.  q.  60.),  nihil  est  aliud,  quam  quaedam  san- 
ctificatio  homini  exhibita  cum  aliquo  signo  visibili  :  unde  cum  in  susceptione 
ordinis  quaedam  consecratio  homini  exhibeatur  per  visibilia  signa,  constat, 
ordinem  esse  sacramentum. 

Ad  primum  ergo  dicendum,  quod  quamvis  ordo  in  suo  nomine  non  ex- 
primat  aliquod  materiale  elementum,  tamen  ordo  non  confertur  sine  aliquo 
elemento  materiali. 

Ad  secundum  dicendum,  quod  potestates  proportionari  debent  illis,  ad 
quae  sunt:  communicatio  autem  divinorum,  ad  quem  datur  spiritualis  pote- 
stas, non  fit  in  angelis  per  aliqua  sensibilia  signa,  sicut  in  hominibus  con- 
tingit  ;  et  ideo  potestas  spiritualis,  quae  est  ordo,  non  adhibetur  angelis  cum 
aliquibus  signis  visibilibus,  sicut  hominibus:  et  ideo  in  hominibus  ordo  est 
sacramentum,  sed  non  in  angelis. 

Ad  tertium  dicendum,  quod  non  omnis  benedictio,  quae  hominibus  adhi- 
betur, vel  consecratio,  est  sacramentum:  quia  et  monachi,  et  abbates  benedi- 
cuntur;  tamen  illae  benedictiones  non  sunt  sacramenta:  et  similiter  nec  re- 
galis  inunctio,  quia  per  hujusmodi  benedictiones  non  ordinantur  aliqui  ad 
dispensationem  divinorum  sacramentorum,  sicut  per  benedictiones  ordinis; 
et  ideo  non  est  simile. 

ARTICULUS  IV.  i3S 

UTRUM    FORMA    HUJUS    SACRAMENTI    CONVENIENTER    EXPRIMATUR. 

Ad  quartum  sic  proceditur.  Videtur,  quod  forma  hujus  sacramenti  in- 
convenienter  in  litera  (4.  Dist.  24.)  exprimatur,  quia  sacramenta  efRcaciam 
habent  ex  forma:  sed  efficacia  sacramentorum  est  ex  virtute  divina,  quae 
ìh  eis  secretius  operatur  salutem;  ergo  in  forma  hujus  sacramenti  debet 
fieri  mentio  de  virtute  divina  per  invocationem  Trinitatis,  sicut  in  aliis  sa- 
cramentis. 

2.  Praeterea.  Imperare  est  ejus,  qui  habet  auctoritatem  :  sed  auctoritas 
non  residet  penes  eum,  qui  sacramenta  dispensat,  sed  ministerium  tantum  ; 
ergo  non  deberet  uti  imperativo  modo,  ut  diceret:  «  Agite  »,  vel  «  accipite 
hoc  aut  illud  »,  vel  aliquid  aliud  hujusmodi. 

3.  Praeterea.  In  forma  sacramenti  non  debet  fieri  mentio  nisi  de  illis, 
quae  sunt  de  essentia  sacramenti  :  sed  usus  potestatis  acceptae  non  est  de 
essentia  hujus  sacramenti,  sed  consequitur  ad  ipsum;  ergo  non  deberet  de 
eo  fieri  mentio  in  forma  hujus  sacramenti. 

4.  Praeterea.  Omnia  sacramenta  ordinant  ad  aeternam  remunerationem: 
sed  in  formis  aliorum  sacramentorum  non  fit  mentio  de  remuneratione  ;  ergo 
nec  in  forma  hujus  sacramenti  deberet  de  ea  fieri  mentio,  sicut  fit  cum  dici- 
tur:  «  Habiturus  partem,  si  fideliter,  etc.  ». 

Respondeo  dicendum,  quod  hoc  sacramentum  principaliter  consistit  in 
potestate  tradita:  potestas  autem  a  potestate  traducitur,  sicut  simile  ex  simili: 
et  iterum  potestas  per  usum  innotescit,  quia  potentiae  notificantur  per  actus  ; 
et  ideo  in  forma  ordinis  exprimitur  usus  ordinis  per  actum  qui  imperatur,  et 
exprimitur  traductio  potestatis  per  imperativum  modum. 

Ad  primum  ergo  dicendum,  quod  alia  sacramenta  non  ordinantur  princi- 
paliter ad  effectus  similes  potestati,  per  quam  sacramenta  dispensantur,  sicut 
hoc  sacramentum  ;  et  ideo  in  hoc  sacramento  est  quasi  quaedam  communi- 
catio  univoca:  unde  in  aliis  sacramentis  exprimitur  aliquid  ex  parte  divinae 
virtutis,  cui  effectus  sacramenti  assimilatur,  non  autem  in  hoc  sacramento. 

Ad  secumdum  dicendum,  quod  propter  causam  specialem  hoc  sacramen- 
tum prae  caeteris  per  modum  quendam  imperativum  exhibetur;  quamvis  enim 
in  episcopo,  qui  est  minister  hujus  sacramenti,  non  sit  auctoritas  respectu 
collationis  hujus  sacramenti;  tamen  habet  aliquam  potestatem  respectu  po- 
testatis ordinis,  quae  confertur  per  ipsum,  inquantum  haec  potestas  a  sua  po- 
testate derivatur. 

Ad  tertium  dicendum,  quod  usus  potestatis  est  effectus  potestatis  in  ge- 
nere causae  efficientis,  et  sic  non  habet,  quod  in  definitione  ordinis  ponatur: 
sed  est  quodammodo  causa  in  genere  causae  finalis;  et  ideo  secundum  hanc 
rationem  poni  potest  in  definitione  ordinis. 

Ad  quartum  dicendum,  quod  aliter  se  habet  in  hoc,  et  in  aliis  sacra- 
mentis ;  nam  per  hoc  sacramentum  confertur  offìcium  aliquod,  vel  potestas 
aliquid  faciendi,  et  ideo  convenienter  fit  mentio  remunerationis  acquirendae, 
si  fideliter  administretur:  sed  in  aliis  non  confertur  simile  officium,  vel  si- 
milis  potestas  ad  agendum,  et  ideo  in  illis  nulla  remunerationis  mentio  fit. 
Ad  alia  igitur  sacramenta  velut  passive  quodammodo  se  habet  suscipiens,  quia 
recipit  ea  propter  proprium  statum  perficiendum  tantum:  sed  ad  hoc  sacra- 
mentum se  habet  quodammodo  active,quia  illud  suscipit  propter  hierarchicas 
functiones  in  Ecclesia  exercendas  :  unde  quamvis  alia  eo  ipso  quod  gratiam 
conferunt,  ordinent  ad  salutem,  proprie  tamen  ad  remunerationem  non  or- 
dinant, sicut  hoc  sacramentum. 

ARTICULUS  V.  139 

UTRUM  HOC   SACRAMENTUM   HABEAT  MATERIAM. 

Ad  quixtum  sic  proceditur.  Videtur,  quod  hoc  sacramentum  non  habeat 
materiam,  quia  in  omni  sacramento,  quod  habet  materiam,  virtus  operans 
in  sacramento  est  in  materia:  sed  in  rebus  materialibus,  quae  hic  adhibentur, 
sicut  sunt  claves,  candelabra,  et  hujusmodi,  non  videtur  esse  aliqua  virtus 
sanctifìcandi;  ergo  non  habet  materiam. 

2.  Praeterea.  In  isto  sacramento  confertur  plenitudo  gratiae  septiformis, 
ut  in  litera  dicitur  (4.  Dist.  24.),  sicut  in  confirmatione  :  sed  materia  confir- 
mationis  praeexigit  sanctificationem;  cum  ergo  ea  quae  in  hoc  sacramento 
videntur  esse  materialia,  non  sint  praesanctificata,  videtur  quod  non  sint  ma- 
teria hujus  sacramenti. 

3.  Praeterea.  In  quolibet  sacramento  habente  materiam  requiritur  con- 
tactus  materiae  ad  eum,  qui  suscipit  sacramentum:  sed,  ut  a  quibusdam  di- 
citur,  contactus  dictorum  materialium  ad  eum  qui  suscipit  sacramentum,  non 
est  de  necessitate  sacramenti,  sed  solum  porrectio;  ergo  praedictae  res  ma- 
teriales  non  sunt  materia  hujus  sacramenti. 

Sed  contra  est,  quod  omne  sacramentum  consistit  in  rebus,  et  in  verbis: 
s;d  res  in  quolibet  sacramento  sunt  materia  ipsius  ;  ergo  et  res,  quae  in  hoc 
sacramento  adhibentur,  sunt  materia  hujus  sacramenti. 

Praeterea.  Plus  requiritur  ad  dispensandum  sacramenta,  quam  ad  susci- 
piendum  :  sed  baptismus,  in  quo  datur  potestas  ad  suscipiendum  sacramenta, 
indiget  materia;  ergo  et  ordo,  in  quo  datur  potestas  ad  ea  dispensanda. 

Respondeo  dicendum,  quod  materia  in  sacramentis  exterius  adhibita  si- 
gnificat  virtutem  in  sacramentis  agentem  ab  extrinseco  omnino  advenire: 
unde  eum  effectus  proprius  hujus  sacramenti,  scilicet  character,  non  perci- 
piatur  ex  aliqua  operatione  ipsius,  qui  ad  sacramentum  accedit,  sicut  erat  in 
poenitentia,  sed  omnino  ex  intrinseco  adveniat,  competit  ei  materiam  habere: 
tamen  diversimode  ab  aliis  sacramentis,  quae  materiam  habent,  quia  hoc  quod 
confertur  in  aliis  sacramentis,  derivatur  tantum  a  Deo,  non  a  ministro,  qui 
sacramentum  dispensati  sed  illud  quod  in  hoc  sacramento  traditur,  scilicet 
spiritualis  potestas,  derivatur  etiam  ab  eo  qui  sacramentum  dat,  sicut  potestas 
imperfecta  a  perfecta.  Et  ideo  efficacia  aliorum  sacramentorum  principaliter 
consistit  in  materia,  quae  virtutem  divinam  et  signifìcat,  et  continet,  ex  san- 
ctificatione  per  ministrimi  adhibita:  sed  efficacia  hujus  sacramenti  principa- 
liter residet  penes  eum,  qui  sacramentum  dispensat.  Materia  autem  adhibetur 
magis  ad  demonstrandam  potestatem,  quae  traditur  particulariter  ab  habente 
eam  complete,  quam  ad  potestatem  causandam;  quod  patet  ex  hoc,  quod  ma- 
teria competit  usui  potestatis. 

Et  per  hoc  patet  solutio  ad  primum. 

Ad  secundum  dicendum,  quod  materiam  in  aliis  sacramentis  oportet 
sanctificari,  propter  virtutem  quam  continet;  sed  non  est  ita  in  proposito. 

Ad  tertium  dicendum,  quod  sustinendo  illud  dictum,  ex  dictis  (in  corp. 
art.)  apparet  causa  ejus;  quia  enim  potestas  ordinis  accipitur  a  ministro,  sed 
non  a  materia,  ideo  porrectio  materiae  magis  est  de  essentia  sacramenti, 
quam  tactus:  tamen  ipsa  verba  formae  videntur  ostendere,  quod  tactus  ma- 
teriae sit  de  essentia  sacramenti,  quia  dicitur:  «  Accipe  hoc,  vel  illud  ». 


QUAESTIO  XXXV. 

DE     EFFECTU     HUJUS    SACRAMENTI, 
IN  QUINQUE  ARTICULOS  DIVISA. 

Deinde  considerandum  est  de  effectu  hujus  sacramenti. 

Circa  quod  quaeruntur  quinque. 

Primo.  Utrum  in  sacramento  ordinis  conferatur  gratia  gratum  faciens. 
Secundo.  Utrum  imprimatur  character  quantum  ad  omnes  ordines. 

Tertio.  Utrum  character  ordinis  praesupponat  characterem  baptismalerh. 
Quarto.  Utrum  praesupponat  de  necessitate  characterem  confirmationis. 
Quinto.  Utrum  character  unius  ordinis  praesupponat  de  necessitate  cha- 
racterem alterius  ordinis. 


ARTICULUS  I.  I4o 

UTRUM    IN  SACRAMENTO  ORDINIS    CONFERATUR 
GRATIA    GRATUM   FACIENS. 

(S.  Tbom.  ubi  supra,  art.  2.  a.  1.  et  seq.). 

Ad  primum  sic  proceditur.  Videtur,  quod  in  sacramento  ordinis  non  con- 
feratur  gratia  gratum  faciens,  quia  communiter  dicitur,  quod  sacramentum 
ordinis  ordinatur  contra  defectum  ignorantiae  :  sed  contra  ignorantiam  non 
datur  gratia  gratum  faciens,  sed  gratia  gratis  data,  quia  gratia  gratum  faciens 
magis  respicit  affectum;  ergo  in  sacramento  ordinis  non  datur  gratia  gratum 
faciens. 

2.  Praeterea.  Ordo  distinctionem  importat:  sed  membra  Ecclesiae  non 
distinguuntur  per  gratiam  gratum  facientem,  sed  secundum  gratiam  gratis 
datam,  de  qua  dicitur  1.  Corinth.  12.:  Divisiones  gratìarum  sunt;  ergo  in  or- 
dine non  datur  gratia  gratum  faciens. 

3.  Praeterea.  Nulla  causa  praesupponit  effectum  suum:  sed  in  eo  qui 
accedit  ad  ordines,  praesupponitur  gratia,  per  quam  fit  idoneus  ad  susceptio- 
nem  ordinis;  ergo  talis  gratia  non  confertur  in  ordinis  collatione. 

Sed  contra.  Sacramenta  novae  legis  efficiunt  quod  figuranti  sed  ordo 
per  numerum  septenarium  significat  septem  dona  Spiritus  Sancti,  ut  in  litera 
dicitur  (4.  Dist.  24.);  ergo  dona  Spiritus  Sancti,  quae  non  sunt  sine  gratia 
gratum  faciente,  in  ordine  dantur. 

Praeterea.  Ordo  est  sacramentum  novae  legis  :  sed  in  definitione  talis 
sacramenti  ponitur,  ut  causa  gratiae  existat;  ergo  causat  gratiam  in  susci- 
piente. 

Respondeo  dicendum,  quod Deiperfecta  sunt  opera,  ut  dicitur  Deut.  32.;  et 
ideo  cuicumque  datur  potentia  aliqua  divinitus,  dantur  etiam  ea,  per  quae 
executio  illius  potentiae  possit  congrue  fieri.  Et  hoc  etiam  in  naturalibus  patet, 
quia  animalibus  dantur  membra,  quibus  potentiae  animae  possunt  exire  in 
actus  suos,  nisi  sit  defectus  ex  parte  materiae:  sicut  autem  gratia  gratum 
faciens  est  necessaria  ad  hoc,  quod  homo  digne  sacramenta  recipiat,  ita  etiam 
ad  hoc,  quod  homo  digne  sacramenta  dispenset;  et  ideo  sicut  in  baptismo, 
per  quem  fit  homo  susceptivus  aliorum  sacramentorum,  datur  gratia  gratum 
faciens,  ita  in  sacramento  ordinis,  per  quod  homo  ordinatur  ad  aliorum  sa- 
cramentorum dispensationem. 

Ad  primum  ergo  dicendum,  quod  ordo  datur  non  in  remedium  unius 
personae,  sed  totius  Ecclesiae  ;  unde  quod  dicitur  contra  ignorantiam  dari, 
non  est  inteiligendum  ita,  quod  per  susceptionem  ordinis  pellatur  ignorantia 
in  suscipiente;  sed  quia  suscipiens  ordinem  praeficitur  ad  pellendam  igno- 
rantiam in  plebe. 

Ad  secundum  dicendum,  quod  quamvis  dona  gratiae  gratum  facientis  e om- 
munia  sint  omnibus  membris  Ecclesiae,  tamen  illorum  donorum,  secundum 
quae  attenditur  distinctio  in  membris  Ecclesiae,  idoneus  susceptor  aliquis  esse 

non  potest,  nisi  charitas  adsit;  quae  quidem  sine  gratia  gratum  faciente  esse 
non  potest. 

Ad  tertium  dicendum,  quod,  ad  idoneam  executionem  ordinum  non  suf- 
ficit bonitas  qualiscumque,  sed  requiritur  bonitas  excellens  :  ut  sicut  illi  qui 
ordinem  suscipiunt,  super  plebem  constituuntur  grado  ordinis,  ita  et  supe- 
riores  sint  merito  sanctitatis.  Et  ideo  praeexigitur  gratia,  quae  sufficiat  ad  hoc, 
quod  digne  connumerentur  in  plebe  Christi:  sed  confertur  in  ipsa  susceptione 
ordinis  amplius  gratiae  munus,  per  quod  ad  majora  reddantur  idonei. 


ARTICULUS  II.  I4i 

UTRUM    IN    SACRAMENTO    ORDINIS    IMPRIMATUR    CHARACTER 
QUANTUM    AD    OMNES    ORDINES. 

Ad  secundum  sic  proceditur.  Videtur,  quod  in  sacramento  ordinis  non 
imprimatur  character  quantum  ad  omnes  ordines,  quia  ordinis  character  est 
quaedam  spiritualis  potestas  :  sed  quidam  ordines  non  ordinantur  nisi  ad 
quosdam  actus  corporales,  scilicet  ostiarii,  vel  acolythi;  ergo  in  his  non  im- 
primitur  character. 

2.  Praeterea.  Omnis  character  est  indelebilis;  ergo  per  characterem 
homo  ponitur  in  tali  statu,  a  quo  non  possit  recedere:  sed  illi  qui  habent 
aliquos  ordines,  possunt  licite  redire  ad  laicatum  ;  ergo  non  imprimitur  cha- 
racter in  omnibus  ordinibus. 

3.  Praeterea.  Per  characterem  homo  adscribitur  ad  aliquid  sacrum  dan- 
dum,  vel  suscipiendum  :  sed  ad  susceptionem  sacramentorum  homo  sufncienter 
ordinatur  per  characterem  baptismalem:  dispensator  autem  sacramentorum 
non  constituitur  homo,  nisi  in  ordine  sacerdotali;  ergo  in  aliis  ordinibus  non 
imprimitur  character. 

Sed  contra.  Omne  sacramentum,  in  quo  non  imprimitur  character,  est 
iterabile:  sed  nullus  ordo  est  iterabilis;  ergo  in  quolibet  ordine  imprimitur 
character. 

Praeterea.  Character  estsignum  distinctivum  :  sed  in  quolibet  ordine  est 
aliqua  distinctio;  ergo  quilibet  ordo  imprimit  characterem. 

Respondeo  dicendum,  quod  circa  hoc  fuit  triplex  opinio:  quidam  enim 
dixerunt,  quod  in  solo  ordine  sacerdotali  character  imprimitur;  sed  hoc  non 
est  verum,  quia  actum  diaconi  nullus  potest  exercere  licite,  nisi  diaconus  :  et 
ita  patet,  quod  habet  aliquam  spiritualem  potestatem  in  dispensatione  sacra- 
mentorum, quam  ahi  non  habent.  Et  propter  hoc  olii  dixerunt,  quod  in  sa- 
cris  ordinibus  imprimitur  character,  non  autem  in  minoribus  :  sed  hoc  iterum 
nihil  est,  quia  per  quemlibet  ordinem  aliquis  constituitur  supra  plebem  in 
aliquo  gradu  potestatis  ordinatae  ad  sacramentorum  dispensationem  :  unde 
cum  character  sit  signum  distinctivum  ab  aliis,  oportet  quod  in  omnibus 
character  imprimatur:  cujus  etiam  signum  est,  quod  perpetuo  manent,  et 
nunquam  iterantur;  et  haec  est  tertia  opinio,  quae  communior  est. 

Ad  primum  ergo  dicendum,  quod  quilibet  ordo  vel  habet  actum  circa  ipsum 
sacramentum,  vel  ordinat  [al  ordinatum]  ad  sacramentorum  dispensationem, 
sicut  ostiarii  habent  actum  admittendi  homines  ad  divinorum  sacramento- 
rum  inspectionem,  et  sic  de  aliis  ;  et  ideo  in  omnibus  requiritur  spiritualis 
potestas. 

Ad  secundum  dicendum,  quod  quanturacumque  homo  ad  laicatum  se 
transferat,  semper  tamen  manet  in  eo  character;  quod  patet  ex  hoc,  quod 
si  ad  clericatum  revertatur,  non  iterum  ordinem,  quem  habuerat,  suscipit. 

Ad  tertium  dicendum,  sicut  ad  primum. 


ARTICULUS  III.  142 

UTRUM  CHARACTER   ORDINIS    PRAESUPPONAT 
CHARACTEREM   BAPTISMALEM. 

Ad  tertium  sic  proceditur.  Videtur,  quod  character  ordinis  non  praesup- 
ponat  characterem  baptismalem,  quia  per  characterem  ordinis  homo  efficitur 
dispensator  sacramentorum,  per  characterem  baptismalem  susceptivus  eorum- 
dem:  sed  potestas  activa  non  praesupponit  de  necessitate  passivam,  quia  po- 
test  esse  sine  ea,  sicut  patet  in  Deo;ergo  character  ordinis  non  praesupponit 
de  necessitate  characterem  baptismalem. 

2.  Praeterea.  Potest  contingere,  quod  aliquis  non  sit  baptizatus,  qui  se 
baptizatum  existimat  probabiliter  :  si  ergo  talis  ad  ordines  accedat,  non  con- 
sequetur  characterem  ordinis,  si  character  ordinis  praesupponit  characte- 
rem baptismalem:  et  sic  ea quae  faciet  vel  in  consecratione,  velinabsolutione, 
nihil  erunt;  et  in  hoc  Ecclesia  decipietur,  quod  est  inconveniens. 

Sed  contra.  Baptismus  est  janua  sacramentorum;  ergo  cum  ordo  sit 
quoddam  sacramentum,  praesupponit  baptismum. 

Respondeo  dicendum,  quod  nihil  potest  aliquis  recipere,  cujus  recepti- 
vam  potentiam  non  habet  :  per  characterem  autem  baptismalem  efficitur 
homo  receptivus  aliorum  sacramentorum  :  unde  qui  characterem  baptisma- 
lem non  habet,  nullum  aliud  sacramentum  recipere  potest;  et  sic  character 
ordinis  baptismalem  characterem  praesupponit. 

Ad  primum  ergo  dicendum,  quod  in  eo  qui  habet  potentiam  activam  a 
se,  potentia  activa  non  praesupponit  passivam  :  sed  in  eo  qui  habet  poten- 
tiam activam  ab  alio,  praeexigitur  ad  potentiam  activam  potentia  passiva,  quae 
recipere  possit  potentiam  activam. 

Ad  secundum  dicendum,  quod  talis,  si  ad  sacerdotium  promoveatur,  non 
est  sacerdos,  nec  conricere  potest,  nec  absolvere  in  foro  poenitentiali  ;  unde 
secundum  canones  debet  baptizari,  et  iterato  ordinari,  sicut  dicitur  extra,  De 
presbytero  non  baptizato  (cap.  :  Si  quis,  et  cap.  :  Vmi&ns)  :  et  si  etiam  in  epi- 
scopum  promoveatur,  illi,  quos  ordinat,  non  habent  ordinem.  Sed  tamen  pie 
credi  potest,  quod  quantum  ad  ultimos  effectus  sacramentorum,  summus  sa- 
cerdos suppleret  defectum,  et  quod  non  permitteret  hoc  ita  latere,  quod  Ec- 
clesiae  posset  periculum  imminere. 

ARTICULUS  IV.  143 

UTRUM    CHARACTER  ORDINIS   PRAESUPPONAT    DE    NECESSITATE 
CHARACTEREM  CONFIRMATIONIS. 

Ad  quartum  sic  proceditur.  Videtur,  quod  ordo  praesupponat  de  necessi- 
tate characterem  confìrmationis,  quia  in  his  quae  sunt  ordinata  ad  invicem, 
sicut  medium  praesupponit  primum,  ita  ultimum  praesupponit  medium  :  sed 

cliaractcr  cnnfirmationis  praesupponit  baptismalem  quasi  primum  ;  ergo  cha- 
racter  ordinis  praesupponit  characterem  confìrmationis,  quasi  medium. 

2.  Praeterea.  Qui  ad  alios  conlìrmandos  ponuntur,  maxime  debent  esse 
firmi  :  sed  illi  qui  sacramentum  ordinis  suscipiunt,  sunt  aliorum  confirmato- 
res;  ergo  ipsi  maxime  debent  habere  sacramentum  confìrmationis. 

Sed  contra.  Apostoli  receperunt  potestatem  ordinis  ante  ascensionem, 
Joan.  20.,  ubi  dictum  est  eis:  Accipite  Spiritimi  Sanctum  :  sed  confirmati  sunt 
post  ascensionem  per  adventum  Spiritus  Sancti;  ergo  ordo  non  praesupponit 
confirmationem. 

Respondeo  dicendum,  quod  ad  susceptionem  ordinis  praeexigitur  aliquid 
de  necessitate  sacramenti,  et  aliquid  quasi  de  congruitate  :  de  necessitate 
enim  sacramenti  exigitur,  quod  ille  qui  accedit  ad  ordines,  sit  ordinis  susce- 
ptivus,  quod  competit  ei  per  baptismum;  et  ideo  character  baptismalis  prae- 
supponitur  de  necessitate  sacramenti,  ita  quod  sine  eo  sacramentum  ordinis 
conferri  non  potest:  sed  de  congruitate  requiritur  omnis  perfectio,  per  quam 
aliquis  reddatur  idoneus  ad  executionem  ordinis,  et  unum  de  istis  est,  ut  sit 
confirmatus;  et  ideo  de  congruitate  character  ordinis' characterem  confìrma- 
tionis praesupponit,  et  non  de  necessitate. 

Ad  primum  ergo  dicendum,  quod  non  est  similis  habitudo  hujus  medii  ad 
ultimum,  et  primi  ad  medium,  quia  per  characterem  baptismalem  fit  homo 
susceptivus  sacramenti  confìrmationis  ;  non  autem  per  characterem  confìrma- 
tionis fìt  homo  susceptivus  sacramenti  ordinis,  et  ideo  non  est  similis  ratio. 

Ad  secundum  dicendum,  quod  illa  ratio  procedit  de  idoneitate  quantum 
ad  congruitatem. 

ARTICULUS  V.  .  144 

UTRUM  CHARACTER  UNIUS  ORDINIS  DE  NECESSITATE  PRAESUPPONAT 
CHARACTEREM  ALTERIUS   ORDINIS. 

Ad  quintum  sic  proceditur.  Videtur,  quod  character  unius  ordinis  prae- 
supponat  de  necessitate  characterem  alterius  ordinis,  quia  major  est  conve- 
nientia  ordinis  ad  ordinem,  quam  ordinis  ad  aliud  sacramentum:  sed  character 
ordinis  praesupponit  characterem  alterius  sacramenti,  scilicetbaptismi;  ergo 
multo  fortius  character  unius  ordinis  praesupponit  characterem  alterius. 

2.  Praeterea.  Ordines  sunt  quidam  gradus  :  sed  nullus  potest  pervenire 
adposteriorem  gradum,  nisi  prius  conscenderit  ad  priorem  ;  ergo  nullus  potest 
accipere  characterem  ordinis  sequentis,  nisi  prius  acceperit  ordinem  prae- 
cedentem. 

Sed  contra.  Si  omittatur  aliquid  in  sacramento,  quod  sit  de  necessitate 
sacramenti,  oportet  quod  sacramentum  iteretur  :  sed  si  aliquis  accipiat  sequen- 
tem  ordinem,  praetermisso  primo,  non  reordinatur,  sed  confertur  ipsi  quod 
deerat,  secundum  statuta  canonum  (cap.:  Taae  literae,  de  Clerico  per  salt. 
proni.)  ;  ergo  praecedens  ordo  non  est  de  necessitate  sequentis. 

Respondeo  dicendum,  quod  non  est  de  necessitate  superiorum  ordinum, 
quod  aliquis  minores  ordines  prius  habeat,  quia  potestates  sunt  distinctae, 
et  una,  quantum  est  de  sui  ratione,  non  requirit  aliam  in  eodem  subjecto; 
et  ideo  etiam  in  primitiva  Ecclesia  aliqui  ordinabantur  in  presbyteros,  qui 
prius  inferiores  ordines  non  susceperant;  et  tamen  poterant  omnia,  avae  in- 
feriores  ordines  possunt,  quia  inferior  potestas  comprehenditur  in  superiori 

virtute,  sicut  sensus  in  intellectu,  et  ducatus  in  regno.  Sed  postea  per  con- 
stitutionem  Ecclesiae  determinatimi  est,  quod  ad  majores  ordines  se  non  in- 
gerat,  qui  prius  minoribus  officiis  se  non  humiliavit;  et  inde  est,  quod  qui 
ordinantur  per  saltum,  secundum  canones  (he.  cit.),  non  reordinantur,  sed 
id  quod  omissum  fuerat  de  praecedentibus  ordinibus,  eis  confertur. 

Ad  primum  ergo  dicendum,  quod  magis  conveniunt  ordines  ad  invicem 
secundum  similitudinem  speciei,  quam  ordo  cum'  baptismo  :  sed  secundum 
proportionem  potentiae  ad  actum  magis  convenit  baptismus  cum  ordine, 
quam  ordo  cum  ordine,  quia  per  baptismum  acquirit  homo  potentiam  pas- 
sivam  recipiendi  ordines,  non  autem  per  ordinem  inferiorem  datur  potentia 
passiva  recipiendi  majores  ordines. 

Ad  secundum  dicendum,  quod  ordines  non  sunt  gradus,  qui  occurrant 
in  actione  una,  vel  in  uno  motu,  ut  oporteat  ad  ultimum  per  primum  deve- 
nire, sed  sunt  sicut  gradus  in  diversis  rebus  constituti,  sicut  est  gradus  inter 
hominem,  et  angelum:  non  oportet  autem,  quod  ille  qui  sit  angelus,  prius 
fuerit  homo.  Similiter  etiam  sunt  gradus  inter  caput,  et  omnia  membra  cor- 
poris:  nec  oportet,  quod  illud  quod  est  caput,  prius  fuerit  pes;  et  similiter 
est  in  proposito. 


QUAESTIO  XXXVI. 

DE    QUALITATE    SUSCIPIENTIUM    HOC    SACRAMENTUM, 
IN  QUINQUE  ARTICULOS  DIVISA. 

Deinde  considerandum  est  de  qualitate  suscipientium  hoc  sacramentum. 

Circa  quod  quaeruntur  quinque. 

Primo.  Utrum  in  susdpientibus  hoc  sacramentum  requiratur  bonitas  vitae. 
Secundo.  Utrum  requiratur  scientia  totius  sacrae  Scripturae. 
Tertio.  Utrum  ex  ipso  merito  vitae  aliquis  ordinis  gradus  consequatur. 
Quarto.  Utrum  promovens  indignos  ad  ordines  peccet. 
Quinto.  Utrum  aliquis  in  peccato  existens  possit  sine  peccato  ordine  su- 
scepto  uti. 

ARTICULUS  I.  145 

UTRUM  IN  SUSCIPIENTIBUS  ORDINEM  REQUIRATUR  BONITAS  VITAE. 
(S.  Thom.  ubi  sup.  art.  $.  q.  1.  et  seq.). 

Ad  primum  sic  proceditur.  Videtur,  quod  in  suscipientibus  ordines  non 
requiratur  bonitas  vitae,  quia  per  ordinem  aliquis  ordinatur  ad  dispensatio- 
nem  sacramentorum:  sed  sacramenta  possunt  dispensari  a  bonis,  et  malis; 
ergo  non  requiritur  bona  vita. 

2.  Praeterea.  Non  est  majus  ministerium,  quod  Deo  in  sacramentis  exhi- 
beiur,  quam  quod  ipsi  corporaliter  adhibetur:  sed  a  ministerio  ipsius  corpo- 

rali  non  repulit  Dominus  mulierem  peccatricem,  et  infamem,  ut  patet  Lue.  7.; 
ergo  nec  a  ministerio  ejus  in  sacramentis  tales  sunt  amovendi. 

3.  Praeterea.  Per  omnem  gratiam  datur  aliquod  remedium  contra  pec- 
catum  :  sed  illis,  qui  habent  peccatum,  non  debet  aliquod  remedium  dene- 
gare quod  eis  valere  possit  :  cura  ergo  in  sacramento  ordinis  grada  confera- 
tur,  videtur  quod  debeat  etiam  peccatoribus  hoc  sacramentum  dari. 

Sed  contra.  Levit.  21.:  Homo  de  semine  Aaron,  qui  habuerit  maculavi, 
non  offeret  panes  Deo  suo,  nec  accedei  ad  ministerium  ejus:  sed  «  per  maculam  », 
ut  dicit  Gloss.  (interi,  et  or  din.  Hesych.),  «  omne  vitium  intelligitur  »  ;  ergo 
ille,  qui  est  aliquo  vitio  irretitus,  non  debet  ad  ministerium  ordinis  admitti. 

Praeterea.  Hieronymus  dicit  (super  illud  Tit.  3.  :  Nemo  te  contemnat)  quod 
«  non  solum  episcopi,  presbyteri,  et  diaconi  debent  magnopere  providere, 
ut  cunctum  populum,  cui  praesident,  sermone,  et  conversatione  praeeant; 
verum  etiam  inferiores  gradus,  et  omnes  omnino,  qui  domui  Dei  serviunt, 
quia  vehementer  Ecclesiam  Dei  destruit,  meliores  esse  laicos,  quam  clericos»; 
ergo  in  omnibus  ordinibus  requiritur  sanctitas  vitae. 

PvESPONDEO  dicendum,  quod,  sicut  Dionysius  dicit  in  cap.  3.  Eccles.  Hier. 
(sub  fin.),  «  ut  subtiliores,  et  clariores  essenti ae  repletae  influxu  solarium 
splendorum  lumen  in  eis  supereminens  ad  similitudinem  solis  ad  alia  cor- 
pora  invehunt:  sic  in  divino  omni  non  est  audendum  aliis  ducem  fieri,  nisi 
secundum  omnem  habitum  suum  factus  sit  Deiformissimus,  et  Deo  simil- 
limus  ».  Unde  cum  in  quolibet  ordine  aliquis  constituatur  dux  aliis  in  rebus 
divinis,  quasi  praesumptuosus  mortaliter  peccat,  qui  cum  conscientia  pec- 
cati mortalis  ad  ordines  accedit  :  et  ideo  sanctitas  vitae  requiritur  ad  ordi- 
nem  de  necessitate  praecepti,  sed  non  de  necessitate  sacramenti:  unde  si 
malus  ordinatur,    nihilominus    ordinem   habet,   tamen  cum  peccato. 

Ad  primum  ergo  dicendum,  quod  sicut  vera  sacramenta  sunt,  quae  pec- 
cator  dispensat,  ita  verum  sacramentum  ordinis  recipit:  et  sicut  indigne 
dispensat,  ita  indigne  recipit. 

Ad  secundum  dicendum,  quod  illud  ministerium  erat  tantum  in  execu- 
tione  corporalis  obsequii,  quod  etiam  licite  peccatores  facere  possunt.  Secus 
autem  est  de  ministerio  spirituali,  ad  quod  applicantur  ordinati,  quia  per 
ipsum  efficiuntur  medii  inter  Deum,  et  plebem;  et  ideo  debent  bona  con- 
scientia nitere  quoad  Deum,  et  bona  fama  quoad  homines. 

Ad  tertium  dicendum,  quod  aliquae  medicinae  sunt,  quae  exigunt  robur 
naturae,  alias  cum  periculo  mortis  assumuntur,  et  aliae  sunt,  quae  debilibus 
dari  possunt:  ita  etiam  in  spiritualibus  quaedam  sacramenta  sunt  ordinata 
ad  remedium  peccati;  et  talia  peccatoribus  sunt  exhibenda,  sicut  baptismus, 
et  poenitentia;  alia  vero,  quae  perfectionem  gratiae  conferunt,  requirunt 
hominem  per  gratiam  confortatum. 


ARTICULUS  IL  146 

UTRUM    REQUIRATUR    SCIENTIA    TOTIUS    SACRAE    SCRIPTURAE. 

Ad  secundum  sic  proceditur.  Videtur,  quod  requiratur  scientia  totius  sa- 
crae  Scripturae,  quia  ille  debet  habere  legis  scientiam,  a  cujus  ore  lex  re- 
quiritur: sed  laici  legem  requirunt  de  ore  sacerdotis,  ut  patet  Malach.  2.; 
ergo  ipse  debet  legis  totius  habere  scientiam. 

2.  Praeterea.  i.  Petr.  3.:  Parati  semper  ad  satisfactiomm  omni  poscenti  vos 
rationem  de  ea,  quae  in  vobis  est,  fide,  et  spe:  sed  reddere  de  his  ratipnem,  quae 
sunt  fidei,  et  spei,  est  illorum  qui  perfectam  scientiam  sacrarum  Scriptura- 
rum  habent;  ergo  talem  scientiam  debent  habere  illi  qui  ponuntur  in  ordì 
nibus,  quibus  verba  praedicta  dicuntur. 

3.  Praeterea.  Nullus  congrue  legit,  quod  non  intelligit,  quia  «  legere, 
et  non  intelligere,  negligere  est  »,  ut  dicit  Cato  (in  Rudiment.):  sed  ad  lecto- 
rem,  qui  est  quasi  infimus  ordo,  pertinet  vetus  Testamentum  legere,  ut  in 
litera  dicitur  (4.  Disi.  24.);  ergo  ad  eum  pertinet  habere  totius  veteris  Te- 
stamenti intellectum,  et  multo  fortius  ad  alios  superiores  ordines. 

Sed  contra  est,  quod  multi  promoventur  ad  sacerdotium,  qui  penitus 
de  talibus  nihil  sciunt,  etiam  in  religionibus  multis;  ergo  videtur,  quod  talis 
scientia  non  requiratur. 

Praeterea.  In  Vitis  Patrum  legitur,  aliquos  simplices  monachos  ad  sa- 
cerdotium promotos,  qui  erant  sanctissimae  vitae  ;  ergo  non  requiritur  prae- 
dicta scientia  in  ordinandis. 

Respondeo  dicendum,  quod  in  quolibet  actu  hominis,  si  debeat  esse  or- 
dinatus,  oportet  quod  adsit  directio  rationis  :  unde  ad  hoc  quod  homo  or- 
dinis  officium  exequatur,  oportet  quod  habeat  tantum  de  scientia,  quod  suf- 
ficìat  ad  hoc  quod  dirigatur  in  actu  ordinis  illius  :  et  ideo  talis  scientia 
requiritur  in  eo,  qui  debet  ad  ordines  promoveri,  et  non  ut  universal'ter  in 
tota  sacra  Scriptura  sit  instructus,  sed  plus,  vel  minus,  secundum  quod  ad 
plura,  vel  pauciora  se  ejus  officium  extendit;  scilicet  ut  illi  qui  aliis  praepo- 
nuntur  curam  animarum  suscipientes,  sciant  ea  quae  ad  doctrinam  fidei, 
et  morum  pertinent;  et  alii  sciant  ea  quae  ad  executionem  sui  ordinis 
spectant. 

Ad  primum  ergo  dicendum,  quod  sacerdos  habet  duos  actus:  unum  prin- 
cipalem  supra  corpus  Christi  verum,  et  alterum  secundarium  supra  corpus 
Christi  mysticum:  secundus  autem  actus  dependet  a  primo,  sed  non  conver- 
titur;  et  ideo  ad  sacerdotium  promoventur,  quibus  committitur  primus  actus 
tantum;  sicut  religiosi,  quibus  cura  animarum  non  committitur:  et  a  talium 
ore  lex  non  requiritur,  sed  solum  quod  sacramenta  conficiant:  et  ideo  talibus 
sufficit,  si  tantum  de  scientia  habeant,  quod  ea  quae  ad  sacramentum  perfi- 
ciendum  spectant,  rite  servare  possint.  Alii  autem  promoventur  ad  alium 
actum,  qui  est  supra  corpus  Christi  mysticum  ;  et  a  talium  ore  populus  le- 
gem  requirit:  unde  scientia  legis  in  eis  esse  debet,  non  quidem  ut  sciant 
omnes  difficiles  quaestiones  legis  (quia  in  his  debet  ad  superiores  recursus 
haberi),  sed  ut  sciant  ea  quae  populus  debet  credere,  et  osservare  de  lege. 
Sed  ad  superiores  sacerdotes,  scilicet  episcopos,  pertinet,  ut  etiam  ea  quae  dif- 
ficultatem  in  lege  facere  possunt,  sciant,  et  tanto  magis,  quando  in  ma  Jori 
gradu  collocantur. 

Ad  secundum  dicendum,  quod  ratio  reddenda  de  fide,  et  spe  non  est  in- 
telligenda  talis,  quae  sufficiat  ad  probandum,  quae  fidei,  vel  spei  sunt,  cum 
utrumque  de  invisibilibus  sit;  sed  ut  sciant  in  communi  probabilitatem  utrius- 
que  ostendere,  ad  quod  non  requiritur  multum  magna  scientia. 

Ad  tertium  dicendum,  quod  ad  lectorem  non  pertinet  tradere  intellectum 
sacrae  Scripturae  populo  (quia  hoc  est  superiorum  ordinum),  sed  solum  pro- 
nuntiare;  et  ideo  ab  eo  non  exigitur,  quod  tantum  habeat  de  scientia,  qua 
sacram  Scripturam  intelligat,  sed  solum  quod  recte  pronuntiare  sciat:  et  quia 
talis  scientia  de  facili  addiscitur,  et  a  multis,  ideo  probabiliter  aestimari  pò- 

test,  quod  ordinatus  talem  scientiam  acquiret,  si  etiam  tunc  eam  non  habeat; 
maxime  si  in  via  ad  hoc  esse  videatur. 

ARTICULUS  III.  I47 

UTRUM  EX  MERITO  VITAE  ALIQUIS   GRADUS   ORDINIS  CONSEQUATUR. 

Ad  tertium  sic  proceditur.  Videtur,  quod  ex  ipso  merito  vitae  aliquis 
gradus  ordinis  consequatur,  quia,  sicut  dicit  Chrysost.  (hotn.  43.  in  op.  imperf. 
partirti  aprine),  «non  omnis  sacerdos sanctus  est, sed  omnis sanctus  sacerdos»: 
sed  ex  merito  vitae  aliquis  efficitur  sanctus  ;  ergo  et  sacerdos,  et  multo  for- 
tius  alios  ordines  habens. 

2.  Praeterea.  In  rebus  naturalibus  ex  hoc  ipso  aliqua  in  gradu  superiori 
collocantur,  quod  Deo  appropinquant,  et  magis  de  ejus  bonitatibus  partici- 
pant,  ut  dicit  Dionysius  cap.  4.  Ecclesiast.  Hierar.  (parum  a  mei.):  sed  ex 
merito  sanctitatis,  et  scientiae  aliquis  efficitur  Deo  propinquior,  et  plus  de 
ejus  bonitatibus  recipiens;  ergo  ex  hoc  ipso  in  gradu  ordinis  collocatur. 

Sed  contra.  Sanctitas  semel  habita  potest  amitti:  sed  ordo  semel  ha- 
bitus nunquam  amittitur;  ergo  ordo  non  consistit  in  ipso  merito  sanctitatis. 

Respondeo  dicendum,  quod  causa  debet  esse  proportionata  suo  effectui  ; 
et  ideo  sicut  in  Christo,  a  quo  descendit  gratia  in  omnes  homines,  oportet, 
quod  sit  gratiae  plenitudo;  ita  in  ministris  Ecclesiae,  quorum  non  est  da*e 
•  gratiam,  sed  gratiae  sacramenta,  non  constituitur  gradus  ordinis  ex  hoc,  quod 
habent  gratiam,  sed  ex  hoc,  quod  participant  aliquod  gratiae  sacramentum. 

Ad  primum  ergo  dicendum,  quod  Chrysostomus  accipit  sacerdotis  nomen 
quantum  ad  rationem  interpretationis,  secundum  quod  sacerdos  idem  est, 
quod  sacra  dans  :  sic  enim  quilibet  justus,  inquantum  sacramenta  alicui  in 
auxilium  dat,  sacerdotis  interpretationem  habet:  non  autem  loquitur  secun- 
dum nominis  significationem;  est  enim  hoc  nomen  sacerdos  institutum  ad  si- 
gnificandum  eum,  qui  sacra  dat  in  sacramentorum  dispensatione. 

Ad  secundum  dicendum,  quod  res  naturales  efficiuntur  in  gradu  super 
alia,  secundum  quod  in  ea  agere  possunt  ex  forma  sua,  et  ideo  ex  hoc  ipso 
quod  formam  nobihorem  habent,  in  altiori  gradu  constituuntur  :  sed  ministri 
Ecclesiae  non  proponuntur  aliis,  ut  eis  ex  propriae  sanctitatis  virtute  aliquid 
tribuant  (quia  hoc  solius  Dei  est),  sed  sicut  ministri,  et  quodammodo  instru- 
menta illius  effluxus,  qui  fit  a  capite  in  membra  :  et  ideo  non  est  simile  quan- 
tum ad  dignitatem  ordinis ,  quamvis  sit  simile  quantum  ad  congruitatem. 

ARTICULUS  IV.  148 

UTRUM  PROMOVENS  INDIGNOS  AD   ORDINES    PECCET. 

Ad  quartum  sic  proceditur.  Videtur,  quod  promovens  indignos  ad  or- 
dines non  peccet,  quia  episcopus  indiget  coadjutoribus  in  minoribus  officiis 
constitutis  :  sed  non  posset  eos  invenire  in  sufficienti  numero,  si  talem  ido- 
neitatem  in  eis  requireret,  qualis  a  sanctis  describitur;  ergo  si  aliquos  non 
idoneos  promovet,  videtur  quod  sit  excusabilis. 

2.  Praeterea.  Ecclesia  non  solum  indiget  ministris  ad  dispensationem 
spiritualium,  sed  etiam  ad  gubernationem  temporalium:  sed  quandoque  illi 
qui  non  habent  scientiam,  vel  sanctitatem  vitae,  possunt  esse  utiles  ad  gu- 

bernationem  temporalium,  vel  propter  potentiam  saecularem,  vel  propter  in- 
dustriam  naturalem  ;  ergo  videtur,  quod  tales  sine  peccato  possent  promoveri. 

3.  Praeterea.  Quilibet  tenetur  peccatum  vitare,  quantum  potest;  si  ergo 
episcopus  peccat  indignos  promovens,  debet  adhibere  maximam  diligentiam 
ad  sciendum,  an  illi  qui  accedunt  ad  ordines,  sint  digni,  ut  fiat  diligens  in- 
quisitio  de  moribus,  et  scientia  eorum;    quod  non  videtur  alicubi  observari. 

Sed  contra.  Pejus  est  promovere  malos  ad  sacra  ministeria,  quam  jam 
promotos  non  corrigere:  sed  Heli  mortaliter  peccavit,  non  corrigens  filios 
suos  de  malitia  eorum;  unde  cadens  retrorsum  mortuus  est,  ut  dicitur  1.  Reg.  4.; 
ergo  non  sine  peccato  evadit,  qui  indignos  promovet. 

Praeterea.  Spiritualia  temporalibus  sunt  praepònenda  in  Ecclesia  :  sed 
mortaliter  peccaret,  qui  res  Ecclesiae  temporales  scienter  sub  periculo  po- 
neret;  ergo  multo  fortius,  qui  poneret  res  spirituales  sub  periculo:  sed  sub 
periculo  ponit  res  spirituales  quicumque  indignos  promovet,  quia  «  cujus 
vita  despicitur»,  ut  dicit  Gregor.  (hom.  12.  in  Evang.  aprine),  «  restat,  ut 
ejus  praedicatio  contemnatur  » ,  et  eadem  ratione  omnia  spiritualia  ab  eis 
exhibita;  ergo  indignos  promovens  mortaliter  peccat. 

Respondeo  dicendum,  quod  a  Domino  (Lue.  12.)  describitur  fidelis  servus, 
qui  constitutus  est  sUpra  familiam  suam,  ut  dei  illis  tritici  mensuram ;  et  ideo 
infidelitatis  reus  est,  qui  alicui  supra  mensuram  ejus  divina  tradit  :  hoc  autem 
facit,  quicumque  indignos  promovet,  et  ideo  crimen  mortale  committit,  quasi 
summo  Domino  infidelis,  et  praecipue  cum  hoc  in  detrimentum  Ecclesiae 
vergat,  et  honoris  divini,  qui  per  bonos  ministros  promovetur:  esset  enim 
infidelis  terreno  domino,  qui  in  ejus  officio  aliquos  inutiles  poneret. 

Ad  primum  ergo  dicendum,  quod  Deus  nunquam  ita  deserit  Ecclesiam 
suam,  quin  inveniantur  idonei  ministri  sufficientes  ad  necessitatem  plebis,  si 
digni  promoverentur,  et  indigni  expellerentur.  Et  si  non  possent  tot  ministri 
inveniri,  quot  modo  sunt,  melius  esset  habere  paucos  ministros  bonos,  quam 
multos  malos,  ut  dicit  beatus  Clemens  (epist.  2.  ad  Jacob,  jratr.  Doni,  ante 
med.  Conci!.). 

Ad  secundum  dicendum,  quod  temporalia  non  sunt  quaerenda,  nisi  propter 
spiritualia:  unde  omne  commodum  temporale  debet  negligi,  et  omne  lucrimi 
sperni,  propter  spirituale  bonum  promovendum. 

Ad  tertium  dicendum,  quod  ad  minus  hoc  requiritur,  quod  nesciat  or- 
dinans  aliquid  contrarium  sanctitati  in  ordinando  esse  :  sed  etiam  exigitur 
amplius,  ut  secundum  mensuram  ordinis,  vel  officii  injungendi  diligentior 
cura  apponatur,  ut  habeatur  certitudo  de  qualitate  promovendorum,  saltem 
ex  testimonio  aliorum  ;  et  hoc  est  quod  Apostolus  dicit  1 .  Tini.  5 .  :  Manus 
cito  nemini  imposueris. 


ARTICULUS  V.  149 

UTRUM   ALIQ.UIS   IN    PECCATO    EXISTENS    POSSIT    SINE    PECCATO 
ORDINE    SUSCEPTO    UTI. 

Ad  quintum  sic  proceditur.  Videtur,  quod  aliquis  in  peccato  existens 
possit  sine  peccato  ordine  suscepto  uti,  quia  peccat,  si  non  utatur,  cum  ex 
officio  teneatur;  si  ergo  utendo  peccat,  non  potest  peccatum  vitare;  quod 
est  inconveniens. 

2.  Pr aeterea.  «  Dispensano  est  juris  relaxatio  »  ;  ergo  quamvis  de  jure 
esset  ei  illicitum  uti  ordine  suscepto,  tamen  ex  dispensatione  ei  liceret. 

3.  Praeterea.  Quicumque  communicat  alicui  in  peccato  mortali,  peccat 
mortaliter  ;  si  ergo  peccator  in  usu  ordinis  peccat  mortaliter,  tunc  etiam  peccat 
mortaliter,  qui  ab  eo  aliquid  divinorum  accipit,  vel  ab  eo  exigit;  quod  videtur 
absurdum. 

4.  Praeterea.  Si  utendo  ordine  suo  peccat,  ergo  quilibet  actus  ordinis, 
quem  facit,  est  peccatum  mortale  :  et  ita  cum  in  una  executione  ordinis  multi 
actus  concurrant,  videtur  quod  multa  peccata  mortalia  committat;  quod  valde 
durum  videtur. 

Sed  contra  est,  quod  Dionys.  in  epist.  ad  Dcmophilum  (quae  est  8.  a  mcd.) 
dicit:  «  Talis  (scilicet  qui  non  est  illuminatus)  audax  videtur,  sacerdotalibus 
manum  apponens;  et  non  timet,  neque  verecundatur  divina  praeter  dignita- 
tem  exequens,  et  putans  Deum  ignorare,  quae  ipse  in  seipso  cognovit;  et 
decipere  aestimat  falso  nomine  patrem  ab  ipso  appellatimi;  et  audet  ipsius 
muneris  immundas  infamias  (non  enim  dicam  orationes)  super  divina  signa 
Christiformiter  enuntiare  »;  ergo  sacerdos  est  quasi  blasphemus,  et  deceptor, 
qui  indigne  suum  ordinem  exequitur,  et  sic  mortaliter  peccat;  et  eadem  ra- 
tione  quilibet  alius  ordinatus. 

Praeterea.  Sanctitas  vitae  requiritur  in  suscipiente  ordinem,  ut  sit  idoneus 
ad  exequendum:  sed  peccat  mortaliter,  qui  cum  peccato  mortali  ad  ordines 
accedit;  ergo  multo  fortius  peccat  mortaliter  in  qualibet  executione  sui 
ordinis. 

Respondeo  dicendum,  quod  lex  praecipit  (Dcut.  16.),  ut  homo  juste  ea, 
quat  justa  sunt,  exequatur:  et  ideo  quicumque  hoc,  quod  sibi  competit  ex  ordine, 
facit  indigne,  quod  justum  est,  injuste  exequitur,  et  contra  praeceptum  legis 
facit  :  ac  per  hoc  mortaliter  peccat.  Quicumque  autem  cum  peccato  mortali 
aliquod  sacrum  officium  pertractat,  non  est  dubium  quin  indigne  illud  faciat; 
unde  patet,  quod  mortaliter  peccat. 

Ad  primum  ergo  dicendum,  quod  non  est  perplexus,  ut  necessitatem  pec- 
candi  habeat;  quia  potest  peccatum  dimittere,  vel  officium  resignare,  ex  quo 
obligabatur  ad  ordinis  executionem. 

Ad  secundum  dicendum,  quod  jus  naturale  est  indispensabile:  hoc  autem 
est  de  jure  naturali,  ut  homo  sancta  sancte  pertractet;  et  contra  hoc  nullus 
potest  dispensare. 

Ad  tertium  dicendum,  quod  quamdiu  minister  Ecclesiae,  qui  est  in  pec- 
cato mortali,  ab  Ecclesia  sustinetur,  ab  eo  sacramenta  ejus  subditus  recipere 
debet,  quia  ad  hoc  est  ei  obligatus;  sed  tamen  praeter  necessitatis  articulum 
non  esset  tutum,  quod  eum  induceret  ad  aliquid  sui  ordinis  exequendum,  du- 
rante tali  conscientia,  quod  ille  in  peccato  mortali  esset;  quam  tamen  depo- 
nere  posset,  quia  in  instanti  homo  a  divina  gratia  emundatur. 

Ad  quartum  dicendum,  quod  quandocumque  homo  exhibet  se  in  aliquo 
actu  ut  ministrum  Ecclesiae,  in  peccato  mortali  existens,  mortaliter  peccat, 
ettoties,  quoties  hujusmodiactum  facit,  quia,  ut  Dionys.  dicit  cap.  1.  Ecclesiast. 
Hierarch.  (sub  fin.),  «  immundis  nec  symbola  (idest  sacramentalia  signa)  tan- 
gere fas  est  »  ;  unde  quando  tangunt  res  sacras,  quasi  suo  officio  utentes, 
peccant  mortaliter.  Secus  autem  esset,  si  in  aliqua  necessitate  aliquod  sacrum 
contingerent,  vel  exequerentur  in  ilio  casu,  in  quo  etiam  laicis  liceret;  sicut 
si  baptizarent  in  aliquo  articulo  necessitatis,  vel  si  corpus  Christi  in  terram 
projectum  colligerent. 

QUAESTIO   XXXVII. 

DE    DISTINCTIONE    ORDINUM,    ET    EORUM    ACTIBUS, 

ET    CHARACTERIS    IMPRESSIONE, 

IN    QUINQUE     ARTICULOS     DIVISA. 


Consequenter  agendum  est  de  distinctione  ordinum,  et  eorum  actibus,  et 
characteris  impressione. 

Circa  quod  quaeruntur  quinque. 

Primo.  Utrum  ordo  debeat  in  plures  distingui. 

Secundo.  Quot  sint. 

Tertio.  Utrum  debeant  distingui  per  sacros,  et  non  sacros. 

Quarto.  Utrum  actus  ordinum  convenienter  in  litera  assignentur. 

Quinto.  Quando  ordinum  characteres  imprimantur. 


ARTICULUS  I.  iSo 

UTRUM    DEBEANT    PLURES    ORDINES    DISTINGUI. 

(S.  Thom.  4.  Dist.  24.  q.  2.  art.  1.  q.  1.  et  seq.). 

Ad  primum  sic  proceditur.  Videtur,  quod  non  debeant  plures  ordines  di- 
stingui: quanto  enim  aliqua  virtus  est  major,  tanto  minus  est  multiplicata: 
sed  hoc  sacramentum  est  dignius  aliis  sacramentis,  inquantum  constituit  su- 
scipientes  in  aliquo  gradii  super  alios  ;  cum  ergo  alia  sacramenta  non  distin- 
guantur  in  plura,  quae  recipiant  praedicationem  totius,  nec  hoc  sacramentum 
debet  in  plures  ordines  distingui. 

2.  Praeterea.  Si  dividitur,  aut  est  divisio  totius  in  partes  integrales,  aut 
in  partes  subjectivas:  non  autem  in  partes  integrales  ;  quia  sic  non  reciperent 
praedicationem  totius;  ergo  est  divisio  in  partes  subjectivas:  sed  partes  subje- 
ctivae  recipiunt  in  plurali  praedicationem  generis  remati,  sicut  generis  pro- 
ximi;  sicut  homo,  et  asinus  sunt  plura  ammalia,  et  plura  corpora  animata; 
ergo  et  sacerdotium,  et  diaconatus,  sicut  sunt  plures  ordines,  ita  sunt  plura 
sacramenta;  cum  sacramentum  sit  quasi  genus  ad  ordines. 

3.  Praeterea.  Secundum  Philos.  8.  Ethic.  (cap.  io.),  «  regimen,  in  quo 
unus  tantum  principatur,  est  nobilius  regimen  communitatis  quam  aristo- 
cratia,  qua  diversi  in  diversis  officiis  constituuntur  »  :  sed  regimen  Ecclesiae 
debet  esse  nobilissimum;  ergo  non  deberet  esse  in  Ecclesia  distinctio  or- 
dinum ad  diversos  actus,  sed  tota  potestas  deberet  apud  unum  residere  ;  et 
sic  deberet  esse  tantum  unus  ordo. 

Sed  contra.  Ecclesia  est  corpus  Christi  mysticum,  simile  corpori  natu- 
rali, secundum  Apostolum  (Rom.  12. 1.  Cor.  12.  Ephes.  1.  et  Colos.  1.)  :  sed  in 
corpore  naturali  sunt  diversa  membrorum  officia;  ergo  et  in  Ecclesia  debent 
esse  diversi  ordines, 

Praeterea.  Ministerium  novi  Testamenti  estdignius,  quam  veteris,  ut  patct 
2.  Corinth.  3.:  sed  in  veteri  Testamento  non  solum  sacerdotes,  sed  etiani 
ministri  eorum  Levitate  sanctificabantur;  ergo  et  in  novo  Testamento  debent 
consecrari  per  ordinis  sacramentum  non  scium  sacerdotes,  sed  ministri  eo- 
rum ;  et  ita  oportet,  quod  sint  plures  ordines. 

Respondeo  dicendum,  quod  ordinum  multitudo  est  inducta  in  Ecclesia 
propter  tria  :  primo  quidem  propter  Dei  sapientiam  commendandam,  quae  in 
distinctione  rerum  ordinata  maxime  relucet,  tam  in  naturalibus,  quam  in  spi- 
ritualibus,  quod  significatur  in  hoc,  quod  regina  Saba  vìdens  ordinem  miuistran- 
tium  Salomoni,  non  habebat  ultra  spiritimi  (j.  Reg.  io.),  defìciens  in  admiratione 
sapientiae  illius  :  secando  ad  subveniendum  humanae  infirmitati  ;  quia  per  unum 
non  poterant  omnia,  quae  ad  divina  mysteria  pertinebant,  expleri  sine  ma- 
gno gravamine;  et  ideo  distinguuntur  ordines  diversi  ad  diversa  officia;  et 
hoc  patet  per  hoc  quod  Dominus  Numer.  11.  dedit  Moysi  septuaginta  senes 
in  adjutorium:  Lrtio,  ut  via  profìciendi  hominibus  amplior  detur,  dum  plures 
in  diversis  officiis  distribuuntur,  ut  omnes  sint  Dei  cooperatores,  quo  «  nihil 
est  divinius  »,  ut  Dionysius  dicit  (cap.  y  Eccl  Hierarch.  circ.  med.). 

Ad  primum  ergo  dicendum,  quod  alia  sacramenta  dantur  ad  effectus  ali- 
quos  percipiendos:  sed  hoc  sacramentum  datur  principaliter  ad  actus  aliquos 
agendos;  et  ideo  secundum  diversitatem  actuum  oportet  quod  ordinis  sacra- 
mentum distinguatur,  sicut  potentiae  distinguuntur  per  actus. 

Ad  secundum  dicendum,  quod  divisio  ordinis  non  est  totius  integralis  in 
suas  partes,  neque  totius  universalis,  sed  totius  potestativi;  cujus  haec  est 
natura,  quod  totum  secundum  completam  rationem  est  in  uno,  in  aliis  autem 
est  aliqua  participatio  ipsius:  et  ita  est  hic;  tota  enim  plenitudo  sacramenti 
hujus  est  in  uno  ordine,  scilicet  sacerdotio,  sed  in  aliis  est  quaedam  partici- 
patio ordinis.  Et  hoc  significatum  est  in  hoc  quod  Dominus  dixit  (Num.  11.) 
Moysi:  Auferam  de  spirito  tuo,  tradamque  cis,  ut  sustineant  tecum  onus  populi  ;  et 
ideo  omnes  ordines  sunt  unum  sacramentum. 

Ad  tertium  dicendum,  quod  in  regno  quamvis  tota  potestatis  plenitudo  re- 
sideat  penes  regem,  non  tamen  excluduntur  ministrorum  potestates,  quae  sunt 
participationes  quaedam  regiae  potestatis  :  et  similiter  est  in  ordine.  In  ari- 
stocratia  autem  apud  nullum  residet  plenitudo  potestatis,  sed  apud  omnes. 

ARTICULUS   II.  151 

UTRUM    SINT    SEPTEM    ORDINES. 

Ad  secundum  sic  proceditur.  Videtur,  quod  non  sint  septem  ordines: 
ordines  enim  Ecclesiae  ordinantur  ad  actus  hierarchicos,  sed  tres tantum  sunt 
actus  hierarchici,  scilicet  purgare,  illuminare,  etperficere,  secundum  quos  Dio- 
nysius distinguit  tres  ordines  in  cap.  5.  Eccl.  Hierar.  (inter  princ.  et  med.); 
ergo  non  sunt  septem. 

2.  Praeterea.  Omnia  sacramenta  habent  efficaciam,  et  auctoritatem  ex 
institutione  Christi,  vel  saltem  apostolorum  ejus:  sed  in  doctrina  Christi, 
et  apostolorum  non  fit  mentio  nisi  de  presbyteris,  et  diaconis;  ergo  videtur, 
quod  non  sint  alii  ordines. 

3.  Praeterea.  Per  sacramentum  ordinis  constituitur  aliquis  dispensator 
aliorum  sacramentorum:  sed  alia  sacramenta  non  sunt  nisi  sex;  ergo  debent 
esse  tantum  sex  ordines. 

4.  Sed  contra.  Videtur,  quod  debeant  esse  plures,  quia  quanto  aliqua  virtus 
est  altior,  tanto  est  minus  multiplicabilis  :  sed  potestas  hierarchica  est  altiori 
modo  in  angelis,  quam  in  nobis,  ut  Dionysius  dicit  (cap.  1.  Eccles.  Hierarch. 
circ.  mei.);  cum  ergo  in  hierarchia  angelica  sint  novem  ordines,  totidem  de- 
berent  esse  in  Ecclesia,  vel  plures. 

5.  Praeterea.  Prophetia  psalmorum  est  nobilior  inter  omnes  prophetias  : 
sed  ad  pronuntiandum  in  Ecclesia  alias  prophetias  est  unus  ordo,  scilicet  lecto- 
rum;  ergo  et  ad  pronuntiandum  psalmos  deberet  esse  alius  ordo  ;  et  praecipue 
cum  in  Decr.  (Dist.  21.  cap.  :  Cleros)  psalmista  secundus  ab  ostiario  inter  or- 
dines ponatur. 

Respondeo  dicendum,  quod  quidam  sufficientiam  ordinum  assumunt  per 
quandam  adaptationem  ad  gratias  gratis  datas,  de  quibus  habetur  1.  Corinth.  12. 
Dicunt  enim,  quod  sermo  sapientiae  competit  episcopo,  quia  ipse  aliorum  or- 
dinator  est;  quod  ad  sapientiam  pertinet:  sermo  scientiae  sacerdoti,  quia  debet 
habere  clavem  scientiae:  fides  diacono,  qui  praedicat  Evangelium:  opera  vir- 
tutum  subdiacono,  qui  se  ad  opera  perfectionis  extendit  per  votum  continen- 
tiae:  interpretatio  sermonum  acolytho;  quod  significatur  in  lumine  quod  defert: 
gratia  sanitatum  exorcistae:  genera  linguarum  psalmistae:  prophetia  lectori: 
discretio  spirituum  ostiario,  qui  quosdam  repellit,  et  quosdam  admittit.  Sed  hoc 
nihil-est,  quia  gratiae  gratis  datae  non  dantur  eidem,  sicut  ordines  dantur 
eidem;  dicitur  enim  1.  Corinth.  12.:  Divisiones  grati arum  sunt  ;  et  iterum  po- 
nuntur  quaedam,  quae  ordines  non  sunt,  scilicet  episcopatus,  et  psalmistatus. 
Et  ideo  alii  assignant  secundum  quandam  assimilationem  ad  coelestem  hierar- 
chiam,  in  qua  ordines  distinguuntur  secundum  purgationem,  illuminationem,  et 
perfectionem.  Dicunt  enim,  quod  ostiarius  purgai  exterius,  segregando  bonos  a 
malis  etiam  corporaliter;  interius  vero  acolythus,  quia  per  lumen,  quod  portat, 
significat  se  interiores  tenebras  pellere;  et  utroque  modo  exorcista,  quia  dia- 
bolum,  quem  expellit,  utroque  modo  perturbat;  sed  illuminatio,  quae  fit  per 
doctrinam,  quantum  ad  doctrinam  propheticam  fit  per  lectores;  quantum  ad 
apostolicam  fit  per  subdiaconos;  quantum  ad  evangelicam  per  diaconos  fit: 
sed  perfectio  communis,  utpote  quae  est  poenitentiae,  et  baptismi,  et  hujus- 
modi,  fit  per  sacerdotem,  excellens  vero  per  episcopum,  ut  consecratio  sa- 
cerdotum,  et  virginum;  sed  excellentissima  per  summum  pontificem,  in  quo 
est  plenitudo  auctoritatis.  Sed  hoc  nihil  est;  tum  quia  ordines  coelestis  hierar- 
chiae  non  distinguuntur  per  praedictas  actiones  hierarchicas,  cum  quaelibet 
cuilibet  ordinum  convenit  ;  tum  quia,  secundum  Dionys.  (cap. 5.  Eccles.  Hierarch. 
ante  med.),  solis  episcopis  convenit  perficere,  illuminare  autem  sacerdotibus, 
purgare  autem  minìstris  omnibus.  Et  ideo  ahi  appropriant  ordines  septem  do- 
nis;  ut  sacerdotio  respondeat  donum  sapientiae,  quae  nos  pane  vitae,  et  in- 
tellectus  cibat,  sicut  sacerdos  nos  pane  coelesti  reficit;  sed  timor  ostiario,  quia 
nos  separat  a  malis  ;  et  sic  intermedii  ordines  respondent  mediis  donis.  Sed 
hoc  iterum  nihil  est,  quia  in  quolibet  ordinum  septiformis  gratia  datur.  Et 
ideo  aliter  dicendum,  quod  ordinis  sacramentum  ad  sacramentum  Euchari- 
stiae  ordinatur,  quod  est  «  sacramentum  sacramentorum  »,  ut  Dionysius  dicit 
(cap.  3.  Eccles.  Hierarch.  in  princ);  sicut  enim  templum,  et  altare,  et  vasa,  et 
vestes,  ita  et  ministri,  qui  ad  Eucharistiam  ordinantur,  consecratione  indigent: 
et  haec  consecratio  est  ordinis  sacramentum.  Et  ideo  distinctio  ordinum  est 
accipienda  secundum  relationem  ad  Eucharistiam,  quia  potestas  ordinis  aut 
est  ad  consecrationem  ipsius  Eucharistiae,  aut  ad  aliquod  ministerium  ordi- 
natum  ad  hoc  sacramentum  Eucharistiae.  Si  primo  modo,  sic  est  ordo  sacer- 

dotum,  et  ideo  cum  ordinantur,  accipiunt  calicem  cura  vino,  et  patenam  cura 
pane,  accipientes  potestatem  confìciendi  corpus,  et  sanguinem  Christi.  Coo- 
perano autem  ministrorum  est  vel  in  ordine  ad  ipsum  sacramentum,  vel  in 
ordine  ad  suscipientes.  Si  primo  modo,  sic  est  tripliciter  :  primo  enim  est  mi- 
nisterium,  quo  minister  cooperatur  sacerdoti  in  ipso  sacramento  quantum  ad 
dispensationem,  sed  non  quantum  ad  consecrationem,  quam  solus  sacerdos 
facit;  et  hoc  pertinet  addiaconum;  unde  in  litera  (4.  Dist.  24.)  dicitur,  quod 
ad  diaconum  pertinet  ministrare  sacerdotibus  in  omnibus,  quae  aguntur  in 
sacramentis  Christi;  unde  et  ipse  Christi  sanguinem  dispensati  sedendo  est 
ministerium  ordinatum  ad  materiam  sacramenti  ordinandam  in  sacris  vasis 
ipsius  sacramenti;  et  hoc  pertinet  ad  subdiaconos  ;  unde  dicitur  in  litera  (ibid.), 
quod  vasa  corporis,  et  sanguinis  Domini  portant,  et  oblationem  in  altari 
ponunt;  et  ideo  accipiunt  calicem  de  manu  episcopi,  sed  vacuum,  cum  ordi- 
nantur: tcrlio  est  ministerium  ordinatum  ad  praesentandum  materiam  sacra- 
menti; et  hoc  competit  acolytho;  ipse  enim,  ut  in  litera  (ibid.)  dicitur,  urceo- 
lum  cum  vino,  et  aqua  praeparat,  unde  accipit  urceolum  vacuum.  Sed  ministe- 
rium ad  praeparationem  recipientium  ordinatum  non  potest  esse  nisi  super 
immundos,  quia  qui  mundi  sunt,  jam  sunt  ad  sacramenta  percipienda  idonei. 
Triplex  autem  est  genus  immundorum,  secundum  Dionysium  (loc.  sup.  cit.)  : 
quidam  enim  sunt  omnino  infideles  credere  nolentes  ;  et  hi  totaliter  etiarn  a 
visione  divinorum,  et  a  coetu  fìdelium  arcendi  sunt;  et  hoc  pertinet  ad  ostia- 
rios:  quidam  autem  sunt  volentes  credere,  sed  nondum  instructi,  scilicet  ca- 
techumeni;  et  ad  horum  instructionem  ordinatur  ordo  lectorum,  et  ideo  prima 
rudimenta  doctrinae  fidei,  scilicet  vetus  Testamentum  eis  legendum  commit- 
titur:  quidam  vero  sunt  fideles,  et  instructi,  sed  impedimentum  habentes  ex 
daemonis  potestate,  scilicet  energumeni  ;  et  ad  hoc  ministerium  est  ordo  exor- 
cistarum:  et  sic  patet  ratio,  et  numeri,  et  gradus  ordinimi. 

Ad  primum  ergo  dicendum,  quod  Dionysius  loquitur  de  ordinibus,  non 
secundum  quod  sunt  sacramenta,  sed  secundum  quod  ad  hierarchicas  actiones 
ordinantur  ;  et  ideo  secundum  actiones  illas  tres  ordines  distinguit:  quorum  prì- 
mus  habet  omnes  tres,  scilicet  episcopus  :  secundus  habet  duas,  scilicet  sacerdos  : 
sed  tertius  habet  unam,  scilicet  purgare,  scilicet  ipse  diaconus,  qui  minister 
dicitur  ;  et  sub  hoc  omnes  inferiores  ordines  comprehenduntur.  Sed  ordines 
habent  quod  sint  sacramenta  ex  relatione  ad  maximum  sacramentorum,  et 
ideo  secundum  hoc  debet  numerus  ordinum  accipi. 

Ad  secundum  dicendum,  quod  in  primitiva  Ecclesia  propter  paucitatem 
ministrorum  omnia  inferiora  ministeria  diaconis  committebantur,  ut  patet 
per  Dionysium  cap.  3.  Ecclesiasticae  Hierarchiae  (aliquant.  aprine.)  ubi  dicit: 
«  Ministrorum  alii  stant  ad  portas  templi  clausas;  ahi  aliud  proprii  ordinis  ope- 
rantur:  alii  autem  sacerdotibus  proponunt  super  altare  sacrum  panem,  et  be- 
nedictionis  calicem  »  ;  nihilominus  erant  omnes  praedictae  potestates,  sed 
implicite,  in  una  diaconi  potestate  :  sed  postea  ampliatus  est  cultus  divinus, 
et  Ecclesia,  quod  implicite  habet  in  uno  ordine,  explicite  tradidit  in  diversis  ; 
et  secundum  hoc  dicit  Magister  in  litera  (loc.  sup.  cit.)  quod  Ecclesia  alios 
ordines  sibi  instituit. 

Ad  tertium  dicendum,  quod  ordines  ordinantur  principaliter  ad  sacra- 
mentum Eucharistiae,  ad  alia  autem  per  consequens:  quia  etiam  alia  sacra- 
menta ab  eo,  quod  in  hoc  sacramento  continetur,  derivantur  ;  unde  non 
oportet,  quod  distinguantur  ordines  secundum  sacramenta. 

Ad  quartum  dicendum,  quod  angeli  differunt  specie;  et  propter  hoc  in 

eis  potest  esse  modus  diversus  accipiendi  divina;  ideo  etiam  diversae  hi  e- 
rarchiae  in  eis  distinguuntur  :  sed  in  hominibus  tantum  est  una  hierarchia, 
propter  unum  modum  accipiendi  divina,  qui  consequitur  humanam  speciem, 
scilicet  per  similitudines  rerum  sensibilium:  et  ideo  distinctio  ordinum  in 
angelis  non  potest  esse  per  comparationem  ad  aliquod  sacramentum,  sicut 
est  apud  nos,  sed  solum  per  comparationem  ad  hierarchicas  actiones,  quas 
in  inferiores  exercet  quilibet  ordo  in  eis:  et  secundum  hoc  nostri  ordines  eis 
respondent,  quia  in  nostra  hierarchia  sunt  tre*  ordines  secundum  tres  hie- 
rarchicas actiones  distincti,  sicut  in  qualibet  hierarchia  una  angelorum. 

Ad  quintum  dicendum,  quod  psalmistatus  non  est  ordo,  sed  officium 
ordini  annexum;  quia  enim  psalmi  cum  cantu  pronunciantur,  ideo  dicitur 
psalmista,  cantor  :  cantor  autem  non  est  nomen  ordinis  specialis,  tum  quia  can- 
tare pertinet  ad  totum  chorum,  tum  quia  non  habet  aliquam  specialem  rela- 
tionem  ad  Eucharistiae  sacramentum  :  quia  tamen  officium  quoddam  est,  inter 
ordines  largo  modo  acceptos  aliquando  computatur. 


ARTICULUS  III.  152 

UTRUM  ORDINES    DEBEANT  DISTINGUI  PER  SACROS,  ET  NON  SACROS. 

Ad  tertium  sic  proceditur.  Viderur,  quod  ordines  non  debeant  distingui 
per  sacros,  et  non  sacros:  omnes  enim  ordines  sacramenta  quaedam  sunt: 
sed  omnia  sacramenta  sunt  sacra;  ergo  omnes  ordines  sunt  sacri. 

2.  Praeterea.  Secundum  ordines  Ecclesiae  non  deputatur  ab'quis  nisi  ad 
divina  officia:  sed  omnia  talia  sunt  sacra;  ergo  et  omnes  ordines  sunt  sacri. 

Sed  contra  est,  quod  ordines  sacri  impediunt  matrimonium  contrah-jn- 
dum,  et  dirimunt  jam  contractum:  sed  quatuor  inferiores  ordines  non  impe- 
diunt contrahendum,  nec  dirimunt  contractum;  ergo  non  sunt  sacri  ordines. 

Respondeo  dicendum,  quod  ordo  sacer  dicitur  dupliciter:  uno  modo  se- 
cundum se;  et  sic  quilibet  ordo  est  sacer,  cum  sit  sacramentum  quoddam: 
ilio  modo  ratione  materiae,  circa  quam  habet  aliquem  actum;  et  sic  ordo 
sacer  dicitur,  qui  habet  aliquem  actum  circa  rem  aliquam  consecratam.  Et 
sic  sunt  tres  tantum  ordines  sacri,  scilicet  sacer dotium,  et  diaconatus,  qui  ha- 
òent  actum  circa  corpus  Christi,  et  sanguinem  consecratum,  et  subdiaconatus, 
qui  habet  actum  circa  vasa  consecrata;  et  ideo  eis  etiam  continentia  indici- 
tur,  ut  sancti  et  mundi  sint,  qui  sancta  tractant. 

Et  per  hoc  patet  solutio  ad  objecta. 

ARTICULUS  IV. 

UTRUM  ACTUS    ORDINUM    CONVENIENTER  IN    LITERA  ASSIGNENTUR. 

(S.  Thom.  4.  Dist.  24.  q.  2.  art.  2.). 

Ad  qtjartum  sic  proceditur.  Videtur,  quod  actus  ordinum  inconvenienter 
in  litera  assignentur  (4.  Dist.  24.),  quia  per  absolutionem  praeparatur  aliquis 
ad  corpus  Christi  sumendum:  sed  praeparatio  suscipientium  sacramentum 
pertinet  ad  inferiores  ordines;  ergo  inconvenienter  absolutio  apeccatis  inter 
actus  ponitur  sacerdotis. 

2.  Praeterea.  Homo  per  baptismum  est  immediate  Deo  configurati^, 
cliaracterem  configurantem  suscipiens:  sed  orare,  et  offerre  oblationes  sunt 
actus  immediate  ad  Deum  ordinati  ;  ergo  quilibet  baptizatus  potest  hos  actus 
facere,  et  non  soli  sacerdotes. 

3.  Praeterea.  Diversorum  ordinum  diversi  sunt  actus:  sed  oblationes 
in  altari  ponere,  et  epistolam  legere  ad  subdiaconum  pertinet:  crucem  ctiam 
ferunt  subdiaconi  coram  papa;  ergo  hi  non  debent  poni  actus  diaconi. 

4.  Praeterea.  Eadem  veritas  continetur  in  veteri,  et  novo  Testamento: 
sed  legere  vetus  Testamentum  est  lectorum  ;  ergo  eadem  ratione  et  legere 
novum,  et  non  diaconorum. 

5.  Praeterea.  Apostoli  nihil  aliud  praedicaverunt,  quani  Evangelium 
Christi,  ut  patet  Rom.  1.:  sed  doctrina  apostolorum  committitur  subdiaconis 
enuntianda  ;  ergo  et  doctrina  Evangelii. 

6.  Praeterea.  Secundum  Dionysium  (cap.  5.  Eccles.  Hierarch.  ante  med.), 
quod  est  superioris  ordinis,  non  debet  inferiori  convenire  :  sed  ministrare  cum 
urccolo  est  actus  subdiaconorum;  ergo  non  debet  acolythis  attribuì. 

7.  Praeterea.  Actus  spirituales  debent  corporalibus  praeeminere  :  sed  aco- 
lythus  non  habet  nisi  actum  corporalem;  ergo  exorcista  non  habet  actum 
spiritualem  pellendi  daemones,  cum  sit  interior. 

8.  Praeterea.  Quae  magis  conveniunt,  juxtase  ponenda  sunt:  sed  legere 
vetus  Testamentum  maxime  debet  convenire  cum  lectione  novi  Testamenti, 
quae  competit  superioribus  ministris;  ergo  legere  vetus  Testamentum  non 
debet  poni  actus  lectoris,  sed  magis  acolythi;  et  praecipue  cum  lumen  corpo- 
rale, quod  acolythi  deferunt,  significet  lumen  spiritualis  doctrinae. 

9.  Praeterea.  In  quolibet  actu  ordinis  specialis  [al.  spiritualis]  debet  esse 
aliqua  vis  spiritualis  [al.  specialis]  quam  habeant  ordinati  prae  aliis:  sed  in 
apertione,  et  clausione  ostiorum  non  habent  aliam  potestatem  ostiarii,  quam 
aliihomines;  ergo  hoc  non  debet  poni  actus  ipsorum. 

Respondeo  dicendum,  quod,  cum  consecratio,  quae  fit  in  ordinis  sacra- 
mento, ordinetur  ad  sacramentum  Eucharistiae,  ut  dictum  est  (art.  praec. 
et  art.  2.  ini],  q.  ad  3.),  ille  est  principalis  actus  uniuscujusque  ordinis,  secun- 
dum quem  magis  proxime  ordinatur  ad  Eucharistiae  sacramentum.  Et  secun- 
dum hoc  etiam  unus  ordo  est  alio  eminentior,  secundum  quod  unus  actus 
magis  de  proximo  ad  praedictum  sacramentum  ordinatur.  Sed  quia  ad  Eu- 
charistiae sacramentum,  quasi  dignissimum,  multa  ordinantur,  ideo  non  est 
inconveniens,  ut  praeter  principalem  actum,  etiam  multos  actus  unus  órdo 
habeat,  et  tanto  plures,  quanto  est  eminentior,  quia  virtus,  quanto  est  supe- 
rior,  tanto  ad  plura  se  extendit. 

Ad  primum  ergo  dicendum,  quod  duplex  est  praeparatio  suscipientium 
sacramentum:  quaedam  remota;  et  haec  per  ministros  efficitur:  quaedam  pro- 
xima,  qua  statim  efficiuntur  idonei  ad  sacramentorum  dispensationem  [al.  su- 
sceptionem]  ;  et  haec  pertinet  ad  sacerdotes,  quia  etiam  in  naturalibus  ab 
eodem  agente  fit  materia  in  ultima  disposinone  ad  formam,  et  recipit  formam  ; 
et  quia  in  proxima  dispositione  ad  Eucharistiam  fit  aliquis  per  hoc,  quod  a 
peccatis  purgatur,  ideo  omnium  sacramentorum,  quae  sunt  instituta  principa- 
liter  ad  purgationem  peccatorum,  est  minister  proprius  sacerdos,  scilicet 
baptismi,  poenitentiae,  et  extremae  unctionis. 

Ad  secundum  dicendum  quod  actus  aliqui  immediate  ad  Deum  ordinan- 
tur dupliciter  :  uno  modo  ex  parte  unius  personae  tantum,  sicut  facere  orationes 
sinpulares,  et  vovere,  et  hujusmodi  ;  et  talis  actus  competit  cuilibet  baptizato  • 

alio  modo  ex  parte  totius  Ecclesiae  ;  et  sic  solus  sacerdos  habet  actus  imme- 
diate ad  Deum  ordinatos,  quia  ipse  solus  potest  gerere  personam  totius  Ec- 
clesiae, qui  consecrat  Eucharistiam,  quae  est  sacramentum  universalis  Ec- 
clesiae. 

Ad  tertium  dicendum,  quod  oblationes  a  populo  oblatae  per  sacerdotem 
offeruntur;  et  ideo  duplex  ministerium  circa  oblationes  est  necessarium  :  unum 
ex  parte  populi;  et  hoc  est  subdiaconi,  qui  accipit  oblationes  a  populo,  et 
altari  imponit,  vel  offert  diacono:  aliud  ex  parte  sacerdotis;  et  hoc  diaconi 
est,  qui  oblationes  ministrat  ipsi  sacerdoti:  et  in  hoc  est  actus  principalis 
utriusque  ordinis  ;  et  propter  hoc  ordo  diaconi  est  superior.  Legere  autem 
epistolam  non  est  diaconi,  nisi  secundum  quod  actus  inferiorum  ordinum 
superioribus  attribuuntur:  similiter  etiam  crucem  ferre;  et  hoc  secundum 
consuetudinem  aliquarum  Ecclesiarum  ;  quia  in  actibus  secundariis  non  est 
inconveniens  diversas  consuetudines  esse. 

Ad  qtjartum  dicendum,  quod  doctrina  est  remota  praeparatio  ad  sacra- 
mentum suscipiendum  ;  et  ideo  pronuntiatio  doctrinae  ministris  committitur  : 
sed  doctrina  veteris  Testamenti  adhuc  estmagis  remota,  quam  doctrina  novi, 
quia  non  instruit  de  hoc  sacramento  nisi  in  figuris;  et  ideo  novum  Testa- 
mentum  superioribus  ministris  pronuntiandum  committitur;  vetus  autem  in- 
ferioribus.  Doctrina  etiam  novi  Testamenti  perfectior  est,  quam  Dominus  per 
seipsum  tradidit,  quam  ipsius  manifestano  per  apostolos  ;  et  ideo  Evange- 
lium  diaconis,  epistola  subdjaconis  committitur. 

Et  per  hoc  patet  solutio  ad  quintum. 

Ad  sextum dicendum,  quod  acolythi  habent  actum  super  urceolum  tantum, 
non  supra  ea  quae  in  urceolo  continentur  :  sed  subdiaconus  habet  actum  super 
contentis  in  urceolo,  quia  utitur  aqua,  et  vino  ad  ponendum  in  calice,  et 
aquam  iterum  manibus  sacerdotis  praebet:  et  diaconus,  sicut  et  subdiaconus, 
solum  actum  habet  super  calicem,  non  super  contenta,  sed  sacerdos  super 
contenta  ;  et  ideo  sicut  subdiaconus  in  sui  ordinatione  accipit  calicem  vacuum, 
sacerdos  plenum;  ita  acolythus  urceolum  vacuum,  sed  subdiaconus  plenum: 
et  sic  est  quaedam  connexio  in  ordinibus. 

Ad  septimum  dicendum,  quod  corporales  actus  acolythi  magis  de  proximo 
ordinantur  ad  actum  sacrorum  ordinum,  quam  exorcistae  actus,  quamvis  sit 
aliquo  modo  spiritualis;  quia  acolythi  habent  ministerium  super  vasa,  in  quibus 
materia  sacramenti  continetur,  quantum  ad  vinum,  quod  vase  continente 
indiget  propter  sui  humiditatem  :  et  ideo  inter  omnes  ordines  minores  ordo 
acolythorum  superior  est. 

Ad  octavum  dicendum,  quod  actus  acolythorum  se  habet  propinquius  ad 
actus  principales  superiorum  ministrorum,  quam  actus  aliorum  minorum 
ordinum,  ut  per  se  patet;  et  similiter  etiam  quantum  ad  actus  secundarios, 
quibus  populum  per  doctrinamdisponunt:  quia  acolythus  doctrinam  novi  Te- 
stamenti visibiliter  fìgurat,  lumen  portans;  sed  lector  recitando  figuras  alias: 
ideo  acolythus  est  superior.  Similiter  etiam  exorcista,  quia  sicut  se  habet  actus 
lectoris  ad  actum  secundarium  diaconi,  et  subdiaconi,  ita  se  habet  actus 
exorcistae  ad  secundarium  actum  sacerdotis,  scilicet  ligare,  et  absolvere,  per 
qnem  totaliter  homo  a  servitute  diaboli  liberatur.  Et  in  hoc  patet  ordinatis- 
simus  ordinis  progressus,  quia  sacerdoti  quantum  ad  actum  ejus  principalem, 
scilicet  consecrare  corpus Christi,  cooperantur  tantum  tres superiores  ordines; 
sed  quantum  ad  actum  ejus  secundarium,  qui  est  absolvere,  et  ligare,  coope- 
rantur superiores,  et  inferiores. 

Ad  nonum  dicendum,  quod  quidam  dicunt,  quod  in  susceptione  ordinis 
ostiario  datur  quaedam  vis  divina,  ut  arcere  possit  alios  ab  introitu  templi, 
sicut  in  Christo  fuit,  quando  ejecit  vendentes  de  tempio:  sed  hoc  magis  per- 
tinet  ad  gratiam  gratis  datam,  quam  ad  gratiam  sacramenti.  Et  ideo  dicendum, 
quod  suscipit  potestatem,  ut  ex  officio  hoc  agere  possit;  quamvis  etiam  ab 
aliis  fieri  possit,  sed  non  ex  officio.  Et  ita  est  in  omnibus  actibus  minorum 
ordinum,  quod  possint  per  alios  licite  fieri,  quamvis  illi  ad  hoc  non  habeant 
aliquod  officium;  sicut  etiam  in  domo  non  consecrata  potest  dici  missa, 
quamvis  consecratio  Ecclesiae  ad  hoc  ordinetur,  ut  in  ea  missa  dicatur. 

ARTICULUS  V.  154 

UTRUM    SACERDOTI    CHARACTER    IMPRIMATUR 
IN    IPSA    CALICIS    PORRECTIONE. 

(S.   Thom.  ubi  sup.  art.  3.  q.  un.). 

Ad  quintum  sic  proceditur.  Videtur,  quod  sacerdoti  character  non  im- 
primatur in  ipsa  calicis  porrectione,  quia  consecratio  sacerdotis  fit  cum  qua- 
dam  unctione,  sicut  et  confirmatio:  sed  in  confirmatione  in  ipsa  unctione 
imprimitur  character;  ergo  etiam  in  sacerdotio,  et  non  in  calicis  porrectione. 

2.  Praeterea.  Dominus  dedit  discipulis  sacerdotalem  potestatem,  quando 
dixit:  AccipiU  Spiritimi  Sanctum:  quorum  rcmiseritis  peccata,  etc.  Joan.  20.: 
sed  Spiritus  Sanctus  datur  per  manus  impositionem;  ergo  et  in  ipsa  manus 
impositione  imprimitur  character  ordinis. 

3.  Praeterea.  Sicut  consecrantur  ministri,  ita  et  vestes  ministrorum; 
sed  vestes  sola  benedictio  consecrat;  ergo  et  in  ipsa  benedictione  episcopi 
consecratio  sacerdotis  efficitur. 

4.  Praeterea.  Sicut  sacerdoti  datur  calix,  ita  et  vestis  sacerdotalis  ;  ergo 
si  in  datione  calicis  imprimitur  character,  eadem  ratione  et  in  datione  ca- 
sulae:  et  sic  sacerdos  haberet  duos  characteres;  quod  falsum  est. 

5.  Praeterea.  Ordo  diaconi  conformior  est  ordini  sacerdotis,  quam  ordo 
subdiaconi  :  sed  si  character  imprimeretur  sacerdoti  in  ipsa  calicis  porre- 
ctione, subdiaconus  esset  conformior  sacerdoti,  quam  diaconus;  quia  subdia- 
conus  characterem  recipit  in  ipsa  calicis  porrectione,  non  autem  diaconus; 
ergo  character  sacerdotalis  non  imprimitur  in  ipsa  calicis  porrectione. 

6.  Praeterea.  Acolythorum  ordo  magis  appropinquat  ad  actum  sacerdotis, 
per  hoc  quod  habet  actum  super  urceolum,  quam  per  hoc  quod  habet  actum 
super  candelabrum:  sed  magis  imprimitur  character  in  acolythis,  quando  ac- 
cipiunt  candelabrum,  quam  quando  accipiunt  urceolum,  quia  nomen  acolythi 
cerei  portationem  signifìcat;  ergo  in  sacerdote  non  imprimitur  character, 
quando  calicem  accipit. 

Sed  contra.  Principalis  actus  ordinis  sacerdotis  est  consecrare  corpus 
Christi  :  sed  ad  hoc  datur  illi  potestas  in  calicis  porrectione;  ergo  tunc  im- 
primitur character. 

Respondeo  dicendum,  quod,  sicut  dictum  est  (art.  praec.  ad  1.),  ejusdem 
est  formam  aliquam  inducere,  et  materiam  de  proximo  praeparare  ad  for- 
matti; unde  episcopus  in  collatione  ordinum  duo  facit:  praeparat  enim  ordi- 
nandos  ad  ordinis  susceptionem:  et  ordinis  potestatem  tradit.  Praeparat  qui- 
dem,  et  instruendo  eos  de  proprio  officio,  et  aliquid  circa  eos  operando,  ut 

idonei  sint  ad  potestatem  accipiendam  ;  quae  quidem  praeparatio  in  tribus 
consistit,  scilicet  benedictione,  marni:  impositione,  et  unctione.  Per  benedictionem 
divinis  obsequiis  mancipantur,  et  ideo  benedictio  omnibus  datur  ;  sed  per 
manus  impositionem  datur  plenitudo  gratiae,  per  quam  ad  magna  officia 
sunt  idonei  :  et  ideò  solis  diaconis,  et  sacerdotibus  fit  manus  impositio,  quia 
eis  competit  dispensatio  sacramentorum  ;  quamvis  uni  sicut  principali,  et  al- 
teri sicut  ministro:  sed  unctione  ad  aliquod  sacramentum  tractandum  con- 
secrantur,  et  ideo  unctio  solis  sacerdotibus  fit,  qui  propriis  manibus  corpus 
Christi  tangunt  ;  sicut  etiam  calix  inungitur,  qui  continet  sanguinem,  et  pa- 
tena, quae  continet  corpus.  Sed  potestatis  collatio  fit  per  hoc,  quod  datur  eis 
aliquid,  quod  ad  proprium  actum  pertinet;  et  quia  principalis  actus  sacerdotis 
est  consecrare  corpus,  et  sanguinem  Christi,  ideo  in  ipsa  datione  calicis  sub 
forma  verborum  determinata  character  sacerdotalis  imprimitur. 

Ad  primum  ergo  dicendum,  quod  in  confirmatione  non  datur  officium 
operandi  super  aliquam  materiam  exteriorem,  et  ideo  character  ibi  non  im- 
primitur in  aliqua  exhibitione  alicujus  rei,  sed  in  sola  manus  impositione,  et 
unctione:  sed  in  ordine  sacerdotali  aliter  est;  et  ideo  non  est  simile. 

Ad  secundum  dicendum,  quod  Dominus  discipulis  dedit  potestatem  sa- 
cerdotalem,  quantum  ad  principalem  actum,  ante  passionem  in  coena,  quando 
dixit:  Accipile,  et  manducate;  unde  subjunxit  :  Hoc  facile  in  meam  commemo- 
rationem  (Lue.  22.)  :  sed  post  resurrectionem  dedit  eis  potestatem  sacerdo- 
talem,  quantum  ad  actum  secundarium,  qui  est  ligare,  et  solvere. 

Ad  tertium  dicendum,  quod  in  vestibus  non  requiritur  alia  consecratio, 
nisi  quod  divino  cultui  mancipentur,  et  ideo  sufficit  eis  prò  consecratione 
benedictio  :  sed  aliter  est  de  ordinatis,  ut  ex  dictit  patet  (in  corp.  art.). 

Ad  quartum  dicendum,  quod  vestis  sacerdotalis  non  significat  potestatem 
sacerdoti  datam,  sed  idoneitatem,  quae  in  eo  requiritur  ad  actum  potestatis, 
exequendum  :  et  ideo  nec  sacerdoti,  nec  alicui  ahi  imprimitur  character  in 
alicujus  vestis  datione. 

Ad  quintum  dicendum,  quod  potestas  diaconi  est  media  inter  potestatem 
subdiaconi,  et  sacerdotis:  sacerdos  enim  directe  habet  potestatem  super  cor- 
pus Christi,  subdiaconus  autem  super  vasa  tantum;  sed  diaconus  super  corpus 
Christi  in  vase  contentum.  Unde  ejus  non  est  tangere  corpus  Christi,  sed 
portare  corpus  in  patena,  et  dispensare  sanguinem  cura  calice;  et  ideo  ejus 
potestas  ad  actum  principalem  non  potuit  exprimi  nec  per  dationem  vasis 
tantum,  nec  per  dationem  materiae  ;  sed  exprimitur  potestas  ejus  ad  actum 
secundarium  tantum,  in  hoc  quod  datur  ei  liber  Evangeliorum:  et  in  hac 
potestate  intelligitur  alia,  et  ideo  in  ipsa  libri  datione  imprimitur  character. 
Ad  sextum  dicendum,  quod  principalior  actus  acolythi  est  quo  ministrat 
in  urceolo,  quam  quo  ministrat  in  candelabro  ;  quamvis  denominetur  ab  actu 
secundario,  propter  hoc  quod  estmagis  notus,  et  magis  proprius  ei;  et  ideo 
in  datione  urceoli  imprimitur  acolytho  character,  virtute  verborum  ab  epi- 
scopo prolatorum. 

QUAESTIO   XXXVIII. 

DECONFERENTIBUS    HOC     SACRAMENTUM, 
IN  DUOS  ARTICULOS  DIVISA. 

Deinde  considerandum  est  de  conferentibus  hoc  sacramentum. 

Circa  quod  quaeruntur  duo. 

Primo.  Utrum  solus  episcopus  possit  hoc  sacramentum  conferrc. 
Secundo.  Utrum  haereticus,  vel  quicumque   alius  ab   Ecclesia  praccisus 
possit  hoc  sacramentum  conferre. 

ARTICULUS  I.  i55 

UTRUM  TANTUM  EPISCOPUS   ORDINIS  SACRAMENTUM  CONFERAT. 


(S.  Thom.  4.  Dist.  25.  q.  1.  art.  1.). 


Ad  primum  sic  proceditur.  Videtur,  quod  non  tantum  episcopus  ordinis 
sacramentum  conferat,  quia  manus  impositio  ad  consecrationem  aliquid  fa- 
cit:  sed  sacerdotibus,  qui  ordinantur,  non  solum  episcopus  manus  imponit, 
sed  etiam  sacerdotes  adstantes  ;  ergo  non  solum  episcopus  confert  ordinis 
sacramentum. 

2.  Praeterea.  Tunc  unicuique  datur  potestas  ordinis,  quando  id  ei  exhi- 
betur,  quod  ad  actum  sui  ordinis  pertinet:  sed  subdiaconis  datur  urceolus 
cum  aqua,  mantili,  et  manutergio  ab  archidiacono  :  similiter  acolythis  cande- 
labrum  cum  cereo,  et  urceolus  vacuus;  ergo  non  solus  episcopus  confert 
ordinis  sacramentum. 

3.  Praeterea.  Illa  quae  sunt  ordinis,  non  possunt  alicui  committi,  qui 
non  habet  ordinem  :  sed  conferre  ordines  minores  committitur  aliquibus,  qui 
non  sunt  episcopi,  sicut  presbyteris  cardinalibus;  ergo  conferre  ordines  non 
est  episcopalis  ordinis. 

4.  Praeterea.  Cuicumque  committitur  principale,  committitur  et  acces- 
sorium  :  sed  ordinis  sacramentum  ordinatur  ad  Eucharistiam,  sicut  accesso- 
rium  ad  principale  ;  cum  ergo  sacerdos  consecret  Eucharistiam,  ipse  etiam 
poterit  ordines  conferre. 

5.  Praeterea.  Plus  distat  sacerdos  a  diacono,  quam  episcopus  ab  epi- 
scopo :  sed  episcopus  potest  consecrare  episcopum  ;  ergo  et  sacerdos  potest 
promovere  diaconum. 

Sed  contra.  Nobiliori  modo  applicantur  ad  divinum  cultum  ministri 
per  ordines,  quam  vasa  sacra:  sed  consecratio  vasorum  pertinet  ad  solum 
episcopum  ;  ergo  multo  fortius  consecratio  ministrorum. 

Praeterea.  Sacramentum  ordinis  est  excellentius,  quam  confirmationis: 
sed  solus  episcopus  confirmat;  ergo  multo  magis  solus  confert  ordinis  sacra- 
mentum. 

S.  Thomae   Summa    Theoloiica.   Voi.   V.  XkJ 

Praeterea.  Virginesper  benedictionem  non  constituuntur  in  aliquo  gradu 
spiritualis  potestatis,  sicut  ordinati  constituuntur:  sed  virgines  benedicere 
est  solius  episcopi;  ergo  multo  magis  solus  ipse  potest  aliquos  ordinare. 

Respondeo  dicendum,  quod  potestas  episcopalis  habet  se  ad  potestatem 
ordinum  inferiorum,  sicut  politica,  quae  conjectat  bonum  comrnune,  ad  in- 
feriores  artes,  et  virtutes,  quae  conjectant  aliquod  bonum  speciale,  ut  ex 
dictis  patet  (q.  fi.  art.  i.  in  corp.  et  ad  }.).  Politica  autem  ponit,  ut  dicitur  in 
i.  Ethic.  (cap.  2.  a  princ),  legera  inferioribus,  scilicet  quis  quam  debeat  exer- 
cere,  et  quantum,  et  qualiter;  et  ideo  ad  episcopum  pertinet  in  omnibus  divi- 
nis  ministeriis  alios  collocare:  unde  ipse  solus  confirmat,  quia  confirmati  in 
quodam  officio  confitendi  lìdem  constituuntur,  et  ideo  Ipse  etiam  solus  vir- 
gines benedicit,  quae  hguram  gerunt  Ecclesiae  Christo  desponsatae,  cujus 
cura  ipsi  principaliter  committitur;  ipse  etiam  in  ministeriis  ordinum  ordi- 
nandos  consecrat;  et  vasa,  quibus  uti  debent,  eis  determinat  sua  consecra- 
tione;  sicut  et  officia  saecularia  in  civitatibus  distribuuntur  ab  ilio,  qui  habet 
excellentiorem  potestatem,  sicut  a  rege. 

Ad  primum  ergo  dicendum,  quod  in  impositione  manuum  non  datur  cha- 
racter  sacerdotalis  ordinis,  ut  ex  dictis  patet  (art.  praec.),sed  gratia,  secundum 
quam  ad  exequendum  ordinem  sint  idonei;  et  quia  indigent  amplissima  gratia, 
ideo  sacerdotes  manus  cum  episcopo  imponunt  eis,  qui  in  sacerdotes  promo- 
ventur,  sed  diaconis  solus  episcopus. 

Ad  secundum  dicendum,  quod  quia  archidiaconus  est  quasi  princeps  mi- 
nisteri!, ideo  omnia,  quae  ad  ministerium  pertinent,  ipse  tradit,  sicut  cereum, 
quo  acolythus  diacono  servit  ante  eum  ad  Evangelium,  ipsum  portando,  et 
urceolum,  quo  servit  subdiacono:  et  similiter  dat  subdiacono  ea,  quibus  su- 
perioribus  ordinibus  servit.  Sed  tamen  in  illis  non  consistit  principalis  actus 
subdiaconi,  sed  in  hoc  quod  cooperatur  circa  materiam  sacramenti;  et  ideo 
characterem  accipit  in  hoc  quod  datur  ei  calix  ab  episcopo:  sed  acolythus 
accipit  characterem  ex  verbis  episcopi  in  hoc,  quod  accipit  praedicta  ab  ar- 
chidiacono,  et  magis  in  aeceptione  urceoli,  quam  candelabri:  unde  non  se- 
quitur,  quod  archidiaconus  ordinem  conferat. 

Ad  tertium  dicendum,  quod  papa,  qui  habet  plenitudinem  potestatis 
pontificalis,  potest  committere  non  episcopo  ea,  quae  ad  episcopalem  digni- 
tatem  pertinent,  dummodo  illa  non  habeant  immediatam  relationem  ad  ve- 
runi corpus  Christi:  et  ideo  ex  ejus  commissione  aliquis  sacerdos  simplex 
potest  conferre  minores  ordines,  et  confirmare,  non  autem  aliquis  non  sacer- 
dos; nec  iterum  sacerdos  majores  ordines,  qui  habent  immediatam  relationem 
ad  corpus  Christi,  supra  quod  consecrandum  papa  non  habet  majorem  po- 
testatem, quam  simplex  sacerdos. 

Ad  quartum  dicendum,  quod  quamvis  sacramentum  Eucharistiae  sit 
maximum  sacramentum  in  se,  tamen  non  collocat  in  aliquo  officio,  sicut 
ordinis  sacramentum;  et  ideo  non  est  similis  ratio. 

Ad  quintum  dicendum,  quod  ad  communicandum  alteri  quod  quis  ha- 
bet, non  exigitur  solum  propinquitas,  sed  et  completio  potestatis;  et  quia 
sacerdos  non  habet  completam  potestatem  in  hierarchicis  officiis,  sicut  epi- 
scopus,  ideo  non  sequitur  quod  possit  diaconos  facere,  quamvis  ille  ordo  sic 
sibi  propinquus. 

ARTICULUS  IL  156 

UTRUM  HAERETICI,  ET   AB   ECCLESIA  PRAECISI 
POSSINT   ORDIXES   CONFERRE. 

(S.  Thom.  4.  Disi.  2;.  q.  1.  art.  2.  et  Mag.  Dist.  ead.). 

Ad  secundum  sic  procedimi-.  Videtur,  quod  haeretici,  et  ab  Ecclesia 
praecisi  non  possint  ordines  conferre:  majus  est  enim  conferre  ordines,  quarti 
aliquem  absolvere,  vel  ligare  :  sed  haereticus  non  potest  absolvere,  vel  li- 
gare;  ergo  nec  ordines  conferre. 

2.  Praeterea.  Sacerdos  ab  Ecclesia  separatus  conficere  potest,  quia  in 
eo  character  indelebiliter  manet,  per  quem  hoc  potest:  sed  episcopus.  non  ac- 
cipit  aliquem  characterem  in  sui  promotione;  ergo  non  est  necesse,  quod 
episcopale  potestas  remaneat  in  eo  post  separationem  ejus  ab  Ecclesia. 

3.  Praeterea.  In  nulla  communitate  ille  qui  a  communitate  expellitur, 
potest  officia  communitatis  disponere:  sed  ordines  sunt  quaedam  officia  Ec- 
clesiae;  ergo  ille  qui  extra  Ecclesiam  ponitur,  non  potest  ordines  conferre. 

4.  Praeterea.  Sacramenta  habent  efficaciam  ex  passione  Christi:  sed 
haereticus  non  continuatur  passioni  Christi,  neque  per  propriam  fidem,  cum 
sit  infidelis,  neque  per  fidem  Ecclesiae,  cum  sit  ab  Ecclesia  separatus  ;  ergo 
non  potest  sacramentum  ordinis  conferre. 

5.  Praeterea.  In  ordinis  collatione  exigitur  benedictio:  sed  haereticus 
non  potest  benedicere;  quinimo  benedictio  sua  in  maledictionem  vertitur,  ut 
patet  per  auctoritates  in  litera  inductas  (4.  Dist.  25.)  ;  ergo  non  potest  or- 
dines conferre. 

Sed  contra  est,  quod  aliquis  episcopus  in  haeresim  lapsus,  quando  re- 
conciliatur,  non  iterum  consecratur;  ergo  non  amisit  potestatem,  quam  ha- 
bebat,  ordines  conferendo 

Praeterea.  Major  est  potestas  conferendi  ordines,  quam  potestas  ordinum: 
sed  potestas  ordinum  non  amittitur  propter  haeresim,  vel  aliquid  hujusmodi; 
ergo  nec  potestas  conferendi  ordines. 

Praeterea.  Sicutbaptizans  exhibet  tantum  ministerium  exterius,  ita  et  con- 
ferens  ordines,  Deo  interius  operante:  sed  nulla  ratione  aliquis  ab  Ecclesia 
praecisus  amittit  baptizandi  potestatem;  ergo  nec  ordines  conferendi. 

Respondeo  dicendum,  quod  circa  hoc  ponuntur  in  litera  (loc.  cit.)  qua- 
tuor  opiniones:  quidam  enim  dixerunt,  quod  haeretici,  quamdiu  ab  Ecclesia 
tolerantur,  habent  potestatem  ordines  conferendi,  non  autem  postquam  fue- 
rint  ab  Ecclesia  praecisi;  similiter  nec  degradati,  et  alii  hujusmodi:  et  haec 
est  prima  opinio.  Sed  hoc  non  potest  esse,  quia  omnis  potestas,  quae  datur 
cum  aliqua  consecratione,  nullo  casu  contingente  tolli  potest,  re  ipsa  du- 
rante; sicut  nec  ipsa  consecratio  annullari,  quia  etiam  altare,  vel  chrisma 
semel  consecrata  perpetuo  consecrata  manent;  unde  cum  episcopalis  potestas 
cum  quadam  consecratione  detur,  oportet  quod  perpetuo  maneat,  quantum- 
cumque  aliquis  peccet,  vel  ab  Ecclesia  praecidatur.  Et  ideo  alii  dixerunt,  quod 
praecisi  ab  Ecclesia,  qui  in  Ecclesia  episcopalem  potestatem  habuerunt,  re- 
tinent  potestatem  alios  ordinandi,  et  promovendi;  sed  promoti  ab  eis  hoc 
non  habent;  et  haec  est  quarta  opinio.  Sed  hoc  etiam  non  potest  esse,  quia 
si  illi  qui  fuerunt  in  Ecclesia  promoti,  retinent  n^estatem,  quam  acceperunt, 

patet  quod  exequerrdo  suam  potestatem,  veram  consecrationem  faciunt;  ideo 
vere  tribuunt  omnem  potestatem,  quae  cum  consecratione  datur  :  et  sic  or- 
dinati ab  eis,  vel  promoti  habent  eamdem  potestatem,  quam  ipsi.  Et  ideo  ala 
dixerunt,  quod  etiam  praecisi  ab  Ecclesia  possunt  ordines  conferre,  et  alia 
sacramenta;  dummodo  formam  debitam,  et  intentionem  servent,  et  quantum 
ad  primum  effectum,  qui  est  collatio  sacramenti,  et  quantum  ad  ultimum, 
qui  est  collatio  gratiae:  et  haec  est  secunda  opinio.  Sed  hoc  etiam  non  potest 
stare,  quia  ex  hoc  ipso  quod  aliquis  haeretico  praeciso  ab  Ecclesia  in  sacra- 
mentis  communicat,  peccat;  et  ita  rictus  accedit,  et  gratiam  consequi  non 
potest,  nisi  forte  in  baptismo  in  articulo  necessitatis.  Et  ideo  olii  dicunt,  quod 
vera  sacramenta  conferunt;  sed  cum  eis  gratiam  non  dant,  non  propter  inef- 
ficaciam  sacramentorum,  sed  propter  peccata  recipientium  ab  eis  sacramenta 
contra  prohibitionem  Ecclesiae  :  et  haec  est  tertia  opinio,  quae  vera  est. 

Ad  primum  ergo  dicendum,  quod  effectus  absolutionis  non  est  aliud, 
quam  remissio  peccatorum,  quae  per  gratiam  fit;  et  ideo  haereticus  non  po- 
test absolvere,  sicut  nec  gratiam  in  sacramentis  conferre:  et  iterum  quia  ad 
absolutionem  requiritur  jurisdictio,  quam  non  habet  ab  Ecclesia  praecisus. 

Ad  segundum  dicendum,  quod  in  promotione  ipsius  episcopi  datur  ei 
potestas,  quae  perpetuo  manet  in  eo,  quamvis  dici  non  possit  character,  quia 
per  eam  non  ordinatur  homo  directe  ad  Deum,  sed  ad  corpus  Christi  my- 
sticum:  et  tamen  indelebiliter  manet,  sicut  character,  quia  per  consecra- 
tionem datur. 

Ad  tertium  dicendum,  quod  illi  qui  promoventur  ab  haereticis,  quamvis 
accipiant  ordinem,  non  tamen  recipiunt  executionem,  ut  licite  possint  in  suis 
ordinibus  ministrare,  ratione  illa,  quam  objectio  tangit. 

Ad  quartum  dicendum,  quod  per  ridem  Ecclesiae  continuantur  passioni 
Christi;  quia  quamvis  in  ea  non  sint  secundum  se,  sunt  tamen  in  ea  secun- 
dum  formam  Ecclesiae,  quam  servant. 

Ad  quintum  dicendum,  quod  hoc  est  referendum  ad  ultimum  effectum 
sacramentorum,  ut  tertia  opinio  dicit. 


QUAESTIO  XXXIX. 

DE    IMPEDIMENTI    HUJUS    SACRAMENTI, 
IN    SEX    ARTICULOS    DIVISA. 

Deinde  considerandum  est  de  impedimentis  hujus  sacramenti. 

Circa  quod  quaeruntur  sex. 
Primo.  Utrum  sexus  foemineus  impediat  hujus  sacramenti  susceptionem. 
Secundo.  Utrum  carentia  usus  rationis. 
Tertio.  Utrum  servitus. 
Quarto.  Utrum  homicidium. 
Quinto.  Utrum  illegitima  nativitas. 
Sexto.  Utrum  defectus  membrorum. 

ARTICULUS  I.  r57 

UTRUM    SEXUS    FOEMINEUS    IMPEDIAT    ORDINIS    SUSCEPTIONEM. 

(S.  Thom.  ubi  sup.  q.  2.  art.  1.  et  2.). 

Ad  primum  sic  procedimi-.  Videmr,  quod  sexus  foemineus  non  impediat 
ordinis  susceptionem,  quia  officium  prophetae  est  majus,  quam  officium  sa- 
cerdotis,  quia  proprietà  est  medius  inter  Deum,  et  sacerdotes,  sicut  sacerdos 
inter  Deum,  et  populum:  sed  prophetae  officium  aliquando  mulierihus  est 
concessum,  ut  patet  4.  Reg.  22.  ;  ergo  et  sacerdotii  officium  eis  competere 
potest. 

2.  Praeterea.  Sicut  ordo  ad  quandam  eminentiam  pertinet,  ita  et  prae- 
lationis  officium,  et  martyrium,  et  religionis  status:  sed  praelatio  committi- 
tur  mulieribus  in  novo  Testamento,  ut  patet  de  abbatissis,  et  in  veteri,  ut 
patet  de  Debbora,  quae  judicavit  Israel,  Judic.  4.;  competit  etiam  eis  marty- 
rium, et  religionis  status  ;  ergo  et  ordo  Ecclesiae. 

3.  Praeterea.  Ordinum  potestas  in  anima  fundatur:  sed  sexus  non  est 
in  anima  ;  ergo  diversitas  sexus  non  facit  distinctionem  in  receptione  or- 
dinum. 

Sed  contra  est,  quod  dicimr  1.  ad  Timoth.  2.:  Mulierem  in  Ecclesia  dù- 
cere noti  permitto,  nec  dominari  in  virimi. 

Praeterea.  In  ordinandis  praeexigitur  corona,  quamvis  non  de  necessitate 
sacramenti:  sed  corona,  vel  tonsura  non  competit  mulieribus,  ut  patet  1.  ad 
Corinth.  11.;  ergo  nec  ordinum  susceptio. 

Respondeo  dicendum,  quod  quaedam  requiruntur  in  recipiente  sacramen- 
tum,  quasi  de  necessitate  sacramenti;  quae  si  desint,  non  potest  aliquis  su- 
scipere  neque  sacramentum,  neque  rem  sacramenti:  quaedam  vero  requirun- 
tur non  de  necessitate  sacramenti,  sed  de  necessitate  praecepti,  propter  con- 
gruitatem  ad  sacramentum;  et  sine  talibus  aliquis  suscipit  sacramentum,  sed 
non  rem  sacramenti.  Dicendum  ergo,  quod  sexus  virilis  requiritur  ad  susce- 
ptionem ordinum,  non  solum  secundo  modo,  sed  etiam  primo  :  unde  etsi  mu- 
lieri  exhibeantur  omnia,  quae  in  ordinibus  fiunt,  ordinem  tamen  non  suscipit, 
quia  cum  sacramentum  sit  signum  in  eis,  quae  in  sacramento  aguntur,  requi- 
ritur non  solum  res,  sed  significatio  rei,  sicut  dictum  est  (q.  52.  art.  2.)  in 
extrema  unctione  requiri,  quod  sit  infirmus,  ut  significetur  curatione  indigens. 
Cum  igitur  in  sexu  foemineo  non  possit  significari  aliqua  eminentia  gradus, 
puia  mulier  statum  subjectionis  habet,  ideo  non  potest  ordinis  sacramentum 
suscipere.  Quidam  autem  dixerunt,  quod  sexus  virilis  est  de  necessitate  prae- 
cepti, sed  non  de  necessitate  sacramenti,  quia  etiam  in  Decretis  (cap.  :  Mu- 
lieres,  Dist.  32.  et  cap.  :  Diaconissam,  2j.  q.  1.)  fit  mentio  de  diaconissa,  et  pre- 
sbytera:  sed  diaconissa  ibi  dicitur,  quae  in  aliquo  actu  diaconi  participat, 
scilicet  quae  legit  homilias  in  Ecclesia:  presbytera  autem  dicitur  vidua,  quia 
presbyter  idem  est  quod  senior. 

Ad  primum  ergo  dicendum,  quod  prophetia  non  est  sacramentum,  sed 
Dei  donum;  unde  ibi  non  exigitur  significatio,  sed  solum  res:  et  quia  secun- 
dum  rem  in  his  quae  sunt  animae,  mulier  non  differt  a  viro,  cum  quandoque 
mulier  inveniatur  melior  quantum  ad  animam  multis  viris,  ideo  donum  pro- 
phetiae,  et  alia  hujusmodi  potest  recipere,  sed  non  ordinis  sacramentum. 

Et  per  hoc  patet  solutio  ad  secundum,  et  tertium.  De  abbatissis  tamen 
dicitur,  quod  non  habentpraelationem  ordinariam,  sed  quasi  ex  commissione, 
propter  periculum  cohabitationis  virorum  ad  mulieres.  Debbora  autem  in 
temporalibus  praefuit,  non  in  sacerdotalibus;  sicut  et  nunc  possunt  mulieres 
temporaliter  dominari. 


ARTICULUS  II.  i58 

UTRUM   PUERI,    ET    CARENTES    USU    RATIONIS 
ORDINES    POSSINT    SUSCIPERE. 

Ad  secundum  sic  proceditur.  Videtur,  quod  pueri,  et  qui  carent  usu  ra- 
tionis,  non  possint  ordines  suscipere,  quia,  ut  in  litera  dicitur  (4.  Disi.  25.), 
sacri  canoni  in  suscipientibus  ordines  certum,  et  determinatum  tempus  sta- 
tuerunt  aetatis:  sed  hoc  non  esset,  si  pueri  recipere  possent  ordinis  sacra- 
mentum ;  ergo,  etc. 

2.  Praeterea.  Ordinis  sacramentum  est  dignius,  quam  matrimonium: 
sed  pueri,  et  alii  carentes  usu  rationis  non  possunt  contrahere  matrimonium; 
ergo  nec  ordines  suscipere. 

3.  Praeterea.  Ejus  est  potentia,  cujus  est  actus,  secundum  Philosophum 
in  lib.  de  Somno,  et  Vigil.  (cap.  1.  a  princ.)  :  sed  actus  ordinis  requirit  usum 
rationis  ;  ergo  et  ordinum  potestas. 

Sed  contra.  Illi,  qui  est  ante  annos  discretionis  promotus  ad  ordines  sine 
iteratione  ipsorum  quandoque  in  eis  conceditur  ministrare,  ut  patet  extra, 
de  Cler.  per  saltum  prom.  :  hoc  autem  non  esset,  si  ordinem  non  suscepisset; 
ergo  puer  potest  ordines  suscipere. 

Praeterea.  Alia  sacramenta,  in  quibus  character  imprimitur,  possunt  pueri 
suscipere,  videlicet  baptismum,  et  conflrmationem  ;  ergo  pari  ratione  et  or 
dines. 

Respondeo  dicendum,  quod  per  pueritiam,  et  alios  defectus,  quibus  tol- 
litur  usus  rationis,  praestatur  impedimentum  actui;  et  ideo  omnia  illa  sa- 
cramenta, quae  actum  requirunt  suscipientis  sacramentum,  talibus  non  com- 
petunt,  sicut  poenitentia,  matrimonium,  et  hujusmodi:  sed  quia  potestates 
infusae  sunt  priores  actibus,  sicut  et  naturales,  quamvis  acquisitae  sint  poste- 
riores,  remoto  autem  posteriori  non  tollitur  prius;  ideo  omnia  sacramenta, 
in  quibus  non  requiritur  actus  suscipientis  de  necessitate  sacramenti,  sed  po- 
testas aliqua  spiritualis  divinitus  datur,  possunt  pueri  suscipere,  et  alii  qui  usu 
rationis  carent:  hac  tamen  distinctione  habita,  quod  in  minoribus  ordinibus 
requiritur  discretionis  tempus  de  honestate,  propter  dignitatem  sacramenti,  sed 
non  de  necessitate  praecepti,  neque  de  necessitate  sacramenti.  Unde  aliqui, 
si  necessitas  adsit,  et  spes  profectus,  ad  minores  ordines  possunt  ante  annos 
discretionis  promoveri  sine  peccato,  et  suscipiunt  ordinem,  quia  quamvis 
tunc  non  sint  idonei  ad  officia,  quae  eis  committuntur,  tamen  per  assuefa- 
ctionem  idonei  reddentur.  Sed  ad  majores  ordines  requiritur  usus  rationis 
et  de  honestate,  et  de  necessitate  praecepti,  et  propter  votum  continentiae, 
quod  habent  annexum,  et  quia  etiam  eis  sacramenta  tractanda  committuntur. 
Sed  ad  episcopatum,  ubi  etiam  in  corpus  mysticum  accipitur  potestas,  requi- 
ritur actus  suscipientis  curam  animarum  pastoralem;  et  ideo  est  etiam  de  ne- 
lessitate  consecrationis  episcopalis,  quod  usum  rationis  habtat.  Quidam  au- 

tem  dicunt,  quod  ad  omnes  ordines  requiritur  usus  rationis  de  necessitate 
sacramenti;  sed  horum  dictum  ratione,  vel  auctoritate  non  confirmatur. 

Ad  primum  ergo  dicendum,  quod  non  omne  quod  est  de  necessitate  prae- 
cepti,  est  de  necessitate  sacramenti,  ut  dictum  est  (in  corp.  art.). 

Ad  secundum  dicendum,  quod  matrimonium  causat  consensus,  qui  sine 
usu  rationis  esse  non  potest:  sed  in  receptione  ordinis  non  requiritur  aliquis 
actus  ex  parte  recipientium,  quod  patet  ex  hoc,  quod  nullus  actus  ex  parte 
eorum  exprimitur  in  eorum  consecratione;  et  ideo  non  est  simile. 

Ad  tertium  dicendum,  quod  ejusdem  est  actus,  et  potentia.  sed  tamen 
aliquando  potentia  praecedit,  sicut  liberum  arbitrium,  usum  suum;  et  sic  est 
in  proposito. 

ARTICULUS  III.  iS9 

UTRUM    SERVITUS    IMPEDIAT    ALIQUEM    A    SUSCEPTIONE    ORDINIS. 

Ad  tertium  sic  proceditur.  Videtur,  quod  servitus  non  impediat  aliquem 
a  susceptione  ordinis:  subjectio  enim  corporalis  non  repugnat  praelationi  spi- 
rituali: sed  in  servo  est  subjectio  corporalis;  ergo  non  impeditur,  quin  possit 
suscipere  praelationem  spiritualem,  quae  in  ordine  datur. 

2.  Praeterea.  Illud  quod  est  occasio  humilitatis,  non  debet  impedire  su- 
sceptionem  alicujus  sacramenti:  sed  servitus  est  hujusmodi;  unde  Apostolus 
consulit,  quod  si  aliquis  possit,  magis  utatur  servitute,  1.  Corinth.  7.;  ergo 
non  debet  impedire  a  promotione  ordinis. 

3.  Praeterea.  Magis  est  turpe  clericum  in  servum  vendi,  quam  servum 
in  clericum  promoveri:  sed  licite  clericus  in  servum  vendi  potest,  quia  epi- 
scopus  Nolanus,  scilicet  Paulinus,  seipsum  in  servum  vendidit,  ut  in  Dialog. 
(Greg.  lib.  3.  cap.  1.)  legitur;  ergo  multo  fortius  potest  servus  in  clericum 
promoveri. 

4.  Sed  contra.  Videtur,  quod  impediat  quantum  ad  necessitatem  sacra- 
menti, quia  mulier  non  potest  suscipere  ordinis  sacramentum  ratione  subje- 
ctionis:  sed  major  subjectio  est  in  servo,  quia  mulier  non  datur  viro  in 
ancillam,  propter  quod  non  est  de  pedibus  sumpta;  ergo  et  servus  hoc  sa- 
cramentum non  potest  suscipere. 

5.  Praeterea.  Aliquis  ex  quo  suscipit  ordinem,  tenetur  in  ordine  mini- 
strare: sed  non  potest  simul  ministrare  domino  suo  carnali,  et  in  spirituali 
ministerio  ;  ergo  videtur,  quod  non  possit  ordinem  suscipere,  quia  dominus 
debet  servari  indemnis. 

Respondeo  dicendum,  quod  in  susceptione  ordinis  mancipatur  homo  di- 
vinis  officiis,  et  quia  nullus  potest  alteri  dare,  quod  suum  non  est,  ideo  ser- 
vus, qui  non  habet  potestatem  sui,  non  potest  ad  ordines  promoveri:  si  tamen 
promovetur,  ordinem  suscipit,  quia  libertas  non  est  de  sacramenti  necessi- 
tate, licet  sit  de  necessitate  praecepti;  cum  non  impediat  potestatem,  sed 
actum  tantum.  Et  similis  ratio  est  de  omnibus,  qui  sunt  aliis  obligati,  ut  ra- 
tiociniis  detenti,  et  hujusmodi  personae. 

Ad  primum  ergo  dicendum,  quod  in  susceptione  spiritualis  potestatis  est 
aliqua  obligatio  ad  aliqua  etiam  corporaliter  agenda;  et  ideo  per  corporalem 
subjectionem  impeditur. 

Ad  secundum  dicendum,  quod  ex  multis  aliis,  quae  non  praestant  impe- 
dimentum  executioni  ordinum,  potest  aliquis  occasionem  humilitatis  acci- 
pere;  et  ideo  ratio  non  sequitur. 

Ad  tertium  dicendum,  quod  beatus  Paulinus  ex  abundantia  charitatis 
spiritu  Dei  ductus  hoc  fecit;  quod  rei  eventus  probavit,  quia  per  ejus  servi- 
tutem  multi  de  grege  suo  sunt  a  servitute  liberati;  et  ideo  non  est  ad  conse- 
quentiam  trahendum,  quia  ubi  spirìtus  Domini,  ibi  libertas,  2.  Cor.  3. 

Ad  quartum  dicendum,  quod  signa  sacramentalia  ex  naturali  similitu- 
dine repraesentant  ;  mulier  autem  ex  natura  habet  subjectionem,  sed  non 
servus  ;  et  ideo  non  est  simile. 

Ad  quintum  dicendum,  quod  si  est  promotus,  sciente  domino  suo,  et 
non  reclamante,  ex  hoc  ipso  efficitur  ingenuus  ;  si  autem  eo  nesciente,  tunc 
episcopus,  et  ille  qui  praesentavit,  tenentur  domino  in  duplum,  quam  sit 
pretium  servi,  si  sciverunt  ipsum  esse  servum  ;  alias  si  servus  habeat  pecu- 
lium,  debet  seipsum  redimere  ;  alioquin  redigeretur  in  servitutem  domini  sui, 
non  obstante  quod  ordinem  suum  exequi  non  potest. 


ARTICULUS  IV.  160 

UTRUM    PROPTER    H0M1CIDIUM    DEBEAT    ALIQUIS 
AB    ORDINIBUS    PROHIBERI. 

Ad  quartum  sic  proceditur.  Videtur,  quod  propter  homicidium  non  debeat 
aliquis  prohiberi  a  sacris  ordinibus,  quia  ordines  nostri  sumpserunt  initium 
a  Levitarum  officio,  ut  in  praecedenti  distinctione  dictum  est  (4.  Dist.  24. 
q.  5.  art.  1.  q.  1.  ad  1.)  :  sed  Levitae  consecraverunt  manus  suas  in  sanguinis 
effusione  fratrum  suorum,  ut  patet  Exod.  32.;  ergo  et  in  novo  testamento 
non  debent  aliqui  ab  susceptione  ordinum  prohiberi  propter  sanguinis  effu- 
sionem. 

2.  Praeterea.  Propter  actum  virtutis  nullus  debet  impediri  ab  aliquo  sa- 
cramento: sed  aliquando  sanguis  effunditur  per  justitiam,  sicut  a  judice  ;  et 
peccaret  habens  officium,  si  non  effunderet;  ergo  non  impeditur  propter  hoc 
a  sacramenti  susceptione. 

3.  Praeterea.  Poena  non  debetur  nisi  culpae  :  sed  aliquis  sine  culpa 
quandoque  homicidium  committit,  sicut  se  defendendo,  vel  etiam  casualiter; 
ergo  non  debet  incurrere  irregularitatis  poenam. 

Sed  contra  hoc  sunt  plura  canonum  statuta  (cap.  :  Miror,  et  cap.:  C/o 
ricum,  et  cap.:  De  bis  Cler.  Dist.  50.  et  cap.  :  Coutinebatur,  de  Homic.  volunt.),  et 
Ecclesiae  consuetudo. 

Respondeo  dicendum,  quod  omnes  ordines  referuntur  ad  Eucharistiae 
sacramentum,  quod  est  sacramentum  pacis  nobis  factae  per  effusionem  san- 
guinis Christi;  et  quia  homicidium  maxime  contrariatur  paci,  et  homicidae 
magis  conformantur  occidentibus  Christum,  quam  ipsi  Christo  occiso,  cui 
omnes  ministri  praedicti  sacramenti  debent  conformari,  ideo  de  necessitate 
praecepti  est,  quod  non  sit  homicida,  qui  ad  ordines  promovetur,  quamvis 
non  sit  de  necessitate  sacramenti. 

Ad  primum  ergo  dicendum,  quod  vetus  lex  inferebat  poenam  sanguinis, 
non  autem  nova  lex;  et  ideo  non  est  simile  de  ministris  veteris,  et  novae 
legis,  quae  est  fugum  soave,  et  onus  leve,  Matth.  11. 

Ad  secundum  dicendum,  quod  irregularitas  non  incurritur  propter  pecca- 
tum  tantum,  sed  principaliter  propter  ineptitudinem  personae  ad  sacramentum 
Eucharistiae  ministrandum  ;  et  ideo  judex,  et  omnes,  qui  in  causa  sanguinis 

ei  participant,  sunt  irregulares,  propter  hoc  quod  effusio  sanguinis  non  decet 
ministros  dicti  sacramenti. 

Ad  tertium  dicendum,  quod  nullus  facit,  nisi  illud  cujus  est  causa,  quod 
est  voluntarium  in  homine  ;  et  ideo  ille  qui  ignorans  hominem  occidit  ho- 
micìdio  casuali,  non  dicitur  homicida;  nec  irregularitatem  incurrit,  nisi 
operam  dederit  illicitae  rei,  vel  nisi  omiserit  debitam  diligentiam,  quia  jam 
quodammodo  efficitur  voluntarium:  non  autem  hoc  est  propter  hoc  quod 
culpa  careat,  quia  etiam  sine  culpa  incurritur  irregularitas;  et  ideo  etiam  ille 
qui  se  defendendo  in  aliquo  casu  non  peccat  homicidium  committens,  nihi- 
lominus  irregularis  est. 

ARTICULUS  V.  161 

UTRUM    ILLEGITIME    NATI    AB    ORDINIBUS    SUSCIPIENDIS 
DEBEAXT    IMPEDIRI. 

Ad  quintum  sic  proceditur.  Videtur,  quod  illegitime  nati  non  debeant  ab 
ordinibus  suscipiendis  impediri,  quia  filìus  non  debet  portare  iniquitatem  patris 
(E\ech.  18.):  portaret  autem,  si  propter  hoc  impediretur  ab  ordinibus  susci- 
piendis; ergo,  etc. 

2.  Praeterea.  Magis  impeditur  aliquis  propter  defectum  proprium,  quam 
aìienum:  sed  a  susceptione  ordinum  propter  illicitum  concubitum  suum  non 
semper  aliquis  impeditur;  ergo  nec  propter  illicitum    concubitum  patris  sui. 

Sed  contra  est,  quod  dicitur  Deut.  23.:  Non  ingredietur  man%er,  hoc  est 
de  scorto  natus,  in  Ecclesiam.  Domini,  nsqiie  ad  decimam  generationem  ;  ergo  multo 
minus  debet  promoveri  ad  ordines. 

Respondeo  dicendum,  quod  ordinati  in  quadam  dignitate  prae  aliis  con- 
stituuntur  ;  et  ideo  ex  quadam  honestate  requiritur  in  eis  claritas  quaedam, 
non  de  necessitate  sacramenti,  sed  de  necessitate  praecepti,  ut  scilicet  sint 
bonae  famae,  bonis  moribus  ornati,  non  publice  poenitentes;  et  quia  obscu- 
ratur  hominis  claritas  ex  vitiosa  origine,  ideo  etiam  ex  illegitimo  toro  nati  a 
susceptione  ordinum  repelluntur,  nisi  cum  eis  dispensetur;  et  tanto  est  diffi- 
c'iior  eorum  dispensatio,  quanto  eorum  origo  est  turpior. 

Ad  primum  ergo  dicendum,  quod  irregularitas  non  est  poena  iniquitatì 
debita;  et  ideo  patet,  quod  illegitime  nati  non  portant  iniquitatem  patris,  ex 
hoc  quod  irregulares  sunt. 

Ad  secundum  dicendum,  quod  ea  quae  per  actum  proprium  committuntur, 
possunt  per  poenitentiam,  et  actum  contrarium  aboleri;  non  autem  ea  quae 
ex  natura  sunt;  et  ideo  non  est  simile  de  vitioso  actu,  et  de  vitiosa  origine. 

ARTICULUS  VI.  ,62 

UTRUM  PROPTER  DEFECTUM  MEMBRORUM  DEBEAT  ALIQUIS  IMPEDIRI. 

Ad  sextum  sic  proceditur.  Videtur,  quod  propter  defectum  membrorum 
non  debeat  aliquis  impediri,  quia  afflictio  non  debet  addi  afflicto  ;  ergo  non 
debet  privari  ordinis  gradu  propter  poenam  corporalis  defectus. 

2.  Praeterea.  Plus  exigitur  ad  actum  ordinis  integritas  discretionis,  quam 
integritas  corporis:  sed  aliqui  possunt  promoveri  ante  annos  discretionis; 
ergo  et  cum  corporis  defectu. 

Sed  contra.  Tales  prohibebantur  a  ministerio  veteris  legis  (Levit.  21.)  ; 
ergo  multo  fortius  debent  in  nova  lege  prohiberi.  De  bigamia  vero  dicetur 
in  tractatu  de  matrimonio  (q.  66.). 

Respondeo  dicendum,  quod,  sicut  ex  dictis  patet  (art.  praec),  aliquis  ef- 
ficitur  ineptus  ad  susceptionem  ordinum,  vel  propter  impedimentum  actus, 
vel  propter  impedimentum  claritatis  personae  ;  et  ideo  patientes  defectum  in 
membris  impediuntur  a  susceptione  ordinis,  si  sittalis  defectus,  qui  maculam 
notabilem  inferat,  per  quem  obscuretur  personae  ciaritas  (ut  abscissio  nasi), 
vel  periculum  in  executione  facere  possit;  alias  non  impediuntur.  Haec  autem 
integritas  exigitur  de  necessitate  praecepti,  sed  non  de  necessitate  sacramenti. 

Et  per  hoc  patet  solutio  ad  objecta. 


QUAESTIO  XL. 


DE    HIS    QUAE    SUNT    ANNEXA    SACRAMENTO    ORDINIS, 
IN    SEPTEM    ARTICULOS  DIVISA. 

Deinde  considerandum  est  de  his  quae  sunt  annexa  sacramento  ordinis. 

Et  circa  hoc  quaeruntur  sepUtn. 

Primo.  Utrum  ordinati  debeant  habere  coronae  rasuram,  et  tonsuram. 

Secundo.  Utrum  corona  sit  ordo. 

Tertio.  Utrum  per  acceptionem  coronae  aliquis  renuntiet  temporalibus 
bonis. 

Quarto.  Utrum  supra  sacerdotalem  ordinem  debeat  esse  aliqua  potestas 
episcopalis. 

Quinto.  Utrum  episcopatus  sit  ordo. 

Sexto.  Utrum  supra  episcopos  possit  esse  aliqua  potestas  superior  in 
Ecclesia. 

Septimo.  Utrum  vestes  ministrorum  convenienter  sint  in  Ecclesia  in- 
stitutae. 

ARTICULUS  I.  163 

UTRUM  ORDINATI    DEBEANT    TONSURAM    DEFERRE. 
(S.  Thom.  4.  Dist.  24.  q.  3.  art.  1.  2.  et  5.). 

Ad  primum  sic  proceditur.  Videtur,  quod  ordinati  non  debeant  coronae 
rasuram  habere,  quia  Dominus  comminatur  captivitatem,  et  dispersionem 
his  qui  sic  attondentur,  ut  patet  Deuter.  32.:  De  captivitate  nudati  inimicorum 
capitis  :  et  Jerem.  49.:  Dispergam  in  omnem  ventimi  eos,  qui  attonsi  sunt  in 
coniarti  :  sed  ministris  Christi  non  debetur  captivitas,  sed  libertas  ;  ergo  coronae 
rasura,  et  tonsura  eis  non  competit. 

2.  Praeterea.  Veritas  debet  respondere  figurae  :  sed  figura  coronae  prae- 
cessit  in  veteri  lege  in  tonsura  Nazaraeorum,  sicut  in  litera  (4.  Dist.  24.)  di- 

citur;  ergo  cum  Nazaraei  non  essent  ordinati  ad  ministeiium  divinum,  vi- 
detur  quod  ministris  Ecclesiae  non  debeatur  tonsura,  vel  rasura  coronae:  et 
hoc  etiam  videtur  per  hoc,  quod  conversi,  qui  non  sunt  ministri  Ecclesiae, 
tondentur  in  religionibus. 

5.  Praeterea.  Per  capillos  superflua  significantur,  quia  capilli  ex  super- 
fluis  generantur:  sed  ministri  altaris  omnem  superfluitatem  a  se  debent  ex- 
pellere;  ergo  totaliter  debent  caput  radere,  et  non  in  modum  coronae. 

Sed  contra  est,  quia,  secundum  Gregor.  (implic.  sup.  illud  4.Psal.poenitent.: 
Et  reges  ut  serviant),  «  servire  Deo  regnare  est  »  :  sed  corona  est  signum 
regni;  ergo  illis,  qui  ad  divinum  ministerium  applicantur,  corona  competit. 

Praeterea.  Capilli  in  velarti en  dati  sunt,  ut  patet  1.  Cor.  11.:  sed  ministri 
altaris  debent  habere  mentem  revelatam  ;  ergo  competit  eis  rasura  coronae. 

Respondeo  dicendum,  quod  eis,  qui  ad  divina  ministeria  applicantur, 
competit  rasura,  et  tonsura  in  modum  coronae,  rationc  figurae,  quia  corona 
est  signum  regni,  et  perfectiopis,  cum  sit  circularis  :  illi  autem  qui  divinis 
ministeriis  applicantur,  adipiscuntur  regiam  dignitatem,  et  perfecti  in  virtute 
esse  debent.  Competit  etiam  eis  ratione  subtractionis  capillorum,  et  ex  parte 
superiori  per  rasuram,  ne  mens  eorum  temporalibus  occupationibus  a  contem- 
platione  divinorum  retardetur,  et  ex  parte  inferiori  per  tonsuram,  ne  eorum 
sensus  temporalibus  obvolvantur. 

Ad  primum  ergo  dicendum,  quod  Dominus  comminatur  illis,  qui  hoc  ad 
cultum  daemonum  faciebant. 

Ad  secundum  dicendum,  quod  ea  quae  fiebant  in  veteri  Testamento, 
imperfecte  repraesentant  ea,  quae  sunt  in  novo:  et  ideo  ea  quae  pertinent  ad 
ministros  novi  Testamenti,  non  solum  significabantur  per  officia  Levitarum, 
sed  etiam  per  omnes  illos,  qui  aliquam  perfectionem  profìtebantur.  Nazaraei 
autem  profìtebantur  perfectionem  quandamin  depositionecomae,  signifìcantes 
temporalium  contemptum,  quamvis  non  in  modum  coronae  deponerent,  sed 
omnino  totum,  quia  nondum  erat  tempus  regalis,  et  perfecti  sacerdotii.  Et 
similiter  etiam  conversi  tondentur  propter  renuntiationem  temporalium  ;  sed 
non  raduntur,  quia  non  occupantur  divinis  ministeriis,  in  quibus  divina  opor- 
teat  eos  mente  contemplari. 

Ad  tertium  dicendum,  quod  non  solum  debet  significari  temporalium 
abjectio,  sed  etiam  regalis  dignitas  in  forma  coronae;  et  ideo  non  debet  to- 
taliter coma  tolli;  et  etiam  ne  indecens  videatur. 

ARTICULUS  IL  164 

UTRUM  CORONA  SIT  ORDO. 

Ad  secundum  sic  proceditur.  Videtur,  quod  corona  sit  ordo,  quia  in 
actibus  Ecclesiae  spiritualia  corporalibus  respondent:  sed  corona  est  quoddam 
corporale  signum,  quod  Ecclesia  adhibet;  ergo  videtur,  quod  signatum  in- 
terius  ei  respondeat;  et  ita  in  coronatione  imprimetur  character,  et  erit  ordo. 

2.  Praeterea.  Sicut  ab  episcopo  solum  datur  confirmatio,  et  ahi  ordines, 
ita  et  corona:  sed  in  confirmatione,  et  aliis  ordinibus  imprimitur  character; 
ergo  et  in  corona  :  et  sic  idem  quod  prius. 

3.  Praeterea.  Ordo  importat  quondam  dignitatis  gradum  :  sed  clericus, 
hoc  ipso  quod  c4ericus  est,  in  gradu  supra  populum  constituitur  ;  ergo  co- 
rona, per  quam  efficitur  clericus,  est  aliquis  ordo. 

Sed  contra.  Nullus  ordo  datur  nisi  in  missae  celebratione:  sed  corona 
datur  etiam  absque  officio  missae;  ergo  non  est  ordo. 

Praeterea.  In  collatione  cujuslibet  ordinis  fit  mentio  de  aliqua  potestate 
data:  non  autem  in  collatione  coronae;  ergo  non  est  ordo. 

Respondeo  dicendum,  quod  ministri  Ecclesiae  a  populo  separantur  ad 
vacandum  divino  culmi:  in  cultu  autem  divino  quaedam  sunt,  quae  per  po- 
tentias  determinatas  sunt  exercenda;  et  ad  hoc  datur  spiritualis  potestas  or- 
dinis :  quaedam  autem  sunt,  quae  communiter  a  toto  ministrorum  collegio 
fiunt,  sicut  dicere  divinas  laudes  ;  et  ad  hoc  non  praeexigitur  aliqua  potestas 
ordinis,  sed  solum  quaedam  deputano  ad  tale  officium  :  et  hoc  fit  per  coronam; 
et  ideo  non  est  ordo,  sed  praeambulum  ad  ordinem. 

Ad  primum  ergo  dicendum,  quod  corona  habet  interius  aliquid  spirituale, 
quod  ei  respondet,  sicut  signatum  signo;  sed  hoc  non  est  aliqua  spiritualis 
potestas;  et  ideo  in  corona  non  imprimitur  character,  nec  est  ordo. 

Ad  secundum  dicendum,  quod  quamvis  per  coronam  non  imprimatur 
character,  tamen  deputatur  homo  ad  divinum  cultum;  et  ideo  talis  deputano 
debet  fieri  per  summum  ministrum,  scilicet  per  episcopum,  qui  etiam  vestes 
benedicit,  et  vasa,  et  alia  omnia  quae  ad  divinum  cultum  applicantur. 

Ad  tertium  dicendum,  quod  ex  hoc  quod  aliquis  est  clericus,  est  in  al- 
tiori  statu,  quam  laicus;  non  tamen  habet  ampliorem  potestatis  gradum,  qui 
ad  ordinem  requiritur. 

ARTICULUS   III.  165 

UTRUM    PER    ACCEPTIONEM    CORONAE    ALIQUIS    RENUNTIET 
TEMPORALIBUS    BONIS. 

Ad  tertium  sic  proceditur.  Videtur,  quod  per  acceptionem  coronae  ali- 
quis renuntiet  temporalibus  bonis  ;  ipsi  enim  dicunt,  cum  coronantur:  « Dominus 
pars  haereditatismeae»:  sed,  sicut  dicitHieron.  (epist.  2.adNepotian.  inter  princ. 
et  ima.),  «  Dominus  cum  his  temporalibus  pars  fieri  dedignatur  »;  ergo  re- 
nuntiant  temporalibus. 

2.  Praeterea.  Justitia  ministrorum  novi  Testamenti  debet  abundare  super 
ministros  veteris  Testamenti,  ut  patet  Matth.  5.:  sed  ministri  veteris  Testa- 
menti, scilicet  Levitae,  non  acceperunt  partem  haereditatis  cum  fratribus  suis 
(Deut.  io.  et  18.);  ergo  nec  ministri  novi  Testamenti  habere  debent. 

3.  Praeterea.  Hugo dic\t(lib. 2. deSacram. pari. 3.  cap.  2.),  quod  «  postquam 
aliquis  est  factus  clericus,  debet  deinceps  de  stipendiis  Ecclesiae  sustentari  »: 
sed  hoc  non  esset,  si  patrimonium  suum  retineret  ;  ergo  videtur,  quod  abre- 
nuntiet  in  hoc  quod  fit  clericus. 

Sed  contra  est,  quod  Jeremias  fuit  de  ordine  sacerdotali,  ut  patet 
Jerem.  1.:  sed  ipse  habuit  possessionem  haereditatis,  ut  patet  Jerem.  32.; 
ergo  clerici  possunt  habere  patrimonialia  bona. 

Praeterea.  Si  hoc  non  possent,  non  videretur  tunc  differentia  inter  reli- 
giosos,  et  clericos  saeculares. 

Respondeo  dicendum,  quod  clerici  in  hoc  quod  coronam  accipiunt,  non 
renuntiant  patrimonio,  nec  aliis  rebus  temporalibus,  quia  terrenorum  pos- 
sessio  non  contrariatur  divino  cultui,  ad  quem  clerici  deputantur,  sed  nimia 
eorum  solicitudo;  quia,  ut  dicit  Gregorius  (Uh.  io.Moral.  cap.  17.  tir. princ), 
«  affectus  in  crimine  est,  non  sensus  [a/,  census]  ». 

Ad  primum  ergo  dicendum,  quod  Dominus  dedignatur  pars  fieri,  ut  ex 
aequo  cura  aliis  diligatur,  ita  scilicet  quod  aliquis  ponat  finemsuumin  Deo, 
et  in  rebus  mundi:  non  tamen  dedignatur  pars  fieri  eorum,  qui  res  mundi  ita 
possident,  ut  per  eas  a  cultu  divino  non  retrahantur. 

Ad  secundum  dicendum,  quod  Levitae  in  veteri  Testamento  habebant 
jus  in  haereditate  paterna;  sed  ideo  non  acceperunt  partem  cura  aliis  tri- 
bubus,  quia  erant  per  omnes  tribus  dispergendi:  quod  fieri  non  potuisset  si 
unam  determinatam  partem  terrae  accepissent,  sicut  aliae  tribus. 

Ad  tertium  dicendum,  quod  si  sint  indigentes  clerici  ad  sacros  ordines 
promoti,  episcopus,  qui  eos  promovit,  tenetur  eis  providere;  alias  non  te- 
netur:  ipsi  autem  ex  ordine  suscepto  tenentur  Ecclesiae  ministrare:  verbum 
autem  Hugonis  intelligitur  de  illis,  qui  non  habent  unde  sustententur. 

ARTICULUS  IV.  166 

UTRUM    SUPRA    SACERDOTALEM  ORDINEM    DEBEAT    ESSE 
ALIQUA  POTESTAS  EPISCOPALE. 

Ad  qtjartum  sic  proceditur.  Videtur,  quod  supra  sacerdotalem  ordinem 
non  debeat  esse  aliqua  potestas  episcopalis  :  sicut  enim  in  litera  dicitur 
(4.  Dist.  24.),  «  ordo  sacerdotalis  ab  Aaron  sumpsit  exordium  »  :  sed  in  ve- 
teri lege  nullus  erat  supra  Aaron;  ergo  nec  in  nova  lege  debet  aliqua  pote- 
stas esse  supra  sacerdotalem. 

2.  Praeterea.  Potestas  ordinatur  secundum  actus:  sed  nullus  actus  sacer 
potest  esse  major,  quam  consecrare  corpus  Christi,  ad  quod  est  potestas  sa- 
cerdotalis; ergo  supra  sacerdotalem  potestatem  non  debet  esse  episcopalis. 

3.  Praeterea.  Sacerdos  in  offerendo  gerit  fìguram  Christi  in  Ecclesia, 
qui  se  Patri  prò  nobis  obtulit:  sed  in  Ecclesia  nullus  est  major  Christo,  quia 
ipse  est  caput  Ecclesiae;  ergo  ut  prius. 

Sed  contra.  Potestas  tanto  est  altior,  quanto  ad  plura  se  extendit:  sed 
potestas  sacerdotalis,  ut  Dionysius  dicit  (cap.  y  Eccles.  Hierarch.  tire,  med.), 
extendit  se  ad  purgandum,  et  illuminandum  tantum,  episcopalis  autem  ad 
hoc,  et  ad  perficiendum;  ergo  supra  sacerdotalem  potestatem  debet  esse 
episcopalis. 

Praeterea.  Divina  ministeria  debent  esse  magis  ordinata,  quam  humana: 
sed  humanorum  officiorum  ordo  exigit,  ut  in  quolibet  officio  praeponatur 
unus,  qui  sit  princeps  illius  officii,  sicut  praeponitur  militibus  dux;  ergo  et 
sacerdotibus  debet  aliquis  praeponi,  qui  sit  sacerdotum  princeps;  et  hic  est 
episcopus;  ergo  episcopalis  potestas  debet  esse  supra  sacerdotalem. 

Respondeo  dicendum,  quod  sacerdos  habet  duos  actus:  unum  prìncipakm, 
scilicet  consecrare  corpus  Christi:  alterum  secundarium,  scilicet  praeparare 
populum  Dei  ad  susceptionem  hujus  sacramenti,  ut  prius  dictum  est  (q.  37. 
art.  2.  in  corp.  ad  1.  et  art.  4.):  quantum  autem  ad  primum  actum,  potestas 
sacerdotis  nondependet  ab  aliqua  superiori  potestate,  nisi  divina;  sed  quantum 
ad  secundum,  dependet  ab  aliqua  superiori  potestate,  et  humana.  Omnis  enim 
potestas,  quae  non  potest  exire  in  actum,  nisi  praesuppositis  quibusdam  or- 
dinationibus,  dependet  ab  illa  potestate,  quae  illas  ordinationes  facit:  sacerdos 
autem  non  potest  absolvere,  et  ligare,  nisi  praesupposita  praelationis  juris- 
dictione,  qua  sibi  subdantur  illi,  quos  absolvit.  Potest  autem  consecrare  quam- 
libet  materiam  a  Christo  determinatam:  nec  aliud  requiritur,  quantum  est  de 

necessitate  sacramenti,  quamvis  ex  quadam  congruitate  praesupponatur  actus 
episcopalis  in  consecratione  altaris,  et  vestium,  et  hujusmodi:  et  ita  patet, 
quod  oporteat  esse  potestatem  episcopalem  supra  sacerdotalem,  quantum  ad 
actum  secundarium  sacerdotis,  non  autem  quantum  ad  primum. 

Ad  primum  ergo  dicendum,  quod  Aaron  sacerdos  fuit,  et  pontifex,  idest 
sacerdotum  princeps;  sumpsit  ergo  sacerdotalis  potestas  ab  ipso  exordium, 
inquantum  fuis  sacerdos  sacrificia  offerens,  quod  etiam  minoribus  sacerdo- 
tibus  licebat;  sed  non  ab  eo,  inquantum  fuit  pontifex,  per  quam  potestatem 
poterai  aliqua  facere  (ut  ingredi  semel  in  anno  in  Sancta  Sanctorum),  quod 
aliis  non  licebat. 

Ad  secundum  dicendum,  quod  quantum  ad  illum  actum  non  est  aliqua 
potestas  superior,  sed  quantum  ad  alium,  ut  dictum  est  (in  corp.). 

Ad  tertium  dicendum,  quod  sicut  omnium  rerum  naturalium  perfectiones 
praeexistunt  exemplariter  in  Deo,  ita  Christus  fuit  cxemplar  omnium  offi- 
ciorum  ecclesiasticorum  :  unde  unusquisque  minister  Ecclesiae  quantum  ad 
aliquid  gerit  typum  Christi,  ut  ex  litera  patet  (4.  Disi.  24.).  Et  tamen  ille  est 
superior,  qui  secundum  majorem  perfectionem  Christum  repraesentat:  sa- 
cerdos autem  repraesentat  Christum  in  hoc,  quod  per  seipsum  aliquod  mi- 
nisterium  implevit  ;  sed  episcopus  in  hoc,  quod  alios  ministros  instituit,  et 
Ecclesiam  fundavit:  unde  ad  episcopum  pertinet  mancipare  aliquid  divinis 
ofnciiis,  quasi  cultum  divinum  ad  similitudinem  Christi  statuentem;  et  propter 
hoc  etiam  episcopus  specialiter  sponsus  Ecclesiae  dicitur,  sicut  et  Christus. 

ARTICULUS  V.  167 

UTRUM  EPISCOPATUS    SIT   ORDO. 

Ad  quintum  sic  proceditur.  Videtur,  quod  episcopatus  sit  ordo  :  primo 
per  hoc  quod  Dionysius  (cap.  j.  EccUs.  Hierarch.)  assignat  hos  tres  ordines 
ecclesiasticae  hierarchiae:  episcopum,  sacerdotem,  et  ministrum;  in  litera 
etiam  (4.  Dist.  24.)  dicitur,  quod  est  ordo  episcoporum  quadripartitus. 

2.  Praeterea.  Ordo  nihil  aliud  est,  quam  quidam  potestatis  gradus  in 
spiritualibus  dispensandis:  sed  episcopi  possunt  dispensare  aliqua  sacramenta, 
quae  non  possunt  sacerdotes,  sicut  confirmationem,  etordinem;  ergo  episco 
patus  est  ordo. 

3.  Praeterea.  In  Ecclesia  non  est  aliqua  spiritualis  potestas,  nisi  ordinis, 
vel  jurisdictionis:  sed  ea  quae  pertinent  ad  episcopalem  potestatem,  non  sunt 
jurisdictionis;  alias  possent  committi  non  episcopo;  quod  falsum  est:  ergo 
sunt  potestatis  ordinis;  ergo  episcopus  habet  aliquem  ordinem,  quem  non 
habet  sacerdos  simplex:  et  sic  episcopatus  est  ordo. 

Sed  coktra  est,  quod  unus  ordo  non  dependet  a  praecedenti,  quantum 
ad  necessitatem  sacramenti:  sed  episcopalis  potestas  dependet  a  sacerdotaii; 
quia  nullus  potest  recipere  episcopalem  potestatem,  nisi  prius  habeat  sacer- 
dotalem ;  ergo  episcopatus  non  est  ordo. 

Praeterea.  Majores  ordines  non  conferuntur  nisi  in  sabbatis:  sed  episco- 
palis potestas  traditur  indominicis,  ut  statuitur  in  Decretis  (Dist.  jycap.:  Or- 
dinationes,  ex  Anacleto,  et  cap.  :  Quod  die  dominico,  ex  Leone  I.)  ;  ergo  non  est 
ordo. 

Respondeo  dicendum,  quod  ordo  potest  accipi  dupliciter  :  uno  modo,  se- 
cundum quod  est  sa^ramentum,  et  sic,  ut  prius  dictum  est  (q.  )j.  art.  2.  in 

corp.  et  ad  1.  et  art.  4.),  ordinatur  omnis  ordo  ad  Eucharistiae  sacramentum  ; 
unde  cum  episcopus  non  habeat  potestatem  superiorem  sacerdote,  quantum 
ad  hoc  episcopatus  non  erit  ordo  :  alio  modo  potest  considerari  ordo,  secun- 
dum  quod  est  officium  quoddam  respectu  quarumdam  actionum  sacrarum;  et 
sic  cum  episcopus  habeat  potestatem  in  actionibus  hierarchicis  respectu  cor- 
poris  mystici  supra  sacerdotem,  episcopatus  erit  ordo:  et  secundum  hoc  lo- 
quuntur  auctoritates  inductae. 

Unde  patet  solutio  ad  primum. 

Ad  secundum  dicendum,  quod  ordo,  prout  est  sacramentum  imprimens 
characterem,  ordinatur  specialiter  ad  sacramentum  Eucharistiae,  in  quo  ipse 
Christus  continetur,  quia  per  characterem  ipsi  Christo  configuramur:  et  ideo 
licet  detur  aliqua  potestas  spiritualis  episcopo  in  sui  promotione  respectu  ali- 
quorum  sacramentorum,  non  tamen  illa  potestas  habet  rationem  characteris; 
et  propter  hoc  episcopatus  non  est  ordo,  secundum  quod  ordo  est  sacramen- 
tum quoddam. 

Ad  tertium  dicendum,  quod  potestas  episcopalis  non  est  tantum  jurisdi- 
ctionis,  sed  etiam  ordinis,  ut  ex  dictis  patet  (in  corp.  et  art.  praec),  secundum 
quod  ordo  communiter  accipitur. 

ARTICULUS  VI.  168 

UTRUM    SUPRA  EPISCOPOS    POSSIT    ESSE    ALIQUIS    SUPERIOR 
IN  ECCLESIA. 

Ad  sextum  sic  proceditur.  Videtur,  quod  supra  episcopos  non  possit  esse 
aliquis  superior  in  Ecclesia,  quia  omnes  episcopi  sunt  apostolorum  succes- 
sores:  sed  potestas,  quae  est  data  uni  apostolorum,  scilicet  Petro,  Matth.  16. 
est  data  omnibus  apostolis,  Joan.  20.;  ergo  omnes  episcopi  sunt  pares,  et 
unus  non  est  supra  alium. 

2.  Praeterea.  Ritus  Ecclesiae  magis  debet  esse  conformis  ritui  Judaeo- 
rum,  quam  ritui  Gentilium:  sed  distinctio  episcopalis  dignitatis,  et  ordinano 
unius  supra  alium,  ut  in  litera  dicitur  (4.  Dist.  24.),  est  a  Gentilibus  intro- 
ducta:in  veteri  autem  lege  non  erat;  ergonec  in  Ecclesia  episcopus  unus  super 
alium  esse  debet, 

3.  Praeterea.  Superior  potestas  non  potest  conferri  per  inferiorem,  ne- 
que  aequalis  per  aequalem,  quia  sine  lilla  contradictione  quod  minus  est,  a  majori 
benedici  tur  (Hebr.  y.)  ;  unde  etiam  sacerdos  non  promovet  episcopum,  neque 
sacerdotem,  sed  episcopus  sacerdotem:  sed  episcopus  potest  quemlibet  epi- 
scopum promovere,  quia  etiam  Hostiensis  episcopus  consecrat  papam;  ergo 
episcopalis  dignitasin  omnibus  est  aequalis:  et  sic  unus  episcopus  non  debet 
alii  subesse,  ut  in  litera  dicitur  (4.  Dist.  24.). 

Sed  contra  est,  quod  legitur  in  Concilio  Constantinopolitano  (scilicet  1. 
gener.  2.  can.  5.  et  Constant.  4.  gener.  8.  cap.  21.  et  Conc.  Chalced.  gener.  4. 
act.  16.  sub  fin.)  :  «  Veneramur,  secundum  Scripturas,  et  secundum  Canonum 
statuta,  et  definitiones,  sanctissimum  antiquae  Romae  episcopum  primum 
esse,  et  maximum  episcoporum,  et  post  ipsum  Constantinopolitanum  episco- 
pum »  ;  ergo  unus  episcopus  est  super  alium. 

Praeterea.  Beatus  Cyrillus  episcopus  Akxandrinus  dicit:  «  Ut  membra 
maneamus  in  capite  nostro  apostolico  throno  Romanorum  Pontificum,  a 
quo  nostrum  est  quaerere,  quid  credere,  et  quid  tenere  debeamus,  ipsum  ve- 

nerantes,  ipsum  rogantes  prae  omnibus:  quoniam  ipsius  est  reprdiendere, 
corrigere,  statuere,  disponere,  solvere,  et  ligare,  loco  illius  qui  ipsum  aedifi- 
cavit:  et  nulli  alii,  quod  suum  est,  plenum,  sed  ipsi  soli  dedit,  cui  omnes 
jure  divino  caput  inclinant,  et  primates  mundi  tanquam  ipsi  Domino  Jesu 
Christo  obediunt  »  ;  ergo  episcopi  alicui  subsunt  etiam  de  jure  divino. 

Respondeo  dicendum,  quod  ubicumque  sunt  multa  regimina  ordinata  in 
unum,  oportet  esse  aliquid  universale  supra  particularia  regimina,  quia  in 
omnibus  virtutibus,  et  actibus,  ut  dicitur  in  i.  Ethic.  (cap.  i.  et  2.),  est  ordo  se- 
cundum  ordinem  finium.  Bonum  autem  commune  est  divinius,  quam  bonum 
speciale;  et  ideo  supra  potestatem  regitivam,  quae  conjectat  bonum  speciale, 
oportet  esse  potestatem  regitivam  universalem  respectu  boni  communis;  alias 
non  posset  esse  colligatio  ad  unum  :  et  ideo  cum  tota  Ecclesia  sit  unum 
corpus,  oportet,  si  ista  unitas  debet  conservari,  quod  sit  aliqua  potestas  re- 
gitiva  respectu  totius  Ecclesiae  supra  potestatem  episcopalem,  qua  unaquae- 
que  specialis  Ecclesia  regitur:  et  haec  est  potestas  papae;  et  ideo  illi  qui 
hanc  potestatem  negant,  schismatici  dicuntur,  quasi  divisores  unitatis  Eccle- 
siae. Et  inter  episcopum  simplicem,  et  papam  sunt  alii  gradus  dignitatum, 
correspondentes  gradibus  unionis,  secundum  quos  una  congregano,  vel  com- 
munitas  includit  aliam  ;  sicut  communitas  provinciae  includit  communitatem 
civitatis,  et  communitas  regni  communitatem  unius  provinciae,  et  commu- 
nitas totius  mundi  includit  communitatem  unius  regni. 

Ad  primum  ergo  dicendum,  quod  quamvis  omnibus  apostolis  data  sit  com- 
muniter  potestas  ligandi,  et  solvendi,  tamen  ut  in  hac  potestate  ordo  aliquis 
signaretur,  primo  soli  Petro  data  est,  ut  ostendatur  quod  ab  eo  in  alios  ista 
potestas  debeat  descendere  ;propter  quod  etiam  ei  dixit  singulariter  (Lue.  22.): 
Confirma  fratres  tuos;  et  (Joan.  21.):  Pasce  oves  meas,  id  est  «  loco  mei  »,  ut 
dicit  Chrysost.  (aequival.  hom.  87.  in  Jean,  a  princ),  «  praepositus,  et  caput 
esto  fratrum,  ut  ipsi  te  in  loco  meo  assumentes,  ubique  terrarum  te  in  throno 
tuo  sedentem  praedicent,  et  confirment  ». 

Ad  secundum  dicendum,  quod  ritus  Judaeorum  non  erat  diffusus  in  di- 
versis  regnis,  et  provinciis,  sed  tantum  in  una  gente;  et  ideo  non  oportebat, 
quod  sub  eo,  qui  habebat  potestatem  principalem,  alii  pontifices  distingue- 
rentur;  sed  Ecclesiae  ritus,  sicut  et  Gentilium,  per  diversas  nationes  diffun- 
ditur,  et  ideo  oportet,  quod  quantum  ad  hoc  magis  Gentilium  ritui,  quam 
Judaeorum  Ecclesiae  status  conformetur. 

Ad  tertium  dicendum,  quod  potestas  sacerdotis  exceditur  a  potestate 
episcopi,  quasi  a  potestate  alterius  generis  :  sed  potestas  episcopi  exceditur 
a  potestate  papae,  quasi  a  potestate  ejusdem  generis;  et  ideo  omnem  actum 
hierarchicum,  quem  potest  facere  papa  in  ministratione  sacramentorum, 
potest  facere  episcopus  :  non  autem  omnem  actum,  quem  potest  facere  epi- 
scopus,  potest  facere  sacerdos  in  sacramentorum  collatione;  ed  ideo  quan- 
tum ad  ea  quae  sunt  episcopalis  ordinis,  omnes  episcopi  sunt  aequales:  et 
propter  hoc  quilibet  episcopus  alium  potest  consecrare. 

ARTICULUS  VII.  169 

UTRUM    VESTES    MINISTRORUM    CONVEXIENTER   SINT    INSTITUTAE 
IN    ECCLESIA.     - 

Ad  septimum  sic  proceditur.  Videtur,  quod  vestes  ministrorum  non  con- 
venienter  sint  in  Ecclesia  institutae  ;  ministri  enim  novi  Testamenti  magis 

tenentur  ad  castitatem,  quam  ministri  veteris  :  sed  inter  alias  vestes  ministro- 
rum  veteris  testamenti  erant  femoralia  in  signum  castitatis  ;  ergo  multo  for- 
tius  esse  debent  inter  vestes  ministrorum  Ecclesiae. 

2.  Praeterea.  Sacerdotium  novi  Testamenti  est  dignius,  quam  sacerdo- 
tium  veteris:  sed  veteres  sacerdotes  habebant  mitras,  quod  est  signum  digni- 
tatis;  ergo  sacerdotes  novae  legis  eas  debent  habere. 

3.  Praeterea.  Sacerdos  est  propinquior  ordinibus  ministrorum,  quam 
ordo  episcopalis  :  sed  episcopi  utuntur  vestibus  ministrorum,  dalmatica  sci- 
licet,  quae  est  vestis  diaconi,  et  tunica,  quae  est  vestis  subdiaconi;  ergo  multo 
fortius  debent  uti  eis  simplices  sacerdotes. 

4.  Praeterea.  In  veteri  lege  pontifex  deferebat  superhumerale,  quod 
significabat  onus  Evangelii,  ut  dicit  Beda  (lib.  3.  de  Tabernac.  cap.  4.  circ. 
princ):  hoc  autem  maxime  pontificibus  nostris  incumbit;  ergo  debent  habere 
superhumerale. 

5.  Praeterea.  In  rationali,  quo  utebantur  pontifices  veteris  legis,  scribe- 
batur  doctrina,  et  veritas:  sed  veritas  maxime  in  nova  lege  declarata  est;  ergo 
pontificibus  novae  legis  competit. 

6.  Praeterea.  Lamina  aurea,  in  qua  scriptum  erat  dignissimum  nomen 
Dei,  erat  dignissimum  ornamentorum  [al.  ornamentum]  legis  veteris;  ergo 
illud  maxime  debuit  transferri  in  novam  legem. 

7.  Praeterea.  Ea  quae  exterius  geruntur  in  ministris  Ecclesiae,  sunt 
signa  interioris  potestatis:  sed  archiepiscopus  non  habet  alterius  generis  po- 
testatem,  quam  episcopus,  ut  dictum  est  (art.  prato,  et  4.  Dist.  24.);  ergo  non 
debet  habere  pallium,  quod  hon  habent  episcopi. 

8.  Praeterea.  Potestatis  plenitudo  residet  penes  Romanum  Pontificem: 
sed  ipse  non  habet  baculum;  ergo  nec  alii  episcopi  debent  habere. 

Respondeo  dicendum,  quod  vestes  ministrorum  designant  idoneitatem, 
quae  in  eis  requiritur  ad  tractandum  divina  ;  et  quia  quaedam  sunt,  quae  in 
omnibus  requiruntur,  et  quaedam  requiruntur  in  superioribus,  quae  non  ita 
exiguntur  in  inferioribus,  ideo  quaedam  vestes  sunt  omnibus  ministris  com- 
munes,  quaedam  autem  superioribus  tantum.  Et  ideo  omnibus  ministris  com- 
petit amìctus  humeros  tegens,  quo  significatur  fortitudo  ad  divina  officia  exe- 
quenda,  quibus  mancipantur:  etsimiliter  alba,  quae  significat  puritatem  vitae: 
et  cingulum,  quod  significat  repressionem  carnis.  Sed  subdiaconus  ulterius 
habet  manipulum  in  sinistra,  quo  significatur  extersio  minimarum  macula- 
rum,  quia  manipulus  est  quasi  sudarium  ad  extergendum  vultum;  ipsi  enim 
primo  ad  sacra  tractanda  admittuntur  :  habent  etiam  tunicam  strictam,  per 
quam  doctrina  Christi  significatur,  unde  et  in  veteri  lege  in  ipsa  tintinnabula 
pendebant  ;  subdiaconi  emm  primo  admittuntur  ad  doctrinam  novae  legis 
annuntiandam.  Sed  diaconus  habet  amplius  stolam  in  sinistro  humero,  in  si- 
gnum quod  applicatur  in  ministerium  in  ipsis  sacramentis  :  et  dalmaticam 
(quae  est  vestis  larga,  sic  dieta,  quia  in  Dalmaticis  partibus  primo  usus  ejus 
fuit)  ad  designandum  quod  ipse  primo  dispensator  sacramentorum  ponitur; 
ipse  enim  sanguinem  dispensati  in  dispensatone  autem  largitas  requiritur. 
Sed  sacerdoti  in  utroque  humero  punitur  stola,  ut  ostendatur  quod  ei  piena 
potestas  dispensandi  sacramenta  datur,  non  ut  ministro  alterius  ;  et  ideo  stola 
descendit  usque  ad  inferiora:  habet  etiam  casulam,  quae  significat  charitatem, 
quia  ipse  charitatis  conficit  sacramentum,  scilicetEucharistiam.  Sed  episcopis 
adduntur  novem  ornamenta  super  sacerdotes,  quae  sunt  caligae,  sandalia,  sue- 
cinctorium,  tunica,  dalmatica,  mitra,  cbirotbecae,    annulus,  et  baculus,  quia  no- 

vem  sunt,  quae  ipsi  supra  sacerdotes  possunt,  scilicet  clericos  ordinare,  vir- 
gines  benedicere,  pontiflces  consecrare,  manus  imponere,  basilicas  dedicare, 
clericos  deponere,  synodos  celebrare,  chrisma  confìcere,  vestes,  etvasa  con- 
secrare. Vel  per  caligas  significati^  rectitudo  gressuum  :  per  sandalia,  quae  pe- 
des  tegunt,  contemptus  terrenorum  :  per  succinctorium,  quo  stola  ligatur  cura 
alba,  amor  honestatis  :  per  tunicam  perseverantia,  quia  Joseph  tunicam  tala- 
rem  habuisse  legitur  quasi  descendentem  usque  ad  talos,  perquos  significatur 
extremitas  vitae  :  per  dalmaticam  largitas  in  operibus  misericordiae  :  per  chi- 
rothecas  cautela  in  opere  :  per  mitrarti  scientia  utriusque  Testamenti,  unde  et 
duo  cornua  habet:  per  baculum  cura  pastoralis,  qua  habet  colligere  vagos 
(quod  significat  curvitas  in  capite  baculi),  sustentare  infirmos  fquod  ipse  sti- 
pes  signat  baculi),  et  pungere  lentos  (quod  significat  stimulusin  pede  baculi): 
unde  versus: 

Collige,  sustenta,  stimula,  vaga,  morbida,   Unta: 

per  annalum  sacramenta  fidei,  qua  Ecclesia  desponsatur  Christo;  episcopi 
enim  sunt  sponsi  Ecclesiae  loco  Christi.  Sed  ulterius  archiepiscopi  palli  imi 
habent,  in  signum  privilegiatae  potestatis;  significat  enim  torquem  auream, 
quam  solebant  legitime  certantes  accipere. 

Ad  primum  ergo  dicendum,  quod  sacerdotibus  veteris  legis  indicebatur 
continentia,  ilio  tantum  tempore  quo  ad  suum  ministerium  accedebant;  et 
ideo  in  signum  castitatis  tunc  servandae,  in  sacrificiorum  oblatione  femorali- 
bus  utebantur:  sed  ministri  novi  Testamenti  indicitur  perpetua  continentia; 
et  ideo  non  est  simile. 

Ad  secundum  dicendum,  quod  mitra  non  erat  signum  alicujus  dignitatis: 
fuit  enim  sicut  quoddam  galerum,  ut  Hieron.  dicit  (epist.  12S.  ad  Fabiol.  circ. 
med.);  sed  cidaris,  quae  erat  signum  dignitatis,  solum  pontificibus  dabatur,  sicut 
et  nunc  mitra. 

Ad  tertium  dicendum,  quod  potestas  ministrorum  est  in  episcopo,  s;cut 
in  origine,  non  autem  in  sacerdote,  quia  ipse  non  confert  illos  ordines;  et 
ideo  magis  episcopus,  quam  sacerdos,  vestibus  ministrorum  utitur. 

Ad  q.uartum  dicendum,  quod  loco  superhumeralis  utuntur  stola,  quae  ad 
idem  significandum  est,  ad  quod  erat  superhumerale. 

Ad  quintum  dicendum,  quod  pallium  succedit  loco  rationalis. 

Ad  sextum  dicendum,  quod  prò  illa  lamina  habet  Pontifex  noster  crucem, 
ut  Innocent.  III.  dicit  (lib.  1.  de  Myster.  Missae.  cap.  51.  et  seq.)  ;  sicut  prò  fe- 
vwralibus  habet  sandalia,  prò  linea  albam,  prò  balteo  cingulum,  prò  podere  (seu 
talari  veste)  tunica,  prò  ephod  amictum,  prò  rationali  pallium,  prò  cidari 
mitram. 

Ad  septimum  dicendum,  quod  quamvis  non  habeat  alterius  generis  pote- 
statem,  tamen  eamdem  habet  ampliorem  ;  et  ideo  ad  hanc  perfectionem  desi- 
gnandum,  ipsi  pallium  datur,  quo  undique  circumdatur. 

Ad  octavum  dicendum,  quod  Romanus  Pontifex  non  utitur  baculo,  quia 
Petrus  misit  ipsum  ad  suscitandum  quemdam  discipulum  suum,  qui  postea 
factus  est  episcopus  Trevirensis;  et  ideo  in  dioecesi  Trevirensi  papa  baculum 
portat,  et  non  in  aliis  locis;  vel  etiam  in  signum  quod  non  habet  coarctatara 
potestatem,  quod  curvatio  baculi  significat. 

QUAESTIO  XLI. 

DE    SACRAMENTO   MATRIMONI^ 

INQUANTUM    EST    IN    OFFIC1UM    NATURAE, 

IN    QUATUOR    ARTICULOS    DIVISA. 


Post  haec  considerandum  est  de  matrimonio  :  et  primo  agendum  est  de 
co,  inquantum  est  in  officium  naturae:  secundo,  inquantum  est  sacramentum  : 
Urlio,  inquantum  absolute,  et  secundum  se  consideratur. 

Circa  primum  quaeruntur  quatuor. 

Primo.  Utrum  sit  de  jure  naturali. 
Secundo.  Utrum  cadat  sub  praecepto. 
Tertio.  Utrum  ejus  actus  sit  licitus. 
Quarto.  Utrum  possit  esse  meritorius. 

ARTICULUS  I.  i7o 

UTRUM   MATRIMONIUM    SIT    DE  JURE   NATURALI. 

(S.  Thom.  4.  Disi.  26.  q.  1.  art  1.). 

Ad  primum  sic  proceditur.  Videtur,  quod  matrimonium  non  sit  naturale, 
quia  jus  naturale  est,  quod  natura  omnia  ammalia  docuit:  sed  in  aliis  anima- 
libus  est  conjunctio  sexuum  absque  matrimonio;  ergo  matrimonium  non  est 
de  jure  naturali. 

2.  Praeterea.  Id  quod  est  de  jure  naturali,  invenitur  in  omnibus  homi- 
nibus  secundum  quemlibet  statum  eorum:  sed  matrimonium  non  fuit  in  quo- 
libet  statu  hominum,  quia,  sicut  dicit  Tullius  in  1.  Rhetor.  (scilicet  de  Invent. 
cir.  princ),  «  homines  a  principio  sylvestres  erant;  et  tunc  nemo  scivit  pro- 
prios  liberos,  nec  certas  nuptias  »,  in  quibus  matrimonium  consistit;  ergo  non 
est  naturale. 

3.  Praeterea.  Naturalia  sunt  eadem  apud  omnes:  sed  non  eodem  modo 
est  matrimonium  apud  omnes,  cum  prò  diversis  legibus  diversimode  matri- 
monium celebretur;  ergo  non  est  naturale. 

4.  Praeterea.  Illa,  sine  quibus  potest  salvari  naturae  intendo,  non  videntur 
esse  naturalia:  sed  natura  intendit  conservationem  speciei  per  generationem, 
quae  potest  esse  sine  matrimonio,  ut  patet  in  fornicariis;  ergo  matrimonium 
non  est  naturale. 

Sed  contra  est,  quod  in  principio  Digestorum  (lib.  Juri  operarti,  ff.  de 
Just,  et  Jure)  dicitur:  «  Jus  naturale  est,  etc.  hinc  descendit  maris,  et  foeminae 
conjunctio,  quam  nos  matrimonium  appellamus  ». 

Praeterea.  Philos.  in  8.  Ethic.  (cap.  12.  a  med.)  dicit,  quod  «  homo  est 
magis  naturaliter  conjugale  animai,  quam  politicum  »  :  sed  «  homo  est  na- 
turaliter  animai  politicum,  et  gregale  »,  ut  ipse  dicit  (lib.  1.  Polit.  cap.  2.  a 

princ.) ;  ergo  est  naturaliter  corrugale:  et  sic  conjugium,  sive  matrimonium 
est  naturale. 

Respondeo  dicendum,  quod  aliquid  dicitur  esse  naturale  dupliciter:  uno 
modo,  sicut  ex  principiis  naturae  ex  necessitate  causatum,  ut  moveri  sursum 
est  naturale  igni;  et  sic  matrimonium  non  est  naturale,  nec  aliquid  eorumr 
quae  mediante  libero  arbitrio  complentur:  alio  modo  dicitur  naturale,  ad  quod 
natura  inclinat,  sed  mediante  libero  arbitrio  completur;  sicut  actus  virtutum,. 
vel  virtutes  dicuntur  naturales  :  et  hoc  modo  matrimonium  est  naturale,  quia 
ratio  naturalis  ad  ipsum  inclinat  dupliciter:  primo  quantum  ad  principalem 
ejus  finem,  qui  est  bonum  prolis;  non  enim  intendit  natura  solum  genera- 
tionem  prolis,  sed  traductionem,  et  promotionem  usque  ad  perfectum  statum 
hominis,  inquantum  homo  est,  qui  est  virtutis  status  ;  unde  secundum  Philos. 
(lib.  8.  Ethic.  cap.  n.  et  12.  a  med.),  tria  a  parentibus  habemus,  scilicet  esse, 
nutrimentum,  et  disciplinami  filius  autem  a  patre  educari,  et  instrui  non  posset 
nisi  determinatos,  et  certos  parentes  haberet,quod  non  esset,  nisi  esset  aliqua 
obligatio  viri  ad  mulierem  determinatam,  quae  matrimonium  facit:  secundo 
quantum  ad  secundarium  finem  matrimonii,  qui  est  mutuum  obsequium  sibi 
a  conjugibus  in  rebus  domesticis  impensum  ;  sicut  enim  naturalis  ratio  dictat, 
ut  homines  simul  cohabitent,  quia  unus  non  sufficit  sibi  in  omnibus,  quae  ad 
ipsam  vitam  pertinent,  ratione  cujus  dicitur  homo  naturaliter  politicus,  ita 
etiam  eorum,  quibus  indigetur  ad  human  m  vitam,  quaedam  opera  sunt  com- 
petentia  viris,  quaedam  mulieribus;  unde  natura  movet,  ut  sit  quaedam  as- 
socialo viri  ad  mulierem,  in  qua  est  matrimonium:  et  has  duas  causas  ponit 
Philos.  in  8.  Ethic.  (toc.  cit.). 

Ad  primum  ergo  dicendum,  quod  natura  hominis  ad  aliquid  inclinat  du- 
pliciter :  uno  modo,  quia  est  conveniens  naturae  generis,  et  hoc  est  commune 
omnibus  animalibus:  alio  modo  quia  est  conveniens  naturae  differentiae,  qua 
species  humana  abundat  a  genere,  inquantum  est  rationalis,  sicut  est  pru- 
dentiae  actus,  vel  temperantiae  :  et  sicut  natura  generis,  quamvis  sit  una  in 
omnibus  animalibus,  non  tamen  eodem  modo  est  in  omnibus;  ita  etiam  non 
inclinat  eodem  modo  in  omnibus,  sed  secundum  quod  unicuique  competit. 
Ad  matrimonium  ergo  inclinat  natura  hominis  ex  parte  differentiae,  quantum 
ad  rationem  secundam  assignatam  ;  unde  Philos.  (toc.  sup.  cit.  et  lib.  1.  Polit. 
cap.i.)  hanc  rationem  assignat  in  hominibus  supra  alia  animalia:  sed  quan- 
tum ad  rationem  primam  inclinat  ex  parte  generis;  unde  dicit,  quod  fìliorum 
procreatio  communis  est  omnibus  animalibus.  Tamen  ad  hoc  non  inclinat 
natura  eodem  modo  in  omnibus  animalibus:  quia  quaedam  animalia  sunt, 
quorum  filli  nati  statim  possunt  sufficienter  sibi  victum  quaerere,  vel  ad  quo- 
rum sustentationem  mater  sufficit;  et  in  his  non  est  aliqua  maris  ad  foeminam 
determinano  :  in  illis  autem,  quorum  filli  indigent  utriusque  sustentatione,  sed 
ad  parvum  tempus,  invenitur  aliqua  determinatio  quantum  ad  tempus  illud, 
sicut  in  avibus  quibusdam  patet:  sed  in  homine,  quia  indiget  filius  cura  pa- 
rentum  usque  ad  magnum  tempus,  est  maxima  determinatio  masculi  ad  foe- 
minam, ad  quam  etiam  natura  generis  inclinat. 

Ad  secundum  dicendum,  quod  verbum  Tullii  potest  esse  verum  quantum 
ad  aliquam  gentem;  si  tamen  accipiatur  principium  proximum  illius  gentis, 
per  quod  ab  aliis  gentibus  est  distincta;  quia  non  in  omnibus  perducitur  ad 
effectum  id,  ad  quod  naturalis  ratio  inclinat:  non  autem  est  verum  univer- 
saliter,  quia  a  principio  humani  generis  sacra  Scriptura  recitat  fuisseconjugia. 

Ad  tertium  dicendum,  quod,  secundum  Philos.  in  7.  Ethic.  (circ.Jin.  lib.), 

«  natura  humana  non  est  immobilis.  sicut  divina  »  ;  et  ideo  diversifìcantur  ea 
quae  sunt  de  jure  naturali,  secundum  diversos  status,  et  conditiones  horainum, 
quamvis  ea  quae  sunt  in  rebus  divinis  naturaliter,  nullo  modo  varientur. 

Ad  quartum  dicendura,  quod  natura  non  tantum  intendit  esse  in  prole, 
sed  etiam  perfectum  esse,  ad  quod  exigitur  matrimonium,  ut  ex  dictis  patet 
(in  corp.  art.). 


ARTICULUS  II.  i7, 

UTRUM    MATRIMONIUM    CADAT    SUB    PRAECEPTO. 

(S.  Thom.  ubi  supr.  art.  2.). 

Ad  secundum  sic  proceditur.  Videtur,  quod  matrimonium  adhuc  maneat 
sub  praecepto,  quia  praeceptum  obligat,  quamdiu  non  revocatur:  sed  prima 
institutio  matrimonii  fuit  sub  praecepto,  ut  in  litera  (4.  Dist.  26.)  dicitur,  nec 
unquam  hoc  praeceptum  legitur  revocatum,  imo  confirmatum,  Matth.  19.: 
Quod  Deus  conjunxit,  homo  non  separet;  ergo  'adhuc  est  matrimonium  sub 
praecepto. 

2.  Praeterea.  Praecepta  juris  naturalis  secundum  omne  tempus  obli- 
gant:  sed  matrimonium  est  de  jure  naturali,  ut  dictum  est  (art.  praec); 
ergo,  etc. 

3.  Praeterea.  Bonumspeciei  est  melius,  quam  bonum  individui,  quia  «bo- 
num  gentis  est  divinius,  quam  bonum  unius  hominis  »,  utdiciturin  1.  Ethicor. 
(cap.  2.  cir.fin.):  sed  praeceptum  primo  homini  datum  ad  conservationem 
individui  per  actum  nutritivae  adhuc  obligat;  ergo  multo  magis  praeceptum 
de  matrimonio,  quod  pertinet  ad  conservationem  speciei. 

4.  Praeterea.  Ubi  manet  eadem  ratio  obligans,  eadem  obligatio  manere 
debet:  sed  propter  hoc  obligabantur  homines  ad  matrimonium  antiquo  tem- 
pore, ne  multiplicatio  humani  generis  cessaret;  cum  ergo  hoc  idem  sequa- 
tur,  si  quilibet  libere  potest  a  matrimonio  abstinere,  videtur  quod  matrimo- 
nium sit  in  praecepto. 

Sed  contra  est,  quod  dicitur  1.  Cor.  7.:  Qui  non  jungit  matrimonio  vir- 
ginem  suam,  melius  facit,  scilicet  quam  qui  jungit;  ergo  contractus  matrimonii 
nunc  non  est  sub  praecepto. 

Praeterea.  Nulli  debetur  praemium  prò  transgressione  praecepti  :  sed  vir- 
gìnibus  debetur  speciale  praemium,  scilicet  aureola;  ergo  matrimonium  non 
est  sub  praecepto. 

Respondeo  dicendum,  quod  natura  inclinat  ad  aliquid  dupliciter:  uno  modo, 
sicut  ad  id  quod  est  necessarium  ad  perfectionem  unius  ;  et  talis  inclinatio 
quemlibet  obligat,  quia  naturales  perfectiones  omnibus  sunt  communes  :  alio 
modo  inclinat  ad  aliquid,  quod  est  necessarium  ad  perfectionem  multitudinis  ; 
et  cum  multa  sint  hujusmodi,  quorum  unum  impedit  aliud,  ex  tali  inclina- 
tione  non  obligatur  quilibet  homo  per  modum  praecepti  ;  alias  quilibet  homo 
obligaretur  ad  agriculturam,  et  aedifìcatoriam,  et  ad  hujusmodi  officia,  quae 
sunt  necessaria  communitati  humanae:  sed  inclinationi  naturae  satisfìt,  cum 
per  diversos  diversa  de  praedictis  complentur.  Cum  ergo  ad  perfectionem 
humanae  multitudinis  sit  necessarium  aliquos  contemplativae  vitae  inservire, 
quae  maxime  per  matrimonium  impeditur,  inclinatio  naturae  ad  matrimo- 
nium non  obligat  per  modum  praecepti,  etiam  secundum  philosophos:  unde 

Theophrastus  probat,  quod  sapienti  non  expedit  nubere  (ut  referi  Hieron.  lib.  i. 
contr.  Jovin.  cap.  28.). 

Ad  primum  ergo  dicendum,  quod  praeceptum  illud  non  est  revocatimi. 
nec  tamen  obligat  unumquemque,  ratione  jam  dieta  (in  corp.),  nisi  ilio  tem- 
pore quo  paucitas  hominum  exigebat,  ut  quilibet  generationi  vacaret. 

Ad  secundum  et  tertium  patet  solutio  ex  dictis. 

Ad  quartum  dicendum,  quod  natura  humana  communiter  ad  diverrà 
officia,  et  actus  inclinat,  ut  jam  dictum  est  (in  corp.):  sed  quia  est  diversi- 
mode  in  diversis,  secundum  quod  individuatur  in  hoc,  velin  ilio,  unum  magis 
inclinat  ad  unum  illorum  officiorum,  et  aliud  magis  ad  aliud,  ex  diversitaie 
complexionum  diversorum  individuorum.  Et  ex  hac  diversitate  simul  cum 
divina  providentia,  quae  omnia  moderatur,  contingit  quod  unus  eligat  unum 
officium,  ut  agriculturam,  alius  aliud  :  et  sic  etiam  contingit  quod  quidam 
eligant  matrimonialem  vitam,  et  quidam  contemplativam  ;  unde  nullum  pe- 
riculum  imminet. 

ARTICULUS  III.  172 

UTRUM   ACTUS    MATRIMONII    SIT    LICITUS. 

Ad  tertium  sic  proceditur.  Videtur,  quod  actus  matrimonialis  semper 
sit  peccatum;  dicitur  enim  1.  Corinth.  7.:  Qui  nubunt,  sini  tanquam  non  nu- 
bentes: sed  non  nubentes  non  exercent  actum  matrimonialem;  ergo  etiam 
nubentes  peccant  in  actu  ilio. 

2.  Praeterea.  Isa.  59.:  Iniquitates  vestrae  diviserunt  inter  vos,  et  Deum  ve- 
Sfatimi  sed  actus  matrimonialis  dividit  hominem  a  Deo  ;  unde  Exod.  19.  prae- 
cipitur  populo,  qui  debebat  Deum  videre,  quod  non  accederet  ad  uxores  suas, 
et  Hieron.  dicit  (epist.  11.  ad  Ageruch.  a  med.  et  lib.  1.  contr.  Jovin.  cap.  18.  ad  fin,) 
quod  «  in  actu  matrimoniali  Spiritus  Sanctus  prophetarum  corda  non  tangit»  ; 
ergo  est  iniquitas. 

3.  Praeterea.  Illud  quod  secundum  se  est  turpe,  nullo  modo  potest  bene 
fieri:  sed  actus  matrimonialis  semper  habetconcupiscentiam  adjunctam,  quae 
semper  est  turpis;  ergo  semper  est  peccatum. 

4.  Praeterea.  Nihil  excusatur,  nisi  peccatum:  sed  actus  matrimonialis 
indiget  excusari  per  bona  matrimonii,  ut  Magister  dicit  (4.  Dist.  26.);  ergo 
est  peccatum. 

5.  Praeterea.  De  similibus  specie  est  idem  judicium:  sed  concubiti^ 
matrimonialis  est  ejusdem  speciei  cum  actu  adulterii,  quia  ad  idem  termi 
natur,  scilicet  ad  speciem  humanam;  ergo  cum  actus  adulterii  sit  peccatum, 
et  actus  matrimonii  similiter. 

6.  Praeterea.  Superfluitas  in  passionibus  corrumpit  virtutem  :  sed  semper 
in  actu  matrimoniali  est  superfluitas  delectationis,  adeo  ut  absorbeat  rationem, 
quae  est  principale  hominis  bonum  :  unde  Philos.  dicit  in  7.  Ethic.  (cap.  11. 
ad  fin.),  quod  «  impossibile  est  hominem  aliquid  in  ipsa  intelligere  »  ;  ergo 
actus  matrimonialis  semper  est  peccatum. 

Sed  contra.  i.  Corinth.  7.  dicitur:  Virgo  si  nupserit,  non  peccavit;  et  1. 
Timoth.  5.:  Volo  juniores  nubere,  et  procreare  filios:  sed  procreatio  filiorum 
non  potest  esse  sine  carnali  conjunctione;  ergo  actus  matrimonialis  non  est 
peccatum  ;  alias  Apostolus  non  voluisset  illud. 

Praeterea.  Nullum  peccatum  est  in  praecepto  :  sed  actus  matrimonialis 
est  in  praecepto,  1.  Cor.  7.:  Uxori  vir  dòbitum  reddat  ;  ergo  non  est  peccatum. 

Respondeo  dicendum,  quod  supposito  quod  natura  corporalis  a  Deo  sit 
bona  instituta,  impossibile  est  dicere,  quod  ea  quae  pertinent  ad  conserva- 
tionem  naturae  corporalis,  et  ad  quae  natura  inclinat,  sint  universaliter  mala: 
et  ideo  cum  inclinatio  sit  naturae  ad  prolis  procreationem,  per  quam  natura 
speciei  conservatur,  impossibile  est  dicere,  quod  actus,  quo  procreatur  proles, 
sit  universaliter  illicitus,  ut  in  eo  medium  virtutis  inveniri  non  possit:  nisipo- 
natur  secundum  quorumdam  insaniam,  quod  res  corruptibiles  creatae  sunt  a 
malo  Deo:  ex  quo  forte  derivaturilia  opinio,  quae  in  literatangitur  (4.  Disi.  26.): 
et  ideo  est  pessima  haeresis. 

Ad  primum  ergo  dicendum,  quod  Apostolus  in  verbis  illis  non  prohibuit 
matrimonii  actum,  sicut  nec  rerum  possessionem,  cum  dixit  :  Qui  utuntur  hoc 
mundo,  sint  quasi  non  utentes  :  sed  in  utroque  fruitionem  prohibuit,  quod  patet 
ex  ipso  modo  loquendi;  non  enim  dixit:  sint  non  utentes,  vel  non  habentes,  sed: 
quasi  non  utentes,  vel  quasi  non  habentes. 

Ad  secundum  dicendum,  quod  Deo  conjungimur  et  secundum  habitum 
gratiae,  et  secundum  actum  contemplationis,  et  amoris:  quod  ergo  primam 
conjunctionem  separat,  semper  est  peccatum;non  semper  autem  quod  secun- 
dum, quia  aliqua  occupatio  licita  circa  res  inferiores  animum  distrahit,  ut 
actu  Deo  conjungi  non  sit  idoneus  :  et  hoc  praecipue  accidit  in  carnali  conjun- 
ctione,  in  qua  detinetur  mens  propter  delectationem  intensam.  Et  propter  hoc 
illis,  quibus  competit  divina  contemplari,  aut  sacra  tractare,  indicitur  prò 
tempore  ilio  abstinentia  ab  uxoribus.  Et  secundum  hoc  edam  dicitur,  quod 
Spiritus  Sanctus,  quantum  ad  actum  revelationis  secretorum,  non  tangebat 
mentes  prophetarum  in  usu  matrimonii. 

Ad  tertium  dicendum,  quod  turpitudo  illa  concupiscentiae,  quae  actum 
matrimonialem  semper  concomitatur,  non  est  turpitudo  culpae,  sed  poenae, 
ex  peccato  primo  proveniens,  ut  scilicet  inferiores  vires,  et  membra  corporis 
rationi  non  obediant:  et  propter  hoc  ratio  non  sequitur. 

Ad  quartum  dicendum,  quod  illud  proprie  excusari  dicitur,  quod  aliquam 
similitudinem  mali  habet,  et  tamen  non  est  malum,  vel  non  tantum,  quantum 
apparet,  quia  quaedam  excusantur  a  toto,  quaedam  a.  tanto  :  et  quia  actus  ma- 
trimonialis  propter  corruptionem  concupiscentiae  habet  similitudinem  actus 
inordinati,  ideo  per  bona  matrimonii  excusatur  a  toto,  ut  non  sit  peccatum. 

Ad  quintum  dicendum,  quod  quamvis  sint  in  specie  naturae  idem,  tamen 
differunt  in  specie  moris,  quam  una  circumstantia  variat,  scilicet  accedere 
ad  suam;  vel  non  suam;  sicut  etiam  occidere  hominem  per  violentiam,  vel 
per  justitiam,  facit  diversam  speciem  moris,  quamvis  sit  una  species  naturae  : 
et  tamen  unum  est  licitum,  aliud  illicitum. 

Ad  sextum  dicendum,  quod  superfluitas  passionis,  quae  virtutem  cor- 
rumpit,  non  solum  impedit  rationis  actum,  sed  etiam  tollit  rationis  ordinem: 
quod  non  facit  delectationis  intensio  in  actu  matrimoniali;  quia  etsi  tunc 
non  ordinetur  homo,  tamen  a  ratione  est  praeordinatus. 

ARTICULUS  IV.  173 

UTRUM  ACTUS  MATRIMONII  SIT  MERITORIUS. 

Ad  quartum  sic  proceditur.  Videtur,  quod  actus  matrimonialis  non  sit 
meritorius:  Chrysost.  enim  dicit  super  Matth.  (hom.  1.  inop.  imperf.  Inter  med. 
et  fin.)  ■  «  Ma  rimonium  etsi  utentibus  se  poenam  non  inferat,  mercedem  tamen 

non  praestat  »:  sed  meritum  respectu  mercedis  dicitur;  ergo  actus  matrimo- 
nialis  non  est  meritorius. 

2.  Praeterea.  Illud  quod  est  meritorium,  dimittere  non  est  laudabile: 
sed  laudabilis  est  virginitas,  per  quam  matrimonium  dimittitur;  ergo  matri- 
monialis  actus  non  est  meritorius. 

3.  Praeterea.  Qui  utitur  indulgentia  sibi  facta,  beneficio  recepto  utitur: 
sed  ex  hoc  quod  alicui  praestatur  beneficium,  non  meretur;  ergo  actus  ma- 
trimoni alis  non  est  meritorius. 

4.  Praeterea.  Meritum  in  difficultate  consistit,  sicut  et  virtus:  sed  actus 
matrimonialis  non  habet  difficultatem,  sed  delectationem;  ergo  non  est  me- 
ritorius. 

5.  Praeterea.  Illud  quod  non  potest  fieri  sine  peccato  veniali,  nunquam 
est  meritorium,  quia  non  potest  homo  simul  mereri,  et  demereri  :  sed  in  actu 
matrimoniali  semper  est  peccatum  veniale,  quia  etiam  primus  motus  in  hujus- 
modi  delectationem  est  peccatum  veniale;  ergo  actus  praedictus  non  potest 
esse  meritorius. 

Sed  contra.  Omnis  actus,  quo  impletur  praeceptum,  est  meritorius,  si  ex 
charitate  fiat:  sed  actus  matrimonialis  est  hujusmodi,  quia  dicitur  1.  Cor.  7.: 
Uxori  vir  debitum  reddat;  ergo  etc. 

Praeterea.  Omnis  actus  virtutis  est  meritorius:  sed  actus  praedictus  est 
actus  justitiae,  quia  dicitur  redditio  debiti;  ergo  meritorius  est. 

Respondeo  dicendum,  quod  cum  nullus  actus  ex  deliberata  voluntate  pro- 
cedens  sit  indifTerens,  ut  in  2.  libro  dictum  est  (Dist.  40.  q.  1.  art.  5.  et  1-2. 
q.  18.  art.  <).),  actus  matrimonialis  semper  est  peccatum,  vel  meritorius  in  eo 
qui  gratiam  habet:  si  enim  ad  actum  matrimonialem  virtus  inducat,  vel  justi- 
tia,  ut  debitum  reddat,  vel  religionis,  ut  proles  ad  cultum  Dei  procreetur,  est 
meritorius.  Si  autem  moveat  libido  sistens  intra  bona  matrimonii,  ut  scilicet 
nullo  modo  ad  aliam  accedere  vellet,  est  peccatum  veniale  :  si  autem  extra 
bona  matrimonii  efferatur,  ut  scilicet  cum  quacumque  muliere  idem  facere 
proponeret,  est  peccatum  mortale.  Natura  autem  movere  non  potest,  quin 
vel  ordinetur  ratione,  et  sic  erit  motus  virtutis  ;  vel  non  ordinetur,  et  sic  erit 
motus  libidinis. 

Ad  primum  ergo  dicendum,  quod  radix  merendi  quantum  ad  praemium 
substantiale  est  ipsa  charitas:  sed  quantum  ad  aliquod  accidentale  praemium 
ratio  meriti  consistit  in  difficultate  actus  :  et  sic  actus  matrimonii  non  est  me- 
ritorius, sed  primo  modo. 

Ad  secundum  dicendum,  quod  homo  potest  mereri  et  in  minoribus  bonis, 
et  in  majoribus:  unde  quando  aliquis  minora  dimittit,  ut  majora  faciat,  lau- 
dandus  est  a  minus  meritorio  actu  discedens. 

Ad  tertium  dicendum,  quod  indulgentia  quandoque  est  de  minoribus 
malis:  et  sic  indulgetur  actus  matrimonii,  prout  ad  ipsum  movet  libido  intra 
terminos  matrimonii  consistens;  sic  enim  est  veniale  peccatum:  sed  prout 
ad  ipsum  movet  virtus,  sic  est  meritorius  ;  et  non  habet  indulgentiam,  nisi 
secundum  quod  est  indulgentia  de  minoribus  bonis,  quae  idem  est,  quod  con- 
cessio.  Nec  est  inconveniens,  quod  ille  qui  tali  concessione  utitur,  mereatur, 
quia  bonus  usus  beneficiorum  Dei  meritorius  est. 

Ad  quartum  dicendum,  quod  difficultas  laboris  requiritur  ad  meritum 
praemii  accidentalis  :  sed  ad  meritum  praemii  essentialis  requiritur  difficultas 
consistens  in  ordinatione  medii:  et  hoc  est  etiam  in  actu  matrimoniali. 

Ad    quintum    dicendum,  quod  primus  motus,  secundum  quod  dicitur 

peccatum  veniale,  est  motus  appetitus  in  aliquod  inordinatum  delectabile, 
quod  non  est  in  actu  matrimoniali;  et  ideo  ratio  non  sequitur. 


QUAESTIO  XLII. 


DE    MATRIMONIO,  INQUANTUM   EST    SACRAMENTUM, 
IN    QUATUOR    ARTICULOS    DIVISA. 

Deinde  considerandum  est  de  matrimonio,  inquantum  est  sacramentum. 

Circa  quod  quaeruntur  quatuor. 

Primo.  Utrum  sit  sacramentum. 

Secundo.  Utrum  debuerit  institui  ante  peccatum. 

Tertio.  Utrum  conferat  gratiam. 

Quarto.  Utrum  carnalis  commixtio  sit  de  integritate  matrimonii. 

ARTICULUS  I.  174 

UTRUM    MATRIMONIUM    SIT   SACRAMENTUM. 

Ad  primum  sic  proceditur.  Videtur,  quod  matrimonium  non  sit  sacra- 
mentum: omne  enim  sacramentum  novae  legis  habet  aliquam  formam,  quae 
est  de  essentia  sacramenti:  sed  benedictio,  quae  fit  per  sacerdotes  in  nuptiis, 
non  est  de  essentia  matrimonii;  ergo  non  est  sacramentum. 

2.  Praeterea.  Sacramentum,  secundum  Hug.  (Kb.  1.  de  Sacrarti,  part.  9. 
cap.  2.  a  princ),  est  materiale  elementum:  sed  matrimonium  non  habet  prò 
materia  aliquod  materiale  elementum;  ergo  non  est  sacramentum. 

3.  Praeterea.  Sacramenta  habent  efficaciam  ex  passione  Christi:  sed  per 
matrimonium  non  conformatur  homo  passioni  Christi,  quae  fuit  poenalis, 
cum  habeat  delectationem  adjunctam  ;  ergo  non  est  sacramentum. 

4.  Praeterea.  Omne  sacramentum  novae  legis  efficit  quod  figurat:  sed 
matrimonium  non  efficit  conjunctionem  Christi,  et  Ecclesiae,  quam  significat; 
ergo  matrimonium  non  est  sacramentum. 

5.  Praeterea.  In  aliis  sacramentis  est  aliquid,  quod  est  res,  et  sacramen- 
tum: sed  hoc  non  potest  inveniri  in  matrimonio,  cum  non  imprimat  chara- 
cterem:  alias  non' iteraretur  ;  ergo  non  est  sacramentum. 

Sed  contra  est,  quod  dicitur  Ephes.  5.:  Sacramentum  hoc  est  magnum; 
ergo,  etc. 

Praeterea.  Sacramentum  est  sacrae  rei  signum:  sed  matrimonium  est 
hujusmodi;  ergo,  etc. 

Respoxdeo  dicendum,  quod  sacramentum  importat  aliquod  remedium 
sanctitatis  nomini  contra  peccatum  exhibitum  per  sensibilia  signa:  unde  cum 
hoc  inveniatur  in  matrimonio,  inter  sacramenta  computatur. 

Ad  primum  ergo  dicendum,  quod  verba,  quibus  consensus  exprimitur  ma- 
trimonialis,  sunt  forma  hujus  sacramenti,  non  autem  benedictio  sacerdotis, 
quae  est  quoddam  sacramentale. 

Ad  secundum  dicendum,  quod  sacramentum  matrimoni!  perficitur  per 
actum  ejus  qui  sacramento  ilio  utitur,  sicut  poenitentia;  et  ideo  sicut  poeni- 
tentia  non  habet  aliam  materiam,  nisi  ipsos  actus  sensui  subjectos,  qui  sunt 
loco  materialis  elementi,  ita  est  de  matrimonio. 

Ad  tertium  dicendum,  quod  quamvis  matrimonium  non  conformetur 
passioni  Christi  quantum  ad  poenam,  conformatur  tamen  ei  quantum  ad 
charitatem,  per  quam  prò  Ecclesia  sibi  in  sponsam  conjungenda  passus  est. 

Ad  quartum  dicendum,  quod  unio  Christi  ad  Ecclesiam  non  est  res  con- 
tenta in  hoc  sacramento,  sed  res  significata,  et  non  contenta,  et  talem  rem 
nullum  sacramentum  efficit;  sed  habet  aliam  contentam,  ac  significatam 
quam  efficit,  ut  dicetur  (in  solut  seq.)  :  Magister  autem  (4.  Disi.  26.)  ponit 
rem  non  contentam,  quia  erat  hujus  opinionis,  quod  non  haberet  rem  ali- 
quam  contentam. 

Ad  quintum  dicendum,  quod  etiam  in  hoc  sacramento  sunt  illa  tria, 
quia  sacramentum  tantum  sunt  actus  exterius  apparentes  :  sed  res,  et  sacra- 
mentum est  obligatio,  quae  innascitur,  viri  ad  mulierem,  ex  talibus  actibus; 
sed  res  ultima  contenta  est  effectus  hujus  sacramenti,  non  contenta  autem 
est  res,  quam  Magister  determinat  (loc.  cit.). 

ARTICULUS  IL  i75 

UTRUM    HOC    SACRAMENTUM    DEBUERIT    INSTITUI    ANTE     PECCATUM. 

Ad  secundum  sic  proceditur.  Videtur,  quod  matrimonium  non  debuerit 
instimi  ante  peccatum,  quia  illud  quod  est  de  jure  naturali,  non  indiget  in- 
stitutione:  sed  matrimonium  est  hujusmodi,  ut  ex  dictis  patet  (q.  41.  art.  1.); 
ergo  non  debuit  institui. 

2.  Praeterea.  Sacramenta  sunt  quaedam  medicinae  contra  morbum  pec- 
cati: sed  medicina  non  praeparatur  nisi  morbo;  ergo  ante  peccatum  non 
debuit  institui. 

3.  Praeterea.  Ad  idem  institutio  una  sufficit:  sed  matrimonium  fuit  in- 
stitutum  etiam  post  peccatum,  ut  in  litera  dicitur  (4.  Dist.  26.)  ;  ergo  ante 
peccatum  non  fuit  institutum. 

4.  Praeterea.  Institutio  sacramenti  debet  esseaDeo:sed  ante  peccatum 
verba  quae  ad  matrimonium  pertinent,  non  sunt  determinate  dieta  a  Deo, 
sed  ab  Adam:  illa  autem  verba,  quae  Deus  dixit  (Gen.  1.)  :  Crescite,  et  multi- 
plicamini,  dieta  sunt  brutis  etiam,  in  quibus  non  est  matrimonium  ;  ergo  ma- 
trimonium non  fuit  institutum  ante  peccatum. 

5.  Praeterea.  Matrimonium  est  sacramentum  novae  legis:  sed  sacra- 
menta novae  legis  a  Christo  initium  sumpserunt;  ergo  non  debuit  ante  pec- 
catum institui. 

Sed  contra  est  illud  quod  dicitur  Matth.  19.:  Non  legistis,  quia  qui  fecit 
homines  ab  initio,  masculum,  et  fo emiliani  fecit  eos? 

Praeterea.  Matrimonium  est  institutum  ad  procreationem  prolis:  sed  ante 
peccatum  erat  necessaria  nomini  procreano  prolis;  ergo  ante  peccatum  de- 
buit matrimonium  institui. 

Respondeo  dicendum,  quod  natura  inclinat  ad  matrimonium,  intendens 
aliquod  bonum,  quod  quidem  variatur  secundum  diversos  hominum  status; 
2t  ideo  oportet,  quod  secundum  illud  bonum  diversimode  in  diversis  statibus 
ìominum  instituatur.  Et  ideo  matrimonium,  secundum   quod   ordinatur   ad 

procreationem  prolis,  quae  erat  necessaria  etiam  peccato  non  existente,  in- 
stitutum  fuit  ante  peccatum  :  secundum  autem  quod  remedium  praebet  contra 
vulnus  peccati,  institutum  fuit  post  peccatum  tempore  legis  naturae:  secun- 
dum autem  determinationem  personarum,  institutionem  habuit  in  lege  Moysi: 
sed  secundum  quod  repraesentat  mysterium  conjunctionis  Christi,  et  Eccle- 
siae,  institutionem  habuit  in  nova  lege;  et  secundum  hoc  est  sacramentum 
novae  legis.  Quantum  vero  ad  alias  utilitates,  quae  ex  matrimonio  conse- 
quuntur,  sicut  est  amicitia,  et  mutuum  obsequium  sibi  a  conjugibus  impen- 
sum,  habet  institutionem  in  lege  civili.  Sed  quia  de  ratione  sacramenti  est 
quod  sit  signum,  et  remedium,  ideo  quantum  ad  medias  institutiones,  com- 
petit ei  ratio  sacramenti:  sed  quantum  ad  primam  institutionem,  competit  ei 
quod  sit  in  officium  naturae:  quantum  vero  ad  ultimam,  quod  sitin  officium 
civilitatis. 

Ad  primum  ergo  dicendum,  quod  illa  quae  in  commune  sunt  de  jure  natu- 
rali, indigent  institutione  quantum  ad  eorum  determinationem,  quae  diversi- 
mode  competit  secundum  diversos  status:  sicut  de  jure  naturali  est,  quod 
malefìcia  puniantur;  sed  quod  talis  poena  tali  culpae  apponatur,  per  deter- 
minationem juris  positivi  fit. 

Ad  secundum  dicendum,  quod  matrimonium  non  est  tantum  in  remedium 
contra  peccatum,  sed  principaliter  est  in  officium  naturae;  et  sic  institutum 
fuit  ante  peccatum,  non  autem  prout  est  in  remedium. 

Ad  tertium  dicendum,  quod  secundum  diversa,  quae  oportet  in  matri- 
monio determinari,  non  est  inconveniens,  quod  habuerit  diversas  institutio- 
nes: et  sic  illa  diversa  institutio  non  est  ejusdem  secundum  idem. 

Ad  quartum  dicendum,  quod  matrimonium  ante  peccatum  institutum 
fuit  a  Deo,  quando  nomini  mulierem  de  costa  formavit  in  adjutorium,  et 
dixit  eis:  Crescite,  et  multiplic amini  :  quod  quamvis  etiam  aliis  animalibus 
dixerit,  non  tamen  per  ea  eodem  modo  implendum  fuit,  sicut  per  homines. 
Adam  vero  verba  illa  protulit  a  Deo  inspiratus,  ut  intelligeret  matrimonii 
institutionem  a  Deo  factam. 

Ad  quintum  dicendum,  quod  quantum  ad  hoc  quod  matrimonium  est 
sacramentum  novae  legis,  non  fuit  ante  Christum  institutum,  ut  ex  dictis 
patet  (in  corp.  art.). 

ARTICULUS  III.  I76 

UTRUM    MATRIMONIUM    CONFERAT    GRATIAM. 

Ad  tertium  sic  proceditur.  Videtur,  quod  matrimonium  non  conferat 
gratiam,  quia,  secundum  Hug.  (lib.  i.  de  Sacram.  pari.  9.  cap.  2.  ante  med.),  «  sa- 
cramenta ex  sanctificatione  invisibilem  gratiam  conferunt  »  :  sed  matrimo- 
nium non  habet  aliquam  sanctifìcationem  quae  sit  de  essentia  ejus;  ergo  non 
confertur  gratia  in  ipso. 

2.  Praeterea.  Omne  sacramentum  conferens  gratiam  confert  ipsam  ex 
materia,  et  forma  sua:  sed  actus,  qui  sunt  materia  in  hoc  sacramento,  non 
sunt  causa  gratiae,  quia  hoc  esset  Pelagiana  haeresis,  scilicet  quod  actus  no- 
stri sint  causa  gratiae:  verba  etiam  exprimentia  consensum  non  sunt  causa 
gratiae,  nam  ex  eis  non  fit  aliqua  sanctificatio  ;  ergo  in  matrimonio  nullo 
modo  gratia  datur. 

3.  Praeterea.  Gratia  ordinata  contra  vulnus  peccati  est  necessaria  omni- 

bus  habentibus  vulnus  illud  :  sed  in  òmnibus  invenitur  concupiscentiae  vulnus; 
si  ergo  in  matrimonio  daretur  gratia  contra  vulnus  concupiscentiae,  debe- 
rent  omnes  homines  matrimonium  contrahere  ;  essetque  stultum  valde  a  ma- 
trimonio abstinere. 

4.  Praeterea.  Infirmitas  non  accipit  medicamentum  ab  eo,  a  quo  accipit 
intensionem  :  sed  per  matrimonium  concupiscentia  accipit  intensionem,  quia, 
sicut  dicit  Philos.  in  3.Ethic.  (cap.  ult.  ad  fin.),  «  insatiabilis  est  concupiscen- 
tiae appetitus,  et  per  operationem  congruam  augetur  »  ;  ergo  videtur,  quod 
in  matrimonio  non  conferatur  remedium  gratiae  contra  concupiscentiam. 

Sed  contra.  Definitio,  et  definitum  debent  converti;  sed  in  definitione 
sacramenti  ponitur  causalitas  gratiae  ;  ergo  cum  matrimonium  sit  sacramen- 
tum,  erit  gratiae  causa. 

Praeterea.  August.  dicit  (Uh.  de  Bono  Viduit.  cap.  8.  circ.  fin.  et  lib.  9.  supr. 
Gen.  ad  Ut.  cap.  y.)  quod  «  matrimonium  est  aegrotis  in  remedium  »  :  sed  non 
est  in  remedium,  nisi  inquantum  aliquam  efficaciam  habet;  ergo  habet  ali- 
quid  efficaciae  ad  reprimendam  concupiscentiam:  sed  concupiscentia  non 
reprimitur  nisi  per  gratiam  ;  ergo  in  ipso  confertur  gratia. 

Respondeo  dicendum,  quod  circa  hoc  fuit  triplex  opinio:  quidam  enim 
dixerunt,  quod  matrimonium  nullo  modo  est  causa  gratiae,  sed  est  tantum 
signum  :  sed  hoc  non  potest  stare,  quia  secundum  hoc  in  nullo  abundaret  a 
sacramentis  veteris  legis:  unde  non  esset  aliqua  ratio,  quare  sacramentis  novae 
legis  annumeraretur;  quod  enim  remedium  praebeat  satisfaciendo  concupi- 
scentiae, ne  in  praeceps  ruat,  dum  nimis  arctatur,  habuit  etiam  in  veteri  lege 
ex  ipsa  natura  actus.  Et  ideo  olii  dixerunt,  quod  confertur  ibi  gratia  in  ordine 
ad  recessum  a  malo,  quia  excusatur  actus  a  peccato,  qui  sine  matrimonio 
peccatum  esset:  sed  hoc  esset  nimis  parum,  quia  hoc  etiam  in  veteri  lege 
habuit.  Et  ideo  dicunt,  quod  facit  recedere  a  malo,  inquantum  constringit 
concupiscentiam,  ne  extra  bona  matrimonii  feratur;  non  autem  per  gratiam 
illam  fit  aliquod  auxilium  ad  bene  operandum:  sed  hoc  non  potest  stare,  quia 
eadem  gratia  est,  quae  impedit  peccatum,  et  quae  ad  bonum  inclinat,  sicut 
idem  calor,  qui  aufert  frigus,  et  qui  calefacit.  Unde  alii  dicunt,  quod  matri- 
monium, inquantum  in  fide  Christi  contrahitur,  habet  ut  conferat  gratiam 
adjuvantem  ad  illa  operanda,  quae  in  matrimonio  requiruntur:  et  hoc  pro- 
babilius  est,  quia  ubicumque  datur  divinitus  aliqua  facultas,  dantur  etiam  au- 
xilia,  quibus  homo  convenienter  uti  possit  facultate  illa;  sicut  patet,  quod 
omnibus  potentiis  animae  respondent  aliqua  membra  corporis,  quibus  in 
actum  exire  possint.  Unde  cum  in  matrimonio  detur  homini  ex  divina  insti- 
tutione  facultas  utendi  uxore  sua  ad  procreationem  prolis,  datur  etiam  gratia, 
sine  qua  id  convenienter  facere  non  posset;  sicut  etiam  de  potestate  ordìnis 
supra  dictum  est  (q.  5;.  art.  1.)  :  et  sic  ista  gratia  data  est  ultima  res  con- 
tenta in  hoc  sacramento. 

Ad  primum  ergo  dicendum,  quod  sicut  habet  aqua  baptismi,  quod  corpus 
tangat,  et  cor  abluat  ex  tactu  carnis  Christi,  ita  matrimonium  hoc  habet  ex 
hoc,  quod  Christus  sua  passione  illud  repraesentavit,  et  non  principaliter  ex 
aliqua  sanctificatione  sacerdotis. 

Ad  secundum  dicendum,  quod  sicut  aqua  baptismi  cum  forma  verborum 
non  operatur  immediate  ad  gratiam,  sed  ad  characterem,  ita  actus  exterio- 
res,  et  verba  exprimentia  consensum  directe  faciunt  nexum  quendam,  qui  est 
sacramentum  matrimonii:  et  hujusmodi  nexus  ex  virtute  divinae  institutiqnis 
dispositive  operatur  ad  gratiam. 

Ad  tertium  dicendum,  quod  ratio  illa  procederet,  nisi  contra  concupi- 
scentiae  morbum  posset  aliquod  efficacius  remedium  adhiberi:  adhibetur 
autem  majus  remedium  per  opera  spiritualia,  et  carnis  mortificationem,  ab 
illis  qui  matrimonio  non  utuntur. 

Ad  quartum  dicendum,  quod  contra  concupiscentiam  potest  praestari 
remedium  dupliciter:  uno  modo  ex  parte  ipsius  concupiscentiae,  ut  reprimatur 
in  sua  radice;  et  sic  remedium  praestat  matrimonium  per  gratiam,  quae  in 
eo  datur:  alio  modo  ex  parte  actus  ejus;  et  hoc  dupliciter:  uno  modo,  ut  actus, 
ad  quem  concupiscentia  inclinat,  exterius  turpitudine  careat  ;  et  hoc  fit  per 
bona  matrimonii,  quae  honestant  carnalem  concupiscentiam:  alio  modo,  ut 
actus  turpitudinem  habens  impediatur;  quod  fit  ex  ipsa  natura  actus,  quia 
dum  concupiscentiae  satisfit  in  actu  conjugali,  ad  alias  corruptelas  non  ita 
incitat.  Propter  quod  dicit  Apost.  (i.  Cor.  j.):  Melius  est  nubere,  quam  uri:  quam- 
vis  enim  opera  concupiscentiae  congregata  secundum  se  nata  sint  concupi- 
scentiam augere,  tamen  secundum  quod  ratione  ordinantur,  ipsam  repri- 
munt,  quia  ex  similibus  actibus  similes  relinquuntur  dispositiones,  et  habitus. 


ARTICULUS  IV.  i77 

UTRUM    CARNALIS    COMMIXTIO    SIT    DE    INTEGRITATE  MATRIMONII. 

Ad  quartum  sic  proceditur.  Videtur,  quod  carnalis  commixtio  sit  de  in- 
tegritate  matrimonii:  in  ipsa  enim  institutione  matrimonii  dictum  est (Gen.  2.): 
Erunt  duo  in  carne  una:  sed  hoc  non  fit  nisi  per  carnalem  commixtionem; 
ergo  est  de  integritate  matrimonii. 

2.  Praeterea.  Illud  quod  pertinet  ad  sacramenti  significationem,  est  de 
necessitate  sacramenti,  ut  praedictum  est  (art.  2.  huj.  q.  et  q.  9.  art.  1.)  :  sed 
carnalis  commixtio  pertinet  ad  significationem  matrimonii,  ut  in  litera  di- 
citur  (4.  Disi.  26.);  ergo  est  de  integritate  sacramenti. 

3.  Praeterea.  Hoc  sacramentum  ordinatur  ad  conservationem  speciei: 
sed  conservatio  speciei  non  potest  fieri  sine  carnali  commixtione;  ergo  est 
de  integritate  sacramenti. 

4.  Praeterea.  Matrimonium  est  sacramentum,  secundum  quod  remedium 
contra  concupiscentiam  praestat;  de  quo  dicit  Apostolus  1.  Corinth.  7.  quod 
melius  est  nubere,  quam  uri:  sed  hoc  remedium  non  praestat  his,  qui  carna- 
liter  non  commiscentur;  ergo  idem  quod  prius. 

Sed  contra.  In  paradiso  fuit  matrimonium;  sed  ibi  non  fuit  carnalis  co- 
pula; ergo  commixtio  carnalis  non  est  de  integritate  matrimonii. 

Praeterea.  Sacramentum  ex  suo  nomine  sanctificationem  importati  sed 
sine  carnali  commixtione  est  matrimonium  sanctius,  ut  in  litera  dicitur  (4. 
Dist.  26.);  ergo  carnalis  commixtio  non  est  de  necessitate  sacramenti. 

Respondeo  dicendum,  quod  duplex  est  integritas  :  una,  quae  attenditur  se- 
cundum perfectionem  primam,  quae  consistit  in  ipso  esse  rei:  alia,  quae  at- 
tenditur secundum  perfectionem  secundam,  quae  constistit  in  operatione. 
Quia  ergo  carnalis  commixtio  est  quaedam  operatio,  sive  usus  matrimonii, 
per  quod  facultas  ad  hoc  datur,  ideo  erit  carnalis  commixtio  de  secunda  per- 
fectione  matrimonii,  et  non  de  prima. 

Ad  primum  ergo  dicendum,  quod  Adam  exposuit  integritatem  matrimonii 
quantum  ad  utramque  perfectionem,  quia  res  ex  suo  actu  innotescit. 


222  QUAESTIO   XLII.    ARTICULUS    IV. 

Ap  secundum  dicendum,  quod  significatio  rei  contentae  est  de  necessitate 
sacramenti:  et  ad  hanc  significationem  non  pertinet  carnalis  commixtio,  sed 
ad  rem  non  contentam,  ut  ex  dictis  patet  (q.  42.  art.  1.  ad  4.  et  $.). 

Ad  tertium  dicendum,  quod  res  non  pervenit  ad  finem  suum,  nisi  per 
actum  proprium:  unde  ex  hoc  quod  finis  matrimonii  non  habetur  sine  car- 
nali commixtione,  oportet  quod  sit  de  integritate  secunda,  et  non  de  prima. 

Ad  quartum  dicendum,  quod  ante  commixtionem  carnalem  est  matri- 
monium  in  remedium  ex  grana,  quae  in  eo  datur,  quamvis  non  ex  a;tu,  qui 
pertinet  ad  integritatem  secundam. 


QUAESTIO  XLIII. 

DE  MATRIMONIO  QUANTUM  AD  SPONSALIA, 
IN  TRES  ARTICULOS  DIVISA. 


Consequenter  considerandum  est  de  matrimonio  absolute  considerato  :  ubi 
primo  agendum  est  de  sponsalibus:  secundo  de  matrimonii  ratione:  Urlio  de 
ejus  causa  efficiente,  scilicet  de  consensu:  quarto  de  ejus  bonis:  quinto  de 
impedimento  ipsius:  sexto  de  secundis  nuptiis:  septimo  de  quibusdam  matri- 
monio annexis. 

Circa  primum  quaeruniur  tria. 

Primo.  Quid  sint  sponsalia. 

Secundo.  Qui  possint  contrahere  sponsalia. 

Tertio.  Utrum  sponsalia  dirimi  possint. 

ARTICULUS  I.  i78 

UTRUM   SPONSALIA    SINT  FUTURARUM   NUPTIARUM  PROMISSIO. 

(S.  Thom.  4.  Dist.  27.  q.  2.  art.  2.  et  seq.). 

Ad  primum  sic  proceditur.  Videtur,  quod  sponsalia  non  convenienter  di- 
cantur  «  futurarum  nuptiarum  promissio»,  ut  habetur  ex  verbis  Nicolai  I. 
papae  (in  resp.  ad  consulta  Bulgar.  cap.  3.  Condì.),  quia,  sicut  dicit  Isidorus 
(lib.  9.  Etym.  cap.  S.  circ.  princ),  «  est  aliquis  sponsus,  non  quia  promittit, 
sed  quia  spondet,  et  sponsores  dat  »  :  sed  a  sponsalibus  dicitur  aliquis  spon. 
sus;  ergo  male  dicuntur  promissio. 

2.  Praeterea.  Quicumque  promittit aliquid,  debet  compelli  adsolvendum: 
sed  illi  qui  sponsalia  contraxerunt,  non  compelluntur  per  Ecclesiam  ad  ma- 
trimonium  complendum;  ergo  sponsalia  non  sunt  promissio.     • 

3.  Praeterea.  In  sponsalibus  non  est  quandoque  sola  promissio,  sed  ad- 
ditar juramentum,  et  aliquae  arrhae;  ergo  videtur,  quod  non  debuerint  solum 
per  promissionem  definiri. 

4.  Praeterea.  Matrimonia  debent  esse  libera,  et  absoluta:  sed  sponsalia 
quandoque  fiunt  sub  aliqua  conditione  edam  accipiendae  pecuniae;  ergo  non 
convenienter  dicuntur  promissio  nuptiarum. 

5.  Praeterea.  Promissio,  quae  est  de  rebus  futuris,  vituperatur  Jacob.  4.  : 
sed  circa  sacramenta  non  debet  aliquid  esse  vituperabile  ;  non  ergo  debet  fieri 
futurarum  nuptiarum  promissio. 

6.  Praeterea.  Nullus  dicitur  sponsus,  nisi  a  sponsalibus:  sed  aliquis  di- 
citur  sponsus  ex  praesentibus  nuptiis,  ut  in  litera  dicitur  (4.  Dist.  2j.);  ergo 
sponsalia  non  semper  sunt  futurarum  nuptiarum  promissio. 

Respondeo  dicendum,  quod  consensusin  conjugalem  copulam  per  verba 
de  futuro  non  facit  matrimonium,  sed  matrimonii  promissionem  :  et  haec  pro- 
missio dicitur  sponsalia  a  spondendo,  ut  dicit  Isidor.  (loc.  cit.)  ;  nam  ante  usum 
tabularum  matrimonii  cautiones  dabant,  quibus  spondebant  se  invicem  con- 
sentire injure  matrimoniali,  et  fidejussores  dabant.  Fit  autem  ista  promissio 
duplicìter,  scilicet  absolute,  et  sub  conditione.  Absolute,  quatuor  modis  :  primo  nuda 
promissione,  ut  cum  dicitur:  «  Accipiam  te  in  meam»,  et  e  converso:  se- 
cundo  datis  arrhis  sponsalitiis,  ut  pecunia,  vel  aliquo  hujusmodi:  tertio  annuii 
subarrhatione  :  quarto  interveniente  juramento.  Si  autem  fiat  dieta  promissio 
sub  conditione,  distinguendum  est,  quia  aut  est  conditio  honesta,  ut  cum  di- 
citur: «  Accipiam  te,  si  parentibus  placeat  »,  et  tunc  stante  conditione,  stat 
promissio,  et  non  stante  non  stat:  aut  est  inhonesta,  et  hoc  dupliciter;  quia 
aut  est  contraria  bonis  matrimonii,  ut  si  dicam  :  «  Accipiam  te,  si  venena  ste- 
rilitatis  procures»  ;  et  tunc  non  contrahuntur  sponsalia:  aut  non  est  contraria 
bonis  matrimonii,  ut  si  dicam:  «  Accipiam  te,  si  furtis  meis  consentias  »;  et 
tunc  stat  promissio  ;  sed  tolienda  est  conditio. 

Ad  primum  ergo  dicendum,  quod  ipsa  sponsalia,  et  sponsorum  datio  est 
promissionis  confirmatio,  et  ideo  ab  hoc  denominatur,  quasi  a  perfectiori. 

Ad  secundum  dicendum,  quod  ex  tali  promissione  obligatur  unus  alteri 
ad  matrimonium  contrahendum,  et  peccatmortaliter  non  solvens  promissum, 
nisi  legitimum  impedimentum  interveniat:  et  secundum  hoc  Ecclesia  cogit, 
injungendo  poenitentiam  prò  peccato.  Tamen  in  foro  contentioso  non  cora- 
pellitur,  quia  matrimonia  coacta  consueverunt  malos  exitus  habere;  nisi  forte 
juramentum  intervenerit,  quia  tunc  cogendus  est  qui  promisit,  ut  quidam 
dicunt,  quamvis  aliis  non  videatur,  propter  causam  praedictam,  praecipue  si 
de  uxoricidio  timeretur. 

Ad  tertium  dicendum,  quod  illa  addita  non  sunt,  nisi  ad  confirmandam 
promissionem  ;  unde  non  sunt  aliud,  quam  promissio. 

Ad  quartum  dicendum,  quod  conditio  illa  quae  apponitur,  non  tollit  ma- 
trimonii libertatem,  quia  si  est  inhonesta,  debet  abjici;  si  autem  honesta, 
aut  est  de  bonis  simplicicer,  ut  si  dicatur:  «Accipiam  te,  si  placet  parenti- 
bus  »;  et  haec  conditio  non  tollit  libertatem  sponsalium,  sed  auget  ei  hone- 
statem:  aut  est  de  utilibus,  ut  si  dicatur:  «  Contraham  tecum,  si  dabis  mihi 
centum  »;  et  tunc  hoc  non  ponitur  quasi  ad  utendum  consensu  matrimonii, 
sed  intelligitur  ut  promissio  dotis  ;  unde  matrimonium  libertatem  non  perdit. 
Quandoque  autem  apponitur  conditio  pecuniae  per  modum  poenae;  et  tunc, 
quia  matrimonia  debent  esse  libera,  talis  conditio  non  stat,  nec  potest  exigi 
poena  illa  ab  eo,  qui  non  vult  matrimonium  compiere. 

Ad  quintum  dicendum,  quod  Jacobus  non  intendit  prohibere,  quod  omnino 
aliquis  nullam  promissionem  faciat  de  futuris,  sed  quod  non  promittat,  quasi 
fiduciam  habens  de  vita  sua  ;  unde  docet,  quod  debet  apponi  conditio  :  Si  Deus 
voluerit,  quae  etiamsi  verbis  non  exprimatur,  corde  tamen  debet  intelligi. 

Ad  sextum  dicendum,  quod  in  matrimonio  potest  considerari  ipsa  con- 
junctio  matrimonialis,  et  actus  ejus:  et  a  sponsione  primi  in  futurum  dicitur 

sponsus  a  sponsalibus  contractis  per  verba  de  futuro  :  et  a  sponsione  secundi 
dicitur  aliquis  sponsus,  etiam  quando  contractum  est  matrimonium  per  verba 
de  praesenti,  quia  ex  hoc  ipso  spondet  matrimonii  actum:  tamen  a  prima 
sponsione  dicuntur  sponsalia  proprie,  quae  sunt  quaedam  sacramentalia  ma- 
trimonii, sicut  exorcismus  baptismi. 

ARTICULUS  II.  I79 

UTRUM  TEMPUS  SEPTENNII  SIT   CONVENIENTER  ASSIGNATUM 
SPONSALIBUS   CONTRAHENDIS. 

Ad  secundum  sic  proceditur.  Videtur,  quod  tempus  septennii  non  sit  con- 
venienter  assignatum  sponsalibus  contrahendis  :  contractus  enim,  qui  per  alios 
fieri  potest,  non  requirit  discretionem  in  illis,  ad  quos  pertinet  :  sed  sponsalia 
fieri  possunt  per  parentes,  utroque  illorum  ignorante,  quorum  sunt  sponsalia  ; 
ergo  ita  possunt  fieri  ante  septennium,  sicut  post. 

2.  Praeterea.  Sicut  ad  contractus  sponsalium  requiritur  aliquis  rationis 
usus,  ita  ad  consentiendum  in  peccatum  mortale:  sed,  sicut  Greg.  narrat 
in  4.  Dialog.  (cap.  18.),  quidam  puer  quinque  annorum  propter  blasphemiae 
peccatum  a  diabolo  extinctus  est;  ergo  etiam  ante  septennium  possunt  con- 
traili sponsalia. 

3.  Praeterea.  Sponsalia  ad  matrimonium  ordinantur:  sed  in  matrimonio 
non  assignatur  unum  tempus  puellae,  et  puero  ;  ergo  nec  in  sponsalibus  se- 
ptennium utrique  assignari  debet. 

4.  Praeterea.  Ex  tunc  aliqui  possunt  sponsalia  contrahere,  ex  quo  eis 
possunt  futurae  nuptiae  piacere  :  sed  signa  talis  placentiae  frequenter  appa- 
rent  in  pueris  ante  septennium  ;  ergo  ante  illud  tempus  possunt  contraili 
sponsalia. 

5.  Praeterea.  Si  aliqui  ante  septimum  annum  contrahant  sponsalia,  et 
postea  post  septennium  ante  tempus  pubertatis  contrahant  per  verba  de  prae- 
senti, reputantur  inter  eos  esse  sponsalia:  sed  hoc  non  est  ex  secundo  con- 
tractu,  quia  tunc  non  intendunt  sponsalia,  sed  matrimonium  contrahere;, 
ergo  ex  primo  :  et  sic  ante  septennium  possunt  sponsalia  contraili. 

6.  Praeterea.  In  his  quae  communiter  fiunt  a  pluribus,  quod  deest  uni, 
suppletur  ab  altero,  sicut  patet  in  trahentibus  navem:  sed  contractus  spon- 
salium est  quaedam  actio  communis  inter  contrahentes;  ergo  si  unus  sit 
pubes,  potest  contrahere  sponsalia  cum  puella,  quae  non  habet  septem  annos, 
quia  quod  uni  deficit  de  tempore,  alteri  superabundat. 

7.  Praeterea.  Si  aliqui  juxta  aetatem  pubertatis,  quamvis  ante  eam,  con- 
trahant per  verba  de  praesenti,  reputatur  inter  eos  matrimonium  esse  ;  ergo 
pari  ratione  si  ante  septennium,  dummodo  sit  propinquum  [al.  sint  propinqui], 
contrahant  per  verba  de  futuro,  reputabuntur  inter  eos  esse  sponsalia. 

Respondeo  dicendum,  quod  septennium  est  tempus  determinatum  a  jure 
sponsalibus  contrahendis  satis  rationabiliter,  quia  cum  sponsalia  sint  quaedam 
promissiones  futurorum,  ut  dictum  est  (art.  praec),  oportet  quod  illorum  sint, 
qui  aliquo  modo  promittere  possunt;  quod  non  est  nisi  illorum,  qui  habent 
aliquam  providentiam  de  futuris,  quae  usum  rationis  requirit;  respectu  cujus 
triplex  gradus  notatur,  secundum  Philos.  in  1.  Ethic.  (cap.  4.  in  fin.):  primus 
est,  cum  quis  neque  ipse  intelligit  perse,  neque  ab  alio  capere  potest:  secundus 
est  status,  quo  homo  ab  alio  capere  potes  ,  sed  ipse  per  se  non  sufficit  ad1  con- 

siderandum,  et  int.elligendum  :  tertins  est,  cum  homo  et  ab  alio  jam  capere 
potest,  et  per  seipsum  considerare.  Et  quia  ratio  paulatim  in  homine  conva- 
lescit,  secundum  quod  quietantur  motus,  et  fluxibilitas  humorum,  ideo  pri- 
mum statum  rationis  obtinet  homo  ante  primum  septennium  ;  et  propter  hoc 
ilio  tempore  nulli  contractui  aptus  est,  et  ita  nec  sponsalibus  ;  sed  ad  secun- 
dum statum  incipit  pervenire  in  fine  primi  septennii;  unde  etiam  tunc  tem- 
poris  pueri  ad  scholas  ponuntur.  Sed  ad  tertium  statum  incipit  homo  pervenire 
in  fine  secundi  septennii,  quantum  ad  ea  quae  ad  personam  ipsius  pertinent, 
in  quo  ratio  naturalis  ejus  convalescit  ;  sed  quantum  ad  ea  quae  extra  ipsum 
sunt,  in  fine  tertii  septennii:  et  ideo  ante  primum  septennium  nulli  con- 
tractui homo  aptus  est:  sed  in  fine  primi  septennii  incipit  esse  aptus  ad 
aliqua  promittenda  in  futurum,  praecipue  de  his,  ad  quae  ratio  naturalis  in- 
clinat  magis  ;  non  autem  ad  obligandum  se  perpetuo  vinculo,  quia  adhuc  non 
firmam  voluntatem  habet:  et  ideo  tali  tempore  possunt  contrahi  sponsalia. 
Sed  in  fine  secundi  septennii  jam  potest  obligare  se  de  his,  quae  ad  perso- 
nam ipsius  pertinent,  vel  ad  religionem,  vel  ad  conjugium,  Sed  post  tertium 
septennium  etiam  potest  de  aliis  se  obligare:  et  secundum  leges  constituitur 
ei  potestas  de  rebus  suis  disponendi  post  vigesimum  secundum  [al  vigesimum 
quintum]  annum. 

Ad  primum  ergo  dicendum,  quod  si  ante  annos  pubertatis  fiunt  contra- 
ctus  sponsalium  per  alium,  ambo,  vel  alter  reclamare  possunt;  unde  nihil 
tunc  actum  est,  adeo  quod  nec  aliqua  afrinitas  contrahitur  ex  hoc  :  et  ideo 
sponsalia,  quae  inter  aliquos  per  personas  alias  contrahuntur,  robur  habent, 
inquantum  itti,  inter  quos  contrahuntur,  ad  aetatem  debitam  venientes  non 
reclamant;  ex  quo  intelliguntur  consentire  his,  quae  per  alios  facta  sunt. 

Ad  secundum  dicendum,  quod  quidam  dicunt,  quod  ille  puer,  de  quo 
Gregorius  narrat,  non  fuit  damnatus,  nec  mortaliter  peccavit;  sed  visio  illa 
mit  ad  patrem  contristandum,  qui  in  puero  ilio  peccaverat,  non  corrigens 
eam  :  sed  hoc  est  expresse  contra  intentionem  Greg.  dicentis  (he.  cit.  in  org.) 
quod  «  pater  pueri  animam  parvuli  filii  negligens,  non  parvum  peccatorem 
gehennae  ignibus  nutrivit/».  Et  ideo  dicendum,  quod  ad  peccatum  mortale 
sufficit  etiam  consensus  in  praesens,  sed  in  sponsalibus  est  consensus  in  fu- 
turum. Major  autem  discretio  rationis  requiritur  ad  providendum  in  futurum, 
quam  ad  consentiendum  in  actum  unum  praesentem;  et  ideo  ante  potest 
homo  peccare  mortaliter,  quam  possit  se  obligare  ad  aliquid  in  futurum. 

Ad  tertium  dicendum,  quod  in  tempore  contractus  matrimonii  non 
solum  requiritur  dispositio  ex  parte  usus  rationis,  sed  etiam  ex  parte  cor- 
poris,  ut  sit  tempus  generationi  aptum:  et  quia  puella  in  duodecimo  anno 
ad  hoc  venit,  ut  possit  esse  actui  generationis  apta,  puer  autem  in  fine  se- 
cundi septennii,  ut  Philosophus  ait  (lib.  7.  de  Histor.  Animaìium,  circ.  princ. 
Iti).),  simul  autem  usum  discretionis  accipiunt,  qui  tantum  in  sponsalibus 
requiritur,  ideo  in  sponsalibus  determinatur  unum  tempus  utrique,  non  autem 
in  matrimonio. 

Ad  quartum  dicendum,  quod  illa  placentia,  quae  est  in  pueris  ante  se- 
ptennium, non  procedit  ex  perfecto  usu  rationis,  cum  nondum  susceptibiles 
sint  plenae  disciplinae,  sed  magis  contingit  ex  motu  naturae,  quam  ex  aliqua 
ratione:  et  ideo  non  sufficit  talis  placentia  ad  sponsalia  contrahenda. 

Ad  quintum  dicendum,  quod  quamvis  per  secundum  contractum  in  casu 
ilio  non  faciant  matrimonium,  tamen  ostendunt  se  ratam  habere  priorem 
promissionem  ;  et  ideo  prior  contractus  accipit  firmitatem  ex  secundo. 

S.   Thomae   Summa   Theoìcgìca.  Voi.    V.  15 

Ad  sextum  dicendum,  quod  trahentes  navem  agunt  per  modum  unius 
causae,  et  ideo  quod  deest  uni,  potest  suppleri  ex  altero  :  sed  sponsalia  con- 
trahentes  agunt  ut  distinctae  personae,  quia  sponsalia  non  nisi  inter  duos 
esse  possunt:  unde  in  utroque  requiritur,  quod  sitsufficiens  ad  contrahendum  ; 
et  ideo  defectus  unius  sponsalia  impedit,  nec  ex  altero  potest  suppleri. 

Ad  septimum  dicendum,  quod  in  sponsalibus  etiam  similiter  si  appropin- 
quant  contrahentes  ad  tempus  septennii,  contractus  sponsalium  habet  robur, 
quia,  secundum  Philosophum  in  2.  Physic.  (tex.  56.),  «  quod  parum  deest, 
quasi  nihil  deesse  videtur  »  :  haec  autem  propinquitas  a  quibusdam  determi- 
natur  tempus  sex  mensium;  sed  melius  est,  quod  determinetur  secundum 
conditionem  contrahentium,  quia  in  quibusdam  magis  acceleratur  usus  ra- 
tionis,  quam  in  aliis. 

ARTICULUS  III.  180 

UTRUM  SPONSALIA  DIRIMI  POSSINT. 

Ad  tertium  sic  proceditur.  Videtur,  quod  sponsalia  dirimi  non  possint, 
altero  religionem  intrante,  quia  de  pecunia,  quam  alicui  promisi,  non  possum 
alteri  licite  obligationem  facere  :  sed  ille  qui  sponsalia  contrahit,  corpus  suum 
promittit  mulieri  ;  ergo  non  potest  se  offerre  Deo  ulterius  in  religione. 

2.  Item.  Videtur,  quod  non  debeant  dirimi,  quando  alter  conjugum  ad 
longinquam  regionem  se  transfert,  quia  in  dubiis  semper  tutior  pars  est  eli- 
genda:  sed  tutius  esset,  quod  eum  expectaret;  ergo  tenetur  eum  expectare. 

3.  Item.  Videtur,  quod  nec  dirimantur  per  aegritudinem,  quam  aliquis  in- 
currit  post  contracta  sponsalia,  quia  prò  poena  nullus  debet  puniri:  sed  vir, 
qui  infirmitatem  incurrit,  punitur  in  hoc,  quod  ei  jus  suum  aufertur,  quod  in 
illam  habebat,  quae  sibi  fuerat  desponsata  ;  ergo  propter  corporalem  infirmi- 
tatem non  debent  sponsalia  dirimi. 

4.  Item.  Videtur,  quod  nec  propter  affinitatem  intervenientem  ;  utpote  si 
sponsus  consanguineam  sponsae  fornicano  concubitu  cognoscat,  quia  secun- 
dum hoc  sponsa  puniretur  prò  peccato  sponsi,  quod  non  est  conveniens. 

5.  Item.  Videtur,  quod  non  possint  se  invicem  absolvere,  quia  hoc  est 
maximae  levitatis,  ut  primo  contrahant,  et  postmodum  se  absolvant:  sed 
talia  non  debent  ab  Ecclesia  sustineri  ;  ergo,  etc. 

6.  Item.  Videtur,  quod  nec  propter  alterius  fornicationem,  quia  per  spon- 
salia unius  non  accipit  adhuc  potestatem  in  corpus  alterius:  et  sic  videtur, 
quod  in  nullo  contra  invicem  peccent,  si  interim  fornicantur;  et  sic  sponsalia 
dirimi  non  debent  per  hoc. 

7.  Item.  Videtur,  quod  nec  per  contractum  eum  alia  per  verba  de  prae- 
senti,  quia  venditio  secunda  non  derogat  venditioni  primae  ;  ergo  nec  secundus 
contractus  potest  derogare  primo. 

8.  Item.  Videtur,  quod  nec  per  defectum  aetatis  possint  dirimi,  quia  quod 
non  est,  non  potest  dissolvi  :  sed  ante  aetatem  determinatam  nulla  fuerunt 
sponsalia;  ergo  dirimi  non  possunt. 

Respondeo  dicendum,  quod  in  omnibus  praedictis  casibus  sponsalia  con- 
tracta dirimuntur;  sed  diversimode,  quia  in  duoòus,  scilicet  eum  quis  ad  re- 
ligionem confugit,  et  eum  alter  conjugum  eum  altero  per  verba  de  praesenti 
contrahit,  ipso  jure  sponsalia  dirimuntur:  sed  in  aliis  casibus  dirimi  debent 
secundum  iudicium  Ecclesiae. 

Ad  primum  ergo  dicendum,  quod  talis  promissio  solvitur  per  mortem 
spiritualem,  cum  sit  spiritualis  tantum,  ut  dicetur  (q.  61.  art.  2.). 

Ad  secundum  dicendum,  quod  dubium  illud  determinatur  ex  hoc,  quod 
alter  non  comparet  tempore  statuto  ad  matrimonium  perficiendum  ;  unde  si 
ex  parte  ejus  non  defuit,  quin  matrimonium  compleret,  potest  licite  alteri 
nubere  sine  peccato  aliquo  :  si  autem  per  eum  stetit,  quod  matrimonium  non 
est  completum,  debet  agere  poenitentiam  de  peccato  fractae  promissionis, 
aut  juramenti,  si  juramentum  intervenerit:  et  contrahere  potest  cum  alio,  si 
vult,  judicio  Ecclesiae. 

Ad  tertium  dicendum,  quod  si  ante  contractum  matrimonium  aliquam 
gravem  infirmitatem  incurrat  alter  eorum,  inter  quos  sunt  contracta  spon- 
salia,  quae  ipsum  debiliter  nimis  (ut  epilepsia,  vel  paralysis)  aut  eum  defor- 
met  (ut  abscissio  nasi,  vel  orbitas  oculorum,  aut  aliquid  hujusmodi),  aut  quae 
sit  contra  bonum  prolis  (utpote  lepra,  quae  solet  prolem  infìcere),  possunt 
sponsalia  dirimi,  ne  sibi  invicem  displiceant,  et  matrimonium  sic  contractum 
malum  exitum  sortiatur:  nec  prò  poena  punitur  aliquis,  sed  ex  poena  dam- 
num  reportat;  quod  non  est  inconveniens. 

Ad  quartum  dicendum,  quod  si  sponsus  cognovit  consanguineam  sponsae, 
vel  e  contra,  tunc  dirimi  debent  sponsalia  :  et  ad  hoc  probandum  sola  fama 
sufficit,  propter  scandalum  vitandum  ;  causae  enim,  quae  in  futurum  expe- 
ctant  effectus  suos,  impediuntur  a  suis  effectibus,  non  solum  ex  eo  quod  est, 
sed  ex  eo  quod  futurum  est:  unde  sicut  affinitas  si  esset  tempore  contractus 
sponsalium,  impedivisset  contractum  illum  ;  ita  si  interveniat  matrimonium, 
quod  est  effectus  quidam  sponsalium,  prior  contractus  ab  effectu  suo  impe- 
ditur:  nec  in  hoc  aliquid  detrahitur  alteri,  imo  ei  confertur,  quia  absolvitur 
ab  eo,  qui  per  fornicationem  se  Deo  odiosum  reddidit. 

Ad  quintum  dicendum,  quod  quidam  non  recipiunt  istum  casum,  sed 
contra  eos  est Decretalis  (cap.:  PraeUreahi,  de  Sponsalib.  et Matrim.)  quae  ex- 
presse dicit:  «  Ad  instar»,  inquit,  «eorum  qui  societatem  interpositione  fidei 
contrahunt,  et  postea  eamdem  sibi  remittunt,  potest  in  patientia  tolerari,  si 
mutuo  se  absolvunt,  qui  sponsalia  contraxerunt  ».  Sed  ad  hoc  dicunt,  quod 
Ecclesia  magis  hoc  sustinet,  ne  pejus  eveniat,  quam  hoc  sit  de  jure  :  sed 
non  videtur  exemplo  convenire,  quod  Decretalis  adducit.  Et  ideo  dicendum, 
quod  non  semper  est  levitatis  retractare,  quae  prius  firmata  sunt:  quia  in- 
certae  sunt  providentiae  nostrae,  ut  dicitur  Sapientiae  9. 

Ad  sextum  dicendum,  quod  quamvis  nondum  dederint  sibi  mutuo  pote- 
statem  corporis  sponsalia  contrahentes,  tamen  ex  hoc  efficiuntur  sibi  invicem 
suspecti  de  non  servanda  fide  in  futurum; et  ideo  potest  sibipraecavere  unus 
contra  alium,  sponsalia  dirimendo. 

Ad  septimum  dicendum,  quod  ratio  illa  teneret,  si  esset  unius  rationis 
uterque  contractus  ;  sed  secundus  contractus  matrimonii  est  fortior  primo,  et 
ideo  solvit  ipsum. 

Ad  octavum  dicendum,  quod  quamvis  non  fuerint  vera  sponsalia,  tamen 
fuit  ibi  quidam  sponsalium  modus;  et  ideo  ne  videatur  approbare  ad  annos 
legitimos  veniens,  debet  petere  solutionem  sp'onTalium  judicio  Ecclesiae  fa- 
ciendam,  propter  bonum  exemplum. 

QUAESTIO  XLIV. 

DE  MATRIMONII  DEFINITIONE,  IN  TRES  ARTICULOS  DIVISA. 

Deinde  considerandum  est  de  ratione  matrimonii. 

Circa  quod  quaeruntur  irla. 

Primo.  Utrum  matrimonium  sit  in  genere  conjunctionis. 
Secundo.  Utrum  convenienter  nominetur. 
Tertio.  Utrum  convenienter  definiatur. 

ARTICULUS  I.  ,81 

UTRUM   MATRIMONIUM    SIT    IN    GENERE    CONJUNCTIONIS. 

(S.  Thom.  4.  Dist.  2J.  q.  1.  art.  1.  q.  1.  et  seq.). 

Ad  primum  sic  proceditur.  Videtur,  quod  matrimonium  non  sit  in  genere 
conjunctionis,  quia  vinculum,  quo  aliqua  ligantur,  differt  a  conjunctione 
ipsa,  sicut  causa  ab  effectu  :  sed  matrimonium  est  vinculum  quoddam,  quo 
juncti  matrimonio  ligantur;  ergo  non  est  in  genere  conjunctionis. 

2.  Praeterea.  Omne  sacramentum  est  sensibile  signum:  sed  nulla  rela- 
tio  est  accidens  sensibile;  ergo  matrimonium,  cum  sit  sacramentum,  non 
est  in  genere  relationis;  et  ita  nec  in  genere  conjunctionis. 

3.  Praeterea.  Conjunctio  est  relatio  aequiparantiae,  sicut  et  aequalitas: 
sed  non  est  una  numero  aequalitatis  relatio  in  utroque  extremorum,  ut  Avi- 
cenna dicit;  ergo  nec  una  conjunctio;  et  sic  si  matrimonium  est  in  genere 
conjunctionis,  non  est  unum  tantum  matrimonium  inter  duos  conjuges. 

Sed  contra.  Relatio  est  secundum  quam  aliqua  ad  invicem  referuntur: 
sed  secundum  matrimonium  aliqua  ad  invicem  referuntur:  dicitur  enim  ma- 
ritus  vir  uxoris,  et  uxor  mariti  uxor;  ergo  matrimonium  est  in  genere  rela- 
tionis, nec  est  aliud,  quam  conjunctio. 

Praeterea.  Unio  duorum  ad  aliquid  unum  non  fit  nisi  secundum  conjun- 
ctionem:  hoc  autem  fit  per  matrimonium,  ut  patet  Gen.  2.:  Erunt  duo  in 
carne  una;  ergo  matrimonium  est  in  genere  conjunctionis. 

Respondeo  dicendum,  quod  conjunctio  adunationem  quandam  importat, 
unde  ubicumque  est  adunatio  aliquorum,  ibi  est  aliqua  conjunctio:  ea  autem 
quae  ordinantur  ad  aliquod  unum,  dicuntur  in  ordine  ad  illud  adunari  ;  sicut 
multi  homines  adunantur  ad  unam  militiam,  vel  negotiationem  exequendam, 
ex  qua  dicuntur  commilitones  ad  invicem,  vel  socii  negotiationis  :  et  ideo 
cum  per  matrimonium  ordinentur  aliqui  ad  unam  generationem,  et  educa- 
tionem  prolis,  et  iterum  ad  unam  vitam  domesticam,  constat  quod  in  matri- 
monio est  aliqua  conjunctio,  secundum  quam  dicitur  maritus,  et  uxor;  et 
talis  conjunctio  ex  hoc  quod  ordinatur  ad  aliquid  unum,  est  matrimonium: 
conjunctio  autem  corporum,  et  animorum  ad  matrimonium  consequitur. 

Ad  primum  ergo  dicendum,  quod  matrimonium  est  vinculum,  quo  ligan- 

tur  formaliter,  non  effective  ;  et  ideo  non  oportet,  quod  sit  aliud  a  conjun- 
ctione. 

Ad  secundum  dicendum,  quod  quamvis  ipsa  relatio  non  sit  sensibile  ac- 
cidens,  tamen  causae  ejus  possunt  esse  sensibiles.  Nec  in  sacramento  requi- 
ritur,  quod  sit  sensibile  illud,  quod  est  res,  et  sacramentum  ;  hoc  enim  modo 
se  habet  in  hoc  sacramento  praedicta  conjunctio;  sed  verba  exprimentia 
consensum  sunt  sacramentum  tantum,  et  causa  praedictae  conjunctionis  sunt 
sensibilia. 

Ad  tertium  dicendum,  quod  relatio  fundatur  in  aliquo  sicut  in  causa,  ut 
similitudo  in  qualitate,  et  in  aliquo  sicut  in  subjecto,  ut  in  ipsis  similibus  ; 
et  ex  utraque  parte  potest  attendi  unitas,  et  diversitas  ipsius:  quia  ergo  in 
similitudine  non  est  eadem  qualitas  numero,  sed  specie  in  utroque  simili,  et 
iterum  subjecta  similitudinis  sunt  duo  numero,  et  similiter  est  de  aequalitate; 
ideo  et  aequalitas,  et  similitudo  omnibus  modis  est  alia  numero  in  utroque 
similium,  et  aequalium.  Sed  relatio,  quae  est  matrimonium,  ex  una  parte 
habet  unitatem  in  utroque  extremorum,  scilicet  ex  parte  causae,  quia  ad 
eamdem  numero  generationem  ordinatur:  sed  ex  parte  subjecti  habet  diver- 
sitatem  secundum  numerum  ;  et  ideo  haec  relatio  est  una  ex  parte  causae,  et 
multiplex  ex  parte  subjecti:  et  secundum  quod  est  multiplex  ex  parte  subjecti, 
significatur  his  nominibus,  uxor,  et  maritus:  secundum  autem  quod  est  una, 
significatur  hoc  nomine  matrimonium. 

ARTICULUS  IL  182 

UTRUM   MATRIMONIUM    CONVENIENTER   NOMINETUR. 

Ad  secundum  sic  proceditur.  Videtur,  quod  matrimonium  inconvenienter 
nominetur,  quia  denominano  debet  fieri  a  digniori:  sed  pater  dignior  est 
matre;  ergo  magis  debet  denominari  a  patre,  quam  a  matre,  conjunctio 
utriusque. 

2.  Praeterea.  Res  debet  denominari  ab  eo,  quod  est  de  essentia  sua, 
quia  «  ratio,  quam  significat  nomen,  est  definitio  »,  ut  dicitur  in  4.  Metaph. 
(tex.  28.):  sed  nuptiae  non  sunt  de  essentia  matrimonii;  ergo  non  debet  ma- 
trimonium nuptiae  appellare 

3.  Praeterea.  Species  non  potest  proprio  nomine  nominari  ab  eo,  quod 
est  generis:  sed  conjunctio  estgenus  ad  matrimonium;  ergo  non  potest  pro- 
prie conjugìum  nominari. 

Sed  in  contrarium  est  communis  usus  loquentium. 

Respondeo  dicendum,  quod  in  matrimonio  est  tria  considerare:  primo 
essentiam  ipsius,  quae  est  conjunctio;  et  secundum  hoc  nominatur  conju- 
gium:  stamelo  causam  ejus,  quae  est  desponsatio;  et  secundum  hoc  vocatur 
nuptiae  a  nubo,  quia  in  ipsa  solemnitate  desponsationis,  qua  matrimonium 
perficitur,  capita  nubentium  velantur:  tertio  effectum,  qui  est  proles,  et  sic 
dicitur  matrimonium,  ut  August.  dicit  contra  Faustum  (lib.  19.  cap.  26.  a 
vieel.),  «  ex  hoc  quod  mulier  non  debeat  ob  aliud  nubere,  nisi  ut  sit  mater  ». 
Potest  etiam  matrimonium  quasi  matris  munium  (idest  officium)  dici,  quia 
foeminis  incumbit  maxime  educandae  prolis  officium  :  vel  dicitur  matrimo- 
nium, quasi  matrem  muniens,  quia  jam  habet  quo  defendatur,  et  muniatur, 
scilicet  virum:  vel  dicitur  matrimonium,  quasi  matrem  monens,  ne  virum  re- 
linquat,  alteri  adhaerens:  vel  dicitur  matrimonium,  quasi  materia  unius,  quia 

in  eo  fit  conjunctio  ad  unam  prolem  materialiter  inducendum,  ut  dicatur 
matrimonium  a  monos  (fxóvog)  et  materia:  vel  dicitur  matrimonium,  ut  Isi- 
dorus  dicit  (lib.  9.  Etytn.  cap.  ult.  cir.  med.),  a  maire,,  et  nato,  quia  per  ma- 
trimonium efficitur  aliqua  mater  nati. 

Ad  primum  ergo  dicendum,  quod  quamvis  pater  sit  dignior  quam  mater, 
tamen  circa  prolem  mater  magis  est  officiosa,  quam  pater.  Vel  dicendum, 
quod  mulier  ad  hoc  principaliter  facta  est,  ut  sit  homini  in  adjutorium  prolis; 
non  autem  vir  propter  hoc  factus  est  :  unde  magis  pertinet  ad  rationem  ma- 
trimonii  mater  quam  pater. 

Ad  secundum  dicendum,  quod  aliquando  essentialia  cognoscuntur  per 
accidentalia,  et  ideo  etiam  per  accidentalia  aliqua  nominari  possunt;  cum 
nomen  detur  causa  rei  innotescendae. 

Ad  tertium  dicendum,  quod  aliquando  species  nominatur  ab  eo  quod 
est  generis,  propter  imperfectionem  speciei,  quando  scilicet  complete  habet 
generis  rationem,  nec  tamen  aliquid  addit,  quod  ad  dignitatem  pertineat; 
sicut  proprium  accidentale  retinet  nomen  proprii,  quod  ipsi,  et  definitioni  est 
commune:  aliquando  autem  propter  perfectionem,  quando  in  una  specie  com- 
plete invenitur  ratio  generis,  et  non  in  alia;  sicut  animai  denominatur  ab 
anima,  quae  competit  animato  corpori,  quod  est  genus  animalis  ;  sed  anima- 
tio  non  invenitur  perfecte  in  animatis,  quae  non  sunt  animalia.  Et  similiter 
est  in  proposito,  quia  conjunctio  viri  ad  mulierem  per  matrimonium  est 
maxima,  cum  sit  et  anrmarum,  et  corporum,  et  ideo  conjugium  nominatur. 

ARTICULUS   III.  183 

UTRUM    MATRIMONIUM   CONVENIENTER    DEFINIATUR    IN   LITERA. 

Ad  tertium  sic  proceditur.  Videtur,  quod  inconvenienter  definiatur  in 
litera  (4.  Disi.  2j.),  quia  in  mariti  definitione  oportet  quod  matrimonium 
ponatur,  quia  maritus  est,  qui  est  mulieri  junctus  matrimonio:  sed  maritalis 
conjunctio  ponitur  in  definitione  matrimonii;  ergo  videtur,  quod  sit  circula- 
tio  in  definitionibus  istis. 

2.  Praeterea.  Per  matrimonium  sicut  efficitur  vir  maritus  mulieris,  ila 
et  mulier  uxor  viri;  ergo  non  debet  magis  dici  conjunctio  maritalis,  quam 
uxoris. 

3.  Praeterea.  Consuetudo  ad  genus  moris  pertinet:  sed  frequenter  ma- 
trimonio juncti  sunt  valde  moribus  diversi  ;  ergo  non  debet  poni  in  defini- 
tione matrimonii:  «  individuam  vitae  consuetudinem  retinens  ». 

4.  Praeterea.  Inveniuntur  aliae  definitiones  de  matrimonio  datae,  quia, 
secundum  Hugonem  (lib.  2.  de  Sacravi,  part.  11.  cap.  4.  et  tract.  7.  Sum.  senU 
cap.  io.  in  princ),  «  matrimonium  est  duarum  idonearum  personarum  legi- 
timus  de  conjunctione  consensus  »:  secundum  quosdam  autem  «  matrimo- 
nium est  consortium  communis  vitae,  et  communicatio  divini,  et  humani 
juris  »;  et  quaeritur,  qualiter  hae  definitiones  differant. 

Respondeo  dicendum,  quod,  sicut  supra  dictum  est  (art.  praec),  in  ma- 
trimonio tria  considerantur,  scilicet  causa  ipsius,  et  essentia  ejus,  et  effectus; 
et  secundum  hoc  tres  definitiones  inveniuntur  de  matrimonio  datae:  nam  de- 
finitio  Hugonis  tangit  causam,  scilicet  consensum,  et  est  per  se  nota.  Defi- 
nitio  autem  in  litera  posita  tangit  essentiam  matrimonii,  scilicet  conjunctionem, 
et  addit  determinatum  subjectum,  in  hoc  quod  dicit,  intcr  legitimas  personas: 


QUAESTIO    XLIV.    ARTICULUS    III.  2}l 

ponit  etiam  differentiam  contrahentium  ad  speciem,  in  hoc  quod  dicit,  ma- 
ritala, quia  ciim  matrimonium  sit  conjunctio  in  ordine  ad  aliquid  unum,  talis 
conjunctio  in  speciem  trahitur  per  illud,  ad  quod  ordinatur;  et  hoc  est  id, 
quod  ad  maritum  pertinet:  ponit  etiam  virtutem  hujus  conjunctionis,  quia 
indissolubilis  est,  in  hoc  quod  dicit,  individuarti,  etc.  Sed  alia  definitio  tangit 
effectum,  ad  quem  ordinatur  matrimonium,  scilicet  vitam  communem  in 
rebus  domesticis  ;  et  quia  omnis  communicatio  aliqua  lege  ordinatur,  ideo 
ponitur  ordinativum  istius  communicationis,  scilicet  jus  divinum,  et  huraa- 
num  :  aliae  autem  communicationes,  ut  negotiantium,  et  militantium,  solo 
jure  humano  institutae  sunt. 

Ad  primum  ergo  dicendum,  quod  aliquando  priora,  ex  quibus  debet  dari 
definitio,  non  sunt  nota  quoad  nos,  et  ideo  in  definitione  aliquorum  ponuntur 
aliqua  posteriora  simpliciter,  quae  sunt  priora  quoad  nos:  sicut  in  definitione 
qualitatis  ponitur  quale  a  Philosopho,  cum  dicit  (cap.  de  Oualit.)  :  «  Qualitas 
est,  secundum  quam  quales  esse  dicimur  »:  et  ita  etiam  hic  in  definitione 
matrimonii  ponitur  conjunctio  maritali*,  ut  sit  sensus,  quod  matrimonium  est 
conjunctio  ad  ea,  quae  mariti  officium  requirit,  quae  non  poterant  uno  no- 
mine exprimi. 

Ad  secundum  dicendum,  quod  per  hanc  differentiam  tangitur  finis  con- 
junctionis, ut  dictum  est  (art.  praec);  et  quia,  ut  dicit  Apostolus  (i.  Cor.  u.), 
vir  non  est  propter  mulierem,  sed  mulier  propter  virum,  ideo  haec  differentia 
potius  debet  sumi  a  viro,  quam  a  muliere. 

Ad  tertium  dicendum,  quod  sicut  vita  civilis  non  importat  actum  sin- 
gularem  hujus,  vel  illius,  sed  ea  quae  ad  communicationem  civilem  perti- 
nent;  ita  vita  conjugalis  nihil  aliud  est,  quam  conversatio  ad  communica- 
tionem talem  pertinens  :  et  ideo  quantum  ad  hanc  vitam,  semperin  conjugibus 
consuetudo  est  individua,  quamvis  sit  divisa  quantum  ad  actus  singulares 
utriusque. 

Ad  quartum  patet  solutio  ex  dictis  (in  corp.  art.). 


QUAESTIO  XLV. 


DE    CONSENSU     MATRIMONII    SECUNDUM    SE, 
IN    QUINQUE    ARTICULOS    DIVISA. 

Consequenter  considerandum  est  de  consensu  ;  ubi  primo  agendum  est 
de  ipso  consensu  secundum  se  considerato  :  secando,  de  consensu  juramento, 
vel  carnali  copula  firmato:  tertio,  de  consensu  coacto,  et  conditionato;  quarto, 
de  objecto  consensus. 

Circa  primum  quaeruntur  quinque. 

Primo.  Utrum  consensus  sit  causa  efficiens  matrimonii. 
Secundo.  Utrum  consensum  oporteat  per  verba  exprimi. 
Tertio.  Utrum  consensus  expressus  per  verba   de   futuro   faciat  matri- 
monium. 

Quarto.  Utrum  consensus  per  verba  de  praesenti  expressus,  si  desit  in- 
terior consensus,  exterius  faciat  verum  matrimonium. 

Quinto.  Utrum  consensus  in  occulto  factus  per  verba  de  praesenti  faciat 
matrimonium. 


ARTICULUS  I.  184 

UTRUM    CONSENSUS    SIT    CAUSA   EFFICIENS    MATRIMONII. 

(S.  Thom.  ubi  sup.  art.  2.  q.  1.  et  seq.). 

Ad  primum  sic  proceditur.  Videtur,  quod  consensus  non  sit  causa  efficiens 
matrimonii:  sacramenta  enim  non  sunt  a  voluntate  humana,  sed  ab  institu- 
tione  divina,  ut  ostensum  est  (4.  Dist.  2.  q.  I.  art.  4.  q.  4.  et  part.  3.  q.  64. 
art.  2.)  :  sed  consensus  ad  voluntatem  humanam  pertinet;  ergo  non  est  causa 
matrimonii,  sicut  nec  aliorum  sacramentorum. 

2.  Praeterea.  Idem  non  est  causa  sui  ipsius:  sed  matrimonium  nihil  aliud 
videtur  esse,  quam  consensus,  quia  consensus  ipse  significat  conjunctionem 
Christi  ad  Ecclesiam;  ergo  consensus  non  est  causa  matrimonii. 

3.  Praeterea.  Unius  debet  esse  una  causa:  sed  matrimonium  inter  duos 
est  unum,  ut  dictum  est  (q.  praec.  art.  1.):  consensus  autem  duorum  sunt 
diversi,  quia  et  diversorum  sunt,  et  in  diversis  ;  ab  una  enim  parte  est  con- 
sensus in  virum,  ex  alia  in  uxorem;  ergo  mutuus  consensus  non  est  causa 
matrimonii. 

Sed  contra  est,  quod  Chrysostomus  dicit  (hom.  32.  in  op.  imperf.  parum 
ante  med.)  :  «  Matrimonium  non  facit  coitus,  sed  voluntas  ». 

Praeterea.  Unus  non  accipit  potestatem  in  eo,  quod  est  libere  alterius,  nisi 
per  ejus  consensum:  sed  per  matrimonium  accipit  uterque  conjugum  pote- 
statem in  corpus  alterius,  ut  patet  1.  Corinth.  7.,  cum  prius  uterque  liberam 
potestatem  sui  corporis  haberet;  ergo  consensus  facit  matrimonium. 

Respondeo  dicendum,  quod  in  omnibus  sacramentis  est  aliqua  spiritualis 
operatio  mediante  materiali  operatione,  quae  eam  significat,  sicut  per  ablu- 
tionem  corporalem  in  baptismo  fit  ablutio  interior  spiritualis:  unde  cum  in 
matrimonio  sit  quaedam  spiritualis  conjunctio,  inquantum  matrimonium  est 
sacramentum,  et  aliqua  materialis,  secundum  quod  est  in  officium  naturae, 
et  civilis  vitae,  oportet  quod  mediante  materiali  fiat  spiritualis  virtute  divina  : 
unde  cum  conjunctiones  materialium  contractuum  fiant  per  mutuum  con- 
sensum, oportet  quod  hoc  modo  etiam  fiat  matrimonialis  conjunctio. 

Ad  primum  ergo  dicendum,  quod  sacramentorum  prima  causa  est  divina 
virtus,  quae  in  eis  operatur  salutem:  sed  causae  secundae,  sive  instrumen- 
tales  sunt  materiales  operationes,  ex  divina  institutione  habentes  efficaciam, 
et  sic  consensus  in  matrimonio  est  causa. 

Ad  secundum  dicendum,  quod  matrimonium  non  est  ipse  consensus,  sed 
quaedam  unio  ordinatorum  ad  unum,  ut  dictum  est  (q.  praec.  art.i.),  quam 
consensus  facit:  nec  consensus,  proprie  loquendo,  conjunctionem  Christi  ad 
Ecclesiam  significat,  sed  voluntatem  ejus,  qua  factum  est,  ut  Ecclesiae  con- 
jungeretur. 

Ad  tertium  dicendum,  quod  sicut  matrimonium  est  unum  ex  parte  ejus, 
in  quod  fit  conjunctio,  quamvis  sit  multiplex  ex  parte  conjunctorum,  ita 
etiam  consensus  est  unus  ex  parte  ejus,  in  quod  consentitur,  scilicet  prae- 

dictae  conjunctionis,  quamvis  sit  multiplex  ex  parte  consentientium  :  nec  est 
directe  consensus  in  virum,  sed  in  conjunctionem  ad  virum  ex  parte  uxoris  ; 
et  similiter  ex  parte  viri  est  consensus  in  conjunctionem  ad  uxorem. 

ARTICULUS  IL  185 

UTRUM    OPORTEAT    CONSENSUM    PER   VERBA    EXPRIMI. 

Ad  skcundum  sic  proceditur.  Videtur,  quod  non  oporteat  consensum  per 
verba  exprimi,  quia  sicut  per  matrimonium  redigitur  homo  in  potestatem 
alterius,  ita  per  votum:  sed  votum  obligat  quoad  Deum,  etiamsi  non  expri- 
matur  verbis;  ergo  et  consensus  facit  matrimonii  obligationem,  etiam  sine 
expressione  verborum. 

2.  Praeterea.  Matrimonium  potest  esse  inter  aliquos,  qui  suum  consen- 
sum sibi  mutuo  verbis  exprimere  non  possunt,  quia  vel  sunt  muti,  vel  diver- 
sarum  linguarum;  ergo  expressio  consensus  per  verba  non  requiritur  ad  ma- 
trimonium. 

3.  Praeterea.  Si  omittatur  illud  quod  est  de  necessitate  sacramenti,  qua- 
cumque  ex  causa,  non  est  sacramentum  :  sed  in  aliquo  casu  est  matrimonium 
sine  expressione  verborum,  sicut  quando  puella  tacet  prae  verecundia,  pa- 
rentibus  eam  viro  tradentibus;  ergo  expressio  verborum  non  est  de  neces- 
sitate matrimonii. 

Sed  contra.  Matrimonium  est  sacramentum  quoddam  :  sed  in  omni  sa- 
cramento requiritur  aliquod  sensibile  signum;  ergo  et  in  matrimonio:  et  ita 
oportet  ibi  esse  saltem  verba  exprimentia  consensum  sensibiliter. 

Praeterea.  In  matrimonio  fit  contractus  inter  virum,  et  mulierem:  sed  in 
quolibet  contractu  oportet  esse  expressionem  verborum,  quibus  se  invicem 
homines  obligent;  ergo  et  in  matrimonio  oportet  esse  consensum  per  verba 
expressum. 

Respondeo  dicendum,  quod,  sicut  ex  dictis  patet  (art.  praec),  conjunctio 
matrimonialis  fit  ad  raodum  obligationis  in  contractibus  materialibus  ;  et 
quia  materiales  contractus  non  possunt  fieri,  nisi  sibi  invicem  voluntatem 
suam  verbis  promant,  qui  contrahunt,  ideo  etiam  oportet,  quod  consensus 
matrimonium  faciens  verbis  exprimatur,  ut  expressio  verborum  se  habeat 
ad  matrimonium,  sicut  ablutio  exterior  ad  baptismum. 

Ad  primum  ergo  dicendum,  quod  in  voto  non  est  aliqua  sacramentalis 
obligatio,  sed  spiritualis  tantum;  et  ideo  non  oportet,  quod  fiat  ad  modum 
materialium  contractuum,  ad  hoc  quod  obliget,  sicut  est  de  matrimonio. 

Ad  secundum  dicendum,  quod  quamvis  tales  non  possint  vota  sua  mutuo 
verbis  exprimere,  possunt  tamen  exprimere  nutibus,  et  tales  nutus  prò  verbis 
computantur. 

Ad  tertium  dicendum,  quod,  sicut  dicit  Hugo  de  S.  Victore  (traci.  7. 
Sum.  sent.  cap.  6.  aprine),  eos  qui  conjunguntur,  sic  oportet  consentire,  ut 
invicem  se  spontanee  recipiant;  quod  judicatur  fieri,  si  in  desponsatione  non 
contradicant:  unde  verba  parentum  computantur  in  casu  ilio,  ac  si  essent 
puellae;  sunt  enim  sufficiens  signum,  quod  sunt  ejus,  ex  quo  non  contradicit. 

ARTICULUS  III.  186 

UTRUM    CONSENSUS    EXPRESSUS  PER    VERBA    DE    FUTURO 
FACIAT     MATRIMONI  UM. 

Ad  tertium  sic  proceditur.  Videtur,  quod  consensus  expressus  per  verba 
de  futuro  matrimonium  faciat,  quia  sicut  se  habet  praesens  ad  praesens,  ita 
futurum  ad  futurum:  sed  consensus  per  verba  de  praesenti  expressus  facit 
matrimonium  in  praesenti;  ergo  consensus  expressus  per  verba  de  futuro 
facit  matrimonium  in  futuro. 

2.  Praeterea.  Sicut  in  matrimonio  fit  quaedam  obligatio  per  verba  expri- 
mentia  consensum,  ita  et  in  aliis  civilibus  contractibus:  sed  in  aliis  contra- 
ctibus  non  differt,  utrum  per  verba  de  praesenti,  vel  de  futuro  obligatio  fìat; 
ergo  ne  e  in  matrimonio  differt. 

3.  Praeterea.  Per  votum  religionis  homo  contrahit  matrimonium  spiri- 
tuale cum  Deo:  sed  votum  religionis  fit  per  verba  de  futuro,  et  obligat;  ergo 
et  similiter  potest  fieri  matrimonium  carnale  per  verba  de  futuro. 

Sed  contra  est,  quod  ille  qui  consentit  in  aliquam  per  verba  de  futuro, 
et  postea  cum  alia  per  verba  de  praesenti,  secundum  jura  debet  habere  se- 
cundam  prò  uxore  (cap.:  Sicut  ex  Htteris,  de  Sponsalib.  et  Matrim.)  :  sed  hoc 
non  esset,  si  consensus  per  verba  de  futuro  faceret  matrimonium,  quia  ex  quo 
verum  est  matrimonium  cum  una,  ea  vivente,  non  potest  contrahi  cum  alia; 
ergo  consensus  per  verba  de  futuro  non  facit  matrimonium. 

Praeterea.  Qui  promittit  aliquid  se  facturum,  nondum  facit  illud  :  sed  qui 
consentit  per  verba  de  futuro,  promittit  se  cum  aliqua  contracturum  matri- 
monium; ergo  non  contrahit  adhuc  cum  illa. 

Respondeo  dicendum,  quod  causae  sacramentales  significando  efficiunt; 
unde  hoc  efficiunt,  quod  significant:  quia  ergo  cum  aliquis  consensum  suum 
per  verba  de  futuro  exprimit,  non  significat  se  facere  matrimonium,  sed  pro- 
mittit se  facturum,  ideo  talis  expressio  consensus  non  facit  matrimonium,  sed 
sponsionem  ejus,  quae  sponsalia  nominatur. 

Ad  primum  ergo  dicendum,  quod  cum  consensus  exprimitur  per  verba  de 
praesenti,  et  verba  sunt  praesentia,  et  in  praesens  consentitur  prò  eodem  tem- 
pore :  sed  quando  consensus  fit  per  verba  de  futuro,  verba  sunt  praesentia, 
sed  consentitur  in  futurum,  et  ideo  non  prò  eodem  tempore;  et  propter  hoc 
non  est  simile. 

Ad  secundum  dicendum,  quod  edam  in  aliis  contractibus,  qui  verbis  fu- 
turis  utitur,  non  transfert  potestatem  rei  suae  in  alterum;  ut  si  dicat:  «  Dabo 
tibi  »  :  sed  solum  quando  verbis  praesentibus  utitur. 

Ad  tertium  dicendum,  quod  in  voto  professionis  actus  spiritualis  matri- 
moni! per  verba  de  futuro  exprimitur,  scilicet  obedientia,  vel  observantia  re- 
gulae,  et  non  ipsum  matrimonium  spirituale  :  si  autem  spirituale  matrimonium 
in  futurum  voveatur,  non  est  matrimonium  spirituale,  quia  nondum  ex  hoc 
aliquis  est  monachus,  sed  se  futurum  monachum  pollicetur. 

ARTICULUS  IV.  187 

UTRUM    CONSENSUS    ETIAM  PER  VERBA  DE  PRAESENTI  EXPRESSUS, 
SI    DESIT    INTERIOR    CONSENSUS,    FACIAT    MATRIMONIUM. 

Ad  quartum  sic  proceditur.  Videtur,  quod  consensus  etiam  per  verba  de 
praesenti  expressus,  si  desit  interior  consensus,  faciat  matrimonium,  quia 
«  fraus,  et  dolus  nemini  patrocinari  debent  »,  secundum  jura  (cap.  :  Ex  tenore, 
de  Rescriptis,  et  cap.  :  Si  vir,  de  Cognat.  spirituali)  :  sed  ille  qui  verbis  exprimit 
consensum,  quem  in  corde  non  habet,  dolum  committit;  ergo  non  debet  ei 
patrocinari,  ut  ab  obligatione  matrimonii  liber  reddatur. 

2.  Praeterea.  Consensus  mentalis  alterius  non  potest  esse  alicui  notus, 
nisi  quatenus  per  verba  exprimitur:  si  ergo  expressio  verborum  non  sufficit, 
sed  consensus  interior  requiritur  in  utroque  conjugum,  tunc  neuter  poterit 
scire  de  altero  an  sit  ei  verus  conjux,  et  ita  erit  fornicator,  quandocumque 
matrimonio  utetur. 

3.  Praeterea.  Si  aliquis  probatur  per  verba  de  praesenti  in  aliquem  con- 
sensisse,  cogitur  per  excommunicationis  sententiam,  ut  eam  habeat  in  uxo- 
rem,  quamvis  dicat  consensum  mentalem  defuisse,  etiamsi  postea  cum  alia 
contraxerit  cansensu  mentali  verbis  expresso:  sed  hoc  non  esset,  si  require- 
retur  consensus  mentalis  ad  matrimonium  ;  ergo  non  requiritur. 

Sed  contra  est,  quod  Innocentius  III.  dicit  in  Decret.  quadam  (cap.  :  Tua 
nos,  de  Sponsalib.  et  Matrim.),  in  casu  isto  loquens  :  «  Sine  consensu  nequeunt 
caetera  foedus  perfìcere  conjugale  ». 

Praeterea.  Intentio  requiritur  in  omnibus  sacramentis:  sed  ille  qui  corde 
non  consentit,  non  habet  intentionem  matrimonii  contrahendi;  ergo  non  fit 
matrimonium. 

Respondeo  dicendum,  quod  sicut  se  habet  ablutio  exterior  ad  baptismum, 
ita  se  habet  expressio  verborum  ad  hoc  sacramentum,  ut  dictum  est  (art.  2. 
huj.  a.)  :  unde  sicut  si  aliquis  ablutionem  exteriorem  rociperet,  non  intendens 
recipere  sacramentum,  sed  ludum,  et  dolum  facere,  non  esset  baptizatus,  ita 
expressio  verborum  sine  interiori  consensu  matrimonium  non  facit. 

Ad  primum  ergo  dicendum,  quod  ibi  sunt  duo,  scilicet  defectus  consensus 
qui  ei  patrocinatur  in  foro  conscientiae,  ut  non  astringatur  vinculo  matri- 
monii, quamvis  non  in  foro  Ecclesiae,  in  quo  judicatur  secundum  allegata: 
et  dolus  verborum  ;  et  hic  non  patrocinatur  nec  in  foro  conscientiae,  nec  in 
foro  Ecclesiae,  quia  in  utroque  prò  hoc  punitur. 

Ad  secundum  dicendum,  quod  si  desit  consensus  mentalis  ex  parte  unius, 
ex  neutra  parte  est  matrimonium,  quia  matrimonium  consistit  in  mutua  con- 
junctione,  ut  dictum  est  (q.  praec.  art.  1.).  Tamen  probabiliter  potest  credi 
dolus  non  esse,  nisi  signa  evidentia  doli  appareant,  quia  de  quolibet  prae- 
sumendum  est  bonum,  nisi  probetur  contrarium  ;  unde  ille,  ex  cujus  parte 
dolus  non  est,  a  peccato  excusatur  per  ignorantiam. 

Ad  tertium  dicendum,  quod  in  tali  casu  Ecclesia  compellit  eum  ad 
standum  cum  prima  uxore,  quia  secundum  ea  judicat,  quae  foris  apparent; 
nec  decipitur  in  justitia,  sive  jure,  quamvis  decipiatur  in  facto  :  sed  ille  debet 
potius  exeommunicationem  sustinere,  quam  ad  primam  uxorem  accedat;vel 
debet  in  alias  regiones  remotius  fugere. 

ARTICULUS  V.  188 

UTRUM    CONSENSUS  IN  OCCULTO  FACTUS  PER  VERBA  DE  PRAESENTI 
FACIAT  MATRIMONIUM. 

Ad  Q.UINTUM  sic  procedimi-.  Videtur,  quod  consensus  in  occulto  factus 
per  verba  de  praesenti  non  faciat  matrimonium  :  res  enim  inpotestate  alterius 
existens  non  transfertur  in  potestatem  alterius,  nisi  consentiente  ilio,  in  cujus 
potestate  erat  :  sed  puella  erat  in  potestate  patris;  ergo  non  potest  per  ma- 
trimonium transire  in  potestatem  viri,  nisi  patre  consentiente  :  et  ita  si  fìat 
in  occulto  consensus,  etiam  per  verba  de  praesenti  expressus,  non  erit  ma- 
trimonium. 

2.  Praeterea.  Sicut  in  matrimonio  actus  noster  est  quasi  de  essentia  sa- 
cramenti, ita  etiam  in  poenitentia:  sed  sacramentum  poenitentiae  non  perfi- 
citur,  nisi  mediantibus  Ecclesiae  ministris,  qui  sunt  sacramentorum  dispen- 
satores  ;  ergo  nec  matrimonium  perfici  potest  in  occulto  absque  sacerdotali 
benedictione. 

3.  Praeterea.  Baptismus,  quia  potest  in  occulto,  et  in  aperto  fieri,  non 
prohibetur  ab  Ecclesia  fieri  in  occulto:  sed  Ecclesia  prohibet  clandestina 
fieri  matrimonia  (cap.  :  Cum  inhibitio,  de  Clandest.  Despons.);  ergo  non  possunt 
fieri  in  occulto. 

4.  Praeterea.  Inter  eos  qui  in  secundo  gradu  sibi  attinent,  matrimonium 
contraili  non  potest,  quia  Ecclesia  prohibuit;  sed  similiter  Ecclesia  prohibuit 
clandestina  matrimonia;  ergo  non  possunt  esse  vera  matrimonia. 

Sed  contra.  Posita  causa,  ponitur  effectus:  sed  causa  sufficiens  matri- 
monii  est  consensus  per  verba  de  praesenti  expressus;  ergo  sive  fiat  in  pu- 
blico,  sive  in  occulto,  matrimonium  sequitur. 

Praeterea.  Ubicumque  est  debita  materia,  et  debita  forma  sacramenti,  ibi 
est  sacramentum:  sed  in  occulto  matrimonio  servatur  debita  materia,  quia 
ibi  sunt  legitimae  personae  ad  contrahendum,  et  debita  forma,  quia  ibi  sunt 
verba  de  praesenti  consensum  exprimentia;  ergo  est  ibi  verum  matrimonium. 

Respondeo  dicendum,  quod  sicut  in  aliis  sacramentis  quaedam  sunt  de 
essentia  sacramenti,  quibus  omissis  non  est  sacramentum,  quaedam  autem 
ad  solemnitatem  sacramenti  pertinent,  quibus  omissis  verum  nihilominus 
perficitur  sacramentum,  quamvis  peccet  qui  omittit  ;  ita  etiam  consensus 
expressus  per  verba  de  praesenti,  inter  personas  legitimas,  ad  contrahendum 
matrimonium  facit,  quia  haec  duo  sunt  de  essentia  sacramenti:  alia  autem 
omnia  sunt  de  solemuitate  sacramenti,  quia  ad  hoc  adhibentur,  ut  matrimo- 
nium convenientius  fiat;  unde  si  omittantur,  verum  est  matrimonium;  quamvis 
peccent  sic  contrahentes,  nisi  per  aliquam  legitimam  causam  excusentur. 

Ad  primum  ergo  dicendum,  quod  puella  non  est  in  potestate  patris  quasi 
ancilla,  ut  sui  corporis  potestatem  non  habeat,  sed  quasi  filia  ad  educandum  ; 
et  ideo  secundum  hoc  quod  libera  est,  potest  se  in  potestatem  alterius  absque 
consensu  patris  dare  ;  sicut  etiam  potest  aliquis,  vel  aliqua  intrare  religionem 
absque  consensu  parentum,  cum  sit  persona  libera. 

Ad  secundum  dicendum,  quod  actus  noster  in  poenitentia,  quamvis  sit 
de  essentia  sacramenti,  non  tamen  est  sufficiens  ad  inducendum  proximum 
effectum  sacramenti,  scilicet  absolutionem  a  peccatis  ;  et  ideo  oportet,  quod 
ad  perfectionem  sacramenti  interveniat  actus  sacerdotis  :  sed  in  matrimonio 

actus  nostri  sunt  causa  sufficiens  ad  indicandum  proximum  effectum,  qui  est 
obligatio,  quia  quicumque  est  sui  juris,  potest  se  alteri  obligare  ;  et  ideo  sa- 
cerdotis  benedictio  non  requiritur  in  matrimonio,  quasi  de  essentia  sacramenti. 

Ad  tertium  dicendum,  quod  etiam  prohibitum  est,  ne  baptismum  aliquis 
accipiat,  praeterquam  a  sacerdote,  nisi  in  articulo  necessitatisi  matrimonium 
autem  non  est  sacramentum  necessitatis  ;  et  ideo  non  est  similis  ratio.  Prohi- 
bentur  autem  clandestina  matrimonia  propter  pericula.  quae  inde  evenire  so- 
lent,  quia  frequenter  in  talibus  est  aliqua  fraus  ex  altera  parte:  frequenter 
etiam  ad  talia  conjugia  transeunt,  dum  poenitent  de  his  quae  subito  facta  sunt; 
et  multa  alia  mala  inde  accidunt,  et  speciem  turpitudinis  praeter  hoc  habent. 

Ad  quartum  dicendum,  quod  non  sunt  prohibita  clandestina  matrimonia, 
quasi  contra  essentialia  matrimoniiexistentia;  sicut  sunt  prohibita  matrimonia 
illegitimarum  personarum,  quae  sunt  materia  indebita  huic  sacramento:  et 
ideo  non  est  simile. 


QUAESTIO   XLVI. 

DE  CONSENSU,  CUI  ADVENIT  JURAMENTUM, 

VEL  COPULA  CARNALLS, 

IN    DUOS    ARTICULOS    DIVISA. 

Deinde  considerandum  est  de  consensu,  cui  advenit  juramentum,  vel  co- 
pula carnalis. 

Circa  quod  quaeruntur  duo. 

Primo.  Utrum  juramentum  adjunctum  consensui  per  verba  de  futuro  ex- 
presso faciat  matrimonium. 

Secundo.  Utrum  copula  carnalis  eidem  consensui  adveniens  faciat  matri- 
monium. 

ARTICULUS  I.  189 

UTRUM   JURAMENTUM    ADJUNCTUM    CONSENSUI 

PER   VERBA  DE  FUTURO  EXPRESSO 

FACIAT  MATRIMONIUM. 

Ad  primum  sic  proceditur.  Videtur,  quod  juramentum  adjunctum  con- 
sensui per  verba  de  futuro  expresso  faciat  matrimonium:  nullus  enim  potest 
se  obligare,  ut  faciat  contra  jus  divinum:  sed  implere  juramentum  est  de  jure 
divino,  ut  patet  Matth.  5.  :  Reddes  autem  Domino  juramenta  tua;  ergo  per  nullam 
obligationem  sequentem  potest  evenire,  quod  homo  non  debeat  implere  ju- 
ramentum prius  factum:  si  ergo  post  consensum  in  aliquam  per  verba  de 
futuro  juramento  firmatum  aliquis  alteri  se  obligat  per  verba  de  praesenti, 
videtur  quod  nihilominus  debeat  juramentum  primum  servare:  sed  hoc  non 
esset,  nisi  ilio  juramento  esset  matrimonium  illud  perfectum;  ergo  juramen- 
tum adjunctum  consensui  per  verba  de  futuro  facit  matrimonium. 

2.  Praeterea.  Veritas  divina  fortior  est,  quam  veritas  humana:  sed  per 
juramentum  ventate  divina  firmatur  aliquid;  cum  ergo  verba  exprimentia 
consensum  de  praesenti,  in  quibus  est  sola  veritas  humana,  matrimonium 
perfìciant,  videtur  quod  multo  amplius  id  efficere  possint  verba  de  futuro  ju- 
ramento  firmata. 

3.  Praeterea.  Secundum  Apostolum  ad  Hebr.  6.:  Omnis  controversiae  finis 
ad  confirmationem  est  juramentum  ;  ergo  in  judicio  saltem  plus  standum  est  ju- 
ramento,  quam  simplici  verbo  :  si  ergo  aliquis  simplici  verbo  consentiat  in 
aliquam  per  verba  de  praesenti,  postquam  consenserit  in  aliam  cum  juramento 
per  verba  de  futuro,  videtur  quod  judicio  Ecclesiae  debeat  compelli  stare  cum 
prima,  et  non  cum  secunda. 

4.  Praeterea.  Verba  de  futuro  simpliciter  prolata  faciunt  sponsalia:  sed 
juramentum  ibi  aliquid  operatur  ;  ergo  facit  plus,  quam  sponsalia  :  sed  ultra 
sponsalia  non  est  nisi  matrimonium;  ergo  facit  matrimonium. 

Sed  contra.  Quod  futurum  est,  non  est:  sed  juramentum  additum  non 
facit,  quin  verba  de  futuro  significent  consensum  de  futuro;  ergo  adhuc  ma- 
trimonium non  est. 

Praeterea.  Postquam  perfectum  est  matrimonium,  non  oportet  quod  alius 
consensus  interveniat  ad  matrimonium:  sed  post  juramentum  advenit  alius 
consensus,  qui  matrimonium  facit;  alias  frustra  juraretur  illud  esse  futurum; 
ergo  non  facit  matrimonium. 

Respondeo  dicendum,  quod  juramentum  adhibetur  ad  confirmationem 
dictorum  ;  unde  illud  tantum  confirmat,  quod  in  dictis  significatur,  nec  signi- 
ficatum  mutat.  Et  ideo  cum  verba  de  futuro  ex  ipsa  sua  significatione  habeant, 
quod  matrimonium  non  faciant,  quia  quod  futurum  promittitur,  nondum  fit, 
etiamsi  juramentum  adveniat,  nondum  est  matrimonium  factum,  sicut  Ma- 
gister  in  litera  dicit  (4.  Dist.  28.). 

Ad  primu.m  ergo  dicendum,  quod  implere  juramentum  licitum  est  de  jure 
divino,  non  autem  implere  juramentum  illicitum:  unde  si  aliqua  obligat'0 
sequens  juramentum  faciat  illud  illicitum,  cum  prius  fuisset  licitum,  non  de- 
rogat  juri  divino,  qui  juramentum  prius  factum  non  servat.  Et  ita  est  in  pro- 
posito; illicite  enim  jurat,  qui  illicite  promittit  :  promissio  autem  de  alieno 
est  illicita:  unde  consensus  sequens  per  verba  de  praesenti,  quo  quis  transfert 
dominium  sui  corporis  in  aliam,  facit  praecedens  juramentum  esse  illicitum, 
quod  prius  licitum  erat. 

Ad  secundum  dicendum,  quod  veritas  divina  efficacissima  est  ad  firmari- 
dum  illud,  cui  adhibetur. 

Unde  patet  solutio  ad  tertium. 

Ad  quartum  dicendum,  quod  juramentum  aliquid  operatur,  non  novam 
obligationem  faciens,  sed  factam  confirmans  :  et  sic  gravius  peccat,  qui  eam 
violat. 

ARTICULUS   IL  i9o 

UTRUM    CARNALIS    COPULA 

POST  VERBA    DE    FUTURO   CONSENSUM    EXPRIMENTIA 

FACIAT    MATRIMONIUM. 

Ad  secundum  sic  proceditur.  Videtur,  quod  carnalis  copula  post  verba 
de  futuro  consensum  exprimentia    aciat  matrimonium,   quia  majus  est  con- 

sentire  facto,  quam  verbo:  sed  ille  qui  carnaliter  commiscetur,  facto  con- 
sentit  promissioni,  quam  prius  fecit;  ergo  videtur,  quod  multo  magis  per  hoc 
fiat  matrimonium,  quam  si  solis  verbis  de  praesenti  consensus  fieret. 

2.  Praeterea.  Consensus  non  solum  expressus,  sed  etiam  interpretativus 
facit  matrimonium:  sed  nulla  potest  esse  major  interpretatio  consensus,  quam 
carnalis  copula;  ergo  perficitur  matrimonium  per  hoc. 

3.  Praeterea.  Omnis  conjunctio  carnalis  praeter  matrimonium  facta  est 
peccatum:  sed  mulier  non  videtur  peccare  admittendo  sponsum  ad  carnalem 
copulam;  ergo  per  hoc  flt  matrimonium. 

4.  Praeterea.  «  Non  dimittitur  peccatum,  nisi  restituatur  ablatum  »:  sed 
aliquis  non  potest  mulieri,  quam  defloravit  sub  specie  matrimonii,  restituere 
ablatum,  nisi  eam  conjugio  ducat;  ergo  videtur,  quod  si  etiam  post  carna- 
lem copulam  cum  alia  contraxerit  per  verba  de  praesenti,  teneatur  ad  pri- 
mam  redire,  quod  non  esset,  nisi  inter  eos  esset  matrimonium  ;  ergo  carnalis 
copula  post  consensum  de  futuro  facit  matrimonium. 

Sed  contra  est,  quod  dicit  Nicolaus  I.  papa  (in  resp.  ad  consulta  Bulgar. 
cap.  5.  Concil.  et  bah.  cap.  :  Tnas  dndum,  de  Clandest.  Despons.):  «  Si  consensus 
in  nuptiis  defuerit,  caetera  etiam  cum  ipso  coitu  celebrata  frustrantur  ». 

Praeterea.  Quod  sequitur  ad  aliquid,  non  facit  ipsum  :  sed  carnalis  copula 
sequitur  ipsum  matrimonium,  sicut  effectus  causam;  ergo  non  potest  facere 
matrimonium. 

Respondeo  dicendum,  quod  de  matrimonio  possumus  loqui  dupliciter: 
uno  modo  quantum  ad  forum  conscientiae;  et  sic  in  rei  ventate  carnalis  co- 
pula non  habet  quod  perficiat  matrimonium,  cujus  sponsalia  praecesserunt 
per  verba  de  futuro,  si  consensus  interior  desit,  quia  verba  etiam  de  prae- 
senti consensum  exprimentia,  si  consensus  mentalis  deesset,  non  facerent 
matrimonium,  ut  supra  dictum  est  (q.  praec.  art.  4.)  :  alio  modo  quantum  ad 
judicium  Ecclesiae,  et  quia  in  exteriori  judicio  secundum  ea  quae  foris  pa- 
tent  judicatur,  cum  ni  ìil  possit  expressius  significare  consensum,  quam  car- 
nalis copula,  ideo  secundum  judicium  Ecclesiae  carnalis  copula  consequens 
sponsalia  matrimonium  facere  judicatur,  nisi  aliqua  signa  expressa  doli,  vel 
fraudis  appareant. 

Ad  primum  ergo  dicendum,  quod  ille  qui  carnaliter  commiscetur,  facto 
con  sentit  in  carnalem  copulam  secundum  rei  veritatem;  sed  in  matrimonium 
non  consentit  ex  hoc  ipso,  nisi  secundum  interpretationem  juris. 

Ad  secundum  dicendum,  quod  interpretatio  illa  non  mutat  rei  veritatem, 
sed  judicium  quod  de  rebus  exterius  fit. 

Ad  tertium  dicendum,  quod  si  sponsa  sponsum  admittat,  credens  eum 
velie  matrimonium  consummare,  excusatur  a  peccato,  nisi  aliqua  signa  ex- 
pressa fraudis  appareant;  sicut  si  sint  multum  distantis  conditionis,  vel  quan- 
tum ad  nobilitatene  vel  quantum  ad  fortunam,  vel  aliud  signum  evidens 
appareat:  sed  tamen  sponsus  peccat  fornicando;  et  puniendus  est  de  fraude, 
quam  facit. 

Ad  quartum  dicendum,  quod  in  tali  casu  sponsus,  antequam  aliam  du- 
xerit,  tenetur  eam  ducere  in  uxorem,  si  sint  aequalis  conditionis,  vel  si 
sponsa  sit  melioris  conditionis:  sed  si  aliam  duxerit,  jam  factus  est  impo- 
tens  ad  solvendum  illud,  ad  quod  tenebatur,  et  ideo  sufficit,  si  ei  de  nuptiis 
provideat.  Et  ad  hoc  etiam  non  tenetur,  ut  quidam  dicunt,  si  sponsus  sit  multo 
melioris  conditionis,  aut  aliquod  signum  fraudis  evidens  fuerit;  quia  prae- 
sumi  probabiliter  potest,  quod  sponsa  non  fuerit  decepta,  sed  decipi  se  fìnxerit 

QUAESTIO  XLVII. 

DE    CONSENSU    COACTO,    ET    CONDITIONATO, 
IN    SEX    ARTICULOS    DIVISA. 


Deinde  considerandum  est  de  consensu  coacto,  et  conditionato. 

Circa  quod  quaeruntur  sex. 

Primo.  Utrum  aliquis  consensus  possit  esse  coactus. 

Secundo.  Utrum  aliqua  coactio  metus  cadat  in  constantem  virum. 

Tertio.  Utrum  consensus  coactus  tollat  matrimonium. 

Quarto.  Utrum  consensus  coactus  faciat  matrimonium  ex  parte  cogentis. 

Quinto.  Utrum  consensus  conditionatus  matrimonium  faciat. 

Sexto.  Utrum  aliquis  possit  cogi  a  patre  ad  matrimonium  contrahendum. 

ARTICULUS  L  191 

UTRUM   ALIQUIS    CONSENSUS    POSSIT    ESSE  COACTUS. 

(S.  Thom.  4.  Dist.  2().  q.  unic.  art.  i.  et  seq.). 

Ad  primum  sic  proceditur.  Videtur,  quod  nullus  consensus  possit  esse 
coactus:  coactio  enim  in  liberum  arbitrium  cadere  non  potest  secundum  ali- 
quem  statum  ejus,  ut  in  2.  Sent.  (Dist.  2y  q.  1.  art.  2.)  dictum  est:  sed  con- 
sensus est  actus  liberi  arbitrii;  ergo  non  potest  esse  coactus. 

2.  Praeterea.  Violentum  idem  est  quod  coactum:  sed  «  coactum  »,  se- 
cundum Philosophum  (lib.$.  Ethic.  cap.  1.),  «  est  cujus  principium  est  extra, 
non  conferente  vim  passo  »  :  sed  omnis  consensus  principium  est  intra;  ergo 
nullus  consensus  potest  esse  coactus. 

3.  Praeterea.  Omne  peccatum  consensu  perficitur:  sed  illud  quo  perfi- 
citur  peccatum,  cogi  non  potest,  quia,  secundum  August.  (lib. }.  de  Lib.  Arb. 
cap.  18.  a  princ),  «  nullus  peccat  in  eo,  quod  vitare  non  potest  »  ;  cum  ergo 
vis  a  juristis  (lib.  2.  ff.  de  eo  quod  vi,  metusve,  etc.)  definiatur  esse  «  majoris  rei 
impetus,  qui  repelli  non  potest  »,  videtur  quod  consensus  non  possit  esse 
coactus,  vel  violentus. 

4.  Praeterea.  Dominium  libertati  opponitur:  sed  coactio  ad  dominium 
pertinet,  ut  patet  in  quadam  Tullii  defìnitione;  dicit  enim,  quod  «  vis  est 
impetus  dominantis,  retinens  rem  intra  terminos  alienos  »  ;  ergo  vis  in  libe- 
rum arbitrium  non  cadit,  et  ita  nec  in  consensum,  qui  est  actus  ejus. 

Sed  contra.  Illud  quod  esse  non  potest,  non  potest  aliquid  impedire:  sed 
coactio  consensus  impedit  matrimonium,  ut  in  litera  dicitur  (4.  Dist.  29.); 
ergo  consensus  cogi  potest. 

Praeterea.  In  matrimonio  est  quidam  contractus:  sed  in  contractibus  po- 
test esse  voluntas  coacta,  unde  legislator  in  integrum  restitutionem  adjudicat, 
ratum  non  habens  «  quod  vi,  metusve  causa  factum  est»  (lib.  i.ft.  sup.  cit.); 
ergo  etiam  in  matrimonio  potest  esse  consensus  coactus. 

Respondeo  dicendum,  quod  duplex  est  coactio,  vel  violentia:  una,  quae 
facit  necessitatem  absolutam,  et  tale  violentum  dicitur  a  Philosopho  (loc. 
:up.  eli.)  «  violentum  simpliciter  »,  ut  cum  quis  aliquem  corporaliter  impellit 
ad  motum:  alia,  quae  facit  necessitatem  conditionatam,  et  hanc  vocat  Philo- 
sophus  «  violentum  mixtum  »,  sicut  cum  quis  projicit  merces  in  mare,  ne 
periclitetur  :  et  in  isto  violento  quamvis  hoc  quod  fit,  non  sit  per  se  volun- 
tarium,  tamen  consideratis  circumstantiis  hic  et  nunc,  voluntarium  est:  et 
quia  actus  in  particularibus  sunt,  ideo  simpliciter  voluntarium  est,  sed  secun- 
dum quid  involuntarium:  unde  haec  violentia,  vel  coactio  potest  esse  in  con- 
sensu,  qui  est  actus  voluntatis,  non  autem  prima.  Et  quia  haec  coactio  fit  ex 
hoc  quod  timetur  aliquod  periculum  imminens,  ideo  ista  vis  idem  est  quod 
metus,  qui  voluntatem  cogit  quodammodo:  sed  prima  vis  cadit  in  corpora- 
libus  actibus:  et  quia  legislator  considerat  non  solum  interiores  actus,  sed 
magis  exteriores,  ideo  per  vini  intelligit  coactionem  simpliciter,  propter  quod 
vim  contra  metum  dividit.  Sed  nunc  agitur  de  consensu  interiori,  in  quem 
non  cadit  coactio,  sed  vis,  quae  a  metu  distinguitur  ;  et  ideo,  quantum  ad 
propositum  pertinet,  idem  est  coactio,  quod  metus:  est  autem  metus,  secun- 
dum  jurisperitos,  «  instantis,  vel  futuri  periculi  causa  mentis  trepidatio  »  (loc. 
sup.  cit.). 

Et  per  hoc  patet  solutio  ad  objecta;  nam  primae  rationes  procedunt  de 
coactione  prima,  secundae  de  secunda. 

ARTICULUS  IL  192 

UTRUM  ALIQ.UA    COACTIO   METUS   CADAT   IN   CONSTANTEM  VIRUM. 

Ad  secundum  sic  proceditur.  Videtur,  quod  coactio  metus  non  cadat  in 
constantem  virum,  quia  de  ratione  constantis  est,  quod  non  trepidet  in  peri- 
culis;  cum  ergo  metus  sit  trepidatio  mentis  ratione  periculi  imminentis,  vi- 
detur quod  non  cogatur  metu. 

2.  Praeterea.  «  Omnium  terribilium  finis  est  mors  »,  secundum  Philos. 
in  3.  Ethic.  (cap.  6.  a  med.),  quasi  perfectissimum  inter  terribilia  :  sed  constantes 
non  coguntur  morte,  quia  fortis  etiam  pericula  mortis  sustinet;  ergo  nullus 
metus  cadit  in  constantem  virum. 

3.  Praeterea.  Inter  alia  pericula  praecipue  a  bonis  timetur  periculum  fa- 
mae:  sed  timor  infamiae  non  reputatur  timor  cadens  in  constantem  virum, 
quia,  ut  dicit  lex  (Uh.  7.  ff.de  eo  quod  metus,  eie),  «  timor  infamiae  non  conti- 
netur  ilio  edicto  :  Quod  metus  causa  factum  est»;  ergo  nec  aliquis  alius  metus 
cadit  in  constantem  virum. 

4.  Praeterea.  Metus  in  eo,  qui  metu  cogitur,  peccatum  relinquit,  quia 
facit  eum  promittere,  quod  non  vult  solvere;  et  sic  facit  eum  mentiri:  sed 
non  est  constantis  aliquod  peccatum  etiam  minimum  prò  aliquo  timore  fa- 
cere;  ergo  nullus  metus  cadit  in  constantem  virum. 

Sed  contra.  Abraham,  et  Isaac  constantes  fuerunt:  sed  in  eos  cecidit  me- 
tus, quia  ratione  metus  dixerunt  uxores  suas  sibi  esse  sorores  (Gen.  12.  et  26.)  ; 
ergo  metus  potest  cadere  in  constantem  virum. 

Praeterea.  Ubicumque  est  violentum  mixtum,  est  aliquis  metus  cogens: 
sed  aliquis,  quantumeumque  constans,  potest  pati  tale  violentum,  quia  si  sit 
in  mari,  merces  projiciet  tempore  naufragii;  ergo  metus  potest  cadere  in  con- 
stantem virum. 

Respondeo  dicendum,  quod  cadere  metum  in  aliquem  est  cogi  ipsum 
metu:  cogitur  autem  aliquis  metu,  quando  aliquid  facit,  quod  alias  non  vellet, 
ad  evitandum  id  quod  timet:  in  hoc  autem  constans  ab  inconstanti  distin- 
guitur  quantum  addilo:  primo  quantum  ad  qualitatem  periculi  quod  timetur, 
quia  constans  sequitur  rationem  rectam,  per  quam  scit,  quid  prò  quo  dimit- 
tendum  sit,  vel  faciendum:  semper  autem  minus  malum,  vel  majus  bonum 
eligendum  est;  et  ideo  constans  ad  minus  malum  sustinendum  cogitur  metu 
majoris  mali:  non  autem  cogitur  ad  majus  malum,  ut  vitet  minus  malum: 
sed  inconstans  cogitur  ad  majus  malum  propter  metum  minoris  mali,  scilicet 
ad  peccatum  propter  metum  corporalis  poenae  :  sed  pertinax  e  contra  non 
potest  cogi  etiam  ad  minus  malum  sustinendum,  vel  faciendum,  ut  evitet  majus 
malum;  unde  constans  estmedius  inter  inconstantem,  et  pertinacem:  secundo 
differunt  quantum  ad  aestimationem  periculi  imminentis,  quia  constans  non 
nisi  ex  forti  aestimatione,  et  probabili  cogitur,  sed  inconstans  ex  levi,  Prov.  28.: 
Fugit  impius,  nemine  persequente. 

Ad  primum  ergo  dicendum,  quod  constans,  sicut  et  de  forti  dicit  Philos. 
(HI?.  3.  Ethic.  cap.  6.),  est  intrepidus;  non  quod  omnino  non  timeat,  sed  quia 
non  timet  quae  non  oportet,  vel  ubi,  vel  quando  non  oportet. 

Ad  secundum  dicendum,  quod  peccata  sunt  maxima  malorum;  et  ideo 
ad  haec  nullo  modo  potest  homo  constans  cogi:  immo  magis  debet  homo 
mori,  quam  talia  sustinere,  ut  etiam  Philos.  in  3.  Ethic.  dicit  (cap.  6.  et  9.):  sed 
quaedam  damna  corporalia  sunt  minora  quibusdam  aliis:  inter  quae  sunt 
praecipua,  quae  ad  personam  pertinent,  sicut  mors,  verbera,  dehonestatio  per 
stuprum,  et  servitus;  et  ideo  ex  istis  constans  cogitur  ad  alia  damna  corpo- 
ralia sustinenda:  et  haec  continentur  in  hoc  versu  : 

Stupri,  sive  status,  verberis,  atque  necis. 

Nec  differt,  utrum  haec  pertineant  ad  personam  propriam,  vel  uxoris,  vel  filio- 
rum,  vel  aliorum  hujusmodi. 

Ad  tertium  dicendum,  quod  quamvis  infamia  sit  majus  damnum,  tamen 
ei  de  facili  occurri  potest:  et  ideo  non  reputatur  cadere  in  constantem  virum 
metus  infamiae,  secundum  jura. 

Ad  quartum  dicendum,  quod  constans  non  cogitur  ad  mentiendum,  quia 
tunc  vult  dare,  sed  tamen  postea  vult  petere  restitutionem,  vel  saltem  judici 
denuntiare,  si  se  promisit  non  petiturum  restitutionem  :  non  potest  autem 
promittere  se  non  denuntiaturum,  quia  cum  hoc  sit  contra  bonum  justitiae, 
ad  hoc  cogi  non  potest,  ut  scilicet  contra  justitiam  faciat. 


ARTICULUS  III.  i93 

UTRUM    CONSENSUS    COACTUS    TOLLAT    MATRIMONIUM. 

Ad  tertium  sic  proceditur.  Videtur,  quod  consensus  coactus  non  tollat 
matrimonium,  quia  sicut  ad  matrimonium  requiritur  consensus,  ita  ad  feapti- 
smum  requiritur  intendo  :  sed  coactus  timore  ad  recipiendum  baptismum  re- 
cipit  sacramentum;  ergo  coactus  ad  consentiendum  aliquo  timore  matrimonio 
obligatur. 

2.  Praeterea.  Violentum  mixtum,  secundum  Philos.  (lib.j.  Ethic.  cap.  1.), 
plus  habet  de  voluntario,  quam  de  involuntario:  sed  non  potest  aliter  con- 

sensus  esse  coactus,  nisi  per  violentimi  mixtum  ;  ergo  non  omnino  excluditur 
voluntarium,  et  ita  adhuc  est  matrimonium. 

3.  Praeterea.  Ei  qui  consentit  in  matrimonium  coactus,  consulendum 
videtur,  quod  in  matrimonio  ilio  stet,  quia  speciem  mali  habet  promittere,  et 
non  solvere,  a  quo  Apostolus  vult  nos  abstinere  (1.  Tbessal.  5.)  ;  hoc  autem 
non  esset,  si  consensus  coactus  omnino  matrimonium  tolleret;  ergo  etc. 

Sed  contra  est,  quod  Decretalis  dicit  (cap.:  Cum  locam,  de  Sponsalib.  et 
Matrim.):  «  Cum  consensus  locum  non  habeat,  ubi  metus,  vel  coactio  in- 
tercedi^ necesse  est,  ut  ubi  assensus  cujusquam  requiritur,  coactionis  materia 
repellatur  »:  sed  in  matrimonio  requiritur  communis  consensus;  ergo  etc. 

Praeterea.  Matrimonium  significat  conjunctionem  Christi  ad  Ecclesiam, 
quae  fit  secundum  libertatem  amoris  ;  ergo  non  potest  fieri  per  consensum 
coactum. 

Respoxdeo  dicendum,  quod  vinculum  matrimonii  est  perpetuum;  unde 
illud  quod  perpetuitati  repugnat,  matrimonium  tollit:  metus  autem,  qui  cadit 
in  constantem  virum,  perpetuitatem  contractus  tollit,  quia  potest  repeti  re- 
stitutio  in  integami;  et  ideo  haec  coactio  metus,  quae  cadit  in  constantem 
virum,  tollit  matrimonium,  et  non  alia:  constans  autem  vir  judicatur  vir- 
tuosus,  cui  est  mensura  in  omnibus  operibus  humanis,  ut  Philos.  dicit  in  3. 
Ethic.  (cap.  4.  ad  fin.).  Quidam  autem  dicunt,  quod  si  adsit  consensus,  quamvis 
coactus,  interius,  est  matrimonium  quantum  ad  Deum,  sed  non  quantum  ad 
statum  Ecclesiae,  quae  praesumit  ibi  non  fuisse  consensum  interiorem  propter 
metum  :  sed  hoc  nihil  est,  quia  Ecclesia  non  debet  praesumere  de  aliquo 
peccatum,  quousque  probetur:  peccavit  autem,  si  dixit  se  consentire,  et  non 
consensit:  unde  Ecclesia  praesumit  eum  consensisse,  sed  judicat  consensum 
illum  extortum  non  esse  sufficientem  ad  faciendum  matrimonium. 

Ad  primum  ergo  dicendum,  quod  intentio  non  est  causa  efficiens  sacra- 
menti in  baptismo,  sed  solum  eliciens  actionem  agentis:  sed  consensus  est 
causa  efficiens  in  matrimonio,  et  ideo  non  est  simile. 

Ad  secundum  dicendum,  quod  ad  matrimonium  non  sufficit  quodcumque 
voluntarium,  sed  voluntarium  complete,  quia  debet  esse  perpetuum;  et  ideo 
per  violentimi  mixtum  impeditur. 

Ad  tertium  dicendum,  quod  non  semper  debet  induci  ad  hoc  quod  in 
matrimonio  ilio  stet,  sed  solum  quando  timetur  periculum  ex  dissolutione  : 
alias  autem  non  peccat,  quia  non  solvere  promissa,  quae  nolens  facit,  non 
est  species  mali. 

ARTICULUS  IV.  i94 

UTRUM    CONSENSUS    COACTUS    EX    PARTE    COGENTIS 
FACIAT    MATRIMONIUM. 

Ad  quartum  sic  proceditur.  Videtur,  quod  consensus  coactus  saltem  ex 
parte  cogentis  faciat  matrimonium,  quia  matrimonium  est  signum  spiritualis 
conjunctionis  :  sed  spiritualis  conjunctio,  quae  est  per  charitatem,  potest 
esse  ad  eum  qui  non  habet  charitatem;  ergo  et  matrimonium  ad  eum  qui 
non  vult. 

2.  Praeterea.  Si  illa  quae  fuit  coacta,  post  nodum  consentiat,  erit  verum 
matrimonium  :  sed  iste,  qui  coègit  primo,  ex  consensu  illius  non  ligatur;  ergo 
ex  primo  consensu  ligabatur  matrimonio. 

Sed  contra.  Matrimonium  est  relatio  aequiparantiae  :  sed  talis  relatio 
aequaliter  est  in  utroque;  ergo  si  sit  impedimentum  ex  parte  unius,  non  erit 
matrimonium  ex  parte  alterius. 

Respondeo  dicendum,  quod  cura  matrimonium  sit  quaedam  relatio,  et 
non  possit  innasci  relatio  in  uno  extremorum,  sine  hoc  quod  fìat  in  alio,  ideo 
quidquid  impedit  matrimonium  in  uno,  impedit  ipsum  in  altero,  quia  non 
potest  esse,  quod  aliquis  sit  vir  non  uxoris,  vel  quod  aliqua  sit  uxor  non 
habens  virum,  sicut  nec  mater  non  habens  filium  ;  et  ideo  dicitur  commu- 
niter,  quod  «  matrimonium  non  claudicat  ». 

Ad  primum  ergo  dicendum,  quod  quamvis  actus  amantis  possit  transire 
in  non  amantem,  tamen  unio  inter  eos  non  potest  esse,  nisi  sit  mutua  ama- 
tio  :  et  ideo  dicit  Philos.  in  8.  Ethic.  (cap.  2.)  quod  ad  amicitiam,  quae  in 
quadam  unione  consistit,  requiritur  redamatio. 

Ad  s»ecundum  dicendum,  quod  ex  consensu  libero  illius,  qui  primo  coa- 
ctus  est,  nonfit  matrimonium,  nisi  inquantum  consensus  praecedens  in  altero 
adhuc  manet  in  suo  vigore  ;  unde  si  dissentiret,  non  fieret  matrimonium. 

ARTICULUS  V.  i9S 

UTRUM  PER  CONSENSUM  CONDITIONATUM  FIAT  MATRIMONIUM. 

Ad  quintum  sic  proceditur.  Videtur,  quod  nec  per  consensum  conditio- 
natum  fìat  matrimonium,  quia  quod  sub  conditione  ponitur,  non  simpliciter 
enuntiatur  :  sed  in  matrimonio  oportet  esse  verba  simpliciter  exprimentia 
consensum;  ergo  conditio  alicujus  consensus  non  facit  matrimonium. 

2.  Praeterea.  Matrimonium  debet  esse  certum  :  sed  ubi  dicitur  aliquid 
sub  conditione,  ponitur  illud  sub  dubio  ;  ergo  talis  consensus  non  facit  ma- 
trimonium. 

Sed  contra.  In  aliis  contractibus  fìt  obligatio  sub  conditione,  et  stat, 
stante  conditione;  ergo  cum  matrimonium  sit  contractus  quidam,  videtur 
quod  possit  fieri  per  conditionatum  consensum. 

Respondeo  dicendum,  quod  conditio  apposita  ani  est  de  praesenti,a^/  de 
futuro:  si  de  praesenti,  et  non  est  contraria  matrimonio,  sive  sit  honesta,  sive 
non  honesta,  stat  matrimonium  stante  conditione,  et  eanon  stante  non  stat: 
sed  si  sit  contraria  bonis  matrimonii,non  efhcitur  matrimonium,  sicut  etiam 
de  sponsalibus  dictum  est  (a.  43.  art.  1.).  Si  autem  sit  conditio  de  futuro,  aut 
est  necessaria,  sicut  solem  oriri  cras;  et  tunc  est  matrimonium,  quia  talia 
futura  sunt  praesentia  in  causis  suis:  aut  est  contingens,  ut  datio  pecuniae, 
vel  acceptatio  parentum;  et  tunc  idem  est  judicium  de  tali  consensu,  sicut 
de  consensu  qui  fìt  per  verba  de  futuro  :  unde  non  facit  matrimonium. 

Et  per  haec  patet  solutio  ad  objecta. 

ARTICULUS  VI.  i96 

UTRUM  ALIQUIS  PRAECEPTO   PATRIS  POSSIT   COMPELLI 
AD  MATRIMONIUM  CONTRAHENDUM. 

Ad  sextum  sic  proceditur.  Videtur,  quod  aliquis  praecepto  patris  possit 
compelli  ad  matrimonium  contrahendum:  dicitur  enim  Coloss.  3.  :  Filii,  ohe- 
dite  parentibus  per  omnia  ;  ergo  et  in  hoc  etiam  obedire  tenentur. 

2.  Praeterea.  Genes.  28.,  Isaac  praecepit  Jacob,  quod  non  acciperet  uxo- 
rem  de  filiabus  Chanaan:  non  autem  praecepisset,  nisi  de  jure  praecipere 
potuisset;  ergo  fìlius  in  hoc  tenetur  obedire  patri. 

3.  Praeterea.  Nullus  debet  promittere,  praecipue  per  juramentum,  prò 
ilio  quem  non  potest  cogere  ad  servandum:  sed  parentes  promittunt  futura 
matrimonia  prò  filiis,  et  etiam  juramento  firmant;  ergo  possunt  praecepto 
cogere  filios  ad  implendum. 

4.  Praeterea.  Pater  spiritualis,  scilicet  papa,  potest  compellere  praecepto 
ad  matrimonium  spirituale,  scilicet  ad  episcopatum  accipiendum;  ergo  po- 
test et  pater  carnalis  ad  matrimonium  carnale. 

Sed  contra.  Patre  imperante  matrimonium,  fìlius  potest  sine  peccato 
religionem  intrare;  ergo  non  tenetur  ei  in  hoc  obedire. 

Praeterea.  Si  teneretur  obedire,  sponsalia  per  parentes  contracta  absque 
consensu  filiorum  essent  stabilia;  sed  hoc  est  contra  )ura(cap.:  Ex  literis,  de 
Desponsat.  impub.)  ;  ergo,  etc. 

Respondeo  dicendum,  quod  cum  in  matrimonio  sit  quasi  quaedam  ser- 
vitus  perpetua,  pater  non  potest  cogere  filium  ad  matrimonium  per  praece- 
ptum,  cum  sit  liberae  conditionis,  sed  potest  eum  inducere  ex  rationabili 
causa:  et  tunc  sicut  se  habet  fìlius  ad  causam  illam,  ita  se  habet  ad  praece- 
ptum  patris,  ut  scilicet  si  causa  illa  cogat  de  necessitate,  vel  de  honestate,  et 
praeceptum  patris  similiter  cogat;  alias  non. 

Ad  primum  ergo  dicendum,  quod  verbum  Apostoli  non  intelligitur  in  illis, 
in  quibus  est  liber  sui,  sicut  pater:  et  hujusmodi  est  matrimonium,  per  quod 
etiam  fìlius  fìt  pater. 

Ad  secundum  dicendum,  quod  Jacob  alias  tenebatur  ad  faciendum  hoc 
quod  mandabat  Isaac,  tum  propter  malitiam  illarum  mulierum,  tum  quia 
semen  Chanaan  de  terra,  quae  semini  Patriarcharum  promittebatur,  erat  di- 
sperdendum  ;  et  ideo  Isaac  praecipere  poterat. 

Ad  tertium  dicendum,  quod  non  jurant,  nisi  alia  conditione  subintellecta, 
si  illis  placuerit;  et  ipsi  obligantur  ad  eos  bona  fide  inducendum. 

Ad  quartum  dicendum,  quod  dicunt  quidam,  quod  papa  non  potest  prae- 
cipere alicui,  quod  accipiat  episcopatum,  quia  consensus  debet  liber  esse: 
sed  hoc  posito,  periret  ecclesiasticus  ordo;  nisi  enim  aliquis  posset  cogi  ad 
suscipiendum  regimen  Ecclesiae,  Ecclesia  conservari  non  posset,  cum  quan- 
doque  illi  qui  sunt  idonei  ad  hoc,  nolint  suscipere  nisi  coacti.  Et  ideo  dicen- 
dum, quod  non  est  simile  hinc  inde,  quia  non  est  aliqua  corporalis  servitus 
in  matrimonio  spirituali,  sicut  incorporali:  est  enim  spirituale  matrimonium, 
sicut  quoddam  officium  dispensandae  rei  publicae,  1.  Cor.  4.:  Sic  nos  existi- 
imi  homo,  ut  ministro^,  etc. 

QUAESTIO  XLVIII. 

DE    OBJECTO    CONSENSUS,    IN    DUOS    ARTICULOS    DIVISA. 

Deinde  considerandum  est  de  objecto  consensus. 

Circa  quod  quaerentur  duo. 

Primo.  Utrum  consensus,  qui  facit  matrimonium,  sit  consensus  in  car- 
nalem  copularci. 

Secundo.  Utrum  consensus  in  aliquam  propter  causam  inhonestam  faciat 
matrimonium. 

ARTICULUS  I.  i97 

UTRUM    CONSENSUS,    QUI    FACIT    MATRIMONIUM, 
SIT  CONSENSUS  IN  CARNALEM  COPULAM. 

(S.  Thom.  4.  Dist.  2S.  art.  4.). 

Ad  primum  sic  proceditur.  Videtur,  quod  consensus,  qui  facit  matri- 
monium, sit  consensus  in  carnalem  copulam  :  dicit  enim  Hieron.  (hab.  ex 
Aug.  lib.  de  Bono  Viduit.  cap.  9.  ante  med.;  vide  cap.:  Voventibus,  Dist.  2j.) 
quod  «  voventibus  virginitatem  non  solum  nubere,  sed  etiam  velie  nubere 
damnabile  est  »:  sed  non  esset  damnabile,  nisi  esset  virginitati  contrarium, 
cui  nuptiae  non  contrariantur,  nisi  ratione  carnalis  copulae;ergo  consensus 
voluntatis,  qui  est  in  nuptiis,  est  in  carnalem  copulam. 

2.  Praeterea.  Omnia  quae  sunt  in  matrimonio  inter  virum,  et  uxorem, 
possunt  esse  licita  inter fratrem,  et  sororem,  excepta  carnali  copula:  sed  non 
potest  fieri  licite  inter  eos  consensus  matrimonialis;  ergo  consensus  matri- 
monialis  est  consensus  in  carnalem  copulam. 

3.  Praeterea.  Si  mulier  dicat  viro:  «  Consentio  in  te,  dum  tamen  non 
cognoscas  me  »,  non  est  consensus  matrimonialis,  quia  est  ibi  aliquid  contra 
substantiam  praedicti  consensus:  sed  non  esset,  nisi  dictus  consensus  esset 
in  carnalem  copulam;  ergo,  etc. 

4.  Praeterea.  In  qualibet  re  initium  consummationi  respondet:  sed  ma- 
trimonium consummatur  per  carnalem  copulam;  ergo  cum  initietur  per  con- 
sensum,  videtur  quod  consensus  sit  in  carnalem  copulam. 

Sed  contra.  Nullus  consentiens  in  carnalem  copulam  est  virgo  mente, 
et  carne  :  sed  beatus  Joannes  Evangelista  post  consensum  nuptialem  fuit 
virgo  mente,  et  carne  ;  ergo  non  consensit  in  carnalem  copulam. 

Praeterea.  Effectus  respondet  causae  :  sed  consensus  est  causa  matri- 
monii;  cum  ergo  de  essentia  matrimonii  non  sit  carnalis  copula,  videtur 
quod  nec  consensus,  qui  matrimonium  causat,  sit  in  carnalem  copulam. 

Respondeo  dicendum,  quod  consensus,  qui  matrimonium  facit,  est  con- 
sensus in  matrimonium,  quia  effectus  proprius  voluntatis  est  ipsum  volitum: 
unde  sicut  carnalis  copula  se  habet  ad  matrimonium,  ita  consensus,  qui  ma- 

U'imonium  causat,  est  in  carnalem  copularti.  Matrimonium  autem,  ut  supra 
tlictum  est  (q.  44.  art.  1.  et  q.  45.  art.  1.  ad  2.),  non  est  essentialiter  ipsa  conjun- 
ctio  carnalis,  sed  quaedam  associatio  viri,  et  uxoris  in  ordine  ad  carnalem 
copulam,  et  alia  quae  ex  consequenti  ad  virum,  et  uxorem  pertinent,  secun- 
dum quod  eis  datur  potestas  ad  invicem  respectu  carnalis  copulae;  et  haec 
associatio  conjugalis  copula  dicitur:  unde  patet,  quod  bene  dixerunt  illi,  qui 
dixerunt,  quod  consentire  in  matrimonium  est  consentire  in  carnalem  copu- 
lam implicite,  non  explicite;  non  enim  debet  intelligi,  nisi  sicut  implicite 
continetur  effectus  in  sua  causa,  quia  potestas  carnalis  copulae,  in  quam 
consentitur,  est  causa  carnalis  copulae,  sicut  potestas  utendi  re  sua  est 
causa  usus. 

Ad  primum  ergo  dicendum,  quod  consensus  in  matrimonium  ideo  est 
damnabilis  post  votum  virginitatis,  quia  pertalem  consensum  datur  potestas 
ad  id  quod  non  licet;  sicut  peccaret,  qui  daret  alteri  potestatem  accipiendi 
illud,  quod  ipse  in  deposito  habet,  non  solum  in  hoc  quod  ei  actualiter  tra- 
deret.  De  consensu  autem  Beatae  Virginis  supra  dictum  est  (4.  Dist.  5.  q.  2. 
art.  2.  et  part.  3.  q.  29.  art.  2.). 

Ad  secundum  dicendum,  quod  inter  fratrem,  et  sororem  non  potest  esse 
potestas  in  invicem  ad  carnalem  copulam,  sicut  nec  licite  carnalis  copula; 
et  ideo  ratio  non  sequitur. 

Ad  tertium  dicendum,  quod  illa  conditio  explicita  non  solum  actui,  sed 
etiam  potestati  contrariatur  copulae  carnalis:  et  ideo  est  contraria  matri- 
monio. 

Ad  quartum  dicendum,  quod  initiatum  matrimonium  respondet  consum- 
mato,  sicut  habitus,  vel  potestas  actui,  qui  est  operatio.  Rationes  autem  in 
contrarium  ostendunt,  quod  non  sit  consensus  in  carnalem  copulam  explicite: 
et  hoc  est  verum. 

ARTICULUS  IL  i98 

UTRUM    EX    CONSENSU    ALICUJUS    IN    ALIQUAM 

PROPTER  CAUSAM  INHONESTAM 

MATRIMONIUM  POSSIT  ESSE. 

(S.  Thom.  4.  Dist.  30.  q.  1.  art.  5.  q.  unica). 

Ad  secundum  sic  proceditur.  Videtur,  quod  matrimonium  non  possit  esse 
ex  consensu  alicujus  in  aliquam  propter  causam  inhonesumi:  unius  enim 
unica  est  ratio  :  sed  matrimonium  est  unum  sacramentum  ;  ergo  non  potest 
fieri  ex  alterius  finis  intentione,  quam  illius,  ad  quem  a  Deo  institutum  est, 
scilicet  ad  procreationem  prolis. 

2.  Praeterea.  Conjunctio  matrimonii  est  a  Deo,  ut  patet  Matth.  19.  : 
Quod  Deus  conjunxit,  homo  non  separet:  sed  conjunctio,  quae  fit  propter  turpes 
causas,  non  est  a  Deo  ;  ergo  non  est  matrimonium. 

3.  Praeterea.  In  aliis  sacramentis  si  non  servetur  intentio  Ecclesiae,  non 
est  verum  sacramentum:  sed  intentio  Ecclesiae  in  sacramento  matrimoni! 
non  est  ad  aliquam  turpem  causam  ;  ergo  si  ex  aliqua  turpi  causa  matrimo- 
nium contrahatur,  non  erit  verum  matrimonium. 

4.  Praeterea  Secundum  Boètium  (in  Top.  loco  :  A  causa,  fin.),  «cujus  finis 
est  bonus,  ipsum  quoque  bonum  est»:  sed  matrimonium  semper  estbonum; 
ergo  non  est  matrimonium,  si  propter  malum  finem  fiat. 

5.  Praeterea.  Matrimonium  significat  conjunctionem  Christi,  et  Eccle- 
siae  :  sed  ibi  non  cadit  aliqua  turpitudo  ;  ergo  nec  matrimonium  potest  contraili  ? 
propter  aliquam  turpem  causam. 

Sed  coxtra  est,  quod  qui  baptizat  alium  intentione  lucrandi,  vere  ba-  ; 
ptizat;  ergo   et  qui  contrahit  cura  aliqua  intentione  lucri,  verum  est  matri- 
monium. 

Praeterea.  Hoc  idem  probant  exempla,  et  auctoritates,  quae  ponuntur  in 
lkera  (4.  Dist.  30.). 

Respondeo  dicendum,  quod  causa  finalis  matrimonii  potest  accipi  dupli- 
citer,  scilicet  per  se,  ti  per  accidens:  per  se  quidem  causa  matrimonii  est,  ad 
quam  matrimonium  est  de  se  ordinatum  ;  et  haec  semper  bona  est,  scilicet 
procreano  prolis,  et  vitatio  fornicationis:  sed  per  acciàens  causa  finalis  ipsius 
est  hoc,  quod  contrahentes  intendunt  ex  matrimonio  ;  et  quia  hoc  quod  ex 
matrimonio  intenditur,  consequitur  ad  matrimonium,  et  priora  non  variantur 
ex  posterioribus,  sed  e  converso,  ideo  ex  Illa  causa  non  recipit  matrimonium 
bonitatem,  vel  malitiam,  sed  ipsi  contrahentes,  quorum  est  finis  per  se:  et 
quia  causae  per  accidens  sunt  infinitae,  ideo  infinitae  tales  causae  possunt 
esse  in  matrimonio,  quarum  sunt  quaedam  honestae,  et  quaedam  inhonestae. 

Ad  primum  ergo  dicendum,  quod  verum  est  de  causa  per  se,  et  princi- 
pali: sed  quod  habet  unum  finem  per  se,  et  principalem,  potest  habere  plures 
fines  secundarios  per  se,  et  infinitos  per  accidens. 

Ad  secuxdum  dicendum,  quod  conjunctio  potest  accipi  prò  ipsa  relatione, 
quae  est  matrimonium,  et  talis  semper  est  a  Deo,  et  bona  est,  a  quacumque 
fiat  causa:  vel  prò  actu  eorum  qui  conjunguntur  ;  et  sic  est  quandoque  mala, 
et  non  est  a  Deo  simpliciter  loquendo.  Nec  est  inconveniens,  quod  aliquis 
effectus  sit  a  Deo,  cujus  causa  est  mala,  sicut  proles,  quae  ex  adulterio  su- 
scipitur;  non  enim  est  ex  illa  causa,  inquantum  est  mala,  sed  inquantum 
habet  aliquid  de  bono,  secundum  quod  est  a  Deo;  quamvis  non  simpliciter 
sit  a  Deo. 

Ad  tertium  dicendum,  quod  intentio  Ecclesiae,  qua  intendit  sacramen- 
tum  tradere,  est  de  necessitate  cujuslibet  sacramenti;  ita  quod  ea  non  obser- 
vata,  nihil  in  sacramentis  agitur:  sed  intentio  Ecclesiae,  qua  intendit  utilita- 
tem  ex  sacramento  provenientem,  est  de  bene  esse  sacramenti,  et  non  de 
necessitate  ejus;  unde  si  non  observetur,  nihilominus  est  verum  sacramen- 
tum:  sed  tamen  praetermittens  hanc  intentionem  peccat;  sicut  si  in  baptismo 
non  intendatur  sanitas  mentis,  quam  Ecclesia  intendit:  et  similiter  ille  qui 
intendit  matrimonium  contrahere,  quamvis  matrimonium  non  ordinet  ad 
illuni  finem,  quem  Ecclesia  intendit,  nihilominus  veruni  matrimonium  con- 
trahit. 

Ad  quartum  dicendum,  quod  illud  malum  intentum  non  est  finis  matri- 
monii, sed  contrahentium. 

Ad  quintum  dicendum,  quod  ipsa  unio  est  signum  conjunctionis  Christi, 
et  Ecclesiae,  et  non  operatio  unitorum:  et  ideo  ratio  non  ser^uitur. 

QUAESTIO  XLIX. 

DE  BONIS  MATRIMONIO  IN  SEX  ARTICULOS  DIVISA. 

Consequenter  considerandum  est  de  bonis  matrimonii. 

Circa  quod  quaeruntur  sex. 

Primo.  Utrum  debeant  haberi  aliqua  bona  ad  excusandum  matrimonium. 

Secundo.  Utrum  sumcienter  assignentur. 

Tertio.  Utrum  bonum  sacramenti  sit  principalius  inter  alia  bona. 

Quarto.  Utrum  actus  matrimonii  per  praedicta  bona  a  peccato  excusetur. 

Quinto.  Utrum  sine  eis  aliquando  a  peccato  excusari  possit. 

Sexto.  Utrum,  quando  est  sine  eis,  sit  semper  peccatum  mortale. 

ARTICULUS  1.  I99 

UTRUM    HABERI    DEBEANT    ALIQUA    BOXA 
AD  EXCUSANDUM   MATRIMONIUM. 

(S.  Thom.  4.  Dist.  31.  q.  1.  art.  1.  et  seq.). 

Ad  secundum  sic  proceditur.  Videtur,  quod  matrimonium  non  debeat  ha- 
bere  aliqua  bona,  quibus  excusetur:  sicut  enim  conservatio  individui,  quae 
fit  per  ea,  quae  ad  nutritivam  pertinent,  est  de  intentione  naturae;  ita  con- 
servatio speciei,  quae  fit  per  matrimonium;  et  multo  magis,  quanto  melius, 
et  dignius  est  bonum  speciei,  quam  bonum  unius  individui  :  sed  ad  actum 
nutritivae  excusandum  non  indigetur  aliquibus  bonis;  ergo  nec  etiam  ad 
excusandum  matrimonium. 

2.  Praeterea.  Secundum  Philos.  in  8.  Ethic.  (cap.  12.  a  med.),  amicitia 
quae  est  inter  virum,  et  uxorem,  est  naturalis,  et  claudit  in  se  honestum, 
utile,  et  delectabile:  sed  illud  quod  de  se  est  honestum,  non  indiget  aliqua 
excusatione;  ergo  nec  matrimonio  deberent  attribui  aliqua  bona  excusantia. 

3.  Praeterea.  Matrimonium  est  institutum  in  remedium,  et  in  officium, 
ut  supra  dictum  est  (q.  42.  art.  2.):  sed  secundum  quod  est  in  officium,  non 
indiget  excusatione,  quia  sic  etiam  in  paradiso  excusatione  indiguisset,  quod 
falsum  est  :  ibi  enim  fuissent  «  honorabiles  nuptiae,  et  totus  immaculatus  », 
ut  August.  dicit  (lib.  9.  sup.  Gen.  ad  Ut.  cap.  5.  ante  med.):  similiter  nec  secun- 
dum quod  est  in  remedium,  sicut  nec  alia  sacramenta,  quae  in  remedium 
peccati  sunt  instituta;  ergo  matrimonium  hujusmodi  excusantia  habere  non 
debet. 

4.  Praeterea.  Ad  omnia  quae  honeste  fieri  possunt,  virtutes  dirigunt;  si 
ergo  matrimonium  aliquibus  bonis  potest  honestari,  non  indiget  aliis  hone- 
stantibus,  quam  animi  virtutibus:  et  sic  non  debent  matrimonio  aliqua  bona 
a  ;signari,  quibus  honestetur,  sicut  nec  aliis,  in  quibus  virtutes  dirigunt. 

Sed  coktra.  Ubicumque  est  indulgentia,  ibi  est  necessaria  aliqua  excu- 
sationis  ratio  :  sed  matrimonium  conceditur  in  statu  infirmitatis  secundum  in- 
dulgentiam,  ut  patet  1.  Corinth.  7.;  ergo  indiget  per  aliqua  bona  excusari. 

Praeterea.  Concubitus  fornicarius,  et  matrimonialis  sunt  ejusdem  speciei 
quantum  ad  speciem  nalurae:  sed  concubitus  fornicarius  de  se  est  turpis; 
ergo  ad  hoc  quod  matrimonialis  non  sit  turpis,  oportet  ei  aliquid  addi,  quod 
ad  honestatem  ejus  pertineat,  et  in  aliam  speciem  moris  trahat. 

Respondeo  dicendum,  quod  nullus  sapiens  debet  jacturam  aliquam  susti- 
nere,  nisi  prò  aliqua  recompensatione  alicujus  aequalis,  vel  melioris  boni; 
unde  electio  alicujus,  quod  aliquam  jacturam  habet  annexam,  indiget  alicuj  .s 
boni  adjunctione,  per  cujus  recompensationem  ordinetur,  et  honestetur.  In 
conjunctione  autem  viri,  et  mulieris  rationis  jactura  accidit  :  tum  quia  propter 
vehementiam  delectationis  absorbetur  ratio,  ut  non  possit  aliquid  intelligere 
in  ipsa,  ut  Philosophus  dicit  (lib.  7.  Ethic.  cap.  11.  circ.fin.)  ;  tum  etiam  propter 
tribulationem  carnis,  quam  oportet  tales  sustinere  ex  solicitudine  tempora- 
lium,  ut  patet  1.  Corinth.  7.:  et  ideo  talis  conjunctionis  electio  non  po- 
test  esse  ordinata,  nisi  per  recompensationem  aliquorum,  ex  quibus  dieta 
conjunctio  honestetur:  et  haec  sunt  bona,  quae  matrimonium  excusant,  et 
honestum  reddunt. 

Ad  primum  ergo  dicendum,  quod  in  actu  comestionis  non  est  tam  vehe- 
mens  delectatio  rationem  absorbens,  sicut  est  in  praedicta  actione:  tum  quia 
vis  generativa,  per  quam  originale  traducitur,  est  infecta,  et  corrupta;  nutri- 
tiva autem,  per  quam  non  traducitur,  non  est  corrupta,  neque  infecta:  tum 
etiam  quia  defectum  individui  quilibet  magis  sentit  in  seipso,  quam  defectum 
speciei.  Unde  ad  excitandum  ad  comestionem,  secundum  quam  defectui  in- 
dividui subvenitur,  sufficit  sensus  ipsius  defectus;  sed  ad  excitandum  ad 
actum,  quo  defectui  speciei  subvenitur,  divina  providentia  delectationem 
apposuit  in  ilio  actu;  quae  etiam  animalia  bruta  movet,  in  quibus  non  est 
infectio  originalis  peccati:  et  ideo  non  est  simile. 

Ad  secundum  dicendum,  quod  ista  bona,  quae  matrimonium  honestant, 
sunt  de  ratione  matrimonii;  et  ideo  non  indiget  eis  quasi  exterioribus  qui- 
busdam  ad  honestandum,  sed  quasi  causantibus  in  ipso  honestatem,  quae  ei 
secundum  se  competit. 

Ad  tertium  dicendum,  quod  matrimonium  ex  hoc  ipso  quod  est  in  offi- 
cium,  vel  in  remedium,  habet  rationem  utilis,  et  honesti  :  sed  utrumque  horum 
ei  competit  ex  hoc,  quod  hujusmodi  bona  habet,  quibus  fit  et  officium,  et 
remedium  concupiscentiae  adhibens. 

Ad  quartum  dicendum,  quod  aliquis  actus  virtutis  honestatur  et  virtute, 
quasi  principio  elicitivo,  et  circumstantiis,  quasi  formalibus  principiis  ipsius: 
hoc  autem  modo  se  habent  bona  matrimonii  ad  matrimonium,  sicut  circum- 
stantiae  ad  actum  virtutis,  ex  quibus  habet,  quod  virtutis  actus  esse  possit. 

UTRUM    BONA    MATRIMONII    SUFFICIENTER  ASSIGNENTUR. 

Ad  secundum  sic  proceditur.  Videtur,  quodinsufficienter  bona  matrimonii 
assignentura  Magistro  (4.  Disi  31.),  sc'i\icet,fides,proles,  et  sacram&ntum,  quia 
matrimonium  non  solum  fit  in  hominibus  ad  prolem  procreandam,  et  nu- 
triendam,  sed  ad  consortium  communis  vitae,  propter  operum  communica- 
tionem,  ut  dicitur  in  8.  Ethicorum  (cap.  12.  vers.  fin.);  ergo  sicut  ponitur 
proles  bonum    matrimonii,  ita  deberet  poni  communicatio  operum. 


QUAESTIO    XL1X.    ARTICULUS    II.  2J I 

2.  Praeterea.  Conjunctio  Christi  ad  Ecclesiam,  quam  matrimonium  si- 
gnificat,  perficitur  per  charitatem;  ergo  inter  bona  matrimonii  magis  debet 
poni  charitas,  quam  fides. 

3.  Praeterea.  In  matrimonio  sicut  exigitur  quod  neuter  conjugum  ad 
alterius  torum  accedat,  ita  exigitur  quod  unus  alteri  debitum  reddat:  sed 
primum  pertinet  ad  fidem,  ut  Magister  dicit  (toc.  cit.)  ;  ergo  deberet  etiam 
justitia  propter  redditionem  debiti  inter  bona  matrimonii  computari. 

4.  Praeterea.  Sicut  in  matrimonio,  inquantum  significat  conjunctionem 
Christi,  et  Ecclesiae,  requiritur  indivisibilitas,  ita  et  unitas,  ut  sit  una  unius: 
sed  sacramentum,  quod  inter  tria  bona  matrimonii  computatur,  pertinet  ad 
indivisionem;  ergo  deberet  esse  aliquid  aliud,  quod  pertineret  ad  unitatene 

5.  Sed  coxtra.  Videtur,  quod  superfluant,  quia  unica  virtus  sufficit  ad  uni- 
cum actum  honestandum:  sed  fides  est  una  quaedam  virtus;  ergo  non  opor- 
tuit  alia  duo  addere  ad  honestandum  matrimonium. 

6.  Praeterea.  Non  ex  eodem  aliquid  accipit  rationem  utilis,  et  honesti  ;  cum 
utile,  et  honestum  ex  opposito  bonum  dividant:  sed  ex  prole  matrimonium 
accipit  rationem  utilis;  ergo  proles  non  debet  computari  inter  bona,  quibus 
matrimonium  honestatur. 

7.  Praeterea.  Nihil  debet  poni  ut  proprietas,  vel  conditio  sui  ipsius:  sed 
haec  bona  ponuntur  ut  quaedam  conditiones  matrimonii;  ergo  cum  matrimo- 
nium non  sit  sacramentum,  non  debet  poni  sacramentum  inter  bona  matrimonii. 

Respondeo  dicendum,  quod  matrimonium  est  in  officium  naturae,  et  est 
sacramentum  Ecclesiae:  inquantum  autem  est  in  officium  naturae,  duobus 
ordinatur,  sicut  et  quilibet  alius  virtutis  actus:  quorum  unum  exigitur  ex  parte 
ipsius  agentis,  et  hoc  est  intentio  finis  debiti;  et  sic  ponitur  bonum  matri- 
monii proles  :  alitici  exigitur  ex  parte  ipsius  actus,  qui  est  bonus  in  genere  ex 
hoc  quod  cadit  supra  debitam  materiam;  et  sic  est  fides,  per  quam  homo  ad 
suam  accedit,  et  non  ad  aliam  :  sed  ulteiius  habet  aliquam  bonitatem,  inquantum 
est  sacramentum  ;  et  hoc  significatur  ipso  nomine  sacramenti. 

Ad  primum  ergo  dicendum,  quod  in  prole  non  solum  intelligitur  procreano 
prolis,  sed  etiam  educatio  ipsius;  ad  quam,  sicut  ad  finem,  ordinatur  tota 
communicatio  operum,  quae  est  inter  virum,  et  uxorem,  inquantum  sunt  ma- 
trimonio conjuncti,  quia  palres  naturaliter  thesaurizant  filiis,  ut  patet  2.  ad 
Corinth.  12.;  et  sic  in  prol?,  quasi  in  principali  fine,  alius  quasi  secundarius 
includitur. 

Ad  secukdum  dicendum,  quod  fides  non  accipitur  hic  prout  est  virtus 
theologica,  sed  prout  est  pars  justitiae,  secundum  quod  fides  dicitur  ex  hoc, 
quod  fiant  dicla  in  conservatone  promissorum  :  quia  in  matrimonio,  cum  sit 
quidam  contractus,  est  quaedam  promissio,  per  quam  talis  vir  tali  mulieri 
determinatili-. 

Ad  tertium  dicendum,  quod  sicut  in  promissione  matrimonii  continetur, 
ut  neuter  ad  alienimi  torum  accedat,  ita  etiam  quod  sibi  invicem  debitum 
reddant:  et  hoc  edam  est  principalius,  cum  sequatur  ex  ipsa  mutua  potestate 
invicem  data,  et  ideo  utrumque  ad  fidem  pertinet:  sed  in  lib.  Sent.  ponitur 
illud  quod  est  minus  manifestum. 

Ad  quartum  dicendum,  quod  in  sacramento  non  solum  intelligenda  est 
indivisio,  sed  omnia  illa  quae  consequuntur  matrimonium,  ex  hoc  quod  est 
signum  conjunctionis  Christi,  et  Ecclesiae.  Vel  dicendum,  quod  unitas,  quam 
objectio  tangit,  pertinet  ad  fidem,  sicut  indivisio  ad  sacramentum. 

Ad  quintum  dicendum,  quod  fides  non  accipitur  hic  prò  aliqua  virtute, 

sed  prò  quadam  conditione  virtutis,  ex  qua  fides  nominatur,  quae  ponitur 
pars  justitiae. 

Ad  sextum  dicendum,  quod  sicut  debitus  usus  boni  utilis  accipit  rationem 
honesti,  non  quidem  ex  utili,  sed  ex  ratione,  quae  rectum  usum  facit;  ita 
edam  ordinatio  ad  aliquod  bonum  utile  potestfacere  bonitatem  honestatis  ex 
vi  rationis  debitam  ordinationem  facientis;  et  hoc  modo  matrimonium,  ex 
hoc  quod  ordinatur  ad  prolem,  utile  est,  et  nihilominus  honestum,  inquantum 
debite  ordinatur. 

Ad  septimum  dicendum,  quod,  sicut  Magister  dicit  fa.Dist.p.),  sacramen- 
tum  non  dicitur  hic  ipsum  matrimonium,  sed  inseparabilitas  ejus,  quae  ejusdem 
est  rei  signum,  cujus  est  matrimonium.  Vel  dicendum,  quod  quamvis  matri- 
monium sit  sacramentum,  tamen  aliud  est  matrimonio  esse  matrimonium,  et 
aliud  est  ei  esse  sacramentum;  quia  non  solum  ad  hoc  est  institutum,  ut  sit 
in  signum  rei  sacrae,  sed  etiam  ut  sit  in  officium  naturae.  Et  ideo  ratio  sa- 
cramenti est  quaedam  conditio  adveniens  matrimonio  secundum  se  conside- 
rato, ex  quo  honestatem  etiam  habet:  et  ideo  sacramentalitas  ejus,  ut  ita 
dicam,  ponitur  inter  bona  honestantia  matrimonium;  et  secundum  hoc  in 
tertio  bono  matrimonii,  scilicet  sacramento,  non  solum  intelligitur  insepara- 
bilitas, sed  etiam  omnia  quae  ad  significationem  ipsius  pertinent. 

UTRUM    SACRAMENTUM    SIT    PRINCIPALIUS 
INTER  BONA  MATRIMONII. 

Ad  tertium  sic  proceditur.  Videtur,  quod  sacramentum  non  sit  princi- 
palius  inter  bona  matrimonii,  quia  finis  est  potissimum  in  unoquoque  :  sed 
proles  est  matrimonii  finis;  ergo  proles  est  principalius  matrimonii  bonum. 

2.  Praeterea.  Principalius  in  ratione  speciei  est  differentia,  quae  complet 
speciem,  quam  genus;  sicut  forma,  quam  materia  in  constitutione  rei  natu- 
ralis:  sed  sacramentum  competit  matrimonio  ex  ratione  sui  generis;  proles 
autem,  et  fides  ex  ratione  differentiae,  inquantum  est  tale  sacramentum;  ergo 
alia  duo  sunt  magis  principalia  in  matrimonio,  quam  sacramentum. 

3.  Praeterea.  Sicut  invenitur  matrimonium  sine  prole,  et  fide,  ita  inve- 
nitur  sine  inseparabilitate,  sicut  patet  quando  alter  conjugum  ante  matri- 
monium consummatum  ad  religionem  transit;  ergo  nec  ex  hac  ratione  sa- 
cramentum est  in  matrimonio  principalius. 

4.  Praeterea.  Effectus  non  potest  esse  principalior  sua  causa:  sed  con- 
sensus,  qui  est  causa  matrimonii,  frequenter  immutatur;  ergo  et  matrimo- 
nium dissolvi  potest,  et  sic  inseparabilitas  non  semper  concomitatur  matri- 
monium. 

5.  Praeterea.  Sacramenta  quae  habent  effectum  perpetuum,  imprimunt 
characterem:  sed  in  matrimonio  non  imprimitur  character;  ergo  non  adest 
ei  inseparabilitas  perpetua:  et  ideo  sicut  est  matrimonium  sine  prole,  ita  po- 
test esse  sine  sacramento  ;  et  sic  idem  quod  prius. 

Sed  contra.  Illud  quod  ponitur  in  definitione  rei,  est  ei  maxime  essen- 
tiale  :  sed  indivisio,  quae  pertinet  ad  sacramentum,  ponitur  in  definitione  supra 
de  matrimonio  data  (q.  44.  art.  3.),  non  autem  proles,  vel  fides  ;  ergo  sacra- 
mentum inter  alia  est  matrimonio  essentialius. 

Praeterea.  Virtus  divina,  quae  in  sacramentis  operatur,  est  efficacior, 
quam  virtus  humana:  sed  proles,  et  fides  pertinent  ad  matrimonium,  secun- 
dum  quod  est  in  officium  naturae  humanae;  sacramentum  autem,  secundum 
quod  est  ex  institutione  divina;  ergo  sacramentum  est  principalius  in  matri- 
monio, quam  alia  duo. 

Respondeo  dicendum,  quod  aliquid  dicitur  in  re  aliqua  principalius  al- 
tero duobus  modis:  aut  quia  est  essentialius,  aut  quia  dignius:  si  quia  dignius, 
sic  omnibus  modis  sacramentum  est  principalius  inter  tria  conjugii  bona, 
quia  pertinet  ad  matrimonium,  inquantum  est  sacramentum  gratiae  ;  alia  vero 
duo  pertinent  ad  ipsum,  inquantum  est  quoddam  naturae  officium:  perfectio 
autem  gratiae  est  dignior  perfectione  naturae.  Si  autem  dicatur  principalius, 
quia  essentialius,  sic  distinguendum  est,  quia  fides,  et  proles  possunt  dupli- 
ci ter  considerai  :  uno  modo  in  seipsis,  et  sic  pertinent  ad  usum  matrimonii, 
per  quem  et  proles  producitur,  et  pactio  conjugalis  servatur:  sed  indivisibili- 
tas,  quam  sacramentum  importat,  pertinet  ad  ipsum  matrimonium  secundum 
se,  quia  ex  hoc  ipso  quod  per  pactionem  conjugalem  sui  potestatem  sibi  in- 
vicem  in  perpetuum  conjuges  tradunt,  sequitur  quod  separari  non  possunt;  et 
inde  est  quod  matrimonium  nunquam  invenitur  sine  inseparabilitate  ;  inve- 
nitur  autem  sine  fide,  et  prole,  quia  esse  rei  non  dependet  ab  usu  suo  ;  et  se- 
cundum hoc  sacramentum  est  essentialius  matrimonio,  quam  fides,  et  proles. 
Alio  modo  possunt  considerai  fides,  et  proles,  secundum  quod  sunt  in  suis 
principiis,  ut  prò  prole  accipiatur  intentio  prolis,  et  prò  fide  debitum  servandi 
fidem,  sine  quibus  etiam  matrimonium  esse  non  potest,  quia  haec  in  ma- 
trimonio ex  ipsa  pactione  conjugali  causantur;  ita  quod  si  aliquid  contra- 
rium  his  exprimeretur  in  consensu,  qui  matrimonium  facit,  non  esset  veruni 
matrimonium:  et  sic  accipiendo  fidem,  et  prolem,  constat  quod  proles  est 
essentialissimum  in  matrimonio,  et  secundo  fides,  et  tertio  sacramentum  ; 
sicut  etiam  homini  est  essentialius  esse  naturae,  quam  esse  gratiae,  quamvis 
esse  gratiae  sit  dignius. 

Ad  primum  ergo  dicendum,  quod  finis  secundum  intentionem  estprimum 
in  re,  sed  secundum  consecutionem  est  ultimum  :  et  similiter  proles  se  habet 
inter  matrimonii  bona:  et  ideo  quodammodo  est  principalius,  et  quodam- 
modo  non. 

Ad  secundum  dicendum,  quod  sacramentum,  etiam  prout  ponitur  ter- 
tium  matrimonii  bonum,  pertinet  ad  matrimonium  ratione  suae  differentiae  : 
dicitur  enim  sacramentum  ex  significatione  hujus  rei  sacrae  determinatae,. 
quam  matrimonium  significat. 

Ad  tertium  dicendum,  quod  nuptiae,  secundum  Augustinum  (lib.  de  Bono 
Conjug.  cap.  <).),  sunt  bonum  mortalium:  unde  in  resurrectione  ncque  nubent, 
ncque  nubcntur,  ut  dicitur  Matth.  22.  :  et  ideo  vinculum  matrimonii  non  se 
extendit  ultra  vitam,  in  qua  contrahitur  ;  et  ideo  dicitur  inseparabile,  quia  non 
potest  in  hac  vita  separari,  sed  per  mortem  sive  corporalem  post  carnalem 
conjunctionem,  sive  spiritualem  post  spiritualem  tantum. 

Ad  quartum  dicendum,  quod  quamvis  consensus,  qui  facit  matrimonium,. 
non  sit  perpetuus  materialiter,  id  est  quantum  ad  substantiam  actus,  quia  ille 
actus  cessat,  et  potest  contrarius  succedere  ;  tamen,  formaliter  loquendo,  est 
perpetuus,  quia  est  de  perpetuitate  vinculi:  alias  non  faceret  matrimonium; 
non  enim  consensus  ad  tempus  in  aliquam  matrimonium  facit:  et  ideo  for- 
maliter, secundum  quod  actus  accipit  speciem  ab  objecto:  et  secundum  hoc 
matrimonium  ex  consensu  inseparabilitatem  accipit. 

Ad  quintum  dicendum,  quod  in  sacramentis,  in  quibus  imprimitur  chara- 
cter,  traditur  potestas  ad  actus  spirituales,  sed  in  matrimonio  ad  actus  cor- 
porales  :  unde  matrimonium  ratione  potestatis,  quam  in  se  invicem  conjuges 
accipiunt,  convenit  cum  sacramentis,  in  quibus  character  imprimitur;  et  ex 
hoc  habet  inseparabilitatem,  utMagister  dicit  (4.  Dist.31.)  :  sed  differt  ab  eis, 
inquantum  potestas  illa  est  ad  actus  corporales;  et  propter  hoc  non  imprimit 
characterem  spiritualem. 

ARTICULUS  IV.  202 

UTRUM    ACTUS    MATRIMONII    EXCUSETUR  PER    BONA    PRAEDICTA. 

Ad  quartum  sic  proceditur.  Videtur,  quod  actus  matrimonii  non  possit 
excusari  per  bona  praedicta,  ut  non  sit  omnino  peccatum,  quia  quicumque 
sustinet  damnum  majoris  boni  propter  minus  bonum,  peccat,  quia  inordinate 
sustinet:  sed  bonum  rationis,  quod  laeditur  in  ipso  actu  conjugali,  est  majus, 
quam  haec  tria  conjugii  bona;  ergo  praedicta  bona  non  sufficiunt  ad  excu- 
sandum  conjugalem  concubitum. 

2.  Praeterea.  Si  bonum  malo  addatur  in  genere  moris,  totum  efficitur 
malum,  non  autem  totum  bonum,  quia  una  circumstantia  mala  facit  actum 
malum,  non  autem  una  bona  facit  ipsum  bonum:  sed  actus  conjugalis  se- 
cundum se  est  malus,  alias  excusatione  non  indigeret;  ergo  bona  matrimonii 
adjuncta  non  possunt  ipsum  bonum  facere. 

3.  Praeterea.  Ubicumque  est  immoderatio  passionis,  ibi  est  vitium  in 
moribus:  sed  bona  matrimonii  non  possunt  efficere,  quin  delectatio  illius 
actus  sit  immoderata;  ergo  non  possunt  excusare,  quin  sit  peccatum. 

4.  Praeterea.  Verecundia  non -est  nisi  de  turpi  actu,  secundum  Dama- 
scenum  (lib.  2.  Orti).  Fid.  cap.  iy)  :  sed  bona  matrimonii  non  tollunt  erube- 
scentiam  ab  ilio  actu;  ergo  non  possunt  excusare,  quin  sit  peccatum. 

Sed  contra.  Concubitus  conjugalis  non  differt  a  fornicatione  nisi  per 
bona  matrimonii;  si  ergo  haec  non  sufficerent  excusare  ipsum,  tunc  matri- 
monium semper  illicitum  remaneret;  quod  est  contra  id  quod  habitum  est 
supra  (q.  41.  art.  3.). 

Praeterea.  Bona  matrimonii  se  habent  ad  actum  ejus,  sicut  circumstan- 
tiae  debitae,  sicut  dictum  est  (art.  1.  huj.  q.  ad.  4.)  :  sed  circumstantiae  tales 
sufficienter  faciunt,  quod  actus  aliquis  non  sit  malus;  ergo  et  haec  bona 
possunt  excusare  matrimonium,  ut  nullo  modo  sit  peccatum. 

Respondeo  dicendum,  quod  aliquis  actus  dicitur  excusari  dupliciter  :  uno 
modo  ex  parte  facientis,  ita  quod  non  imputetur  facienti  in  culpam,  quamvis 
sit  malus,  vel  saltem  non  in  tantam  culpam  ;  sicut  ignorantia  dicitur  excu- 
sare peccatum  in  toto,  vel  in  parte:  alio  modo  dicitur  excusari  actus  ex  parte 
sui,  ita  scilicet  quod  non  sit  malus  ;  et  hoc  modo  praedicta  bona  dicuntur 
excusare  actum  matrimonii.  Ex  eodem  autem  habet  actus  aliquis,  quod  non 
sit  malus  in  genere  moris,  et  quod  sit  bonus,  quia  non  est  aliquis  actus  in- 
differens,  ut  in  2.  libro  dictum  est  (Dist.  40.  q.  1.  art.  5.)  :  dicitur  autem  ali- 
quis humanus  actus  bonus  dupliciter:  uno  modo  bonitate  virtutis,  et  sic  habet 
actus,  quod  sit  bonus  ex  his  quae  ipsum  in  medio  ponunt;  et  hoc  faciunt  in 
actu  matrimonii  fides,  et  prole.-;,  ut  ex  dictis  patet  (art.  2.  huj.  q.):  alio  modo 
bonitate  sacramenti,  secundum  quod  actus  non  solum  bonus,  sed  etiam 
sanctus  dicitur;  et  hanc  bonitatem  habet  actus    matrimonii  ex  indivisibili- 

tate  conjunctionis,  secundum  quam  significat  conjunctionem  Christi  ad  Ec- 
clesiam.  Et  sic  patet,  quod  praedicta  bona  sufficienter  actum  matrimonii 
excusant. 

Ad  primum  ergo  dicendum,  quod  per  matrimonii  actum  non  incurrit 
homo  damnum  rationis  quantum  ad  habitum,  sed  solum  quantum  ad  actum: 
nec  est  inconveniens,  quod  quandoque  aliquis  actus,  qui  est  melior  secun- 
dum genus  suum,  interrumpatur  prò  aliquo  minus  bono  actu;  hoc  enim  sine 
peccato  fieri  potest,  sicut  patet  in  eo  qui  ab  actu  contemplationis  cessat,  ut 
interdum  actioni  vacet. 

Ad  secundum  dicendum,  quod  ratio  Illa  procederet,  si  malum  quod  in- 
separabiliter  comitatur  concubitum,  esset  malum  culpae  :  nunc  autem  non 
est  malum  culpae,  sed  poenae  tantum,  quae  est  inobedientia  concupiscen- 
tiae  ad  rationem;  et  ideo  non  sequitur  [al.  rationem  sequitur]. 

Ad  tertium  dicendum,  quod  superabundantia  passionis,  quae  facit  vitium, 
non  attenditur  secundum  quantitativam  ipsius  intensionem,  sed  secundum 
proportionem  ipsius  ad  rationem:  unde  tunc  solum  passio  reputatur  immo- 
derata, quando  limites  rationis  excedit.  Delectatio  autem,  quae  fit  in  actu 
matrimoniali,  quamvis  sit  intensissima  secundum  quantitatem,  non  tamen 
excedit  limites  sibi  a  ratione  praefixos  ante  principium  suum,  quamvis  in  ipsa 
delectatione  ratio  eos  ordinare  non  possit. 

Ad  quartum  dicendum,  quod  turpitudo  illa,  quae  semper  est  in  actu  ma- 
trimoniali, et  erubescentiam  facit,  est  turpitudo  poenae,  et  non  culpae,  quia 
de  quolibet  defectu  homo  naturaliter  erubescit. 

ARTICULUS  V.  203 

UTRUM  ACTUS  MATRIMONIALIS  EXCUSARI  POSSIT 
SINE  BONIS  MATRIMONII. 

Ad  quintum  sic  proceditur.  Videtur,  quod  actus  matrimonialis  excusari 
possit  edam  sine  bonis  matrimonii  :  qui  enim  a  natura  tantum  movetur  ad 
actum  matrimonii,  non  videtur  aliquod  bonum  matrimonii  intendere,  quia 
bona  matrimonii  pertinent  ad  gratiam  velvirtutem:  sed  quando  aliquis  solo 
appetitu  naturali  movetur  ad  actum  praedictum,  non  videtur  esse  peccatum, 
quia  nullum  naturale  est  malum,  cum  malum  sit  «  praeter  naturam,  et 
praeter  ordinem  »,  ut  Dionys.  dicit  (cap.  4.  de  Div.  Noni.  part.  4.  Uct.  22.); 
ergo  actus  matrimonialis  excusari  potest  etiam  sine  bonis  matrimonii. 

2.  Praeterea.  Ille  qui  utitur  conjuge  ad  fornicationem  vitandam,  non 
videtur  aliquod  bonum  matrimonii  intendere:  sed  talis  non  peccat,  ut  vide- 
tur, quia  ad  hoc  est  matrimonium  concessum  human ae  infirmitati,  ut  forni- 
catio  vitetur,  ut  patet  1.  Corinth.  7.;  ergo  etiam  sine  bonis  matrimonii  potest 
actus  ejus  excusari. 

3.  Praeterea.  Ille  qui  utitur  re  sua  ad  libitum,  non  facit  contra  justitiam, 
et  sic  non  peccat,  ut  videtur: sed  per  matrimonium  uxor  efficitur  res  viri,  et 
e  contrario;  ergo  si  se  invicem  ad  libitum  utuntur  libidine  movente,  non 
videtur  esse  peccatum:  et  sic  idem  quod  prius. 

4.  Praeterea.  Illud  quod  est  bonum  ex  genere,  non  efficitur  malum,  nisi 
ex  mala  intentione  fiat  :  sed  actus  matrimonialis,  quo  quis  cognoscit  suam, 
est  ex  genere  bonus  ;  ergo  non  potest  esse  malus,  nisi  mala  intentione  fiat  : 
sed  potest  bona  intentione  fieri,  etiamsi  non  intendat  aliquod  bonum  matri- 

monii,  puta  cum  quis  salutem  corporalem  per  hoc  intendit  servare,  aut  con- 
sequi;  ergo  videtur,  quod  etiam  sine  matrimonii  bonis  actus  ille  possit  ex- 
cusari. 

Sed  contra.  Remota  causa,  removetur  effectus:  sed  causa  honestatis 
actus  matrimonialis  sunt  matrimonii  bona;  ergo  sine  eis  non  potest  actus 
matrimonialis  excusari. 

Praeterea.  Non  differt  actus  praedictus  ab  actu  fornicano,  nisi  in  praedi- 
ctis  bonis  :  sed  concubitus  fornicarius  semper  est  malum  ;  ergo  si  non  excu- 
satur  praedictis  bonis,  etiam  matrimonialis  actus  semper  erit  malus. 

Respondeo  dicendum,  quod  sicut  bona  matrimonii,  secundum  quod 
sunt  in  habitu,  faciunt  matrimonium  honestum,et  sanctum;  ita  etiam  secun- 
dum quod  sunt  in  actuali  intentione,  faciunt  actum  matrimonii  honestum, 
quantum  ad  illa  duo  bona  matrimonii,  quae  ipsius  actum  respiciunt:  unde 
quando  conjuges  conveniunt  causa  prolis  procreandae,  vel  ut  sibi  invicem 
debitum  reddant,  quod  ad  fidem  pertinet,  totaliter  excusantur  a  peccato.  Sed 
tertium  bonum  non  pertinet  ad  usum  matrimonii,  sed  ad  essentiam  ipsius,  ut 
dictum  est  (art.  3.  huj.  q.)  ;  unde  facit  ipsum  matrimonium  honestum,  non 
autem  actum  ejus,  ut  per  hoc  actus  ejus  absque  peccato  reddatur,  quia  causa 
alicujus  significationis  conveniunt.  Et  ideo  duobus  solis  modis  conjuges  absque 
omni  peccato  conveniunt,  scilicet  causa  procreandae  prolis,  et  debiti  red- 
dendi:  alias  autem  semper  est  ibi  peccatum,  ad  minus  veniale. 

Ad  primum  ergo  dicendum,  quod  proles,  prout  est  bonum  sacramenti, 
addit  supra  prolem,  prout  est  bonum  intentum  a  natura:  natura  enim  inten- 
dit prolem,  prout  in  ipsa  salvatur  bonum  specie! ;  sed  in  prole,  sscundum 
quod  est  bonum  sacramenti  matrimonii,  ultra  hoc  intelligitur,  ut  proles  su- 
scepta  ulterius  ordinetur  in  Deum  :  et  ideo  oportet,  quod  intentio  naturae, 
quae  prolem  intendit,  referatur  actu,  vel  habitu  ad  intentionem  prolis,  prout 
est  bonum  sacramenti:  alias  staretur  in  creatura,  quod  sine  peccato  esse  non 
potest.  Et  ideo  quando  natura  tantum  movet  ad  actum  matrimonii,  non  ex- 
cusatur  a  peccato  omnino,  nisi  inquantum  motus  naturae  ordinatur  actu,  vel 
habitu  ulterius  ad  prolem,  secundum  quod  est  bonum  sacramenti  ;  nec  ta- 
men  sequitur,  quod  motus  naturae  sit  malus,  sed  quod  sit  imperfectus,  nisi 
ad  aliquod  bonum  matrimonii  ulterius  ordinetur. 

Ad  secundum  dicendum,  quod  si  aliquis  per  actum  matrimonii  intendat 
vitare  fornicationem  in  conjuge,  non  est  aliquod  peccatum,  quia  haec  est 
quaedam  redditio  debiti,  quae  ad  bonum  fidei  pertinet;  sed  si  intendat  vi- 
tare fornicationem  in  se,  sic  est  ibi  aliquia  superfluitas:  et  secundum  hoc  est 
peccatum  veniale:  nec  ad  hoc  est  matrimonium  institutum,  nisi  secundum 
indulgentiam,  quae  est  de  peccatis  venialibus. 

Ad  tertium  dicendum,  quod  una  debita  circumstantia  non  sufficit  ad  hoc, 
quod  actus  sit  bonus;  et  ideo  non  oportet,  quod  qualitercumque  quis  re  sua 
utatur,  usus  sit  bonus,  sed  quando  utitur  re  sua,  ut  debet,  secundum  omnes 
circumstantias. 

Ad  quartum  dicendum,  quod  quamvis  intendere  sanitatis  conservationcm 
non  sit  per  se  malum,  tamen  haec  intentio  efficitur  mala,  si  ex  aliquo  sa- 
nitas  intendatur,  quod  non  est  ad  hoc  de  se  ordinatum;  sicut  qui  ex  sacra- 
mento baptismi  tantum  salutem  corporalem  quaereret:  et  similiter  etiam  est 
in  proposito  in  actu  matrimonii. 

UTRUM   MORTALITER   PECCET    COGNOSCENS    UXOREM, 

NON  INTENDENS  ALIQUOD   BONUxM  MATRIMONII, 

SED   SOLAM    DELECTATIONEM. 

Ad  sextum  sic  proceditur.  Videtur,  quod  quandocumque  aliquis  uxorem 
cognoscit,  non  intendens  aliquod  bonum  matrimonii,  sed  solam  delectatio- 
nem,  mortaliter  peccet,  quia,  sicut  Hieron.  cficit  (sup.  illud  Ephes.  $.:  Viri 
d  ili  gite),  et  habetur  in  litera  (4.  Disi.  31.),  «  voluptates,  quae  de  meretricum 
amplexibus  capiuntur,  in  uxore  damnandae  sunt  »  :  sed  non  dicitur  esse  dam- 
nabile,  nisi  peccatum  mortale;  ergo  cognoscere  uxorem  propter  voluptatem 
solum  est  semper  peccatum  mortale. 

2.  Praeterea.  Consensus  in  delectationem  est  peccatum  mortale,  ut 
in  2.  dictum  est  (Disi.  24.  q.  5.  art.  4.  et  1-2,  q.  74.  art.  8.)  :  sed  quicumque 
cognoscit  uxorem  suam  causa  delectationis,  consentitin  delectationem;  ergo 
mortaliter  peccat. 

3.  Praeterea.  Quicumque  usum  creaturae  non  refert  in  Deum,  creatura 
fruitur,  quod  est  peccatum  mortale:  sed  quicumque  uxore  propter  solam  de- 
lectationem utitur,  hunc  usum  non  refert  in  Deum  :  ergo  mortaliter  peccat. 

4.  Praeterea.  Nullus  debet  excommunicari,  nisi  prò  peccato  mortali: 
sed  aliquis  uxorem  sola  libidine  cognoscens  ab  introku  Ecclesiae  arcetur, 
ut  in  litera  dicitur  (loc.  cit.),  quasi  sit  excommunicatus  ;  ergo  omnis  talis 
peccat  mortaliter. 

Sed  contra  est,  quod,  secundum  August.  (Uh.  2.  contr.  Juìian.  cap.  io.  a 
princ.  et  lib.  de  Decein  Chordis,  cap.  11.  a  med.  et  semi.  41.  de  Sanctis,  parum  a 
princ),  talis  concubitus  ponitur  inter  peccata  quotidiana,  prò  quibus  dicitur: 
Pater  noster,  etc,  ut  habetur  in  litera  (loc.  cit.):  sed  talia  non  sunt  peccata 
mortalia;  ergo,  etc. 

Praeterea.  Qui  cibo  utitur  ad  delectationem  tantum,  non  peccat  morta- 
liter; ergo  pari  ratione  qui  utitur  uxore  tantum  causa  libidinis  satiandae. 

Respondeo  dicendum,  quod  quidam  dicunt,  quod  quandocumque  ad  actum 
conjugalem  libido  principaliter  movet,  est  peccatum  mortale;  sed  quando 
movet  ex  latere,  tunc  est  peccatum  veniale  :  quando  autem  omnino  delecta- 
tionem despicit,  et  displicet  ei,  tunc  est  omnino  sine  veniali  peccato:  ut  sic 
delectationem  in  isto  actu  quaerere  sit  peccatum  mortale,  delectationem 
oblatam  acceptare  sit  peccatum  veniale,  sed  eam  odire  sit  perfectionis.  Sed 
hoc  non  potest  esse,  quia,  secundum  Philos.  in  io.  Ethic.  (art.  5.  et  4.),  idem 
judicium  est  de  delectatione,  et  operatione,  quia  operationis  bonae  est  de- 
lectatio  bona,  et  malae  mala  ;  unde  cum  actus  matrimonialis  non  sit  per  se 
malus,  nec  quaerere  delectationem  erit  peccatum  mortale  sempef.  Et  ideo 
dicendum,  quod  si  delectatio  quaeratur  ultra  honestatem  matrimonii,  ut  sci- 
licet  aliquis  in  conjuge  non  attendat,  quod  conjux  est,  sed  solum  quod  mu- 
lier,  paratus  idem  tacere  cum  ea,  si  non  esset  conjux,  est  peccatum  mortale: 
et  ideo  talis  dicitur  ardentior  amator  uxoris,  quia  scilicet  ardor  ille  extra 
bona  matrimonii  effertur.  Si  autem  quaeratur  delectatio  intra  limites  matri- 
monii, ut  scilicet  talis  delectatio  in  alia  non  quaereretur,  quam  in  conjuge, 
sic  est  veniale  peccatum. 

S.  Thomae   Summa    Theoloqica.  Voi.    V.  li 

Ad  primum  ergo  dicendum,  quod  tunc  voluptates  meretricias  vir  in  uxore 
quaerit,  quando  nihil  aliud  in  ea  attendit,  quam  quod  in  meretrice  attenderet. 

Ad  secundum  dicendum,  quod  consensus  in  delectationem  concubitus, 
qui  est  peccatum  mortale,  est  peccatum  mortale:  non  autem  talis  est  dele- 
ctatio  matrimonialis  actus. 

Ad  tertium  dicendum,  quod  quamvis  delectationem  non  referat  actu  in 
Deum,  non  tamen  ponit  in  ea  ultimum  voluntatis  finem  ;  alias  eam  ubi- 
cumque  indifferenter  quaereret:  et  ideo  non  oportet,  quod  creatura  fruatur; 
sed  utitur  creatura  actu  propler  se,  se  autem  habitualiter  propter  Deum, 
quamvis  non  actu. 

Ad  quartum  dicendum,  quod  hoc  non  dicitur  propter  hoc,  quod  ex  hoc 
peccato  homo  excommunicationem  mereatur  :  sed  quia  spiritualibus  se  reddit 
inhabilem,  propter  hoc  quod  efficitur  in  actu  ilio  totus  caro. 


QUAESTIO  L. 


UNICO    ARTICULO    ABSOLUTA. 


Deinde  considerandum  est  de  impedimentis  matrimonii  :  primo  in  gene- 
rali; secando  in  speciali. 


ARTICULUS  UNICUS.  205 

UTRUM   MATRIMONIO    COXVENIENTER    IMPEDIMENTA    ASSIGNENTUR. 

(S.  Thom.  4.  Dist.  34.  q.  unic.  art.  1.). 

Ad  huxc  sic  proceditur.  Videtur,  quod  matrimonio  inconvenienter  impe- 
dimenta  assignentur:  matrimonium  enim  quoddam  sacramentum  est  contra 
alia  divisum  :  sed  aliis  non  assignantur  impedimenta  ;  ergo  nec  matrimonio 
assignari  debent. 

2.  Praeterea.  Quanto  aliquid  est  minus  perfectum,  tanto  paucioribus 
modis  impediri  potest  :  sed  matrimonium  inter  alia  sacramenta  est  minus 
perfectum;  ergo  vel  nulla,  vel  paucissima  impedimenta  ei  assignari  debet. 

3.  Praeterea.  Ubicumque  est  morbus,  ibi  necessarium  est  remedium 
morbi:  sed  concupiscentia,  in  cujus  remedium  matrimonium  est  indultum, 
est  in  omnibus;  ergo  non  debet  esse  aliquod  impedimentum,  quod  aliquam 
personam  penitus  illegitimam  faciat  ad  contrahendum. 

4.  Praeterea.  Illegitimum  dicitur,  quod  est  contra  legem  :  sed  hujusmodi 
impedimenta,  quae  matrimonio  assignantur,  non  sunt  contra  legem  naturae, 
quia  non  similiter  inveniuntur  in  quolibet  statu  humani  generis:  plures  enim 
gradus  consanguinitatis  inveniuntur  esse  prohibiti  uno  tempore,  quam  alio  : 
lex  autem  humana  non  potest,  ut  videtur,  matrimonio  impedimenta  prae- 
stare,  quia  matrimonium  non  est  ex  institutione  humana,  sed  divina,  sicut 

et  alia  sacramenta;  ergo  matrimonio  non  debent  aliqua  impedimenta  assi- 
gnari,  quae  faciant  personas  illegitimas  ad  contrahendum. 

5.  Praeterea.  Legitimum,  et  illegitimum,  per  hoc  quod  est  contra  legem, 
vel  non  contra  legem,  differunt:  inter  quae  non  cadit  medium;  cum  sint  op- 
posita  secundum  affirmationem,  et  negationem;  ergo  non  possunt  esse  aliqua 
matrimonii  impedimenta,  quibus  personae  mediae  inter  legitimas  et  illegiti- 
mas constituantur. 

6.  Praeterea.  Conjunctio  viri,  et  mulieris  non  est  licita,  nisi  in  matri- 
monio: sed  omnis  conjunctio  illicita  dirimi  debet;  ergo  si  aliquid  matrimo- 
nium  contrahendum  impediat,  hoc  dirimei  contractum  de  facto  ;  et  sic  non 
debent  aliqua  impedimenta  matrimonio  assignari,  quae  impediant  contrahen- 
dum, et  non  diramant  contractum. 

7.  Praeterea.  Nullo  impedimento  potest  a  re  aliqua  removeri,  quod  in 
definitione  ipsius  cadit:  sed  indivisibilitas  cadit  in  definitione  matrimonii; 
ergo  non  possunt  esse  aliqua  impedimenta,  quae  matrimonium  contractum 
dirimant. 

8.  Sed  contra.  Videtur,  quod  debeant  esse  infinita  matrimonii  impedi- 
menta, quia  matrimonium  quoddam  bonum  est  :  sed  infinitis  modis  est  de- 
fectus  boni,  ut  dicit  Dionys.  (4.  cap.  de  Divin.  Nom.  pari.  4.  lect.  22.);  ergo 
infinita  sunt  matrimonii  impedimenta. 

9.  Praeterea.  Impedimenta  matrimonii  accipiuntur  secundum  conditiones 
particularium  personarum:  sed  conditiones  hujusmodi  sunt  infinitae;  ergo 
et  matrimonii  impedimenta. 

Respondeo  dicendum,  quod  in  matrimonio  sunt  quaedam,  quae  sunt  de 
essentia  matrimonii,  et  quaedam,  quae  sunt  de  solemnitate  ejus,  sicut  et  in 
aliis  sacramentis:  et  quia  remotis  his  quae  sunt  de  solemnitate  ejus,  sicut 
et  in  aliis  sacramentis,  adhuc  manet  verum  sacramentum,  ideo  impedimenta, 
quae  contrariantur  his  quae  sunt  de  solemnitate  hujus  sacramenti,  non  effi- 
ciunt  quin  sit  verum  matrimonium  :  et  talia  dicuntur  impedire  matrimonium 
contrahendum,  sed  non  dirimunt  contractum;  sicut  prohibitio  Ecclesiae,  et 
tempus  feriatum:  unde  versus: 

Ecclesiae  vetitum,  nec  non  tempus  feriatum, 
Impediunt  fieri,  permiitunt  juncta  teneri. 

Impedimenta  autem,  quae  contrariantur  his  quae  sunt  de  essentia  matrimonii, 
faciunt,  ut  non  sit  verum  matrimonium  ;  et  ideo  dicuntur  non  solum  impe- 
dire contrahendum,  sed  dirimere  jam  contractum:  quae  his  versibus  conti- 

nentur  : 

Error,  conditici,  votum,  cognatio,  crimen, 
Cnltus  disparitas,  vis,  or  do,  ligamen,  honestas, 
Si  sis  affinis,  si  forte  coire  nequibis, 
Haec  socianda  vetant  connubia,  facta  retractant. 

Horum  autem  numerus  sic  accipi  potest:  potest  enim  matrimonium  impediri 
aut  ex  parte  contractus  matrimonii,  aut  ex  parte  contrahentium  ;  si  primo  modo, 
cum  contractus  matrimonii  fiat  per  voluntarium  consensum,  qui  tollitur  per 
ignorantiam,  et  per  violentiam,  erunt  duo  impedimenta  matrimonii,  scilicet  vis, 
id  est  coactio,  et  error  ex  parte  ignorantiae  :  et  ideo  de  istis  duobus  impedimentis 
Magister  determinavit,  ubi  agebatur  de  causa  matrimonii  (4.  Dist.  29.  et  30.). 
Nunc  autem  agit  de  impedimentis,  quae  accipiuntur  ex  parte  personarum  con- 

trahentium,  quae  sic  distinguuntur.  Potest  enim  aliquis  imp ediri  a  matrimonio 
contrahendo  vel  simpliciter,  vel  respectu  alicujus  personae  :  si  simpliciter,  ut 
cum  nulla  possit  matrimonium  contrahere,  hoc  non  potest  esse,  nisi  quia 
impeditur  a  matrimoniali  actu;  quod  quidem  contingit  dupliciter:  primo,  quia 
non  potest  de  facto,  sive  quia  omnino  non  possit;  et  sicponiturimpedimentum 
impotentia  coeundi  :  sive  quia  non  libere  possit;  et  sic  ponitur  impedimentum 
servitutìs  conditio  :  secundo,  quia  non  licite  potest,  et  hoc  secundum  quod  ad 
continentiam  obligatur  :  quod  contingit  dupliciter  :  vel  quia  obligatur  ex  of- 
ficio suscepto;  et  sic  est  impedimentum  ordinisi  vel  ex  voto  emisso;  et  sic 
impedit  votum.  Si  autem  impeditur  aliquis  a  matrimonio  non  simpliciter,  sed 
respectu  alicujus  personae,  vel  hoc  est  propter  obligationem  ad  alteram  per- 
sonam,  sicut  qui  uni  matrimonio  junctus  est,  non  potest  alteri  conjungi,  et 
sic  est  ligamen  matrimonii:  vel  quia  deficit  proportio  ad  alteram  personam; 
et  hoc  propter  tria:  primo  quidem  propter  nimiam  distantiam  ad  ipsam,  et 
sic  est  disparitas  cultus  ;  secundo  propter  nimiam  propinquitatem  :  et  sic  ponitur 
triplex  impedimentum,  scilicet  cognatio,  deinde  affinitas,  quae  importat  pro- 
pinquitatem duarum  personarum  ratione  tertiae  matrimonio  junctae,  et  pa- 
llicele, honestatis  justitia,  in  qua  est  propinquitas  duarum  personarum  ratione 
tertiae  per  sponsalia  junctae;  tertio  propter  indebitam  conjunctionem  ad 
ipsam  primo  factam,  et  sic  impedit  crimen  adulterii  prius  cum  ipsa  com- 
missi. 

Ad  primum  ergo  dicendum,  quod  etiam  alia  sacramenta  impediri  possunt. 
si  aliquid,  quod  sit  de  essentia  vel  solemnitate  sacramenti,  subtrahatur,  ut 
dictum  est  (in  corp.):  sed  tamen  magis  matrimonio,  quam  aliis  sacramentis 
impedimenta  assignantur,  propter  tres  rationes '.primo,  quia  matrimonium  con- 
sistit  in  duobus,  et  ideopluribus  modis  potest  impediri,  quam  alia  sacramenta, 
quae  uni  personae  competunt  singulariter  :  secundo,  quia  matrimonium  habet 
in  nobis  causam,  et  in  Deo,  sed  alia  quaedam  sacramenta  solum  in  Deo;  unde 
et  poenitentiae,  quae  habet  causam  in  nobis  aliquo  modo,  Magister  (supra 
4.  Dist.  16.)  quaedam  impedimenta  assignavit,  ut  rrypocrisim,  ludos,  et  hu- 
jusmodi  :  tertio,  quia  de  aliis  sacramentis  est  praeceptum,  vel  consilium,  sicut 
de  bonis  perfectioribus  :  sed  de  matrimonio  est  indulgenza,  sicut  de  bono 
minus  perfecto  ;  et  ideo  ut  detur  occasio  proficiendi  in  melius,  plura  impedi- 
menta assignantur  matrimonio,  quam  aliis  sacramentis. 

Ad  secundum  dicendum,  quod  perfectiora  pluribus  modis  impediri  pos- 
sunt, inquantum  ad  ea  plura  requiruntur:  si  autem  sit  aliquod  imperfectum, 
ad  quod  plura  requiruntur,  illud  etiam  habebit  plura  impedimenta;  et  sic  est 
de  matrimonio. 

Ad  tertium  dicendum,  quod  ratio  illa  procederet,  si  non  essent  talia  re- 
media, quibus  etiam  posset  efficacius  morbo  concupiscentiae  subveniri,  quod 
falsum  est. 

Ad  quartum  dicendum,  quod  personae  illegitimae  ad  matrimonium  con- 
trahendum  dicuntur  ex  eo,  quod  sunt  contra  legem,  qua  matrimonium  sta- 
tuitur:  matrimonium  autem,  inquantum  est  in  officium  naturae,  statuitur  lege 
naturae;  inquantum  est  sacramentum,  statuitur  jure  divino;  inquantum  est 
in  officium  communitatis,  statuitur  lege  civili  :  et  ideo  ex  qualibet  dictarum 
legum  potest  aliqua  persona  effici  ad  matrimonium  contrahendum  illegitima. 
Nec  est  simile  de  aliis  sacramentis,  quae  sunt  sacramenta  tantum:  et  quia  lex 
naturalis  secundum  diversos  status  recipit  determinationes  diversas,  et  jus 
positivum  etiam  variatur  secundum  diversas  hominum  conditiones  in  diversi? 

temporibus,  ideo  Magister  (4.  Disi.  34.)  ponit  in  diversis  temporibus  diversas 
personas  illegitimas  fuisse. 

Ad  quintum  dicendum,  quod  lex  potest  aliquid  prohibere  vel  universa- 
liter,  vel  in  parte,  quantum  ad  aliquos  casus;  et  ideo  inter  esse  totaliter  se- 
cundum  lege,  et  esse  totaliter  contra  legem,  quae  sunt  contrarie  opposita,  et 
non  secundum  afnrmatione'm,  et  negationem,  cadit  medium  esse  aliqualiter 
secundum  legem,  et  aliqualiter  contra  legem;  et  propter  hoc  ponuntur  quae 
dam  personae  mediae  inter  simpliciter  legitimas,  et  inter  simpliciter  ille- 
gitimas. 

Ad  sextum  dicendum,  quod  illa  impedimenta,  quae  non  dirimunt  matri- 
monium  contractum,  impediunt  quandoque  contrahendum,  non  ut  non  fiat, 
sed  ut  non  licite  fìat:  et  tamen  si  fìat,  verum  matrimonium  contractum  est, 
quamvis  contrahens  peccet;  sicut  si  aliquis  consecraret  post  comestionem, 
peccaret,  contra  statutum  Ecclesiae  faciens,  nihilominus  verum  sacramentum 
perfìceret,  quia  jejunium  consecrantis  non  est  de  necessitate  sacramenti. 

Ad  septimum  dicendum,  quod  impedimenta  praedicta  non  dicuntur  di- 
rimere matrimonium  contractum,  quasi  solventia  verum  matrimonium,  quod 
rite  contractum  est;  sed  quia  solvunt  matrimonium,  quod  contractum  est  de 
facto,  et  non  de  jure  :  unde  si  impedimentum  aliquod  matrimonio  rite  facto 
superveniat,  matrimonium  solvere  non  valet. 

Ad  ogtavum  dicendum,  quod  impedimenta,  quibus  aliquod  bonum  per 
accidens  impeditur,  sunt  infinita,  sicut  et  omnes  causae  per  accidens:  sed 
causae  corrumpentes  aliquod  bonum  per  se  sunt  ordinatae,  et  determinatae, 
sicut  etiam  causae  constituentes,  quia  causae  destructionis,  et  constructionis 
alicujus  rei  sunt  oppositae,  vel  eaedem  contrario  modo  sumptae. 

Ad  nonum  dicendum,  quod  conditiones  particularium  personarum  in  sin- 
gulari  sunt  infinitae,  sed  in  generali  possunt  reduci  ad  certum  numerum  ; 
sicut  in  medicina  patet,  et  in  omnibus  artibus  operativa,  quae  particularium, 
in  quibus  est  actus,  conditiones  considerane 

Deinde  considerandum  est  de  impedimentis  matrimonii  in  speciali:  et 
primo  de  impedimento  erroris. 

Circa  quod  quaeruntur  duo. 

Primo.  Utrum  error  de  sui  natura  matrimonium  impediat. 
Secundo.  Quis  error. 

UTRUM  ERROR  CONVENIENTER  PONATUR  LMPEDIMENTUM  MATRIMONII. 
(S.  Tbom.  4.  Dist.  30.  q.  1.  art.  1.  et  2.). 

Ad  primum  sic  procedimi-.  Videtur,  quod  error  non  debeat  poni  matri- 
moni! impedimentum  per  se:  consensus  enim,  qui  est  causa  efficiens  matri- 
moni!, impeditur,  sicut  et  voluntarium  :  sed  voluntarium,  secundum  Philos. 
in  3.  Ethic.  (cap.  1.),  potest  impediri  per  ignorantiam,  quae  non  est  idem,  quod 
error,  quia  ignorantia  nullam  cognitionem  ponit,  sed  error  ponit;  eo  quod 
«  approbare  falsa  prò  veris  sit  error  »,  secundum  August.  (lib. 9.  de  Trinit.  cap.  11.); 
ergo  non  debuit  hic  poni  impedimentum  matrimonii  error,  sed  magis  igno- 
rantia. 

2.  Praeterea.  Quod  de  sui  natura  potest  impedire  matrimonium,  habet 
contrarietatem  ad  bona  matrimonii  :  sed  error  non  est  hujusmodi  ;  ergo  error 
de  sui  natura  non  impedit  matrimonium. 

3.  Praeterea.  Sicut  consensus  requiritur  ad  matrimonium,  ita  intentio 
requiritur  ad  baptismum:  sed  si  aliquis  baptizat  Joannem,  et  credit  baptizare 
Petrum,  nihilominus  Joannes  vere  baptizatus  est;  ergo  error  non  excludit 
matrimonium. 

4.  Praeterea.  Inter  Liam,  et  Jacob  fuit  verum  matrimonium  :  sed  ibi 
fuit  error;  ergo  error  non  excludit  matrimonium. 

Sed  contra  est,  quod  in  Digestis  (Uh.:  Si  per  errorem,  ff.  De  jurisdic.  omn. 
judic.)  dicitur:  «  Quid  tam  contrarium  est  consensui,  quam  error?  »:  sed 
consensus  requiritur  ad  matrimonium;  ergo  error  matrimonium  impedit. 

Praeterea.  Consensus  aliquid  voluntarium  nominati  sed  error  impedit 
voluntarium,  quia  «  voluntarium  »,  secundum  Philos.  (lib.  5.  Ethic.  cap.  1.),  et 
Greg.  Nyssen.  (vel  Nemes.  lib.  de  Natura  hom.  cap.  32.),  et  Damasc.  (lib.  2. 
Orth.  Fid.  cap.  24.  ante  med.):  «  est  cujus  principimi!  est  in  aliquo  sciente 
singularia,  in  quibus  est  actus  »,  quod  erranti  non  competit;  ergo  error  ma- 
trimonium impedit. 

Respondeo  dicendum,  quod  quidquid  impedit  causam,  de  sui  natura  im- 
pedit et  effectum  similiter  :  consensus  autem  est  causa  matrimonii,  ut  dictum 
est  (q.  4y  art.  1.);  et  ideo  quod  evacuat  consensum,  evacuat  matrimonium: 
consensus  autem  voluntatis  est  actus,  qui  praesupponit  actum  intellectus:  de- 
ficiente autem  primo,  necesse  est  defectum  contingere  in  secundo  ;  et  ideo 
quando  error  cognitionem  impedit,  sequitur  etiam  in  ipso  consensu  defectus, 
et  per  consequens  in  matrimonio  :  et  sic  error  de  jure  naturali  habet,  quod 
evacuet  matrimonium. 

Ad  primum  ergo  dicendum,  quod  ignorantia  differt,  simpliciter  loquendo, 
ab  errore,  quia  ignorantia  de  sui  ratione  non  importat  aliquem  cognitionis 
actum;  sed  error  ponit  judicium  rationis  perversum  de  aliquo:  tamen  quan- 
tum ad  hoc  quod  est  impedire  voluntarium,  non  differt,  utrum  dicatur  igno- 
rantia, vel  error,  quia  nulla  ignorantia  potest  impedire  voluntarium,  nisi  quae 
habet  errorem  adjunctum,  eo  quod  actus  voluntatis  praesupponit  aestima- 
tionem,  sive  judicium  de  aliquo,  in  quod  fertur;  unde  si  est  ibi  ignorantia, 
oportet  ibi  esse  errorem  ;  et  ideo  etiam  ponitur  error  quasi  causa  proxima. 

Ad  secundum  dicendum,  quod  quamvis  error  non  contrarietur  secundum 
se  matrimonio,  contrariatur  ei  tamen  quantum  ad  causam  suam. 

Ad  tertium  dicendum,  quod  character  baptismi  non  causatur  ex  inten- 
tione  baptizantis  directe,  sed  ex  elemento  materiali  exterius  adhibito  :  in- 
tentio  autem  operatur  solum  ut  dirigens  elementum  materiale  ad  effectum 
proprium:  sed  vinculum  conjugale  ex  ipso  consensu  causatur  directe;  et  ideo 
non  est  simile. 

Ad  quartum  dicendum,  quod,  sicut  Magister  (4.  Disi.  30.)  dicit,  matri- 
monium  quod  fuit  inter  Liam,  et  Jacob,  non  fuit  perfectum  ex  ipso  concu- 
bini, qui  ex  errore  contigit,  sed  ex  consensu  qui  postmodum  accessit  :  tamen 
uterque  a  peccato  excusatur,  ut  patet  (ead.  Dist.). 

UTRUM   OMNIS  ERROR   MATRIMONIUM  IMPEDIAT. 

Ad  secundum  sic  proceditur.  Videtur,  quod  omnis  error  matrimonium 
irapediat,  et  non  solum  error  conditionis,  aut  personae,  ut  in  litera  dicitur 
(4.  Dist.  30.),  quia  quod  convenit  alicui  secundum  se,  convenit  ei  secundum 
totum  suum  ambitum:  sed  error  de  sui  natura  habet,  quod  matrimonium 
impediat,  ut  dictum  est  (art.  praec.)  ;  ergo  omnis  error  matrimonium  impedit. 

2.  Praeterea.  Si  error,  inquantum  hujusmodi,  matrimonium  impedit, 
major  error  magis  debet  impedire:  sed  major  est  error  fidei,  qui  est  in  hae- 
rcticis  non  credentibus  hoc  sacramentum,  quam  error  personae;  ergo  magis 
debet  impedire,  quam  error  personae. 

3.  Praeterea.  Error  non  evacuat  matrimonium,  nisi  inquantum  tollit 
voluntarium:  sed  ignorantia  cujuslibet  circumstantiae  voluntarium  tollit,  ut 
patet  in  5.  Ethic.  (cap.  1.);  ergo  non  solum  error  conditionis,  et  personae 
matrimonium  impedit. 

4.  Praeterea.  Sicut  conditio  servitutis  aliquod  accidens  est  annexum 
personae,  ita  qualitas  corporis,  aut  animae  :  sed  error  conditionis  impedit 
matrimonium  ;  ergo  eadem  ratione  error  qualitatis,  aut  fortunae. 

5.  Praeterea.  Sicut  ad  conditionem  personae  pertinet  servitus,  et  libertas, 
ita  nobilitas,  vel  ignobilitas,  aut  dignitas  status,  et  privatio  ejus  :  sed  error 
conditionis  servitutis  impedit  matrimonium  ;  ergo  et  error  aliorum  dictorum. 

6.  Praeterea.  Sicut  conditio  servitutis  impedit,  ita  etiam  disparitas  cultus, 
et  impotentia  coeundi,  ut  infra  dicetur  (q.  p.  art.  2.  et  q.  58.  art.  1.  et  q.  59. 
art.  1.);  ergo  sicut  error  conditionis  ponitur  matrimonii  impedimentum,  ita 
error  circa  alia  hujusmodi  deberet  impedimentum  matrimonii  poni. 

7.  Sed  contra.  Videtur,  quod  nec  error  personae  matrimonium  impediat, 
quia  sicut  emptio  est  quidam  contractus,  ita  etiam  matrimonium:  sed  in 
emptione,  et  venditione  si  detur  aurum  aequivalens  prò  alio  auro,  non  im- 
peditur  venditio  ;  ergo  nec  matrimonium  impeditur,  si  prò  una  muliere  alia 
accipiatur. 

8.  Praeterea.  Potest  contingere,  quod  per  multos  annos  isto  errore  deti- 
neantur,  et  filios,  et  filias  generent  simul:  sed  grave  esset  dicere,  quod  tunc 
essent  dividendi;  ergo  primus  error  non  frustravit  matrimonium. 

9.  Praeterea.  Potest  contingere,  quod  frater  viri,  in  quem  se  consentire 
credit  mulier,  offeratur  ei,  et  cum  eo  commisceatur  carnaliter;  et  tunc  videtur, 

quod  non  possit  redire  ad  illum,  in  quem  consentire  se  credidit,  sed  de- 
beat stare  cura  fratre  ejus:  et  sic  error  personae  non  impedit  matrimo- 
nium. 

Respondeo  dicendum,  quod  sicut  error  ex  hoc  quod  involuntarium  causat, 
habet  excusare  peccatum,  ita  habet  quod  matrimonium  impediatex  eodem: 
error  autem  non  excusat  a  peccato,  nisi  sit  illius  circumstantiae,  cujus  ap- 
positio,  vel  remotio  faciat  differentiam  liciti,  et  illiciti  in  actu.  Si  enim  ali- 
quis  percutiat  patrem  baculo  ferreo,  quem  credit  ligneum  esse,  non  excusatur 
a  toto,  quamvis  forte  a  tanto  ;  sed  si  credat  quis  percutere  filiura  causa  di- 
sciplinae,  et  percutiat  patrem,  excusatur  a  toto,  adhibita  debita  diligentia: 
unde  oportet,  quod  error,  qui  matrimonium  impedit,  sit  alicujus  eorum,quae 
sunt  de  essentia  matrimonii.  Duo  autem  includit  ipsum  matrimonium,  sàlice 
personas  duas,  quae  conjunguntur,  et  muluam  potestatem  in  invicem,  in  qua 
matrimonium  consistit :  prìmum  autem  tollitur  per  errorem  personae:  secun- 
dum  per  errorem  conditionis,  quia  servus  non  potest  potestatem  sui  corporis 
libere  alteri  tradere  sine  consensu  sui  domini.  Et  propter  hoc  hi  duo  errores 
matrimonium  impediunt,  et  non  alii. 

Ad  prìmum  ergo  dicendum,  quod  error  non  habet  ex  natura  generis,  quod 
impediat  matrimonium,  sed  ex  natura  differentiae  adjunctae,  prout  scilicet 
est  error  alicujus  eorum,  quae  sunt  de  essentia  matrimonii. 

Ad  secundum  dicendum,  quod  error  fidei  de  matrimonio  est  circa  ea  quae 
sunt  matrimonium  consequentia,  sicut  an  sit  sacramentum.  vel  an  sit  licitum  ; 
et  ideo  talis  error  matrimonium  non  impedit,  sicut  nec  error  circa  baptismum 
impedit  acceptionem  characteris,  dummodo  intendat  recipere  quod  Ecclesia 
dat,  quamvis  credat  nihil  esse. 

Ad  tertium  dicendum,  quod  non  quaelibet  circumstantiae  ignorantia 
causat  involuntarium,  quod  excusat  peccatum,  ut  dictum  est  (in  corp.  et  art. 
praec.)  ;  et  propter  hoc  ratio  non  sequitur. 

Ad  quartum  dicendum,  quod  diversitas  fortunae  non  variat  aliquid 
eorum  quae  sunt  de  essentia  matrimonii,  nec  diversitas  qualitatis,  sicut  facit 
conditio  servitutis;  et  ideo  ratio  non  sequitur. 

Ad  quintum  dicendum,  quod  error  nobilitatis,  inquantum  hujusmodi,  non 
evacuat  matrimonium,  eadem  ratione  qua  nec  error  qualitatis:  sed  si  error 
nobilitatis,  vel  dignitatis  redundat  in  errorem  personae,  tunc  impedit  matri- 
monium: unde  si  consensus  mulieris  feratur  in  istam  personam  directe,  error 
nobilitatis  ipsius  non  impedit  matrimonium  :  si  autem  directe  intendit  con- 
sentire in  fìlium  regis,  quicumque  sit  ille,  tunc  si  alius  praesentetur  ei,  quam 
filius  regis,  est  error  personae,  et  impedietur  matrimonium. 

Ad  sextum  dicendum,  quod  error  etiam  aliorum  impedimentorum  ma- 
trimonii, quantum  ad  ea  quae  faciunt  personas  illegitimas,  impedit  matrimo- 
nium ;  sed  ideo  de  errore  ìllorum  non  facit  mentionem,  quia  illa  impediunt 
matrimonium,  sive  cum  errore  sint,  sive  sine  errore,  ut  si  aliqua  contrahat 
cum  subdiacono,  sive  sciat,  sive  nesciat,  non  est  matrimonium:  sed  conditio 
servitutis  non  impedit,  si  servitus  sciatur;  et  ideo  non  est  simile. 

Ad  septimum  dicendum,  quod  pecunia  in  contractibus  accipitur  quasi 
mensura  aliarum  rerum,  ut  patet  in  5.  Ethic.  (cap.  ;.  cir.  vuà.),  et  non  quasi 
propter  se  quaesita;  et  ideo  si  non  detur  illa  pecunia,  quae  creditur,  sed  alia 
aequivalens,  nihil  obest  contractui:  sed  si  in  re  quaesita  propter  se  esset  error, 
impediretur  contractus;  sicut  si  alicui  venderetur  asinus  prò  equo:  et  simi- 
liter  est  in  proposito. 

Ad  cctavum  dicendum,  quod  quantumcumque  fuerit  cum  ea,  nisi  de  novo 
consentire  velit,  non  est  matrimonium. 

Ad  nonum  dicendum,  quod  si  ante  non  consenserat  in  fratrem  ejus,  potest 
eum,  quem  per  errorem  accepit,  retinere  ;  nec  potest  ad  fratrem  ejus  redire, 
praecipue  si  sit  cognita  carnaliter  ab  eo,  quem  accepit  :  si  autem  consenserat 
in  primum  per  verba  de  praesenti,  non  potest  secundum  habere,  primo  vi- 
vente; sed  potest  vel  secundum  reiinquere,  vel  ad  primum  redire:  et  ignoran- 
tia  facti  excusat  peccatum,  sicut  excusaretur,  si  post  consummatum  matri- 
monium  a  consanguineo  viri  sui  fraudulenter  cognosceretur,  quia  fraus 
alterius  non  debet  ei  praejudicare. 


QUAESTIO  LII. 


DE    IMPEDIMENTO    CONDITIONIS    SERVITUTIS, 
IN    QUATUOR    ARTICULOS    DIVISA. 

Deinde  considerandum  est  de  impedimento  conditionis  servitutis. 

Circa  quod  quaeruntur  quatuor. 

Primo.  Utrum  conditio  servitutis  matrimonium  impediat. 

Secundo.  Utrum  servus  sine  consensu  domini  possit  matrimonium  con 
♦rahere . 

Tertio.  Utrum  aliquis,  postquam  uxoratus  est,  possit  se  servum  facere 
sine  consensu  uxoris. 

Quarto.  Utrum  filii  debeant  sequi  conditionem  patris,  vel  matris. 

ARTICULUS  I.  208 

UTRUM  CONDITIO  SERVITUTIS  IMPEDIAT   MATRIMONIUM. 

(S.  Thoìn.  4.  Dist.  36.  q.  unic.  art.  1.  et  seq.). 

Ad  primum  sic  proceditur.  Videtur,  quod  conditio  servitutis  non  impediat 
matrimonium:  nihil  enim  impedit  matrimonium,  nisi  quod  habet  aliquam 
contrarietatem  ad  ipsum  :  sed  servitus  non  habet  aliquam  contrarietatem  ad 
matrimonium,  alias  inter  servos  non  possent  esse  conjugia;  ergo  servitus 
non  impedit  matrimonium. 

2.  Praeterea.  Illud  quod  est  contra  naturam,  non  potest  impedire  illud 
quod  est  secundum  naturam  :  sed  servitus  est  contra  naturam,  quia,  sicut  dicit 
Greg.  (in  Pastorali,  part.  2.  cap  6.  a  princ),  «  contra  naturam  est  hominem 
homini  velie  dominari  »  :  quod  etiam  patet  ex  hoc  quod  nomini  dictum  est 
(Gen.  i.),  ut  praòsit  piscibusmaris,  etc,  non  autem  ut  pracsit  homini  ;  ergo  non 
potest  impedire  matrimonium,  quod  est  naturale. 

3.  Praeterea.  Si  impediat,  aut  hoc  est  de  jure  naturali,  aut  de  jure  po- 
sitivo :  sed  non  de  jure  naturali,  quia  secundum  jus  naturale  omnes  homines 
sunt  aequales,  ut  Greg.  dicit  (lo e.  cit.),  et  in  principio  Digestorum  (lib.  Ma- 

numissiones,  ff.  de  Just,  etjure)  dicitur  quod  servitus  non  est  de  jure  naturali: 
positivum  etiam  jus  descendit  a  naturali,  ut  Tullius  dicit.  (lib.  2.  de  Invent. 
aliquant.  ante  fin.);  ergo  secundum  jus  nullum  matrimonium  servitus  impe- 
dire potest. 

4.  Praeterea.  Illud  quod  impedit  matrimonium,  aequaliter  impedit,  sive 
sciati^,  sive  ignoretur,  ut  patet  de  consanguinitate:  sed  servitus  unius  co- 
gnita ab  altero  non  impedit  matrimonium;  ergo  servitus,  quantum  in  se  est, 
non  habet  quod  impediat  matrimonium  ;  et  ita  non  deberet  poni  per  se  raa- 
trimonii  impedimentum  ab  aliis  distinctum. 

5.  Praeterea.  Sicut  contingit  esse  errorem  circa  servitutem,  ut  putetur 
liber  qui  servus  est,  ita  potest  esse  error  de  libertate,  ut  putetur  servus  qui  est 
liber:  sed  libertas  non  ponitur  matrimonii  impedimentum;  ergo  nec  servitus 
deberet  poni. 

6.  Praeterea.  Magis  facit  gravem  societatem  matrimonii,  et  plus  impedit 
prolis  bonum  morbus  leprae,  quam  servitus  :  sed  lepra  non  ponitur  impedi- 
mentum matrimonii;  ergo  nec  servitus  debet  poni. 

Sed  contra  est,  quod  Decret.  dicit  de  conjugio  servorum  (cap.  :  Ad  no- 
strani), quod  «  error  conditionis  impedit  contrahendum  matrimonium,  et  diri- 
mit  contractum  ». 

Praeterea.  Matrimonium  est  de  bonis  per  se  expetendis,  inquantum  habet 
honestatem:  sed  servitus  est  de  per  se  fugiendis;  ergo  matrimonium  et  ser- 
vitus sunt  contraria;  et  sic  servitus  matrimonium  impedit. 

Respondeo  dicendum,  quod  in  matrimonii  contractu  obligatur  unus  con- 
jugum  alteri  ad  debitum  reddendum;  et  ideo  si  ille,  qui  se  obligat,estimpotens 
ad  solvendum,  ignorantiahujusmodi  impotentiae  in  eo,cui  fìt  obligatio,  tollit 
contractum:  sicut  autem  per  impotentiam  coeundi  efficitur  aliquis  impotens 
ad  solvendum  debitum,  ut  omnino  non  possit  solvere;  ita  per  servitutem,  ut 
libere  debitum  reddere  non  possit:  et  ideo  sicut  impotentia  coeundi  igno- 
rata impedit  matrimonium,  non  autem  si  sciatur,  ut  infra  patebit  (q.  $S.),  ita 
conditio  servitutis  ignorata  impedit  matrimonium,  non  autem  servitus  scita. 

Ad  primum  ergo  dicendum,  quod  servitus  contrariatur  matrimonio  quan- 
tum ad  actum,  ad  quem  quis  per  matrimonium  alteri  obligatur,  quem  non 
potest  libere  exequi,  et  quantum  ad  bonum  prolis,  quae  prioris  conditionis 
efììcitur  ex  servitute  parentis:  sed  quia  quilibet  potest  in  eo,  quod  sibi  debe- 
tur,  sponte  detrimentum  aliquod  subire,  ideo  si  alter  conjugum  scit  alterius 
servitutem,  nihilominus  tenet  matrimonium.  Similiter  etiam  quia  in  matri- 
monio est  aequalis  obligatio  ex  utraque  parte  ad  debitum  reddendum,  non 
potest  aliquis  requirere  majorem  obligationem  ex  parte  alterius,  quam  ipse 
possit  facere;  et  propterhoc  etiam  si  servus  contrahit  cum  ancilla,quam  credit 
liberam,  non  propterhoc  impeditur  matrimonium.  Et  sic  patet,  quod  servitus 
non  impedit  matrimonium,  nisi  quando  est  ignorata  ab  alio  conjuge,  etsi  ille 
sit  liberae  conditionis  :  et  ideo  nihil  prohibet,  inter  servos  esse  conjugia,  vel 
etiam  inter  liberum,  et  ancillam. 

Ad  secundum  dicendum,  quod  nihil  prohibet,  aliquid  esse  contra  naturam 
quantum  ad  primam  intentionem  ipsius,  quod  non  est  contra  naturam  quan- 
tum ad  secundam  intentionem  ejus,  sicut  omnis  corruptio,  et  defectus,  et 
senium  est  contra  naturam,  ut  dicitur  in  2.  de  Coelo  (tex.  jj.),  quia  natura 
intendit  esse,  et  perfectionem  ;  non  tamen  est  contra  secundam  intentionem 
naturae,  quia  ex  quo  natura  non  potest  conservare  esse  in  uno,  conservat 
in  altero,  quod  generatur  ex  corruptione  alterius  :  et  quando  natura  non  pò- 

test  perducere  ad  majorem  perfectionem,  inducit  ad  minorem:  sicut  quando 
non  potest  facere  masculum,  facit  foeminam,  quae  est  mas  occasionane,  ut 
dicitur  in  16.  de  Animalib.  (seti  Uh.  2.  de  General,  animai,  cap.  5.  ad  fin.).  Si» 
militer  etiam  dico,  quod  servitus  est  contra  primam  intentionem  naturae  ; 
sed  non  est  contra  secundam,  quia  naturalis  ratio  ad  hoc  inclinat.  et  hoc 
appetit  natura,  ut  quilibet  sit  bonus:  sed  ex  quo  aliquis  peccat,  natura  etiam 
inclinat,  ut  ex  peccato  poenam  reportet;  et  sic  servitus  in  poenam  peccati 
introducta  est.  Nec  est  inconveniens,  aliquid  naturale  per  hoc  quod  est  contra 
naturam  hoc  modo  impediri;  sic  enim  matrimonium  impeditur  per  impo- 
tentiam  coeundi,  quae  est  contra  naturam  modo  praedicto. 

Ad  tertium  dicendum,  quod  jus  naturale  dictat,  quod  poena  sit  prò 
culpa  infligenda,  et  quod  nullus  sine  culpa  puniri  debeat:  sed  determinare 
poenam  secundum  conditionem  personae,  et  culpae,  est  juris  positivi;  et  ideo 
servitus,  quae  est  quaedam  poena  determinata,  est  de  jure  positivo,  et  a  na- 
turali proficiscitur,  sicut  determinatimi  ab  indeterminato;  et  eodem  jure  po- 
sitivo determinante  est  factum,  quod  servitus  ignorata  matrimonium  impe- 
diate ne  aliquis  sine  culpa  puniatur  ;  est  enim  quaedam  poena  uxoris,  quod 
babeat  virum  servum,  et  e  converso. 

Ad  quartum  dicendum,  quod  aliqua  impedimenta  sunt,  quae  faciunt  ma- 
trimonium illicitum  :  et  quia  voluntas  nostra  non  facit  licitum  aliquid,  vel 
illicitum,  sed  lex,  cui  voluntas  subdi  debet,  ideo  ignorantia  talis  impedimenti, 
quae  voluntarium  toliit,  vel  scientia,  nihil  facit  ad  hoc  quod  matrimonium 
teneat,  vel  non  teneat:  et  tale  impedimentum  est  affinitas,  vel  votum,  et  cae- 
tera  hujusmodi.  Quaedam  autem  impedimenta  sunt,  quae  faciunt  matrimo- 
nium inefficax  ad  solutionem  debiti;  et  quia  in  voluntate  nostra  consistit  de- 
bitum  nobis  relaxare,  ideo  talia  impedimenta,  si  sint  cognita,  matrimonium 
non  tollunt,  sed  solum  quando  ignorantia  voluntarium  excludit;  et  tale  im- 
pedimentum est  servitus,  et  impotentia  coeundi.  Et  quia  etiam  de  se  habent 
aliquam  rationem  impedimenti,  ideo  ponuntur  specialia  impedimenta  praeter 
errorem:  non  autem  personae  variatio  ponitur  speciale  impedimentum  praeter 
errorem,  quia  persona  alia  subintroducta  non  habet  rationem  impedimenti, 
nisi  ex  intentione  contrahentis. 

Ad  quintum  dicendum,  quod  libertas  non  impedit  matrimonii  actum  ; 
unde  libertas  ignorata  non  impedit  matrimonium. 

Ad  sextum  dicendum,  quod  lepra  non  impedit  matrimonium  quantum 
ad  primum  actum  suum,  quia  leprosi  debitum  reddere  possunt  libere,  quamvis 
aliqua  gravamina  matrimoniis  inferant  quantum  ad  secundos  effectus;  et  ideo 
non  impedit  matrimonium,  sicut  servitus. 


ARTICULUS  II.  209 

UTRUM    SERVUS    MATRIMONIUM    CONTRAHERE    POSSIT 
SINE    CONSENSU    DOMINI. 

Ad  secundum  sic  proceditur.  Videtur,  quod  servus  matrimonium  con- 
trahere  non  possit  sine  consensu  domini:  nullus  enim  potest  alicui  dare,  quoa 
est  akerius,  sine  consensu  ipsius  :  sed  servus  est  res  domini  ;  ergo  non  potest 
contrahendo  matrimonium  dare  potestatem  corporis  sui  uxori  sine  consensu 
domini. 

2.  Praeterea.  Servus  tenetur  domino  suo  obedire:  sed  dominus  potest 
ei  praecipere,  quod  in  matrimonium  non  consentiat;  ergo  sine  consensu  ejus 
non  potest  matrimonium  contrahere. 

3.  Praeterea.  Post  contractum  matrimonium  servus  tenetur  reddere  de- 
bitum  uxori,  etiam  ex  praecepto  juris  divini:  sed  eo  tempore  quo  uxor  de- 
bitum  petit,  potest  dominus  aliquod  servitium  servo  imponere,  quod  facere 
non  poterit,  si  carnali  copulae  vacare  velit;  ergo  si  sine  consensu  domini 
posset  servus  contrahere  matrimonium,  privaretur  dominus  servitio  sibi  de- 
bito sine  culpa,  quod  esse  non  debet. 

4.  Praeterea.  Dominus  potest  vendere  servum  suum  in  extraneas  re- 
giones,  quo  uxor  sua  non  poterit  eura  sequi,  vel  propter  infirmitatem  cor- 
poris,  vel  propter  fidei  periculum  imminens,  puta  si  vendatur  infidelibus, 
vel  etiam  domino  uxoris  non  permittente,  si  sit  ancilla  ;  et  sic  matrimonium 
dissolvetur;  quod  est  inconveniens:  ergo  non  potest  servus  sine  consensu 
domini  matrimonium  contrahere. 

5.  Praeterea.  Favorabilior  est  obligatio,  qua  homo  divinis  obsequiis  se 
mancipat,  quam  illa  qua  homo  se  uxori  subjicit:  sed  servus  sine  consensu 
domini  non  potest  religionem  intrare,  vel  ad  ordines  promoveri  ;  ergo  multo 
minus  potest  sine  ejus  consensu  matrimonio  jungi. 

Sed  contra.  Galat.  3.:  hi  Christo  Jesu  non  est  servus,  neque  liber ;  ergo  ad 
matrimonium  contrahendum  in  fide  Christi  Jesu  eadem  est  libertas  liberis, 
et  servis. 

Praeterea.  Servitus  est  de  jure  positivo:  sed  matrimonium  est  de  jure 
naturali,  et  divino:  cura  ergo  juspositivum  non  praejudicet  juri  naturali,  aut 
divino,  videtur  quod  servus  absque  domini  consensu  matrimonium  contra- 
here possit. 

Respondeo  dicendum,  quod  jus  positivum,  ut  dictum  est  (art.praec.  ad  3.), 
progreditur  a  jure  naturali:  et  ideo  servitus,  quae  est  de  jure  positivo,  non 
potest  praejudicare  his  quae  sunt  de  jure  naturali.  Sicut  autem  appetitus  na- 
turae  est  ad  conservationem  individui,  ita  est  ad  conservationem  speciei  per 
generationem  :  unde  sicut  servus  non  subditur  domino,  quin  libere  possit  co- 
medere,  et  dormire,  et  alia  hujusmodi  facere,  quae  ad  necessitatem  corporis 
pertinent,  sine  quibus  natura  conservari  non  potest,  ita  non  subditur  ei  quan- 
tum ad  hoc,  quod  non  possit  libere  matrimonium  contrahere,  etiam  domino 
nesciente,  aut  contradicente. 

Ad  primum  ergo  dicendum,  quod  servus  est  res  domini,  quantum  ad  ea 
quae  naturalibus  superadduntur  :  sed  quantum  ad  naturalia  omnes  sunt  pares  : 
unde  in  his  quae  ad  actus  naturales  pertinent,  servus  potest  alteri,  invito  do- 
mino, sui  corporis  potestaiem  per  matrimonium  praebere. 

Ad  secundum  dicendum,  quod  servus  domino  suo  tenetur  obedire  in  his, 
quae.  dominus  licite  potest  praecipere  :  sicut  autem  licite  non  potest  dominus 
praecipere  servo,  quod  non  comedat,  vel  dormiat,  ita  etiam  nec  quod  a  ma- 
trimonio contrahendo  abstineat:  interest  enim  ad  legislatorem,  qualiter  qui- 
libet  re  sua  utatur;  et  ideo  si  dominus  praecipiat  servo,  quod  non  contrahat 
matrimonium,  servus  non  tenetur  domino  obedire. 

Ad  tertium  dicendum,  quod  si  servus,  volente  domino,  matrimonium 
contraxerit,  tunc  debet  praetermittere  servitium  domini  imperantis,  et  reddere 
debitum  uxori:  quia  per  hoc  quod  dominus  concessit,  ut  matrimonium  servus 
contraheret,  intelligitur  ei  concessisse  omnia,  quae  matrimonium  requirit:  si 
autem  matrimonium  ignorante  vel  contradicente  domino  est  contractum, 

non  tenetur  reddere  debitum.  sed  potius  domino  obedire,  si  utrumque  simul 
esse  non  possit.  Sed  tamen  in  his  multa  particularia  considerare  debent,  sicut 
etiam  in  omnibus  humanis  actibus,  scilicet  periculum  castitatis  imminens 
uxori,  et  impedimentum  quod  ex  redditione  debiti  servino  imperato  genera - 
tur,  et  alia  hujusmodi:  quibus  omnibus  rite  pensatis  judicari  poterit,  cui  magis 
servus  obedire  teneatur,  domino,  vel  uxori. 

Adquartum  dicendum,  quod  in  tali  casu  dicitur,  quod  dominus  cogendus 
est,  ne  servum  vendat  taliter,  quod  faciat  onera  matrimonii  graviora;  prae- 
cipue  cum  non  desk  facultas  ubicumque  servum  suum  vendendi  justo  pretio. 

Ad  qtjintum  dicendum,  quod  per  religionem,  vel  ordinis  susceptionem 
aliquis  obligatur  divinis  obsequiis  quantum  ad  totum  tempus:  sed  vir  tenetur 
debitum  reddere  uxori  non  semper,  sed  congruis  temporibus  ;  et  ideo  non 
est  simile.  Et  praeterea  ille  qui  intrat  religionem  vel  suscipit  ordinem,  obligat 
se  ad  aliqua  opera,  quae  sunt  naturalibus  superaddita,  in  quibus  dominus  po- 
testatem  ejus  habet,  et  non  in  naturalibus,  ad  quae  obligat  se  per  matrimonium  : 
unde  non  posset  continentiam  vovere  sine  consensu  domini. 

ARTICULUS  III.  210 

UTRUM    SERVITUS    MATRIMONIO    POSSIT    SUPERVENIRE. 

Ad  tertium  sic  proceditur.  Videtur,  quod  servitus  matrimonio  non  possit 
supervenire,  ut  vir  se  alteri  in  servum  vendat,  quia  quod  in  fraudem,  et  prae- 
judicium alterius  factum  est,  ratum  non  debet  esse:  sed  vir  qui  se  in  servum 
vendit,  facit  hoc  quandoque  in  fraudem  matrimonii,  et  ad  minus  in  detrimen- 
tum  uxoris;  ergo  non  debet  valere  talis  venditio  ad  servitutem  inducendam. 

2.  Praeterea.  Duo  favorabilia  praejudicant  uni  non  favorabili:  sed  matri- 
monium, et  libertas  sunt  favorabilia,  et  repugnant  servituti,  quae  non  est 
favorabilis  in  jure;  ergo  talis  servitus  in  matrimonio  debet  penitus  annullari. 

3.  Praeterea.  In  matrimonio  vir,  et  uxor  ad  paria  judicantur:  sed  uxor 
non  potest  se  in  ancillam  dare,  nolente  marito;  ergo  nec  vir,  nolente  uxore. 

4.  Praeterea.  Illud  quod  impedit  rei  generation em  in  naturalibus,  de- 
struit  etiam  rem  generatam  :  sed  servitus  viri,  nesciente  uxore,  impedit  ma- 
trimonii actum,  antequam  fiat;  ergo  si  posset  matrimonio  supervenire, 
destrueret  matrimonium;  quod  est  inconveniens. 

Sed  contra.  Quilibet  potest  dare  alteri,  quod  suum  est:  sed  vir  est  sui 
juris,  cum  sit  liber  ;  ergo  potest  dare  jus  suum  alteri. 

Praeterea.  Servus  potest  nolente  domino  uxorem  ducere,  ut  dictum  est 
(ari.  praec.)  ;  ergo  eadem  ratione  vir  potest  domino  se  subjicere,  nolente 
uxore. 

Respondeo  dicendum,  quod  vir  subditur  uxori  solum  in  his  quae  ad 
actum  naturae  pertinent,  in  quibus  sunt  aequales,  ad  quae  servitutis  subjectio 
se  non  extendit:  et  ideo  vir,  nolente  uxore,  potest  se  alteri  in  servum  dare. 
Non  tamen  ex  hoc  matrimonium  dissolvitur,  quia  nullum  impedimentum 
matrimonio  superveniens  potest  dissolvere  ipsum,  ut  dictum  est  (q.  $o.  art.  1. 
ad  7.). 

Ad  primum  ergo  dicendum,  quod  fraus  beiie  potest  nocere  ei  qui  frau- 
dem facit,  sed  non  potest  alteri  praejudicium  generare  ;  et  ideo  si  vir  in  frau- 
dem uxoris  alteri  det  se  in  servum,  ipse  damnum  reportat,  inaestimabile 
bonum  libertatis   amittens:  sed  uxori   nullum   potest  ex  hoc  praejudicium 

generari,  quin  teneatur  reddere  debitum  petenti,  et  ad  omnia  quae  matrimo- 
nium  requirit;  non  enim  potest  ab  his  retrahi  domini  sui  praecepto. 

Ad  secundum  dicendum,  quod  quantum  ad  hoc  quod  servitus  matrimo- 
nio repugnat,  matrimonium  servituti  praejudicat,  quia  tunc  servus  tenetur 
uxori  debitum  reddere,  etiam  nolente  domino. 

Ad  tertium  dicendum,  quod  quamvis  in  actu  matrimoniali,  et  in  his 
quae  ad  naturam  spectant,  ad  paria  vir,  et  uxor  judicentur,  ad  quae  conditio 
servitutis  se  non  extendit;  tamen  quantum  ad  dispensationem  domus,  et  ad 
alia  hujusmodi  superaddita,  vir  est  caput  uxoris,  et  debet  corrigere  eam, 
non  autem  e  converso:  et  ideo  uxor  non  potest  se  dare  in  ancillam,  no- 
lente viro. 

Ad  qtjartum  dicendum,  quod  ratio  illa  procedit  de  rebus  corruptibilibus, 
in  quibus  etiam  multa  impediunt  generationem,  quae  non  sufficiunt  ad  de- 
struendum  rem  generatam:  sed  in  rebus  perpetuis  potest  impedimentum 
praestari,  ne  res  talis  esse  incipiat,  non  autem  ut  esse  desistat  ;  sicut  patet 
de  anima  rationaliret  similiter  etiam  est  de  matrimonio,  quod  est  perpetuum 
vinculum  praesenti  vita  manente. 

ARTICULUS  IV.  211 

UTRUM    FILII    DEBEANT    SEQUI    CONDITIONEM    PATRIS. 

Ad  quartum  sic  proceditur.  Videtur,  quod  filii  debeant  sequi  conditio- 
nem  patris,  quia  dominatio  fit  a  digniori:  sed  pater  in  generatione  est  di- 
gnior,  quammater;  ergo,  etc. 

2.  Praeterea.  Esse  rei  magis  dependet  a  forma,  quam  a  materia:  sed  in 
generatione  pater  datformam,  et  mater  materiam,  ut  dicitur  16.  de  Animalib. 
(seti  lib.  2.  de  Gener.  animai,  cap.  4.  aliquant.  a  princ);  ergo  magis  debet  sequi 
prolcs  patrem,  quam  matrem. 

5.  Praeterea.  Illud  praecipue  debet  aliquid  sequi,  cui  magis  assimilatur: 
sed  filius  plus  assimilatur  patri,  quam  matri,  sicut  et  filia  plus  matri;  ergo 
ad  minus  filius  plus  debet  sequi  patrem,  et  filia  matrem. 

•4.  Praeterea.  In  sacra  Scriptura  non  computatur  genealogia  per  mu- 
lieres,  sed  per  viros  ;  ergo  proles  magis  sequitur  patrem,  quam  matrem. 

Sed  contra.  Si  quis  seminat  in  terra  aliena,  fructus  sunt  ejus  cujus  est 
terra:  sed  venter  mulieris  respectu  seminis  viri  est  sicut  terra  respectu  se- 
mentis;  ergo,  etc. 

Praeterea.  In  animalibus,  quae  ex  diversis  speciebus  nascuntur,  hoc  vide- 
mus,  quod  partus  magis  sequitur  matrem,  quam  patrem  :  unde  muli,  qui 
nascuntur  ex  equa,  et  asino,  magis  assimilantur  equabus  quam  illi  qui  na- 
scuntur ex  asina,  et  equo  ;  ergo  similiter  debet  esse  in  hominibus. 

Respondeo  dicendum,  quod,  secundum  leges  civiles  (lib.  19- ff.  De  stata 
hom.  et  Uh.  7.  cap.  :  De  rei  vendit.),  partus  sequitur  ventrem:  et  hoc  rationa- 
biliter,  quia  proles  habet  a  patre  complementum  formale,  sed  a  matre  sub- 
stantiam  corporis.  Servitus  autem  corporalis  conditio  est,  cum  servus  sit  quasi 
instrumentum  domini  in  operando;  et  ideo  proles  in  libertate,  et  servitute 
sequitur  matrem:  sed  in  his  quae  pertinent  ad  dignitatem,  secundum  quod 
est  ex  forma  rei,  sequitur  patrem,  sicut  in  honoribus,  et  municipiis,  et  hae 
reditate,  et  aliis  hujusmodi.  Ethuic  etiam  concordant  canones  (cap.:  Liberi,  52 
q.  4.  in  Gloss.  et  cap.:  Inde  cens.  de  natis  ex  libero  ventre),  et  lex  Moysi,  ut  patet 

Exod.  21.  In  quibusdam  tamen  terris,  quae  jure  civili  non  reguntur,  partus 
scquitur  deteriorem  conditionem;  ut  si  sit  pater  servus,  quamvis  mater  sit 
libera,  erunt  filii  servi  :  non  tamen  si  post  peractum  raatrimonium  pater  se  in 
servum  dedit,  nolente  uxore;  et  similiter  si  sit  e  converso:  si  autem  uterque 
sit  servilis  conditionis,  et  pertineant  ad  diversos  dominos,  tunc  dividunt  filios, 
si  plures  sint  ;  vel  si  unus  tantum,  unus  alteri  recompensabit  de  pretio,  et 
accipiet  prolem  natam  in  sui  servitium  :  tamen  non  est  credibibile,  quod 
talis  consuetudo  possit  esse  ita  rationabilis,  sicut  illud  quod  multorum  sa- 
pientum  diuturno  Consilio  determinatum  est.  Hoc  etiam  in  naturalibus  inve- 
nitur,  quod  receptum  est  in  recipiente  per  modum  recipientis,  et  non  per 
modum  dantis;  et  ideo  rationabile  est,  quod  semen  receptum  in  muliere  ad 
conditionem  ipsius  trahatur. 

Ad  primum  ergo  dicendum,  quod  quamvis  pater  sit  dignius  principium 
matre,  tamen  mater  dat  substantiam  corporalem,  ex  parte  cujus  attenditur 
conditio  servitutis. 

Ad  secundum  dicendum,  quod  in  his  quae  ad  rationem  speciei  pertinent, 
magis  assimilatur  fìlius  patri,  quam  matri  :  sed  in  materialibus  conditionibus 
magis  debet  assimilari  matri,  quam  patri,  quia  res  habet  a  forma  esse  spe- 
cificum,  sed  conditiones  materiales  a  materia. 

Ad  tertium  dicendum,  quod  fìlius  assimilatur  patri  ratione  formae,  quam 
habet  in  sui  complemento,  sicut  et  pater;  et  ideo  ratio  non  est  ad  propositum. 

Ad  quartum  dicendum,  quod  quia  honor  filii  magis  est  ex  patre,  quam 
ex  matre,  ideo  in  genealogiis,  in  scripturis,  et  secundum  communem  con- 
suetudinem,  magis  filii  nominantur  a  patre,  quam  a  matre:  tamen  in  his 
quae  ad  servitutem  spectant,  magis  matrem  sequuntur. 


QUAESTIO   LUI. 

DE    IMPEDIMENTO    VOTI,    ET    ORDINIS, 
IN  QUATUOR  ARTICULOS  DIVISA. 

Deinde  considerandum  est  de  impedimento  voti,  et  ordinis. 

Circa  quod  quaerwitur  quatuor. 
Primo.  Utrum  votum  simplex  matrimonium  dirimat. 
Secundo.  Utrum  votum  solemne. 
Tertio.  Utrum  ordo  matrimonium  impediat. 

Quarto.   Utrum  aliquis  post  matrimonium   sacrum  ordinem  suscipere 
possit. 

ARTICULUS  I.  212 

UTRUM    MATRIMONIUM    CONTRACTUM    DIRIMI    DEBEAT 
PER    OBLIGATIONEM   VOTI    SIMPLICIS. 

(S.    Thom.  4.  Dist.  5S.   q.  1.   art.  5.   q.   2.   et  3.). 

Ad  primum  sic  proceditur.  Videtur,  quod  per  obligationem  voti  simplicis 
matrimonium  contractum  dirimi  debeat  :  fortius  enim  vinculum  debiliori  prae- 

judicat:  sed  voti  vinculum  est  fortius,  quam  vinculum  matrimonii,  quia  hoc 
fit  homini,  illud  autem  Deo;  ergo  vinculum  voti  praejudicat  vinculo  ma- 
trimonii. 

2.  Praeterea.  Praeceptum  Dei  non  est  minus,  quam  praeceptum  Eccle- 
siae:  sed  praeceptum  Ecclesiae  adeo  obligat,  quod  si  contra  ipsum  matri- 
monium  contrahatur,  dirimitur  ;  sicut  patet  de  illis  qui  contrahunt  in  aliquo 
gradu  consanguinitatis  ab  Ecclesia  prohibito  ;  ergo  cum  servare  votum  sit 
praeceptum  divinum,  videtur  quod  si  quis  contra  votum  matrimonium  con- 
trahit,  ex  hoc  matrimonium  sit  dirimendum. 

3.  Praeterea.  In  matrimonio  potest  homo  uti  carnali  copula  sine  pec- 
cato: sed  ille  qui  facit  votum  simplex  castitatis,  nunquam  potest  carnaliter 
uxori  commisceri  sine  peccato;  ergo  votum  simplex  matrimonium  dirimit. 
Probatio  medii.  Constat,  quod  ille  qui  post  votum  simplex  continentiae  ma- 
trimonium contrahit,  peccat  mortaliter,  quia,  secundum  Hieronymum  (vidi 
sup.  q.  48.  art.  1.  arg.  1.),  «  virginitatem  voventibus  non  solum  nubere,  sed 
velie  nubere  damnabile  est  »  :  sed  contractus  matrimonii  non  est  contra  vo- 
tum continentiae,  nisi  ratione  carnalis  copulae;  ergo  quando  primo  carna- 
liter commiscetur  uxori,  mortaliter  peccat:  et  eadem  ratione  omnibus  aliis 
vicibus,  quia  peccatum  primo  commissum  non  potest  excusare  a  peccato 
sequenti. 

4.  Praeterea.  Vir,  et  mulier  in  matrimonio  debent  esse  pares,  praecipue 
quantum  ad  carnalem  copulam:  sed  ille  qui  votum  simplex  continentiae  facit, 
nunquam  potest  petere  debitum  sine  peccato,  quia  hoc  est  manifeste  contra 
votum  continentiae,  ad  quam  ex  voto  tenetur  ;  ergo  nec  reddere  potest  sine 
peccato. 

Sed  contra  est,  quod  Alexander  III.  papa  dicit  (hai.  cap.  :  Consultiti,  de 
bis  qui  Chr.  vel  vove.nl.),  quod  «  votum  simplex  impedit  matrimonium  con- 
trahendum,  sed  non  dirimit  contractum  ». 

Respondeo  dicendum,  quod  per  hoc  res  aliqua  desinit  esse  in  potestate 
alicujus,  per  quod  transit  in  dominium  alterius.  Promissio  autem  alicujus  rei 
non  transfert  eam  in  dominium  ejus,  cui  promittitur  ;  et  ideo  non  ex  hoc  ipso 
quod  aliquis  rem  promittit  aliquam,  desinit  res  illa  esse  in  potestate  sua  :  cum 
ergo  in  voto  simplici  non  sit  nisi  simplex  promissio  proprii  corporis  ad  con- 
tinentiam  Deo  servandam  facta,  post  votum  simplex  adhuc  remanet  homo 
dominus  sui  corporis;  et.ideo  potest  ipsum  alteri  dare,  scilicet  uxori,  in  qua 
datione  sacramentum  matrimonii  consistit,  quod  indissolubile  est:  et  propter 
hoc  votum  simplex,  quamvis  impediat  matrimonium  contrahendum,  quia 
peccat  contrahens  matrimonium  post  votum  simplex  continentiae,  tamen, 
quia  verus  contractus  est,  non  potest  matrimonium  per  hoc  dirimi. 

Ad  primum  ergo  dicendum,  quod  votum  est  fortius  vinculum,  quam  ma- 
trimonium, quantum  ad  id  cui  fit,  et  ad  quod  obligat,  quia  per  matrimonium 
homo  obligatur  uxori  ad  redditionem  debiti,  sed  per  votum  Deo  ad  conti- 
nentiam:  tamen  quantum  ad  modum  ligandi  matrimonium  est  fortius  vincu- 
lum, 'quam  votum  simplex,  quia  per  matrimonium  traditur  actualiter  vir  in 
potestatem  uxoris,  non  autem  per  votum  simplex,  ut  dictum  est  (in  corp.  art.). 
Potior  autem  est  semper  conditio  possidentis:  sed  quantum  ad  hoc,  simili 
modo  obligat  votum  simplex,  sicut  sponsalia;  unde  propter  votum  simplex 
sunt  sponsalia  dirimenda. 

Ad  secundum  dicendum,  quod  praeceptum  prohibens  matrimonium  inter 
consanguineos,  non  habet,  inquantum  est  praeceptum  Dei,  vel  Ecclesiae, 

quod  dirimat  matrimonium  contrahendum  ;  sed  inquantum  facit,  quod  con- 
sanguineae  corpus  non  possit  transire  in  potestatem  consanguinei:  hoc  autem 
non  facit  praeceptum  prohibens  matrimonium  post  votum  simplex,  ut  ex 
dictis  patet  (in  corp.  et  ad  1.);  et  ideo  ratio  non  sequitur;  ponitur  enim  prò 
causa,  quod  non  est  causa. 

Ad  tertium  dicendum,  quod  ille  qui  contrahit  matrimonium  per  verba 
de  praesenti  post  votum  simplex,  non  potest  cognoscere  uxorem  suam  sine 
peccato  mortali,  quia  adhuc  restat  ipsi  facultas  implendi  votum  continentiae 
ante  matrimonium  consummatum:  sed  postquam  matrimonium  consumma- 
tum  est,  est  ei  jam  factum  illicitum  non  reddere  debitum  uxori  exigenti,  ex 
culpa  sua:  et  ideo  ad  hoc  obligatio  voti  non  se  extendit,  ut  ex  praedictis 
patet  (in  resp.  ad  1.)  :  tamen  debet  per  lamentum  poenitentiae  recompensare 
prò  continentia  non  servata. 

Ad  q.uartum  dicendum,  quod  quantum  ad  ea  in  quibus  non  est  factus 
impotens  votum  continentiae  servare,  adhuc  post  contractum  matrimonium 
obligatur  ad  servandum;  propter  quod  mortua  uxore  tenetur  totaliter  con- 
tinere  :  et  quia  ex  matrimonii  vinculo  non  obligatur  ad  debitum  petendum, 
ideo  non  potest  petere  debitum  sine  peccato,  quamvis  possit  sine  peccato 
reddere  debitum  exigenti,  postquam  obligatus  est  ad  hoc  per  carnalem  co- 
pulam  praecedentem.  Hoc  autem  intelligendum  est,  sive  mulier  expresse 
petat,  sive  interpretative,  ut  quando  mulier  verecunda  est,  et  vir  sentit  ejus 
voluntatem  de  redditione  debiti,  tunc  enim  sine  peccato  reddere  potest;  et 
praecipue  si  ei  timet  de  periculo  castitatis  :  nec  obstat,  quod  sunt  pares  in 
matrimonii  actu,  quia  quilibet  potest  hoc,  quod  suum  est,  abrenuntiare.  Qui- 
dam tamen  dicunt,  quod  potest  petere,  et  reddere,  ne  nimis  onerosum  red- 
datur  matrimonium  uxori  semper  exigenti:  sed  si  recte  inspiciatur,  hoc  est 
exigere  interpretative. 


ARTICULUS  IL  213 

UTRUM  VOTUM  SOLEMNE  DIRIMAT  MATRIMONIUM  JAM  CONTRACTUM. 

Ad  secundum  sic  proceditur.  Videtur,  quod  nec  votum  solemne  matri- 
monium dirimat  jam  contractum,  quia,  sicut  Decret.  dicit.  (cap.:  Rursus,  de 
bis  qui  Cler.  vel  vovenL),  «  apud  Deum  non  minus  obligat  votum  simplex, 
quam  solemne  »:  sed  matrimonium  acceptatione  divina  stat,  et  dirimitur; 
ergo  cum  votum  simplex  non  dirimat  matrimonium,  nec  votum  solemne 
dirimere  poterit. 

2.  Praeterea.  Votum  solemne  non  addit  ita  validum  robur  super  votum 
simplex,  sicut  juramentum:  sed  votum  simplex,  etiam  juramento  supera- 
mente, non  dirimit  matrimonium  contractum  ;  ergo  nec  votum  solemne. 

3.  Praeterea.  Votum  solemne  nihil  habet,  quod  non  possit  votum  sim- 
plex habere ,  quia  votum  simplex  posset  habere  scandalum,  cum  possit  esse 
in  publico,  sicut  et  solemne:  similiter  et  Ecclesia  posset,  et  deberet  statuere, 
quod  votum  simplex  dirimat  matrimonium  jam  contractum,  ut  multa  pec- 
cata vitarentur;  ergo  qua  ratione  votum  simplex  non  dirimit  matrimonium, 
nec  votum  solemne  dirimere  debet. 

Sed  contra  est,  quod  ille  qui  facit  votum  solemne,  contrahit  matrimo- 
nium spirituale  cum  Deo,  quod  est  multo  dignius,  quam  materiale  matrimo- 

i  o 
S.  Thomae  Summa   Theologica.  Voi.   V. 

nium:  sed  materiale  matrimonium  prius  contractum  dirimit  matrimonium 
post  contractum  ;  ergo  et  votum  solemne. 

Praeterea.  Hoc  idem  etiam  probari  potest  per  multas  auctoritates,  quae 
ponuntur  in  litera  (4.  Dist.  38.). 

Respomdeo  dicendum,  quod  omnes  dicunt,  quod  sicut  votum  solemne 
impedit  contrahendum,  ita  dirimit  jam  contractum:  quidam  autem  assignant 
prò  causa  scandalum:  sed  hoc  nihil  est,  quia  et  simplex  votum  quandoque 
habet  scandalum,  cum  sit  quandoque  quodammodo  publicum;  et  praeterea 
insolubilitas  matrimonii  est  de  ventate  vitae,  quae  non  est  propter  scandalum 
dimittenda.  Et  ideo  alii  dicunt,  quod  hoc  est  propter  statutum  Ecclesiae:  sed 
hoc  etiam  non  sufficit,  quia  secundum  hoc  Ecclesia  posset  etiam  contrarium 
statuere,  quod  non  videtur  verum.  Et  ideo  dicendum  est  cum  aliis,  quod  vo- 
tum solemne  ex  sui  natura  habet,  quod  dirimat  matrimonium  contractum, 
inquantum  scilicet  per  ipsum  homo  sui  corporis  amisit  potestatem,  Deo  illud 
ad  perpetuam  continentiam  tradens;  et  ideo  non  potest  ipsum  tradere  in 
potestatem  uxoris,  matrimonium  contrahendo;  et  quia  matrimonium,  quod 
sequitur  tale  votum,  nullum  est,  ideo  tale  votum  dirimere  dicitur  matrimo- 
nium contractum. 

Ad  primum  ergo  dicendum,  quod  votum  simplex  quoad  Deum  dicitur 
non  minus  obligare,  quam  solemne,  in  his  quae  ad  Deum  spectant;  sicut  est 
separatio  a  Deo  per  peccatum  mortale,  quia  mortaliter  peccat  frangens  vo- 
tum simplex,  sicut  solemne,  quamvis  gravius  sit  peccatum  frangere  votum 
solemne;  ut  sic  comparatio  in  genere  accipiatur,  non  in  determinata  quan- 
titate  reatus.  Sed  quantum  ad  matrimonium,  per  hoc  quod  homo  homini 
obligatur,  non  oportet  quod  sit  aequalis  obligationis  etiam  in  genere,  quia 
ad  quaedam  obligat  votum  solemne,  et  non  simplex. 

Ad  secundum  dicendum,  quod  juramentum  plus  obligat  ex  parte  ejus,  ex 
quo  fit  obligatio,  quam  votum  :  sed  votum  solemne  plus  obligat  quantum 
ad  modum  obligandi,  inquantum  actualiter  tradit  hoc  quod  promittitur  ;  quod 
non  fit  per  juramentum:  et  ideo  non  sequitur  ratio. 

Ad  tertium  dicendum,  quod  votum  solemne  habet  actualem  exhibitio- 
nem  proprii  corporis,  quam  non  habet  votum  simplex,  ut  ex  dictis  patet  (art. 
praec.);  et  ideo  ratio  ex  insufficienti  procedit. 

ARTICULUS  III.  214 

UTRU.M  ORDO  IMPEDIAT  MATRIMONIUM. 

Ad  tertium  sic  proceditur.  Videtur,  quod  ordo  non  impediat  matrimo- 
nium, quia  nihil  impeditur,  nisi  a  suo  contrario:  sed  ordo  non  est  contrarius 
matrimonio,  cum  utrumque  sit  sacramentum  ;  ergo  non  impedit  ipsum. 

2.  Praeterea.  Idem  ordo  est  apud  nos,  et  apud  Ecclesiam  orientalem  : 
sed  apud  Ecclesiam  orientalem  non  impedit  matrimonium  ;  ergo,  etc. 

3.  Praeterea.  Matrimonium  signiflcat  conjunctionem  Christi,  et  Eccle- 
siae :  sed  hoc  praecipue  congruit  significari  in  his  qui  sunt  ministri  Christi, 
scilicet  in  ordinatis;  ergo  ordo  matrimonium  non  impedit. 

4.  Praeterea.  Omnes  ordines  ad  spiritualia  ordinantur:  sed  ordo  non 
potest  impedire  matrimonium,  nisi  ratione  spiritualitatis;  ergo  si  ordo  im- 
pediat matrimonium,  quilibet  ordo  impediet;  quod  falsum  est. 

5.  Praeterea.  Omnes  ordinati  possunt  ecclesiastica  beneficia  habere,  et 

privilegio  clericali  gaudere  aequaliter  ;  si  ergo  propter  hoc  ordo  matrimonium 
impediat,  quia  uxorati  non  possunt  habere  beneficium  ecclesiasticum,  nec 
gaudere  privilegio  clericali,  ut  juristae  dicunt  (cap.  :  Joannes,  et  seq.  de  Cler. 
conjug.),  tunc  quilibet  ordo  impedire  deberet:  quod  falsum  est,  ut  patet  per 
Decret.  Alexandri  III.  (de  Cler.  conjugatis,  cap.:  Si  quis) ;  et  sic  nullus  ordo, 
ut  videtur,  matrimonium  impedit. 

Sed  contra  est,  quod  Decr.  dicit  (ibid.)  :  «  Qui  in  subdiaconatu,  et  aliis 
superioribus  ordinibus  uxores  accepisse  noscuntur,  eos  uxores  dimittere  com- 
pellatis  »  :  quod  non  esset,  si  esset  verum  matrimonium. 

Praeterea.  Nullus  vovens  continentiam  potest  matrimonium  contrahere: 
sed  quidam  ordines  sunt,  qui  habent  votum  continentiae  annexum,  ut  ex  li- 
tera  patet  (4.  Dist.  37.);  ergo  talis  ordo  matrimonium  impedit. 

Respondeo  dicendum,  quod  ordo  sacer  de  sui  ratione  habet  ex  quadam 
congruentia,  quod  matrimonium  impedire  debeat,  quia  in  sacris  ordinibus 
constituti  sacra  vasa,  et  sacramenta  tractant,  et  ideo  decens  est,  ut  mun- 
ditiam  corporalem  per  continentiam  servent:  sed  quod  impediat  matrimo- 
nium, ex  constitutione  Ecclesiae  habet;  tamen  aliter  apud  Latinos,  quam 
apud  Graecos,  quia  apud  Graecos  impedit  matrimonium  contrahendum 
solum  ex  vi  ordinis;  sed  apud  Latinos  impedit  ex  vi  ordinis,  et  ulterius 
ex  voto  continentiae,  quod  est  ordinibus  sacris  annexum;  quod  etiamsi  quis 
verbo  tenus  non  emittat,  ex  hoc  ipso  tamen  quod  ordinem  suscipit,  secundum 
ritum  occidentalis  Ecclesiae,  intelligitur  emisisse.  Et  ideo  apud  Graecos,  et 
alios  orientales  sacer  ordo  impedit  matrimonium  contrahendum,  non  tamen 
matrimonii  prius  contracti  usum  ;  possunt  enim  matrimonio  prius  contracto 
jti,  quamvis  non  possint  matrimonium  denuo  contrahere:  sed  apud  occiden- 
talem  Ecclesiam  impedit  matrimonium,  et  matrimonii  usum,  nisi  forte  igno- 
rante, aut  contradicente  uxore  vir  ordinem  sacrum  susceperit;  quia  ex  hoc 
non  potest  aliquod  ei  praejudicium  generari.  Quomodo  autem  ordines  sacri 
distinguantur  a  non  sacris,  nunc,  et  in  primitiva  Ecclesia,  dictum  est  (q.  37. 
art.  3.). 

Ad  primum  ergo  dicendum,  quod  quamvis  ordo  sacer  non  habeat  con- 
trarietatem  ad  matrimonium,  inquantum  est  sacramentum,  habet  tamen  re- 
pugnantiam  quandam  ad  ipsum  ratione  actus  sui,  qui  spirituales  actus  impedit. 

Ad  secundum  dicendum,  quod  objectio  procedit  ex  falsis:  ordo  enim 
ubique  impedit  matrimonium  contrahendum,  quamvis  non  habeat  ubique 
votum  annexum. 

Ad  tertium  dicendum,  quod  illi  qui  sunt  in  sacris  ordinibus  constituti, 
signiflcant  Christum  nobilioribus  actibus,  prout  ex  dictis  in  tractatu  de  ordine 
patet  (q.  37.  art.  2.  et  4.),  quam  illi  qui  sunt  matrimonio  conjuncti:  et  ideo 
ratio  non  sequitur. 

Ad  quartum  dicendum,  quod  illi  qui  sunt  in  minoribus  ordinibus  con- 
stituti, ex  vi  ordinis  non  prohibentur  matrimonium  contrahere,  quia  quamvis 
ordines  illi  deputentur  ad  aliqua  spiritualia,  non  tamen  immediate  habent 
accessum  ad  tractandum  sacra,  sicut  illi  qui  sunt  in  sacris  ordinibus  :  sed  se- 
cundum statutum  occidentalis  Ecclesiae,  matrimonii  usus  executionem  or- 
dinis non  sacri  impedit,  propter  servandam  majorem  honestatem  in  officiis 
Ecclesiae;  et  quia  aliquis  ex  beneficio  ecclesiastico  tenetur  ad  executionem 
ordinis,  et  ex  hoc  ipso  privilegio  clericali  gaudet,  ideo  hoc  apud  Latinos 
ciericis  uxoratis  aufertur. 

Et  per  hoc  patet  solutio  ad  ultimum. 


276  QUAESTIO    LUI.    ARTICULUS   IV. 

ARTICULUS  IV.  215 

UTRUM    ORDO    SACER   MATRIMONIO    POSSIT    SUPERVENIRE. 

Ad  qjjartum  sic  proceditur.  Videtur,  quod  matrimonio  ordo  sacer  super- 
venire  non  possit,  quia  fortius  praejudicat  minus  forti:  sed  fortius  est  vin- 
culum  spirituale,  quam  corporale;  ergo  si  matrimonio  junctus  ordinem  su- 
scipiat,  praejudicium  generabitur  uxori,  ut  non  possit  debitum  exigere,  cum 
ordo  sit  vinculum  spirituale,  et  matrimonium  vinculum  corporale:  et  sic 
videtur,  quod  non  possit  aliquis  ordinem  sacrum  suscipere  post  matrimonium 
consummatum. 

2.  Praeterea.  Post  matrimonium  consummatum  unus  conjugum  sine 
consensu  alterius  non  potest  continentiam  vovere  :  sed  ordo  sacer  habet  an- 
nexum  continentiae  votum  ;  ergo  si  vir  ordinem  sacrum  invita  uxore  acce- 
perit,  cogetur  uxor  invita  continentiam  servare,  quia  non  posset  alteri  nubere, 
vivente  viro. 

3.  Praeterea.  Etiam  ad  tempus  non  potest  vir  vacare  orationi  sine  con- 
sensu uxoris,  ut  habetur  1.  ad  Cor.  7.:  sed  apud  Orientales  illi  qui  sunt  in 
sacris  constituti,  tenentur  ad  continentiam  tempore  quo  exequuntur  officium; 
ergo  nec  ipsi  possunt  ordinari  sine  consensu  uxorum,  et  multo  minus  Latini. 

4.  Praeterea.  Vir,  et  uxor  ad  paria  judicantur:  sed  sacerdos  Graecus, 
defuncta  uxore  sua,  non  potest  alteram  ducere;  ergo  nec  uxor,  defuncto  viro: 
sed  non  potest  ei  auferri  facultas  nubendi  post  mortem  viri  per  viri  actum; 
ergo  vir  non  potest  suscipere  ordines  post  matrimonium. 

5.  Praeterea.  Matrimonium  quantum  opponitur  ordini,  tantum  e  con- 
verso: sed  ordo  praecedens  impedit  matrimonium  sequens;  ergo,  etc. 

Sed  contra.  Religiosi  tenentur  ad  continentiam,  sicut  illi  qui  sunt  in 
sacris  ordinibus  :  sed  post  matrimonium  potest  aliquis  religionem  intrare  de- 
functa, vel  consentiente  uxore;  ergo  et  ordinem  suscipere. 

Praeterea.  Aliquis  potest  fieri  servus  homànum  post  matrimonium;  ergo 
et  servus  Dei  per  susceptionem  ordinis. 

Respondeo  dicendum,  quod  matrimonium  non  impedit  ordinis  sacri 
susceptionem,  quia  si  matrimonio  junctus  ad  sacros  ordines  accedat,  etiam 
reclamante  uxore,  nihilominus  characterem  ordinis  suscipit,  sed  executione 
ordinis  caret:  si  autem  volente  uxore,  vel  ipsa  defuncta,  recipit  ordinem,  et 
executionem. 

Ad  primum  ergo  dicendum,  quod  vinculum  ordinis  solvit  vinculum  ma- 
trimonii  ratione  redditionis  debiti,  ex  qua  parte  habet  repugnantiam  ad  ma- 
trimonium, ex  parte  ejus  qui  suscipit  ordinem,  quia  non  potest  petere  debitum, 
nec  uxor  ei  tenetur  reddere:  non  tamen  solvit  ex  parte  alterius,  quia  ipse 
tenetur  uxori  debitum  reddere,  si  non  possit  eam  inducere  ad  continentiam. 

Ad  secundum  dicendum,  quod  si  uxor  sciat,  et  de  ejus  consensu  vir  or- 
dinem sacrum  susceperit,  tenetur  perpetuam  continentiam  vovere  :  non  tamen 
tenetur  religionem  intrare,  si  sibi  non  timeat  de  periculo  castitatis,  propter 
hoc  quod  vir  ejus  solemne  votum  emisit:  secus  autem,  si  emisisset  votum 
simplex.  Si  autem  sine  ejus  consensu  susceperit,  non  tenetur,  quia  ex  hoc  sibi 
nullum  praejudicium  generatur. 

Ad  tertium  dicendum,  quod,  sicut  probabilius  videtur,  quamvis  quidam 
contrarium  dixerint,  etiam  Graeci  non  debent  accedere  ad  sacros  ordines 

sine  consensu  uxorum,  quia  ad  minus  tempore  minìsterii  sui  fraudarentur 
debiti  redditione;  quo  fraudari  non  possunt  secundum  ordinem  juris,  si  eis 
contradicentibus,  aut  ignorantibus,  viri  ordines  susceperint. 

Ad  qtjartum  dicendum,  quod,  sicut  dicitur,  eo  ipso  quod  mulier  consentit 
apud  Graecos,  quod  vir  suus  ordinem  suscipiat,  obligat  se  ad  hoc  quod  ipsa 
in  perpetuum  alteri  non  nubat;  quia  significatio  matrimonii  non  servaretur, 
quae  in  matrimonio  sacerdotis  praecipue  exigitur:  si  autem  sine  consensu 
ejus  ordinatur,  non  videtur  ad  hoc  teneri. 

Ad  quintum  dicendum,  quod  matrimonium  habet  prò  causa  nostrum 
oonsensum,  non  autem  ordo;  sed  habet  causarti  sacramentalem  determinata 
a  Deo  :  et  ideo  matrimonium  potest  impediri  ex  ordine  praecedente,  quod 
non  sit  verum  matrimonium  :  non  autem  ordo  ex  matrimonio,  quod  non  sit 
verus  ordo,  quia  sacramentorum  virtus  est  immutabilis  ;  sed  actus  humani 
possunt  impediri. 


QUAESTIO  LIV. 

DE    IMPEDIMENTO    CONSANGUINITATIS, 
IN  QUATUOR  ARTICULOS  DIVISA. 

Deinde  considerandum  est  de  impedimento  consanguinitatis. 

Circa  qaod  quaeruntur  quatuor. 

Primo.  Utrum  consanguinitas  convenienter  a  quibusdam  definiatur. 

Secundo.  Utrum  convenienter  distinguatur  per  gradus,  et  lineas. 

Tertio.  Utrum  de  jure  naturali  matrimonium  impediatur  secundum  ali- 
quos  gradus. 

Quarto.  Utrum  gradus  impedientes  matrimonium  possint  per  statutum 
Ecclesiae  determinari. 

ARTICULUS  I.  216 

UTRUM   DEFINITIO   CONSANGUINITATIS   SIT    COMPETENS. 
(S.  Thom.  4.  Disi.  40.  q,  unic.  art.  1.  et  seq.). 

Ad  primum  sic  proceditur.  Videtur,  quod  definitio  consanguinitatis,  quam 
quidam  ponunt,  sit  incompetens,  scilicet  :  «  Consanguinitas  est  vinculum  ab 
eodem  stipite  descendentium  carnali  propagatione  contractum  »  ;  omnes  enim 
homines  ab  eodem  stipite  carnali  propagatione  descendunt,  scilicet  ab  Adam; 
si  ergo  recta  esset  praedicta  definitio  consanguinitatis,  omnes  homines  essent 
ad  invicem  consanguinei;  quod  falsum  est. 

2.  Praeterea.  Vinculum  non  potest  esse  nisi  aliquorum  ad  invicem  con- 
venientium,  quia  vinculum  unit:  sed  eorum  qui  descendunt  ab  uno  stipite, 
non  est  major  convenientia  ad  invicem,  quam  aliorum  hominum,  cum  con- 

veniant  specie,  et  differant  numero,  sicut  et  alii  homines  ;  ergo  consanguinitas 
non  est  aliquod  vinculum. 

3.  Praeterea.  Carnalis  propagatio,  secundum  Philos.  (lib.  2.  de  Gener. 
animai,  cap.  19.),  fìt  de  superfluo  alimenti:  sed  tale  superfluum  magis  habet 
convenientiam  cum  rebus  comestis,  cum  quibus  in  substantia  convenit,  quam 
cum  eo  qui  comedit;  cum  ergo  non  nascatur  aliquod  vinculum  consangui- 
nitatis  ejus,  qui  ex  semine  nascitur,  ad  res  comestas,  nec  ad  generantem  ex 
carnali  propagatione  nascetur  aliquod  propinquitatis  vinculum. 

4.  Praeterea.  Genes.  19.,  Laban  dixit  ad  Jacob.  :  Os  meum,  ei  caro  mea  es, 
ratione  cognationis  quae  erat  inter  eos  ;  ergo  talis  propinquitas  magis  debet 
dici  carnalitas,  quam  consanguinitas. 

5.  Praeterea.  Carnalis  propagatio  est  communis  hominibus  et  animali- 
bus:  sed  in  animalibus  non  contrahitur  ex  carnali  propagatione  consanguini- 
tatis  vinculum  ;  ergo  nec  in  hominibus. 

Respondeo  dicendum,  quod,  secundum  Philos.  in  8.  Ethic.  (cap.  u.  et  12.), 
«  omnis  amicitia  in  aliqua  communicatione  consistit  »  ;  et  quia  amicitia  liga- 
tio,  sive  unio  quaedam  est,  ideo  communicatio,  quae  est  amicitiae  causa,  vin- 
culum dicitur:  et  ideo  secundum  quamlibet  communicationem  denominantur 
aliqui  quasi  colligati  adinvicem;  sicut  dicuntur  concives,  qui  habent  politicam 
communicationem  ad  invicem,  et  commilitones,  qui  conveniunt  in  militari  ne- 
gotio  ;  et  eodem  modo  illi  qui  conveniunt  naturali  communicatione,  dicuntur 
consanguinei:  et  ideo  in  praedicta  definitione  ponitur,  quasi  consanguinitatis 
genus,  «vinculum  »;  quasi  subjectum,  «  personae  descendentes  ab  uno  stipite», 
quarum  est  hujusmodi  vinculum;  quasi  principium,  «carnalis  propagatio». 

Ad  primum  ergo  dicendum,  quod  virtus  activa  non  recipitur  secundum 
eamdem  perfectionem  in  instrumento,  secundum  quam  est  in  principali  agente  : 
et  quia  omne  motum  movens  est  instrumentum,  inde  est  quod  virtus  primi 
motoris  in  aliquo  genere  per  multa  media  deducta  tandem  deficit,  et  pervenit 
ad  aliquid,  quod  est  motum,  et  non  movens.  Virtus  autem  generantis  movet 
non  solum  quantum  ad  id  quod  est  speciei,  sed  etiam  quantum  ad  id  quod 
est  individui,  ratione  cujus  filius  assimilatur  patri  etiam  in  accidentalibus,  et 
non  solum  in  natura  speciei:  nec  tamen  ista  individualis  virtus  patris  ita  per- 
fecte  in  filio  est,  sicut  erat  in  patre  ;  et  adhuc  in  nepote  minus,  et  sic  dein- 
ceps  debilitatur.  Et  inde  est,  quod  virtus  illa  quandoque  deficit,  ut  ultra  pro- 
cedere non  possit;  et  quia  consanguinitas  est,  inquantum  multi  communicant 
in  tali  virtute  ex  uno  in  multos  per  propagationem  deducta,  paulatim  se  con- 
sanguinitas dirimit,  ut  Isidor.  dicit  (lib.  9.  Etym.  cap.  6.  in  fin.);  ed  ideo  non 
oportet  accipere  stipitem  remotum  in  definitione  consanguinitatis,  sed  pro- 
pinquum,  cujus  virtus  adhuc  maneat  in  aliis  qui  ex  eo  propagantur. 

Ad  secundum  dicendum,  quod  jam  patet  ex  dictis  (in  corp.  art.)  quod 
non  solum  conveniunt  consanguinei  in  natura  speciei,  sed  etiam  in  virtute 
propria  ipsius  individui  ex  uno  in  multos  traducta  ;  ex  qua  contingit  quandoque, 
quod  filius  assimilatur  non  solum  patri,  sed  avo,  vel  remotis  parentibus,  ut 
dicitur  lib.  18.  de  Animai,  (scilicet  lib.  4.  de  Gener.  animai,  cap.  3.). 

Ad  tertium  dicendum,  quod  convenientia  magis  attenditur  secundum 
formam  secundum  quam  aliquid  est  actu,  quam  secundum  materiam,  secun- 
dum quam  est  in  potentia:  quod  patet  in  hoc,  quod  carbo  magis  convenit 
cum  igne,  quam  cum  arbore,  unde  abscissum  est  lignum:  et  similiter  alimen- 
tum  jam  conversum  in  substantiam  aliti  per  virtutem  nutritivam,  magis  con- 
venit cum  ipso  nutrito,  quam  cum  illa  re  unde  sumptum  est  nutrimentum. 

Ratio  autem  procederet  secundum  opinionem  illorum,  qui  dicebant  quod 
tota  natura  rei  est  materia,  et  quod  formae  omnes  sunt  accidentia;  quod  fal- 
simi est. 

Ad  quartum  dicendum,  quod  illud  quodproximeconvertitur  in  semen,est 
sanguis,  ut  probatur  in  lib.  15.  de  Animalibus  (scilicet  lib.  1.  de  Gena:  animai, 
cap.  iS.)  ;  et  propter  hoc  vinculum  quod  propagatione  contrahitur  carnali, 
convenientius  dicitur  consanguinitas,  quam  carnalitas  :  et  quod  aliquando  unus 
consanguineus  dicitur  esse  caro  alterius,  hoc  est,  inquantum  sanguis,  qui  in 
semen  viri,  aut  in  menstruum  convertitur,  est  potentia  caro,  et  os. 

Ad  quintum  dicendum,  quod  quidam  dicunt,  quod  ideo  consanguinitatis 
vinculum  contrahitur  inter  homines  ex  carnali  propagatione,  et  tamen  non 
inter  alia  animalia,  quia  quidquid  est  de  ventate  humanae  naturae  in  omni- 
bus hominibus,  fuit  in  primo  parente  ;  quod  non  est  de  aliis  animalibus  :  sed 
secundum  hoc  consanguinitas  matrimonii  nunquam  dirimi  posset.  Praedicta 
autem  positio  in  secundo  libro  (Disi.  30.  q.  2.  art.  1.  et  pari.  1.  q.  ng.  art.  1.) 
improbata  est.  Unde  dicendum  est,  quod  hoc  ideo  contingit,  quia  animalia 
non  conjunguntur  ad  amicitiae  unitatem  propter  propagationem  multorum 
ex  uno  parente  proximo,  sicut  est  de  hominibus,  ut  dictum  est  (in  corp.  art.). 

ARTICULUS  II.  2I7 

UTRUM    CONVENIENTER    CONSANGUINITAS    DISTINGUATUR 
PER    GRADUS,   ET    LINEAS. 

Ad  secundum  sic  proceditur.  Videtur,  quod  consanguinitas  inconvenienter 
distinguatur  per  lineas,  et  gradus:  dicitur  enim  linea  consanguinitatis  esse 
«  ordinata  collectio  personarum  consanguinitate  conjunctarum  ab  eodem  sti- 
pite descendentium,  diversos  continens  gradus»:  sed  nihil  est  aliud  consan- 
guinitas, quam  collectio  talium  personarum;  ergo  linea  consanguinitatis  est 
idem,  quod  consanguinitas:  nihil  autem  debet  distingui  per  seipsum;  ergo 
consanguinitas  non  convenienter  per  lineas  distinguitur. 

2.  Praeterea.  Illud,  secundum  quod  dividitur  aliquid  commune,  non 
potest  poni  in  definitione  communis:  sed  descensus  ponitur  in  definitione 
praedicta  consanguinitatis;  consanguinitas  ergo  non  potest  dividi  per  lineam 
ascendentium,  descendentium,  et  transversalium. 

3.  Praeterea.  Derinitio  lineae  est,  quod  sit  inter  duo  puncta:  sed  duo 
puncta  non  faciunt  nisi  unum  gradum;  ergo  una  linea  habet  tantum  unum 
gradum:  et  eadem  ratione  videtur,  quod  non  debeat  fieri  divisio  consangui- 
nitatis per  lineas,  et  gradus. 

4.  Praeterea.  Gradus  definitur  esse  «  habitudo  distantium  personarum, 
qua  cognoscitur,  quanta  distantia  personae  interse  differant»:  sed  cum  con- 
sanguinitas sit  propinquitas  quaedam,  distantia  personarum  consanguinitati 
opponitur  magis,  quam  sit  ejuspars;  ergo  per  gradus  consanguinitas  distin- 
gui non  potest. 

5.  Praeterea.  Si  consanguinitas  per  gradus  distinguitur,  et  cognoscitur, 
oportet  quod  illi  qui  sunt  in  eodem  gradu,  sint  aequaliter  consanguinei  :  sed 
hoc  falsum  est,  quia  propatruus  alicujus,  et  ejusdempronepos  sunt  in  eodem 
gradu;  non  tamen  sunt  aequaliter  consanguinei,  ut  Decr.  dicit  (cap.:  Porro, 
et  cap.:  Parentelae,  35.  q.  £.);  ergo  consanguinitas  non  recte  distinguitur  per 
gradus. 


280  QUAESTIO    LIV.    ARTICULUS    II. 

6.  Praeterea.  In  rebus  ordinatis  quodlibet  additum  alteri  facit  alium 
gradum;  sfcut  quaelibet  unitas  addita  facit  aliam  speciem  numeri:  sed  per- 
sona addita  personae  non  semper  facit  gradum  alium  consanguinitatis,  quia 
in  eodem  gradu  consanguinitatis  est  pater,  et  patruus,  qui  adjungitur;  ergo 
non  recte  per  gradus  consanguinitas  distìnguitur. 

7.  Praeterea.  Inter  duos  propinquos  semper  est  eadem  consanguinitatis 
propinquitas,  quia  aequaliter  distat  unum  extremorum  ab  alio,  et  e  contrai 
sed  gradus  consanguinitatis  non  invenitur  semper  idem  ex  utraque  parte; 
cum  quandoque  unus  propinquus  sit  in  tertio,  et  alius  in  quarto  gradu  ;  ergo 
consanguinitatis  propinquitas  non  potest  sufficienter  per  gradus  cognosci. 

Respondeo  dicendum,  quod  consanguinitas,  ut  dictum  fuit  (art.  prato.),  est 
quaedam  propinquitas  in  naturali  communicatione  fundata  secundum  actum 
generationis,  qua  natura  propagatur:  unde,  secundum  Philosoph.  in  8.  Ethk. 
(cap.  12.),  ista  communicatio  est  tripìex:  una  secundum  habitudinem  principii 
ad  priacipiatum  ;  et  haec  est  consanguinitas  patris  ad  filium  ;  unde  dicit,  quod 
«  parentes  diligunt  filios,  ut  sui  ipsorum  aliquid  existentes  »  :  alia  est  secundum 
habitudinem  principiati  ad  principium  ;  et  haec  est  filli  ad  patrem,  unde  dicit, 
quod  «  filii  diligunt  parentes,  ut  ab  illis  existentes  »  :  tertia  est  secundum 
habitudinem  eorum,  quae  sunt  ab  uno  principio  ad  invicem;  sicut  «  fratres 
dicuntur  ex  eisdem  nasci  »,  ut  ipse  ibidem  dicit  :  et  quia  punctui  motus  lineam 
facit,  et  per  propagationem  quodammodo  pater  descendit  in  filium,  ideo  se- 
cundum tres  dictas  habitudines  tres  lineae  consanguinitatis  sumuntur,  scilicet 
linea  descendentium  secundum  primam  habitudinem;  linea  ascendentium  secun- 
dum secundam;  linea  transversalis  secundum  tertiam.  Sed  quia  propagationis 
motus  non  quiescit  in  uno  termino,  sed  ultra  progreditur,  ideo  contingit  quod 
patris  est  accipere  patrem,  et  filii  filium,  et  sic  deinceps:  et  secundum  hoc 
diversos  progressus  diversi  gradus  in  una  linea  inveniuntur.  Et  quia  gradus 
cujuslibet  rei  est  pars  aliqua  illius  rei,  gradus  propinquitatis  non  potest  esse, 
ubi  non  est  propinquitas;  et  ideo  identitas  et  nimia  distantia  gradum  consan- 
guinitatis tollunt,  quia  nullus  est  sibi  ipsi  propinquus,  sicut  nec  sibi  similis: 
et  propter  hoc  nulla  persona  per  seipsam  facit  aliquem  gradum;  sed  com- 
parata alicui  personae  gradum  facit  ad  ipsam.  Sed  tamen  diversa  est  ratio 
computandi  gradus  in  diversis  lineis  ;  gradus  enim  consanguinitatis  in  linea 
ascendentium,  et  descendentium  contrahitur  ex  hoc,  quod  una  persona  ex 
alia  propagatur,  eorum,  inter  quos  gradus  consideratur;  et  ideo  secundum 
computationem  canonicam,  et  legalem,  persona  quae  primo  in  progressu  pro- 
pagationis occurrit,  vel  ascendendo,  vel  descendendo,  distat  ab  aliquo,  puta  a 
Petro,  in  primo  gradu,  ut  pater,  et  filius;  quae  autem  secundo  utrinque  occur- 
rit, distat  in  secundo  gradu,  ut  avus,  et  nepos,et  sic  deinceps.  Sed  consanguini- 
tas, quae  est  eorum  qui  sunt  in  linea  transversali,  contrahitur  non  ex  hoc  quod 
unus  eorum  ex  alio  propagatur,  sed  quia  uterque  propagatur  ex  uno  ;  et  ideo 
debet  gradus  consanguinitatis  in  hac  linea  computari  per  comparationem  ad 
unum  principium,  ex  quo  propagatur.  Sed  secundum  hoc  est  diversa  computatio 
canonica,  et  legalis  :  quia  legalis  computatio  attendit  descensum  a  communi 
radice  ex  utraque  parte  ;  sed  canonica  tantum  ex  altera,  ex  illa  scilicet,  ex  qua 
major  numerus  graduum  invenitur:  unde  secundum  legalem  computationem 
frater,  et  soror,  vel  duo  fratres  attinent  sibi  in  secundo  gradu,  quia  uterque 
a  radice  communi  distat  per  unum  gradum  :  et  similiter  filii  duorum  fratrum 
distant  a  se  invicem  in  quarto.  Sed  secundum  computationem  canonicam 
duo  fratres  attinent  sibi  in  primo  gradu,  quia  neuter  eorum  distat  a  radice 

communi  nisi  per  unum  gradum:  sed  fìlius  unius  fratrum  distat  ab  altero 
fratrc  in  secundo  gradu,  quia  tantum  distant  a  communi  radice  :  et  ideo,  se- 
cundum  computationem  canonicam,  quoto  gradu  distat  quis  ab  aliquo  gradu 
superiori,  tanto  distat  a  quolibet  descendentium  ab  ipso,  et  nunquam  minus  : 
quia  «  propter  quod  unumquodque  tale,  et  illud  magis  ».  Unde  etsi  alii  descen- 
dentes  a  communi  principio  conveniant  cum  aliquo  ratione  principii  com- 
munis,  non  possunt  propinquiores  esse  descendenti  ex  alia  parte,  quam  sit 
primum  principium  ei  propinquum.  Aliquando  tamen  plus  distat  aliquis  ab 
aliquo  descendente  a  communi  principio,  quam  distet  ipse  a  principio,  quia 
ille  forte  plus  distat  a  communi  principio,  quam  ipse  :  et  secundum  remo- 
tiorem  distantiam  oportet  consanguinitatem  computari. 

Ad  primum  ergo  dicendum,  quod  objectio  illa  procedit  ex  falsis:  consan- 
guinitas enim  non  est  collectio,  sed  relatio  quaedam  aliquarum  personarum 
ad  invicem,  quarum  collectio  lineam  consanguinitatis  facit. 

Ad  secundum  dicendum,  quod  descensus  communiter  sumptus  attendi- 
tur  secundum  quamlibet  consanguinitatis  lineam,  quia  carnalis  propagano, 
ex  qua  vinculum  consanguinitatis  trahitur,  descensus  quidam  est:  sed  de- 
scensus talis,  scilicet  a  persona,  cujus  consanguinitas  quaeritur,  lineam  de- 
scendentium facit. 

Ad  tertium  dicendum,  quod  linea  dupliciter  accipi  potest:  aliquando  pro- 
prie prò  ipsa  dimensione,  quae  est  prima  species  quantitatis  continuae  ;  et 
sic  linea  recta  continet  tantum  duo  puncta  in  actu,  quae  terminant  ipsam, 
sed  in  potentia  infinita,  quorum  quolibet  signato  in  actu,  linea  dividitur,  et 
fiunt  duae  lineae:  aliquando  vero  linea  sumitur  prò  his  quae  linealiter  dispo- 
nuntur;  et  secundum  hoc  assignatur  in  numeris  linea,  et  figura,  prout  unitas 
post  unitatem  ponitur  in  aliquo  numero  ;  et  sic  quaelibet  unitas  adjuncta 
gradum  facit  in  tali  linea:  et  similiter  est  de  linea  consanguinitatis;  unde 
una  linea  continet  plures  gradus. 

Ad  quartum  dicendum,  quod  sicut  similitudo  non  potest  esse  ubi  non 
est  aliqua  diversitas,  ita  propinquitas  non  est  ubi  non  est  aliqua  distantia; 
et  ideo  distantia  quaelibet  non  opponitur  consanguinitati,  sed  talis  distantia, 
quae  consanguinitatis  propinquitatem  excludit. 

Ad  quintum  dicendum,  quod  sicut  albedo  dicitur  major  dupliciter,  uno 
modo  ex  intensione  ipsius  qualitatis,  alio  modo  ex  quantitate  superficiei,  ita 
consanguinitas  dicitur  major,  vel  minor  dupliciter:  uno  modo  intensive  ex  ipsa 
natura  consanguinitatis  ;  alio  modo  quasi  dimensive  :  et  sic  quantitas  consan- 
guinitatis mensuratur  ex  personis,  inter  quas  consanguinitatis  propositio  pro- 
cedit: et  hoc  secundo  modo  gradus  consanguinitatis  distinguuntur.  Et  ideo 
contingit,  quod  aliquorum  duorum,  qui  sunt  in  eodem  gradu  consanguinitatis 
respectu  alicujus  personae,  unus  est  ei  magis  consanguineus,  quam  alius, 
considerando  primam  quantitatem  consanguinitatis  ;  sicut  pater,  et  frater  at- 
tinent  alicui  in  primo  gradu  consanguinitatis,  quia  ex  neutra  parte  incidit 
aliqua  persona  media:  sed  tamen,  intensive  loquendo,  magis  attinet  alicui 
personae  pater,  quam  frater,  quia  frater  non  attinet  ei,  nisi  inquantum  est  ex 
eodem  patre;  et  ideo  quanto  est  aliquis  propinquior  communi  principio,  a 
quo  consanguinitas  descendit,  tanto  est  magis  consanguineus,  quamvis  non 
sit  in  propinquiori  gradu  ;  et  secundum  hoc  propatruus  est  magis  consan- 
guineus alicui,  quam  pronepos  ejus,  quamvis  sint  in  eodem  gradu. 

Ad  sextum  dicendum,  quod  quamvis  pater,  et  patruus  sint  in  eodem  gradu 
respectu  radicis  consanguinitatis,  quia  uterque  distat  uno  gradu  ab  avo,  tamen 

respectu  ejus,  c-uius  consanguinitas  quaeritur,  non  sunt  in  eodem  gradu,  quia 
pater  est  in  primo  gradu,  patruus  autem  non  potest  esse  propinquior,  quam 
in  secundo,  in  quo  est  avus. 

Ad  septimum  dicendum,  quod  semper  duae  personae  in  aequali  numero 
graduum  distant  a  se  invicem,  quamvis  quandoque  non  aequali  numero 
graduum  distent  a  communi  principio,  ut  ex  dictis  patet  (in  corp.  art.). 


ARTICULUS  III.  218 

UTRUM    CONSANGUINITAS    DE  JURE   NATURALI 
IMPEDIAT    MATRIMONIUM. 

Ad  tertium  sic  proceditur.  Videtur,  quod  consanguinitas  d&  jure  naturali 
non  impediat  matrimonium  :  nulla  enim  mulier  potest  esse  propinquior  viro, 
quam  Eva  fuit  Adae,  de  qua  dixit  Gen.  2.  :  Hoc  nnnc  os  ex  ossibus  meis,  et  caro 
de  carne  mea:  sed  Eva  fuit  matrimonio  conjuncta  Adae  ;  ergo  consanguinitas 
nulla,  quantum  est  de  lege  naturae,  matrimonium  impedit. 

2.  Praeterea.  Lex  naturalis  eadem  est  apud  omnes:  sed  apud  barbaras 
nationes  nulla  persona  conjuncta  consanguinitate  a  matrimonio  excluditur; 
ergo  consanguinitas,  quantum  est  de  lege  naturae,  matrimonium  non  impedit. 

3.  Praeterea.  Jus  naturale  est  «  quod  natura  omnia  ammalia  docuit  », 
ut  dicitur  in  principio  Digestorum  (lìb.  1.  ff.  De  just,  et  jure):  sed  animalia 
bruta  etiam  cum  matre  coèunt;  ergo  non  est  de  lege  naturae,  quod  aliqua 
persona  a  matrimonio  propter  consanguinitatem  repellatur. 

4.  Praeterea.  Nitrii  impedit  matrimonium,  quod  non  contrariatur  alicui 
bono  matrimonii  :  sed  consanguinitas  non  contrariatur  alicuibonomatrimonii; 
ergo  non  impedit  ipsum. 

5.  Praeterea.  Eorum,  quae  sunt  magis  propinqua,  et  similia,  melior,  et 
firmior  est  conjunctio:  sed  matrimonium  quaedam  conjunctio  est;  cum  ergo 
consanguinitas  sit  propinquitas  quaedam,  matrimonium  non  impedit,  sed 
magis  unit. 

Sed  contra.  Illud  quod  impedit  bonum  prolis,  etiam  matrimonium  im- 
pedit secundum  legem  naturae  :  sed  consanguinitas  impedit  bonum  prolis, 
quia,  ut  in  litera  (4.  Dist.  40.)  ex  verbis  Gregorii  (in  Regist.  epist.  ji«  ad  in- 
terro?. 6.)  habetur,  «  experimento  didicimus,  ex  tali  conjugio  sobolem  non 
posse  succrescere  »;  ergo  consanguinitas  secundum  legem  naturae  matrimo- 
nium impedit. 

Praeterea.  Illud  quod  habet  natura  humana  in  prima  sui  conditione,  est 
de  lege  naturae:  sed  a  prima  sui  conditione  hoc  habuit  humana  natura,  quod 
pater,  et  mater  a  matrimonio  excluderentur;  quod  patet  per  hoc  quod  dicitur 
Gen.  2.:  Propter  hoc  relinquet  homo  patrem,  et  mairem:  quod  non  potest  in- 
telligi  quantum  ad  cohabitationem,  et  sic  oportet  quod  intelligatur  quantum 
ad  matrimonii  conjunctionem;  ergo  consanguinitas  impedit  matrimonium 
secundum  legem  naturae. 

Respondeo  dicendum,  quod  in  matrimonio  aliquid  contra  legem  naturae 
esse  dicitur,  per  quod  matrimonium  redditur  incompetens  respectu  finis,  ad 
quem  est  ordinatum:  finis  autem  matrimonii  per  se,  et  primo  est  bonum 
prolis:  quod  quidem  per  aliquam  consanguinitatem,  scilicet  inter  patrem,  et 
filiam,  vel  filium,  et  matrem,  impeditur;   non  quidem  ut  totaliter  tollatur, 

quia  filia  ex  semine  patris  potest  prolem  suscipere,  et  simul  cum  patre  nu- 
trire, et  instruere,  in  quibus  bonum  prolis  consistit;  sed  ut  non  convenienti 
modo  fiat.  Inordinatum  enim  est,  quod  filia  patri  per  matrimonio  jungatur  in 
sociam  causa  generandae  prolis,  et  educandae,  quam  oportet  per  omnia  patri 
esse  subjectam,  velut  ex  eo  procedentem:  et  ideo  de  lege  naturali  est,  ut  pater, 
et  mater  a  matrimonio  repellantur;  et  magis  etiam  mater,  quam  pater,  quia 
magis  reverentiae,  quae  debetur  parentibus,  derogatur,  si  filius  matrem,  quam 
si  pater  filiam  ducat  in  uxorem,  cum  uxor  viro  aliqualiter  debeat  esse  subjecta. 
Sed  finis  matrimonii  secundarius  per  se  est  concupiscentiae  repressio;  qui 
deperiret,  si  quaelibet  consanguinea  posset  in  matrimonium  duci,  quia  magnus 
concupiscentiae  aditus  praeberetur,  nisi  inter  illas  personas,  quas  oportet  in 
eadem  domo  conversari,  esset  carnalis  copula  interdicta:  et  ideo  lex  divina 
non  solum  patrem,  et  matrem  excludit  a  matrimonio,  sed  etiam  alias  con- 
junctas  personas,  quas  oportet  simul  conversari,  et  quae  debent  invicem  al- 
tera alterius  pudicitiam  custodire:  et  hanc  causam  assignat  divina  lex  dicens 
(Levit.  18.)  :  Niì  reveles  turpìtudihem  talis,  vel  talis,  quia  turpitudo  tua  est.  Sed 
per  accidens  finis  matrimonii  est  confoederatio  hominum,  et  amicitiae  multi- 
plicatio;  dum  homo  ad  consanguineos  uxoris,  sicut  ad  suos,  se  habet:  et  ideo 
huic  multiplicationi  amicitiae  praejudicium  fieret,  si  aliquis  sanguine  con- 
junctam  uxorem  duceret,  quia  ex  hoc  nova  amicitia  per  matrimonium  nulli 
accresceret;  et  ideo  secundum  leges  humanas,  et  statuta  Ecclesiae,  plures 
consanguinitatis  gradus  sunt  a  matrimonio  separati.  Sic  ergo  ex  dictis  patet, 
quod  consanguinitas  quantum  ad  aliquas  personas  impedit  matrimonium  de 
jure  naturali,  quantum  ad  aliquas  de  jure  divino,  et  quantum  ad  aliquas  de 
jure  per  homines  instituto. 

Ad  primum  ergo  dicendum,  quod  Eva,  quamvis  ex  Adam  prodiit,  non 
tamen  fuit  filia  Adae,  quia  non  prodiit  ex  eo  per  modum  illum,  quo  vir  natus 
est  generare  sibi  simile  in  specie,  sed  operatione  divina,  quia  ita  potuisset  ex 
costa  Adae  fieri  unus  equus,  sicut  facta  est  Eva:  et  ideo  non  est  tanta  natu- 
ralis  convenienza  Evae  ad  Adam,  sicut  filiae  ad  patrem;  nec  Adam  est  na- 
turale principium  Evae,  sicut  pater  filiae. 

Ad  secundum  dicendum,  quod  non  procedit  ex  lege  naturali,  quod  aliqui 
barbari  parentibus  carnaliter  commisceantur,  sed  ex  concupiscentiae  ardore, 
qui  legem  naturae  in  eis  offuscava. 

Ad  tertium  dicendum,  quod  conjunctio  maris,  et  foeminae  dicitur  esse 
de  jure  naturali,  quia  natura  hoc  ammalia  docuit:  sed  hanc  conjunctionem 
diversa  ammalia  diversimode  docuit  secundum  diversas  eorum  conditiones. 
Commixtio  autem  carnalis  ad  parentes  derogat  reverentiae,  quae  eis  debetur: 
sicut  enim  parentibus  indidit  natura  solicitudinem  filiis  providendi,  ita  indidit 
reverentiam  filiis  ad  parentes:  nulli  autem  generi  animalium  indidit  solicitu- 
dinem filiorum,  aut  reverentiam  parentum  in  omne  tempus,  nisi  nomini; 
aliis  autem  animalibus  plus,  et  minus,  secundum  quod  magis,  vel  minus  ne- 
cessari sunt  vel  fìlli  parentibus,  vel  parentes  filiis  :  unde  etiam  in  quibusdam 
animalibus  abhorret  filius  cognoscere  matrem  carnaliter,  quamdiu  manet 
apud  ipsum  cognitio  matris,  et  reverenda  quaedam  ad  ipsam,  ut  recitat  Phi- 
losophus  in  9.  de  Animalibus  (cap.  47.)  de  camelo,  et  equo.  Et  quia  omnes 
honesti  mores  animalium  in  hominibus  congregati  sunt  naturaliter,  et  perfe- 
ctius,  quam  in  aliis,  propter  hoc  homo  naturaliter  abhorret  cognoscere  car- 
naliter non  solum  matrem,  sed  etiam  filiam  ;  quod  est  adhuc  minus  contra 
naturarci,  ut  dictum  est  (in  corp.  art.).  Et  iterum  in  aliis  animalibus  ex  prò- 

pagatione  carnis  non  contrahitur  consanguinitas,  sicut  in  hominibus,  ut  di- 
ctum  est  (art.  1.  bnj.  q.  ad  5.);  et  ideo  non  est  similis  ratio. 

Ad  quartum  dicendum,  quod  jam  patet  ex  dictis  (in  corp.  art.),  quomodo 
consanguinitas  conjugum  bono  matrimonii  contrarietur  :  unde  ratio  procedit 
ex  falsis. 

Ad  quintum  dicendum,  quod  non  est  inconveniens  duarum  unionum 
unam  ab  altera  impediri;  sicut  ubi  est  identitas,  non  est  similitudo:  et  simi- 
liter  consanguinitatis  vinculum  potest  impedire  matrimonii  conjunctionem. 

ARTICULUS  IV.  219 

UTRUM    CONSANGUINITATIS    GRADUS    MATRIMONIUM    IMPEDIENTES 
POTUERINT    TAXARI    AB    ECCLESIA. 

Ad  quartum  sic  proceditur.  Videtur,  quod  consanguinitatis  gradus  ma- 
trimonium  impedientes  non  potuerint  taxari  ab  Ecclesia  usque  ad  quartum 
gradum,  quia  Matth.  19.  dicitur:  Quod  Deus  conjunxit,  homo  non  separet:  sed 
illos  qui  conjunguntur  infra  quartum  consanguinitatis  gradum,  Deus  conjunxit  : 
non  enim  divina  lege  eorum  conjunctio  prohibetur;  ergo  nec  debenthumano 
statuto  separari. 

2.  Praeterea.  Matrimonium  est  sacramentum,  sicut  et  baptismus:  sed  non 
posset  ex  statuto  Ecclesiae  fieri,  quod  ille  qui  ad  baptismum  accedit,  non  ac- 
ciperet  characterem  baptismalem,  si  ex  jure  divino  ejus  capax  sit;  ergo  nec 
Ecclesiae  statutum  facere  potest,  quod  matrimonium  non  sit  inter  illos,  qui 
per  jus  divinum  matrimonialiter  conjungi  non  prohibentur. 

3.  Praeterea.  Jus  positivum  non  potest  ea  quae  sunt  naturalia  removere, 
vel  ampliare:  sed  consanguinitas  est  naturale  vinculum,  quod,  quantum  est 
de  se,  natum  est  matrimonium  impedire  ;  ergo  Ecclesia  non  potest  aliquo 
statuto  facere,  quod  aliqui  possint  matrimonialiter  conjungi,  vel  non  conjungi  ; 
sicut  non  potest  facere,  quod  sint  consanguinei,  vel  non  consanguinei. 

4.  Praeterea.  Statutum  juris  positivi  debet  aliquam  rationabilem  causam 
habere,  quia  secundum  causam  rationabilem,  quam  habet,  a  jure  naturali 
procedit  :  sed  causae,  quae  assignantur  de  numero  graduum,  omnino  viden- 
tur  irrationabiles,  cum  nullam  habeant  habitudinem  ad  causata  ;  sicut  quod 
consanguinitas  prohibeatur  usque  ad  quartum  gradum  propter  quatuor  eie- 
menta,  usque  ad  sextum  propter  sex  aetates  mundi,  usque  ad  septimum  pro- 
pter septem  dies,  quibus  tempus  omne  agitur;  ergo  videtur,  quod  talis  prohi- 
bitio  nullum  vigorem  habeat. 

5.  Praeterea.  Ubi  est  eadem  causa,  debet  esse  idem  effectus  :  sed  causa, 
quare  consanguinitas  impedit  matrimonium,  est  bonum  prolis,  repressio  con- 
cupiscentiae,  et  multiplicatio  amicitiae,  ut  ex  dictis  patet  (art.  praec),  quae 
omni  tempore  necessaria  aequaliter  sunt;  ergo  debuissent  aequaliter  omni 
tempore  gradus  consanguinitatis  matrimonium  impedire  :  quod  non  est  verum, 
cum  modo  usque  ad  quartum,  antiquitus  usque  ad  septimum  gradum  matri- 
monium consanguinitas  impedierit. 

6.  Praeterea.  Una  et  eadem  conjunctio  non  potest  esse  in  genere  sacra- 
menti, et  in  genere  stupri:  sed  hoc  contingeret,  si  Ecclesia  haberet  potesta- 
tem  statuendi  diversum  numerum  in  gradibus  impedientibus  matrimonium  ; 
sicut  si  aliqui  in  quinto  gradu,  quando  prohibitus  fuit,  conjuncti  fuissent,  talis 
conjunctio  stuprum  esset  ;  sed  postmodum  eadem  conjunctio,  Ecclesia  suam 

prohibitlonem  revocante,  matrimonium  esset:  et  e  converso  posset  accidere, 
si  aliqui  gradus  concessi  possent  postmodum  ab  Ecclesia  interdici;  ergo 
videtur,  quod  potestas  Ecclesiae  non  se  extendat  ad  hoc. 

7.  Praeterea.  Jus  humanum  debet  imitari  jus  divinum  :  sed  secundum 
jus  divinum,  quod  in  lege  veteri  continetur,  non  aequaliter  currit  prohibitio 
graduum  in  sursum,  et  deorsum  ;  quia  in  veteri  lege  aliquis  prohibebatur 
accipere  in  uxorem  sororem  patris  sui,  non  tamen  fìliam  fratris;  ergo  nec 
modo  debet  aliqua  prohibitio  de  nepotibus,  et  patruis  manere. 

Sed  contra  est,  quod  Dominus  dicit  discipulis  (Lue.  io.):  Ouivos  audit, 
me  audii;  ergo  praeceptum  Ecclesiae  habet  firmitatem,  sicut  praeceptumDei: 
sed  Ecclesia  quandoque  prohibuit,  et  quandoque  concessit  aliquos  gradus, 
quos  lex  vetus  non  prohibuit;  ergo  illi  gradus  matrimonium  impediunt. 

Praeterea.  Sicut  olim  matrinjonia  Gentilium  dispensabantur  per  leges 
civiles,  ita  nunc  per  statina  Ecclesiae  :  sed  olim  lex  civilis  determinabat  gra- 
dus consanguinitatis,  qui  matrimonium  impediunt,  et  qui  non  ;  ergo  et  modo 
potest  hoc  fieri  per  Ecclesiae  statutum. 

Respondeo  dicendum,  quod  secundum  diversa  tempora  invenitur  con- 
sanguinitas  secundum  gradus  diversos  matrimonium  impedisse  :  in  principio 
enim  humani  generis  solus  pater,  et  mater  a  matrimonio  repellebantur,  eo 
quod  tunc  temporis  erat  paucitas  hominum;  et  sic  oportebat  propagationi 
humani  generis  maximam  curam  impendere  ;  unde  non  erant  removendae 
nisi  illae  personae,  quae  matrimonio  incompetentes  erant,  etiam  quantum 
ad  finem  matrimonii  principalem,  qui  est  bonum  prolis,  ut  dictum  est  (art. 
praec):  postmodum  autem,  multiplicato  genere  humano,  per  legem  Moysi 
plures  personae  sunt  exceptae,  quae  jam  concupiscentiam  reprimere  inci- 
piebant  :  unde,  ut  dicit  Rabbi  Moyses  (lib.  5.  Dux  errant.  cap.  50.  a  med.),  omnes 
illae  personae  exceptae  sunt  a  matrimonio,  quae  in  una  familia  conabitare 
solent,  quia  si  inter  eos  licite  carnalis  copula  esse  posset,  maximum  incen- 
tivum  libidini  praestaretur.  Sed  alios  consanguinitatis  gradus  lex  vetus  per- 
misi^ immoquodammodo  praecepit,  ut  scilicet  de  cognationesuaunusquisque 
uxorem  acciperet,  ne  successionum  confusio  esset  ;  quia  tunc  temporis  cultus 
divinus  per  successionem  generis  propagabatur.  Sed  postmodum  lege  nova, 
quae  est  lex  spiritus,  et  amoris,  plures  gradus  consanguinitatis  sunt  prohibiti  : 
quia  jam  per  spiritualem  gratiam,  non  per  carnis  originem,  cultus  Dei  deri- 
vatur,  et  multiplicatur:  unde  oportet,  ut  homines  etiam  magis  a  carnalibus 
retrahantur,  spiritualibus  vacantes,  et  ut  amor  amplius  diffundatur.  Et  ideo 
antiquitus  usque  ad  remotiores  gradus  consanguinitatis  matrimonium  impe- 
diebatur,  ut  ad  plures  per  consanguinitatem,  et  affinitatem  naturalis  amicitia 
promanaret,  et  rationabiliter  usque  ad  septimum  gradum;  tum  quia  ultra  hoc 
non  de  facili  remanebat  communis  radicis  memoria;  tum  quia  septiformi 
Spiritus  Sancti  gratiae  congruebat.  Sed  postmodum  circa  haec  ultima  tem- 
pora restrictum  est  Ecclesiae  interdictum  usque  ad  quartum  gradum,  quia 
ultra  inutile,  et  periculosum  erat  gradus  consanguinitatis  prohibere  :  inutile 
quidem,  quia  ad  remotiores  consanguineos  quasi  nullum  foedus  majoris  ami- 
citiae,  quam  ad  extraneos  hajbebatur,  charitate  in  multorum  cordibus  frige- 
scente:  periculosum  autem  erat,  quia  concupiscentia,  et  negligentia  preva- 
lente, tam  numerosam  consanguineorum  multitudinem  homines  non  satii 
observabant;  et  sic  laqueus  damnationis  multis  injiciebatur  ex  remotiorum 
graduum  prohibitione.  Satis  etiam  convenienter  usque  ad  quartum  gradum 
dieta  prohibitio  est  restricta  ;  tum  quia  usque  ad  quartam  generationem  ho- 

mines  vivere  consueverunt,  ut  sic  non  possit  consanguinitatis  memoria  abo- 
leri;  unde  Deus  in  Urtiam,  et  quartam  generationem  peccata  parentum  se  visi- 
taturum  in  filiis  comminatur  (Exod.  20.):  tum  quia  in  qualibet  generatione 
nova  mixtio  sanguinis,  cujus  identitas  consanguinitatem  facit,  fit  cum  san- 
guine alieno  ;  et  quantum  miscetur  alteri,  tantum  receditur  a  primo.  Et  quia 
dementa  sunt  quatuor,  quorum  quodlibet  tanto  facilius  est  miscibile,  quanto 
est  magis  subtile,  ideo  in  prima  commixtione  evanescit  sanguinis  identitas, 
quantum  ad  primum  elementum,  quod  est  subtilissimum  ;  in  secunda  quan- 
tum ad  secundum;  in  tertia  quantum  ad  tertium  ;  in  quarta  quantum  ad  quar- 
tum  :  et  sic  convenienter  post  quartam  generationem  potest  reiterari  carnalis 
conjunctio. 

Ad  primum  ergo  dicendum,  quod  sicut  Deus  non  conjungit  illos,  qui  con- 
junguntur  contra  divinum  praeceptum,  ita  nec  conjungit  illos,  qui  conjun- 
guntur  contra Ecclesiae  praeceptum,  quod  habet  eamdem  obligandi  efficaciam, 
quam  habet  divinum  praeceptum. 

Ad  secundum  dicendum,  quod  matrimonium  non  tantum  est  sacramen- 
tum,  sed  etiam  est  in  officium;  et  ideo  magis  subjacet  ordinationi  ministro- 
rum  Ecclesiae,  quam  baptismus,  qui  est  sacramentum  tantum:  quia  sicut 
contractus,  et  officia  humana  determinantur  legibus  humanis,  ita  contractus, 
et  officia  spiritualia  lege  Ecclesiae. 

Ad  tertium  dicendum,  quod  quamvis  consanguinitatis  vinculum  sit  na- 
turale, tamen  non  est  naturale,  quod  consanguinitas  carnalem  copulam  im- 
pediat,  nisi  secundum  aliquem  gradum,  ut  dictum  est  (art.  praec.)  :  et  ideo 
Ecclesia  suo  statuto  non  facit,  quod  aliqui  sint,  vel  non  sint  consanguinei, 
quia  secundum  omne  tempus  aequaliter  consanguinei  remanent;  sed  facit, 
quod  carnalis  copula  sit  licita,  vel  illicita  secundum  diversa  tempora  in  di- 
versis  gradibus  consanguinitatis. 

Ad  quartum  dicendum,  quod  tales  rationes  assignatae  magis  dantur  per 
modum  adaptationis,  et  congruentiae,  quam  per  modum  causae,  et  neces- 
sitatis. 

Ad  quintum  dicendum,  quod  non  est  eadem  causa  secundum  diversa 
tempora  gradus  consanguinitatis  prohibendi;  unde  quod  alio  tempore  utiliter 
conceditur,  alio  salubriter  prohibetur. 

Ad  sextum  dicendum,  quod  statutum  non  imponit  modum  praeteritis, 
sed  futuris  ;  unde  si  modo  prohiberetur  quintus  gradus,  qui  nunc  est  con- 
cessus,  illi  qui  sunt  in  quinto  gradu  conjuncti,  non  essent  separandi;  nullum 
enim  impedimentum  matrimonio  superveniens  ipsum  potest  dirimere,  et  sic 
conjunctio,  quae  prius  fuit  matrimonium,  non  efficeretur  per  statutum  Ec- 
clesiae stuprum.  Et  similiter  si  aliquis  gradus  concederetur,  qui  nunc  estprohi- 
bitus,  illa  conjunctio  non  efficeretur  matrimonialis  a  statuto  Ecclesiae  ratione 
primi  contractus,  quia  possent  separari,  si  vellent:  sed  tamen  possent  de  novo 
contrahere,  et  alia  conjunctio  esset. 

Ad  septimum  dicendum,  quod  in  gradibus  consanguinitatis  prohibendis 
Ecclesia  praecipue  observat  rationem  amoris;  et  quia  non  est  minor  ratio 
amoris  ad  nepotem,  quam  ad  patruum,  sed  etiam  major,  quanto  propinquior 
est  patri  filius,  quam  fllio  pater,  ut  dicitur  in  8.  Ethic.  (cap.  12.  cir.  princ), 
propter  hoc  aequaliter  prohibuit  gradus  consanguinitatis  in  patruis,  et  nepo- 
tibus.  Sed  lex  vetus  in  personis  prohibendis  attendit  praecipue  cohabitatio- 
nem  contra  concupiscentiam,  prohibens  illas  personas,  ad  quas  facilior  pateret 
accessus  propter  mutuam  cohabitationem  :  magis  autem  consuevit  cohabitare 

neptis  patruo,  quam  amita  nepoti:  quia  filia  est  idem  quasi  cum  patre,  cum 
sit  aliquid  ejus;  sed  soror  non  est  hoc  modo  idem  cum  fratre,  cum  non  sit 
aliquid  ejus,  sed  magis  ex  eodem  nascituri  et  ideo  non  erat  eadem  ratio 
prohibendi  neptem,  et  amitam. 


QUAESTIO  LV. 

DE  IMPEDIMENTO  AFFINITATIS,  IN  UNDECIM  ARTICULOS  DIVISA. 

Deinde  considerandum  est -de  impedimento  affinitatis. 

Circa  quod  quaeruntur  undecim. 

Primo.  Utrum  affinitas  ex  matrimonio  causetur. 

Secundo.  Utrum  maneat  post  mortem  viri,  aut  uxoria 

Tertio.  Utrum  causetur  ex  illicito  concubitu. 

Quarto.  Utrum  ex  sponsalibus. 

Quinto.  Utrum  affinitas  sit  causa  affinitatis. 

Sexto.  Utrum  affinitas  matrimonium  impediat. 

Septimo.  Utrum  affinitas  habeat  per  seipsam  gradus. 

Octavo.  Utrum  gradus  ejus  extendantur,  sicut  gradus  consanguinitatis. 

Nono.  Utrum  matrimonium,  quod  est  inter  consanguineos,  et  affines, 
semper  sit  dirimendum  per  divortium. 

Decimo.  Utrum  ad  dirimendum  tale  matrimonium  sit  procedendum  per 
viam  accusationis. 

Undecime  Utrum  in  tali  casu  sit  procedendum  per  testes. 

ARTICULUS  I.  220 

UTRUM   EX    MATRIMONIO   CONSANGUINEI  AFFINITAS  CAUSETUR. 

(S.  Thom.  4.  Disi.  41.  q.  unte.  art.  1.  q.  1.  et  seq.). 

Ad  primum  sic  proceditur.  Videtur,  quod  ex  matrimonio  consanguinei  affi 
nitas  non  causetur,  quia  «  propter  quod  unumquodque  tale,  et  illud  magis  »  : 
sed  mulier  ducta  in  matrimonium  non  conjungitur  alicui  de  consanguinitate 
viri,  nisi  ratione  viri;  cum  ergo  non  fiat  viro  affinis,  nec  alicui  consangui- 
neorum  viri  affinis  erit. 

2.  Praeterea.  Eorum  quae  sunt  ab  invicem  separata,  si  uni  aliquid  con- 
jungatur,  non  oportet  propter  hoc,  quod  sit  alteri  conjunctum:  sed  consan- 
guinei jam  sunt  ab  invicem  separati;  ergo  non  oportet,  quod  si  aliqua  mulier 
conjungatur  alicui  viro,  propter  hoc  conjungatur  consanguineis  ejus  omnibus. 

3.  Praeterea.  Relationes  ex  aliquibus  unitionibus  innascuntur:  sed  nulla 
unitio  fit  in  consanguineis  viri,  per  hoc  quod  ille  duxit  uxorem;  ergo  non 
accrescit  eis  affinitatis  relatio. 

Sed  contra.  Vir,  et  uxor  efficiuntur  una  caro;  si  ergo  vir  secundum 
carnem  omnibus  suis  consanguineis  attinet,  et  mulier  eadem  ratione  attine- 
bit  eisdem. 

Praeterea.  Hoc  patet  per  auctoritates  in  litera  adductas  (4.  Disi.  41.). 

'Respondeo  dicendum,  quod  amicitia  quaedam  naturalis  in  communica- 
tione  naturali  fundatur:  naturalis  autem  communicatio  est  duobus  modis,  se- 
cundum  Philos.  8.  Ethicor.  (cap.  12.  a  med.):  uno  modo  per  carnis  prcpagatio 
nem;  alio  modo  per  conjunctionem  ad  carnis  propagationem  ordinatam;  unde 
ipse  ibidem  dicit,  quod  amicitia  viri  ad  uxorem  est  naturalis  :  unde  sicut  per- 
sona conjuncta  alteri  per  carnis  propagationem  quoddam  vinculum  naturalis 
amicitiae  facit,  ita  conjungitur  per  carnalem  copulam.  Sed  in  hoc  differt,  quod 
persona  conjuncta  alicui  per  carnis  propagationem,  sicut  filius  patri,  fit  par- 
ticeps  ejusdem  radicis  communis,  et  sanguinis  :  unde  eodem  genere  vinculi 
colligatur  filius  consanguineis  patris,  quo  pater  conjungebatur,  scilicet  con* 
sanguinitate,  quamvis  secundum  alium  gradum,  propter  majorem  distantiam 
a  radice.  Sed  persona  conjuncta  per  carnalem  copulam  non  fit  particeps 
ejusdem  radicis,  sed  quasi  extrinsecus  adjuncta:  et  ideo  ex  hoc  efficitur  aliud 
genus  vinculi,  quod  affinitas  dicitur;  et  hoc  est  quod  in  isto  versu  dicitur: 

Mutai  nupta  genus,  sed  cenerata  gradum, 

quia  scilicet  persona  per  generationem  fit  in  eodem  genere  attinentiae,  sed 
in  alio  gradu;  per  carnalem  vero  copulam  fit  in  alio  genere. 

Ad  primum  ergo  dicendum,  quod  quamvis  causa  sit  potior  effectu,  non 
tamen  oportet  semper,  quod  nomen  idem  effectui,  et  causae  conveniat,  quia 
quandoque  illud  quod  est  in  effectu,  invenitur  in  causa  non  eodem  modo,  sed 
altiori:  et  ideo  non  convenit  causae,  et  effectui  per  idem  nomen,  neque  per 
eamdem  rationem,  sicut  patet  in  omnibus  causis  aequivoce  agentibus:  et 
hoc  modo  conjunctio  viri,  et  uxoris  est  potior,  quam  conjunctio  uxoris  ad 
consanguineos  viri:  non  tamen  debet  dici  affinitas,  sed  matrimonium,  quod 
est  unitas  quaedam,  sicut  homo  est  sibi  ipsi  idem,  non  autem  consanguineus. 

Ad  secundum  dicendum,  quod  consanguinei  sunt  quodammodo  separati, 
et  quodammodo  conjuncti:  et  ratione  conjunctionis  accidit,  quod  persona 
quae  uni  conjungitur,  aliquo  modo  omnibus  conjungatur:  sed  propter  sepa- 
rationem,  et  distantiam  accidit,  quod  persona  quae  uni  conjungitur  uno  modo, 
alii  conjungatur  alio  modo,  vel  secundum  genus,  vel  secundum  alium  gradum. 

Ad  tertium  dicendum,  quod  relatio  quandoque  innascitur  ex  motu 
utriusque  extremi,  sicut  paternitas,  et  filiatio  ;  et  talis  relatio  est  realiter  in 
utroque:  quandoque  vero  innascitur  ex  motu  alterius  tantum,  et  hoc  con- 
tingit  dupliciter:  uno  modo,  quando  relatio  innascitur  ex  motu  unius  sine  motu 
alterius  vel  praecedente,  vel  concomitante,  sicut  in  creatore,  et  creatura  patet, 
et  sensibili,  et  sensu,  et  scientia,  et  scibili;  et  tunc  relatio  est  in  uno  secun- 
dum rem,  et  in  altero  secundum  rationem  tantum  :  alio  modo,  quando  inna- 
scitur ex  motu  unius  sine  motu  alterius  tunc  existente,  non  tamen  sine  motu 
praecedente  ;  sicut  aequalitas  fit  inter  duos  homines  per  augmentum  unius, 
sine  hoc  quod  alius  tunc  augeatur,  vel  minuatur;  sed  tamen  prius  ad  hanc 
quantitatem,  quam  habet,  per  aliquem  motum,  vel  mutationem  pervenit;  et 
ideo  in  utroque  extremorum  talis  relatio  realiter  fundatur.  Et  similiter  est  de 
consanguinitate,  et  affinitate,  quia  relatio  fraternitatis,  quae  innascitur  aliquo 
puero  nato  alicui  jam  provecto,  causatur  quidem  sine  motu  ipsius  tunc  exi- 
stente, sed  ex  motu  ipsius  praecedente,  scilicet  generationis  ejus;  hoc  enim 
ei  accidit,  quod  ex  motu  alterius  sibi  tunc  talis  relatio  innascitur:  similiter 
ex  hoc  quod  iste  descendit  per  generationem  propriam  ab  eadem  radice  cura 
viro,  provenit  affinitas  in  ipso  ad  uxorem,  sine  aliqua  nova  mutatione  ipsius. 


QUAESTIO    LV.    ARTICULUS    II.  289 

ARTICULUS  IL  22r 

UTRUM    AFFINITAS   MANEAT    POST    MORTEM   VIRI,    AUT    UXORIS. 

Ad  secundum  sic  proceditur.  Videtur,  quod  affinitas  non  maneat  post 
mortem  viri,  aut  uxcris  inter  consanguineos  viri,  et  uxoris,  vel  contra,  quia 
cessante  causa,  cessat  effectus:  sed  causa  affinitatis  fuit  matrimonium,  quod 
cessat  post  mortem  viri,  quia  tunc  solvitur  mulier  a  lege  viri,  ut  dicitur  Rom.  7.; 
ergo  nec  affinitas  praedicta  manet. 

2.  Praeterea.  Consanguinitas  causat  affinitatem:  sed  consanguinitas  viri 
cessat  per  mortem  viri  ad  consanguineos  suos;  ergo  et  affinitas  uxoris  ad  eos. 

Sed  contra.  Affinitas  ex  consanguinitate  causatur:  sed  consanguinitas  est 
perpetuum  vinculum,  quamdiu  personae  vivunt;  ergo  et  affinitas;  et  ita  non 
solvitur  affinitas,  soluto  matrimonio  per  mortem  tertiae  personae. 

Respondeo  dicendum,  quod  relatio  aliqua  esse  desinit  dupliciter:  uno 
modo  ex  corruptione  subjecti:  alio  modo  ex  subtractione  causae,  sicut  simili- 
tudo  esse  desinit,  quando  alter  similium  moritur,  vel  quando  qualitas,  quae 
erat  causa  similitudinis,  subtrahitur.  Sunt  autem  quaedam  relationes,  quae 
habent  prò  causa  actionem,  vel  passionem,  aut  motum,  ut  in  5.  Metaph.  (tex.  20.) 
dicitur,  quarum  quaedam  causantur  ex  motu,  inquantum  aliquid  movetur 
acTu,  sicut  ipsa  relatio,  quae  est  moventis,  et  moti:  quaedam  autem,  inquan- 
tum habent  aptitudinem  ad  motum,  sicut  motivum,  et  mobile,  vel  dominus, 
et  servus;  quaedam  ameni  ex  hoc  quod  aliquid  prius  motum  est,  sicut  pater, 
et  fìlius;  non  enim  ex  hoc  quod  est  generari  tunc,  ad  invicem  dicuntur,  sed 
ex  hoc  quod  est  generatum  esse.  Aptitudo  autem  ad  motum,  et  ipsum  mo- 
veri  transit;  sed  motum  esse  perpetuum  est,  quia  quod  factum  est,  nunquam 
desinit  esse  factum:  et  ideo  paternitas,  et  filiatio  nunquam  destruuntur  per 
subtractionem  causae,  sed  per  solum  corruptionem  subjecti,  scilicet  alterius 
extremorum  :  et  similiter  dicendum  est  de  affinitate,  quae  causatur  ex  hoc 
quod  aliqui  conjuncti  sunt,  non  ex  hoc  quod  conjungantur;  unde  non  diri- 
mitur,  manentibus  illis  personis,  inter  quas  affinitas  est  contracta,  quamvis 
moriatur  persona,  ratione  cujus  contracta  fuit. 

Ad  primum  ergo  dicendum,  quod  conjunctio  matrimoni!  causat  affinita- 
tem, non  solum  secundum  hoc  quod  est  actu  conjungi,  sed  secundum  hoc 
quod  est  prius  conjunctum  esse. 

Ad  secundum  dicendum,  quod  consanguinitas  non  est  proxima  causa  af- 
finitatis, sed  conjunctio  ad  consanguineum,  non  solum  quae  est,  sed  quae  fuit; 
et  propter  hoc  ratio  non  sequitur. 

ARTICULUS  III.  222 

UTRUM    ILLICITUS    CONCUBITUS    AFFINITATEM   CAUSET. 

Ad  tertium  sic  proceditur.  Videtur,  quod  illicitus  concubitus  affinitatem 
non  causet,  quia  affinitas  est  quaedam  res  honesta:  sed  res  honestae  non 
causantur  ex  inhonestis;  ergo  ex  inhonesto  concubini  non  potest  affinitas 
causari. 

2.  Praeterea.  Ubi  est  consanguinitas,  non  potest  ibi  esse  affinitas,  quia 
«  affinitas  est  proximitas  personarum  ex  carnali  copula  proveniens,  omni  ca- 

rens  parentela  »  :  sed  aliquando  contingeret  ad  consanguineos,  et  ad  seipsum 
esse  affinitatem,  si  illicitus  concubitus  affinitatem  causaret,  sicut  quando  homo 
carnaliter  consanguineam  suam  incestuose  cognoscit  ;  ergo  affinitas  non  cau- 
satur  ex  illicito  concubitu. 

3.  Praeterea.  Illicitus  concubitus  est  secundum  naturam,  et  contra  na- 
turam:  sed  ex  illicito  concubitu  contra  naturam  non  causatur  affinitas,  ut 
Jura  determinant  (cap.  :  Extraordinaria,  35.  q.  3.)  ;  ergo  nec  ex  illicito  concubitu 
secundum  naturam  tantum. 

Sed  contra  est,  quod  adhaerens  meretrici  unum  corpus  efficitur,  ut  patet 
1.  Corinth.  6.  :  sed  ex  hac  causa  matrimonium  affinitatem  causabat;  ergo  pari 
ratione  illicitus  concubitus. 

Praeterea.  Carnalis  copula  est  causa  affinitatis,  ut  patet  per  defìnitionem 
affinitatis,  quae  est  talis  :  «  Affinitas  est  propinquitas  personarum  ex  carnali 
copula  proveniens,  omni  carens  parentela  »  :  sed  carnalis  copula  est  etiam 
in  illicito  concubitu;  ergo  illicitus  concubitus  affinitatem  causat. 

Respondeo  dicendum,  quod,  secundum  Philos.  in  8.  Ethic.  (cap.  12.  a 
med.),  conjunctio  viri,  et  uxoris  dicitur  naturalis  principaliter  propter  prolis 
productionem,  et  secundario  propter  operum  communicationem;  quorum  pri- 
mum  pertinet  ad  matrimonium  ratione  carnalis  copulae;  sed  secundum,  in- 
quantum est  quaedam  societas  ad  communem  vitam:  primum  autem  horum 
est  invenire  in  qualibet  carnali  copula,  ubi  est  commixtio  seminum,  quia 
ex  tali  copiala  potest  proles  produci,  quamvis  secunda  desit:  et  ideo  quia  ma- 
trimonium affinitatem  causabat,  secundum  quod  erat  quaedam  carnalis  com- 
mixtio, etiam  fornicarius  concubitus  affinitatem  causat,  inquantum  habet  ali- 
quid  de  carnali  conjunctione. 

Ad  primum  ergo  dicendum,  quod  in  fornicano  concubitu  est  aliquid  na- 
turale, quod  est  commune  fornicationi,  et  matrimonio  ;  et  ex  hac  parte  affini 
tatem  causat:  aliud  est  ibi  inordinatum,  per  quod  a  matrimonio  dividitur; 
et  ex  hac  parte  affinitas  non  causatur:  unde  affinitas  semper  honesta  remanet, 
quamvis  causa  aliquo  modo  sit  inhonesta. 

Ad  secundum  dicendum,  quod  non  est  inconveniens*  relationes  ex  oppo- 
sito  divisas  eidem  inesse  ratione  diversorum  ;  et  ideo  potest  inter  aliquas 
duas  personas  esse  affinitas,  et  consanguinitas,  non  solum  per  illicitum  con- 
cubitum,  sed  etiam  per  licitum  ;  sicut  cum  consanguineus  meus  ex  parte 
patris  duxit  in  uxorem  consanguineam  meam  ex  parte  matris:  unde  cum  di- 
citur in  definitione  affinitatis  inducta,  «  omni  carens  parentela  »,  intelligen- 
dum  est,  inquantum  hujusmodi:  nec  tamen  sequitur,  quod  aliquis  consan- 
guineam suam  cognoscens  sibi  ipsi  sit  affinis,  quia  affinitas,  sicut  et  consan- 
guinitas, diversitatem  requirit,  sicut  et  similitudo. 

Ad  tertium  dicendum,  quod  concubitus  contra  naturam  non  habet  com- 
mixtionem  seminum,  quae  possit  esse  causa  generationis  ;  et  ideo  ex  tali  con- 
cubitu non  causatur  affinitas. 

ARTICULUS  IV.  2.13 

UTRUM    EX    SPONSALIBUS   CAUSETUR  AFFINITAS. 

Ad  quartum  sic  proceditur.  Videtur,  quod  ex  sponsalibus  nulla  affinitas 
causari  possit,  quia  affinitas  est  perpetuum  vinculum  :  sed  sponsalia  quan- 
doque  separantur;  ergo  non  possunt  esse  causa  affinitatis. 

2.  Praeterea.  Si  aliquis  claustrum  pudoris  alicujus  mulieris  invasit,  et 
aperuit,  sed  non  pervenit  ad  operis  consummationem,  non  contrahitur  ex 
hoc  affinitas  ;  sed  talis  est  magis  propinquus  carnali  copulae,  quam  ille  qui 
sponsalia  contrahit;  ergo  ex  sponsalibus  affinitas  non  causatur. 

3.  Praeterea.  In  sponsalibus  non  fit  nisi  quaedam  sponsio  futurarum 
nuptiarum  :  sed  aliquando  fit  sponsio  futurarum  nuptiarum,  et  ex  hoc  non 
contrahitur  aliqua  affinitas,  sicut  si  fiat  ante  septennium  ;  vel  si  aliquis  ha- 
bens  perpetuum  impedimentum  tollens  potentiam  coeundi,  alicui  mulieri 
spondeat  futuras  nuptias  ;  autsi  talis  sponsio  fiat  inter  personas,  quibusnuptiae 
per  votum  reddantur  illicitae;  vel  alio  quocumque  modo:  ergo  sponsalia  non 
possunt  esse  causa  affinitatis. 

Sed  contra  est,  quod  Alexander  papa  (cap.  :  Ad  audkntiam,  de  Sponsalib. 
et  Matrim )  prohibuit  mulierem  quandam  cuidam  viro  matrimonio  conjungi, 
quia  fratri  suo  fuerat  desponsata;  quod  non  esset,  nisi  per  sponsalia  affinitas 
contraheretur;  ergo,  etc. 

Respondeo  dicendum,  quod  sicut  sponsalia  non  habent  perfectam  ratio- 
nem  maurimonii,  sed  sunt  quaedam  praeparatio  ad  matrimonium,  ita  ex  spon- 
salibus non  causatur  affinitas,  sicut  ex  matrimonio,  sed  aliquid  affinitati  si- 
mile, quod  dicitur  publicae  honestatis  justitia,  quae  impedit  matrimonium, 
sicut  et  affinitas,  et  consanguinitas,  et  secundum  eosdem  gradus,  et  definitur 
sic:  «  Publicae  honestatis  justitia  est  propinquitas  ex  sponsalibus  proveniens, 
robur  trahens  ex  Ecclesiae  institutione,  propter  ejus  honestatem  »  :  ex  quo 
patet  ratio  nominis,  et  causa,  quia  scilicet  talis  propinquitas  ab  Ecclesia  in- 
stituta  est  propter  honestatem. 

Ad  primum  ergo  dicendum,  quod  sponsalia  non  ratione  sui,  sed  ratione 
ejus  ad  quod  ordinantur,  causant  hoc  genus  affinitatis,  quod  dicitur  «  pu- 
blicae honestatis  justitia»:  et  ideo  sicut  matrimonium  est  perpetuum  vincu- 
lum,  ita  et  praedictus  affinitatis  modus. 

Ad  secundum  dicendum,  quod  vir,  et  mulier  efficiuntur  in  carnali  co- 
pula una  caro  per  commixtionem  se-minum;  unde  quantumcumque  aliquis 
claustrum  pudoris  invadat,  vel  frangat,  nisi  commixtio  seminum  sequatur, 
non  contrahitur  ex  hoc  affinitas.  Sed  matrimonium  affinitatem  causat,  non 
solum  ratione  carnalis  copulae,  sed  etiam  ratione  societatis  conjugalis,  se- 
cundum quam  etiam  matrimonium  naturale  est.  Unde  et  affinitas  contrahitur 
ex  ipso  contractu  matrimonii  per  verba  de  praesenti  ante  carnalem  copulam: 
et  similiter  ex  sponsalibus,  in  quibus  fit  quaedam  pactio  conjugalis  societatis, 
contrahitur  aliquid  affinitati  simile,  scilicet  publicae  honestatis  justitia. 

Ad  tertium  dicendum,  quod  omnia  impedimenta,  quae  faciunt  sponsalia 
non  esse  sponsalia,  non  permittunt  ex  pactione  nuptiarum  affinitatem  fieri  ; 
unde  sive  habens  defectum  aetatis,  sive  habens  votum  solemne  continentiae, 
aut  aliquod  hujusmodi  impedimentum,  sponsalia  de  facto  contrahat,  ex  hoc 
non  sequitur  aliqua  affinitas,  quia  sponsalia  nulla  sunt,  nec  aliquis  affinitatis 
modus.  Si  tamen  aliquis  minor,  frigidus,  vel  maleficiatus,  habens  impedi- 
mentum perpetuum,  ante  annos  pubertatis  post  septennium  contrahat  spon- 
sali cura  aliqua  adulta,  ex  tali  contractu  contrahitur  publicae  honestatis 
justitia,  quia  adhuc  non  erat  in  actu  impediendi,  cum  in  tali  aetate  puer 
frigidus,  et  non  frigidus,  quantum  ad  actum  illuni,  sit  aequaliter  impotens. 

ARTICULUS  V.  224 

UTRUM    AFFINITAS    SIT    CAUSA    AFFINITATIS. 

Ad  quintum  sic  proceditur.  Videtur,  quod  etiam  affinitas  sit  causa  affi- 
nìtatis,  quia  Julius  papa  dicit  (ut  bah.  cap.  ;  Et  hoc  quoque,  jj.  q.  3.)  :  «  Con- 
sanguineam  relictam  uxoris  suae  nullus  ducat  uxorem  »,  et  in  seq.  cap.  (sci- 
licet  cap.  :  Porro  duorum,  ibid.)  dicitur,  quod  «  duae  consobrinorum  uxores  uni 
viro  altera  post  alteram  nubere  prohibentur  »  :  sed  hoc  non  est  risi  ratione 
affinitatis,  quae  contrahitur  ex  conjunctione  ad  affinem;  ergo  affinitas  est 
causa  affinitatis. 

2.  Praeterea.  Carnaliscommixtio  conjungit,  sicut  et  carnalis  propagano, 
quia  aequaliter  computantur  gradus  affinitatis,  et  consanguinitatis  :  sed  con- 
sanguinitas  est  causa  affinitatis  ;  ergo  et  affinitas. 

3.  Praeterea.  Quaecumque  uni  et  eidem  sunt  eadem,  sibi  invicem  sunt 
eadem:  sed  uxorviri  alicujus  efficitur  ejusdem  attinentiae  cum  omnibus  con- 
sanguineis  viri  sui;  ergo  et  omnes  consanguinei  viri  sui  efficiuntur  unum 
cum  omnibus,  qui  attinent  mulieri  per  affinitatem;  et  sic  affinitas  est  causa 
affinitatis. 

4.  Praeterea.  Si  affinitas  ex  affinitate  causatur,  aliquis  qui  cognovisset 
duas  mulieres,  neutram  earum  posset  ducere  in  uxorem,  quia  secundum  hoc 
altera  efficeretur  alteri  affinis  :  sed  hoc  est  falsum  ;  ergo  affinitas  non  causat 
affinitatem. 

5.  Praeterea.  Si  affinitas  ex  affinitate  nasceretur,  aliquis  contrahens  cum 
uxore  defuncti  fìeret  affinis  omnibus  consanguineis  prioris  viri,  ad  quos  mu- 
lier  habet  affinitatem:  sed  hoc  non  potest  esse,  quia  maxime  fìeret  affinis 
viro  defuncto;  ergo  etc. 

6.  Praeterea.  Consanguinitas  est  fortius  vinculum;  quam  affinitas:  sed 
consanguinei  uxoris  non  efficiuntur  affines  consanguineis  viri;  ergo  multo 
minus  affines  uxoris  efficiuntur  eis  affines  :  et  sic  idem  quod  prius. 

Respondeo  dicendum,  quod  duphx  est  modus,  quo  aliquid  ex  alio  pro- 
cediti unus,  secundum  quem  aliquid  procedit  in  similitudinem  speciei,  sicut 
ex  homine  generatur  homo  :  alius,  secundum  quem  non  procedit  simile  in 
specie,  et  hic  processus  semper  est  in  inferiorem  speciem,  ut  patet  in  omnibus 
agentibus  aequivoce.  Primus  autem  modus  processionis  quotiescumque  ite- 
ratili-, semper  manet  eadem  species  ;  sicut  si  ex  homine  generatur  homo  per 
actum  generativae  virtutis,  et  ex  hoc  quoque  generabitur  homo,  et  sic  dein- 
ceps  :  secundus  autem  modus  sicut  in  primo  facit  aliam  speciem,  ita  quoties- 
cumque iteratur,  aliam  speciem  facit;  ut  ex  puncto  per  motum  procedit 
linea,  non  punctus,  quia  punctus  motus  facit  lineam,  et  ex  linea  linealiter 
mota  non  procedit  linea,  sed  superficies,  et  ex  superficie  corpus  ;  et  ulterius 
per  talem  modum  processus  aliquis  esse  non  potest.  Invenimus  autem  in 
processu  attinentiae  duos  modos,  quibus  vinculum  hujusmodi  causatur:  unus 
est  per  carnis  propagationem;  et  hic  semper  facit  eamdem  speciem  attinen- 
tiae: alius  per  matrimonialem  conjunctionem;  et  hic  facit  aliam  speciem  in 
principio;  sicut  patet,  quod  conjuncta  matrimonialiter  consanguineo  fit  non 
consanguinea,  sed  affinis:  unde  si  ille  modus  procedendi  iteratur,  non  erit 
affinitas,  sed  aliud  attinentiae  genus  ;  unde  persona,  quae  matrimonialiter  af- 
fini conjungitur,  non  est  affinis,  sed  est  aliud  genus  attinentiae,  quod  dicitur 

secundum  affinìtatis  genus;  et  rursus  si  affini  in  secundo  genere  aliquis  per 
matrimonium  conjungatur,  non  erit  affinis  in  secundo  genere,  sed  in  tertio; 
ut  versu  supra  posito  ostenditur  (art.  1.  huj.  q.).  Et  haec  duo  genera  olim 
erant  prohibita  propter  publicae  honestatis  justitiam,  magis  quam  propter 
affinitatem,  quia  deficiunt  a  vera  affinitate,  sicut  illa  attinentia,  quae  ex  spon- 
salibus  contrahitur:  sed  modo  illa  prohibitio  cessavit,  et  remanet  sub  prohi- 
bitione  solum  primum  genus  affinitatis,  in  quo  est  vera  affinitas. 

Ad  primum  ergo  dicendum,  quod  alicui  viro  consanguineus  uxoris  suae 
efficitur  affinis  in  primo  genere,  et  uxor  ejus  in  secundo;  unde  mortuo  viro, 
qui  erat  affinis,  non  poterit  eam  ducere  in  uxorem,  propter  secundum  affini- 
tatis genus  :  similiter  etiam  si  aliquis  viduam  in  uxorem  ducat,  consanguineus 
prioris  viri,  qui  est  affinis  uxori  in  primo  genere,  efficitur  affinis  secundo 
viro  in  secundo  genere  ;  et  uxor  illius  consanguinei,  quae  est  affinis  uxori 
viri  hujus  in  secundo  genere,  efficitur  affinis  viro  secundo  in  tertio  genere. 
Et  quia  tertium  genus  erat  prohibitum  propter  honestatem  quandam,  magis 
quam  propter  affinitatem,  ideo  canon  dicit  (cap.  :  Porro  duorum,  jj.  q.  3.): 
«  Duas  consobrinorum  uxores  uni  viro  alteram  post  alteram  nubere,  publicae 
honestatis  justitia  contradicit  »:  sed  talis  prohibitio  nunc  cessavit. 

Ad  secundum  dicenduna,  quod  quamvis  carnalis  conjunctio  conjungat, 
non  tamen  eodem  genere  conjunctionis. 

Ad  tertium  dicendum,  quod  uxor  viri  efficitur  ejusdem  attinentiae  cum 
consanguineis  viri  quantum  ad  gradum  eumdem,  sed  non  quantum  ad  idem 
attinentiae  genus.  Sed  quia  ex  rationibus,  quae  in  oppositum  inducuntur,  vi- 
detur  ostendi,  quod  nullum  vinculum  ex  affinitate  causetur,  ad  alias  rationes 
respondendum  est,  ne  antiqua  Ecclesiae  prohibitio  irrationabilis  videatur. 

Ad  quartum  dicendum,  quod  mulier  non  efficitur  affinis  in  primo  ge- 
nere viro,  cui  conjungitur  carnaliter,  ut  ex  praedictis  patet  (in  corp.  art.); 
unde  consequenter  alii  mulieri  a  viro  eodem  cognitae  non  efficitur  affinis  in 
secundo  genere  :  unde  nec  ducenti  in  uxorem  unam  earum  efficitur  affinis  alii 
[al.  alia]  in  tertio  genere  affinitatis;  et  ita  duas  mulieres  cognitas  ab  eodem 
viro  nec  antiqua  jura  eidem  successive  copulari  prohibebant. 

Ad  quintum  dicendum,  quod  sicut  vir  non  est  affinis  uxori  suae  in  primo 
genere,  ita  nec  efficitur  affinis  secundo  viro  ejusdem  uxoris  in  secundo  genere: 
et  sic  ratio  non  procedit. 

Ad  sextum  dicendum,  quod  mediante  una  persona  non  conjungitur  mihi 
alia,  nisi  ex  hoc  quod  ei  adjungitur:  unde  mediante  muliere,  quae  mihi  est 
affinis,  nulla  persona  fit  mihi  attinens,  nisi  quae  illi  mulieri  adjungitur;  quod 
non  potest  esse  nisi  per  carnis  propagationem  ex  ipsa,  vel  propter  conjun- 
ctionem  matrimonialem  ad  eam  :  et  utroque  modo  aliqua  attinentia,  mediante 
praedicta  muliere,  secundum  antiqua  jura  mihi  proveniebat,  quia  filius  ejus 
etiam  ex  alio  viro  efficitur  mihi  affinis  in  eodem  genere,  sed  in  alio  gradu, 
ut  ex  regula  prius  data  patet:  et  iterum  secundus  vir  ejus  efficitur  mihi  af- 
finis in  secundo  genere.  Sed  alii  consanguinei  illius  mulieris  non  adjunguntur 
ei;  sed  ipsa  vel  adjungitur  eis,  sicut  patri,  et  matri,  inquantum  procedit  ab 
eis;  vel  existentibus  ex  principio  eodem,  sicut  fratribus:  unde  frater  affinis 
mei,  vel  pater,  non  efficitur  mihi  affinis  in  aliquo  genere. 

ARTICULUS  VI.  225 

UTRUM    AFFINITAS    IMPEDIAT    MATRIMONIUM. 

Ad  sextum  sic  proceditur.  Videtur,  quod  affinitas  matrimonium  non  im- 
pediat:  nihil  enim  impedit  matrimonium,  nisi  quod  est  illi  contrarium:  sed 
affinitas  non  contrariatur  matrimonio,  cum  sit  effectus  ejus;  ergo  non  impedit 
matrimonium. 

2.  Praeterea.  Uxor  per  matrimonium  efficitur  res  quedam  viri:  sed  con- 
sanguinei viri  defuncti  succedunt  in  rebus  ejus  ;  ergo  possunt  succedere  in 
uxore,  ad  quam  tamen  manet  affinitas,  ut  ostensum  est  (art.  praec.)  ;  ergo 
affinitas  non  impedit  matrimonium. 

Sed  contra  est,  quod  dicitur  Levit  18.:  Turpitudinem  uxoris  patris  lui  non 
revelabis;  sed  illa  est  tantum  affinis;  ergo  affinitas  impedit  matrimonium. 

Respondeó  dicendum,  quod  affinitas  praecedens  matrimonium  impedit 
contrahendum,  et  dirimit  contractum,  eadem  ratione  qua  et  consanguinitas  : 
sicut  enim  inest  necessitas  quaedamcohabitandi  consanguineis  ad  invicem,  ita 
et  affinibus;  et  sicut  est  quoddam  amicitiae  vinculum  inter  consanguineos, 
ita  inter  affines  :  sed  si  affinitas  matrimonio  superveniat,  non  potest  ipsum 
dirimere,  ut  supra  dictum  est  (q.  50.  ad  y.). 

Ad  primum  ergo  dicendum,  quod  affinitas  non  contrariatur  matrimonio, 
ex  quo  causatur,  sed  contrariatur  matrimonio,  quod  cum  affine  contrahendum 
esset,  inquantum  impediret  multiplicationem  amicitiae,  et  concupiscentiae 
repressionem,  quae  per  matrimonium  quaeruntur. 

Ad  secundum  dicendum,  quod  res  possessae  a  viro  non  efficiuntur  aliquid 
unum  cum  ipso  viro,  sicut  uxor  efficitur  una  caro  cum  ipso  :  unde  sicut  con- 
sanguinitas impedit  matrimonium,  vel  conjunctionem  ad  virum  secundum 
carnem,  ita  et  ad  uxorem  viri. 

ARTICULUS  VII.  226 

UTRUM    AFFINITAS    HABEAT    PER    SE    GRADUS. 

Ad  septimum  sic  proceditur.  Videtur,  quod  affinitas  habeat  etiam  per 
seipsam  gradus:  cujuslibet  enim  propinquitatis  est  accipere  aliquos  per  se 
gradus:  sed  affinitas  propinquitas  quaedam  est;  ergo  habet  gradus  per  se  sine 
gradibus  consanguinitatis,  ex  quibus  causatur. 

2.  Praeterea.  In  litera  (4.  Disi.  41.)  dicitur,  quod  soboles  secundae  con- 
junctionis  non  potest  transire  ad  consortium  affinitatis  prioris  viri:  sed  hoc 
non  esset,  nisi  filius  affinis  etiam  esset  affinis  ;  ergo  affinitas  habet  per  se 
gradus,  sicut  consanguinitas. 

Sed  contra.  Affinitas  ex  consanguinitate  causatur;  ergo  et  omnes  gradus 
affinitatis  causantur  ex  gradibus  consanguinitatis:  et  sic  non  habet  per  se 
aliquos  gradus. 

Respondeo  dicendum,  quod  res  non  dividitur  divisione  per  se,  nisi  ra- 
tione iUius  quod  competit  sibi  secundum  genus  suum,  sicut  animai  per  ra- 
tionale,  et  irrationale,  non  autem  per  album,  et  nigrum.  Carnis  autem  propa- 
gano per  se  comparatur  ad  consanguinitatem,  quia  ex  ea  immediate  consan- 
guinitatis vinculum  contrahitur:  sed  ad  affinitatem  non  comparatur  nisi  me- 

diante  consanguinitate,  quae  est  causa  ejus:  unde  cum  gradus  attinentiae  per 
propagationem  carnis  distinguantur,  distinctio  graduum  per  se,  et  immediate 
competit  consanguinitati,  sed  affinitati  mediante  consanguinitate;  et  ideo  ad 
inveniendum  gradus  affinitatis  est  regula  generalis,  quod  quoto  gradu  con- 
sanguinitatis  attinet  mini  vir,  toto  gradu  affinitatis  attinet  mihi  uxor. 

Ad  primum  ergo  dicendum,  quod  gradus  in  propinquitate  attinentiae  non 
possunt  accipi,  nisi  secundum  ascensum,  et  discensum  propagationis,  ad  quam 
non  comparatur  affinitas  nisi  mediante  consanguinitate;  et  ideo  affinitas  non 
habet  gradus  per  se,  sed  sumptos  juxta  gradus  consanguinitatis. 

Ad  secundum  dicendum,  quod  filius  affinis  meae  ex  alio  matrimonio,  non 
per  se  loquendo,  sed  quasi  per  accidens,  dicebatur  antiquitus  affinis;  unde 
prohibebatur  a  matrimonio  magis  propter  publicae  honestatis  justitiam,  quam 
propter  affinitatem;  et  propter  hoc  etiam  ea  prohibitio  nunc  est  revocata. 


ARTICULUS  Vili.  227 

UTRUM    GRADUS    AFFINITATIS    EXTEXDANTUR 
SICUT  GRADUS  CONSANGUINITATIS. 

Ad  octavum  sic  proceditur.  Videtur,  quod  gradus  affinitatis  non  exten- 
dantur  sicut  gradus  consanguinitatis,  quia  vinculum  affinitatis  est  minus 
forte,  quam  consanguinitatis,  cum  affinitas  ex  consanguinitate  causetur  in 
dh'ersitate  speciei,  sicut  a  causa  aequivoca:  sed  quanto  fortius  est  vinculum, 
tanto  diutius  durat  ;  ergo  vinculum  affinitatis  non  durat  usque  ad  tot  gradus, 
ad  quot  durat  consanguinitas. 

2.  Praeterea.  Jus  humanum  debet  imitari  jus  divinum:  sed  secundum 
jus  divinum  aliqui  gradus  consanguinitatis  erant  prohibiti,  in  quibus  gradi- 
bus  affinitas  matrimonium  nom  impediebat;  sicut  patet  de  uxore  fratris,  quam 
aliquis  poterat  ducere  in  uxorem,  ipso  defuncto,  non  tamen  propriam  soro- 
rem  ;  ergo  et  nunc  non  debet  esse  prohibitio  aequalis  de  affinitate,  et  con- 
sanguinitate. 

Sed  gontra.  Ex  hoc  ipso  est  mihi  aliqua  affinis,  quod  meo  consanguineo 
est  conjuncta;  ergo  in  quocumque  gradu  sit  vir  mihi  consanguineus,  in  ilio 
gradu  est  ipsa  mihi  affinis  :  et  sic  gradus  affinitatis  computari  debent  in  eodem 
numero,  sicut  gradus  consanguinitatis. 

Respondeo  dicendum,  quod  ex  quo  gradus  affinitatis  sumuntur  juxta  gra- 
dus consanguinitatis,  oportet  quod  tot  sint  gradus  affinitatis,  quot  sunt  gra- 
dus consanguinitatis:  sed  tamen  quia  affinitas  est  minus  vinculum,  quam 
consanguinitas,  facilius  et  olim,  et  nunc  dispensano  fit  in  remotis  gradibus 
affinitatis,  quam  in  remotis  gradibus  consanguinitatis. 

Ad  primum  ergo  dicendum,  quod  illa  minoritas  vinculi  affinitatis  respectu 
consanguinitatis  facit  varietatem  in  genere  attinentiae,  non  in  gradibus;  et 
ideo  illa  ratio  non  est  ad  propositum. 

Ad  secundum  dicendum,  quod  frater  non  poterat  accipere  uxorem  fratris 
sui  defuncti,  nisi  in  casu,  scilicet  quando  moriebatur  sine  prole,  ut  suscitaret 
semen  fratri  suo  ;  quod  tunc  requirebatur,  quando  per  propagationem  carnis 
cultus  religionis  multiplicabatur,  quod  nunc  locum  non  habet:  et  sic  patet, 
quod  non  ducebat  eam  in  uxorem,  quasi  gerens  propriam  personam,  sed 
quasi  supplens  defectum  fratris  sui. 

ARTICULUS  IX.  228 

UTRUM    SEMPER    SIT    DIRIMENDUM    CONJUGIUM    CONTRACTUM 
INTER    AFFINES,    VEL    CONSANGUINEOS. 

(S.  Thom.  4.  Disi.  41.  art.  5.). 

Ad  xoxum  sic  proceditur.  Videtur,  quod  conjugium,  quod  inter  affines, 
vel  consanguineos  est  contractum,  non  semper  sit  per  divortium  dirimen- 
dum,  quia  quod  Deus  conjunxit,  homo  non  separet  (Matth.  19.):  cura  ergo  Deus 
facere  intelligatur,  quod  facit  Ecclesia,  quae  quandoque  tales  ignoranter 
conjungit,  videtur  quod  si  postmodum  in  notitiam  veniat,  non  sint  sepa- 
rando 

2.  Praeterea.  Favorabilius  est  vinculum  matrimonii,  quam  dominii:  sed 
homo  per  longi  temporis  praescriptionem  acquirit  dominium  in  re,  cujus  non 
erat  dominus;  ergo  per  diuturnitatem  temporis  matrimonium  ratificatur, 
etiamsi  prius  ratum  non  fuit. 

3.  Praeterea.  De  similibus  simile  est  judicium:  sed  si  matrimonium  esset 
dirimendum  propter  consanguinitatem,  tunc  in  casu  ilio  quando  duo  fratres 
habent  duas  sorores  in  uxores,  si  unus  separetur  propter  consanguinitatem, 
et  alius  pari  ratione  separari  deberet  ;  quod  non  videtur  :  ergo  matrimonium 
non  est  separandum  propter  affinitatem,  et  consanguinitatem. 

Sed  contra.  Consanguinitas,  et  affinitas  impediunt  contrahendum,  et 
dirimunt  contractum;  ergo  si  probatur  affinitas,  vel  consanguinitas,  separandi 
sunt,  etiamsi  de  facto  contraxerint. 

Respondeo  dicendum,  quod  cum  omnis  concubitus  praeter  licitum  matri- 
monium, sit  peccatum  mortale,  quod  Ecclesia  omnibus  modis  impedire  co- 
natur,  ad  ipsam  pertinet,  eos  inter  quos  non  potest  esse  verum  matrimonium, 
separare,  et  praecipue  consanguineos,  et  affines,  qui  sine  incestu  contrahere 
non  possunt  carnaliter. 

Ad  primum  ergo  dicendum,  quod  Ecclesia  quamvis  dono,  et  auctoritate 
divina  fulciatur,  tamen,  inquantum  est  hominum  congregatio,  aliquid  de  de- 
fectu  humano  in  actibus  ejus  provenit,  quod  non  estdivinum;  et  ideo  illa  con- 
junctio,  quae  fit  in  facie  Ecclesiae  impedimentum  ignorantis,  non  habet  inse 
parabilitatem  ex  auctoritate  divina,  sed  est  contra  auctoritatem  divinam  errore 
hominum  inducta  ;  qui  cum  sit  error  facti,  excusat  a  peccato,  quamdiu  manet  : 
et  propter  hoc,  quando  impedimentum  ad  notitiam  pervenit  Ecclesiae,  debet 
praedictam  conjunctionem  separare. 

Ad  secundum  dicendum,  quod  illa  quae  sine  peccato  esse  non  possunt, 
nulla  praescriptione  firmantur,  quia,  ut  Innoc.  III.  dicit  (in  Conc.  Later.  4. 
getter.  12.  can.  50.  ethab.  cap.:  Non  debet,  de  Consanguin.  et  Affin.),  «  diuturnitas 
temporis  non  minuit  peccatum,  sed  auget  »  :  nec  ad  hoc  facit  aliquid  favor 
matrimonii,  quod  inter  illegìtimas  personas  esse  non  poterat. 

Ad  tertium  dicendum,  quod  res  inter  alios  acta  alii  non  praejudicat  in 
foro  contentioso  :  unde  quamvis  unus  frater  repellatur  a  matrimonio  unius 
sororum  ex  causa  consanguinitatis,  non  propter  hoc  separat  Ecclesia  aliud 
matrimonium,  quod  non  accusatur  :  sed  in  foro  conscientiae  non  oportet,  quod 
semper  obligetur  ob  hoc  alius  frater  ad  dimittendum  uxorem  suam,  quia  fre- 
quenter  tales  accusationes  ex  malevolentia  procedimi,  et  per  falsos  testes  prò- 

oantur  :  unde  non  oportct,  quod  conscientiam  suam  ìnformet  ex  his,  quae 
circa  aliud  matrimonium  sunt  facta.  Sed  distinguendum  videtur  in  hoc,  quia 
aut  habet  certam  cognitionem  de  impedimento  matrimonii,  ani  opinionem, 
ani  neutrum  :  si  primo  modo,  nec  exigere,  nec  reddere  debitum  debet;  si  se- 
cando modo,  debet  reddere,  sed  non  exigere;  si  Urlìo,  potest  et  reddere,  et 
exigere. 

ARTICULUS   X.  229 

UTRUM    AD   SEPARATIONEM    MATRIMONII   CONTRACTI  INTER  AFFINES, 

ET    CONSANGUINEOS 

SIT    PROCEDENDUM   PER  VIAM  ACCUSATIONIS. 

Ad  decimum  sic  proceditur.  Videtur,  quod  ad  separationem  matrimonii, 
quod  est  inter  affines,  et  consanguineos  contractum,  non  sit  procedendum 
per  viam  accusationis,  quia  accusationem  praecedit  inscriptio,  qua  aliquis  se 
ad  talionem  obligat,  si  in  probatione  defecerit:  sed  haec  non  requiruntur, 
quando  de  matrimonii  separatione  agitur;  ergo  ibi  locum  non  habet  ac- 
cusalo. 

2.  Praeterea.  In  causa  matrimonii  audiuntur  solum  propinqui,  ut  in  litera 
dicitur  (4.  Dist.  41.):  sed  in  accusationibus  audiuntur  etiam  extranei;  ergo  in 
causa  separationis  matrimonii  non  agitur  per  viam  accusationis. 

3.  Praeterea.  Si  matrimonium  accusari  deberet,  tunc  praecipue  hoc  esset 
faciendum,  quando  minus  difficile  est  quod  separetur:  sed  hoc  est,  quando 
sunt  sponsalia  tantum  contracta;  non  autem  tunc  accusatur  matrimonium; 
ergo  nunquam  de  caetero  debet  fieri  accusatio. 

4.  Praeterea.  Ad  accusandum  non  praecluditur  via  alicui  per  hoc,  quod 
non  statim  accusat:  sed  hoc  fit  in  matrimonio,  quia  si  primo  tacuit,  quando 
matrimonium  contrahebatur,  non  potest  postea  matrimonium  accusare,  quasi 
suspectus;  ergo,  etc. 

Sed  contra.  Omne  illicitum  potest  accusari:  sed  matrimonium  affinium, 
et  consanguineorum  est  illicitum;  ergo  de  eo  potest  esse  accusatio. 

Respondeo  dicendum,  quod  accusatio  ad  hoc  est  instituta,  ne  aliquis  su- 
stineatur  quasi  innocens,  qui  culpam  habet;  sicut  autem  ex  ignorantia  facti 
contingit,  quod  aliquis  homo  reputatur  innocens,  qui  in  culpa  est,  ita  ex  igno- 
rantia alicujus  circumstantiae  contingit,  quod  aliquod  factum  reputatur  lici- 
tum,  quod  est  illicitum  :  et  ideo  sicut  homo  accusatur  quandoque,  ita  et  fa- 
ctum ipsum  accusari  potest:  et  sic  matrimonium  accusatur,  quando  propter 
ignorantiam  impedimenti  aestimatur  legitimum,  quod  est  illegitimum. 

Ad  primum  ergo  dicendum,  quod  obligatio  ad  poenam  talionis  habet  lo- 
cum, quando  accusatur  persona  de  crimine,  quia  tunc  agitur  ad  punitionem 
ejus:  sed  quando  accusatur  factum,  tunc  non  agitur  ad  poenam  facientis,  sed 
ad  impediendum  hoc,  quod  est  illicitum;  et  ideo  in  matrimonio  accusator 
non  se  obligat  ad  aliquam  poenam,  sed  talis  accusatio  potest  et  verbis,  et 
scripto  fieri,  ita  quod  exprimatur  et  persona  accusans,  et  matrimonium  quod 
accusatur,  et  impedimentum  propter  quod  accusatur. 

Ad  secundum  dicendum,  quod  extranei  non  possunt  scire  consanguini- 
tatem  nisi  per  consanguineos,  de  quibus  probabilius  est  quod  sciant:  unde 
quando  ipsi  tacent,  suspicio  habetur  contra  extraneum,  quod  ex  malevolenza 
procedat,  nisi  per  consanguineos  probare  voluerit:  unde  repellitur  ab  accu- 

satione,  quando  sunt  consanguinei,  qui  tacent,  et  per  quos  probare  non  po- 
test.  Sed  consanguinei,  quantumcumque  sint  propinqui,  non  repelluntur  ab 
accusatione,  quando  accusatur  matrimonium  propter  aliquod  impedimentum 
perpetuum,  quod  impedit  contrahendum,  et  dirimit  contractum  :  sed  quando 
accusatur  ex  hoc,  quod  dicitur  non  fuisse  contractum,  tunc  parentes  tanquam 
suspecti  sunt  repellendo  nisi  ex  parte  illius,  qui  est  inferior  dignitate,  et  di- 
vitiis,  de  quibus  probabiliter  aestimari  potest,  quod  libenter  vellent  quod  ma- 
trimonium staret. 

Ad  tertium  dicendum,  quod  si  matrimonium  nondum  sit  contractum, 
sed  sponsalia  tantum,  non  potest  accusari,  quia  non  accusatur,  quod  non 
est;  sed  potest  denuntiari  impedimentum,  ne  matrimonium  contrahatur. 

Ad  quartum  dicendum,  quod  ille  qui  tacuit  primo,  quandoque  auditur 
postea,  si  velit  matrimonium  accusare,  quandoque  repellitur:  quod  patet  ex 
Decretali  (cap  :  Cum  in  tua,  De.  bis,  qui  matrim.  accus.  possunt),  quae  sic  dicit: 
«  Si  post  contractum  matrimonium  aliquis  accusator  appareat,  cum  non  pro- 
diera in  publicum,  quando  banna  secundum  consuetudinem  in  ecclesiis  ede- 
bantur,  utrum  vox  suae  accusationis  debeat  admitti,  merito  quaeri  potest. 
Super  quo  sic  duximus  distinguendum,  quod  si  tempore  denuntiationis  prae- 
missae  is  qui  jam  conjunctos  impetit,  extra  dioecesim  existebat,  vel  alias  de- 
nuntiatio  non  potuit  ad  ejus  pervenire  notitiam,  ut  puta  si  nimiae  infìrmitatis 
fervore  laborabat,  seu  sanae  mentis  patiebatur  exilium,  vel  in  annis  erat  tam 
teneris  constitutus,  quod  ad  comprehensionem  talium  aetas  sufficere  non  va- 
lebat,  seu  alia  causa  legitima  fuerit  impeditus,  ejus  accusano  debet  audiri: 
alioquin  tanquam  suspectus  est  procul  dubio  repellendus,  nisi  proprio  firma- 
verit  juramento,  quod  post  didicerit  ea  quae  objecerit,  et  ad  hoc  ex  malitia 
non  procedat  ». 

ARTICULUS  XI.  230 

UTRUM    AD    SEPARATIONEM   MATRIMOXII  CONTRACTI 
INTER    AFFINES,    ET    CONSAXGUINEOS 
PROCEDI   DEBEAI   PER  TESTES. 

Ad  undecimum  sic  proceditur.  Videtur,  quod  in  tali  causa  non  sit  proce- 
dendum  per  testes,  sicut  in  aliis  causis  adducuntur  ad  testificandum,  quicum- 
que  sunt  omni  exceptione  majores  :  sed  hic  non  admittuntur  extranei,  quamvis 
sint  omni  exceptione  majores  ;  ergo,  etc. 

2.  Praeterea.  Testes  suspecti  de  privato  odio,  vel  amore  a  testimonio 
repelluntur:  sed  maxime  possunt  propinqui  esse  suspecti  de  amore  respectu 
unius  partis,  et  odio  ad  partem  alteram;  ergo  non  est  audiendum  eorum  te- 
stimonium. 

3.  Praeterea.  Matrimonium  est  favorabilius,quam  aliae  causae,  in  quibus 
de  rebus  pure  corporalibus  agitur:  sed  in  illis  non  potest  idem  esse  testis,  et 
accusator;  ergo  nec  in  matrimonio:  et  ita  videtur,  quod  non  convenienter  in 
causa  ista  per  testes  procedatur. 

Sed  contra.  Testes  inducuntur  in  causis,  ut  super'  his,  de  quibus  dubi- 
tatur,  fìat  judici  fìdes:  sed  ita  facienda  est  judici  fìdes  in  causa  ista,  sicut  in 
aliis  causis,  quia  non  debet  praecipitare  sententiam  de  eoquod  non  constat; 
ergo  procedendum  est  hic  ex  testibus,  sicut  in  aliis  causis. 


QUAESTIO    LV.    ARTICULUS    XI.  299 

Respondeo  dicendum,  quod  in  hac  causa  oportet  quod  per  testcs  veritas 
patefiat.  sicut  et  in  aliis  :  tamen,  ut  juristae  dicunt,  in  hac  causa  multa  spe- 
cialia  inveniuntur  ;  scilicet  quod  «idem  potest  esse  accusator,  et  testis»,  et 
quod  «  non  juratur  de  calumnia,  cum  sit  causa  quasi  spiritualis»;  et  quod  «  con- 
sanguinei admittuntur  ad  testifkandum  »  ;  et  quod  «  non  observatur  omnino 
ordo  judiciarius,  quia  denuntiatione  facta,  contumax  potest  excommunicari, 
lite  non  contestata;  et  valethic  testimonium  de  auditu;  et  post  publicationem 
testium  testes  possunt  induci  »  :  et  hoc  totum  est,  ut  peccatum  impediatur, 
quod  in  tali  conjunctione  esse  potest  (cap.:  Quoties  aliqui,èt  cap.:  Super  eo,  22. 
de  TesHb.  et  Attestationib.,  et  cap.:  Literas,  de  /urani,  calumn.). 

Et  per  hoc  patet  solutio  ad  objecta. 


QUAESTIO  LVI. 

DE  IMPEDIMENTO  COGNATIONIS  SPIRITUALIS, 
IN    QUINQUE    ARTICULOS    DIVISA. 

Deinde  considerandum  est  de  impedimento  cognationis  spiritualis. 

Circa  quod  quaeruntur  quinque. 

Primo.  Utrum  spiritualis  cognatio  matrimonium  impediat. 

Secundo.  Ex  qua  causa  contrahatur. 

Tertio.  Inter  quos. 

Quarto.  Utrum  transeat  a  viro  in  uxorem. 

Quinto.  Utrum  transeat  ad  filios  carnales  patris. 

ARTICULUS  I.  231 

UTRUM    SPIRITUALIS    COGNATIO    IMPEDIAT    MATRIMONIUM. 
(S.  Tbom.  4.  Disi.  42.  q.  1.  art.  1.  et  2.). 

Ad  primum  sic  proceditur.  Videtur,  quod  spiritualis  cognatio  matrimo- 
nium non  impediat:  nihil  enim  impedit  matrimonium.  nisi  quod  contrariatur 
alicui  bono  matrimonii:  sed  spiritualis  cognatio  non  contrariatur  alicui  bono 
matrimonii;  ergo  non  impedit  matrimonium. 

2.  Praeterea.  Impedimentum  perpetuum  matrimonii  non  potest  stare 
simul  cum  matrimonio  :  sed  cognatio  spiritualis  stat  simul  aliquando  cum 
matrimonio,  ut  in  litera  dicitur  (4.  Dist.  42.),  sicut  cum  aliquis  in  casu  neces- 
sitatis  filium  suum  baptizat;  quia  tunc  fit  uxori  suae  spirituali  cognatione 
conjunctus,  nec  tamen  matrimonium  separatur;  ergo  spiritualis  cognatio 
matrimonium  non  impedit. 

5.  Praeterea.  Spiritus  unio  non  transit  in  carnem:  sed  matrimonium  est 
carnalis  conjunctio;  ergo  cum  cognatio  spiritualis  sit  unio  spiritus.  non  potest 
transire  ad  matrimonium  impediendum. 

4.  Praeterea.  Contrariorum  non  sunt  iidem  effectus  :  sed  spiritualis  co 
gnatio  videtur  esse  contraria  disparitati  cultus,  cum  spiritualis  cognatio  sit 
propinquitas  proveniens  ex  datione  sacramenti,  vel  intentione  ad  idem  ;  dispa- 
ritas  autem  cultus  consistit  in  sacramenti  carentia,  ut  prius  dictum  est  (q.  50. 
art.  1.  et  4.  Dist.  39.  q.  1.  art.  1.);  cum  ergo  disparitas  cultus  matrimonium 
impediat,  videtur  quod  spiritualis  cognatio  non  habeat  hunc  effectum. 

Sed  contra.  Quanto  aliquod  vinculum  sanctius  est,  tanto  magis  est  cu- 
stodiendum:  sed  vinculum  spirituale  est  sanctius,  quam  corporale  ;  cum  ergo 
vinculum  propinquitatis  corporalis  matrimonium  impediat,  videtur  etiam  quod 
cognatio  spiritualis  idem  faciat-. 

Praeterea.  In  matrimonio  conjunctio  animarum  est  principalior,  quam 
conjunctio  corporum,  quia  praecedit  ipsam;  ergo  multo  fortius  spiritualis 
cognatio  matrimonium  impedire  potest,  quam  carnalis. 

Respondeo  dicendum,  quod  sicut  per  carnis  propagationem  homo  accipit 
esse  naturae,  ita  per  sacramenta  accipit  esse  spirituale  gratiae:  unde  sicut 
vinculum,  quod  ex  carnis  propagatione  contrahitur,  est  nomini  naturale,  in- 
quantum est  res  quaedam  naturae,  ita  vinculum,  quod  contrahitur  ex  sacra- 
mentorum  susceptione,  est  aliquo  modo  naturale  alicui,  inquantum  est  mem- 
brum  Ecclesiae;  et  ideo  sicut  carnalis  cognatio  impedit  matrimonium,  ita 
spiritualis  ex  Ecclesiae  statuto.  Tamen  distinguendum  est  de  spirituali  cogna- 
tione,  quia  aut  praecessit  matrimonium,  aut  sequitur:  si  praecessit,  impedit 
contrahendum,  et  dirimit  contractum:  si  sequitur,  tunc  non  dirimit  vinculum 
matrimonii:  sed  quantum  ad  actum  matrimonii  est  distinguendum,  quia  aut 
spiritualis  cognatio  inducitur  causa  necessitatis,  sicut  cum  pater  baptizat  filium 
in  articulo  mortis,  et  tunc  non  impedit  actum  matrimonii  ex  neutra  parte; 
aut  inducitur  extra  casum  necessitatis  ex  ignorantia,  et  tunc  si  ille,  ex  cujus 
actu  inducitur,  diligentiam  adhibuit,  est  eadem  ratio,  sicut  et  de  primo;  aut 
ex  industria  extra  casum  necessitatis,  et  tunc  ille,  ex  cujus  actu  inducitur, 
amittit  jus  petendi  debitum;  sed  tamen  debet  reddere,  si  petatur,  quia  ex 
culpa  ejus  non  debet  aliquod  incommodum  alius  reportare. 

Ad  primum  ergo  dicendum,  quod  quamvis  spiritualis  cognatio  non  im- 
pediat aliquod  de  principalibus  bonis  matrimonii,  tamen  impedit  aliquod  de 
secundariis  bonis,  quod  est  amicitiae  multiplicatio,  quia  spiritualis  cognatio 
est  sufficiens  ratio  amicitiae  per  se;  unde  oportet,  quod  ad  alios  per  matri- 
monium familiaritas,  et  amicitia  quaeratur. 

Ad  secundum  dicendum,  quod  matrimonium  est  vinculum  perpetuum,  et 
ideo  nullum  impedimentum  superveniens  potest  ipsum  dirimere:  et  sic  quan- 
doque  contingit,  quod  matrimonium,  et  matrimonii  impedimentum  stant 
simul:  non  autem  si  impedimentum  praecedit. 

Ad  tertium  dicendum,  quod  in  matrimonio  non  est  tantum  conjunctio 
corporalis,  sed  etiam  spiritualis:  et  ideo  propinquitas  spiritus  ei impedimentum 
praestat,  sine  hoc  quod  propinquitas  spiritualis  transire  debeat  in  carnalem. 

Ad  quartum  dicendum,  quod  non  est  inconveniens,  quod  duo  contraria 
ad  invicem  contrarientur  eidem;  sicut  magnum,  et  parvum  aequali:  et  sic 
disparitas  cultus,  et  spiritualis  cognatio  matrimonio  repugnant,  quia  in  uno 
est  major  distantia,  in  altero  major  propinquitas,  quam  matrimonium  requirat; 
et  ideo  ex  utraque  parte  matrimonium  impeditur. 

ARTICULUS  IL  232 

UTRUM    PER    SOLUM    BAPTISMUM    SPIRITUALE    PROPINQUITAS 
CONTRAHATUR. 

Ad  secundum  sic  proceditur.  Videtur,  quod  per  solum  baptismum  spi- 
ritualis  propinquitas  contrahatur:  sicut  enim  se  habet  corporalis  cognatio  ad 
corporalem  generationem,  ita  spiritualis  ad  spiritualem:  sed  solus  baptismus 
dicitur  spiritualis  generatio;  ergo  per  solum  baptismum  contrahitur  spiritualis 
cognatio,  sicut  et  per  solam  generationem  carnalem  carnalis  cognatio. 

2.  Praeterea.  Sicut  in  confirmatione  imprimitur  character,  ita  in  ordine  : 
sed  ex  susceptione  ordinis  non  sequitur  spiritualis  cognatio;  ergo  nec  ex  con- 
firmatione: et  sic  solum  ex  baptismo. 

3.  Praeterea.  Sacramenta  sunt  digniora  sacramentalibus:  sed  ex  quibus- 
dam  sacramentis  spiritualis  cognatio  non  sequitur,  sicut  patet  in  extrema 
unctione;  ergo  multo  minus  ex  catechismo,  ut  quidam  dicunt. 

4.  Praeterea.  Inter  sacramentalia  baptismi  multa  alia  praeter  catechi- 
smum  numerantur;  ergo  ex  catechismo  non  magis  contrahitur  spiritualis  co- 
gnatio, quam  ex  aliis. 

5.  Praeterea.  Oratio  non  est  minus  efficax  ad  promovendum  in  bonum, 
quam  instructio,  vel  catechizatio  :  sed  ex  oratione  non  contrahitur  spiritualis 
cognatio;  ergo  nec  ex  catechismo. 

6.  Praeterea.  Instructio,  quae  fit  baptizatis  per  praedicationem,  non 
minus  valet,  quam  illa  quae  fit  nondum  baptizatis:  sed  ex  praedicatione  non 
contrahitur  aliqua  cognatio  spiritualis;  ergo  nec  ex  catechismo. 

7.  Sed  contra.  i.  Cor.  4.:  In  Christo  Jesu  per  Evangelium  ego  vos  gemei: 
sed  spiritualis  generatio  causat  spiritualem  cognationem;  ergo  est  praedica- 
tione Evangelii,  et  instructione  fit  spiritualis  cognatio,  et  non  solum  ex  ba- 
ptismo. 

8.  Praeterea.  Sicut  per  baptismum  tollitur  peccatum  originale,  ita  per 
poenitentiam  tollitur  actuale;  ergo  sicut  baptismus  causat  spiritualem  cogna- 
tionem, ita  et  poenitentia. 

9.  Praeterea.  Pater  nomen  cognationis  est:  sed  per  poenitentiam,  et 
doctrinam,  et  curam  pastoralem,  et  multa  hujusmodi  aliquis  dicitur  alteri 
spiritualis  pater;  ergo  ex  multis  aliis,  praeter  baptismum,  et  confirmationem, 
spiritualis  cognatio  contrahitur. 

Respondeo  dicendum,  quod  circa  hoc  est  triplex  opinio  :  quidam  enim 
dicunt,  quod  spiritualis  regeneratio  sicut  per  septiformem  Spiritus  Sancti 
gratiam  datur,  ita  per  septem  efficitur,  incipiendo  a  primo  pabulo  salis  sa- 
crati usque  ad  confirmationem  per  episcopum  factam;  et  per  quodlibet  ho- 
rum  septem  spiritualis  cognatio  contrahitur:  sed  illud  non  videtur  rationabile,. 
quia  cognatio  carnalis  non  contrahitur  nisi  per  actum  generationis  completum  : 
unde  etiam  affinitas  non  contrahitur  nisi  facta  commixtione  seminum,  ex 
qua  potest  sequi  generatio  carnalis:  spiritualis  autem  generatio  non  perficitur 
nisi  per  aliquod  sacramentum  :  unde  non  videtur  conveniens,  quod  spiritualis 
cognatio  contrahatur  nisi  per  aliquod  sacramentum.  Et  ideo  olii  dicunt,  quod 
per  tria  tantum  sacramenta  spiritualis  cognatio  contrahatur,  scilicet  per 
catechismum,  baptismum,  et  confirmationem:  sed  isti  propriam  vocem  vi- 
dentur  ignorare,  quia  catechismus  non  est  sacramentum,  sed  sacramentale. 

Et  ideo  olii  dicunt,  quod  tantum  per  duo  sacramenta  contrahitur,  scilicet  per 
confirmationem,  et  baptismum;  ethaec  est  opinio  communior:  tamen  de  ca 
techismo  horum  quidam  dicunt,  quod  est  debile  impedimentum,  quia  impedit 
contrahendum,  sed  non  dirimit  contractum. 

Ad  primum  ergo  dicendum,  quod  triplex  est  carnalis  nativitas:  prima  in 
utero,  in  quo  adhuc  id  quod  natum  est,  est  adeo  debile,  quod  non  possit 
extra  exponi  sine  periculo;  et  huic  nativitati  assimilatur  regeneratio  per  ba- 
ptismum, in  quo  regeneratur  aliquis  quasi  adhuc  fovendus  intra  uterum  Ec- 
clesi&e  :  secunda  est  nativitas  ex  utero,  quando  jam  quod  natum  erat  in  utero, 
tantum  roboratum  est,  quod  potest  sine  periculo  exponi  exterioribus,  quae 
nata  sunt  corrumpere;  et  huic  assimilatur  confirmatio,  per  quam  homo  ro- 
boratus  exponitur  in  publicum  ad  confessionem  nominis  Christi:  et  ideo 
congrue  per  utrumque  istorum  sacramentorum  contrahitur  spiritualis  cognatio. 

Ad  secundum  dicendum,  quod  per  ordinis  sacramentum  non  fit  aliqua 
regeneratio,  sed  quaedam  promotio  potestatis  ;  et  propterea  mulier  non  suscipit 
ordinem,  et  sic  non  potest  ex  hoc  aliquod  impedimentum  praestari  matri- 
monio :  et  ideo  talis  cognatio  non  computatur. 

Ad  tertium  dicendum,  quod  in  catechismo  fit  quaedam  professio  futuri 
baptismi,  sicut  in  sponsalibus  quaedam  sponsio  futurarum  nuptiarum;  unde 
sicut  in  sponsalibus  contrahitur  quidam  modus  propinquatis,  ita  in  catechi- 
smo ad  minus  impediens  contrahendum,  ut  quidam  dicunt;  non  autem  in 
sacramentis  aliis. 

Ad  quartum  dicendum,  quod  talis  professio  fidei  non  fit  in  aliis  sacra- 
mentalibus  baptismi,  sicut  in  catechismo;  et  ideo  non  est  similis  ratio. 

Et  similiter  dicendum  ad  quintum  de  oratione,  et  ad  sextum  de  prae- 
dicatione. 

Ad  septimum  dicendum,  quod  Apostolus  eos  ad  fidem  instruxerat  per 
modum  catechismi,  et  sic  aliquo  modo  talis  instructio  habebat  ordinem  ad 
spiritualem  generationem. 

Ad  octavum  dicendum,  quod  per  sacramentum  poenitentiae  non  con- 
trahitur, proprie  loquendo,  spiritualis  cognatio  ;  unde  filius  sacerdotis  potest 
contrahere  cum  illa,  quam  sacerdos  in  confessione  audivit;  alias  filius  sacer- 
dotis non  inveniret  in  tota  parochia  mulierem,  cum  qua  contrahere  posset. 
Nec  obstat,  quod  per  poenitentiam  tollitur  peccatum  actuale  ;  quia  hoc  non 
est  per  modum  generationis,  sed  magis  per  modum  sanationis:  sed  tamen 
per  poenitentiam  contrahitur  quoddam  foedus  inter  mulierem  confitentem, 
et  sacerdotem,  spirituali  cognationi  simile,  ut  tantum  peccet  eam  carnaliter 
cognoscens,  ac  si  esset  sua  spiritualis  filia  ;  et  hoc  ideo,  quia  maxima  fami- 
liaritas  est  inter  sacerdotem,  et  confitentem:  et  ob  hoc  ista  prohibitio  est  in- 
ducta,  ut  tollatur  peccandi  occasio. 

Ad  nonum  dicendum,  quod  pater  spiritualis  dicitur  ad  similitudinem  pa- 
tris  carnalis:  pater  autem  carnalis,  ut  Philos.  dicit  in  9.  Ethic.  (cap.  11.  tire. 
priiic.  et  cap.  12.  tire,  med.),  a  tria  dat  filio,  esse,  nutrimentum,  et  instructio- 
nem  »  ;  et  ideo  spiritualis  pater  alicujus  dicitur  ratione  alicujus  horum  trium. 
Tamen  ex  hoc  quod  est  spiritualis  pater,  non  habet  spiritualem  cognationem, 
nisi  conveniat  cum  patre  quantum  ad  generationem,  per  quam  est  esse:  et 
sic  etiam  potest  solvi  octavum,  quod  praecessit. 

ARTICULUS  III.  233 

UTRUM     COGNATIO     SPIRITUALIS 

CONTRAHATUR    INTER  SUSCIPIENTEM    SACRAMENTUM  BAPTISMI, 

ET   LEVANTEM    DE   SACRO     FONTE. 

Ad  tertium  sic  proceditur.  Vidctur,  quod  cognatio  spiritualis  non  con- 
trahatur  inter  suscipientem  sacramentum  baptismi,  et  levantem  de  sacro 
fonte,  quia  in  generatione  carnali  contrahitur  propinquitas  solum  ex  parte 
ejus,  cujus  semine  generatur  proles,  non  autem  ex  parte  ejus,  qui  fìlium  na- 
tura suscipit;  ergo  nec  spiritualis  cognatio  contrahitur  inter  eum  qui  suscipit 
de  sacro  fonte,  et  eum  qui  suscipitur. 

2.  Praeterea.  Ille  qui  de  sacro  fonte  levat,  anadochus  a  Dionys.  (cap.  2. 
Eccles.  Hurarch.)  dicitur;  et  ad  ejus  officium  spectat  puerum  instruere:  sed 
instructio  non  est  sufficiens  causa  spiritualis  cognationis,  ut  dictum  est  (art. 
praec.)  ;  ergo  nulla  cognatio  contrahitur  inter  eum,  et  illum  qui  de  sacro 
fonte  levamr. 

3.  Praeterea.  Potest  contingere  quod  aliquis  levet  aliquem  de  sacro  fonte, 
antequam  ipse  sit  baptizatus:  sed  ex  hoc  non  contrahitur  aliqua  spiritualis 
cognatio,  quia  ille  qui  non  est  baptizatus,  non  est  capax  alicujus  spirituali- 
tatis;  ergo  aliquem  levare  de  sacro  fonte  non  sufficit  ad  spiritualem  cogna- 
tionem  contrahendam. 

Sed  contra  est  defìnitio  spiritualis  cognationis  supra  inducta  (art.  1. 
huj.  q.),  et  auctoritates,  quae  ponuntur  in  litera  (4.  Disi.  42.). 

Respondeo  dicendum,  quod  sicut  in  generatione  carnali  aliquis  nascitur 
ex  matre,  et  patre,  ita  in  generatione  spirituali  aliquis  renascitur  filius  Dei 
sicut  patris,  et  Ecclesiae  sicut  matris  :  sicut  autem  ille  qui  sacramentum  con- 
fert,  gerit  personam  Dei,  cujus  instrumentum,  et  minister  est,  ita  ille  qui 
baptizatum  suscipit  de  sacro  fonte,  aut  confirmandum  tenet,  gerit  personam 
Ecclesiae;  unde  ad  utrumque  spiritualis  cognatio  contrahitur. 

Ad  primum  ergo  dicendum,  quod  non  tantum  pater,  ex  cujus  semine  ge- 
neratur proles,  habet  cognationem  carnalem  ad  natum,  sed  etiam  mater, 
quae  materiam  subministrat,  et  in  cujus  utero  generatur:  et  ita  etiam  ana- 
dochus, qui  baptizandum  vice  totius  Ecclesiae  offert,  et  suscipit,  et  confir- 
mandum tenet,  spiritualem  cognationem  contrahit. 

Ad  secundum  dicendum,  quod  non  ratione  instructionis  debitae,  sed  ra- 
tione  generationis  spirituale,  ad  quam  cooperatur,  cognationem  spiritualem 
contrahit. 

Ad  tertium  dicendum,  quod  non  baptizatus  non  potest  aliquem  levare 
de  sacro  fonte,  eum  non  sit  membrum  Ecclesiae,  cujus  typum  gerit  in  ba- 
ptismo  suscipiens;  quamvis  possit  baptizare,  quia  est  creatura  Dei,  cujus  ty- 
pum gerit  baptizans:  nec  tamen  aliquam  cognationem  spiritualem  contrahere 
potest,  quia  ipse  est  expers  spiritualis  vitae,  in  quam  homo  primo  per  bapti- 
smum  nascitur. 

ARTICULUS  IV.  234 

UTRUM  COGNATIO   SPIRITUALE    TRANSEAT  A  VIRO   IN  UXOREM. 

Ad  quartum  sic  proceditur.  Videtur,  quod  cognatio  spiritualis  non  trans- 
eat  a  viro  in  uxorem,  quia  spiritualis  unio,  et  corporalis  sunt  disparatae,  et 
diversorum  generum;  ergo  mediante  carnali  conjunctione,  quae  inter  virum, 
et  uxorem  est,  non  transitur  ad  spiritualem  cognationem. 

2.  Praeterea.  Magis  conveniunt  in  spirituali  generatione,  quae  est  causa 
spiritualis  cognationis,  pater,  et  mater  spiritualis,  quam  vir,  qui  est  spiritualis 
pater,  et  uxor:  sed  pater,  et  mater  spiritualis  nullam  ex  hoc  spiritualem  co- 
gnationem contrahunt;  ergo  nec  uxor  contrahit  aliquam  spiritualem  cogna- 
tionem ex  hoc,  quod  vir  ejus  sit  pater  alicujus  spiritualis. 

3.  Praeterea.  Potest  contingere,  quod  vir  est  baptizatus,  et  uxor  non  est 
baptizata;  sicut  quando  est  ab  infidelitate  conversus  sine  alterius  conjugis 
conversione:  sed  spiritualis  cognatio  non  potest  pervenire  ad  non  baptizatum  ; 
ergo  non  transit  semper  a  viro  ad  uxorem. 

4.  Praeterea.  Vir,  et  uxor  possunt  aliquem  simul  de  sacro  fonte  levare  : 
si  ergo  spiritualis  cognatio  a  viro  transiret  in  uxorem,  sequeretur  quod 
uterque  conjugum  esset  bis  pater,  vel  mater  spiritualis  ejusdem;  quod  est  in- 
conveniens. 

Sed  coxtra.  Bona  spiritualia  magis  multiplicabilia  sunt,  quam  corpora- 
lia:  sed  consanguinitas  corporalis  viri  transit  ad  uxorem  per  afhnitatem;  ergo 
multo  magis  spiritualis  cognatio. 

Respondeo  dicendum,  quod  aliquis  potest  fieri  alicujus  compater  dupli- 
citer  :  uno  modo  per  actum  alterius,  qui  baptizat,  vel  in  ipso  baptismo  suscipit 
filium  ejus  ;  et  sic  cognatio  spiritualis  non  transit  a  viro  in  uxorem,  nisi  forte 
ille  sit  fìlius  uxoris,  quia  tunc  directe  uxor  contrahit  cognationem  spiritua- 
lem, sicut  et  vir:  alio  modo  per  actum  proprium,  sicut  cura  levat  filium  al- 
terius de  sacro  fonte;  et  sic  cognatio  spiritualis  transit  ad  uxorem,  quam  jam 
carnaliter  cognovit;  non  autem  si  nondum  sit  matrimonium  consummatum, 
quia  nondum  effecti  sunt  una  caro:  et  hoc  est  per  modum  cujusdam  afhni- 
tatis  :  unde  etiam  pari  ratione  videtur  transire  ad  mulierem,  quae  est  carna- 
liter cognita,  quamvis  non  sit  uxor  :  unde  versus  : 

Quae  mihi,  vel  cujus  natum  ima  fonte  levavit, 
Haec  mea  commater,  fieri  mea  non  valet  uxor  : 
Si  qua  meae  natum  t  non  ex  me,  fonte  levavit, 
Hanc  post  fata  meae  non  inde  vetabor  balere. 
Ad  primum  ergo  dicendum,  quod  ex  hoc  quod  sunt  diversorum  generum 
unio  corporalis,  et  spiritualis,  potest  concludi  quod  una  non  est  altera,  non 
autem  quod  una  non  possit  esse  causa  alterius  ;  quia  eorum  quae  sunt  in  diver- 
sis  generibus,  unum  quandoque  est  causa  alterius,  vel  per  se,  vel  per  accidens. 
Ad  secundum  dicendum,  quod  pater  spiritualis,  et  mater  spiritualis  ejusdem 
non  conjunguntur  in  generatione  spirituali  nisi  per  accidens,  quia  ad  hoc 
unus  per  se  sumceret:  unde   non    oportet,  quod  ex  hoc  aliqua  cognatio  spi- 
ritualis inter   eos  nascatur,  quin  possit  esse  inter  eos  matrimonium:  unde 
versus: 

Unus  semper  erit  compatì- um  spiritualis, 
Alter  carnalis  :  non  fallii  regula  talis. 

Sed  per  matrimonium  fit  et  vir,  et  uxor  una  caro,  per  se  loquendo:  et  ideo 
non  est  simile. 

Ad  tertium  dicendum,  quod  si  uxor  non  sit  baptizata,  non  perveniet  ad 
eam  spiritualis  cognatio,  propter  hoc  quod  non  est  capax,  non  ex  hoc  quod 
non  possit  per  matrimonium  traduci  spiritualis  cognatio  a  viro  in  uxorem. 

Ad  quartum  dicendum,  quod  ex  quo  ìnter  patrem  spiritualem,  etmatrem 
non  contrahitur  aliqua  cognatio  spiritualis,  nihil  prohibet,  quin  vir,  et  uxor 
simul  aliquem  de  sacro  fonte  levent;  nec  est  inconvenienj.,  quod  uxor  ex  di- 
versis  causis  efficiatur  bis  mater  spiritualis  ejusdem,  sicut  etiam  potest  esse, 
quod  sit  affinis,  et  consanguinea  ejusdem  per  carnalem  propinquitatem. 


ARTICULUS    V.  235 

UTRUM    COGNATIO    SPIRITUALIS    TRANSEAT    AD    FILIOS    CARNALES 
PATRIS    SPIRITUALIS. 

Ad  qtjintum  sic  proceditur.  Videtur,  quod  cognatio  spiritualis  non  trans- 
eat  ad  filios  carnales  patria  spiritualis,  quia  spirituali  cognationi  non  assi- 
gnantur  gradus:  essent  autem  gradus,  si  transiret  a  patre  in  filium,  quia 
persona  generata  mutat  gradum,  ut  supra  dictum  est  (q.  tf.  art.  $.)  ;  ergo 
non  transit  ad  filios  carnales  patris  spiritualis. 

2.  Praeterea.  Pater  eodem  gradu  attinet  filio,  et  frater  fratri  ;  si  ergo 
cognatio  spiritualis  transit  a  patre  in  filium,  eadem  ratione  transibit  a  fratre 
in  fratrem;  quod  falsum  est. 

Sed  contra  est,  quod  in  litera  probatur  per  auctoritatem  (4.  Dist.  42.). 

Respondeo  dicendum,  quod  filius  est  aliquid  patris,  et  non  e  converso, 
ut  dicitur  in  8.  Ethicorum  (cap.  12.  aprine.);  et  ideo  spiritualis  cognatio 
transit  a  patre  in  filium  carnalem,  et  non  e  converso:  et  sic  patet,  quod  tres 
sunt  cognationes  spirituales:  una,  quae  dicitur  spiritualis  paternitas,  quae 
est  inter  patrem  spiritualem,  et  filium  spiritualem  :  alia,  quae  dicitur  compa- 
ternitas,  quae  est  inter  patrem  spiritualem,  et  carnalem  ejusdem:  tertia  autem 
dicitur  spiritualis  fraternitas,  quae  est  inter  filium  spiritualem,  et  filios  car- 
nales ejusdem  patris  :  et  quaelibet  harum  impedit  matrimonium  contrahen- 
dum,  et  dirimit  contractum. 

Ad  primum  ergo  dicendum,  quod  persona  addita  per  carnis  propagatio- 
nem  facit  gradum  respectu  illius  personae,  quae  in  eodem  genere  attinet, 
non  autem  respectu  ejus,  quae  attinet  in  alio  genere;  sicut  filius  attinet  in 
eodem  gradu  uxori  patris,  in  quo  et  pater,  quamvis  alio  genere  attinentiae. 
Spiritualis  autem  cognatio  est  alterius  generis,  quam  carnalis;  et  ideo  non 
in  eodem  gradu  attinet  filius  spiritualis  filio  naturali  patris  sui  spiritualis,  in 
quo  attinet  ei  pater  ejus,  quo  mediante  cognatio  spiritualis  transit:  et  ita  non 
oportet,  quod  spiritualis  cognatio  habeat  gradum. 

Ad  secundum  dicendum,  quod  frater  non  est  aliquid  fratris,  sicut  filius 
est  aliquid  patris:  sed  uxor  est  aliquid  viri,  cum  quo  effecta  est  unum  corpus: 
et  ideo  a  fratre  in  fratrem  non  transit,  sive  sit  ante  genitus,  sive  post  frater- 
nitatem  spiritualem. 


S.   Thomae   Summa  TheoloHca.   Voi.   V. 

20 


306  QUAESTIO    LVII.    ARTICULUS   I, 


QUAESTIO  LVII. 

DE    COGNATIONE    LEGALI,    QUAE    EST    PER    ADOPTIONEM, 
IN    TRES  ARTICULOS  DIVISA. 

Deinde  considerandum  est  de  cognatione  legali,  quae  est  per  adoptionera. 

Circa  quod  quaeruniur  irla. 

Primo.  Quid  sit  adoptio. 

Secundo.  Utrum  ex  ea  aliquod  vinculum  contrahatur  matrimonium  im- 
pediens. 

Tertio.  Inter  quas  personas  contrahatur. 

ARTICULUS  I.  236 

UTRUM    ADOPTIO    CONVENIENTER    DEFINÌ ATUR. 

(S.  Thom.  4.  Dist.  42.  q.  2.  art.  t.  et  seq.). 

Ad  primum  sic  proceditur.  Videtur,  quod  inconvenienter  adoptio  defi- 
niatur:  «  Adoptio  est  extraneae  personae  in  filium,  vel  nepotem,  vel  dein- 
ceps  legitima  assumptio  »  :  fìlius  enim  debet  esse  subditus patri:  sed  aliquando 
ille  qui  adoptatur,  non  transit  in  potestatem  patris  adoptantis;  ergo  non  sem- 
per  per  adoptionem  aliquis  in  filium  assumitur. 

2.  Praeterea.  Parentcs  debent  filiis  thesauri^are,  2.  Cor.  12.:  sed  pater 
adoptans  non  oportet  quod  semper  adoptato  thesaurizet,  quia  quandoque 
adoptatus  non  succedit  in  bonis  adoptantis  ;  ergo  adoptio  non  est  assumptio 
alicujus  in  filium. 

3.  Praeterea.  Adoptio,  per  quam  aliquis  in  filium  assumitur,  assimilatur 
generation!  naturali,  per  quam  naturaliter  proceditur  filius;  ergo  cui  com- 
petit naturali  generano  filii,  competit  adoptio:  sed  hoc  est  falsum,  quia  ille 
qui  non  est  sui  juris,  et  qui  est  minor  vigiliti  quinque  annis,  et  mulier,  non 
possunt  adoptare,  qui  tamen  possunt  filium  naturaliter  generare;  ergo  adoptio 
non  dicitur  proprie  assumptio  alicujus  in  filium. 

4.  Praeterea.  Assumptio  extraneae  personae  in  filium  videtur  esse  ne- 
cessaria ad  supplendum  defectum  naturalium  filiorum  :  sed  ille  qui  non  potest 
generare,  ut  spado,  vel  frigidus,  maxime  patitur  defectum  in  filiis  naturalibus  ; 
ergo  ei  maxime  competit  assumere  aliquem  in  filium:  sed  non  competit  ei 
adoptare;  ergo  adoptio  non  est  assumptio  alicujus  in  filium. 

5.  Praeterea.  In  spirituali  cognatione  ubi  aliquis  in  filium  assumitur  sine 
carnis  propagatione,  potest  indifferenter  major  aetate  effici  pater  minoris,  et 
e  converso,  quia  juvenis  potest  senem  baptizare,  et  e  converso:  si  ergo  per 
adoptionem  aliquis  assumitur  in  filium  sine  carnis  propagatione,  similiter 
posset  indifferenter  senior  juniorem,  vel  junior  seniorem  adoptare;  quod  non 
est  veruni  :  et  sic  idem  quod  prius. 

6.  Praeterea.  Adoptatus  non  differt  secundum  aliquem  gradum  ab  ado- 

ptante;  ergo  quilibet  adoptatus  adoptatur  in  filium,  et  sic  inconvenienter  di- 
citur,  quod  adoptatur  in  nepotem. 

7.  Praeterea.  Adoptio  ex  dilectione  procedit;  unde  et  Deus  dicitur  nos 
per  charitatem  in  filios  adoptasse:  sed  charitas  major  habenda  est  ad  proxi- 
mos,  quam  ad  extraneos;  ergo  non  debet  esse  adoptio  extraneae  personae, 
sed  magis  personae  propinquae. 

Respondec, dicendum,  quod  ars  imitatur  naturam,  et  supplet  defectum 
naturae  in  illis,  in  quibus  natura  deficit;  unde  sicut  per  naturalem  gene- 
rationem  aliquis  filium  producit,  ita  per  jus  positivum,  quod  est  ars  boni,  et 
aequi,  potest  aliquis  alium  sibi  assumere  in  filium  ad  similitudinem  filii  na- 
turalis,  ad  supplendum  filiorum  deperd;corum  defectum;  propter  quod  prae- 
cipue  adoptio  est  introducta.  Et  quia  assumptio  importat  terminum  a  quo, 
propter  quod  assumens  non  est  assumptum,  oportet  quod  ille  qui  assumitur 
in  filium,  sit  persona  extranea.  Sicut  ergo  naturalis  generatio  habet  terminum 
ad  quem  (scilicet  formam,  quae  est  finis  generationis)  et  terminum  a  quo 
(scilicet  formam  contrariam)  ita  generatio  legalis  habet  terminum  ad  quem 
(scilicet  filium,  vel  nepotem),  et  terminum  a  quo  (scilicet  personam  extra- 
neam).  Et  sicpatet,  quod  praedicta  assignatio  comprehendit  genus  adoptionis, 
quia  dicitur  legitima  assumptio,  et  terminum  a  quo,  quia  dicitur  extraneae  per- 
sonae, et  terminum  ad  quem,  quia  dicitur  in  filium,  vel  nepotem. 

Ad  primum  ergo  dicendum,  quod  filiatio  adoptionis  est  quaedam  imi- 
tatio  filiationis  naturalis  ;  et  ideo  duplex  est  adoptionis  species  :  una,  quae  per- 
fecte  naturalem  iìliationem  imitatur,  et  haec  vocatur  arrogatio,  per  quam 
traducitur  adoptatus  in  potestatem  adoptantis,  et  sic  adoptatus  succedit  patri 
adoptanti  ex  intestato  ;  nec  potest  eum  pater  sine  culpa  privare  quarta  parte 
haereditatis:  sic  autem  adoptari  non  potest,  nisi  ille  qui  est  sui  juris,  qui  sci- 
licet non  habet  patrem,  aut  si  habet,  est  emancipatus;  et  haec  adoptio  non 
fit  nisi  auctoritate  principis  :  alia  adoptio  est,  quae  imitatur  naturalem  filia- 
tionem  imperfecte,  quae  vocatur  simplex  adoptio,  per  quam  adoptatus  non 
transìt  in  potestatem  adoptantis;  unde  magis  est  dispositio  quaedam  ad  per- 
fectam  adoptionem,  quam  adoptio  perfecta  :  et  secundum  hanc  potest  adoptari 
etiam  ille  qui  non  est  sui  juris,  et  sine  auctoritate  principis,  ex  auctoritate 
magistratus;  et  sic  adoptatus  non  succedit  in  bonis  adoptantis,  nec  tenetur 
ei  adoptans  aliquid  de  bonis  suis  in  testamento  dimittere,  nisi  velit. 

Et  per  hoc  patet  solutio  ad  secundum. 

Ad  tertium  dicendum,  quod  generatio  naturalis  ordinatur  ad  speciem 
consequendam;  et  ideo  omnibus  competit  posse  naturaliter  generare  in  quibus 
natura  speciei  non  est  impedita:  sed  adoptio  ordinatur  ad  haereditatis  suc- 
cessionem;  et  ideo  illis  solis  competit,  qui  habent  potestatem  disponendi  de 
haereditate  sua:  unde  ille  qui  non  est  sui  juris,  vel  est  minor  viginti  quinque 
annis,  aut  mulier,  non  potest  adoptare  aliquem,  nisi  ex  speciali  concessione 
principis. 

Ad  quartum  dicendum,  quod  per  eum  qui  habet  impedimentum  perpe- 
tuum  ad  generandum,  non  potest  haereditas  transire  in  posterum  ;  unde  ex 
hoc  ipso  jam  debetur  illis,  qui  succedere  ei  debent  jure  propinquitatis;  et  ideo 
ei  non  competit  adoptare,  sicut  nec  naturaliter  generare.  Et  praeterea  major 
est  dolor-  de  filiis  amissis,  quam  de  illis  qui  nunquam  sunt  habiti;  et  ideo  ha- 
bentes  impedimentum  generationis  non  indigent  solatio  contra  carentiam 
filiorum,  sicut  illi  qui  habuerunt,  et  amiserunt,  vel  etiam  qui  habere  potue- 
runt,  sed  aliquo  impedimento  accidentali  carent. 

Ad  Q.UINTUM  dicendum,  quod  spiritualis  cognatio  contrahitur  per  sacra- 
mentum,  quo  fìdeles  renascuntur  in  Christo,  in  quo  non  differì  masculus,  et 
foemina,  servus,  et  liber,  juvenis,  et  senex  (Gal.  3.  et  Coloss.  3.);  et  ideo  indiffc- 
renter  quilibet  potest  effici  pater  spiritualis  alterius  :  sed  adoptio  fit  ad  hae- 
reditatis  successionem,  et  quandam  subjectionem  adoptati  in  adoptantem; 
non  autem  est  conveniens,  quod  antiquior  juveniin  cura  rei  familiaris  subdatur; 
et  ideo  junior  non  potest  adoptare  seniorem:  sed  oportet.secundum  legcs, 
quod  adoptatus  sit  in  tantum  adoptante  junior,  quod  possit  ejus  esse  fìlius 
naturalis. 

Ad  sextum  dicendum,  quod  sicut  contingit  amitti  filios,  ita  et  nepotes, 
et  deinceps;  et  ideo  cum  adoptio  sit  inducta  in  solatium  fìliorum  amissorum, 
sicut  aliquis  per  adoptionem  potest  subrogari  in  locum  filli,  ita  in  locum  ne- 
potis,  et  deinceps. 

Ad  septimum  dicendum,  quod  propinquus  jure  propinquitatis  debet  suc- 
cedere; et  ideo  non  competit  ei,  quod  per  adoptionem  ad  successionem  de- 
ducami: et  si  aliquis  propinquus,  cui  non  competat  successio  haereditatis, 
adoptetur,  non  adoptatur,  inquantum  est  propinquus,  sed  inquantum  est  extra- 
neus  a  jure  successionis  in  bonis  adoptantis. 


ARTICULUS  IL  237 

UTRUM   EX   ADOPTIOXE    COXTRAHATUR    ALIQUOD    VINCULUM 
IMPEDIEXS   MATRIMOXILM. 

Ad  secundum  sic  proceditur.  Videtur,  quod  ex  adoptione  non  contraha- 
tur  aliquod  vinculum  impediens  matrimonium,  quia  cura  spiritualis  est  di- 
gnior,  quam  cura  corporalis:  sed  ex  hoc  quod  aliquis  curae  alicujus  subjici- 
tur  spiritualiter,  non  contrahitur  aliquod  propinquitatis  vinculum  ;  alias  omnes 
qui  habitant  in  parochia,  essent  propinqui  sacerdotis,  et  cum  filio  ejus  non 
possent  contrahere;  ergo  nec  adoptio,  quae  trahit  adoptatum  in  curam  ado- 
ptantis, hoc  facere  potest. 

2.  Praeterea.  Ex  hoc  quod  aliquis  alicui  sit  benefìcus,  non  contrahitur 
aliquod  propinquitatis  vinculum:  sed  nihil  aliud  est  adoptio,  quam  collatio 
cujusdam  beneficii;  ergo  ex  adoptione  non  fit  aliquod  propinquitatis  vin- 
culum. 

3.  Praeterea.  Pater  naturalis  principaliter  filio  providetin  tribus,  ut  Phi- 
losophus  dicit  (llb.  8.  Ethic.  cap.  n.  cir.  princ.  et  cap.  12.  cir.  med.),  quia  sci- 
licet  ab  ipso  habet  esse,  nutrimentum,  et  disciplinam  ;  haereditatis  autem 
successio  est  posterius  ad  ista:  sed  per  hoc  quod  aliquis  alicui  providet  in 
nutrimento,  et  disciplina,  non  contrahitur  aliquod  propinquitatis  vinculum  ; 
alias  nutrientes,  et  paedagogi,  et  magistri  essent  propinqui,  quod  falsum  est  ; 
ergo  nec  per  adoptionem,  per  quam  aliquis  succedit  in  haereditate  alterius, 
contrahitur  aliqua  propinquitas. 

4.  Praeterea.  Sacramenta  Ecclesiae  non  subduntur  humanis  legibus:  sed 
matrimonium  est  sacramentum  Ecclesiae;  cum  ergo  adoptio  sit  inducta  per 
legem  humanam,  videtur  quod  non  possit  impedire  matrimonium  aliquod 
vinculum  ex  adoptione  contractum. 

Sed  contra.  Cognatio  matrimonium  impedit  :  sed  ex  adoptione  quaedam 
cognatio  causatur,  scilicet  legalis,  ut  patet  per  ejus  dennitionem:  est  enim 

«  legalis  cognatio  quaedam  proximitas  proveniens  ex  adoptione»;  ergo  ex 
adoptione  causatur  vinculum,  per  quod  matrimonium  impeditur. 

Praeterea.  Hoc  idem  habetur  ex  auctoritatibus  in  litera  positis  (4.  Dist.  42.). 

Respondeo  dicendum,  quod  lex  divina  illas  praecipue  personas  a  matri- 
monio excludit,  quas  necesse  erat  cohabitare;  ne,  ut  Rabbi  Moyses  dicit 
(lib.  3.  Dux  errant.,  cap.  50.  a  mòd.),  si  ad  eas  liceret  uti  carnali  copula,  facilis 
pateret  concupiscentiae  locus,  ad  quam  reprimendam  matrimonium  est  or- 
dinatum:  et  quia  fìlius  adoptatus  conversatur  in  domo  patris  adoptantis,  sicut 
fìlius  naturalis,  ideo  legibus  humanis  prohibitum  est  inter  tales  matrimonium 
contraili;  et  talis  prohibitio  est  per  Ecclesiam  approbata:  et  inde  est,  quod 
legalis  cognatio  matrimonium  impediat. 

Et  per  hoc  patet  solutio  ad  prima  tria,  quia  per  omnia  illa  non  indu- 
citur  talis  cohabitatio,  quae  possit  fomentum  concupiscentiae  praestare:  et 
ideo  ex  eis  non  causatur  propinquitas,  quae  matrimonium  impediat. 

Ad  quartum  dicendum,  quod  prohibitio  legis  humanae  non  sufficeret  ad 
impedimentum  matrimonii,  nisi  interveniret  Ecclesiae  auctoritas,  quae  idem 
etiam  interdicit. 

ARTICULUS  III.  238 

UTRUM     COGNATIO     LEGALIS 

CONTRAHATUR    SOLUM    INTER    ADOPTANTEM    PATREM, 

ET  FILIUM  ADOPTATUM. 

Ad  tertium  sic  proceditur.  Videtur,  quod  talis  cognatio  non  contrahatur 
nisi  inter  patrem  adoptantem,  et  filium  adoptatum  :  maxime  enim  videtur, 
quod  deberet  contrahi  inter  patrem  adoptantem,  et  matrem  naturalem  ado- 
ptati,  sicut  accidit  in  cognatione  spirituali:  sed  inter  tales  nulla  est  cognatio 
legalis;  ergo  nec  inter  alias  aliquas  personas  praeter  adoptantem,  et  ado- 
ptatum. 

2.  Praeterea.  Cognatio  impediens  matrimonium  est  perpetuum  impedi- 
mentum: sed  inter  filium  adoptatum,  et  filiam  naturalem  adoptantis  non  est 
perpetuum  impedimentum,  quia  soluta  adoptione  per  mortem  adoptantis,  vel 
emancipationem  adoptati,  potest  contrahere  cum  ea  ;  ergo  cum  ea  non  habuit 
aliquam  propinquitatem,  quae  matrimonium  impediret. 

3.  Praeterea.  Cognatio  spiritualis  in  nullam  personam  transit,  quae  non 
possit  ad  aliquod  sacramentum  tenere,  vel  suscipere  ;  unde  in  non  baptizatum 
non  transit:  sed  mulier  non  potest  adoptare,  ut  ex  dictis  patet  (art.  i.huj.q. 
ad  3.)  ;  ergo  cognatio  legalis  non  transit  a  viro  in  uxorem. 

4.  Praeterea.  Cognatio  spiritualis  est  fortior?  quam  legalis:  sed  spiritualis 
non  transit  in  nepotem;  ergo  nec  legalis. 

Sed  contra.  Plus  concordat  cognatio  legalis  cum  conjunctione  carnis, 
vel  propagatone,  quam  spiritualis  :  sed  spiritualis  cognatio  transit  in  alteram 
personam  ;  ergo  et  legalis. 

Praeterea.  Ad  hoc  sunt  auctoritates,  quae  in  litera  ponuntur  (4.  Dist.  42.). 

Respondeo  dicendum,  quod  triphx  est  legalis  cognatio  :  prima  quasi  de- 
scendentium,  quae  contrahitur  inter  patrem  adoptantem,  et  filium  adoptatum, 
et  filium  filii  adoptivi,  et  nepotem,  et  sic  deinceps  :  secunda,  quae  est  inter 
filium  adoptivurn,  et  filium  naturalem  :  Urtici  per  modum  cujusdam  affinitatis, 
quae  est  inter  patrem  adoptantem,  et  uxorem  filii  adoptivi,  vel  e  contrario 

inter  filium  adoptatum,  et  uxorem  patris  adoptantis:  prima  ergo  cognatio,  et 
Urlio,  perpetuo  matrimonium  impediunt;  secunda  autem  non,  nisi  quamdiu 
raanet  in  potestate  patris  adoptantis;  unde,  mortuo  patre,  vel  filio  emanci- 
pato, potest  contraili  inter  eos  matrimonium. 

Ad  primum  ergo  dicendum,  quod  per  generationem  spiritualem  non  trahi- 
tnr  filius  extra  potestatem  patris,  sicut  flit  per  adoptionem  ;  et  sic  filius  spi- 
ritualis  remanet  filius  utriusque  simul,  non  autem  filius  adoptivus  ;  et  ideo 
non  contrahitur  aliqua  propinquitas  inter  patrem  adoptantem,  et  matrem,  vel 
patrem  naturalem,  sicut  erat  in  cognatione  spirituali. 

Ad  secundum  dicendum,  quod  cognatio  legalis  impedit  matrimonium 
propter  cohabitat5onem;  et  ideo  quando  solvitur  necessitas  cohabitationis,  non 
est  inconveniens,  si  praedictum  vinculum  non  maneat;  sicut  quando  fuerit 
extra  potestatem  ejusdem  patris:  sed  pater  adoptans,  et  uxor  ejus  semper 
quandam  auctoritatem  retinent  super  filium  adoptatum,  et  uxorem  ejus  ;  et 
propter  hoc  manet  vinculum  inter  eos. 

Ad  tertium  dicendum,  quod  etiam  mulier  ex  concessione  principis  adoptare 
potest;  unde  etiam  in  ipsam  transit  cognatio  legalis:  et  praeterea  non  est 
causa,  quare  cognatio  spiritualis  non  transit  in  non  baptizatum,  quia  non 
potest  tenere  alium  ad  sacramentum,  sed  quia  non  est  alicujus  spiritualitatis 
capax. 

Ad  quartum  dicendum,  quod  per  cognationem  spiritualem  filius  non  po- 
nitur  in  potestate,  et  cura  patris  spiritualis,  sicut  in  copranone  legali:  oportet 
enim  quod  quidquid  est  in  potestate  filii,  transeat  in  pote;tatem  adoptantis 
patris;  unde  adoptato  patre,  adoptantur  filii,  et  nepotes,  qui  sunt  in  po- 
testate adoptati. 


QUAESTIO  LVIII. 


DE  IMPEDIMENTO  FRIGIDITATIS,  MALEFICIT, 

FURIAE,  VEL  AMENTI AE,   INCESTUS,  ET  DEFECTUS  AETATIS, 

IN  QUINQUE  ARTICULOS  DIVISA. 

Deinde  considerandum  est  de  quinque  impedimentis  matrimonii,  scilicet 
de  impedimento  frigiditatis,  maleficii,  furiae,  vel  amentiae,  incestus,  et  defectus 
aetatis. 

Et  circa  hoc  quaeruntur  quinque. 

Primo.  Utrum  frigiditas  matrimonium  impediat. 
Secundo.  Utrum  maleficium. 
Tertio.  Utrum  furia,  vel  amentia. 
Quarto.  Utrum  incestus. 
Quinto.  Utrum  defectus  aetatis. 

ARTICULUS  I.  259 

UTRUM    FRIGIDITAS    MATRIMONIUM    IMPEDIAT. 
(S.  JIjoìu.  4.  Disi.  34.  q.  tinic.  art.  2.  et  seq.). 

Ad  primum  sic  procedimi-.  Videtur,  quod  frigiditas  matrimonium  con- 
trahendum  non  impediat:  copula  enim  carnalis  non  est  de  essentia  matri- 
monii,  quia  perfectiora  sunt  matrimonia  hominum  pari  voto  continentium: 
sed  frigiditas  nihil  tollit  de  matrimonio,  nisi  carnalem  copulam  ;  ergo  non 
est  impedimentum  dirimens  matrimonium  contractum. 

2.  Praeterea.  Sicut  nimia  frigiditas  impedit  carnalem  copulam,  ita  nimia 
caliditas,  quae  hominem  exsiccat  :  sed  caliditas  non  ponitur  matrimonii  impe- 
dimentum; ergo  nec  frigiditas  debet  poni. 

3.  Praeterea.  Omnessenes  sunt  frigidi:  sed  senes  possunt  matrimonium 
contrahere;  ergo,  etc.   v 

4.  Praeterea.  Si  scit  mulier  virum  esse  frigidum,  quando  cum  eo  con- 
trahit,  verum  est  matrimonium;  ergo  frigiditas,  quantum  est  de  se,  non  im- 
pedit matrimonium. 

5.  Praeterea.  Contingit  in  aliquo  esse  caliditatem  sufficienter  moventem 
ad  carnalem  copulam  cum  aliqua  corrupta,  non  autem  cum  aliqua  virgine, 
quia  cito  calidum  evaporat  ratione  suae  debilitatis,  ut  ad  corrumpendum  vir 
ginem  non  sufficiat;  et  similiter  est  in  aliquo  sufficiens  caliditas  movens  ad 
pulchram,  quae  magis  concupiscentiam  inflammat,  quae  non  sufficienter  ad 
tuipem  movet:  ergo  videtur,  quod  frigiditas  etsi  impediat  respectu  unius,  non 
tamen  impediat  simpliciter. 

6.  Praeterea.  Mulier  est  universaliter  frigidior  viro:  sed  mulieres  non 
impediuntur  a  matrimonio  ;  ergo  nec  frigidi  viri. 

Sed  contra  est,  quod  dicitur  extra,  De  frigidis,  et  maleficiatis  (cap.:  Quod 
sedem):  «  Sicut  puer,  qui  non  potest  reddere  debitum,  non  est  aptus  conjug;o, 
sic  et  qui  impotentes  sunt,  minime  apti  ad  contrahenda  matrimonia  repu- 
tantur  »:  tales  autem  sunt  frigidi;  ergo,  etc. 

Praeterea.  Nullus  potest  se  obligare  ad  impossibile:  sed  in  matrimonio 
homo  se  obligat  ad  carnalem  copulam,  quia  ad  hoc  dat  alteri  sui  corporis 
potestatem;  ergo  frigidus,  qui  non  potest  carnaliter  copulari,  non  potest  ma- 
trimonium contrahere. 

Respondeo  dicendum,  quod  in  matrimonio  est  contractus  quidam,  quo 
unus  alteri  obligatur  ad  debitum  carnale  solvendum  ;  unde  sicut  in  aliis  con- 
tractibus  non  est  conveniens  obligatio,  si  aliquis  se  obliget  ad  hoc,  quod  non 
potest  dare,  vel  facere,  ita  non  est  conveniens  matrimonii  contractus,  si  fiat 
ab  aliquo,  qui  debitum  carnale  solvere  non  possit:  et  hoc  impedimentum  vo- 
catur  «  impotentia  coeundi  »  nomine  generali,  quae  quidem  potest  esse  vel 
ex  causa  intrinseca,  et  naturali,  vel  ex  causa  extrinseca,  et  accidentali,  sicut 
per  maleficium,  de  qua  post  dicetur  (art.  seq.).  Si  autem  sit  ex  causa  natu- 
rali, hoc  potest  esse  dupliciter,  quia  vel  est  temporalis,  cui  potest  subveniri 
remedio  medicinae,  vel  processu  aetatis,  et  tunc  non  solvit  matrimonium  ; 
vel  est  perpetua,  et  tunc  solvit  matrimonium;  ita  quod  ille,  ex  parte  cujus 
allegatur  impedimentum,  perpetuo  maneat  absque  spe  conjugii,  alius  nubat, 
cui  vult,  in  Domino  (1.  Cor.  j.).  Ad  hoc  autem  cognoscendum,  utrum  sit  im- 
pedimentum perpetuum,  vel  non  perpetuum,  Ecclesia  tempus  determinatimi 

adhibuit,  in  quo  huius  rei  potest  esse  experimentum,  scilicet  triennium;  quod 
sì  post  triennium,  in  quo  fideliter  ex  utraque  parte  dederunt  operam  copulae 
carnali  implendae,  inveniatur  matrimonium  non  esse  consummatum,  judicio 
Ecclesiae  dissolvitur.  Et  tamen  in  hoc  quandoque  Ecclesia  errat,  quia  per 
triennium  quandoque  non  sufficienter  experiri  potest  perpetuitas  impotentiae  : 
unde  Ecclesia  si  se  deceptam  inveniat,  per  hoc  quod  ille,  in  quo  erat  impe- 
dimentum,  invenitur  carnalem  copulam  cum  alia,  vel  cum  eadem  perfecisse, 
reintegrat  matrimonium  praecedens,  et  dirimit  secundum,  quamvis  de  ejus 
licentia  sit  factum. 

Ad  primum  ergo  dicendum,  quod  quamvis  actus  carnalis  copulae  non  sit 
de  essentia  matrimonii,  tamen  potentia  ad  actum  est  de  ejus  essentia,  quia 
per  matrimonium  datur  utrique  conjugum  potestas  in  corpus  alterius  respectu 
carnalis  copulae. 

Ad  secundum  dicendum,  quod  caliditas  superflua  vix  potest  esse  impedi- 
mentum  perpetuura:  si  tamen  inveniretur,  quod  per  triennium  impediret  car- 
nalem copulam,  judicaretur  perpetuum.  Tamen  quia  frigiditas  magis,  et  fre- 
quentius  impedit  (tollit  enim  non  solum  commixtionem  seminum,  sed  etiam 
vigorem  membrorum,  quo  fìt  conjunctio  corporum),  ideo  frigiditas  magis  hic 
ponitur  impedirne  i:um,  quam  caliditas,  cum  omnis  defectus  naturalis  ad  frì- 
giditatem  reducatar. 

Ad  tertium  d;cendum,  quod  senes  quamvis  quandoque  non  habeant  ca- 
liditatem  sufficien-om  ad  generandum,  tamen  habent  caliditatem  sufEcientem 
ad  carnalem  copu  am;  et  ideo  conceditur  eis  matrimonium,  secundum  quod 
est  in  remedium,  quamvis  non  competat  eis,  secundum  quod  est  in  ofncium 
naturae. 

Ad  quartum  dicendum,  quod  in  quolibet  contractu  hoc  universaliter  te- 
netur,  quod  ille  qui  est  impotens  ad  solvendum  aliquid,  non  reputatur  ido- 
neus  ad  contractum  illum,  quo  se  obligat  ad  ejus  solutionem:  est  autem  im- 
potens duplicità  :  uno  modo,  quia  non  potest  solvere  de  jure;  et  sic  talis 
impotentia  omnibus  modis  facit  contractum  esse  nullum,  sive  sciat  ille,  cum 
quo  facit  talem  contractum,  hanc  impotentiam,  sive  non:  alio  modo,  quia  non 
sit  solvendo  de  facto;  et  tunc  si  scit  ille,  cum  quo  contrahit,  hanc  impoten- 
tiam, et  nihilominus  contrahit,  ostenditur  quod  alium  finem  ex  contractu 
quaerit,  et  ideo  contractus  stat;  si  autem  nescit,  tunc  contractus  nullus  est: 
et  ideo  frigiditas,  quae  causat  talem  impotentiam,  ut  homo  non  possit  de 
facto  solvere  debitum,  sicut  et  conditio  servitutis,  per  quam  non  potest  homo 
de  facto  libere  reddere,  impediunt  matrimonium,  quando  alter  conjugum 
ignorat  hoc,  quod  alius  non  potest  reddere  debitum.  Impedimentum  autem, 
per  quod  quis  non  potest  de  jure  reddere  debitum,  ut  consanguinitas,  annul- 
lat  contractum  matrimonium,  sive  sciat  alter  conjugum,  sive  non:  et  propter 
hoc  Magister  ponit  (4.  Dist.  34 .),  quod  haec  duo,  frigiditas,  et  servitus,  faciunt 
personas  non  omnino  illegitimas. 

Ad  quintum  dicendum,  quod  non  potest  esse  perpetuum  impedimentum 
naturale  viro  respectu  unius  personae,  et  non  respectu  alterius:  sed  si  non 
possit  implere  carnalem  actum  cum  virgine,  et  tamen  possit  cum  corrupta, 
tunc  medicinaliter  aliquo  instrumento  possunt  claustra  pudoris  frangi,  et  ei 
conjungi;  nec  esset  hoc  contra  naturam,  quia  non  fieret  ad  delectationem, 
sed  ad  medicamentum.  Abominatio  autem  mulieris  non  est  causa  naturalis, 
sed  causa  accidentalis  extrinseca;  et  ideo  de  ea  est  judicium  idem,  quod  de 
maleficio,  de  quo  post  dicetur  (art.  seq.). 

Ad  sextum  dicendum,  quod  mas  est  agens  in  generatone,  sed  foemina 
est  patiens,  et  ideo  major  caliditas  requiritur  in  mare,  quam  in  foemina,  ad 
opus  generationis  ;  unde  frigiditas,  quae  facit  virum  impotentem,  non  faceret 
mulierem  impotentem.  Sed  in  muliere  potest  esse  impedimentum  naturale 
ex  alia  causa,  scilicet  arctatione,  et  tunc  idem  est  judicium  de  arctatione 
mulieris,  et  de  frigiditate  viri. 

ARTICULUS  IL  240 

UTRUM    MALEFICIUM    POSSIT    IMPEDIRE    MATRIMONIUM. 

Ad  secundum  sic  proceditur.  Videtur,  quod  malefìcium  non  possit  matri- 
monium  impedire  :  hujusmodi  enim  maleficia  fiunt  operatione  daemonum  : 
sed  daemones  non  habent  potestatem  ad  impediendum  matrimonii  actum, 
magis  quam  corporales  alios  actus,  quos  impedire  non  possunt;  quia  sic  totum 
mundum  perimerent,  si  comestionem,  et  gressum,  et  alia  hujusmodi  impe- 
dirent;  ergo  per  maleficia  non  potest  impediri  matrimonium. 

2.  Praeterea.  Opus  Dei  est  fortius,  quam  opus  diaboli  :  sed  malefìcium 
est  opus  diaboli;  ergo  non  potest  impedire  matrimonium,  quod  est  opus  Dei. 

3.  Praeterea,  Nullum  impedimentum  dirimit  contractum  matrimonium, 
nisi  sit  perpetuum  .  sed  malefìcium  non  potest  esse  impedimentum  perpetuum, 
quia  cum  diaboli^  non  habeat  potestatem  nisi  super  peccatores,  expulso  pec- 
cato, tolletur  maiefìcium,  vel  etiam  per  aliud  malefìcium,  vel  per  exorcismos 
Ecclesiae,  qui  sunt  ordinati  ad  reprimendam  vim  daemonum;  ergo  malefìcium 
non  potest  impedire  matrimonium. 

4.  Praeterea.  Carnalis  copula  non  potest  impediri,  nisi  impediatur  po- 
tentia  generando  quae  est  principium  ejus:  sed  unius  viri  generativa  potentia 
se  habet  ad  omnes  mulieres  aequaliter;  ergo  malefìcium  non  potest  esse  im- 
pedimentum re^pectu  unius  mulieris,  nisi  sit  respectu  omnium. 

Sed  contra  est,  quod  dicitur  in  Decr.  fa.  q.  i.  cap.  4.)  :  «  Si  per  sor- 
tiarias,  vel  maleficias  »,  et  infra:  «  Si  sanari  non  potuerint,  separari  valebunt  ». 

Praeterea.  Potestas  daemonum  est  major,  quam  potestas  hominis,  Job  41.: 
Non  est  potestas  super  terram,  etc.  :  sed  opere  humano  potest  aliquis  fieri  im- 
potens  ad  carnalem  copulam  per  aliquam  potestatem,  vel  castraturam,  et 
ex  hoc  matrimonium  impeditur;  ergo  multo  fortius  virtute  daemonis  hoc  rieri 
potest. 

Respondeo  dicendum,  quod  quidam  dixerunt,  quod  malefìcium  nihil  aliud 
erat  in  mundo,  nisi  in  aestimatione  hominum,  qui  effectus  naturales,  quo- 
rum causae  sunt  occultae,  malefìciis  imputabant:  sed  hoc  est  contra  auctori- 
tatem  sanctorum,  qui  dicunt  quod  daemones  habent  potestatem  supra  corpora, 
et  supra  imaginatiònem  hominum,  quando  a  Deo  permittuntur  :  unde  per 
eos  malefìci  aliqua  signa  facere  possunt.  Procedit  autem  haec  opinio  ex  ra- 
dice infìdelitatis,  sive  incredulitatis,  quia  non  credunt  esse  daemones,  nisi  in 
aestimatione  vulgi  tantum,  ut  terrores,  quos  sibi  facit  homo  ex  sua  aestima- 
tione, imputet  daemoni,  et  quia  etiam  ex  imaginatione  vehementi  aliquae 
figurae  apparent  in  sensu  tales,  quaies  homo  cogitat,  et  tunc  creduntur  dae- 
mones vkieri  :  sed  haec  vera  fìdes  repudiat,  per  quam  angelos  de  coelo  ce- 
cidisse,  et  daemones  esse  credimus,  et  ex  subtilitate  suae  naturae  multa  posse, 
quae  nos  non  possumus;  et  illi  qui  eos  ad  faciendum  talia  inducunt,  malefìci 
voc^antur.  Et  ideo  alti  dixerunt,  quod  per  maleficia  praestari   potest  impedi- 

mentum  carnali  copulae;sed  nullum  tale  est  perpetuum;  unde  non  dirimit 
matrimonium  contractum,  et  dicunt  jura  esse  revocata,  quae  hoc  dicebant  : 
sed  hoc  est  contra  experimentum,  et  contra  nova  jura,  quae  cum  antiquis 
concordant.  Et  ideo  distinguendum  est,  quia  impotentia  coeundi  ex  maleficio 
aut  est  perpetua,  et  tunc  matrimonium  dirimit;  aut  non  est  perpetua,  et  tunc 
non  dirimit:  et  ad  hoc  experiendum  eodem  modo  Ecclesia  tempus  triennii 
praefixit,  sicut  et  de  frigiditate  dictum  est  (art.  praec.  in  corp.  et  ad  2.).  Tamen 
haec  differentia  est  inter  maleficium,  et  frigiditatem,  quia  qui  propter  frigi- 
ditatem  est  impotens,  ita  est  impotens  ad  unam,  sicut  ad  aliam;  et  ideo 
quando  matrimonium  dirimitur,  non  datur  licentia  ei,  ut  conjungatur  alteri: 
sed  ex  maleficio  homo  potest  esse  impotens  ad  unam,  et  non  ad  aliam;  et 
ideo  quando  judicio  Ecclesiae  matrimonium  dirimitur,  utrique  datur  licentia, 
ut  alteram  copulam  quaerat. 

Ad  primum  ergo  dicendum,  quod  quia  corruptio  peccati  prima,  per  quam 
homo  factus  est  servus  diaboli,  in  nos  per  actum  generativae  potentiae  per- 
venit,  ideo  maleficii  potestas  permittitur  diabolo  a  Deo  in  hoc  actu  magis 
quam  in  aliis;  sicut  in  serpentibus  magis  ostenditur  virtus  malefkiorum, 
quam  in  aliis  animalibus,  ut  dicitur  in  Genesi  (cap.  3.) ,  quia  per  serpentem 
diabolus  mulierem  tentavit. 

Ad  secundum  dicendum,  quod  opus  Dei  potest  opere  diaboli  impediri 
divina  permissione,  non  quod  diabolus  sit  Deo  fortior,  ut  per  violentiam  opera 
ejus  destruat. 

Ad  tertium  dicendum,  quod  maleficium  quoddam  est  ita  perpetuum, 
quod  non  potest  habere  remedium  humanum,  quamvis  Deus  posset  reme- 
dium  praestare,  daemonem  cogendo,  vel  etiam  daemon  desistendo  ;  non  enini 
semper  oportet,  ut  id  quod  per  maleficium  factum  est,  possit  per  maleficium 
nliud  destrui,  ut  ipsi  malefici  confitentur:  et  etiamsi  posset  per  maleficium 
remedium  adhiberi,  nihilominus  perpetuum  reputaretur,  quia  nullo  modo 
debet  aliquis  daemonis  auxilium  per  maleficium  invocare.  Similiter  non  opor- 
tet, quod  si  per  peceatum  aliquod  diabolo  data  est  potestas  in  aliquem,  ces- 
sante peccato,  cesset  potestas,  quia  poena  interdum  remanet,  culpa  trans- 
eunte. Similiter  etiam  exorcismi  Ecclesiae  non  valent  ad  reprimendum 
daemones  semper  quantum  ad  omnes  molestias  corporales,  judicio  divino 
hoc  exigente  :  semper  tamen  valent  contra  illas  infestationes  daemonum, 
contra  quas  principaliter  instituti  sunt. 

Ad  quartum  dicendum,  quod  maleficium  quandoque  potest  praestare  ad 
omnes  impedimentum,  quandoque  ad  unam  tantum;  quia  diabolus  voluntaria 
causa  est,  non  ex  necessitate  naturae  agens.  Et  praeterea  impedimentum  ma- 
leficii potest  esse  ex  impressione  daemonis  in  imaginatione  hominis,  ex  qua 
tollitur  viro  concupiscentia  movens  ar*  talem  mulierem,  et  non  ad  aliam. 


ARTICUL  JS  III.  241 

UTRUM    FURIA    IMPEDIAT    MATRIMONIUM. 

Ad  tertium  sic  proceditur.  Videtur,  quod  furia  non  impediat  matrimo- 
nium: matrimonium  enim  spirituale,  quod  in  baptismo  contrahitur,  dignius 
est,  quam  carnale  :  sed  furiosi  possunt  baptizari  ;  ergo  et  matrimonium  con- 
trahere. 

2.  Praeterea.  Frigiditas  impedit  matrimonium,  inquantum  impedit  car- 
nalem  copulam,  quae  non  impeditur  per  furiam;  ergo  nec  matrimonium. 

3.  Praeterea.  Matrimonium  non  dirimitur,  nisi  per  aliquod  impedimen- 
tum  perpetuum:  sed  de  furia  non  potest  sciri,  utrum  sit  impedimentum  per- 
petuum;  ergo  non  dirimit  matrimonium. 

4.  Praeterea.  In  versibus  supradictis  (q.  $0.)  sufficienter  continentur  im- 
pcdimenta  impedientia  matrimonium  :  sed  ibi  non  fit  mentio  de  furia, 
ergo,  etc. 

Sed  contra  Plus  tollit  usum  rationis  furia,  quam  error:  sed  error  im- 
pedit matrimonium;  ergo  et  furia. 

Praeterea.  Furiosi  non  sunt  idonei  ad  aliquem  contractum  faciendum: 
sed  matrimonium  est  contractus  quidam;  ergo,  etc. 

Respondeo  dicendum,  quod  furia  aut  praecedit  matrimonium,  aut  se- 
quitur:  si  sequitur,  nullo  modo  dirimit  ipsum  ;  si  autem  praecedit,  tunc  aut 
furiosus  habet  lucida  intervalla,  aut  non:  si  habet,  tunc  quamvis  dum  est  in 
ilio  intervallo,  non  sit  tutum  quod  matrimonium  contrahat,  quia  nesciret 
prolem  educare,  tamen  si  contrahit,  est  matrimonium:  si  autem  non  habet, 
vel  si  quando  non  habet,  contrahit,  tunc  quia  non  potest  esse  consensus,  ubi 
deest  rationis  usus,  non  erit  verum  matrimonium. 

Ad  primum  ergo  dicendum,  quod  ucus  rationis  non  exigitur  ad  bapti- 
smum  [al.  ad  baptismum  furiosi],  quasi  causa  ipsius,  sicut  exigitur  ad  matrimo- 
nium; et  ideo  non  est  similis  rado:  tamen  de  baptismo  furiosorum  dictum 
est  supra  (4.  Dist.  4.  q.  3.  art.  1.  q.  5.  et  part.  5.  q.  68.  art.  12.). 

Ad  secundum  dicendum,  quod  furia  impedit  matrimonium  ratione  suae 
causae,  quae  est  consensus,  quamvis  non  ratione  actus,  ut  frigiditas:  sed 
tamen  Magister  (4.  Dist.  34.)  de  ea  determinat  simul  cum  frigiditate,  quia 
utrumque  est  quidam  naturae  defectus. 

Ad  tertium  dicendum,  quod  momentaneum  impedimentum,  quod  cau- 
sam  matrimonii,  scilicet  consensum,  impedit,  matrimonium  totaliter  tollit: 
sed  impedimentum,  quod  impedit  actum,  oportet  esse  perpetuum,  ad  hoc 
quod  matrimonium  tollat. 

Ad  o_uartum  dicendum,  quod  hoc  impedimentum  reducitur  ad  errorem, 
quia  utrobique  est  defectus  consensus  ex  parte  rationis. 

.     ARTICULUS  IV.  242 

UTRUM  INCESTUS,  QUO   COGNOSCIT   QUIS    SOROREM  UXORIS    SUAE, 
MATRIMONIUM   DIRIMAT. 

Ad  ojjartÙm  sic  proceditur.  Videtur,  quod  incestus,  quo  quis  cognoscit 
sororem  uxoris  suae,  matrimonium  non  dirimat,  quia  mulier  non  debet  pu- 
niri  prò  peccato  viri:  sed  puniretur,  si  matrimonium  solveretur;  ergo,  etc. 

2.  Praeterea.  Plus  peccat,  qui  propriam  consanguineam  cognoscit,  quam 
qui  cognoscit  consanguineam  uxoris  :  sed  primum  peccatum  non  impedit  ma- 
trimonium; ergo  nec  secundum. 

3.  Praeterea.  Si  in  poenam  peccati  hoc  infligitur,  videtur,  etiamsi  mortua 
uxore  cum  alia  contrahat  incestuosus,  quod  separari  debeant;  quod  non  est 
verum. 

4.  Praeterea.  Hoc  etiam  impedimentum  non  connumeratur  inter  alia 
supra  enumerata  (q.  $0.);  ergo  non  dirimit  contractum  matrimonium. 

Sed  contra  est,  quia  per  hoc  quod  cognoscit  sororem  uxoris,  contrahitur 
affinitas  ad  uxorem  :  sed  affinitas  dirimit  matrimonium  contractum  ;  ergo  ut 
incestus  praedictus. 

Praeterea.  «  In  quo  quis  peccat,  in  hoc  punitur  »  :  sed  talis  peccat  contra 
matrimonium;  ergo  debet  puniri  per  hoc  quod  matrimonio  privetur. 

Respondeo  dicendum,  quod  si  aliquis  cognoscit  sororem,  aut  aliam  con- 
sanguineam  uxoris  suae  ante  matrimonium  contractum,  etiam  post  spon- 
salia,  debet  matrimonium  separari  ratione  affinitatis  contractae:  si  autem  post 
matrimonium  contractum,  et  consummatum,  non  debet  totaliter  matrimo- 
nium separari;  sed  vir  amittit  jus  petendi  debitum,  nec  potest  sine  peccato 
petere  :  sed  tamen  debet  reddere  petenti,  quia  uxor  non  debet  puniri  de  pec- 
cato viri:  sed  post  mortem  uxoris  debet  omnino  manere  absque  spe  conjugii, 
nisi  cum  eo  dispensetur  propter  fragilitatem  suam,  cum  timetur  de  illicito 
coitu.  Si  tamen  praeter  dispensationem  contrahat,  peccat,  contra  statutum 
Ecclesiae  faciens:  non  tamen  propter  hoc  matrimonium  est  separandum. 

Et  per  hoc  patet  solutio  ad  objecta,  quia  incestus  ponitur  matrimonii 
impedimentum,  non  tam  ratione  culpae,  quam  ratione  affinitatis,  quam 
causat:  et  ideo  etiam  non  connumeratur  aliis  impedimentis,  sed  in  impe- 
dimento affinitatis  includitur. 


ARTICULUS  V.  243 

UTRUM    DEFECTUS    AETATIS    IMPEDIAT    MATRIMONIUM. 

(S.  Thom.  4.  Dist.  36.  q.  unic.  art  5.). 

Ad  ojjintum  sic  proceditur.  Videtur,  quod  defectus  aetatis  non  impediat 
matrimonium:  secundum  enim  leges,  pueri  accipiunt  tutorem  usque  ad  vige- 
simum  quintum  annum;  ergo  videtur,  quod  usque  ad  tempus  illud  non  sit 
confortata  ratio  ad  consensum;  et  ita  videtur,  quod  illud  debeat  esse  tempus 
statutum  ad  matrimonia  ineunda:  sed  ante  tempus  illud  matrimonium  potest 
contrahi;  ergo  defectus  statutae  aetatis  non  impedit  matrimonium. 

2.  Praeterea.  Sicut  vinculum  religionis  est  perpetuum,  ita  et  vincuium 
matrimonii:  sed  ante  decimum  quartum  annum  non  possunt  tacere  professio- 
nem,  secundum  novam  constitutionem  (cap.:  Non  sólum,  de  Regularib.  et  Trans- 
euntib.  in  6.)  ;  ergo  nec  matrimonium  contrahere,  si  defectus  aetatis  matri- 
monium impediret. 

3.  Praeterea.  Sicut  consensus  ad  matrimonium  requiritur  ex  parte  viri, 
ita  ex  parte  uxoris:  sed  mulier  ante  decimum  quartum  annum  potest  con- 
trahere matrimonium  ;  ergo  et  vir. 

4.  Praeterea.  Impotentia  coeundi,  nisi  sit  perpetua,  et  ignorata,  non 
impedit  matrimonium:  sed  defectus  aetatis  non  est  perpetuus,  nec  ignoratus; 
ergo  non  impedit  matrimonium. 

5.  Praeterea.  Non  continetur  in  aliquo  praedictorum  impedimentorum 
(q.  50.),  et  ita  non  videtur  esse  matrimonii  impedimentum. 

Sed  contra.  Decretalis  (cap.  :  Quod  sedem,  de  Frigid.  et  Malef.)  dicit,  quod 
«  puer,  qui  non  potest  reddere  debitum,  non  est  aptus  matrimonio  »  :  sed  ante 
decimum  quartum  annum  ut  in  pluribus  non  potest  reddere  debitum,  ut  in 
7.  Animalium  (tir.  prìnc.  lib.)  dicitur;  ergo,  etc. 

Praeterea.  «  Omnium  natura  constantium  positus  est  terminus  magnitu- 

dinis,  et  augmenti  »  (Pbilos.  Uh.  2.  de.  Anima),  et  ita  videtur,  cum  matrimo- 
nium  sit  naturale,  quod  debeat  habere  determinatum  tempus,  per  cujus  de- 
fectum  impediatur. 

Respondeo  dicendum,  quod  matrimonium,  cum  fiat  per  modurn  contractus 
cujusdam,  ordinationi  legis  positivae  subjacet,  sicut  et  alii  contractus:  undé, 
secundum  jura  (cap.:  Tua,  de  Despons.  impub.)^  determinatum  est,  quod  «  ante 
illud  tempus  discretionis,  quo  uterque  possit  sufficienter  de  matrimonio  de- 
liberare, et  debitum  sibi  invicem  reddere,  matrimonia  non  contrahantur  ;  et 
si  non  ita  facta  fuerint,  dirimuntur  »  :  hoc  autem  tempus  ut  in  pluribus  est 
in  masculis  in  quartodecimo  anno,  in  foemina  autem  in  duodecimo  anno, 
quia  tamen  praecepta  juris  positivi  sequuntur  id  quod  in  pluribus  est,  si  ali- 
quis  ad  perfectionem  debitam  ante  tempus  praedictum  perveniat,  ita  quod 
vigor  naturae,  et  rationis  defectum  aetatis  suppleat,  matrimonium  non  dis- 
solvitur:  et  ideo  si  contrahentes  ante  annos  pubertatis  ante  tempus  praedi- 
ctum carnaliter  fuerint  copulati,  nihilominus  matrimonium  perpetuo  stat  in- 
dissolubile. 

Ad  primum  ergo  dicendum,  quod  in  illis,  ad  quae  natura  inclinat,  non 
exìgitur  tantus  vigor  rationis  ad  deliberandum,  sicut  in  aliis;  et  ideo  ante  po- 
test  in  matrimonium  sufficienter  deliberans  consentire,  quam  possit  in  con- 
tractibus  aliis  res  suas  sine  tutore  pertractare. 

Et  similiter  est  dicendum  ad  secundum,  quia  votum  religionis  est  eorum, 
quae  suntsine  inclinatione  naturae,  quae  majorem  difficultatem  habent,  quam 
matrimonium. 

Ad  tertium  dicendum,  quod  mulier  citius  ad  tempus  puberbatis  pervenit, 
quam  vir,  ut  dicitur  in  7.  de  Animai,  (loc.  sup.  cit.);  et  ideo  non  est  simile 
de  utroque. 

Ad  quartum  dicendum,  quod  ex  parte  ista  non  solum  est  impedimentum 
propter  impotentiam  coeundi,sed  etiam  propter  defectum  rationis,  quae  adhuc 
non  sufficit  ad  consensum  illum  rite  faciendum,  qui  perpetuo  durare  debet. 

Ad  quintum  dicendum,  quod  sicut  impedimentum,  quod  est  ex  furia, 
reducitur  ad  impedimentum  erroris,  ita  etiam  impedimentum,  quod  est  ex 
defectu  aetatis,  quia  homo  nondum  habet  plenum  usum  liberi  arbitrii. 


QUAESTIO  LIX. 


DE  DISPARITATE  CULTUS,  QUAE  MATRIMONIUM  IMPEDIAT, 
IN  SEX  ARTICULOS  DIVISA. 

Deinde  considerandum  est  de  disparitate  cultus,  quae  matrimonium  im- 
pediat. 

Circa  quod  quaeruntur  sex. 

Primo.  Utrum  fidelis  possit  contrahere  matrimonium  cum  infideli. 
Secundo.  Utrum  inter  infideles  sit  matrimonium. 

Tertio.  Utrum  conjux  conversus  ad  fidem  possit  commanere  cum  uxore 
infideli  nolente  converti. 

Quarto.  Utrum  possit  uxorem  infidelem  relinquere. 

Quinto.  Utrum  ea  dimissa  possit  aliam  ducere. 

Sexto.  Utrum  propter  alia  peccata  vir  possit  dimittere  uxorem,  sicutpropter 
infidelitatem. 

UTRUM    FIDELIS    POSSIT    CONTRAHERE    CUM    INFIDELI. 

(S.  Tbom.  4.  Disi.  39.  q.  1.  art.  1.  q.  1.  et  seq.). 

Ad  primum  sic  proceditur.  Videtur,  quod  fidelis  possit  matrimonium  cura 
infideli  contrahere,  quia  Joseph  contraxit  cum  Aegyptia,  et  Hester  cum  As- 
suero: in  utroque  autem  matrimonio  fuit  disparitas  cultus,  quia  alter  erat 
infìdelis,  et  alter  fidelis  ;  ergo  disparitas  cultus  praecedens  matrimonium  ipsum 
non  impedit. 

2.  Praeterea.  Eadem  est  fides,  quam  docet  vetus,  et  nova  lex  :  sed  se- 
cundum  veterem  legem  poterat  esse  matrimonium  inter  fidelem,  et  infìdelem, 
ut  patet  Deuteron.  21.:  Si  egressus  ad  pugnarti  videris  mulierem  pulchram  in  mi- 
merò captivorum,  et  adamaveris  eam,  intrabis  ad  eam,  dormiesque  cum  Ma,  et  erit 
Ubi  uxor  ;  ergo  et  in  nova  lege  licet. 

3.  Praeterea.  Sponsalia  ad  matrimonium  ordinantur:  sed  inter  fidelem, 
et  infìdelem  possunt  in  aliquo  casu  contraili  sponsalia  cum  conditione  futu 
rae  conversionis  ;  ergo  sub  eadem  conditione  matrimonium  potest  contraili 
inter  eos. 

4.  Praeterea.  Omne  impedimentum  matrimonii  est  aliquo  modo  contra- 
rium  matrimonio:  sed  infidelitas  non  est  contraria  matrimonio,  quia  matri- 
monium est  in  officium  naturae,  cujus  dictamen  fides  excedit;  ergo  disparitas 
fidei  non  impedit  matrimonium. 

5.  Praeterea.  Disparitas  fidei  quandoque  est  etiam  inter  duos  baptizatos, 
sicut  quando  aliquis  post  baptismum  in  haeresim  labitur:  sed  si  talis  cum 
aliqua  fideli  contrahat,  nihilominus  est  verum  matrimonium;  ergo  disparitas 
fidei  matrimonium  non  impedit. 

Sed  contra  est,  quod  dicitur  2.  Corinth.  6.  :  Ouae  conventio  lucis  ad  tene- 
brasi Sed  maxima  conventio  est  inter  virum,  et  uxorem;  ergo  ille  qui  est  in 
luce  fidei,  non  potest  contrahere  matrimonium  cum  illa,  quae  est  in  tenebris 
infidelitatis. 

Praeterea.  Malach.  2.  dicitur:  Contaminavit  Judas  sanctificationem  Domini, 
quam  dilexit ;  et  babuit filiam  Dei  alieni:  sed  hoc  non  esset,  si  inter  eos  pos- 
set  verum  matrimonium  contraili;  ergo  disparitas  cultus  matrimonium  im- 
pedit. 

Respondeo  dicendum,  quod  principalius  matrimonii  bonum  est  proles  ad 
cultum  Dei  educanda:  cum  autem  educatio  fiat  communiter  per  patrem,  et 
matrem,  uterque  secundum  fidem  suam  intendit  ad  cultum  Dei  prolem  edu- 
care ;  et  ideo  si  sint  diversae  fidei,  intentio  unius  alterius  intentioni  contraria 
erit,  et  ita  inter  eos  non  potest  esse  conveniens  matrimonium  :  et  propter 
hoc  disparitas  cultus  praecedens  matrimonium  impedit,  ne  contrahi  possit. 

Ad  primum  ergo  dicendum,  quod  in  veteri  lege  de  aliquibus  infidelibus 
erat  permissum,  quod  cum  eis  possent  inire  conjugia,  et  de  aliquibus  prohi- 
bitum  :  specialiter  autem  erat  prohibitum  de  infidelibus  habitantibus  in  terra 
Chanaan,  tum  quia  Dominus  praeceperat  eos  occidi  propter  eoruni  obstina- 

:ionem,  tum  quia  majus  periculum  imminebat,  ne  scilicet  conjuges,  aut  filios 
ad  idololatriam  perverterent,  quia  fìlli  Israel  ad  ritus,  et  mores  eorum  pro- 
niores  erant,  propter  conversationem  cum  eis:  sed  de  aliis  Gentibus  permi- 
sit,  praecipue  quando  non  poterat  esse  timor  pertrahendi  ad  idololatriam;  et 
sic  Joseph,  et  Moyses,  et  Hester  cum  infidelibus  matrimonia  contraxerunt. 
Sed  in  nova  lege,  quae  per  totum  orbem  diffunditur,  similis  ratio  prohibendi 
est  de  omnibus  infidelibus;  et  ideo  disparitas  cultus  praecedens  matrimonium 
impedit  contrahendum,  et  dirimit  contractum. 

Ad  secundum  dicendum,  quod  lex  illa  vel  loquitur  de  aliis  nationibus, 
cum  quibus  poterant  licite  inire  conjugia,  vel  loquitur,  quando  illa  captiva 
ad  fidem,  et  cultura  Dei  converti  volebat. 

Ad  tertium  dicendum,  quod  eadem  est  habitudo  praesentis  ad  praesens, 
et  futuri  ad  futurum:  unde  sicut  quando  matrimonium  in  praesenti  contra- 
hitur,  requiritur  unitas  cultus  in  utroque  contrahentium,  ita  ad  sponsalia, 
quibus  fit  sponsio  futuri  matrimonii,  sufficit  conditio  apposita  de  futura  uni- 
tate  cultus. 

Ad  quartum  dicendum,  quod  jam  ex  dictis  patet  (in  corp.  art.),  quod 
disparitas  cultus  contraria  est  matrimonio  ratione  principalioris  boni  ipsius, 
quod  est  bonum  prolis. 

Ad  quintum  dicendum,  quod  matrimonium  est  sacramentum  ;  et  ideo 
quantum  pertinet  ad  necessitateli!  sacramenti,  requirit  paritatem,  quantum 
ad  sacramentum  iìdei,  scilicet  baptismum,  magis  quam  quantum  ad  interio- 
rem  fidem  :  unde  etiam  hoc  impedimentum  non  dicitur  disparitas  fidei,  sed 
cultus  disparitas,  qui  respicit  exterius  servitimi»,  ut  in  lib.  3.  dictum  est  (Disi.  9. 
q.  I.  art.  1.  q.  1.).  Et  propter  hoc  si  aliquis  fidelis  cum  haeretica  baptizata 
matrimonium  contrahat,  verum  est  matrimonium,  quamvis  peccet  contra- 
hendo,  si  sciat  eam  haereticam;  sicut  peccaret,  si  cum  excommunicata  con- 
traheret:  non  tamen  propter  hoc  matrimonium  dirimeretur;  et  e  contrario 
si  aliquis  catechumenus  habens  rectam  fidem,  sed  nondum  baptizatus,  cum 
aliqua  fideli  baptizata  contraheret,  non  esset  verum  matrimonium. 

ARTICULUS  IL  245 

UTRUM    INTER   INFIDELES    POSSIT    ESSE    MATRIMONIUM. 

Ad  secundum  sic  proceditur.  Videtur,  quod  inter  infideles  non  possit  esse 
matrimonium:  matrimonium  enim  est  sacramentum  Ecclesiae:  sed  bapti- 
smus  est  janua  sacramentorum;  ergo  infideles,  qui  non  sunt  baptizati,  ma- 
trimonium contrahere  non  possunt,  sicut  nec  alia  sacramenta  suscipere. 

2.  Praeterea.  Duo  mala  sunt  magis  impeditiva  boni,  quam  unum:  sed 
infidelitas  unius  tantum  impedit  bonum  matrimonii;  ergo  multo  fortius  infi- 
delitas  utriusque  :  et  ita  inter  infideles  non  potest  esse  matrimonium. 

3.  Praeterea.  Sicut  inter  fidelem,  et  infidelem  est  disparitas  cultus,  ita 
inter  duos  infideles;  ut  si  unus  sit  Gentilis,  et  alter  Judaeus:  sed  disparitas 
cultus  impedit  matrimonium,  ut  dictum  est  (art.  praec.)  ;  ergo  ad  minus  inter 
infideles,  qui  habent  cultum  disparem,  non  potest  esse  verum  matrimonium. 

4.  Praeterea.  In  matrimonio  est  vera  pudicitia  :  sed,  sicut  dicit  August. 
(lib.  1.  de  Adult.  conjug.  cap.  iS.  ante,  med.),  ethabetur  in  litera  (4.  Dist.  }<).), 
non  est  vera  pudicitia  infideiis  cum  uxore  sua  ;  ergo  nec  est  verum  matri- 
monium. 

5.  Praeterea.  Matrimonium  verum  excusat  carnalem  copulam  a  pec- 
cato: sed  hoc  non  potest  facere  matrimonium  inter  infideles  contractum, 
quia  «  omnis  vita  infìdelium  peccatum  est  »,  ut  dicit  Gloss.  (ora.  sup.  illud  : 
Omne  quod  non  est  ex  fide,  Rom.  14.);  ergo  inter  infideles  non  est  verum' ma- 
trimonium. 

Sed  contra  est,  quod  dicitur  1.  Cor.  7.:  Si  quis  fratsr  uxorem  hdbet  infi- 
delem,  etc. :  sed  uxor  non  dicitur  nisi  propter  matrimonium;  ergo  matrimo- 
nium, quod  est  inter  infideles,  est  verum  matrimonium. 

Praeterea.  Remoto  posteriori  non  removetur  prius:  sed  matrimonium 
pertinet  ad  ofncium  naturae,  quae  praecedit  statum  gratiae,  cujus  principium 
est  fides;  ergo  infidelitas  non  facit,  quin  sit  inter  infideles  matrimonium. 

Respondeo  dicendum,  quod  matrimonium  principaliter  est  institutum  ad 
bonum  prolis  non  tantum  generandae  (quia  hoc  etiam  sine  matrimonio  fieri 
potest),  sed  etiam  promovendae  ad  perfectum  statum,  quia  quaelibet  res  in- 
tendit  effectum  suum  naturaiiter  perducere  ad  perfectum:  est  autem  in  prole 
duplex  perfectio  consideranda,  scilicet  naturae,  non  solum  quantum  ad  cor- 
pus, sed  etiam  quantum  ad  animam,  per  ea  quae  sunt  de  lege  naturae;  et 
perfectio  gratiae.  Et  prima  quidem  perfectio  est  materialis,  et  imperfecta  re- 
spectu  secundae  :  et  ideo  cum  res,  quae  sunt  propter  finem,  sint  proportiona- 
tae  fini,  matrimonium  quod  tendit  in  prhnam  perfectionem,  est  imperfectum, 
et  materiale  respectu  illius  quod  tendit  in  perfectionem  secundam-,  et  quia 
perfectio  prima  communis  esse  potest  infidelibus,  et  fidelibus,  secunda  autem 
tantum  est  fidelium,  ideo  inter  infideles  est  quidem  matrimonium,  sed  non 
perfectum  ultima  perfectione,  sicut  est  inter  fideles. 

Ad  primum  ergo  dicendum,  quod  matrimonium  non  est  tantum  institutum 
in  sacramentum,  sed  etiam  in  officium  naturae;  et  ideo  quamvis  infidelibus 
non  competat  matrimonium,  secundum  quod  est  sacramentum  in  dispensa- 
tione  ministrorum  consistens,  competit  tamen  eis,  inquantum  est  in  officium 
naturae:  et  tamen  etiam  matrimonium  tale  est  aliquo  modo  sacramentum 
habitualiter,  quamvis  non  actualiter,  eo  quod  actu  non  contrahunt  in  fide 
tcclesiae. 

Ad  secundum  dicendum,  quod  disparitas  cultus  non  impedit  matrimo- 
nium ratione  infidelitatis,  sed  ratione  disparitatis  in  fide:  disparitas  enim  cultus 
non  solum  secundam  perfectionem  prolis  impedit,  sed  etiam  primam,  dum 
parentes  in  diversa  prolem  trahere  intendunt  ;  quod  non  est  quando  uterque 
est  infidelis. 

Ad  tertium  dicendum,  quod  inter  infideles  est  matrimonium,  ut  dictum 
est  (in  resp.  ad  1.),  prout  matrimonium  est  in  officium  naturae:  ea  autem 
quae  pertinent  ad  legem  naturae,  sunt  determinabilia  per  jus  positivum  ;  et 
ideo  si  prohibetur  ab  aliquo  jure  positivo  apud  infideles  contrahere  matri- 
monium cum  infidelibus  alterius  ritus,  disparitas  cultus  impediet  matrimo- 
nium inter  eos.  Ex  jure  enim  divino  non  prohibetur,  quia  apud  Deum  non 
differt,  qualitercumque  aliquis  a  fide  deviet,  quantum  ad  hoc  quod  est  a  gratia 
alienum  esse  :  simiiiter  nec  aliquo  Ecclesiae  statuto,  quae  non  habet  de  his 
quae  foris  sunt  judicare. 

Ad  quartum  dicendum,  quod  pudicitia,  et  aliae  virtutes  infìdelium  dicun- 
tur  non  esse  verae,  quia  non  possunt  attingere  finem  verae  virtutis,  qui  est  veia 
felicitas;  sicut  dicitur  non  esse  verum  vinum,  quod  non  habet  effectum  vini. 

Ad  qtjintum  dicendum,  quod  infidelis  cognoscens  uxorem  suam  non 
peccat,  si  propter  bonum  prolis,  aut  fidei,  qua  tenetur,  uxori  debitum  reddat; 

cum  hoc  sit  actus  justitiae,  et  temperantiae,  quae  in  delcaabilibus  tactus 
debitas  circumstantias  servat;  sicut  non  peccat  faciens  alios  actus  politica- 
rum  virtutum:  nec  dicitur  omnis  vita  infidelium  peccatum,  quia  quolibet 
actu  peccent,  sed  quia  per  id  quod  agunt,  a  servitute  peccati  non  possunt 
liberari. 

ARTICULUS  III.  246 

UTRUM    CONJUX    CONVERSUS    AD    FIDEM  POSSIT    COMMANERE 
CUM    UXORE    NOLENTE    CONVERTI. 

Ad  tertium  sic  proceditur.  Videtur,  quod  conjux  conversus  ad  fidem 
non  possit  commanere  cum  uxore  infideli  nolente  converti,  cum  qua  in  in- 
fidelitate  contraxerat:  ubi  enim  est  idem  periculum,  oportet  eamdem  cautelam 
adhiberi:  sed  propter  periculum  subversionis  fidei  prohibetur,  ne  fidelis  cum 
infideli  contrahat;  cum  ergo  idem  periculum  sit,  si  fidelis  commaneat  cum 
qua  prius  contraxerat,  et  adhuc  majus,  quia  neophyti  iacilius  pervertuntur, 
quam  illi  qui  sunt  nutriti  in  fide,  videtur  quod  fidelis  post  conversionem  non 
possit  commanere  cum  uxore  infideli. 

2.  Praeterea.  38.  q.  1.  (cap.  Juàaci)  dicitur:  «  Non  potest  infidelis  in 
ejus  conjunctione  commanere,  quae  jam  in  christianam  translata  est  fidem  »; 
ergo  fidelis  habet  necesse  uxorem  infidelem  dimittere. 

3.  Praeterea.  Matrimonium,  quod  inter  fideles  contrahitur,  est  perfe- 
ctius,  quam  illud  quod  contrahitur  inter  infideles  :  sed  si  fideles  contrahant 
in  gradu  prohibito  ab  Ecclesia,  dissolvitur  eorum  matrimonium;  ergo  et  in- 
fidelium: et  ita  vir  fidelis  non  potest  commanere  cum  uxore  infideli,  ad  minus 
quando  cum  ea  in  infidelitate  contraxit  in  gradu  prohibito. 

4.  Praeterea.  Aliquis  infidelis  habet  quandoque  plures  uxores  secundum 
ritum  suae  legis:  si  ergo  potest  comrvìanere  cum  illis,  cum  quibus  in  infide- 
litate contraxit,  videtur  quod  possit  eaSm  post  conversionem  plures  uxores 
retinere. 

5.  Praeterea.  Potest  contingere,  quod,  repudiata  una  uxore,  aliam  duxerit, 
et  in  ilio  matrimonio  existens  convertatur;  videtur  ergo,  quod  saltem  in  hoc 
casu  non  possit  cum  uxore,  quam  de  novo  habet,  commanere. 

Sed  contra  est,  quod  Apostolus  (1.  Cor.  7.)  consulit,  quod  commaneat. 

Praeterea.  Nullum  impedimentum  superveniens  vero  matrimonio  tollit 
ipsum:  sed  matrimonium  erat  verum,  quando  uterque  infidelis  erat;  ergo 
quando  alter  convertitur,  non  dirimitur  per  hoc  matrimenium;  et  ita  videtur, 
quod  possint  licite  commanere. 

Respondeo  dicendum,  quod  fides  ejus  qui  est  in  matrimonio,  non  solvit, 
sed  perficit  matrimonium  :  unde  cum  inter  infideles  sit  verum  matrimonium, 
ut  ex  dictis  patet  (art.  praec.  ad  1.),  per  hoc  quod  alter  eorum  convertitur  ad 
fidem,  non  ex  hoc  ipso  viculum  matrimonii  solvitur:  sed  aliquando,  vinculo 
matrimonii  manente,  solvitur  matrimonium  quantum  ad  cohabitationem,  et 
debiti  solutionem  ;  in  quo  pari  passu  currunt  infidelitas,  et  adulterium,  quia 
utrumque  est  contra  bonum  prolis:  unde  sicut  se  habet  in  potestate  dimit- 
tendi  adulteram,  vel  commanendi  cum  ea,  ita  se  habet  in  potestate  dimit- 
tendi  infidelem,  vel  commanendi  cum  ea.  Potest  enim  vir  innocens  libere 
manere  cum  adultera  spe  correctionis,  non  autem  si  in  adulterii  peccato  fuerit 
obstinata,  ne  videatur  patronus  turpitudinis  ;  quamvis  etiam  cum  spe  corrc- 

ctionis  possit  eam  libere  dimittere.  Similiter  fidelis  conversus  potest  cum  in- 
fideli  comm anere  cum  spe  conversionis,  si  eam  in  infidelitate  obstinatam  non 
viderit,  et  bene  facit  commanendo  :  tamen  non  tenetur;  et  de  hoc  est  consi- 
lium  Apostoli  (i.  Cor.  j.). 

Ad  primum  ergo  dicendum,  quod  facilius  impeditur  aliquid  fiendum,  quam 
destruatur  quod  rite  factum  est;  et  ideo  multa  sunt,  quae  impediunt  matri- 
monium  contrahendum,  si  praecedant,  quae  tamen  ipsum  non  possunt  dis- 
solvere, si  sequantur,  sicut  de  affinitate  patet  (q.  jj.  art.  6.)  ;  et  similiter  di- 
cendum est  de  disparitate  cultus. 

Ad  secundum  dicendum,  quod  in  primitiva  Ecclesia  tempore  aposto- 
lorum  passim  convertebantur  ad  fidem  et  Judaei,  et  Gentiles;  et  ideo  tunc 
fidelis  vir  poterat  habere  probabilem  spem  de  uxoris  conversione,  etiamsi 
conversionem  non  promitteret  :  postmodum  autem,  tempore  procedente,  Judaei 
sunt  magis  obstinati,  quam  Gentiles,  quia  Gentiles  adhuc  intrabant  ad  fidem, 
sicut  tempore  martyrum,  et  temporibus  Constantini  imperatoris,  et  circa  tem- 
pora illa  :  et  ideo  tunc  non  erat  tutum  fideli  cum  uxore  infideli  Judaea  coha- 
bitare; nec  erat  spes  de  conversione  ejus,  sicut  erat  de  conversione  uxoris 
Gentilis  ;  et  ideo  tunc  fidelis  conversus  poterat  cohabitare  cum  Gentili,  sed 
non  cum  Judaea,  nisi  conversionem  promitteret:  et  secundum  hoc  loquitur 
Decretum  illud.  Sed  nunc  pari  passu  ambulant  utrique,  scilicet  Gentiles,  et 
Judaei,  quia  utrique  obstinati  sunt;  et  ideo  nisi  uxor  infidelis  converti  velit, 
non  permittitur  ei  cohabitare,  sive  sit  Gentilis,  sive  Judaea. 

Ad  tertium  dicendum,  quod  infideles  non  baptizati  non  sunt  adstricti  sta- 
tutis  Ecclesiae,  sed  sunt  adstricti  statutìs  juris  divini;  et  ideo  si  contraxerunt 
aliqui  infideles  in  gradibus  prohibitis  secundum  legem  divinam  (Levit.  iS.),  sive 
uterque,  sive  alter  ad  fidem  convertatur,  non  possunt  in  tali  matrimonio 
commanere:  si  autem  contraxerunt  in  gradibus  prohibitis  per  statutum  Ec- 
clesiae, possunt  commanere,  si  uterque  convertatur,  vel  si  uno  converso  sit 
spes  de  conversione  alterius. 

Ad  quartum  dicendum,  quod  habere  plures  uxores  est  contra  legem  na- 
turae,  cui  etiam  infideles  sunt  adstricti  ;  et  ideo  non  est  veruni  matrimonium 
infidelis,  nisi  cum  illa,  cum  qua  primo  contraxit:  unde  si  ipse  cum  omnibus 
suis  uxoribus  convertatur,  potest  cum  prima  commanere,  et  alias  debet  abji- 
cere.  Si  autem  prima  converti  noluerit,  et  aliqua  aliarum  convertatur,  idem 
jus  habet  contrahendi  cum  illa  de  novo,  quod  cum  alia  haberet;  de  quo  post 
dicetur  (art.  y  huj.  q.). 

Ad  quintum  dicendum,  quod  repudium  uxoris  est  contra  legem  naturae  ; 
unde  infideli  non  licet  uxorem  repudiare:  et  ideo  si  convertatur,  postquam, 
una  repudiata,  alteram  duxerit,  idem  judicium  est  de  hoc,  et  de  ilio  qui  plures 
uxores  habebat;  quia  tenetur  primam,  quam  repudiaverat,  accipere,  si  con- 
verti voluerit,  et  aliam  abjicere. 

ARTICULUS  IV.  247 

UTRUM   FIDELIS    CONVERSUS  POSSIT  UXOREM  INFIDELEM  DIMITTERE 
VOLENTEM  COHABITARE  SINE  CONTUMELIA  CREATORIS. 

Ad  quartum  sic  proceditur.  Videtur,  quod  fidelis  conversus  non  possit 
uxorem  infidelem  dimittere  volentem  cohabitare  sine  contumelia  Creatoris: 
majus  enim  est  vinculum  viri  ad  mulierem,  quam  servi  ad  dominum:  sed 

servus  conversus  non  absolvitur  a  servitutis  vinculo,  ut  patet  1.   Cor.  7.  et 
I.  Timoth.  6.;  ergo  et  vir  fidelis  non  potest  uxorem  infìdelem  dimittere. 

2.  Praeterea.  Nullus  potest  alteri  praejudicium  facere  sine  consensu 
ipsius:  sed  uxor  iniìdelis  habebat  jus  in  corpore  viri  infìdelis  ;  si  ergo  per  hoc 
quod  vir  ad  tìdem  convertitur,  mulier  praejudicium  pati  posset,  ut  libere  di- 
mitteretur,  non  posset  vir  converti  ad  rìderci  sine  consensu  uxoris  ;  sicut  nec 
potest  ordinari,  aut  vovere  continentiam  sine  consensu  ejus. 

3.  Praeterea.  Si  aliquis  contrahat  cum  ancilla  scienter,  sive  sit  servus, 
sive  liber,  non  potest  propter  diversam  conditionem  ipsam  dimittere;  cum 
ergo  vir,  quando  contraxit  cum  infideli,  sciverit  eam  esse  infìdelem,  videtur 
a  simili,  quod  non  possit  eam  dimittere  propter  infìdelitatem. 

4.  Praeterea.  Pater  tenetur  ex  debito  procurare  salutem  prolis:  sed  si 
discederet  ab  infideli  uxore,  fìlii  communes  matri  remanerent,  quia  partus 
sequitur  ventrem;  et  sic  essent  in  periculo  salutis;  ergo  non  potest  uxorem 
infìdelem  dimittere  licite. 

5.  Praeterea.  Adulter  non  potest  adulterarci  dimittere  etiam  postquam 
de  adulterio  poenitentiam  egit;  ergo  si  sit  idem  judicium  de  adultero,  et  in- 
fideli, nec  infìdelis  infìdelem  potest  relinquere,  etiam  postquam  ad  rìderci  est 
conversus. 

Sed  contra  est,  quod  Apostolus  dicit  (1.  Cor.  y.). 

Praeterea.  Adulterium  spirituale  est  gravius,  quam  carnale:  sed  propter 
carnale  adulterium  vir  potest  dimittere  uxorem  quantum  ad  cohabitationem; 
ergo  multo  fortius  propter  infìdelitatem,  quae  est  adulterium  spirituale. 

Respondeo  dicendum,  quod  homini  secundum  aliam  et  aliam  vitam  di- 
versa competunt,  et  expediunt;  et  ideo  qui  moritur  priori  vitae,  non  tenetur 
ad  illa,  ad  quae  in  priori  vita  tenebatur;  et  inde  est,  quod  ille  qui  in  vita 
saeculari  existens  aliqua  vovit,  non  tenetur  illa,  quando  mundo  moritur  vi- 
tam religiosam  assumens,  perfìcere:  ille  autem  qui  ad  baptismum  accedit, 
regeneratur  in  Christo,  et  priori  vitae  moritur,  cum  generatio  unius  sit  cor- 
ruptio  alterius  ;  et  ideo  liberatur  ab  obligatione,  qua  uxori  tenebatur  reddere 
debitum,  et  ei  cohabitare  non  tenetur,  quando  converti  non  vult,  quamvis 
in  al^quo  casu  libere  id  posset  facere,  ut  dictum  est  (art.  praec);  sicut  et  re- 
ligiosus  potest  libere  perfìcere  vota,  quae  fecit  in  saeculo,  si  non  sint  contra 
religìonem  suam,  quamvis  ad  ea  non  teneatur. 

Ad  primum  ergo  dicendum,  quod  servire  non  est  aliquid  incompetens 
christianae  religionis  perfectioni,  quae  maxime  humilitatem  profìtetur  :  sed 
obligatio  mulieris,  sive  matrimonii  aliquid  derogar  perfectioni  vitae  chri- 
stianae, cujus  summum  statum  continentes  possident;  et  ideo  non  est  simile 
de  utroque.  Et  praeterea  unus  conjugum  non  obligatur  alteri  quasi  possessio 
ejus,  sicut  domino  servus,  sed  per  modum  societatis  cujusdam,  quae  non 
congrue  est  infìdelis  ad  fìdelem,  ut  patet  2.  Corinth.  6.;  et  ideo  non  est  simile 
de  servo,  et  conjuge. 

Ad  secundum  dicendum,  quod  uxor  non  habebat  jus  in  corpore  viri,  nisi 
quamdiu  in  vita  illa  manebat,  in  qua  contraxerat,  quia  etiam  mortuo  viro 
uxor  soluta  est  a  lege  viri,  ut  patet  Rom.  7.  ;  et  ideo  si  postquam  vir  mutat 
vitam  moriens  priori  vitae,  ab  ea  discedat,  nullum  fìt  ei  praejudicium.  Tran- 
siens  autem  ad  religionem  moritur  tantum  spirituali  morte,  non  autem  cor- 
porali; et  ideo  si  matrimonium  sit  consummatum,  non  potest  vir  sine  con- 
sensu uxoris  ad  religionem  transire:  potest  autem  ante  carnalem  copularci, 
quando  est  tantum    copula  spiritualis.  Sed  ille   qui  ad  baptismum  accedit, 

corporaliter  edam  consepelitur  Christo  in  mortem  ;  et  ideo  a  debito  recidendo 
solvitur,  etiam  post  matrimonium  consummatum.  Vel  dicendum,  quod  ex 
culpa  sua  uxor  praejudicium  patitur,  quae  converti  contemnit. 

Ad  tertium  dicendum,  quod  disparitas  cultus  facit  personam  simpliciter 
illegitimam,  non  autem  conditio  servitutis,  sed  solum  quando  ignorata  est;, 
et  ideo  non  est  similis  ratio  de  infideli,  et  ancilla. 

Ad  quartum  dicendum,  quod  proles  aut  pervenit  ad  perfectam  aetatem, 
et  tunc  poterit  libere  sequi  patrem  fidelem,  aut  matrem  infidelem  :  vel  est  in 
minori  aetate  constituta,  et  tunc  debet  dari  fideli,  non  obstante  quod  indiget 
matris  obsequio  ad  educationem. 

Ad  quintum  dicendum,  quod  adulter  per  poenitentiam  non  transit  ad 
aliam  vitam,  sicut  infidelis  per  baptismum  ;  et  ideo  non  est  similis  ratio. 

ARTICULUS  V.  24S 

UTRUM    FIDELIS    DISCEDENS    AB    UXORE    INFIDELI 
POSSIT    ALIAM    DUCERE. 

Ad  quintum  sic  proceditur.  Videtur,  quod  fidelis  discedens  ab  uxore  in- 
fideli non  possit  aliam  ducere  in  uxorem,  quia  indissolubilitas  est  de  ratione 
matrimonii,  cum  repudium  uxoris  sit  contra  legem  naturae:  sed  inter  infi- 
deles  erat  verum  matrimonium;  ergo  nullo  modo  potest  illud  matrimonium 
solvi  :  sed  manente  vinculo  matrimonii  ad  unam,  non  potest  aliquis  cum  alia 
contrahere;  ergo  fidelis  discedens  ab  uxore  infideli  non  potest  cum  alia 
contrahere. 

2.Praeterea.  Crimen  superveniens matrimonio  non  solvit  matrimonium: 
sed  si  mulier  velit  cohabitare  sine  contumelia  Creatoris,  non  solvitur  vincu- 
lum  matrimonii,  quia  vir  non  potest  aliam  ducere;  ergo  peccatum  uxoris, 
quae  non  vult  cohabitare  sine  contumelia  Creatoris,  non  solvit  matrimonium, 
ut  libere  possit  vir  aliam  uxorem  ducere. 

3.  Praeterea.  Vir,  et  uxor  sunt  pares  in  vinculo  matrimonii;  cum  ergo 
uxori  infideli  non  liceat,  vivente  viro,  alium  virum  ducere,  videtur  quod  nec 
fideli  liceat. 

4.  Praeterea.  Favorabilius  est  continentiae  votum,  quam  matrimonii  con- 
tractus:  sed  viro  fideli  sine  consensu  uxoris  infidelis  non  licet,  ut  videtur, 
votum  continentiae  emittere,  quia  tunc  uxor  fraudaretur  matrimonio,  si  post- 
modum  converteretur;  ergo  multo  minus  licet  ei  matrimonium  contrahere 
cum  alia. 

5.  Praeterea.  Filius  qui  remanet  in  infidelitate,  patre  converso,  amittit 
jus  paternae  haereditatis  :  et  tamen  si  postea  convertitur,  redditur  ei  haere- 
ditas  sua,  etiamsi  alius  in  possessionem  ejus  intraverit;  ergo  videtur  a  simili 
quod  si  uxor  infidelis  postea  convertatur,  sit  ei  reddendus  vir  suus,  etiamsi 
cum  alia  contraxerit:  quod  non  posset  esse,  si  secundum  matrimonium  esset 
verum;  ergo  non  potest  contrahere  cum  alia. 

Sed  contra.  Matrimonium  non  est  ratum  sine  sacramento  baptismi:  sed 
quod  non  est  ratum,  potest  dissolvi  ;  ergo  matrimonium  in  infidelitate  con- 
tractum  potest  dissolvi  ;  et  ita  soluto  matrimoniali  vinculo,  licet  viro  aliam 
ducere  in  uxorem. 

Praeterea.  Vir  non  debet  cohabitare  uxori  infideli  nolenti  cohabitare  sine 
contumelia  Creatoris;  si  ergo  non  liceret  ei  aliam  ducere,  cogeretur  conti- 

nentiam  servare;  quod  videtur  inconveniens,  quia  sic  ex  conversione  sua  in- 
commodum  reportaret. 

Respondeo  dicendutn,  quod  quando  alter  conjugum  ad  fidem  convertitur, 
altero  in  infìdelitate  manente,  distinguendum  est;  quia  si  infidelis  vult  cohabi- 
tare  sine  contumelia  Creatoris,  idest  sine  hoc  quod  ad  infidelitatem  inducat, 
potest  fidelis  libere  discedere,  sed  discedens  non  potest  alteri  nubere;  si  au- 
tem  infidelis  non  vult  cohabitare  sine  contumelia  Creatoris,  in  verba  blasphe- 
miae  prorumpens,  et  nomen  Christi  audire  nolens,  tunc  si  ad  infidelitatem 
pertrahere  nitatur,  vir  fidelis  discedens  potest  alteri  per  matrimonium  co- 
pulare 

Ad  primum  ergo  dicendum,  quod  matrimonium  infidelium  est  imperfe- 
ctum,  ut  dictum  est  (art.  2.  huj.  q.)  ;  sed  matrimonium  fidelium  est  perfc- 
ctum,  et  ita  est  firmius:  semper  autem  firmius  vinculum  solvit  minus  firmum, 
si  sit  ei  contrarium  ;  et  ideo  matrimonium,  quod  post  in  fide  Christi  con- 
trahitur,  solvit  matrimonium,  quod  prius  in  infìdelitate  contractum  fuerat; 
unde  matrimonium  infidelium  non  est  omnino  firmum,  et  ratum,  sed  ratifi- 
catur  postmodum  per  fidem  Christi. 

Ad  secundum  dicendum,  quod  crimen  uxoris  nolentis  cohabitare  sine 
contumelia  Creatoris  absolvit  virum  a  servitute,  qua  tenebatur  uxori,  ut  non 
posset  ea  vivente  aliam  ducere  ;  sed  nondum  solvit  matrimonium,  quia  si  de 
blasphemia  illa  converteretur.  antequam  ille  aliud  matrimonium  contraheret, 
redderetur  ei  vir  suus  :  sed  solvitur  per  matrimonium  sequens,  ad  quod  per- 
venire non  posset  vir  fidelis,  nisi  solutus  a  servitute  uxoris  suae  per  culpam 
«jusdem. 

Ad  tertium  dicendum,  quod  postquam  fidelis  contraxit,  solutum  est  vin- 
culum matrimonii  ex  utraque  parte,  quia  matrimonium  non  claudicat  quan- 
tum ad  vinculum,  sed  quandoque  claudicat  quantum  ad  effectum  ;  unde  in 
poenam  uxoris  infidelis  magis  quam  ex  virtute  matrimonii  praecedentis,  ei 
indicitur  quod  non  possit  cum  alio  contrahere  :  sed  si  postea  convertatur, 
potest  ei  concedi  dispensative,  ut  alteri  nubat,  si  vir  ejus  aliam  in  uxorem 
duxit. 

Ad  qtjartum  dicendum,  quod  si  post  conversionem  viri  aliqua  proba- 
bilis  spes  de  conversione  uxoris  sit,  non  debet  votum  continentiae  vir  emit- 
tere,  nec  ad  aliud  matrimonium  transire,  quia  difHcilius  converteretur  uxor, 
sciens  se  viro  suo  privatam;  si  autem  non  sit  spes  de  conversione,  potest  ad 
sacros  ordines,  vel  ad  religionem  accedere,  prius  requisita  uxore  ut  conver- 
tatur: et  tunc  si  postquam  vir  sacros  ordines  suscepit,  uxor  convertatur,  non 
est  sibi  vir  suus  reddendus,  sed  debet  imputare  sibi  in  poenam  tardae  con- 
versionis,  quod  viro  suo  privatur. 

Ad  qjjintum  dicendum,  quod  vinculum  paternitatis  non  solvitur  per  di- 
sparem  cultum,  sicut  vinculum  matrimonii  ;  et  ideo  non  est  simile  de  haere- 
ditate,  et  uxore. 

ARTICULUS   VI.  249 

UTRUM   ALIA   VITIA    SOLVANT    MATRIMONIUM. 

Ad  sextum  sic  proceditur.  Videtur,  quod  alia  vitia  solvant  matrimonium, 
sicut  et  infidelitas  :  adulterium  enim  videtur  esse  directius  contra  matrimo- 
nium, quam  infidelitas:  sed  infidelitas  solvit  matrimonium  in  aliquo  casu,  ut 
iiceat  ad  aliud  matrimonium  transire  ;  ergo  et  adulterium  idem  facit. 

2.  Praeterea.  Sicut  infidelitas  est  fornicano  spiritualis,  ita  et  quodlibet 
peccatum;  si  ergo  propter  hoc  infidelitas  matrimonium  solvit,  quia  est  for- 
nicano spiritualis,  pari  ratione  quodlibet  peccatum  matrimonium  solvet. 

3.  Praeterea.  Matth.  18.  dicitur  :  Si  dextera  manus  tua  scandali^at  te,  abscinde 
eam,  et  projice  abs  te;  et  dicit  Gloss.  (Hier.),  quod  «  in  raanu  et  dextero  oculo 
possunt  accipi  fratres,  et  uxor,  propinqui,  et  fìlli  »  :  sed  per  quodlibet  pec- 
catum efficiuntur  nobis  impedimenta;  ergo  propter  quodlibet  peccatum  pò- 
test  matrimonium  dissolvi. 

4.  Praeterea.  Avaritia  idololatria  est,  ut  dicitur  Ephes.  5.:  sed  propter 
idololatriam  potest  mulier  dimitti;  ergo  pari  ratione  propter  avaritiam:  et  ita 
propter  alia  peccata,  quae  sunt  majora,  quam  avaritia. 

5.  Praeterea.  Hoc  expresse  Magister  dicit  in  litera  (4.  Dist.  39.). 

Sed  cc/mtra  est,  quod  dicitur  Matth.  5.:  Qui  dimiserit  uxorem  suam,  excepla 
causa  fornicationis ,  facit  eam  moechari. 

Praeterea.  Si  hoc  esset,  tota  die  fierent  divortia,  cum  raro  inveniatur  ma- 
trimonium, in  quo  alter  conjugum  in  peccatum  non  labatur. 

Respondeo  dicendum,  quod  fornicano  corporalis,  et  infidelitas  specialem 
habent  contrarietatem  ad  bona  matrimonii,  ut  ex  dictis  patet  (art.  3.  huj.  a.), 
unde  specialem  habent vim  separandi  matrimonia:  sed  tamen  intelligendum 
est,  quod  matrimonium  dupliciter  solvitur:  uno  modo  quantum  ad  vincuium; 
et  sic  non  potest  solvi,  postquam  matrimonium  est  ratificatum,  neque  per 
infidelitatem,  neque  per  adulterium;  sed  si  non  est  ratificatum,  solvitur  vin- 
cuium, permanente  infidelitate  la  altero  conjugum,  si  alter  conversus  ad  fidem 
ad  aliud  conjugium  transeat:  non  autem  solvitur  vincuium  praedictum  per 
adulterium;  alias  infidelis  libere  posset  dare  libellum  repudii  uxori  adulterae, 
et  ea  dimissa,  aliam  ducere,  quod  falsum  est:  alio  modo  solvitur  matrimonium 
quantum  ad  actum  ;  et  sic  solvi  potest  eam  per  infidelitatem,  quam  per  for- 
nicationem.  Sed  propter  alia  peccata  non  potest  solvi  matrimonium,  etiam 
quantum  ad  actum,  nisi  forte  ad  tempus  se  velit  vir  subtrahere  a  consortio 
uxoris  ad  castigationem  ejus,  subtrahendo  ei  praesentiae  suae  solatium. 

Adprimum  èrgo  dicendum,  quod  quamvis  adulterium  magis  directe  oppo- 
natur  matrimonio,  inquantum  est  in  officium  naturae,  quam  infidelitas,  tarner* 
e  contrario  est,  inquantum  matrimonium  est  sacramentum  Ecclesiae,  ex  quo 
habet  perfectam  firmitatem,  inquantum  significat  indivisibilem  conjunctionem 
Christi,  et  Ecclesiae  ;  et  ideo  matrimonium,  quod  non  est  ratum,  magis  po- 
test solvi  quantum  ad  vincuium  per  infidelitatem,  quam  per  adulterium. 

Ad  secundum  dicendum,  quod  conjunctio  prima  animae  ad  Deum  est  per 
fidem;  et  ideo  per  eam  anima  quasi  desponsatur  Deo,  ut  patet  Oseae  2.: 
Sponsàbo  temihi  infide.  Unde  in  sacra  Scriptura  specialiter  per  fornicationem 
idololatria,  et  infidelitas  designantur:  sed  alia  peccata  magis  remota  signifi- 
catione  dicuntur  spirituales  fornicationes. 

Ad  tertium  dicendum,  quod  hoc  intelligendum  est,  quando  mulier  prae- 
stat  magnam  occasionem  peccati  viro  suo,  ut  vir  probabiliter  sibi  de  periculo 
timeat;  tunc  enim  vir  potest  se  subtrahere  ab  ejus  conversatione,  ut  dictum 
est  (art.  prato.). 

Ad  Q.UARTUM  dicendum,  quod  avaritia  dicitur  idololatria  per  quandam 
similitudinem  servitutis,  quia  tam  avarus,  quam  idololatra  potius  servit  crea- 
turae,  quam  Creatori;  non  autem  per  similitudinem  infidelitatis,  quia  cor- 
ruptio  infidelitatis  est  in  intellectu,  sed  avaritia  est  in  affectu. 

Ad  qijintum  dicendum,  quod  verba  Magistri  sunt  accipienda  de  sponsa- 

libus,  quia  propter  crimen  superveniens  sponsalia  solvi  possunt:  vel  si  lo- 
quatur  de  matrimonio,  intelligendum  est  de  separatione  a  communi  conver- 
satione  ad  tempus,  ut  dictum  est  (in  corp.),  vel  quando  uxornonvult  cohabitare, 
nisi  sub  conditione  peccandi;  ut  cum  dicit:  «  Non  ero  uxor  tua,  nisi  mihi  de 
latrocinio  divitias  congreges  »  ;  tunc  enim  potius  eam  debet  dimittere,  quam 
latrocinia  exercere. 


QUAESTIO  LX. 

DE    UXORICIDIO,    IN    DUOS    ARTICULOS    DIVISA. 

Deinde  considerandum  est  de  uxoricidio. 

Circa  quod  quaeruntur  duo. 

Primo.  Utrum  in  aliquo  casa  liceat  uxorem  occidere. 
Secundo.  Utrum  uxoricidium  matrimonium  impediat. 

ARTICULUS  I.  250 

UTRUM    UXOREM    DEPREHENSAM  IN    ACTU    ADULTERII 
LICEAT    INTERFICERE. 

(S.  Thom.  4.  Dist.  57.  q.  2.  art.  i.  et  seq.). 

Ad  primum  sic  proceditur.  Videtur,  quod  liceat  viro  uxorem  interficere 
in  actu  adulterii  deprehensam:  lex  enim  divina  praecipit  adulteras  lapidari: 
sed  ille  qui  legem  divinam  exequitur,  non  peccat;  ergo  nec  occidens  pro- 
priam  uxorem,  si  sit  adultera. 

2.  Praeterea.  Illud  quod  licet  legi,  licet  ei,  cui  lex  hoc  committit;  sed 
legi  licet  interficere  adulteram,  aut  quamlibet  personam  ream  mortis;  cum 
ergo  lex  commiserit  viro  interfectionem  uxoris  in  actu  adulterii  deprehensae, 
videtur  quod  ei  liceat. 

3.  Praeterea.  Vir  habet  potestatem  majorem  super  uxorem  adulteram, 
quam  super  eum  qui  cum  ea  adulterium  commisit  :  sed  si  vir  percutiat  cleri- 
cum,  quem  cum  propria  uxore  invenit,  non  est  excommunicatus  ;  ergo  vide- 
tur, quod  etiam  liceat  interficere  propriam  uxorem  in  adulterio  deprehensam. 

3.  Praeterea.  Vir  tenetur  uxorem  suam  corrigere  :  sed  correctio  fit  per 
inflictionem  justae  poenae;  cum  ergo  justa  poena  adulterii  sit  mors,  quia 
est  capitale  crimen,  videtur,  quod  liceat  viro  uxorem  adulteram  occidere. 

Sed  contra.  In  litera  (4.  Dist.  37.J  dicitur,  quod  «  Ecclesia  Dei  nunquam 
constringitur  legibus  mundanis;  gladium  enim  non  habet,  nisi  spiritualem»  : 
ergo  videtur,  quod  ei,  qui  vult  esse  de  Ecclesia,  non  sit  licitus  usus  legis  il- 
lius,  quae  uxoricidium  permittit. 

Praeterea.  Vir,  et  uxor  ad  paria  judicantur:  sed  uxori  non  licet  interficere 
virum  in  adulterio  deprehensum;  ergo  nec  viro  uxorem. 

Respondeo  dicendum,  quod  virum  interfìcere  uxorem  contingit  duplici  ter  : 
imo  modo  per  judicium  civile,  et  sic  non  est  dubium,  quod  sine  peccato  potest 
vir  zelo  justitiae,  non  livore  vindictae,  aut  odii  motus  uxorem  adulteram  in 
judicio  saeculari  accusare  criminaliter  de  adulterio,  et  poenam  mortis  a  lege 
statutam  petere  ;  sicut  etiam  licet  aliquem  accusare  de  homicidio,  aut  de  alio 
crimine:  non  tamen  talis  accusatio  potest  fieri  in  judicio  ecclesiastico,  quia 
Ecclesia  non  habet  gladium  materialem,  ut  in  litera  dicitur  (loc.  cit.)  :  alio 
modo,  potest  eam  per  seipsum  occidere,  non  in  judicio  convictam,  et  sic  extra 
actum  adulterii  eam  interfìcere,  quantumcumque  sciat  eam  esse  adulteram, 
neque  secundum  leges  civiles,  neque  secundum  legem  conscientiae  licet.  Sed 
lex  civilis  quasi  licitum  putat,quodin  ipso  actueam  interficiat,non  quasi  prae- 
cipiens,  sed  quasi  poenam  homicidii  ei  non  infligens,  propter  maximum  in- 
citamentum,  quod  habet  vir  in  tali  facto  ad  occisionem  uxoris:  sed  Ecclesia 
in  hoc  non  est  adstricta  legibus  humanis,  ut  judicet  eum  sine  reatu  poenae 
aeternae,  vel  poenae  ecclesiastico  judicio  infligendae,  ex  hoc  quod  est  sine 
reatu  poenae  infligendae  per  judicium  saeculare:  et  ideo  in  nullo  casu  licet 
viro  occidere  uxorem  propria  auctoritate. 

Ad  primum  ergo  dicendum,  quod  poenam  illam  infligendam  non  com- 
misit  lex  personis  privatis,  sed  personis  publicis,  quae  habent  officium  ad  hoc 
deputatum  :  vir  autem  non  est  judex  uxoris  ;  et  ideo  non  potest  eam  interfì- 
cere, sed  coram  judice  accusare. 

Ad  secundum  dicendum  quod  lex  civilis  non  commisit  viro  occisionem 
uxoris,  quasi  praecipiens,  quia  sic  non  peccaret,  sicut  non  peccat  minister 
judicis  latronem  occidens  condemnatum  ad  mortem,  sed  permisit  poenam 
non  adhibens  :  unde  etiam  difHcultates  quasdam  opposuit,  quibus  retrahe- 
rentur  viri  ab  uxoricidio. 

Ad  tertium  dicendum,  quod  ex  hoc  non  probatur,  quod  sit  licitum  sim- 
pliciter,  sed  quantum  ad  immunitatem  ab  aliqua  poena;  quia  etiam  excom- 
municatio  quaedam  poena  est. 

Ad  quartum  dicendum,  quod  duplex  est  congregatio  :  quaedam  oecono- 
mica,  sicut  familia  aliqua:  et  quaedam  politica,  sicut  civitas,  et  regnum:  ille 
igitur,  qui  praeest  secundae  congregationi,  ut  rex,  potest  infligere  poenam  et 
corrigentem  personam,  et  exterminantem  ad  purgationem  communitatis, 
cujus  curam  gerit:  sed  ille  qui  praeest  in  prima  congregatione,  ut  paterfa- 
milias,  non  potest  infligere  nisi  poenam  corrigentem,  quae  se  non  extendit 
ultra  terminos  emendationis,  quam  transcendit  poena  mortis  :  et  ideo  vir,  qui 
sic  praeest  uxori,  non  potest  ipsam  interfìcere,  sed  alias  accusare,  vel  castigare. 

ARTICULUS  II.  251 

UTRUM   UXORICIDIUM    IMPEDIAT  MATRIMONIUM. 

Ad  secundum  sic  proceditur.  Videtur,  quod  uxoricidium  non  impediat 
matrimonium:  directius  enim  opponitur  adulterium  matrimonio,  quam  homì- 
cidium  :  sed  adulterium  non  impedit  matrimonium  ;  ergo  nec  uxoricidium. 

2.  Praeterea.  Gravius  est  peccatum  occidere  matrem,  quam  uxorem, 
quia  nunquam  licet  verberare  matrem  ;  licet  autem  quandoque  verberare 
uxorem:  sed  occisio  matris  non  impedit  matrimonium;  ergo  nec  uxoris 
occisio. 

3.  Praeterea.  Mag:s  peccat,  qui  uxorem  alterius  propter  adulterium  io- 

terficit,  quam  qui  uxorem  propriam,  inquantum  minus  habet  de  motivo,  et 
minus  ad  eum  spectat  ejus  correctio  :  sed  qui  alienam  uxorem  occidit,  non 
impeditur  a  matrimonio;  ergo  nec  ille  qui  propriam  uxorem  interfkit. 

4.  Praeterea.  Remota  causa,  removetur  effectus:  sed  peccatum  homi- 
cidii  potest  per  poenitentiam  removeri;-ergo  et  impedimentum  matrimonii, 
quod  ex  eo  causatur:  et  ita  videtur,  quod  post  peractam  poenitentiam  non 
prohibeatur  matrimonium  contrahere. 

Sed  contra  est,  quod  canon  (cap.  $.  73.  q.  2.)  dicit:  «  Interfectores  sua- 
rum  conjugum  ad  poenitentiam  redigendi  sunt,  quibus  penitus  denegatur 
conjugium». 

Praeterea.  In  eo,  in  quo  quis  peccat,  debet  etiam  puniri:  sed  peccat  con- 
tra matrimonium,  qui  uxorem  occidit;  ergo  debet  puniri,  ut  matrimonio 
privetur. 

Respondeo  dicendum,  quod  uxoricidium  ex  statuto  Ecclesiae  matrimo- 
nium impedit;  sed  quandoque  impedit  contrahendum,  et  non  dirimit  contra- 
ctum,  quando  scilicet  propter  adulterium  vir  occidit  uxorem,  aut  etiam  pro- 
pter  odium:  tamen  si  timetur  de  incontinentia  ipsius,  potest  cum  eo  dispensari 
per  Ecclesiam,  ut  licite  matrimonium  contrahat  :  quandoque  etiam  dirimit 
contractum,  ut  quando  aliquis  interficit  uxorem  suam,  ut  ducat  eam,  cum 
qua  moechatur;  tunc  enim  efficitur  illegitima  persona  simpliciter  ad  contra- 
hendum cum  illa,  ita  quod  si  de  facto  cum  ea  contraxerit  matrimonium, 
dirimitur:  sed  per  hoc  non  efficitur  simpliciter  persona  illegitima  respectu 
aliarum  mulierum;  unde  si  cum  alia  contraxerit,  quamvis  peccet,  contra 
statutum  Ecclesiae  faciens,  tamen  matrimonium  contractum  non  dirimitur 
propter  hoc. 

Adprimum  ergo  dicendum,  quod  homicidium,et  adulterium  in  aliquo  casu 
impediunt  matrimonium  contrahendum,  et  dirimunt  contractum,  sicut  de 
uxoricidio  dicitur  hic,  et  de  adulterio  infra  dicetur  (q.  62.  art.  3.).  Vel  dicen- 
dum, quod  uxoricidium  est  contra  substantiam  conjugii,  sed  adulterium  est 
contra  bonum  fidei  ei  debitae:  et  sic  adulterium  non  est  magis  contra  ma- 
trimonium, quam  uxoricidium:  et  ita  ratio  procedit  ex  falsis. 

Ad  secundum  dicendum,  quod,  simpliciter  loquendo,  gravius  peccatum 
est  occidere  matrem,  quam  uxorem,  et  magis  contra  naturam,  quia  natura- 
liter  homo  matrem  reveretur  :  et  ideo  minus  inclinatur  ad  interfectionem 
matris,  et  pronior  est  ad  interfectionem  uxoris;  ad  cujus  pronitatis  repressio- 
nem  uxoricidis  est  matrimonium  ab  Ecclesia  interdictum. 

Ad  tertium  dicendum,  quod  talis  non  peccat  contra  matrimonium,  sicut 
ille  qui  propriam  uxorem  interficit;  et  ideo  non  est  simile. 

Ad  q.uartum  dicendum,  quod  non  est  necessarium,  quod  deleta  culpa, 
deìeatur  omnis  poena,  sicut  de  irregularitate  patet;  non  enim  poenitentia 
restituit  in  pristinam  dignitatem,  quamvis  possit  restituere  in  pristinum  sta- 
tura gratiae,  ut  dictum  est. 

QUAESTIO  LXI. 

DE  IMPEDIMENTO  MATRIMONII,  QUOD  EST  VOTUM  SOLEMNE, 
IN  TRES   ARTICULOS    DIVISA. 


Deinde  considerandum  est  de  impedimentis,  quae  superveniunt  matri- 
monio: et  primo  de  impedimento,  quod  provenit  matrimonio  inconsummato^ 
scilicet  de  voto  solemni;  secundo  de  impedimento,  quod  provenit  matrimonio 
consummato,  scilicet  de  fornicatione. 

Circa  primum  quaeruntur  tria. 

Primo.  Utrum  alter  conjugum,  altero  invito,  post  carnalem  copulam  pos- 
sit  religionem  intrare. 

Secundo.  Utrum  ante  carnalem  copulam  possit  religionem  intrare. 

Tertio.  Utrum  mulier  possit  nubere  alteri  vivo,  priore  ante  carnalem 
copuiam  religionem  ingresso. 

ARTICULUS  I.  252 

UTRUM  ALTER  CONJUGUM,  ALTERO  INVITO, 
POST    CARNALEM    COPULAM    POSSIT    RELIGIONEM    INTRARE. 

(S.  Thom.  4.  Disi.  2J.  q.  1.  art.},  q.  1.  et seq.). 

Ad  primum  sic  proceditur.  Videtur,  quod  alter  conjugum  etiam  post  car- 
nalem copulam  possit,  altero  invito,  ad  religionem  transire,  quia  lex  divina 
magis  debet  spiritualibus  favere,  quam  lex  humana  :  sed  lex  humana  hoc 
permisit;  ergo  multo  fortius  lex  divina  permittere  debuit. 

2.  Praeterea.  Minus  bonum  non  impedit  majus  bonum.  sed  matrimonii 
status  est  minus  bonum,  quam  status  religionis,  ut  patet  1.  Corinth.  7.;  ergo 
permatrimonium  non  debet  homo  impediri,  quin  possit  ad  religionem  transire. 

3.  Praeterea.  In  qualibet  religione  fit  quoddam  spirituale  matrimonium: 
sed  licet  de  leviori  religione  ad  arctiorem  transire;  ergo  et  licet  de  matri- 
monio leviori,  scilicet  carnali,  ad  arctius,  scilicet  matrimonium  religionis, 
transire,  etiam  invita  uxore. 

Sed  contra  est,  quod  dicitur  1.  Corinth.  7.,  ut  nec  etiam  ad  tempus  va- 
cent  orationi  conjuges,  sine  mutuo  consensu  a  matrimonio  abstinentes. 

Praeterea.  Nullus  potest  facere  licite,  quod  est  in  praejudicium  alterius,. 
sine  ejus  voluntate:  sed  votum  religionis  emissum  ab  uno  conjugum  est  in 
praejudicium  alterius,  quia  unus  habet  potestatem  corporis  alterius;  ergo 
unus  sine  consensu  alterius  non  potest  votum  religionis  emittere. 

Respondeo  dicendum,  quod  nullus  potest  facere  oblationem  Deo  de 
alieno:  unde  cum  per  matrimonium  consummatum  jam  sit  corpus  viri  fa- 
ctum uxoris,  non  potest  sine  consensu  ejus  Deo  ipsum  offerre  per  continen- 
tiae  votum. 

Ad  primum  ergo  dicend'.;m,  quod  lex  humana  considerat  matrimonium, 
solum  inquantum  est  in  officium  naturae  ;  sed  lex  divina,  secundum  quod 
est  sacramentum,  ex  quo  habet  omnimodam  indivisibilitatem  :  et  ideo  non 
est  simile. 

Ad  secundum  dicendum,  quod  non  est  inconveniens  majus  bonum  im- 
pediri  per  minus  bonum,  quod  habet  contrarietatem  ad  ipsum,  sicut  etiam 
bonum  per  malum  impeditur. 

Ad  tertium  dicendum,  quod  in  qualibet  religione  contrahitur  matrimo- 
nium ad  unam  personam,  scilicet  ad  Christum,  cui  tamen  ad  plura  obliga- 
tur  aliquis  in  una  religione,  quam  in  alia:  sed  matrimonium  carnale,  et  reli- 
gionis  non  fiunt  ad  unam  personam;  et  ideo  non  est  simile. 

ARTICULUS  IL  255 

UT  RUM    ALTER     CONJUGUM    POSSI  T,    ALTERO    INVITO, 
ANTE    CARNALEM    COPULAM    RELIGIONEM    INTRARE. 

Ad  secundum  sic  proceditur.  Videtur,  quod  nec  etiam  ante  carnalem 
copulam  possit  unus  conjugum,  altero  invito,  religionem  intrare:  indivisibi- 
litas  enim  matrimonii  pertinet  ad  matrimonii  sacramentum,  inquantum  sci- 
licet significat  perpetuam  conjunctionem  Christi  ad  Ecclesiam:  sed  ante 
carnalem  copulam  post  consensum  per  verba  de  praesenti  expressum  est 
verum  matrimonii  sacramentum;  ergo  non  potest  fieri  divisio  per  hoc,  quod 
alter  religionem  intrat. 

2.  Praeterea.  In  ipso  consensu  per  verba  de  praesenti  expresso  unus 
conjugum  in  alterum  potestatem  sui  corporis  transfert;  ergo  statim  potest 
exigere  debitum,  et  alter  tenetur  reddere:  et  ita  non  potest  unus,  invito  al- 
tero, ad  religionem  transire. 

3.  Praeterea.  Matth.  19.  dicitur:  Quod  Deus  conjunxit,  homo  nor  separet: 
sed  conjunctio,  quae  est  ante  carnalem  copulam,  divinitus  facta  est;  ergo 
non  potest  separari  humana  voluntate. 

Sed  contra  est,  quod,  secundum  Hieron.  (in  princ.  prologi  in  Evang. 
Joan.),  Dominus  vocavit  Joannem  de  nuptiis. 

Respondeo  dicendum,  quod  ante  carnalem  copulam  est  inter  conjuges 
tantum  vinculum  spirituale;  sed  postea  etiam  est  inter  eos  vinculum  carnale; 
et  ideo  sicut  post  carnalem  copulam  matrimonium  solvitur  per  mortem  car- 
nalem, ita  per  ingressum  religionis  vinculum,  quod  est  ante  carnalem  copu- 
lam, solvitur,  quia  religio  est  quaedam  mors  spiritualis,  qua  aliquis  saeculo 
moriens  vivit  Deo. 

Ad  primum  ergo  dicendum,  quod  matrimonium  ante  carnalem  copulam 
significat  illam  conjunctionem,  quae  est  Christi  ad  animam  per  gratiam; 
quae  quidem  solvitur  per  dispositionem  spirilualem  contrariarci,  scilicet  per 
peccatum  mortale:  sed  post  carnalem  copulam  significat  conjunctionem 
Christi  ad  Ecclesiam,  quantum  ad  assumptionem  humanae  naturae  in  uni- 
tatem  personae,  quae  omnino  est  indivisibilis. 

Ad  secundum  dicendum,  quod  ante  carnalem  copulam  non  est  omnino 
translatum  corpus  unius  sub  potestate  alterius,  sed  sub  conditione,  nisi  in- 
terea  alter  conjugum  ad  frugem  melioris  vitae  convolet  :  sed  per  carnalem 
copulam  completur  dieta  translatio,  quia  tunc  intrat  uterque  in  corporalem 
possessionem  sibi  traditae  potestatis;  unde  etiam  ante  carnalem  copulam  non 

statini  tenetur  reddere  debitum  post  matrimonium  contractum  per  verba  de 
praesenti;  sed  datur  ei  tempus  duorum  mensium,  propter  tria:  primo,  ut  in- 
terim possit  deliberare  de  transeundo  ad  religionem:  secando,  ut  praeparen- 
tur,  quae  sunt  necessaria  ad  solemnitatem  nuptiarum  :  tertio,  ne  vilem  habeat 
maritus  datam,  quam  non  suspiravit  dilatam  (cap.:  Instituium,  2j.  q.  2.). 

Ad  tertium  dicendum,  quod  conjunctio  matrimonialis  ante  carnalem 
copularci  est  quidem  perfecta  quantum  ad  esse  primum,  sed  non  consummata 
quantum  ad  actum  secundum,  qui  est  operatio;  et  similatur  possessioni  cor- 
porali, et  ideo  nec  omnimodam  indivisibilitatem  habet. 


ARTICULUS  III.  254 

UTRUM  MULIER    POSSIT    NUBERE    ALTERI, 
VIRO   SUO   ANTE   CARNALEM  COPULAM  RELIGIONEM  INGRESSO. 

Ad  tertium  sic  proceditur.  Videtur,  quod  mulier  non  possit  nubere  al- 
teri, viro  suo  ante  carnalem  copulam  religionem  ingresso,  quia  illud  quod 
cum  matrimonio  stare  potest,  non  solvit  matrimoniale  vinculum:  sed  adhuc 
manet  vinculum  matrimoniale  inter  eos,  qui  pari  voto  religionem  intrant  ; 
ergo  ex  hoc  quod  unus  intrat  religionem,  alter  non  absolvitur  a  vinculo  ma- 
trimoniali: sed  quamdiu  manet  vinculum  matrimoniale  ad  unum,  non  potest 
nubere  alteri;  ergo,  etc. 

2.  Praeterea.  Vir  post  ingressum  religionis  potest  ante  professionem  re- 
dire  ad  saeculum  :  si  ergo  mulier  posset  alteri  nubere,  viro  intrante  religionem, 
-et  ipse  posset  alteram  ducere,  rediens  ad  saeculum;  quod  est  absurdum. 

3.  Praeterea.  Per  Decretalem  novam  (cap.:  Non  solum,  de  Regularib.  et 
transeunti^,  in  6.),  professio  ante  annum  emissa  prò  nulla  reputatur;  ergo  si 
post  talem  professionem  ad  uxorem  redeat,  tenetur  eum  recipere;  ergo  neque 
per  introitum  viri  in  religionem,  neque  per  votum  datur  mulieri  potestas  al- 
teri nubendi. 

Sed  coktra.  Nullus  potest  alterum  obligare  ad  ea  quae  sunt  perfectionis: 
sed  continentia  est  de  his  quae  ad  perfectionem  pertinent;  ergo  mulier  non 
arctatur  ad  continentiam  ex  hoc,  quod  vir  religionem  ingreditur:  et  sic  potest 
nubere. 

Respondeo  dicendum,  quod  sicut  mors  corporalis  viri  hoc  modo  vinculum 
matrimoniale  solvit,  ut  mulier  nubat  cui  vult,  secundum  Apostoli  sententiam 
(1.  Cor.  -].);  ita  etiam  post  mortem  spiritualem  viri,  per  religionis  ingressum, 
poterit  cui  voluerit  nubere. 

Ad  primum  ergo  dicendum,  quod  quando  uterque  pari  voto  continentiam 
vovet,  tunc  neuter  conjugali  vinculo  abrenuntiat;  et  ideo  adhuc  manet:  sed 
quando  unus  tantum  vovet,  tunc,  quantum  est  in  se,  abrenuntiat  vinculo  con- 
iugali ;  et  ideo  alter  absolvitur  a  vinculo  ilio. 

Ad  secundum  dicendum,  quod  non  intelligitur  mortuus  saeculo  per  reli- 
gionis ingressum,  quousque  professionem  emiserit:  et  ideo  usque  ad  tempus 
illud  tenetur  eum  uxor  sua  expectare. 

Ad  tertium  dicendum,  quod  de  professione  sic  emissa  ante  tempus  de- 
terminatum  a  jure  est  idem  judicium,  quod  de  voto  simpiici:  unde  sicut  post 
votum  simplex  viri  mulier  ei  debitum  reddere  non  tenetur,  tamen  ipsa  non 
habet  potestatem  alteri  nubere;  ita  et  hic. 

QUAESTIO    LXII. 

DE  IMPEDIMENTO  QUOD  SUPERVENIT  MATRIMONIO  CONSUMMATO 

QUOD  EST  FORNICATIO, 

IN    SEX    ARTICULOS    DIVISA. 


Deinde  considerandum  est  de  impedimento,  quod  supervenit  matrimonio 
consummato,  scilicet  de  fornicatione,  quae  impedir  matntaoaium  praecedens 
quoad  actum,  remanente  vinculo  matrimoniali. 

Circa  quod  quaeruntur  sex. 

Primo.  Utrum  liceat  viro  dimittere  uxorem  causa  fornicationis. 

Secundo.  Utrum  ad  hoc  teneatur. 

Tertio.  Utrum  proprio  judicio  eam  dimittere  possit. 

Quarto.  Utrum  vir,  et  uxor  quantum  ad  hoc  sint  aequalis  conditionis. 

Quinto.  Utrum  post  divortium  debeant  manerc  innupti. 

Sexto.  Utrum  post  divortium  possint  reconciliari. 


ARTICULUS  I.  255 

UTRUM  PROPTER  FORNICATIONEM  LICEAT    VIRO  UXOREM  DIMITTERE. 

(S.  Thom.  4.  Dist.  35.  q.  unic.  art.  1.  et  seq.). 

Ad  primum  sic  proceditur.  Videtur,  quod  propter  fornicationem  non  liceat 
viro  uxorem  dimittere  :  non  enim  est  malum  prò  malo  reddendum  :  sed  vir, 
dimittendo  uxorem  propter  fornicationem,  videtur  malum  prò  malo  reddere; 
ergo  non  licet. 

2.  Praeterea.  Majus  peccatum  est,  si  uterque  fornicetur,  quam  si  alter 
tantum:  sed  si  uterque  fornicetur,  non  poterit  propter  hoc  fieri  divortium; 
ergo  nec  si  unus  tantum  fornicatus  fuerit. 

3.  Praeterea.  Fornicatio  spiritualis,  et  quaedam  alia  peccata  sunt  gra- 
viora,  quam  fornicatio  carnalis  :  sed  propter  illa  non  potest  fieri  separatio  a 
toro;  ergo  nec  propter  fornicationem  carnalem. 

4.  Praeterea.  Vitium  contra  naturam  magis  remotum  est  a  bonis  matri- 
monii,  quam  fornicatio,  quae  modo  naturae  fit;  ergo  magis  debuit  poni  causa 
separationis,  quam  fornicatio. 

Sed  contra  est,  quod  dicitur  Matth.  5. 

Praeterea.  UH,  qui  frangit  fidem,  non  tenetur  aliquis  servare  fidem:  sed 
conjux  fornicando  fidem  frangit,  quam  alteri  conjugi  debet;  ergo  alter  potest 
alterum  causa  fornicationis  dimittere. 

Respondeo  dicendum,  quod  Dominus  dimittere  uxorem  concessit  propter 
fornicationem  in  poenam  illius  qui  fidem  fregit,  et  in  favorem  illius  qui  fidem 
servavit,  ut  non  sit  adstrictus  ad  reddendum  ei  debitum,   qui  non  servavit 

ndem  :  excipiuntur  tamen  se.pie.rn  casus,  in  quibus  non  licet  viro  uxorem  di- 
mittere  fornicantem,  in  quibus  vel  uxor  a  culpa  immunis  est,  vel  utrique  aequa- 
liter  culpabiles  sunt:  primus  est,  si  ipse  vir  similiter  fornicatus  fuerit  ;  secun dus, 
si  ipse  uxorem  prostituenti  tertius,  si  uxor  virum  suum  probabiliter  mortuum 
credens,  propter  longam  ejus  absentiam,  alteri  nupserit;  quartus,  si  latenter 
cognita  est  ab  aliquo  sub  specie  viri  lectum  subintrante;  quintus,  si  fuerit  vi 
oppressa;  sextus,  si  reconciliaverit  eam  sibi  post  adulterium  perpetratum, 
carnaliter  eam  cognoscens;  septimus,  si  matrimonio  in  infidelitate  utriusque 
contracto,  vir  dederit  uxori  libelium  repudii,  et  uxor  alteri  nupserit  ;  tunc 
enim  si  uterque  convertatur,  tenetur  eam  vir  recipere. 

Ad  primum  ergo  dicendum,  quod  vir  si  dimittat  uxorem  fornicantem  li- 
vore vindictae,  peccat:  si  autem  ad  infamiam  propriam  cavendam,  ne  vi- 
deatur  particeps  criminis,  vel  ad  vitium  uxoris  corrigendum,  vel  ad  evitandam 
prolis  incertitudinem,  non  peccat. 

Ad  secundum  dicendum,  quod  divortium  ex  causa  fornicationis  fit  uno 
accusante  alium  ;  et  quia  nullus  potest  accusare,  qui  in  simili  crimine  existit, 
quando  uterque  fornicatur,  divortium  celebrari  non  potest,  quamvis  magis 
peccetur  contra  matrimonium,  utroque  fornicante,  quam  altero  tantum. 

Ad  tertium  dicendum,  quod  fornicatio  directe  est  contra  bonum  matri- 
monii,  quia  tollitur  per  eam  certitudo  prolis,  et  fìdes  frangitur,  et  signifìcatio 
non  servatur,  dum  unus  conjugum  pluribus  cameni  suam  dividit:  et  ideo  alia 
elimina,  quamvis  forte  sint  majora  fornicatione,  non  tamen  causant  divortium. 
Sed  quia  infidelitas,  quae  dicitur  spiritualis  fornicatio,  etiam  est  contra  bonum 
matrimonii,  quod  est  proles  educanda  ad  cultum  Dei,  etiam  ipsa  facit  di- 
vortium: sed  tamen  aliter,  quam  corporalis  fornicatio,  quia  propter  unum 
actum  fornicationis  carnalis  potest  procedi  ad  divortium,  non  autem  propter 
unum  actum  inndelitatis,  sed  propter  consuetudinem,  quae  pertinaciam  osten- 
dit,  in  qua  infidelitas  perficitur. 

Ad  quartum  dicendum,  quod  etiam  propter  vitium  contra  naturam  po- 
test procedi  ad  divortium:  sed  tamen  non  fit  ita  mentio  de  ipso,  tum  quia 
est  passio  innominabilis,  tum  quia  rarius  accidit,  tum  quia  non  ita  causat  in- 
certitudinem prolis. 


ARTICULUS  IL  256 

UTRUM     VIR    TENEATUR     EX     PRAECEPTO 
UXOREM    FORNICANTEM    DIMITTERE. 

Ad  secundum  sic  proceditur.  Videtur,  quod  vir  teneatur  ex  praecepto 
uxorem  fornicantem  dimittere  :  vir  enim,  cum  sit  caput  uxoris,  tenetur  uxo- 
rem corrigere:  sed  separatio  a  toro  est  inducta  ad  correctionem  uxoris  for- 
nicantis;  ergo  tenetur  eam  a  se  separare, 

2.  Praeterea.  Qui  consentit  peccanti  mortaliter,  ipse  etiam  mortaliter 
peccat:  sed  vir  retinens  uxorem  fornicantem  consentire  ei  videtur,  ut  in  li- 
tera  dicitur  (4.  Disi.  %.);  ergo  peccat,  nisi  eam  a  se  ejiciat. 

3.  Praeterea.  i.  Cor.  6.  dicitur:  Qui  adhaer et  meretrici,  unum  corpus  ef- 
ficitur:  sed  non  potest  aliquis  simul  esse  membrum  meretricis,  et  Christi, 
ut  ibidem  dicitur;  ergo  vir  uxori  fornicanti  adhaerens  membrum  Christi  esse 
desinit,  et  sic  mortaliter  peccat. 

4.  Praeterea.  Sicut  cognatio  tollit  vinculum  matrimonii,  ita  fornicatio 
separat  a  toro  :  sed  postquam  vir  noverit  consanguinitatem  sui  ad  uxorem, 
mortaliter  peccat  eam  cognoscens  carnaliter;  ergo  et  si  cognoscat  uxorem, 
postquam  scit  ipsam  esse  fornicatam,  mortaliter  peccat. 

5.  Sed  contra  est,  quod  dicit  Gloss.  (interi,  super  illud:  Vir  uxorem  non  di- 
mittat,  1.  Cor.  y.),  quod  «  Dominus  permisit  causa  fornicationis  uxorem  dimit- 
tere  »  ;  ergo  non  est  in  praecepto. 

6.  Praeterea.  Quilibet  potest  dimittere  alteri  quod  in  se  peccavit:  sed  uxor 
fornicando  peccavit  in  virum  ;  ergo  vir  potest  ei  parcere,  ut  non  dimittat  eam. 

Respondeo  dicendum,  quod  dimissio  uxoris  fomicantis  introducta  est  ad 
corrigendum  uxoris  crimen  per  talem  poenam:  poena  autem  corrigens  non 
requiritur,  ubi  emendatio  jam  praecessit;  et  ideo  si  mulier  de  peccato  poe- 
niteat,  vir  non  tenetur  eam  dimittere:  si  autem  non  poeniteat,  tenetur,  ne 
peccato  cjus  consentire  videatur,  dum  corrcctionem  debitam  non  apponit. 

Ad  primum  ergo  dicendum,  quod  peccatum  fornicationis  in  uxore  potest 
corrigi  non  tantum  tali  poena,  sed  etiam  verbis,  et  verbere  ;  et  ideo  si  alias 
ad  correctionem  sit  parata,  non  tenetur  vir  praedictam  poenam  ad  ejus  cor- 
rectionem  adhibcre. 

Ad  secundum  dicendum,  quod  tunc  vir  uxori  consentire  videtur,  quando 
eam  tenet  non  cessantem  a  peccato  praeterito  :  si  autem  emendata  fuerit,  non 
ei  consentit. 

Ad  tertium  dicendum,  quod  ex  quo  de  peccato  fornicationis  poenituit, 
meretrix  dici  non  potest;  et  ideo  vir,  ei  se  conjungendo,  membrum  meretricis 
non  fit.  Vel  dicendum,  quod  non  conjungitur  ei  quasi  meritaci,  sed  quasi 
uxori. 

Ad  quartum  dicendum,  quod  non  est  simile,  quia  consanguinitas  facit, 
ut  non  sit  inter  eos  vinculum  matrimoniale,  et  ideo  carnalis  copula  fit 
illicita:  sed  fornicatio  non  tollit  vinculum  praedictum,  et  ideo  actus  remanet, 
quantum  est  de  se,  licitus;  nisi  per  accidens  illicitus  fiat,  inquantum  vir  con- 
sentire turpitudini  uxoris  videtur. 

Ad  quintum  dicendum,  quod  permissio  illa  est  intelligenda  per  prohibi- 
tionis  privationem;  et  sic  contra  praeceptum  non  dividitur,  quia  etiam  quod 
cadit  sub  praecepto  non  est  prohibitum. 

Ad  sextum  dicendum,  quod  uxor  non  tantum  peccat  in  virum,  sed  etiam 
in  seipsam,  et  in  Deum:  et  ideo  vir  non  totaliter  potest  poenam  dimittere, 
nisi  emendatio  sequatur. 

ARTICULUS    III.  2,-7 

UTRUM    VIR    PROPRIO   JUDICIO    UXOREM    FORNICANTEM 
DIMITTERE    POSSIT. 

Ad  tertium  sic  proceditur.  Videtur,  quod  proprio  judicio  vir  uxorem 
fornicantem  possit  dimittere:  sententiam  enim  a  judice  latam  absque  alio 
judicio  exequi  licet  :  sed  Deus  judex  justus  dedit  hanc  sententiam,  ut  propter 
fornicationem  vir  uxorem  dimittere  possit;  non  ergo  requiritur  ad  hoc  aliud 
judicium. 

2.  Praeterea.  Matth.  1.  dicitur,  quod  Joseph,  cum  esset  justus,  cogitavit  oc- 
culte diiuiUere  Mariani;  ergo  videtur,  quod  occulte  vir  possit  divortium  cele- 
brare absque  judicio  Ecclesiae. 

3.  Praeterea.  Si  vir  post  fornicationem  uxoris  cognitam  debitum  ei  red- 
dit,  amittit  actionem,  quam  contra  fornicariam  habebat  ;  ergo  denegatio  de- 
biti, quae  ad  divortium  pertinet,  debet  Ecclesiae  judicium  praecedere. 

4.  Praeterea.  Illud  quod  non  potest  probari,  non  debet  ad  Ecclesiae 
judicium  adduci:  sed  fornicationis  crimen  non  potest  probari,  quia  oculm 
adulteri  observat  caliginem,  ut  dicitur  Job  24.  ;  ergo  non  debet  judicio  Eccle- 
siae praedictum  divortium  fieri. 

5.  Praeterea.  Accusationem  debet  inscriptio  praecedere,  qua  aliquis  se 
ad  talionem  obliget,  si  in  probatione  deficiat:  sed  hoc  non  potest  esse  in  ista 
materia,  quia  tunc,  qualitercumque  res  iret,  vir  consequeretur  intentum  suum, 
sive  ipse  uxorem  dimitteret,  sive  uxor  eum;  ergo  non  debet  ad  judicium  Ec- 
clesiae per  accusationem  adduci. 

6.  Praeterea.  Plus  tenetur  homo  uxori,  quam  extraneo:  sed  homo  cri- 
men alterius,  etiam  extranei,  non  debet  Ecclesiae  deferre,  nisi  monitione 
praemissa  in  secreto,  ut  patet  Matth.  18.;  ergo  multo  minus  potest  crimen 
uxoris  ad  Ecclesiam  deferre,  si  eam  prius  occulte  non  corripuerit. 

Sed  contra.  Nullus  debet  seipsum  vindicare  :  sed  si  vir  uxorem  forni- 
cantem  proprio  arbitrio  dimitteret,  ipse  se  vindicaret;  ergo  hoc  non  debet 
fieri. 

Praeterea.  Nullus  in  eadem  causa  est  actor,  et  judex:  sed  vir  est  actor 
impetens  uxorem  de  offensa  in  se  commissa:  ergo  ipse  non  potest  esse  judex; 
et  sic  non  debet  eam  proprio  arbitrio  dimittere. 

Respondeo  dicendum,  quod  vir  potest  uxorem  dimittere  dupliciler  :  uno 
modo  quantum  ad  torum  tantum,  et  sic  potest  eam  dimittere,  quam  cito  sibi 
constat  de  fornicatione  uxoris,  proprio  arbitrio  ;  nec  tenetur  reddere  debitum 
exigenti,  nisi  per  Ecclesiam  compellatur,  et  taliter  reddens  nullum  praejudi- 
cium  sibifacit:  alio  modo  quantum  ad  torum,  et  cohabitationem,  et  hoc  modo 
non  potest  dimitti  nisi  judicio  Ecclesiae;  et  si  alias  dimissa  fuerit,  debet  cogi 
ad  cohabitandum,  nisi  posset  ei  vir  incontinenti  fornicationem  probare:  haec 
autem  dimissio  divortium  dicitur;  et  ideo  concedendum  est,  quod  divortium 
non  potest  celebrari,  nisi  judicio  Ecclesiae. 

Ad  primum  ergo  dicendum,  quod  sententia  est  applicatio  juris  communis 
ad  particulare  factum:  unde  Deus  jus  promulgavit,  secundum  quod  sententia 
in  judicio  formari  debet. 

Ad  secundum  dicendum,  quod  Joseph  voluit  Beatam  Virginem  dimittere, 
non  quasi  suspectam  de  fornicatione,  sed  ob  reverentiam  sanctitatis  ejus,  ti- 
mens  cohabitare  ei.  Nec  tamen  est  simile,  quia  tunc  ex  adulterio  non  solum 
procedebatur  ad  divortium,  sed  ulterius  ad  lapidationem;  non  autem  nunc, 
quando  agitur  judicio  Ecclesiae. 

Ad  tertium  patet  solutio  ex  dictis  (in  corp.). 

Ad  quartum  dicendum,  quod  quandoque  vir  uxorem  suspec.am  de  adul- 
terio habens,  ei  insidiatur,  ut  deprehendere  possit  eam  cum  testibus  in  cri- 
mine fornicationis:  et  sic  potest  ad  accusationem  procedere.  Et  praeterea,  si 
de  facto  ipso  non  constat,  possunt  esse  violentae  suspiciones  fornicationis, 
quibus  probatis  vidctur  fornicatio  probata  esse  ;  ut  si  inveniatur  solus  cum 
sola,  horis,  et  locis  suspectis,  et  nudus  cum  nuda. 

Ad  quintum  dicendum,  quod  maritus  potest  accusare  uxorem  de  adul- 
terio dupliciter  :  tino  modo  ad  tori  separationem  coram  judice  spirituali;  et 
tunc  inscriptio  non  debet  fieri  cum  obligatione  ai  poenam  talionis,  quia  s;c 
vir  consequeretur  intentum  suum,  ut  probat  objectio:  alio  modo  ad  punitio- 

nem  criminis  in  judicio  saeculari;  et  sic  oportet  quod  praecedat  inscriptio, 
per  quam  ad  poenam  talionis  se  obliget,  si  in  probatione  deficiat. 

Ad  sextum  dicendum,  quod,  sicut  Decretalis  (cap.  :  Licei,  de  Simonia) 
dicit,  «tribus  modis  in  criminibus  procedi  potest:  primo  per  inquisitionem, 
quam  debet  praecedere  clamosa  insinuatio,  quae  locum  accusationis  tenet: 
secando  per  accusationem,  quam  debet  praecedere  legitima  inscriptio:  tertio 
perdenuntiationem,  quam  debet  praecedere  fraterna  correctio  »  ;  verbum  ergo 
Domini  intelligitur,  quando  agitur  per  viam  denuntiationis,  non  quando  agitur 
per  viam  accusationis,  quia  tunc  non  agitur  solum  ad  correctionem  delin- 
quentis,  sed  ad  punitionem,  propter  bonum  commune  conservandum,  quod 
justitia  deficiente  periret. 

ARTICULUS  IV.  258 

UTRUM    VIR,    ET    UXOR    IN    CAUSA    DIVORTII 
DEBEANT    AD    PARIA  JUDICARI. 

Ad  quartum  sic  proceditur.  Videtur,  quod  vir,  et  uxor  non  debeant  in 
causa  divortii  ad  paria  judicari:  divortium  enim  tenetur  in  lege  nova  loco 
repudii,  quod  erat  in  lege  veteri,  ut  patet  Matth.  5.:  sed  in  repudio  vir,  et 
uxor  non  judicabantur  ad  paria,  quia  vir  poterat  repudiare  uxorem,  et  non  e 
converso;  ergo  nec  in  divortio  debent  ad  paria  judicari. 

2.  Praeterea.  Plus  est  contra  legem  naturae,  quod  uxor  plures  viros 
habeat,  quam  quod  vir  plures  mulieres:  unde  hoc  quandoque  licuit,  illud 
vero  nunquam;  ergo  plus  peccat  mulier  in  adulterio,  quam  vir,  et  ita  non 
debent  ad  paria  judicari. 

3.  Praeterea.  Ubi  est  majus  nocumentum  proximi,  ibi  est  majus  pec- 
catum:  sed  plus  nocet  uxor  adultera  viro,  quam  vir  adulter  uxori,  quia  adul- 
terium  uxoris  facit  incertitudinem  prolis,  non  autem  adulterium  viri;  ergo 
majus  est  peccatum  uxoris,  et  sic  non  debent  ad  paria  judicari. 

4.  Praeterea.  Divortium  inducitur  ad  crimen  adulterii  corrigendum:  sed 
magis  pertinet  ad  virum,  qui  est  caput  mulieris,  ut  dicitur  1.  Cor.  11.,  corri- 
gere  uxorem,  quam  e  converso;  ergo  non  debent  in  divortio  ad  paria  judicari, 
sed  vir  debet  esse  melioris  conditionis. 

5.  Sed  contra.  Videtur, quod  in  hoc  uxor  debeat  esse  melioris  conditionis, 
quia  quanto  est  major  fragilitas  in  peccante,  tanto  magis  est  peccatum  venia 
dignum:  sed  in  mulieribus  est  major  fragilitas,  quam  in  viris,  ratione  cujus 
dicit  Chrysostom.  (hom.  40.  in  op.  imperf.  parum  a  princ.)  quod  «  propria 
passio  mulierum  est  luxuria  »,  et  Philosophus  dicit  in  7.  Ethicor.  (cap.  j.) 
quod  «  mulieres  non  dicuntur  continentes,  proprie  loquendo,  propter  facilem 
inclinationem  ad  concupiscentias  »,  quia  nec  bruta  ammalia  possunt  conti- 
nere,  propter  hoc  quod  non  habent  aliquid,  quod  concupiscentiis  obviare 
possit;  ergo  mulieribus  in  poena  divortii  deberet  magis  parci. 

6.  Praeterea.  Ponitur  vir  caput  mulieris,  ut  ipsam  corngat;  ergo  magis 
peccat,  quam  mulier,  et  sic  debet  magis  puniri. 

Respondeo  dicendum,  quod  in  causa  divortii  vir,  et  uxor  ad  paria  judi- 
cantur,  ut  idem  sit  licitum,  et  illicitum  uni,  quod  alteri;  non  tamen  pariter 
judicantur  ad  illa,  quia  causa  divortii  est  major  in  uno,  quam  in  alio,  cum 
tamen  in  utroque  sit  sufficiens  causa  ad  divortium  :  divortium  enim  poena  est 
adulterii,  inquantum  est  contra  matrimonii  bona.  Quantum  autem  ad  bonum 

fidei,  ad  quam  conjuges  aequaliter  sibi  invicem  tenentur,  tantum  peccat  con- 
tra  matrimonium  adulterium  unius,  sicut  adulterium  alterius  ;  et  haec  causa 
in  utroque  sufficit  ad  divortium  :  sed  quantum  ad  bonum  prolis  plus  peccat 
adulterium  uxoris,  quam  viri,  et  ideo  major  est  causa  divortii  in  uxore,  quam 
in  viro;  et  sic  ad  aequalia,  sed  non  ex  aequali  causa  obligantur.  Nec  tamen 
injuste,  quia  in  utroque  est  causa  sufficiens  ad  hanc  poenam,  sicut  est  etiam 
de  duobus,  qui  damnantur  ad  ejusdem  mortis  poenam,  quamvis  alius  altero 
gravius  peccaverit. 

Ad  primum  ergo  dicendum,  quod  repudium  non  permittebatur,  nisi  ad 
evitandum  homicidium;  et  quia  in  viris  magis  erat  de  hoc  periculum,  quam 
in  mulieribus,  ideo  viro  per  libellum  repudii  permittebatur  dimittere  uxorem, 
non  autem  e  converso. 

Ad  secundum,  et  tertium  dicendum,  quod  rationes  illae  procedunt,  se- 
cundum  quod  in  comparatione  ad  bonum  prolis  major  fìt  causa  divortii  in 
uxore  adultera,  quam  in  viro:  non  tamen  sequitur,  quod  non  judicentur  ad 
paria,  ut  ex  dictis  patet  (in  corp.  ari.). 

Ad  ojjartum  dicendum,  quod  quamvis  vir  sit  caput  mulieris,  quasi  gu- 
bernator,  non  tamen  quasi  judex  ipsius,  sicut  nec  e  converso;  et  ideo  in  eis 
quae  per  judicium  facienda  sunt,  non  plus  potest  vir  in  uxorem,  quam  e  con- 
verso. 

Ad  quintum  dicendum,  quod  in  adulterio  invenitur  de  ratione  peccati 
idem,  quod  est  in  fornicatione  simplici,  et  adhuc  plus,  quod  magis  gravat, 
scilicet  matrimonii  laesio:  si  ergo  consideretur  id  quod  est  commune  adul- 
terio, et  fornicationi,  peccatum  viri,  et  mulieris  se  habent  ut  excedentia,  et 
excessa,  quia  in  mulieribus  est  plus  de  humore,  et  ideo  sunt  magis  ducibiles 
a  concupiscentiis  :  sed  in  viro  est  plus  de  calore,  qui  concupiscentiam  excìtat. 
Sed  tamen,  simpliciter  loquendo,  caeteris  paribus,  vir  in  simplici  fornicatione 
plus  peccat,  quam  mulier,  quia  plus  habet  de  rationis  bono,  quod  praevalet 
quibuslibet  motibus  corporalium  passionum:  sed  quantum  ad  laesionem  ma- 
trimonii, quam  adulterium  fornicationi  addit,  ex  qua  divortium  causat,  plus 
peccat  mulier,  quam  vir,  ut  ex  dictis  patet  (in  corp.);  et  quia  hoc  est  gravius, 
quam  simplex  fornicano,  ideo,  simpliciter  loquendo,  plus  peccat  mulier  adul- 
tera, quam  vir  adulter,  caeteris  paribus. 

Ad  sextum  dicendum,  quod  quamvis  regimen,  quod  datur  viro  in  mulie- 
rem,  sit  quaedam  circumstantia  aggravans;  tamen  ex  illa  circumstantia,  quae 
in  aliam  speciem  trahit,  magis  aggravatur  peccatum,  scilicet  ex  laesione  ma- 
trimonii, quae  transit  ad  speciem  injustitiae,  in  hoc  quod  furtive  aliena  proles 
submittitur. 

ARTICULUS  V.  259 

UTRUM    POST    DIVORTIUM    VIR    ALTERI    NUBERE    POSSIT. 

Ad  qtjintum  sic  proceditur.  Videtur,  quod  post  divortium  vir  alteri  nu- 
bere  possit:  nullus  enim  tenetur  ad  perpetuam  continentiam:  sed  vir  tenetur 
in  aliquo  casu  uxorem  fornicantem  a  se  in  perpetuum  separare,  ut  patet  ex 
dictis  (art.  2.  huj.  a.);  ergo  videtur,  quod  ad  minus  in  tali  casu  alteram  du- 
cere possit. 

2.  Praeterea.  Peccanti  non  est  danda  major  occasio  peccandi:  sed  si  ei 
qui  propter  culpam  fornicationis  dimittitur,  non  licet  aliam  copulam  quae- 

rcre,  datur  ipsi  major  occasio  peccandi;  non  enim  est  probabile,  quod  qui  in 
matrimonio  non  continuit,  postea  continere  possit  ;  ergo  videtur,  quod  liceat 
ei  ad  aliam  copulam  transire. 

3.  Praeterea.  Uxor  non  tenetur  viro,  nisi  ad  debitum  reddendum,  et 
cohabitationem:  sed  per  divortium  ab  utroque  absolvitur;  ergo  soluta  est  a 
lege  viri;  ergo  potest  alteri  nubere:  et  eadem  ratio  est  de  viro. 

4.  Praeterea.  Matth.  19.  dicitur:  Ouicnmque  dimiserit  uxorem  suam,  nisi 
oh  fornicatio nevi,  et  aliam  duxerit,  moechatur  ;  ergo  videtur,  quod  si  causa  for- 
nicationis  dimissa  uxore.  aliam  duxerit,  non  moechetur  :  et  ita  erit  veruni  ma- 
trimonium. 

Sed  contra.  i.  Cor.  7.:  Praecipio  non  ego,  sed  Dominust  uxorem  a  viro 
non  discedere;  quod  si  discesserit,  manere  innuptam. 

Praeterea.  Nullus  ex  peccato  debet  reportare  commodum:  sed  reportaret, 
si  liceret  adulterae  ad  aliud  magis  desideratum  connubium  transire,  et  esset 
occasio  adulterandi  volentibus  alia  matrimonia  quaerere;  ergo  non  licet  aliam 
copulam  quaerere  neque  viro,  neque  uxori. 

Respondeo  dicendum,  quod  nihil  adveniens  supra  matrimonium  potest 
ipsum  dissolvere;  et  ideo  adulterium  non  facit,  quin  sit  verum  matrimonium: 
«  Manet  enim»,  ut  August.  dicit  (Uh.  1.  de  Nupt.  et  Concupisc.  cap.  io.),  «  inter 
viventes  conjugale  vinculum,  quod  nec  separatio,  nec  cum  aliquo  junctio 
potest  auferre  »  ;  et  ideo  non  licet  uni,  altero  vivente,  ad  aliam  copulam 
transire. 

Ad  primum  ergo  dicendum,  quod  quamvis  per  se  nullus  obligetur  ad 
continentiam,  tamen  per  accidens  potest  esse  quod  obligetur;  sicut  si  uxor 
sua  aegritudinem  incurabilem  incurrat,  et  talem,  quae  carnalem  copulam 
non  patiatur:  et  similiter  etiam  est,  si  incorrigibiliter  spirituali  mfirmitate, 
scilicet  fornicatione,  laboret. 

Ad  secundum  dicendum,  quod  ipsa  confusio,  quam  reportat  a  divortio, 
debet  eam  cohibere  a  peccato;  quod  si  cohibere  non  potest,  minus  malum 
est,  quod  ipsa  sola  peccet,  quam  quod  peccati  ejus  vir  sit  particeps. 

Ad  tertium  dicendum,  quod  quamvis  uxor  post  divortium  non  teneatur 
viro  adultero  ad  debitum  reddendum,  et  cohabitandum,  tamen  adhuc  manet 
vinculum  matrimonii,  ex  quo  ad  hoc  tenebatur;  et  ideo  non  potest  ad  aliam 
copulam  transire,  viro  vivente:  potest  tamen  continentiam  vovere,  viro  in- 
vito, nisi  videatur  Ecclesia  decepta  fuisse  per  falsos  testes,  sententiando  de 
divortio;  quia  in  tali  casu  etiamsi  votum  professionis  emisisset,  restitueretur 
viro  ;  et  teneretur  reddere  debitum,  sed  non  liceret  ei  exigere. 

Ad  quartum  dicendum,  quod  exceptio  illa,  quae  est  in  verbis  Domini, 
refertur  ad  dimissionem  uxoris;  et  ideo  objectio  ex  falso  intellectu  procedit. 


ARTICULUS  VI.  260 

UTRUM  POST  DIVORTIUM  VIR,  ET  UXOR  POSSIXT  RECONCILIARI. 

Ad  sextum  sic  proceditur.  Videtur,  quod  post  divortium  vir,  et  uxor  non 
possint  reconciliari  :  regula  enim  est  in  Jure  (Uh.  $.ff.  Dedecret.  ab  ord.faciend.): 
«  Quod  semel  bene  definitum  est,  nulla  debet  iteratione  retractari  »  :  sed 
judicio  Ecclesiae  definitum  est,  quod  debent  separari;  ergo  non  possunt  ulte- 
rius  reconciliari. 

2.  Praeterea.  Si  posset  esse  reconciliatio,  praecipue  videtur  quod  post 
poenitentiam  uxoris  vir  teneatur  eam  recipere  :  sed  non  tenetur,  quia  etiam 
uxor  non  potest  prò  exceptione  proponere  in  judicio  suam  poenitentiam  con- 
tra  virum  accusantem  de  fornicatione  ;  ergo  nullo  modo  potest  fieri  recon 
ciliatio. 

3.  Praeterea.  Si  posset  esse  reconciliatio,  videtur  quod  uxor  adultera 
teneretur  redire  ad  virum  ipsam  revocantem:  sed  non  tenetur,  quia  jam  se- 
parati sunt  judicio  Ecclesiae;  ergo,  etc. 

4.  Praeterea.  Si  liceret  reconciliare  uxorem  adulteram,  in  ilio  casu  prae- 
cipue deberet  fieri,  quando  vir  post  divortium  invenitur  adulterium  commit- 
tere:  sed  in  hoc  casu  uxor  non  potest  cogere  eum  ad  reconciliationem,  cum 
juste  sit  divortium  celebratum;  ergo  nullo  modo  potest  recqnciiiari. 

5.  Praeterea.  Si  vir  adulter  occulte  dimittat  uxorem  convictam  de  adul- 
terio per  Ecclesiae  judicium,  non  videtur  juste  factum  divortium  :  sed  tamen 
vir  non  tenetur  uxorem  sibi  reconciliare,  quia  uxor  probare  in  judicio  adul- 
terium viri  non  potest;  ergo  multo  minus,  quando  divortium  juste  est  cele- 
bratum, reconciliatio  fieri  potest. 

Sed  contra  est,  quod  dicitur  1.  Cor.  7.:  Quod  si  discesserit,  manere  innu- 
ptam,  aut  viro  suo  reconcilian. 

Praeterea.  Vir  potest  eam  non  dimittere  post  fornicationem  ;  ergo  eadem 
ratione  potest  eam  post  divortium  reconciliare  sibi. 

Respondeo  dicendum,  quod  si  uxor  post  divortium  de  peccato  poeniten- 
tiam agens  emendata  fuerit,  potest  eam  sibi  vir  reconciliare  :  si  autem  in  pec- 
cato incorrigibilis  maneat,  non  debet  assumere  eam,  eadem  ratione  qua  non 
licebat  eam  nolentem  a  peccato  desistere  retinere. 

Ad  primum  ergo  dicendum,  quod  sententia  Ecclesiae  divortium  celebran- 
tis  non  fuit  cogens  ad  separationem,  sed  licentiam  praebens;  et  ideo  absque 
retractatione  praecedentis  sententiae  potest  reconciliatio  fieri,  vel  sequi. 

Ad  secundum  dicendum,  quod  poenitentia  uxoris  debet  inducere  virum, 
ut  uxorem  fornicantem  non  accuset,  aut  dimittat  :  sed  tamen  non  potest  ad 
hoc  cogi,  nec  potest  per  poenitentiam  eum  uxor  ab  accusatione  repellere, 
quia  cessante  culpa  et  quantum  ad  actum,  et  quantum  ad  maculam,  adhuc 
manet  aliquid  de  reatu;  et  cessante  reatu  quoad  Deum,  adhuc  manet  reatus 
quoad  poenam  humano  judicio  inferendam,  quia  homo  non  videt  cor,  sicut 
Deus. 

Ad  tertium  dicendum,  quod  illud  quod  inducitur  in  favorem  alicujus,  non 
facit  ei  praejudicium:  unde  cum  divortium  sitinductum  in  favorem  viri,  non 
aufert  ei  jus  petendi  debitum,  vel  revocandi  uxorem:  unde  uxor  tenetur  ei 
reddere,  et  ad  eum  redire,  si  fuerit  revocata,  nisi  de  licentia  ejus  votum  con- 
tinentiae  emiserit, 

Ad  quartum  dicendum,  quod  propter  adulterium,  quod  vir  prius  innocens 
post  divortium  committit,  secundum  rigorem  juris  non  debet  cogi  ad  reci- 
piendum  uxorem  adulteram:  prius  tamen  secundum  aequitatem  juris  judex 
ex  officio  suo  debet  eum  monere,  ut  caveat  periculo  animae  ejus,  et  scandalo 
aliorum  ;  quamvis  uxor  non  possit  reconciliationem  petere. 

Ad  quintum  dicendum,  quod  si  adulterium  viri  sit  occultum,  per  hoc  non 
aufertur  jus  excipiendi  contra  accusationem  viri  uxori  adulterae,  quamvis 
desit  sibi  probatio;  et  ideo  peccat  vir  divortium  petens:  et  si  post  sententiam 
de  divortio  uxor  petat  debitum,  aut  reconciliationem,  vir  tenetur  ad  utrumque. 

QUAESTIO  LXIII. 

DE    SECUNDIS    NUPTIIS,    IN    DUOS    ARTICULOS    DIVISA. 

Consequenter  considerandum  est  de  secundis  nuptiis. 

Et  circa  hoc  quaeruntur  duo. 

Primo.  Utrum  sint  licitae. 
Secundo.  Utrum  sint  sacramentum. 

ARTICULUS  I.  2òi 

UTRUM   SECUNDAE   NUPTIAE    SINT    LICITAE» 


(S.  Thotn.  4.  Dist.  42.  q.  3.  art.  1.  et  2.). 


Ad  primum  sic  proceditur.  Videtur,  quod  secundae  nuptiae  non  sint  licitae, 
quia  judicium  de  re  debet  esse  secundum  veritatem  :  dicit  autem  Chrysost. 
(hom.p.  in  op.  imperf.  circ.  med.  et  hab.  cap.:  Hac  ratione,  51.  q.  1.)  quod  «  se- 
cundum virum  accipere  est  fornicatio  secundum  veritatem  »,  quae  non  est 
licita;  ergo  nec  secundum  matrimonium. 

2.  Praeterea.  Orane  quod  non  est  bonum,  non  est  licitum:  sed  Ambro- 
sius  dicit  (implic.  sup.  ilhtd  1.  Cor.  7.:  Beatior  autem,  et  lib.  de  Viduis,  aliquant. 
z  med.)  quod  «  secundum  matrimonium  non  est  bonum  »;  ergo  non  est 
licitum. 

3.  Praeterea.  Nullus  arceri  debet,  ne  intersit  illis  quae  sunt  honesta,  et 
licita  :  sed  sacerdotes  arcentur,  ne  intersint  secundis  nuptiis,  ut  in  litera  patet 
(4.  Dist.  42.) ;  ergo  non  sunt  licitae. 

4.  Praeterea.  Nullus  reportat  poenam,  nisi  prò  culpa:  sed  prò  secundis 
nuptiis  aliquis  reportat  irregularitatis  poenam;  ergo  non  sunt  licitae. 

Sed  contra  est,  quod  Abraham  legitur  secundas  nuptias  contraxisse, 
Gen.  25. 

Praeterea.  1.  Timoth.  5.  dicit  Apostolus  :  Volo  autem  junior es,  scilicet  vi- 
duas,  nubere,  filios  procreare;  ergo  secundae  nuptiae  sunt  licitae. 

Respondeo  dicendum,  quod  vinculum  matrimoniale  non  durat  nisi  usque 
ad  mortem,  ut  patet  Rom.  7.;  et  ideo,  moriente  altero  conjugum,  vinculum 
matrimoniale  cessat:  unde  propter  praecedens  matrimonium  non  impeditur 
aliquis  a  secundo,  mortuo  conjuge  ;  et  sic  non  solum  secundae,  sed  tertiae, 
et  sic  deinceps  nuptiae  sunt  licitae. 

Ad  primum  ergo  dicendum,  quod  Chrysostomus  loquitur  quantum  ad 
causam,  quae  aliquando  solet  ad  secundas  nuptias  incitare,  scilicet  concupi- 
scentiam,  quae  etiam  ad  fornicationem  incitat. 

Ad  secundum  dicendum,  quod  secundum  matrimonium  dicitur  non  esse 
bonum,  non  quia  non  sit  licitum,  sed  quia  caret  ilio  honore  signifìcationis, 
qui  est  in  primis  nuptiis,  ut  sit  una  unius,  sicut  est  in  Christo,  et  Ecclesia. 

Ad  tertium  dicendum,  quod  homines  divinis  dediti  non  solum  ab  illi- 

citis,  sed  etiam  ab  illis  quae  habent  aliquam  turpitudinis  speciem,  arcentur; 
et  ideo  etiam  arcentur  a  secundis  nuptiis,  quia  carent  honestate,  quae  erat 
in  primis. 

Ad  quartum  dicendum,  quod  irregularitas  non  semper  inducitur  propter 
culpam,  sed  propter  defectum  sacramenti,  et  ideo  ratio  non  est  ad  propositum. 

ARTICULUS  II.  262 

UTRUM    SECUNDUM    MATRIMONIUM    SIT    SACRAMENTUM. 

Ad  secundum  sic  proceditur.  Videtur,  quod  secundum  matrimonium  non 
sit  sacramentum  :  qui  enim  iterat  sacramentum,  facit  ei  injuriam  :  sed  nulli 
sacramento  facienda  est  injuria;  ergo  si  secundum  matrimonium  esset  sacra- 
mentum, nullo  modo  esset  iterandum. 

2.  Praeterea.  In  omni  sacramento  adhibetur  aliqua  benedictio  :  sed  in 
secundis  nuptiis  non  adhibetur  benedictio,  ut  in  litera  dicitur  (4.  Dist.  42.)  ; 
ergo  non  fit  ibi  aliquod  sacramentum. 

3.  Praeterea.  Significano  est  de  essentia  sacramenti  :  sed  in  secundo  ma- 
trimonio non  salvatur  significano  matrimonii,  quia  non  est  una  unius,  sicut 
Christus,  et  Ecclesia  ;  ergo  non  est  sacramentum. 

4.  Praeterea.  Unum  sacramentum  non  impedit  a  susceptione  alterius:  sed 
secundum  matrimonium  impedit  a  susceptione  ordinum;  ergo  non  est  sacra- 
mentum. 

Sed  contra.  Coitus  in  secundis  nuptiis  excusatur  a  peccato,  sicut  et  in 
primis:  sed  per  tria  bona  matrimonii  excusatur  coitus  matrimonialis,  quae 
sunt  fides,  proles,  et  sacramentum  ;  ergo  secundum  matrimonium  est  sacra- 
mentum. 

Praeterea.  Ex  secunda  conjunctione  viri  ad  mulierem  non  sacramentali 
non  contrahitur  irregularitas,  sicut  patet  de  fornicatione  :  sed  in  secundis 
nuptiis  contrahitur  irregularitas;  ergo  sunt  sacramentales. 

Respondeo  dicendum,  quod  ubicumque  inveniuntur  illa  quae  sunt  de  es- 
sentia sacramenti,  ibi  est  veruni  sacramentum:  unde  cum  in  secundis  nuptiis 
inveniantur  omnia,  quae  sunt  de  essentia  sacramenti  matrimonii  (quia  debita 
materia,  quam  facit  personarum  legitimitas,  et  debita  forma,  scilicet  expressio 
consensus  interioris  per  verba  de  praesenti),  constat,  quod  etiam  secundum 
matrimonium  est  sacramentum,  sicut  et  primum. 

Ad  primum  ergo  dicendum,  quod  hoc  intelligitur  de  sacramento,  quod 
inducit  perpetuum  effectum:  tunc  enim  si  iteratur  sacramentum,  datur  intel- 
ligi  quod  primum  non  fuit  efHcax;  et  sic  fit  primo  injuria,  sicut  patet  in 
omnibus  sacramentis,  quae  imprimunt  characterem:  sed  illa  sacramenta  quae 
habent  effectum  non  perpetuum,  possunt  iterari  sine  injuria  sacramenti;  sicut 
patet  de  poenitentia  :  et  quia  vinculum  matrimoniale  tollitur  per  mortem, 
nulla  fit  injuria  sacramento,  si  mulier  post  mortem  viri  iterato  nubat. 

Ad  secundum  dicendum,  quod  secundum  matrimonium,  quamvis  in  se 
consideratum  sit  perfectum  sacramentum,  tamen  in  ordine  ad  primum  consi- 
deratum  habet  aliquid  de  defectu  sacramenti,  quia  non  habet  plenam  signi- 
ricationem,  cum  non  sit  una  unius,  sicut  est  in  matrimonio  Christi,  et  Ec- 
desiae  ;  et  ratione  hujus  defectus  benedictio  a  secundis  nuptiis  subtrahitur  : 
sed  hoc  est  intelligendum,  quando  secundaenuptiae  suntsecundae,  et  ex  parte 
viri,  et  ex  parte  mulieris,  vel  ex  parte  mulieris  tantum.  Si  enim  virgo  con- 

trahat  cum  viro,  qui  habuit  aliarti  uxorem,  nihilominus  nuptiae  benedicuntur  ; 
salvator  enim  aliquo  modo  signifìcatio  etiam  in  ordine  ad  primas  nuptias, 
quia  Christus  etsi  imam  Ecclesiam  sponsam  habeat,  habet  tamen  plures  per- 
sonas  desponsatas  in  una  Ecclesia.  Sed  anima  non  potest  esse  sponsa  alterius, 
quam  Christi,  quia  alias  cum  daemone  fornicatur;  nec  est  ibi  matrimonium 
spirituale:  et  propter  hoc  quando  mulier  secundo  nubit,  nuptiae  non  bene- 
dicuntur, propter  defectum  sacramenti. 

Ad  tertium  dicendum,  quod  signifìcatio  perfecta  invenitur  in  secundo 
matrimonio  secundum  se  considerato  ;  non  autem  si  consideretur  in  ordine 
ad  praecedens  matrimonium  :  et  sic  habet  defectum  sacramenti. 

Ad  quartum  dicendum,  quod  secundum  matrimonium  impedit  sacramen- 
timi ordinis  quantum  ad  id  quod  habet  de  defectu  sacramenti,  et  non  inquan- 
tum  est  sacramentum. 


QUAESTIO   LXIV. 


DE    ANNEXIS    MATRIMONIO,  ET  PRIMO  DE  DEBITI   REDDITIONE, 
IN  DECEM    ARTICULOS    DIVISA. 

Consequenter  considerandum  est  de  annexis  matrimonio:  et  primo  de  de- 
biti redditione:  secundo  de  pluralitate  uxorum:  Urlio  de  bigamia:  quarto  de 
libello  repudii:  quinto  de  fìliis  illegitime  natis. 

Circa  primum  quaeruntur  dee  un. 

Primo.  Utrum  alter  conjugum  teneatur  alteri  debitum  reddere. 
Secundo.  Utrum  debeat  aliquando  reddere  non  poscenti. 
Tertio.  Utrum  liceat  mulieri  men^truatae  petere  debitum. 
Quarto.  Utrum  mulier  menstruata  debeat  reddere  debitum  petenti. 
Quinto.  Utrum  vir,  et  uxor  in  hoc  sint  aequales. 

Sexto.  Utrum  unus  sine  consensu  alterius  possit  votum  emittere,  per 
quod  redditio  debiti  impediatur. 

Septimo.  Utrum  tempus  impediat  debiti  petitionem. 

Octavo.  Utrum  petens  tempore  sacro  peccet  mortaliter. 

Nono.  Utrum  reddere  teneatur  tempore  festivo. 

Decimo.  Utrum  nuptiae  certis  quibusdam  temporibus  interdici  debeant. 

ARTICULUS  I.  263 

UTRUM    ALTER    CONJUGUM    TENEATUR   ALTERI 
AD    REDDITIONEM   DEBITI. 

(S.  Thom.  4.  Disi  52.  q.  unic.  art.  1.  et  seq.). 

Ad  primum  sic  proceditur.  Videtur,  quod  alter  conjugum  non  teneatur  ai- 
eri  ad  redditionem  debiti  ex  necessitate  praecepti:  nullus  enim  prohibetur 
a  sumptione  Eucharistiae  propter  hoc  quod  praeceptum  implet:  sed  ille  qui 

uxori  debitum  reddit,  non  potest  carnes  Agni  edere,  ut  Hieronymus  (in  serm. 
de  esu  Agni  sub  fin.)  in  litera(4.  Dist.  p.)  dicit;  ergo  reddere  debitum  non  est 
de  necessitate  praecepti. 

2.  Praeterea.  Quilibet  potest  licite  abstinere  ab  his,  quae  sunt  sibi  no- 
civa in  persona:  sed  aliquando  reddere  debitum  poscenti  esset  personae  no* 
civum,  vel  ratione  infirmitatis,  velratione  solutionis  jam  factae;  ergo  videtur, 
quod  licite  possit  debitum  poscenti  negari. 

3.  Praeterea.  Quicumque  facit  se  impotentem  ad  faciendum  id,  ad  quod 
ex  praecepto  tenetur,  peccati  si  ergo  aliquis  ex  necessitate  praecepti  tenetur 
ad  reddendum  debitum,  videtur  quod  peccet,  si  jejunando,  vel  alias  corpus 
suum  attenuando  impotentem  se  reddat  ad  debiti  solutionem;  quod  non  vi- 
detur verum. 

4.  Praeterea.  Matrimonium,secundum  Phiìosophum  (lib.  8.  Ethic.  cap.12.), 
ordinatur  ad  procreaticnem  prolis,  et  educationem,  et  iterum  ad  communi- 
cationem  vitae  :  sed  lepra  est  contra  utrumque  matrimonii  fìnem,  quia  cura 
sit  morbus  contagiosus,  mulier  non  tenetur  cohabitare  viro  leproso  :  similiter 
etiam  morbus  ille  frequenter  transmittitur  ad  prolem  ;  ergo  videtur,  quod  viro 
leproso  uxor  debitum  reddere  non  teneatur. 

Sed  contra.  Sicut  servus  est  in  potestate  domini  sui,  ita  et  unus  conju- 
gum  in  potestate  alterius,  ut  patet  1.  Corinth.  7.  :  sed  servus  tenetur  ex  neces- 
sitate praecepti  domino  suo  debitum  servitutis  reddere,  ut  patet  Rom.  13.: 
Reddite  omnibus  debitum,  cui  tributum,  etc;  ergo  et  unus  conjugum  ex  neces- 
sitate praecepti  tenetur  alteri  debitum  reddere. 

Praeterea.  Matrimonium  est  ordinatum  ad  fornicationem  vitandam,  ut 
patet  1.  Corinth.  7.:  sed  hoc  non  posset  per  matrimonium  fieri,  si  unus  al- 
teri non  teneretur  debitum  reddere,  quando  concupiscentia  infestatur;  ergo 
reddere  debitum  est  de  necessitate  praecepti. 

Respondeo  dicendum,  quod  matrimonium  principaliter  est  institutum  in 
offìcium  naturae;  et  ideo  in  actu  ipsius  servandus  est  naturae  motus,  secun- 
dum  quem  nutritiva  non  ministrat  generativae,  nisi  illud  quod  superfluit  ad 
conservationem  individui  ;  quia  hic  est  ordo  naturalis,  ut  prius  aliquid  in  seipso 
perriciatur,  et  postmodum  alteri  de  perfectione  sua  communicet:  et  hic  est 
etiam  ordo  charitatis,'quae  naturam  perficit.  Et  ideo  cum  uxor  in  viro  pote- 
statem  non  habeat,  nisi  quantum  ad  generativam  virtutem,  non  autem  quan- 
tum ad  ea  quae  sunt  de  conservatione  individui  ordinata,  vir  tenetur  uxori 
debitum  reddere  in  his  quae  ad  generationem  prolis  spectant,  salva  tamen 
prius  personae  incolumitate. 

Ad  primum  ergo  dicendum,  quod  aliquis  implens  aliquod  praeceptum 
potest  reddi  inhabilis  ad  aliquod  sacrum  offìcium  exequendum  ;  sicut  judex, 
qui  hominem  ad  mortem  condemnat,  praeceptum  implens  irregularis  effici- 
tur:  similiter  etiam  ille  qui  praeceptum  implens  debitum  solvit,  redditur  ineptus 
ad  divina  officia  exequenda;  non  quod  ille  actus  sit  peccatum,  sed  ratione 
carnalitatis  illius  actus  ;  et  sic,  secundum  quod  Magister  dicit  (4.  Dist.  p.), 
Hieronymus  loquitur  tantum  de  ministris  Ecclesiae,  non  autem  de  aliis,  qui 
sunt  suo  judicio  relinquendi,  quia  possunt  et  ex  reverenda  dimittere,  et  ex 
devotione  sumere  corpus  Christi  absque  peccato. 

Ad  secundum  dicendum,  quod  uxor  non  habet  potestatem  in  corpus  viri, 
nisi  salva  consistentia  personae  ipsius,  ut  dictum  est  (in  corp.  art.)  ;  unde  si 
ultra  exigat,  non  est  petitio  debiti,  sed  injusta  exactio,  et  propter  hoc  vir  non 
tenetur  ei  satisfacere. 

Ad  tertium  dicendum,  quod  si  aliquis  reddatur  impotens  ad  debitum  so!- 
vendum  ex  causa  ex  matrimonio  secuta,  puta  cum  prius  debitum  reddidit, 
et  est  impotens  ad  debitum  solvendum,  ulterius  mulier  non  habet  jus  petendi, 
et  in  petendo  ulterius  se  magis  meretricem,  quam  conjugem  exhibet.  Si  au- 
tem  reddatur  impotens  ex  alia  causa,  si  illa  est  licita,  sic  iterum  non  tenetur, 
nec  potest  mulier  exigere:  si  vero  illicita  est,  tunc  peccat;  et  peccatum  uxo- 
ris,  si  propter  hoc  in  fornicationem  labatur,  aliquo  modo  sibi  imputatur  ;  et 
ideo  debet,  quantum  potest,  dare  operam  ut  uxor  contineat. 

Ad  quartum  dicendum,  quod  lepra  solvit  sponsalia,  sed  non  matrimo- 
nium:  unde  etiam  uxor  viro  leproso  tenetur  reddere  debitum:  non  tamen 
tenetur  ei  cohabitare,  quia  non  ita  cito  inficitur  ex  coitu,  sicut  ex  frequenti 
cohabitatione  :  et  quamvis  generetur  infirma  proles,  tamen  melius  est  ei  sic 
esse,  quam  penitus  non  esse. 


ARTICULUS  IL  264 

UTRUM  VIR  TENEATUR  REDDERE  DEBITUM  UXORI  NON  PETENTI. 

Ad  secundum  sic  proceditur.  Videtur,  quod  non  teneatur  vir  debitum 
reddere  uxori  non  petenti  :  praeceptum  enim  amrmativum  non  obligat  nisi 
ad  tempus  determinatum  :  sed  tempus  determinatum  solutionis  debiti  non 
potest  esse  nisi  quando  petitur  ;  ergo  alias  solvere  non  tenetur. 

2.  Praeterea.  De  quolibet  debemus  praesumere  meliora:  sed  melius  est 
etiam  conjugibus  continere,  quam  matrimonio  uti;  ergo  nisi  expresse  debi- 
tum petat,  debet  vir  praesumere,  quod  ei  placet  continere:  et  sic  non  tenetur 
debitum  ei  reddere. 

3.  Praeterea.  Sicut  uxor  habet  potestatem  in  virum,  ita  dominus  in  ser- 
vum:  sed  domino  non  tenetur  servus  servire,  nisi  quando  sibi  ab  ipso  im- 
peratur  ;  ergo  nec  vir  tenetur  uxori  reddere  debitum,  nisi  quando  ab  ea  exigitur. 

4.  Praeterea.  Vir  potest  aliquando  uxorem  exigentem  precibus  avertere, 
ne  exigat;  ergo  multo  magis  potest  non  reddere,  si  non  exigat. 

Sed  contra.  In  redditione  debiti  medicamentum  praestatur  contra  uxoris 
concupiscentiam  :  sed  medicus,  cui  infirmus  est  commissus,  tenetur  morbo 
ejus  subvenire,  etiamsi  ipse  non  petat;  ergo  vir  uxori  non  petenti  tenetur 
debitum  reddere. 

Praeterea.  Praelatus  tenetur  correctionis  remedium  contra  peccata  sub- 
ditorum  adhibere,  etiam  eis  contradicentibus  :  sed  redditio  debiti  est  in  viro 
ordinata  contra  peccata  uxoris;  ergo  tenetur  vir  uxori  debitum  reddere  quan- 
doque  etiam  non  petenti. 

Respondeo  dicendum,  quod  petere  debitum  contingit  dupliciter:  uno  modo 
expresse,  ut  quando  verbis  invicem  petunt;  alio  modo  interpretative,  quando 
scilicet  vir  percipit  per  aliqua  signa,  quod  uxor  vellet  sibi  debitum  reddi,  sed 
propter  verecundiam  tacet;  et  ita  etiamsi  non  expresse  petat  verbis  debitum, 
tamen  vir  tenetur  reddere,  quando  aliqua  signa  in  uxore  apparent  voluntatis 
reddendi  debiti. 

Ad  primum  ergo  dicendum,  quod  tempus  determinatum  non  est  solum 
quando  petitur,  sed  quando  timetur  ex  aliquibus  signis  periculum  (ad  quod 
vitandum  ordinatur  debiti  redditio)  nisi  tunc  reddatur. 

Ad  secundum  dicendum,  quod  vir  potest  talem  praesumptionem  habere 

de  uxore,  quando  in  ea  contraria  signa  non  videt;  sed  quando  videt,  esset 
stulta  praesumpiio. 

Ad  tertium  dicendum,  quod  dominus  non  ita  verecundatur  a  servo  pe- 
tere  debitum  servitutis,  sicut  uxor  a  viro  debitum  conjugii  :  si  tamen  dominus 
non  peteret  vel  propter  ignorantiam,  vel  alia  de  causa,  nihilominus  servus 
teneretur  implere  debitum,  si  periculum  immineret  :  hoc  enim  est  non  ad 
oculum  servire,  quod  Apostolus  servis  mandat  (Ephes.  6.  et  Coloss.  3.). 

Ad  quartum  dicendum,  quod  non  debet  vir  uxorem  avertere  ne  petat  de- 
bitum, nisi  propter  aliquam  rationabilem  causam;  et  tunc  etiam  non  debet 
cum  magna  instantia  averti,  propter  pericula  imminentia. 

ARTICULUS  III.  265 

UTRUM   LICEAT    MULIERI   MENSTRUATAE 
DEBITUM    CONJUGALEM   PETERE. 

Ad  tertium  sic  proceditur.  Videtur  quod  non  liceat  mulieri  menstruatae 
debitum  conjugale  petere:  sicut  enim  in  lege  mulier  menstruata  erat  im- 
munda,  ita  et  vir  seminis  fluxum  patiens  :  sed  vir  seminifluus  potest  debitum 
petere  ;  ergo  pari  ratione  et  mulier  menstruata. 

2.  Praeterea.  Major  infirmitas  est  lepra  quam  passio  menstruorum,  et 
majorem,  ut  videtur,  corruptionem  causat  in  prole  ;  sed  leprosa  potest  debitum 
petere;  ergo,  etc. 

3.  Praeterea.  Si  menstruatae  non  licet  petere  debitum,  hoc  non  est  nisi 
ratione  defectus  qui  timetur  in  prole  :  sed  si  mulier  sit  sterilis,  non  timetur 
talis  defectus;  ergo  videtur  quod  saltem  sterilis  menstruata  possit  petere. 

Sed  contra.  (Levit.  18.):  Ad  mulierem,  quae  patitur  menstruum  non  ac~ 
cedes:  ubi  Augustinus:  «  Cum  sufficienter  prohibuisset,  hic  etiam  repetit  ne 
forte  in  superioribus  videretur  figurative  accipiendum  ». 

Praeterea.  (Isa.  64.):  Omnes  justitiae  nostrae  quasi  pannus  menstruatae, 
ubi  Hieron.  :  «  Tunc  viri  abstinere  debent  a  mulieribus,  quoniam  concipiuntur 
membris  damnati,  coeci,  claudi,  leprosi;  ut  quia  parentes  non  erubueruntin 
conclavi  commisceri,  eorum  peccata  pateant  cunctis  »;  et  sic  idem  quod 
prius. 

Respondeo  dicendum,  quod  accedere  ad  menstruatam  in  lege  prohibitum 
erat  duplici  ratione  :  tum  propter  immunditiam,  tum  propter  nocumentum, 
quod  in  prolem  ex  hujusmodi  commixtione  frequenter  sequebatur.  Et  quoad 
primum  erat  praeceptum  caeremoniale  ;  sed  quantum  ad  secundum  erat  mo- 
rale, quia  cum  matrimonium  sit  ad  bonum  prolis  principaliter  ordinatum, 
ordinatus  est  omnis  matrimonii  usus  quo  bonum  prolis  intenditur;  et  ideo 
hoc  praeceptum  obligat  etiam  in  nova  lege  propter  secundam  rationem,  etsi 
non  propter  primam.  Fluxus  tamen  menstruorum  potest  esse  naturalis  et  in- 
naturalis  :  naturalis  quidem,  quem  scilicet  mulieres  patiuntur  temporibus  de- 
terminatis,  quando  sunt  sanae  ;  innaturalis  autem,  quando  inordinate  ex  aliqua 
infirmitate  fluxum  sanguinis  patiuntur:  in  fluxu  ergo  menstruorum  innaturali 
non  est  prohibitum  ad  mulierem  menstruatam  accedere  in  lege  nova,  tum 
propter  infirmitatem,  quia  mulier  in  tali  statu  concipere  non  potest,  tum  quia 
talis  fluxus  est  perpetuus  et  diuturnus;  unde  oporteret  quod  vir  perpetuo 
abstineret.  Sed  quando  naturaliter  mulier  patitur  fluxum  menstruorum,  potest 
concipere,  et  iterum  talis  fluxus  non  durat  nisi  ad  modicum  tempus  ;  unde 

prohibitum  est  ad  falera  accedere.  Et  similiter  prohibitum  est  mulieri  in  tali 
fluxu  debitum  petere. 

Ad  primum  ergo  dicendum,  quod  fluxus  seminis  in  viro  ex  infirmitate 
procedit,  nec  semen  sic  fluxura  est  aptum  ad  generationem;  et  praeterea  talis 
passio  est  diuturna  vel  perpetua  sicut  lepra;  unde  non  est  similis  ratio. 

Et  per  hoc  solvitur  etiam  secundum. 

Ad  tertium  dicendum,  quod  quamdiu  mulier  menstrua  patitur,  non 
potest  esse  certum  eam  esse  sterilem;  quaedam  enim  in  juventute  sunt  ste- 
riles,  quae  processu  temporis  sunt  foecundae,  et  e  converso,  ut  dicit  Philo- 
sophus  (de  Animai,  lib.  16.). 

ARTICULUS  IV.  26Ó 

UTRUM    DEBEAT    SIVE    LICITE    POSSIT  MULIER    MENSTRUATA 
VIRO   POSCENTI  DEBITUM   CONJUGALE   REDDERE. 

Ad  qtjartum  sic  proceditur.  Videtur  quod  mulier  menstruata  non  debeat 
reddere  debitum  petenti  :  Levit.  enim  20.  dicitur  quod  si  aliquis  ad  menstruatam 
accesserit,  uterque  est  morte  puniendus;  ergo  videtur  quod  tam  reddens,  quam 
exigens  debitum  mortaliter  peccet. 

2.  Praeterea.  Rom.  1.:  Non  solimi  qui  faciunt,  sed  qui  facientibus  consen- 
tiunt  digni  sunt  morte  :  sed  exigens  debitum  scienter  a  menstruata  mortaliter 
peccat  ;  ergo  et  mulier  consentiens  ei  in  redditione  debiti. 

3.  Praeterea.  Furioso  non  est  gladius  reddendus,  ne  se,  vel  alium  inter- 
ficiat;  ergo  eadem  ratione  nec  uxor  tempore  menstruorum  debet  viro  corpus 
suum  exponere,  ne  spiritualiter  occidat. 

Sed  contra  est  (1.  Cor.  •/.):  Mulier  sui  corporis  potestatem  non  habet,  sed 
vir ;  ergo  petenti  mulier  etiam  menstruata  debet  debitum  reddere. 

Praeterea.  Mulier  menstruata  non  debet  esse  viro  peccandi  occasio:  sed 
si  viro  petenti  debitum  ipsa  non  redderet,  etiam  tempore  menstruorum,  esset 
viro  peccandi  occasio,  quia  forte  fornicaretur  ;  ergo,  etc. 

Respondeo  dicendum,  quod  circa  hoc  dixerunt  quidam  quod  mulier  men- 
struata, sicut  non  debet  petere  debitum,  ita  nec  reddere  ;  sicut  enim  non  te- 
neretur  reddere  si  infìrmitatem  haberet  in  propria  persona,  ex  qua  periculum 
ei  immineret,  ita  nec  tenetur  reddere  ad  vitandum  periculum  prolis  :  sed  ista 
opinio  videtur  derogare  matrimonio,  per  quod  datur  omnimoda  potestas  viro 
in  corpus  mulieris,  quantum  ad  matrimonialem  actum.  Nec  est  simile  de 
infirmitate  corporis  prolis,  et  periculo  proprii  corporis,  quia  si  mulier  infir- 
matur,  certissimum  est  quod  ex  carnali  actu  periculum  ei  immineret,  non 
autem  ita  certum  est  de  prole,  quae  forte  nulla  sequeretur.  Et  ideo  olii  dicunt 
quod  mulieri  menstruatae  nunquam  licet  petere  debitum:  si  tamen  vir  ejus 
petat,  aut  petit  scienter,  aut  ignoranter;  si  scienter,  tunc  debet  eum  avertere 
precibus  et  monitis;  tamen  non  ita  efficaciter  ut  possit  ei  esse  occasio  in 
alias  damnabiles  corruptelas  incidendi,  si  ad  id  pronus  credatur:  si  autem 
petit  ignoranter,  tunc  mulier  potest  aliquam  occasionem  praetendere,  vel 
infìrmitatem  allegare  ne  debitum  reddat,  nisi  periculum  viro  timeatur;  tamen 
finaliter  si  vir  non  desistit  a  petitione,  debet  debitum  reddere  poscenti.  Pas- 
sionerei vero  suam  non  est  tutum  judicare,  ne  forte  viro  ex  hoc  abominatio- 
nem  ad  eam  concipiat,  nisi  de  viri  prudentia  praesumatur. 

Ad  primum  ergo  dicendum,  quod  hoc  intelligendum  est  quando  uterque 


348  QUAESTIO    LXIV.    ARTICULUS    IV. 

voluntarie  consentit  ;  non  autem  si  mulier  involuntaria  et  quasi  coacta  de- 
bitum  reddat. 

Ad  secundum  dicendum,  quod  cum  consensus  non  sit  nisi  voluntatis,  non 
intelligitur  mulier  consentire  peccato  viri,  nisi  voluntarium  debitum  reddat. 
Quando  enim  est  involuntaria,  magis  patitur  quam  consentit. 

Ad  tertium  dicendum,  quod  gladius  furioso  esset  reddendus  quando 
majus  periculum  timeretur  in  non  reddendo.  Et  similiter  est  in  proposito. 

ARTICULUS  V.  267 

UTRUM  VIR,  ET  MULIER  SINT  IN  ACTU  MATRIMONII  AEQUALES. 

(S.  Thom.  4.  Dist.  32.  art.  3.  et  seq.). 

Ad  quintum  sic  proceditur.  Videtur,  quod  vir,  et  mulier  non  sint  in  actu 
matrimonii  aequales  :  agens  enim  est  nobilius  patiente,  ut  Aug.  dicit  12. 
super  Gen.  ad  lit.  (cap.  16.  eh.  med.)  ;  sed  in  actu  conjugali  vir  se  habet  ut 
agens,  et  foemina  ut  patiens;  ergo  non  sunt  in  actu  ilio  aequales. 

2.  Praeterea.  Uxor  non  tenetur  viro  debitum  reddere,  nisi  petat:  vir 
autem  tenetur,  ut  dictum  est  (art.  1.  et  2.  praec);  ergo  non  sunt  pares  in  actu 
matrimonii. 

3.  Praeterea.  In  matrimonio  mulier  propter  virum  facta  est,  ut  patet 
Gen.  2.:  Facìamus  ei  adjutorium  simile  sibi  :  sed  illud,  propter  quod  est  alterum, 
semper  est  principale;  ergo,  etc. 

4.  Praeterea.  Matrimonium  principaliter  ordinatur  ad  actum  conjuga- 
lem:  sed  in  matrimonio  vir  est  caput  mulieris,  ut  patet  Ephes.  5.;  ergo  non 
sunt  aequales  in  actu  praedicto. 

Sed  contra  est,  quod  dicitur  1.  Cor.  7.:  Vir  non  habet  potestatem  sui  cor- 
poris,  et  similiter  dicitur  de  uxore  ;  ergo  sunt  aequales  in  actu  matrimonii. 

Praeterea.  Matrimonium  est  relatio  aequiparantiae,  cum  sit  conjunctio,  ut 
dictum  est  (q.  44.  art.  1.  et  3.);  ergo  vir,  et  uxor  sunt  aequales  in  actu  ma- 
trimonii. 

Respondeo  dicendum,  quod  duplex  est  aequalitas,  scilicet  quantitatis,  et 
proportionis  :  aequalitas  quidem  quantitatis  est,  quae  attenditur  inter  duas  quan- 
titates  ejusdem  mensurae,  sicut  bicubiti  ad  bicubitum  :  sed  aequalitas  propor- 
tionis est,  quae  attenditur  inter  duas  proportiones  ejusdem  speciei,  sicut  dupli 
ad  duplum  :  loquendo  ergo  de  prima  aequalitate,  vir,  et  uxor  non  sunt  aequales 
in  matrimonio,  neque  quantum  ad  actum  conjugalem,  in  quo  id  quod  nobi- 
lius est,  viro  debetur,  neque  quantum  ad  dispensationem  domus,  in  qua  uxor 
regitur,  et  vir  regit  :  sed  quantum  ad  secundam  aequalitatem  sunt  aequales 
in  utroque;  quia  sicut  tenetur  vir  uxori  in  actu  conjugali,  et  dispensatione 
domus  ad  id  quod  viri  est,  ita  uxor  viro  ad  id  quod  uxoris  est;  et  secundum 
hoc  dicitur  in  litera  (4.  Dist.  32.),  quod  sunt  aequales  in  reddendo,  et  petendo 
debitum. 

Ad  primum  ergo  dicendum,  quod  quamvis  agere  sit  nobilius,  quam  pati, 
tamen  eadem  est  proportio  patientis  ad  patiendum,  et  agentis  ad  agendum: 
et  secundum  hoc  est  ibi  aequalitas  proportionis. 

Ad  secundum  dicendum,  quod  hoc  est  per  accidens  :  vir  enim,  qui  nobi- 
liorem  partem  habet  in  actu  conjugali,  naturaliter  habet  quod  non  ita  eru- 
bescat  petere  debitum,  sicut  uxor;  et  inde  est,  quod  uxor  non  tenetur  reddere 
debitum  non  petenti  viro,  sicut  vir  uxori. 

Ad  tertium  dicendum,  quod  ex  hoc  ostenditur  quod  non  sunt  aequales 
absolute,  non  autem  quod  non  sint  aequales  secundum  proportionem. 

Ad  quartum  dicendum,  quod  quamvis  caput  sii  principalius  membrum, 
tamen  sicut  membra  tenentur  capiti  in  officio  suo,  ita  caput  membris  in  suo  : 
et  sic  est  ibi  aequalitas  proportionis. 

ARTICULUS  VI.  268 

UTRUM    VIR,  ET    UXOR    VOTUM    CONTRA    DEBITUM   MATRIMONII 
SINE    MUTUO   CONSENSU    EMITTERE    POSSINT. 

Ad  sextum  sic  proceditur.  Videtur,  quod  vir,  et  uxor  possint  votum 
emittere  contra  debitum  matrimonii  sine  mutuo  consensu  :  vir  enim,  et  uxor 
aequaliter  obligantur  ad  debiti  solutionem,  ut  dictum  est  (art.  praec.)  :  sed 
licitum  est  viro,  etiam  uxore  prohibente,  accipere  crucem  in  subsidium  Terrae 
Sanctae;  ergo  etiam  hoc  licitum  est  uxori;  et  ideo  cum  per  hoc  votum  red- 
ditio  debiti  impediatur,  potest  alter  conjugum  sine  consensu  alterius  votum 
praedictum  emittere. 

2.  Praeterea.  Non  est  expectandus  in  aliquo  voto  consensus  alterius,  qui 
non  potest  sine  peccato  dissentire  :  sed  unus  conjugum  non  potest  sine  pec- 
cato dissentire,  quin  alter  conjugum  continentiam  voveat,  vel  simpliciter, 
vel  ad  tempus,  quia  impedire  profectum  spiritualem  est  peccatum  in  Spiritum 
Sanctum;  ergo  unus  potest  votum  continentiae  simpliciter,  vel  ad  tempus 
sine  consensu  alterius  emittere. 

3.  Praeterea.  Sicut  in  actu  matrimoniali  requiritur  debiti  redditio,  ita 
debiti  petitio:  sed  unus  potest  sine  consensu  alterius  vovere  quod  debitum 
non  petet,  cum  in  hoc  sit  suae  potestatis;  ergo  pari  ratione  quod  debitum 
non  reddet. 

4.  Praeterea.  Nullus  potest  ex  praecepto  superioris  cogi  ad  id,  quod  non 
liceret  sibi  simpliciter  vovere,  et  facere,  quia  in  illicitis  non  est  obediendum  : 
sed  praelatus  superior  posset  praecipere  viro,  ut  uxori  ad  tempus  debitum 
non  redderet,  occupando  eum  in  aliquo  servitio;  ergo  hoc  etiam  ipse  posset 
per  se  facere,  et  vovere,  per  quod  a  debiti  redditione  impediretur. 

Sed  contra  est,  quod  dicitur  1.  Corinth.  7.:  Nolite  fraudare  invicem,  nisi 
ex  consensu  ad  tempus,  ut  vacetis  orationi. 

Praeterea.  Nullus  potest  facere  votum  de  alieno  :  sed  vir  non  hàbet  potè- 
statem  sui  corporis,  sed  uxor  (1.  Corinth.  y.);  ergo  sine  ejus  consensu  non  potest 
vir  votum  continentiae  facere,  vel  simpliciter,  vel  ad  tempus. 

Respondeo  dicendum,  quod  vovere  voluntatis  est,  ut  etiam  ipsum  nomen 
ostendit;  unde  de  illis  tantum  bonis  potest  esse  votum,  quae  nostrae  subjacent 
voluntati,  qualia  non  sunt  ea,  in  quibus  unus  alteri  tenetur;  et  ideo  in  talibus 
non  potest  aliquis  votum  emittere  sine  consensu  ejus,  cui  tenetur:  unde  cum 
conjuges  sibi  invicem  teneantur  in  redditione  debiti,  per  quam  continentia 
impeditur,  non  potest  unus  absque  consensu  alterius  continentiam  vovere; 
et  si  voverit,  peccat;  et  non  debet  servare  votum,  sed  agere  poenitentiam 
de  voto  male  facto. 

Ad  primum  ergo  dicendum,  quod  satis  probabile  est,  quod  uxor  debeat 
velie  continere  ad  tempus  subveniendo  necessitati  Ecclesiae  generalis  :  et 
ideo  in  favorem  negotiorum,  prò  quibus  crux  ipsi  datur,  institutum  est,  quod 
vir  possit  absque  consensu  uxoris  crucem  accipere;  sicut  etiam  posset  domino 

suo  terreno,  a  quo  feudum  tenet,  absque  ejus  consensu  militare  :  nec  tamen 
omnino  subtrahitur  uxori  jus  suum,  quia  uxor  potest  eum  sequi.  Nec  est 
simile  de  uxore  ad  virum,  quia  cura  vir  debeat  regere  uxorem,  et  non  e  con- 
verso, magis  tenetur  uxor  sequi  virum,  quam  e  converso  :  et  praeterea  uxor 
cum  majori  periculo  castitatis  discurreret  per  terras,  quam  vir,  et  cum  minori 
Ecclesiae  utilitate  ;  et  ideo  uxor  non  potest  hoc  votum  facere  sine  viri  con- 
sensu. 

Ad  secundum  dicendum,  quod  alter  conjugum  dissentiens  voto  conti- 
nentiae  alterius  non  peccat;  quia  non  dissentit,  ut  bonum  illius  impediat,  sed 
ne  sibi  praejudicium  generetur. 

Ad  tertium  dicendum,  quod  circa  hoc  est  duplex  opinio  :  quidam  enim 
dicunt,  quod  unus  absque  consensu  alterius  potest  vovere,  quod  non  petet 
debitum,  non  autem  quod  non  reddet,  quia  in  primo  uterque  est  sui  juns, 
sed  non  in  secundo  :  sed  quia  -si  alter  nunquam  peteret  debitum,  ex  hoc 
alteri  matrimonium  nimis  onerosum  redderetur,  dum  oporteret  unum  sem- 
per  confusionem  debiti  petendi  subire  ;  ideo  olii  probabilius  dicunt,  quod 
neutrum  potest  unus  sine  consensu  alterius  vovere. 

Ad  quartum  dicendum,  quod  sicut  mulier  accipit  potestatem  in  corpore 
viri,  salvo  hoc  in  quo  vir  tenetur  corpori  suo,  ita  etiam  salvo  hoc  in  quo 
tenetur  domino  suo  :  et  ideo  sicut  uxor  non  potest  debitum  petere  a  viro 
contra  salutem  sui  corporis,  ita  nec  ad  impediendum  hoc,  in  quo  domino 
tenetur:  sed  propter  hoc  non  potest  dominus  prohibere,  quin  debitum  reddat. 

UTRUM   IN  DIEBUS   SACRIS  IMPEDIATUR  PETITIO   DEBITI. 

Ad  septimum  sic  proceditur.  Videtur,  quod  temporibus  sacris  non  debeat 
aliquis  impediri  quin  debitum  petat:  tunc  enim  est  subveniendum  morbo, 
quando  invalescit:  sed  possibile  est,  quod  in  die  festo  invalescat  concupi- 
scentia;  ergo  tunc  debet  ei  subveniri  per  debiti  petitionem. 

2.  Praeterea.  Non  est  alia  ratio,  quare  non  sit  petendum  debitum  in 
diebus  festivis,  nisi  quia  sunt  orationi  deputati:  sed  in  aliis  diebus  sunt  horae 
determinatae  orationi  ;  ergo  aliis  horis  licebit  debitum  petere. 

Sed  contra.  Sicut  aliqua  loca  sunt  sacra,  quia  deputata  sunt  sacris,  ita 
aliqua  tempora  sunt  sacra  propter  eamdem  rationem:  sed  in  loco  sacro  non 
licet  petere  debitum;  ergo  nec  in  tempore  sacro. 

Respondeo  dicendum,  quod  actus  matrimonialis  quamvis  culpa  careat, 
tamen  quia  rationem  deprimit,  propter  carnalem  delectationem,  hominem 
reddit  ineptum  ad  spiritualia;  et  ideo  in  diebus,  in  quibus  spiritualibus  prae- 
cipue  est  vacandum,  non  licet  petere  debitum. 

Ad  primum  ergo  dicendum,  quod  tempore  ilio  possunt  alia  adhiberi  ad 
concupiscentiam  reprimendam,  sicut  oratio,  et  multa  hujusmodi,  quae  adhi- 
bent  etiam  illi,  qui  perpetuo  continent. 

Ad  secundum  dicendum,  quod  quamvis  non  teneatur  omnibus  horis 
orare,  tamen  tenetur  tota  die  se  conservare  idoneum  ad  orandum. 

ARTICULUS  Vili.  270 

UTRUM  PETENS   DEBITUM   IN  TEMPORE   SACRO   MORTALITER  PECCET. 

Ad  octavum  sic  proceditur.  Videtur,  quod  petens  debitum  in  tempore  sa- 
cro mortaliter  peccet:  Gregorius  enim  dicit  in  1.  Dialog.  (cap.  io.  a  princ.) 
quod  mulier,  quae  nocte  cognita  est  a  viro,  mane  ad  processionem  veniens, 
a  diabolo  est  arrepta:  sed  hoc  non  esset,  nisi  mortaliter  peccasset;  ergo,  etc. 

2.  Praeterea.  Quicumque  facit  contra  praeceptum  divinum,  mortaliter 
peccat:  sed  Dominus  praecepit  Exod.  :g.:  Ne  appropinquetis  uxoribus  vestris, 
quando  scilicet  erantlegem  accepturi  ;  ergo  multo  magis  peccant  mortaliter, 
si  tempore  quo  sacris  novae  legis  intendendum  est,  uxoribus  viri  commi- 
sceantur. 

Sed  contra.  Nulla  circumstantia  aggravai  in  infìnitum  :  sed  indebitum 
tempus  est  circumstantia  quaedam;  ergo  non  aggravat  in  infìnitum,  ut  faciat 
mortale,  quod  alias  esset  veniale. 

Respondeo  dicendum,  quod  debitum  petere  in  die  festivo  non  est  cir- 
cumstantia trahens  in  aliam  speciem  peccati,  unde  non  potest  in  infìnitum 
aggravare  ;  et  ideo  non  peccat  mortaliter  uxor,  vel  vir,  si  in  die  festo  debitum 
petat:  sed  tamen  gravius  est  peccatum,  si  sola  delectationis  causa  petatur. 
quam  si  propter  timorem,  quo  quis  sibitimet  de  lubrico  carnis,  debitum  petat. 

Ad  primum  ergo  dicendum,  quod  non  fuit  punita  mulier  illa  propter  hoc 
quod  debitum  reddidit,  sed  quia  postmodum  se  temere  ad  divina  ingessit  con- 
tra conscientiam. 

Ad  secundum  dicendum,  quod  ex  auctoritate  illa  non  potest  probari,  quod 
sit  peccatum  mortale,  sed  quod  sit  incongruum;  multa  enim  ad  munditiam 
carnis  pertinentia  exigebantur  de  necessitate  praecepti  in  veteri  lege,  quae 
carnalibus  dabatur,  quae  in  nova  lege  non  exiguntur,  quae  est  lex  spiritus. 

UTRUM    UNUS    CONJUX    TENEATUR    ALTERI    DEBITUM    REDDERE 
IN    TEMPORE    FESTIVO. 

Ad  nonum  sic  proceditur.  Videtur,  quod  etiam  non  teneatur  tempore 
festivo  reddere  debitum,  quia  peccantes,  et  consentientes  pariter  puniuntur, 
ut  patet  Rom.  1.:  sed  ille  qui  reddit  debitum,  consentit  petenti,  qui  peccat; 
ergo  et  ipse  peccat. 

2.  Praeterea.  Ex  praecepto  affirmativo  obligamur  ad  orandum,  et  ita  ad 
aliquod  tempus  determinatum  ;  ergo  prò  tempore  ilio,  in  quo  quis  orare  te- 
netur,  reddere  debitum  non  debet,  sicut  nec  eo  tempore,  quo  tenetur  tempo- 
rali domino  ad  speciale  obsequium. 

Sed  contra  est,  quod  dicitur  1.  Cor.  7.:  N olite  fraudare  invicem,  nùi,  ex 
consensu  ad  tempus,  etc;  ergo  quando  conjux  petit,  reddendum  est  ei. 

Respondeo  dicendum,  quod  cum  mulier  habeat  potestatem  in  corpore 
viri,  quantum  ad  actum  generationis  spectat,  et  e  converso,  tenetur  unus  al- 

teri  debitum  reddere  quocumque  tempore,  et  quacumque  hora,  salva  debita 
honestate,  quae  in  talibus  exigitur;  quia  non  oportet,  quod  statim  in  publico 
reddat  debitum. 

Ad  primum  ergo  dicendum,  quod  ille,  quantum  in  se  est,  non  consentit, 
sed  id  quod  ab  eo  exigitur,  invitus,  et  cum  dolore  reddit,  et  ideo  non  peccat; 
hoc  enim  est  propter  lubricum  carnis  divinitus  ordinatum,  ut  semper  petenti 
debitum  reddatur,  ne  aliqua  occasio  peccandi  detur. 

Ad  secundum  dicendum,  quod  non  est  aliqua  hora  ita  determinata 
ad  orandum,  quin  possit  recompensari  in  aliis  horis;  et  ideo  objectio  non 
cogit. 

ARTICULUS  X.  272 

UTRUM    NUPTIAE    CERTIS    QUIBUSDAM    TEMPORIBUS 
INTERDICI    DEBEANT. 

Ad  decimum  sic  proceditur.  Videtur,  quod  nuptiae  non  sint  interdicendae 
certis  temporibus,  quia  matrimonium  sacramentum  est:  sed  in  illis  tempo- 
ribus non  interdicitur  celebratio  aliorum  sacramentorum  ;  ergo  nec  celebratio 
matrimonio 

2.  Praeterea.  Magis  incompetens  est  in  diebus  festis  petitio  debiti,  quam 
celebratio  nuptiarum:  sed  in  diebus  illis  potest  debitum  peti;  ergo  et  nuptiae 
celebrare 

3.  Praeterea.  Matrimonia  quae  fìunt  contra  statutum  Ecclesiae  debent 
separari:  sed  non  separantur  si  fiant  nuptiae  in  talibus  temporibus;  ergo  non 
debet  esse  prohibitum  per  Ecclesiae  statuta. 

Sed  contra.  Hoc  est  quod  àìchurfEccle.j.):  Tempus  amplexandi,  et  tempus 
loti  gè  fieri,  ab  amplexibus. 

Respondeo  dicendum,  quod  quando  novae  sponsae  traducuntur,  animae 
conjugum  magis  ex  ipsa  novitate  ad  curam  carnalium  occupatur;  et  ideo  in 
nuptiis  consueverunt  signa  multae  laetitiae  dissolutae  ostendi:  et  propter  hoc 
illis  temporibus  in  quibus  homines  praecipue  debent  se  ad  spiritualia  elevare, 
prohibitum  est  nuptias  celebrari.  Hoc  autem  est  ab  Adventu  usque  ad  Epi- 
phaniam,  propter  communionem,  quae  secundum  antiquos  Canones  in  Nati- 
vitate  fieri  convenienter  solet,  ut  suo  loco  (}.  q.  80.)  notatum  est;  et  a  Sep- 
tuagesima  usque  ad  Octavas  Paschae,  propter  communionem  paschalem  ; 
et  a  tribus  diebus  ante  Ascensionem  usque  ad  Octavas  Pentecostes,  propter 
praeparationem  ad  communionem  ilio  tempore  sumendam. 

Ad  primum  ergo  dicendum,  quod  celebratio  matrimonii  habet  aliquam 
mundanam  laetitiam  et  carnalem  adjunctam;  quod  non  est  de  aliis  sacra- 
mentis;  et  ideo  non  est  simile. 

Ad  secundum  dicendum,  quod  non  est  tanta  distractio  animorum  in  red- 
ditione  vel  petitione  debiti,  sicut  in  celebratione  nuptiarum;  et  ideo  non  est 
simile. 

Ad  tertium  dicendum,  quod  cum  tempus  non  sit  de  essentia  matrimo- 
nii, si  in  tempore  indebito  contrahatur,  nihilominus  verum  est  sacramentum; 
nec  separatur  matrimonium  simpliciter,  sed  ad  tempus,  ut  poenitentiam  agant 
de  hoc,  quod  statutum  Ecclesiae  sunt  transgressi  :  et  sic  est  intelligendum 
quod  Magister  dicit  in  litera  (4.  Dist.33.);  nempe  quod  si  praedictis  tempo- 

ribus  factum  fuerit  matrimoni um,  sive  nuptiae  celebratae,  qui  hoc  fecerint, 
separentur.  Nec  a  seipso  dicit,  sed  a  Canonico  statuto  refert  ;  puta  ex  concilio 
Ilerdensi  sic  in  Decretis  concludente  (ut  supra). 


QUAESTIO  LXV. 

DE    PLUR ALITATE    UXORUM,    IN    QUINQUE    ARTICULOS    DIVISA. 

Deinde  considerandum  est  de  pluralitate  uxorum. 

Circa  quod  quaeruntur  quinque. 

Primo.  Utrum  habere  plures  uxores  sit  contra  legem  naturae. 
Secundo.  Utrum  aliquando  fuerit  licitum. 
Tertio.  Utrum  habere  concubinas  sit  contra  legem  naturae. 
Quarto.  Utrum  accedere  ad  concubinam  sit  peccatum  mortale. 
Quinto.  Utrum  aliquando  licitum  fuerit  habere  concubinam. 

ARTICULUS  I.  273 

UTRUM    HABERE    PLURES    UXORES    SIT    CONTRA  LEGEM    NATURAE. 

(S.  Thom.  4.  Dist.  33.  q.  1.  art.  1.  et  seq.). 

Ad  primum  sic  proceditur.  Videtur,  quod  habere  plures  uxores  non  sit 
contra  legem  naturae:  consuetudo  enim  legi  naturali  non  praejudicat:  sed 
habere  plures  uxores  «  peccatum  non  erat,  quando  mos  erat  »,  ut  dicit  Augu- 
stinus  (impìic.  lib.  de  Bon.  Conjug.  cap.  jy),  et  habetur  in  litera  (4.  Dist.  tf.)  ; 
ergo  habere  plures  uxores  non  est  contra  legem  naturae. 

2.  Praeterea.  Quicumque  facit  contra  legem  naturae,  facit  contra  prae. 
ceptum,  quia  sicut  lex  scripta  habet  sua  praecepta,  ita  et  lex  naturae  :  sed 
August.  dicit  (toc.  cit.  et  lib.  i>.  de  Civ.  Dei,  cap.jS.  ad  fin.),  quod  habere  plures 
uxores  «  non  erat  contra  praeceptum,  quia  nuila  lege  erat  prohibitum  »  ; 
ergo  habere  plures  uxores  non  est  contra  legem  naturae. 

3.  Praeterea.  Matrimonium  principaliter  ordinatur  ad  prolis  procreatio- 
nem  :  sed  unus  potest  ex  pluribus  prolem  accipere,  plures  foecundando  ;  ergo 
non  est  contra  legem  naturae  habere  plures  uxores. 

4.  Praeterea.  «  Jus  naturale  est,  quod  natura  omnia  animalia  docuit  », 
ut  in  principio  Digestorum  dicitur  (lib.  i.ff.  De.  justit.  et  jur.):  sed  natura  non 
docuit  hoc  omnia  animalia,  quod  sit  tantum  una  unius,  cum  unus  mas  in 
multis  animalibus  pluribus  foeminis  conjungatur;  ergo  non  est  contra  legem 
naturae  habere  plures  uxores. 

5.  Praeterea.  Secundum  Philosoph.  15.  de  Animai,  (seu  lib.  de  Getter,  ani- 
mai, cap.  20.),  in  generatione  prolis  mas  se  habet  ad  foeminam  sicut  agens 

ad  patiens,  et  artifex  ad  materiam  :  sed  non  est  contra  ordinerai  naturae, 
quod  unum  agens  in  plura  patientia  agat,  aut  unus  artifex  ex  diversis  mate- 
riis  operetur;  ergo  nec  est  contra  legem  naturae,  quod  unus  vir  plures  uxores 
habeat. 

6.  Sed  contra.  Illud  praecipue  videtur  esse  de  jure  naturali,  quod  nomini 
in  institutione  humanae  naturae  inditum  est:  sed  quod  sit  una  unius,  in  ipsa 
institutione  humanae  naturae  est  ei  inditum,  ut  patet  Gen.  2.  :  Erunt  duo  in 
carne  una  ;  ergo  est  de  lege  naturae. 

7.  Praeterea.  Contra  legem  naturae  est,  quod  homo  se  ad  impossibile 
obiiget,  et  ut  quod  uni  datum  est,  alteri  detur:  sed  homo  contrahens  cum 
una  uxore,  sui  corporis  potestatem  ei  tradit,  ut  necesse  sit  ei  reddere  debi- 
tum,  cum  petierit  ;  ergo  contra  legem  naturae  est,  quod  postea  alteri  potesta- 
tem sui  corporis  tradat,  quia  non  posset  simul  utrique  reddere  debitum,  si 
simul  peterent. 

8.  Praeterea.  De  lege  naturae  est:  «  Quod  tibi  non  vis  fieri,  alteri  ne 
feceris  »  :  sed  vir  nullo  modo  vellet,  quod  uxor  alium  virum  haberet  ;  ergo 
contra  legem  naturae  faceret,  si  uxorem  aliam  superduceret. 

9.  Praeterea.  Quidquid  est  contra  naturale  desiderium,  est  contra  legem 
naturae:  sed  zelus  viri  ad  uxorem,  et  uxoris  ad  virum  naturalis  est,  quia  in 
omnibus  invenitur;  ergo  cum  zelus  sit  «  amor  non  patiens  consortium  in 
amato»,  videtur  quod  contra  legem  naturae  sit,  quod  plures  uxores  habeant 
unum  virum. 

Respondeo  dicendum,  quod  omnibus  rebus  naturalibus  insunt  quaedam 
principia,  quibus  non  solum  operationes  proprias  efficere  possint,  sed  quibus 
etiam  eas  convenientes  fini  suo  reddant;  sive  sint  actiones,  quae  consequan- 
tur  rem  aliquam  ex  natura  sui  generis,  sive  ex  natura  speciei,  ut  magneti 
competit  ferri  deorsum  ex  natura  sui  generis,  et  attrahere  ferrum  ex  natura 
suae  speciei.  Sicut  autem  in  rebus  agentibus  ex  necessitate  naturae  principia 
actionum  sunt  ipsae  formae,  a  quibus  operationes  propriae  prodeunt  conve- 
nientes fini,  ita  in  his  quae  cognitionem  participant,  principia  agendi  sunt 
cognitio,  et  appetitus:  unde  oportet,  quod  in  vi  cognitiva  sit  naturalis  con- 
ceptio,  et  in  vi  appetitiva  naturalis  inclinano,  quibus  operatio  conveniens 
generi,  sive  speciei  reddatur  competens  fini.  Sed  quia  homo  inter  caetera 
animalia  rationem  finis  cognoscit,  et  proportionem  operationis  ad  finem,  ideo 
naturalis  conceptio  est  ei  indita,  qua  dirigitur  ad  operandum  convenienter, 
quae  lex  naturalis,  vel  jus  naturalo  dicitur,  in  caeteris  autem  animalibus  aesti- 
matìo  naturalis  vocatur.  Bruta  enim  ex  vi  naturae  impelluntur  ad  agendum 
convenientes  actiones,  magis  quam  regulentur,  quasi  proprio  arbitrio  agen- 
da: lex  ergo  naturalis  nihil  aliud  est,  quam  conceptio  homini  naturaliter  in- 
dita, qua  dirigitur  ad  convenienter  agendum  in  actionibus  propriis,  sive  com- 
petant  ei  ex  natura  generis,  ut  generare,  comedere,  et  hujusmodi,  sive  ex 
natura  speciei,  ut  ratiocinari,  et  hujusmodi:  omne  autem  illud,  quod  actio- 
nem  inconvenientem  reddit  fini,  quem  natura  ex  opere  aliquo  intendit,  con- 
tra legem  naturae  esse  dicitur.  Potest  autem  actio  esse  non  conveniens  fini, 
vel  principali,  vel  secundario  ;  et  sive  sic,  sive  sic,  hoc  contingit  dupliciter  : 
uno  modo  ex  aliquo,  quod  omnino  impedit  finem,  ut  nimia  superfluitas,  aut 
defectus  comestionis  impedit  salutem  corporis,  quasi  principalem  finem  co- 
mestionis,  et  bonam  habitudinem  in  negotiis  exercendis,  qui  est  finis  secun- 
darius:  alio  modo  ex  aliquo,  quod  facit  difrìcilem,  aut  minus  decentem  per- 
ventionem  ad  finem  principalem,  vel  secundarium,  sicut  inordinata  comestio 

quantum  ad  tempus  indebitum.  Si  ergo  actio  sit  inconveniens  fini,  quasi 
omnino  prohibens  finem  principalem,  directe  per  legem  naturae  prohibetur 
primis  praeceptis  legis  naturae,  quae  sunt  in  operabilibus  sicut  communes 
animi  conceptiones  in  speculativis:  si  autem  sit  incompetens  fini  secundario 
quocumque  modo,  aut  etiam  principali,  ut  faciens  difficilem,  vel  minus  con- 
gruam  perventionem  ad  ipsum,  prohibetur  non  quidem  primis  praeceptis 
legis  naturae,  sed  secundis,  quae  ex  primis  derivantur,  sicut  conclusiones  in 
speculativis  ex  principiis  per  se  notis  fidem  habent;  et  sic  dieta  actio  contra 
legem  naturae  esse  dicitur.  Matrimonium  ergo  habet  prò  fine  principali  prolis 
procreationem,  et  educationem,  qui  quidem  finis  competit  homini  secundum 
naturam  sui  generis  ;  unde  et  aliis  animalibus  est  communis,  ut  dicitur  in 
8.  Ethic.  (cap.  12.  a.  med.);  et  sic  bonum  matrimonii  assignatur  proles  :  sed 
prò  fine  secundario,  ut  dicit  Philosoph.  (ibid.),  habet  in  hominibus  soliscom- 
municationem  operum,  quae  sunt  necessaria  in  vita,  utsupra  dictum  est  (q.  41. 
art.  1.);  et  secundum  hocfdem  sibi  invicem  debent,  quae  est  unum  de  bonis 
matrimonii  :  habet  ulterius  alium  finem,  inquantum  inter  fideles  est,  scilicet 
significationem  Christi,  et  Ecclesiae;  et  sic  bonum  matrimonii  dicitur  sacra- 
vientum:  unde  primus  finis  respondet  matrimonio  hominis,  inquantum  est 
animai  \secundus,  inquantum  est  homo  ;  tertius,  inquantum  est  fidelis.  Pluralitas 
ergo  uxorum  neque  totaliter  tollit,  neque  aliqualiter  impedit  matrimonii  pri- 
raum  finem,  cura  unus  vir  sufficiat  pluribus  uxoribus  foecundandis,  et  edu- 
candis  filiis  ex  eis  natis:  sed  secundum  finem  etsi  non  totaliter  tollat,  tamen 
multimi  impedit,  eo  quod  non  facile  potest  esse  pax  in  familia,  ubi  uni  viro 
plures  uxores  junguntur;  cum  non  possit  unus  vir  sufficere  ad  satisfaciendum 
pluribus  uxoribus  ad  votum  ;  et  etiam  quia  communicatio  plurium  in  uno 
officio  causat  litem  ;  sicut  figuli  corrixantur  ad  invicem,  et  similiter  plures 
uxores  unius  viri.  Tertium  autem  finem  totaliter  tollit,  eo  quod  sicut  Christus 
est  unus,  ita  et  Ecclesia  una.  Et  ideo  patet  ex  dictis,  quod  pluralitas  uxorum 
quodammodo  est  contra  legem  naturae,  et  quodammodo  non. 

Ad  primum  ergo  dicendum,  quod  consuetudo  non  praejudicat  legi  natu- 
rae, quantum  ad  prima  praecepta  ipsius,  quae  sunt  quasi  communes  animi 
conceptiones  in  speculativis:  sed  ea  quae  ex  istis  trahuntur,  ut  conclusiones, 
consuetudo  auget,  ut  Tullius  dicit  in  2.  Rhet.  (scilicet  de  Jnvent.  aliquant.  ante 
fin.),  et  similiter  etiam  minuit:  et  hujusmodi  est  praeceptum  legis  naturae  de 
imitate  uxoris. 

Ad  secundum  dicendum,  quod,  sicut  Tullius  dicit  (ibid.),  «  res  a  natura 
profectas,  et  a  consuetudine  approbatas  legdm  metus,  et  religio  sanxit  »; 
unde  patet,  quod  illa  quae  lex  naturalis  dictat,  quasi  ex  principiis  primis  legis 
naturae  derivata,  non  habent  vim  coactivam  per  modum  praecepti  absolute, 
nisi  postquam  lege  divina,  et  humana  sancita  sunt  ;  et  hoc  est  quod  dicit 
Augustinus,  quod  «  non  faciebant  contra  legis  praecepta,  quia  nulla  lege  erat 
prohibitum». 

Ad  tertium  patet  solutio  ex  dictis  (in  corp.). 

Ad  quartum  dicendum,  quod  jus  naturale  multipliciter  accipitur:  primo 
enim  aliquod  jus  dicitur  naturale  ex  principio,  quia  a  natura  est  inditum;  et 
sic  definit  Tullius  in  2.  Rhetoricor.  (he.  cit.)  dicens  :  «Jus  naturale  est,  quod 
non  opinio  genuit,  sed  vis  quaedam  innata  inservit  »  ;  et  quia  etiam  in  rebus 
naturalibus  dicuntur  aliqui  motus  naturales,  non  quia  sint  ex  principio  intrin- 
seco, sed  quia  sunt  a  principio  superiori  movente,  sicut  motus  qui  sunt  in 
elementis  ex  impressione  corporum  coelestium,  naturales  dicuntur,  ut  Com- 

mentator  dicit  in  3.  de  Coelo,  et  Mundo  (comment.  2S.),  ideo  ea  quae  sunt 
de  jure  divino,  dicuntur  esse  de  jure  naturali,  cum  sint  ex  impressione,  et 
infusione  superioris  principii,  scilicet  Dei:  et  sic  accipitur  ab  Isidoro,  qui 
dicit  (liì>.  j.  Etymol.  cap.  4.),  quod  «  jus  naturale  est,  quod  in  lege,  et  in  Evan- 
gelio continetur  »  :  Urlio  dicitur  jus  naturale  non  solum  a  principio,  sed  a 
materia,  quia  de  naturalibus  est  ;  et  quia  natura  contra  rationem  dividitur,  a 
qua  homo  est  homo,  ideo  strictissimo  modo  accipiendo  jus  naturale,  illa 
quae  ad  homines  tantum  pertinent,  etsi  sint  de  dictamine  naturalis  rationis, 
non  dicuntur  esse  de  jure  naturali,  sed  illa  tantum  quae  naturalis  ratio  dictat 
de  his  quae  sunt  homini,  aliisque  communia:  et  sic  datur  dieta  definitio,  sci- 
licet: «Jus  naturale  est,  quod  natura  omnia  animalia  docuit  ».  Pluralitas  ergo 
uxorum,  quamvis  non  sit  contra  jus  naturale  tertio  modo  acceptum,  est 
tamen  contra  jus  naturale  secundo  modo  acceptum  (quia  jure  divino  prohi- 
betur),  et  etiam  contra  jus  naturale  primo  modo  acceptum,  ut  ex  dictis  patet 
(in  corp.),  quia  natura  dictat  hoc  cuilibet  animali  secundum  modum  con- 
venientem  specieisuae:  unde  etiam  quaedam  animalia,  in  quibus  ad  educa- 
tionem  prolis  requiritur  solicitudo  utriusque,  scilicet  maris,  et  foeminae, 
naturali  instinctu  servant  conjunctionem  unius  ad  unum;  sicut  patet  in  turture, 
et  columba,  et  hujusmodi. 

Ad  quintum  patet  solutio  ex  dictis  (in  corp.). 

Sed  quia  rationes  inductae  in  coktrarium  videntur  ostendere,  quod  plu- 
ritas  uxorum  sit  contra  prima  principia  legis  naturae,  ideo  ad  eas  respon- 
dendum  est. 

Et  dicendum  ad  sextum,  quod  natura  humana  absque  omni  defectu  in- 
stituta  est;  et  ideo  non  solum  sunt  indita  ei  illa,  sine  quibus  matrimonii  finis 
principalis  esse  non  potest,  sed  etiam  illa,  sine  quibus  secundarius  finis  ma- 
trimonii sine  difEcultate  haberi  non  posset;  et  hoc  modo  sufficit  homini  in 
ipsa  sui  institutione  habere  unam  uxorem,  ut  dictum  est  (in  corp.  art.). 

Ad  septimum  dicendum,  quod  vir  per  matrimonium  non  dat  sui  corporis 
potestatem  uxori  quantum  ad  omnia,  sed  solum  quantum  ad  illa,  quae  ma- 
trimonium requirit:  non  autem  requirit  matrimonium,  ut  quolibet  tempore 
uxori  petenti  vir  debitum  reddat,  quantum  ad  id  ad  quod  matrimonium  prin- 
cipaliter  est  institutum,  scilicet  bonum  prolis,  sed  quantum  sufficit  ad  im- 
praegnationem  :  requirit  autem  hoc  matrimonium,  inquantum  est  ad  reme- 
dium institutum  (quod  est  secundarius  ipsius  finis),  ut  quolibet  tempore  de- 
bitum petenti  reddatur:  et  sic  patet,  quod  accipiens  plures  uxores  non  se 
obligat  ad  impossibile,  considerato  principali  fine  matrimonii  ;  et  ideo  plu- 
ralitas uxorum  non  est  contra  prima  praecepta  legis  naturae. 

Ad  octavum  dicendum,  quod  illud  praeceptum  legis  naturae  :  «  Quod 
tibi  non  vis  fieri,  alteri  ne  feceris  »,  debet  intelligi  eadem  proportione  ser- 
vata: non  enim  si  praelatus  non  vult  sibi  resisti  a  subdito,  ipse  subdito  resi- 
stere non  debet;  et  ideo  non  oportet  ex  vi  illius  praecepti,  quod  sicut  vir  non 
vult,  quod  uxor  sua  habeat  alium  virum,  ipse  non  habeat  aliam  uxorem,  quia 
unum  virum  habere  plures  uxores,  non  est  contra  prima  praecepta  legis  na- 
turae, ut  dictum  est  (in  solut.  praec).  Sed  unam  uxorem  habere  plures  viros, 
est  contra  prima  praecepta  legis  naturae,  eo  quod  per  hoc  quantum  ad  ali- 
quid  totaliter  tollitur,  et  quantum  ad  aliquid  impeditur  bonum  prolis,  quod 
est  principalis  matrimonii  finis.  In  bono  enim  prolis  intelligitur  non  solum 
procreano,  sed  etiam  educatio;  ipsa  enim  procreano  prolis,  etsi  non  totaliter 
tollatur,  quia  contingit  post  impraegnationem  primam  iterum  mulierem  im- 

pracgnari,  ut  dicitur  in  7.  de  Animai,  (cap.  4.  ad  fin.),  tamen  multum  impc- 
ditur,  quia  vix  potest  decidere,  quin  corruptio  accidat,  quantum  ad  utrumque 
foetum,  vel  quantum  ad  alterum  :  sed  educatio  totaliter  tollitur,  quia  ex  hoc 
quod  una  mulier  plures  maritos  haberet,  sequeretur  incertitudo  prolis  respectu 
patris,  cujus  cura  necessaria  est  in  educando  ;  et  ideo  nulla  lege,  vel  consue- 
tudine est  permissum  unam  mulierem  habere  plures  viros,  sicut  e  converso. 
Ad  nonum  dicendum,  quod  naturalis  inclinano  in  appetitiva  sequiturna- 
turalem  conceptionem  in  cognitione;  et  quia  non  ita  est  contra  concepuo- 
nem  naturalem,  quod  vir  habeat  plures  uxores,  sicut  quod  uxor  habeat  plures 
viros,  ideo  affectus  uxoris  non  tantum  refugit  consortium  in  viro,  sicut  e  con- 
verso: et  ideo  tam  in  hominibus,  quam  in  aliis  animalibus  invenitur  major 
zelus  maris  ad  loeminam,  quam  e  converso. 


ARTICULUS  IL  274 

UTRUM    ALIQUANDO    LICITUM    FUERIT    HABERE   PLURES    UXORES. 

Ad  secundum  sic  proceditur.  Videtur,  quod  habere  plures  uxores  non  po- 
tuerit  esse  aliquando  licitum,  quia  secundum  Philos.  in  5.  Ethic.  (cap.  7.  tn 
princ),  «  jus  naturale  semper,  et  ubique  habet  potestatem  eamdem»:  sed 
jure  naturali  prohibetur  pluralitas  uxorum,  ut  ex  dictis  patet  (art.  praec.)  ; 
ergo  sicut  modo  non  licet,  ita  nunquam  licuit. 

2.  Praeterea.  Si  aliquando  licuit,  hoc  non  fuit,  nisi  quia  vel  per  se  liei- 
tura  erat,  vel  per  aliquam  dispensationem  ;  si  primo  modo,  sic  etiam  nunc 
licitimi  esset;  si  secando  modo,  hoc  esse  non  potest,  quia,  secundum  Augu- 
stinum  (lib.  26.  conti:  Faust,  cap.  3.  ante  med.),  «  Deus,  cum  sit  naturae  con- 
ditor,  non  facit  aliquid  contra  rationes,  quas  naturae  inseruit  »  :  cum  ergo 
naturae  nostrae  Deus  inseruerit,  quod  sit  una  unius,  videtur  quod  ipse  contra 
hoc  nunquam  dispensaverit. 

3.  Praeterea.  Si  aliquid  est  licitum  ex  dispcnsatione,  hoc  non  licet,  nisi 
illis  quibus  dispensano  fit;  non  autem  legitur  aliqua  dispensano  commums 
in  lege  cum  omnibus  facta  :  cum  ergo  omnes  communiter  qui  volebant, 
plures  uxores  acciperent  in  veteri  Testamento,  nec  ex  hoc  reprehendaniur 
a  lege,  vel  a  prophetis,  non  videtur  quod  fuerit  ex  dispensatione  licitum. 

4.  Praeterea.  Ubi  est  eadem  causa  dispensationis,  debet  eadem  dispen- 
sano fieri:  sed  causa  dispensationis  non  potest  alia  poni,  quam  multiplicaiio 
prolis  ad  cultura  Dei,  quae  etiam  nunc  necessaria  est;  ergo  adhuc  talis  di- 
spens-atio  duraret,  praecipue  cum  non  legatur  revocata. 

5.  Praeterea.  In  dispensatione  non  debet  praetermitti  majus  bonum  pro- 
pter  minus  bonum  :  sed  fides,  et  sacramentum,  quae  non  videntur  posse  ser- 
vavi in  matrimonio,  quo  unus  pluribus  uxoribus  conjungitur,  sunt  meliora, 
quam  prolis  multiplicatio  ;  ergo  intuitu  hujus  multiplicationis  dispensano 
praedicta  fieri  non  debuisset. 

Sed  contra.  Ad  Galat.  3.  dicitur,  quod  lex  propter  praevaricatores  posila 
est,  ut  scilicet  eos  prohiberet:  sed  iex  vetus  fecit  mentionem  de  pluralitate 
uxorum  sine  aliqua  ejus  prohibitione,  ut  patet  Deuter.  20.:  Si  haluerit  homo 
duas  uxores,  etc.  ;  ergo  habendo  duas  uxores  non  erant  praevaricatores  ;  et  ita 
erat  licitum. 

Praeterea.  Hoc  idem  videtur  exemplo  ex  sanctis  Patribus,  qui  plures  le- 

guntur  habuisse  uxores,  cum  Deo  essent  acceptissimi,  sicut  Jacob,  et  David, 
et  plures  alii  ;  ergo  aliquando  fuit  licitum. 

Respondeo  dicendum,  quod,  sicut  ex  dictis  patet  (art.  praec.  ad  7.  et  8.), 
pluralitas  uxorum  esse  dicitur  contra  legem  naturae,  non  quantum  ad  prima 
praecepta  ejus,  sed  quantum  ad  secunda,  quae  quasi  conclusiones  a  primis 
praeceptis  derivantur  :  sed  quia  actus  humanos  variari  oportet  secundum  di- 
versas  conditiones  personarum,  et  temporum,  et  aliarum  circumstantiarum, 
ideò  conclusiones  praedictae  a  primis  legis  naturae  praeceptis  non  procedunt, 
ut  semper  efficaciam  habentes,  sed  in  majori  parte;  talis  est  enim  tota  ma- 
teria moralis,  ut  patet  per  Philos.  in  lib.  1.  Ethic.  (cap.  5.  in  princ,  et  cap.  7. 
ad  fin.)  :  et  ideo  ubi  eorum  efficacia  deficit,  licite  ea  praetermitti  possunt  Sed 
quia  non  est  facile  determinare  hujusmodi  varietates,  ideo  illi,  ex  cujus  aucto- 
ritate  lex  efficaciam  habet,  reservatur  ut  licentiam  praebeat  legem  praeter- 
mittendi  in  illis  casibus,  ad  quos  legis  efficacia  non  extendere  se  debet,  et 
talis  licentia  dispensatio  dicitur.  Lex  autem  de  unitate  uxoris  non  est  humani- 
tus,  sed  divinitus  instituta,  nec  unquam  verbo,  aut  literis  tradita,  sed  cordi 
impressa,  sicut  et  alia  quae  ad  legem  naturae  qualitercumque  pertinent;  et 
ideo  in  hoc  a  solo  Deo  dispensatio  fieri  potuit  per  inspirationem  internam, 
quae  quidem  principaliter  Patribus  sanctis  facta  est,  et  per  eorum  exemplum 
ad  alios  derivata  est  eo  tempore,  quo  oportebat  praedictum  naturae  praece- 
ptum  praetermitti,  ut  major  esset  multiplicatio  prolis  ad  cultum  Dei  educan- 
dae.  Semper  enim  principalior  finis  magis  observandus  est,  quam  secundarius; 
unde  cum  bonum  prolis  sit  principaiis  matrimonii  finis,  ubi  prolis  multipli- 
catio necessaria  erat,  debuit  negligi  ad  tempus  impedimentum,  quod  posset 
in  secundariis  finibus  evenire  ;  ad  quod  removendum  praeceptum  prohibens 
pluralitatem  uxorum  ordinatur,  ut  ex  dictis  patet  (art.  praec). 

Ad  primum  ergo  dicendum,  quod  jus  naturale  semper,  et  ubique,  quan- 
tum est  de  se,  habet  eamdem  potentiam:  sed  per  accidens,  propter  aliquod 
impedimentum,  quandoque,  et  alicubi  potest  variari,  sicut  ibidem  Philoso- 
phus  exemplum  ponit  de  aliis  rebus  naturalibus:  semper  enim,  et  ubique 
dextra  est  melior,  quam  sinistra  secundum  naturam,  sed  per  aliquod  accidens 
contingit  aliquem  esse  ambidextrum,  quia  natura  nostra  variabilis  est:  et  si- 
militer  est  etiam  de  naturali  justo,  ut  ibidem  Philosophus  dicit. 

Ad  secundum  dicendum,  quod  in  Decretali  quadam  de  divortiis  (cap.  : 
Gaudemus)  dicitur,  quod  nunquam  licuit  plures  habere  uxores  sine  dispensa- 
tione  per  divinam  inspirationem  habita  ;  nec  tamen  talis  dispensatio  datur 
contra  rationes,  quas  Deus  naturae  inseruit,  sed  praeter  eas,  quia  rationes 
illae  non  sunt  ordinatae  ad  semper,  sed  ut  in  pluribus,  ut  dictum  est  (in  corp. 
art.):  sicut  etiam  non  est  contra  naturam,  quando  aliqua  accidunt  in  rebus 
naturalibus  miraculose,  praeter  ea  quae  frequenter  solent  evenire. 

Ad  tertium  dicendum,  quod  qualis  est  lex,  talis  esse  debet  dispensatio 
legis;  unde  quia  lex  naturae  est  cordibus  impressa,  non  oportuit  dispensatio- 
nem  eorum  quae  ad  legem  naturae  pertinent  lege  scripta  dari,  sed  per  in- 
ternam inspirationem  fieri. 

Ad  quartum  dicendum,  quod  veniente  Christo  fuit  tempus  plenitudinis 
gratiae  Christi,  per  quam  cultus  Dei  in  omnes  gentes  spirituali  propagatione 
diffusus  est,  et  ideo  non  est  eadem  ratio  dispensationis,  quae  erat  ante  Christi 
adventum,  quando  cultus  Dei  carnali  propagatione  multiplicabatur,  et  con- 
servabatur. 

Ad  quintum  dicendum,  quod  proles,  secundum  quod  est  bonum  matri- 

monii,  includit  fidem  ad  Deum  servandam,  quia  secundum  quod  proles  expe- 
ctatur  ad  cultura  Dei  educanda,  ponitur  matrimonii  bonum:  fides  autem  ad 
Deura  servanda  est  potior,  quam  fides  uxori  servanda,  quae  ponitur  bonum 
matrimonii,  et  quam  significatio,  quae  pertinet  ad  sacramentum,  quia  signi- 
ficano ad  fidei  cognitionem  ordinatur;  et  ideo  non  est  inconveniens,  si  propter 
bonum  prolis  aliquid  detrahitur  aliis  duobus  bonis.  Nec  tamen  omnino  tol- 
luntur,  quia  et  fides  manet  ad  plures,  et  sacramentum  aliquo  modo;  quia 
quamvis  non  significaretur  conjunctio  Christi  ad  Ecclesiam,  inquantum  est 
una,  significabatur  tamen  per  pluralitatem  uxorum  distinctio  graduum  in  Ec- 
clesia, quae  quidem  non  solum  est  in  Ecclesia  militante,  sed  etiam  in  trium- 
phante:  et  ideo  illorum  matrimonia  aliquo  modo  significabant  conjunctionem 
Christi  ad  Ecclesiam,  non  solum  militantcm,  ut  quidam  dicunt,  sed  etiam 
triumphantem,  in  qua  sunt-  diversae  mansiones. 

ARTICULUS  III.  275 

UTRUM    HABERE    CONCUBINAM    SIT   CONTRA    LEGEM    NATURAE. 

Ad  tertium  sic  proceditur.  Videtur,  quod  habere  concubinam  non  sit 
contra  legem  naturae  :  legis  enim  caeremonialia  non  sunt  de  lege  naturae  : 
sed  fornicano  prohibetur  Actuum  15.  inter  alia  caeremonialia  legis,  quae  ad 
tempus  credentibus  ex  Gentibus  imponebantur;  ergo  fornicatio  simplex,  quae 
est  accessus  ad  concubinam,  non  est  contra  legem  naturae. 

2.  Praeterea.  Jus  positum  a  naturali  jure  profectum  est,  ut  Tulliusdicit 
(lib.  2.  de  Invcnt.  aliquant.  ante  fin.)  :  sed  secundum  jus  positivum  fornicatio 
simplex  non  prohibebatur:  immo  potius  in  poenam  secundum  antiquas  leges 
mulieres  lupanaribus  tradendae  condemnabantur;  ergo  habere  concubinam 
non  est  contra  legem  naturae. 

3.  Praeterea.  Naturalis  lex  non  prohibet,  quin  illud  quod  datur  simpli- 
citer,  possit  dari  ad  tempus,  et  secundum  quid:  sed  una  mulier  soluta  potest 
dare  viro  soluto  in  perpetuum  sui  corporis  potestatem,  ut  ea  utatur  licite 
cum  voluerit;  ergo  non  est  contra  legem  naturae,  si  dederit  ei  potestatem 
sui  corporis  ad  horam. 

4.  Praeterea.  Quicumque  re  sua  utitur  ut  vult,  nemini  facit  injuriam: 
sed  ancilla  est  res  domini;  ergo  si  dominus  ea  utatur  ad  libitum,  nulli  facit 
injuriam;  et  ita  habere  concubinam  non  est  contra  legem  naturae. 

5.  Praeterea.  Quilibet  potest  alteri  dare  quod  suum  est:  sed  uxor  habet 
potestatem  in  corpore  viri,  ut  patet  1.  Corinth.  7.;  ergo  si  uxor  velit,  virpo- 
terit  alteri  mulieri  conjungi  sine  peccato. 

Sed  contra.  Secundum  omnes  leges,  filii  qui  de  concubina  nascuntur, 
sunt  vituperabiles  :  sed  hoc  non  esset,  nisi  concubitus,  ex  quo  oriuntur,  esset 
naturaliter  turpis  ;  ergo  habere  concubinam  est  contra  legem  naturae. 

Praeterea.  Matrimonium  est  naturale,  sicut  dictum  est  (q.  41.  art.  1.)  :  sed 
hoc  non  esset,  si  sine  praejudicio  legis  naturae  homo  posset  conjungi  mu- 
lieri praeter  matrimonium;  ergo  contra  legem  naturae  est  concubinam 
habere. 

Respondeo  dicendum,  quod,  sicut  ex  dictis  patet  (art.  1.  huj.  q.),  illa  actio 
videtur  esse  contra  legem  naturae,  quae  non  est  conveniens  fini  debito, 
quem  natura  intendit,  sive  quia  non  ordinatur  in  ipsum  per  actionem  agentis, 
sive  quia  de  se  est  improportionata  illi  fini  :  finis  autem,  quem  natura  ex 

concubini  intendit,  est  proles  procreanda,  et  educanda;  et  ut  hoc  bonum 
quaereretur,  posuit  delectationem  in  concubitu,  ut  Constantinus  [al.  Augu- 
stinus,  de  Nupt.  et  Concupisc.  lib.  i.  cap.  8.]  dicit.  Quicumque  ergo  con- 
cubitu utitur  propter  delectationem  quae  in  ipso  est,  non  referendo  in  finem 
a  natura  intentum,  contra  naturam  facit;  et  similiter  etiam  nisi  sit  talis 
concubitus,  qui  ad  illum  finem  convenientem  ordinari  possit  :  et  quia  res 
a  fine  ut  plurimum  nominantur,  tanquam  a  potiori,  sicut  conjunctio  ma- 
trimonii  a  prolis  bono  nomen  accepit,  quod  per  matrimonium  principaliter 
quaeritur,  ita  concubinae  nomen  illam  conjunctionem  exprimit,  qua  solus 
concubitus  propter  seipsum  quaeritur.  Et  si  etiam  aliquis  quandoque  ex  tali 
concubitu  prolem  quaerat,  non  tamen  est  conveniens  ad  prolis  bonum,  in 
quo  non  solum  intelligitur  ipsius  procreano,  per  quam  proles  esse  accipit, 
sed  etiam  educatio,  et  instructio,  per  quam  accipit  nutrimentum  et  discipli- 
nam  a  parentibus;  in  quibus  tribus  parentes  proli  tenentur,  secundum  Philo- 
sophum  8.  Ethicor.  (cap.  u.  et  12.).  Cum  autem  educatio,  et  instructio  prolis 
a  parentibus  debeantur  per  longum  tempus,  exigit  lex  naturae,  ut  pater,  et 
mater  in  longum  tempus  commaneant,  ad  subveniendum  communiter  proli; 
unde  et  aves,  quae  communiter  pullos  nutriunt,  ante  completam  nutritionem 
non  separantura  mutua  societate,  quae  incipit  a  concubitu  :  haec  autem  obli- 
gatio  ad  commanendum  foeminam  marito  matrimonium  facit:  et  ideo  patet, 
quod  accedere  ad  mulierem  non  junctam  sibi  matrimonio,  quae  concubina 
vocatur,  est  contra  legem  naturae. 

Ad  primum  ergo  dicendum,  quod  in  Gentibus  quantum  ad  multa  lex  na- 
turae offuscata  erat;  unde  accedere  ad  concubinam  malum  non  reputabant, 
sed  passim  fornicatione,  quasi  re  licita,  utebantur,  sicut  et  aliis,  quae  erant 
contra  caeremonias  Judaeorum,  quamvis  non  essent  contra  legem  naturae: 
et  ideo  apostoli  immiscuerunt  prohibitionem  fornicationis  caeremonialibus, 
propter  discretionem  quae  erat  in  utroque  inter  Judaeos,  et  Gentiles. 

Ad  secundum  dicendum,  quod  ex  praedicta  obscuritate,  scilicet  in  quam 
ceciderunt  Gentiles,  Deo  debitam  gloriam  non  reddentes,  ut  dicitur  Rom.  1., 
lex  illa  processit,  et  non  ex  instinctu  legis  naturae:  unde  praevalente  Chri- 
stiana religione,  lex  illa  extirpata  est. 

Ad  tertium  dicendum,  quod  in  aliquibus  sicut  nullum  inconveniens 
sequitur,  si  rem  aliquam,  quam  quis  in  potestate  habet,  alteri  simpliciter 
tradat,  ita  etiam  nec  si  tradat  ad  tempus;  et  sic  neutrum  est  contra  legem 
naturae:  ita  autem  non  est  in  proposito,  et  ideo  ratio  non  sequitur. 

Ad  quartum  dicendum,  quod  injuriajustitiae  opponitur:  lex  autem  natu- 
ralis  non  solum  prohibet  injustitiam,  sed  etiam  opposita  omnium  virtutum; 
sicut  contra  legem  naturae  est,  quod  aliquis  immoderate  comedat,  quamvis 
talis  rebus  utens  suis  nulli  injuriam  faciat.  Et  praeterea  ancilla,  quamvis  sit 
res  domini  ad  obsequium,  non  est  tamen  res  sua  ad  concubitum.  Et  iterum 
interest,  qualiter  quisque  re  sua  utatur  ;  facit  enim  talis  injuriam  proli  pro- 
creandae,  ad  cujus  bonum  non  sufficienter  talis  conjunctio  ordinatur,  ut  di- 
ctum  est  (in  corp.  art.). 

Ad  quintum  dicendum,  quod  mulier  habet  potestatem  in  corpore  viri 
non  simpliciter  quantum  ad  omnia,  sed  solum  quantum  ad  matrimonium  ;  et 
ideo  non  potest  contra  bonum  matrimonii  corpus  viri  alteri  tradere. 

ARTICULUS  IV.  276 

UTRUM    ACCEDERE    AD    CONCUBINAM    SIT    PECCATUM    MORTALE. 

Ad  q.uartum  sic  proceditur.  Videtur,  quod  accedere  ad  concubinari]  non 
sit  peccatimi  mortale:  majus  enim  peccatum  est  mendacium,  quam  forni- 
catio  simplex,  quod  patet  ex  hoc,  quod  Judas,  qui  fornicationem  non  horruit 
cum  Thamar  committere,  recusavit  mendacium,  dicens:  Certe  mendacii  ar- 
ciere nos  non  poterti  (Gen.  3S.)  :  sed  mendacium  non  est  semper  peccatum 
mortale  ;  ergo  neque  fornicano  simplex. 

2.  Praeterea.  Peccatum  mortale  morte  puniri  debet  :  sed  lex  vetus  non 
puniebat  concubitum  concubinae  morte,  nisi  in  aliquo  casu,  ut  patet  Deu- 
teron.  22.  ;  ergo  non  est  peccatum  mortale. 

3.  Praeterea.  Secundum  Gregorium  (implic.  lib.  35.  Mordi,  cap.  11.  ante 
inecì.),  peccata  carnalia  sunt  minoris  culpae,  quam  spiritualia  :  sed  non  omnis 
superbia,  aut  avaritia  (quae  sunt  spiritualia  peccata),  est  peccatum  mortale; 
ergo  non  omnis  fornicatio,  quae  est  peccatum  carnale,  est  mortale. 

4.  Praeterea.  Ubi  est  majus  incitamentum,  ibi  est  minus  peccatum,  quia 
magis  peccat,  qui  minori  tentatione  vincitur:  sed  concupiscentia  maxime 
instigat  ad  venerea  ;  ergo  cum  actus  gulae  non  semper  sit  peccatum  mor- 
tale, nec  fornicatio  simplex  erit  mortale. 

Sed  coltra.  Nihil  excludit  a  regno  Dei,  nisi  peccatum  mortale  :  sed  for- 
nicarli excluduntur  a  regno  Dei,  ut  patet  1.  ad  Corinth.  6.;  ergo  fornicatio 
simplex  est  peccatum  mortale. 

Praeterea.  Sola  peccata  mortalia  crimina  dicuntur:  sed  omnis  fornicatio 
est  crimen,  ut  patet  Tob.  4.:  Attende  tibi  ab  orimi  fornicatione  ;  et  praeter  uxo- 
rem  tuam  nunquam  patieris  crimen  scire;  ergo,  etc. 

Respondeo  dicendum,  quod,  sicut  in  lib.  2.  (Dist.  42.  q.  1.  art.  4.)  dictum 
est,  illi  actus  ex  suo  genere  sunt  peccata  mortalia,  per  quos  foedus  amicitiae 
hominis  ad  Deum,  et  hominis  ad  hominem  violatur:  haec  enim  sunt  contra 
duo  praecepta  charitatis,  quae  est  animae  vita:  et  ideo  cum  concubitus  for- 
nicarius  tollat  debitam  ordinationem  parentis  ad  prolem,  quam  natura  ex 
concubitu  intendit,  non  est  dubium,  quod  fornicatio  simplex  de  sui  ratione 
est  peccatum  mortale,  etiamsi  lex  scripta  non  esset. 

Ad  primum  ergo  dicendum,  quod  frequenter  homo,  qui  non  vitat  pecca- 
tum mortale,  vitat  aliquod  peccatum  veniale,  ad  quod  non  habet  tantum  in- 
citamentum; et  ita  etiam  Judas  mendacium  vitavit,  fornicationem  non  vitans, 
quamvis  illud  mendacium  perniciosum  fuisset,  injuriam  habens  annexam,  si 
promissum  non  reddidisset. 

Ad  secundum  dicendum,  quod  peccatum  non  dicitur  mortale,  quia  morte 
temporali  puniatur,  sed  quia  punitur  morte  aeterna:  unde  etiam  furtum,  quod 
est  peccatum  mortale,  et  multa  alia  interdum  non  puniuntur  per  leges  tem- 
porali morte  ;  et  similiter  etiam  est  de  fornicatione. 

Ad  tertium  dicendum,  quod  sicut  non  quilibet  motus  superbiae  est  pec- 
catum mortale,  ita  nec  quilibet  motus  luxuriae,  quia  primi  motus  luxuriae, 
et  hujusmodi  sunt  peccata  venialia,  et  etiam  concubitus  matrimonialis  inter- 
dum: sed  tamen  aliqui  luxuriae  actus  sunt  peccata  mortalia,  aliquibus  mo- 
tibus  superbiae  venialibus  existentibus,  quia  in  verbis  Gregcrii  inductis  intel- 
ligitur  comDaratio  vitiorum  secundum  genus,  non  quantum  ad  singulos  actus. 

Ad  quartum  dicendum,  quod  illa  circumstantia  efficacior  est  ad  aggra- 
vandum,  quae  magis  appropinquat  ad  speciem  peccati:  unde  quamvis  forni- 
catio  ex  magnitudine  incitamenti  diminuatur,  tamen  ex  materia,  circa  quam 
est,  gravitatem  habet  majorem,  quam  inordinata  comestio,  cum  sit  circa  ea 
quae  pertinent  ad  fovendum  foedus  societatis  humanae,  ut  dictum  est  (in 
corp.) ;  et  ideo  ratio  non  sequitur. 

ARTICULUS  V.  277 

UTRUM    ALIQUANDO    LICITUM    FUERIT    CONCUBINAM    HABERE. 

Ad  qjjintum  sic  proceditur.  Videtur,  quod  aliquando  licitum  fuerit  con- 
cubinam  habere:  sicut  enim  habere  unam  uxorem  est  de  lege  naturae,  ita 
non  habere  concubinam:  sed  aliquando  licuit  plures  uxores  habere;  ergo  et 
habere  concubinam. 

2.  Praeterea.  Non  potest  aliqua  simul  esse  ancilla,  et  uxor:  unde  se- 
cundum  legem  hoc  ipso  quod  ancilla  in  matrimonium  ducebatur,  libera 
reddebatur:  sed  aliqui  amicissimi  Deo  ieguntur  ad  suas  accessisse  ancillas, 
sicut  Abraham,  et  Jacob;  ergo  illae  non  erant  uxores;  et  sic  aliquando  licuit 
concubinas  habere. 

3.  Praeterea.  Illa  quae  in  matrimonium  ducitur,  non  potest  ejici,  et  filius 
ejus  debet  esse  haereditatis  particeps:  sed  Abraham  ejecit  Agar,  et  filius  ejus 
non  fuit  haeres  (G&n.  21.);  ergo  non  tuit  uxor  Abrahae. 

Sed  contra.  Ea  quae  sunt  contra  praecepta  Decaiogi,  nunquam  licue- 
runt:  sed  habere  concubinam  est  contra  praeceptum  Decaiogi,  scilicet:  Non 
moechaberis  ;  ergo  nunquam  fuit  licitum. 

Praeterea.  Ambrosius  dicit  in  libro  de  Patriarchis  (seu  ìib.i.  ds  Abraham, 
cap.  4.  ante  med.)  :  «Viro  non  licet,  quod  mulieri  non  licet  »  :  sed  nunquam 
licuit  mulieri  ad  alium  virum  accedere,  dimisso  viro  proprio;  ergo  nec  viro 
unquam  licuit  concubinam  habere. 

Respondeo  dicendum,  quod  Rabbi  Moyses  dicit  (Ub.  3.  Dux  errant.  cap.jo. 
aliquant.  a  princ),  quod  ante  tempus  legis  fornicano  non  erat  peccatum,  quod 
probat  ex  hoc,  quod  Judas  cum  Thamar  concubuit:  sed  ista  ratio  non  cogit; 
non  enim  necesse  est  filios  Jacob  a  peccato  mortali  excusari,  cum  accusati 
fuerint  apud  patrem  crimine  pessimo,  et  in  Joseph  necem,  et  venditionem 
consenserint.  Et  ideo  dicendum  est,  quod  cum  habere  concubinam  non  ma- 
trimonio junctam  sit  contra  legem  naturae,  ut  dictum  est  (art.  3.  huj.  q.), 
nullo  tempore  secundum  se  licitum  fuit,  nec  etiam  ex  dispensatione.  Sicut 
enim  ex  dictis  patet  (ibid.),  concubitus  cum  ea  quae  non  est  matrimonio 
juncta,  non  est  conveniens  actio  ad  bonum  prolis,  quod  est  principalis  finis 
matrimonii;  et  ideo  est  contra  prima  praecepta  legis,  naturae  quae  dispen- 
sationem  non  recipiunt  :  unde  ubicumque  legitur  in  veteri  Testamento,  ali- 
quos  concubinas  habuisse,  quos  necesse  sit  a  peccato  mortali  excusari,  oportet 
eas  esse  matrimonio  junctas,  et  tamen  concubinas  dici,  quia  aliquid  ha- 
bebant  de  ratione  uxoris,  et  aliquid  de  ratione  concubinae.  Secundum  enim 
quod  matrimonium  ordinatur  ad  suum  principalem  finem,  qui  est  bonum 
prolis,  uxor  viro  conjungitur  indissolubili  conjunctione,  vel  saltem  diuturna, 
ut  ex  dictis  patet  (art.  1.  huj.  q.)  ;  et  circa  hoc  non  est  aliqua  dispensano  :  sed 
quantum  ad  secundum  finem,  qui  est  dispensano  familiae,  et  communicatio 
operum,  uxor  conjungitur  viro  ut  socia;  et  hoc  deerat  in  his,  quae  concu- 


QUAESTIO    LXV.    ARTICULUS    V.  $6$ 

binac  nominabantur:  in  hoc  enim  poterat  esse  dispensano,  cumsit  secundarius 
matrimonii  finis  ;  et  ex  hac  etiam  parte  habebant  aliquid  simile  concubinis, 
ratione  cujus  concubinae  nominabantur. 

Ad  primum  ergo  dicendum,  quod  habere  plures  uxores  non  est  contra 
prima  praecepta  legis  naturae,  sicut  habere  concubinam,  ut  ex  dictis  patet 
(art.  i.  huj.  q.  ad  7.  et  S.);  et  ideo  ratio  non  sequitur. 

Ad  secundum  dicendum,  quod  antiqui  Patres  ea  dispensatone,  qua  plures 
habebant  uxores,  ad  ancillas  accedebant  uxorio  affectu:  erant  enim  uxores 
quantum  ad  principalem,  et  primarium  finem  matrimonii;  sed  non  quantum 
ad  aliam  conjunctionem,  quae  respicit  secundarium  finem,  cui  conditio  ser- 
vitutis  opponitur,  cura  non  possit  simul  esse  socia,  et  ancilla. 

Ad  tertium  dicendum,  quod  sicut  in  lege  Moysi  per  dispensationem 
licebat  dare  libellum  repudii  ad  evitandum  uxorieidium,  ut  dicetur  (q.  67. art.  6.); 
ita  ex  eadem  dispcnsatione  licuit  Abrahae  ejicere  Agar,  ad  significandum 
mysterium,  quod  Apostolus  explicat  Galat.  4.  :  quod  etiam  ille  filius  haeres 
non  fuerit,  ad  mysterium  pertinet,  ut  ibidem  patet,  sicut  et  quod  Esaù  filius 
liberae  haeres  non  fuit,  ut  patet  Rom.  9.  ;  similiter  etiam  propter  mysterium 
factum  fuit,  ut  filli  Jacob  ex  ancillis,  et  liberis  nati  haeredes  essent,  ut  Augu- 
stine dicit  (traci.  11.  in  Joan.  circ.  med.),  quia  «  Christo  nascuntur  in  bapti- 
smo  filli  et  haeredes  tam  per  bonos,  quos  libera  significat,  quam  per  malos 
ministros,  qui  per  ancillas  signifkantur  ». 


QUAESTIO    LXVI. 


DE    BIGAMIA,    ET    IRREGULARITATE    EX    EA    CONTRACTA, 
IN    QUINQUE    ARTICULOS    DIVISA. 

Deinde  considerandum  de  bigamia,  et  irregularitate  ex  ea  contrada. 

Circa  quod  quaeruntur  quinque. 

Primo.  Utrum  illi  bigamiae,  quae  est  ex  hoc  quod  aliquis  duas  uxores 
successive  habuerit,  sit  irregularitas  annexa. 

Secundo.  Utrum  irregularitatem  contrahat  qui  simul  duas  uxores  habuit. 

Tertio.  Utrum  irregularitas  contrahatur  ex  hoc,  quod  quis  uxorem  non 
virgmem  accipit. 

Quarto.  Utrum  bigamia  per  baptismum  solvatur. 

Quinto.  Utrum  cum  bigamo  liceat  dispensare. 

ARTICULUS  I.  273 

UTRUM    BIGAMIAE    IRREGULARITAS    SIT    AXXEXA. 

(S,  Th&i.  4.  Dist.  27.  q.  3.  art.  1.  et  seq.). 

Ad  primum  sic  proceditur.  Videtur,  quod  illi  bigamiae,  quae  est  ex  hoc 
quod  aliquis  duas  uxores  successive  habuit,  non  sit  irregularitas  annexa,  quia 

multitudo,  et  unitas  consequuntur  ens  :  cum  ergo  non  ens  non  faciat  multì- 
tudinem  aliquam,  ille  qui  habet  successive  duas  uxores,  quando  una  est  in 
esse,  alia  in  non  esse,  ex  hoc  non  efficitur  vir  non  unius  uxoris,  qui  secun- 
dum  Apostolum  ab  episcopatu  prohibetur  (i.  Tim.  5.  et  Tit.  1.). 

2.  Praeterea.  Majus  signum  incontinentiae  apparet  in  eo  qui  plures  for- 
nicane cognoscit,  quam  in  eo  qui  plures  uxores  successive  habet:  sed  ex 
primo  non  efficitur  aliquis  irregularis;  ergo  nec  ex  secundo. 

3.  Praeterea.  Si  bigamia  irregularitatem  causat,  aut  hoc  est  ratione  sa- 
cramenti, aut  ratione  carnalis  copulae  :  sed  non  ratione  primi,  quia  si  aliquis 
cum  una  contraxisset  per  verba  de  praesenti,  et  ea  mortua  ante  carnalem 
copulam  subsecutam,  duceret  aliam,  efficeretur  irregularis;  quod  est  contra 
decretum  Innocentii  III.  (cap. :  Debitum,  de  Bigamia):  nec  iterum  ratione  se- 
cundi,  quia  secundum  hoc  etiam  qui  plures  fornicano  concubitu  cognosceret, 
irregularis  esset;  quod  falsum  est;  ergo  nullo  modo  bigamia  irregularitatem 
causat. 

Respondeo  dicendum,  quod  aliquis  per  sacramentum  ordinis  minister 
sacramentorum  constituitur;  et  ille  qui  aliis  sacramenta  ministrare  debet, 
nullum  defectum  in  sacramentis  pati  debet:  defectus  autem  in  sacramento 
est,  quando  sacramenti  significatio  integra  non  invenitur  :  sacramentum  autem 
matrimonii  signifìcat  conjunctionem  Christi  ad  Ecclesiam,  quae  est  unius  ad 
unam;  et  ideo  requiritur  ad  perfectam  significationem  sacramenti,  quod  vir 
sit  tantum  unius  uxoris  vir,  et  uxor  sit  tantum  unius  viri  uxor:  et  ideo  biga- 
mia, quae  hoc  tollit,  irregularitatem  inducit.  Et  sunt  quatuor  modi  bigamiae  : 
primus  est,  cum  quis  plures  habet  uxores  de  jure  successive:  secundus,  cum  simul 
habet  plures,  unam  de  jure,  aliam  de  facto  :  tertius,  cum  habet  plures  suces- 
sive,  unam  de  jure,  aliam  de  facto:  quartus,  quando  viduam  ducit  inuxorem; 
et  ideo  in  omnibus  his  est  irregularitas  adjuncta.  Alia  autem  causa  conse- 
quens  assignatur;  quia  in  illis  qui  accipiunt  sacramentum  ordinis,  maxima 
spiritualitas  debet  apparere:  tura  quia  spiritualia  ministrant,  scilicet  sacra- 
menta; tum  quia  spiritualia  docent,  et  in  splritualibus  occupari  debent:  unde 
cum  concupiscentia  maxime  spiritualitati  repugnet,  per  quam  totus  homo 
caro  efficitur,  non  debet  aliquod  signum  concupiscentiae  permanentis  in  eis 
apparere  ;  quod  quidem  apparet  in  bigamis,  qui  una  uxore  contenti  esse  no- 
luerunt.  Tamen  prima  ratio  est  melior. 

Ad  primum  ergo  dicendum,  quod  multitudo  plurium  uxorum  simul  existen- 
tium  est  multitudo  simpliciter:  et  ideo  talis  multitudo  totaliter  signifìcationi 
sacramenti  repugnat  ;  et  propter  hoc  tollitur  sacramentum:  sed  multitudo 
plurium  uxorum  successive  est  multitudo  secundum  quid;  et  ideo  non  tollit 
significationem  sacramenti  totaliter,  nec  sacramentum  evacuat  quantum  ad 
sui  essentiam,  sed  quantum  ad  sui  perfectionem,  quae  requiritur  in  illis,  qui 
sunt  sacramentorum  dispensatores. 

Ad  secundum  dicendum,  quod  quamvis  sit  in  fornicariis  majoris  concu- 
piscentiae signum,  non  tamen  concupiscentiae  ita  adhaerentis,  quia  per  for- 
nicationem  unus  alteri  non  in  perpetuum  obligatur:  et  ideo  non  est  defectus 
sacramenti. 

Ad  tertium  dicendum,  quod,  sicut  dictum  est  (in  corp.  art.),  bigamia 
causat  irregularitatem,  inquantum  tollit  perfectam  significationem  sacramenti, 
quae  quidem  consistit  et  in  conjunctione  animorum,  quae  fit  per  consensum, 
et  in  conjunctione  corporum;  et  ideo  ratione  utriusque  simul  oportet  esse 
bigamiam,  quae  irregularitatem  faciat  :  unde  per  decretum  Innocentii  III.  ob- 

viatur  ei  quod  Magister  in  litera  (4.  Dist.  27.)  dicit,  scilicet  quod  solus  con- 
sensus  per  verba  de  praesenti  sufficit  ad  irregularitatem  inducendam. 


ARTICULUS  IL  279 

UTRUM   IRREGULARITAS  SIT  ANNEXA  BIGAMIAE, 

QUAE   CONTINGIT  EX  HOC  QUOD  HOMO  HABET  DUAS  UXORES, 

UNAM  DE  JURE,  ET  ALTERAM  DE  FACTO. 

Ad  secundum  sic  proceditur.  Videtur,  quod  irregularitas  non  sit  annexa 
bigamiae,  quae  contingit  ex  hoc  quod  homo  habet  duas  uxores  simul,  vel 
successive,  unam  de  jure,  aliarti  de  facto,  quia  ubi  nullum  est  sacramentum, 
non  potest  esse  defectus  sacramenti:  sed  quando  aliquis  contrahit  de  facto 
cura  aliqua,  et  non  de  jure,  non  est  ibi  aliquod  sacramentum,  quia  talis  con- 
junctio  non  signirìcat  conjunctionem  Christi  ad  Ecclesiam;  ergo  cum  irre- 
gularitas non  consequatur  bigamiam,  nisi  propter  defectum  sacramenti, 
videtur  quod  talem  bigamiam  irregularitas  non  consequatur. 

2.  Praeterea.  Aliquis  accedens  ad  illam,  cum  qua  contraxit  de  facto,  et  non 
de  jure,  committit  fornicationem,  si  non  habeat  aliquam  uxorem  legitimam, 
vel  adulterium,  si  habeat:  sed  dividere  carnem  suam  in  plures  per  fornica- 
tionem, vel  adulterium,  non  causat  irregularitatem;  ergo  nec  dictus  biga- 
miae modus. 

3.  Praeterea.  Contingit,  quod  aliquis  antequam  cognoscat  carnaliter 
illam,  cum  qua  de  jure  contraxit,  cum  alia  contrahat  de  facto,  non  de  jure, 
et  eam  carnaliter  cognoscat,  sive  prima  mortua,  sive  vivente:  talis  contraxit 
cum  pluribus  vel  de  jure  vel  de  facto,  et  tamen  non  est  irregularis,  quia  car- 
nem suam  non  divisit  in  plures;  ergo  ex  praedicto  modo  bigamiae  non  con- 
trahitur  irregularitas. 

Respondeo  dicendum,  quod  in  duobus  secundismodis  bigamiae  contrahitur 
irregularitatis,  quia  quamvis  in  altero  non  sit  sacramentum,  est  tamen  quae- 
dam  sacramenti  similitudo  :  unde  isti  duo  modi  sunt  secundarii;  et  primus 
est  principalis  in  irregularitate  causanda. 

Ad  primum  ergo  dicendum,  quod  quamvis  ibi  non  sit  sacramentum,  est 
tamen  ibi  aliqua  similitudo  sacramenti,  quae  non  est  in  fornicano,  vel  adul- 
terino concubini;  et  ideo  non  est  simile. 

Et  per  hoc  patet  solutio  ad  secundum. 

Ad  tertium  dicendum,  quod  in  tali  casu  non  reputatur  bigamus,quia  pri- 
mum matrimonium  non  habuit  perfectam  significationem  suam:  tamen  si 
per  judicium  Ecclesiae  compellatur  ad  prirnam  redire,  et  eam  cognoscere, 
statini  efficitur  irregularis,  quia  irregularitatem  non  facit  peccatum,  sed  im- 
perfectio  signifìcationis. 

ARTICULUS  III.'  280 

UTRUM  EX  HOC  QUOD   ALIQUIS   DUCIT  UXOREM  NON  VIRGINEM 
CONTRAHATUR  IRREGULARITAS. 

Ad  tertium  sic  proceditur.  Videtur,  quod  non  contrahatur  irregulartas 
ex  hoc  quod  aliquis  ducit  uxorem  non  virginem,  quia  plus  impeditur  aliquis 

ex  defectu  proprio,  quarti  alieno  :  sed  si  ipse  contrahens  non  sit  virgo,  non 
efficitur  irregularis  ;  ergo  multo  minus,  si  uxor  ejus  virgo  non  sit. 

2.  Praeterea.  Potest  esse,  quod  aliquis  defloraverit  aliquam,  et  postea 
ducat  eam  in  uxorem:  talis  autem  non  videtur  fieri  irregularis,  quia  non  di- 
visti carnem  suam  in  plures,  nec  etiam  uxor  ejus,  et  tamen  ducit  corruptam 
in  uxorem;  ergo  talis  modus  bigamiae  non  causat  irregularitatem. 

3.  Praeterea.  Nullus  potest  contrahere  irregularitatem  nisi  voluntarius  : 
sed  aliquis  quandoque  ducit  uxorem  non  virginem  involuntarius,  ut  quando 
credit  eam  virginem  esse,  et  postea  inventi  eam  corruptam  fuisse,  cognoscens 
eam;  ergo  talis  modus  non  semper  facit  inegularitatem. 

4.  Praeterea.  Corruptio  sequens  matrimonium  est  vituperabilior,  quam 
praecedens:  sed  si  uxor,  postquam  est  consummatum  matrimonium,  ab  ali- 
quo  cognoscatur,  non  efficitur  vir  irregularis,  alias  puniretur  prò  peccato 
uxoris:  potest  etiam  esse,  postquam  hoc  sciat,  quod  reddat  ei  debitum  po- 
scenti,  antequam  de  adulterio  accusata  condemnetur;  ergo  videtur,  quod  ille 
modus  bigamiae  non  causet  irregularitatem. 

Sed  contra  est,  quod  Gregor.  dicit  (lib.  2.  Regist.  indici,  io.  epist.  2$.)  : 
«  Praecipimus,  ne  unquam  illicitas  ordinationes  facias,  ne  bigamum,  aut  qui 
virginem  non  est  sortitus  in  uxorem,  aut  ignorantem  literas,  aut  habentem 
quamlibet  partem  corporis  vitiatam,  vel  poenitentiae,  vel  curiae,  aut  cuilibet 
conditioni  obnoxium,  ad  sacros  ordines  permittas  accedere  ». 

Respondeo  dicendum,  quod  in  conjunctione  Christi,  et  Ecclesiae  unitas 
ex  utraque  parte  invenitur;  et  ideo  sive  divisio  carnis  inveniatur  ex  parte  viri, 
sive  ex  parte  uxoris,  est  defectus  sacramenti:  sed  tamen  diversimode,  quia  ex 
parte  viri  requiritur,  quod  aliam  non  duxerit  in  uxorem,  non  quod  sit  virgo  ; 
sed  ex  parte  uxoris  requiritur,  quod  etiam  sit  virgo  :  cujus  ratio  a  Decretistis 
assignatur,  quia  sponsus  significat  Ecclesiam  militantem,  cujus  curam  gerit 
episcopus,  in  qua  sunt  multae  corruptiones;  sed  sponsa  significat  Christum, 
qui  virgo  futi:  et  ideo  ex  parte  sponsae  requiritur  virginitas,  sed  non  ex  parte 
sponsi,  ad  hoc  quod  aliquis  episcopus  fieri  possit.  Sed  haec  ratio  est  expresse 
contra  Apostolum  ad  Ephes.  5.:  Viri,  diligite  uxores  vestras,  sicut  et  Christus 
dilexit  Ecclesiam;  ex  quo  apparet,  quod  uxor  significat  Ecclesiam,  et  sponsus 
Christum;  et  iterum  :  Ouoniam  vir  est  caput  mulieris,  sicut  Christus  caput  est 
Ecclesiae.  Et  ideo  alii  dicunt,  quod  per  sponsum  significatur  Christus,  per 
sponsam  Ecclesia  triumphans,  in  qua  non  est  aliqua  macula:  Christus  au- 
tem habuit  primo  Synagogam,  quasi  concubinam  ;  et  sic  non  tollitur  aliquid 
de  perfectione  significationis  sacramenti,  si  sponsus  habuit  prius  concubinam. 
Sed  hoc  est  valde  absurdum,  quia  sicut  est  una  fides  antiquorum,  et  moder- 
norum,  ita  una  Ecclesia;  unde  illi  qui  tempore  Synagogae  Deo  serviebant, 
ad  unitatem  Ecclesiae,  in  qua  Deo  servimus,  pertinebant:  et  praeterea  hoc 
est  expresse  contra  illud,  quod  habetur  Jerem.  3.,  Ezech.  16.,  et  Oseae  2.,  ubi 
expresse  fit  mentio  de  desponsatione  Synagogae:  unde  non  futi  sicut  concu- 
bina, sed  sicut  uxor.  Et  praeterea  secundum  hoc  fornicatio  esset  sacramentum 
illius  conjunctionis  :  quod  est  absurdum  :  et  ideo  Gentilitas,  priusquam  despon- 
saretur  a  Christo  in  fide  Ecclesiae,  corrupta  futi  a  diabolo  per  idololatriam. 
Et  ideo  aliter  dicendum,  quod  defectus  in  ipso  sacramento  causat  irregulari- 
tatem :  corruptio  autem  carnis  extra  matrimonium  contingens,  quae  praecessit 
matrimonium,  nullum  defectum  facit  in  sacramento  ex  parte  illius,  in  quo 
est  corruptio;  sed  facit  defectum  ex  parte  alterius,  quia  actus  contrahentis 
matrimonium  non  cadit  supra  seipsum,  sed  supra  alterum,  et  ideo  ex  termino 

specificatili-,  qui  etiam  est  respectu  illius  actus  quasi  materia  sacramenti: 
unde  si  mulier  esset  ordinis  susceptiva,  sicut  efficitur  vir  irregularis  ex  hoc 
quod  ducit  uxorem  corruptam,  non  autem  ex  hoc  quod  corruptus  contrahit, 
ita  fieret  mulier  irregularis,  si  contraheret  cum  corrupto,  non  autem  si  con- 
traheret  corrupta,  nisi  in  alio  matrimonio  prius  corrupta  fuisset. 

Et  per  hoc  patet  solutio  ad  primum. 

Ad  SECUNDUM  dicendum,  quod  in  tali  casu  sunt  diversae  opiniones:  tamen 
probabilius  est,  quod  non  sit  irregularis,  quia  carnem  suam  non  divisit  in 
plures. 

Ad  tertium  dicendum,  quod  irregularitas  non  est  poena  inflicta,  sed  de- 
fectus  quidam  sacramenti;  et  ideo  non  oportet,  quod  semper  sit  voluntaria 
bigamia,  ad  hoc  quod  irregularitatem  causet  ;  et  ideo  ille  qui  uxorem  ducit 
corruptam,  quam  virginem  credit,  irregularis  est,  eam  cognoscens. 

Ad  quartum  dicendum,  quod  si  mulier  fornicetur  post  matrimonium  con- 
tractum,  non  efficitur  ex  hoc  vir  irregularis,  nisi  post  corruptionem  adulterii 
eam  iterato  cognoscat,  quia  alias  corruptio  uxoris  nullo  modo  cadit  sub  actu 
matrimoniali  viri:  sed  si  etiam  per  jus  compellatur  ei  reddere  debitum,  vel 
etiam  ex  conscientia  propria,  illa  petente,  debitum  reddat,  ante  condemna- 
tionem  adulterii,  irregularis  efficitur;  quamvis  de  hoc  sint  opiniones:  sed  hoc 
quod  dictum  est,  est  probabilius,  quia  hic  non  requiritur  quod  [al.  quid]  sit 
peccatum,  sed  significano  tantum. 

ARTICULUS  IV.  281 

UTRUM    BIGAMIA    SOLVATUR    PER    BAPTISMUM. 

Ad  quartum  sic  proceditur.  Videtur,  quod  bigamia  per  baptismum  sol- 
vatur:  dicit  enim  Hieron.  in  epist.  ad  Tit.  (sup.  illud.  cap.  1.:  Unius  uxorvir) 
quod  si  quis  ante  baptismum  plures  uxores  habuit,  vel  unam  ante,  et  aliam 
post,  non  est  bigamus  ;  ergo  bigamia  per  baptismum  solvitur. 

2.  Praeterea.  Qui  facit  quod  majus  est,  facit  quod  minus  est:  sed  ba- 
ptismus  tollit  orane  peccatum,  quod  est  gravius,  quam  irregularitas  ;  ergo  tollit 
bigamiae  irregularitatem. 

3.  Praeterea.  Baptismus  tollit  omnem  poenam  ex  actu  provenientem  : 
sed  irregularitas  bigamiae  est  hujusmodi;  ergo,  etc. 

4.  Praeterea.  Bigamus  est  irregularis,  inquantum  deficit  a  repraesenta- 
tione  Christi:  sed  per  baptismum  piene  Christo  conformamur;  ergo  solvitur 
illa  irregularitas. 

5.  Praeterea.  Sacramenta  novae  legis  sunt  magis  efficacia,  quam  sacra- 
menta veteris  legis:  sed  sacramenta  veteris  legis  solvebant  irregularitates,  ut 
in  princ.  lib.  4.  Senten.  dictum  est  a  Magistro  ;  ergo  et  baptismus,  qui  est  ef- 
ficacissimum  sacramentum  in  nova  lege,  solvit  irregularitatem  ex  bigamia 
contractam. 

Sed  contra  est,  quod  Augustinus  dicit  (lib.  1.  de  Bono  Conjug.  cap.  18.  a 
princ.)  :  «  Acutius  intelligunt,  qui  nec  eum  qui  catechumenus,  aut  paganus 
habuit  alteram,  ordinandum  censuerunt,  quia  de  sacramento  agitur,  non  de 
peccato  ». 

Praeterea.  Sicut  idem  ibidem  dicit,  «  foemina,  si  catechumena,  vel  pa- 
gana vitiata  est,  non  potest  inter  Dei  virgines  post  baptismum  consecrari  »; 
ergo  eadem  ratione  nec  bigamus  ante  baptismum  ordinari. 


5^8  QUAESTIO    LXVI.    ARTICULUS   IV. 

Respondeo  dicendum,  quod  baptismus  solvit  culpas,  et  non  solvit  conju- 
gia;  unde  cum  ex  ipso  conjugio  sequatur  irregularitas,  per  baptismum  tolli 
non  potest,  ut  August.  dicit  (lo e.  cit.). 

Ad  primum  ergo  dicendum.  quod  in  casu  isto  non  tenetur  Hieronymi 
opinio,  nisi  forte  velimus  eum  exponere,  quod  loquimur  quantum  ad  facilio- 
rem  [al.  superioris]  dispensationem. 

Ad  secundum  dicendum,  quod  non  oportet,  quod  illud  quod  facit  majus, 
faciat  minus,  nisi  sit  ad  illud  ordinatum  :  et  hoc  deficit  in  proposito,  quia 
baptismus  ad  irregularitatem  tollendam  non  ordinatur. 

Ad  tertium  dicendum,  quod  hoc  intelligendum  est  de  poenis,  quae  con- 
sequuntur  ex  actuali  peccato,  quasi  inflictae,  vel  infligendae;  non  enim  aliquis 
per  baptismum  virginitatem  recuperat,  nec  similiter  carnis  indivisionem. 

Ad  quartum  dicendum,  quod  baptismus  conformat  Christo  quantum  ad 
virtutem  mentis,  sed  non  quantum  ad  statum  carnis,  qui  consideratur  in  vir- 
ginitate,  vel  divisione  carnis. 

Ad  quintum  dicendum,  quod  illae  irregularitates  ex  levibus  causis  non 
perpetuis  erant  contractae,  et  ideo  etiam  per  illa  sacramenta  auferri  poterant: 
et  iterum  erant  ad  hoc  ordinata;  non  autem  baptismus  ad  hoc  ordinatur. 

ARTICULUS  V.  282 

UTRUM    CUM    BIGAMO   LICEAT  DISPENSARE. 

Ad  quintum  sic  proceditur.  Videtur,  quod  cum  bigamo  non  liceat  dispen- 
sare, quia  extr.  de  Bigamis  (cap.  :  Nuper)  dicitur  :  «  Cum  clericis,  qui,  inquan- 
tum in  ipsis  fuit,  secundas  sibi  mulieres  conjunxerunt  matrimonialiter,  tan- 
quam  cum  bigamis  non  licet  dispensare  ». 

2.  Praeterea.  Contra  jus  divinum  non  licet  dispensare:  sed  omnia  quae 
in  Canone  dicuntur,  ad  jus  divinum  pertinent;  cum  ergo  Apostolus  in  Scri- 
ptura  canonica  dicat:  OporUt  episcopum  unius  uxoris  virum  esse(i.  Timotb.  3.), 
videtur  quod  in  hoc  non  possit  dispensari. 

3.  Praeterea.  Nullus  potest  dispensari  in  his,  quae  sunt  de  necessitate 
sacramenti  :  sed  non  esse  irregularem  est  de  necessitate  sacramenti  ordinis, 
cum  significatio,  quae  est  sacramento  essentialis,  desit  in  eo  qui  est  irregu- 
laris;  ergo  non  potest  in  hoc  dispensari. 

4.  Praeterea.  Hoc  quod  rationabiliter  factum  est,  non  potest  rationabi- 
liter  mutari;  si  ergo  potest  rationabiliter  dispensari  cum  bigamo,  irrationa- 
biliter  est  ei  adjuncta  irregularitas,  quod  est  inconveniens. 

Sed  contra  est,  quod  Lucius  papa  dispensava  cum  episcopo  Panormi- 
tano,  qui  erat  bigamus  (ut  hdb.  in  Gloss.  sup.  cap.:  Lector,  Disi.  34.). 

Praeterea.  Martinus  papa  dicit  (hdb.  Inter  capitola  Martini  Bracharmsis, 
cap.  43.  Cono,  et  locomox  cit.):  «  Lector,  si  viduam  uxorem  accipiat,  in  lecto- 
ratu  permaneat;  aut  si  necessitas  fuerit,  subdiaconus  fìat,  nihil  autem  supra; 
similiter  si  bigamus  fuerit  »  ;  ergo  ad  minus  usque  ad  subdiaconatum  cum  eo 
dispensari  potest. 

Respondeo  dicendum,  quod  bigamiae  non  est  adjuncta  irregularitas  de 
jure  naturali,  sed  de  jure  positivo;  nec  iterum  est  de  essentialibus  ordinis, 
quod  aliquis  non  sit  bigamus,  quod  patet  ex  hoc,  quod  si  aliquis  bigamus  ad 
ordines  accedat,  characterem  accipit:  et  ideo  papa  potest  dispensare  in  tali 
irregularitate  totaliter,  sed  episcopus  quantum  ad  minores  ordines;  et  qui- 

dam  dicunt,  quod  edam  quantum  ad  majores,  in  illis  qui  volunt  Deo  in  reli. 
gione  servire,  propter  vitandum  religiosorum  discursum. 

Ad  primum  ergo  dicendum,  quod  per  illam  Decretalem  ostenditur  eadem 
esse  difficultas  dispensandi  in  illis,  qui  de  facto  cum  pluribus  contraxerunt, 
ac  si  de  jure  contraxissent;  non  quod  subtrahatur  simpliciter  potestas  papae 
dispensandi  in  talibus. 

Ad  secundum  dicendum  quod  hoc  est  verum  quantum  ad  ea  quae  sunt 
de  jure  naturali,  et  quantum  ad  ea  quae  sunt  de  necessitate  sacramentorum, 
etfidei:  sed  in  aliis  quae  sunt  de  institutione  apostolorum,  cum  Ecclesia 
habeat  nunc  eamiem  potestatem  statuendi,  et  destituendi,  quam  tunc  habuit, 
potest  per  eum,  qui  primatum  tenet  in  Ecclesia,  dispensari. 

Ad  tertium  dicendum,  quod  non  quaelibet  significano  est  de  essentia  sa- 
cramenti, sed  tantum  illa  quae  pertinet  ad  officium  [al.  efiectum]  sacramenti: 
et  talis  non  tollitur  per  irregularitatem. 

Ad  quartum  dicendum,  quod  in  particularibus  non  potest  inveniri  ratio, 
quae  omnibus  competat  aequaliter,  propter  eorum  diversitatem;  et  ideo  quod 
universaliter  statutum  est  rationabiliter,  consideratis  his  quae  in  pluribus  ac- 
cidunt,  potest  etiam  per  dispensationem  rationabiliter  removeri  in  aliquo  casu 
determinato. 


QUAESTIO  LXVII. 

DE  LIBELLO  REPUDII,  IN  SEPTEM  ARTICULOS  DIVISA. 

Deinde  considerandum  est  de  libello  repudii. 

Circa  quod  quaerwitur  septem. 

Primo.  Utrum  inseparabilitas  matrimonii  sit  de  lege  naturae. 

Secundo.  Utrum  repudiare  uxorem  possit  esse  licitum  per  dispensationem. 

Tertio.  Utrum  sub  lege  Moysi  fuerit  licitum. 

Quarto.  Utrum  liceat  uxori  repudiatae  alium  virum  accipere. 

Quinto.  Utrum  liceat  viro  repudiatane  a  se  iterum  ducere. 

Sexto.  Utrum  causa  repudii  fuerit  odium  uxoris. 

Septimo.  Utrum  causae  repudii  deberent  in  libello  scribi. 

ARTICULUS  I.  283 

UTRUM    INSEPARABILITAS    UXORIS    SIT    DE    LEGE    NATURAE. 
(S.  Thom.  4.  Disi  33.  q.  2.  art.  1.  et  seq.). 

Ad  primum  sic  proceditur.  Videtur,  quod  inseparabilitas  uxoris  non  sit  de 
lege  naturai:  lex  enim  naturae  communis  est  apud  omnes:  sed  nulla  lege 
praeter  legem  Christi  fuit  prohibitum  uxorem  dimittere;  ergo  inseparabilitas 
uxoris  non  est  de  lege  na  urae. 

2.  Praeterea.  Sacramenta  con  sunt  de  lege  naturae:  sed  inseparabilitas 
matrimonii  ad  sacramenti  bonum  pertinet;  ergo  non  est  de  lege  naturae. 

S.  Thomae  Summa  Theologica.  Voi.  V.  24 

3.  Praeterea.  Conjunctio  viri,  et  foeminae  in  matrimonio  ordinatur  prin- 
cipaliter  ad  prolis  generationem,  et  educationem,  et  instructionem  :  sed  haec 
omnia  aliquo  certo  tempore  consummantur;  ergo  post  illud  tempus  licet 
uxorem  dimittere  sine  aliquo  praejudicio  legis  naturae. 

4.  Praeterea.  Ex  matrimonio  principaliter  quaeritur  bonum  prolis:  sed 
inseparabilitas  matrimonii  estcontra  bonum  prolis,  quia,  ut  dicunt  philosophi, 
aliquis  vir  non  potest  ex  aliqua  foemina  prolem  accipere,  qui  tamen  ex  alia 
accipere  posset,  et  quae  etiam  ab  alio  viro  impraegnaretur;  ergo  insepara- 
bilitas matrimonii  magis  est  contra  legem  naturae,  quam  de  lege  naturae. 

Sed  contra.  Illud  praecipue  est  de  lege  naturae,  quod  natura  bene  in- 
stituta  accepit  in  sui  principio:  sed  inseparabilitas  matrimonii  est  hujusmodi, 
ut  patet  Matth.  19.  ;  ergo  est  de  lege  naturae. 

Praeterea.  De  lege  naturae  est,  quod  homo  Deo  non  contrarietur  :  sed 
homo  quodammodo  contrarius  esset  Deo,  si  separaret  quos  Deus  conjunxit; 
cum  ergo  ex  hoc  habeatur  inseparabilitas  matrimonii  Matth.  ic).,videturquod 
sit  de  lege  naturae. 

Respondeo  dicendum,  quod  matrimonium  ex  intentione  naturae  ordina- 
tur ad  educationem  prolis,  non  solum  ad  aliquod  tempus,  sed  per  totani 
vitam  prolis:  unde  de  lege  naturae  est,  quod  parentes  filiis  thesaurizent,  et 
filli  parentum  haeredes  sint  (2.  Corinto.  12.);  et  ideo  cumproles  sit  commune 
bonum  viri,  et  uxoris,  oportet  eorum  societatem  perpetuo  permanere  indi- 
visam,  secundum  legis  naturae  dictamen  :  et  sic  inseparabilitas  matrimonii 
est  de  lege  naturae. 

Ad  primum  ergo  dicendum,  quod  sola  lex  Christi  ad  perfectum  humanum 
genus  adduxit,  reducens  illud  in  statum  novitatis  naturae:  unde  et  in  lege 
Moysi,  et  in  legibus  humanis  non  potuit  totum  auferri,  quod  contra  legem 
naturae  erat;  hoc  enim  soli  legi  spiritus  vitae  reservatum  est. 

Ad  secundum  dicendum,  quod  inseparabilitas  competit  matrimonio,  se- 
cundum quod  est  signum  perpetuae  conjunctionis  Christi,  et  Ecclesiae,  et 
secundum  quod  est  in  officium  naturae  ad  bonum  prolis  ordinatum,  ut  dictum 
est  (in  corp.)  :  sed  quia  separano  matrimonii  magis  directe  repugnat  signifi- 
cationi  sacramenti,  quam  prolis  bono,  cui  ex  consequenti  repugnat,  ut  dictum 
est  (q.  65.  art.  2.  ad  $.),  inseparabilitas  matrimonii  magis  in  bono  sacramenti 
intelligitur,  quam  in  bono  prolis,  quamvis  in  utroque  intelligi  possit:  et  se- 
cundum quod  pertinet  ad  bonum  prolis,  erit  de  lege  naturae,  non  autem  se- 
cundum quod  pertinet  ad  bonum  sacramenti. 

Ad  tertium  patet  solutio  ex  dictis  (in  corp.  et  in  solut.  praec). 

Ad  quartum  dicendum,  quod  matrimonium  principaliter  ordinatur  ad 
bonum  commune,  ratione  principalis  finis,  qui  est  bonum  prolis;  quamvis 
etiam  ratione  finis  secundarii  ordinetur  ad  bonum  pèrsonae  matrimonium 
contrahentis,  prout  per  se  est  in  remedium  concupiscentiae:  et  ideo  in  le- 
gibus matrimonii  magis  attenditur,  quid  omnibus  expediat,  quam  quid  uni 
competere  possit.  Quamvis  ergo  matrimonii  inseparabilitas  impediat  bonum 
prolis  in  aliquo  homine,  tamen  est  conveniens  ad  bonum  prolis  simpliciter: 
et  propter  hoc  ratio  non  sequitur. 


QUAESTIO    LXVII.    ARTICULUS    II.  37 1 


ARTICULUS  II.  2S4 

UTRUM   POTUERIT  ESSE  LICITUM  PER  DISPENSATIONEM 
UXOREM      DIMITTERE. 

Ad  secundum  sic  proceditur.  Videtur,  quod  uxorem  dimettere  per  dispen- 
sationem  esse  licitum  non  potuerit:  illud  enìm  quod  est  in  matrimonio  contra 
bonum  prolis,  est  contra  prima  praecepta  legis  naturae,  quae  indispensabilia 
sunt  :  sed  dimissio  uxoris  est  hujusmodi,  ut  ex  dictis  patet  (art.  praec);  ergo,  etc. 

2.  Praeterea.  Concubina  differt  ab  uxore  praecipue  in  hoc,  quod  non 
est  inseparabiliter  juncta:  sed  habere  concubinas  fuit  indispensabile;  ergo  et 
dimittere  uxorem. 

3.  Praeterea.  Homines  ita  sunt  modo  receptibiles  dispensationis,  sicut 
fuerunt  olim:  sed  modo  non  potest  dispensari  cum  aliquo,  ut  uxorem  ài- 
mittat;  ergo  nec  olim. 

Sed  contra.  Agar  cognita  est  ab  Abraham  uxorio  affectu,  ut  dictum  est 
(q.  6).  art.),  ad  2.  et  5.):  sed  ipse  eam  praecepto  divino  ejecit.  et  non  pec- 
cavit  (Gen.  21.);  ergo  potuit  per  dispensationem  fieri  licitum,  quod  homo 
uxorem  dimitteret. 

Respondeo  dicendum,  quod  dispensatio  in  praeceptis  praecipue  quae  sunt 
aliquo  modo  legis  naturae,  est  sicut  mutatio  cursus  naturalis  rei,  qui  quidem 
mutari  dupliciter  potest:  uno  modo  ex  aliqua  causa  naturali,  per  quam  alia 
causa  naturalis  impeditur  a  cursu  suo,  sicut  est  in  omnibus,  quae  in  minori 
parte  casualiter  accidunt  in  natura;  sed  per  hunc  modum  non  variatur  cursus 
rerum  naturalium,  quae  sunt  semper,  sed  quae  sunt  frequenter  :  alio  modo 
per  causam  penitus  supernaturalem,  sicut  in  miraculis  accidit.  et  hoc  modo 
potest  mutari  cursus  naturalis,  non  solum  qui  est  ordinatus  ut  sit  frequenter, 
sed  qui  est  ordinatus  etiam  ut  sit  semper,  ut  patet  in  statione  solis  tempore 
Josue,  et  reditu  ejus  tempore  Ezechiae,  et  de  eclipsi  miraculosa  tempore  pas- 
sionis  Christi.  Sic  etiam  ratio  dispensationis  in  praeceptis  legis  naturae 
quandoque  est  in  causis  inferioribus  ;  et  sic  dispensatio  cadere  potest  supra 
secunda  praecepta  legis  naturae,  non  autem  supra  prima,  quia  illa  sunt  quasi 
semper  existentia,  ut  dictum  est  (q.  6j.  art.  1.)  de  pluralitate  uxorum,  et 
hujusmodi.  Aliquando  autem  est  tantum  in  causis  superioribus  ;  et  tunc  potest 
dispensatio  esse  divinitus  etiam  contra  prima  praecepta  legis  naturae,  ra- 
tione  alicujus  mysterii  divini  significandi,  vel  ostendendi,  sicut  patet  de  di- 
spensatione  in  praecepto  Abrahae  facto  de  occisione  filii  innocentis.  Tales 
autem  dispensationes  non  fiunt  communiter  ad  omnes,  sed  ad  aliquas  singu- 
lares  personas,  sicut  etiam  in  miraculis  accidit  ;  si  ergo  inseparabilitas  ma- 
trimonii  inter  prima  praecepta  legis  naturae  contineatur,  solum  hoc  secundo 
modo  sub  dispensatione  cadere  potuit:  si  autem  sit  inter  secunda  praecepta 
legis  naturae,  etiam  primo  modo  cadere  potuit  sub  dispensatione;  videtur 
autem  magis  inter  secunda  praecepta  legis  naturae  contineri.  Inseparabilitas 
enim  matrimonii  non  ordinatur  ad  prolis  bonum  (quod  est  principalis  ma- 
trimonii  finis),  nisi  quantum  ad  hoc,  quod  per  parentes  filiis  provideri  debet 
in  totam  vitam  per  debitam  praeparationem  eorum,  quae  sunt  necessaria  in 
vita:  hujusmodi  autem  praeparatio  non  est  de  prima  intentione  naturae,  se- 
cundum quam  omnia  sunt  communia  ;  et  ideo  non  videtur  esse  contra  pri- 
aiara  intentionem  naturae  dimissio  uxoris,  et  per  consequens  nec  contra  prima 

praecepta,  sed  contra  secunda  legis  naturae;  unde  etiam  primo  modo  sub 
dispensatone  videtur  posse  cadere. 

Ad  primum  ergo  dicendum,  quod  in  bono  prolis,  secundum  quod  est  de 
prima  intentione  naturae,  intelligitur  procreatio,  et  nutritio,  et  instructio, 
quousque  proles  ad  perfectam  aetatem  ducatur:  sed  quod  ei  provideatur  in 
posterum  per  haereditatis,  et  aliorum  honorum  dimissionem,  videtur  perti- 
nere  ad  secundam  legis  naturae  intentionem. 

Ad  secundum  dicendum,  quod  habere  concubinam  est  contra  bonum 
prolis,  quantum  ad  id  quod  natura  in  eo  de  prima  intentione  intendit,  scilicet 
educationem,  et  instructionem,  quae  requirit  diuturnam  commansionem  pa- 
rentum,  quod  non  est  in  concubina,  quae  ad  tempus  assumitur;  et  ideo  non 
est  simile.  Tamen  quantum  ad  secundam  intentionem,  etiam  habere  concu- 
binam sub  dispensatione  cadere  potest,  ut  patet  Oseae  i. 

Ad  tertium  dicendum,  quod  inseparabilitas  quamvis  sit  de  secunda  in- 
tentione matrimonii,  prout  est  in  officium  naturae,  est  tamen  de  prima  inten- 
tione ipsius,  prout  est  sacramentum  Ecclesiae:  et  ideo  ex  quo  institutum  est, 
ut  sit  Ecclesiae  sacramentum,  manente  tali  institutione,  non  potest  sub  di- 
spensatione cadere,  nisi  forte  secundo  modo  dispensationis. 

ARTICULUS  III.  285 

UTRUM    SUB    LEGE    MOYSIS    LICITUM    FUERIT    UXOREM    DIMITTERE. 

Ad  tertium  sic  proceditur.  Videtur,  quod  sub  lege  Moysis  fuerit  licitum 
uxorem  dimittere  :  unus  enim  modus  consentiendi  est  non  prohibere,  cum 
prohibere  possis:  consentire  autem  illicito  est  illicitum  ;  cum  ergo  Moyses 
non  prohibuerit  uxoris  repudium,  nec  peccaverit,  quia  lex  sancta  est,  ut  dicitur 
Rom.  7.,  videtur  quod  repudium  fuerit  aìiquando  licitum. 

2.  Praeterea.  Prophetae  locuti  sunt  Spiritu  Sancto  inspirante,  ut  patet 
2.  Petr.  1.:  sed  Malach.  2.  dicitur:  Si  odio  babueris  eam,  dimitte;  ergo  cum 
illud  quod  Spiritus  Sanctus  inspirat,  non  sit  illicitum,  videtur  quod  repudium 
uxoris  non  semper  fuerit  illicitum. 

3.  Praeterea.  Chrysost.  dicit  (hom.  52.  in  cp.  imperj.  anti  med.),  quod  sicut 
apostoli  permiserunt  secundas  nuptias,  ita  Moyses  permisit  libellum  repudii  : 
sed  secundae  nuptiae  non  sunt  peccatum  ;  ergo  nec  repudium  uxoris  sub  lege 
Moysis. 

4.  Sed  contra  est,  quod  Dominus  dicit  (Matti).  19.),  quod  libellus  repudii 
datus  est  a  Moyse  Judaeis  propUr  duritiam  cordis  eorum  :  sed  duritia  cordis 
eorum  non  excusabat  eos  a  peccato;  ergo  nec  lex  de  libello  repudii. 

5.  Praeterea.  Chrysost.  dicit  super  Matth.  (loc.  cit.)  quod  «  Moyses  dando 
libellum  repudii,  non  justìtiam  Dei  monstravit,  sed  a  peccato  abstulit  culpam 
peccandi;  ut  quasi  secundum  legem  agentibus  Judaeis  peccatum  non  vide- 
retur  esse  peccatum  ». 

Respondeo  dicendum,  quod  circa  hoc  est  duplex  opinio  :  quidam  enim 
dicunt,  quod  illi  qui  sub  lege  uxorem  dato  libello  repudii  dimittebant,  non 
excusabantur  a  peccato,  quamvis  excusarentur  a  poena  secundum  legem  in- 
fligenda;  et  propter  hoc  dicitur  Moyses  libellum  repudii  permisisse:  et  sic 
poaunt  quatuor  modos  permissionis  :  unum  per  privationem  praeceptionis,  ut 
quandc  majus  bonum  non  praecipitur,  minus  bonum  permitti  dicitur;  sicut 
Apostolusnon  praecipiendo  virginitatem,  matrimonium  permisit  (1.  Cor.  y.) 

UQunàum  per  privationem  prohibitionis,  sicut  venalia  dicuntur  permissa,  quia 
non  sunt  prohibita:  Urtium  per  privationem  cohibitionis;  et  sic  peccata  omnia 
dicuntur  permuti  a  Deo,  inquantum  non  impedit.  cum  impedire  pcssit;  quar- 
tum  per  privationem  punitionis  ;  et  sic  libellus  repudii  in  lege  permissus  fuit, 
non  quidem  propter  aliquod  majus  bonum  consequendum,  sicut  fuit  dispen- 
sano de  pluribus  uxoribus  habendis,  sed  propter  malum  cohibendum,  scilicet 
uxoricidium,  ad  quod  Judaei  proni  erant  propter  corruptionem  irascibilis; 
sicut  et  permissum  est  eis  extraneis  foenerari,  propter  corruptionem  aliquam 
in  concupiscibili,  ne  scilicet  fratribus  suis  foenerarentur;  et  sicut  etiam  pro- 
pter corruptionem  suspicionis  in  rationali,  fuit  permissum  sacrificium  zelo- 
typiae,  ne  sola  suspicio  apud  eos  judicium  corrumperet.  Sed  quia  lex  vetus, 
quamvis  gratiam  non  conferret,  tamen  ad  hoc  data  erat,  ut  peccatum  osten- 
deret  (ut  communiter  sancti  dicunt),  ideo  aliis  videtur,  quod  si  repudiando 
uxorem  peccassent,  hoc  saltem  eis  per  legem,  aut  prophetas  indicari  debuis- 
set,  Isa.  58.:  Annuntia  populo  meo  scekra  eorum;  alias  viderentur  nimis  esse 
neglecti,  si  ea  quae  necessaria  sunt  ad  salutem,  quae  non  cognosccbant,  nun- 
quam  eis  nuntiata  fuissent;  quod  non  potest  dici,  cum  justitia  legis  tempore 
suo  observata  vitam  mereretur  aeternam  :  et  propter  hoc  dicunt,  quod  quam- 
•vis  repudiare  uxorem  per  se  sit  malum,  tamen  ex  permissione  divina  licitum 
fiebat,  et  hoc  conùrmant  auctoritate  Chrysostomi,  qui  dicit  (he.  sup.  cit.), 
quod  «  a  peccato  abstulit  culpam  legislator,  quando  permisit  repudium».  Et 
quamvis  hoc  probabiliter  dicatur,  tamen  primum  communius  sustinetur:  ideo 
ad  utrasque  rationes  respondendum  est. 

Ad  primum  ergo  dicendum,  quod  aliquis  qui  potest  prohibere,  non  peccat 
si  a  prohibitione  abstineat,  non  sperans  correctionem,  sed  magis  malum  ae- 
stimans  ex  tali  prohibitione  occasionem  sumere:  et  sic  accidit  Moysi ;  unde 
divina  auctoritate  fretus,  libellum  repudii  non  prohibuit. 

Ad  secuxdum  dicendum,  quod  prophetae  Spiritu  Sancto  inspirati  non  di- 
cebant  dimittendam  esse  uxorem,  quasi  Spiritus  Sancti  praeceptum  sit,  sed 
quasi  permissum,  ne  mala  pejora  fierent. 

Ad  tertium  dicendum,  quod  illa  permissionis  similitudo  non  est  intelli- 
genda  quantum  ad  omnia,  sed  solum  quantum  ad  causam  eamdem,  quia  utra- 
que  permissio  ad  vitandam  turpitudinem  facta  est. 

Ad  quartum,  dicendum,  quod  quamvis  duritia  cordis  non  excusaret  a  pec- 
cato, tamen  permissio  ex  duritie  facta  excusabat:  quaedam  enim  prohibentur 
sanis,  quae  non  prohibentur  infìrmis  corporaliter;  nec  tamen  infirmi  peccant 
permissione  sibi  facta  utentes. 

Ad  quintum  dicendum,  quod  aliquod  bonum  potest  intermitti  dupliciter: 
uno  modo  propter  aliquod  majus  bonum  consequendum;  et  tunc  intermissio 
illius  boni  ex  ordine  ad  majus  bonum  accipit  honestatem,  sicut  intermitte- 
batur  singularitas  uxoris  honestae  a  Jacob  propter  bonum  prolis  :  alio  modo 
bonum  aliquod  intermittitur  ad  vitandum  majus  malum  ;  et  tunc  si  auctoritate 
ejus,  qui  dispensare  potest,  hoc  fìat,  reatum  talis  boni  intermissio  non  habet, 
sed  honestatem  etiam  non  acquirit:  et  sic  indivisibilitas  matrimonii  in  lege 
Moysi  intermittebatur  propter  malum  majus  vitandum,  scilicet  uxoricidium. 
Ed  ideo  Chrysostomus  dicit,  quod  «  a  peccato  abstmit  culpam  »;  quamvis 
enim  inordinatio  maneret  in  repudio,  ex  quo  peccatum  dicitur,  tamen  reatum 
poenae  non  habebat  neque  temporalis,  neque  perpetuae,  inquantum  divina 
dispensatione  fiebat,  et  sic  erat  ab  eo  culpa  ablata;  et  ideo  etiam  ipse  ibidem 
dicit,  quod  «  permissum  est  repudium,  malum  quidem,  tamen  licitum  »  :  quod 


374  QUAESTIO   LXVII.    ARTICULUS    III. 

quidem  illi  qui  sunt  de  prima  opinione,  referunt  ad  hoc  tantum,  quod  non 
habebat  reatum  temporalis  poenae. 

ARTICULUS  IV.  286 

UTRUM   LICEAT    UXORI    REPUDIATAE   ALIUM   VIRUM    HABERE. 

Ad  quartum  sic  proceditur.  Videtur,  quod  liceret  uxori  repudiatae  alium 
virum  habere,  quia  in  repudio  magis  erat  iniquitas  viri  repudiantis,  quam 
uxoris  repudiatae:  sed  vir  poterat  sine  peccato  aliam  ducere  uxorem;  ergo 
et  uxor  sine  peccato  alium  virum  ducere  poterat. 

2.  Praeterea.  August.  dicit  de  duabus  uxoribus  (implic.  ìib.  de  Bono  Conjug. 
cap.  15.  et  18.),  quod  «  quando  mos  erat,  peccatum  non  erat»  :  sed  tempore  legis 
veteris  erat  talis  consuetudo,  quod  repudiata  alium  virum  ducebat,  ut  patet 
Deuter.  24.  :  Ciitn  egresso,  virum  alterum  duxerit,  etc.  ;  ergo  non  peccabat  alteri 
viro  se  jungendo. 

3.  Praeterea.  Matth.  5.,  Dominus  justitiam  novi  Testamenti  ostendit  su- 
perabundantem  esse  respectu  justitiae  veteris  Testamenti  :  hoc  autem  dicit  ad 
justitiae  novi  Testamenti  superabundantiam  pertinere,  quod  uxor  repudiata 
non  ducit  alterum  virum  ;  ergo  in  veteri  lege  licebat. 

4.  Sed  contra  est,  quod  dicitur  Matth.  5.:  Qui  dimissam  uxorem  duxerit, 
moechatur  :  sed  moechia  nunquam  fuit  in  veteri  lege  licita  ;  ergo  uxori  repu- 
diatae non  licuit  alium  virum  habere. 

5.  Praeterea.  Deuter.  24.  dicitur,  quod  mulier  repudiata,  quae  alium  virum 
duceret,  poììuta  erat,  et  abominabilis  facta  coram  Domino;  ergo  peccabat  alium 
virum  ducendo. 

Respondeo  dicendum,  quod  secundum  primam  opinionem  (positam  art. 
praec.)  peccabat  post  repudium  uxor  alterum  virum  ducendo,  quia  adhuc  pri- 
mum  matrimonium  non  erat  solutum  :  mulier  enim,  quanto  tempore  vir  vivit, 
alligata  est  legi  viri,  ut  patet  Rom.  7.  ;  non  autem  poterat  simul  plures  viros 
habere.  Sed  secundum  secundam  opinionem  sicut  licebat  ex  dispensatione 
divina  viro  uxorem  repudiare,  ita  uxori  alium  virum  ducere,  quia  insepara- 
bilitas  matrimonii  ex  causa  divinae  dispensationis  tollebatur,  qua  insepara- 
bilitate  manente,  intelligitur  verbum  Apostoli;  ut  ergo  ad  utrasque  rationes 
respondeamus: 

Ad  primum  ergo  dicendum,  quod  viro  licebat  plures  uxores  simul  habere 
secundum  dispensationem  divinam  ;  et  ideo,  una  dimissa,  etiam  matrimonio 
non  soluto,  poterat  aliam  ducere  :  sed  nunquam  uxori  licuit  habere  plures 
viros;  et  ideo  non  est  simile. 

Ad  secundum  dicendum,  quod  in  ilio  verbo  Augustini  mos  non  ponitur 
prò  consuetudine,  sed  prò  actu  honesto,  secundum  quod  a  more  aliquis  di- 
citur morigeratus,  quia  est  honorum  morum,  et  sicut  a  more  philosophia 
moralis  nominatur. 

Ad  tertium  dicendum,  quod  Dominus  Matth.  5.  ostendit,  novam  legem 
abundare  per  Consilia  ad  veterem,  non  solum  quantum  ad  ea  quae  lex  vetus 
licita  faciebat,  sed  etiam  quantum  ad  ea  quae  in  veteri  lege  illicita  erant,  sed 
a  multis  licita  putabantur  per  non  rectam  praeceptorum  expositionem,  sicut 
patet  de  odio  inimici;  et  ita  est  etiam  de  repudio. 

Ad  quartum  dicendum,  quod  verbum  Domini  intelligitur  quantum  ad 
tempus  novae  legis,  in  quo  dieta  permissio  est  sublata  ;  et  sic  etiam  intelli- 

gitur  illud  verbum  Chrysostomi,  qui  dicit  (hom.  12.  in  op.  imperf.  ante  med.), 
quod  «  qui  sccundum  legem  dimiltit  uxorem,  quatuor  facit  iniquitates,  quia 
quoad  Deum  existit  homicida  »,  inquantum  habet  propositum  occidendi 
uxorem,  nisi  eam  dimitteret,  «  et  quia  dimittit  non  fomicantem  »,  in  quo 
solo  casu  lex  Evangelii  uxorem  dimittere  permittit,  «  et  similiter  quia  facit 
eam  adulteram,  et  illuni  adulterum,  cui  copulatur  ». 

Ad  quintum  dicendum,  quod  quaedam  Glossa  (interi.)  dicit:  «  Polluta 
est,  et  abominabilis  »,  scilicet  illius  judicio,  qui  quasi  pollutam  eam  prius  di- 
misit;  et  sic  non  oportet,  quod  sit  polluta  simpliciter.  Vel  dicitur  polluta  eo 
modo,  quo  immundus  dicebatur,  qui  mortuum  tangebat,  vel  leprosum,  non 
immunditia  culpae,  sed  cujusdam  irregularitatis  legalis:  unde  et  sacerdoti  non 
licebat  viduam  aut  repudiatam  ducere  in  uxorem. 

ARTICULUS  V.  2S7 

UTRUM    LICEAT    VIRO    REPUDIATAM    A  SE    ACCIPERE. 

Ad  quintum  sic  proceditur.  Videtur,  quod  licebat  viro  repudiatam  a  se 
iterum  accipere:  licetenim  corrigere,  quod  male  factum  est:  sed  male  factum 
erat,  quod  vir  uxorem  repudiabat;  ergo  licebat  hoc  corrigere,  reducendo 
uxorem  ad  se. 

2.  Praeterea.  Semper  licuit  peccanti  indulgere,  cum  sit  morale  prae- 
ceptum,  quod  in  omni  lege  manet:  sed  vir  accipiendo  uxorem  repudiatam, 
ei  peccanti  indulgebat;  ergo  et  hoc  licitum  erat. 

3.  Praeterea.  Deutoron.  24.  ponitur  prò  causa,  quare  uxor  repudiata  non 
possit  accipi  iterum,  quia  polluta  est:  sed  repudiata  non  polluitur,  nisi  alterum 
virum  ducendo;  ergo  saltem  antequam  alium  virum  duceret,  licebat  eam 
accipere. 

Sed  contra  est,  quod  dicitur  Deuteron.  24.  quod  non  poterit  prior  mari- 
tns  accipere  eam,  etc. 

Respondeo  dicendum,  quod  in  lege  de  libello  repudii  duo  erant  permissa, 
scilicet  dimittere  uxorem,  et  uxorem  dimissam  alteri  jungi:  et  duo  praecepta, 
scilicet  «  scriptura  libelli  repudii,  et  quod  iterum  maritus  repudians  eam  acci- 
pere non  posset»:  quod  quidem  secundum  eos  qui  primam  opinionem  tenent, 
factum  fuit  in  poenam  mulieris,  quae  alteri  nupsit,  et  in  hoc  peccato  polluta 
est  :  sed  secundum  alios,  ut  vir  non  de  facili  uxorem  repudiaret,  quam  postea 
nullo  modo  recuperare  posset. 

Ad  primum  ergo  dicendum,  quod  ad  illius  mali  impedimentum,  quod 
committebat  aliquis  repudiando  uxorem,  ordinabatur  quod  vir  uxorem  repu- 
diatam assumere  iterato  non  posset,  ut  patet  ex  dictis  (in  corp.);  et  ideo  di- 
vinitus  ordinatum  fuit. 

Ad  secundum  dicendum,  quod  semper  licuit  indulgere  peccanti,  quantum 
ad  rancorem  cordis,  sed  non  quantum  ad  poenam  divinitus  taxatam. 

Ad  tertium  dicendum,  quod  in  hoc  duplex  est  opinio  :  quidam  enim  di- 
cunt,  quod  licuit  repudiatam  viro  reconciliari,  nisi  in  matrimonio  alteri  viro 
esset  juncta;  tunc  enim  propter  adulterium,  cui  se  mulier  voluntarie  subdidit, 
in  poenam  dabatur  ei,  quod  ad  priorem  virum  non  rediret:  sed  quia  lex  uni- 
versaliter  prohibet,  ideo  dicunt  olii,  quod  etiam  antequam  alteri  nuberet,  non 
poterat  revocari,  ex  quo  repudiata  erat,  quia  pollutio  non  intelligitur  quan- 
tum ad  culpam,  sed  secundum  quod  dictum  est  (art.  praec.  ad  y). 

ARTICULUS  VI.  238 

UTRUM    CAUSA    REPUDII    FUERIT    ODIUM    UXORIS. 

Ad  sextum  sic  proceditur.  Videtur,  quod  causa  repudii  fuerit  odium  uxo- 
ris:  nam  dicitur  Malach.  2.  :  Si  odio  habueris  eam,  dimitte  illam;  ergo,  etc. 

2.  Praeterea.  Deuter.  24.  dicitur:  Si  non  invenerit  gratiam  ante  oculos  ejns 
pfopter  aliquam  foeditatem,  etc;  ergo  idem  quod  prius. 

3.  Sed  contra.  Sterilitas  et  fornicatio  magis  contrariantur  matrimonio, 
quam  odium;  ergo  illa  potius  debuerunt  esse  causa  repudii,  quam  odium. 

4.  Praeterea.  Odium  potest  causari  ex  virtute  ejus,  qui  odio  habetur;  si 
ero-o  odium  est  sufficiens  causa,  tunc  mulier  potuisset  repudiari  propter  vir- 
tutem  ejus:  quod  est  absurdum. 

5.  Praeterea.  Deut.  22.  dicitur:  Si  duxerit  vir  uxorem,  et postea  odio  habuerit, 
et  objecerit  ei  stupram  ante  conjugium,  si  in  probatione  defecerit,  verberabitur, 
et  centum  siclis  argenti  condemnabitur,  et  non  poterit  eam  dimittere  omni  tempere 
vitae  suae;  ergo  odium  non  est  sufficiens  causa  repudii. 

Respondeo  dicendum,  quod  causa  permissionis  repudiandi  uxorem  fuit 
vitatio  uxoricidii,  ut  sancti  communiter  dicunt  :  proxima  autem  causa  homi- 
cidii  est  odium,  et  ideo  proxima  causa  repudii  est  odium  :  sed  odium  ex 
aliqua  causa  causatur,  sicut  et  amor;  et  ideo  oportet  etiam  alias  causas  re- 
pudii ponere  remotas,  quae  erant  causa  odii:  dici*  enim  August.  in  Gloss. 
(ord.  sup.  illud:  Si  acceperit  homo,  lib.  1.  de  Serm.  Dom.  in  monte,  cap.  14.  a 
princ.)  Deut.  24.  :  «  Multae  erant  in  lege  causae  dimittendi  uxorem  :  solam 
Christus  fornicationem  excepit  ;  caeteras  vero  molestias  jubet  prò  fide,  et 
castitate  conjugii  sustineri  ».  Hae  autem  causae  intelliguntur  foeditates,  vel 
in  corpore,  puta  infirmitas,  vel  aliqua  notabilis  macula  ;  vel  in  anima,  sicut 
fornicatio,  vel  aliqua  hujusmodi,  quae  in  moribus  inhonestatem  facit.  Sed 
quidam  has  causas  magis  coarctant  satis  probabiliter  dicentes,  quod  non 
licebat  repudiare  nisi  propter  aliquam  causam  post  matrimonium  superve- 
nientem;  nec  propter  quamlibet  talem,  sed  propter  illas  solum,quae  possunt 
bonum  prolis  impedire,  vel  in  corpore,  ut  sterilitas,  aut  lepra,  aut  aliquid 
hujusmodi;  vel  in  anima,  ut  si  essetmalorum  morum,  quos  filii  ex  conversa- 
none  ad  ipsam  imitarentur.  Sed  quaedam  Gloss.  (interi.)  super  iilud  Deut.  24.: 
Sì  non  invenerit  gratiam,  etc,  videtur  magis  arctare,  scilicet  ad  peccatum,  cum 
dicit,  quod  ibi  «  per  foeditatem  peccatum  intelligitur  »  :  sta  peccatum  Gloss. 
nominat  non  solum  in  moribus  animae,  sed  etiam  in  natura  corporis. 

Sic  ergo  prima  duo  concedimus. 

Ad  tertium  dicendum,  quod  sterilitas,  et  alia  hujusmodi  sunt  causa  odii; 
et  sic  sunt  causae  remotae  repudii. 

Ad  quartum  dicendum,  quod  propter  virtutem  non  est  aliquis  odibilis, 
per  se  loquendo,  quia  bonitas  est  causa  amoris  ;  et  ideo  ratio  non  tenet. 

Ad  quintum  dicendum,  quod  dabatur  in  poenam  viri,  quod  non  posset 
in  perpetuum  repudiare  uxorem  in  casu  ilio;  sicut  etiam  in  alio  casu,  quando 
puellam  defloraverat. 

ARTICULUS  VII.  289 

UTRUM    CAUSAE    REPUDII    DEBERENT    IN    LIBELLO    SCRIBI. 

Ad  septimum  sic  proceditur.  Videtur,  quod  causae  repudii  debebant  in 
libello  scribi,  quia  per  libellum  repudii  scriptum  a  poena  legis  absolvebatur: 
sed  hoc  omnino  videtur  injustum,  nisi  causis  sufficientibus  repudii  assigna- 
tis;  ergo  illas  oportebat  scribere  in  libello. 

2.  Praeterea.  Ad  nihil  aliud  illa  scriptura  valere  videbatur,  nisi  ut  cau- 
sae repudii  ostenderentur;  ergo  si  non  inscribebantur,  frustra  libellus  ille 
tradebatur. 

3.  Praeterea.  Hoc  Magister  dicit  in  litera  (4.  Dist.  yr). 

Sed  contra.  Causae  repudii  aut  erant  sufficientes,  aut  non:  si  sufficientes, 
praecludebatur  mulieri  via  ad  secundas  nuptias,  quae  ei  secundum  legem 
concedebantur:  si  autem  insufficientes,  ostendebatur  injustum  repudium  ;  et 
sic  repudium  fieri  non  poterat:  ergo  nullo  modo  causae  repudii  ibi  in  spe- 
ciali inscribebantur. 

Respondeo  dicendum,  quod  causae  repudii  in  speciali  non  scribebantur 
in  libello,  sed  in  generali,  ut  ostenderetur  jus-tum  repudium  ;  sed  secundum 
Josephum  (lib.  4.  Antiq.  cap.  1.  circ.  tned.),  ut  mulier  habens  libellum  con- 
scriptum de  repudio  alteri  nubcre  posset  ;  alias  enim  ei  creditum  non  fuisset: 
unde  in  eo  erat  scriptum  tale  secundum  eum  :  «  Promitto  tibi,  quod  nunquam 
tecum  conveniam  ».  Sed,  secundrvn  August.  (lib.  19.  contr.  Faustum,  cap.  26.), 
ideo  libellus  scribebatur,  «ut  moia  interveniente,  et  Consilio  Scribarum  dis 
suadente,  vir  a  proposito  repudiandi  desisteret  ». 

Et  per  hoc  patet  solutio  ad  objegta. 


QUAESTIO  LXVIII. 

DE  FILIIS  ILLEGITIME  NATIS,  IN  DUOS  ARTICULOS  DIVISA. 

Deinde  considerandum  est  de  filiis  illegitime  natis. 

Et  circa  hoc  quaeruntur  tria. 

Primo.  Utrum  qui  nascuntur  extra  verum  matrimonium  sint  illegitimi. 
Secundo.  Utrum  illegitimi  filii  debeant  ex  hoc  damnum  reportare. 
Tcrtio.  Utrum  possint  legitimari. 

ARTICULUS   I.  29o 

UTRUM    FILII    QUI    NASCUNTUR   EXTRA   VERUM    MATRIMONIUM 
SINT    ILLEGITIMI. 

(S.  Thom.  4.  Dist.  41.  q.  unic.  art.  3.  q.  3.  et  seq.). 

Ad  primum  sic  proceditur.  Videtur,  quod  filii  qui  nascuntur  extra  verum 
matrimonium  sint  legitimi,  quia  secundum  legem  natus  legitimus  filius  di- 
citur:  sed  quilibet  nascitur  secundum  legem,  ad  minus  naturae,  quae  for- 
tissima est;  ergo  quilibet  filius  dicitur  legitimus. 

2.  Praeterea.  Communiter  dicitur,  quod  legitimus  filius  est,  qui  est  de 
legitimo  matrimonio  natus,  vel  de  eo  quod  in  facie  Ecclesiae  legitimum  re- 
putatur:  sed  contingit  quandoque,  quod  aliquod  matrimonium  legitimum 
reputetur  in  facie  Ecclesiae,  quod  habet  impedimentum,  ne  sit  verum  ma- 
trimonium, et  tamen  a  contrahentibus  in  facie  Ecclesiae  scitur;  et  si  occulte 
nubant,  et  impedimentum  nesciant,  iegitimum  videtur  in  facie  Ecclesiae,  ex 
quo  per  Ecclesiam  non  prohibetur;  ergo  filii  extra  verum  matrimonium  nati 
non  sunt  illegitimi. 

Sed  contra.  Illegitimum  dicitur,  quod  est  contra  legem:  sed  illi  qui  na- 
scuntur extra  matrimonium,  nascuntur  contra  legem  ;  ergo  sunt  illegitimi. 

Respondeo  dicendum,  quod  quadmphx  status  est  filiorum:  quidam  enim 
sunt  naturales,  et  legitimi,  sicut  illi  qui  nascuntur  ex  vero,  et  legitimo  ma- 
trimonio: quidam  naturales,  et  non  legitimi,  ut  filii  qui  nascuntur  de  sim- 
plici  fornicatione:  quidam  legitimi,  et  non  naturales,  sicut  filii  adoptivi: 
quidam  nec  legitimi,  nec  naturales,  sicut  spurii  nati  de  adulterio,  vel  de 
stupro  ;  tales  enim  nascuntur  et  contra  legem  positivam,  et  contra  legem 
naturae  expresse:  et  sic  concedendum  est  quosdam  filios  esse   illegitimos. 

Ad  primum  ergo  dicendum,  quod  quamvis  illi  qui  nascuntur  ex  illicito 
coitu,  nascantur  secundum  naturam,  quae  communis  est  homini,  et  omnibus 
animalibus,  tamen  nascuntur  contra  legem  naturae,  quae  est  propria  ho- 
minibus,  quia  fornicatio,  et  adulterium,  et  hujusmodi  sunt  contra  legem  na- 
turae; et  ideo  tales  secundum  nullam  legem  sunt  legitimi. 

Ad  secundum  dicendum,  quod  ignorantia  excusat  illicitum  coitum  a  pec- 
cato, nisi  sit  affectata;  unde  illi  qui  conveniunt  bona  fide  in  facie  Ecclesiae, 
quamvis  sit  impedimentum,  dum  tamen  ignorent,  non  peccant,  nec  filii  sunt 
illegitimi:  si  autem  sciant,  quamvis  Ecclesia  sustineat,  quae  ignorat  impe- 
dimentum, non  excusantur  a  peccato,  nec  filii  ab  illegitimitate  :  si  autem 
nesciant,  et  in  occulto  contrahant,  etiam  non  excusantur,  quia  talis  igno 
randa  videtur  affectata. 

ARTICULUS  II.  291 

UTRUM    FILII    ILLEGITIMI    DEBEANT    EX    HOC 
ALIQUOD    DAMNUM    REPORTARE. 

Ad  secundum  sic  proceditur.  Videtur,  quod  illegitimi  filii  non  debeant 
ex  hoc  aliquod  damnum  reportare,  quia  filius  non  debet  puniri  prò  pec- 
cato patris,  ut  patet  per  sententiam  Domini  Ezech.  18.:  sed  quod  iste  na- 

scàtur  ex  illicito  coitu,  non  est  peccatum  proprium,  sed  peccatum  patris; 
ergo  ex  hoc  non  debet  aliquod  damnum  incurrere. 

2.  Praeterea.  Justitia  humana  est  extracta  a  divina:  sed  Deus  aequaliter 
largìtur  bona  naturalia  legitimis,  et  illegitimis  fìliis;  ergo  et  secundum  jura 
humana  filii  illegitimi  debent  legitimis  aequiparari. 

Sed  contra  est,  quod  dicitur  Genes.  25.  quod  Abraham  dedit  omnia  sua 
bona  Isaac,  et  fìliis  concubinarum  largitus  est  munera  :  et  tamen  illi  non 
erant  ex  illicito  coitu  nati;  ergo  multo  magis  debent  illi  qui  ex  illicito  coitu 
nascuntur,  hoc  damnum  reportare,  quod  non  succedant  in  bonis  paternis. 

Respondeo  dicendum,  quod  aliquis  dicitur  damnum  ex  aliquo  incurrere 
dupliciter  :  uno  modo  per  hoc  quod  ei  subtrahitur,  quod  ei  erat  debitum  ;  et 
sic  fìlius  illegitimus  nullum  damnum  incurrit:  alio  modo  per  hoc  quod  ei  ali- 
quid  non  est  debitum,  quod  alias  poterat  esse  ei  debitum  ;  et  sic  fìlius  illegi- 
timus damnum  incurrit  duplex:  unum,  quia  non  admittitur  ad  actus  legitimos, 
sicut  ad  officia,  vel  dignitates,  quae  requirunt  aliquam  honestatem  in  i Ili s  qui 
haec  exercent:  aliud  damnum  incurrit,  quia  non  succedit  in  haereditate  pa- 
terna. Sed  tamen  naturales  filii  succedere  possunt  in  sexta  parte  tantum, 
spurii  autem  in  nulla  parte,  quamvis  ex  jure  naturali  parentes  eis  in  neces- 
sariis  providere  teneantur:  unde  pertinet  ad  solicitudinem  episcopi,  ut  utrum- 
que  parentum  cogat  ad  hoc  quod  eis  provideant. 

Ad  primum  ergo  dicendum,  quod  incurrere  damnum  hoc  secundo  modo 
non  est  poena;  et  ideo  non  dicimus,  quod  sit  poena  alicui,  quod  non  succedit 
in  regno  aliquo,  per  hoc  quod  non  est  fìlius  regis  ;  et  similiter  non  est  poena, 
quod  alicui,  qui  non  est  legitimus,  non  debeantur  ea  quae  sunt  legitimorum 
filiorum. 

Ad  secundum  dicendum,  quod  coitus  illegitimus  non  est  contra  legem, 
inquantum  est  actus  generativae  virtutis,  sed  inquantum  ex  prava  voluntate 
procedit;  et  ideo  fìlius  illegitimus  non  incurrit  damnum  in  his  quae  acqui- 
runtur  per  naturalem  originem,  sed  in  his  quae  per  voluntatem  nunt,  vel  pos- 
si ientur. 

ARTIGULUS  III.  292 

UTRUM   FÌLIUS    ILLEGITIMUS    POSSIT    LEGITIMARI. 

Ad  tertium  sic  proceditur.  Videtur,  quod  fìlius  illegitimus  non  possit  le- 
gitimari  :  quantum  enim  distat  legitimus  ab  illegitimo,  tantum  e  converso  il- 
legitimus a  legitimo  :  sed  legitimus  nunquam  fìt  illegitimus  ;  ergo  nec  illegi- 
timus unquam  fìt  legitimus. 

2.  Praeterea.  Coitus  illegitimus  creat  illegitimum  filium  :  sed  coitus  il- 
legitimus nunquam  fìt  legitimus;  ergo  nec  fìlius  illegitimus  legitimari  potest. 

Sed  contra.  Quod  per  legem  inducitur,  per  legem  revocari  potest:  sed 
illegitimitas  filiorum  est  per  legem  positivam  inducta  ;  ergo  potest  fìlius  ille- 
gitimus legitimari  ab  eo,  qui  habet  auctoritatem  legis. 

Respondeo  dicendum,  quod  fìlius  illegitimus  potest  legitimari,  non  ut  fiat 
de  legitimo  coitu  natus,  quia  coitus  ille  transivit,  et  nunquam  potest  fieri  le- 
gitimus, ex  quo  semel fuit  illegitimus;  sed  dicitur  legitimari,  inquantum  damna, 
quae  illegitimus  fìlius  incurrit,  subtrahuntur  per  legis  auctoritatem.  Et  sunt 
sex  modi  legitimandi  :  duo  secundum  canones  (cap.:  Conquestus,  etcap.:  Tanta, 
qui  filii  sint  legit.),  scilicet  cum  quis  ducit  in  uxorem  illam,  ex  qua  filium  ille- 

gitimum  generavit,  si  non  fuit  adulterium,  et  per  specialem  indulgentiam,  et 
dispensationem  domini  papae:  quatuor  autem  alii  modi  sunt  secundum  leges: 
primus  est,  si  pater  filium  naturalem  Curiae  imperatoris  offerat;  ex  hoc  enim 
ipso  legitimatur  propter  Curiae  honestatem:  secundus,  si  pater  in  testamento 
nominet  eum  legitimum  haeredem,  et  filius  postmodum  testamentum  impe- 
ratori offerat  :  Urtius  est,  si  filius  nullus  sit  legitimus,  et  ipsemet  filius  se  prin- 
cipi offerat:  quartus  est,  si  pater  in  publico  instrumento,  vel  cum  trium  te- 
sti um  subscriptione  eum  legitimum  nominet,  nec  adjiciat  naturalem. 

Ad  primum  ergo  dicendum,  quod  alicui  potest  sine  injustitia  gratia  fieri; 
sed  non  potest  aliquis  damnificari  nisi  prò  culpa:  et  ideo  magis  potest  illegi- 
timus  fieri  legitimus,  quam  e  converso.  Etsi  enim  legitimus  aliquando  haere- 
ditate  privatur  prò  culpa,  non  tamen  dicitur  illegitimus  filius,  quia  genera- 
tionem  legitimam  habuit. 

Ad  secundum  dicendum,  quod  coitus  illegitimus  habet  defectum  intra  se 
inseparabilem,  quo  legi  opponitur,  et  ideo  non  potest  fieri  legitimus  :  nec  est 
simile  de  filio  illegitimo,  qui  non  habet  hujusmodi  defectum. 


QUAESTIO  LXIX. 

DE  HIS  QUAE  SPECTANT  AD  RESURRECTIONEM, 

ET    PRIMO    DE    LOCO    ANIMARUM    POST    MORTEM, 

IN  SEPTEM  ARTICULOS  DIVISA. 


Post  haec  agendum  est  de  his  quae  spectant  ad  statum  resurrectionis  : 
postquam  enim  dictum  est  de  sacramentis,  quibus  homo  liberatur  a  morte 
culpae,  consequenter  dicendum  est  de  resurrectione,  per  quam  homo  libe- 
ratur a  morte  poenae.  Circa  tractatum  autem  resurrectionis  tria  consideranda 
sunt,  scilicet  pratcedentia  resurrectionem,  concomitantia,  et  sequmtia;  et  ideo 
primo  dicendum  est  de  his,  quae  prò  parte,  quamvis  non  ex  toto,  resurrectio- 
nem praecedunt:  secundo  de  ipsa  resurrectione,  et  circumstantibus  eam:  Urlìo 
de  his  quae  eam  sequuntur.  Praecedentium  autem  resurrectionem  prima  con- 
sideralo est  de  receptaculis  animarum  post  mortem  eis  assignatis  :  secunda 
de  qualitate,  et  poena  animarum  separatarum,  eis  ab  igne  inflicta  :  tertia  de 
suffragiis,  quibus  animae  defunctorum  a  vivis  adjuvantur:  quarta  de  oratio- 
nibus  sanctorum  in  patria  existentium  :  quinta  de  signis  judicium  generale 
praecedentibus:  sexta  de  igne  ultimae  conflagrationis  mundi,  qui  faciem  Ju- 
dicis  praecedet. 

Circa  primum  quaeruntur  septem. 

Primo.  Utrum  animabus  post  mortem  receptacula  assignentur. 
Secundo.  Utrum  statim  post  mortem  ad  ipsa  animae  deducantur. 
Tertio.  Utrum  de  ipsis  locis  egredi  valeant. 
Quarto.  Utrum  limbus  inferni  sit  idem,  quod  sinus  Abrahae. 
Quinto.  Utrum  limbus  sit  idem,  quod  infernus  damnatorum. 
Sexto.  Utrum  limbus  Patrum  sit  idem,  quod  limbus  puerorum. 
Septimo.  Utrum  tot  receptacula  debeant  distingui. 

ARTICULUS  I.  29* 

UTRUU    ASSIGNENTUR    RECEPTACJLA    ANIMABUS    POST    MORTEM. 

(S.   Taom.  4    Disi.  45.  q.  1    art.  1.  et  seq.). 

Ad  primum  sic  procedimi-.  Videtur,  quod  ar.imabus  post  mortem  recepta 
cula  non  assignentur:  s  cut  enim  d  cit  Boètiu;  in  li  ».  de  H.bdomadib.  (tire. 
princ),  «  communis  animi  conceptio  est  apud  sapientes,  incorporalia  in  loco 
non  esse  »,  cui  concordat  quod  Augustin.  dicit  12.  super  Genes.  ad  literam 
(cap.  32.  circ.  princ):  «  Cito  quidem  responderi  potest,  ad  corporalia  loca 
animam  non  ferri,  nisi  cum  aliquo  corpore,  vel  non  localiter  ferri  »:  sed 
anima  separata  a  corpore  non  habet  aliquod  corpus,  sicut  ibidem  Augus  . 
dicit;  ergo  ridiculum  est  animabus  separatis  aliqua  receptacula  assignare. 

2.  Praeterea.  Omne  quod  habet  locum  determinatum,  magis  convenit 
cum  ilio  loco,  quam  cum  alio  :  sed  animae  separatae,  sicut  etiam  quaelibet 
aliae  spirhuales  substantiae,  indifferenter  se  habent  ad  omnia  loca;  non  enim 
potest  dici,  quod  cum  aliquibus  corporibus  conveniant,  et  ab  aliis  differant, 
cum  ab  omnibus  conditionibus  corporalibus  penitus  sint  remotae;  ergo  eis 
receptacula  determinata  non  sunt  assignanda. 

3.  Praeterea.  Animabus  separatis  non  assignatur  aliquid  post  mortem,. 
nisi  quod  cedat  in  poenam,  ve!  in  praemium  :  sed  corporalis  locus  non  potest 
eis  cedere  in  poenam,  vel  in  praemium,  cum  a  corporibus  nihil  recipiant; 
ergo  non  sunt  eis  assignanda  certa  receptacula. 

Sed  contra.  Coelum  empyreum  est  locus  corporalis,  et  tamen  ipsum 
factum  mox  sanctis  angelis  est  repletum,  ut  Strabus  dicit  (hab.  in  Gloss.  ora. 
in  princ.  Genesis) ;  cum  ergo  angeli  sint  incorporei,  sicut  et  animae  separatae, 
videtur  etiam  quod  animabus  separatis  sint  certa  receptacula  assignanda. 

Praeterea.  Hoc  patet  per  id  quod  Gregor.  narrat  in  4.  Dialog.  (cap.  2$. 
29.  30.  et  40.),  scilicet  animas  post  mortem  ad  diversa  loca  corporalia  esse 
deductas:  ut  patet  de  Paschasio,  quem  Germanus  Capuanus  episcopus  in 
balneis  invenit,  et  de  anima  Theodorici  regis,  quam  dicit  ad  gehennam  esse 
deductam;  ergo  animae  post  mortem  habent  certa  receptacula. 

Respondeo  dicendum,  quod  quamvis  substantiae  spirituales  secundum 
esse  suum  a  corpore  non  dependeant,  corporalia  tamen  a  Deo  mediantibus. 
spiritualibus  gubernantur,  ut  dicit  August.  in  3.  de  Trinit.  (cap.  4.  et  j.),  et 
Gregor.  in  4.  Dialog.  (cap.  j.  ad  fin.);  et  ideo  est  quaedam  convenienza  spi- 
ritualiumsubstantiarum  ad  corporales  substantias  per  congruentiam  quandam, 
ut  scilicet  dignioribus  substantiis  digniora  corpora  adaptentur:  unde  etiam 
philosophi  secundum  ordinem  mobilium  posuerunt  ordinem  substantiarum 
separatarum.  Quamvis  autem  animabus  post  mortem  non  assignentur  aliqua 
corpora,  quorum  sint  forma,  vel  determinati  motores,  determinantur  tamen 
eis  quaedam  corporalia  loca  per  congruentiam  quandam  secundum  gradum 
dignitatis  earum,  in  quibus  sint  quasi  in  loco,  eo  modo  quo  incorporalia  esse 
possunt  in  loco,  secundum  quod  magis,  vel  minus  acceduntad  primam  sub- 
stantiam,  cui  locus  superior  per  congruentiam  deputatur,  scilicet  Deum,  cujus 
sedem  coelum  Scriptura  esse  denuntiat  (Psaì.  102  et  Isa.  66.).  Et  ideo  animas 
quae  sunt  in  participutione  perfecta  deitatis,  in  coelo  esse  ponimus;  animas. 

vero,  quae  a  participatione  hujusmodi  impediuntur,  loco  contrario  dicimus 
deputari. 

Ad  primum  ergo  dicendum,  quod  incorporalia  non  sunt  in  loco  modo 
aliquo  nobis  noto,  et  consueto,  secundum  quod  dicimus  corpora  proprie  in 
loco  esse:  sunt  tamen  in  loco  modo  substantiis  spiritualibus  convenienti,  qui 
nobis  piene  manifestus  esse  non  potest. 

Ad  secundum  dicendum,  quod  duplex  est  convenienza,  vel  similitudo: 
una,  quae  est  per  participationem  ejusdem  qualitatis,  sicut  calida  ad  invicem 
conveniunt;  et  talis  convenientia  incorporalium  ad  loca  corporalia  esse  non 
potest:  alia  per  quandam  proportionalitatem,  secundum  quam  in  Scripturis 
metaphorice  corporalia  ad  spiritualia  transferuntur;  quo  modo  in  Scripturis 
Deus  dicitur  esse  sol,  quia  est  principium  vitae  spiritualis,  sicut  sol  vitae 
corporalis  ;  et  secundum  hanc  convenientiam  quaedam  animae  cum  qui- 
busdam  locis  magis  conveniunt;  sicut  animae  spiritualiter  illuminatae  cum 
corporibus  luminosis,  animae  vero  obtenebratae  per  culpam  cum  locis  te- 
nebrosis. 

Ad  tertium  dicendum,  quod  anima  separata  directe  nihil  recipit  a  locis 
corporalibus  per  modum  quo  corpora  recipiunt,  quae  conservantur  a  suis 
locis;  sed  ipsae  animae  ex  hoc  quod  cognoscunt  se  talibus  locis  deputari, 
sibi  gaudium  ingerant,  vel  moerorem;  et  sic  locus  cedit  eis  in  poenam,  vel 
praemium. 

ARTICULUS  II.  294 

UTRUM    STATIM    POST   MORTEM    ANIMAE   DEDUCANTUR    AD    COELUM, 
VEL     AD     INFERNUM. 

Ad  secundum  sic  proceditur.  Videtur,  quod  statim  post  mortem  nullae 
animae  deducantur  ad  coelum,  vel  ad  infernum,  quia  super  illud  Psal.  36.: 
Adhuc  pusillum,  et  non  erit  peccator,  dicit  Gloss.  (ord.  Augnst.)  quod  «  sancti 
liberantur  in  fine  vitae  [al.  mundi]  :  post  hanc  tamen  vitam  nondum  erunt, 
ubi  erunt  sancti,  quibus  dicetur:  Venite,  benedicii  Patris  mei»;  sed  illi  sancti 
erunt  in  coelo;  ergo  sancti  post  hanc  vitam  non  statim  ascendunt  in  coelum. 

2.  Praeterea.  Augustinus  dicit  in  Enchir.  (cap.  109.)  quod  «  tempus  inter 
hominis  mortem,  et  ultimam  resurrectionem  interpositum  animas  abditis  re- 
ceptaculis  continet,  sicut  unaquaeque  digna  est  requie,  vel  aerumna  »  :  sed 
haec  abdita  receptacula  non  possunt  intelligi  coelum,  et  infernus,  quia  in 
illis  etiam  post  resurrectionem  ultimam  animae  cum  corporibus  erunt;  unde 
prò  nihilo  distingueret  tempus  ante  resurrectionem,  et  post  resurrectionem; 
ergo  non  erunt  nec  in  inferno,  nec  in  paradiso  usque  ad  diem  judicii. 

3.  Praeterea.  Major  est  gloria  animae,  quam  corporum  :  sed  simul  om- 
nibus redditur  gloria  corporum,  ut  sit  major  laetitia  singulorum  ex  communi 
gaudio,  ut  patet  per  hoc  quod  super  illud  ad  Hebraeos  il;:  Deo  prò  nobis 
aliquid  melius  providcnte,  etc.  dicit  Glossa  (interim.  Vetri  Lomb.)  :  «  Ut  in 
communi  gaudio  omnium  majus  fiat  gaudium  singulorum  »;  ergo  multo 
fortius  gloria  animarum  debet  differri  usque  ad  finem,  ut  simul  omnibus 
reddatur. 

4.  Praeterea.  Poena,  et  praemium,  quae  per  sententiam  judicis  reddun- 
tur,  judicium  praecedere  non  debent:  sed  ignis  inferni,  et  gaudium  paradisi 
dabuntur  omnibus  per  sententiam  judicantis  Christi,  scilicet  in  ultimo  judicio, 

ut  patet  Matth.  25.  ;  ergo  ante  diem  judicii  nullus  ascendit  in  coelum,  vel  de- 
scendit  ad  inferos. 

Sed  contra  est,  quod  dicitur  2.  Cor.  5.:  Si  terrena  nostra  habitatio  dis- 
sólvatur,  domum  habemus  non  marni  factam,  sed  conservatavi  in  coelis;  ergo  dis- 
soluta carne,  anima  habet  mansionem,  quae  ei  in  coelis  fuerat  conservata. 

Praeterea.  Philip.  1.  dicit  Apostolus:  Cupio  dissolvi,  et  esse  cum  Christo;  ex 
quo  sic  arguit  Gregor.  in  4.  Dialog.  (cap.  25.  circ.  med.)  :  «  Qui  ergo  Christum 
in  coelo  esse  non  dubitat,  nec  Pauli  ammara  in  coelo  esse  negat  »  :  sed  non 
est  negandum,  Christum  esse  in  coelo,  cum  sit  articulus  fidei;  ergo  nec  est 
dubitandum,  animas  sanctorum  ad  coelos  ferri:  quod  etiam  aliquae  animae 
ad  infernum  descendant  staiim  post  mortem,  patet  Lue  16.  :  Mortuus  est  autem 
dives,  et  sepultus  est  in  inferno. 

Respondeo  dicendum,  quod  sicut  in  corporibus  est  gravitas,  vel  levitas, 
qua  feruntur  ad  suum  locum,  qui  est  finis  motus  ipsorum,  ita  etiam  est  in 
animabus  meritum,  vel  demeritum,  quibus  perveniunt  animae  ad  praemium, 
vel  ad  poenam,  quae  sunt  rìnes  actionum  ipsarum  :  unde  sicut  corpus  per  gra- 
vitatene, vel  levitatem  statim  fertur  in  locum  suum,  nisi  prohibeatur;  ita  ani- 
mae, soluto  vinculo  carnis,  per  quod  in  statu  viae  detinebantur,  statim  prae- 
mium consequuntur,  vel  poenam, nisi  aliquid  impediat;  sicut  interdum  impedit 
consecutionem  praemii  veniale  peccatum,  quod  prius  purgari  oportet;  ex  quo 
sequitur,  quod  praemium  differatur.  Et  quia  locus  deputatur  animabus  secun- 
dum  congruentiam  praemii,  vel  poenae,  statim  ut  anima  absolvitur  a  corpore, 
vel  in  infernum  immergitur,  vel  ad  coelos  evolat;  nisi  impediatur  aliquo 
reatu,  quo  oporteat  evolationem  differri,  ut  prius  anima  purgetur:  et  huic 
veritati  auctoritates  Scripturae  canonicae  manifeste  attestantur,  et  documenta 
sanctorum  Patrum:  unde  contrarium  prò  haeresi  est  habendum,  ut  patet 
4.  Dialog.  (Greg.  cap.  25.  et  2S.)  et  in  libro  de  Ecclesiasticis  Dogmatibus  (cap.  SS. 
inter  op.  Aug.). 

Ad  primum  ergo  dicendum,  quod  Glossa  seipsam  exponit;  quod  enim 
dicit:  «  Nondum  erunt,  ubi  erunt  sancti  etc.  »,  statim  exponit  subdens:  «  Id  est 
non  habebunt  geminam  stolam,  quam  habebunt  sancti  in  resurrectione  ». 

Ad  secundum  dicendum,  quod  inter  illa  abdita  receptacula,  de  quibus 
Augustinus  loquitur,  etiam  sunt  computanda  infernus,  et  paradisus,  in  quibus 
animae  aliquae  ante  resurrectionem  continentur:  sed  ideo  distinguitur  tem- 
pus  ante  resurrectionem,  et  post,  quia  ante  resurrectionem  sunt  ibi  sine  cor- 
pore, post  autem  erunt  cum  corpore;  et  quia  in  aliquibus  receptaculis  nunc 
sunt  animae,  in  quibus  post  resurrectionem  non  erunt. 

Ad  tertium  dicendum,  quod  homines  secundum  corpora  habent  quan- 
dam  continuationem  ad  invicem,  quia  secundum  ea  est  verum  quod  dicitur 
Actuum  17.  quod  Deus  ex  uno  fecit  omne  genus  ìmminum:  sed  animas  sigillatili! 
finxit;  unde  non  est  tanta  congruentia,  ut  omnes  homines  simul  glorificentur 
in  anima,  quanta  ut  simul  glorificentur  in  corpore.  Et  praeterea  gloria  cor- 
poris  non  est  ita  essentiaiis,  sicut  gloria  animae:  unde  majus  detrimentum 
esset  sanctis,  si  gloria  animae  differretur,  quam  si  [al.  de  hoc]  quod  gloria 
corporis  differatur:  nec  possethoc  detrimentum  gloriae  recompensari  propter 
ampliationem  gaudii  singulorum  de  gaudio  communi. 

Ad  quartum  dicendum,  quod  eamdem  objectionem  Gregor.  in  4. Dialog. 
(cap.  2$.  in  med.)  proponit,  et  solvit:  «  Si  igitur  »  inquit  «  nunc  in  coelo  sunt 
animae  justorum,  quid  est  quod  in  die  judicii  prò  justitiae  suae  retributione 
recipient?  »  et  respondet:  «  Hoc  eis  nimirum  crescit  in  judicio,  quod  nunc 

animarum  sola,  postmodum  vero  etiam  corporum  beatitudine  perfruuntur,  ut 
in  ipsa  quoque  carne  gaudeant,  in  qua  dolores  prò  Domino,  cruciatusque 
pertulerunt  ».  Et  eodem  modo  dicendum  est  de  damnatis. 

ARTICULUS   III.  295 

UTRUM    ANIMAE    EXISTENTES    IN    PARADISO,  VEL    IN    INFERNO 
EGREDI    VALEANT. 

Ad  tertium  sic  proceditur.  Videtur,  quod  animae  in  paradiso,  vel  in  in- 
ferno existentes  egredi  non  valeant:  Augustinus  enim  dicit  in  libro  de  Cura 
prò  mortuis  agenda  (cap.  15.  a  princ.)  :  «  Si  rebus  viventium  interessent  ani- 
mae mortuorum,  ut  de  aliis  taceam,  meipsum  pia  mater  nulla  nocte  desereret, 
quae  terra,  marique  secuta  est,  ut  mecum  viveret  »,  et  ex  hoc  concludit, 
quod  animae  defunctorum  rebus  viventium  non  intersint:  sed  interesse  pos- 
sent,  si  de  suis  receptaculis  exirent;  ergo  de  suis  receptaculis  non  exeunt. 

2.  Praeterea.  In  Psalmo  26.  dicitur  :  Ut  inhabitem  in  domo  Domini  omni- 
bus diebus  vìtai  meae;  et  Job  7.:  Qui  descenderit  ad  inferos,  non  ascendet;  ergo 
tam  boni,  quam  mali  a  suis  receptaculis  non  exeunt. 

3.  Praeterea.  Receptacula,  ut  dictum  est  (art.  praec),  animabus  post 
mortem  dantur  in  praemium,  vel  in  poenam:  sed  post  mortem  neque  praemia 
sanctorum  minuuntur,  neque  poenae  damnatorum;  ergo  non  exeunt  de  suis 
r-Ccptaculis. 

1.  Sed  contra  est,  quod  dicit  Hieronymus  coatra  Vigilantium  (Inter  princ. 
et  med.  t  mei  1  :  Multa  in  orbe),  sic  eum  alloquens  :  «  Ais  enim,  vel  in  sinu 
Abrahae,  vel  in  loco  refrigerii,  vel  subter  aram  Dei  animas  apostolorum,  et 
maityrum  consedisse,  nec  posse  suis  tumulis,  cum  voluerint,  adesse  prae- 
sentes:  et  ita  tu  Deo  leges  pones?  tu  apostolis  vincula  injicies,  ut  usque  ad 
diem  judicii  teneantur  custodia,  nec  sint  cum  Domino  suo,  de  quibus  scri- 
ptum est:  Sequuntur  A^num,  quocumque  lerit  ?  Et  si  Agnus  ubique  est,  ergo  et  hi 
qui  cum  eo  sunt,  ubique  esse  credendi  sunt  ».  Ridiculum  ergo  est  dicere,  quod 
animae  mortuorum  a  suis  receptaculis  non  recedant. 

2.  Praeterea.  Hieronymus  ibidem  arguitsic:  «  Cum  diabolus,  et  daemones 
ubique  vagentur  orbe  toto,  et  celeritate  nimia  ubique  praesen.es  sint,  quare 
martyres  post  erìusionem  sanguinis  sui  arca  operientur  inclusi,  et  inde  exire 
non  poterunt?  »  Ex  quo  potest  concludi  non  solum  de  bonis.  sed  etiam  de 
malis,  quod  sua  receptacula  quandoque  exeant,  cum  non  habeant  major .m 
damnationem,  quam  daemones,  qui  ubique  discurrunt. 

3.  Praeterea.  Hoc  idem  probari  potest  per  Gregor.  in  4.  Dialog.  (ca  >.  36. 
et  40.),  ubi  narrat  de  multis  mortuis,  quod  vivis  apparuerint. 

Respondeo  dicendum,  quod  aliquem  exire  de  inferno,  vel  de  paradiso, 
potest  intelligi  dupliciter  :  uno  modo  ita  quod  simpliciter  inde  exeat,  ut  jam 
locus  ejus  non  sit  paradisus,  vel  infernus;et  sic  nullus  inferno,  vel  paradiso 
fìnaliter  deputatus  inde  exire  potest,  ut  infra  dicetur  (q.  71.  art.  y  ad  5.)  :  alio 
modo  potest  intelligi,  ut  exeant  inde  ad  tempus;  et  in  hoc  distinguendum  est, 
quid  eis  conveniat  secundum  legem  naturae,  et  quid  eis  conveniat  secundum 
ordinem  divinae  providentiae,  quia,  ut  dicit  Aug.  in  lib.  de  Cura  prò  mortuis 
agenda  (cap.  16.  inter  princ.  a  med.),  «  alii  sunt  humanarum  limites  rerum, 
alia  sunt  divinarum  signa  virtutum,  alia  sunt  quae  naturaliter,  alia  quae  mi- 
rabiliter  fiunt  ».  Secundum  ergo  naturalem  cursum  animae  separatae  prò- 

priis  rcceptaculis  deputatae,  a  conversatione  viventium  penitus  segregantur. 
Non  enim  secundum  cursum  naturae  homines  in  mortali  carne  viventes  sub- 
stantiis  separatis  immediate  conjunguntur,  cum  omnis  eorum  cognitio  a 
sensu  oriatur  ;  nec  propter  aliud  a  suis  receptaculis  eas  exire  conveniret, 
nisi  ut  rebus  viventium  interessent:  sed  secundum  dispositionem  divinae 
providentiae  aliquando  animae  separatae  a  suis  receptaculis  egressae  con- 
spectibus  hominum  praesentantur,  sicut  August.  in  libro  praedicto  (ibid.)  nar- 
rat  de  Felice  martyre,  qui  civibus  Nolanis  visibiliter  apparuit,  cum  a  barbaris 
oppugnarentur.  Et  hoc  etiam  credi  potest,  quod  aliquando  damnatis  contin- 
gat,  quod  ad  eruditionem  hominum,  et  terrorem,  permittuntur  viventibus 
apnarere,  aut  etiam  ad  suffragia  expetenda,  quantum  ad  illos  qui  in  purga- 
torio detinentur,  ut  per  multa,  quae  in  4.  Dial.  (Greg.  cap.  36.  40.  et  55.)  nar- 
rantur,  patet.  Sed  hoc  interest  inter  sanctos,  et  damnatos,  quod  sancti,  cum 
voluerint,  apparere  possunt  viventibus,  non  autem  damnati;  sicut  enim  sancti 
viventes  in  carne  per  dona  gratiae  gratis  datae  accipiunt,  ut  sanitates,  et  signa 
perficiant,  quae  nonnisi  divina  virtute  mirabiliter  fiunt,  quae  quidem  signa 
ab  aliis  hoc  dono  carentibus  perfici  non  possunt;  ita  etiam  non  est  inconve- 
niens,  ut  ex  virtute  gloriae  aliqua  potentia  animabus  sanctorum  detur,  per 
quam  possint  mirabiliter  apparere  viventibus,  cum  volunt;  quod  alii  non 
possunt,  nisi  interdum  permissi. 

Ad  primum  ergo  dicendum  quod  Augustinus,  ut  per  sequentia  patet,  lo- 
quitur  secundum  communem  cursum  naturae.  Nec  tamen  sequitur,  quod 
etiamsi  mortui  possint,  ut  volunt,  viventibus  apparere,  toties  appareant,  quo- 
ties  apparent  in  carne  viventes;  quia  separati  a  carne  vel  omnino  confor- 
mantur  divinae  voluntati,  ita  quod  non  liceat  eis,  nisi  quod  secundum  divi- 
narli dispositionem  congruere  intuentur,  vel  ita  sunt  poenis  oppressi,  ut  de 
sua  miseria  magis  doleant,  quam  curent  aliis  apparere. 

Ad  secundum  dicendum,  quod  auctoritates  illae  loquuntur  quantum  ad 
hoc,  quod  nullus  de  paradiso,  vel  inferno  egreditur  simpliciter,  et  non  quod 
aliquis  egrediatur  ad  tempus. 

Ad  tertium  dicendum,  quod,  sicut  ex  dictis  patet  (art.  1.  huj.  q.  ad  3.), 
secundum  hoc  locus  animae  cedit  in  poenam,  vel  praemium,  quod  anima 
afficitur  ex  hoc  quod  tali  loco  deputatur,  vel  gaudendo,  vel  dolendo;  hoc 
autem  gaudium,  sive  hic  dolor  de  hoc  quod  talibus  locis  deputatur,  manet 
in  anima,  etiam  quando  extra  loca  praedicta  fuerit;  sicut  pontifici,  cui  datur 
3ro  honore,  ut  in  cathedra  sedeat  in  Ecclesia,  non  minuitur  gloria  ejus  quando 
a  cathedra  recedit,  quia  etsi  actu  ibi  non  sedeat,  locus  tamen  ille  sibi  depu- 
tatus  est. 

Ad  ea  etiam  quae  contra  objiciuntur,  respondere  oportet. 

Ad  quorum  primum  dicendum,  quod  Hieronymus  loquitur  de  apostolis, 
et  martyribus,  secundum  hoc  quod  eis  accrescit  ex  potestate  gloriae,  et  non 
secundum  hoc  quod  eis  congruit  ex  debito  naturae.  Quod  autem  dicit  eos 
ubique  esse,  non  est  intelligendum  quasi  simul  sint  in  pluribus  locis,  aut 
ubique,  sed  quia  esse  possunt,  ubi  volunt. 

Ad  secundum  dicendum,  quod  non  est  simile  de  daemonibus,  et  angelis, 
et  animabus  sanctorum,  et  damnatorum;  angeli  enim  boni,  vel  mali  hoc 
offìcium  sortiuntur,  ut  hominibus  praesint  vel  ad  custodiam,  vel  ad  exerci- 
tium;  quod  de  animabus  hominum  non  potest  dici:  sed  tamen  secundum 
potestatem  gloriae  animabus  sanctorum  hoc  congruit,  quod  possint  esse  ubi 
voluerint;  et  hoc  est  quod  Hieronymus  intendit. 

Ad  tertium  dicendum,  quod  quamvis  aliquando  animae  sanctorum,  vel 
damnatorum  praesentialiter  adsint,  ubi  apparent,  non  tamen  credendum  est, 
hoc  semper  accidere:  aliquando  enim  hujusmodi  apparitiones  fiunt  vel  in 
dormiendo,  vel  in  vigilando,  operatione  honorum,  vel  malorum  spirituum 
ad  instructionem,  vel  deceptionem  viventium;  sicut  edam  vivi  homines  ali- 
quando  aliis  apparent,  et  eis  multa  dicunt  in  somnis,  cum  tamen  constet  eos 
non  esse  praesentes,  sicut  Augustinus  per  multa  exempla  probat  in  libro  de 
Cura  prò  mortuis  agenda  (cap.  u.  et  12.). 


ARTICULUS  IV.  296 

UTRUiM    LI.MBUS    INFERNI    SIT    IDEM,    QUOD    SINUS    ABRAHAE. 

(S    Thom.  4.  Dist.  45.  q.  1.  art.  2.  q.  1.  et  seq.). 

Ad  quartum  sic  proceditur.  Videtur,  quod  limbus  inferni  non  sit  idem, 
quod  sinus  Abrahae:  sicut  enim  dicit  August.  12.  super  Genes.  ad  literam 
(cap.  55.  sub  fin.),  «  nondum  inveni,  inferos  alicubi  in  bono  posuisse  Scriptu- 
ram  »:  sed  sinus  Abrahae  in  bono  accipitur,  ut  ibidem  subjungit  August.  sic 
dicens:  «  Non  in  bono  accipiendum  sinum  Abrahae,  et  illam  requiem,  quo 
ab  angelis  pius  pauper  ablatus  est,  nescio  utrum  quisquam  possit  audire  »  ; 
ergo  sinus  Abrahae  non  est  idem  quod  limbus  inferni. 

2.  Praeterea.  In  inferno  existentes  nonvident  Deum:  sed  in  sinu  Abrahae 
videtur  Deus,  ut  patet  per  Augustinum  lib.  9.  Confess.  (cap.  $.  a  med.),  qui 
loquens  de  Nebridio  dicit:  «  Quidquid  illud  est,  quod  sinus  Abrahae  vocatur, 
ibi  Nebridius  meus  vivit  »  ;  et  infra:  «Jam  non  ponit  aurem  ad  os  meum, 
sed  spirituale  os  ad  fontem  tuum;  et  bibit,  quantum  potest,  sapientiam  prò 
aviditate  sua,  sine  fine  felix  »  ;  ergo  sinus  Abrahae  non  est  idem,  quod  limbus 
inferni. 

3.  Praeterea.  Ecclesia  non  orat  prò  aliquo,  ut  ad  infernum  deducatur; 
orat  autem,  ut  angeli  animam  defuncti  in  sinum  Abrahae  deferant  ;  ergo  vi- 
detur, quod  sinus  Abrahae  non  sit  idem,  quod  limbus. 

Sed  contra.  Sinus  Abrahae  dicitur,  ubi  mendicus  Lazarus  ductus  est: 
sed  ipse  ductus  est  ad  infernum,  quia,  ut  Gloss.  (orditi.  Greg.  lib.  20.  Mordi, 
cap.  25.),  Job  30.  super  illud:  Ubi  constituta  est  domus  omni  viventi,  dicit:  «In- 
fernus  domus  erat  omnium  viventium  ante  Christi  adventum»;  ergo  sinus 
Abrahae  est  idem,  quod  limbus. 

Praeterea.  Gen.  24.  dicit  Jacob  filiis  suis:  Deducetis  canos  meos  cum  dolore 
ad  inferos  ;  ergo  Jacob  sciebat  se  in  morte  sua  ad  interos  transferendum;  ergo 
et  eadem  ratione  Abraham  ad  inferos  translatus  fuit  post  mortem;  et  ita  sinus 
Abrahae  videtur  esse  aliqua  pars  inferni. 

Respondeo  dicendum,  quod  animae  hominum  post  mortem  ad  quietem 
pervenire  non  possunt,  nisi  merito  fidei;  quia  accedentem  ad  Deum  0 por tet  cre- 
dere, Hebr.  11.:  primum  autem  exemplum  credendi  hominibus  in  Abraham 
datur,  qui  primus  se  a  coetu  infidelium  segregavit,  et  speciale  signum  fidei 
accepit;  et  ideo  «  requies  illa,  quae  hominibus  post  mortem  datur,  sinus 
Abrahae  dicitur  »,  ut  patet  per  Augustinum  12.  super  Gen.  ad  liter.  (cap.  34. 
ante  med.).  Sed  animae  sanctorum  post  mortem  non  omni  tempore  eamdem 
quietem  habuerunt,  quia  post  Christi  adventum  habent  plenam  quietem,  di- 
vina visione  perfruentes,  sed  ante  Christi  adventum  habebant  quidem  quietem 

per  immunitatem  poenae,  sed  non  habebant  quietem  desiderii  per  consecu- 
tionem  finis  ;  et  ideo  status  sanctorum  ante  Christi  adventum  potest  consi- 
derari  et  secundum  id  quod  habebat  de  requie,  et  sic  dicitur  sinus  Abrahae; 
potest  etiam  considerari  quantum  ad  id  quod  eis  deerat  de  requie,  et  sic  di- 
citur limbus  inferni  :  limbus  ergo  inferni,  et  sinus  Abrahae  fuerunt  ante  Christi 
adventum  unum  per  accidens,  et  non  per  se:  et  ideo  nihil  prohibet,  post 
Christi  adventum  esse  sinum  Abrahae,  et  esse  omnino  diversum  a  limbo, 
quia  ea  quae  sunt  unum  per  accidens,  separari  contingit. 

Ad  primum  ergo  dicendum,  quod  quantum  ad  id,  quod  habebat  de  bono 
status  sanctorum  Patrum,  sinus  Abrahae  dicebatur;  sed  quantum  ad  id  quod 
habebat  de  de-fectu,  dicebatur  infernus:  et  sic  nec  sinus  Abrahae  in  malum 
accipitur,  nec  infernus  in  bonum,    quamvis  quodammodo  sint  unum. 

Ad  secundum  dicendum,  quod  sicut  requies  sanctorum  Patrum  ante 
Christi  adventum  dicebatur  sinus  Abrahae,  ita  et  post  Christi  adventum:  sed 
diversimode;  quia  enim  ante  Christi  adventum  sanctorum  requies  habebat 
defectum  requiei  adjunctum,  dicebatur  idem  infernus,  et  sinus  Abrahae,  unde 
ibi  non  videbatur  Deus:  sed  quia  post  Christi  adventum  sanctorum  requies 
est  completa,  cum  Deum  videant,  talis  requies  dicitur  sinus  Abrahae,  et  nullo 
modo  infernus:  et  ad  hunc  sinum  Abrahae  Ecclesia  orat  fideles  perduci. 

Unde  patet  responsio  ad  tertium;  et  sic  etiam  intelligenda  est  quaedam 
Glossa  (ora.  Bedae)  Lue.  16.  super  illud:  Factum  est  ut  moreretur  mendicus, 
etc,  quae  sic  dicit:  «  Sinus  Abrahae  est  requies  beatorum  pauperum,  quorum 
est  recrnum  coelorum  ». 

UTRUM    LIMBUS    IDEM    SIT,    QJJOD    INFERNUS    DAMNATORUM. 

Ad  quintum  sic  proceditur.  Videtur,  quod  limbus  inferni  sit  idem,  quod 
infernus  damnatorum  :  Christus  enim  dicitur  infernum  momordisse,  non  ab- 
sorbuisse,  quia  aliquos  inde  extraxit,  non  autemomnes:  non  autem  diceretur 
momordisse  infernum,  si  illi,  quos  liberavit,  non  fuissent  pars  multitudinis  in 
inferno  contentae  ;  ergo  cum  illi,  quos  liberavit,  in  limbo  inferni  continerentur, 
iidem  continebantur  in  limbo,  et  inferno;  ergo  limbus  vel  est  idem,  quod  in- 
fernus, vel  pars  inferni. 

2.  Praeterea.  Christus  dicitur  in  Symbolo  descendisse  ad  infernum;  sed 
non  descendit  nisi  ad  limbum  Patrum  ;  ergo  limbus  Patrum  est  idem,  quod 
infernus. 

3.  Praeterea.  Job  17.  dicitur:  In profundissimum  infernum  descendent  omnia 
ima:  sed  Job,  cum  esset  sanctus,  et  justus,  ad  limbum  descendit;  ergo  limbus 
est  idem,  quod  profundissimus  infernus. 

Sed  contra.  «  In  inferno  nulla  est  redemptio  »  (Ecclesia,  Off,  def.)  :  sed  a 
limbo  sancti  fuerunt  redempti;  ergo  limbus  non  est  idem,  quod  infernus. 

Praeterea.  August.  dicit  12.  super  Gen.  ad  liter.  (cap.  33.  in  fin.)  :  «  Quo- 
modo  illam  requiem,  quam  Lazarus  accepit,  apud  inferos  esse  credamus, 
non  video»:  sed  anima  Lazari  ad  limbum  descendit;  ergo  limbus  non  est 
idem,  quod  infernus. 

Respondeo  dicendum,  quod  receptacula  animarum  post  mortem  dupli- 
citer  distingui  possunt:  aut  secundum  situm,  aut  secundum  locorum  qualita- 
tem,  prout  scilicet  in  aliquibus  locis  poenas,  vel  praemia  recipiunt  animae: 

si  ergo  considerentur  limbus  Patrum,  et  infernus  secundum  locorum  qualita- 
tem  praedictam,  sic  non  est  dubium  quod  distinguuntur,  tum  quia  in  inferno 
est  poena  sensibilis,  quae  non  erat  in  limbo  Patrum  ;  tum  edam  quia  in  in- 
ferno est  poena  aeterna:  sed  in  limbo  Patrum  detinebantur  sancti  tempora- 
liter  tantum.  Sed  si  considerentur  quantum  ad  situm  loci,  sic  probabile  est, 
quod  idem  locus,  vel  quasi  continuus  sit infernus,  et  limbus;  ita  tamen  quod 
quaedam  superior  pars  inferni  limbus  Patrum  dicatur.  Existentes  enim  in  in- 
ferno secundum  diversitatem  culpae  diversam  sortiuntur  et  poenam  ;  et  ideo 
secundum  quod  gravioribuspeccatis  irretiuntur  damnati,  secundum  hoc  obscu- 
riorem  locum,  et  profundiorem  obtinent  in  inferno  :  unde  et  sancti  Patres,  in 
quibus  minimum  erat  de  ratione  culpae,  supremum,  et  minus  tenebrosum 
locum  habuerunt  omnibus  puniendis. 

Ad  primum  ergo  dicendum,  quod  secundum  hoc  quod  infernus,  et  limbus 
sunt  idem  quantum  ad  situm,  dicitur  Christus  infernum  momordisse,  et  ad 
infernum  descendisse,  quando  Patres  a  limbo  eripuit  suo  descensu. 

Et  per  hoc  patet  solutio  ad  secundum. 

Ad  tertium  dicendum,  quod  Job  non  descendit  in  infernum  damnatorum, 
sed  in  limbum  Patrum;  qui  quidem  dicitur  profundissimus  locus,  non  quidem 
respectu  locorum  poenalium,  sed  in  comparatione  ad  alia  loca,  secundum 
quod  sub  eodem  includitur  omnis  locus  poenarum.  Vel  dicendum,  sicut  Au- 
gustinus  solvit  12.  super  Gen.  ad  literam  (cap.tf.  ad  fin.),  de  Jacob  sic  dicens: 
«  Illud  quod  Jacob  dicit  ad  filios  suos:  Deducetis  senectutem  meam  cum  tristitia 
ad  inferos,  videtur  hoc  magis  timuisse,  ne  nimia  tristitia  sic  perturbaretur,  ut 
ad  requiem  honorum  non  iret.  sed  ad  inferos  peccatorum  »  :  et  similiterpotest 
exponi  verbum  Job  eadem  ratione,  ut  sit  potius  verbum  timentis  quam  as- 
serentis. 

UTRUM    LIMBUS    PUERORUM    SIT    IDEM,    QUOD    LIMBUS    PATRUM. 

Ad  sextum  sic  proceditur.  Videtur,  quod  limbus  puerorum  sit  idem,  quod 
limbus  Patrum:  poena  enim  debet  respondere  culpae:  sed  prò  eadem  culpa 
detinebantur  in  limbo  Patres,  et  pueri,  scilicet  prò  culpa  originali;  ergo  idem 
debet  esse  utrorumque  locus  poenae. 

2.  Praeterea.  Augustinus  dicit  in  Enchirid.  (cap.  93.):  «  Mitissima  est 
poena  puerorum,  qui  cum  solo  originali  decedunt  »  :  sed  nulla  est  poena 
mitior  ea,  quam  sancti  Patres  habebant;  ergo  idem  est  locus  poenae  utro- 
rumque. 

Sed  contra.  Sicut  actuali  peccato  debetur  poena  temporalis  in  purga- 
torio, et  aeterna  in  inferno,  ita  et  originali  peccato  debebatur  poena  tempo- 
ralis in  limbo  Patrum,  et  aeterna  in  limbo  puerorum  ;  si  ergo  infernus,  et 
purgatorium  non  sunt  idem,  videtur  quod  nec  limbus  puerorum,  et  limbus 
Patrum  sint  idem. 

Respondeo  dicendum,  quod  limbus  Patrum,  et  limbus  puerorum  absque 
dubio  differunt  secundum  qualitatem  praemii,  vel  poenae  :  pueris  enim  non 
adest  spes  beatae  vitae,  quae  Patribus  in  limbo  aderat,  in  quibus  etiam  lumen 
fidei,  et  gratiae  refulgebat:  sed  quantum  ad  situm,  probabiliter  creditur  utro- 
rumque locus  idem  fuisse;  nisi  quod  limbus  Patrum  erat  in  superiori  loco, 
quam  limbus  puerorum,  sicut  de  limbo,  et  inferno  dictum  est  (art.  praec). 

Adprimum  ergo  dicendum,  quod  ad  culpam  originalem  non  eodem  modo 
se  habebant  Patres,  et  pueri:  in  Patribus  enim  originalis  culpa  expiata  erat 
secundum  quod  erat  infectiva  personae;  remanebat  tamen  impedimentum  ex 
parte  naturae,  prò  qua  nondum  erat  satisfactum  plenarie.  Sed  in  pueris  est 
impedimentum  et  ex  parte  personae,  et  ex  parte  naturae;  et  ideo  pueris,  et 
Patribus  diversa  receptacula  assignantur. 

Ad  secundum  dicendum,  quod  Augustinus  loquitur  de  poenis.  quae  de- 
bentur  alicui  ratione  personae  suae,  inter  quas  mitissimam  poenam  habent, 
qui  solo  originali  peccato  gravantur  :  sed  adhuc  est  mitior  poena  eorum,  quos 
non  impedit  a  perceptione  gloriae  defectus  personae,  sed  solum  defectus  na- 
turae, ut  ipsa  dilatio  gloriae  quaedam  poena  dicatur. 

UTRUM    DEBEANT    TOT    RECEPTACULA    DISTINGUI. 

(S.  Thom.  4.  Dist.  4$.  art.  3.). 

Ad  septimum  sic  proceditur.  Videtur,  quod  non  debeant  tot  receptacula 
distingui  :  sicut  enim  receptacula  debentur  animabus  prò  peccato  post  mortem, 
ita  etiam  prò  merito  :  sed  ratione  meriti  non  debetur  nisi  unum  receptaculum, 
scilicet  paradisus;  ergo  nec  ratione  peccatorum  debetur  nisi  unum  recepta- 
culum, nempe  infernus. 

2.  Praeterea.  Receptacula  assignantur  animabus  post  mortem  ratione 
meritorum,  vel  demeritorum:  sed  unus  est  locus,  in  quo  merentur,  vel  deme- 
rentur;  ergo  unum  tantum  receptaculum  debet  eis  assignari  post  mortem. 

3.  Praeterea.  Loca  poenarum  debent  respondere  ipsis  culpis:  sed  non 
sunt  nisi  tria  genera  culparum,  scilicet  originalis,  venialis,  et  mortalis;  ergo 
non  debent  esse  nisi  tria  receptacula  poenalia. 

4.  Sed  contra.  Videtur,  quod  debeant  esse  multo  plura,  quam  assignen- 
tur:  aèr  enim  iste  caliginosus  est  daemonum  career,  ut  patet  2.  Petri  2.,  nec 
camen  computatur  inter  quinque  receptacula,  quae  a  quibusdam  assignantur; 
ergo  sunt  plura  receptacula,  quam  quinque. 

5.  Praeterea.  Alius  est  paradisus  terrestris,  et  alius  paradisus  coelestis: 
sed  quidam  post  statum  vitae  hujus  ad  paradisum  terrestrem  sunt  translati; 
sicut  de  Enoch,  et  de  Elia  dicitur;  cum  ergo  paradisus  terrestris  inter  quin- 
que receptacula  non  computetur,  videtur  quod  sint  plura,  quam  quinque. 

6.  Praeterea.  Cuilibet  statui  peccantium  debet  aliquis  locus  poenalis  re- 
spondere :  sed  si  ponatur  aliquis  in  originali  peccato  decedere  cum  solo  ve- 
niali, nullum  receptaculorum  assignatorum  ei  competet;  constat  enim,  quod 
in  paradiso  non  esset,  cum  gratia  careret,  et  eadem  ratione  nec  in  limbo  Pa- 
trum:  similiter  etiam  nec  in  limbo  puerorum,  cum  in  ipso  non  sit  poena 
sensibilis,  quae  tali  debetur  ratione  venialis  peccati:  similiter  nec  in  purga- 
torio, quia  ibi  non  est  nisi  poena  temporalis,  huic  autem  debetur  poena  per- 
petua: similiter  autem  nec  in  inferno  damnatorum,  quia  mortali  peccato 
actuali  caret;  ergo  oportet  sextum  receptaculum  assignare. 

7.  Praeterea.  Diversae  sunt  quantitates  praemiorum,  et  poenarum  se- 
cundum differentias  culparum,  et  meritorum  :  sed  infiniti  sunt  gradus  meri- 
corum,  et  culparum  ;  ergo  infinita  debent  distingui  receptacula,  in  quibus 
animae  puniantur,  vel  praemientur  post  mortem. 

8.  Praeterea.  Animae  quandoque  puniuntur  in  locis,  in  quibus  pecca- 
verunt,  ut  per  Gregorium  patet  4.  Dialog.  (cap.  30.  y.  p.  et  40.):  sed  pecca- 
verunt  in  loco,  ubi  habitamus  ;  ergo  hic  locus  debet  computari  inter  rece- 
ptacula;  et  praecipue  cum  aliqui  in  hoc  mundo  prò  peccati  suis  puniantur, 
ut  supra  Magister  dixit  (4.  Dist.  21.). 

9.  Praeterea.  Sicut  aliqui  in  gratia  decedentes  habent  aliqua  venialia, 
prò  quibus  digni  sunt  poena,  ita  aliqui  in  peccato  mortali  decedentes  habent 
aliqua  bona,  prò  quibus  essent  digni  praemio  :  sed  decedentibus  in  gratia  cum 
peccatis  venialibus  assignatur  aliquod  receptaculum,  in  quo  puniuntur,  ante- 
quam  praemia  consequantur,  scilicet  purgatorium  ;  ergo  eadem  ratione  e 
contrario  debet  esse  de  illis,  qui  in  mortali  decedunt  cum  aliquibus  bonis 
operibus. 

io.  Praeterea.  Sicut  Patres  retardabantur  a  piena  gloria  animae  ante 
Christi  adventum,  ita  et  nunc  a  gloria  corporis  ;  ergo  sicut  distinguitur  re- 
ceptaculum sanctorum  ante  Christi  adventum  ab  eo,  in  quo  nunc  recipiuntur 
ita  debet  nunc  receptaculum  distingui  ab  eo,  in  quo  redpientur  post  resur 
rectionem. 

Respondeo  dicendum,  quod  receptacula  animarum  distinguuntur  secun- 
dum  diversos  status  earum:  anima  autem  conjuncta  mortali  corpori  habet 
statum  merendi;  sed  exuta  a  corpore  est  in  statu  recipiendi  prò  mentis  bo 
num,  vel  malum  :  sic  ergo  post  mortem  vel  est  in  statu  recipiendi  finale 
praemium,  vel  est  in  statu,  quo  impeditur  ab  ilio.  Si  autem  est  in  statu  reci- 
piendi finalem  retributionem,  hoc  est  dupliciter:  vel  quantum  ad  bonum,  et 
sic  est  paradisus:  vel  quantum  ad  malum,  et  sic  ratione  actualis  culpae  est 
infernus  ;  ratione  autem  originalis  est  limbus  puerorum.  Si  vero  est  in  statu, 
quo  impeditur  a  finali  retributione  consequenda,  vel  hoc  est  propter  defe- 
ctum  personae;  et  sic  est  purgatoriom,  in  quo  detinentur  animae,  ne  statim 
praemiuii,  consequantur,  propter  peccata  quae  commiserunt:  vel  propter  de- 
fectum  naturae;  et  sic  est  limbus  Patrum,  in  quo  detinebantur  Patres  a  con- 
secutione  gloriae  propter  reatum  humanae  naturae,  qui  nondum  poterat 
expiari. 

Ad  primum  ergo  dicendum  «quod  bonum  contingit  uno  modo,  sed  malum 
multifarie  »,  ut  patet  per  Dionys.  4.  cap.  de  Div.  Nom.  (pari.  4.  lect.  22.)  et 
per  Philos.  in  2.  Ethic.  (cap.  6.  a  med.):  et  propter  hoc  non  est  inconveniens, 
si  locus  beatae  retributionis  sit  unus,  loca  vero  poenarum  sint  plura. 

Ad  secundum  dicendum,  quod  status  merendi,  et  demerendi  est  unus 
status,  cum  ejusdem  sit  posse  mereri,  et  demereri  ;  et  ideo  convenienter 
debetur  omnibus  unus  locus:  sed  eorum  qui  recipiunt  prò  mentis,  sunt  status 
diversi;  et  ideo  non  est  simile. 

Ad  tertium  dicendum,  quod  prò  culpa  originali  potest  aliquis  puniri  du- 
pliciter, ut  ex  dictis  patet  (in  corp.  et  art.  praec.  ad  1.),  vel  ratione  personae, 
vel  ratione  naturae  tantum;  et  ideo  illi  culpae  respondet  duplex  limbus. 

Ad  qtjartum  dicendum,  quod  aèr  iste  caliginosus  non  assignatur  dae- 
monibus  quasi  locus,  in  quo  recipiant  retributionem  prò  meritis,  sed  quasi 
competens  officio  eorum,  inquantum  deputantur  nobis  ad  exercitium:  et  ideo 
inter  receptacula,  de  quibus  nunc  agitur,  non  computatur;  primo  enim  eis 
deputatur  ignis  inferni,  ut  patet  Matth.  25. 

Ad  quintum  dicendum,  quod  paradisus  terrestris  pertinet  magis  ad  statum 
viatoris,  quam  ad  statum  recipientis  prò  meritis;  et  ideo  inter  receptacula,  de 
quibus  nunc  agitur,  non  computatur. 

Ad  sextum  dicendum,  quod  illa  positio  est  impossibilis:  si  tamen  esset 
possibilis,  talis  in  interno  puniretur  in  aeternum  :  quod  enim  veniale  pecca- 
timi in  purgatorio  temporaliter  puniatur,  accidit  ei,  inquantum  gratiam  habet 
adjunctam:  unde  si  adjungatur  mortali,  quod  est  sine  gratia,  poena  aeterna 
in  inferno  punietur.  Et  quia  iste  qui  cum  originali  peccato  decedit,  habet  ve- 
niale sine  gratia,  non  est  inconveniens,  si  ponitur  aeternaliter  puniri. 

Ad  septi.mum  dicendum,  quod  diversitas  graduum  in  poenis,  vel  praemiis 
non  diversificat  statum,  secundum  cujus  diversitatem  receptacula  distinguun- 
tur;  et  ideo  ratio  non  sequitur. 

Ad  octavum  dicendum,  quod  licet  animae  separatae  aliquando  in  loco 
nostrae  habitationis  puniantur,  non  est  tamen  propter  hoc  quod  locus  iste 
proprius  sit  locus  poenarum;  sed  hocfitad  nostrani  instructionem,  ut  earum 
poenas  videntes  retrahamur  a  culpis.  Quod  autem  animae  existentes  in  carne 
hic  puniantur  prò  peccatis,  non  pertinet  ad  propositum,  quia  talis  poena  non 
trahit  hominem  extra  statum  merentis,  vel  demerentis  :  nunc  autem  agimus 
de  receptaculis,  quae  debentur  animae  post  statum  meriti,  vel  demeriti. 

Ad  nonum  dicendum,  quod  malum  non  potest  esse  purum  absque  com- 
mixtione  boni,  sicut  bonum  summum  est  absque  omni  commixtione  mali  ; 
et  ideo  illi  qui  ad  beatitudinem,  quae  summum  bonum  est,  transferendi  sunt, 
debent  esse  ab  omni  malo  purgari;  et  propter  hoc  oportet  esse  locum,  in  quo 
tales  purgentur,  si  hinc  non  omnino  purgati  exeant.  Sed  illi  qui  in  infernum 
detrudentur,  non  erunt  immunes  ab  omni  bono  ;  et  ideo  non  est  simile,  quia 
in  inferno  existentes  praemium  honorum  suorum  recipere  possunt,  inquantum 
bona  praeterita  eis  valent  ad  mitigationem  poenae. 

Ad  decimum  dicendum,  quod  in  gloria  animae  consistit  praemium  essen- 
tiale;  sed  gloria  corporis,  cum  redundet  ex  anima,  tota  consistit  in  anima 
quasi  originaliter:  et  ideo  carentia  gloriae  animae  diversificat  statum,  non 
autem  carentiae  gloriae  corporis.  Et  propter  hoc  etiam  idem  locus,  scilicet 
coelum  empyreum,  debetur  animabus  sanctis  exutis  a  corpore,  et  conjunctis 
corporibus  gloriosis:  non  autem  idem  locus  debebatur  animabus  Patrum  ante 
perceptionem  gloriae  animae,  et  post  perceptionem  ipsius. 


QUAESTIO  LXX. 

DE  QU ALITATE   ANIMAE  EXEUNTIS  A  CORPORE, 

ET    POENA     EI     INFLICTA    AB    IGNE    CORPOREO, 

IN    TRES    ARTICULOS    DIVISA. 


Deinde  considerandum  est  de  generali  qualitate  animae  exeuntis  a  corpore, 
et  poena  ei  ab  igne  corporeo  inflicta. 

Circa  quod  quaerunlur  irla. 

Primo.  Utrum  in  anima  separata  remaneant  potentiae  sensitivae. 
Secundo.  Utrum  remaneant  in  ea  actus  dictarum  potentiarum. 
Tertio.  Utrum  anima  separata  possit  pati  ab  igne  corporeo. 


39^  QUAESTIO    LXX.    ARTICULUS    I. 

ARTICULUS  I.  3oo 

UTRUM  IN  ANIMA  SEPARATA  REMANEANT  POTENTIAE  SENSITIVAE. 
(S.  Thom.  4.  Dist.  44.  q.  5.  art.  5.  etseq.  etpart.  1.  q.  jj.  art.  8.). 

Ad  primum  sic  procedimi-,  Videtur,  quod  in  anima  separata  remaneant 
potentiae  sensitivae  :  August.  enim  in  lib.  de  Spiritu  et  Anima  (cap.  15.  circ. 
med.)  sic  dicit  :  «  Recedit  anima  a  corpore,  secum  trahens  omnia,  sensum, 
imaginationem,  rationem,  intellectum,  intelligentiam,  concupiscibilitatem,  et 
irascibilitatem  »  :  sed  sensus,  et  imaginatio,  et  vis  irascibilis,  et  concupisci- 
bilis  suntvires  sensitivae;  ergo  in  anima  separata  vires  sensitivae  remanent. 

2.  Praeterea.  Aug.  dicit  in  lib.  de  Ecclesiast.  Dogmatib.  (cap.  16.):  «  So- 
limi hominem  credimus  animam  habere  substantivam,  quae  exuta  a  corpore 
vivit,  et  sensus  suos,  atque  ingenia  vivaciter  tenet  »  ;  ergo  anima  exuta  a 
corpore  habet  potentias  sensitivas. 

5.  Praeterea.  Potentiae  animae  vel  essentialiter  ei  insunt,  ut  quidam 
dicunt,  vel  ad  minus  sunt  naturales  proprietates  ipsius  :  sed  id  quod  essentia- 
liter inest  alicui,  non  potest  ab  eo  separari,  neque  subjectum  aliquod  dese- 
ritur  a  naturalibus  proprietatibus  ;  ergo  impossibile  est,  quod  anima  separata 
a  corpore  aliquas  potentias  amittat. 

4.  Praeterea.  Non  est  totum  integrum,  cui  aliqua  partium  deest:  sed  po- 
tentiae animae  dicuntur  partes  ipsius  ;  si  ergo  potentias  aliquas  post  mortem 
suam  anima  amittit,  non  erit  anima  integra  post  mortem,  quod  est  incon- 
veniens. 

5.  Praeterea.  Potentiae  animae  magis  cooperantur  ad  meritum,  quam 
etiam  corpus,  cum  corpus  sit  solum  instrumentum  actus,  potentiae  vero  prin- 
cipia agendi:  sed  necesse  est  quod  simul  corpus  praemietur  cum  anima, 
propter  hoc  quod  cooperabatur  in  merito  ;  ergo  multo  fortius  est  necesse, 
quod  potentiae  animae  simul  praemientur  cum  ipsa;  ergo  anima  separata  eas 
non  amittit. 

6.  Praeterea.  Si  anima,  cum  separatur  a  corpore,  potentiam  sensitivam 
amittit,  oportet  quod  illa  potentia  in  nihilum  cedat:  non  enim  potest  dici, 
quod  in  materiam  aliquam  resolvatur,  cum  non  habeat  materiam  partem  sui: 
sed  id  quod  omnino  in  nihilum  cedit,  non  reiteratur  idem  numero;  ergo 
anima  non  habebit  in  resurrectione  eamdem  numero  potentiam  sensitivam. 
Sed  secundum  Philos.  (lib.  2.  de  Anima,  tex.  9.),  sicut  se  habet  anima  ad  cor- 
pus, ita  se  habent  potentiae  animae  ad  partes  corporis,  ut  visus  ad  oculum: 
si  autem  non  esset  eadem  numero  anima,  quae  redibit  ad  corpus,  non  esset 
idem  numero  homo;  ergo  eadem  ratione  non  esset  idem  oculus  numero,  si 
non  sit  eadem  numero  potentia  visiva;  et  simili  ratione  nec  aliqua  alia  pars 
eadem  numero  resurgeret,  et  per  consequens  nec  totus  homo  idem  numero 
erit.  Non  ergo  potest  esse,  quod  anima  separata  potentias  amittat  sensitivas. 

7.  Praeterea.  Si  potentiae  sensitivae  corrumperentur,  corrupto  corpore, 
oporteret  quod  debilitato  corpore,  debilitarentur:  hoc  autem  non  contingit, 
quia,  ut  dicitur  in  1.  de  Anima  (Lx.  6y),  «  si  senex  accipiat  oculum  juvenis, 
videbit  utique,  sicut  et  juvenis  »;  ergo  nec  corrupto  corpore,  sensitivae  po- 
tentiae corrumpuntur. 

Sed  coktra  est,  quod  August.  in  libro  de  Eccles.  Dogmat.  (cap.  ro.)  dicit: 

«  Duabus  substantiis  tantum  homo  constat,  anima,  et  carne;  anima  cum  ra- 
tione  sua,  et  carne  cum  sensibus  suis  »  ;  potentiae  ergo  sensitivae  ad  car- 
nem  pertinent;  ergo  corrupta  carne,  non  manent  potentiae  sensitivae  in 
anima. 

Praeterea.  Philosophus  in  12.  Metaph.  (iex.  iy.),  de  separatione  animae 
loquens,  sic  dicit:  «  Si  autem  aliquid  remanet  in  postremo,  quaerendum  est 
de  hoc  ;  in  quibusdam  enim  non  est  impossibile,  verbi  gratia,  si  anima  est 
talis  dispositionis  non  tota,  sed  intellectus  ;  tota  enim,  forte  impossibile  »  :  ex 
hoc  videtur,  quod  anima  tota  a  corpore  non  separetur,  sed  solum  potentiae 
animae  intellectivae;  non  ergo  sensitivae,  vel  vegetativae. 

Praeterea.  In  2.  de  Anima  (tex.  21.  et  22.)  Philosophus  dicit  de  intellectu 
loquens:  «  Hoc  solum  contingit  separari,  ut  perpetuum  a  corruptibili  :  reli- 
quae  autem  partes  animae  manifestimi  est  ex  nis  quod  non  separabiles  sunt, 
ut  quidam  dicunt»;  ergo  potentiae  sensitivae  non  manent  inanima  separata. 

Respondeo  dicendum,  quod  circa  hoc  est  multiplex  opinio  :  quidam  enim 
existimantes  potentias  omnes  esse  in  anima  ad  modum  quo  color  est  in  cor- 
pore, dicunt  quod  anima  a  corpore  separata  omnes  potentias  suas  secum 
trahit;  si  enim  aliqua  ei  deesset,  oporteret  animam  transmutatam  esse  secun- 
dum  naturales  proprietates,  quae  subjecto  manente,  variari  non  possunt.  Sed 
dieta  existimatio  falsa  est:  cum  enim  potentia  sit,  secundum  quam  potentes 
dicimur  aliquid  agere,  vel  pati,  ejusdem  autem  sit  agere,  et  posse  agere, 
oportet  quod  ejusdem  sit  potentia,  sicut  subjecti,  quod  est  agens,  vel  patiens; 
unde  Philosophus  in  principio  de  Somno,  et  Vigilia  dicit,  quod  «  cujus  est 
potentia,  ejus  est  actus  ».  Videmus  autem  manifeste  quasdam  operationes, 
quarum  potentiae  animae  sunt  principia,  non  esse  animae,  proprie  loquendo, 
sed  conjuncti,  quia  non  explentur  nisi  mediante  corpore,  ut  est  videre,  audire, 
et  hujusmodi:  unde  oportet,  quod  istae  potentiae  sint  conjuncti  sicut  subjecti, 
animae  autem  sicut  principii  influentis,  sicut  forma  est  principium  proprie- 
tatum  compositi.  Quaedam  vero  operationes  exercentur  ab  anima  sine  or- 
gano corporali;  ut  intelligere,  et  considerare,  et  velie:  unde  cum  hae  actio- 
nes  sint  animae  propriae,  potentiae  quae  sunt  harum  principia,  non  solum 
erunt  animae  ut  principii,  sed  edam  ut  subjecti:  quia  ergo,  manente  proprie 
subjecto,  manere  oportet  et  proprias  passiones,  et  corrupto  eo,  corrumpi; 
ideo  necesse  est  illas  potentias,  quae  in  suis  actionibus  non  utuntur  organo 
corporali,  remanere  in  anima  separata,  illas  autem,  quae  utuntur  organo  cor- 
porali, corrumpi,  corpore  corrupto:  et  hujusmodi  sunt  potentiae  omnes,  quae 
pertinent  ad  animam  sensibilem,  et  vegetabilem.  Et  propter  hoc  quidam  in 
potentiis  animae  sensibilibus  distinguunt:  dicunt  enim,  has  esse  duplices  : 
quasdam  quae  sunt  actus  organorum,  quae  sunt  ab  anima  effluxae  in  corpus, 
et  hae  cum  corpore  corrumpuntur:  quasdam  vero  originales  harum,  quae 
sunt  in  anima,  quia  per  eas  anima  corpus  sensifìcat  ad  videndum,  et  audien- 
dum,  et  hujusmodi;  et  hae  originales  potentiae  manent  in  anima  separata. 
Sed  hoc  non  videtur  convenienter  dici:  anima  enim  per  suam  essentiam,  non 
mediantibus  aliquibus  aliis  potentiis,  est  origo  illarum  potentiarum,  quae  sunt 
actus  organorum,  sicut  et  forma  quaelibet  ex  hoc  ipso  quod  per  essentiam 
suam  materiam  informat,  est  origo  proprietatum,  quae  compositum  natura- 
liter  consequuntur  :  si  enim  oporteret  in  anima  ponere  alias  potentias,  quibus 
mediantibus  potentiae,  quae  organa  perneiunt,  ab  essentia  animae  emuerent, 
eadem  ratione  oporteret  ponere  alias  potentias,  quibus  mediantibus  ab  essentia 
animae  emuerent  illae   mediae  potentiae,  et  sic  in  infìnitum  ;  si  enim  statur 

alicubi,  melius  est  ut  in  primo  stetur.  Unde  alti  dicunt,  quod  potentiae  sen- 
sitivae, et  aliae  similes  non  manent  in  anima  separata  nisi  secundum  quid, 
scilicet  ut  in  radice,  per  modum  scilicet  quo  principiata  sunt  in  principiis 
suis:  in  anima  enim  separata  manet  efficacia  influendi  iterum  hujusmodi  po- 
tentias,  si  iterum  corpori  uniatur;  nec  oportet  hanc  efficaciam  esse  aliquid 
superadditum  ipsi  essentiae  animae,  ut  dictum  est  (in  corp.):  et  haec  opinio 
videtur  magis  rationabilis. 

Ad  primum  ergo  dicendum,  quod  verbum  illud  Augustini  intelligendum 
est,  quod  anima  secum  trahit  aliquas  illarum  potentiarum  in  actu  (scilicet 
intelligentiam,  et  intellectum),  quasdam  vero  radicaliter,  ut  dictum  est  (in 
corp.  art.). 

Ad  secundum  dicendum,  quod  stssus,  quos  anima  secum  trahit,  non 
sunt  isti  exteriores  sensus,  sed  interiores,  qui  scilicet  ad  partem  intellectivam 
pertinent,  quia  intellectus  interdum  sensus  appellatur,  ut  patet  per  Basilium, 
super  Proverbia  (scilicet  hom.  in  princ.  Proverb.  inter  med.  et  fin.),  et  Philoso- 
phum  in  6.  Ethic.  (cap.  n.  a  med.).  Vel  si  intelligat  de  sensibus  exterioribus, 
dicendum  est,  sicut  ad  primum. 

Ad  tertium  dicendum,  quod,  sicut  patet  ex  dictis  (in  corp.  art.),  poten- 
tiae sensitivae  non  comparantur  ad  animam,  sicut  naturales  passiones  ad  sub- 
jectum,  sed  sicut  ad  originem;  unde  ratio  non  procedit. 

Ad  quartum  dicendum,  quod  potentiae  animae  non  dicuntur  partes  ejus 
integrales,  sed  potentiales  :  talium  autem  totorum  ista  est  natura,  quod  tota 
virtus  totius  consistitin  una  partium  perfecte,  in  aliis  autem  partialiter,  sicut 
in  anima  virtus  animae  perfecte  consistit  in  parte  intellectiva,  in  aliis  autem 
partialiter;  unde  cum  in  anima  separata  remaneant  vires  intellectivae  partis, 
integra  remanebit,  non  diminuta,  quamvis  sensitivae  potentiae  actu  non  re- 
maneant ;  sicut  nec  potentia  regis  manet  diminuta,  mortuo  praeposito,  qui 
ejus  potentiam  participabat. 

Ad  quintum  dicendum,  quod  corpus  cooperatur  ad  meritum,  quasi  pars 
essentialis  hominis,  qui  meretur;  sic  autem  non  cooperantur  potentiae  sensi- 
tivae, cum  sint  de  genere  accidentium  ;  et  ideo  non  est  simile. 

Ad  sextum  dicendum,  quod  potentiae  animae  sensitivae  non  dicuntur 
esse  actus  organorum,  quasi  forra  a  e  essentiales  ipsorum,  nisi  ratione  animae, 
cujus  sunt;  sed  sunt  actus  ipsorum,  sicut  perficientes  ea  ad  proprias  opera- 
tiones,  sicut  calor  est  actus  ignis  perfìciens  ipsum  ad  calefaciendum  :  unde 
sicut  ignis  idem  numero  reraaneret,  etiamsi  aiius  numero  in  eo  calor  esset 
(sicut  patet  de  frigore  aquae,  quod  non  redit  idem  numero,  postquara  fuerit 
calefacta,  aqua  nihilominus  eadem  numero  manente),  ita  et  organa  erunt 
eadem  numero,  quamvis  potentiae  eaedem  numero  non  sint. 

Ad  septimum  dicendum,  quod  Philosophus  ibi  loquitur  de  hujusmodi  po- 
tentiis,  secundum  quod  radicaliter  in  anima  consistunt;  quod  patet  ex  hoc 
quod  dicit,  quod  «  senium  non  est  in  patiendo  animam,  sed  id  in  quo  est  », 
scilicet  corpus;  sic  enim  propter  corpus  neque  debilitantur,  neque  corrumpun- 
tur  animae  virtutes. 

ARTICULUS  IL  3oi 

UTRUM  IN  ANIMA    SEPARATA    REMANEANT    ACTUS 

SENSITIVARUM  POTENTIARUM. 

Ad  secundum  sic  proceditur.  Videtur,  quod  in  anima  separata  remaneant 
actus  sensitivarum  potentiarum  :  dicit  enim  August.  in  lib.  de  Spiriti!  et  Anima 
(cap.  i).  ciré,  mal.) :  «Anima  recedens  a  corpore  ex  his  (scilicet  imagina- 
tione,  concupiscibilitate,  et  irascibilitate)  secundum  merita  afficitur  ad  dele- 
ctationem,  sive  ad  dolorem  »  :  sed  imaginatio,  et  concupiscibilis,  et  irasci- 
bilis  sunt  potentiae  sensitivae;  ergo  secundum  sensitivas  potentias  anima  se- 
parata afHcietur;  et  ita  secundum  eas  in  aliquo  actu  erit. 

2.  Praeterea.  Augustinus  12.  super  Gen.  ad  lit.  (cap.  24.  in  mai.)  dicit, 
quod  «  corpus  non  sentit,  sed  anima  per  corpus  »  ;  et  infra  :  «  Quaedam 
anima  non  per  corpus,  sed  sine  corpore  sentit  »  :  sed  id  quod  animae  sine 
corpore  convenit,  potest  inesse  animae  a  corpore  separatae;  ergo  tunc  actu 
anima  sentire  poterit. 

3.  Praeterea.  Inspicere  similitudines  corporum,  sicut  in  somno  accidit, 
ad  visionem  imaginariam  pertinet,  quae  est  in  parte  sensitiva:  sed  hujusmodi 
similitudines  corporum  inspicere,  sicut  in  somnis  accidit,  contingit  animae 
separatae:  unde  August.  12.  super  Gen.  ad  lit.  (cap.  p.  anta  mal.)  sic  dicit: 
«  Neque  enim  video  cur  habeat  anima  similitudinem  corporis  sui,  cura  ja- 
cente  sine  sensu  ipso  corpore,  nondum  tamen  penitus  mortuo,  videat  talia, 
qualia  multi  ex  illa  subductione  vivis  redditi  narraverunt,  et  non  habeat,  cum 
perfecta  morte  penitus  de  corpore  exierit  »  :  non  enim  potest  hoc  intelligi, 
quod  anima  similitudinem  corporis  habeat,  nisi  secundum  quod  eam  inspicit  ; 
unde  praemisit  dcjacentibus  sine  sensu,  quod  «  gerunt  quandam  similitudinem 
corporis  sui,  per  quam  possunt  ad  loca  corporalia  ferri,  et  talia,  qualia  vi- 
dent  similitudinibus  sensuum  experiri  »  ;  ergo  anima  separata  potest  exire  in 
actum  sensitivarum  potentiarum. 

4.  Praeterea.  Memoria  est  potentia  sensitivae  partis,  ut  probatur  in  lib. 
de  Meraor.  et  Reminisc.  (cap.  1.  ante  mai.):  sed  animae  separatae  actu  me- 
morabuntur  eorum,  quae  in  hoc  mundo  gesserunt;  unde  et  diviti  Epuloni 
dicitur  Lue.  16.:  Recordare,  quia  recepisti  bona  in  via  tua;  ergo  anima  sepa- 
rata exibit  in  actum  potentiae  sensitivae. 

5.  Praeterea.  Secundum  Philos.  in  3.  de  Anima  (tex.  41.  et  lib.  2.  Ethic. 
cap.  5.),  irascibilis,  et  concupiscibilis  sunt  in  parte  sensitiva:  sed  in  irascibili, 
et  concupiscibili  sunt  gaudium,  et  tristitia,  amor,  et  odium,  timor,  et  spes, 
et  hujusmodi  affectiones,  quas  secundum  fidem  nostram  ponimus  in  animabus 
separatis;  ergo  animae  separatae  non  carebunt  actibus  potentiarum  sensiti- 
varum. 

Sed  coxtra.  Id  quod  est  commune  animae,  et  corpori,  non  potest  re- 
manere  in  anima  separata:  sed  omnes  operationes  potentiarum  sensitivarum 
sunt  communes  animae,  et  corpori;  quod  patet  ex  hoc  quod  nulla  potentia 
sensitiva  aliquem  actum  habet,  nisi  per  organum  corporale;  ergo  anima  se- 
parata carebit  actibus  sensitivarum  potentiarum. 

Praeterea.  Philosophus  dicit  in  1.  de  Anima  (tex.  66.),  quod  «  corrupto 
corpore,  anima  neque  reminiscitur,  neque  amat»:  et  eadem  ratio  est  de  om- 

nibus  aliis  actibus  sensitivarum  potentiarum  ;  ergo  non  procedit  anima  sepa- 
rata in  aliquem  actum  alicujus  potentiae  sensitivae. 

Respondeo  dicendum,  quod  quidam  distinguunt  duplica  actus  sensitiva- 
rum  potentiarum  :  quosdam  exteriores,  quos  anima  per  corpus  exercet;  et  hi 
non  remanent  in  anima  separata:  quosdam  vero  interiores,  quos  anima  per 
seipsam  exercet;  et  hi  erunt  in  anima  separata:  haec  autem  positio  descen- 
dere videtur  ab  opinione  Platonis,  qui  posuit  (ut  refert  Arisi,  lib.  i.  de  Anima, 
tsx.  45.)  animam  corpori  conjungi,  sicut  quandam  substantiam  perfectam  in 
nullo  a  corpore  dependentem,  sed  solum  sicut  motorem  mobili;  quod  patet 
ex  transcorporatione,  quam  ponebat;  quia  autem  secundum  ipsum  nihil 
movebat,  nisi  motum,  et  ne  abiretur  in  infinitum,  dicebat  quodprimum  mo- 
vens  movet  seipsum  ;  et  posuit,  quod  anima  erat  seipsam  movens.  Et  secun- 
dum hoc  erat  duplex  motus  animae:  unus,  quo  movebat  seipsam;  alius,  quo 
movebatur  corpus  ab  ea:  et  sic  anima  habebat  actum,  qui  est  videre,  primo 
in  seipsa,  secundum  quod  movebat  seipsam,  et  secundo  in  organo  corporali, 
secundum  quod  movebat  corpus.  Hanc  autem  positionem  Philos.  destruitin 
lib.  1.  de  Anima  (iex.  36.  et  46.  et  scq.),  ostendens,  quod  anima  non  movet 
seipsam,  et  quod  nullo  modo  movetur  secundum  istas  operationes,  quae  sunt 
videre,  sentire,  et  hujusmodi;  sed  quod  istae  operationes  sunt  motus  conjuncti 
tantum  :  unde  oportet  dicere,  quod  actus  sensitivarum  potentiarum  nullo  modo 
maneant  in  anima  separata,  nisi  forte  sicut  in  radice  remota. 

Ad  primum  ergo  dicendum,  quod  liber  ille  negatur  a  quibusdam  esse 
Augustini:  dicitur  enim  fuisse  cujusdam  Cisterciensis,  qui  eum  ex  dictis  Au- 
gustini  compilavit,  et  quaedam  de  suo  addidit;  unde  quod  ibi  scribitur,  prò 
auctoritate  habendum  non  est.  Si  tamen  auctoritas  debeat  sustineri,  dicendum 
quod  non  debet  intelligi,  quod  anima  separata  ex  imaginatione,  et  aliis  hu- 
jusmodi potentiis  afhciatur,  quasi  ipsa  affectio  sit  actus  potentiarum  praedi- 
ctarum  ;  sed  quia  ex  his  quae  anima  per  imaginationem,  et  alias  hujusmodi 
modi  potentias  commisit  in  corpore,  in  futuro  efficietur  vel  in  bonum,  vel  in 
malum;  ut  sic  imaginatio,  et  hujusmodi  potentiae  non  intelligantur  elicere 
illam  affectionem,  sed  elicuisse  in  corpore  meritum  affectionis  illius. 

Ad  secundum  dicendum,  quod  anima  dicitur  sentire  per  corpus,  non 
quasi  actus  sentiendi  sit  animae  secundum  se,  sed  quia  est  totius  conjuncti 
ratione  animae,  eo  modo  loquendi,  quo  dicimus,  quod  calor  calefacit.  Quod 
autem  subjungitur,  quod  quaedam  anima  sentit  sine  corpore,  ut  timorem, 
et  hujusmodi,  intelligendum  est  sine  exteriori  corporis  motu,  qui  accidit  in 
actibus  sensuum  propriorum;  non  enim  timor,  et  hujusmodi  passiones  sine 
motu  corporali  contingunt.  Vel  potest  dici,  quod  Augustinus  loquitur  se- 
cundum opinionem  Platonicorum,  qui  hoc  ponebant,  ut  dictum  est  (in 
corp.  art.). 

Ad  tertium  dicendum,  quod  Augustinus  ibi  inquirendo  loquitur,  non 
determinando,  sicut  fere  per  totum  illum  librum  :  patet  enim,  quod  non  est 
similis  ratio  de  anima  dormientis,  et  de  anima  separata:  anima  enim  dor- 
mientis  utitur  organo  imaginationis,  in  qua  corporales  similitudines  impri- 
muntur,  quod  de  anima  separata  dici  non  potest.  Vel  dicendum,  quod  simi- 
litudines rerum  sunt  in  anima,  et  quantum  ad  potentiam  sensitivam,  et  ima- 
ginativam,  et  quantum  ad  intellectivam,  secundum  majorem,  et  minorem 
abstractionem  a  materia,  et  a  materialibus  conditionibus:  tenet  ergo  simili- 
tudo  Augustini  quantum  ad  hoc,  quod  sicut  similitudines  rerum  corporalium 
sunt  in  anima  somniantis,  vel  excessum  mentis  patientis  imaginabiliter,   ita 

sunt  in  anima  separata  intellectualiter;  non  autem  quod  in  anima  separata 
sint  imaginabiliter. 

Ad  qjuartum  dicendum,  quod,  sicut  in  lib.  i.  dictum  est  (Dist.  8.  q.  4. 
art.  1.),  memoria  duplici  ter  sumitur:  quandoque,  prout  est  potentia  sensitivae 
partis,  secundum  scilicet  quod  concernit  praeteritum  tempus;  et  hoc  modo 
actus  memoriae  in  anima  separata  non  erit;  undedicit  Philos.  in  1.  de  Anima 
(tex.  66.),  quod  «hoc  corrupto  (scilicet  corpore),  anima  non  reminiscitur  a  : 
alio  modo  accipitur  memoria,  prout  est  pars  imaginationis  ad  intellectivam 
partem  pertinens,  secundum  scilicet  quod  ab  omni  differentia  temporis  abs- 
trahit,  cum  non  sit  tantum  praeteritorum,  sed  etiam  praesentium,  ett'uturorum, 
ut  August.  dicit  (lib.  14.  dò  Trini i.  cap.  11.);  et  secundum  hanc  memoriam 
anima  separata  memorabitur. 

Ad  quintum  dicendum,  quod  amor,  et  gaudium,  ettristitia,  et  hujusmodi 
àupliciUr  accipiuntur:  quandoque  quidem,  secundum  quod  sunt  passiones  ap- 
petitivae  sensibilis,  et  sic  non  erunt  in  anima  separata  ;  hoc  enim  modo  non 
explentur  sine  determinato  motu  cordis  :  alio  modo,  secundum  quod  sunt 
actus  voluntatis,  quae  est  in  parte  intellectiva  :  et  hoc  modo  erunt  in  anima 
separata;  sicut  etiam  delectatio  erit  ibi  sine  motu  corporali,  prout  etiam  po- 
nitur  in  Deo,  inquantum  scilicet  est  simplex  motus  voluntatis:  et  hoc  modo 
Philos.  in  7.  Etnie. (circ.fin.  lib.)  dicit,  quod  «Deus  una  simplici  delectatione 
gaudet  ». 

ARTICULUS  III.  302 

UTRUM  ANIMA    SEPARATA    PATI    POSSIT    AB    IGNE   CORPOREO. 

Ad  tertium  sic  proceditur.  Videtur,  quod  anima  separata  pati  non  possit 
ab  igne  corporeo  :  Augustinus  enim  in  12.  super  Genes.  ad  Ut.  (cap.  32.  a  med.) 
dicit:  «Non  sunt  corporalia,  sed  corporalibus  similia,  quibus  animae  corpo- 
ribus  exuta  afficiuntur,  seu  bene,  seu  male  »  ;  ergo  anima  separata  igne  cor- 
poreo non  punitur. 

2.  Praeterea.  Augustinus  in  eodem  libro  (cap.  16.  in  med.)  dicit,  quod 
«  agens  semper  est  nobilius  patiente  »  :  sed  impossibile  est  aliquod  corpus 
esse  nobilius  anima  separata;  ergo  non  potest  ab  aliquo  corpore  pati. 

3.  Praeterea.  Secundum  Philos.  in  1.  de  Generai.  {tex.  87.),  et  secundum 
Boètium  in  lib.  de  Duab.  Natur.  (aliquant.  a  med.),  illa  sola  agunt,  et  pa- 
tiuntur  ad  invicem,  quae  in  materia  conveniunt:  sed  anima,  et  ignis  corpo- 
reus  non  conveniunt  in  materia,  quia  spiritualium,  et  corporalium  non  est 
materia  communis;  unde  nec  possunt  invicem  transmutari,  ut  Boètius  in  eo- 
dem lib.  (circ.  med.)  dicit  ;  ergo  anima  separata  ab  igne  corporeo  non  patitur. 

4.  Praeterea.  Omne  quod  patitur,  recipit  aliquid  ab  agente  :  si  ergo  anima 
patiatur  ab  igne  corporeo,  aliquid  ab  eo  recipiet:  sed  orane  quod  recipitur 
in  aliquo,  est  in  eo  per  modum  recipientis;  ergo  quod  recipitur  ab  igne  in 
anima,  non  est  in  eo  materialiter,  sed  spiritualiter  :  sed  formae  rerum  in  anima 
spiritualiter  existentes  stint  perfectiones  ipsius  ;  ergo  etsi  ponatur,  quod  anima 
patiatur  ab  igne  corporeo,  hoc  non  erit  in  ejus  poenam,  sed  magis  in  ejus 
perfectionem. 

5.  Praeterea.  Si  dicatur,  quod  hoc  ipso  anima  punitur  ab  igne,  quod 
ignem  videt,  ut  videtur  dicere  Gregor.  in  4.  Dial.  (cap.  29.  parum  a  princ.)  ; 
contra:  Si  videt  anima  ignem  inferni,  non  potest  videre  nisi  visione  intelle- 
ctuali,  cum  non  habeat  organa,  quibus  visio  sensitiva,  vel  imaginaria  perii- 

citur:  sed  visio  intellectualis  non  videtur  quod  possit  esse  causa  tristitiae; 
«  delectationi  enim,  quae  est  in  considerando,  non  est  tristitia  contraria  », 
secundum  Philos.  (ìib.  i.  Topic.  cap.  15.  panini  a  princ.)  ;  ergo  ex  tali  visione 
anima  non  punitur. 

.  6.  Praeterea.  Si  dicatur,  quod  anima  patitur  ab  igne  corporeo,  eo  quod 
tenetur  ab  eo,  sicut  nunc  tenetur  a  corpore,  dum  vivit  in  corpore;  contra: 
Anima  dum  in  corpore  vivit,  tenetur  a  corpore,  inquantum  ex  et,  et  corpore 
tìt  unum,  sicut  ex  materia,  et  forma:  sed  anima  non  erit  forma  illius  ignis 
corporei;  ergo  supradicto  modo  non  poterit  ab  ilio  igne  teneri. 

7.  Praeterea.  Omne  agens  corporeum  agit  per  contactum:  sed  non  potest 
esse  aliquis  contactus  ignis  corporei,  et  animae,  cum  contactus  solum  sit 
inter  corporea,  quae  habent  ultima  simul;  ergo  anima  ab  ilio  igne  non  patitur. 

8.  Praeterea.  Agens  organicum  non  agit  in  remota,  nisi  per  hoc  quod 
agit  in  media;  unde  per  determinatam  distantiam  agere  potest  proportiona- 
tam  suae  virtuti:  sed  animae,  vel  ad  minus  daemones,  de  quibus  eadem  est 
ratio,  quandoque  sunt  extra  locum  inferni,  cum  quandoque  etiam  in  hoc 
mundo  hominibus  appareant:  nec  tamen  tunc  sunt  a  poena  immunes;  sicut 
enim  gloria  sanctorum  nunquam  interrumpitur,  ita  nec  poena  damnatorum. 
Nec  tamen  videmus,  quod  omnia  intermedia  ab  igne  inferni  patiantur:  nec 
iterum  est  credibile  aliquid  corporeum  de  natura  elementi  esse  tantae  vir- 
tutis,  ut  ad  tantam  distantiam  actionem  suam  diffundat;  ergo  non  videtur, 
quod  poenas,  quas  animae  damnatorum  sustinent,  ab  igne  corporeo  patiantur. 

Sed  contra.  Eadem  ratio  est  de  animabus  separatis,  et  daemonibus,  quod 
ab  igne  corporeo  pati  possint:  sed  daemones  ab  eo  patiuntur,  cum  puniantur 
ab  ilio  igne,  in  quem  corpora  damnatorum  projicientur  post  resurrectionem, 
quem  oportet  esse  corporeum  ;  et  hoc  patet  per  sententiam  Domini,  Matth.  25.: 
Discedite  a  me,  maledirti,  in  ignem  aeierniim,  qui  paratus  est  diabolo,  etc;  ergo 
et  animae  separatae  ab  igne  corporeo  pati  possunt. 

Praeterea.  Poena  debet  respondere  culpae  :  sed  anima  per  culpam  se  cor- 
pori  subjecit  per  pravam  concupiscentiam;  ergo  justum  est,  ut  in  poenam 
rei  corporeae  subjiciatur  per  passionem. 

Praeterea.  Major  est  unio  formae  ad  materiam,  quam  agentis  ad  patiens  : 
sed  diversitas  naturae  spiritualis,  et  corporalis  non  impedit,  quin  anima  sit 
forma  corporis  ;  ergo  nec  impedit,  quin  possit  a  corpore  pati. 

Respondeo  dicendum,  quod  supposito  quod  ignis  inferni  non  sit  meta- 
phorice  dictus,  nec  ignis  imaginarius,  sed  verus  ignis  corporeus,  oportet  di- 
cere, quod  anima  ab  igne  corporeo  poenas  patietur;  cum  Dominus  ignem 
illum  diabolo,  et  angelis  ejus  paratum  esse  dicat  Matth.  25.,  qui  sunt  incor- 
porei, sicut  ipsa  anima:  sed  [quomodo  pati  possit  multipliciter  assignatur. 
Quidam  enim  dixerunt,  quod  hoc  ipsum  quod  est  ignem  videre,  sit  animam 
ab  igne  pati;  unde  Greg.  in  4.  Dial.  (cap.  2().  parum  a  princ.)  dicit:  «Ignem 
eo  ipso  patitur  anima,  quod  videt»  :  sed  istud  non  videtur  sufficere,  quia  quod- 
libet  visum,  ex  hoc  quod  videtur,  est  perfectio  videntis  ;  unde  non  potest  in 
ejus  poenam  cedere,  inquantum  est  visum;  sed  quandoque  est  punitivum,  vel 
contristans  per  accidens,  inquantum  scilicet  apprehenditur  utnocivum;  unde 
oportet,  quod  praeter  hoc  quod  anima  ignem  illum  videt,  sit  aliqua  compa- 
rano animae  ad  ignem,  secundum  quam  animae  ignis  noceat.  Unde  olii  dixe- 
runt, quod  quamvis  ignis  corporeus  non  possit  animam  exurere,  tamen  anima 
apprehendit  ipsum  ut  nocivumsibi,  et  ad  talemapprehensionemafHcitur  timore, 
et  dolore,  ut  impleatur  id  quod  dicitur  (Psal.  13.)  :  Trepidaverunt  timore,  ubi 

non  erat  timor  ;  unde  Gregorius  in  4.  Dialog.  (loc.  cit.)  dicit,  quod  «  quia  anima 
cremali  se  conspicit,  crematur»:  sed  hoc  iterum  non  videtur  sufficere,  quia 
secundum  hoc  passio  animae  ab  igne  non  esset  secundum  rei  ventatemi,  sed 
secundum  apprehensionem  tantum  ;  quamvis  enim  possit  esse  vera  passio 
tristitiae,  vel  doloris  ex  aliqua  falsa  imaginatione,  ut  Augustinus  dicit  12. 
sup.  Genes.  ad  liter.  (cap.  19.  et  32.),  tamen  non  potest  dici,  quod  secundum 
illam  passionem  vere  patiatur  a  re,  sed  a  similitudine  rei,  quam  concipit;  et 
iterum  iste  modus  passionis  magis  recederet  a  reali  passione,  quam  ille  qui 
ponitur  per  imaginarias  visiones;  cum  ille  dicatur  per  veras  imagines  rerum 
esse,  quas  anima  secum  defert,  iste  autem  per  falsas  conceptiones,  quas  anima 
errans  rìngit  :  et  iterum  non  est  probabile,  quod  animae  separatae,  vel  dae- 
mones,  qui  subtilitate  ingenii  pollent,  putarent  ignem  corporeum  sibinocere 
posse,  si  ab  eo  nullatenus  gravarentur.  Unde  olii  dicunt,  quod  oportet  ponere 
animam  etiam  realiter  ab  igne  1  corporeo  pati;  unde  etiam  Gregorius  in  4. 
Dialog.  (cap.  29.  ante  med.)  dicit^a  Colligere  ex  dictis  evangelicis  possumus, 
quod  incendium  non  solum  anima  videndo,  sed  etiam  experiendo  patiatur»  : 
sed  hoc  tali  modo  fieri  ponunt;  dicunt  enim,  quod  ignis  ille  corporeus  con- 
siderar! potest  dupliciter:  uno  modo,  secundum  quod  est  quaedam  res  corpo- 
rea ;  et  hoc  modo  non  habet,  quod  in  animam  agere  possit  :  alio  modo,  secun- 
dum quod  est  instrumentum  divinae  justitiae  vindicantis;  hoc  enim  divinae 
justitiae  ordo  exigit,  ut  anima,  quae  peccando  se  rebus  corporalibus  subdidit, 
eis  etiam  in  poena  subdatur:  instrumentum  autem  non  solum  agit  in  virtute 
propriae  naturae,  sed  etiam  in  virtute  principalis  agentis;  et  ita  non  est  in- 
conveniens.  si  ignis  ille,  cum  agat  in  virtute  spiritualis  agentis,  in  spiritum 
agat  hominis,  vel  daemonis,  per  modum  etiam  quo  de  sacramentis  dictum 
est,  quod  animam  sanctificant  (4.  Dist.  1.  q.  1.  art.  4.  q.  1.  2.  et  5.  et  pari.  3.  q.  62. 
art.  1.  et  4.).  Sed  istud  etiam  non  videtur  sufficere,  quia  orane  instrumentum 
in  id,  circa  quod  instrumentaliter  operatur,  habet  propriam  actionem  sibi 
connaturalem,  et  non  solum  illam  actionem,  secundum  quam  agit  in  virtute 
principalis  agentis  ;  immo  exercendo  primam  actionem,  oportet  quod  efficiat 
hanc  secundam;  sicut  aqua  lavando  corpus  in  baptismo  sanctificat  animam, 
et  serra  secando  lignum,  producit  formam  domus.  Unde  oportet  dare  igni 
aliquam  actionem  in  animam,  quae  sit  ei  connaturalis,  ad  hoc  quod  sit  in- 
strumentum divinae  justitiae  peccata  vindicantis.  Et  ideo  dicendum,  quod 
corpus  in  spiritum  naturaliter  agere  non  potest,  nec  ei  aliquo  modo  obesse, 
vel  ipsum  gravare,  nisi  secundum  quod  aliquo  modo  corpori  unitur;  sic  enim 
invenimus,  quod  corpus,  quod  cor rumpitur,  aggravai  animam  (Sapient.  9.).  Spi- 
ritus  autem  corpori  unitur  dupliciter:  uno  modo  ut  forma  materiae,  ut  ex  eis 
fiat  unum  simpliciter;  et  sic  spiritus  unitus  corpori  et  vivificat  corpus,  et 
a  corpore  aliqualiter  aggravatur:  sic  autem  spiritus  hominis,  vel  daemonis 
igni  corporeo  non  unitur  :  alio  modo  sicut  movens  mobili,  vel  sicut  locatum 
loco,  eo  modo  quo  incorporalia  sunt  in  loco;  et  secundum  hoc  spiritus  in- 
corporei creati  loco  definiuntur,  ita  in  uno  loco  existentes,  quod  non  in  alio. 
Quamvis  autem  res  corporea  ex  sua  natura  habeat,  quod  spiritum  incorpo- 
reum  loco  definiat,  non  tamen  ex  sua  natura  habet,  quod  spiritum  incorpo- 
reum  loco  definitum  detineat,  ut  ita  alligetur  illi  loco,  quod  ad  alia  diver- 
tere non  possit,  cum  spiritus  non  sit  ita  in  loco  naturaliter,  quod  loco  subdatur  : 
sed  hoc  superadditur  igni  corporeo,  inquantum  instrumentum  est  divinae 
justitiae  vindicantis,  quod  sic  detinet  spiritum  ;  et  ita  efficitur  ei  poenalis, 
retardans  eura  ab  executione  propriae  voluntatis,  ne  scilicet  possit  operari 

ubi  vult,  et  secundum  quod  vult  :  et  hunc  modum  ponit  Greg.  in  4.  Dial. 
(cap.  &).  cir.  med.).  Exponens  enim  quomodo  anima  incendium  experiendo 
patiatur,  sic  dicit:  «  Cum  Veritas  peccatorem  divitem  damnatum  igne  perhi- 
beat,  quisnam  sapiens  reproborum  animas  teneri  ignibus  neget?»  Et  hoc 
etiam  Julianus  (episc.  Tolet.  lib.  2.  Prognosi,  cap.  17.)  dixit,  ut  in  litera  (4.  Dist.  44.) 
Magister  dicit  :  «  Si  viventis  hominis  incorporeus  spiritus  ter.etur  in  corpore, 
cur  etiam  non  tenetur  post  mortem  corporeo  igne?»  Augustinus  etiam  21.de 
Civit.  Dei  (cap.  io.)  dicit,  quod  sicut  anima  in  hominis  conditione  jungitur 
corpori,  ut  dans  ei  vitam  (quamvis  illud  sit  spirituale,  et  hoc  corporale),  et 
ex  illa  conjunctione  vehementer  concipit  amorem  ad  corpus,  sic  ligatur 
igni,  ut  accipiens  ab  eo  poenam;  et  ex  illa  conjunctione  concipit  horro- 
rem.  Oportet  ergo  omnes  praedictos  modos  in  unum  colligere,  ut  perfecte 
videatur,  quomodo  anima  ab  igne  corporeo  patiatur;  ut  scilicet  dicamus, 
quod  ignis  ex  natura  sua  habet,  quod  spiritaci  incorporeus  ei  conjungi  possit, 
ut  loco  locatum  :  sed  inquantum  est  instrumentum  divinae  justitiae,  habet 
ut  ipsum  quodammodo  retineat  alligatum;  et  in  hoc  veraciter  ignis  iste  est 
spirimi  nocivus,  et  sic  anima  ignem  ut  sibi  nocivum  videns,  ab  igne  cru- 
ciatur:  unde  Greg.  in  4.  Dial.  omnia  ista  per  ordinem  tangit,  ut  ex  prae- 
missis  ejus  auctoritatibus  patet. 

Ad  primu.n^ ergo  dicendum,  quod  Augustinus  loquitur  inquirendo;  unde 
etiam  alium  modum  ponit  determinando  in  lib.  21.  de  Civit.  Dei,  ut  ex  dictis 
patet  (in  corp.  art.).  Vel  dicendum,  quod  Augustinus  intelligit,  quod  ea,  quibus 
anima  proxime  afncitur  ad  dolorem,  veltristitiam,  sunt  spiritualia;  non  enim 
affligeretur,  nisi  ignem  ut  nocivum  sibi  apprehenderet:  ignis  ergo  apprehensus 
est  proximum  afnigens,  sed  ignis  corporeus  extra  animam  existens  est  affii- 
gens  remotum. 

Ad  secundum  dicendum,  quod  quamvis  anima  simpliciter  sit  igne  nobi- 
lior,  ignis  tamen  est  secundum  quid  anima  nobilior,  inquantum  scilicet  est 
instrumentum  divinae  justitiae. 

Ad  tertium  dicendum,  quod  Philosophus,  et  Boétius  loquuntur  de  act:one 
illa,  per  quam  patiens  transmutatur  in  naturam  agentis:  talis  autem  noi.  esi 
actio  ignis  in  animam;  et  propter  hoc  ratio  non  concludit. 

Ad  quartum  dicendum,  quod  ignis  agit  in  animam  non  per  modum  in- 
fluentis,  sed  per  modum  detinentis,  ut  ex  dictis  patet  (in  corp.  ari.);  et  ideo 
ratio  non  est  ad  propositum. 

Ad  quintum  dicendum,  quod  in  visione  intellectuali  non  est  tristitia  ex 
hoc  ipso,  quod  aliquid  videtur;  cum  illud  quod  videtur,  nullo  modo  intelle- 
ctui  possit  esse  contrarium,  inquantum  videtur  :  in  sensu  autem  hoc  quod 
videtur,  ex  ipsa  actione  qua  agit  in  visum,  ut  videatur,  potest  esse  corrupti- 
vum  visus  per  accidens,  inquantum  corrumpit  harmoniam  organi:  sed  tamen 
visio  intellectualis  potest  esse  contristans,  inquantum  id  quod  videtur,  ap- 
prehenditur  ut  nocivum;  non  quasi  noceat  eo  ipso  quod  videtur,  sed  alio 
quocumque  modo  ;  et  sic  anima  videndo  ignem  afnigitur. 

Ad  sextum  dicendum,  quod  non  est  simile  quantum  ad  omnia,  sed  quan- 
tum ad  aliquid,  ut  ex  dictis  patet  (in  corp.). 

Ad  septimum  dicendum,  quod  quamvis  non  sit  tactus  corporalis  inter 
animam,  et  corpus,  tamen  est  inter  ea  aliquis  tactus  spiritualis  ;  sicut  etiam 
motor  coeli,  cum  sit  spiritualis,  spirituali  tactu  tangit  coelum  ipsum  movens, 
per  modum  quo  dicitur  contristans  tangere,  sicut  dicitur  in  1.  de  Genera- 
tione  (tex.  4;.);  et  hic  modus  sufficit  ad  actionem. 

Ad  octavum  dicendum,  quod  spiritus  damnati  nunquam  sunt  extra  in- 
fernum,  nisi  ex  dispensatone  divina,  vel  ad  instructionem,  vel  ad  exercitium 
electorum:  ubicumque  autem  extra  infernum  sint,  semper  tamen  vident  ignem 
interni,  ut  eis  in  poenam  praeparatum  ;  unde  cum  ista  visio  sit  immediate 
affligens,  ut  dictum  est  (in  corp.  art),  ubicumque  sunt,  ab  igne  inferni  af- 
fliguntur;  sicut  et  captivi  etiam  extra  carcerem  existentes  a  carcere  quodam- 
modo  affliguntur,  dum  vident  se  ad  carcerem  damnatos.  Unde  sicut  gloria 
electorum  non  minuitur  nec  quantum  ad  praemium  essentiale,  nec  quantum 
ad  accidentale,  si  aliquando  extra  coelum  empyreum  sint,  sed  quodammodo 
in  eorum  gloriati!  cedit;  ita  etiam  in  nullo  minuitur  poena  damnatorum,  si 
extra  infernum  ex  divina  dispensatione  ponantur  ad  tempus:  et  hoc  est  quod 
Gloss.  (ora.  Beane)  dicit  super  illud  Jacob.  3.:  Infiammai  return  uativitatis  no- 
strae,  tic.  ;  sic  enim  air.  «  Diabolus,  ubicumque  sit,  sive  sub  aere,  sive  sub 
terra,  secum  trahit  tormenta  suarum  flammarum  »:  objectio  autem  sic  pro- 
cedit,  ac  si  ignis  corporeus  affligeret  immediate  spiritus,  sicut  affligit  corpora. 


QUAESTIO  LXXI. 

DE  SUFFRAGIIS  MORTUORUM, 
IN    QUATUORDECIM    ARTICULOS    DIVISA. 

Deinde  considerandum  est  de  sufFragiis  mortuorum. 

Et  circa  hoc  quaerunlur  quatuordecim. 

Primo.  Utrum  suffragia,  quae  per  unum  fiunt,  aliis  prodesse  possint. 

Secundo.  Utrum  mortui  juvari  possint  ex  operibus  vivorum. 

Tertio.  Utrum  suffragia  per  peccatores  facta  mortuis  prosint. 

Quarto.  Utrum  suffragia  prò  mortuis  facta  facientibus  prosint. 

Quinto.  Utrum  suffragia  existentibus  in  inferno  prosint. 

Sexto.  Utrum  prosint  existentibus  in  purgatorio. 

Septimo.  Utrum  valeant  pueris  existentibus  in  limbo. 

Octavo.  Utrum  aliquo  modo  prosint  existentibus  in  patria. 

Nono.  Utrum  oratio  Ecclesiae,  et  sacramentum  altaris,  et  eleemosynae 
prosint  defunctis. 

Decimo.  Utrum  indulgentiae,  quas  Ecclesia  facit,  eis  prosint. 

Undecime  Utrum  cultus  exequiarum  defunctis  prosint. 

Duodecimo.  Utrum  suffragia,  quae  fiunt  prò  uno  defuncto,  magis  illi 
prosint,  quam  aliis. 

Decimotertio.  Utrum  suffragia  prò  multis  facta  valeant  tantum  singulis,  ac 
si  prò  unoquoque  singulariter  fierent. 

Decimoquarto.  Utrum  valeant  tantum  communia  suffragia  illis,  prò  qui- 
bus  specialia  non  fiunt,  quantum  illis,  prò  quibus  fiunt,  valent  specialia,  et 
communia  simul. 


S.  Thomae   Suinaia    Theologica.   Voi.  V.  -.& 

ARTICULUS  I.  303 

UTRUM  SUFFRAGIA  PER  UNUM  FACTA  ALIIS  PRODESSE  POSSINT. 

(S.  Thom.  4.  Disi.  45.  q.  2.  art.  1.  q.  2.  et  seq.). 

Ad  primum  sic  proceditur.  Videtur,  quod  suffragia  per  unum  facta  aliis 
prodesse  non  possint  :  dicitur  enim  Galat.  6.  :  Quae  enim  seminaverit  homo, 
haec  et  metet:  sed  si  unus  ex  suffragiis  alterius  consequeretur  fructum,  me- 
teret  ab  aliis  seminata  ;  ergo  ex  suffragiis  aliorum  nullum  fructum  conse- 
quitur. 

2.  Praeterea.  Ad  justitiam  Dei  pertinet,  ut  unicuique  tribuatur  prò  me- 
ntis, unde  Psal.  61.:  Tu  reddes  unicuique  juxta  opera  sua:  sed  justitiam  Dei 
deficere  est  impossibile  ;  ergo  impossibile  est,  quod  unus  ex  operibus  alterius 
juvetur. 

3.  Praeterea.  Secundum  eamdem  rationem  est  aliquod  opus  meritorium, 
et  laudabile,  scilicet  inquantum  est  voluntarium  :  sed  ex  opere  unius  non  lau- 
datur  alter  ;  ergo  nec  opus  unius  potest  esse  alteri  meritorium,  et  fructuosum. 

4.  Praeterea.  Ad  justitiam  divinam  pertinet  similiter  bona  reddere  prò 
bonis,  et  mala  prò  malis:  sed  nullus  punitur  prò  malis  alterius;  immo,  ut  di- 
citur Ezech.  18.,  anima,  quae peocaver li,  ipsa  morietur ;  ergo  nec  unus  juvatur 
per  bona  alterius. 

Sed  contra  est,  quod  dicitur  in  Psal.  118.:  Particeps  ego  sum  omnium  ti- 
mentium  te,  etc. 

Praeterea.  Omnes  fideles  per  charitatem  uniti,  sunt  unius  corporis  Eccle- 
siae  membra:  sed  unum  membrum  juvatur  per  alterum;  ergo  et  unus  homo 
potest  ex  alterius  meritis  juvari. 

Respondeo  dicendum,  quod  actus  noster  ad  duo  valere  potest:  primo  ad 
aliquem  statum  acquirendum,  sicut  per  opus  meritorium  homo  acquirit  sta- 
tum  beatitudinis  :  secundo  ad  aliquid  consequens  statum,  sicut  homo  per  ali- 
quem actum  meretur  aliquod  praemium  accidentale,  vel  dimissionem  poenae. 
Ad  utrumque  autem  horum  actus  noster  dupliciter  valere  potest:  uno  modo 
per  viam  meriti;  alio  modo  per  viam  orationis:  et  est  differenza  inter  istas 
duas  vias,  quia  meritum  innititur  justitiae,  oratio  autem  misericordiae;  orans 
enim  impetrat  petitum  ex  sola  liberalitate  ejus  qui  oratur.  Dicendum  est 
ergo,  quod  opus  unius  nullo  modo  potest  alteri  valere  ad  statum  consequen- 
dum  per  viam  meriti,  ut  scilicet  ex  his  quae  ego  facio,  aliquis  mereatur  vi- 
tam  aeternam,  quia  sors  gloriae  redditur  secundum  mensuram  accipientis; 
unusquisque  autem  ex  actu  suo  disponimr,  et  non  ex  alieno  :  et  dico  disposi- 
tionem  dignitatis  ad  praemium.  Sed  per  viam  orationis,  etiam  quantum  ad 
statum  consequendum,  opus  unius  alteri,  dum  est  in  via,  valere  potest,  sicut 
quod  unus  homo  impetret  alteri  primam  gratiam  :  cum  igitur  impetrano  ora- 
tionis sit  secundum  liberalitatem  Dei  qui  oratur,  ad  omnia  illa  impetratio 
orationis  se  potest  extendere,  quae  potestati  divinae  subsunt  ordinate.  Sed 
quantum  ad  aliquid,  quod  est  consequens,  vel  accessorium  ad  statum,  opus 
unius  potest  valere  alteri,  non  solum  per  viam  orationis,  sed  etiam  per  viam 
meriti;  quod  quidem  dupliciter  contingit:  vel  propter  communicantiam  in  ra- 
dice operis,  quae  est  charitas  in  operibus  meritoriis  ;  et  ideo  omnes  qui  sibi 
invicem  charitate  connectuntur,  aliquod  emolumentum  ex  mutuis  operibus 

reportant;  tamen  secundum  mensuram  status  uniuscujusque,  quia  etiam  in 
patria  unusquisque  gaudebit  de  bonis  alterius  ;  et  inde  est  quod  articulus  fidei 
ponitur  scwctorum  communio:  alio  modo  ex  intentione  facientis,  quia  aliqua 
opera  specialiter  ad  hoc  facit,  ut  talibus  prosint:  unde  ista  opera  quodam- 
modo  efficiuntur  eorum,  prò  quibus  fiunt,  quasi  eis  a  faciente  collata  ;  unde 
possunt  eis  valere  vel  ad  impletionem  satisfactionis,  vel  ad  aliquid  hujusmodi, 
quod  statum  non  mutat. 

Ad  primum  ergo  Jicendum,  quod  messis  illa  est  perceptio  vitae  aeternae, 
sicut  habetur  Joan.  4.  :  Et  qui  metit,  fructum  congregai  in  vitam  aeternam  : 
sors  autem  vitae  aeternae  non  datur  alicui,  nisi  prò  propriis  operibus,  quia 
etsi  aliquis  alteri  impetret,  ut  ad  vitam  perveniat,  nunquam  tamen  hoc  fit, 
nisi  mediantibus  operibus  propriis,  dum  scilicet  precibus  alicujus  gratia  alicui 
datur,  per  quam  meretur  vitam  aeternam. 

Ad  secundum  dicendum,  quod  opus  quod  prò  aliquo  fit,  efficitur  ejus  prò 
quo  fit:  et  similiter  opus,  quod  est  ejus  qui  mecum  est  unum,  quodammodo 
est  et  meum;  unde  non  est  contra  divinam  justitiam,  si  unus  fructum  percipit 
de  operibus  factis  ab  eo,  qui  est  unum  secum  in  charitate,  vel  ab  operibus 
prò  se  factis.  Hoc  etiam  secundum  humanam  justitiam  contingit,  ut  satisfa- 
ctio  unius  prò  alio  accipiatur. 

Ad  tertium  dicendum,  quod  laus  non  datur  alicui,  nisi  secundum  or- 
dinem  ejus  ad  actum:  unde  laus  est  ad  aliquid,  ut  dicitur  in  1.  Ethic.  (cap.  12. 
tire,  princ):  et  quia  ex  opere  alterius  nullus  efficitur,  vel  ostenditur  bene 
dispositus,  vel  male  ad  aliquid,  inde  est  quod  nullus  laudatur  ex  operibus  al- 
terius, nisi  per  accidens,  secundum  quod  ipse  est  aliquo  modo  operum  ii- 
lorum  causa,  consilium,  vel  auxilium  praebendo,  seu  inducendo,  vel  quocum- 
que  alio  modo.  Sed  opus  est  meritorium  alicui,  non  solum  considerata  ejus 
disposinone,  sed  etiam  quantum  ad  aliquid  consequens  dispositionem,  vel 
statum  ejus,  ut  ex  dictis  patet  (in  corp.  art.). 

Ad  quartum  dicendum,  quod  auferre  alicui  quod  ei  debetur,  hoc  directe 
justitiae  repugnat:  sed  dare  aliquid  alicui,  quod  ei  non  debetur,  hoc  non  est 
justitiae  contrarium,  sed  metas  justitiae  excedit;est  enim  liberalitas:  non  au- 
tem posset  aliquis  laedi  ex  malis  alterius,  nisi  aliquid  ei  de  suo  subtraheretur: 
et  ita  non  convenit,  quod  aliquh  pimiatur  prò  peccatis  alterius,  sicut  quod 
emolumentum  percipiat  ex  bonis  alterius. 

ARTICULUS  II.  304 

UTRUM    MORTITI    POSSINT   JUVARI    EX    OPERIBUS    VIVORUM. 

Ad  secundum  sic  proceditur.  Videtur,  quod  mortui  non  possint  juvari 
ex  operibus  vivorum:  primo  per  hoc  quod  dicit  Apost.  2.  Cor.  5.:  Omnes  nos 
manifestavi  oportet  anU  tribunal  Christi,  ut  rejcrat  unusquisque.  propria  corporls, 
prout  gessit;  ergo  ex  his,  quae  post  mortem  hominis  geruntur,  quando  extra 
corpus  erit,  nihil  ei  accrescere  poterit  ex  alicujus  operibus. 

2.  PraEterea.  Hoc  idem  videtur  ex  hoc  quod  dicitur  Apoc.  14.:  Beati 
mortui,  qui  in  Domino  moriuntur  ;  opera  enim  illorum  sequuntur  illos. 

3.  Praeterea.  Proficere  ex  opere  aliquo  est  solum  in  via  existentis:  sed 
homines  post  mortem  jam  non  sunt  viatores,  quia  de  his  hoc  intelligitur  quod 
legitur  Job  19.:  Semitam  meam  circumsepsit,  et  trausire  non  possum;  ergo  mortui 
de  suffragiis  alicujus  juvari  non  possunt. 

4.  Praeterea.  Nullus  juvatur  ex  opere  alterius,  nisi  sit  aliqua  vitae  coni- 
municatio  inter  eos:  sed  nulla  communicatio  est  mortuorum  ad  vivos,  se- 
cundum  Philosophum  in  1.  Ethic.  (cap.  n.);  ergo  suffragia  vivorum  non 
prosunt  mortuis. 

Sed  contra  est,  quod  habetur  2.  Machab.  12.:  Sancta,  et  salubris  est  co- 
gìiatio  prò  defuuctis  exorare,  ut  a  peccatis  solvantur  :  sed  hoc  non  esset  utile, 
nisi  eos  juvaret;  ergo  suffragia  vivorum  mortuis  prosunt. 

Praeterea.  August.  dicit  in  lib.  de  Cura  prò  mortuis  agenda  (cap.  1.  in  fin. 
et  cap.  4.):  «  Non  parva  est  universae  Ecclesiae,  quae  in  hac  consuetudine 
claret,  auctoritas,  ut  in  precibus  sacerdotis,  quae  Domino  Deo  ad  ejus  altare 
funduntur,  locum  suum  habeat  etiam  commendatio  mortuorum  »:  quae  qui- 
dem  consuetudo  ab  ipsis  apostolis  instituta  est,  ut  dicit  Damasc.  in  quodam 
sermone  de  Suffragiis  mortuorum  (a  princ),  sic  dicens:  «  Mysteriorum  con- 
scii  discipuli  Salvatoris,  et  sacri  apostoli,  in  tremendis  et  vivificis  mysteriis 
memoriam  fieri  eorum  qui  fideliter  dormierunt,  sanxerunt».  Quod  etiam  per 
Dionys.  patet  in  ult.  cap.  Eccles.  Hierarch.  ubi  ritum  commemorat,  quo  in 
primitiva  Ecclesia  prò  mortuis  orabatur:  ibi  etiam  Dionys.  asserit,  suffragia 
vivorum  mortuis  prodesse;  ergo  hoc  indubitanter  credendum  est. 

Respondeo  dicendum,  quod  charitas,  quae  est  vinculum  Ecclesiae  membra 
uniens,  non  solum  ad  vivos  se  extendit,  sed  etiam  ad  mortuos,  qui  in  chari- 
tate  decedunt:  charitas  enim,  quae  est  vita  animae,  sicut  anima  est  vita  cor- 
poris,  non  finitur,  1.  Cor.  13.  :  Charitas  nuuquam  excidit  :  similiter  etiam  mortui 
in  memoriis  hominum  viventium  vivunt;  et  ideo  intendo  viventium  ad  eos 
dirigi  potest;  et  sic  suffragia  vivorum  mortuis  dupliciter  prosunt,  sicut  et 
vivis,  et  propter  charitatis  unionem,  et  propter  intentionem  in  eos  directam. 
Non  tamen  sic  eis  valere  credenda  sunt  vivorum  suffragia,  ut  status  eorum 
mutetur  de  miseria  ad  felicitatem;  vel  e  converso  ;  sed  valent  ad  diminutionem 
poenae,  vel  aliquid  hujusmodi,  quod  statura  mortui  non  transmutat. 

Ad  primum  ergo  dicendum,  quod  homo,  dum  in  corpore  vixit,  meruit  ut 
haec  ei  valerent  post  mortem;  et  ideo  si  post  liane  vitam  eis  juvatur,  nihi- 
lominus  hoc  procedit  ex  his  quae  in  corpore  gessit.  Vel  dicendum,  secun- 
dum  Joannem  Damascenum  in  serm.  praedicto  (aliquant.  a  princ),  quod 
hoc  est  intelligendum  quantum  ad  retributionem,  quae  fiet  in  finali  judicio, 
quae  erit  aeternae  gloriae,  vel  aeternae  miseriae,  in  qua  quilibet  recipiet 
solum  secundum  quod  ipse  in  corpose  gessit:  interim  autem  juvari  potest 
vivorum  suffragiis. 

Ad  secundUxM  dicendum,  quod  auctoritas  illa  expresse  loquitur  de  sequela 
aeternae  retributionis,  quod  patet  ex  hoc  quod  praemittitur  :  Beati  mortai,  etc. 
Vel  dicendum,  quod  opera  prò  eis  facta  sunt  etiam  quodammodo  eorum,  ut 
dictum  est  (art.  praec.  in  corp.  et  ad  2.). 

Ad  tertium  dicendum,  quod  quamvis  animae  post  mortem  non  sintsim- 
pliciter  in  statu  viae,  tamen  quantum  ad  aliquid  adhuc  sunt  in  via,  inquan- 
tum scilicet  earum  progressus  adhuc  retardatur  ab  ultima  retributione;  et 
ideo  simpliciter  earum  via  est  circumsepta,  ut  non  possint  ulterius  per  aliqua 
opera  transmutari  secundum  statura  felicitatis,  et  miseriae:  sed  quantum  ad 
hoc  non  est  circumsepta,  quin  quantum  ad  hoc  quod  detinentur  ab  ultima 
retributione,  possint  ab  aliis  juvari,  quia  secundum  hoc  adhuc  sunt  in  via. 

Ad  qtjartum  dicendum,  quod  quamvis  communicatio  civilium  operum, 
de  qua  Philosophus  loquitur,  non  possit  esse  mortuorum  ad  vivos,  quia  mortui 
extra  vitam  civilem  sunt,  potest  tamen  eorum  communicatio    esse  quantum 

ad  opera  vitae  spiritualis,  quae  est  per  charitatem  ad  Deum,  cui  mormorimi 
spiritus  vivunt. 

ARTICULUS  III.  305 

UTRUM  SUFFRAGIA  FACTA  PER  PECCATORES   MORTUIS   PROSINT. 

Ad  tertium  sic  proceditur.  Videtur,  quod  suffragia  per  peccatorem  fncta 
mortuis  non  prosint,  quia,  ut  dicitur  Joan.  9.,  peccatores  Deus  non  audit  :  sed 
si  orationes  eorum  prodessent  illis,  prò  quibus  orant,  a  Deo  exaudirentur; 
ergo  suffragia  per  eos  facta  mortuis  non  prosunt. 

2.  Praeterea.  Gregorius  in  Pastorali  (part.  1.  cap.  11.  aprine.)  dicit,  quod 
«  cum  is  qui  displicet,  ad  interpellandum  mittitur,  irati  animus  ad  deteriora 
provocatur  »:  sed  quilibet  peccator  Deo  displicet:  ergo  per  peccatorum  suf- 
fragia Deus  ad  misericordiamnon  flectitur;et  ideo  talia  suffragia  non  prosunt. 

3.  Praeterea.  Opus  alicujus  videtur  esse  magis  fructuosum  facienti, 
quam  alteri:  sed  peccator  per  opera  sua  nihil  meretur  sibi;  ergo  multo  mi- 
nus  potest  alteri  mereri. 

4.  Praeterea.  Orane  opus  meritorium  oportet  esse  vivificatum,  idest 
charitate  informatum:  sed  opera  per  peccatores  facta  sunt  mortua;  ergo  non 
possunt  per  ea  mortui  juvari,  prò  quibus  fiunt. 

5.  Sed  contra  est,  quod  nullus  potest  scire  de  altero  prò  certo,  utrum  sit 
in  statu  culpae,  vel  gratiae;  si  ergo  tantum  illa  suffragia  prodessent,  quae 
fiunt  per  eos  qui  sunt  in  gratia,  non  posset  homo  scire,  per  quos  suffragia 
conquireret  suis  defunctis  ;  et  ita  multi  a  suffragiis  procurandis  retrahe- 
rentur. 

6.  Praeterea.  Sicut  Aug.  dicit  (iiiEndrir.  cap.  109.)  in  litera  (4.  Dist.  4$.), 
secundum  hoc  juvatur  aliquis  mortuus  ex  suffragiis,  secundum  quod  dum  vi- 
verti meruit  ut  juvaretur  post  mortem;  ergo  valor  suffragiorum  mensuratur 
secundum  conditionem  ejus,  prò  quo  fiunt;  non  ergo  differt,  ut  videtur, 
utrum  per  bonos,  vel  per  malos  fiant. 

Respomdeo  dicendum,  quod  in  suffragiis,  quae  per  malos  fiunt,  duo  pos- 
sunt considerari  :  primo  ipsum  opus  operatum,  sicut  sacrificium  altaris  ;  et 
quia  nostra  sacramenta  ex  seipsis  efficaciam  habent  absque  opere  operantis, 
quam  aequaliter  explent,  per  quoscumque  fiant,  quantum  ad  hoc  suffragia 
per  malos  facta  defunctis  prosunt  :  alio  modo  quantum  ad  opus  operantis  ;  et 
sic  distinguendum  est,  quia  operatio  peccatoris  suffragia  facientis  potest  uno 
modo  considerari,  prout  est  ejus;  et  sic  nullo  modo  meritoria  esse  potest  nec 
sibi,  nec  alii  ;  alio  modo,  inquantum  est  alterius,  quod  dupliciter  contingit  :  uno 
modo,  inquantum  peccator  suffragia  faciens,  gerit  personam  totius  Ecclesiae; 
sicut  sacerdos,  dum  dicit  in  Ecclesia  exequias  mortuorum;  et  quia  ille  intel- 
ligitur  facere,  cujus  nomine,  vel  vice  fit,  utpatetper  Dionys.  in  lib.  de  Coel. 
Hier.  (cap.  13.  parum  a  princ),  inde  est  quod  suffragia  talis  sacerdotis,  quam- 
vis  sit  peccator,  defunctis  prosunt  :  alio  modo  quando  agit  ut  instrumentum 
alterius  ;  opus  enim  instrumenti  est  magis  principalis  agentis  :  unde  quamvis 
ille  qui  agit  ut  instrumentum  alterius,  non  sit  in  statu  merendi,  actio  tamen 
ejus  potest  esse  meritoria  ratione  principalis  agentis,  sicut  si  servus  in  pec- 
cato existens  quodeumque  opus  misericordiae  facit  ex  praecepto  domini  sui 
charitatem  habentis.  Unde  si  quis  in  charitate  decedens  praecipiat  sibi  suf- 
fragia fieri,  vel  alius'  praecipiat  charitatem  habens,  illa  suffragia  valent  defun- 

cto,  quamvis  illi,  per  quos  fìunt,  in  peccato  existant  :  magis  tamen  valerent, 
si  essent  in  charitate,  quia  tunc  ex  duabus  partibus  opera  illa  meritoria 
essent. 

Ad  primum  ergo  dicendum,  quod  oratio  per  peccatorem  facta  quandoque 
non  est  peccatoris,  sed  alterius,  et  ideo  secundum  hoc  digna  est,  ut  a  Deo 
exaudiatur;  tamen  etiam  quandoque  Deus  peccatores  audit,  quando  scilicet 
peccatores  petunt  aliquid  Deo  acceptum:  non  enim  solis  justis,  sed  etiam 
peccatoribus  Deus  bona  sua  providet,  ut  patet  Matth.  5.,  non  autem  exeorum 
meritis,  sed  ex  sua  clementia;  et  ideo  Joan.  9.  super  illud:  Deus  peccatores 
non  audit,  Gloss.  (interi.  Aug.  tract.  44.  in  Joan.  a  med.)  dicit,  quod  «loquitur 
ut  inunctus,  non  ut  in  piene  videns». 

Ad  secundum  dicendum,  quod  quamvis  ex  parte  ejus  qui  displicet,  oratio 
peccatoris  non  sit  accepta,  tamen  ratione  alterius,  cujus  vice,  vel  imperio 
agitur,  potest  esse  Deo  accepta. 

Ad  tertium  dicendum,  quod  hoc  quod  peccator  faciens  hujusmodi  suf- 
fragia  nullum  reportat  commodum,  contingit  ex  hoc,  quod  non  est  capax 
talis  profectus  propter  propriam  indispositionem  ;  et  tamen  alii,  qui  est  di- 
spositus,  aliquo  modo  valere  potest,  ut  dictum  est  (in  corp.  art). 

Ad  quartum  dicendum,  quod  quamvis  opus  peccatoris  non  sit  vivum, 
inquantum  est  ejus,  potest  tamen  esse  vivum,  inquantum  est  alterius,  ut  di- 
ctum est  (in  corp.  art.):  sed  quia  rationes,  quae  sunt  in  oppositum,  videntur 
concludere,  quod  non  differat,  utrum  quis  suffragia  procuret  per  bonos,  vel 
per  malos,  ideo  etiam  ad  eas  est  respondendum. 

Ad  quintum  ergo  dicendum,  quod  quamvis  aliquis  prò  certo  scire  non 
possit  de  altero  an  sit  in  statu  salutis,  potest  tamen  probabiliter  aestimare 
ex  his,  quae  exterius  de  homine  videt  :  ex  fructu  enim  suo  arbor  cognoscitur, 
ut  dicitur  Matth.  7. 

Ad  sextum  dicendum,  quod  ad  hoc  quod  suffragium  alteri  valeat,  requi- 
ritur  ex  parte  ejua  prò  quo  fit,  capacitas  hujusmodi  valoris  :  et  hanc  homo 
acquisivit  per  opera  propria,  quae  gessit  in  vita;  et  sic  Augustinus  loquitur: 
requiritur  nihilominusqualitas  operis,  quod  prodesse  debet;  et  hoc  non  pendet 
ex  eo  prò  quo  fit,  sed  magis  ex  eo  qui  facit,  vel  exequendo,  vel  imperando. 


ARTICULUS  IV.  506 

UTRUM    SUFFRAGIA,    QUAE    A   VIVIS    PRO    MORTUIS    FIUNT, 
FACIEXTIBUS    PROSI  NT. 

Ad  quartum  sic  proceditur.  Videtur,  quod  suffragia,  quae  a  vivis  prò 
mortuis  fiunt,  facientibus  non  prosint,  quia  si  aliquis  prò  altero  debitum  sol- 
veret,  secundum  humanam  justitiam  ipse  a  debito  proprio  non  absolveretur  ; 
ergo  per  hoc  quod  aliquis  suffragia  faciens  debitum  solvit  prò  ilio  prò  quo 
facit,  ex  hoc  a  debito  proprio  non  absolvitur. 

2.  Praeterea.  Unusquisque  quod  facit,  facere  debet  meliori  modo  quo 
potest:  sed  melius  est  juvare  duos,  quam  unum;  si  ergo  qui  per  suffragia 
debitum  mortui  solvit,  a  proprio  debito  liberatur,  videtur  quod  nunquam 
deberet  aliquis  prò  seipso  satisfacere,  sed  semper  prò  alio. 

3.  Praeterea.  Si  satisfactio  alicujus  prò  alio  satisfacientis  aequaliter  pro- 
desset  sibi,   ut   ei   prò  quo  satisfacit,   eadem   ratione  aequaliter  valebit  et 

tcrtio,  si  prò  eodem  satisfaciat  simul,  et  similiter  quarto,  et  sic  deinceps  ;  ergo 
unus  una  satisfactione  posset  prò  omnibus  satisfacere,  quod  est  absurdum. 

Sed  contra  est,  quod  dicitur  in  Psalm.  34.:  Oratio  mea  in  sinu  meo  con- 
vcrUtur  ;  ergo  eadem  ratione  et  suffragia,  quae  prò  aliis  fiunt,  satisfacien- 
tibus  prosunt. 

Praeterea.  Damasc.  dicit  in  sermone  De  his  qui  in  fide  dormierunt  (in 
ima.)  :  «  Quaemadmodum  unguento,  vel  alio  oleo  sancto  circumlinire  vo- 
lens  infirmum,  primo  ille  (scilicct  liniens)  participat  unctionem,  et  sic  postea 
perungit  laborantem  ;  sic  et  quicumque  prò  proximi  salute  agonizat,  primum 
sibi  prodest,  deinde  proximo  »  :  et  sic  habetur  propositum. 

Respondeo  dicendum,  quod  opus  suffragi!,  quod  prò  altero  fit,  potest 
considerari  duplicità:  uno  modo,  ut  est  expiativum  poenae  per  modumcujus- 
dam  recompensationis,  quae  in  satisfactione  attenditur;  et  hoc  modo  opus 
suffragii,  quod  computatur  quasi  ejus  prò  quo  fit,  ita  absolvit  eum  a  debito 
poenae,  quod  non  absolvit  facientem  a  debito  poenae  propriae,  quia  in  tali 
recompensatione  consideratur  aequalitas  justitiae  :  opus  autem  istud  satis- 
factorium  ita  potest  adaequari  uni  reatui,  quod  alteri  non  adaequetur;  reatus 
enim  duorum  peccatorum  majorem  satisfactionem  requirunt,  quam  reatus 
unius.  Alio  modo  potest  considerari,  inquantum  est  meritorium  vitae  aeternae, 
quod  habet,  inquantum  procedit  a  radice  charitatis;  et  secundum  hoc  non 
solum  prodest  ei  prò  quo  fit,  sed  facienti  magis. 

Et  per  hoc  patet  solutio  ad  objecta:  primae  enim  rationes  procedebant 
de  opere  suffragii,  secundum  quod  est  satisfactorium,sed  aliae,  secundum  quod 
est  meritorium. 


ARTICULUS  V.  307 

UTRUM    SUFFRAGIA    PROSINT    EXISTENTIBUS    IN    INFERNO. 

Ad  quintum  sic  proceditur.  Videtur,  quod  suffragia  prosint  existentibus 
in  inferno,  per  hoc  quod  habetur  2.  Machab.  12.  ubi  dicitur,  quod  invcncrunt 
sub  tunicis  interfectorum  donaria  idolorum,  a  quibus  lex  prohibebat  Judaeos  :  et 
tamen  post  subditur,  quod  Judas  duodecim  millia  drachmas  argenti  misit  Jero- 
solymam  offerti  prò  peccatis  mortuorum:  constat  autem  illos  peccasse  mortali- 
ter,  contra  legem  agentes,  et  ita  in  peccato  mortali  decessisse,  et  sic  ad  in- 
feros  esse  translatos  ;  ergo  existentibus  in  inferno  suffragia  prosunt. 

2.  Praeterea.  In  litera  (4.  Dist.  45.)  habetur  ex  verbis  Augustini  (in 
Enchir.  cap.  no.  in  fin.),  quod  «  quibus  prosunt  suffragia,  vel  ad  hoc  prosunt, 
ut  sit  piena  remissio,  vel  ad  hoc  ut  tolerabilior  sit  eorum  damnatio  »  :  sed 
solum  illi  qui  in  inferno  sunt,  damnati  esse  dicuntur;  ergo  etiam  existentibus 
in  inferno  suffragia  prosunt. 

3.  Praeterea.  Dionys.  ult.  cap.  Eccles.  Hierarch.  (tir.  med.)  dicit:  «  Si 
hic  justorum  orationes,  et  secundum  hanc  vitam,  quanto  magis  post  mortem 
in  illis,  qui  digni  sunt  sacris  orationibus,  operantur  tantummodo?  »  Ex  quo 
potest  accipi,  quod  suffragia  magis  prosunt  mortuis,  quam  vivis:  sed  vivis 
prosunt  etiam  in  peccato  mortali  existentibus,  cum  quotidie  oret  Ecclesia  prò 
peccatoribus,  ut  convertantur  ad  Deum  ;  ergo  etiam  mortuis  in  peccato  mor- 
tali existentibus  suffragia  valent. 

4.  Praeterea.  In  Vitis  Patrum  (Kb.  3.  num.  172.  et  lib.  6.  num.  16.)  legitur, 
quod  etiam  Damascenus  in  sermone  suo  (scilicet  de  Defunct.  aliquant.  aprine.) 

refert,  quod  Macharius,  inventa  in  via  calvaria  cujusdam  defuncti,  oratione 
praemissa,  quaesivit  cujus  caput  fuisset;  et  caput  respondit,  quod  fuerat  sa- 
cerdote gentilis,  qui  in  inferno  erat  damnatus;  et  tamen  confessus  est,  ora- 
tione Macharii  se,  et  alios  juvari;  ergo  suffragia  Ecclesiae  etiam  in  inferno 
existentibus  prosunt. 

5.  Praeterea.  Damasc.  in  eodem  serm.  (ante  med.)  narrat,  quod  Grego- 
rius  prò  Trajano  orationem  fundens  audivit  vocem  sibi  divinitus  dicentem: 
«  Vocem  tuam  audivi,  et  veniam  Trajano  do»;  cujus  rei,  ut  Damasc.  dicit 
in  dicto  serm.,  «  testis  est  Oriens  omnis,  et  Occidens  »:  sed  constat  Traja- 
num  in  inferno  fuisse,  quia  «  multorum  martyrum  necem  amaram  instituit  », 
ut  ibidem  Damasc.  dicit;  ergo  suffragia  Ecclesiae  valent  etiam  in  inferno 
existentibus. 

Sed  coxtra  est,  quod  dicit  Dionys.  cap.  7.  Eccl.  Hierarch.  (a  meo1.): 
«  Summus  sacerdos  prò  immundis  non  orat,  quia  in  hoc  averteretur  a  di- 
vino ordine  »;et  consequenter  ibidem  dicit,  quod  «  prò  peccatoribus  non  erat 
remissionem,  quia  non  audiretur  prò  illis  »  ;  ergo  suffragia  existentibus  in 
inferno  non  valent. 

Praeterea.  Gregor.  dicit  in  34.  lib.  Moral.  (cap.  16.  vers.  fin.):  «  Eadem 
causa  est,  cur  non  oretur  tunc  (scilicet  post  diem  judicii)  prò  hominibus 
aeterno  igne  damnatis,  quae  nunc  causa  est,  quare  non  oretur  prò  diabolo, 
et  angelis  ejus  aeterno  supplicio  deputatis;  quae  etiam  nunc  causa  est,  quare 
sancti  non  orent  prò  hominibus  infidelibus,  impiisque  defunctis,  quia  de  eis 
utique,  quos  aeterno  damnatos  supplicio  jam  noverunt,  ante  illum  judicis  justi 
conspectum  orationis  suae  meritum  cassari  refugiunt  »  ;  ergo  suffragia  in  in- 
ferno positis  non  valent. 

Praeterea.  In  litera  (4.  Dist.  4j.)  habetur  ex  verbis  August.  (serm.  p.  de 
Veri).  Apost.  a  med.)  :  «  Qui  sine  fide  operante  per  dilectionem,  ejusque  sacra- 
mentis  de  corpore  exeunt,  frustra  illis  a  suis  hujusmodi  officia  impenduntur  »  : 
sed  omnes  damnati  sunt  hujusmodi;  ergo  eis  suffragia  non  prosunt. 

Respondeo  dicendum,  quod  circa  damnatos  fuit  triplex  opinio:  quidam 
enim  dixerunt,  in  hoc  distinguendum  esse  dupli  e  iter  :  uno  modo  quantum  ad 
tempus,  dicentes  quod  post  diem  judicii  nullus  in  inferno  existens  aliquo 
suffragio  juvabitur,  sed  ante  diem  judicii  aliqui  juvantur  suffragiis  Eccle- 
siae :  alio  modo  distinguebant  quantum  ad  personas  in  inferno  detentas, 
inter  quas  aliquos  dicebant  esse  valde  malos,  qui  scilicet  sine  fide,  et  sa- 
cramentis  decesserunt;  et  talibus,  quia  de  Ecclesia  non  fuerunt  nec  me- 
rito, nec  numero,  suffragia  Ecclesiae  prodesse  non  possunt:  ahi  vero  sunt 
non  valde  mali,  qui  scilicet  de  Ecclesiae  fuerunt  numero,  et  fidem  habentes, 
et  sacramentis  imbuti,  et  aliqua  opera  de  genere  bonorum  facientes;  et  ta- 
libus suffragia  Ecclesiae  prodesse  debent.  Sed  occurrebat  eis  quaedam  dubi- 
tano eos  perturbans,  quia  scilicet  videbatur  ex  hoc  sequi,  cum  poena  inferni 
sit  finita  secundum  intensionem,  quamvis  duratione  infinita  existat,  quod 
multiplicatis  suffragiis,  poena  illa  totaliter  auferretur,  quod  est  error  Ori- 
genis  (lib.  1.  Penarci),  cap.  6.  cir.  med.  et  Gregor.  lib.  34.  Moral.  cap.  16.):  et 
ideo  hoc  inconveniens  evadere  multipliciter  voluerunt.  Praepositivus  enim 
dixit,  quod  tantum  possunt  suffragia  prò  damnatis  multiplicari,  quod  a  tota 
poena  reddantur  immunes,  non  quidem  simpliciter,  ut  Origenes  posuit,  sed 
ad  tempus,  scilicet  usque  ad  diem  judicii;  tunc  enim  animae  iterato  cor- 
poribus  conjunctae,  in  poenas  inferni  sine  spe  veniae  retrudentur.  Sed  ista 
opinio  videtur  divinae  providentiae  repugnare,  quae  nihil  in  rebus  inordina- 

lum  relinquit;  culpa  autem  non  potest  ordinari  nisi  per  poenam;  unde  non 
potest  esse  ut  poena  tollatur,  nisi  prius  culpa  expietur:  et  ideo  cum  culpa 
continue  maneat  in  damnatis,  corum  poena  nullatenus  interrumpetur.  Et  ideo 
Porretani  alium  modum  invenerunt,  dicentes  quod  hoc  modo  proceditur  in 
diminutione  poenarum  per  suffragia,  sicut  proceditur  in  divisione  linearum; 
quae  cum  sint  finitae,  tamen  in  infìnitum  dividi  possunt,  et  nunquam  per 
divisionem  consumuntur,  dum  iit  subtractio  non  secundum  eamdem  quanti- 
tatem,sed  secundum  eamdem  portionem  ;  velut  si  primo  auferatur  pars  quarta 
totius,  et  secundo  pars  quarta  illius  quartae,  et  iterum  quarta  illius  quartae, 
et  sic  deinceps  in  infìnitum  :  et  similiter  dicunt,  quod  per  primum  suffragium 
diminuitur  aliquota  pars  poenae,  et  per  secundum  pars  aliqua  remanentis 
diminuitur  secundum  eamdem  proportionem.  Sed  iste  modus  multi pliciUr  de- 
fectivus  est:  primo,  quia  infinita  divisio,  quae  congruit  continuae  quantitati, 
non  videtur  posse  ad  quantitatem  spiritualem  transferri:  seauido,  quia  non  est 
aliqua  ratio,  quare  secundum  suffragium  minus  de  poena  diminuat,  quam 
primum,  si  sit  aequalis  valoris:  Urlio,  quia  poena  diminuì  non  potest,  nisi 
diminuatur  et  culpa,  sicut  nec  auferri,  nisi  ea  ablata:  quarto,  quia  in  divi- 
sione lineae  tandem  pervenitur  ad  hoc,  quod  non  est  sensibile;  corpus  enim 
sensibile  non  est  in  infìnitum  divisibile  ;  et  sic  sequeretur,  quod  post  multa 
suffragia  poena  remanens  propter  sui  parvitatem  non  sentiretur,  et  ita  non 
esset  poena.  Et  ideo  ahi  alium  invenerunt  modum.  Altissiodorensis  enim 
(lib.  4.  Seni  traci.  14.  q.  1.)  dixit,  quod  suffragia  prosunt  damnatis,  non  quidem 
per  diminutionem  poenae,  vei  per  interruptionem,  sed  per  confortationem 
patientis;  sicut  si  homo  portaret  grave  onus,  et  faciem  suam  perfunderet 
aqua:  sic  enim  confortaretur  ad  melius  portandum,  cum  tamen  onus  suum 
in  nullo  levius  fieret.  Sed  hoc  iterum  esse  non  potest,  quia  aliquis  plus  vel 
minus  aeterno  igne  gravatur,  ut  Gregor.  dicit  (lib.  9.  Mordi,  cap.  39.  a  princ), 
secundum  meritum  culpae  ;  et  inde  est  quod  eodem  igne  quidam  plus,  quidam 
minus  cruciantur:  unde  cum  culpa  damnati  immutata  remaneat,  non  potest 
esse  quod  levius  poenam  ferat:  est  nihilominus  et  praedicta  opinio  praesum- 
ptuosa,  utpote  sanctorum  dictis  contraria,  et  vana,  nulla  auctoritate  fulta; 
et  est  irrationabilis,  tum  quia  damnati  in  inferno  sunt  extra  vinculum  chari- 
tatis,  secundum  quam  opera  vivorum  continuantur  defunctis;  tum  quia  tota- 
liter  ad  vitae  terminum  pervenerunt,  recipientes  ultimam  prò  mentis  retri- 
butionem,  sicut  et  sancti,  qui  sunt  in  patria  ;  quod  enim  adhuc  restat  de  poena, 
vel  gloria  corporis,  hoc  eis  rationem  viatoris  non  praebet,  cum  gloria  essen- 
tialiter,  et  radicaliter  consistat  in  anima,  et  similiter  miseria  damnatorum; 
et  ideo  non  potest  eorum  poena  diminuì,  sicut  nec  gloria  sanctorum  augeri, 
quantum  ad  praemium  essentiale.  Sed  tamen  modus,  qui  a  quibusdam  ponitur, 
quod  suffragia  prosunt  damnatis,  posset  aliquo  modo  sustineri;  ut  sic  dicatur 
quod  non  prosunt  neque  quantum  ad  diminutionem  poenae,  vel  interruptio- 
nem, neque  quantum  ad  diminutionem  sensus  poenae,  sed  quia  ex  hujusmodi 
suffragiis  eis  aliqua  materia  doloris  subtrahitur,  quae  eis  esse  posset,  si  ita 
se  abjectos  conspicerent,  quod  prò  is  nulla  cura  haberetur  ;  quae  materia  do- 
loris eis  subtrahitur,  dum  suffragia  prò  eis  fìunt.  Sed  istud  etiam  non  potest 
esse  secundum  legem  communem,  quia,  ut  Augustinus  dicit  in  lib.  de  Cura 
prò  mortuis  agenda  (quod  praecipue  de  damnatis  est  veruni)  (cap.  13.  ad  fin.), 
«  ibi  sunt  spiritus  defunctorum,  ubi  non  vident  quaecumque  aguntur,  aut 
eveniunt  in  ista  vita  hominibus  »;  et  ita  non  cognoscunt,  quando  prò  eis  suf- 
fragia fìunt,  nisi  supra  communem  legem  hoc  remedium  divinitu.ì  detur  ali- 

quibus  damnatorum,  quod  est  verbum  omnino  incertum.  Unde  tutius  est  sim- 
pliciter  dicere,  quod  suffragia  non  prosunt  damnatis,  nec  prò  eis  Ecclesia 
orare  intendit,  sicut  et  inductis  auctoritatibus  apparet. 

Ad  primum  ergo  dicendum,  quod  donaria  idolorum  non  fuerunt  inventa 
apud  illos  mortuos,  ut  ex  eis  signum  accipi  posset,  quod  in  reverentiam  ido- 
lorum ea  deferrent;  sed  ea  acceperunt  ut  victores,  quia  eis  jure  belli  debe- 
bantur:  et  tamen  per  avaritiam  venialiter  peccaverunt  :  unde  non  fuerunt  in 
inferno  damnati,  et  sic  suffragia  eis  prodesse  poterant.  Vel  dicendum,  secun- 
dum  quosdam,  quod  in  ipsa  pugna  videntes  sibi  periculum  imminere,  de 
peccato  poenituerunt,  secundum  illud  Psal.  77.  :  Cum  occideret  eos,  quatrebant 
eum;  et  hoc  probabiliter  potest  aestimari,  et  ideo  prò  eis  fuit  oblatio  facta. 

Ad  secundum  dicendum,  quod  in  verbis  illis  damnatio  large  accipitur  prò 
quacumque  punitione;  ut  sic  includat  etiam  poenam  purgatorii,  quae  per 
suffragia  quandoque  totaliter  expiatur,  quandoque  autem  non,  sed  diminuitur. 

Ad  tertium  dicendum,  quod  quantum  ad  hoc  magis  acceptatur  sufira- 
gium  prò  mortuo,  quam  prò  vivo,  quia  magis  indiget,  cum  non  possit  sibi 
auxiliari,  sicut  vivus  potest:  sed  quantum  ad  hoc  vivus  est  melioris  condi- 
tionis,  quia  potest  transferri  de  statu  culpae  mortalis  in  statum  gratiae,  quod 
de  mortuis  dici  non  potest;  et  ideo  non  est  eadem  causa  orandi  prò  mortuis, 
et  prò  vivis. 

Ad  quartum  dicendum,  quod  illud  adjutorium  non  erat  in  hoc,  quod 
poena  eorum  diminueretur,  sed  in  hoc  solo  (ut  ibidem  dicitur),  quod  eo 
orante  concedebatur  eis  ut  mutuo  se  viderent:  et  in  hoc  aliquod  gaudium 
non  veruni,  sed  phantasuicum  habebant,  dum  implebatur  hoc  quod  desidera- 
bant;  sicut  et  daemones  gaudere  dicuntur,  dum  homines  ad  peccatum  per- 
trahunt,  quamvis  per  hoc  eorum  poena  nullatenus  minuatur,  sicut  nec  mi- 
nuitur  angelorum  gaudium  per  hoc,  quod  malis  nostris  compati  dicuntur. 

Ad  quintum  dicendum,  quod  de  facto  Trajani  hoc  modo  potest  proba- 
biliter aestimari,  quod  precibus  beati  Gregorii  ad  vitam  fuerit  revocatus,  et 
ita  gratiam  consecutus  sit,  per  quam  remissionem  peccatorum  habuit,  et 
per  consequens  immunitatem  a  poena;  sicut  etiam  apparet  in  omnibus  illis, 
qui  fuerunt  miraculose  a  mortuis  suscitati,  quorum  plures  constat  idolola- 
tras  et  damnatos  fuisse.  De  omnibus  talibus  enim  similiter  dici  oportet,  quod 
non  erant  in  inferno  finaliter  deputati,  sed  secundum  praesentem  propriorum 
meritorum  justitiam:  secundum  autem  superiores  causas,  quibus  praevide- 
bantur  ad  vitam  revocandi,  erat  aliter  de  eis  disponendum.  Vel  dicendum, 
secundum  quosdam,  quod  anima  Trajani  non  fuit  simpliciter  a  reatu  poenae 
aeternae  absoluta,  sed  ejus  poena  fuit  suspensa  ad  tempus,  scilicet  usque  ad 
diem  judicii.  Nec  tamen  oportet,  quod  hoc  fiat  communiter  per  suffragia, 
quia  alia  sunt  quae  lege  communi  accidunt,  et  alia  quae  singulariter  ex  pri- 
vilegio aliquibus  conceduntur  :  sicut  ahi  sunt  humanarum  limites  rerum', 
alia  divinarum  signa  virtutum,  ut  August.  dicit  in  lib.  de  Cura  prò  mortuis 
agenda  (cap.  16.  panan  a  princ). 

ARTICULUS  VI.  308 

UTRUM  SUFFRAGIA  PROSINT   EXISTENTIBUS  IN  PURGATORIO. 

Ad  sextum  sic  proceditur.  Videtur,  quod  nec  etiam  existentibus  in  purga- 
torio, quia  purgatorium   pars  quaedam  inferni  est:  sed  in  inferno  nulla  est 

rcdemptio,  et  Ps.  6.  dicitur:  In  inferno  autem  quis  confitebitur   ibi?  Ergo  suf- 
fragia  his  qui  sunt  in  purgatorio  non  prosunt. 

2.  Praeterea.  Poena  purgatori  est  poena  finita:  si  ergo  per  suffragia 
alìquid  de  poena  dimittitur,  tantum  poterunt  multiplicari  suffragia,  quod  tota 
tolletur,  et  ita  peccatum  remanebit  totaliter  impunitum;  quod  videtur  divinae 
justitiae  repugnare. 

3.  Praeterea.  Ad  hoc  animae  sunt  in  purgatorio,  ut  ibi  purgatae,  pura: 
ad  regnum  perveniant:  sed  nihil  potest  purgari,  nisi  aliquid  circa  ipsumfiat; 
ergo  suffragia  facta  per  vivos  poenam  purgatorii  non  diminuunt. 

4.  Praeterea.  Si  suffragia  existentibus  in  purgatorio  valerent,  maxime 
ea  viderentur  valere,  quae  sunt  ad  imperium  eorum  facta:  sed  haec  non 
semper  valent,  sicut  si  aìiquis  decedens  disponat  tot  suffragia  prò  se  fieri, 
quae  si  facta  essent,  sufficerent  ad  totani  poenam  abolendam:  posito  ergo 
quod  hujusmodi  suffragia  differantur,  quousque  ille  poenam  evaserit,  illa 
suffragia  nihil  ei  proderunt;  non  enim  potest  dici,  quod  prosunt,  antequam 
fiarit;  postquam  autem  sunt  facta,  eis  non  indiget,  quia  jam  poenas  evasiti; 
ergo  suffragia  existentibus  in  purgatorio  non  valent. 

Sed  contra  est,  quod  dicitur  in  litera  (4.  Dist.  45.)  ex  verbis  August. 
(in  Enchir.  cap.  no.  a  princ.)  :  «  Suffragia  prosunt  his,  qui  sunt  mediocriter 
boni,  vel  mali  »  :  sed  tales  sunt,  qui  in  purgatorio  detinentur;  ergo,  etc. 

Praeterea.  Dionys.  dicit  in  cap.  7.  Eccles.  Hierarch.  (circ.  nud.)  quod  «  di- 
vinus  sacerdos  prò  mortuis  orans,  prò  illis  orat,  qui  sancte  vixerunt,  et  tamen 
aliquas  maculas  habuerunt  ex  infirmitate  humana  contractas  »:  sed  tales  in 
purgatorio  detinentur;  ergo,  etc. 

Respondeo  dicendum,  quod  poena  purgatorii  est  in  supplementum  satis- 
factionis,  quae  non  fuerat  piene  in  corpore  consummata;  et  ideo  quia,  sicut 
ex.  dictis  patet  (art.  1.  et  2.  huj.  q.  et  q.  13.  art.  2.),  opera  unms  possunt  valere 
alteri  ad  satisfactionem,  sive  vivus,  sive  mortuus  fuerit,  non  est  dubium,  quin 
suffragia  per  vivos  facta  existentibus  in  purgatorio  prosint. 

Ad  primum  ergo  dicendum,  quod  auctoritas  illa  loquitur  de  inferno  dam- 
natorum,  in  quo  nulla  est  redemptio,  quantum  ad  illos  qui  sunt  finalitc 
tali  poenae  addicti.  Vel  dicendum,  secundum  Damasc.  in  sermone  de  Dor- 
mientibus  (inter  princ.  et  med.) ,  quod  hujusmodi  auctoritates  sunt  exponendae 
secundum  causas  inferiores,  idest  secundum  exigentiam  meritorum  eorum 
qui  poenis  deputantur:  sed  secundum  divinam  misericordiam,  quae  vincit 
humana  merita,  ad  preces  justorum  aliquando  aliter  disponitur,  quam  sen- 
tentia  praedictarum  auctoritatum  contineat:  «  Deus  autem  mutat  sententiam, 
sed  non  consilium  »,  ut  dicit  Gregorius  (ìib.  20.  Moral.  cap.  23.  in  med.);  unde 
etiam  Damasc.  (toc.  cìt.)  ponit  ad  hoc  exempla  de  Ninivitis,  Achab,  et  Eze- 
chia, in  quibus  apparet,  quod  sententia  contra  eos  lata  divinitus  fuit  per  di- 
vinam misericordiam  commutata. 

Ad  secundum  dicendum,  quod  non  est  inconveniens,  si  multiplicatis  suf- 
fragiis,  poenam  existentium  in  purgatorio  annihiletur:  non  tamen  sequitur, 
quod  peccata  remaneant  impunita,  quia  poena  unius  prò  altero  suscepta  alteri 
computatur. 

Ad  tertium  dicendum,  quod  purgatio  animae  per  poenas  purgatorii  non 
est  aliud,  quam  expiatio  reatus  impedientis  a  perceptione  gloriae;  et  quia 
per  poenam,  quam  unus  sustinet  prò  alio,  potest  reatus  alterius  expiari,  ut 
dictum  est  (q.  15.  art.  2.),  non  est  inconveniens,  si  per  unius  satisfactionem 
alius  purgetur. 

Ad  quartum  dicendum,  quod  suffragia  ex  duobus  valent,  scilicet  ex  opere 
operanti',  et  ex  opere  operato  :  et  dico  opus  operatavi  non  solum  Ecclesiae  sa- 
cramentum,  sed  effectum  accidentem  ex  operatione;  sicut  ex  collatione  elee- 
mosynarum  consequitur  pauperum  relevatio,  et  eorum  oratio  prò  defuncto 
ad  Deum  :  similiter  opus  operans  potest  accipi  vel  ex  parte  principalis  agentis, 
vel  ex  parte  exequentis.  Dico  ergo,  quod  quam  cito  moriens  disponit  aliqua 
suffragia  sibi  fieri,  praemium  suffragiorum  piene  consequitur,  ante  etiam 
quam  fiant,  quantum  ad  efficaciam  suffragii,  quae  erat  ex  opere  operante 
principalis  agentis;  sed  quantum  ad  efficaciam  suffragiorum,  quae  est  ex 
opere  operato,  vel  ex  opere  operante  exequentis,  non  consequitur  fructum, 
antequam  suffragia  fiant;  et  si  prius  contingat  ipsum  a  poena  purgari,  quan- 
tum ad  hoc  fraudabitur  fructu  suffragiorum,  quod  redundabit  in  illos,  quorum 
culpa  deiraudatur:  non  enim  est  inconveniens,  quod  aliquis  defraudetur  per 
culpam  alterius  in  temporalibus  ;  poena  autem  purgatorii  temporalis  est, 
quamvis  quantum  ad  aeternam  retributionem  nullus  defraudar!  possit,  nisi 
per  propriam  culpam. 

ARTICULUS  VII.  309 

UTRUM  SUFFRAGIA   VALEANT    PUERIS    IN    LIMBO    EXISTENTIBUS. 

Ad  septimum  sic  proceditur.  Videtur,  quod  suffragia  valeant  puefis  in 
limbo  existentibus,  quia  ibi  non  detinentur  nisi  prò  peccato  alieno  ;  ergo 
maxime  decens  est,  ut  ipsi  juventur  suffragiis  alienis. 

2.  Praeterea.  In  litera  (4.  Dist.  45.)  habetur  ex  verbis  Aug.  (in  Enchir. 
cap.  no.  ad  fin.),  quod  «  Ecclesiae  suffragia  prò  non  valde  malis  propitia- 
tiones  sunt  »:  sed  pueri  non  computantur  inter  valde  malos,  cum  sit  mitis- 
sima  eorum  poena;  ergo  suffragia  Ecclesiae  eos  juvant. 

Sed  contra  est,  quod  habetur  in  litera  (loc.  cit.)  ab  August.  (semi.  p.  de 
Verb.  Apost.  a  med.)  quod  «  suffragia  non  prosunt  illis,  qui  sine  fide  operante 
per  dilectionem  hinc  exierunt  »:  sed  pueri  hoc  modo  exierunt;  ergo  suffragia 
eis  non  prosunt. 

Respondeo  dicendum,  quod  pueri  non  baptizati  non  detinentur  in  limbo, 
nisi  quia  deficiunt  a  statu  gratiaetunde  cum  per  opera  vivorum,  mortuorum 
status  mutari  non  possit,  maxime  quantum  ad  meritum  essentialis  praemii,  vel 
poenae,  suffragia  vivorum  pueris  existentibus  in  limbo  prodesse  non  possunt. 

Ad  primum  ergo  dicendum,  quod  quamvis  peccatum  originale  sit  hujus- 
modi,  quod  prò  eo  possit  aliquis  ab  alio  juvari,  tamen  animae  puerorum  in 
limbo  existentes  sunt  in  tali  statu,  quod  juvari  non  possint,  quia  post  hanc 
vitam  non  est  tempus  gratiam  acquirendi. 

Ad  secundum  dicendum,  quod  August.  loquitur  de  non  valde  malis,  qui 
tamen  baptizati  sunt,  quod  patet  ex  hoc  quod  praemittitur:  «  Cum  ergo  sa- 
crificia,  sive  altaris,  sive  quarumcumque  eleemosynarumprobaptizatis  omni- 
bus offeruntur,  etc.  ». 

ARTICULUS  Vili.  310 

UTRUM   SUFFRAGIA  PROSINT  SANCTIS   EXISTENTIBUS  IN  PATRIA. 

Ad  octavum  sic  proceditur.  Videtur,  quod  aliquo  modo  prosint  sanctis 
existentibus  in  patria,  per  hoc  quod  habetur  in  collecta  missae:  «Sicut  san- 

ct's  tuis  prosunt  ad  gloriam  (scilicet  sacramenta)  ita  nobis  proficiant  ad  me- 
delam»:  sed  inter  alia  suffragia  praecipuum  est  sacramentum  altaris;  ergo 
sufFragia  prosunt  sanctis,  qui  sunt  in  patria. 

2.  Praeterea.  Sacramenta  efficiunt  quod  figuranti  sed  tertia  pars  hostiae, 
scilicet  in  calicem  missa,  significat  eos  qui  beatam  vitam  in  patria  ducunt  ; 
ergo  suffragia  Ecclesiae  prosunt  sanctis  existentibus  in  patria. 

3.  Praeterea.  Sancti  non  solum  gaudent  in  patria  de  propriis  bonis,  sed 
etiam  de  bonis  alienis;  unde  Lue.  15.  dicitur:  Gauàium  est  angelis  Dei  su- 
per uno  peccatore  poenitentiam  agente:  ergo  ex  bonis  operibus  viventium,  san- 
ctorum  qui  sunt  in  patria  gaudium  crescit;  et  ita  etiam  eis  nostra  suffragia 
prosunt. 

4.  Praeterea.  Damasc.  dicit  in  semi,  de  Dormient.  (panini  a  princ.)  in- 
ducens  verba  Chrysost.  :  «  Si  enim  Gentiles,  inquit,  cum  his  qui  objeruntsua 
comburunt,  quanto  magis  te  fidelem  mittere  convenit  cum  fideli  ipsius  pro- 
pria ;  non  ut  favilla  fiant  et  haec  velut  illa  ;  sed  ut  majorem  hinc  circumpo- 
nas  gloriam  :  et  si  quidem  peccator  fuerit  qui  mortuus  est,  ut  peccamina  sol- 
va"? ;  si  autem  justus,  ut  appositio  fiat  mercedis,  et  retributionis  »  ;  et  sic  idem 
quod  prius. 

Sed  contra  est,  quod  in  litera  (4.  Dist.  iy)  habetur  ex  verbis  August. 
(serm.  iy.  de  Verb.  Apost.  cap.  1.  a  med.)  :  «  Injuria  est  in  Ecclesia  prò  martyre 
orare,  cujus  nos  debemus  orationibus  commendari  ». 

Praeterea.  Ejus  est  juvari,  cujus  est  indigere:  sed  sancti  in  patria  sunt 
absque  omni  indigentia;  ergo  per  suffragia  Ecclesiae  non  juvantur. 

Respondeo  dicendum,  quod  suffragium  de  sui  ratione  importat  quandam 
auxiliationem,  quae  non  competit  ei  qui  defectum  non  patitur;  nulli  enim 
juvari  competit,  nisi  ei  qui  indigens  est:  unde  cum  sancti,  qui  sunt  in  patria, 
sint  ab  omni  indigentia  immunes,  inebriati  ab  ubertate  domus  Dei  (Psal.  tf.)t 
eis  juvari  per  suffragia  non  competit. 

Ad  primum  ergo  dicendum,  quod  hujusmodi  locutiones  non  sunt  sic  in- 
telligendae,  quasi  sancti  in  gloria  proficiant  quantum  ad  se,  quod  eorum 
festa  recolimus,  sed  quia  nobis  proficit,  qui  eorum  gloriam  solemnius  cele- 
bramus:  sicut  ex  hoc  quod  Deum  cognoscimus,  vel  laudamus,  et  sic  quo- 
dammodo  ejus  gloria  in  nobis  crescit,  nihil  Deo,  sed  nobis  accrescit. 

Ad  secundum  dicendum,  quod  quamvis  sacramenta  effìciant  quod  figu- 
rant,  non  tamen  illum  effectum  suum  ponunt  circa  omne  id  quod  figurant; 
alias  cum  figurent  Christum,  in  ipso  Christo  aliquid  efficerent  (quod  est  ab- 
surdumr,  sed  efficiunt  circa  suscipientem  sacramentum  ex  virtute  ejus,  quod 
per  sacramentum  significatur  :  et  sic  non  sequitur,  quod  sacrificia  prò  fidel;- 
bus  defunctis  oblata  sanctis  prosint  ;  sed  quod  ex  mentis  sanctorum,  quae 
recoluntur,  vel  signiflcantur  in  sacramento,  prosint  aliis,pro  quibus  offeruntur. 

Ad  tertium  dicendum,  quod  quamvis  sancti,  qui  sunt  in  patria,  de  bonis 
nostris  omnibus  gaudeant,  non  tamen  sequitur,  quod  multiplicatis  nostris 
gaudiis,  eorum  gaudium  augmentetur  formaliter,  sed  materialitcr  tantum, 
quia  omnis  passio  formaliter  augetur  secundum  rationem  objecti  sui:  ratio 
autem  gaudendi  in  sanctis,  de  quibuscumque  gaudent,  est  ipse  Deus,  de  quo 
non  possunt  magis  et  minus  gaudere,  quia  sic  essentiale  eorum  praemium 
variaretur,  quod  consistit  in  hoc  quod  de  Deo  gaudeant:  unde  ex  hoc  quod 
bona  multiplicantur,  de  quibus  gaudendi  ratio  eis  Deus  est,  non  sequitur 
quod  intensius  gaudeant,  sed  quod  de  pluribus  gaudeant;  et  ideo  non  se- 
quitur, quod  operibus  nostris  juventur. 

Ad  ojuartum  dicendum,  quod  non  est  intelligendum,  quod  fiat  appositio 
mercedis,  vel  retributionis  illi  beato  per  suffragia  ab  aliquo  facta,  sed  fa- 
cienti.  Vel  dicendum,  quod  ex  suffragiis  potest  appositio  mercedis  fieri  beato 
defuncto,  inquantum  de  suffragiis  sibi  faciendis  adhuc  vivens  disposuit,  quod 
ei  meritorium  fuit. 

ARTICULUS  IX.  .311 

UTRUM    ORATIONES    ECCLESIAE,    SACRIFICIUM    ALTARIS, 
ET  ELEEMOSYNAE    PROSINT  DEFUNCTIS. 

Ad  nonum  sic  proceditur.  Videtur,  quod  non  solum  orationibus  Ecclesiae, 
et  sacrificio  altaris,  et  eleemosynis  animae  defunctorum  juventur,  vel  quod 
eis  juventur  praecipue:  poena  enim  debet  per  poenam  recompensari :  sed 
jejunium  magis  est  poenale,  quam  eleemosyna,  vel  oratio;  ergo  jejunium 
magis  prodest  in  suffragiis,  quam  aliquod  praedictorum. 

2.  Praeterea.  Greg.  istis  tribus  connumerat  jejunium,  ut  habetur  in 
Decr.  (13.  q.  2.  cap.  22  )  :  «  Animae  defunctorum  quatuor  modis  solvuntur, 
aut  oblationibus  sacerdotum,  aut  eleemosynis  charorum,  aut  precibus  san- 
ctorum,  aut  jejunio  cognatorum»;  ergo  insufficienter  connumerantur  hic  ab 
August.  (Uh.  de  Cura  prò  niort.  gerenda,  cap.  iS.)  tria  praedicta. 

3.  Praeterea.  Baptismus  est  potissimum  sacramentorum,  maxime  quan- 
tum ad  effectum;  ergo  baptismus,  vel  alia  sacramenta  deberent  vel  similiter, 
vel  magis  prò  defunctis  fieri,  sicut  sacramentum  altaris. 

4.  Praeterea.  Hoc  videtur  ex  hoc  quod  habetur  1.  Cor.  15.:  Si  omnino 
raortui  non  resurgunt,  ut  quid  oapti^antar  prò  illis?  Ergo  etiam  baptismus  valet 
ad  suffragia  defunctorum. 

5.  Praeterea.  In  diversis  missis  est  idem  sacrificium  altaris;  si  ergo  sa- 
crificium  computatur  inter  suffragia,  et  non  missa,  videtur  quod  tantundem 
valeat  quaecumque  missa  prò  defuncto  dicatur,  sive  de  Beata  Virgine,  sive 
de  Spiritu  Sancto,  vel  quaecumque  alia;  quod  videtur  esse  contra  Ecclesiae 
ordinationem,  quae  specialem  missam  prò  defunctis  instituit. 

6.  Praeterea.  Damasc.  in  sermone  de  Dormientibus  (a  med.)  docet  ceras, 
et  oleum,  et  hujusmodi  prò  defunctis  offerri;  ergo  non  solum  oblatio  sacri- 
ficii  altaris,  sed  etiam  aliae  oblationes  debent  inter  suffragia  computari  mor- 
tuorum. 

Respondeo  dicendum,  quod  suffragia  vivorum  prosunt  defunctis,  secun- 
dum  quod  uniuntur  viventibus  in  charitate,  et  secundum  quod  intentio  vi- 
ventium  fertur  in  mortuos;  et  ideo  illa  opera  praecipue  nata  sunt  mortuis 
suffragari,  quae  maxime  ad  communicationem  charitatis  pertinent,  vel  ad 
directionem  intentionis  in  alterum:  ad  charitatem  autem  sacramentum  Eu- 
charistiae  praecipue  pertinet,  cum  sit  sacramentum  ecclesiasticae  unionis, 
continens  illum,  in  quo  tota  Ecclesia  unitur  et  consolidatur,  scilicet  Christum  ; 
unde  Eucharistia  est  quasi  quaedam  charitatis  origo,  vel  vinculum.  Sed  inter 
charitatis  effectus  est  praecipuum  eleemosynarum  opus;  et  ideo  ista  duo  ex 
parte  charitatis  praecipue  mortuis  suffragantur,  scilicet  sacrificium  Ecclesiae, 
et  eleemosynae.  Sed  ex  parte  intentionis  directae  in  mortuos  praecipue  valet 
oratio,  quia  oratio  secundum  suam  rationem  non  solum  dicit  respectum  ad 
orantem,  sicut  et  caetera  opera,  sed  directius  ad  illud  prò  quo  oratur  ;  et 
ideo  ista  tria  ponuntur  quasi  praecipua  mortuorum  subsidia,  quamvis  quae- 

cumque  alia  bona,  quae  ex  charitate  fiunt   prò   defunctis,   eis   valere  cre- 
deri da  sint. 

Ad  primum  ergo  dicendum,  quod  in  eo  qui  satisfacit  prò  altero,  magis 
est  considerandum,  ad  hoc  quod  effectus  satisfactionis  ad  alterum  perveniat, 
illud  quo  satisfactio  unius  transit  in  alterum,  quam  etiam  satisfactionis  poena, 
quamvis  ipsa  poena  magis  expiet  reatum  satisfacientis,  inquantum  est  quae- 
dam medicina;  et  ideo  tria  praedicta  magis  valent  defunctis,  quam  jejunium. 

Ad  secundum  dicendum,  quod  etiam  jejunium  prodesse  potest  defunctis 
ratione  charitatis,  et  intentionis  in  defunctos  directae:  sed  tamen  jejunium 
in  sui  ratione  non  continet  aliquid,  quod  ad  charitatem,  vel  directionem  in- 
tentionis pertineat,  sed  ei  sunt  haec  quasi  extrinseca;  et  ideo  Augustinus  non 
posuit,  sed  Gregorius  posuit  jejunium  inter  suffragia  mortuorum. 

Ad  tertium  dicendum,  quod  baptismus  est  quaedam  spiritualis  regene- 
ratio;  unde  sicut  per  generationem  non  acquiritur  esse  nisi  generato,  ita 
baptismus  non  habet  efficaciam  nisi  in  eo  qui  baptizatur,  quantum  est  ex 
opere  operato;  quamvis  ex  opere  operante  vel  baptizantis,  vel  baptizati  pòssit 
aliis  prodesse,  sicut  et  caetera  opera  meritoria.  Sed  Eucharistia  est  signum 
ecclesiasticae  unionis,  et  ideo  ex  ipso  opere  operato  ejus  efficacia  in  alterum 
transire  potest;  quod  non  contingit  de  aliis  sacramentis. 

Ad  quartum  dicendum,  quod  Gloss.  (ora.)  istam  auctoritatem  dupliciter 
exponit:  uno  modo  sic:  «Si  mortui  non  resurgunt,  nec  Christus  resurrexit, 
ut  quid  etiam  baptizantur  prò  illis?  id  est  prò  peccatis,  cum  ipsa  non  dimit- 
tantur,  si  Christus  non  resurrexit,  quia  in  baptismo  non  solum  Christi  passio, 
sed  etiam  resurrectio  operatur,  quae  est  nostrae  spiritualis  resurrectionis 
quodammodo  causa»:  alio  modo  sic:  «Fuerunt  quidam  imperiti,  qui  baptiza- 
bantur  prò  his,  qui  de  hac  vita  sine  baptismo  decesserant,  putantes  illis  pro- 
desse; et  secundum  hoc  Apostolus  non  loquitur,  nisi  secundum  errorem 
aliquorum  in  verbis  illis  ». 

Ad  quintum  dicendum,  quod  in  officio  missae  non  solum  est  sacrificium, 
sed  etiam  sunt  ibi  orationes  :  et  ideo  missae  suffragium  continet  duo  horum, 
quae  hic  Augustinus  enumerat  (loc.  cit.  in  argum.  2.),  scilicet  orationem,  et 
sacrificium  :  ex  parte  ergo  sacrificii  oblati  missa  aequaliter  prodest  defuncto, 
de  quocumque  dicatur;  et  hoc  est  praecipuum,  quod  fit  in  missa:  sed  ex  parte 
orationum  magis  prodest  illa,  in  qua  sunt  orationes  ad  hoc  determinatae.  Sed 
tamen  iste  defectus  recompensari  potest  per  majorem  devotionem,  vel  ejus 
qui  dicit  missam,  vel  ejus  qui  jubet  dici,  vel  iterum  per  intercessionem  sancti, 
cujus  suffragium  in  missa  imploratur. 

Ad  sextum  dicendum,  quod  hujusmodi  oblatio  candelarum,  velolei  potest 
prodesse  defuncto,  inquantum  sunt  eleemosynae  quaedam;  dantur  enim  ad 
cultum  Ecclesiae,  vel  etiam  in  usum  fidelium. 


ARTICULUS  X.  312 

UTRUM    INDULGENTIAE    ECCLESIAE    PROSINT    MORTUIS. 

Ad  decimum  sic  proceditur.  Videtur,  quod  indulgentiae,  quas  Ecclesia 
facit,  etiam  mortuis  prosint:  primo  per  consuetudinem  Ecclesiae,  quae  facit 
praedicari  crucem,  ut  aliquis  indulgentiam  habeat  prò  se,  et  duabus,  vel  tri- 
bus,  et  auandoaue  etiam  decem  animabus  tam  vivorum    ouam  mortuorum 

cuod  esset    deceptio,   nisi   mortuis  prodessent;    ergo   indulgentiae    mortuìs 
prosunt. 

2.  Pr aeterea.  Meritum  totius  Ecclesiae  est  efficacius,  quam  meritum  un;us 
personac  :  sed  meritum  personale  suffragatur  defunctis,  ut  patet  in  elargitone 
cieemosynarum;  ergo  multo  fortius  meritum  Ecclesiae,  cui  indulgentiae  in- 
nituntur. 

3.  Praeterea.  Indulgentiae  Ecclesiae  prosunt  illis,  qui  sunt  de  foro  Ec- 
clesiae: sed  illi  qui  sunt  in  purgatorio,  sunt  de  foro  Ecclesiae,  alias  eis  Ec- 
clesiae suffragia  non  prodessent;  ergo  videtur,  quod  indulgentiae  defuncrs 
prosint. 

Sed  contra.  Ad  hoc  quod  indulgentiae  alicui  valeant,  requiritur  causa 
conveniens,  prò  qua  indulgentiae  dantur:  sed  talis  causa  non  potest  esse  ex 
parte  defuncti,  quia  non  potest  facere  aliquid,  quod  sit  in  utilitatem  Eccle- 
siae, prò  qua  causa  praecipue  indulgentiae  dantur;  ergo  videtur,  quod  indul- 
gentiae defunctis  non  prosint. 

Praeterea.  Indulgentiae  determinantur  secundum  arbitrami  eas  facientis; 
si  ergo  indulgentiae  defunctis  prodesse  possent,  esset  in  potestate  facientis  in- 
dulgentiam,  ut  defunctum  omnino  liberaret  a  poena,  quod  videtur  absurdum. 

Respondeo  dicendum,  quod  indulgentia  alicui  prodesse  potest  dupliciLr: 
uno  modo  principaliter,  alio  modo  secundario:  principaliter  quidem  prodest  ei, 
qui  indulgentiam  accipit,  sciiicet  qui  facit  hoc,  prò  quo  indulgentia  datur,  ut 
qui  visitat  limina  alicujus  sancti;  unde  cum  mortui  non  possint  facere  aliquid 
horum,  prò  quibus  indulgentiae  dantur,  eis  directe  indulgentiae  valere  non 
possunt:  secundario  autem,  et  indirecte  prosunt  ei,  prò  quo  aliquis  facit  illud, 
quod  est  indulgentiae  causa;  quod  quandoque  contingere  potest,  quandoque 
autem  non  potest,  secundum  diversam  indulgentiae  formam.  Si  enim  sit  talis 
indulgentiae  forma:  «  Quicumque  facit  hoc,  vel  illud,  habebit  tantum  de  in- 
dulgentia »,ille  qui  hoc  facit,  non  potest  fructum  indulgentiae  in  alium  trans- 
fert, quia  ejus  non  est  applicare  ad  aliquem  intentionem  Ecclesiae,  per  quam 
communicantur  communia  suffragia,  ex  quibus  indulgentiae  valent,  ut  jam 
supra  dictum  est ^7.  2j.  ari.  5.  ad  2.).  Si  autem  indulgentia  sub  hac  forma  fiat: 
«  Quicumque  fecerit  hoc,  vel  illud,  ipse,  et  pater  ejus,  vel  quicumque  alius 
ei  adjunctus,  in  purgatorio  detentus,  tantum  de  indulgentia  habebit  »,  talis 
indulgentia  non  solum  vivo,  sed  etiam  mortuo  proderit;  non  enim  est  aliqua 
ratio,  quare  Ecclesia  transferre  possit  communia  merita,  quibus  indulgentiae 
ìnnituntur,  in  vivos,  et  non  in  mortuos  ;  nec  tamen  sequitur  quod  praelatus 
Ecclesiae  possit  prò  suo  arbitrio  animas  a  purgatorio  liberare,  quia  ad  hoc 
ut  indulgentiae  valeant,  requiritur  causa  conveniens  indulgentias  faciendi,  ut 
supra  dictum  est  (q.  26.  art.  3.). 

ARTICULUS  XI.  313 

UTRUM    CULTUS    EXEQUIARUM    DEFUNCTIS    PROSINT. 

Ad  undecimum  sic  proceditur.  Videtur,  quod  cultus  exequiarum  defun- 
ctis prosint:  Damascenus  enim  in  serm.  de  Dormientib.  (a  med.)  inducit 
verba  Athanasii  sic  dicentis:  «  Licet  in  aere  is  qui  in  pietate  consummatus  est, 
depositus  fuerit,  ne  renuas  oleum,  et  ceras,  Deum  invocans,  in  sepulchro 
ejus  accendere;  accepta  enim  ista  sunt  Deo,  et  multarci  ab  eo  recipientia  re- 

tributionem  »:  sed  hujusmodi  pertinent  ad  cultura  exequiarum;  ergo  cultus 
exequiarum  prodest  defunctis. 

2.  Praeterea.  Sicut  August.  dicit  in  lib.  1.  de  Civ.  Dei  (cap.  15.  aprine), 
«  antiquorum  justorum  funera  officiosa  pietate  curata  sunt,  et  exequiae  ce- 
lebratae,  et  sepulchra  provisa;  ipsique  dum  viverent,  de  sepeliendis,  vel  etiam 
transferendis  suis  corporibus  filiis  mandaverunt  »  :  sed  hoc  non  fecissent,  nisi 
sepulchra,  et  hujusmodi  aliquid  mortuis  conferrent;  ergo  hujusmodi  aliquid 
prosunt  defunctis. 

3.  Praeterea.  Nullus  facit  eleemosynam  circa  aliquem,  nisi  ei  proficiat: 
sed  sepelire  mortuos  computatur  inter  opera  eleemosynarum,  unde  et  August. 
dicit  in  1.  lib.  de  Civ.  Dei  (loc.  cit.)  :  «  Tobias  sepeliendo  mortuos  apud  Deum 
promeruisse,  teste  angelo,  commendatur  »  ;  ergo  hujusmodi  sepulturae  cultus 
mortuis  prodest. 

4.  Praeterea.  Inconveniens  est  dicere,  quod  frustretur  devotio  fìdelium  : 
sed  aliqui  ex  devotione  se  in  locis  aliquibus  religiosis  sepeliri  disponunt; 
ergo  sepulturae  cultus  prodest  defunctis. 

5.  Praeterea.  Deus  pronior  est  ad  miserendum,  quam  ad  condemnan- 
dum  :  sed  aliquibus  nocet  in  locis  sacris  sepultura,  si  indigni  sunt;  unde  dicit 
Gregor.  (lib.  4.  Dial.  cap.  50.):  «  Quos  peccata  gravia  deprimunt,  ad  majo- 
rem  damnationis  cumulum  potius,  quam  ad  solutionem  eorum  corpora  in 
Ecclesiis  ponuntur  »  ;  ergo  multo  amplius  dicendum  est,  quod  sepulturae 
cultus  prosit  bonis. 

Sed  contra  est,  quod  August.  dicit  in  lib.  de  Cura  prò  mortuis  agenda 
(cap.  alt.  circ.  med.):  «  Corpori  humano  quidquid  impenditur,  non  est  praesi- 
dium salutis,  sed  humanitatis  officium  ». 

Praeterea.  August.  dicit  in  eodem  libro  (cap.  2.  ad  fin.  et  lib.  1.  de  Civ* 
Dei,  cap.  12.  a  med.):  «  Curatio  funeris,  conditio  sepulturae,  pompa  exequia- 
rum, magis  sunt  vivorum  solatia,  quam  subsidia  defunctorum  ». 

Praeterea.  Dominus  dicit  Manli,  io.  et  Lue.  12.:  Nolite  timere  eos  qui 
corpus  occidunt,  et  post  hoc  non  habent  amplius  quid  faciant:  sed  post  mortem 
sanctorum  corpora  possunt  a  sepultura  prohiberi,  sicufin  ecclesiastica  histo- 
ria  (Euseb.  lib.  5.  cap.  1.  ad  fin.)  legitur  esse  factum  de  quibusdam  martyribus 
Lugduni  Galliae;  ergo  non  nocet  defunctis,  si  eorum  corpora  inhumata  re- 
maneant;  ergo  nec  cultus  sepulturae  prodest. 

Respondeo  dicendum,  quod  sepultura  adinventa  est  et  propter  vivos,  et 
propter  mortuos  :  propter  vivos  quidem,  ne  eorum  oculi  ex  turpitudine  cada- 
verum  offendantur,  et  corpora  foetoribus  inficiantur,  et  hoc  quantum  ad  cor- 
pus; sed  spiritualiter  etiam  prodest  vivis,  inquantum  per  hoc  adstruitur  re- 
surrectionis  fides:  sed  mortuis  prodest  ad  hoc,  quod  inspicientes  sepulchra 
memoriam  retinent  defunctorum,  et  prò  defunctis  orant;  unde  et  monumen- 
tum  a  memoria  nomen  accepit:  dicitur  enim  monummtum,  quasi  monens 
mentem,  ut  dicit  August.  in  lib.  de  Civ.  Dei,  et  in  lib.  de  Cura  prò  mort. 
agen.  (cap.  4.  in  med.).  Paganorum  tamen  error  fuit,  quod  ad  hoc  sepultura 
mortuo  prosit,  ut  ejus  anima  quietem  accipiat;  non  enim  credebant  animam 
prius  quietem  posse  accipere,  quam  corpus  sepulturae  daretur;  quod  omnino 
ridiculum  est,  et  absurdum.  Sed  quod  ulterius  sepultura  in  loco  sacrato 
mortuo  prodest,  non  quidem  est  ex  ipso  opere  operato,  sed  magis  est  ex 
ipso  opere  operante;  dum  scilicet  vel  ipse  defunctus,  vel  alius  corpus  ejus 
tumulari  in  loco  sacro  disponens,  patrocinio  alicujus  sancti  eum  committit, 
cujus  precibus  per  hoc  credendus  est  adjuvari,  et  etiam  patrocinio  eorum 

S.   Thomae   Summa    Thcologica.   Voi.   V.  ~  ' 


41 8  QUAESTIO  LXXI.  ARTICULUS  XI. 

qui  loco  sancto  deserviunt,  qui  prò  tumulatis  apud  se  frequentius,  et  specia- 
lius  orant.  Sed  illa  quae  ad  ornatum  sepulturae  adhibentur,  prosunt  quidem 
vivis,  inquantum  sunt  vivorum  solatia;  sed  possunt  etiam  defunctis  prodesse, 
non  quidem  per  se,  sed  per  accidens,  inquantum  scilicet  per  hujusmodi  ho- 
mines  excitantur  ad  compatiendum,  et  per  consequens  ad  orandum;  vel  in- 
quantum ex  sumptibus  sepulturae  vel  pauperes  fructum  capiunt,  vel  Ecclesia 
decoratur  :  sic  enim  sepultura  inter  caeteras  eleemosynas  computatur.  ' 

Ad  primum  ergo  dicendum,  quod  oleum,  et  cera  ad  sepukhrum  defun- 
ctorum  periata  per  accidens  defuncto  prosunt,  vel  inquantum  Ecclesiae  offe- 
runtur,  sive  pauperibus  dantur,  vel  inquantum  hujusmodi  in  Dei  reverentiam 
fiunt:  unde  et  verbis  praemissis  subjungitur:  «  Oleum  enim,  et  cera  holo- 
caustum  sunt  ». 

Ad  secundum  dicendum,  quod  ideo  sancti  Patres  de  suis  corporibus  tu- 
mulandis  curaverunt,  ut  ostenderent  «  corpora  mortuorum  ad  Dei  providen- 
tiam  pertinere;  non  quod  mortuis  corporibus  aliquis  sensus  insit,  sed  propter 
fidem  resurrectionis  adstruendam  »,  ut  patet  per  Augustinum  in  lib.  i.  de  Ca- 
vitate Dei  (e ap.  13.  cir.  nud.)  ;  unde  etiam  voluerunt  in  terra  promissionis  se- 
peliri,  ubi  credebant  Christum  nasciturum,  et  moriturum,  cujus  resurrectio 
nostrae  resurrectionis  est  causa. 

Ad  tertium  dicendum,  quod,  quia  caro  est  pars  naturae  hominis,  natura- 
liter  homo  ad  carnem  suam  afficitur,  secundum  illud  Ephes.  5.:  Nemo  cameni 
suam  unquam  odio  habuit:  unde  secundum  istum  naturalem  affectum  inest 
viventi  quaedam  solicitudo,  quid  etiam  post  ejus  mortem  de  corpore  sit  fu- 
turum;  doleretque,  si  aliquid  indignum  suo  corpori  evenire  praesentiret.  Et 
ideo  illi  qui  hominem  diligunt,  ex  hoc  quod  affectui  ejus  quem  diligunt  con- 
formantur,  circa  ejus  carnem  curam  humanitatis  impendunt;  ut  enim  dicit 
August.  in  lib.  1.  de  Civit.  Dei  (he.  cit.)  :  «  Si  paterna  vestis,  et  annulus,  ac  si 
quid  hujusmodi  tanto  charius  est  posteris,  quanto  erga  parentes  major  extitit 
affectus,  nullo  modo  ipsa  spernenda  sunt  corpora,  quae  utique  multo  fami- 
liarius,  atque  conjunctius,  quam  quaelibet  indumenta,  gestamus  ».  Unde  et 
inquantum  affectui  hominis  satisfacit  sepeliens  ejus  corpus,  cum  ipse  in  hoc 
sibi  satisfacere  non  possit,  eleemosynam  ei  facere  dicitur. 

Ad  q.uartum  dicendum,  quod  fidelium  devotio,  ut  Augustinus  dicit  in 
lib.  de  Cura  prò  mort.  agend.  (cap.  4.),  suis  charis  in  locis  sacris  providens 
sepulturam,  in  hoc  non  frustratur,  quod  defunctum  suum  suffragio  sanctorum 
committit,  ut  dictum  est  (in  corp.  art.). 

Ad  quintum  dicendum,  quod  sepultura  in  loco  sacro  impio  defuncto  non 
nocet,  nisi  quatenus  hanc  sepulturam  sibi  indignam  propter  humanam  glo- 
riali! procuravit.' 


ARTICULUS  XII.  314 

MAGIS  ILLI  PROFICIANT,   PRO    QUO  FIUNT, 
QUAM  ALIIS. 

Ad  duodecimum  sic  proceditur.  Videtur,  quod  suffragia  quae  fiunt  prò 
uno  defuncto,  non  magis  proficiant  ei  prò  quo  fiunt,  quam  aliis  :  lumen  enim 
spirituale  magis  est  communicabile,  quam  corporale  lumen  :  sed  lumen  cor- 

porale,  scilicet  candclae,  quamvis  accendatur  prò  uno  tantum,  aequaliter 
tamen  omnibus  prodest,  qui  simul  commorantur,  quamvis  prò  eis  candela  non 
accendatur;  ergo  cum  suffragia  sint  quaedam  spiritualia  lumina,  quamvis 
prò  uno  specialiter  fiant,  non  magis  valent  ei,  quam  aliis  existentibus  in  pur- 
gatorio. 

2.  Praeterea.  Sicut  in  litera  dicitur  (4.  Dist.  45.),  secundum  hoc  suffra- 
gia  mortuis  prosunt,  quia  «  dum  viverenthic,  sibiutpostea  possent  prodesse 
meruerunt  »:  sed  aliqui  magis  meruerunt  ut  suffragia  sibi  prodessent,  quam 
illi  prò  quibus  fiunt  ;  ergo  eis  magis  prosunt,  alias  eorum  meritum  fru- 
straretur. 

3.  Praeterea.  Pro  pauperibus  non  fiunt  tot  suffragia,  sicut  prò  divitibus  : 
si  ergo  suffragia  facta  prò  aliquibus  eis  solum,  vel  magis  quam  aliis  valerent, 
pauperes  essentpejoris  conditionis;  quod  est  contra  sententiam  Domini  Lue.  6.: 
Beati  pauperes,  quia  vestrum  est  regnimi  Dei. 

Sed  contra.  Justitia  humana  exemplatur  a  justitia  divina:  sed  justitia 
humana,  si  aliquis  debitum  prò  aliquo  solvit,  eum  solum  absolvit;  ergo  cum 
ille  qui  suffragia  facit,  quodammodo  solvat  debitum  ejus  prò  quo  facit,  ei 
soli  proderunt. 

Praeterea.  Sicut  homo  faciens  suffragia  quodammodo  satisfacit  prò  mor- 
tuo,  ita  etiam  interdum  aliquis  prò  vivo  satisfacere  potest:  sed  quando  ali- 
quis satisfacit  prò  vivo,  satisfactio  Illa  non  computatur  nisi  illi  prò  quo  facta 
est;  ergo  et  suffragia  faciens  ei  soli  prodest,  prò  quo  facit. 

Respondeo  dicendum,  quod  circa  hoc  fuit  duplex  opinio:  quidam  enim 
(ut  Praepositivus)  dixerunt,  quod  suffragia  prò  uno  aliquo  facta  non  magis 
prosunt  ei  prò  quo  fiunt,  sed  eis  qui  sunt  magis  digni  :  et  ponebant  exemplum 
de  candela,  quae  accenditur  prò  aliquo  divite,  quae  non  minus  prodest  eis, 
qui  cum  ipso  sunt,  quam  ipsi  diviti,  et  forte  magis,  si  habent  oculos  clariores  : 
et  etiam  de  lectione,  quae  non  magis  prodest  ei,  prò  quo  legitur,  quam  aliis, 
qui  simul  cum  eo  audiunt,  sed  forte  aliis  magis,  qui  sunt  sensu  capaciores: 
et  si  eis  objiceretur,  quod  secundum  hoc  ordinano  Ecclesiae  esset  vana,  quae 
prò  aliquibus  specialiter  orationes  instituit,  dicebant,  quod  hoc  Ecclesia  fecit 
ad  excitandam  devotionem  fidelium,  qui  proniores  sunt  ad  facienda  specialia 
suffragia,  quam  communia,  et  ferventius  etiam  prò  suis  propinquis  orant, 
quam  prò  extraneis.  Alti  e  contra  dixerunt,  quod  suffragia  magis  valent  eis, 
prò  quibus  fiunt.  Utraque  autem  opinio  secundum  aliquìd  veritatem  habet; 
valor  enim  suffragiornm  pensari  potest  ex  duobus:  vaient  enim  uno  modo  ex 
virtute  charitatis,  quae  facit  omnia  bona  communia;  et  secundum  hoc  magis 
valent  ei,  qui  magis  charitate  est  plenus,  quamvis  prò  eo  specialiter  non  fiant; 
et  sic  valor  suffragiorum  attenditur  magis  secundum  quandam  interiorem 
consolationem,  secundum  quod  unus  in  charitate  existens  de  bonis  alterius 
delectatur  post  mortem,  quantum  ad  diminutionem  poenae;  post  mortem 
enim  non  est  locus  acquirendi  gratiam,  vel  augendi,  ad  quod  nobis  in  vita 
valent  opera  aliorum  ex  virtute  charitatis.  Alio  modo  valent  suffragia  ex  hoc, 
quod  per  intentionem  unius  alteri  applicantur;  et  sic  satisfactio  unius  alteri 
computatur;  et  hoc  modo  non  est  dubium,  quin  magis  valeant  ei,  prò  quo 
fiunt  ;  immo  sic  ei  soli  valent  :  satisfactio  enim  proprie  ad  remissionem  poenae 
ordinatur:  unde  quantum  ad  remissionem  poenae  praecipue  valet  suffragium 
ei,  prò  quo  fit,  et  secundum  hoc  secunda  opinio  plus  habet  de  ventate  quam 
prima. 

Ao  primum  er?o  dicendum   ouod  suffraga  nrnsnnt  ner  modum  luminis, 

inquantum  a  mortuis  acceptantur,  et  ex  hoc  quandam  consolationemaccipiunt; 
et  tanto  major  est,  quanto  majori  charitate  sunt  praediti  :  sed  inquantum  suf- 
fragia  sunt  quaedam  satisfactio  per  intentionem  facientis  translata  in  alterum, 
non  sunt  similia  lumini,  sed  magis  solutioni  alicujus  debiti:  non  autem  est 
necesse,  ut  si  debitum  prò  uno  solvitur,  ex  hoc  et  debitum  aliorum  solvatur. 

Ad  secundum  dicendum,  quod  istud  meritum  est  conditionale;  hoc  enim 
modo  sibi  meruerunt  quod  sibi  prodessent,  si  prò  eisfierent;  quod  nihil  aliud 
fuit,  quam  facere  se  habiles  ad  recipiendum  :  unde  patet,  quod  non  directe 
meruerunt  illud  juvamen  suffragiorum,  sed  per  merita  praecedentia  se  habi- 
litaverunt,  ut  fructum  suffragiorum  susciperent:  et  ideo  non  sequitur,  quod 
meritum  eorum  frustretur. 

Ad  tertium  dicendum,  quod  nihil  prohibet,  divites  quantum  ad  aiiquid 
esse  melioris  conditionis,  quam  pauperes,  sicut  quantum  ad  expiationem 
poenae:  sed  hoc  quasi  nihil  est  comparatum  possessioni  regni  coelorum, 
in  qua  pauperes  melioris  conditionis  esse  ostenduntur  per  auctoritatem  in- 
ductam. 

ARTICULUS  XIII.  5I5 

UTRUMSUFFRAGIA  FACTA  PRO  MULTIS  TANTUMDEM  VALEANT  SINGDLIS 
AC  SI   SPECIALITER  PRO  UNOQUOQUE  FIERENT. 

Ad  decimumtertium  sic  proceditur.  Videtur,  quod  suffragia  facta  prò 
multis  tantundem  valeant  singulis,  ac  si  prò  unoquoque  specialiter  fierent: 
videmus  enim,  quod  ex  lectione,  quae  uni  [al.  prò  uno]  legitur,  nihil  ei  deperit, 
si  simul  et  aliis  legatur;  ergo  et  eadem  ratione  nihil  deperit  ei,  prò  quo  fit 
suffragium,  si  aliquis  ei  connumeretur;  et  ita  si  prò  pluribus  fiat,  tantum  valet 
singulis,  ac  si  prò  unoquoque  singulariter  fieret. 

2.  Praeterea.  Secundum  communem  usum  Ecclesiae  videmus,  quod  cum 
missa  prò  aliquo  defuncto  dicitur,  simul  etiam  illic  orationes  adjunguntur  prò 
aliis  defunctis  :  hoc  autem  non  fieret,  si  ex  hoc  defunctus,  prò  quo  missa 
dicitur,  aliquod  detrimentum  reportaret;  ergo  idem  quod  prius. 

3.  Praeterea.  Suffragia  praecipue  orationum  innituntur  divinae  virtuti: 
sed  apud  Deum  sicut  non  differt  juvare  per  multos,  vel  per  paucos,  ita  non 
differt  juvare  multos,  vel  paucos;  ergo  quantum  juvaretur  unus  ex  una  ora- 
tione,  si  prò  eo  tantum  fieret,  tantum  juvabuntur  singuli  multorum,  si  eadem 
oratio  prò  multis  fiat. 

Sed  contra.  Melius  est  plures  juvare,  quam  unum;  si  ergo  suffragium 
prò  multis  factum  valeat  singulis  tantum,  ac  si  prò  uno  tantum  fieret,  videtur 
quod  Ecclesia  non  debuit  instituere,  ut  prò  aliquo  fieret  singulariter  missa, 
vel  oratio,  sed  quod  semper  diceretur  prò  omnibus  fidelibus  defunctis,  quod 
patet  esse  falsum. 

Praeterea.  Suffragium  habet  finitam  efficaciam  ;  ergo  distributum  in  multos 
minus  prodest  singulis,  quam  prodesset,  si  fieret  prò  uno  tantum. 

Respondeo  dicendum,  quod  si  valor  suffragiorum  consideretur  secundum 
quod  valent  ex  virtute  charitatis  unientis  membra  Ecclesiae,  suffragia  prò 
multis  facta  tantum  singulis  prosunt,  ac  si  prò  uno  tantum  fierent,  quia  cha- 
ritas  non  minuitur,  si  dividatur  effectus  ejus  in  multos,  immo  magis  augetur; 
et  similiter  etiam  gaudium  quanto  pluribus  est  commune,  fit  majus,  ut  dicit 
August.  8.  Conf.  (cap.  4.):  et  sic  de  uno  bono  facto  non  minus  laetantur 

multi  in  purgatorio,  quam  unus.  Si  autem  consideretur  valor  suffragiorum, 
inquantum  sunt  satisfactiones  quaedam  per  intentionem  facientis  translatae 
in  mortuos,  tunc  magis  valer  suffragium  alicui,  quod  prò  eo  singulariter  fit, 
quam  quod  fit  prò  eo  communiter,  et  prò  multis  aliis  ;  sic  enim  effectus 
suffragiorum  dividitur  ex  divina  justitia  inter  eos,  prò  quibus  suffragia  fiunt: 
unde  patet,  quod  haec  quaestio  dependet  ex  prima,  et  ex  hoc  etiam  patet, 
quare  institutum  sit,  ut  suffragia  specialia  in  Ecclesia  fiant. 

Ad  primum  ergo  dicendum,  quod  suffragia,  ut  sunt  satisfactiones  quaedam, 
non  prosunt  per  modum  actionis,  sicut  doctrina  prodest,  quae,  sicut  et  omnis 
alia  actio,  effectum  habet  secundum  dispositionem  recipientis;  sed  valent 
per  modum  solutionis  debiti,  ut  dictum  est  (art.  praec.  ad  1.):  et  ideo  non 
est  simile. 

Ad  secundum  dicendum,  quod  quia  suffragia  prò  uno  facta  aliquo  modo 
etiam  aliis  prosunt,  ut  ex  dictis  patet  (art.  1.  huj.  q.),  ideo  cum  prò  uno  missa 
dicitur,  non  est  inconveniens,  ut  prò  aliis  etiam  orationes  fiant:  non  enim  ad 
hoc  dicuntur  aliae  orationes,  ut  satisfactio  unius  suffragii  determinetur  ad  alios 
principaliter,  sed  ut  illis  etiam  oratio  prò  eis  specialiter  fusa  prosit. 

Ad  tertium  dicendum,  quod  oratio  consideratur  et  ex  parte  orantis,  et 
ex  parte  ejus  qui  oratur;  et  ex  utroque  ejus  effectus  dependet:  et  ideo  quam- 
vis  divinae  virtuti  non  sit  magis  difficile  absolvere  multos,  quam  unum,  ta- 
men  hujusmodi  orantis  oratio  non  ita  est  satisfactoria  prò  multis,  sicut  prò  uno. 

ARTICULUS  XIV.  316 

UTRUM   TANTUM   VALEANT   SUFFRAGIA   COMMUNIA  ILLIS, 

PRO    QUIBUS    SPECIALIA   NON    FIUNT, 

QUANTUM  ILLIS,  PRO  QUIBUS  FIUNT,   VALENT  SPECIALIA, 

ET   COMMUNIA  SIMUL. 

Ad  decimumquartum  sic  proceditur.  Videtur,  quod  tantum  valeant  com- 
munia  suffragia  illis,  prò  quibus  specialia  non  fiunt,  quantum  illis,  prò  quibus 
fiunt,  valent  specialia,  et  communia  simul:  unicuique  enim  secundum  pro- 
pria merita  reddetur  in  futuro  :  sed  ille,  prò  quo  non  fiunt  suffragia,  meruit 
ut  tantum  juvaretur  post  mortem,  quantum  ille,  prò  quo  fiunt  specialia  ;  ergo 
tantum  juvabitur  per  communia,  quantum  ille  per  specialia,  et  communia. 

2.  Praeterea.  Inter  Ecclesiae  suffragia  praecipuum  est  Eucharistia:  sed 
Eucharistia,  cum  contineat  totum  Christum,  habet  quodammodo  efficaciam 
infinitam;  ergo  una  oblatio  Eucharistiae,  quae  communiter  prò  omnibus  fit, 
valet  ad  plenam  liberationem  eorum  qui  sunt  in  purgatorio;  et  ita  tantum 
juvant  communia  suffragia  sola,  quantum  juvant  specialia,  et  communia  simul. 

Sed  contra  est,  quod  duo  bona  uno  sunt  magis  eligenda;  ergo  suffragia 
specialia,  et  communia  magis  prosunt  ei  prò  quo  fiunt,  quam  communia 
tantum. 

Respondeo  dicendum,  quod  hujus  quaestionis  solutio  dependet  ex  solu- 
tione  duodecimae  quaestionis  :  si  enim  suffragia  prò  uno  specialiter  facta  in- 
differenter  omnibus  valeant,  tunc  omnia  suffragia  sunt  communia;  et  ideo 
tantum  juvabitur  ille,  prò  quo  non  fiunt  specialia,  quantum  ille,  prò  quo  fiunt, 
si  sit  aequaliter  dignus.  Si  autem  suffragia  prò  aliquo  facta  non  indifferenter 
omnibus  prosint,  sed  eis  maxime,  prò  quibus  fiunt,  tunc  non  est  dubium, 
quod  communia  suffragia,  et  specialia  simul   plus  valent  alicui  quam  coni- 

munia  tantum  :  et  ideo  etiam  Magister  àlias  opiniones  in  litera  tangit 
(5.  Dist.  4j.)  :  imam,  dum  dicit,  quod  aequaliter  prosunt  diviti  communia, 
et  specialia,  et  pauperi  communia  tantum  ;  quamvis  enim  ex  pluribus  juve- 
tur  unus,  quam  alter,  non  tamen  plus  juvatur  :  aliam  autem  tangit,  cum  dicit, 
quod  ille,  prò  quo  fiunt  specialia,  consequitur  velociorem  absolutionem,  sed 
non  pleniorem,  quia  uterque  ab  omni  poena  liberabitur  finaliter. 

Ad  primum  ergo  dicendum,  quod,  sicut  ex  dictis  patet  (art.  12.  huj.  q.  aà  2), 
juvamen  suffragiorum  non  cadit  directe  sub  merito,  et  simpliciter,  sed  quasi 
sub  conditione  ;  et  ideo  ratio  non  sequitur. 

Ad  secundum  dicendum,  quod  quamvis  virtus  Christi,  qui  continetur  sub 
sacramento  Eucharistiae,  sit  infinita,  tamen  determinatus  est  effectus,  ad 
quem  illud  sacramentum  ordinatur  :  unde  non  oportet,  quod  per  unum  altaris 
sacrifkium  tota  poena  eorum,  qui  sunt  in  purgatorio,  expietur;  sicut  etiam 
nec  per  unum  sacrificium,  quod  aliquis  offert,  liberatur  a  tota  satisfactione 
debita  prò  peccatis  :  unde  et  quandoque  plures  missae  in  satisfactionem  unius 
peccati  injunguntur.  Credibile  tamen  est,  quod  per  divinam  misericordiam,  si 
aliquid  de  specialibus  suffragiis  supersit  his,  prò  quibus  fiunt  (ut  si  eis  non 
indigeant),  aliis  dispensetur,  prò  quibus  non  fiunt,  si  eis  indigeant;  ut  patet 
per  Damasc.  in  serm.  de  Dormientibus  (Inter  med.  et  fin.)  sic  dicentem: 
«  Vere  Deus  tanquam  justus  commetìetur  impotenti  possibilitatem  ;  tanquam 
sapiens  defectuum  commutationem  negotiabitur  »  :  quae  quidem  negotiatio 
attenditur,  si  id  quod  deest  uni,  alteri  suppleat. 


QUAESTIO  LXXII. 


DE    ORATIONE    RESPECTU    SANCTORUM,   QUI    SUNT    IN    PATRIA, 
IN    TRES    ARTICULOS    DIVISA. 

Deinde  considerandum  est  de  oratione  respectu  sanctorum,  qui  sunt  in 
patria. 

Et  circa  hoc  qitaeruntur  tria. 

Primo.  Utrum  sancti  orationes  nostras  cognoscant. 

Secundo.  Utrum  eos  interpellare  debeamus  ad  orandum  prò  nobis. 

Tertio.  Utrum  orationes  eorum  prò  nobis  fusae  semper  exaudiantur. 

ARTICULUS  I.  317 

UTRUM    SANCTI    ORATIONES    NOSTRAS    COGNOSCANT. 

(S.  Thom.  4.  Dist.  4).  q.  3.  art.  1.  et  seq.). 

Ad  primum  sic  proceditur.  Videtur,  quod  sancti  orationes  nostras  non  co- 
gnoscant: Isa.  63.:  Tu  pater  noster  es,  et  Abraham  nescivit  nos,  et  Israel  igno- 
rami nos  :  Glossa  (interi.)    dicit,  quod  «  mortui  sancti  nesciunt,  quid  agant 

vivi,  etiam  eorum  filii  »  :  et  sumitur  ab  Aug.  in  lib.  de  Cura  prò  mort. 
agenda  (cap.  13.),  ubi  hanc  auctoritatem  inducit;  et  sunt  haec  verba  Augu- 
stini  ibidem:  «  Si  tanti  patriarchae  quid  erga  populum  ex  his  procreatimi 
ageretur,  ignoraverunt,  quomodo  mortui  vivorum  rebus,  atque  actibus  co- 
gnoscendis,  adjuvandisque  miscentur?  »  ;  ergo  sancti  orationes  nostras  cogno- 
scere  non  possunt. 

2.  Praeterea.  4.  Reg.  22.  dicitur  ad  Josiam  regem:  Ideino,  scilicet  quod 
flevisti  corani  me,  colligam  te  ad  patres  tucs,  ut  non  videant  oc  ali  tiri  mala  omnia, 
quae  sum  inducturus  super  locum  istum  :  sed  in  hoc  nullo  modo  per  mortem 
Josiae  subventum  fuisset,  si  post  mortem  quid  genti  suae  eveniret,  cogno- 
sceret;  ergo  sancti  mortui  actus  nostros  non  cognoscunt;  et  ita  non  intelli- 
gunt  nostras  orationes. 

3.  Praeterea.  Quanto  aliquis  est  in  charitate  perfectior,  tanto  magis 
proximo  in  periculis  subvenit:  sed  sancti  in  carne  viventes  proximis,  et  maxime 
sibi  conjunctis  in  periculis  consulunt,  et  manifeste  auxiliantur:  cum  ergo  post 
mortem  sint  multo  majoris  charitatis,  si  facta  nostra  cognoscerent,  multo 
amplius  suis  charis,  et  conjunctis  consulerent,  et  auxiliarentur  in  necessita- 
tibus,  quod  facere  non  videntur  ;  ergo  non  videtur,  quod  actus  nostros,  et  ora- 
tiones nostras  cognoscant. 

4.  Praeterea.  Sicut  sancti  post  mortem  vident  Verbum,  ita  et  angeli,  de 
quibus  dicitur  Matth.  18.:  Angeli  eorum  semper  vident  jaciem  Patris  mei:  sed 
angeli  Verbum  videntes  non  propter  hoc  omnia  cognoscunt,  cum  a  nescientia 
minores  a  superioribus  purgentur,  ut  patet  per  Dionys.  in  7.  cap.  Coel.  Hier. 
(a  med.  et  cap.  6.  Eccles.  Hier.  sub.  fin.);  ergo  nec  sancti,  quamvis  Verbum  vi- 
deant, in  eo  nostras  orationes  cognoscunt,  et  alia  quae  circa  nos  aguntur. 

5.  Praeterea.  Solus  Deus  inspector  est  cordium:  sed  oratio  praecipue 
in  corde  consistit;  ergo  solius  Dei  est  orationes  cognoscere;  non  ergo  sancti 
nostras  orationes  cognoscunt. 

Sed  contra.  Super  illud  Job  14.  :  Sive  nobiles  fuerint  filii  ejus,  sive  ìgnobiles, 
non  intelliget,  dicit  Gregor.  12.  lib.  Moral.  (cap.  14.  aprine):  «  Hoc  de  ani- 
mabus  sanctis  sentiendum  non  est,  quia  quae  intus  omnipotentis  Dei  clari- 
tatem  vident,  nullo  modo  credendum  est  quod  sit  foris  aliquid  quod  igno- 
rent  »;  ergo  ipsi  orationes  nostras  cognoscunt. 

Praeterea.  Greg.  in  2.  Dialog.  (cap.  35.  a  med.)  dicit:  «  Animae  videnti 
Creatorem  angusta  est  omnis  creatura;  quantumlibet  enim  parum  de  luce 
Creatoris  aspexerit,  breve  fit  ei  omne  quod  creatum  est  »  :  sed  hoc  maxime 
impedire  videtur,  quod  animae  sanctorum  orationes,  et  alia  quae  circa  nos 
aguntur,  cognoscant,  quia  a  nobis  distant:  cum  ergo  distantia  non  impediat 
illa,  ut  ex  praedicta  auctoritate  patet,  videtur  quod  animae  sanctorum  cogno- 
scant orationes  nostras,  et  ea  quae  hic  aguntur. 

Praeterea.  Si  ea  quae  circa  nos  aguntur,  non  cognoscerent,  nec  prò  nobis 
orarent,  quia  defectus  nostros  ignorarent:  sed  hic  est  error  Vigilanti]',  ut 
Hieron.  dicit  in  epistola  contra  eum  (inter  princ.  et  med.)  ;  ergo  sancti  ea  quae 
circa  nos  aguntur,  cognoscunt. 

Respondeo  dicendum,  quod  divina  essentia  est  sufficiens  medium  cogno- 
scendi  omnia,  quod  patet  ex  hoc,  quod  Deus  videndo  suam  essentiam  omnia 
intuetur:  non  tamen  sequitur,  quod  quicumque  essentiam  Dei  vident,  omnia 
cognoscant,  sed  solum  qui  essentiam  Dei  comprehendunt;  sicut  nec  in  prin- 
cipio aliquo  cognito  consequens  est  omnia  cognosci,  quae  ex  principio  con- 
sequuntur,  nisi  tota  virtus  principii  comprehendatur  :  unde  cum  animae  san- 

ctorum  divinarci  essentiam  non  comprehendant,  non  est  consequens,  ut  omnia 
cognoscant,  quae  per  essentiam  divinam  cognosci  possunt:  unde  etiam  de 
quibusdam  inferiores  angeli  a  superioribus  edocentur,  quamvis  omnes  essen- 
tiam divinam  videant.  Sed  unusquisque  beatus  tantum  de  aliis  rebus  neces 
sarium  est  ut  in  essentia  divina  videat,  quantum  perfectio  suae  beatitudinis 
requirit.  Hoc  enim  ad  perfectionem  beatitudinis  requiritur,  ut  homo  habeat 
quidquid  velit,  nec  aliquid  inordinate  velit:  hoc  autem  recta  voluntate  qui- 
libet  vult,  ut  ea  quae  ad  ipsum  pertinent,  cognoscat  :  unde  cum  nulla  recti- 
tudo  sanctis  desit,  volunt  cognoscere  ea  quae  ad  ipsos  pertinent;  et  ideo 
oportet  quod  illa  in  Verbo  cognoscant.  Hoc  autem  ad  eorum  gloriam  per- 
tinet,  quod  auxilium  indigentibus  praestent  ad  salutem  ;  sic  enim  Dei  coope. 
ratores  efficiuntur,  «  quo  nihil  est  divinius  »,  ut  ait  Dionys.  3.  cap.  Coelest. 
Hierarch.  (in  ima.):  unde  patet,  quod  sancti  habent  cognitionem  eorum,  quae 
ad  hoc  requiruntur;  et  sic  manifestum  est,  quod  in  Verbo  cognoscunt  vota, 
et  devotiones,  et  orationes  hominum,  qui  ad  eorum  auxilium  confugiunt. 

Ad  primum  ergo  dicendum,  quod  verbum  Augustini  intelligendum  est 
de  cognitione  naturali  animarum  separatarum;  quae  quidem  cognitio  in  san- 
ctis viris  non  est  obtenebrata,  sicut  est  in  peccatoribus:  non  autem  loquitur 
de  cognitione,  quae  est  in  Verbo,  quam  constat  Abraham  eo  tempore,  quo 
haec  dieta  sunt  per  Isaiam,  non  habuisse,  cum  ante  Christi  passionem  nullus 
ad  visionem  Dei  pervenerit. 

Ad  segundum  dicendum,  quod  sancti,  licet  post  hanc  vitam  cognoscant 
ea  quae  hic  geruntur,  non  tamen  credendum  est  quod  afficiantur  doloribus, 
cognitis  adversitatibus  eorum,  quos  in  hoc  saeculo  dilexerunt  ;  ita  enim  re- 
pleti  sunt  gaudio  beatitudinis,  quod  dolor  in  eis  locum  non  invenit:  unde 
si  cognoscant  suorum  infortunia  post  mortem,  nihilominus  dolori  eorum  con- 
sulitur,  si  ante  ejusmodi  infortunia  de  hoc  saeculo  subtrahantur.  Sed  forte 
animae  non  glorificatae  dolorem  aliquem  sentirent,  si  incommoda  charorum 
suorum  perciperent;  et  quia  anima  Josiae  non  statim  glorificata  fuit  a  corpore 
egressa,  quantum  ad  hoc,  ex  hac  ratione  Augustinus  (lib.  de  Cura  prò  mori, 
gerendo.,  cap.  13.  14.  et  15.)  concludere  nititur,  quod  animae  mortuorum  cogni- 
tionem non  habeant  de  factis  viventium. 

Ad  tertium  dicendum,  quod  animae  sanctorum  habent  voluntatem  ple- 
narie conformem  divinae  voluntati  etiam  in  volito;  et  ideo  quamvis  affectum 
charitatis  ad  proximum  retineant,  non  tamen  eis  aliter  auxilium  ferunt,quam 
secundum  divinam  justitiam  vident  esse  dispositum  :  et  tamen  credendum 
est,  quod  multum  proximos  juvent,  prò  eis  apud  Deum  intercedendo. 

Ad  quartum  dicendum,  quod  quamvis  videntes  Verbum  non  sit  necessa- 
rium  in  Verbo  omnia  videre,  vident  tamen  ea,  quae  ad  perfectionem  suae 
beatitudinis  pertinent,  ut  dictum  est  (in  corp.  art.). 

Ad  quintum  dicendum,  quod  cogitationes  cordium  solus  Deus  per  se- 
ipsum  novit  ;  sed  tamen  alii  cognoscunt,  quatenus  eis  revelatur  vel  per 
visionem  Verbi,  vel  quocumque  alio  modo. 

ARTICULUS  IL  518 

UTRUM  DEBEAMUS   SANCTOS   INTERPELLARE 
AD   ORANDUM  PRO  NOBIS. 

Ad  secundum  sic  proceditur.  Videtur,  quod  non  debeamus  sanctos  inter- 
pellare ad  orandum  prò  nobis:  nullus  enim   amicos   alicujus  interpeliat  ad 

orandum  prò  se,  nisi  quatenus  credit  apud  eos  se  facilius  gratiam  obtinere 
posse  :  sed  Deus  est  in  infinitum  magis  misericors  quolibet  sancto  ;  et  sic 
voluntas  ejus  facilius  inclinatur  ad  nos  exaudiendum,  quam  voluntas  alicujus 
sancti;  ergo  videtur  superfluum  constituere  sanctos  mediatores  inter  nos  et 
Deum,  ut  ipsi  prò  nobis  intercedant. 

2.  Praeterea.  Si  eos  ad  orandum  prò  nobis  interpellare  debeamus,  hoc 
non  est,  nisi  quia  scimus  eorum  orationem  Deo  esse  acceptam  :  sed  quanto 
aliquis  est  sanctior  inter  sanctos,  tanto  ejus  oratio  est  magis  Deo  accepta; 
ergo  semper  deberemus  superiores  sanctos  prò  nobis  intercessores  consti- 
tuere ad  Deum,  et  nunquam  minores. 

3.  Praeterea.  Christus,  etiam  secundum  quod  homo,  dicitur  Sanctus  san- 
ctorum, et  ei,  secundum  quod  est  homo,  orare  competit:  sed  nunquam 
Christum  ad  orandum  prò  nobis  interpellamus;  ergo  nec  alios  sanctos  inter- 
pellare debemus. 

4.  Praeterea.  Quicumque  rogatus  ab  aliquo  prò  eo  intercedit,  preces 
ipsius  ei  repraesentat,  apud  queir:  prò  eo  intercedit:  sed  superfluum  est  ei 
repraesentare  aliquid,  cui  omnia  sunt  praesentia;  ergo  superfluum  est,  quod 
sanctos  intercessores  constituamus  prò  nobis  apud  Deum. 

5.  Praeterea.  Illud  est  superfluum,  quod  fit  propter  aliquid,  quod  sine 
eo  eodem  modo  fieret,  vel  non  fieret:  sed  similiter  sancti  orarent  prò  nobis, 
vel  non  orarent,  sive  nos  oremus  eos,  sive  non  oremus  ;  quia  si  simus  digni 
ut  prò  nobis  orent,  etiam  nobis  eos  non  orantibus,  prò  nobis  orarent  :  si  autem 
simus  indigni,  etiamsi  petamus,  prò  nobis  non  orant;  ergo  interpellare  eos 
ad  orandum  prò  nobis  videtur  omnino  superfluum. 

Sed  contra  est,  quod  dicitur  Job  5.:  Foca,  si  est  qui  Ubi  respondeat,  et  ad 
aliquem  sanctorum  convertere:  «  vocare  autem  nostrum  est  »,  ut  Gregorius 
dicit  ibidem  (scilicet  lib.  5.  Moral.  cap.  50.  in  princ),  «  h umili  Deum  prece 
deposcere  »;  ergo  cum  volumus  Deum  orare,  debemus  ad  sanctos  converti, 
ut  prò  nobis  Deum  orent. 

Praeterea.  Sancti,  qui  sunt  in  patria,  magis  sunt  accepti  Deo,  quam  in 
statu  viae  :  sed  sanctos,  qui  sunt  in  via,  constituere  debemus  intercessores  prò 
nobis  ad  Deum,  esemplo  Apostoli,  qui  dicebat  Rom.  1 5.  :  Obsecro  vos,fratres, 
per  Dominimi  nostrum  Jesum  Christum,  et  per  charitatem  Spiritus  Sancti,  ut 
adjuvetis  me  in  oraìionibus  vestrìs  prò  me  ad  Deum;  ergo  nos  multo  fortius 
petere  debemus  a  sanctis  qui  sunt  in  patria,  ut  nos  juvent  orationibus  suis 
ad  Deum. 

Praeterea.  Ad  hoc  est  communis  consuetudo  Ecclesiae,  quae  in  Litaniis 
sanctorum  orationem  petit. 

Respondeo  dicendum,  quod  «  iste  ordo  est  divinitus  institutus  in  rebus  », 
secundum  Dionysium  (cap. }.  Eccles.  Hierarch.  inter  princ.  et  med.),  «  ut  per  media 
ultima  reducantur  in  Deum  »:  unde  cum  sancti,  qui  sunt  in  patria,  sint  Deo 
propinquissimi,  hoc  divinae  legis  ordo  requirit,  ut  nos,  qui  manentes  in  cor- 
pore  peregwnamur  a  Domino,  in  eum  per  sanctos  medios  reducamur:  quod 
quidem  contingit,  dum  per  eos  divina  bonitas  in  nos  suum  effectum  infundit. 
Et  quia  reditus  noster  ad  Deum  respondere  debet  processui  bonitatum  ipsius 
in  nos,  sicut  mediantibus  sanctorum  suffragiis  Dei  beneficia  in  nos  deve- 
niunt,  ita  oportet  nos  in  Deum  reduci,  ut  iterato  beneficia  ejus  sumamus, 
mediantibus  sanctis:  et  inde  est,  quod  eos  intercessores  prò  nobis  ad  Deum 
constituimus,  et  quasi  mediatores,  dum  ab  eis  petimus  quod  prò  nobis  orent. 

Ad  primum  ergo  dicendum,  quod  sicut  non  est  propter  defectum  divinae 

potentiae,  quod  mediantibus  secundis  causis  agentibus  operatur  ;  sed  est  ad 
complementum  ordinis  universi,  ut  ejus  bonitas  multiplicius  diffundatur  in 
res,  dum  res  ab  eo  non  solum  suscipiunt  bonitates  proprias,  sed  insuper  quod 
aliis  causa  bonitatis  existant:  ita  etiam  non  est  propter  defectum  misericor- 
diae  ipsius,  quod  oporteat  ejus  clementiam  per  orationes  sanctorum  pulsare; 
sed  est  ad  hoc,  ut  ordo  praedictus  servetur  in  rebus. 

Ad  secundum  dicendum,  quod  quamvis  sancti  superiores  sint  magis  Deo 
accepti  quam  inferiores,  utile  tamen  est  etiam  minores  sanctos  interdum 
orare;  et  hoc  propter  quinque  rationes:  primo  ex  hoc  quod  quandoque  aliquis 
habet  majorem  devotionem  ad  minorem  sanctum,  quam  ad  sanctum  majo- 
retti; ex  devotione  autem  maxime  dependet  orationis  effectus:  secundo  pro- 
pter fastidium  tollendum,  quia  assiduitas  unius  rei  fastidium  park;  per  hoc 
autem  quod  diversos  sanctos  oramus,  quasi  in  singulis  novus  fervor  devo- 
tionis  excitatur:  Urtio,  quia  quibusdam  sanctis  datum  est  in  aliquibus  specia- 
libus  causis  praecipue  patrocinari,  sicut  sancto  Antonio  ad  ignem  infernalem: 
quarto,  ut  omnibus  honor  debitus  exhibeatur  a  nobis:  quinto,  quia  plurium 
orationibus  quandoque  impetratur,  quod  unius  oratione  non  impetraretur. 

Ad  tertium  dicendum,  quod  oratio  est  actus  quidam  :  actus  autem  sunt 
particularium  suppositorum,  et  ideo  si  diceremus:  «  Christe,  ora  prò  nobis  », 
nisi  aliquid  adderemus,  videretur  hoc  ad  personam  Christi  referri;  et  ita 
videretur  esse  consonum  vel  errori  Nestorii,  qui  distinxit  in  Christo  personam 
fìlii  hominis  a  persona  Filii  Dei;  vel  errori  Arii,  qui  posuit  personam  Filii 
minorem  Patre:  unde  ad  hos  errores  evitandos  Ecclesia  non  dicit:  «  Christe, 
ora  prò  nobis  »,  sed:  «  Christe,  audi  nos  »,  vel:  «  Miserere  nobis  ». 

Ad  quartum  dicendum,  quod,  sicut  infra  dicetur  (art.  seq.),  non  dicitur 
sancti  preces  nostras  Deo  repraesentare,  quasi  ei  incognita  manifestent;  sed 
quia  eas  exaudiri  a  Deo  petunt,  vel  divinam  consulunt  veritatem  de  eis,  quid 
scilicet  secundum  ejus  providentiam  fieri  debeat. 

Ad  quintum  dicendum,  quod  ex  hoc  ipso  aliquis  efficitur  dignus  ut  san- 
ctus aliquis  prò  eo  oret,  quod  ad  ipsum  in  sua  necessitate  cum  pura  devo- 
tipne  recurrit:  et  ita  non  est  superfluum,  quod  sanctos  oremus. 

ARTICULUS  III.  3i9 

UTRUM  ORATIONES   SANCTORUM  AD  DEUM  PRO  NOBIS  FUSAE 
SEMPER   EXAUDIANTUR. 

Ad  tertium  sic  proceditur.  Videtur,  quod  orationes  sanctorum  prò  nobis 
ad  Deum  fusae  non  semper  exaudiantur:  si  enim  semper  exaudirentur, 
maxime  exaudirentur  sancti  de  his  quae  ad  eos  pertinent  :  sed  de  his  non  exau- 
diuntur;  unde  dicitur  Apoc.  6.  quod  martyribus  petentibus  vindictam  de  his 
qui  habitant  in  terra,  dictum  est  ut  requiescerent  t&mpus  adhuc  modicum,  donec 
impleretur  numerus  fratrum  suorum;  ergo  multo  minus  exaudiuntur  de  his  quae 
ad  alios  pertinent. 

2.  Praeterea.  Jerem.  15.  dicitur:  Si  steterit  Moyses,  et  Samuel  corani  me, 
non  est  anima  mea  adpopulum  istum;  ergo  sancti  non  semper  exaudiuntur,  cum 
prò  nobis  orant  ad  Deum. 

3.  Praeterea.  Sancti  in  patria  aequales  angelis  Dei  dicuntur,  ut  patet 
Matth.  22.  :  sed  angeli  non  semper  exaudiuntur  in  suis  orationibus,  quas  fun- 
dunt  ad  Deum,  quod  patet  ex  hoc  quod  habetur  Dan.   io.  ubi  dicitur:  Ego 

veni  prcpter  sermone*  tuos  ;  princeps  autem  regni  Persarum  restitit  mihi  uno  et 
viginti  diebus:  non  autem  venerat  in  adjutorium  Danieli  angelus,  qui  loque- 
batur,  nisi  a  Deo  liberationem  petendo;  et  tamen  est  impedita  orationis  ejus 
impletio;  ergo  nec  alii  sancti  prò  nobis  orantes  apud  Deum  semper  exau- 
diuntur. 

4.  Praeterea.  Quicumque  oratione  impetrat  aliquid,  quodammodo  me- 
retur  illud:  sed  sancti,  qui  sunt  in  patria,  non  sunt  in  statu  merendi;  ergo 
non  possunt  suis  orationibus  aliquid  impetrare  nobis  apud  Deum. 

5.  Praeterea.  Sancti  per  omnia  conformant  voluntatem  suam  voluntati 
divinae;  ergo  non  volunt  nisi  quod  sciunt  Deum  velie:  sed  nullus  orat  nisi 
quod  vult;  ergo  non  orant  nisi  prò  eo  quod  sciunt  Deum  velie:  sed  hoc  quod 
Deus  vult,  fieret  etiam  eis  non  orantibus;  ergo  eorum  orationes  non  sunt 
efficaces  ad  aliquid  impetrandum. 

6.  Praeterea.  Orationes  totius  coelestis  Curiae  si  aliquid  impetrare  pos- 
sent,  essent  efficaciores,  quam  omnia  praesentis  Ecclesiae  suffragia:  sed  mul- 
tiplicati-s  praesentis  Ecclesiae  suffragiis  factis  prò  aliquo  in  purgatorio  exi- 
stente,  totaliter  absolveretur  a  poena  :  cum  ergo  sancti,  qui  sunt  in  patria, 
eadem  ratione  orent  prò  illis  qui  sunt  in  purgatorio,  sicut  et  prò  nobis,  si 
nobis  aliquid  impetrant,  tunc  illos,  qui  sunt  in  purgatorio,  totaliter  orationes 
eorum  a  poena  absolverent;  quod  falsum  est,  quia  sic  suffragia  Ecclesiae  prò 
defunctis  facta  superflua  essent. 

Sed  contra  est,  quod  habetur  2.  Machab.  uh.:  Hic  est,  qui  multimi  orat 
prò  populo,  et  universa  sancta  civitate,  Jeremias  propheta  Dei:  et  quod  ejus 
oratio  sit  esaudita,  patet  per  hoc  quod  sequitur,  quod  extendit  Jeremias  dexte- 
ram,  et  dedit  Judae  gladium,  dicens;  Accipe  sanctum  gladium  munus  a  Deo,   etc. 

Praeterea.  Hieron.  ait  in  epist.  contra  Vigilantium  (Inter  princ.  et  med.): 
«  Dicis  in  libello  tuo,  quod  dum  vivimus,  mutuo  prò  nobis  orare  possumus  ; 
postquam  autem  mortui  fuerimus,  nullius  sit  prò  alio  exaudienda  oratio  »  ; 
et  hoc  postea  improbat  dicens  sic:  «  Si  apostoli,  et  martyres  adhuc  in  cor- 
pore  constituti  possunt  orare  prò  caeteris,  quando  prò  se  adhuc  debent  esse 
soliciti,  quanto  magis  post  coronas,  victorias,  et  triumphos?  » 

Praeterea.  Ad  hoc  est  consuetudo  Ecclesiae,  quae  frequenter  petit,  ut 
sanctorum  orationibus  adjuvetur. 

Respondeo  dicendum,  quod  sancti  dicuntur  dupliciter  orare  prò  nobis: 
uno  modo  oratione  expressa,  dum  votis  suis  aures  divinae  clementiae  prò  nobis 
pulsanti  alio  modo  oratione  interpretativa,  scilicet  per  eorum  merita,  quae  in 
conspectu  Dei  existentia  non  solum  eis  cedunt  ad  gloriam,  sed  sunt  nobis 
etiam  suffragia,  et  orationes  quaedam,  sicut  etiam  sanguis  Christi  prò  nobis 
effusus  dicitur  veniam  petere.  Utroque  autem  modo  sanctorum  orationes  sunt, 
quantum  est  in  eis,  efficaces  ad  impetrandum  quod  petunt:  sed  ex  parte  nostra 
potest  esse  defectus,  quod  non  consequamur  fructum  orationum  ipsorum, 
secundum  quod  prò  nobis  orare  dicuntur  ex  hoc  quod  merita  eorum  nobis 
proficiunt  :  sed  secundum  quod  orant  prò  nobis,  votis  suis  aliquid  nobis  po- 
stulando, semper  exaudiuntur,  quia  non  volunt  nisi  quod  Deus  vult,  nec  pe- 
tunt nisi  quod  volunt  fieri;  quod  autem  Deus  vult,  semper  impletur:  nisi 
loquamur  de  voluntate  antecedente,  secundum  quam  «  vult  omnes  homines 
salvos  fieri  »,  quae  non  semper  impletur:  unde  nec  est  mirum,  si  etiam  quod 
sancti  volunt  per  hunc  modum  voluntatis,  interdum  non  impleatur. 

Ad  primum  ergo  dicendum,  quod  illa  oratio  martyrum  non  est  aliud, 
quam  eorum  desiderium  de  obtinenda  stola  corporis,  et  societate  sanctorum 

qui  salvandi  sunt,  et  consensus  quo  consentiunt  divinae  justitiae  punienti 
malos  :  unde  Apocal.  6.  super  illud  :  Usquequo,  Domine,  etc,  dicit  Gloss.  (ordin.): 
«  Desiderarli  gaudium  majus,  et  consortium  sanctorum,  et  justitiae  Dei  con- 
sentiunt ». 

Ad  secundum  dicendum,  quod  Dominus  loquitur  ibi  de  Moyse,  et  Sa- 
muele secundum  statum  quo  fuerunt  in  hac  vita  ;  ipsi  enim  leguntur  prò  po- 
pulo  orantes  irae  Dei  restitisse:  et  tamen  si  in  ilio  tempore  fuissent,  non  po- 
tuissent  orationibus  Deum  placare  ad  populum,  propter  populi  illius  malitiam; 
et  hic  est  illius  literae  intellectus. 

Ad  tertium  dicendum,  quod  ista  pugna  bonorum  angelorum  non  intel- 
ligitur  ex  hoc,  quod  apud  Deum  contrarias  orationes  funderent,  sed  quia  con- 
traria merita  ex  diversis  partibus  ad  divinum  examen  referebant,  divinam 
sententiam  expectantes:  et  hoc  est  quod  Greg.  17.  Moral.  (cap.  S.  sub  fin.) 
exponens  praedicta  verba  Dan.,  dicit:  «  Sublimes  spiritus  gentibus  principantes 
nequaquam  prò  injuste  agentibus  decertant,  sed  eorum  facta  juste  judicantes 
examinant;  cumque  uniuscujusque  gentis  vel  culpa,  vel  justitia  ad  supernae 
curiae  consilium  ducitur,  ejusdem  gentis  praepositus  vel  obtinuisse  in  certa- 
mine,  vel  non  obtinuisse  perhibetur:  quorum  tamen  omnium  una  Victoria  est 
sui  super  se  opificis  voluntas  summa,  quam  dum  semper  aspiciunt,  quod 
obtinere  non  valent,  nunquam  volunt  »;  unde  nec  petunt:  ex  quo  etiam  patet, 
quod  orationes  eorum  semper  exaudiuntur. 

Ad  qtjartum  dicendum,  quod  licet  sancti  non  sint  in  statu  merendi  sibi, 
postquam  sunt  in  patria,  sunt  tamen  in  statu  merendi  aliis,  vel  potius  ex  me- 
rito praecedenti  alios  juvandi:  hoc  enim  apud  Deum  viventes  meruerunt,  ut 
orationes  eorum  exaudirentur  post  mortem.  Vel  dicendum,  quod  oratio  ex 
alio  meretur,  et  ex  alio  impetrati  meritum  enim  consistit  in  quadam  adae- 
quatione  actus  ad  finem,  propter  quem  est,  qui  ei  quasi  merces  redditur;  sed 
orationis  impetrano  innititur  liberalitati  ejus  qui  rogatur:  propter  quod  quan- 
doque  ex  liberalitate  ejus  qui  rogatur,  impetrat  oratio,  quod  non  meruit  vel 
ille  qui  rogat,  vel  ille  prò  quo  rogatur  :  et  ita  quamvis  sancti  non  sint  in  statu 
merendi,  tamen  non  sequitur,  quod  non  sint  in  statu  impetrando 

Ad  quintum  dicendum,  quod,  sicut  ex  auctoritate  Gregorii  inducta  (in 
resp.  ad  $.)  patet,  sancti  vel  angeli  non  volunt,  nisi  quod  in  divina  voluntate 
conspiciunt  :  et  ita  etiam  nihil  aliud  petunt.  Nec  tamen  oratio  eorum  est 
infructuosa,  quia,  sicut  dicit  Augustinus  in  libro  de  Praedest.  Sanct.  (seu  de 
Dono  Persever.  cap.  22.  ante  med.  et  Greg.  Uh.  1.  Dialog.  cap.  8.  a  med.),  orationes 
sanctorum  praedestinatis  prosunt,  quia  forte  praeordinatum  est,  ut  interce- 
dentium  orationibus  salventur;  et  ita  etiam  Deus  vult,  ut  orationibus  sancto- 
rum impleatur  illud,  quod  sancti  vident  eum  velie. 

Ad  sextum  dicendum,  quod  suffragia  Ecclesiae  prò  defunctis  sunt  quasi 
quaedam  satisfactiones  viventium  vice  mortuorum;  et  secundum  hoc  mortuos 
a  poena  absolvunt,  quam  non  solverunt:  sed  sancti,  qui  sunt  in  patria,  non 
sunt  in  statu  satisfaciendi  :  et  ideo  non  est  simile  de  eorum  orationibus,  et 
Ecclesiae  suffragiis. 

QUAESTIO   LXXIII. 

DE    SIGNIS    QUAE    JUDICIUM    PRAECEDENT, 
IN   TRES    ARTICULOS    DIVISA. 

Deinde  considerandum  est  de  signis  quae  judicium  praecedent. 

Circa  quod  quaeruutur  iria. 

Primo.  Utrum  adventum  Domini  ad  judicium  aliqua  signa  praecedent. 
Secundo.  Utrum   secundum  rei  veritatem  sol,    et   luna    obscurari    tunc 
debeant. 

Tertio.  Utrum  virtutes  coelorum,  Domino  veniente,  móvebuntur. 

ARTICULUS  I.  320 

UTRUM  ALIQUA  SIGNA  PRAECEDENT  ADVENTUM  DOMINI  AD  JUDICIUM. 

(S.  Thom.  4.  Dist.  48.  q.  1.  art.  4.  q.  1.  et  seq.). 

Ad  primum  sic  proceditur.  Videtur,  quod  adventum  Domini  ad  judicium 
non  praecedent  aliqua  signa,  quia  1.  Thessal.  5.:  Cimi  dixerint:  Pax,  et  se- 
curitas,  tunc  repentinus  eis  superveniet  inUritus  ;  sed  non  esset  pax,  et  securitas, 
si  homines  per  signa  praecedentia  terrerentur;  ergo  signa  non  praecedent 
illum  adventum. 

2.  Praeterea.  Signa  ad  manifestationem  alicujus  ordinantur:  sed  adven- 
tus  ejus  debet  esse  occultus;  unde  et  1.  Thess.  5.:  Dies  Domini,  sicut  fur  in 
noeti,  ita  veniet;  ergo  signa  non  debent  ipsum  praecedere. 

3.  Praeterea.  Tempus  primi  adventus  fuit  praecognitum  a  prophetis, 
quod  non  est  de  secundo  adventu:  sed  primum  adventum  Christi  non  prae- 
cesserunt  aliqua  hujusmodi  signa;  ergo  nec  secundum  praecedent. 

Sed  contra  est,  quod  dicitur  Lue.  21.:  Erunt  signa  in  sole,  luna,  et 
stellis,  etc. 

Praeterea.  Hieron.  (id  bah.  Lyran.  in  Gloss.  sup.  Lue.  21.)  ponit  quindecim 
signa  praecedentia  judicium,  dicens,  quod  primo  die  maria  omnia  exaltabuntur 
quindecim  cubitis  super  montes  :  secundo  die,  omnia  aequora  prosternentur  in 
profundum,  ita  quod  vix  videri  poterunt:  tertio  die,  redigentur  in  statum  anti- 
quum  :  quarto  die,  belluae  omnes,  et  alia  quae  moventur  in  aquis,  congregabun- 
tur,  etlevabunt  capita  super  pelagus,  more  contentionis  invicem  mugientes: 
quinto  die,  omnes  volucres  coelicongrebabuntur  in  campis  invicem  plorantes, 
non  gustantes  aliquid,  nec  bibentes:  sexto  die,  flumina  ignea  surgent  contra 
firmamentum  ab  occasu  solis  usque  ad  ortum  corruentia  ;  septimo  die,  omnia 
sidera  errantia,  et  fixa  ex  se  spargent  igneas  comas,  sicut  cometae  :  octavo 
die,  erit  magnus  terrae  motus,  ut  omnia  ammalia  prosternantur  :  nono  die, 
omnes  plantae  sanguineum  dabunt  rorem  :  decimo  die,  omnes  lapides  parvi, 
et  magni  dividentur  in  quatuor  partes,  unaquaque  aliam  collidente:  undecime 
die,  omnes  colles,  et  montes,  et  aedifìcia  in  pulverem  redigentur:  duodecimo 

die,  omnia  ammalia  venient  ad  campos  de  sylvis,  et  montibus  rugientia,  et 
nihil  gustantia:  decìmotertio  die,  omnia  sepulchra  ab  ortu  solis  usque  ad  oc- 
casum  patebunt  cadaveribus  ad  resurgendum:  decimoquarto  die,  omnes  ho- 
mines  de  habitaculis  recedent,  non  intelligentes,  neque  loquentes,  neque  di- 
scernentes  [ah  sed  discurrentes]:  decimoquinto  die,  omnes  morientur,  et 
resurgent  cum  mortuis  longe  ante  defunctis. 

Respondeo  dicendum,  quod  Christus  ad  judicandum  veniens  in  forma 
gloriosa  apparebit,  propter  auctoritatem  quae  judici  debetur:  ad  dignitatem 
autem  judiciariae  potestatis  pertinet  habere  aliqua  indicia,  quae  ad  reveren- 
tiam,  et  subjectionem  inducant;  et  ideo  adventum  Christi  ad  judicium  ve- 
nientis  multa  signa  praecedent,  ut  corda  hominum  in  subjectionem  venturi 
judicis  adducantur,  et  ad  judicium  praeparentur,  hujusmodi  signis  praemo 
niti.  Quae  autem  sint  ista  signa,  de  facili  sciri  non  potest:  signa  enim,  quae 
in  Evangeliis  leguntur,  ut  August.  dicit  ad  Hesych.  de  fine  mundi  (epist.  80. 
ante  med.),  non  solum  pertinent  ad  adventum  Christi  ad  judicium,  sed  etiam 
ad  tempus  destractionis  Jerusalem,  et  ad  adventum,  quo  Christus  continue 
Ecclesiam  suam  visitat;  ita  quod  forte  si  diligenter  advertatur,  nullum  eo- 
rum  inveniatur  ad  futurum  adventum  pertinere,  ut  ipse  dicit;  quia  illa  signa, 
quae  in  Evangeliis  tanguntur,  sicut  pugnae,  et  terrores,  et  hujusmodi,  a  prin- 
cipio humani  generis  fuerunt:  nisi  forte  dicatur,  quod  tunc  temporis  magis 
invalescent:,  sed  secundum  quam  mensuram  crescentia  vicinum  adventum 
denuntient,  incertum  est:  signa  vero,  quae  Hieronymus  ponit,  non  asserit, 
sed  in  Annalibus  Hebraeorum  se  ea  scripta  reperisse  dicit,  quae  etiam  valde 
parum  verisimilitudinis  habent. 

Ad  primum  ergo  dicendum,  quod,  secundum  August.  in  lib.  ad  Hesych. 
'he.  cit.  a  med.),  circa  finem  mundi  erit  universalispersecutio  malorum  contra 
?onos;  unde  simul  aliqui  timebunt,  scilicet  boni;  et  aliqui  securi  erunt,  sci- 
deet  mali.  Quod  autem  dicitur  :  Cum  dixerint  :  Pax,  et  securitas,  etc,  ad  malos 
-eferendum  est,  qui  signa  futuri  judicii  parvipendent  :  ad  bonos  vero  pertinet, 
«uod  dicitur  Lue.  21.:  Arescentibus  hominibus,  etc.  Vel  potest  dici,  quod  omnia 
dia  signa,  quae  circa  judicium  erunt,  infra  tempus  judicii  computantur,  ut 
sic  dies  judicii  omnia  illa  contineat:  unde  quanrvis  ex  signis  apparentibus 
circa  diem  judicii  homines  terreantur,  ante  tamen  quam  signa  illa  apparere 
incipiant,  in  pace,  et  securitate  impii  se  esse  credent,  post  mortem  Anti- 
christi,  ante  Christi  adventum,  non  statim  videntes  mundum  consummari, 
ut  prius  existimabant. 

Ad  secundum  dicendum,  quod  dies  Domini  dicitur  sicut  fur  venire,  quia 
ignoratur  determinatum  tempus,  quod  per  signa  illa  cognosci  non  poterit; 
quamvis  etiam  sub  die  judicii  comprehendi  possint  omnia  illa  manifestissima 
signa,  quae  immediate  judicium  praecedent,  ut  dictum  est  (in  corp.  art.  et 
in  solut.  praec). 

Ad  tertium  dicendum,  quod  in  primo  adventu  Christus  venit  occultus, 
quamvis  determinatum  tempus  esset  prius  cognitum  a  prophetis;  et  ideo 
non  oportebat,  hujusmodi  signa  in  primo  adventu  apparere,  sicut  apparebunt 
in  secundo  adventu,  in  quo  manifestus  veniet,  quamvis  determinatum  tempi'" 
sit  occultum. 

ARTICULUS  IL  321 

UTRUM   CIRCA  JUDICIUM,   SECUNDUM   REI  VERITATEM, 
SOL,   ET  LUNA  OBSCURABUNTUR. 

Ad  secundum  sic  proceditur.  Videtur,  quod  circa  judicium,  secundum  rei 
veritatem,  sol,  et  luna  obscurabuntur,  quia,  ut  dicit  Rabanus  super  Manli. 
(super  ilìud  cap.  24.  :  Sol  obscurabitur),  «  nihil  prohibet  intelligere,  tunc  tem- 
poris  veraciter  solem,  et  lunam  cum  sideribus  caeteris  suo  lumine  privari, 
quomodo  de  sole  constat  factum  esse  tempore  Dominicae  passionis  ». 

2.  Praeterea.  Lux  corporum  coelestium  ad  generationem  inferiorum 
corporum  ordinatur,  quia  per  eam  influunt  in  haec  inferiora,  et  non  solum 
per  motum,  ut  dicit  Averr.  in  lib.  de  Substantia  Orbis  (cap.  2.  ad  fin.)  :  sed 
tunc  generatio  cessabit-,  ergo  nec  lux  in  coelestibus  corporibus  remanebit. 

3.  Praeterea.  Inferiora  corpora  purgabuntur  (ut  quibusdam  videtur)  a 
qualitatibus,  quibus  agunr:  corpus  autem  codeste  non  solum  agit  per  mo- 
tum, sed  per  lumen,  ut  dictum  est  (in  ars.  praec);  ergo  sicut  motus  coeli 
cessabit,  ita  et  lumen  corporum  coelestium. 

Sed  con  tra  est,  quod,  secundum  astrologos,  sol,  et  luna  simul  eclipsim 
pati  non  possunt:  sed  illa  obscuratio  solis,  et  lunae  simul  esse  dicitur,  Do- 
mino ad  judicium  veniente;  ergo  non  erit  obscuratio  secundum  rei  verita- 
tem per  modum  eclipsis  naturalis. 

Praeterea.  Non  congruit  idem  esse  causam  defectus  alicujus  rei,  et 
augmenti  :  sed  veniente  Domino,  lux  luminarium  augmentabitur;  unde 
Isa.  30.:  Erit  lux  lunae.  sicui  lux  solis,  et  lux  solis  erit  septempliciter  ;  ergo  non 
est  conveniens,  quod,  veniente  Domino,  lux  illorum  corporum  cesset. 

Respondeo  dicendum,  quod  si  loquamur  de  sole,  et  luna  quantum  ad 
ipsummomentum  adventus  Christi,  sic  non  est  credibile,  quod  obscurabuntur 
sui  luminis  privatione,  quia  totus  mundus  innovabitur,  Christo  veniente,  et 
sanctis  resùrgentibus,  ut  dicetur  (q.  seq.).  Si  autem  loquamur  de  eis  se- 
cundum tempus  propinquum  ante  judicium,  sic  esse  poterit,  quod  sol,  et 
luna,  et  alia  coeli  luminaria  sui  luminis  privatione  obscurabuntur,  vel  diver- 
sis  temporibus,  vel  simul,  hoc  divina  virtute  faciente  ad  hominum  terrorem. 

Ad  primum  ergo  dicendum,  quod  Rabanus  loquitur  quantum  ad  tempus 
judicium  praecedens;  unde  subjungit  quod,  peracto  judicii  die,  fìet  quod 
Isaias  dicit. 

Ad  secundum  dicendum,  quod  lux  est  in  corporibus  coelestibus  non  so- 
lum ad  causandam  generationem  in  istis  inferioribus,  sed  etiam  ad  eorum 
perfectionem,  et  decorem  :  unde  non  oportet,  quod  cessante  generatone,  lux 
corporum  coelestium  cesset,  sed  magis  augeatur. 

Ad  tertium  dicendum,  quod  non  videtur  esse  probabile,  quod  qualitates 
elementares  ab  elementis  removeantur,  quamvis  quidam  hoc  posuerint:  si 
tamen  removerentur,  adhuc  non  esset  simile  de  eis,  et  de  luce,  eo  quod 
qualitates  elementares  habent  ad  invicem  contrarietatem,  unde  agunt  cor- 
rumpendo  :  lux  autem  non  est  principium  actionis  per  viam  contrarietatis, 
sed  per  viam  principii  regulantis  contraria,  et  ad  concordiam  reducentis. 
Nec  est  simile  de  motu  corporum  coelestium;  motus  enim  est  actus  ira- 
perfecti,  unde  et  tolli  debet  quando  tolletur  imperfectio;  quod  de  luce  non 
potest  dici. 

ARTICULUS  III.  322 

UTRUM  VIRTUTES   COELORUM,  DOMINO  VENIENTE,  COMMOVEBUNTUR. 

Ad  tertium  sic  proceditur.  Videtur,  quod  virtutes  coelorum,  Domino 
veniente,  non  commovebuntur:  virtutes  enim  coelorum  dici  non  possunt, 
nisi  angeli  beati:  sed  immutabilitas  est  de  ratione  beatitudinis ;  ergo  moveri 
non  poterunt. 

2.  Praeterea.  Admirationis  causa  est  ignorantia,  ut  patet  in  i.  Metaph. 
(cap.  2.  circ.  meà.)  :  sed  sicut  ab  angelis  longe  abest  timor,  ita  et  ignorantia, 
quia,  ut  dicit  Greg.  (Uh  4.  Dial.  cap.  33.  in  fin.  etlib.  12.  Mor.  cap.  14.),  «quid 
est  quod  non  vident,  qui  videntem  omnia  vident?»  Ergo  non  poterunt  per 
admirationem  moveri,  ut  in  litera  dicitur  (4.  Dist.  48.). 

3.  Praeterea.  Omnes  angeli  divino  judicio  astabunt,  unde  Apoc.  7.  di- 
citur :  Omnes  angeli  stabant  in  circuito  throni  :  sed  virtutes  nominant  unum  spe- 
cialem  ordinemin  angelis;  ergo  non  potius  de  eis  dicidebuit,  quod  moveantur, 
quam  de  aliis  angelis. 

Sed  contra  est,  quod  dicitur  Job  26.  :  Columnae  coeli  contremiscuni,  et 
pavent  ad  nutum  ejus:  sed  columnae  coeli  non  possunt  intelligi  nisi  virtutes 
coelorum  ;  ergo  virtutes  coelorum  commovebuntur. 

Praeterea.  Matth.  24.  dicitur:  Stellae  cadent  de  coelo,  et  virtutes  coelorum 
commovebuntur. 

Respondeo  dicendum,  quod  virtutes  in  angelis  dicuntur  dupli citer ,  ut 
patet  per  Dionys.  11.  cap.  Coel.  Hier.  :  quandoque  enim  nomen  virtutum  uni 
ordini  appropriatur,  qui  secundum  ipsum  estmedius  mediae  hierarchiae;  se- 
cundum  vero  Gregor.  (hom.  34.  in  Evang.  ante  med.),  est  supremus  infìmae 
hierarchiae:  alio  modo  accipitur  communiter  prò  omnibus  coelestibus  spiri- 
tibus;  et  utroque  modo  potest  accipi  in  proposito:  in  litera  enim  (he.  sup. 
cit.)  exponitur,  prout  accipitur  secundo  modo,  scilicet  prò  omnibus  angelis  : 
et  tunc  dicuntur  moveri  propter  admirationem  novitatis,  quae  in  mundo  erit, 
sicut  in  litera  dicitur.  Potest  etiam  exponi,  prout  virtutis  nomen  est  proprium 
nomen  ordinis  ;  et  tunc  ordo  ille  dicitur  moveri  prae  aliis  ratione  effectus, 
quia  illi  ordini,  secundum  Greg.  (loc.  cit.),  attribuitur  miracula  facere,  quae 
maxime  circa  illud  tempus  fient;  vel  quia  ordo  ille,  cum  sit  de  media  hie- 
rarchia,  secundum  Dionys.  (cap.  8.  et  11.  Coel.  Hier.),  non  habet  potentiam 
limitatam;  unde  oportet,  quod  ejus  ministerium  sit  circa  causas  universales. 
Unde  proprium  officium  virtutum  esse  videtur  corpora  coelestia  movere,  quae 
sunt  causa  eorum,  quae  in  natura  inferiori  aguntur;  et  hoc  etiam  ipsum  no- 
men sonat,  quia  virtutes  coelorum  dicuntur  :  tunc  ergo  movebuntur,  quia  ad 
effectu  suo  cessabunt,  ulterius  corpora  coelestia  non  moventes;  sicut  nec 
angeli,  qui  sunt  ad  custodiam  hominum  deputati,  ulterius  custodiae  officio 
vacabunt. 

Ad  primum  ergo  dicendum,  quod  mutatio  illa  non  variat  aliquid,  quod 
ad  eorum  statum  pertineat;  sed  refertur  vel  ad  effectus  eorum,  qui  immutar) 
possunt  sine  eorum  mutatione,  vel  ad  novam  rerum  considerationem,  quam 
prius  secundum  species  concreatas  [al.  concretas]  videre  non  potuerant: 
hanc  autem  vicissitudinem  cogitationum  ab  eis  beatitudo  non  tollit:  unde 
dicit  August.  (Uh  5.  de  Trinit.  cap.  4.  et  5.)  quod  «  Deus  movet  creaturam 
spiritualem  per  tempora  ». 

Ad  secundum  dicendum.  quod  admiratio  solet  esse  de  his,  quae  nostrana 
cognitionem  excedunt,  vel  facultatem:  et  secundum  hoc  virtutes  coelorum 
admirabuntur  divinarn  virtutem  talia  facientem,  inquantum  ab  ejus  imitatione, 
et  comprehensione  deficiunt:  per  quem  modum  dixit  beata  Agnes,  quod 
«  ejus  pulchritudinem  sol,  et  luna  mirantur  »;  et  sic  non  ponitur  in  angelo 
ignorantia,  sed  tollitur  Dei  comprehensio. 

Ad  tertium  patet  responsio  ex  dictis  (in  corp.  art.). 


QUAESTIO  LXXIV. 

DE    IGNE    ULTIMAE    CONFLAGRATICI IS, 
IN  NOVEM  ARTICULOS  DIVISA. 

Deinde  considerandum  est  de  igne  ultimae  conflagratìonis  mundi. 

Circa  quod  quaeruutur  nov&m. 

Primo.  Utrum  aliqua  mundi  purgatio  sit  futuia. 

Secundo.  Utrum  per  ignem  sit  futura. 

Tertio.  Utrum  ille  ignis  sit  eiusdem  speciei  cura  igne  elementari. 

Quarto.  Utrum  ignis  ille  sit  etiam  coelos  superiores  purgaturus. 

Quinto.  Utrum  ille  ignis  sit  alia  dementa  consumpturus. 

Sexto.  Utrum  omnia  dementa  sit  purgaturus. 

Septimo.  Utrum  ille  ignis  praecedat  judicium,  vel  sequatur. 

Octavo.  Utrum  per  illuni  ignem  consumendi  sint  homines. 

Nono.  Utrum  per  illum  involvendi  sint  reprobi. 

ARTICULUS  I.  325 

UTRUM    MUNDI    PURGATIO    SIT    FUTURA. 

(S.  Thom.  4.  Disi.  47.  q.  2.  art.  1.  et  seq.). 

Ad  primum  sic  proceditur.  Videtur,  quod  nulla  mundi  purgatio  sit  futura: 
non  enim  purgatione  indiget,  nisi  quod  est  immundum:  sed  creaturae  Dei 
non  sunt  immundae,  unde  dicitur  Actor.  10.:  Quod  Deus  purificava,  tu  colli- 
mimene dixeris,  idest  immundum;  ergo  creaturae  mundi  non  purgabuntur. 

2.  Praeterea.  Purgatio  secundum  divinam  justitiam  ordinatur  ad  aufe- 
rendum  immunditiam  culpae,  sicut  patet  de  purgatione  post  mortemi  sed 
in  elementis  hujus  mundi  nulla  potest  esse  culpae  infectio  :  ergo  videtur,  quod 
purgatione  non  indigeant. 

3.  Praeterea.  Unumquodque  dicitur  purgari,  quando  separatur  id  quod 
est  extraneum  ab  ipso,  inducens  in  eo  ignobilitatem  ;  separatio  enim  ejus 
quod  nobilitatem  inducit,  non  dicitur  purgatio,  sed  magis  diminutio:  sed  hoc 
ad  perfectionem,  et  nobilitatem  elementorum  pertinet,  quod  aliquid  extra- 
Qeae  naturae  est  eis  admixtum,  quia  forma  corporis  mixti  est  nobilior,  quaui 

forma  simplicis;  ergo  videtur  quod  dementa  hujus  mundi  nullo  modo  con- 
venienter  possint  purgari. 

Sed  contra.  Omnis  innovatio  fit  per  aliquam  purgationem  :  sed  dementa 
innovabuntur;  unde  Apoc.  21.  dicitur:  Vidi  coelum  iiovum,  et  terram  novanti 
primum  mirri  coelum,  et  prima  terra  ab  Ut;  ergo  dementa  purgabuntur. 

Praeterea.  1.  ad  Cor.  7.  super  illud:  Praeterit  figura  hujus  mundi,  dicit 
Gloss.  (August.  lib.  20.  de  Civit.  Dei,  cap.  16.  ante  med.)  :  «  Pulchritudo  hujus 
mundi  mundanorum  ignium  conflagratione  peribit»;et  sic  idem  quod  prius. 

Respondeo  dicendum,  quod  quia  mundus  propter  hominem  aliquo  modo 
factus  est,  oportet  quod  quando  homo  secundum  corpus  glorificabitur,  etiam 
alia  mundi  corpora  ad  meliorem  statum  mutentur,  ut  sit  et  locus  convenien- 
tior,  et  aspectus  delectabilior.  Ad  hoc  autem  quod  homo  gloriam  corporis 
consequatur,  oportet  prius  removeri  ea  quae  gloriae  opponuntur;  quae  sunt 
duo,  scilicet  corruptio,  et  infectio  culpae,  quia,  ut  dicitur  1.  Cor.  15.,  corruptio 
incorrupUlam  non  possidebit  ;  et  a  civitate  gloriae  omnes  immundi  foris  erunt 
(Apocal.  ult.)  :  et  similiter  etiam  oportet,  dementa  purgari  a  contrariis  dispo- 
sitionibus,  antequam  in  novitatem  gloriae  adducantur,  proportionaliter  ei 
quod  de  homine  dictum  est.  Quamvis  autem  res  corporalis  subjectum  infe- 
ctionis  culpae  proprie  esse  non  possit,  tamen  ex  culpa  quaedam  incongruitas 
in  rebus  corporalibus  relinquitur,  ad  hoc  quod  spiritualibus  dedicentur  ;  et 
inde  videmus,  quod  loca,  in  quibus  aliqua  crimina  sunt  commissa,  non  repu- 
tante idonea  ad  aliqua  sacra  exercenda  in  eis,  nisi  purgatione  quadam  prae- 
missa:  et  secundum  hoc  ex  peccatis  hominum  quandam  idoneitatem  ad  glo- 
riae susceptionem  pars  mundi  recipit,  quae  in  usum  nostrum  cedit;  unde 
quantum  ad  hoc  mundatione  indiget.  Similiter  etiam  circa  medium  locum, 
propter  elementorum  contactum,  multae  sunt  corruptiones,  et  generationes, 
et  alterationes  elementorum,  quae  puritati  eorum  derogant;  et  ideo  ab  his 
oportet  dementa  purgari,  ad  hoc  quod  decenter  suscipiant  novitatem  gloriae. 

Ad  primum  ergo  dicendum,  quod  cum  dicitur  omnis  creatura  Dei  esse 
munda,  hoc  est  intelligendum,  quia  non  habet  in  substantia  sua  alicujus  ma- 
litiae  commixtionem;  sicut  ponebant  Manichaei,  dicentes  malum,  et  bonum 
esse  duas  substantias  alicubi  divisas,  et  alicubi  commixtas:  non  autem  remo- 
vetur,  quin  aliqua  creatura  habeat  permixtionem  naturae  extraneae,  quae 
etiam  in  se  bona  est,  sed  perfectioni  hujusmodi  creaturae  repugnat:  similiter 
non  removetur  ex  hoc,  quin  malum  alicui  creaturae  accidat,  quamvis  non 
sit  permixtum  ei,  quasi  pars  substantiae  ipsius. 

Ad  secundum  dicendum,  quod  quamvis  dementa  corporea  subjectum 
culpae  esse  non  possint,  tamen  ex  culpa  commissa  in  eis  aliquam  ineptitu- 
dinem  consequuntur  ad  perfectionem  gloriae  suscipiendam. 

Ad  tertium  dicendum,  quod  forma  mixti,  et  forma  elementi  possunt  du- 
pliciter  considerari  :  aut  quantum  ad  perfectionem  speciei;  et  sic  corpus  mixtum 
est  nobilius:  aut  quantum  ad  perpetuitatem  durationis  ;  et  sic  corpus  simplex 
nobilius  est,  quia  non  habet  in  seipso  unde  corrumpatur,  nisi  ejus  corruptio 
fiat  ab  aliquo  exteriori.  Corpus  autem  mixtum  in  seipso  habet  causam  cor- 
ruptionis  suae,  scilicet  compositionem  [al.  operationem]  contrariorum  ;  et  ideo 
corpus  simplex,  etsi  sit  corruptibile  secundum  partem,  est  tamen  incorrupti- 
bile  secundum  totum;  quod  de  mixto  dici  non  potest.  Et  quia  incorruptio 
est  de  perfectione  gloriae,  ideo  perfectio  corporis  simplicis  magis  convenit 
perfectioni  gloriae,  quam  perfectio  corporis  mixti,  nisi  etiam  corpus  mixtum 
in  se  habeat  aliquod  incorruptionis  principium,  sicut  corpus  humanum,  cujus 

forma  est  incorruptibilis.  Nihilominus  quamvis  aliquo  modo  corpus  mixtum 
sit  nobilius,  quam  simplex,  nobilius  tamen  esse  habet  corpus  simplex  secun- 
dum  se  existens,  quam  existens  in  mixto,  quia  in  mixto  sunt  corpora  simplicia 
quodammodo  in  potentia  ;  in  seipsis  autem  existentia  sunt  in  ultima  sui  per- 
fezione. 

ARTICULUS  IL  324 

UTRUM    MUNDI    PURGATIO    SIT    FUTURA    PER   IGNEM. 

Ad  secundum  sic  proceditur.  Videtur,  quod  haec  purgatio  non  sit  futura 
per  ignem:  ignis  enim,  cum  sit  pars  mundi,  purgatione  indiget,  sicut  et  aliae 
partes:  sed  non  debet  esse  idem  purgans,  et  purgatum;  ergo  videtur,  quod 
ignis  non  purgabit. 

2.  Praeterea.  Sicut  ignis  habet  virtutem  purgativam,  ita  et  aqua:  cum 
ergo  omnia  non  sint  purgabilia  per  ignem,  sed  quaedam  necesse  sit  aqua 
purgari,  sicut  etiam  vetus  lex  distinguit,  videtur,  quod  ignis  non  purget,  ad 
minus  universaliter. 

3.  Praeterea.  Purgatio  ad  hoc  videtur  pertinere,  ut  partes  mundi  ad 
invicem  segregatae  puriores  reddantur  :  sed  segregano  partium  mundi  ab 
invicem  in  mundi  initio  sola  virtute  divina  facta  est,  quia  ex  hac  opus  distin- 
ctionis  determinatur  ;  unde  et  Anaxagoras  segregationem  posuit  per  actum 
intellectus  moventis  omnia  (utrefert  Arìsi.  8.  Physic.  iex.  77.);  ergo  videtur, 
quod  in  fine  mundi  purgatio  net  immediate  a  Deo,  et  non  per  ignem. 

Sed  contra  est,  quod  in  Psal.  49.  dicitur:  Ignis  in  conspectu  ejus  exardebit, 
ci  in  circuita  ejus  tempestas  valida,  et  postea  sequitur  de  judicio:  Advocabit 
coehrm  desursum,  et  terram  discernere populum  suum  ;  ergo  videtur,  quod  ultima 
purgatio  mundi  sit  futura  per  ignem. 

Praeterea.  2.  Petri  ult.  dicitur:  Coeli  ardentes  solventur,  et  elementa  ignis 
ardore  tabescent ;  ergo  illa  purgatio  per  ignem  fiet. 

Respondeo  dicendum,  quod  illa  mundi  purgatio,  ut  dictum  est  (art. 
prose.),  removebit  a  mundo  infectionem  ex  culpa  relictam,  et  impuritatem 
commixtionis,  et  erit  disposino  ad  gloriae  perfectionem  ■,  et  ideo  quantum  ad 
haec  trìa  convenientissime  fiet  per  ignem  purgatio:  primo,  quia  ignis,  cum 
sit  nobilissimum  elementorum,  habet  naturales  proprietates  similiores  prc- 
prietatibus  gloriae;  ut  maxime  patet  de  luce:  secundo,  quia  ignis  non  ita 
recipit  commixtionem  extranei  propter  efficaciam  suae  virtutis  activae,  sicut 
alla  elementa:  tertio,  quia  sphaera ignis  est  remota  a  nostra  habitatione;  nec 
ita  communis  est  nobis  usus  ignis,  sicut  terrae,  aquae,  et  aèris;  unde  non  ita 
inficitur,  et  praeter  hoc  habet  maximam  efficaciam  ad  purgandum,  et  ad  di- 
videndum  subtilizando. 

Ad  primum  ergo  dicendum,  quod  ignis  non  venit  in  usum  nostrum, 
prout  est  in  materia  propria  (sic  enim  remotus  est  a  nobis),  sed  solum 
prout  est  in  materia  aliena  :  et  quantum  ad  hoc  poterit  purgari  mundus  per 
ignem  in  sua  puntate  existentem.  Quantum  vero  ad  hoc  quod  habet  de  ex- 
traneo  adjunctum,  poterit  purgari;  et  sic  diverso  respectu  idem  erit  purgans, 
et  purgatum;  quod  non  est  inconveniens. 

Ad  secundum  dicendum,  quod  prima  purgatio  mundi,  quae  facta  est  per 
diluvium,  non  respiciebat  nisi  infectionem  peccati:  praecipue  autem  tunc 
regnabat  peccatum  concupiscentiae;   et  ideo  convenienter  per  contrarium 

purgano  facta  fuit,  scilicet  per  aquam.  Sed  secunda  purgatio  respicit  et  iti- 
fectionem  culpae,  et  commixtionis  impuritatem;  et  quantum  ad  utrumque 
convenit  magis  quod  fìat  per  ignem,  quam  per  aquam;  aqua  enim  non  habet 
vini  disgregando  sed  magis  congregandi  ;  unde  per  aquam  naturalis  impu- 
ritas  elementorum  tolli  non  posset,  sicut  per  ignem.  Similiter  etiam  circa 
fìne.m  mundi  regnabit  vitium  tepiditatis,  quasi  mundo  jam  senescente,  quia, 
ut  dicitur  Matth.  24.,  tane  rejrigescet  charitas  multorum  :  unde  tunc  conve- 
nienter  purgatio  per  ignem  fiet.  Nec  est  aliquid,  quod  igne  purgari  non  possit 
aliquo  modo  ;  sed  quaedam  sunt,  quae  sine  sui  corruptione  per  ignem  non 
possunt  purgari,  sicut  panni,  et  vasa  lignea,  et  hujusmodi;  et  talia  lex  prae- 
cipit  purgari  per  aquam,  quae  tamen  finaliter  omnia  corrumpentur  per 
ignem. 

Ad  tertium  dicendum,  quod  per  opus  distinctionis  sunt  rebus  diversae 
formae  collatae,  quibus  ad  invicem  distinguuntur  ;  et  ideò  hoc  fieri  non  po- 
tuit,  nisi  per  eum  qui  est  auctor  naturae:  sed  per  finalem  purgationem  redu- 
centur  res  ad  puritatem,  in  qua  conditae  fuerunt  ;  et  ideo  in  hoc  poterit  natura 
creata  exiberi  ministerium  Creatori,  et  propter  hoc  ministerium  creaturae 
committitur,  quia  hoc  ad  ejus  nobilitatem  cedit. 


ARTICULUS  HI.  325 

UT  RUM    IGNIS    IL  LE,    QUO    MUNDUS    PURGABITUR, 
SIT  EJUSDEM  SPECIEI  CUM  IGNE  ELEMENTARI. 

Ad  tertium  sic  proceditur.  Videtur,  quod  ille  ignis  non  sit  ejusdem 
speciei  cum  igne  elementari:  nihil  enim  seipsum  consumiti  sed  ille  ignis 
quatuor  dementa  consumet,  ut  dicit  Gloss.  (ora.  B  od  ae  super  illud:  Elemento 
vero)  2.  Petri  ult.;  ergo  ignis  ille  non  erit  ejusdem  speciei  cum  igne  ele- 
mentari. 

2.  Praeterea.  Sicut  virtus  manifestatur  per  operationem,  ita  natura  per 
virtutem:  sed  ille  ignis  habebit  aliam  virtutem  ab  igne,  qui  est  elementum, 
quia  scilicet  purgabit  universum,  quod  ignis  iste  facere  non  potest;  ergo  non 
erit  ejusdem  speciei  cum  isto. 

3.  Praeterea.  Ea  quae  sunt  ejusdem  speciei  in  corporibus  naturalibus, 
habent  eumdem  motum:  sed  ille  ignis  habebit  alium  motum,  quam  ignis,  qui 
est  elementum,  quia  circumquaque  movebitur,  ut  totum  purgare  possit;  ergo 
non  est  ejusdem  speciei. 

Sed  contra  est,  quod  Augustinus  dicit  20.  de  Civ.  Dei  (cap.  16.  ante 
in  ed.),  et  habetur  in  Gloss.  (orditi,  et  interim,  implic.  sup.  illud  :  Praeterit  enim) 
1.  ad  Cor.  7.,  quod  «  figura  hujus  mundi  mundanorum  ignium  conflagratione 
peribit  »;  ergo  ignis  ille  erit  de  natura  ignis,  qui  nunc  est  in  hoc  mundo. 

Praeterea.  Sicut  purgatio  futura  erit  per  ignem,  ita  praecedens  fuit  per 
aquam;  et  utraque  ad  invicem  comparatur,  2.  Petri  3.:  sed  in  prima  purga- 
none  fuit  aqua  ejusdem  speciei  cum  aqua  elementari;  ergo  similiter  erit  in 
secunda  purgatione  ignis  ejusdem  speciei  cum  igne  elementari. 

Respondeo  dicendum,  quod  circa  hoc  inveniuntur  tres  opiniones  :  quidam 
enim  dicunt,  quod  ignis  elementum,  qui  est  in  sphaera  sua,  descendet  ad  pur- 
gationem mundi:  modum  autem  descensionis  ponunt  per  multiplicationem; 
ignis  enim,  undique  apposito  combustibili,  augmentatur:  et  hoc  praecipue 

tunc  fiet,  quando  virtus  ignis  exaltabitur  super  omnia  alia  dementa.  Sed 
contra  hoc  esse  videtur,  quod  ignis  ille  non  tantum  descendet,  sed  etiam  a 
sanctis  ascendere  perhibetur,  ut  patet  2.  Petri  1.,  ubi  dicitur,  quod  tantum 
ascendet  judicii  ignis,  quantum  aqua  diluvii  ;  ex  quo  videtur,  quod  ille  ignis  sit 
circa  locum  medium  generationis  [al.  generatus].  Et  propter  hoc  alii  dicunt, 
quod  ignis  ille  generabitur  circa  locum  medium  ex  congregatione  radiorum 
coelestium  corporum,  sicut  videmus,  quod  congregantur  in  speculo  combu- 
rente: tunc  autem  loco  speculorum  erunt  nubes  concavae,  ad  quas  fiet  ra- 
diorum reverberatio.  Sed  hoc  etiam  non  videtur  conveniens,  quia  cum  effe- 
ctus  corporum  coelestium  sequantur  determinatos  situs,  et  aspectus  eorum, 
si  ex  virtute  corporum  coelestium  ignis  ille  generaretur,  tempus  illius  pur- 
gationis  posset  esse  notum  considerantibus  motus  astrorum,  quod  auctoritati 
Scripturae  repugnat.  Et  ideo  alii  dicunt,  sequentes  Augustinum,  quod  «sicut 
mundanarum  aquarum  inundatione  factum  est  diluvium,  ita  mundanorum 
ignium  conflagratione  figura  hujus  mundi  peribit  »,  ut  dicitur  20.  de  Civitate 
Dei  (he.  sup.  cit.)  :  ista  autem  conflagrano  nihil  aliud  est,  quam  congregano 
omnium  causarum  inferiorum,  et  superiorum,  quae  ex  natura  sua  habet  vir- 
tutem  igniendi  :  quae  quidem  congregatio  non  naturali  cursu  rerum,  sed 
virtute  divina  fiet  :  et  ex  omnibus  istis  causis  sic  congregatis  generabitur 
ignis,  qui  faciem  hujus  mundi  exuret.  Si  autem  opiniones  hae  recte  conside- 
rentur,  invenientur  diversificari  quantum  ad  causam  generationis  illius  ignis, 
et  non  quantum  ad  speciem  ejus;  ignis  enim  generatus  a  sole,  vel  ab  infe- 
riori calefaciente,  est  ejusdem  speciei  cum  igne,  qui  est  in  sua  sphaera,  nisi 
inquantum  admiscetur  ei  de  materia  aliena:  quod  quidem  tunc  oportebit, 
quia  ignis  non  potest  aliquid  purgare,  nisi  secundum  hoc  quod  alterum  effi- 
citur  materia  ejus  aliquo  modo  :  unde  simpliciter  concedendum  est,  quod 
ignis  ille  erit  ejusdem  speciei  cum  isto. 

Ad  primum  ergo  dicendum,  quod  ignis  ille,  quamvis  sit  ejusdem  speciei 
cum  igne  qui  apud  nos  est,  non  tamen  est  idem  numero:  videmus  autem, 
quod  duorum  ignium  ejusdem  speciei  unus  alterum  destruit,  major  scilicet 
minorem,  consumendo  materiam  ejus:  et  similiter  etiam  ille  ignis  ignem,  qui 
apud  nos  est,  consumere  poterit. 

Ad  secundum  dicendum,  quod  sicut  onerario,  quae  procedit  a  virtute  rei, 
est  virtutis  indicium,  ita  et  virtus  ejus  est  indicium  essentiae,  vel  naturae, 
quae  procedit  a  principiis  essentialibus  rei:  operatio  auiem,  quae  non  pro- 
cedit ex  virtute  rei  operantis,  non  indicat  virtutem  ipsius;  sicut  patet  in  in- 
strumentis:  actio  enim  instrumenti  magis  manifestat  virtutem  moventis,  quam 
instrumenti  virtutem,  quia  virtutem  agentis  manifestat,  ut  primum  operatio- 
nis  principium:  virtutem  autem  instrumenti  non  manifestat,  nisi  quatenus  est 
susceptivum  influentiae  principalis  agentis,  secundum  quod  movetur  ab  eo. 
Similiter  etiam  virtus  quae  non  procedit  ex  principiis  essentialibus  rei,  non 
manifestat  naturam  ejus,  nisi  quantum  ad  susceptibilitatem  ;  sicut  virtus,  qua 
aqua  calefacta  potest  calefacere,  non  manifestat  naturam  ejus  nisi  quantum 
ad  calefactibilitatem  :  et  ideo  nihil  prohibet,  quin  aqua  habens  hanc  virtutem 
sii  ejusdem  speciei  cum  aqua  non  habente  virtutem  istam.  Similiter  etiam 
non  est  inconveniens,  quod  ignis  ille,  qui  habebit  vini  purgandi  faciem  mundi, 
sit  ejusdem  speciei  cum  igne,  qui  est  apud  nos,  cum  vis  calefactiva  non 
oriatur  in  ipso  ex  principiis  essentialibus,  sed  ex  divina  virtute,  vel  opera- 
tone :  sive  dicatur,  quod  illa  virtus  sit  aliqua  qualitas  absoluta,  sicut  calor 
in  aqua  calefacta;  sive  sit  intensio  quaedam,  sicut  de  instrumentali  virtute  in 

1,  Dist.-(q.  1.  art.   4.)  dictum  est:  et  hoc  probabilius  est,  quia  ignis  ille  non 
aget,  nisi  ut  instrumentum  divinae  virtutis. 

Ad  tertium  dicendum,  quod  ignis  ex  propria  natura  non  fertur  nisi  sur- 
sum  :  sed  inquantum  sequitur  materiam,  quam  requirit  extra  propriam 
sphaeram  existens,  sic  sequitur  materiae  combustibilis  situm:  etpermodum 
istum  non  est  inconveniens,  quod  vel  in  circuitu,  vel  deorsum  moveatur  ;  et 
praecipue  secundum  quod  agit  ut  instrumentum  divinae  virtutis. 

ARTICULUS  IV.  326 

UTRUM  IGNIS  ILLE  PURGABIT  ETIAM  COELOS   SUPERIORES. 

Ad  qijartum  sic  proceditur.  Videtur,  quod  ignis  ille  purgabit  etiam 
coelos  superiores,  quia  in  Psal.  101.  dicitur  :  Opera  manuum  tuarum  sunt  codi; 
ipsi  peribunt,  tu  autem  permanes  :  sed  etiam  superiores  coeli  sunt  opera  ma- 
nuum Dei  ;  ergo  et  ipsi  in  finali  Illa  mundi  conflagratione  peribunt. 

2.  Praeterea.  2.  Petr.  3.  dicitur:  Coeli  ardent&s  solvenlur,  et  elementa  ignis 
ardore  tabescent  :  coeli  autem,  qui  ab  elementis  distinguuntur,  sunt  coeli  supe- 
riores, quibus  infixa  sunt  sidera;  ergo  videtur,  quod  etiam  illi  per  illum  ignem 
purgabuntur. 

3.  Praeterea.  Ignis  ille  ad  hoc  erit,  ut  removeat  a  corporibus  indispo- 
sitionem  ad  perfectionem  gloriae  :  sed  in  coelo  superiori  invenitur  indispo- 
sitio  et  ex  parte  culpae,  quia  diabolus  ibi  peccavit,  et  ex  parte  naturalis 
defectus,  quia  Rom.  8.  super  illud:  Scimus,  quod  omnis  creatura  ingemiscit,  et 
parturit  usque  adirne,  dicit  Gloss.  (ord.  Ambros.)  :  «  Omnia  elementa  cum  la- 
bore explent  officia  sua;  sicut  sol,  et  luna  non  sine  labore  statuta  sibi  im- 
plent  spatia  »  ;  ergo  etiam  coeli  superiores  purgabuntur  per  ignem  illum. 

Sed  contra  est,  quod  corpora  coelestia  peregrinae  impressionis  rece- 
piva non  sunt. 

Praeterea.  Super  illud  2.  Thess.  1.:  In  fiamma  ignis  dantis  vindictam,  dicit 
Gloss.  (ord.  Haym.)  :  «  Ignis  erit  in  mundo,  qui  praecedet  eum,  tantum  spa- 
tium  aèris  occupans,  quantum  occupavit  aqua  in  diluvio  »  :  sed  acqua  diluvii 
non  ascendit  usque  ad  superiores  coelos,  sed  solum  quindecim  cubitis  super 
altitudinem  montium,  ut  habetur  Genes.  7.;  ergo  coeli  superiores  ilio  igne 
non  purgabuntur. 

Respondeo  dicendum,  quod  purgatio  mundi  ad  hoc  erit,  ut  removeatur 
a  corporibus  disposino  contraria  perfectioni  gloriae;  quae  quidem  perfectio 
est  ultima  rerum  consumi,  atio  :  et  haec  quidem  disposino  in  omnibus  cor- 
poribus invenitur,  sed  divei  imode  in  diversis.  In  quibusdam  enim  invenitur 
indispositio  secundum  aliqiid  inhaerens  substantiae  eorum;  sicut  in  istis 
corporibus  inferioribus,  quae  per  mutuam  mixtionem  decidunt  a  propria  pu- 
ritate:  in  quibusdam  vero  corporibus  invenitur  indispositio  non  per  aliquid 
substantiae  eorum  inhaerens,  sicut  in  corporibus  coelestibus,  in  quibus  nihil 
invenitur  repugnans  ultimae  perfectioni  universi,  nisi  motus,  qui  est  via  ad 
perfectionem;  nec  motus  quilibet,  sed  localis  tantum,  qui  non  variat  aliquid, 
quod  sit  intrinsecum  rei,  ut  substantiam,  aut  quantitatem,  aut  qualitatem,  sed 
solum  locum,  qui  est  extra  rem:  et  ideo  a  substantia  coeli  superioris  non 
oportet  quod  aliquid  removeatur;  sed  oportet  quod  motus  ejus  quietetur. 
Quietano  autem  motus  localis  non  fit  per  actionem  alicujus  contrarli  agentis, 
sed  per  hoc  quod  motor  desistit  a  movendo:  et  ideo  coelestia  corpora  nec 

per  ignem,  nec  alicujus  creaturae  actionem  purgabuntur  ;  sed  ipsa  eorum 
quietatio  sola  voluntate  divina  accidens,  eis  loco  purgationis  eri:. 

Ad  primum  ergo  dicendum,  quod  sicut  August.  dicit  20.  de  Civ.  Dei 
(cap.  24.),  verbaillaPsal.  sunt  intelligenda  de  coelis  aéreis,  qui  purgabuntur 
per  ignem  ultimae  conflagrationis.  Vel  dicendum,  quod  si  etiam  de  supe- 
rioribus  coelis  intelligantur,  tunc  dicuntur  perire  quantum  ad  motum,  quo 
nunc  continue  moventur. 

Ad  secundum  dicendum,  quod  Petrus  se  exponit,  de  quibus  coelis  intel- 
ligat;  praemiserat  enim  ante  verba  inducta,  quod  «  coeli  prius,  et  terra  per 
aquam  perierant,  qui  nunc  eodem  verbo  repositi  sunt,  igni  reservati  in  diem 
judicii  »  ;  ergo  illi  coeli  per  ignem  purgabuntur,  qui  prius  per  aquam  diluvii 
sunt  purgati,  scilicet  coeli  aèrei. 

Ad  tertium  dicendum,  quod  ille  labor,  et  illa  servitus  creaturae,  quae 
corporibus  coelestibus  secundum  Ambrosium  attribuitur,nihil  est  aliud,quam 
vicissitudo  motus,  rationecujus  tempori  subjiciuntur,  et  defectus  ultimae  con- 
summationis,  quae  finaliter  in  eis  erit:  ex  culpa  etiam  daemonum  coelum 
empyreum  infectionem  non  contraxit,  quia  peccando  statim  e  coelo  expulsi 
sunt. 

ARTICULUS  V.  327 

UTRUM    IGNIS    ILLE    ALIA   ELEMENTA    CONSUMET. 

Ad  quintum  sic  proceditur.  Videtur,  quod  ignis  ille  alia  dementa  consu- 
mer quia,  ut  dicit  Gloss.  Bedae  (ora.  sup.  illud  :  Sementa  varo)  2.  Petri  ult., 
«  dementa  quatuor,  quibus  mundus  consistit,  ignis  ille  maximus  absumet; 
nec  cuncta  intantum  absumet,  ut  non  sint,  sed  duo  ex  toto  consumet,  duo 
vero  in  meliorem  restituet  faciem  »;  ergo  videtur,  quod  ad  minus  duo  eie- 
menta  per  ignem  illum  destruenda  sint  totaliter. 

2.  Praeterea.  Apoc.  21.  dicitur:  Primum  coelum,  et  prima  terra  ab  Ut,  et 
mare  jam  non  est:  sed  per  coelum  aér  intelligitur,  ut  August.  dicit  (lib.  20, 
de  Civ.  Dei,  cap.  iS.):  mare  autem  est  aquarum  congregano;  ergo  videtur, 
quod  illa  tria  dementa  totaliter  destruentur. 

3.  Praeterea.  Ignis  non  purgat,  nisi  secundum  hoc  quod  alia  efficiuntur 
materia  ejus:  si  ergo  ignis  purgat  alia  dementa,  oportet  quod  ejus  materia 
efficiantur  ;  ergo  oportet,  quod  in  naturam  ignis  transeant,  et  sic  a  natura  sua 
corrumpentur. 

4.  Praeterea.  Forma  ignis  est  nobilissima  formarum,  ad  quam  perduci 
possit  dementaris  materia  :  sed  per  illam  purgationem  omnia  in  nobilissimum 
statum  perducentur;  ergo  alia  dementa  in  ignem  totaliter  convertentur. 

Sed  contra  est,  quod  1.  Corinth.  7.  super  illud  :  Praeterit  figura  hujus  mundi, 
Gloss.  (interi.  Ambros.)  dicit:  «  Hujus  mundi  pulchritudo,  non  substantia 
praeterit  »  :  sed  ipsa  substantia  elementorum  pertinet  ad  perfectionem  mundi; 
ergo  dementa  non  consumentur  secundum  suam  substantiam. 

Praeterea.  Illa  finalis  purgatio,  quae  fiet  per  ignem,  respondebit  primae 
purgationi,  quae  facta  est  per  aquam:  sed  illa  non  corrupit  elementorum 
substantiam;  ergo  nec  illa,  quae  fiet  per  ignem,  corrumpet. 

Respondeo  dicendum,  quod  circa  hanc  quaestionem  est  multi plex  opinio: 
quidam  enim  dicunt,  quod  omnia  dementa  manebunt  quantum  ad  materiam, 
omnia  autem  mutabuntur  quantum  ad  imperfectionem;  sed  duo  eorum  reti- 
nebunt  propriam  formam  substantialem,  scilicet  aér,  et  terra:  in  duobus  vero 

scilicet  igne,  et  aqua,  non  remanebit  forma  substantialis  eorum.  sed  muta- 
buntur  ad  formam  coeli:  et  sic  tria  dementa,  aèr  scilicet,  ignis,  et  aqua, 
coelum  dicentur  ;  quamvis  aér  retineat  formam  substantialem  eamdem,  quam 
nunc  habet,  quia  nunc  etiam  coelum  dicitur:  unde  etiam  Apoc.  21.  non  fit 
mentio  nisi  de  coelo,  et  terra:  Vidi,  inquit,  coelum  novum,  et  terram  novum. 
Sed  haec  opinio  est  omnino  absurda;  repugnat  enim  et  philosophiae,  secun- 
dum  quam  poni  non  potest,  quod  corpora  inferiora  sint  in  potentia  ad  for- 
mam coeli,  cum  nec  materiam  habeant  communem,  nec  contrarietatem  ad 
invicem  :  et  etiam  theologiae,  quia  secundum  hanc  positionem  non  salvabitur 
perfectio  universi  cum  integritate  suarum  partium,  duobus  elementis  subla- 
tis  :  unde  per  hoc  quod  dicitur  coelum,  intelligitur  quintum  corpus  ;  omnia  vero 
dementa  intelliguntur  per  terram,  sicut  in  Psal.  148.  :  Laudate  Dominimi  de 
terra,  et  sequitur  :  Ignis,  grando,  nix,  glacies,  etc.  Et  ideo  olii  dicunt  quod  omnia 
dementa  manebunt  secundum  substantiam  ;  sed  qualitates  activae,  et  passivae 
ab  eis  removebuntur:  sicut  etiam  ponunt,  quod  in  corpore  mixto  dementa 
salvantur  secundum  suas  formas  substantiales,  sine  hoc  quod  proprias  quali- 
tates habeant,  cum  sint  ad  medium  reductae  ;  medium  autem  neutrum  extremo- 
rum  est  :  et  buie  etiam  videtur  consonare,  quod  Aug.  dicit  20.  de  Civ.  Dei  (cap.  16. 
in  med.)  :  «  Non  ista  conflagratone  mundana  elementorum  corruptibilium 
qualitates,  quae  corporibus  nostris  corruptibilibus  congruebant,  ardendo  pe- 
nitus  interibunt;  atque  ipsa  substantia  eas  qualitates  habebit,  quae  corporibus 
immortalibus  mirabili  mutatione  conveniant  ».  Sed  istud  non  videtur  proba- 
bile, quia  cum  qualitates  propriae  elementorum  sint  effectus  formarum  sub- 
stantialium,  non  videtur  quod  formis  substantialibus  manentibus,  qualitates 
praedictae  possint  mutari,  nisi  per  actionem  violentam  ad  tempus;  sicut  in 
aqua  calefacta  videmus,  quod  ex  vi  suae  speciei  frigiditatem  recuperat,  quam 
per  actionem  ignis  amisit,  dummodo  species  aquae  remaneat;  et  praeterea 
ipsae  qualitates  elementares  sunt  de  perfectione  secunda  elementorum,  sicut 
propriae  passiones  eorum;  nec  est  probabile,  quod  in  illa  finali  consumma- 
tione  aliquid  perfectionis  naturalis  ab  elementis  tollatur.  Et  ideo  videtur  di- 
cendum,  quod  manebunt  elementa  quantum  ad  substantiam,  et  qualitates 
eorum  proprias,  sed  purgabuntur  ab  infectione,  quam  ex  peccatis  hominum 
contraxerunt,  et  ab  impuntate,  quae  per  actionem,  et  passionem  mutuam  in 
eis  accidit;  quia  jam  cessante  motu  -primi  mobilis,  in  inferioribus  elementis 
mutua  actio,  et  passio  esse  non  poterit:  et  hoc  August.  (he.  cit.)  appellat 
«  qualitates  corruptibilium  elementorum  »,  scilicet  innaturales  dispositiones 
eorum  secundum  quas  corruptioni  appropinquant. 

Ad  primum  ergo  dicendum,  quod  ignis  ille  dicitur  quatuor  elementa  absu- 
mere,  inquantum  ea  aliquo  modo  purgabit:  quod  autem  sequitur,  quod  «  duo 
ex  toto  consumet»,  non  est  intelligendum,  quod  duo  elementa  secundum  sub- 
stantiam destruantur,  sed  quia  duo  magis  removebuntur  a  proprietate,  quam 
nunc  habent:  quae  quidem  duo  a  quibusdam  esse  dicuntur  ignis,  et  aqua, 
quae  maxime  excedunt  in  qualitatibus  activis,  scilicet  calore,  et  frigore,  quae 
sunt  maxime  corruptionis  principia  in  aliis  corporibus;  et  quia  tunc  non  erit 
actio  ignis,  et  aquae,  quae  sunt  maxime  activa,  maxime  immutari  videbuntur 
a  virtute,  quam  nunc  habent.  Alii  vero  dicunt,  haec  duo  esse  aèrem,  et 
aquam,  propter  varios  motus  istorum  duorum  elementorum,  quos  conse- 
quuntur  ex  motu  corporum  coelestium;  et  quia  isti  motus  non  erunt  (sicut 
fluxus,  et  refluxus  maris,  et  commotiones  ventorum,  et  hujusmodi),  ideo  illa 
dementa  maxime  mutabuntur  a  proprietate,  quam  nunc  habent. 

Ad  secundum  dicendum,  quod,  sicut  dicit  August.  20.  de  Civ.  Dei  (cap.  16. 
in  fin.),  «  cuna  dicitur:  Et  mare  jam  noti  est,  per  mare  potest  intelligi  prae- 
sens  saeculum  de  quo  ante  dixerat  :  Mare  dedit  mortuos,  qui  in  eo  erant».  Si 
tamen  mare  ad  literam  referamus,  tunc  est  dicendum,  quod  in  mari  duo  in- 
telliguntur,  scilicet  substantia  aquarum,  et  earum  dispositio  quantum  ad  salse- 
dinem,  et  commotiones  fluctuum  ;  et  quantum  ad  hoc  secundum  mare  non 
remanebit;  remanebit  autem  quantum  ad  primum. 

Ad  tertium  dicendum,  quod  ignis  ille  non  aget  nisi  ut  instrumentum 
providentiae,  et  virtutis  divinae;  unde  non  aget  in  alia  elementa  usque  ad 
eorum  consumptionem,  sed  solum  usque  ad  purgationem:  nec  oportet,  quod 
illud  quod  efficitur  materia  ignis,  totaliter  a  specie  propria  corrumpatur; 
sicut  patet  in  ferro  ignito,  quod  a  loco  ignitionis  remotum  ex  virtute  speciei 
remanentis  ad  proprium  statum,  et  pristinum  redit:  et  ita  etiam  erit  de  eie- 
mentis  per  ignem  purgatis. 

Ad  quartum  dicendum,  quod  in  partibus  elementorum  non  debet  consi- 
derar! solum  quid  congruat  alicui  parti  secundum  se  acceptae,  sed  etiam 
quid  congruat  secundum  ordinem  ad  totum  :  dico  ergo,  quod  quamvis  aqua 
esset  nobilior,  si  haberet  formam  ignis,  et  similiter  terra,  et  aér;  universum 
tamen  esset  imperfectius,  si  tota  elementorum  materia  formam  ignis  assu- 
mere:. 

ARTICULUS  VI.  328 

UTRUM    OMNIA  ELEMENTA  PER  ILLUM  IGNEM   PURGABUNTUR. 

Ad  sextum  sic  proceditur.  Videtur,  quod  nec  omnia  elementa  per  illuni 
ignem  purgabuntur,  quia  ignis  ille,  ut  jam  dictum  est  (art.  2.  huj.  q.),  non 
ascendet,  nisi  quantum  ascendit  aqua  diluvii:  sed  aqua  diluvii  non  pervenit 
usque  ad  sphaeram  ignis;  ergo  nec  per  ultimam  purgationem  elementum 
ignis  purgabitur. 

2.  Praeterea.  Apoc.  21.  super  illud:  Vidi  coelumnovum,  etc.  dicit  Gloss. 
(or din.)  :  «  Immutatio  aèris,  et  terrae  dubitabile  non  est  quin  per  ignem  fiet; 
sed  de  aqua  dubitatur,  nam  purgationem  in  se  ipsa  habere  creditur»;  ergo  ad 
minus  non  est  certum,  quod  omnia  elementa  purgabuntur. 

3.  Praeterea.  Locus,  qui  est  perpetuae  infectionis,  nunquam  purgatur  : 
sed  in  inferno  erit  perpetua  infectio;  cura  ergo  infernus  intra  elementa  col- 
locetur,  videtur  quod  elementa  non  totaliter  purgabuntur. 

4.  Praeterea.  Paradisus  terrestris  in  terra  continetur  :  sed  ille  non  pur- 
gabitur per  ignem,  quia  etiam  nec  aquae  diluvii  illuc  ascenderunt,  ut  BeJa 
dicit  (commentar,  in  Exod.  cap.  j.  ad  fin.  et  hab.  in  Gloss.  orditi,  sup.  illud  Gen.  2.: 
Plantaverat  autem  Deus),ei  habeturin  2.  Sentent.  (Dist.j.);  ergo  videtur,  quod 
non  omnia  elementa  totaliter  purgabuntur. 

Sed  contra  est  Gloss.  supra  inducta  (art.  praec.  arg.  1.),  quae  habetur 
2.  Petr.  ult.  quod  «  quatuor  elementa  ignis  ille  absumet  ». 

Respondeo  dicendum,  quod  quidam  dicunt,  quod  ille  ignis  ascendet 
usque  ad  summitatem  spatii  continentis  quatuor  elementa  ;  ut  sic  elementa 
totaliter  purgentur  et  ab  infectione  peccati,  quo  etiam  superiores  partes  ele- 
mentorum sunt  infectae  (ut  patet  per  fumum  idololatriae  superiora  inficien- 
tis),  et  etiam  a  corruptione,  quia  elementa  secundum  omnes  partes  sui  cor- 
ruptibilia  sunt.  Sed  haec  opinio  repugnat  auctoritati  Scripturae,  quia  2. Petr.  5. 

dicitur,  quod  illi  coeli  repositi  sunt  igni,  qui  fuerunt  per  aqua  purgati  ;  et  Aug. 
dicit  20.  de  Civ.  Dei  (cap.  18.  a  med.),  quod  «  ille  mundus,  qui  duluvio  periit, 
igni  reservatur  ».  Constat  autem,  quod  aqua  diluvii  non  ascendit  usque  ad 
summitatem  spatii  elementorum,  sed  solum  usque  ad  quindecim  cubitos  su- 
per altitudines  montium;  et  praeterea  notum  est,  quod  vapores  elevati  a 
terra,  vel  fumi  quicumque  non  possunt  pertransire  totam  sphaeram  ignis,  ut 
perveniant  ad  summitatem  ejus;  et  ita  infectio  peccati  non  pervenit  usque  ad 
spatium  praedictum.  A  corruptibilitate  edam  dementa  non  possunt  purgar 
per  subtractionem  alicujus,  quod  per  ignem  possit  consumi;  sed  per  ignem 
poterunt  consumi  impuritates  elementorum,  quae  ex  eorum  permixtionepro- 
veniunt:  hujusmodi  autem  impuritates  praecipuae  sunt  circa  terram  usque 
ad  medium  aèris  interstitium  ;  unde  usque  ad  illud  spatium  ignis  ultimae  con- 
flagrationis  dementa  purgabit;  tantum  enim  aquae  diluvii  ascenderunt,  quod 
probabiliter  aestimari  potest  ex  montium  altitudine,  quae  determinata  men- 
sura  transcenderant. 

Primum  ergo  concedimus. 

Ad  secundum  dicendum,  quod  ratio  dubitationis  in  Gloss.  exprimitur, 
quia  scilicet  aqua  vim  purgationis  in  se  habere  creditur,  non  tamen  habet 
vim  purgationis  talis,  qualis  futuro  statui  competit,  ut  ex  dictis  patet  (art. 
praec.  et  art.  2.  huj.  q.  ad  2.). 

Ad  tertium  dicendum,  quod  illa  purgatio  praecipue  ad  hoc  erit,  ut  quid- 
quid  est  imperfectionis,  a  sanctorum  habitatione  removeatur;  et  ideo  in  illa 
purgatione  totum  quod  est  foedum,  ad  locum  damnatorum  congregabitur: 
unde  infernus  non  purgabitur,  sed  ad  ipsum  deducentur  totius  mundi  faeces, 
secundum  illud  Psal.  74.  :  Faex  ejus  non  est  exinanita  ;  bibent  omnes  peccatores 
terrae. 

Ad  quartum  dicendum,  quod  quamvis  peccatum  primi  hominis  in  terre- 
stri paradiso  sit  commissum,  non  tamen  locus  ille  est  locus  peccantium, 
sicut  nec  coelum  empyreum;  ex  utroque  enim  loco  homo,  et  diabolus  sta- 
tini post  peccatum  sunt  ejecti;  unde  locus  ille  purgatione  non  indiget. 


ARTICULUS  VII.  329 

UTRUM    IGNIS    ULTIMAE    CONFLAGRATIONIS 
JUDICIUM    DEBEAT    SEQUI. 

Ad  septimum  sic  proceditur.  Videtur,  quod  ignis  ultimae  conflagrationis 
judicium  debeat  sequi  :  Augustinus  enim  20.  de  Civitate  Dei  (cap.  ult.  ad  fin.) 
hunc  ordinem  ponit  eorum  quae  in  judicio  sunt  futura,  dicens:  «In  ilio  ju- 
dicio  has  resdidicimusesse  venturas,  Eliam  Thesbitem,  fìdem  Judaeorum,  An- 
tichristum  persecuturum,  Christum  judicaturum,  mortuorum  resurrectionem, 
honorum  malorumque  divisionem,  mundi  conflagrationem,  ejusdemque  re- 
novationem  »  ;  ergo  conflagrano  judicium  sequetur. 

2.  Praeterea.  August.  dicit  in  eodem  lib.  (cap.  16.  ante  med.):  «Judi- 
catis  impiis,  et  in  aeternum  ignem  missis,  figura  hujus  mundi  mundanoruin 
ignium  conflagratione  peribit  »  ;  ergo  idem  quod  prius. 

3.  Praeterea.  Dominus  ad  judicandum  veniens  aliquos  vivos  reperiet, 
ut  patet  ex  hoc  quod  habetur  1.  Thess.  4.,  ubi  ex  persona  eorum  Apostolus 
dicit:  Deinde  nos,  qui  vivimus,  qui  residui  sumus  in  adventum  Domini,  etc:  sed 

hoc  non  esset,  si  conflagrano  mundi  praecederet,  quia  per  ignem  dissolve- 
rentur;  ergo  ignis  ille  judicium  sequetur. 

4.  Praeterea.  Dorainus  dicitur  judicaturus  orbem  per  ignem;  et  ideo 
conrìagratio  finalis  videtur  esse  executio  sententiae,  vel  divini  judicii  :  sed 
executio  sequitur  judicium;  ergo  ille  ignis  judicium  sequetur. 

Sed  contra  est,  quod  dicitur  in  Psal.  96.:  Ignis  ante  ipsum  praecedet. 

Praeterea.  Resurrectio  praecedet  judicium  ;  alias  non  videret  omnis  oculus 
Christum  judicantem:  sed  mundi  conrìagratio  resurrectionem  praecedet;  sancti 
enim,  qui  resurgent,  corpora  spiritualia,  et  impassibilia  habebunt;  et  ita  non 
poterunt  purgari  per  ignem  ;  cum  tamen  in  litera  (4.  Disi  47.)  dicatur  ex 
verbis  Augustini  (iib.  20.  de  Civ.  Dei  cap.  18.  et  ìy.),  quod  per  illum  ignem 
purgabitur,  si  quid  in  aliquibus  sit  purgandum;  ergo  ille  ignis  judicium 
praecedet. 

Respondeo  dicendum,  quod  illa  conrìagratio  secundum  rei  veritatem 
quantum  ad  sui  initium  judicium  praecedet:  quod  ex  hoc  manifeste  colligi  po- 
test,  quod  mortuorum  resurrectio  judicium  praecedet;  quodpatct  1.  Thess.  4., 
ubi  dicitur,  quod  illi  qui  dormierunt,  rapientur  in  nubibus  in  aera  obviam  Christo 
ad  judicium  venienti.  Simul  autem  erit  resurrectio  communis,  et  corporum 
sanctorum  glorificatio  ;  sancti  enim  resurgentes  corpora  gloriosa  resument; 
ut  patet  per  illud  quod  dicitur  1.  Corinth.  15.:  Seminatur  inignobilitate,  surget 
in  gloria:  simul  autem  cum  corpora  sanctorum  glorificabuntur,  etiam  tota 
creatura  suo  modo  renovabitur,  ut  patet  per  illud  quod  dicitur  ad  Rom.  8. 
quod  ipsa  creatura  liberabitur  a  servitute  corrupiionis  in  libertatem  gloriae  filiorum 
Dei.  Cum  ergo  conrìagratio  mundi  sit  dispositio  ad  renovationem  praedictam, 
ut  ex  dictis  patet  (art.  1.  et  4.  huj.  a.),  manifeste  potest  colligi,  quod  ista  con- 
rìagratio quoad  purgationem  mundi  judicium  praecedet;  sed  quoad  aliquem 
actum,  qui  scilicet  est  involvere  malos,  judicium  sequetur. 

Ad  primum  ergo  dicendum,  quod  Augustinus  non  loquitur  determinando, 
sed  opinando;  quod  patet  ex  hoc  quod  sequitur:  «  Quae  omnia  quidem  ven- 
tura esse  credendum  est;  sed  quibus  modis,  et  quo  ordine  veniant,  magis 
tunc  docebit  rerum  experientia,  quam  nunc  ad  perfectum  hominis  intelligentia 
valet  consequi  :  existimo  tamen,  eo  quo  a  me  commemorata  sunt  ordine  esse 
ventura  »;  ergo  patet,  quod  haec  dixit  opinando. 

Et  similiter  dicendum  est  ad  secundum. 

Ad  tertium  dicendum,  quod  omnes  homines  morientur,  et  resurgent; 
sed  tamen  illi  dicuntur  vivi  reperiri,  qui  usque  ad  tempus  conflagrationis  vi- 
vent  in  corpore. 

Ad  quartum  dicendum,  quod  ille  ignis  non  exequitur  sententiam  judicis, 
nisi  quoad  involutionem  malorum    et  quantum  ad  hoc  sequetur  judicium. 


ARTICULUS   Vili. 


330 


UTRUM  ILLE  IGNIS   HABITURUS   SIT  TALEM  EFFECTUM  IN  HOMINIBUS, 
QUALIS   DESIGNATUR. 

Ad  octavum  sic  proceditur.  Videtur,  quod  ille  ignis  non  habebit  talem 
effectum  in  hominibus,  qualis  in  litera  designatur  (4.  Dist.  47.)  ;  illud  enim 
consumi  dicitur,  quod  in  nihilum  reducitur:  sed  corpora  impiorum  non  re- 
solventur  in  nihilum,  sed  in  aeternum  conservabuntur,  ut  aeternam  poenam 
sustineant;  ergo  ignis  ille  non  erit  malis  consumptio,  ut  in  litera  dicitur. 

2.  Praeterea.  Si  dicatur,  quod  consumet  malorum  corpora,  inquantum 
ea  resolvet  in  cinerem;  contra:  Sicut  corpura  malorum,  ita  et  honorum  in 
cinerem  resolventur;  hoc  enim  est  Christi  solius  privilegium,  ut  caro  ejus 
non  videat  corruptionem;  ergo  etiam  bonis  tunc  repertis  erit  consumptio. 

3.  Praeterea.  Infectio  peccati  magis  abundat  in  elementis,  secundum 
quod  veniunt  ad  compositionem  humani  corporis,  in  quo  est  corruptió  fo- 
mitis,  etiam  quantum  ad  bonos,  quam  in  elementis  extra  corpus  humanum 
existentibus  :  sed  dementa  extra  corpus  humanum  existentia  purgabuntur 
propter  peccati  infectionem  ;  ergo  multo  fortius  oportet  per  ignem  purgari 
elementa  in  corporibus  humanis  existentia,  sive  honorum,  sive  malorum,  et 
ita  oportet  utrorumque  corpora  resolvi. 

4.  Praeterea.  Quamdiu  status  viae  durat,  elementa  similiter  agunt  in 
bonos,  et  in  malos:  sed  adhuc  durabit  status  hujus  viae  in  illa  conflagratione; 
-quia  post  statum  hujus  viae  non  erit  mors  naturalis,  quae  tamen  per  illam 
conflagrationem  causabitur;  ergo  ille  ignis  aequaliter  aget  in  bonos,  et  in 
malos  ;  et  ita  non  videtur,  quod  sit  aliqua  discretio  inter  eos  quantum  ad  ef- 
fectum  illius  ignis  suscipiendum,  sicut  in  litera  ponitur  (loc.  cit.). 

5.  Praeterea.  Illa  conflagralo  quasi  in  momento  perficietur:  sed  multi 
invenientur  vivi,  in  quibus  erunt  multa  purgabilia;  ergo  illa  conflagrano  non 
sufnciet  ad  eorum  purgationem. 

Respondeo  dicendum,  quod  ignis  ille  finalis  conflagrationis,  quantum  ad 
hoc  quod  judicium  praecedet,  aget  ut  instrumentum  divinae  justitiae,  etiterum 
per  virtutem  naturalem  ignis:  quantum  ergo  pertinet  ad  virtutem  naturalem 
ipsius,  similiter-  aget  in  malos,  et  bonos,  qui  vivi  reperientur,  utrorumque  cor- 
pora in  cinerem  resolvendo  :  inquantum  vero  aget  ut  instrumentum  divinae 
justitiae,  diversimode  aget  in  diversos,  quantum  ad  sensum  poenae.  Mali 
-enim  per  actionem  ignis  cruciabuntur;  boni  vero,  in  quibus  nihil  purgandum 
invenietur,  omnino  nulluni  dolorem  ex  igne  sentient;  sicut  nec  pueri  sen- 
serunt  in  camino  ignis,  Dan.  3.:  quamvis  eorum  corpora  non  servabuntur 
integra,  sicut  puerorum  servata  fuerunt  ;  et  hoc  divina  virtute  fieri  poterit,  ut 
sine  doloris  cruciatu  resolutionem  corporum  patiantur.  Boni  vero,  in  quibus 
aliquid  purgandum  reperietur,  sentient  cruciatum  doloris  ex  ilio  igne,  plus 
vel  minus,  prò  meritorum  diversitate.  Sed  quantum  ad  actum,  quem  post 
judicium  ille  ignis  habebit,  in  damnatos  tantum  aget,  quia  boni  omnes  habe- 
bunt  corpora  impassibilia. 

Ad  primum  ergo  dicendum,  quod  consumptio  ibi  accipitur  non  prò  an- 
nihilatione,  sed  resolutione  in  cineres. 

Ad  secundum  dicendum,  quod  honorum  corpora,  quamvis  in  cinerem 
resolventur  per  ignem,  non  tamen  ex  hoc  dolorem  sentient,  sicut  nec  pueri 
in  fornace  Babylonica  existentes;  et  quantum  ad  hoc  est  dissimile  de  bonis, 
et  malis. 

Ad  tertium  dicendum,  quod  elementa  in  corporibus  humanis  existentia 
purgabuntur  per  ignem  etiam  in  corporibus  electorum:  sed  hoc  per  divinam 
virtutem  net  sine  cruciatu  doloris. 

Ad  quartum  dicendum,  quod  ignis  ille  non  aget  tantum  secundum  natu- 
ralem elementi  virtutem,  sed  etiam  ut  divinae  justitiae  instrumentum. 

Ad  q.uintum  dicendum,  quod  tres  sunt  causae,  quare  subito  illi,  qui  vivi 
reperientur,  purgari  poterunt:  una  est,  quia  in  eis  pauca  purganda  invenien- 
tur, cum  terroribus,  et  persecutionibus  praecedentibus  fuerint  purgati  :  se- 
cialda  causa  est,  quia  et  vivi,  et  voluntarii  poenam  sustinebunt;  poena  autem 

in  hac  vita  voluntarie  suscepta  multo  plus  purgat,  quam  poena  post  mortem 
infiicta,  sicut  patet  in  martyribus,  quia  «  si  purgandum  quid  in  eis  invenitur, 
passionis  falce  tollitur  »,  ut  August.  dicit  (lib.  de  Unico  Baptis.  contr.  Petil. 
cap.  15.  a  med.),  cum  tamen  poena  martyrii  sit  brevis  in  comparatione  ad 
poenam,  quae  in  purgatorio  sustinetur:  tertia  est,  quia  calor  ille  recuperabit 
in  intensione,  quantum  amittit  in  temporis  brevitate. 

ARTICULUS  IX.  33I 

UTRUM    ILLE    IGNIS    INVOLVET    REPROBOS. 

Ad  nonum  sic  proceditur.  Videtur,  quod  ille  ignis  non  involvet  reprobos, 
quia  super  illud  Malach.  3.  :  Purgatoti  filios  Levi,  dicit  Gloss.  quod  «  est  ignis 
consumens  malos,  et  ignis  conflans  bonos  »,  et  super  illud  1.  Cor.  3.:  Unius- 
cujusque  opus  ignis  probabit,  dicit  Gloss.  (ora.)  :  «  Duos  ignes  legimus  futu- 
ros:  unum,  qui  purgabit  electos,  et  praecedet  judicium;  alterum,  qui  repro- 
bos cruciabit  »:  sed  hic  est  ignis  inferni,  qui  malos  involvet;  primus  autem 
est  ignis  finalis  conflagrationis;  ergo  ignis  fmalis  conflagrationis  non  erit  ille, 
qui  malos  involvet. 

2.  Praeterea.  Ille  ignis  Deo  obsequetur  in  purgatione  mundi;  ergo  re- 
munerari  debet,  aliis  elementis  remuneratis,  et  praecipue  cum  ignis  sit  nobi- 
lissimum  elementorum;  non  ergo  videtur,  quod  in  infernum  debeat  dejiciad 
poenam  damnatorum. 

3.  Praeterea.  Ignis,  qui  malos  involvet,  erit  ignis  inferni:  sed  ignis  ille 
ab  initio  mundi  praeparatus  est  damnatis;  unde  Matth.  25.  dicitur:  Ite,  male- 
dirti, in  ignem  aetemum,  qui  paraius  est  diabolo,  etc,  et  Isa.  ^o.'.Praep arata  est 
ab  beri  Thophet,  a  Rege  praeparata,  etc,  Gloss.  (interi  Hieron.),  «  ab  heri,  idest, 
ab  initio;  Thophet,  idest  vallis  gehennae  »:  sed  ignis  ille  finalis  conflagra- 
tionis non  fuit  ab  initio  praeparatus,  sed  ex  concursu  mundanorom  ignium 
generabitur;  ergo  ille  ignis  non  est  ignis  inferni,  qui  reprobos  involvet. 

In  contrarium  est,  quod  in  Psal.  96.  de  ilio  igne  dicitur:  Inflammabit 
in  circuitu  inimicos  ejus. 

Praeterea.  Daniel.  7.  dicitur:  Fluvius igneus ,  rapidusque  egrediebaiur  afacie 
ejus  :  Gloss.  (interi.  Hieron.):  «  Ut  peccatores  traheret  in  gehennam  »  :  loqui- 
tur  autem  auctoritas  de  ilio  igne,  de  quo  nunc  estmentio,  ut  patet  per  quan- 
dam  Gloss.  (interi,  sup.  illud:  Thronus  ejus),  quae  ibi  dicit:  «  Ut  malos  puniat, 
et  bonos  purget  »  ;  ergo  ignis  finalis  conflagrationis  in  infernum  cum  repro- 
bis  demergetur. 

Respondeo  dicendum,  quod  tota  purgatio  mundi,  et  innovatio  ad  purga- 
tionem,  et  innovationem  hominis  ordinabitur;  et  ideo  oportet,  ut  mundi 
purgatio,  et  innovatio,  purgationi,  et  innovationi  humani  generis  respondeat; 
humani  autem  generis  purgatio  quaedam  erit,  quod  mali  segregabuntur  a 
bonis  :  unde  dicitur  Lue.  3.:  Cujus  ventilabrum  in  marni  ejus;  et  purgabit  aream 
suam,  et  congregatoti  iriikum,  idest  electos,  in  horreum  suum  ;  paleas  autem,  idest 
reprobos,  cotnburet  igne  ine.xtinguibili  :  unde  et  ita  erit  de  purgatione  mundi, 
quod  quidquid  erit  turpe,  et  foedum,  in  infernum  cum  reprobis  mittetur; 
quidquid  vero  pulchrum,  et  nobile,  reservabitur  in  superioribus  ad  gloriam 
electorum;  et  ita  etiam  erit  de  ilio  igne  conflagrationis,  sicut  dicit  Basilius. 
super  illud  Psal.  28.  :  Vox  Domini  inlercidentis  flammam  ignis  (hom.  1.  in  hunc 
Psal.  inter  med.  et  fin.),  quia  quoad  calidum  ustivum,  et  quantum  ad  id  quod 

in  igne  grossum  reperietur,  descendet  ad  inferos  ad  poenam  damnatorum; 
quod  vero  est  ibi  subtile,  et  lucidimi,  remanebit  superius  ad  gloriarci  ele- 
ctorum. 

Ad  primum  ergo  dicendum,  quod  ignis,  qui  purgabit  electos  ante  judi- 
cium,  erit  idem  cum  igne  confkgrationis  mundi,  quamvis  quidam  contra- 
rium  dicant:  convenit  enim,  ut  cum  homo  sit  pars  mundi,  eodem  igne  pur- 
getur  homo,  et  mundus.  Dicuntur  autem  duo  ignes,  qui  purgabit  bonos,  et 
qui  cruciabit  malos,  et  quantum  ad  officium,  et  aliquo  modo  quantum  ad 
substantiam  ;  quia  non  tota  substantia  ignis  purgantis  in  infernum  detrudetur, 
ut  dictum  est  (in  corp.). 

Ad  secundum  dicendum,  quod  in  hoc  ille  ignis  remunerabitur,  quodillud 
quod  est  grossum  in  eo,  separabitur  ab  ipso,  et  retrudetur  in  infernum. 

Ad  tertium  dicendum,  quod  sicut  gloria  electorum  post  judicium  erit 
major,  quam  ante,  ita  et  poena  reproborum;  et  ideo  sicut  claritas  superiori 
creaturae  addetur  ad  augmentandam  gloriam  electorum,  ita  etiam  quidquid 
est  turpe  in  creaturis,  retrudetur  in  infernum  ad  augmentandum  miseriam 
damnatorum;  et  ita  igni  damnatorum  ab  initio  praeparato  in  inferno  non 
est  inconveniens  si  alter  ignis  addatur. 


QUAESTIO  LXXV. 

DE  RESURRECTIONE,   IN  TRES  ARTICULOS  DIVISA. 

Post  haec  considerandum  est  de  circumstantibus,  et  concomitantibus 
resurrectionem.  Quorum,  prima  consideralo  est  de  ipsa  resurrectione  :  se- 
cunda  de  ejus  causa:  tertia  de  ejus  tempore,  et  modo:  quarta  de  ipsius  ter- 
mino a  quo:  quinta  de  conditionibus  resurgentium. 

Circa  primum  quacruntur  Irla. 

Primo.  Utrum  resurrectio  corporum  sit  futura. 
Secundo.  Utrum  sit  omnium  generaliter. 
Tertio.  Utrum  sit  naturalis,  vel  miraculosa. 

ARTICULUS  I.  332 

UTRUM    CORPORUM    RESURRECTIO    SIT    FUTURA. 
(S.  Thovi.  4.  Dist.  43.  q.  unic.  art.  1.  q.  I.  et  seq.). 

Ad  primum  sic  proceditur.  Videtur,  quod  corporum  resurrectio  non  sit 
futura:  Job  14.:  Homo,  cum  dormierit,  non  resurget,  donec  atteratur  coelum  : 
sed  coelum  nunquam  atteretur,  quia  Urrà,  de  qua  minus  videtur,  in  aeternum 
stat,  ut  patet  Eccle.  1.;  ergo  homo  mortuus  nunquam  resurget. 

2.  Praeterea.  Dominus,  Matth.  22.,  probat  resurrectionem  per  auctori- 
tatem  illam:  Ego  sum  Deus  Abraham,  et  Deus  Isaac,  et  Deus  Jacob  ;  quia  non 
est  Deus  mortuorum,  sed  viventium:  sed  constat  quod,  quando  verba  illa  dice- 

bantur,  Abraham,  Isaac,  et  Jacob  non  vivebant  corpore,  sed  solum  anima  ; 
ergo  resurrectio  non  erit  corporum,  sed  solum  animarum. 

3.  Praeterea.  Apostolus  i.Corinth.  15.  videtur  probare  resurrectionem 
ex  remuneratione  laborum,  quos  in  hac  vita  sustinent  sancti;  qui  si  in  hac 
vita  tantum  confidentes  essent,  miserabiliores  essent  omnibus  hominibus  :  sed 
sufficiens  remunerano  omnium  laborum  hominispotest  esse  in  anima  tantum; 
non  enim  oportet,  quod  instrumentum  simul  cum  operante  remuneretur: 
corpus  autem  instrumentum  animae  est;  unde  etiam  in  purgatorio,  ubi  animae 
punientur  prò  his  quae  gesserunt  in  corpore,  anima  sine  corpore  punitur: 
ergo  non  oportet  ponere  resurrectionem  corporum;  sed  sufficit  ponere  re- 
surrectionem animarum,  quae  est  dum  transieruntur  de  morte  culpae,  et  mi- 
seriae  in  vitam  gratiae,  et  gloriae. 

4.  Praeterea.  Ultimum  rei  est  perfectissimum  in  re,  quia  per  illud  at- 
tingit  finem  suum  :  sed  perfectissimus  status  animae  est,  ut  sit  a  corpore  se- 
parata, quia  in  hoc  statu  conformior  est  Deo,  et  angelis,  et  magis  pura,  quasi 
separata  ab  omni  extranea  natura;  ergo  separatio  a  corpore  est  ultimus  status 
ejus;  et  ita  ex  hoc  statu  non  redit  ad  corpus,  sicut  nec  ex  viro  fit  puer. 

5.  Praeterea.  Mors  corporalis  in  poenam  nomini  est  inducta  propria 
praevaricatione,  ut  patet  Gen.  2.,  sicut  et  mors  spiritualis,  quae  est  separatio 
animae  a  Deo,  est  inflicta  homini  prò  peccato  mortali:  sed  de  morte  spiri- 
tuali nunquam  redit  homo  ad  vitam  post  sententiam  damnationis  acceptam; 
ergo  nec  de  morte  corporali  ad  vitam  corporalem  erit  regressus;  et  sic  re- 
surrectio non  erit. 

Sed  contra  est,  quod  dicitur  Job  19.:  Scio,  quod  Redemptor  meus  vivit, 
et  in  novissimo  die  de  terra  surrecturus  sum  ;  et  rursum  circumdabor  pelle  mea,  etc; 
ergo  resurrectio  corporum  erit. 

Praeterea.  Donum  Christi  est  majus,  quam  peccatum  Adae,  ut  patet 
Rom.  5.:  sed  mors  per  peccatum  introducta  est,  quia  si  peccatum  non  fuisset, 
mors  nulla  esset;  ergo  per  donum  Christi  a  morte  homo  reparabitur  ad 
vitam. 

Praeterea.  Membra  debent  esse  capiti  conformia  :  sed  caput  nostrum  vivit, 
et  in  aeternum  vivet  in  corpore,  et  anima,  quia  Christus  resurgens  ex  moriuis 
jam  non  mori  tur,  ut  patet  Rom.  6.  ;  ergo  et  homines,  qui  sunt  ejus  membra, 
vivent  in  corpore,  et  anima;  et  sic  oportet  carnis  resurrectionem  esse. 

Respondeo  dicendum,  quod  secundum  diversas  sententias  de  ultimo  fine 
hominis  diversificatae  sunt  sententiae  ponentium  vel  negantium  resurrectio- 
nem: ultimus  enim  finis  hominis,  quem  naturaliter  omnes  homines  deside- 
rant,  est  beatitudo;  ad  quam  quidem  hominem  posse  pertingere  in  hac  vita, 
quidam  posuerunt:  unde  non  cogebantur  ponere  aliam  vitam  post  istam,  in 
qua  homo  ultimam  suam  perfectionem  consequeretur;  et  sic  resurrectionem 
negabant.  Sed  hanc  opinionem  satis  probabiliter  excludit  varietas  fortunae, 
et  infirmitas  humani  corporis,  scientiae,  et  virtutis  imperfectio,  et  instabilitas; 
quibus  omnibus  beatitudinis  perfectio  impeditur,  ut  August.  prosequitur  in 
fine  de  Civ.  Dei  (et  Uh.  19.  cap.  $.).  Et  ideo  olii  posuerunt,  aliam  vitam  esse 
post  hanc,  in  qua  homo  tantum  secundum  animam  vivebat  post  mortem  ;  et 
hanc  vitam  ponebant  sufficere  ad  naturale  desiderium  implendum  de  beati- 
tudine consequenda;  unde  Porphyrius  dicebat,  ut  Augustinus  dicit  in  lib.  ult. 
de  Civit.  Dei  (cap.  26.):  «Ut  beata  sit  anima,  omne  corpus  fugiendum  est  »; 
unde  tales  resurrectionem  non  ponebant.  Hujus  autem  opinionis  apud  di- 
versos   diversa   erant  falsa  fondamenta:  quidam  enim  haeretici  posuerunt, 

omnia  corporali^  esse  a  malo  principio,  spiritualia  vero  a  bono;  et  secundum 
hoc  oportebat,  quod  anima  summe  perfecta  non  esset,  nisi  a  corpore  sepa- 
rata, per  quod  a  suo  principio  distrahitur,  cujus  participatio  ipsam  beatam 
facit;  et  ideo  omnes  haereticorum  sectae,  quae  ponunt  a  diabolo  corporalia 
esse  creata,  vel  formata,  negant  corporum  resurrectionem.  Hujus  autem  fon- 
damenti falsitas  in  princip.  2.  lib.  ostensa  est  (Dist.  4.  q.  1.  art.  3.).  Quidam  vero 
posuerunt,  totam  hominis  naturam  in  anima  constare,  ita  ut  anima  corpore 
uteretur,  sicut  instrumento,  aut  sicut  nauta  navi:  unde  secundum  opinionem 
hanc  sequitur,  quod  sola  anima  beatificata,  homo  naturali  desiderio  beatitu- 
dinis  non  frustraretur  ;  et  sic  non  oportet  ponere  resurrectionem.  Sed  hoc  fun- 
damentum  sumcienter  Philosophus  in  2.  de  Anima  (a  princ.  lib.)  destruit, 
ostendens  animam  corpori,  sicut  formarti  materiae,  uniri.  Et  sic  patet,  quod 
si  in  hac  vita  homo  non  potest  esse  beatus,  est  necesse  resurrectionem  ponere. 

Ad  primum  ergo  dicendum,  quod  coelum  nunquam  atteretur  quantum  ad 
substantiam,  sed  quantum  ad  effectum  virtutis,  per  quam  movet  ad  genera- 
tionem,  et  corruptionem  inferiorum  ;  ratìone  cujus  dicit  Apostolus  1.  Cor.  7.. 
Praeterit  figura  hujus  mundi. 

Ad  secundum  dicendum,  quod  anima  Abranam  non  est,  proprie  loquendo, 
ipse  Abraham,  sed  est  pars  ejus;  et  sic  de  aliis:  unde  vita  animae  Abrahae 
non  sufficeret  ad  hoc,  quod  Abraham  sit  vivens,  vel  quod  Deus  Abraham 
sit  Deus  viventis;  sed  exigitur  vita  totius  conjuncti,  scilicet  animae,  et  cor- 
poris:  quae  quidem  vita,  quamvis  non  esset  actu,  quando  verba  propone- 
bantur,  erat  tamen  in  ordine  utriusque  partis  ad  resurrectionem  :  unde  Do- 
minus  per  verba  illa  subtilissime,  et  efficaciter  resurrectionem  probat. 

Ad  tertium  dicendum,  quod  anima  non  comparatur  ad  corpus  solum 
ut  operans  ad  instrumentum,  quo  operatur,  sed  etiam  ut  forma  ad  materiam; 
unde  operatio  est  conjuncti,  et  non  tantum  animae,  ut  patet  per  Philos.  in 
1.  de  Anima  (tex.  64.  et  66.).  Et  quia  operanti  debetur  operis  merces,  oportet 
quod  ipse  homo  compositus  ex  anima,  et  corpore  operis  sui  mercedem  ac- 
cipiat.  Venialia  autem  sicut  dicuntur  peccata  quasi  dispositiones  ad  peccan- 
dum,  non  quod  simpliciter  habeant,  et  perfecte  rationem  peccati;  ita  poena, 
quae  eis  redditur  in  purgatorio,  non  est  simpliciter  retributio,  sed  magis 
purgatio  quaedam,  quae  seorsum  fit  in  corpore  per  mortem,  et  incineratio- 
nem,  et  in  anima  per  purgatorii  ignem. 

Ad  quartum  dicendum,  quod,  caeteris  paribus,  perfectior  est  status  ani- 
mae in  corpore,  quam  extra  corpus,  quia  est  pars  totius  compositi;  et  omnis 
pars  integralis  materialis  est  respectu  totius:  et  quamvis  sit  Deo  conformior 
secundum  quid,  non  tamen  simpliciter.  Tunc  enim,  simpliciter  loquendo,  est 
aliquid  maxime  Deo  conforme,  quando  habet  quidquid  conditio  suae  naturae 
requirit,  quia  perfectionem  divinam  tunc  maxime  imitatur:  unde  cor  ani- 
malis  magis  est  Deo  conforme  in  mobili,  quando  movetur,  quam  quando 
quiescit,  quia  perfectio  cordis  est  in  moveri,  et  ejus  quies  est  ejus  destructio. 

Ad  quintum  dicendum,  quod  mors  corporalis  est  introducta  per  pecca- 
tum  Adae,  quod  est  morte  Christi  deletum;  unde  poena  illa  non  manet  in 
aeternum  :  sed  peccatum  mortale,  quod  mortem  aeternam  per  impoeniten- 
tiam  inducit,  ultra  non  expiabitur;  et  ideo  mors  illa  aeterna  erit. 

ARTICULUS  IL  333 

UTRUM  RESURRECTIO  ERIT   OMNIUM   GENERALITER. 

Ad  secundum  sic  procedimi*.  Videtur,  quod  resurrectio  non  erit  omnium 
generaliter:  in  Psal.  enim  1.  dicitur:  Non  resurgent  impiiin  judicio  :  sed  resur- 
rectio non  erit  hominum,  nisi  tempore  judicii  universalis;  ergo  impii  nullo 
modo  resurgent. 

2.  Pr aeterea.  Dan.  12.  dicitur:  Multi  de  hù  qui  dormierunt  in  terrete  pul- 
vere  evi  gii  ab  unt  :  sed  haec  locutio  quanuam  particulationem  importat;  ergo 
non  omnes  resurgent. 

3.  Praeterea.  Per  resurrectionem  homines  conformantur  Christo  resur- 
genti;  unde  1.  Cor.  15.  concludit  Apostolus:  quod  si  Christus  resurrexit,  et  nos 
resur -genius:  sed  illi  soli  debent  Christo  resurgenti  conformari,  qui  imaginem 
ipsius  portaverunt,  quod  solum  honorum  est  ;  ergo  ipsi  soli  resurgent. 

4.  Praeterea.  Poena  non  dimittitur,  nisi  ablata  culpa:  sed  mors  corpo- 
ralis  est  poena  peccati  originalis  ;  ergo  cum  non  omnibus  sit  dimissum  ori- 
ginale peccatum,  non  omnes  resurgent. 

5.  Praeterea.  Sicutper  gratiam  Chrisd  renascimur,  ita  per  gratiam  ejus 
resurgemus:  sed  illi  qui  in  maternis  uteris  moriuntur,  nunquam  poterunt  re- 
nasci; ergo  nec  resurgere  poterunt;  et  sic  non  omnes  resurgent. 

Sed  contra  est,  quod  dicitur  Joan.  5.:  Omnes,  qui  in  monumenlis  sunt,  au- 
dieut  vocetn  filli  Dei;  et  qui  audierint  vivent;  ergo  omnes  mortui  resurgent. 

Praeterea.  1.  Corinth.  15.  dicitur:  Omnes  quidem  resurgemus,  etc. 

Praeterea.  Resurrectio  ad  hoc  necessaria  est,  ut  resurgentes  recipiant  prò 
meritis  poenam,  vel  praemium:  sed  omnibus  debetur  vel  poena,  vel  prae- 
mium:  vel  prò  merito  proprio,  sicut  adultis;  vel  prò  merito  alieno,  sicut  par- 
vulis;  ergo  omnes  resurgent. 

Respondeo  dicendum,  quod  ea,  quorum  ratio  sumitur  ex  natura  speciei, 
oportet  similiter  inveniri  in  omnibus,  quae  sunt  ejusdem  speciei;  talis  au- 
tem  est  resurrectio  :  haec  enim  est  ejus  ratio,  ut  ex  dictis  patet  (art.  praec), 
quod  anima  in  perfectione  ultima  speciei  humanae  esse  non  potest  a  corpore 
separata:  unde  nulla  anima  in  perpetuum  remanebit  a  corpore  separata;  et 
ideo  necesse  est,  sicut  unum,  ita  et  omnes  resurgere. 

Ad  primum  ergo  dicendum,  quod  loquitur  de  spirituali  resurrectione,  qua 
impii  non  resurgent  in  judicio  discussionis  conscientiae,  ut  Glossa  (interim. 
et  ord.  Aug.)  exponit.  Vel  loquitur  de  impiis,  qui  sunt  omnino  infideles,  qui 
non  resurgent,  ut  judicentur;  jam  enim  judicati  sunt. 

Ad  secundum  dicendum,  quod  Augustinus  (lib.  20.  de  Civ.  Dei  in  fin.) 
exponit  «  multi  »  idest  «  omnes  »  ;  et  hic  modus  loquendi  frequenter  inve- 
nitur  in  sacra  Scriptura.  Vel  particulatio  potest  intelligi  quantum  ad  pueros 
damnatos  in  limbo,  qui  quamvis  resurgent,  non  proprie  dicuntur  evigilare, 
cum  nec  sensum  poenae,  nec  gloriae  habituri  sint;  vigilia  enim  est  solutio 
sensus. 

Ad  tertium  dicendum,  quod  omnes  tam  boni,  quam  mali  conformantur 
Christo,  vivendo  in  ista  vita,  in  his  quae  ad  naturam  speciei  pertinent,  non 
autem  in  his  quae  pertinent  ad  gratiam;  et  ideo  omnes  ei  conformabuntur 
in  reparatione  vitae  naturalis,  non  autem  in  similitudine  gloriae,  sed  soli  boni. 

Ad  quartum  dicendum,  quod  mortem,  quae  est  poena  originalis  peccati, 
qui  in  originali  decesserunt,  exsolverunt  moriendo  ;  linde  non  obstante  origi- 
nali culpa,  possunt  a  morte  resurgere  ;  poena  enim  originalis  peccati  magis 
est  mori,  quam  morte  detineri. 

Ad  quintum  dicendum,  quod  renascimur  per  gratiam  Christi  nobis  da- 
tam,  sed  resurgimus  per  gratiam  Christi,  qua  factum  est,  ut  naturarn  nostram 
susciperet,  quia  ex  hoc  ei  in  naturalibus  conformamur;  unde  illi  qui  in  ma- 
ternis  uteris  decedunt,  quamvis  renati  non  fuerint  per  susceptionem  gratiae, 
tamen  resurgent  propter  conformitatem  naturae  ad  ipsum,  quam  consecuti 
s-.int  ad  perfectionem  humanae  speciei  pertingentes. 

ARTICULUS  III.  5  34 

UTRUM    RESURRECTIO    SIT    NATURALIS. 

Ad  tertium  sic  proceditur.  Videtur,  quod  resurrectio  sit  naturalis,  quia, 
sicut  dicit  Damascenus  in  3.  lib.  (Orthod.  Fid.  cap.14.  ante  med.),  «  quod  com* 
muniter  in  omnibus  conspicitur,  illud  naturam  characterizat  in  his,  quae  sub 
ipsa  sunt,  individuis  »  :  sed  resurrectio  communiter  in  omnibus  invenitur  ;  ergo 
est  naturalis. 

2.  Praeterea.  Gregorius  dicit  14.  Moralium  (cap.  28.  circ.  med.)  :  «  Qui 
resurrectionis  fidem  ex  obedientia  non  tenent,  certe  hanc  ex  ratione  tenere 
debuerant:  quid  enim  quotidie  mundus  in  elementis  suis,  nisi  resurrectionem 
nostram,  imitatur?  »  Et  ponit  exemplum  de  luce,  quae  «  quasi  moriendo 
oculis  subtrahitur,  et  rursus  quasi  resurgendo  revocatur  »,  et  de  arbustis,  quae 
«  viriditatem  amittunt,  et  rursus  quasi  refurgentia  reparantur  »,  et  de  semi- 
nibus,  quae  «  putrescenza  moriuntur,  et  rursus  germinando  quodammodo 
resurgunt  »:  quod  etiam  exemplum  Apostoìus  ponit  1.  Corinth.  15.:  sed 
nihil  potest  ex  naturalibus  opcribus  ratione  cognosci,  nisi  naturale;  ergo  resur- 
rectio erit  naturalis. 

3.  Praeterea.  Illa  quae  sunt  praeter  naturam,  non  multo  tempore  ma- 
nent,  quia  sunt  quasi  violenta:  sed  vita,  quae  per  resurrectionem  reparabitur, 
in  aeternum  manebit;  ergo  resurrectio  erit  naturalis. 

4.  Praeterea.  Illud,  ad  quod  tota  naturae  expectatio  intendit,  maxime 
videtur  esse  naturale:  sed  resurrectio,  et  glorificatio  sanctorum  est  hujusmodi, 
ut  patet  Rom.  8.  ;  ergo  resurrectio  erit  naturalis. 

5.  Praeterea.  Rerurrectioest  motus  quidam  ad  perpetuam  conjunctionem 
animae,  et  corporis:  sed  motus  est  naturalis,  qui  terminatur  ad  quietem  natu- 
ralem,  ut  patet  5.  Phys.  (tex.  59.)  :  perpetua  autem  conjunctio  animae,  et  cor- 
poris erit  naturalis,  quia  cum  anima  sit  proprius  motor  [al.  actus]  corporis, 
habet  sibi  corpus  proportionatum  ;  et  ita  in  perpetuum  est  similiter  vivifica 
bile  ab  ipsa,  sicut  ipsa  in  perpetuum  vivit;  ergo  resurrectio  erit  naturalis. 

Sed  contra.  A  privatione  in  habitum  non  fit  regressus  secundum  natu- 
ram: sed  mors  est  privatio  vitae;  ergo  resurrectio,  per  quam  est  reditus  de 
morte  ad  vitam,  non  est  naturalis. 

Praeterea.  Ea  quae  sunt  unius  speciei,  unum  habent  determinatum  moduin 
originis  :  unde  animalia,  quae  generantur  ex  putrefactione,  et  ex  semine,  nun- 
quam  sunt  ejusdem  speciei,  ut  dicit  Commentator  in  8.  Physic.  (comment.  46.): 
sed  naturalis  modus,  quo  homo  oritur,  est  generatio  ejus  ex  simili  in  specie, 
quod  non  est  in  resurrectione;  ergo  non  erit  naturalis. 

Rhsfondeo  dicendum,  quod  motus,  sive  actio  aliqua  se  habet  ad  natu- 
rarli triplicil&r;  est  enim  àliquis  motus,  sive  actio,  cujus  natura  nec  est  prin- 
cipium,  nec  terminus  ;  et  talis  motus  quandoque  est  a  principio  supra  natu- 
ram,  ut  patet  de  glorificatione  corporis;  quandoque  autem  a  principio  alio 
quocumque,  sicut  patet  de  motu  violento  lapidis  sursum,  qui  terminatur  ad 
quietem  violentami  est  etiam  aliquis  motus,  cujus  principium,  et  terminus  est 
natura,  ut  patet  in  motu  lapidis  deorsum:  est  et  aliquis  alius  motus,  cujus 
terminus  est  natura,  sed  non  principium  ;  sed  quandoque  aliquid  supra  na- 
turam,  sicut  patet  in  illuminatione  caeci,  quia  visus  naturalis  est,  sed  illumi- 
nationis  principium  est  supra  naturam  :  quandoque  autem  aliquid  aliud,  ut 
patet  in  acceleratione  florum,  vel  fructuum  per  artificium  facta.  Quod  autem 
principium  sit  natura,  et  non  terminus,  esse  non  potest,  quia  principia  natu- 
ralia  sunt  ad  determinatos  effectus  definita,  ultra  quos  se  extendere  non  pos- 
sunt:  operatio  ergo,  vel  motus  primo  modo  se  habens  ad  naturam,  nullo 
modo  potest  esse  naturalis  ;  sed  vel  est  miraculosa,  si  sit  a  principio  supra 
naturam,  vel  violenta,  si  sit  ab  alio  quocumque  principio:  operatio  autem, 
vel  motus  secando  modo  se  habens  ad  naturam  est  simpliciter  naturalis;  sed 
operatio,  quae  Urlio  modo  se  habet  ad  naturam,  non  potest  dici  simpliciter 
naturalis,  sed  secundum  quid,  inquantum  scilicet  perducit  ad  id  quod  secun- 
dum  naturam  est;  sed  vel  dicitur  miraculosa,  vel  artifìcialis,  aut  violenta. 
Naturale  enim  proprie  dicitur,  quod  secundum  naturam  est;  secundum  autem 
naturam  esse  dicitur  habens  naturam,  et  quae  consequuntur  naturam,  ut  patet 
in  2.  Physic.  (tex.  4.  et  5.)  ;  unde  motus,  simpliciter  loquendo,  non  potest  dici 
naturalis,  nisi  ejus  principium  sit  natura.  Resurrectionis  autem  principium 
natura  esse  non  potest,  quamvis  ad  vitam  naturae  resurrectio  terminetur; 
natura  enim  est  principium  motus  in  eo,  in  quo  est,  vel  activum,  ut  patet  in 
motu  levium,  et  gravium,  et  alterationibus  naturalibus  animalium;  vel  pas- 
sivum,  ut  patet  in  generatione  simplicium  corporum.  Passivum  autem  prin- 
cipium naturalis  generationis  est  potentia  passiva  naturalis,  quae  semper 
habet  aliquam  potentiam  activam  sibi  respondentem  in  natura,. ut  dicitur  in 
9.  Metaph.  (tex.  io.)  :  nec  differt  quantum  ad  hoc,  sive  respondeat  passivo 
principio  activum  principium  in  natura  respectu  ultimae  perfectionis,  scilicet 
formae,  sive  respectu  dispositionis,  quae  est  necessitas  ad  formam  ultimam, 
sicut  est  in  generatione  hominis  secundum  positionem  fidei,  vel  etiam  de  om- 
nibus aliis  secundum  opinionem  Platonis,  et  Avicennae.  Nullum  autem  prin- 
cipium activum  resurrectionis  est  in  natura,  nequc  respectu  conjunctionis  ani- 
mae  ad  corpus,  nec  respectu  dispositionis,  quae  est  necessitas  ad  talem  con- 
junctionem;  quia  talis  dispositio  non  potest  a  natura  induci,  nisi  determinato 
modo  per  viam  generationis  ex  semine:  unde  etsi  ponatur  esse  aliqua  potentia 
passiva  ex  parte  corporis,  seu  etiam  inclinano  quaecumque  ad  animae  con- 
junctionem,  non  est  talis,  quod  sufficiat  ad  rationem  motus  naturalis:  unde 
resurrectio,  simpliciter  loquendo,  est  miraculosa,  non  naturalis,  nisi  secun- 
dum quid,  ut  ex  dictis  patet. 

Ad  primum  ergo  dicendum,  quod  Damascenus  loquitur  de  illis,  quae  in- 
veniuntur  in  omnibus  individuis,  ex  principiis  naturae  causata  ;  non  enim  si 
divina  operatione  omnes  homines  dealbarentur,  vel  in  uno  loco  congrega- 
rentur,  sicut  tempore  diluvii  factum  est,  propter  hoc  albedo  esset  proprietas 
naturalis  hominis,  vel  esse  in  tali  loco. 

Ad  secundum  dicendum,  quod  ex  rebus  naturalibus  non  cognoscitur  ali- 
quid  non  naturale  ratione  demonstrante  ;  sed  ratione  persuadente  potest  co- 


4)2  QUAESTIO    LXXV.    ARTICULUS    III. 

gnosci  aliquid  supra  naturam,  quia  eorum,quae  supra  naturam  sunt,  ea  quae 
sunt  in  natura,  aliquam  similitudinem  repraesentant;  sicut  unio  animae,  et 
corporis  repraesentat  animae  unionem  ad  Deum  per  gloriam  fruitionis,  ut 
Magister  dicit  (2.  Dist.  1.):  et  simili  modo  exempla,  quae  Apostolus,  et  Gre- 
gorius  inducunt,  fìdei  resurrectionis  persuasive  adminiculantur. 

Ad  tertium  dicendum,  quod  illa  ratio  procedit  de  operatione  illa,  quae 
terminatur  ad  id,  quod  non  est  per  naturam,  sed  naturae  contrarium:  hoc 
autem  non  est  in  resurrectione  ;  et  ideo  non  est  ad  propositum. 

Ad  quartum  dicendum,  quod  tota  operatio  naturae  est  sub  operatione 
divina,  sicut  operatio  inferioris  artis  sub  operatione  superioris:  unde  sicut 
omnis  operatio  inferioris  artis  expectat  aliquem  finem,  ad  quem  non  perve- 
nitur  nisi  operatione  artis  superioris  inducentis  formam,  vel  utentis  artificio 
facto  ;  ita  ad  ultimum  finem,  ad  quem  tota  expectatio  naturae  intendit,  non 
potest  perveniri  operatione  naturae;  et  propter  hoc  consecutio  ejus  non  est 
naturalis. 

Ad  quintum  dicendum,  quod  quamvis  non  possit  esse  motus  naturalis, 
qui  terminatur  ad  quietem  violentarci,  tamen  potest  esse  motus  non  naturalis, 
qui  terminatur  ad  quietem  naturalem,  ut  ex  dictis  patet  (in  corp.  art.). 


QUAESTIO  LXXVI. 

DE  CAUSA  RESURRECTIONIS,  IN  TRES  ARTICULOS  DIVISA. 

Deinde  considerandum  est  de  causa  nostrae  resurrectionis. 

Circa  quod  ina  quaeruntur. 

Primo.  Utrum  resurrectio  Christi  sit  causa  nostrae  resurrectionis. 
Secundo.  Utrum  vox  tubae. 
Tertio.  Utrum  angeli. 

ARTICULUS  I.  355 

UTRUM  CHRISTI  RESURRECTIO  SIT  CAUSA  NOSTRAE  RESURRECTIONIS. 
(S.  Thom.  4.  Dist.  43.  q.  unic.  art.  2.  q.  1.  et  seq.). 

Ad  primum  sic  proceditur.  Videtur,  quod  Christi  resurrectio  non  sit  causa 
nostrae  resurrectionis:  posita  enim  causa,  ponitur  effectus:  sed  posita  resurre- 
ctione Christi,  non  est  secuta  statim  resurrectio  aliorum  mortuorum;  ergo 
resurrectio  ejus  non  est  causa  nostrae  resurrectionis. 

2.  Praeterea.  Effectus  non  potest  esse,  nisi  causa  praecesserit:  sed  re- 
surrectio mortuorum  esset,  etiamsi  Christus  non  resurrexisset  ;  erat  enim 
aiius  modus  possibilis  Deo,  ut  hominem  liberaret  ;  ergo  resurrectio  Christi 
non  est  causa  nostrae  resurrectionis. 


QUAESTIO    LXXVI.    ARTICULUS    I.  453 

3.  Praeterea.  Idem  est  factivum  unius  in  tota  una  specie:  sed  resurre- 
ctio  erit  omnibus  hominibus  communis;  cum  ergo  resurrectio  Christi  non 
sit  causa  sui  ipsius,  non  est  causa  aliorum  resurrectionis. 

4.  Praeterea.  In  effe  e  tu  relinquitur  aliquid  de  similitudine  causae:  sed 
resurrectio,  ad  m'inus  quorumdam,  scilicet  malorum,  non  habet  aliquid  simile 
resurrectioni  Christi;  ergo  resurrectionis  illorum  non  erit  causa  resurrectio 
Christi. 

Sed  contra.  «  Illud,  quod  est  primum  in  quolibet  genere,  est  causa  eorum, 
quae  sunt  post  »,  ut  patet  in  2.  Metaph.  (tex.  4.)  :  sed  Christus  ratione  suae 
resurrectionis  corporalis  dicitur  primitiae  dormientium,  1.  Corinth.  15.,  et  pri- 
mogenitus  mortuoniin,  Apocal.  1.;  ergo  ejus  resurrectio  est  causa  resurrectionis 
aliorum. 

Praeterea.  Resurrectio  Christi  magis  convenit  cum  nostra  resurrectione 
corporali,  quam  cum  resurrectione  spirituali,  quae  est  per  justificationem: 
sed  resurrectio  Christi  est  causa  justificationis  nostrae,  ut  patet  Rom.  4.,  ubi 
dicitur,  quod  resurrexit propter  justificationem  nostrum;  ergo  resurrectio  Christi 
est  causa  nostrae  resurrectionis  corporalis. 

Respondeo  dicendum,  quod  Christus  ratione  humanae  naturae  dicitur 
Dei,  et  hominum  mediator;  unde  divina  dona  a  Deo  in  homines  mediante 
Christi  humanitate  proveniunt.  Sicut  autem  a  morte  spirituali  liberari  non 
possumus,  nisi  per  donuni  gratiae  divinitus  datum;  ita  nec  a  morte  corpo- 
rali, nisi  per  resurrectionem  divina  virtute  factam;  et  ideo  sicut  Christus  se- 
cundum  humanam  naturam  primitias  gratiae  suscepit  divinitus,  et  ejus  gratia 
est  causa  nostrae  gratiae,  quia  de  plenitudine  ejus  nos  omnes  accepimus,gratiam  prò 
gratia  (Joau.  1.);  ita  in  Christo  inchoata  est  resurrectio;  et  ejus  resurrectio 
causa  est  nostrae  resurrectionis.  Et  sic  Christus,  inquantum  est  Deus,  est  prima 
causa  nostrae  resurrectionis  quasi  aequivoca:  sed  inquantum  est  Deus,  et  homo 
resurgens,  est  causa  proxima,  et  quasi  univoca  nostrae  resurrectionis.  Causa 
autem  univoca  agensproducit  effectum  in  similitudinem  formaesuae;  unde  non 
solum  est  causa  efficiens,  sed  exemplaris  respectu  istius  effectus.  Hoc  autem 
contingit  dupliciter:  quandoqueenìm  ipsa  forma,  per  quam  attenditur  similitudo 
agentis  ad  effectum,  est  directe  principium  actionis,  qua  producitur  ille  ef- 
fectus, sicut  calor  in  igne  calefaciente:  quandoque  autem  illius  actionis,  qua 
producitur  effectus,  non  est  principium  primo,  et  per  se  ipsa  forma,  secun- 
dum  quam  attenditur  similitudo,  sed  principia  illius  formae;  sicut  si  homo 
albus  generet  hominem  album,  ipsa  albedo  generantis  non  est  principium 
activae  generationis;  et  tamen  albedo  generantis  dicitur  causa  albedinis  ge- 
nerati, quia  principia  albedinis  in  generante  sunt  principia  generativa  facientia 
albedinem  in  generato.  Et  per  hunc  modum  resurrectio  Christi  est  causa 
nostrae  resurrectionis,  quia  illud  idem  quod  fecit  resurrectionem  Christi, 
quae  est  causa  efficiens  univoca  nostrae  resurrectionis,  ad  nostrani  resurre- 
ctionem agit,  scilicet  virtus  divinitatis  ipsius  Christi,  quae  sibi,  et  Patri  com- 
munis est  :  unde  dicitur  Rom.  8  :  Qui  suscitava  Jesum  Christian  a  mortuis,  vi- 
vijicabit  et  mortalia  corpora  vestra.  Sed  ipsa  resurrectio  Christi  virtute  divinitatis 
adjunctae  est  causa  quasi  instrumentalis  resurrectionis  nostrae;  operationes 
enim  divinae  agebantur  mediante  carne  Christi,  quasi  quodam  organo;  sicut 
ponit  exemplum  Damascen.  in  3.  lib.  (Orth.  Fid.  cap.  15.  a  med.),  de  tactu 
corporali,  quo  mundavit  leprosum,  Manli.  8. 

Ad  primum  ergo  dicendum,  quod  causa  sufficiens  statim  producit  effectum 
suum,  ad  quem  immediate  ordinatur,  non  autem  effectum,   ad  quem  ordì- 

natur  mediante  alio,  quantumcumque  sit  sufficiens;  sicut  calor,  quantum- 
cumque  sit  intensus,  non  statim  in  primo  instanti  causat  calorem;  sed  statini 
incipit  movere  ad  calorem,  quia  calor  est  effectus  ejus  mediante  motu.  Re- 
surrectio  autem  Christi  dicitur  causa  nostrae  resurrectionis,  non  quia  ipsa 
agat  immediate  resurrectionem  nostrani,  sed  mediante  principio  suo,  scilicet 
divina  virtute,  quae  nostram  resurrectionem  faciet  ad  similitudinem  resurre- 
ctionis Christi.  Virtus  autem  divina  operatur  mediante  voluntate,  quae  est 
propinquissima  effectui  ;  unde  non  oportet,  quod  statim  resurrectione  Christi 
facta,  nostra  resurrectio  sit  secuta,  sed  tunc  sequatur,  quando  voluntas  Dei 
ordinavit. 

Ad  secundum  dicendum,  quod  virtus  divina  non  alligatur  aliquibus  causis 
secundis,  quin  effectus  illarum  posset  immediate,  vel  aliis  causis  median- 
tibus  producere;  sicut  posset  generationem  corporum  inferiorum  causare, 
edam  motu  coeli  non  existente:  et  tamen  secundum  ordinem,  quem  in  rebus 
statuit,  motus  coeli  est  causa  generationis  inferiorum  corporum.  Similiter 
etiam  secundum  ordinem,  quem  rebus  humanis  divina  providentia  praefixit, 
resurrectio  Christi  est  causa  nostrae  resurrectionis.  Potuit  tamen  alium  or- 
dinem praefìgere  ;  et  tunc  esset  alia  causa  nostrae  resurrectionis,  qualem  Deus 
ordinasset. 

Ad  tertium  dicendum,  quod  ratio  illa  procedit,  quando  omnia  quae  sunt 
in  una  specie,  habent  eumdem  ordinem  ad  causam  primam  illius  effectus,  qui 
est  inducendus  in  totani  illam  speciem:  sic  autem  non  est  in  proposito,  quia 
humanitas  Christi  propinquior  est  divinitati,  cujus  virtus  est  prima  causa  re- 
surrectionis, quam  humanitas  aliorum;  unde  resurrectio  Christi  causatur  a 
divinitate  immediate,  sed  resurrectio  aliorum  mediante  Christo  homine  re- 
surgente. 

Ad  quartum  dicendum,  quod  resurrectio  omnium  hominum  habebit  ali- 
quid  de  similitudine  resurrectionis  Christi,  scilicet  quantum  ad  illud  quod 
pertinet  ad  vitam  naturae,  secundum  quam  omnes  Christo  fuerunt  conformes: 
et  ideo  omnes  resurgent  in  vitam  immortalem:  sed  in  sanctis,  qui  fuerunt 
Christo  conformes  per  gratiam,  erit  conformitas  quantum  ad  ea  quae  sunt 
gloriae. 

ARTICULUS  IL  336 

UTRUM   VOX  TUBAE    SIT    CAUSA    NOSTRAE    RESURRECTIONIS. 

Ad  secundum  sic  proceditur.  Videtur,  quod  vox  tubae  non  sit  causa  no- 
strae resurrectionis:  dicit  enim  Damasc.  (Uh.  4.  Or  Ih.  Fid.  in  fin.)  :  «  Crede 
resurrectionem  futuram  divina  voluntate,  virtute,  et  nutu»;  ergo  cum  haec 
sint  sufficiens  causa  resurrectionis  nostrae,  non  oportet  ponere  causam  ejus 
vocem  tubae. 

2.  Praeterea.  Frustra  vox  emittitur  ad  eum,  qui  audire  non  potest:  sed 
mortui  non  habebunt  auditum;  ergo  non  est  conveniens,  quod  vox  aliqua 
formetur  ad  eos  resuscitandum. 

3.  Praeterea.  Si  vox  aliqua  sit  causa  resurrectionis,  hoc  non  erit,  nisi  sit 
per  virtutem  voci  divinitus  datam;  unde  super  illud  Psal.  67.  Daini  voci  suae 
vocem-  virtutis,  dicit  Gloss.  (orditi.  Cassiod.):  «  Resuscitandi  corpora  »:  sed  ex 
quo  potentia  data  est  alicui,  quamvis  miraculose  detur,  tamen  actus,  qui 
sequitur,  est  naturalis,  sicut  patet  in  caeco  nato  miraculose  illuminato,  qui 

postea  naturaliter  videt;  ergo  si  vox  aliqua  esset  causa  resurrectionis,  resur- 
rcctio  esset  naturalis;  quod  falsum  est. 

Sed  contra  est,  quod  dicitur  1.  Thessal.  4.  :  Ipse  Dominus  in  tuba  Dei 
descendet  de  coelo;  et  mortiti,  qui  in  Christo  suut,  resurgent. 

Praeterea.  Joan.  5.  dicitur,  quod  qui  in  monumentis  sunt,  audient  vocem 
Filii  Dei;  et  qui  audieriut,  vivent  :  haec  autem  vox  dicitur  tuba,  ut  in  litera 
patet  (4.  Dist.  4}.)    ergo,  etc. 

Respondeo  dicendum,  quod  causam,  et  effectum  oportet  aliquo  modo 
conjungi,  quia  movens,  et  motum,  faciens,  et  factum  sunt  simul,  ut  patet  in 
8.  Physicor.  (iext.  io.  et  seq.)  :  Christus  autem  resurgens  est  causa  univoca 
nostrae  resurrectionis;  unde  oportet,  quod  in  resurrectione  corporum  com- 
muni aliquo  signo  corporali  dato,  Christus  resurrectionem  operetur.  Quod 
quidem  signum,  ut  quidam  dicunt,  erit  ad  literam  vox  Christi  resurrectio- 
nem imperantis;  sicut  imperavit  mari,  et  cessavit  tempestas  (Matti).  8):  qui- 
dam vero  dicunt,  quod  hoc  signum  nihil  aliud  erit,quam  ipsa  raepresentatio 
evidens  Filii  Dei  in  mundo,  de  qua  dicitur  Matth.  24.:  Sicut  fulgor  exit  ab 
oriente,  et  paret  usque  in  occidente»!,  ila  erit  et  adventus  Filii  hominis:  et  inni- 
tuntur  auctoritati  Gregorii  dicentis,  quod  «  tubam  sonare,  nihil  aliud  est 
quam  huic  mundo,  ut  judicem,  Filium  demonstrare  »  ;  et  sccundum  hoc 
ipsa  apparitio  Filii  Dei  vox  ejus  dicitur,  quia  ei  apparenti  obediet  tota  natura 
ad  corporum  humanorum  reparationem,  sicut  imperanti:  unde  in  jussu  ve- 
nire dicitur  1.  Thess.  4.  Et  sic  ejus  apparitio,  inquantum  habet  vim  cujusdam 
impcrii,  vox  ejus  dicitur;  et  haec  vox,  quaecumque  sit,  quandoque  dicitur 
clamor,  quasi  praeconis  ad  judicium  citantis  ;  quandoque  autem  dicitur  sonus 
tubae,  vel  propter  evidentiam,  ut  in  litera  dicitur  (4.  Dist.  4).),  vel  propter 
convenientiam  ad  usum  tubae,  qui  erat  in  veteri  Testamento:  tuba  enim 
congregabantur  ad  concilium,  commovebantur  ad  praelium,  et  vocabantur 
ad  festum  ;  resurgentes  autem  congregabuntur  ad  concilium  judicii,  et  ad 
praelium,  quo  orbis  terrarum  pugnabit  centra  insensato*  (Sap.  f.),  et  ad  festum 
aeternae  solemnitatis. 

Ad  primum  ergo  dicendum,  quod  Damascenus  in  verbis  illis  circa  mate- 
rialem  causam  resurrectionis  tria  tetigit,  scilicet  voluntatem  divinam,  quae 
imperat.  virtutem  quae  exequitur,  et  facilitatela  exequendi,  in  hoc  quod  nutum 
adjunxit,  ad  similitudinem  eorum  quaeinnobis  sunt  :  illud  enim  valde  facile 
est  nobis  facere,  quod  statini  ad  dictum  nostrum  fit.  Sed  multo  major  ap- 
paret  facilitas,  si  ante  verbum  prolatum,  ad  primum  signum  voluntatis  (quod 
nutus  dicitur)  statim  executio  nostrae  voluntatis  per  ministros  fiat:  et  talis 
nutus  est  quaedam  causa  praedictae  executionis,  inquantum  per  ipsum  indu- 
cuntur  ahi  ad  nostrani  voluntatem  explendam.  Nutus  autem  divinus,  quo  fiet 
resurrectio,  nihil  aliud  est,  quam  signum  ab  ipso  datum,  cui  tota  natura  obe- 
diet ad  resurrectionem  mortuorum  ;  et  hoc  signum  idem  est,  quod  vox  tubae, 
ut  ex  dictis  patet  (in  corp.  art.). 

Ad  secundum  dicendum,  quod  sicut  formae  sacramentorum  habent  vir- 
tutem sanctifìcandi,  non  ex  hoc  quod  audiuntur,  sed  ex  hoc  quod  proferun- 
tur;  ita  illa  vox,  quidquid  sit,  habebit  efficaciam  instrumentalem  ad  resusci- 
tandum,  non  ex  hoc  quod  sentitur,  sed  ex  hoc  quod  profertur;  sicut  etiam 
vox  ex  ipsa  impulsione  aéris  excitat  dormientem,  solvendo  organumsentiendi, 
non  ex  hoc  quod  cognoscatur;  quia  judicium  de  voce  veniente  ad  aures  se- 
quitur  excitationem,  et  non  est  causa  ejus. 

Ad  tertium  dicendum,  quod  ratio  illa  procederet,  si  virtus  illi  voci  data 

esset  ens  perfecturn  in  natura,  quia  tunc  quod  ex  ea  procederet,  virtutem 
jam  naturalem  factam  principium  haberet:  non  est  autem  talis  virtus  illa, 
sed  qualis  supra  dieta  est  esse  in  formis  sacramentorum  (4.  Dist.  1.  q.  1.  art.  4. 
et  pari.  3.  q.  62.  art.  1.  et  4). 

ARTICULUS  Ili.  337 

UTRUM  AD  RESURRE CTIONEM  ANGELI  OPERABUNTUR. 

Ad  tertium  sic  proceditur.  Videtur,  quod  nullo  modo  ad  resurrectionem 
angeli  operabuntur,  quia  majoris  virtutis  est  ostensiva  resurrectio  mortuo- 
rum,  quam  generatio  hominum:  sed  quando  generantur  homines,  anima  non 
infunditur  corpori  mediantibus  angelis;  ergo  nec  resurrectio,  quae  est  iterata 
conjunctio  animae,  et  corporis,  fiet  ministerio  angelorum. 

2.  Praeterea.  Si  ad  aliquos  angelos  hoc  ministerium  pcrtineat,  maxime 
videtur  pertinere  ad  virtutes,  quarum  est  miracula  facere  :  sed  eis  non  ad- 
scribitur,  sed  archangelis,  ut  patet  in  littera  (4.  Dist.  43.);  ergo  resurrectio 
non  fiet  ministerio  angelorum. 

Sed  contra  est,  quod  dicitur  1.  Thessal.  4.  quod  Dotninus  in  voce  Ar~ 
evangeli  descendet  de  coelo,  et  mortai  resurgent;  ergo  resurrectio  mortuorum  mi- 
nisterio angelico  complebitur. 

Respondeo  dicendum,  quod,  sicut  August.  dicit  in  2.  de  Trinit.  (cap.  4. 
ante  med.),  «  sicut  corpora  crassiora,  et  inferiora  per  subtiliora,  et  potentiora 
ordine  quodam  reguntur;  ita  omnia  corpora  reguntur  a  Deo  per  spiritimi 
vitae  rationalem  »;  et  hoc  etiam  Gregor.  4.  Dialog.  (cap.  $.)  tangit:  unde  in 
omnibus,  quae  corporaliter  a  Deo  fiunt,  utitur  Deus  ministerio  angelorum.  In 
resurrectione  autem  est  aliquid'ad  transmutationem  corporum  pertinens,  sci- 
licet  collectio  cinerum,  et  eorum  praeparatio  ad  reparationem  humani  cor- 
poris; unde  quantum  ad  hoc  in  resurrectione  utetur  Deus  ministerio  ange- 
lorum. Sed  anima  sicut  immediate  a  Deo  creata  est,  ita  immediate  a  Deo 
corpori  iterato  unietur  sine  aliqua  operatione  angelorum  :  similiter  etiam  glo- 
riam  corporis  ipse  faciet  absque  ministerio  angelorum,  sicut  et  animam  im- 
mediate glorificat;  et  istud  angelorum  ministerium  dicitur  vox,  secundum 
imam  expositionem,  quae  tangitur  in  littera  (4.  Dist.  4}.). 

Ad  primum  ergo  patet  solutio  ex  dictis  (in  corp.). 

Ad  secundum  dicendum,  quod  ministerium  istud  erit  principaliter  unius 
archangeli,  scilicet  Michaélis,  qui  est  princeps  Ecclesiae,  sicut  fuit  Synagogae, 
sicut  dicitur  Dan.  io.,  qui  tamen  aget  ex  influentia  virtutum,  et  aliorum  su- 
periorum  ordinum:  unde  quod  ipse  faciet,  superiores  ordines  quodammodo 
facient.  Similiter  inferiores  angeli  cooperabuntur  ei  circa  resurrectionem  sin- 
gulorum,  quorum  custodiae  deputati  fuerunt;  et  sic  vox  illa  poterit  dici  unius, 
et  plurium  angelorum. 

QUAESTIO   LXXVII. 

DE    TEMPORE,    ET    MODO    RESURRECTIONIS, 
IN  QUATUOR  ARTICULOS  DIVISA. 

Deinde  considerandum  est  de  tempore,  et  modo  resurrectionis. 

Circa  quod  quaeruntur  qitaluor. 

Primo.  Utrum  tempus  resurrectionis  oporteat  differri  usque  ad  finem 
mundi. 

Secundo.  Utrum  tempus  illuJ  sit  occultum. 
Tertio.  Utrum  resurrectio  fiet  noctis  tempore. 
Quarto.  Utrum  fiet  subito. 

ARTICULUS  I.  338 

UTRUM  TEMPUS    NOSTRAE    RESURRECTIONIS    DIFFERRI    DEBEAT 
USQUE    AD   FINEM    MUNDI. 

(S.  Thom.  4.  Disi.  43.  q.  unte.  art.  3.  q.  1.  et  seq.). 

Ad  primum  sic  proceditur.  Videtur,  quod  tempus  resurrectionis  non  opor- 
teat differri  usque  ad  finem  mundi,  ut  omnes  simul  resurgant:  major  est 
enim  convenientia  capitis  ad  membra,  quam  membrorum  ad  invicem,  sicut 
causae  ad  effectus,  quam  effectuum  ad  invicem:  sed  Christus,  qui  est  caput 
nostrum,  non  distulit  resurrectionem  suam  usque  ad  finem  mundi,  ut  simul 
cum  omnibus  resurgeret;  ergo  non  oportet,  quod  priorum  sanctorum  re- 
surrectio usque  ad  finem  mundi  differatur,  ut  simul  cum  aliis  resurgant. 

2.  Praeterea.  Resurrectio  capitis  est  causa  resurrectionis  membrorum: 
sed  resurrectio  quorumdam  membrorum  nobilium  propter  vicinitatem  ad 
caput  non  est  dilata  usque  ad  finem  mundi,  sed  statim  resurrectionem  Christi 
secuta  est,  sicut  pie  creditur  de  Beata  Virgine,  et  Joanne  Evangelista;  ergo 
et  aliorum  resurrectio  tanto  propinquior  eritresurrectioni  Christi,  quanto  per 
gratiam,  et  meritum  magis  ei  fuerint  conformes. 

3.  Praeterea.  Status  novi  Testamenti  est  perfectior,  et  expressius  portat 
imaginem  Christi,  quam  status  veteris  Testamenti  :  sed  quidam  Patres  veteris 
Testamenti,  Christo  resurgenie,  resurrexerunt,  sicut  dicitur  Matth.  27.  quod 
multa  cor  por  a  sanctorum,  qui  dormierant,  surrexerunt  ;  ergo  videtur,  quod  nec 
sanctorum  novi  Testamenti  resurrectio  differri  debeat  usque  ad  finem  mundi, 
ut  fiat  omnium  simul. 

4.  Praeterea.  Post  finem  mundi  non  erit  aliquis  annorum  numerus:  sed 
post  resurrectionem  mortuorum  adhuc  computantur  multi  anni  usque  ad  re- 
surrectionem aliorum,  ut  patet  Apoc.  20.  ;  dicitur  enim  ibi:  Vidi  animus  decol- 
latorum  propter  testimonium  Jesu,  et  propter  verbum  Dei;  et  infra  :  Et  vixerunt, 
et  regnaverunt  cum  Christo  mille  annis;  et  catturi  mortuorum  non  vixerunt,  donec 

consummarentur  mille  anni;  ergo  resurrectio  omnium  non  differtur  usque  ad 
fìnem  mundi,  ut  sit  omnium  simul. 

Sed  contra  est,  quod  Job  14.  dicitur:  Homo,  cura  dormierit,  nonresurget, 
donec  atteratur  coelum,  non  evigilabit,  nec  consurget  de-  sonino  suo  :  et  loquitur  de 
somno  mortis  ;  ergo  usque  ad  fìnem  mundi,  quando  coelum  atteretur,  resur- 
rectio hominum  differetur. 

Praeterea.  Hebr.  n.  dicitur:  Hi  omnes  testimonio  fida  protali  non  accepe- 
runt  repromissionem  (idestplenam  animae,  et  corporis  beatitudinem),  «Deo  me- 
lius  aliquid  prò  nobis  providente,  ne  sine  nobis  consummarentur  »,  idest,  perfice- 
rcntur,  Gloss.  (ìnLrl.),  «  ut  in  communi  gaudio  omnium  majus  fieret  gaudium 
singulorum  »  :  sed  non  erit  ante  resurrectio,  quam  corporum  glorificano,  quia 
reformabit  corpus  humilitatis  nostrae  configuratimi  corpori  claritatis  suae,  Philip.  3. 
et  resurrectionis  filii  erunt  sicut  angeli  in  coelo,  ut  patet  Matth.  22.;  ergo 
resurrectio  differetur  usque  ad  finem  mundi,  in  quo  omnes  simul  resurgent. 

Respondeo  dicendum,  quod,  sicut  Augustin.  dicit  in  3.  de  Trinitate  (cap.  4. 
ante  med.),  «  divina  provklentia  statuit,  ut  corpora  crassiora,  et  inferiora  per 
subtiliora,  et  potentiora  quodam  ordine  regantur  »;  et  ideo  tota  materia  cor- 
porum inferiorum  subjacet  variationi  secundum  motum  coelestium  corporum: 
unde  esset  contra  ord:nem,  quem  divina  providentia  statuit  in  rebus,  si  ma- 
teria inferiorum  corporum  ad  statum  incorruptionis  perduceretur,  manente 
motu  superiorum  corporum.  Et  quia  secundum  positionem  fidei  resurrectio 
erit  in  vitam  immortalem  conformiter  Christo,  qui  resurgeus  ex  mortuis  jam 
non  moritur,  ut  dicitur  Rom.  6.,  ideo  humanorum  corporum  resurrectio  usque 
ad  finem  mundi  differetur,  in  quo  motus  coeli  quiescet.  Et  propter  hoc  etiam 
quidam  philosophi,  qui  posuerunt  motum  coeli  nunquam  cessare,  posuerunt 
reditum  humanarum  animarum  ad  corpora  mortalia,  qualia  nunc  habemus; 
sive  ponerent  reditum  animae  ad  idem  corpus  in  fine  magni  anni,  ut  Empe- 
docles;  sive  ad  aliud,  ut  Pythagoras,  qui  posuit  «  quamlibet  animam  quod- 
libet  corpus  ingredi  »,  ut  dicitur  in  1.  de  Anima  (tex.  yy). 

Ad  primum  ergo  dicendum,  quod  quamvis  caput  magis  conveniat  cum 
membris  convenientia  proportionis,  quae  exigitur  ad  hoc  quod  in  membra 
influat,  quam  membra  ad  invicem,  tamen  caput  habet  causalitatem  quandam 
super  membra,  qua  membra  carent  ;  et  in  hoc  membra  differunt  a  capite,  et 
conveniunt  ad  invicem:  unde  resurrectio  Christi  est  exemplar  quoddam  no- 
strae resurrectionis,  ex  cujus  fide  spes  nobis  de  nostra  resurrectione  consurgit; 
non  autem  resurrectio  alicujus  membri  Christi  est  causa  resurrectionis  cae- 
terorum  membrorum:  et  ideo  Christi  resurrectio  debuit  praecedere  resur- 
rectionem  aliorum,  qui  omnes  simul  resurgere  debuerunt  in  consummatione 
saeculorum. 

Ad  secundum  dicendum,  quod  quamvis  inter  membra  sint  quaedam  aliis 
digniora,  et  magis  capiti  conformia,  non  tamen  pertingunt  ad  rationem  ca- 
pitis,  ut  sint  causa  aliorum;  et  ideo  ex  conformitate  majori  ad  Christum  non 
debetur  eis,  quod  eorum  resurrectio  praecedat  resurrectionem  aliorum,  quasi 
esemplar  exemplatum,  sicut  dictum  est  de  resurrectione  Christi  (in  corp.)  : 
sed  quod  aliquibus  sit  hoc  concessum,  quod  eorum  resurrectio  non  sit  usque 
ad  communem  resurrectionem  dilata,  est  ex  speciali  gratiae  privilegio,  non 
ex  debito  conformitatis  ad  Christum. 

Ad  tertium  dicendum,  quod  de  illa  resurrectione  sanctorum  cum  Christo 
videtur  dubitare  Hieronim.  in  serm.  de  Assumpt.  (seu  epist.  io.  inter  suppositit. 
ad  Paulam,  et  Eustoch.  aliquant.  aprincip.),  utrum  scilicet  peracto  resurrectionis 

testimonio,  iterum  mortui  sint,  ut  sic  eorum  fuerit  magis  resuscitano  quaedam 
(sicut  fuit  Lazari,  qui  iterum  mortuus  est),  quam  vera  resurrectio,  qualis  erit 
in  fine  mundi;  an  ad  immortalem  vitam  vere  resurrexerint,  semper  in  cor- 
pore  victuri,  in  coelum  cum  Christo  ascendentes  corporalitcr,  ut  Gloss.  (orditi. 
sup.  illud:  Multa  corpora  sauctor.)  dicit  Matth.  27.:  et  hoc  videtur  probabilius, 
quia  ad  hoc  quod  verum  testimonium  de  vera  resurrectione  Christi  profer- 
rent,  congruum  fuit  ut  vere  resurgerent,  sicut  Hieronymus  ibidem  dicit.  Nec 
eorum  resurrectio  propter  ipsos  accelerata  est,  sed  propter  resurrectionem 
Christi  testificandam ;  quod  quidem  testimonium  erat  ad  fundandam  fidem 
novi  Testamenti  :  unde  decentius  factum  est  per  Patres  veteris  Testamenti, 
quam  per  eos  qui  jam  novo  Testamento  fundato  decesserunt.  Tamen  scien- 
dum  est,  quod  etsi  de  resurrectione  eorum  in  Evangelio  mentio  fiat  ante  re- 
surrectionem Christi,  tamen,  ut  per  textum  patet,  intelligendum  est  per  par- 
ticipationem  esse  dictum:  quod  frequenter  historiographis  accidit  :  nulli  enim 
vera  resurrectione  ante  Christum  resurrexerunt,  eo  quod  ipse  est  primitiae 
dormientium,  ut  dicitur  1.  Corinth.  15.,  quamvis  fuerint  aliqui  resuscitati  ante 
Christi  resurrectionem,  ut  de  Lazaro  patet. 

Ad  quartum  dicendum,  quod  occasione  illorum  verborum,  ut  August. 
narrat  lib.  20.  de  Civ.  Dei  (cap.  y.),  quidam  haeretici  posuerunt  primam  re- 
surrectionem futuram  esse  mortuorum,  ut  cum  Christo  mille  annis  in  terra 
regnarent;  unde  vocati  sunt  Chiliasta*,  quasi  millenarii.  Et  ideo  Augustinus 
ibidem  dicit,  verba  illa  aliter  intelligenda  esse,  scilicet  de  resurrectione  spiri- 
tuali, per  quam  homines  a  peccatis  dono  gratiae  resurgent.  Secunda  autem 
resurrectio  corporum  est.  Regnum  autem  Christi  dicitur  Ecclesia,  in  qua  cum 
Christo  non  solum  martyres,  sed  etiam  alii  electi  regnant,  ut  a  parte  totum 
intelligatur  :  vel  regnant  cum  Christo  in  gloria  quantum  ad  omnes;  et  fit 
specialiter  mentio  de  martyribus,  quia  ipsi  praecipue  regnant  mortui,  qui 
usque  ad  mortem  prò  ventate  certaverunt.  Millenarius  autem  annorum  nu- 
merus  non  significat  aliquem  certum  numerum,  sed  designat  totum  tempus, 
quod  nunc  agitur,  in  quo  nunc  sancti  cum  Christo  regnant,  quia  numerus 
millenarius  designat  universitatem  magis  quam  centenarius,  eo  quod  cente- 
narius  est  quadratum  denarii  ;  sed  millenarius  est  numerus  solidus  ex  duplici 
duetti  denarii  in  seipsum  surgens,  quia  decies  decerti  centum  sunt,  et  centum 
àecies  mille  sunt;  et  similiter  in  Psal.  104.  dicitur:  Verbi,  quod  mandavit  in 
mille  generationes,  idest  in  omnes. 

ARTICULUS  IL  339 

UTRUM    TEMPUS    RESURRECTIONIS    NOSTRAE    SIT    OCCULTUM. 

Ad  secundum  sic  proceditur.  Videtur,  quod  tempus  ìllud  non  sit  occul- 
tum,  quia  cujus  principium  est  determinate  scitum,  et  finis  potest  determi- 
nate sciri,  eoquod  «  omnia  mensurantur  quadam  periodo  »,  ut  dicitur  in  2.  de 
Generat.  (tex.  59.)  :  sed  principium  mundi  determinate  scitur  ;  ergo  et  finis 
ipsius  potest  determinate  sciri:  tunc  autem  erit  tempus  resurrectionis,  et 
judicii;  ergo  tempus  illud  non  est  occultum. 

2.  Praeterea.  Apocal.  12.  dicitur,  quod  mulier,per  quam  Ecclesia  signi- 
ficatila habet  lo  cum  paraium  a  Deo,  in  quo  pascatur  diebus  mille  ducentis  sexa- 
ginta:  Dan.  etiam  12.  ponitur  quidam  determinatus  numerus  dierum,  per 
quos  anni  significarividentur,  secundum  illud  Ezech.  4.:  Diem  prò  anno  :  dum, 

inquam,  prò  anno  dedi  Ubi;  ergo  ex  sacra  Scriptura  potest  sciri  determinate 
finis  mundi,  et  resurrectionis  tempus. 

3.  Praeterea.  Status  novi  Testamenti  praefiguratus  fuit  in  veteri  Testa- 
mento :  sed  scimus  determinate  tempus,  in  quo  vetus  Testamentum  statum 
habuit;  ergo  et  potest  sciri  tempus  determinate,  in  quo  novum  Testamentum 
statum  habebit:  sed  novum  Testamentum  habebit  statum  in  fine  mundf, 
unde  dicitur  Matth.  ult.  :  Ecce  ego  vobiscum  sum  usque  ad  consummationem  sae- 
culi;  ergo  potest  sciri  determinate  finis  mundi,  et  resurrectionis  tempus. 

Sed  contra.  Illud  quod  est  ignoratum  ab  angelis,  etiam  hominibus  multo 
magis  erit  occultum;  quia  ea,  ad  quae  homines  naturali  ratione  pertingere 
possunt,  multo  limpidius,  et  certius  angeli  naturali  cognitione  cognoscunt: 
similiter  etiam  revelationes  hominibus  non  fiunt  nisi  mediantibus  angelis,  ut 
patet  per  Dionys.  cap.  4.  Coelest.  Hier.  (circ.  med.)  :  sed  angeli  nesciunt  tem- 
pus determinate,  ut  patet  Matth.  24.  :  De  die  Ma,  et  bora  nemo  scit,  neque  an- 
geli coelorum;  ergo  tempus  illud  est  hominibus  occultum. 

Praeterea.  Apostoli  fuerunt  magis  conscii  secretorum  Dei,  quam  alii  se- 
quentes,  quia,  ut  dicitur  Rom.  8.:  Ipsì  primitias  spiritus  habuerunt,  Glossa 
(interi),  «  tempore  prius,  et  caeteris  abundantius  »  :  sed  eis  de  hoc  ipso 
quaerentibus  dictum  est  a  Domino  Act.  1.:  Non  est  vestrum  nosse  tempora, 
vói  momenta,  quae posuit  Pater  in  potestate  sua;  ergo  multo  magis  est  aliis  oc- 
cultum. 

Respondeo  dicendum,  quod,  sicut  August.  dicit  in  lib.  83.  Quaest.  (q-  $8. 
circ.  med.),  «  aetas  ultima  humani  generis,  quae  incipit  ab  adventu  Domini 
usque  ad  finem  saeculi,  quibus  generationibus  computetur  incertum  est;  sicut 
etiam  senectus,  quae  est  ultima  aetas  hominis,  non  determinatum  habet  tem- 
pus secundum  mensuram  aliarum,  cum  quandoque  sola  tantum  teneat  tem- 
poris,  quantum  omnes  aliae  aetates»:  hujus  autem  ratio  est,  quia  determinatus 
numerus  futuri  temporis  sciri  non  potest,  nisi  vel  per  revelationem,  vel  per 
naturalem  rationem:  tempus  autem,  quod  erit  usque  ad  resurrectionem,  enu- 
merari non  potest  naturali  ratione,  quia  simul  erit  resurrectio,  et  finis  motus 
coeli,  ut  dictum  est  (art.  praec).  Ex  motu  autem  accipitur  numerus  omnium, 
quae  determinato  tempore  per  naturalem  rationem  futura  praevidentur;  ex 
motu  autem  coeli  non  potest  cognosci  finis  ejus,  quia  cum  sit  circularis,  ex 
hoc  ipso  habet  quod  secundum  naturarti  suam  possit  in  perpetuum  durare: 
unde  naturali  ratione  tempus,  quod  erit  usque  ad  resurrectionem,  numerari 
non  potest.  Similiter  etiam  per  revelationem  haberi  non  potest;  ideo  ut  omnes 
sint  soliciti,  et  parati  ad  Christo  occurrendum;  et  propter  hoc  etiam  apostolis 
de  hoc  quaerentibus  respondit  Christus  Act.  1.:  Non  est  vestrum  nosse  tempora, 
vel  momenta,  quae  posuit  Pater  in  potestate  sua:  in  quo,  ut  Aug.  dicit  18.  de 
Civit.  Dei  (cap.  53.  ante  med.),  «  omnium  de  hac  re  calculantium  digitos  re- 
solvit,  et  quiescere  jubet  ».  Quod  enim  apostolis  quaerentibus  noluit  indicare, 
nec  aliis  revelabit;  unde  omnes  illi,  qui  tempus  praedictum  numerare  vo- 
luerunt,  hactenus  falsiloqui  sunt  inventi:  quidam  enim,  ut  August.  dicit  ibi- 
dem, dixerunt,  ab  ascensione  Domini  usque  ad  ultimum  ejus  adventum  qua- 
dringentos  annos  posse  compleri,  alii  quingentos,  alii  mille;  quorum  falsitas 
patet:  et  patebit  similiter  eorum,  qui  adhuc  computare  non  cessant. 

Ad  primum  ergo  dicendum,  quod  eorum,  quorum  finis  cognoscitur  prin- 
cipio noto,  oportet  mensuram  esse  nobis  cognitam;  et  ideo  cognito  principio 
alicujus  rei,  cujus  duratio  msnsuratur  motu  coeli,  possumus  cognoscere  ejus 
finem,  eo  quod  motus  coeli  est  nobis  notus  :  sed  mensura  durationis  motus 


QUAESTIO    LXXVII.    ARTICULUS    II.  461 

coeli  est  sola  divina  disposino,  quae  est  nobis  occulta;  et  ideo  quantumcum- 
que  sciamus  principium  ejus,  finem  scire  non  possumus. 

Ad  secundum  dicendum,  quod  per  mille  ducentos  sexaginta  dies,  de  qui- 
bus  fit  mentio  Apoc.  12.,  significatur  orane  tempus,  in  quo  Ecclesia  durat, 
et  non  determinatur  aliquis  numerus  annorum:  et  hoc  ideo  quia  praedicatio 
Christi,  super  quam  fundatur  Ecclesia,  duravit  tribus  annis  cura  dimidio; 
quod  tempus  fere  continet  aequalem  numerimi  dierum  numero  praedicto.  Et 
similiter  edam  numerus  eorum,  qui  in  Daniele  ponitur,  non  est  referendus 
ad  numerum  aliquem  annorum,  qui  sint  usque  ad  finem  mundi,  vel  usque  ad 
praedicationem  Àntichristi  ;  sed  debet  referri  ad  tempus,  quo  praedicabit  An- 
tichristus,  et  quo  persecutio  ejus  durabit. 

Ad  tertium  dicendum,  quod  quamvis  status  novi  Testamenti  in  generali 
sit  praefiguratus  per  statum  veteris  Testamenti,  non  tamen  oportet,  quod  sin- 
gula  respondeant  singulis;  praecipue  cum  in  Christo  oranes  fìgurae  veteris 
Testamenti  fuerint  completae:  et  ideo  Aug.  18.  de  Civit.  Dei  (cap.  52.  panini 
a  princ.)  respondet  quibusdam,  qui  volebant  accipere  numerum  persecutio- 
num,  quas  Ecclesia  passa  est,  et  passura,  secundum  numerum  plagarum  Ae- 
gypti,  dicens:  «  Ego  illare  gesta  in  Acgypto  istas  persecutiones  prophetice 
signilìcatas  esse  non  arbitror;  quamvis  ab  eis,  qui  hoc  putant,  exquisite,  et 
ingeniose  illa  singula  his  singulis  comparata  videantur,  non  prophetico  spi- 
rita, sed  conjectura  mentis  humanae,  quae  aliquando  ad  verum  pervenit, 
aliquando  fallitur  ».  Et  similiter  videtur  esse  de  dictis  abbatis  Joachim,  qui 
per  tales  conjecturas  de  futuris  aliqua  vera  praedixit,  et  in  aliquibus  dece- 
ptus  fuit. 

ARTICULUS  III.  340 

UTRUM    RESURRECTIO    FUTURA    SIT    IN    NOCTIS    TEMPORE. 

Ad  tertium  sic  proceditur.  Videtur,  quod  resurrectio  non  erit  in  noctis 
tempore,  quia  resurrectio  non  erit,  donec  atteratur  coelum,  ut  dicitur  Job  14.: 
sed  cessante  motu  coeli,  quod  dicitur  ejus  attritio,  non  erit  tempus,  nec  nox, 
nec  dies  ;  ergo  resurrectio  non  erit  in  nocte. 

2.  Praeterea.  Finis  uniuscujusque  rei  debet  esse  perfectissimus  :  sed  tunc 
erit  finis  perfectissimus  temporis;  unde  Apoc.  io.  dicitur,  quod  tempus  arri" 
piiiis  non  erit;  ergo  tunc  debet  esse  tempus  in  sui  optima  disposinone  ;  et  ita 
debet  esse  dies. 

3.  Praeterea.  Qualitas  temporis  debet  respondere  his  quae  geruntur  in 
tempore:  unde  Joan.  13.  fit  mentio  de  nocte,  quando  Judas  exivit  a  consortio 
lucis:  sed  tunc  erit  perfecta  manifestano  omnium,  quae  nunc  latent,  quia 
cum  venerit  Dominus,  iUuminabit  abscondila  tenebrarum,  et  manifestaci  Consilia 
coni  inni,  ut  dicitur  1.  Corinth.  4.;  ergo  debet  esse  in  die. 

Sed  contra.  Resurrectio  Christi  est  exemplar  nostrae  resurrectionis:  sed 
resurrectio  Christi  fuit  in  nocte,  ut  Greg.  dicit  in  homi!.  Paschali  (scilicet  21. 
in  Evang.  ad  fin.);  ergo  et  nostra  resurrectio  erit  tempore  nocturno. 

Praeterea.  Adventus  Domini  comparatur  adventui  furis  in  domum,  ut 
patet  Lue.  12:  sed  fur  in  tempore  noctis  in  domum  venit;  ergo  et  Dominus 
tempore  nocturno  veniet:  sed  veniente  ipso,  net  resurrectio,  ut  dictum  est 
(q.  praec.  art.  2.)  ;  ergo  net  resurrectio  in  tempore  nocturno. 

Respondeo  dicendum,  quod  determinata  hora  temporis,  qua  net  resur- 

rectio,  sciri  prò  certo  non  potest,  ut  in  litera  dicitur  (4.  Dist.  43.)  :  tamen 
satis  probabiliter  a  quibusdam  dicitur,  quod  resurrectio  erit  quasi  in  crepu- 
sculo,  sole  existente  in  oriente,  et  luna  in  occidente  ;  quia  in  tali  disposi- 
none sol,  et  luna  creduntur  esse  creata,  ut  sic  eorum  circulatio  compleatur 
penitus  per  reditum  ad  idem  punctum;  unde  de  Christo  dicitur,  quod  tali 
ìiora  resurrexit. 

Ad  primum  ergo  dicendum,  quod  quando  resurrectio  erit,  non  erit  tem- 
pus,  sed  finis  temporis,  quia  in  eodem  instanti,  in  quo  cessabit  motus  coeli, 
erit  resurrectio  mortuorum  :  et  tamen  erit  situs  siderum  secundum  disposi- 
tionem,  qua  se  habet  nunc  in  aliqua  determinata  hora;  et  secundum  hoc 
dicitur  resurrectio  futura  tali,  vel  tali  hora. 

Ad  secundum  dicendum,  quod  optima  disposino  temporis  dicitur  esse 
in  meridie,  propter  illuminationem  solis:  sed  tunc  civitas  Dei  non  egebit  neque 
sole,  neque  luna,  quia  claritas  Dei  illuminabit  eam,ut  dicitur  Apocal.  ult.  :  et 
ideo  quantum  ad  hoc  non  refert,  utrum  in  die,  vel  in  nocte  resurrectio  fiat. 

Ad  tertium  dicendum,  quod  tempori  illi  congruit  manifestatio  quantum 
ad  ea,  quae  tunc  gerentur,  et  occultatio  quantum  ad  determinationem  ipsius 
temporis;  et  ideo  utrumque  congrue  fieri  potest,  ut  scil'cet  sit  resurrectio  in 
die,  vel  in  nocte. 

ARTICULUS  IV.  341 

UTRUM  RESURRECTIO   FUTURA  SIT   SUBITO,  VEL  SUCCESSIVE. 

Ad  quartum  sic  proceditur.  Videtur,  quod  resurrectio  non  fiet  subito, 
sed  successive,  quia  Ezech.  37.  praenuntiatur  resurrectio  mortuorum,  ubi 
dicitur:  Accesserunt  ossa  ad  ossa,  et  vidi,  et  ecce  super  ea  nervi,  et  cames  ascen- 
der unt,  et  exLnta,  est  in  eis  cutis  desuper,  et  spiritimi  non  habent;  ergo  reparatio 
corporum  praecedet  tempore  conjunctionem  animarum,  et  sic  resurrectio 
non  erit  subito. 

2.  Praeterea.  Illud,  ad  quod  exiguntur  plures  actiones  se  consequentes, 
non  potest  subito  fieri:  sed  ad  resurrectionem  exiguntur  plures  actiones  se 
consequentes,  scilicet  collectio  cinerum,  reformatio  corporis,  et  infusio  ani- 
mae  ;  ergo  resurrectio  non  fiet  subito. 

3.  Praeterea.  Omnis  sonus  tempore  mensuratur:  sed  sonus  tubae  erit 
causa  resurrectionis,  ut  dictum  est  (q.  praec.  art.  2.)  ;  ergo  resurrectio  fiet  in 
tempore,  et  non  subito. 

4.  Praeterea.  Nullus  localis  motus  potest  esse  subito,  ut  dicitur  in  lib. 
de  Sensu,  et  Sensato  (cap.  7.  et  lib.  6.  Phys.  tex.  29.)  :  sed  ad  resurrectionem 
exigitur  aliquis  motus  localis  in  collectione  cinerum;  ergo  non  fiet  subito. 

Sed  CONTRA  est,  quod  dicitur  1.  Corinth.  15.:  Omnes  qui dem  resur genius  in 
momento,  in  ietti  oculi ;  ergo  resurrectio  erit  subito. 

Praeterea.  Virtus  infinita  subito  operatur:  sed  Damascenus  dicit  (lib.  4. 
Ortb.  Fià.  [n  fin.)  :  «  Crede  resurrectionem  futuram  divina  virtute  »,  de  qua 
constat  quod  sit  infinita  ;  ergo  resurrectio  erit  subito. 

Respondeo  dicendum,  quod  in  resurrectione  aliquid  fiet  ministerio  an- 
gelorum,  et  aliquid  virtute  divina  immediate,  ut  dictum  est  (q.  praec.  art.).)  . 
illud  ergo  quod  fiet  ministerio  angelorum,  non  erit  in  instanti,  si  instans  di- 
catur  indivisibile  temporis:  erit  tamen  in  instanti,  si  instans  accipiatur  prò 
tempore  imperceptibili:  illud  ameni,  quod  fiet  virtute  divina  immediate,  fiet 

subito,  scilicet  in  termino  temporis,  quo  angelorum  opus  complebitur,  quia 
virtus  superior  inferiorem  ad  perfectionem  adducit. 

Ad  primum  ergo  dicendum,  quod  Ezechiel  loquebatur  populo  rudi,  sicut 
et  Moyses;  unde  sicut  Moyses  distinxit  opera  sex  dierum  per  dies,  ut  rudis 
populus  capere  posset,  quamvis  omnia  simul  sint  facta,  secundum  August. 
(lib.  4.  su[\  Gcn.  ad  Ut.  cap.  34.),  ita  Ezechiel  diversa,  quae  in  resurrectione 
futura  sunt,  expressit,  quamvis  omnia  simul  sint  futura  in  instanti. 

Ad  secundum  dicendum,  quod  quamvis  illae  operationes  sint  se  invicem 
consequentes  natura,  tamen  simul  tempore  sunt;  quia  vel  sunt  simul  in  eo- 
dem  instanti,  vel  una  est  in  instanti,  ad  quod  alia  terminatur. 

Ad  tertium  dicendum,  quod  idem  videtur  esse  dicendum  de  sono  ilio, 
et  de  formis  sacramentorum,  scilicet  quod  in  ultimo  instanti  sonus  effectum 
suum  habebit. 

Ad  quartum  dicendum,  quod  congregano  cinerum,  quae  sine  moti:  lo- 
cali esse  non  potest,  net  ministerio  angelorum;  et  ideo  erit  in  tempore,  sed 
inperceptibili,  propter  facilitatem  operandi,  quae  competit  angelis. 


QUAESTIO  LXXVIII. 

DE    TERMINO    A    QUO    RESURRECTIONIS, 
IN  TRES  ARTICULOS  DIVISA. 


Deinde  considerandum  e^t  de  termino  a  quo  resurrectionis. 

Circa  quod  quaeruntur  irla. 

Primo.  Utrum  mors  sit  terminus  a  quo  resurrectionis  in  omnibus. 

Secundo.  Utrum  cineres,  vel  pulveres. 

Tertio.  Utrum  illi  pulveres  habeant  naturalem  inclinationem  ad  animam. 

ARTICULUS  I.  342 

UTRUM    MORS    ERIT   TERMINUS  A  QUO   RESURRECTIONIS  IN   OMNIBUS. 
(S.  Thom.  4.  Dist.  45.  q.  unte.  art.  4.  q.  1.  et  scq.). 

Ad  primum  sic  proceditur.  Videtur,  quod  mors  non  erit  terminus  a  quo 
resurrectionis  in  omnibus,  quia  quidam  non  morientur,  sed  immortalitate 
supervestientur:  dicitur  enim  in  Symbolo,  quod  Dominus  venturus  est  judicare 
vivos,  et  mortuos;  hoc  autem  non  potest  intelligi  quantum  ad  tempus  judicii, 
quia  tunc  erunt  omnes  vivi;  ergo  oportet,  quod  referatur  haec  distinctio  ad 
tempus  praecedens;  et  ita  non  omnes  ante  judicium  morientur. 

2.  Praeterea.  Naturale,  et  commune  desiderium  non  potest  esse  va- 
cuum,  et  inane,  quin  in  aliquibus  expleatur:  sed,  secundum  Apostolum  2. 
Corinth.  5.,  hoc  est  commune  desiderium,  quodnolumus  spoliari,  sed  superve- 
stiri;  ergo  aliqui  erunt,  qui  nunquam  expoliabuntur  corpore  per  mortem, 
sed  supervestiuntur  gloria  resurrectionis. 

3.  Praeterea.  Augustinus  in  Enchirid.  (cap.ii$.)  dicit,  quod  quatuor  ul- 
timae  petitionesDominicae  orationis  ad  praesentem  vitam.  pertinent,  quarum 
una  est:  DimitU  nobis  debita  nostra;  ergo  Ecclesia  petit  in  hac  vita  sibi  omnia 
debita  relaxari:  sed  Ecclesiae  oratio  non  potest  esse  cassa,  quin  exaudiatur, 
Joan.  16.:  Si  quid  petieritis  Patremin  nomine,  meo,  dabit  vobis;  ergo  Ecclesia 
in  aliquo  hujusvitae  tempore  omnium  debitorum  remissionem  consequetur: 
sed  unum  de  debitis,  prò  quo  peccato  primi  parentis  adstringimur,  est  quod 
nascamurin  peccato  originali;  ergo  aliquando  hoc  Ecclesiae  Deus  praestabit, 
quod  homines  sine  originali  peccato  nascentur:  sed  mors  est  poena  origi- 
nalis  peccati;  ergo  aliqui  homines  erunt  in  fine  mundi,  qui  non  morientur  ; 
et  sic  idem  quod  prius. 

4.  Praeterea.  Via  compendiosior  est  semper  sapienti  magis  eligenda  :  sed 
compendiosior  via  est,  quod  homines,  qui  invenientur  vivi,  in  impa.^.  •  -ìitatem 
resurrectionis  transferantur,  quam  quod  prius  moriantur,  et  postea  resurgant 
a  morte  in  immortalitatem  ;  ergo  Deus,  qui  est  summe  sapiens,  hanc  viam 
eiiget  in  his,  qui  vivi  invenientur;  et  sic  idem  quod  prius. 

Sed  contra.  i.  Corinth.  15.:  Quod  seminai,  non  vivijìcatur,  itisi  prius  mo- 
riatur:  et  loquitur  sub  similitudine  seminis  de  resurrectione  corporum  ;  ergo 
corpora  a  morte  resurgent. 

Praeterea.  1.  Corinth.  15.:  Sicut  in  Adam  omnes  moriuntur,  ita  et  in  Christo 
omnes  vivificabuntur  :  sed  in  Christo  omnes  vivifkabuntur;  ergo  in  Adam 
omnes  morientur;  et  sic  resurrectio  omnium  erit  a  morte. 

Respondeo  dicendum,  quod  super  hac  quaestione  varie  loquuntur  sancti, 
ut  in  litera  patet  (4.  Dist.  4$.):  tamen  securior  est  haec,  et  communior 
opinio,  quod  omnes  morientur,  et  a  morte  resurgent;  et  hoc  propter  tria: 
primo,  quia  magis  concordat  divinae  justitiae,  quae  humanam  naturam  prò 
peccato  primi  parentis  damnavit,  ut  omnes,  qui  per  actum  naturae  ab  eo 
originem  ducerent,  infectionem  originalis  peccati  contraherent,  et  per  con- 
scquens  mortis  debitores  essent:  secundo,  quia  magis  concordat  divinae  Scri- 
pmrae,  quae  omnium  futuram  resurrectionem  praedicit;  resurrectio  autem 
proprie  non  est,  nisi  «  ejus  quod  cecidit,  et  dissolutum  est»,  ut  Damasc.  dicit 
(lib.  4.  Orth.  Fid.  cap.  tilt.)  :  Urlio,  quia  magis  corcordat  ordini  naturae,  in 
quo  invenimus,  quod  id  quod  corruptum,  et  vitiatum  est,  in  suam  novitatem 
non  reducitur,  nisi  corruptione  mediante;  sicut  acetum  non  fìt  vimim,  nisi 
aceto  corrupto,  et  in  humorem  vitis  transuente.  Unde  cum  natura  humana 
in  defectum  necessitatis  moriendi  devenerit,  non  erit  reditus  ad  immortali- 
tatem, nisi  mediante  morte.  Convenit  etiam  ordini  naturae  propter  aliam  ra- 
tionem,  quia,  ut  in  8.  Phys.  (tex.  1.)  dicitur,  «  motus  coeli  est  ut  vita  quae- 
dam  natura  omnibus  existentibus  »,  sicut  etiam  motus  cordis  totius  corporis 
vita  quaedam  est:  unde  sicut  cessante  motu  cordis,  omnia  membra  mortifi- 
cantur;  ita  cessante  motu  coeli,  non  potest  aliquid  vivum  remanere  illa  vita, 
quae  ex  influentia  illius  motus  conservabatur:  talis  autem  vita  est,  quam 
nunc  degimus;  unde  oportet,  quod  ex  hac  vita  discedant,  qui  post  motum 
coeli  quiescentem  victuri  sunt. 

Ad  primum  ergo  dicendum,  quod  distinctio  illa  mortuorum,  et  vivorum 
non  est  referenda  ad  ipsum  judicii  tempus,  neque  ad  totum  tempus  praete- 
ritum,  quia  omnes  judicandi  aliquo  tempore  fuerunt  vivi,  et  aliquo  tempore 
mortui;  sed  ad  illud  tempus  determinatum,  quod  immediate  judicium  prae- 
cedet,  quando  scilicet  judicii  signa  incipient  apparere. 

Ad  secundum  dicendum  quod  perfectum  desiderium  sanctorum  non  pò- 

test  esse  vacuum:  sed  nihil  prohibet  desiderium  conditi onatum  eorura  va- 
cuimi esse  :  et  tale  desiderium  est,  quo  nolumus  expoliari,  sed  supervestiri , 
scilicet  si  possibile  sit;  et  hoc  desiderium  a  quibusdam  veìleitds  dicitur. 

Ad  tertium  dicendum,  quod  hoc  est  erroneum  dicere,  quod  aliquis  sine 
peccato  originali  concipiatur  praeter  Christum,  quia  illi,  qui  sine  peccato 
originali  conciperentur,  non  indigerent  redemptione,  quae  facta  est  per  Chri- 
stum ;  et  sic  Christus  non  esset  redemptor  omnium  hominum:  nec  potest 
dici,  quod  hac  redemptione  non  indiguerunt,  quia  praestitum  fuit  eis,  ut  sine 
peccato  conciperentur;  quia  vel  illa  gratia  facta  est  parentibus,  ut  in  eis  vi- 
tium  naturae  sanaretur,  quo  manente  sine  originali  peccato  generare  non 
possunt;  vel  ipsi  naturae,  quae  sanata  est.  Oportet  autem  ponere,  quod  qui- 
libet  personaliter  redemptione  Christi  indigeat,  non  solum.ratione  naturae: 
liberari  autem  a  malo,  vel  a  debito  absolvi  non  potest,  nisi  qui  debitum  in- 
currit,  vel  in  malum  dejectus  fuit;  et  ideo  non  possent  omnes  fructum  Do- 
minicae  orationis  in  seipsis  percipere,  nisi  omnes  debitores  nascerentur,  et 
malo  subjecti.  Unde  dimissic  debitorum,  vel  liberatio  a  malo  non  potest  in- 
telligi,  quod  aliquis  sine  debito,  vel  immunis  a  malo  nascatur;  sed  quia  cum 
debito  natus  postea  per  gratiam  Christi  liberatur;  nec  etiam  sequitur,  si  po- 
test sine  errore  poni,  quod  aliqui  non  moriantur,  quod  sine  originali  nascali- 
tur,  licet  morssitpoena  peccati  originalis,  quia  Deus  potest  ex  misericordia 
relaxare  alicui  poenam,  ad  quam  obligatur  ex  culpa  praeterita;  sicut  adul- 
teram  sine  poena  dimisit  (Joan.  8.):  et  similiter  poterit  a  morte  liberare  eos, 
qui  reatum  mortis  contraxerunt,  cum  originali  nascendo ,  et  sic  non  sequitur: 
Si  non  morientur,  ergo  nascuntur  sine  originali  peccato. 

Ad  quartum  dicendum,  quod  non  semper  via  compendiosior  est  magis 
eligenda,  sed  solum  quando  est  magis,  vel  aequaliter  commoda  ad  fìnem 
consequendum;  et  sic  non  est  hic,  ut  ex  dictis  patet  (in  corp.  art.). 

ARTICULUS  II.  343 

UTRUM    RESURRECTIO    OMNIUM    ERIT    A    CINERIBUS. 

Ad  secundum  sic  proceditur.  Videtur,  quod  non  omnium  resurrectio  erit 
a  cineribus:  resurrectio  enim  Christi  est  exemplar  nostrae  resurrectionis  : 
sed  resurrectio  ejus  non  fuit  a  cineribus,  quia  caro  ejus  non  vidit  corruptio- 
nem,  ut  dicitur  in  Psal.  15.  et  Act.  2.;  ergo  nec  resurrectio  omnium  erit  ex 
cineribus. 

2.  Praeterea.  Corpus  hominis  non  semper  comburitur:  sed  in  cineres 
non  potest  aliquid  resolvi,  nisi  per  combustionem;  ergo  non  omnes  a  cine- 
ribus resurgent. 

3.  Praeterea.  Corpus  hominis  mortui  non  statini  post  mortem  in  cine- 
rem  redigitur  :  sed  quidam  statim  post  mortem  resurgent,  ut  in  litera  dicitur 
(4.  Dist.  43.),  scilicet  illi  qui  vivi  invenientur  ;  ergo  non  omnes  resurgent  a 
cineribus. 

4.  Praeterea.  Terminus  a  quo  respondet  termino  ad  quem  :  sed  terminus 
ad  quem  resurrectionis  non  est  idem  in  bonis,  et  malis,  1.  Corinth.  15.:  Omnes 
quidem  resur genius,  sed  non  omnes  immutai nmur  ;  ergo  non  est  idem  terminus 
a  quo;  et  sic  si  mali  resurgent  a  cineribus,  boni  a  cineribus  non  resurgent. 

Sed  contra  est,  quod  dicit  Haym.  (sup.  illud  Rom.5.  :  Si  enim  cum  inimici): 
«  Omnes  in  originali  peccato  natos  tenet  haec  sententia:  Terra  es,  et  in  Ur~ 

rapi  ibis  »:  sed  omnes,  qui  in  communi  resurrectione  resurgent,  fuerunt  nat 
in  peccato  originali,  vel  nativitate  ex  utero,  vel  saltem  nativitate  in  utero; 
ergo  omnes  a  cineribus  resurgent. 

Praeterea.  Multa  sunt  in  corpore  humano,  quae  non  sunt  de  ventate  hu- 
manae  naturae  :  sed  omnia  illa  auferentur  ;  ergo  oportet  omnia  corpora  in 
cinerem  resolvi. 

Respondeo  dicendum,  quod  eisdem  rationibus,  quibus  ostensum  est  (art. 
praec.)  omnes  a  morte  resurgere,  est  etiam  ostendendum,  quod  omnes  re- 
surgent a  cineribus  in  communi  resurrectione  ;  nisi  aliquibus  ex  speciali  pri- 
vilegio gratiae  sit  indultum  contrarium,  sicut  et  resurrectionis  accelerano  : 
Scriptura  enim  sacra  sicut  resurrectionem  praenuntiat,  ita  et  corporum  re- 
formationem,  ad  Philippenses  3.;  et  ideo  oportet,  quod  sicut  omnes  moriun- 
tur,  ad  hoc  quod  omnes  vere  resurgere  possint,  ita  omnium  corpora  dissol- 
vantur,  ad  hoc  quod  omnium  corpora  reformari  possint:  sicut  enim  in  poenam 
hominis  mors  a  divina  justitia  est  inflicta,  ita  et  corporis  resolutio;  ut  patet 
Genes.  3.:  Terra  es,  et  in  terram  ibis.  Similiter  etiam  ordo  naturae  exigit,  ut 
non  solum  animae,  et  corporis  conjunctio  solvatur,  sed  etiam  elementorum 
commixtio;  sicut  etiam  acetum  non  potest  in  vini  qualitatem  reduci,  nisi 
prius  facta  resolutione  in  materiam  praejacentem  ;  ipsa  enim  elementorum 
commixtio  ex  motu  coeli  causatur,  et  conservatur,  quo  cessante,  omnia  mixta 
in  pura  dementa  resolventur. 

Ad  primum  ergo  dicendum,  quod  resurrectio  Christi  est  exemplar  nostrae 
resurrectionis  quoad  terminum  ad  quem,  non  autem  quoad  terminum  a  quo. 

Ad  secundum  dicendum,  quod  per  cineres  intelliguntur  omnes  reliquiae 
quae  remanent,  humano  corpore  resoluto,  duplici  ratione  :  primo,  quia  com- 
munis  mos  erat  apud  antiquos  corpora  mortuorum  comburere,  et  cineres 
reservare,  unde  inolevit  modus  loquendi,  ut  ea,  in  quae  corpus  humanum 
resolvitur,  cineres  dicantur:  secundo  propter  causam  resolutionis,  quae  est  in- 
cendium  fomitis,  quo  corpus  humanum  radicitus  est  infectum  :  unde  ad  pur- 
gationem  hujusmodi  infectionis,  oportet  usque  ad  prima  componentia  corpus 
humanum  resolvi:  quod  autem  per  incendium  resolvitur,  dicitur  in  cineres 
resolvi;  et  ideo  ea,  in  quae  corpus  humanum  resolvitur,  cineres  dicuntur. 

Ad  tertium  dicendum,  quod  ille  ignis,  qui  faciem  mundi  purgabit,  po- 
terit  statini  corpora  eorum,  qui  vivi  invenientur,  usque  ad  cineres  resolvere; 
sicut  et  alia  mixta  resolvet  in  materiam  praejacentem. 

Ad  quartum  dicendum,  quod  motus  non  accipit  speciem  a  termino  a  quo, 
sed  a  termino  ad  quem;  et  ideo  resurrectio  sanctorum,  quae  erit  gloriosa, 
oportet  quod  differat  a  resurrectione  impiorum,  quae  non  erit  gloriosa,  penes 
terminum  ad  quem,  non  autem  penes  terminum  a  quo:  contingit  autem  fre- 
quenter,  non  esse  eumdem  terminum  ad  quem,  existente  eodem  termino  a  quo, 
sicut  de  nigredine  potest  aliquid  moveri  in  albedinem,  et  in  pallorem. 

ARTICULUS  III.  344 

UTRUM   PULVERES    ILLI,  EX  QUIBUS  HUMANUM  CORPUS  REPARAB1TUR, 

ALIQUAM  HABEANT   INCLINATIONEM  NATURALEM  AD   ANIMAM, 

QUAE    EIS    CONJUNGETUR. 

Ad  tertium  sic  proceditur.  Videtur,  quod  pulveres  illi,  ex  quibus  corpus 
humanum  reparabitur,  aliquam  habeant  inclinationem  naturalem  ad  animam, 

<mae  eis  conjungetur:  si  enim  nullam  inclinationem  habcrent  ad  animam, 
eodem  modo  se  haberent  ad  illam  animam,  sicut  alii  pulveres;  ergo  non 
esset  differentia,  utrum  ex  illis,  vel  aliis  pulveribus  reficeretur  corpus  animae 
conjungendum,  quod  falsum  est. 

2.  Praeterea.  Major  est  dependentia  corporis  ad  animam,  quam  animae 
ad  corpus:  sed  anima  separata  a  corpore  adhuc  habet  aliquam  dependentiam 
ad  corpus;  unde  retardatur  ejus  motus  in  Deum  propter  appetitum  corporis, 
ut  dicit  August.  (lib.  12.  sup.  Gen.  ad  Ut.  cap.  tf.);  ergo  multo  fortius  corpus 
separatum  ab  anima  adhuc  habet  naturalem  inclinationem  ad  animam  illam. 

3.  Praeterea.  Job  20.  dicitur  :  Ossa  ejus  implebuntur  vitiis  adolescentiae  ejus, 
et  cum  eo  in  pulvere  dormienti  sed  vitia  non  sunt  nisi  in  anima;  ergo  adhuc 
in  illis  pulveribus  remanebit  aliqua  naturalis  inclinatio  ad  animam. 

Sed  contra.  Corpus  humanum  potest  resolvi  ad  ipsa  dementa,  vel  etiani 
in  carnes  aliorum  animalium  converti:  sed  dementa  sunt  homogenea,  et 
similiter  caro  leonis,  vel  alterius  animalis;  cum  ergo  in  aliis  partibus  ele- 
mentorum,  vel  animalium  non  sit  aliqua  inclinatio  naturalis  ad  illam  animam, 
nec  in  illis  partibus,  in  quas  conversum  est  corpus  humanum,  erit  aliqua 
inclinatio  ad  animam.  Prima  propositio  patet  per  auctoritatem  August.  in 
Enchir.  (cap.  88.)  :  «  Corpus  humanum,  in  quamcumque  aliorum  corporum 
substantiam,  vel  in  ipsa  elementa  vertatur,  in  quorumcumque  animalium, 
etiam  hominum  cibum  cèdat,  carnemque  mutetur,  illi  animae  humanae  pun- 
ito temporis  redit,  quae  illud  prius,  ut  homo  fieret,  viveret,  et  cresceret,  ani- 
mavit  ». 

Praeterea.  Cuilibet  inclinationi  respondet  aliquod  agens  naturale;  alias 
natura  deficeret  in  necessariis  :  sed  a  nullo  agente  naturali  possunt  praedicti 
pulveres  eidem  animae  iterato  conjungi;  ergo  in  eis  non  est  aliqua  naturalis 
inclinatio  ad  praedictam  conjunctionem. 

Respondeo  dicendum,  quod  circa  hoc  est  triphx  opinio  :  quidam  enim 
dicunt,  quod  corpus  humanum  nunquam  resolvitur  usque  ad  elementa  ;  et 
ita  semper  in  cineribus  manet  aliqua  vis  addita  elementis,  quae  facit  natu- 
ralem inclinationem  ad  eamdem  animam.  Sed  haec  positio  contrariatur  au- 
toritari Augustini  inductae,  et  sensui,  et  rationi;  quia  omnia  composita  ex 
contrariis  possibile  est  in  ea  resolvi,  ex  quibus  componuntur.  Et  ideo  alii 
dicunt,  quod  illae  partes  elementorum,  in  quas  humanum  corpus  resolvitur, 
retinent  plus  de  luce,  ex  hoc  quod  fuerunt  animae  humanae  conjunctae;  et 
ex  hoc  habent  quandam  inclinationem  ad  animas  humanas.  Sed  hoc  iterum 
frivolum  est,  quia  partes  elementorum  sunt  ejusdem  naturae  ;  et  aequaliter 
habent  participationem  lucis,  et  obscuritatis.  Et  ideo  aliter  dicendum  est, 
quod  in  cineribus  illis  nulla  est  inclinatio  naturalis  ad  resurrectionem,  sed 
solum  ex  ordine  divinae  providentiae,  quae  statuit  illos  cineres  iterum  ani- 
mae conjungi:  et  ex  hoc  provenir.,  quod  illae  partes  elementorum  iterato 
conjungentur,  et  non  aliae. 

Unde  patet  solutio  ad  primum. 

Ad  secundum  dicendum,  quod  anima  separata  a  corpore  manet  in  ea- 
dem  natura,  quam  habet,  cum  corpori  esset  unita  :  quod  de  corpore  non 
contingit;  et  ideo  non  est  simile. 

Ad  tertium  dicendum,  quod  verbum  illud  Job  non  est  intelligendum, 
quod  vitia  actu  maneant  in  pulveribus  mortuorum,  sed  secundum  ordinem 
divinae  justitiae,  quo  sunt  deputati  cineres  illi  ad  corporis  reparationem, 
quod  prò  peccatis  commissis  cruciabitur  in  aeternum. 

QUAESTIO  LXXIX. 

DE  CONDITIONIBUS  RESURGENTIUM, 

ET    PRIMO    DE     EORUM     IDENTITATE, 

IN  TRES  ARTICULOS  DIVISA. 


Consequenter  agendum  est  de  conditionibus  resurgentium  :  ubi  priva 
consideralo  erit  de  his,  quae  communiter  ad  bonos,  et  malos  pertinent: 
secunda  de  his,  quae  tantum  ad  bonos  pertinent:  Urtia  de  his,  quae  spectant 
tantum  ad  malos.  Ad  bonos  autem,  et  malos  communiter  trio,  pertinent,  sci- 
licet  ipsorum  identitas,  integritas,  et  qualitas:  et  primo  videndum  est  de  resur- 
gentium identitate:  secundo  de  corporum  integritate:  Urlio  de  ipsorum  qua- 
filate. 

Circa  primum  quaerunlur  Irla. 

Primo.  Utrum  idem  numero  corpus  resurget. 
Secundo.  Utrum  idem  numero  homo. 

Tertio.  Utrum  oporteat  eosdem  pulveres  ad  easdem  partes,  in  quibus 
ante  fuerunt,  reverti. 

ARTICULUS  I.  w 

UTRUM  IN  RESURRECTIONE  ANIMA   IDEM  CORPUS  NUMERO  RESUMAT. 

(S.  Thom.  4.  Dist.  44.  q.   I.  art.  1.  q.  1.  et  seq.). 

Ad  primum  sic  proceditur.  Videtur,  quod  idem  corpus  numero  anima 
resumat  in  resurrectione,  1.  Cor.  15.:  Non  corpus,  quod  juturum  est,scminas, 
sed  nudimi  granum  :  sed  Apostolus  ibi  comparat  mortem  seminationi,  et  re- 
surrectionem  pullulationi;  ergo  non  idem  corpus,  quod  per  mortem  depo- 
nitur,  in  resurrectione  resumitur. 

2.  Praeterea.  Cuilibet  formae  aptatur  materia  secundum  suam  condi- 
tionem;  et  similiter  cuilibet  agenti  instrumentum:  sed  corpus  comparatur 
ad  animam,  sicut  materia  ad  formam,  et  sicut  instrumentum  ad  agentem; 
cum  ergo  anima  in  resurrectione  non  sit  ejusdem  conditionis,  sicut  modo 
est,  quia  vel  transfertur  totaliter  in  coelestem  vitam,  cui  inaesit  vivens  in 
mundo,  vel  deprimitur  in  brutalem,  si  brutaliter  in  hoc  mundo  vixit,  videtur 
quod  non  resumet  idem  corpus,  sed  vel  coeleste,  vel  brutale. 

3.  Praeterea.  Corpus  humanum  usque  ad  elementa  post  mortem  resol- 
vitur,  ut  dictum  est  supra  (art.  praec):  sed  illae  partes  elementorum,  in  quas 
corpus  humanum  resolutum  est,  non  conveniunt  cum  humano  corpore,  quod 
in  eas  resolutum  est,  nisi  in  materia  prima;  quo  modo  quaelibet  aliae  partes 
elementorum  cum  praedicto  corpore  conveniunt  :  si  autem  ex  aliis  partibus 
elementorum  corpus  formaretur,  non  diceretur  idem  numero;  ergo  nec  si 
ex  illis  partibus  reparetur,  corpus  erit  numero  idem. 

4.  Praeterea.  Impossibile  est  esse  idem  numero  illud,  cujus  partes  es- 
sentiales  sunt  aliae  numero  :  sed  forma  mixti,  quae  est  essentialis  pars  cor- 
poris  humani,  sicut  forma  ejus,  non  poterit  eadem  numero  resumi  ;  ergo 
corpus  non  erit  idem  numero.  Probatio  mediac:  Illud,  quod  penitus  cedit  in 
non  ens,  non  potest  idem  numero  resumi  ;  quod  patet  ex  hoc,  quod  non 
potest  esse  idem  numero,  cujus  esse  est  diversum  :  sed  esse  interruptum,  quod 
est  actus  entis,  est  diversum,  sicut  et  quilibet  actus  interruptus:  sed  forma 
mixtionis  cedit  penitus  in  non  ens  per  mortem,  cum  sit  forma  corporalis; 
et  similiter  qualitates  contrariae,  ex  quibus  fit  mixtio;  ergo  forma  mixtionis 
non  redit  eadem  numero. 

Sed  contra  est,  quod  dicitur  Job  19.:  In  carne  mea  videbo  Danni  Salva- 
torelli menni;  ubi  loquitur  de  visione  post  resurrectionem,  quod  patet  ex  hoc 
quod  praecedit  :  In  novissimo  die  de  terra  surrecturus  sum  ;  ergo  idem  numero 
corpus  resurget. 

Praeterea.  Sicut  Damasc.  dicit  in  4.  lib.  (Orth.  Fid.  cap.  ult.),  «  resurrectio 
est  ejus,  quod  cecidit,  secunda  surrectio  »:  sed  hoc  corpus,  quod  nunc  gerimus, 
per  mortem  cecidit  ;  ergo  idem  numero  corpus  resurget. 

Respondeo  dicendum,  quod  circa  liane  quaestionem  philosophi  errave- 
runt,  et  quidam  haeretici  moderni  errant  :  quidam  enim  philosophi  posuerunt, 
animas  a  corpore  separatas  iterato  corporibus  conjungi  :  sed  errabant  in  hoc 
quantum  ad  duo:  primo  quidem  quantum  ad  modum  conjunctionis,  quia 
quidam  ponebant  corpori  iterum  conjungi  naturaliter  animam  separatam 
per  viam  generationis  :  secando  quantum  ad  corpus,  cui  conjungebatur,  quia 
ponebant,  quod  secunda  conjunctio  non  erat  ad  idem  corpus  numero,  quod 
per  mortem  depositum  est,  sed  ad  aliud,  quandoque  idem  specie,  quandoque 
autem  diversum  :  ad  diversum  quidem,  quando  anima  in  corpore  existens 
praeter  rationis  ordinem  vitam  duxerat  ;  unde  transibat  post  mortem  de  cor- 
pore hominis  in  corpus  alterius  animalis,  cujus  moribus  vivendo  se  confor- 
mavit  ;  sicut  in  corpus  canis  propter  luxuriam,  in  corpus  leonis  propter  ra- 
pinarci, et  violentiam,  et  sic  de  aliis  :  sed  in  corpus  ejusdem  speciei,  quando 
anima  bene  in  corpore  vivens,  post  mortem  aliqua  felicitate  perfuncta,  post 
aliqua  saecula  incipiebat  ad  corpus  velie  redire;  et  sic  iterum  corpori  conjun- 
gebatur humano.  Sed  haec  opinio  ex  dualms  radicibus  falsis  venit:  quarum 
prima  est,  quia  dicebant,  quod  anima  non  conjungitur  corpori  essentialiter, 
sicut  forma  materiae,  sed  solum  accidentaliter,  sicut  motor  mobili,  aut  sicut 
homo  vestimento  :  et  ideo  ponere  poterant,  quod  anima  praeexistebat,  ante- 
quam  corpori  generato  infunderetur  in  generatione  naturali;  et  iterum  quod 
diversis  corporibus  uniretur  :  secunda  est,  quia  ponebant,  intellectum  non 
differre  a  sensu  nisi  accidentaliter,  ut  scilicet  homo  diceretur  intellectum 
habere  prae  aliis  animalibus,  quia  in  eo  propter  optimam  corporis  complexio- 
nera  vis  sensitiva  amplius  viget  ;  unde  poterant  ponere,  quod  anima  hominis 
in  corpus  animalis  bruti  transiret,  praecipue  facta  immutatione  animae  hu- 
manae  ad  effectus  [aL  affectus]  brutales.  Sed  illae  duae  praedictae  radices 
destruuntur  a  Philos.  in  lib.  2.  de  Anima  (tex.  4.  et  seq.  et  tex.  i$o.  et  seq.), 
quibus  destructis,  patet  falsitas  praedictae  positionis.  Et  simili  modo  destruuntur 
errores  quorumdam  haereticorum  ;  quorum  quidam  in  praedictas  opiniones 
philosophorum  inciderunt  :  quidam  autem  posuerunt  animas  iterato  conjungi 
corporibus  coelestibus,  vel  etiam  corporibus  in  modum  venti  subtilibus,  ut 
Gregorius  (lib.  14.  Moral.  cap.  29.)  de  quodam  episcopo  Constantinopolitano 
narrat,  exponens  illud  Job  19.:  In  carne  mea  videbo  Deum,  etc.   Et  praeter 

hoc  praedicti  errores  haereticorum  destrui  possunt  ex  hoc,  quod  ventati  re- 
surrectionis  praejudicant,  quam  sacra  Scriptura  profìtetur  :  non  enim  resur- 
rectio  dici  potest,  nisi  anima  ad  idem  corpus  redeat,  quia  resurrectio  est  ite- 
rata surrectio  ;  ejusdem  autem  est  surgere,  et  cadere  :  unde  resurrectio  magis 
respicit  corpus,  quod  post  mortem  cadit,  quam  animam,  quae  post  mortem 
vivit.  Et  ita  si  non  est  idem  corpus,  quod  anima  resumit,  nec  dicetur  resur- 
rectio, sed  magis  novi  corporis  assumptio. 

Ad  primum  ergo  dicendum,  quod  similitudo  non  currit  per  omnia,  sed 
quantum  ad  aliquid:  in  seminatione  enim  grani  granum  seminatum,  et  na- 
tum  non  est  idem  numero,  nec  eodem  modo  se  habens,  cum  primo  semi- 
natum fuerit  absque  folliculis,  cum  quibus  tamen  nascitur:  corpus  autem 
resurgens  erit  idem  numero,  sed  alio  modo  se  habens;  quia  fuit  mortale,  et 
surget  in  immortalitate. 

Ad  secundum  dicendum,  quod  differentia  quae  est  inter  animam  resur- 
gentis,  et  animam  in  hoc  mundo  viventis,  non  est  secundum  aliquod  essen- 
tiale,  sed  secundum  gloriam,  et  miseriam  ;  quae  differentiam  accidentalem 
faciunt:  unde  non  oportet,  quod  aliud  corpus  numero  resurgat,  sed  alio  modo 
se  habens,  ut  respondeat  proportionabiliter  differentia  corporum  differentiae 
animarum. 

Ad  tertium  dicendum,  quod  illud  quod  intelligitur  in  materia  ante  for- 
marci, remanet  in  materia  post  corruptionem,  quia  remoto  posteriori,  adhuc 
potest  remanere  prius:  oportet  autem,  ut  Commentator  dicit  in  i.  Physic. 
(comment.  6$.)  et  in  libro  de  Substantia  Orbis,  in  materia  generabilium,  et 
corruptibilium  ante  formam  substantialem  intelligere  dimensiones  non  ter- 
minatas,  secundum  quas  attendatur  divisio  materiae,  ut  diversas  formas  in 
diversis  partibus  recipere  possit;  unde  et  post  separationem  substantialis  for. 
mae  a  materia,  adhuc  dimensiones  illae  manent  eaedem  :  et  sic  materia  sub 
illis  dimensionibus  existens,  quamcumque  formam  accipiat,  habet  majorem 
identitatem  ad  illud,  quod  ex  ea  generatum  fuerat,  quam  aliqua  pars  alia 
materiae  sub  quacumque  forma  existens:  et  sic  eadem  materia  ad  corpus  hu- 
manum  reparandum  reducetur,  quae  prius  materia  ejus  fuit. 

Ad  quartum  dicendum,  quod  sicut  qualitas  simplex  non  est  forma  sub- 
stantialis elementi,  sed  accidens  proprium  ejus,  et  disposino,  per  quam  ma- 
teria efHcitur  propria  tali  formae;  ita  forma  mixtionis,  quae  est  qualitas  re- 
sultans  ex  qualitatibus  simplicibus  ad  medium  venientibus,  non  est  forma 
substantialis  corporis  mixti,  sed  est  accidens  proprium,  et  dispositio,  per  quam 
materia  fit  necessaria  ad  formam.  Corpus  autem  humanum  praeter  hanc  for- 
mam mixtionis  non  habet  aliquam  formam  substantialem,  nisi  animam  ratio- 
nalem,  quia  si  haberet  aliam  formam  substantialem  priorem,  illa  daret  ei 
substantiale  esse,  et  sic  per  eam  constitueretur  in  genere  substantiae:  unde 
anima  jam  adveniret  corpori  constituto  in  genere  substantiae;  et  sic  compa- 
rano animae  ad  corpus  esset  sicut  comparano  formarum  artifkialium  ad  suas 
materias,  quantum  ad  hoc  quod  constituuntur  in  genere  substantiae  per  suam 
materiam:  unde  conjunctio  animae  ad  corpus  esset  accidentalis;  quod  est 
error  antiquorum  philosophorum  a  Philosopho  reprobatus  in  lib.  2.  de  Anima 
(tex.  4.  et  seq.  et  lib.  1.  tex.  $2.).  Sequeretur  etiam,  quod  corpus  humanum,  et 
singulae  partes  ejus  non  aequivoce  retinerent  priora  nomina:  quod  est  contra 
Philosophum  in  2.  de  Anima  (tex.  9.)  :  unde  cum  anima  rationalis  remaneat, 
nulla  forma  substantialis  corporis  humani  cedit  penitus  in  non  ens:  formarum 
autem  accidentalium  variano  non  facit  diversitatem  in  numero  ;  unde  idem 


QUAESTIO    LXXIX.    ARTICULUS    I.  47 1 

corpus  numero  resurget,  cum  materia  eadem  numero  resumatur,  ut  in  pre- 
cedenti solutione  dictum  est  (ad  2.). 

ARTICULUS  IL  346 

UTRUM    SIT    IDEM   NUMERO    HOMO,    QUI    RESURGET. 

Ad  secundum  sic  proceditur.  Videtur,  quod  non  sit  idem  numero  homo, 
qui  resurget:  sicut  enim  dicit  Philosophus  in  2.  de  Generat.  (in  fin.  lib.), 
«  quaecumque  habent  substantiam  corruptibilem  motam,  non  reiterantur 
eadem  numero  »  :  sed  talis  est  substantia  hominis  secundum  praesentem  sta- 
tum  ;  ergo  non  potest  post  mutationem  mortis  reiterari  idem  numero. 

2.  Praeterea.  Ubi  est  alia,  et  aliahumanitas,  non  est  idem  homo  numero; 
unde  Socrates,  et  Plato  sunt  duo  homines,  et  non  unus  homo,  quia  alia  est 
humanitas  utriusque:  sed  alia  est  humanitas  resurgentis,  ab  ea  quam  nunc 
habet  ;  ergo  non  est  idem  homo  numero.  Media  probari  potest  dupliciler  : 
primo,  quia  humanitas,  quae  est  forma  totius,  non  est  forma,  et  substantia, 
sicut  anima,  sed  est  forma  tantum  ;  hujusmodi  autem  formae  cedunt  penitus 
in  non  ens;  et  sic  non  possunt  iterari  :  secando,  quia  humanitas  resultat  ex  con- 
junctione  partium  :  sed  non  potest  eadem  numero  conjunctio  resumi,  quae 
prius  fuit,  quia  iteratio  identitati  opponitur;  iteratio  enim  numerum  importat, 
identitas  autem  unitatem,  quae  se  non  compatiuntur:  in  resurrectione  autem 
conjunctio  iteratur;  ergo  non  est  eadem  conjunctio;  et  sic  non  est  eadem 
humanitas,  nec  idem  homo. 

3.  Praeterea.  Idem  homo  non  est  plura  ammalia;  ergo  si  non  est  idem 
animai,  non  est  idem  numero  homo:  sed  ubi  non  est  idem  sensus,  non  est 
idem  animai,  quia  animai  defìnitur  per  sensum  primum,  scilicet  tactum,  ut 
patet  in  2.  de  Anima  (tex.  16.  et  iy.)  :  sensus  autem,  cum  non  maneat  in 
anima  separata  (ut  quidam  dicunt),  non  potest  idem  numero  resumi;  ergo 
in  resurrectione  non  erit  homo  resurgens  idem  animai  numero  ;  et  sic  non 
idem  homo. 

4.  Praeterea.  Materia  statuae  principalior  est  in  statua,  quam  materia 
hominis  in  homine  ;  quia  artificialia  sunt  in  genere  substantiae  ex  parte  ma- 
teriae,  sed  naturalia  ex  forma,  ut  patet  per  Philos.  2.  Physic.  (tex.  8.  etseq.), 
et  Commentator  idem  dicit  in  2.  de  Anim.  (comment.  8.)  :  sed  si  statua  ex 
eodem  aere  refìciatur,  non  erit  eadem  numero;  ergo  multo  minus  si  homo 
ex  eisdem  pulveribus  refìciatur,  erit  idem  homo  numero. 

Sed  contra  est,  quod  dicitur  Job  19.:  Qnem  visurus  sum  ego  ipse,  et  non 
àlins,  et  loquitur  de  visione  post  resurrectionem;  ergo  idem  homo  numero 
resurget. 

Praeterea.  Aug.  dicit  8.  de  Trin.  (cap.  5.  ad  fin.)  quod  «  resurgere  nihil 
est  aliud,  quam  reviviscere  »:  nisi  autem  idem  homo  numero  rediret  ad  vitam, 
qui  mortuus  est,  non  diceretur  reviviscere;  ergo  non  resurgeret;  quod  est 
contra  fidem. 

Respondeo  dicendum,  quod  necessitas  ponendi  resurrectionem  est  ex  hoc, 
ut  homo  finem  ultimum,  propter  quem  factus  est,  consequatur:  quod  in  hac 
vita  fieri  non  potest,  nec  in  vita  animae  separatae,  ut  supra  dictum  est  (q.  y$. 
cap.  1.  et  2.)  ;  alias  homo  esset  vane  constitutus,  si  ad  finem,  ad  quem  factus 
est,  pervenire  non  posset:  et  quia  oportet,  quod  illud  idem  numero  ad  finem 
perveniat,  quod  propter  finem  est  factum  ;  ne  in  vanum  esse  factum  videatur 

oportet  quod  idem  homo  numero  resurgat:  et  hoc  quidem  fit,  dum  eadem 
anima  numero  eidem  corpori  numero  conjungitur;  alias  enim  non  esset  resur- 
rectio  proprie,  nisi  idem  homo  repareretur:  unde  ponere,  quod  idem  numero 
non  sit  qui  resurget,  est  haereticum,  derogans  ventati  Scripturae,  quae  re- 
surrectionem  praedicat. 

Ad  primum  ergo  dicendum,  quod  Philosophus  loquitur  de  reiteratione, 
quae  fit  per  motum,  vel  mutationem  naturalem  :  ostendit  enim  differentiam 
cìrculationis  quae  est  in  generatione,  et  corruptione,  ad  circulationem  quae 
est  in  motu  coeli;  quia  coelum  per  motum  localem  redit  idem  numero  ad 
principium  motus,  quia  habet  substantiam  incorruptibilem  motam  :  sed  ge- 
nerabilia,  et  corruptibilia  per  generationem  redeunt  ad  idem  specie,  non  ad 
idem  numero,  quia  ex  homine  generatur  sanguis,  ex  quo  semen,  et  sic  de;n- 
ceps,  quousque  perveniatur  ad  hominem  non  eumdem  numero,  sed  specie: 
similiter  ex  igne  generatur  aèr,  ex  quo  aqua,  ex  aqua  terra,  ex  qua  ignis  non 
idem  numero,  sed  specie:  unde  patet,  quod  ratio  inducta  secundum  Philo- 
sophi  intentionem  non  est  ad  propositum.  Vel  dicendum,  quod  aliorum  ge- 
nerabilium,  et  corruptibilium  forma  non  est  per  se  subsistens,  ut  post  com- 
positi corruptionem  remanere  valeat;  sicut  est  de  anima  rationali,  quae  esse 
quod  sibi  in  corpore  acquiritur,  etiam  post  separationem  a  corpore  retinet; 
et  in  participationem  illius  esse  corpus  per  resurrectionem  adducitur,  cum 
non  sit  aliud  esse  corporis,  et  aliud  animae  in  corpore:  alias  esset  conjunctio 
animae,  et  corporis  accidentalis  ;  et  sic  interruptio  nulla  facta  est  in  esse  sub 
stantiali  hominis,  ut  non  possit  idem  numero  redire  homo  propter  interru- 
ptione  essendi  ;  sicut  accidit  in  aliis  rebus  corruptis,  quarum  esse  omnino  in- 
terrumpitur,  forma  non  remanente,  materia  autem  sub  alio  esse  remanente. 
Sed  tamen  nec  etiam  homo  per  generationem  naturalem  reiteratur  idem  nu- 
mero, quia  corpus  generati  hominis  non  fit  ex  tota  materia  generantis  :  unde 
est  corpus  diversum  numero,  et  per  consequens  anima,  et  totus  homo. 

Ad  secundum  dicendum,  quod  de  humanitate,  et  de  qualibet  forma  totius 
est  duplex  opinio  :  quidam  enim  dicunt,  quod  idem  secundum  rem  est  forma 
totius,  et  forma  partis;  dicitur  tamen  forma  partis,  secundum  quod  perficit 
materiam;  totius  autem,  secundum  quod  ex  ea  tota  ratio  speciei  consequitur: 
et  secundum  hanc  opinionem  humanitas  secundum  rem  non  est  aliud,  quam 
anima  rationalis;  et  sic  cum  anima  rationalis  eadem  numero  resumatur,  ea- 
dem numero  erit  humanitas,  et  etiam  post  mortem  manet,  quamvis  non  sub 
ratione  humanitatis,  quia  ex  ea  separata  compositum  rationem  speciei  non 
consequitur.  Alia  opinio  est  Avicennae,  quae  verior  videtur,  quod  forma  to- 
tius non  est  forma  partis  tantum,  nec  forma  aliqua  alia  praeter  formam  partis  ; 
sed  est  totum  resultans  ex  compositione  formae,  et  materiae,  comprehen- 
dens  in  se  utrumque:  et  haec  forma  totius  essentia,  vel  quidditas  dicitur: 
quia  ergo  in  resurrectione  idem  numero  corpus  erit,  et  eadem  numero  anima 
rationalis,  erit  de  necessitate  eadem  humanitas.  Prima  autem  ratio  probans 
diversitatem  humanitatis  futuram,  procedebat  ac  si  humanitas  esset  quaedam 
alia  forma  superveniens  formae,  et  materiae; quod  falsumest:  secunda  autem  j 
ratio  non  potest  identitatem  humanitatis  impedire,  quia  conjunctio  significat 
actionem,  vel  passionem  ;  quae,  quamvis  diversa  sit,  non  potesti  dentitatem  1 
humanitatis  impedire,  quia  actio,  et  passio,  ex  quibus  erat  humanitas,  non; 
sunt  de  essentia  humanitatis  :  unde  eorum  diversitas  non  inducit  diversitatem à 
humanitatis  ;  constat  enim,  quod  generatio,  et  resurrectio  non  sunt  idem 
motus  numero.  Nec  tamen  propter  hoc  identitas  resurgentis  cum  generato 

impeditur:  similiter  etiam  nec  impeditur  identitas  humanitatis,  si  accipiatur 
conjunctio  prò  ipsa  relatione,  quia  relatio  illanon  est  de  essentia  humanitatis, 
sed  concomitatur  eam,  eo  quod  humanitas  non  est  de  illis  formis,  quae  sunt 
compositio,  et  ordo,  ut  dicitur  2.  Physicor.  (tex.  13.),  sicut  sunt  formae  artifì- 
ciatoruni  :  unde  existente  alia  compositione  numero,  non  est  eadem  numero 
forma  domus. 

Ad  tertium  dicendum,  quod  ratio  illa  optime  concludit  contra  illos,  qui 
ponebant  animam  sensibilem,  et  rationalem  diversas  in  nomine  esse;  quia 
secundum  hoc  anima  sensitiva  in  nomine  non  esset  incorruptilis,  sicut  nec 
in  aliis  animalibus:  unde  in  resurrectione  non  esset  eadem  anima  sensibilis; 
et  per  consequens  nec  idem  animai,  nec  idem  homo.  Si  autem  ponamus, 
quod  eadem  anima  secundum  substantiam  in  homine  sit  rationalis,  et  sensi- 
bilis, nullas  in  hoc  angustias  patiemur,  quia  animai  definitur  per  sensum,  qui 
est  anima  sensitiva,  sicut  per  formam  essentialem  :  per  sensum  autem,  qui 
est  potentia  sensitiva,  cognoscitur  ejus  definitio,  sicut  per  formam  acciden- 
talem,  quae  maximam  partem  confert  ad  cognoscendum  «  quod  quid  est»,utin 
1.  de  Anima  (tex.  11.)  dicitur.  Post  mortem  ergo  manet  anima  sensibilis,  sicut 
et  anima  rationalis  secundum  substantiam:  sed  potentiae  sensitivae  secun- 
dum quosdam  non  manent:  quae  quidem  potentiae  cum  sint  accidentales 
proprietates,  earum  varietates  identitatem  animalis  totius  auferre  non  pos- 
sunt,  nec  etiam  partium  animalis  :  nec  dicuntur  potentiae  perfectiones,  vel 
actus  organorum,  nisi  sicut  principia  agendi,  ut  calor  in  igne. 

Ad  quartum  dicendum,  quod  statua  dupliciler  potest  considerarli  vel  se- 
cundum quod  est  substantia  quaedam,  vel  secundum  quod  est  artificiale 
quoddam  :  et  quia  in  genere  substantiae  ponitur  ratione  suae  materiae,  ideo 
si  consideretur  secundum  quod  est  substantia  quaedam,  est  eadem  numero 
statua,  quae  ex  eadem  materia  reparatur  :  sed  in  genere  artificialium  ponitur, 
secundum  quod  est  forma  quaedam  accidentalis,  quae  et  transit,  statua  de- 
structa;  et  sic  non  redit  idem  numero,  nec  statua  eadem  numero  esse  potest: 
sed  forma  hominis,  scilicet  anima,  manet  post  dissolutionem  corporis;  et  ideo 
non  est  similis  ratio. 


ARTICULUS  III.  547 

UTRUM    PULVERES    HUMANI    CORPORIS   AD    EAM    PARTEM    CORPORIS, 

QUAE    IN   EOS    DISSOLUTA   EST, 

PER    RESURRECTIONEM    REDIRE    OPORTEAT. 

Ad  tertium  sic  proceditur.  Videtur,  quod  oporteat  pulveres  humani  cor- 
poris ad  eam  partem  corporis,  quae  in  eos  dissoluta  est,  per  resurrectionem 
redire,  quia  secundum  Philos.  in  2.  de  Anim.  (tex.  g.),  «  sicut  se  habet  tota 
anima  ad  totum  corpus,  ita  pars  animae  ad  partem  corporis,  ut  visus  adpu- 
pillam  »  :  sed  oportet,  quod  post  resurrectionem  corpus  resumatur  ab  eadem 
anima;  ergo  oportet,  quod  partes  etiam  corporis  resumantur  ad  eadem  mem- 
bra, in  quibus  eisdem  partibus  animae  perfkiebantur. 

2.  Praeterea.  Diversitas  materiae  facit  diversitatem  in  numero  :  sed  si 
pulveres  non  redeant  ad  easdem  partes,  singulae  pàrtes  non  reficientur  ex 
eadem  materia,  ex  qua  prius  constabant;  ergo  non  erunt  eadem  numero: 
sed  si  partes  sunt  diversae,  et  totum  erit  diversum,  quia  partes  comparantur 

ad  totum,  sicut  materia  ad  formarti,  ut  patet  in  2.  Phys.  (tex.  }i.)  ;  ergo  non 
erit  idem  numero  homo,  quod  est  contra  veritatem  resurrectionis. 

3.  Praeterea.  Resurrectio  ad  hoc  ordinatur,  quod  homo  operum  suorum 
mercedem  accipiat:  sed  diversis  operibus  meritoriis,  vel  demeritoriis  diversae 
partes  corporis  deserviunt;  ergo  oportet,  quod  in  resurrectione  quaelibet  pars- 
ad  suum  statum  redeat,  ut  prò  suo  modo  praemietur. 

Sed  contra.  Artificiata  magis  dependent  ex  sua  materia,  quam  naturalia: 
sed  in  artificialibus,  ad  hoc  quod  idem  artificiatum  ex  eadem  materia  repa- 
retur,  non  oportet  quod  partes  reducantur  ad  eumdem  situm  ;  ergo  nec  in 
homine  oportet. 

Praeterea.  Variatio  accidentis  non  facit  diversitatem  in  numero  :  sed  situs- 
partium  est  accidens  quoddam;  ergo  diversitas  ejus  in  homine  non  facit  di- 
versitatem in  numero. 

Respondeo  dicendum,  quod  in  hac  questione  difFert  considerare,  quid 
fieri  possit  sine  identitatis  praejudicio,  et  quid  fiet,  ut  congruentia  serveturi 
quantum  ergo  ad  primum  sciendum  est,  quod  in  homine  possunt  accipi  di- 
versae partes  dupliciter  :  uno  modo  diversae  partes  totius  homogenei  ;  sicut  di- 
versae partes  carnis,  vel  diversae  partes  ossis:  alio  modo  diversae  partes  di- 
versarum  specierum  totius  heterogenei,  sicut  os,  et  caro.  Si  ergo  dicatur, 
quod  pars  materiae  redibit  ad  aliam  partem  speciei  ejusdem,  hoc  non  facit 
varietatem  nisi  in  situ  partium;  situs  autem  partium  variatus  non  variat  spe- 
ciem  in  totis  homogeneis  ;  et  sic  si  materia  unius  partis  redeat  ad  aliam,  nul- 
lum  praejudicium  generabitur  identitati  totius:  et  ita  etiam  est  in  exemplo,. 
quod  ponitur  in  litera  (4.  Dist.  44.),  quia  statua  non  redit  eadem  numero  se- 
cundum  formam,  sed  secundum  materiam,  secundum  quam  est  substantia 
quaedam  :  sic  autem  statua  est  homogenea,  quamvis  non  secundum  formam 
artificialem.  Si  autem  dicatur,  quod  materia  unius  partis  redit  ad  aliam  par- 
tem alterius  speciei,  sic  de  necessitate  variatur  non  solum  situs  partium,  sed 
etiam  identitas  earum;  ita  tamen  quod  tota  materia,  aut  aliquid  quod  erat 
de  ventate  humanae  naturae  in  una,  in  aliam  transferatur  ;  non  autem  si 
aliquid  quod  erat  in  una  parte  snperfluum,  transferatur  in  aliam.  Ablata  au- 
tem identitate  partium,  aufertur  identitas  totius,  si  loquamur  de  partibus  es- 
sentialibus;  non  autem  si  loquamur  de  partibus  accidentalibus,  sicut  sunt 
capilli,  et  ungues,  de  quibus  videtur  loqui  August.  (lib.  22.  de  Civ.  Dei,  cap.  19.): 
et  sic  patet,  qualiter  translatio  materiae  de  parte  in  partem  tollit  identitatem 
totius,  et  qualiter  non.  Sed  loquendo  secundum  congruentiam,  magis  proba- 
bile est,  quod  etiam  situs  partium  idem  servabitur  in  resurrectione,  praecipue 
quantum  ad  partes  essentiales,  et  organicas,  quamvis  forte  non  quantum  ad 
accidentales,  sicut  sunt  ungues,  et  capilli. 

Ad  primum  ergo  dicendum,  quod  objectio  illa  procedit  de  partibus  orga- 
nicis,  vel  heterogeneis,  et  non  de  partibus  homogeneis,  vel  similibus. 

Ad  secundum  dicendum,  quod  situs  diversus  partium  materiae  non  facit 
diversitatem  in  numero,  quamvis  eam  faciat  diversitas  materiae. 

Ad  tertium  dicendum,  quod  operatio,  proprie  loquendo,  non  est  partis,. 
sed  totius;  unde  praemium  non  debetur  parti,  sed  toti. 

QUAESTIO  LXXX. 

DE    INTEGRITATE  CORPORUM    RESURGENTIUM. 
IN    QUINQUE    ARTICULOS    DIVISA. 

Deinde  considerandum  est  de  integritate  corporum  resurgentium. 

Circa  quod  quaeruntur  quinque. 

Primo.  Utrum  omnia  membra  corporis  humani  in  ipso  resurgent. 

Secundo.  Utrum  capilli,  et  ungues. 

Tertio.  Utrum  humores. 

Quarto.  Utrum  totum  id  quod  fuit  in  eo  de  ventate  humanae  naturae. 

Quinto.  Utrum  totum  quod  in  eo  materialiter  fuit. 

ARTICULUS  I.  348 

UTRUM    OMNIA    MEMBRA    HUMANI    CORPORIS  RESURGENT. 

(S.  Tbom.  4.  Disi.  44.  q.  1.  art.  2.  q.  1.  et  seq.). 

Ad  primum  sic  proceditur.  Videtur,  quod 'non  omnia  membra  corporis 
humani  resurgent:  remoto  enim  fine,  frustra  reparatur  id  quod  est  ad  finem: 
finis  autem  cujuslibet  membri  est  ejus  actus;  cura  ergo  nihil  frustra  fiat  in 
operibus  divinis,  et  quorumdam  membrorum  usus  post  resurrectionem  non 
competat  homini,  praecipue  genitalium,  quia  tunc  neque  nubent,  neque  nuben- 
tur  (Matth.  22.),  videtur  quod  non  omnia  membra  resurgent. 

2.  Praeterea.  Intestina  quaedam  membra  sunt:  sed  non  resurgent;  piena 
enim  resurgere  non  possunt,  quia  immunditias  continent;  nec  vucua,  quia 
nihil  est  vacuum  in  natura  ;  ergo  non  omnia  membra  resurgent. 

3.  Praeterea.  Ad  hoc  corpus  resurget,  ut  praemietur  de  opere,  quod 
anima  per  ipsum  gessit:  sed  membrum  propter  furtum  amputatum  furi,  qui 
postea  poenitentiam  agit,  et  salvatur,  non  potest  in  resurrectione  remunerari  ; 
nec  de  bono,  quia  ad  hoc  cooperatum  non  est;  nec  de  malo,  quia  poena 
membri  in  poenam  hominis  redundaret;  ergo  non  omnia  membra  resurgent 
cum  homine. 

Sed  contra.  Magis  pertinent  ad  veritatem  humanae  naturae  alia  membra 
quam  capilli,  et  ungues:  sed  ista  restituentur  homini  in  resurrectione,  ut  in 
litera  dicitur  (4.  Disi.  44.);  ergo  multo  fortius  alia  membra. 

Praeterea.  Dei  perfecta  sunt  opera  (Deut.  32.):  sed  resurrectio  opere  divino 
fiet;  ergo  homo  reparabitur  perfectus  in  omnibus  membris^. 

Respondeo  dicendum,  quod,  sicut  dicitur  in  2.  de  Anima  (tex.  36.  etyj.), 
«  anima  se  habet  ad  corpus  non  solum  in  habitudine  formae,  et  finis,  sed 
etiam  in  habitudine  causae  efficientis  »;est  enim  comparatio  animae  ad  corpus 
sicut  comparatio  artis  ad  artificiatum,  ut  dicit  Philosophus  (lib.  7.  Magnor. 
Mordi,  cap.  11.  cir.princ):  quidquid  autem  explicite  in  artificiato  ostenditur,. 
hoc  totum  implicite,  et  originaliter  in  ipsa  arte  continetur:  similiter  etiam 

•quidquid  in  partibus  corporis  apparet,  totum  originaliter,  et  quodammodo 
implicite  in  anima  continetur.  Sicut  ergo  artis  opus  non  esset  perfectum, 
si  artificiato  aliquid  deesset  eorum,  quae  ars  continet;  ita  nec  homo  posset 
■esse  perfectus,  nisi  totum,  quod  in  anima  implicite  continetur,  exterius  in 
torpore  explicaretur;  nec  etiam  corpus  animae  ad  plenum  proportionaliter 
respònderet.  Cum  ergo  oporteat  in  resurrectione  corpus  hominis  esse  ani- 
mae totaliter  correspondens,  quia  non  resurget  nisi  secundum  ordinem 
•quem  habet  ad  animam  rationalem,  oportet  etiam  hominem  perfectum  re- 
surgere,  utpote  qui  ad  ultimam  perfectionem  consequendam  reparatur  : 
oportet  ergo,  quod  omnia  membra,  quae  nunc  sunt  in  corpore  hominis,  in 
resurrectione  reparentur. 

Ad  primum  ergo  dicendum,  quod  membra  possunt  dupliciter  considerari 
in comparatione  ad  animam:  ^/secundum  habitudinem  materiae  ad  formam, 
-vel  secundum  habitudinem  instrumenti  ad  agentem:  «  eadem  enim  est  com- 
parano totius  corporis  ad  totam  animam,  et  partium  ad  partes»,  ut  dicitur 
in  2.  de  Anima  (tèse,  <).).  Si  ergo  membra  accipiantur  secundum  primam  com- 
parationem,  finis  eorum  non  est  operatio,  sed  magis  perfectum  esse  speciei, 
-quod  etiam  post  resurrectionem  requiritur:  si  autem  accipiantur  secundum 
secundam  comparationem,  sic  finis  eorum  est  operatio:  nec  tamen  sequitur, 
quod  quando  deficiat  operatio,  frustra  sit  instrumentum,  quia  instrumentum 
non  solum  servit  ad  exequendam  operationem  agentis,  sed  etiam  ad  osten- 
-dendam  virtutem  ipsius;  unde  oportebit,  ut  virtus  potentiarum  animae  in 
instrumentis  corporeis  demonstretur,  etsi  nunquam  in  actum  prodeant,  ut 
-ex  hoc  commendetur  Dei  sapientia. 

Ad  secundum  dicendum,  quod  intestina  resurgent  in  corpore,  sicut  et 
-alia  membra:  et  piena  erunt  non  quidem  turpibus  superfluitatibus,  sed  no- 
bilibus  humoribus. 

Ad  tertium  dicendum,  quod  actus,  quibus  meremur,  non  sunt,  proprie 
loquendo,  manus,  vel  pedis,  sed  totius  hominis;  sicut  et  operatio  artis  non 
-attribuitur  instrumento,  sed  artifici  :  quamvis  ergo  membrum,  quod  ante  poe- 
nitentiam  est  mutilatum,  non  sit  cooperatum  nomini  in  statu  ilio,  quo  glo- 
riam  promeretur;  tamen  ipse  homo  meretur,  ut  totus  praemietur,  qui  ex  toto, 
quod  habet,  Deo  servit. 


ARTICULUS  IL  349 

UTRUM    CAPILLI,    ET    UNGUES    RESURGENT    IN    KUMANO    CORPORE. 

Ad  secundum  sic  proceditur.  Videtur,  quod  capilli,  et  ungues  non  re- 
surgent in  corpore  humano,  quia  sicut  capilli,  et  ungues  ex  superfluitatibus 
cibi  generantur,  ita  urina,  et  sudor,  et  aliae  superfluitates,  vel  faeces:  sed 
haec  non  resurgent  cum  corpore;  ergo  nec  capilli,  et  ungues. 

2.  Praeterea.  Inter  alias  superfluitates,  quae  ex  cibo  generantur,  maxime 
accedit  ad  naturae  humanae  veritatem  semen,  quod  est  superfluum,  quo  in- 
ctìgètur:  sed  semen  non  resurget  in  corpore  hominis;  ergo  multo  minus  ca- 
pilli, et  ungues  resurgent. 

3.  Praeterea.  Nihil  est  perfectum  anima  rationali,  quod  non  sit  perfe- 
ctum anima  sensibili:  sed  capilli,  et  ungues  non  sunt  perfecti  anima  sensi- 
bili, quia  eis  non  sentimus,  ut  dicitur  in  3.  de  Anima  (tex.  66.);  ergo  cum 

non  resurgat  corpus  humanum,  nisi  propter  hoc  quod  est  perfectum  ab  anima 
rationali,  videtur  quod  capilli,  et  ungues  non  resurgent. 

Sed  coxtra  est,  quod  dicitur  Lue.  22.:  Capillus  de  capite  vestro  non  peribit. 

Praeterea.  Capilli,  et  ungues  sunt  dati  in  ornamentum  nomini:  sed  cor- 
pora  hominum,  praecipue  electorum,  debent  resurgere  cum  omni  ornatu  ; 
ergo  debent  resurgere  cum  capillis. 

Respondeo  dicendurn,  quod  anima  se  habet  ad  corpus  animatum,  sicut 
ars  ad  artificiatum,  et  ad  partes  ejus,  sicut  ars  ad  sua  instrumenta;  unde  et 
corpus  animatum  organicum  dicitur:  ars  autem  utitur  instrumentis  quibusdam 
ad  operis  intenti  executionem;  et  haec  instrumenta  sunt  de  prima  intentione 
artis:  utitur  etiam  aliis  instrumentis  ad  conservationem  principalium  instru- 
mentum, et  haec  sunt  de  secunda  intentione  artis;  sicut  ars  militaris  utitur 
gladio  ad  bellum,  et  vagina  ad  gladii  conservationem.  Et  ita  in  partibus  cor- 
poris  animati  qwxedam  ordinantur  ad  operationes  animae  exequendas;  sicut 
cor,  hepar,  manus,  et  pes  :  quaedam  autem  ad  conservationem  aliarum  par- 
tium  ;  sicut  folia  sunt  ad  cooperturam  fructuum  ;  ita  etiam  capilli,  et  ungues 
sunt  in  homine  ad  custodiam  aliarum  partium  :  unde  sunt  de  secunda  perfe- 
zione corporis  humani,  quamvis  non  de  prima:  et  quia  homo  resurget  in 
omni  perfectione  suae  naturae,  propter  hoc  oportet,  ut  capilli,  et  ungues  re- 
surgant  in  ipso. 

Ad  primum  ergo  dicendum,  quod  illae  superfiuitates  expelluntur  a  natura, 
quasi  ad  nihilum  utiles;  unde  non  pertinent  ad  perfectionem  humani  corpo- 
ris: secus  autem  est  de  illis  superfluitatibus,  quas  natura  sibi  retinet  ad  gene- 
rationem  capillorum,  et  unguium,  quibus  indiget  ad  metnbrorum  conserva- 
tionem. 

Ad  secundum  dicendum,  quod  semine  non  indigetur  ad  perfectionem 
individui,  sicut  capillis,  et  unguibus,  sed  solum  ad  perfectionem  speciei. 

Ad  tertium  dicendum,  quod  capilli,  et  ungues  nutriuntur,  et  augentur; 
et  sic  patet,  quod  aliquam  operationem  participent,  quod  non  posset  esse, 
nisi  essent  partes  aliquo  modo  ab  anima  perfectae:  et  quia  in  homine  non 
est  nisi  una  anima,  scilicet  anima  rationalis,  constat  quod  ab  anima  ratio- 
nali perfectae  sunt,  quamvis  non  usque  ad  hoc  quod  operationem  sensus 
participent;  sicut  nec  ossa,  de  quibus  constat  quod  resurgent,  et  sunt  de  inte- 
gritate  individui. 


ARTICULUS  III.  550 

UTRUM    HUMORES    IN    CORPORE    RESURGENT. 

Ad  tertium  sic  proceditur.  Videtur,  quod  humores  in  corpore  non  resur- 
gent ;  nara  1.  Corinth.  15.  dicitur:  Caro,  et  sanguis  regnimi  Dei  possidere  non 
possunt:  sed  sanguis  est  principalior  humor  ;  ergo  non  resurget  in  beatis,  qui 
regnum  Dei  possidebunt,  et  multo  minus  in  aliis. 

2.  Praeterea.  Humores  sunt  ad  restaurationem  deperditi:  sed  post  re- 
surrectionem  nulla  deperditio  fiet;  ergo  corpus  non  resurget  cum  humoribus. 

3.  Praeterea.  Illud  quod  est  in  via  generationis  in  corpore  humano,  non- 
dum  est  ab  anima  rationali  perfectum:  sed  humores  adhuc  sunt  in  via  gene- 
rationis, quia  sunt  in  potentia  caro,  et  os;  ergo  nondum  sunt  perfecti  anima 
rationali:  sed  corpus  humanum  non  habet  ordinem  ad  resurrectionem,  nisi 

secundum  quod  est  anima  rationali  perfectum  ;  ergo  humores  in  eo  non 
resurgent. 

Sed  contra.  Quod  est  de  constitutione  corporis  Immani,  resurget  in  eo: 
sed  humores  sunt  hujusmodi,  ut  patet  per  Aug.  qui  dicit  (de  Spir.  et  Anima, 
cap.  iy  ante  med.),  quod  «  corpus  constat  ex  membris  officialibus..  officialia  ex 
consimilibus,  consimilia  ex  humoribus  »  ;  ergo  humores  resurgent  in  corpore. 

Praeterea.  Resurrectio  nostra  erit  conformis  resurrectioni  Christi:  sed  in 
Christo  resurrexit  sanguis;  alias  nunc  vinum  non  transubstantiaretur  in  san- 
guinem  ejus  in  sacramento  altaris;  ergo  et  in  nobis  resurget  sanguis,  et 
eadem  ratione  alii  humores. 

Respondeo  dicendum,  quod  quidquid  pertinet  ad  integritatem  humanae 
naturae  in  resurgente,  hoctotum  resurget,  ratione  praedicta  (art.  i.  et2.praec): 
unde  oportet,  quod  illa  humiditas  corporis  resurgat  in  nomine,  quae  ad  inte- 
gritatem humanae  naturae  pertinet.  Est  autem  in  homine  triplex  humiditas  : 
quaedam  enim  humiditas  est  in  recedendo  a  perfectione  hujus  individui,  vel 
quia  in  via  est  corruptionis,  et  a  natura  abjicitur,  sicut  urina,  sudor,  sanies, 
et  hujusmodi;  vel  quia  a  natura  ordinatur  ad  conservationem  speciei  in  ali- 
quo  individuo,  sive  per  actum  generativae,  sicut  semen,  sive  per  actum  nu- 
tritivae,  sicut  lac;  et  nulla  talium  humiditatum  resurget,  eo  quod  non  sunt 
de  perfectione  individui  resurgentis.  Secunda  humiditas  est,  quae  nondum  per- 
venit  ad  ultimam  perfectionem,  quam  natura  operatur  in  individuo,  sed  est 
ad  illam  ordinata  a  natura;  et  haec  est  duplex:  quaedam  enim  est,  quae  habet 
aliquam  formam  determinatam,  quae  continetur  inter  partes  corporis,  sicut 
sanguis,  et  alii  tres  humores,  quos  natura  ordinavit  ad  membra,  quae  ex  eis 
generantur,  vel  vegetantur  ;  sed  tamen  habent  aliquas  formas  determinatas, 
sicut  et  aliae  partes  corporis;  et  ideo  resurgent  eam  aliis  partibus  corporis: 
quaedam  vero  humiditas  est  in  via  transeundi  de  forma  in  formam,  scilicet 
de  forma  humoris  in  formam  membri;  et  talis  humiditas  non  resurget,  quia 
post  resurrectionem  partes  corporis  singulae  in  suis  formis  stabilientur,  ut 
una  in  aliam  non  transeat  ;  et  ideo  non  resurget  illa  humiditas,  quae  est  in  ipso 
actu  transeundi  de  forma  in  formam.  Haec  autem  humiditas  potest  in  duplici 
statu  accipi  :  vel  secundum  quod  est  in  principio  transmutationis  ;  et  sic  vocatur 
ros,  illa  scilicet  humiditas,  quae  est  in  foraminibus  parvarum  venarum:  vel 
secundum  quod  est  in  progressu  transmutationis,  et  incipit  jam  dealterari; 
et  sic  vocatur  cambiiuu:  in  neutro  autem  statu  resurget.  Tertium  autem  genus 
humiditatis  est,  quod  jam  pervenit  ad  ultimam  perfectionem,  quam  natura 
intendit  in  corpore  individui,  quae  jam  est  dealterata,  et  incorporata  mem- 
bris ;  et  haec  vocatur  gluten  :  et  cum  haec  sit  de  substantia  membrorum, 
resurget,  sicut  et  membra. 

Ad  primum  ergo  dicendum,  quod  caro,  et  sanguis  in  verbis  illis  Apostoli 
non  accipiuntur  prò  substantia  carnis,  et  sanguinis,  sed  prò  operibus  carnis, 
et  sanguinis,  quae  sunt  opera  peccati,  vel  opera  animalis  vitae.  Vel,  secundum 
quod  dicit  August.  in  epist.  ad  Consentium  (quae  est  146.  vers.  fin.),  «  caro, 
et  sanguis  accipitur  ibi  prò  corruptione,  quae  nunc  dominatur  in  carne,  et 
sanguine  »:  unde  et  subditur  in  verbis  Apostoli:  Neque  corruptio  incorruplelam. 

Ad  secundum  dicendum,  quod  sicut  membra  serventia  generationi  erunt 
post  resurrectionem  ad  integritatem  humanae  naturae,  non  ad  operationem 
quae  nunc  exercetur  per  membra  illa  ;  ita  et  humores  erunt  in  corpore,  non 
ad  restaurationem  deperditi,  sed  ad  integritatem  humanae  naturae  reparan- 
dam,  et  ad  virtutis  naturalis  ostensionem. 

Ad  tertium  dicendum,  quod  sicut  dementa  sunt  in  via  generationis 
respectu  corporum  mixtorum,  quia  sunt  eorum  materia,  non  autem  ita  quod 
semper  sint  in  transeundo  in  corpore  mixto;  ita  etiam  se  habent  humores 
ad  membra:  et  propter  hoc  sicut  dementa  in  partibus  universi  habent  formas 
determinatas,  ratione  quarum  sunt  de  perfectione  universi,  sicut  et  corpora 
mixta;  ita  etiam  humores  sunt  de  perfectione  corporis  humani,  sicut  et  aliae 
partes,  quamvis  non  perveniant  ad  totam  perfectionem.  Sicut  aliae  partes; 
nec  dementa  habeant  ita  formas  perfectas,  sicut  mixta  :  sicut  autem  partes 
omnes  universi  a  Deo  perfectionem  consequuntur  non  aequaliter,  sed  una- 
quaeque  secundum  suum  modum  ;  ita  etiam  humores  aliquo  modo  perficiun- 
tur  ab  anima  rationali,  non  tamen  eodem  modo,  sicut  partes  perfectiores. 

ARTICULUS   IV.  35I 

UTRUM    TOTUM    1D    OJJOD    FUIT    IN    CORPORE 

DE  VERITATE   HUMANAE   NATURAE 

RESURGET    IN    IPSO. 

Ad  quartum  sic  proceditur.  Videtur,  quod  non  totum  quod  fuit  in  cor- 
pore de  veritate  humanae  naturae,  resurget  in  ipso,  quia  cibus  convertitur 
in  veritatem  humanae  naturae  :  sed  aliquando  carnes  bovis  vel  aliorum  ani- 
malium  sumuntur  in  cibum;  si  ergo  resurget  quidquid  de  veritate  humanae 
naturae  fuit,  resurget  etiam  caro  bovis,  vel  alioruum  animalium,  quod  est 
inconveniens. 

2.  Praeterea.  Costa  Adae  fuit  de  veritate  humanae  naturae  in  ipso,  sicut 
et  costa  nostra  in  nobis:  sed  costa  Adae  non  resurget  in  eo,  sed  in  Eva; 
alias  Eva  non  resurgeret,  quia  de  costa  illa  formata  est;  ergo  non  resurget 
in  nomine  quidquid  fuit  in  eo  de  veritate  humanae  naturae. 

3.  Praeterea.  Non  potest  esse,  quod  idem  in  diversis  hominibus  resur- 
gat:  sed  potest  esse,  quod  aliquid  fuit  de  veritate  humanae  naturae  in  diversis 
hominibus,  sicut  si  aliquis  carnibus  humanis  vescatur,  quae  in  substantiam 
ejus  transeant;  ergo  non  resurget  in  aliquo  quidquid  fuit  de  veritate  huma- 
nae naturae  in  ipso. 

4.  Praeterea.  Si  dicatur,  quod  non  quidquid  est  in  carne  comesta,  est 
de  veritate  humanae  naturae,  et  ita  aliquid  eorum  potest  resurge're  in  primo, 
et  aliquid  in  secundo  ;  contra  :  De  veritate  humanae  naturae  maxime  videtur 
esse  illud,  quod  a  parentibus  trahitur:  sed  si  aliquis  non  comedens  nisi  carnes 
humanas  filium  generet,  oportet  quod  illud  quod  filius  a  parente  trahit,  sit  de 
carnibus  aliorum  hominum,  quas  pater  suus  comedit;  quia  semen  est  de 
superfluo  alimenti,  ut  Philosophus  probat  in  lib.  i.de  Generat.  Animai,  (cap.  18. 
et  19.)  ;  ergo  illud  quod  est  de  veritate  humanae  naturae  in  puero  isto,  fuit 
etiam  de  veritate  humanae  naturae  in  aliis  hominibus,  quorum  carnes  pater 
comedit. 

5.  Praeterea.  Si  dicatur,  quod  illud  quod  erat  de  veritate  humanae  na- 
turae in  carnibus  hominum  comestorum,  non  transit  in  semen,  sed  illud  quod 
•erat  ibi  de  veritate  humanae  naturae  non  existens;  contra:  Ponatur,  quod 
aliquis  cibetur  solum  embryis,  in  quibus  nihil  videtur  esse,  quod  non  sit  de 
veritate  humanae  naturae,  quia  totum  quod  est  in  eis,  a  parentibus  trahitur; 
si  ergo  superfluitas  cibi  convertitur  in  semen,  oportet  quod  illud  quod  fuit 
Uè  veritate  humanae  naturae  in  embryis  (quae  etiam  ad  resurrectionem  per- 

tinent,  postquam  animam  rationalem  perceperunt),  sit  etiam  de  ventate  hu- 
manae  naturae  in  puero,  qui  ex  tali  semine  generatur:  et  sic  cum  non  possit 
idem  resurgere  in  duobus,  non  poterit  in  quolibet  resurgere  quidquid  fuit  de 
ventate  humanae  naturae  in  ipso. 

Sed  contra.  Quidquid  fuit  de  ventate  humanae  naturae,  fuit  perfectum 
anima  rationali  :  sed  ex  hoc  habet  corpus  humanum  ordinem  ad  resurrectio- 
nem,  quia  fuit  anima  rationali  perfectum;  ergo  quidquid  fuit  de  veritate  hu- 
manae naturae,  resurget  in  unoquoque. 

Praeterea.  Si  a  corpore  hominis  subtrahatur  aliquid,  quod  est  de  veritate 
humanae  naturae  in  ipso,  non  erit  corpus  hominis  perfectum:  sed  omnis 
imperfectio  hominis  tolletur  in  resurrectione,  praecipue  ab  electis,  quibus 
promissum  est  Lue.  21.,  quod  capillus  de  capite  eorum  non  peribit;  ergo  quid- 
quid  fuit  de  veritate  humanae  naturae,  resurget  in  homine. 

Respondeo  dicendum,  quod  «  unumquodque  sic  se  habet  ad  veritatem, 
sicut  se  habet  ad  esse  »,  ut  dicitur  in  2.  Metaph.  (tex.  4.),  quia  illa  res  vera 
est,  quae  est  ita,  ut  videtur  cognitori  secundum  actum;  et  propter  hoc  Avicen. 
(2.  Metaph.  ex  cap.  4.)  dicit,  quod  «  veritas  uniuscujusque  rei  est  proprietas 
sui  esse,  quod  stabilitura  est  ei  »  :  et  secundum  hoc  aliquid  dicitur  esse  de 
veritate  humanae  naturae,  quia  proprie  pertinet  ad  esse  humanae  naturae; 
et  hoc  est,  quod  participat  formam  humanae  naturae  ;  sicut  verum  aurum 
dicitur,  quod  habet  veram  formam  auri,  ex  qua  est  esse  proprium  auri.  Ut 
ergo  videatur,  quid  sit  illud  quod  est  de  veritate  humanae  naturae,  sciendum 
est,  quod  circa  hoc  est  triplex  opinio.  Quidam  enim  posuerunt,  quod  nihil  de 
novo  esse  incipit  de  veritate  humanae  naturae;  sed  quidquid  ad  veritatem 
humanae  naturae  pertinet,  toium  fuit  in  ipsa  institutione  humanae  naturae 
de  veritate  ejus;  et  hoc  per  seipsum  multiplicatur,  ut  ex  eo  possit  semen 
decidi  a  generante,  ex  quo  filius  generetur  ;  in  quo  etiam  illa  pars  decisa 
multiplicatur,  ut  ad  perfectam  quantitatem  perveniat  per  augmentum,  et  sic 
deinceps;  et  ita  multiplicatum  est  totum  genus  humanum.  Unde  secundum 
opinionem  hanc,  quidquid  ex  alimento  generatur,  quamvis  videatur  speciem 
carnis,  aut  sanguinis  habere,  non  tamen  pertinet  ad  veritatem  humanae  na- 
turae. Alii  autem  dixerunt,  quod  aliquid  de  novo  additur  ad  veritatem  hu- 
manae naturae  per  transmutationem  naturalem  alimenti  in  corpus  humanum, 
considerata  veritate  humanae  naturae  in  specie,  ad  cujus  conservationem 
ordinatur  actus  generativae  virtutis:  si  autem  veritas  humanae  naturae  in 
individuo  consideretur,  ad  cujus  conservationem,  et  perfectionem  actus  nu- 
tritivae  virtutis  ordinatur,  non  additur  aliquid  per  alimentum,  quod  sit  primo 
de  veritate  humanae  naturae  hujus  individui,  sed  solum  secundario.  Ponunt 
enim,  quod  veritas  humanae  naturae  primo,  et  principaliter  consistat  in  humido 
radicali,  quod  scilicet  est  ex  semine  generatum,  ex  quo  est  prima  constitutio 
humani  generis:  quod  autem  convertitur  de  alimento  in  veram  carnem,  et 
sanguinem,  non  est  principaliter  de  veritate  humanae  naturae  illius  individui, 
sed  secundario  ;  sed  potest  esse  principaliter  de  veritate  humanae  naturae 
alterius  individui,  quod  ex  semine  illius  generatur:  semen  enim  ponunt  esse 
superfluum  alimenti,  vel  cum  admixtione  alicujus.  quod  est  primo  de  veritate 
humanae  naturae  in  generante,  ut  quidam  dicunt,  vel  etiam  sine  admixtione 
ejus,  ut  dicunt  alii;  et  sic  quod  est  humidum  nutrimentale  in  uno,  flt  humi- 
dum  radicale  in  alio.  Tertia  opinio  est,  quod  aliquid  de  novo  incipit  esse 
principaliter  de  veritate  humanae  naturae  etiam  in  isto  individuo,  quia  non 
est  distinctio  talis  in  corpore  humano,  ut  aliqua  pars  materialis  signata,  de 

necessitate  per  totam  vitam  remaneat;  sed  ad  hoc  indifferenter  se  habet 
quaelibet  pars  signata  accepta,  quod  manet  semper  quantum  ad  id  quod  est 
speciei  in  ea;  sed  potest  fluere,  et  refluere  quantum  ad  id  quod  est  materiae 
in  ipsa:  et  sic  humidum  nutrimentale  non  distinguitur  a  radicali  ex  parte 
principii  (ut  dicatur  radicale,  quod  est  ex  semine  generatum,  nutrimentale 
vero,  quod  generatur  ex  cibo);  sed  magis  distinguitur  ex  termino,  ut  radicale 
dicatur,  quod  ad  terminum  generationis  pervenit  per  actum  generativae,  vel 
etiam  nutritivae  virtutis;  sed  nutrimentale,  quod  nondum  pervenit  ad  hunc 
terminum,  sed  est  adhuc  in  via  nutriendi.  Et  hae  tres  opiniones  in  2.  iib. 
(Dist.  30.  q.  2.)  plenius  positae,  et  investigate  sunt;  et  ideo  non  oportet  hic 
repetere,  nisi  quantum  ad  propositum  pertinet.  Sciendum  est  ergo,  quod  se- 
cundum  has  opiniones  diversimode  ad  nane  quaestionem  oportet  respondere. 
Prima  enim  opinio  per  viam  multiplicationis,  quam  ponit,  potest  ponere  per- 
fectionem  veritatis  humanae  naturae,  et  quantum  ad  numerum  individuorum, 
et  quantum  ad  debitam  quantitatem  uniuscujusque  individui,  absque  eo  quod 
est  ex  alimento  generatum;  quod  quidem  non  additur  nisi  ad  resistendum 
consumptioni,  quae  posset  induci  per  actionem  caloris  naturalis  ;  sicut  ar- 
gento apponitur  plumbum,  ne  ex  liquefactione  consumatur:  unde  cura  in 
resurrectione  oporteat  naturam  humanam  in  sua  perfectione  reparari,  nec 
calor  naturalis  tunc  agat  ad  consumptionem  numidi  naturalis,  nulla  neces- 
sitas  erit,  quod  resurgat  aliquid  in  nomine,  quod  ex  alimento  sit  generatum; 
sed  resurget  tauium  illud,  quod  fuit  de  ventate  humanae  naturae  individui, 
et  per  decisionem,  et  multiplicationem  ad  praedictam  perfectionem  pervenit 
in  numero,  et  quantitate.  Secunda  autem  opinio,  quia  ponit  quod  eo,  quod 
aggeneratur  ex  nutrimento,  indigetur  ad  perfectionem  quantitatis  individui, 
et  ad  multiplicationem,  quae  fit  per  generationem,  necesse  habet  ponere, 
aliquid  de  hoc,  in  quod  conversum  est  alimentum,  resurgere  ;  non  tamen  totum, 
sed  solum  quantum  indigetur  ad  perfectam  reintegrationem  humanae  naturae 
in  omnibus  suis  individuis.  Unde  ponit  haec  opinio,  quod  totum  illud  quod 
fuit  in  substantia  seminis,  resurget  in  ilio  nomine,  qui  ex  ilio  semine  gene- 
neratus  est;  quia  hoc  est  principaliter  de  ventate  humanae  naturae  in  ipso: 
de  eo  autem  quod  postea  advenit  per  nutrimentum,  tantum  resurget  in  eo, 
quantum  est  necessarium  ad  perfectionem  quantitatis  ;  et  non  totum,  quia  hoc 
non  pertinet  ad  veritatem  humanae  naturae,  nisi  quatenus  natura  eo  indiget 
ad  perfectionem  quantitatis.  Sed  quia  hoc  humidum  nutrimentale  fluit,  et 
refluit,  hoc  ordine  reparabitur,  quod  illud  quod  primo  fuit  de  substantia  cor- 
poris  hominis,  totum  reparabitur,  et  de  eo  quod  secundo,  et  tertio,  et  deinceps 
advenit,  quantum  necessarium  est  ad  quantitatem  reintegrandam:  quod  patet 
duplici  ratione:  primo,  quia  illud  quod  super  hoc  advenit,  inductum  fuit,  ut 
illud  quod  primo  erat  deperditum,  repararetur;  et  sic  non  ita  principaliter 
pertinet  ad  veritatem  humanae  naturae,  sicut  praecedens:  secundo,  quia'adjun- 
ctio  numidi  extranei  ad  primum  humidum  radicale  facit,  quod  totum  per 
mixtum  non  ita  perfecte  participet  veritatem  speciei,  sicut  primum  partici- 
pabat  :  et  ponit  exemplum  Philosophus  in  1.  de  Generatione  (tex.  88.)  de 
aqua  permixta  vino,  quae  semper  virtutem  vini  debilitat,  ita  quod  in  fine 
ipsum  aquosum  reddit;  unde  sicut  secunda  aqua,  quamvis  assumatur  in  spe- 
ciem  vini,  non  tamen  ita  perfecte  speciem  vini  participat,  sicut  prima,  quae 
in  vinum  assumebatur;  ita  illud  quod  de  alimento  secundo  in  carnem  con- 
vertitur,  non  ita  perfecte  attingit  ad  speciem  carnis,  sicut  quod  primo  con- 
vertebatur;  et  ideo  non  ita  pertinet  ad  veritatem  humanae  naturae,  nec  ad 

resurrectionem.  Sic  ergo  patet,  quod  haec  opinio  ponit,  resurgere  totum  id 
quod  est  de  ventate  humanae  naturae  principaliter,  non  autem  totum  quod 
est  de  veritate  humanae  naturae  secundario.  Tertia  autem  opinio  quantum 
ad  aliquid  differt  a  secunda,  et  quantum  ad  aliquid  convenit  cum  ea:  differt 
quidem  quantum  ad  hoc,  quod  ponit,  totum  quod  est  sub  forma  carnis,  et 
ossis,  eadem  ratione  ad  veritatem  humanae  naturae  pertinere;  quia  non  di- 
stinguit  aliquid  materiale  signatum  permanens  in  homine  toto  tempore  vitae 
ejus,  quod  per  se  pertineat  ad  veritatem  humanae  naturae,  et  primo,  et  aliquid 
fluens,  et  renuens,  quod  pertineat  ad  veritatem  humanae  naturae  solum  propter 
quantitatis  perfectionem,  non  propter  primum  esse  speciei,  sicut  secunda  opinio 
dicebat  :  sed  ponit,  omnes  partes,  quae  non  sunt  praeter  intentionem  naturae 
aggeneratae,  pertinere  ad  veritatem  humanae  naturae,  quantum  ad  id  quod 
habent  de  specie,  quia  sic  manent;  non  autem  quantum  ad  id  quod  habent 
de  materia,  quia  sic  fluunt,  et  refluunt  indifferenter  ;  ut  ita  etiam  intelligamus 
contingere  in  partibus  unius  hominis,  sicut  contingit  in  tota  multitudine  ci- 
vitatis,  quia  singuli  subtrahuntur  a  multitudine  per  mortem,  aliis  in  loco 
eorum  succedentibus  :  unde  partes  multitudinis  fluunt,  et  refluunt  materialiter, 
sed  formaliter  manent,  quia  ad  eadem  officia,  et  ordines  substituuntur  alii, 
a  quibus  priores  subtrahebantur;  unde  respublica  una  numero  remanere  di- 
citur.  Et  similiter  etiam  dum  quibusdam  partibus  fluentibus  aliae  reparantur 
in  eadem  figura,  et  in  eodem  situ,  omnes  partes  fluunt,  et  refluunt  secundum 
materiam,  sed  manent  secundum  speciem  :  manet  nihilominus  homo  idem 
numero.  Sed  convenit  tertia  cum  secunda  opinione,  quia  ponit  quod  partes 
secundo  advenientes  non  ita  perfecte  pertingunt  ad  veritatem  speciei,  sicut 
quae  primo  advenerunt  :  et  ideo  idem  quod  ponit  resurgere  in  homine  secunda 
opinio,  ponit  tertia,  sed  non  penitus  eadem  ratione:  ponit  enim,  totum  illud 
quod  ex  semine  generatum  est,  resurgere;  non  quia  alia  ratione  pertineat  ad 
veritatem  humanae  naturae,  quam  hoc  quod  postea  advenit,  sed  quia  per- 
fectius  veritatem  speciei  participat:  quem  ordinem  ponebat  secunda  opinio  in 
his  quae  postea  adveniunt  ex  alimento;  in  quo  etiam  haec  opinio  concordat 
cum  illa. 

Ad  primum  ergo  dicendum,  quod  res  naturalis  non  est  id,  quod  est  ex 
sua  materia,  sed  ex  sua  forma:  unde  quamvis  illud  materiae,  quod  quando- 
que  fuit  sub  forma  carnis  bovinae,  resurgat  in  homine  sub  carnis  humanae, 
non  sequitur,  quod  resurgat  caro  bovis,  sed  caro  hominis;  alias  enim  posset 
concludi,  quod  resurgeret  limus,  de  quo  formatum  est  corpus  Adae.  Tamen 
prima  opimo  concedit  liane  rationem. 

Ad  secundum  dicendum,  quod  costa  illa  non  fuit  in  Adam  de  perfectione 
individui,  sed  ordinata  ad  multiplicationem  speciei  ;  unde  non  resurget  in 
Adam,  sed  in  Eva  ;  sicut  et  semen  non  resurget  in  generante,  sed  in  genito. 
Ad  tertium  dicendum,  quod  secundum  primam  opinionem  facile  est  ad 
hoc  respondere,  quia  carnes  comestae  nunquam  sunt  de  veritate  humanae 
naturae  in  comedente;  fuerunt  autem  de  veritate  humanae  naturae  in  eo, 
cujus  carnes  comeduntur:  et  ita  resurgent  in  primo,  et  non  in  secundo.  Sed 
secundum  secundam  opinionem,  et  tertiam  unumquodque  in  ilio  resurget,  in 
quo  magis  accessit  ad  perfectam  participationem  virtutis  speciei  :  et  si  aequa- 
iiter  in  utroque  accesserit,  resurget  in  ilio,  in  quo  primo  fuit,  quia  in  ilio 
primo  habuit  ordinem  ad  resurrectionem  ex  conjunctione  ad  animam  ratio- 
nalem  illius  hominis:  et  ideo  si  in  carnibus  comestis  fuit  aliqua  superfluitas, 
quae  non  pertineret  ad  veritatem  humanae  naturae.  in  primo,  resurgere  pò- 

terit  in  secundo  :  alias  illud  quod  pertinebat  ad  resurrectionem  in  primo, 
resurget  in  eo,  et  non  in  secundo  ;  sed  in  secundo  loco  ejus  sumitur  veì  ali 
quid  de  eo  quod  ex  aliis  cibis  in  cameni  secundi  conversum  QSt',vel  si  nullo 
cibo  unquam  pastus  fuisset,  nisi  carnibus  humanis,  divina  virtute  aliunde 
suppleretur,  quantum  indigeretur  ad  perfectionem  quantitatis;  sicut  etiam 
supplet  in  illis,  qui  ante  perfectam  aetatem  decedunt.  Nec  per  hoc  aliquid 
praejudicatur  identitati  in  numero;  sicut  nec  praejudicatur  per  hoc,  quod 
partes  secundum  materiam  fluunt,  et  refluunt. 

Ad  quartum  dicendum,  quod  secundum  p  rimani  opinionem  facile  est 
solvere,  quia  ponit,  quod  semen  non  est  ex  superfluo  alimenti;  unde  carnes 
comestae  non  transeunt  in  semen,  ex  quo  puer  generatur.  Sed  secundum 
alias  duas  opiniones  dicendum  est,  quod  non  est  possibile,  quod  totum  quod 
fuit  in  carnibus  comestis,  in  semen  convertatur,  quia  post  multam  depura- 
tionem  cibi  pervenitur  ad  decoctionem  seminis,  quod  est  superfluitas  ultimi 
cibi.  Illud  autem  quod  de  carnibus  comestis  in  semen  convertitur,  pertinet 
magis  ad  veritatem  humanae  naturae  in  eo,  qui  ex  semine  nascitur,  quam 
in  ilio,  ex  cujus  carnibus  semen  est  generatum  :  et  ideo  secundum  regulam 
prius  datam  (in  solut.  praec.  et  in  corp.),hoc  quod  in  semen  conversum  est, 
resurget  in  eo  qui  ex  semine  nascitur;  residuum  vero  materiae  resurget  in 
ilio,  ex  cujus  carnibus  comestis  semen  est  generatum. 

Ad  quintum  dicendum,  quod  embryo  non  pertinet  ad  resurrectionem 
ante  animationem  per  animam  raticnalem,  in  quo  statujam  multum  advenit 
supra  substantiam  seminis  de  substantia  nutrimenti,  quia  puer  in  utero  ma- 
tris  nutritur  ;  et  ideo  si  aliquis  embryis  vescatur,  et  ex  superfluo  illius  cibi 
generetur  aliquis,  illud  quod  erit  in  substantia  seminis,  resurget  quidem  in 
eo  qui  ex  semine  generatur;  nisi  in  ilio  contineretur  aliquid,  quod  fuisset  de 
substantia  seminum  in  illis,  ex  quorum  carnibus  comestis  semen  generatum 
est,  quia  hoc  resurgeret  in  primo,  et  non  in  secundo:  residuum  autem  car- 
nium  comestarum,  quod  non  est  conversum  in  semen,  constat  quod  resurget 
in  primo,  utrique  divina  potentia  supplente  quod  deest.  Prima  autem  opinio 
hac  objectione  non  arctatur,  cum  non  ponat  semen  esse  ex  superfluo  ali- 
menti :  sed  aliae  multae  rationes  sunt  contra  eam,  ut  in  2.  lib.  patet  (Disi.  30. 
q.  2.  art.  2.  et  1.  pari.  q.  ult.  art.  ult.). 

ARTICULUS    V.  352 

UTRUM  QUIDQUID  FUIT  MATERIALITER  IN  MEMBRIS  HOMINIS, 
TOTUM  RESURGET. 

Ad  quintum  sic  proceditur.  Videtur,  quod  quidquid  fuit  materialiter  in 
membris  hominis,  totum  resurget:  minus  enim  videntur  pertinere  ad  resurre- 
ctionem capilli,  quam  alia  membra:  sed  quidquid  fuit  in  capillis,  totum  re- 
surget, et  si  non  in  capillis,  saltem  in  aliis  partibus  corporis,  ut  August.  (lib.  22. 
de  Civ.  Dei,  cap.  19.)  dicit  in  litera  (4.  Dist.  44.)  ;  ergo  multo  fortius  quid- 
quid  in  aliis  membris  materialiter  fuit,  totum  resurget. 

2.  Praeterea.  Sicut  partes  carnis  secundum  speciem  perficiuntur  ab  anima 
rationali,  ita  partes  secundum  materiam  :  sed  corpus  humanum  habet  ordi- 
nem  ad  resurrectionem  ex  hoc,  quod  fuit  anima  rationali  perfectum;  ergo 
non  solum  partes  secundum  speciem,  sed  et  omnes  partes  secundum  mate- 
liam  resurgent. 

3.  Praeterea.  Ex  parte  illa  accidit  corpori  totalitas,  ex  qua  parte  accidit 
ei  divisio  in  partes  :  sed  divisio  in  partes  accidit  corpori  secundum  materiam, 
cujus  dispositio  est  quantitas,  secundum  quam  dividitur;  ergo  et  totalitas 
corporis  attenditur  secundum  partes  materne:  si  ergo  non  omnes  partes  ma- 
teriae  resurgent,  nec  totum  corpus  resurget;  quod  est  inconveniens. 

Sed  contra.  Partes  secundum  materiam  non  manent  in  corpore,  sed 
fluunt,  et  refluunt,  ut  patet  per  illud  quod  dicitur  in  1.  de  Generatone  (tex.  tf. 
36.  et  37.J  :  si  ergo  omnes  partes  secundum  materiam,  quae  non  manent  in 
corpore,  sed  fluunt,  et  refluunt,  resurgent,  vel  erit  corpus  resurgentis  densis- 
simum,  vel  erit  immoderatae  quantitatis. 

Praeterea.  Quidquid  est  de  veritate  humanae  naturae  in  uno  homine, 
totum  potest  esse  pars  materiae  in  alio  homine,  qui  ejus  carnibus  vescitur: 
si  ergo  omnes  partes  secundum  materiam  resurgent  in  aliquo,  sequitur,  quod 
resurget  in  uno  id  quod  est  de  veritate  humanae  naturae  in  alio  ;  quod  in- 
conveniens est. 

Respondeo  dicendum,  quod  illud  quod  est  in  homine  materialiter,  non 
habet  ordinem  ad  resurrectionem,  nisi  secundum  quod  pertinet  ad  veritatem 
humanae  naturae,  quia  secundum  hoc  habet  ordinem  ad  animam  rationa- 
lem  :  illud  autem  totum,  quod  est  in  homine  materialiter,  pertinet  quidem 
ad  veritatem  humanae  naturae,  quantum  ad  id  quod  habet  de  specie;  sed 
non  totum,  considerata  materiae  totalitate,  quia  tota  materia  quae  fuit  in 
homine  a  principio  vitae  usque  ad  finem,  excederet  quantitatem  debitam 
spe  iei,  ut  tertia  opinio  dicit,  quae  probabilior  inter  caeteras  mihi  videtur. 
Et  ideo  totum  quod  est  in  homine,  resurget,  considerata  totalitate  speciei, 
quae  attenditur  secundum  quantitatem,  figuram,  situm,  et  ordinem  partium: 
non  autem  resurget  totum,  considerata  totalitate  materiae.  Secunda  autem 
opinio,  et  prima  non  utuntur  hac  distinctione  ;  sed  distinguunt  inter  partes, 
quarum  utraque  habet  speciem,  et  materiam  :  conveniunt  autem  hae  duae 
opiniones  in  hoc,  quod  utraque  dicit,  quod  illud,  quod  est  ex  semine  gene- 
ratum,  totum  resurget,  etiam  totalitate  materiae  considerata:  differunt  autem 
in  hoc,  quod  de  eo  quod  ex  alimento  generatur,  nihil  resurgere  ponit  prima 
opinio;  secunda  vero  aliquid  ejus  resurgere  ponit,  et  non  totum,  ut  ex  dictis 
patet  (art.  praec). 

Ad  primum  ergo  dicendum,  quod  sicut  quidquid  estinaliispartibus  corporis, 
resurget,  considerata  totalitate  speciei,  non  autem  considerata  totalitate  ma- 
teriae, ita  etiam  est  de  capillis  :  in  aliis  autem  partibus  advenit  aliquid  ex 
nutrimento,  quod  facit  augmentum;  et  hoc  computatur  ut  alia  pars,  consi- 
derata totalitate  speciei,  quia  obtinet  alium  locum,  et  situm  in  corpore,  et 
substat  aliis  partibus  dimensionis:  aliquid  autem  advenit,  quod  non  facit 
augmentum,  sed  cedit  in  restaurationem  deperditi  nutriendo  ;  et  non  compu- 
tatur ut  alia  pars  totius  considerati  secundum  speciem,  cum  non  obtineat 
alium  locum,  vel  situm  in  corpore,  quam  pars  quae  defluxit,  tenebat;  quam- 
vis  possit  alia  pars  computari,  considerata  totalitate  materiae.  Et  similiter 
est  de  capillis  :  Augustinus  vero  loquitur  de  incisionibus  capillorum,  qui  erant 
partes  facientes  augmentum:  et  ideo  oportet  quod  resurgant;  non  tamen  in 
quantitate  capillorum,  ne  sit  quantitas  immoderata,  sed  in  aliis  partibus,  ut 
necessarium  judicabit  divina  providentia.  Vel  loquitur  in  casu  ilio,  quando 
aliis  partibus  defìciet;  tunc  enim  earum  defectus  poterit  ex  superfluitatibus 
capillorum  reparari. 

Ad  secundum  dicendum,  quod  secundum  tertiam  opinionem  eaedem  sunt 


QUAESTIO    LXXX.    ARTICULUS    V.  485 

partes  secundum  speciem,  et  secundum  materiam:non  enim  illa  distinctione 
utitur  Philosophus  in  1.  de  Gener.  (lex.  3$.  36.  et  tf.)  ad  distinguendum  di- 
versas  partes,  sed  ad  ostendendum,  quod  eaedem  partes  possunt  considerari 
et  secundum  speciem,  quantum  ad  illud  quod  est  formae,  et  speciei  in  ipsis, 
et  secundum  materiam,  quantum  ad  illud  quod  subest  formae,  et  speciei. 
Constat  autem,  quod  materia  carnis  non  habet  ordinem  ad  animam  rationa- 
lem,  nisi  inquantum  est  sub  tali  forma;  et  ideo  ratione  ejus  habet  ordinem 
ad  resurrectionem:  sed  prima,  et  secunda  opinio,  quae  ponunt  alias  esse 
partes,  quae  sunt  secundum  speciem,  et  alias  quae  sunt  secundum  materiam, 
dicunt  quod  anima  rationalis  quamvis  utrasque  partes  perficiat,  non  tamen 
perficit  partes  secundum  materiam,  nisi  mediantibus  partibus  secundum  spe- 
ciem: et  ideo  non  habent  aequaliter  ordinem  ad  resurrectionem. 

Ad  tertium  dicendum,  quod  in  materia  generabilium,  et  corruptibilium 
dimensiones  interminatas  oportet  intelligere  ante  receptionem  formae  sub- 
stantialis;  et  ideo  divisio,  quae  fit  secundum  hujusmodi  dimensiones,  proprie 
pertinet  ad  materiam  :  sed  quantitas  completa,  et  terminata  advenit  materiae 
post  formarti  substantialem  :  unde  divisio,  quae  fit  secundum  dimensiones 
terminatas,  respicit  speciem  ;  praecipue  quando  ad  rationem  speciei  pertinet 
determinatus  situs  partium,  sicut  est  in  corpore  humano. 


QUAESTIO  LXXXI. 

DE     QUALITATE     R  ESU  RGENTIUM, 
IN   QUATUOR   ARTICULOS  DIVISA. 

Deinde  considerandum  est  de  qualitate  resurgentium. 

Circa  quod  quaeruntur  quatuor. 

Primo.  Utrum  resurgent  omnes  in  aetate  juvenili, 
Secundo.  Utrum  in  aequali  statura. 
Tertio.  Utrum  omnes  in  eodem  sexu. 
Quarto.  Utrum  in  vita  animali. 

ARTICULUS  I.  353 

UTRUM    OMNES    RESURGENT    IN    EADEM    AETATE. 
(S.  Thom.  4.  Dist.  44.  q.  1.  art.  3.  q.  1.  et  seq.). 

Ad  primum  sic  proceditur.  Videtur,  quod  non  omnes  resurgent  in  eadem 
aetate,  scilicet  juvenili,  quia  Deus  resurgentibus,  praecipue  beatis,  nihil  sub- 
trahet,  quod  ad  perfectionem  hominis  pertineat  :  sed  aetas  pertinet  ad  perfe- 
ctionem  hominis,  cum  senectus  sit  venerabilis  aetas;  ergo  senes  non  resur- 
gent in  aetate  juvenili. 

2.  Praeterea.  Aetas  computatur  secundum  mensuram  temporis  prete- 
riti: sed  impossibile  est,  tempus  quod  fuit  praeteritum,  non  praeteriisse  ;  ergo 
impossibile  est  eos  qui  majoris  aetatis  fuerunt,  ad  aetatem  juvenilem  reduci. 

3.  Praeterea.  Illud  quod  magis  fuit  de  ventate  humanae  naturae  in  uno- 
quoque,  maxime  resurget  in  eo  :  sed  quanto  aliquid  primo  fuit  in  nomine, 
tanto  videtur  magis  ad  veritatem  humanae  naturae  pertinuisse;  quia  in  fine 
propter  virtutem  speciei  debilitatam,  comparatur  vino  aquoso  corpus  huraa- 
num,  ut  patet  per  Philos.  in  1.  de  Generat.  (Ux.  88.);  ergo  si  omnes  debent 
in  eadem  aetate  resurgere,  magis  decet  quod  resurgant  in  aetate  puerili, 
quam  juvenili. 

Sed  contra  est,  quod  dicitur  Ephes.  4.  :  Donec  occurramus  omnes  in  per- 
fectum  virum,  in  mensuram  aetatis  plenitudinis  Christi:  sed  Christus  resurrexit 
in  aetate  juvenili,  quae  circa  jxiginta  annos  incipit,  ut  August.  dicit  (lib.  22. 
de  Civ.  Dei,  cap.  15.)  ;  ergo  et  alii  in  aetate  juvenili  resurgent. 

Praeterea.  Homo  in  maxima  perfectione  naturae  resurget:  sed  natura 
humana  perfectissimum  statum  habet  in  aetate  juvenili;  ergo  in  illa  aetate 
resurgent  omnes. 

Respondeo  dicendum,  quod  homo  resurget  absque  omni  defectu  huma- 
nae naturae,  quia  sicut  Deus  humanam  naturam  absque  defectu  instituit,  ita 
sine  defectu  reparabit:  deficit  autem  humana  natura  dupliciter:  uno  modo,  quia 
nondum  perfectionem  ultimam  est  consecuta;  alio  modo,  quia  jam  ab  ultima 
perfectione  recessit;  et  primo  modo  deficit  in  pueris,  secundo  modo  deficit  in 
senibus:  et  ideo  in  utrisque  reckicetur  humana  natura  per  resurrectionem  ad 
statum  ultimae  perfectionis,  qui  est  in  juvenili  aetate,  ad  quam  terminatur 
motus  augmenti,  et  a  qua  incipit  motus  decrementi. 

Ad  PRiMUMergo  dicendum,  quod  aetas  senectutis  habet  reverentiam,  non 
propter  conditionem  corporis,  quod  in  defectu  est,  sed  propter  sapientiam 
animae,  quae  ibi  esse  praesumitur  ex  temporis  antiquitate  :  unde  in  electis 
manebit  reverentia  senectutis  propter  plenitudinem  divinae  sapientiae,  quae 
in  eis  erit,  sed  non  manebit  senectutis  defectus. 

Ad  secundum  dicendum.  quod  non  loquimur  de  aetate  quantum  ad  nu- 
merum  annorum,  sed  quantum  ad  statum,  qui  in  corpore  humano  ex  annis 
relinquitur:  unde  Adam  dicitur  in  aetate  juvenili  formatus,  propter  talem 
corporis  conditionem,  quam  primo  die  formationis  suae  habuit;  et  ideo  ratio 
non  est  ad  propositum. 

Ad  tertium  dicendum,  quod  virtus  speciei  dicitur  esse  perfectior  in  puero, 
quam  in  juvene,  quantum  ad  effìcaciam  agendi  conversionem  alimenti  aliquo 
modo,  sicut  etiam  est  perfectior  in  semine,  quam  in  homine  completo;  sed 
in  juvenibus  est  perfectior  quantum  ad  terminum  complementi:  unde  illud 
quod  maxime  ad  veritatem  humanae  naturae  pertinuit,  ad  illam  perfectionem 
deducetur,  quam  habet  in  aetate  juvenili,  non  ad  illam  quam  habet  in  aetate 
puerili,  in  qua  humores  adhuc  non  pervenerunt  ad  ultimam  digestionem. 

ARTICULUS  II.  354 

UTRUM    OMNES    RESURGENT    EJUSDEM    STATURAE. 

Ad  secundum  sic  proceditur.  Videtur,  quod  omnes  resurgent  ejusdem 
staturae:  sicut  enim  homo  mensuratur  quantitate  dimensiva,  ita  quantitate 
durationis:  sed  quantitas  durationis  in  omnibus  reducetur  ad  eamdem  men- 
suram, quia  omnes  in  eadem  aetate  resurgent;  ergo  et  quantitas  dimensionis 
in  omnibus  reducetur  ad  eamdem  mensuram,  ut  in  eadem  statura  omnes  re- 
surgant. 

2.  Praeterea.  Philos.  in  2.  de  Anima  (tex.  41.)  dicit,  quod  «  omnium 
natura  constantium  terminus  est,  et  ratio  magnitudinis,  et  augmenti  »  :  sed 
ille  terminus  non  est  nisi  ex  virtute  formae,  cui  debet  congruere  quantitas, 
sicut  et  omnia  alia  accidentia;  ergo  cum  omnes  homines  habeant  eamdem 
formam  specifìcam,  in  omnibus  debet  esse  secundum  materiam  eadem  quan- 
titatis  mensura,  nisi  sit  error:  sed  error  naturae  corrigetur  in  resurrectione; 
ergo  omnes  resurgent  in  eadem  statura. 

3.  Praeterea.  Quantitas  resurgentis  non  poterit  esse  proportionata  vir- 
tuti  naturali,  quae  primo  corpus  formavit;  nam  alias  qui  non  potuerunt  ad 
majorem  quantitatem  perduci  virtute  naturae,  nunquam  in  majori  quantitate 
resurgent,  quod  falsum  est;  ergo  oportet,  quod  quantitas  illa  proportionetur 
virtuti  reparanti  corpus  humanum  per  resurrectionem,  et  materiae,  de  qua 
reparatur  :  sed  virtus  reparans  omnia  corpora  est  eadem  numero,  scilicet 
divina  virtus;  cineres  autem  omnes,  ex  quibus  reparantur  bumana  corpora, 
se  habent  aequaliter  ad  suscipiendam  actionem  praedictae  virtutis  ;  ergo  ad 
eamdem  quantitatem  terminabitur  resurrcctio  omnium  hominum;  et  sic  idem 
quod  prius. 

Sed  contra.  Quantitas  naturalis  consequitur  naturam  uniuscujusque  in- 
dividui: sed  in  resurrectione  non  variabitur  natura  individui  ;  ergo  nec  quan- 
titas naturalis  ejus:  sed  non  est  eadem  quantitas  naturalis  omnium;  ergo  non 
omnes  resurgent  in  eadem  statura. 

Praeterea.  Natura  humana  reparabitur  per  resurrectionem  ad  gloriam,  vel 
ad  poenam  :  sed  non  erit  eadem  quantitas  gloriae,  vel  poenae  in  omnibus 
resurgentibus  ;  ergo  nec  eadem  quantitas  staturae. 

Respondeo  dicendum,  quod  in  resurrectione  non  reparabitur  humana 
natura  solum  quantum  ad  idem  specie,  sed  etiam  quantum  ad  idem  numero; 
et  ideo  in  resurrectione  non  solum  attendendum  est,  quid  competat  naturae 
speciei,  sed  quid  competat  naturae  individui.  Natura  autem  speciei  habet  ali- 
quam  quantitatem,  quam  nec  excedit,  nec  ab  ea  deficit  absque  errore;  quae 
lamen  quantitas  habet  aliquos  gradus  latitudinis,  et  non  est  accipienda  se- 
cundum unam  mensuram  determinatam  :  unumquodque  autem  individuum 
in  specie  humana  assequitur  infra  terminos  illius  latitudinis  aliquem  gradum 
quantitatis,  quae  competit  naturae  individui  ;  et  ad  hanc  perducitur  in  termino 
augmenti,  si  non  fuerit  aliquis  error  in  opere  naturae,  per  quem  sit  aliquid 
additum,  vel  subtractum  praedictae  quant:£.ati  :  cujus  quidem  mensura  acci- 
pitur  secundum  proportionem  caloris  extendentis,  et  humidi  extensibilis,  quod 
non  est  ejusdem  virtutis  in  omnibus:  et  ideo  non  omnes  resurgent  in  eadem 
quantitate;  sed  quilibet  resurget  in  illa  quantitate,  in  qua  fuisset  in  termino 
augmenti,  si  natura  non  errasset,  vel  defecisset  :  quod  autem  superest,  vel 
deficit  in  nomine,  resecabit  vel  supplebit  divina  potentia. 

Ad  primum  ergo  dicendum,  quod  jam  patet  e,x  dictis  (art.  praec,  ad  2.), 
quod  non  dicuntur  omnes  in  eadem  aetate  resurgere,  quasi  omnibus  compe- 
tat eadem  quantitas  durationis,  sed  quia  idem  status  perfectionis  erit  in  om- 
nibus; qui  quidem  status  salvari  potest  in  magna,  et  in  parva  quantitate. 

Ad  secundum  dicendum,  quod  quantitas  hujus  individui  non  solum  re- 
spondet  formae  speciei,  sed  etiam  naturae,  sive  materiae  individui;  et  ideo 
ratio  non  sequitur. 

Ad  tertium  dicendum,  quod  quantitas  resurgendi  non  proportionatur 
virtuti  reparanti,  quia  illa  non  est  de  natura  corporis;  neque  cineribus  secun- 
dum illum  statum,  in  quo  sunt  ante  resurrectionem  ;  sed  naturae,  quam  primo 

individuum  habebat.  Tamen  si  virtus  formativa  propter  aliquem  defectum 
non  poterat  perducere  ad  debitara  quantitatem,  quae  competit  speciei,  divina 
virtus  supplebit  in  resurrectione  defectum;  sicut  patet  in  nanis:  et  eadem 
ratio  est  de  illis,  qui  immoderatae  magnitudinis  fuerunt  ultra  debitum  na- 
turae. 


ARTICULUS  III.  355 

UTRUM    OMNES    RESURGENT    IN    SEXU    VIRILI. 

Ad  tertium  sic  proceditur.  Videtur,  quod  omnes  resurgent  in  sexu  virili, 
quia  dicitur  Ephes.  4.  quod  omnes  occurremus  in  virutn  perfectum,  etc.  ;  ergo 
non  erit  ibi  nisi  sexus  virilis. 

2.  Praeterea.  In  futuro  omnis  praelatio  cessabit,  ut  dicit  Gloss.  1.  Cor.  15. 
(interi,  et  ord.  sup.  illud  :  Cum  evacuaverit,  etc.)  :  sed  mulier  ordine  naturali 
subdita  est  viro  ;  ergo  mulieres  non  resurgent  in  sexu  muliebri,  sed  virili. 

3.  Praeterea.  Illud  quod  est  occasionaliter,  et  praeter  intentionem  na- 
turae  inductum,  non  resurget,  quia  in  resurrectione  omnis  error  tolletur:  sed 
sexus  muliebris  est  praeter  intentionem  naturae  inductus,  ex  defectu  virtutis 
formativae  in  semine,  quae  non  potest  perducere  materiam  concepti  ad  for- 
matti virilem;  unde  dicit  Philos.  16.  de  Animalibus  (scilicetlib.  2.  de  Generat. 
Animai,  cap.  $.  ad  fin.),  quod  «  foemina  est  mas  occasionatus  »;  ergo  sexus 
muliebris  non  resurget. 

Sed  contra  est,  quod  dicit  August.  22.  de  Civ.  Dei  (cap.  ij.  inprinc): 
«  Melius  sapere  videntur,  qui  utrumque  sexum  resurrecturum  esse  non  du- 
bitant  ». 

Praeterea.  Deus  reparabit  in  resurrectione,  quod  in  homine  fecit  in  prima 
conditione;  sed  ipse  fecit  mulierem  de  costa  viri,  ut  patet  Genes.  2.;  ergo 
ipse  sexum  foemineum  in  resurrectione  reparabit. 

Respondeo  dicendum,  quod,  sicut  considerata  natura  individui,  debetur 
diversa  quantitas  diversis  hominibus;  ita  considerata  natura  individui,  debetur 
diversus  sexus  diversis  hominibus:  et  haec  etiam  diversitas  competit  perfe- 
zioni speciei,  cujus  diversi  gradus  implentur  per  dictam  diversitatem  sexus, 
vel  quantitatis.  Et  ideo  sicut  resurgent  homines  in  diversis  staturis,  ita  in 
diversis  sexibus:  et  quamvis  sit  differentia  sexuum,  deerit  tamen  confusio 
mutuae  visionis,  quia  aberit  libido  incitans  ad  turpes  actus,  ex  quibus  con- 
fusio causatur. 

Ad  primum  ergo  dicendum,  quod  cum  dicitur:  Omnes  Ch risto  occurremus 
in  virum  perfectum,  non  dicitur  propter  sexum  virilem,  sed  propter  virtutem 
animi,  quae  erit  in  omnibus,  et  viris,  et  mulieribus. 

Ad  secundum  dicendum,  quod  mulier  subditur  viro  propter  imbecillita- 
tem  naturae,  et  quantum  ad  vigorem  animi,  et  quantum  ad  robur  corporis  ; 
sed  post  resurrectionem  non  erit  differentia  in  his  secundum  diversitatem 
sexuum,  sed  magis  secundum  diversitatem  meritorum  ;  et  ideo  ratio  non 
procedit. 

Ad  tertium  dicendum,  quod,  quamvis  foeminae  generatio  sit  praeter  in- 
tentionem naturae  particularis,  est  tamen  de  intentione  naturae  universalis, 
quae  ad  perfectionem  humanae  speciei  utrumque  sexum  requirit:  nec  ex  sexu 
erit  ibi  aliquis  defectus,  ut  ex  dictis  patet  (in  corp.  et  in  solut.  praec). 

ARTICULUS  IV.  356 

UTRUM    OMNES    RESURGENT    IN    VITA    ANIMALI. 

Ad  qjjartum  sic  proceditur.  Videtur,  quod  resurgent  in  vita  animali,  ut 
scilicet  utantur  actu  nutritivae  virtutis,  et  generativae,  quia  resurrectio  nostra 
erit  conformis  resurrectioni  Christi:  sed  Christus  dicitur  post  resurrectionem 
comedisse,  ut  patet  Joan.  uh.  et  Lue.  ult.  ;  ergo  et  homines  post  resurrectionem 
comedent,  et  eadem  ratione  generabunt. 

2.  Praeterea.  Distinctio  sexuum  ad  generationem  ordinatur  ;  et  similiter 
instrumenta,  quae  deserviunt  virtuti  nutritivae,  ordinantur  ad  comestionem: 
sed  homo  cum  omnibus  hujusmodi  resurget;  ergo  utetur  actibus  virtutis  ge- 
nerativae, et  nutritivae. 

3.  Praeterea.  Totus  homo  beatificabitur  et  secundum  animam,  et  secun- 
dum  corpus:  sed  beatitudo,  sive  felicitas,  secundum  Philosophum  (lib.  1.  Ethic. 
cap.  7.  a  med.),  in  perfecta  operatione  consistit  ;  ergo  oportet,  quod  omnes 
potentiae  animae,  et  omnia  membra  sint  in  suis  actibus  in  beatis  post  resur- 
rectionem; et  sic  idem  quod  prius. 

4.  Praeterea.  In  beatis  post  resurrectionem  erit  perfecta,  et  beata  jucun- 
ditas:  sed  talis  jucunditas  omnes  delectationes  includit,  quia  «  beatitudo  », 
secundum  Boèt.  (lib.  5.  de  Consolai,  prosa  2.  aprine),  «  est  status  omnium  ho- 
norum aggregatione  perfectus  »:  et  perfectum  est,  cui  nihil  deest;  cum  ergo 
in  actu  virtutis  generativae,  et  nutritivae  sit  magna  delectatio,  videtur  quod 
tales  actus  ad  vitam  animalem  pertinentes  in  beatis  erunt;  et  multo  fortius 
in  aliis,  qui  minus  spiritualia  corpora  habebunt. 

Sed  contra  est,  quod  dicitur  Matth.  22.  :  In  resurrectione  ncque  nubent, 
neque  nubentur. 

Praeterea.  Generatio  ordinatur  ad  subveniendum  defectui,  qui  per  mortem 
accidit,  et  ad  multiplicationem  humani  generis  ;  et  comestio  ad  restauratio- 
nem  deperditi,  et  ad  augmentum  quantitatis:  sed  in  statu  resurrectionis  jam 
humanum  genus  habebit  totam  multitudinem  individuorum  a  Deo  praefini- 
tam,  quia  usque  ad  hoc  generatio  differetur:  similiter  etiam  quilibet  homo 
resurget  in  debita  quantitate;  nec  erit  ultra  mors,  aut  aliqua  deperditio  fiet 
a  partibus  hominis  ;  ergo  frustra  esset  actus  generativae,  et  nutritivae  virtutis. 

Respondeo  dicendum,  quod  resurrectio  non  erit  necessaria  homini  pro- 
pter  primam  perfectionem  ipsius,  quae  consistit  in  integritate  eorum  quae  ad 
niiluram  spectant,  quia  ad  hoc  homo  pervenire  potest  in  statu  praesentis 
vitae  per  actionem  causarum  naturalium;  sed  necessitas  resurrectionis  est  ad 
consequendam  ultimam  perfectionem,  quae  consistit  in  perventione  ad  ulti- 
mum  finera.  Et  ideo  illae  operationes  naturales,  quae  ordinantur  ad  primam 
perfectionem  humanae  naturae  vel  causandam,  vel  conservandam,  non  erunt 
in  resurrectione  ;  et  hujusmodi  sunt  actiones  animalis  vitae  in  homine,  et 
actiones  mutuae  in  elementis,  et  motus  coeli  ;  et  ideo  omnia  haec  cessabunt 
in  resurrectione  :  et  quia  comedere,  bibere,  et  dormire,  et  generare  ad  ani- 
malem vitam  pertinent,  cum  sint  ad  primam  perfectionem  naturae  ordinata, 
ideo  in  resurrectione  talia  non  erunt. 

Ad  primum  ergo  dicendum,  quod  illa  comestio,  qua  Christus  comedit, 
non  fuit  necessitatis,  quasi  cibis  indigeret  humana  natura  post  resurrectio- 
nem; sed  fuit  potestatis,  ut  ostenderet  se  veram  naturam  humanam  resum- 

psisse,  quam  prius  habuerat  in  statu  ilio,  quando  cum  discipulis  comederat, 
et  biberat.  Haec  autem  ostensio  non  erit  necessaria  in  resurrectione  communi, 
quia  omnibus  notum  erit;  et  ideo  dicitur  dispensative  Christus  manducasse, 
eo  modo  loquendi  quo  juristae  dicunt,  quod  «  dispensano  est  communis 
juris  relaxatio  »  (Specuh  Jur.  Uh.  i.  Ut.  De  dispensai.),  quia  Christus  intermisit 
hoc  quod  est  communiter  resurgentium,  scilicet  non  uti  cibis,  propter  cau 
sam  praedictam  ;  et  propter  hoc  ratio  non  sequitur. 

Ad  secundum  dicendum,  quod  differentia  sexuum,  et  membrorum  varietas 
erit  ad  naturae  humanae  perfectionem  reintegrandam  et  in  specie,  et  in  in- 
dividuo ;  unde  non  sequitur,  quod  sint  frustra,  quamvis  animales  operationes 
desint. 

Ad  tertium  dicendum,  quod  praedictae  operationes  non  sunt  hominis, 
inquantum  est  homo,  ut  etiam  Philosophus  dicit  (lib.  io.  Ethic.  cap.  7.  a  med.); 
et  ideo  in  eis  non  consistit  beatitudo  humani  corporis  ;  sed  corpus  humanum 
glorificabitur  ex  redundantia  a  ratione,  a  qua  homo  est  homo,  inquantum 
erit  ei  subditum. 

Ad  quartum  dicendum,  quod  delectationes  corporales,  sicut  dicit  Phi- 
losophus in  7.  Ethic.  (cap.  12.  a  princ.)  et  in  io.  (cap.  5.  a  med.),  sunt  medi- 
cinales,  quia  adhibentur  nomini  ad  tollendum  fastidium;  vel  etiam  aegritu- 
dinales,  inquantum  eis  homo  inordinate  delectatur,  ac  si  essent  verae  delecta- 
tiones; sicut  homo  habens  infectum  gustum  delectatur  in  quibusdam,  quae 
sanis  non  sunt  delectabilia  :  et  ideo  non  oportet,  quod  tales  delectationes 
sint  de  perfectione  beatitudinis,  ut  Judaei,  et  Saraceni  ponunt,  et  quidam 
haeretici  posuerunt,  qui  vocantur  Chiliastae  ;  qui  etiam  secundum  doctrinam 
Philosophi  non  videntur  sanum  habere  affectum:  solae  enim  delectationes 
spirituales  secundum  ipsum  sunt  simpliciter  delectationes,  et  propter  se  quae- 
rendae  ;  et  ideo  ipsae  solae  ad  beatitudinem  requiruntur. 


QUAESTIO  LXXXII. 


DE  IMPASSIBILITATE  CORPORUM  BEATORUM  RESURGENTIUM, 
IN    QUATUOR    ARTICULOS    DIVISA. 


Deinde  considerandum  est  de  conditionibus  beatorum  resurgentium:  et 
primo  de  eorum  corporum  impassibilitate  :  secundo  de  subtilitate:  tertio  de  agi- 
litate:  quarto  de  claritate. 

Circa  priììium  quaeruntur  quatuor. 

Primo.  Utrum  sancti  resurgentes  resurgent  quoad  corpora  impassibiles. 
Secundo.  Utrum  aequalis  impassibilitas  omnibus  inerit. 
Tertio.  Utrum  illa  impassibilitas  sensum  in  actu  a  corporibus  gloriosis 
excludat. 

Quarto.  Utrum  sint  eis  omnes  sensus  in  actu. 

ARTICULUS  I.  357 

UTRUM    CORPORA    SANCTORUM    POST    RESURRECTIONEM 
ERUNT    IMPASSIBILE. 

(S.  Tbom.  4.  Dist.  44.  q.  2.  art.  1.  q.  1.  et  seq.). 

Ad  primum  sic  procedimi-.  Videtur,  quod  corpora  sanctorum  post  resur 
rectionem  non  eruntimpassibilia:  omne  enim  mortale  est  passibile:  sed  homo 
post  resurrectionem  erit  animai  rationali  mortale  :  est  haec  enim  definitio 
hominis,  quae  nunquam  ab  eo  separabitur;  ergo  corpus  erit  passibile. 

2.  Praeterea.  Omne  quod  est  in  potentia  ad  formam  alterius,  passibile 
est  ab  alio,  quia  secundum  hoc  aliquid  est  passivimi  ab  alio,  ut  dicitur  in 
1.  de  Gener.  (tex.  54.):  sed  corpora  sanctorum  post  resurrectionem  erunt  in 
potentia  ad  aliam  formam  ;  ergo  erunt  passibilia.  Probatio  mediae  :  Quae- 
cumque  communìcant  in  materia,  unum  eorum  est  in  potentia  ad  formam 
alterius  ;  materiam  enim,  secundum  quod  est  sub  una  forma,  non  amittit  po- 
tentiam  ad  aliam  formam  :  sed  corpora  sanctorum  post  resurrectionem  com- 
municabunt  cum  elementis  in  materia,  quia  ex  eadem  materia  reparabuntur, 
ex  qua  nunc  sunt  ;  ergo  erunt  in  potentia  ad  aliam  formam  ;  et  sic  erunt  pas- 
sibilia. 

3.  Praeterea.  «  Contraria  nata  sunt  agere,  et  pati  ad  uivicem  »,  ut  in  1.  de 
Gener.  (tex.  ;i.  et  seq.)  dicit  Philos.:  sed  corpora  sanctorum  post  resurre- 
ctionem erunt  ex  contrariis  composita,  sicut  et  nunc  sunt  ;  ergo  erunt  pas- 
sibilia. 

4.  Praeterea.  In  corpore  humano  resurget  sanguis,  et  alii  humores,  ut 
supra  dictum  est  (q.  80.  art.  3.  et  4.):  sed  ex  pugna  humorum  ad  invicem  ge- 
nerantur  aegritudines,  et  hujusmodi  passiones  in  corpore;  ergo  erunt  corpora 
sanctorum  post  resurrectionem  passibilia. 

5.  Praeterea.  Magis  repugnat  perfectioni  defectus  in  actu,  quam  defectus 
in  potentia:  sed  passibilitas  importat  solum  defectum  in  potentia;  cum  ergo 
in  corporibus  beatorum  sint  futuri  aliqui  defectus  in  actu,  sicut  cicatrices 
vulnerum  in  martyribus,  ut  in  Christo  fuerunt,  videtur  quod  nihil  deperibit 
perfectioni  eorum,  si  ponantur  habere  corpora  passibilia. 

Sed  contra.  Omne  passibile  est  corruptibile,  quia  passio  magis  facta 
abjicit  a  substantia:  sed  corpora  sanctorum  post  resurrectionem  erunt  incor- 
ruptibilia,  ut  dicitur  1.  ad  Cor.  15.:  Seminaiur  in  corruptione,  resurget  in  in- 
corruptione;  ergo  erunt  impassibilia. 

Praeterea.  Fortius  non  patitur  a  debiliori:  sed  nullum  corpus  erit  fortius 
corporibus  sanctorum;  de  quibus  dicitur  1.  ad  Cor.  15.:  Seminaiur  in  inftn- 
viila U,  surget  in  virtule;  ergo  erunt  impassibilia. 

Respondeo  dicendum,  quod  passio  duplicità  dicitur:  uno  modo  commu- 
niter;  et  sic  omnis  receptio  passio  dicitur;  sive  illud  quod  r'ecipitur  sit  con- 
veniens  recipienti,  et  perfectivum  ipsius;  sive  contrarium,  et  corruptivum:  et 
ab  hujusmodi  passionis  remotione  corpora  gloriosa  impassibilia  non  dicun- 
tur  ;  cum  nihil  quod  est  perfectionis,  ab  eis  sit  auferendum  :  alio  modo  passio 
dicitur  proprie,  quam  sic  dehnitDamasc.  in  2.  lib.  (Orti).  Fid.  cap.  22.  aprine): 
«  Passio  est  motus  praeter  naturam  »  :  unde  immoderatus  motus  cordis  passio 
ejus  dicitur,  sed  moderatus  dicitur  ejus  operano;  cujus  ratio  est,  quia  omne 

quod  patitur,  trahitur  ad  terminos  agentis,  quia  agens  assimilat  sibi  patiens  ; 
et  ideo  patiens,  inquantum  hujusmodi,  trahitur  extra  terminos  proprios,  in 
quibus  erat.  Sic  ergo,  proprie  accipiendo  passionem,  non  erit  in  corporibus 
resurgentium  sanctorum  potentialitas  ad  passionem  :  et  ideo  impassibilia  di- 
centur.  Hujus  autem  impassibilitatis  ratio  a  diversis  diversimode  assignatur: 
quidam  enim  eam  attribuunt  conditioni  elementorum,  quae  aliter  tunc  se  habe- 
bunt  in  corpore,  quam  nunc:  dicunt  enim,  quod  elementa  remanebunt  ibi 
secundum  substantiam  ;  sed  qualitates  activae,  et  passivae  ab  elementis  aufe. 
rentur.  Sed  hoc  non  videtur  verum,  quia  qualitates  activae,  et  passivae  sunt 
de  perfectione  elementorum;  unde  si  sine  eis  repararentur  elementa  in  cor- 
pore resurgentis,  essent  minoris  perfectionis,  quam  modo  sint  :  et  praeterea 
cum  qualitates  illae  sint  propria  accidentia  elementorum,  ex  forma,  et  ma- 
teria ipsorum  causata,  videtur  valde  absurdum,  quod  causa  mane.it,  et  effe- 
ctus  tollatur.  Et  ideo  olii  dicunt,  quod  manebunt  qualitates,  sed  non  habebunt 
proprias  actiones,  divina  virtute  id  faciente  ad  conservationem  humani  cor- 
poris.  Sed  hoc  etiam  non  videtur  posse  stare,  quia  ad  mixtionem  requiritur 
actio,  et  passio  activarum,  et  passivarum  qualitatum;  et  secundum  praedo- 
minium  unius,  vel  alterius  mixta  efficiuntur  diversae  complexionis:  quod 
oportet  ponere  in  corpore  resurgentis,  quia  erunt  ibi  carnes,  et  ossa,  et  hujus- 
modi partes,  quibus  omnibus  non  competit  una  complexio  :  et  praeterea  se- 
cundum hoc  impassibilitas  non  posset  poni  dos  in  eis,  quia  non  poneret 
aliquam  dispositionem  in  substantia  impassibili,  sed  solum  prohibitionem 
passionis  ab  exteriori,  scilicet  divina  virtute,  quae  etiam  posset  idem  facere 
de  corpore  hominis  in  statu  hujus  vitae.  Et  ideo  olii  dicunt,  quod  in  ipso  cor- 
pore erit  aliquid  prohibens  passionem  corporum  gloriosorum,  scilicet  natura 
quinti  corporis,  vel  coelestis,  quam  ponunt  venire  in  compositionem  humani 
corporis,  ad  conciliandum  elementa  in  harmoniam  quandam,  per  quam  pos- 
sint  esse  debita  materia  animae  rationalis  ;  sed  tamen  in  statu  hujus  vitae, 
propter  dominium  elementaris  naturae,  corpus  humanum  patitur  ad  simili- 
tudinem  aliorum  elementorum  ;  sed  in  resurrectione  dominabitur  natura  quinti 
corporis  :  et  ideo  corpus  humanum  reddetur  impassibile  ad  similitudinem 
corporis  coelestis.  Sed  hoc  non  potest  stare,  quia  corpus  quintum  non  venit 
materialiter  ad  compositionem  corporis  humani,  ut  in  2.  libro  ostensum  est 
(Disi.  12.  q.  1.  art.  1.):  et  praeterea  impossibile  est  dicere,  quod  aliqua  virtus 
naturalis,  qualis  est  virtus  corporis  coelestis,  transferat  corpus  humanum  ad 
proprietatem  gloriae,  qualis  est  impassibilitas  corporis  gloriosi,  cum  immu- 
lationem  corporis  humani  Apostolus  attribuat  virtuti  Christi,  quia  qualis  eoe- 
hstis,  tales  et  coehstes,  1.  Corinth.  15.;  et  Philip.  3.:  Reformabit  corpus  hutniìi- 
tatis  nostrae  configuratimi  corpori  cìaritatis  suae,  secundum  operationem,  qua  sibi 
possit  subjicere  omnia,  etc.  :  et  praeterea  non  potest  natura  coelestis  ita  domi- 
nari  in  corpore  humano,  quin  natura  elementaris  remaneat,  cui  ex  essentia- 
Jibus  suis  principiis  passibilitas  inest.  Et  ideo  aliter  dicendum  est,  quod  omnis 
passio  fit  per  victoriam  agentis  super  patiens  ;  alias  non  traheret  ipsum  ad 
terminos  suos:  impossibile  est  autem,  quod  aliquid  dominetur  supra  patiens, 
fusi  inquantum  debilitatur  dominium  formae  propriae  supra  materiam  patien- 
tjs,  loquendo  de  passione,  quae  est  contra  naturam,  de  qua  nunc  loquhnur: 
non  enim  materia  subjicitur  uni  contrariorum,  sine  hoc  quod  tollatur  domi- 
xnum  alterius  super  ipsam,  vel  saltem  diminuatur.  Corpus  autem  humanum, 
et  quidquid  in  eo  est,  erit  perfecte  subjectum  animae  rationali,  sicut  anima 
perfecte  erit  subjecta  Deo:  et  ideo  in  corpore  glorioso  non  poterit  esse  ali 

qua  mutatio  contra  dispositionem  illam,  qua  perficitur  ab  anima:  et  ita  cor- 
pora  illa  erunt  impassibilia. 

Ad  primum  ergo  dicendum,  quod,  secundum  Anselmum  (lib.  2.:  Cur  Deus 
homo,  cap.  11.  aprine),  «mortale  ponitur  in  defìnitione  hominis  a  philoso- 
phis,  qui  non  crediderunt  hominem  totum  aliquando  posse  esse  immortalerai  », 
quia  non  viderunt  homines,  nisi  secundum  hujus  mortalitatis  statum.  Vel 
potest  dici,  quod,  secundum  Philosophum  in  8.  Metaph.  (tex.  $.  et  7.  et  lib.  7. 
tex.  41.),  quia  differentiae  essentiales  sunt  nobis  incognitae,  utimurquandoque 
differentiis  accidentalibus  ad  significandum  differentias  essentiales,  quae  sunt 
accidentalium  causae:  unde  mortale  in  defìnitione  hominis  non  ponitur,  quasi 
ipsa  mortalitas  ad  essentiam  hominis  pertineat;  sed  quia  illud  quod  est  causa 
passibilitatis,  et  mortalitatis,  secundum  praesentem  statum,  scilicet  compositio 
ex  contrariis,  est  de  essentia  hominis:  sed  tunc  non  erit  causa  ejus,  propter 
victoriam  animae  super  corpus. 

Ad  secundum  dicendum,  quod  duplex  est  potentia,  ligata,  et  libera:  et  hoc 
non  solum  est  verum  de  potentia  activa,  sed  etiam  de  passiva;  forma  enim 
ligat  potentiam  materiae,  determinando  ipsam  ad  unum;  et  secundum  hoc 
dominatur  super  eam:  et  quia  in  rebus  corruptibilibus  non  perfecte  dominatur 
forma  supra  materiam,  non  perfecte  potest  ligare  ipsam,  quin  recipiat  inter- 
dum  per  aliquam  passionem  dispositionem  contrariam  formae.  Sed  in  sanctis 
post  resurrectionem  omnino  anima  dominabitur  supra  corpus  ;nec  illud  domi- 
nium  aliquo  modo  poterit  auferri,  quia  ipsa  erit  immutabiliter  Deo  subjecta; 
quod  non  fuit  in  statu  innocentiae:  et  ideo  in  corporibus  illis  manet  eadem 
potentia  ad  formam  aliam,  quae  nunc  inest,  quantum  ad  substantiam  poten- 
tiae;  sed  erit  ligata  per  victoriam  animae  supra  corpus,  ut  nunquam  in  actum 
passionis  exire  possit. 

Ad  tertium  dicendum,  quod  qualitates  elementares  sunt  instrumenta 
animae,  ut  patet  in  2.  de  Anima  (tex.  38.  et  seq.),  quia  calor  ignis  in  corpore 
animalis  regulatur  in  actu  nutriendipervirtutem  animae.  Quando  autem  agens 
principale  est  perfectum,  et  non  est  aliquis  defectus  in  instrumento,  nulla  actio 
procedit  ab  instrumento,  nisi  secundum  dispositionem  principalis  agentis  :  et 
ideo  in  corporibus  sanctorum  post  resurrectionem  nulla  actio,  vel  passio 
poterit  provenire  a  qualitatibus  elementaribus,  quae  sit  contra  dispositionem 
animae,  quae  intendit  conservare  corpus. 

Adquartum  dicendum,  quod,  secundum  Augustinum  in  epist.  ad  Consen- 
tium  (quae  est  146.  inter  princ.  et  med.),  «  divina  potentia  valet  de  ista  visibili, 
atque  tractabili  natura  corporum,  quibusdam  manentibus,  auferre  quas  vo- 
luerit  qualitates  »  ;  unde  sicut  ab  igne  fornacis  Chaldaeorum  abstulit  virtu- 
tem  comburendi,  quantum  ad  aliquid,  quia  corpora  puerorum  illaesa  servata 
sunt,  sed  mansit  quantum  ad  aliquid,  quia  ignis  ille  ligna  comburebat;  ita 
auferet  ab  humoribus-  passibilitatem,  et  dimittet  naturam:  modus  autem,  quo 
hoc  fiet,  dictus  est  (in  corp.  art.). 

Ad  quintum  dicendum,  quod  cicatrices  vulnerum  non  erunt  in  sanctis, 
nec  in  Christo  fuerunt,  inquantum  important  aliquem  defectum,  sed  inquan- 
tum sunt  signa  constantissimae  virtutis,  qua  passi  sunt  prò  justitia,  et  fide  ; 
ut  ex  hoc  et  ipsis,  et  aliis  gaudium  crescat:  unde  dicit  Aug.  22.  de  Civit.  Dei 
(cap.  20.):  «Nescio,  quomodo  sic  afficimur  amore  martyrum  beatorum,  ut 
velimus  in  ilio  regno  in  eorum  corporibus  videre  vulnerum  cicatrices,  quae 
prò  Christi  nomine  pertulerunt:  et  fortasse  videbimus;  non  enlm  deformitas 
in  eis,  sed  dignitas  erit  ;  et  quaedam,  quamvis  in  corpore,  non  corporis,  sed 

virtutis  pulcliritudo  fulgebit».  Nec  tamen  si  aliqua  martyribus  amputata,  et 
ablata  sunt  membra,  sin  e  ipsis  membris  erunt  in  resurrectione  mortuorum, 
quibus  dictum  est  (Lue.  21.):  Capiìlus  de  capite  veslro  non  peribit. 

ARTICULUS  II.  358 

UTRUM  IMPASSIBILITAS  IN  OMNIBUS  ERIT  AEQUALIS. 

Ad  secundum  sic  proceditur.  Videtur,  quod  impassibilitas  in  omnibus  erit 
aequalis,  quia  1.  ad  Corinth.  15.  dicit  Gloss.  (interi  sup.  illud  :  Seminatur  in 
corruptione)  quod  «  aequaliter  omnes  habent,  quod  pati  non  possunt»  :  sed  ex 
hoc  pati  non  possunt,  quod  habent  dotem  impassibilitatis;  ergo  impassibilitas 
erit  aequalis  in  omnibus. 

2.  Praeterea.  Negationes  non  recipiunt  magis,  et  minus:  sed  impassibi- 
litas est  quaedam  negatio,  vel  privatio  passibilitatis;  ergo  non  potest  esse 
major  in  uno,  quam  in  alio. 

3.  Praeterea.  Magis  album  dicitur,  quod  est  nigro  impermixtius  :  sed 
nulli  corporum  sanctorum  admiscebitur  aliquid  de  passibilitate;  ergo  omnia 
erunt  aequaliter  impassibilia. 

Sed  contra.  Merito  debet  respondere  praemium  proportionaliter:  sed 
sanctorum  quidam  fuerunt  aliis  majores  merito;  ergo  cum  impassibilitas  sit 
quoddam  praemium,  videtur  quod  in  quibusdam  sit  major,  quam  in  aliis. 

Praeterea.  Impassibilitas  dividitur  contra  dotem  claritatis:  sed  illa  non  erit 
aequalis  in  omnibus,  ut  patet  1.  Corinth.  15.;  ergo  nec  impassibilitas. 

Respondeo  dicendum,  quod  impassibilitas  potest  duplicìter  considerari  : 
vel  secundum  se,  vel  secundum  causavi  suam:  si  secundum  se  consideretur, 
quia  solam  negationem,  vel  privationem  importat,  non  suscipit  magis,  et 
minus,  sed  erit  aequalis  in  omnibus  beatis:  si  autem  consideretur  secundum 
suam  causam,  sic  erit  in  uno  major  quam  in  alio.  Causa  autem  ejus  est  domi- 
nium  animae  super  corpus;  quod  quidem  dominium  causatur  ex  hoc,  quod 
ipsa  anima  fruitur  Deo  immobiliter:  unde  in  ilio,  qui  perfectius  fruitur  Deo, 
est  major  impassibilitatis  causa. 

Ad  primum  ergo  dicendum,  quod  Glossa  illa  loquitur  de  impassibilitate 
secundum  se,  et  non  secundum  causam  suam. 

Ad  secundum  dicendum,  quod  quamvis  negationes,  et  privationes  secun- 
dum se  non  intendantur,  nec  remittantur,  tamen  intenduntur  et  remittuntur 
ex  causis  suis;  sicut  dicitur  esse  locus  magis  tenebrosus,  qui  habet  plura, 
et  majora  obstacula  lucis. 

Ad  tertium  dicendum,  quod  aliqua  non  solum  intenduntur  per  recessum 
a  contrario,  sed  etiam  per  accessum  ad  terminum,  sicut  lux  intenditur;  et 
propterea  etiam  impassibilitas  est  major  in  uno,  quam  in  alio;  quamvis  in 
nullo  aliquid  passibilitatis  remaneat. 

ARTICULUS   III.  359 

UTRUM   IMPASSIBILITAS    SENSUAI  IN  ACTU  EXCLUDAT 
A  CORPORIBUS   GLORIOSIS. 

Ad  tertium  sic  proceditur.  Videtur,  quod  impassibilitas  sensum  in  actu 
a  corporibus  gloriosis  excludat,  quia,  sicut  dicit  Philosoph.  in  2.  de  Anim. 

(tex.  118.),    «  sentire  est  quoddam  pati  »:  corpora  autem  gloriosa  erunt  im- 
passibilia;  ergo  non  sentient  in  actu. 

2.  Praeterea.  Immutatio  naturalis  praecedit  immutationem  animalem, 
sicut  esse  naturale  praecedit  esse  intentionale:  sed  corpora  gloriosa  ratione 
impassibilitatis  non  immutabuntur  immutatione  naturali;  ergo  nec  immuta- 
tione  animali,  quae  requiritur  ad  sentiendum. 

3.  Praeterea.  Quandocumque  fit  sensus  in  actu  cum  nova  receptione,fit 
novum  judicium:  sed  ibi  non  erit  novum  judicium,  quia  «  non  erunt  ibi  co- 
gitationes  volubiles»;  ergo  non  fiet  ibi  sensus  in  actu. 

4.  Praeterea.  Quando  anima  est  in  actu  intenso  unius  potentiae,  remit- 
titur  actus  alterius  potentiae  :  sed  anima  summe  erit  intenta  ad  actum  virtutis 
intellectivae,  qua  Deum  contemplabitur  ;  ergo  non  erit  aliquo  modo  in  actu 
virtutis  sensitivae. 

Sed  contra  est,  quod  dicitur  Apoc.  1.:  Videbit  eum  omnis  oculus;  ergo 
erit  ibi  sensus  in  actu. 

Praeterea.  Secundum  Philos.  in  1.  de  Anima  (tex.  19.) ,  «  animatum  ab 
inanimato  distinguitur  sensu,  et  motu  »  :  sed  ibi  erit  in  actu  motus,  quia  tan- 
quam  scintillile  in  ar linaiuòlo  discurrent  (Sap.  3.)  ;  ergo  et  sensus  in  actu. 

Respondeo  dicendum,  quod  aliquem  sensum  esse  in  corporibus  beato- 
rum  omnes  ponunt;  alias  corporalis  vita  sanctorumpost  resurrectionem  assi- 
milaretur  magis  somno,  quam  vigiliae;  quod  non  competit  illi  perfectioni, 
eo  quod  in  somno  corpus  sensibile  non  est  in  ultimo  actu  vitae;  propter 
quod  somnus  dicitur  vitae  dimidium  in  1.  Ethic.  (cap.  15.  in  med.).  Sed  in 
modo  sentiendi  diversi  diversa  opinantur  :  quidam  enim  dicunt,  quod  corpora 
gloriosa  erunt  impassibilia,  et  propter  hoc  non  receptìbilia  peregrinae  im- 
pressionis,  et  multo  minus  quam  corpora  coelestia,  quia  non  erit  ibi  sensus 
in  actu  per  receptionem  alicujus  speciei  a  sensibilibus,  sed  magis  extra  mit- 
tendo.  Sed  hoc  non  potest  esse,  quia  in  resurrectione  natura  speciei  manebit 
eadem  in  nomine,  et  in  omnibus  partibus  ejus:  hujusmodi  autem  est  natura 
sensus,  ut  sit  potentia  passiva,  ut  in  2.  de  Anima  (tee  fi.  et 54.)  probat  Philos.: 
unde  si  in  resurrectione  sancti  sentirent  extra  mittendo,  et  non  recipiendo, 
non  esset  sensus  in  eis  virtus  passiva,  sed  activa;  et  sic  non  esset  ejusdem 
speciei  cum  sensu,  qui  nunc  est,  sed  esset  aliqua  alia  virtus  eis  data;  sicut 
enim  materia  nunquam  fit  forma,  ita  potentia  passiva  nunquam  fit  activa. 
Et  ideo  alii  dicunt,  quod  sensus  in  actu  fiet  per  susceptionem  non  quidem 
ab  exterioribus  sensibilibus,  sed  per  effìuxum  a  superioribus  viribus  ;  ut  sicut 
nunc  superiores  vires  accipiunt  de  inferioribus,ita  e  contrario  tunc  inferiores 
accipient  a  superioribus.  Sed  iste  modus  receptionis  non  facit  vere  sentire, 
quia  omnis  potentia  passiva  secundum  suae  speciei  rationem  determinatur 
ad  aliquid  activum  speciale;  quia  potentia,  inquantum  hujusmodi,  habet  or- 
dinem  ad  illud,respectu  cujus  dicitur:  unde  cum  proprium  activum  in  sensu 
exteriori  sit  res  existens  extra  animam,  et  non  intentio  ejus  existens  in  ima- 
ginatione,  vel  ratione,  si  organum  sentiendi  non  moveatur  a  rebus  extra,  sed 
ex  imaginatione,  vel  a  superioribus  viribus  aliis,  non  erit  vere  sentire  :  unde 
non  dicimus,  quod  phrenetici,  et  alii  mente  capti,  in  quibus  propter  victo- 
riam  imaginativae  virtutis  fit  hujusmodi  defluxus  specierum  ad  organa  sen- 
tiendi, vere  sentiant,  sed  quod  videtur  eis  quod  sentiant.  Et  ideo  dicendum 
est  cum  aliis,  quod  sensus  corporum  gloriosorum  erit  per  susceptionem  a 
rebus  quae  sunt  extra  animam.  Sed  sciendum  est,  quod  organa  sentiendi 
immutantur  a  rebus,  quae  sunt  extra  animam,  dupli citer  :  uno  modo  immuta- 

tione  naturali,  quando  scilicet  organum  disponitur  eadem  qualitate  naturali, 
qua  disponitur  res  extra  animarti,  quae  agit  in  ipsum  ;  sicut  cura  manus  fit 
calida  ex  tactu  rei  calidae,  vel  odorifera  ex  tactu  rei  odoriferae  :  alio  modo 
immutatone  spirituali,  quando  recipitur  qualitas  sensibilis  in  instrumento 
secundum  esse  spirituale,  idest  species,  sive  intendo  qualitatis,  et  non  ipsa 
qualitas;  sicut  pupilla  recipit  speciem  albedinis,  et  tamen  ipsa  non  efficitur 
alba:  prima  ergo  receptio  non  causat  sensum,  per  se  loquendo,  quia  sensus 
est  susceptivus  specierum  in  materia  praeter  materiam,  idest  praeter  esse 
materiale,  quod  habebant  extra  animam,ut  dicitur  in  2.  de  Anima  (tex.  121.); 
et  haec  receptio  immutat  naturam  recipientis,  quia  recipitur  hoc  modo  qua- 
litas secundum  esse  suum  materiale:  unde  ista  receptio  non  erit  in  corpo - 
ribus  gloriosis,  sed  secunda,  quae  per  se  facit  sensum  in  actu,  et  non  immutat 
naturam  recipientis. 

Ad  primum  ergo  dicendum,  quod,  ut  jam  patet  ex  dictis  (in  corp.),  per 
hanc  passionem,  quae  est  in  actu  sentiendi,  quae  non  est  aliud  quam  receptio 
praedicta,  non  trahitur  corpus  extra  naturalem  suam  qualitatem,  sed  spiri- 
tualiter  perficitur:  impassibilitas  gloriosorum  corporum  hanc  passionem  non 
excludit. 

Ad  secundum  dicendum,  quod  omne  passivum  recipit  actionem  agentis 
secundum  suum  modum;  si  ergo  aliquid  sit,  quod  sit  natum  immutari  ab 
activo  naturali,  et  spirituali  immutatione,  immutatio  naturalis  praecedit  im- 
mutationem  spiritualem,  sicut  esse  naturale  praecedit  esse  intentionale  :  si 
autem  natum  sit  immutari  spiritualiter  tantum,  non  oportet  quod  immutetur 
naturaliter;  sicut  patet  de  aere,  qui  non  est  receptivus  coloris  secundum  esse 
naturale,  sed  solum  secundum  esse  spirituale  ;  et  ideo  hoc  solum  modo  im- 
mutatur  ;  sicut  e  contrario  corpora  inanimata  immutantur  per  qualitates  sen- 
sibiles  solum  naturaliter,  et  non  spiritualiter.  In  corporibus  autem  gloriosis 
non  poterit  esse  aliqua  immutatio  naturalis;  et  ideo  ibi  erit  spiritualis  immu- 
tatio tantum. 

Ad  tertium  dicendum,  quod  sicut  erit  nova  receptio  speciei  in  organo 
sentiendi,  ita  erit  novum  judicium  sensus  communis:  non  autem  erit  novum 
judicium  intellectus  de  hoc,  sicut  fìt  in  eo  qui  videt  aliquid,  quod  prius  scivit. 
Quod  autem  dicit  August.  flib.  15.  de  Trinit.  cap.  16.  ad  fin.)  quod  «  non 
erunt  ibi  cogitationes  volubiles  »,  intelligitur  de  cogitationibus  intellectivae 
partis  :  unde  non  est  ad  propositum. 

Ad  quartum  dicendum,  quod  quando  unum  duorum  est  ratio  alterius,  oc- 
cupano animae  circa  unum  non  impedit,  nec  remittit  occupationem  ejus  circa 
aliud;  sicut  medicus,  dum  videt  urinam,  non  minus  potest  considerare  artis 
regulas  de  coloribus  urinarum,  sed  magis:  et  quia  Deus  apprehenditur  a 
sanctis  ut  ratio  omnium  quae  ab  eis  agentur,  vel  cognoscentur;  ideo  occu- 
pano eorum  circa  sensibilia  sentienda,  vel  quaecumque  alia  contemplanda, 
aut  agenda,  in  nullo  impediet  divinam  contemplationem,  nec  e  contrario. 
Vel  dicendum,  quod  ideo  una  potentia  impeditur  in  actu  suo,  quando  alia 
vehementer  operatur,  quia  una  potentia  de  se  non  sufficit  ad  tam  intensam 
operationem,  nisi  ei  subveniatur  per  id,  quod  erat  aliis  potentiis,  vel  mem- 
Dris  influendum  a  principio  vitae:  et  quia  in  sanctis  erunt  omnes  potentiae 
perfectissimae,  una  poterit  intense  operari,  ita  quod  ex  hoc  nullum  impedi 
mentum  praestabitur  actioni  alterius  potentiae,  sicut  et  in  Christo  fuit. 

ARTICULUS  IV.  360 

UTRUM    IX    BEATIS    POST    RESURRECTIONEM 
SINT    OMNES   SENSUS    IN    ACTU. 

Ad  quartum  sic  proceditur.  Videtur,  quod  non  sint  ibi  omnes  sensus  in 
actu:  tactus  enim  est  primus  inter  omnes  alios  sensus,  utdicitur  in  lib.  2.  de 
Anima  (iex.  rr  et  lib.  5.  lex.  66.):  sed  corpora  gloriosa  carebunt  actu  sensu 
tactus,  quia  sensus  tactus  fit  in  actu  per  immutationem  corporis  animalis  ab 
aliquo  exteriori  corpore  praedominante  in  aliqua  qualitatum  activarum,  vel 
passivarum,  quarum  est  tactus  discret;vus,  qualis  tunc  immutatio  esse  non 
poterli;  ergo  non  erit  ibi  omnis  sensus  in  actu. 

2.  Praeterea.  Sensus  gustus  deservit  actui  virtutis  nutritivae:  sed  post 
resurrectionem  hujusmodi  actus  non  erit,  ut  dictum  est  (q.  81.  art.  4.);  ergo 
frustra  esset  ibi  gustus. 

3.  Praeterea.  Post  resurrectionem  nihil  corrumpetur,  quia  tota  creatura 
vestietur  quadam  virtute  incorruptionis:  sed  sensus  odoratus  in  actu  suo  esse 
non  potest,  nisi  aliqua  corruptione  facta,  quia  odor  non  sentitur  sine  aliqua 
fumali  evaporatione.  quae  in  quadam  resolutione  consistiti  ergo  sensus  odo- 
raius  non  erit  ibi  in  suo  actu. 

4.  Praeterea.  Auditus  deservit  disciplinae,  ut  dicitur  in  lib.  de  Sensu,  et 
Sensato  (cap.  1.  in  fui):  sed  non  erit  post  resurrectionem  beatis  necessaria 
aliqua  disciplina  per  sensibilia,  quia  divina  sapientia  replebuntur  ex  ipsius 
De'  visione;  ergo  non  erit  ibi  auditus. 

5.  Praeterea.  Visio  fit,  secundum  quod  in  pupilla  recipitur  species  rei 
visae:  sed  hoc  non  poterit  esse  post  resurrec:.  jnem  in  beatis  ;  ergo  non  erit 
ibi  visus  in  actu,  qui  urr  e  est  omnium  sensuum  nobilior.  Probatio  mediae' 
Illud  quod  est  lucidum  in  actu,  non  est  receptivum  speciei  visibilis  ;  unde 
speculum  directe  positum  sub  radio  solis  non  repraesentat  speciem  corporis 
oppositi:  sed  pupilla,  sicut  et  totum  corpus,  erit  claritate  dotata;  ergo  noi» 
recipietur  ibi  aliqua  species  colorati  corporis. 

6.  Praeterea.  Secundum  Perspectivos,  omne  quod  videtur,  sub  angulo 
videtur:  sed  hoc  non  competit  corporibus  gloriosis;  ergo  non  habebunt  sen- 
su ni  visus  in  actu.  Probatio  mediae:  Quandocumque  aliquid  videtur  sub  angulo, 
oportet  esse  aliquam  proportionem  anguli  ad  distantiam  rei  visae,  quia  quod 
a  remotiori  videtur,  minus  videtur,  et  sub  minori  angulo;  unde  posset  esse 
ita  parvus  angulus,  quod  nihil  de  re  videretur:  si  ergo  oculus  gloriosus  videbit 
sub  angulo,  oportet  quod  videat  sub  determinata  distantia,  et  ita  quod  non 
videat  aliquid  a  remotiori,  quam  modo  videmus  ;  quod  videtur  valde  absur- 
dum  :  et  sic  videtur,  quod  sensus  visus  actu  non  erit  in  corporibus  gloriosis. 

Sed  contra.  Potentia  conjuncta  actui  est  perfectior,  quam  non  conjuncta: 
sed  natura  humana  erit  in  beatis  in  maxima  perfectione;  ergo  erunt  ibi  omnes 
sensus  in  suo  actu. 

Praeterea.  Vicinius  se  habent  ad  animam  potentiae  sensitivae,  quam  cor- 
pus :  sed  corpus  praemiabitur,  vel  punietur  propter  merita,  vel  demerita  ani- 
mae  ;  ergo  et  omnes  sensus  praemiabuntur  in  beatis  et  punientur  in  malis, 
secundum  delectationem,  et  dolorem,  vel  tristitiam,  quae  in  operatione  sensus 
consistunt. 

S.  Thomae  Summa    Tbeologica.  Voi.  V.  o'~> 

Respondeo  dicendum,  quod  circa  hoc  est  duplex  opinio:  quidam  enira 
dicunt,  quod  in  corporibus  gloriosis  erunt  omnes  potentiae  sensuum  ;  non 
tamen  erunt  in  actu  nisi  duo  sensus,  scilicet  tactus,  et  visus  :  nec  hoc  erit  ex 
defectu  sensuum,  sed  ex  defectu  medii,  et  objecti;  nec  tamen  erunt  frustra, 
quia  erunt  ad  integritatem  humanae  naturae,  et  ad  commendandam  sapien- 
tiam  Creatoris.  Sed  hoc  non  videtur  verum,  quia  illud  quod  est  medium  in 
istis  sensibus,  est  etiam  in  aliis  medium:  in  visu  enim  est  medium  aèr,  qui 
etiam  est  medium  in  auditu,  et  odoratu,  sicut  patet  in  2.  de  Anima  (tex.  y6. 
et  97.):  similiter  etiam  gustus  habet  medium  conjunctum,  sicut  et  tactus, 
cum  gustus  sit  tactus  quidam,  ut  in  eodem  libro  (tex.  28.  et  94.)  dicitur:  odor 
etiam  erit  ibi,  qui  est  objectum  odoratus,  cum  Ecclesia  cantet,  quod  odor 
suavissimus  erunt  corpora  sanctorum  :  laus  etiam  vocalis  erit  in  patria:  unde 
dicitur  in  Gloss.  (ord.)  super  illud  Psal.  149.:  Exaltationes  Dei  in  gutture  eorum, 
quod  «  corda,  et  linguae  non  desinent  laudare  Deum  »;  et  idem  etiam  habetur 
per  Gloss.  (ord.)  super  illud  2.  Esdr.  12.:  In  canticis,  et  cymbalis,  etc.  Et  ideo 
secundum  alios  dicendum,  quod  odoratus,  et  auditus  erunt  ibi  in  actu  ;  sed 
gustus  non  erit  in  actu,  ita  quod  immutetur  ab  aliquo  cibo,  vel  potu  sumplo, 
ut  patet  ex  dictis  (q.  81.  art.  4.)  :  nisi  forte  dicatur,  quod  erit  ibi  gustus  in 
actu  per  immutationem  linguae  a*b  aliqua  humiditate  adjuncta. 

Ad  primum  ergo  dicendum,  quod  qualitates,  quas  tactus  percipit,  sunt 
illae,  ex  quibus  constituitur  animale  corpus:  unde  per  qualitates  tangibiles 
corpus  animalis  secundum  statum  praesentem  natum  est  immutari  immuta- 
tione  naturali,  et  spirituali  ab  objecto  tactus;  et  ideo  tactus  dicitur  maxime 
materialis  inter  alios  sensus,  quia  habet  plus  de  materiali  immutatione  adjun- 
ctum.  Non  tamen  immutatio  materialis  se  habet  ad  actum  sentiendi,  qui  per- 
ficitur  spirituali  immutatione,  nisi  per  accidens;  et  ideo  in  corporibus  glo- 
riosis, a  quibus  impassibilitas  excludit  naturalem  immutationem,  erit  immu- 
tatio a  qualitatibus  tangibilibus  spiritualis  tantum:  sicut  etiam  in  corpore 
Adae  fuit,  quod  nec  ignis  urere,  nec  gladius  scindere  potuisset  ;  et  tamen  horum 
sensum  habuisset. 

Ad  secundUìM  dicendum,  quod  gustus,  secundum  quod  est  sensus  alimenti, 
non  erit  in  actu:  sed  secundum  quod  est  judicativus  saporum,  esse  poterit 
forte  per  modum  praedictum  (in  corp.  art.). 

Ad  tertium  dicendum,  quod  quidam  posuerunt,  quod  odor  nihil  aliud 
est,  quam  quaedam  fumalis  evaporatio:  sed  haec  positio  non  potest  esse  vera, 
quod  -patet  ex  hoc  quod  vultures  currunt  ex  odore  percepto  ad  cadavera  ex 
locis  remotissimis  ;  cum  tamen  non  esset  possibile,  quod  evaporatio  aliqua 
pertingeret  a  cadavere  ad  tam  remota  loca,  etiamsi  totum  resolveretur  in 
vaporem;  et  praecipue  cum  sensibilia  in  aequali  distantia  ad  quamlibet  partem 
immutent:  unde  odor  immutat  medium  quandoque,  et  instrumentum  sentiendi 
spirituali  immutatione,  sine  aliqua  evaporatione  pertinente  ad  organum.  Sed 
quod  aliqua  evaporatio  requiratur,  hoc  est  eo  quod  odor  in  corporibus  est 
humiditate  aspersus;  unde  oportet  resolutionem  fieri,  ad  hoc  quod  percipia- 
tur:  sed  in  corporibus  gloriosis  erit  odor  in  sua  ultima  perfectione,  nullo 
modo  per  humidum  repressus  ;  unde  immutabit  spirituali  immutatione,  sicut 
odor  fumalis  evaporationis  facit:  et  sic  erit  sensus  odoratus  in  sanctis,  quia 
nulla  humiditate  impedietur;  et  cognoscet  non  solum  excellentias  odorum, 
sicut  nunc  in  nobis  contingit  propter  nimiam  cerebri  humiditatem,  sed  etiam 
minimas  odorum  differentias. 

Ad  Q.UARTUM  dicendum,  quod  in  patria  erit  laus  vocalis  (quamvis  quidam 

aliter  dicant),  et  sola  immutatione  spirituali  organum  auditus  immutabit  in 
beatis;  nec  erit  propter  disciplinam,  qua  scientiam  acquirant,  sed  propter  per- 
fectionem  sensus,  et  delectationem.  Quomodo  autem  vox  ibi  formari  poterit, 
dictum  est  in  2.  lib.  (Dist.  2.  q.  2.  art.  2.  ad  $.). 

Ad  quintum  dicendum,  quod  intensio  luminis  non  impedit  receptionem 
spiritualem  speciei  coloris,  dummodo  maneat  in  natura  diaphani,  sicut  patet, 
quod  quantumcumque  illuminetur  aèr,  potest  esse  medium  in  visu;  et  quanto 
est  magis  illuminatus,  tanto  per  ipsum  aliquid  clarius  videtur,  nisi  sit  defe- 
ctus  ex  debilitate  visus.  Quod  autem  in  speculo  directe  opposito  radio  solis 
non  appareat  species  corporis  oppositi,  non  est  propter  hoc  quod  impediatur 
receptio,  sed  propter  hoc  quod  impediatur  reverberatio:  oportet  enim,  ad  hoc 
quod  forma  in  speculo  appareat,  quod  fiat  quaedam  reverberatio  ad  aliquod 
corpus  obscurum;  et  ideo  plumbum  vitro  adjungitur  in  speculo  :  liane  autem 
obscuritatem  radius  solis  repellit  :  unde  non  potest  apparere  species  aliqua  in 
speculo.  Claritas  autem  corporis  gloriosi  non  aufert  diaphaneitatem  a  pupilla, 
quia  gloria  non  tollit  naturami  unde  magnitudo  claritatis  in  pupilla  magis 
facit  ad  acumen  visus,  quam  ad  ejus  defectum. 

Ad  sextum  dicendum,  quod  quanto  sensus  est  perfectior,  tanto  ex  mi- 
nori immutatione  facta  potest  objectum  suum  percipere:  quanto  autem  sub 
minori  angulo  visus  a  visibili  immutatur,  tanto  minor  immutatio  est;  et  inde 
est,  quod  visus  fortior  magis  a  remotis  aliquid  videre  potest,  quam  visus  de- 
bilior,  quia  quanto  a  remotiori  videtur,  sud  minori  angulo  videtur  :  et  quia 
visus  corporis  gloriosi  erit  perfectissimus,  ex  parvissima  immutatione  poterit 
videre;  unde  sub  angulo  multo  minori  videre  poterit,  quam  modo  possit,  et 
per  consequens  multo  magis  a  remotis. 


QUAESTIO  LXXXIII. 

DE    SUBTILITATE    CORPORUM    BEATORUM, 
IN    SEX    ARTICULOS    DIVISA. 

Ueinde  considerandum  est  de  subtilitate  corporum  beatorum. 

Circa  quod  quaeruntur  sex. 

Primo.  Utrum  subtilitas  sit  proprietas  corporis  gloriosi. 

Secundo.  Utrum  ratione  hujus  subtilitatis  possit  esse  in  eodem  loco  cum 
alio  corpore  non  glorioso. 

Tertio.  Utrum  per  miraculum  duo  corpora  possint  simul  esse  in  eodem 
loco. 

Quarto.  Utrum  corpus  gloriosum.  possit  esse  cum  alio  glorioso  in  eodem 
loco. 

Quinto.  Utrum  corpus  gloriosum  necessario  requirat  aequalem  sibi  locum. 

Sexto.  Utrum  corpus  gloriosum  sit  palpabile. 

ARTICULUS  I.  36i 

UTRUM    SUBTILITAS    SIT  PROPRIETAS   CORPORIS   GLORIOSI. 

(S.  Thom.  4.  Disi.  44.  q.  2.  art.  2.  q.  1.  et  seq.). 

Ad  primum  sic  proceditur.  Videtur,  quod  subtilitas  non  sit  proprietas  cor- 
poris  gloriosi;  proprietas  enim  gloriae  excedit  proprietatem  naturae,  sicut 
gloriae  claritas  claritatem  solis,  quae  est  maxima  in  natura:  si  ergo  subtilitas 
sit  proprietas  corporis  gloriosi,  videtur  quod  corpus  gloriosum  sit  subtilius 
futurum  omni,  quod  est  subtile  in  natura,  et  ita  erit  ventis,  aéreque  subti- 
lius; quod  est  haeresis  a  Gregorio  in  Constantinopolitana  urbe  damnata,  ut 
ipse  narrat  in  14.  lib.  Moral.  (cap.  2<).). 

2.  Praeterea.  Sicut  calìditas,  et  frigiditas  sunt  quaedam  qualitates  sim- 
plicium  corporum,  scilicet  elementorum,  ita  et  subtilitas  :  sed  calor,  et  aliae 
qualitates  elementorum  non  intendentur  in  gloriosis  corporibus  magis  quam 
nunc;  imo  magis  ad  medium  reducentur;  ergo  neque  subtilitas  in  eis  erit 
major,  quam  nunc  sit. 

3.  Praeterea.  Subtilitas  invenitur  in  corporibus  propter  paucitatem  ma- 
terne: unde  corpora,  quae  habent  minus  de  materia  sub  aequalibus  dimen- 
sionibus,  dicimus  magis  subtilia;  ut  ignem  aere,  et  aèrem  aqua,  et  aquam 
terra:  sed  tantum  de  materia  erit  in  corporibus  gloriosis,  quantum  nunc  est; 
nec  dimensiones  erunt  majores;  ergo  tunc  non  erunt  magis  subtilia,  quam 
modo  sint. 

Sed  contra  est,  quod  dicitur  1.  Cor.  15.:  Suninatur  corpus  animai',  sur  jet 
corpus  spirituale,  idest  spiritui  simile  :  sed  subtilitas  spiritus  excedit  omnem 
subtilitatem  corporis;  ergo  corpora  gloriosa  erunt  subtilissima. 

Praeterea.  Corpora  quanto  sunt  subtiliora,  tanto  sunt  nobiliora:  sed  cor- 
pora gloriosa  sunt  nobilissima;  ergo  erunt  subtilissima. 

Respondeo  dicendum,  quod  nomen  subtilitatis  a  virtute  penetrandi  est 
assumptum  :  unde  dicitur  in  2.  de  Generat.  (tex.  io.)  quod  «  subtile  est  reple- 
tivum  partibus,  et  partium  partibus  »  (quia  propter  naturam  humidi,  quod 
male  terminatur  termino  proprio,  bene  autem  alieno,  sequitur  suum  tangens, 
et  fluit  undique  ad  suum  capiens,  et  sua  subtilitate  quamlibet  ejus  partem 
minimam  subintrat).  [Al.  desunt  haec  omnia  parenlbesi  clausa].  Quod  autem  ali- 
quod  corpus  sit  penetrativum,  contingit  ex  duobus  :  primo  ex  parvitate  quan- 
titatis,  praecipue  secundum  profunditatem,  et  latitudinem,  non  autem  secun- 
dum  longitudinem,  quia  penetrano  fit  in  profundum;  unde  longitudo  pene- 
trationi  non  obstat:  secundo  ex  paucitate  materiae  ;  unde  rara  subtilia  dicimus  : 
et  quia  in  corporibus  rafis  forma  praedominatur  materiae  magis,  ideo  trans- 
latum  est  nomen  subtilitatis  ad  illa  corpora,  quae  optime  substant  formae, 
et  perficiuntur  ab  ea  completissimo  modo;  sicut  dicimus  subtilitatem  esse 
in  sole,  et  luna,  et  aliis  hujusmodi:  sicut  etiam  aurum,  vel  aliquid  hujusmodi 
potest  dici  subtile,  quando  perfectissime  completur  in  esse,  et  virtute  suae 
speciei.  Et  quia  res  incorporeae  quantitate  carent,  et  materia,  ideo  nomen 
subtilitatis  ad  eas  transfertur,  non  solum  ratione  suae  substantiae,  sed  etiam 
ratione  suae  virtutis:  sicut  enim  subtile  dicitur  penetrativum,  quia  pertingit 
usque  ad  intima  rei,  ita  etiam  dicitur  aliquis  intellectus  subtile,  quia  pertingit 
ad  inspicienda  intrinseca  principia,  et  proprietates  naturales  rei  latentes:  et 

similiter  dicitur  aliquis  habere  visum  subtilem,  quia  aliquid  minimum  potest 
visu  p^rcipere:  et  similiter  est  de  aliis  sensibus.  Et  secundum  hoc  diversi 
dìversimode  subtilitatem  corporibus  gloriosis  attribuerunt  :  quidam  enim  hae- 
retici,  ut  August.  narrat  (lib.  13.  de,  Civ.  Dei,  cap.  22.),  attribuerunt  eis  sub- 
tilitatem secundum  modum,  quo  spirituales  substantiae  subtiles  dicuntur, 
dicentes,  quod  in  resurrectione  corpus  vertetur  in  spiritum;  et  ratione  hujus 
corpora  resurgentium  Apostolus  spiritualia  nominat  (1.  Cor.  15.).  Sed  hoc  non 
potest  stare:  primo,  quia  corpus  in  spiritum  transire  non  potest,  cum  non 
communicent  in  materia;  quod  etiam  Boètius  ostendit  in  libro  de  Duabus 
Naturis  (aliqiiant.  a  med.)  :  secundo,  quia  si  hoc  esset  possibile,  corpore  in 
spiritum  converso,  non  resurgeret  homo,  qui  ex  anima,  et  corpore  natura- 
liter  constat  :  Urlìo,  quia  si  Apostolus  sic  intelligeret,  sicut  nominat  corpora 
spiritualia,  pari  ratione  nominaret  corpora  ammalia,  quae  in  animam  sunt 
conversa  ;  quod  patet  esse  falsum.  Unde  quidam  haeretici  dixerunt,  quod  cor- 
pus in  resurrectione  remanebit,  sed  habebit  subtilitatem  secundum  modum 
rarefactionis  ;  ita  quod  corpora  humana  in  resurrectione  erunt  aèrea,  vel 
vento  similia,  ut  Gregor.  narrat  14.  lib.  Moral.  (cap.  29.).  Sed  hoc  etiam 
non  potest  stare,  quia  corpus  post  resurrectionem  palpabile  habuit  Domi- 
nus,  ut  patet  Lue.  uh.,  quod  praecipue  subtile  credendum  est  :  et  praeterea 
corpus  humanum  cum  carnibus,  et  ossibus  resurget,  sicut  corpus  Domini, 
ut  dicitur  Lue.  ult.  :  Spiritus  cameni,  et  ossa  non  habet,  sicut  me  videtis  habere, 
et  Job  19.  dicitur:  In  carne  meavidebo  Deuin  salvàtorem  menm:  natura  autem 
carnis,  et  ossis  praedictam  rationem  non  patitur.  Et  ideo  est  assignandus 
corporibus  gloriosis  alius  modus  subtilitatis,  ut  dicantur  subtilia  propter  com- 
pletissimam  corporis  perfectionem  :  sed  hanc  completionem  quidam  eis  attri- 
buunt  ratione  quintae  essentiae,  quae  in  eis  tunc  maxime  don.inabitur;  quod 
esse  non  potest:  primo,  quia  nihil  de  quinta  essentia  potest  venire  in  compo- 
sitionem  corporis,  ut  in  lib.  2.(Dist.  12.  q.  1.  art.  i.j  ostensum  est  isecundo,  quìa 
dato  quod  veniret  in  compositionem  corporis  humani,  non  posset  intelligi 
quod  dominaretur  magis  tunc,  quam  nunc,  supra  naturam  elementarem;  nisi 
ita  quod  tunc  esset  in  corporibus  humanis  plus  secundum  quantitatem  de  na- 
tura codesti;  et  sic  corpora  humana  non  essent  ejusdem  staturae;  nisi  forte 
minueretur  materia  elementaris  in  homine  (quod  repugnat  integritati  resur- 
gentium) ;  vel  ita  quod  natura  elementaris  indueret  proprietates  naturae  coe- 
lestis  ex  ejus  dominio  in  corpore  ;  et  sic  naturalis  virtus  esset  causa  proprie- 
tatis  gloriosae,  quod  videtur  absurdum.  Etideo  ahi  dicunt,  quod  dieta  completio, 
ex  qua  corpora  humana  subtilia  dicuntur,  erit  ex  dominio  animae  glorificatae, 
quae  est  forma  corporis,  super  ipsum,  ratione  cujus  corpus  gloriosum  spiri- 
tuale dicitur,  quasi  omnino  spiritui  subjectum.  Prima  autem  subjectio,  qua 
corpus  animae  subjicitur,  est  ad  participandum  esse  specificum,  prout  subji- 
citur  ipsi,  ut  materia  formae;  et  deinde  subjicitur  ei  ad  alia  opera  animae, 
prout  anima  est  motor  :  et  ideo  prima  ratio  spiritualitatis  in  corpore  est  ex 
subtilitate,  et  deinde  ex  agilitate,  et  aliis  proprietatibus  corporis  gloriosi  :  et 
propter  hoc  Apostolus  in  spiritualitate  tetigit  dotem  subtilitatis,  ut  Magistri 
exponunt  :  unde  etiam  Gregor.  dicit  14.  Mor.  (cap.  29.  cir.princ.)  quod  «cor- 
pus gloriosum  dicitur  subtile  per  effectum  spiritualis  potentiae  ». 

Et  per  hoc  patet  solutio  ad  objecta,  quae  procedunt  de  subtilitate,  quae 
est  per  rarefa ctionem. 

ARTICULUS  IL  362 

UTRUM     RATIONE     HUJUS     SUBTILITATIS 

COMPETAT    CORPORI    GLORIOSO    ESSE    IN   EODEM   LOCO 

CUM  ALIO  CORPORE  NON  GLORIOSO. 

Ad  secundum  sic  proceditur.  Videtur,  quod  ratione  hujus  subtilitatis  coni- 
petat  corpori,  quod  sit  simul  in  eodem  loco  cura  alio  corpore  non  glorioso, 
quia,  ut  dicitur  Philip.  3.,  rejormabit  corpus  humilitatis  nostrae  configuratum 
corpori  claritatis  suat:  sed  corpus  Christi  potuit  simul  esse  cum  alio  corpore 
in  eodem  loco,  ut  patet  per  hoc  quod  post  resurrectionem  intravit  ad  disci- 
pulos  januis  clausis,  ut  dicitur  Joan.  20.;  ergo  et  corpora  gloriosa  ratione 
subtilitatis  poterunt  esse  cum  aliis  corporibus  non  gloriosis  in  eodem  loco. 

2.  Praeterea.  Corpora  gloriosa  erunt  nobiliora  omnibus  aliis  corporibus: 
sed  quaedam  nunc  ratione  suae  nobilitatis  possunt  esse  simul  cum  aliis  cor- 
poribus, scilicet  radii  solares  ;  ergo  multo  fortius  hoc  conveniet  corporibus 
gloriosis. 

3.  Praeterea.  Corpus  coeleste  non  potest  dividi,  ad  minus  quantum  ad 
substantiam  sphaerarum:  unde  dicitur  Job  37.  quod  coeli  velut  atre,  solidissimi 
firmati  sunt;  si  ergo  corpus  gloriosum  non  poterit  simul  esse  cum  alio  cor- 
pore in  eodem  loco  ratione  subtilitatis,  nunquam  ad  coelum  empyreum 
ascendere  poterit;  quod  est  erroneum. 

4.  Praeterea.  Corpus  quod  non  potest  simul  esse  cum  alio  corpore,  potest 
ex  alterius  obstaculo  impediri  in  motu  suo,  vel  etiam  includi:  sed  hoc  non 
poterit  contingere  corporibus  gloriosis;  ergo  possunt  simul  esse  in  eodem 
loco  cum  aliis  corporibus. 

5.  Praeterea.  Sicut  se  habet  punctum  ad  pimctum,  ita  linea  ad  lineam, 
et  superfìcies  ad  superficiem,  et  corpus  ad  corpus:  sed  duo  puncta  possunt 
esse  simul,  ut  patet  quando  duae  lineae  se  tangunt:  et  similiter  duae  lineae 
in  contactu  duarum  superfìcierum,  et  duae  superfìcies  in  contactu  duorum  cor- 
porum,  quia  «  contigua  sunt,  quorum  ultima  sunt  simul  »,  ut  patet  6.  Phys.  (in 
princ.  ìib.);  ergo  non  est  contra  naturam  corporis.  quin  possit  esse  simul  cum 
alio  corpore  in  eodem  loco:  sed  quidquid  nobilitatis  natura  corporis  patitur, 
totum  corpori  glorioso  praestabitur  ;  ergo  corpus  gloriosum  ex  suae  subtilitatis 
proprietate  habebit,  quod  possit  esse  simul  cum  alio  corpore  in  eodem  loco. 

Sed  contra  est,  quod  Boèt.  dicit  in  lib.  1.  de  Trin.  (circ.  princ.)  :  «  In  nu- 
mero differentiam  varietas  accidentium  facit:  nani  tres  homines  neque  ge- 
nere, neque  specie,  sed  suis  accidentibus  distant  :  nam  si  omnino  cuncta  ab 
his  accidentia  separamus,  tamen  locus  est  cunctis  diversus,  quem  unum  fin- 
gere nullo  modo  possumus  »  ;  ergo  si  ponatur  duo  corpora  esse  in  uno  loco, 
erit  unum  corpus  numero. 

Praeterea.  Corpora  gloriosa  majorem  convenientiam  habebunt  cum  loco, 
quam  spiritus  angelici:  sed  spiritus  angelici,  ut  quidam  dicunt,  non  possent 
distingui  numero,  nisi  essent  in  diversis  locis  :  et  propter  hoc  ponunt,  quod 
necesse  est  esse  eos  in  loco,  et  quod  ante  mundum  creari  non  potuerunt; 
ergo  multo  magis  debent  dicere,  quod  duo  corpora  qualiacumque  non  pos- 
sunt simul  esse  in  eodem  loco. 

Respondeo  dicendum,  quod  non  potest  dici,  quod  corpus  gloriosum  ra- 
tione suae  subtilitatis  habeat,  quod  possit  esse  cum  alio  corpore  in  eodem 

loco,  nisi  per  subtilitatem  auferatur  ab  eo  id,  per  quod  prohibetur  nunc  esse 
simul  cum  alio  corpore  in  eodem  loco:  dicunt  autem  quidam,  quod  prohi- 
betur ab  hoc  in  isto  statu  ratione  corpulentiae,  per  quam  habet  quod  repleat 
locum;  quae  quidem  corpulentia  ab  eo  per  subtilitatis  dotem  tolletur.  Sed  non 
potest  hoc  stare  propter  duo:  primo,  quia  corpulentia,  quam  dos  subtilitatis 
aufert,  est  ad  defectum  pertinens;  puta  aliqua  inordinatio  materiae  non  per- 
fecte  substantis  suae  formae  ;  totum  enim,  quod  ad  integritatem  corporis 
pertinet,  in  corpore  resurget,  tam  ex  parte  formae,  quam  ex  parte  materiae; 
quod  autem  aliquod  corpus  sit  repletivum  loci,  hoc  habet  per  illud  quod  est 
de  integritate  naturae  ejus,  et  non  ex  aliquo  defectu  naturae  :  cum  enim  ple- 
num opponatur  vacuo,  illud  solum  non  replet  locum,  quo  posito  in  loco, 
nihilominus  remanet  vacuus  locus:  vacuum  autem  definitur  in  4.  Physic. 
(tcx.  $j.  et  )S.)  quod  est  «  locus  non  plenus  sensibili  corpore  ».  Dicitur  au- 
tem aliquod  corpus  esse  sensibile  ex  materia,  et  forma,  et  naturalibus  acci- 
dentibus,  quae  omnia  ad  integritatem  naturae  pertinent:  constat  etiam,  quod 
corpus  gloriosum  erit  sensibile,  etiam  secundum  tactum,  ut  patet  in  corpore 
Domini,  Lue.  ult.;  nec  ei  deerit  materia,  aut  forma,  aut  naturalia  accidentia, 
scilicet  calidum,  etfrigidum,  et  hujusmodi:  unde  patet,  quod  corpus  glorio- 
sum, non  obstante  subtilitatis  dote,  replebit  locum:  insania  enim  videtur 
dicere,  quod  locus,  ubi  erit  corpus  gloriosum,  esset  vacuus.  Secundo,  ratio 
eorum  praedicta  non  valet,  quia  coexistentiam  corporis  impedire  in  eodem 
loco  est  plus,  quam  replere  locum;  si  enim  ponamus  dimensiones  esse  sepa- 
ratas  sine  materia,  illae  dimensiones  non  replent  locum;  unde  quidam  po- 
nentes  vacuum  dixerunt  vacuum  esse  locum,  in  quo  sunt  hujusmodi  dimen- 
siones sine  aliquo  sensibili  corpore:  et  tamen  illae  dimensiones  prohibent,  ne 
sint  simul  cum  alio  corpore  in  eodem  loco,  ut  patet  per  Philos.  in  4.  Phys. 
(tex.  8.  et  j6.)  et  in  3.  Metaph.  (iex.  17),  ubi  habet  prò  inconvenienti,  quod 
corpus  mathematicum,  quod  nihil  est  aliud,  quam  dimensiones  separatae.  sit 
simul  cum  alio  corpore  naturali  sensibili:  unde  dato  quod  subtilitas  corporis 
gloriosi  auferret  ab  eo  hoc  quod  est  replere  locum,  non  tamen  sequeretur, 
quod  propter  hoc  posset  esse  cum  alio  corpore  in  eodem  loco,  quia  remoto 
eo,  quod  minus  est,  non  propter  hoc  removetur  quod  plus  est.  Dicendum 
est  ergo,  quod  illud  quod  impedit  corpus  nostrum  nunc,  ne  simul  cum  alio 
corpore  sit  in  eodem  loco,  nullo  modo  poterit  ab  eo  removeri  per  dotem 
subtilitatis  :  nihil  enim  potest  prohibere  corpus  aliquod,  ne  sit  simul  situa- 
tum  cum  alio  corpore  in  eodem  loco,  nisi  hoc  quod  in  eo  requirit  diver- 
sum  situm;  nihil  enim  est  impedimentum  identitatis,  nisi  quod  est. causa 
diversitatis.  Hanc  autem  distinctionem  situs  non  requirit  aliqua  corporis  qua- 
litas,  quia  corpori  non  debetur  aliquis  situs  ratione  suae  qualitatis  ;  unde 
remoto  a  corpore  sensibili,  quod  sit  calidum,  et  frigidum,  aut  grave,  aut 
leve,  nihilominus  in  eo  remanet  necessitas  praedictae  distinctionis,  ut  patet 
per  Philosophum  in  4.  Physic.  et  etiam  per  se  planum  est:  similiter  etiam 
materia  non  potest  inducere  necessitatem  praedictae  distinctionis,  quia  ma- 
teriae non  advenit  situs,  nisi  mediante  quantitate  dimensiva:  similiter  etiam 
neque  forma  situm  habet,  nisi  ex  materia  situm  habeat.  Restat  ergo,  quod 
necessitas  distinctionis  duorum  corporum  in  situ  causetur  a  natura  quanti- 
tatis  dimensivae,  cui  per  se  convenit  situs:  cadit  enim  in  definitione  ejus, 
quia  quantitas  dimensiva  est  quantitas  habens  situm;  et  inde  est,  quod  re- 
motis  omnibus  aliis  quae  sunt  in  re,  talis  distinctionis  necessitas  invenitur  in 
sola  quantitate  dimensiva  :  si  enim  accipiatur  linea  separata,  oportet,  si  sint 

duae  lineae,  vel  duae  partes  unius  lineae,  quod  sint  distinctae  in  situ  ;  afias 
linea  addita  lineae  non  efficeret  majus;  quod  est  contra  communem  animi 
conceptionem:  et  similiter  est  de  superficiebus,  et  corporibus  mathematicis. 
Et  quia  materiae  debetur  situs,  inquantum  substat  dimensioni,  exinde  prae- 
dicta  necessitas  ad  materiam  situatam  derivatur  ;  ut  sicut  non  est  possibile 
esse  duas  lineas,  vel  duas  partes  lineae,  nisi  sint  distinctae  secundum  situm, 
ita  impossibile  sit  esse  duas  materias,  vel  duas  partes  materiae,  nisi  sit  di- 
stinctio  situs:  et  quia  distinctio  materiae  est  principium  distinctionis  indivi- 
duorum,  inde  est  quod  Boét.  dicit  in  lib.  1.  deTrinit.  (c'ire,  prìnc.)  quod  «  duo- 
bus  corporibus  unum  locum  fingere  nullo  modo  possumus  »,  ut  hanc  saltem 
accidentium  varietatem  distinctio  individuorum  requirat.  Subtilitas  autem  a 
corpore  glorioso  dimensionem  non  aufert,  unde  nullo  modo  au  ert  ipsi  prae- 
dictam  necessitatem  distinctionis  situs  ab  alio  corpore:  et  ideo  corpus  glo- 
riosum  non  habebit  ratione  suae  subtilitatis  quod  possit  esse  simul  cum  alio 
corpore;  sed  poterit  simul  cum  alio  corpore  esse  ex  operatione  virtutis  di- 
vinae  ;  sicut  etiam  corpus  Petri  non  habuit  ex  aliqua  proprietate  indita,  quod 
ad  umbram  ejus  sanarentur  infirmi;  sed  hoc  fiebat  virtute  divina  ad  aedifi- 
cationem  fidei  :  ita  faciet  virtus  divina,  ut  corpus  gloriosum  possit  simul  cum 
alio  corpore  esse  ad  perfectionem  gloriae. 

Ad  primum  ergo  dicendum,  quod  corpus  Christi  non  habuit  ex  subtilitatis 
dote,  quod  posset  esse  simul  cum  alio  corpore  in  eodem  loco;  sed  hoc  fa- 
ctum est  virtute  divinitatis  post  resurrectionem,  sicut  in  nativitate:  unde 
Gregor.  in  hom.  (26.  in  Evang.  a  princ.)  dicit:  «  Illud  corpus  Domini  intravit 
ad  discipulos  januis  clausis,  quod  ad  humanos  oculos  per  nativitatem  suam 
clauso  exiit  utero  Virginis  »  ;  unde  non  oportet,  quod  ratione  suae  subtili- 
tatis hoc  conveniat  corporibus  gloriosis. 

Ad  secundum  dicendum,  quod  lumen  non  est  corpus,  ut  in  2.  lib.  dictum 
est  (Disi.  13.  q.  1.  art.  3.  et  pari.  1.  q.  6y.  art.  2.):  unde  objectio  procedit  ex 
falsis. 

Ad  tertium  dicendum,  quod  corpus  gloriosum  transibit  sphaeras  coclo- 
rum  sine  earum  divisione,  non  ex  vi  subtilitatis,  sed  ex  divina  virtute,  quae 
eis  ad  nutum  in  omnibus  subveniet. 

Ad  quartum  dicendum,  quod  ex  hoc  quod  Deus  beatis  ad  nutum  aderit 
in  omnibus  quae  volent,  sequitur  quod  non  poterunt  includi,  vel  incarcerari. 

Ad  qjjintum  dicendum,  quod,  sicut  dicitur  in  4.  Physic.  (tex.  9.  et  4J.), 
«  puncto  non  convenit  locus  »  ;  unde  si  dicatur  esse  in  loco,  hoc  non  est  nisi  per 
accidens,  quia  corpus,  cujus  est  terminus,  est  in  loco  :  sicut  autem  totus  locus 
respondettoti  corpori,  ita  terminus  loci  respondet  termino  corporis.  Contingit 
autem  duorum  locorum  esse  unum  terminum,  sicut  et  duas  lineas  terminari 
ad  unum  punctum  ;  et  ideo  quamvis  duo  corpora  non  possint  esse  nisi  in 
diversis  locis,  tamen  duobus  terminis  duorum  corporum  respondet  idem  ter- 
minus duorum  locorum:  et  secundum  hoc  dicuntur  ultima  corporum  se  tan- 
genti um  esse  simul. 

ARTICULUS  III.  365 

UTRUM  PER  MIRACULUM  FrERI  POSSIT,  QUOD    DUO   CORPORA 
SIXT     IN    EODEM     LOCO, 

Ad  tertium  sic  proceditur.  Videtur,  quod  nec  etiam  per  miraculum  fieri 
possit,  quod  duo  corpora  sint  in  eodem  loco:  non  enim  potest  fieri  per  mi- 
raculum. quod  duo  corpora  sint  simul  duo,  et  unum,  quia  hoc  esset  facere 
contradictoria  esse  simul:  sed  si  ponatur  duo  corpora  esse  simul,  sequeretur 
iila  duo  corpora  esse  unum;  ergo  non  est  possibile  hoc  per  miraculum  fieri. 
Probatio  mediae:  Sint  duo  corpora  in  eodem  loco,  quorum  unum  dicatur  A, 
et  aliud  B:  aut  ergo  dimensiones  A  erunt  eaedem  cum  dimensionibus  loci, 
aut  aliae:  si  aliae,  ergo  erunt  aliquae  dimensiones  separatae;  quod  nen  po- 
test poni,  quia  dimensiones,  quae  sunt  inter  terminos  loci,  non  sunt  in  aliquo 
subjecto,  nisi  sint  in  corpore  locato:  si  autem  sint  eaedem,  ergo  eadem  ra- 
tione  dimensiones  B  erunt  eaedem  cum  dimensionibus  loci:  sed  «  quaecumque 
uni  et  eidem  sunt  eadem,  sibi  invicem  sunt  eadem  »;  ergo  dimensiones  A,  et  B 
sunt  eaedem:  sed  duorum  corporum  non  possunt  esse  eaedem  dimensiones, 
sicut  nec  eadem  albedo  ;  ego  A,  et  B  sunt  unum  corpus,  eterantduo;  ergo 
sunt  simul  unum  et  duo. 

2.  Praeterea.  Contra  communes  animi  conceptiones  non  potest  aliquid 
miraculose  fieri,  ut  scilicet  pars  non  sit  minor  toto,  quia  contraria  commu- 
nibus  conceptionibus  directe  contradictionem  includunt:  similiter  nec  contra 
conclusiones  geometriae,  quae  a  communibus  animi  conceptionibus  infalli- 
biliter  deducuntur,  sicut  quod  triangulus  non  habeat  tres  angulos  aequales 
duobus  rectis  :  similiter  nec  aliquid  potest  fieri  in  linea  contra  definitionem 
lineae,  quia  separare  definitionem  a  definito  est  ponere  duo  contradictoria 
esse  simul.  Sed  duo  corpora  esse  in  eodem  loco  est  contra  communes  animi 
conceptiones,  et  contra  conclusiones  geometriae,  et  contra  definitionem 
lineae;  ergo  non  potest  fieri  per  miraculum.  Probatio  mediae:  Conclusio  est 
geometriae,  quod  duo  circuii  non  se  tangant,  nisi  in  puncto:  si  autem  duo 
corpora  circularia  essent  in  eodem  loco,  duo  circuii  designati  in  eis  se  tan- 
gerent  secundum  totum:  similiter  etiam  est  contra  definitionem  lineae,  quod 
intra  duo  puncta  sit  plus  quam  una  linea  recta;  quod  fieret,  si  duo  corpora 
essent  in  eodem  loco,  quia  intra  duo  puncta  signata  in  diversis  superficiebus 
loci  essent  duae  lineae  rectae  duorum  corporum  locatorum. 

3.  Praeterea.  Hoc  videtur  non  posse  fieri  per  miraculum,  quod  corpus 
inclusum  in  alio  corpore  non  sit  in  loco,  quia  sic  haberet  locum  communem, 
et  non  proprium  ;  quod  non  potest  esse  :  sed  hoc  sequeretur,  si  duo  corpora 
essent  in  eodem  loco;  ergo  hoc  non  potest  fieri  per  miraculum.  Probatio 
mediae  :  Sint  duo  corpora  in  eodem  loco,  quorum  unum  secundum  quamlibet 
dimensionem  sit  majus  alio,  corpus  minus  erit  irtclusum  in  corpore  majore, 
et  locus  corporis  majoris  erit  locus  ejus  communis:  locum  autem  proprium 
non  habebit,  quia  non  erit  aliqua  superficies  corporis  actu  signata,  quae  con- 
tineat  ipsum,  quod  est  de  ratione  loci;  ergo  non  habebit  locum  proprium. 

4.  Praeterea.  Locus  proportionaliter  respondet  locato  :  sed  nunquam 
potest  fieri  per  miraculum,  quod  idem  corpus  sit  simul  in  diversis  locis,  nisi 
per  aliquam  conversionem,  sicut  accidit  in  sacramento  altaris;  ergo  nullo 
modo  potest  fieri  per  miraculum,  quod  duo  corpora  sint  simul  in  eodem  loco. 

Sed  contra.  Beata  Virgo  filium  miraculose  peperit:  sed  in  ilio  benedicto 
partu  oportuit  duo  corpora  esse  simul  in  eodem  loco,  quia  corpus  pueri  exiens 
claustra  pudoris  non  fregit;  ergo  potest  miraculose  fieri,  quod  duo  corpora 
sint  simul  in  eodem  loco. 

Praeterea.  Hoc  idem  potest  ostendi  per  hoc,  quod  Dominus  ad  discipulos 
intravit  clausis  januis  (Joan.  20.). 

Respondeo  dicendum,  quod,  sicut  ex  dictis  pater,  (art.  praec),  propter  hoc 
necesse  est  duo  corpora  in  duobus  locis  esse,  quia  diversitas  materiae  re- 
quirit  distinctionem  in  situ  :  et  ideo  videmus,  quod  quando  conveniunt  duo 
corpora  in  unum,  destruitur  esse  distinctum  utriusque,  et  acquiritur  utrique 
simul  esse  unum  indistinctum,  ut  patet  in  mixtionibus  :  non  potest  ergo  esse, 
quod  duo  corpora  remaneant  dno,  et  tamen  sint  simul,  nisi  utrumque  con- 
servet  esse  distinctum,  quod  prius  habebat,  secundum  quod  utrumque  erat 
ens  indivisum  in  se,  et  divisum  ab  aliis.  Hoc  autem  esse  distinctum  dependet 
a  principiis  essentialibus  rei,  sicut  a  causis  proximis,  sed  a  Deo,  sicut  a  causa 
prima;  et  quia  causa  prima  potest  conservare  rem  in  esse,  cessantibus  causis 
secundis,  ut  patet  per  primam  propositionem  libri  de  Causis  (inter  op.  Arist.), 
ideo  divina  virtute,  et  ea  sola  fieri  potest,  ut  accidens  sit  sine  subjecto,  ut 
patet  in  sacramento  altaris;  et  similiter  virtute  divina  fieri  potest,  et  ea  sola, 
quod  corpori  remaneat  esse  distinctum  ab  alio  torpore,  quamvis  ejus  ma- 
teria non  sit  distincta  in  situ  ab  alterius  corporis  materia:  et  sic  miraculose 
fieri  potest,  quod  duo  corpora  sint  simul  in  eodem  loco. 

Ad  primum  ergo  dicendum,  quod  ratio  illa  est  sophistica,  quia  procedit 
ex  suppositione  falsi,  vel  petit  principium:  procedit  enim  ratio  illa,  ac  si 
inter  duas  superficies  oppositas  loci  alicujus  esset  aliqua  dimensio  propria 
loco,  cui  oporteret  quod  uniretur  dimensio  corporis  locati  advenientis:  sic 
enim  sequeretur,  quod  dimensiones  duorum  corporum  locatorum  fierent  una 
dimensio,  si  utraque  unum  fieret  cum  dimensione  loci.  Haec  autem  suppo- 
sitio  falsa  est,  quia  secundum  hoc  quandocumque  corpus  acquireret  novura 
locum,  oporteret  aliquam  immutationem  fieri  in  dimensionibus  loci,  vel  lo- 
cati; non  enim  potest  esse,  quod  aliqua  duo  fiant  de  novo  unum,  nisi  altero 
eorum  immutato  :  si  autem,  sicut  se  rei  veritas  habet,  loco  non  debentur 
aliae  dimensiones,  quam  dimensiones  locati,  patet  quod  ratio  nihil  probat, 
sed  petit  principium,  quia  secundum  hoc  nihil  est  aliud  dictum,  quam  quod 
dimensiones  locati  sint  eaedem  cum  dimensionibus  loci;  nisi  quod  dimensio- 
nes locati  continentur  intra  terminum  loci,  et  secundum  earum  mensuram 
distant  termini  loci,  sicut  distarent  propnis  dimensionibus,  si  eas  haberent: 
et  sic  dimensiones  corporum  duorum  esse  dimensiones  unius  loci,  nihil  est 
aliud  quam  duo  corpora  esse  in  eodem  loco,  quod  est  principale  propositum. 

Ad  secundum  dicendum,  quod  posito  quod  duo  corpora  sint  simul  in 
eodem  loco  per  miraculum,  non  sequitur  aliquid  neque  contra  communes 
animi  conceptiones,  neque  contra  definitionem  lineae,  neque  contra  conclu- 
siones  aliquas  geometriae,  quia,  sicut  supra  dictum  est  (art.  praec),  quantità^ 
dimensiva  in  hoc  difiert  ab  omnibus  aliis  accidentibus,  quod  habet  specialem 
rationem  individuationis,  et  distinctionis,  scilicet  ex  situ  partium,  praeter 
rationem  individuationis,  et  distinctionis,  quae  est  ipsi,  et  omnibus  aliis  acci- 
dentibus communis,  scilicet  ex  materia  subjecta.  Sic  ergo  una  linea  potest 
intelligi  diversa  ab  alia,  vel  quia  est  in  alio  subjecto,  quae  consideratio  est 
de  linea  materiali,  vel  quia  distatsitu  ab  alia:  quae  consideratio  est  de  linea 
mathematica,  quae  intelligitur  praeter  materiam  ;  si  ergo  removeatur  materia, 

non  potest  esse  distinctio  linearum,  nisi  secundum  situm  diversum;  et  simi- 
liter  nec  punctorum,  nec  superficierum,  aut  quarumcumque  dimensionum  :  et 
sic  geometria  non  potest  ponere,  quod  una  linea  addatur  alteri,  tanquam 
distincta  ab  ea,  nisi  sit  distincta  in  situ  ab  ea.  Sed  supposita  distinctione 
subjecti  sine  distinctione  situs  ex  divino  miraculo,  intelliguntur  diversae  li- 
neae,  quae  non  distant  situ,  propter  diversitatem  subjecti;  et  similiter  diversa 
puncta  :  et  sic  diversae  lineae  designatae  in  duobus  corporibus,  quac  sunt  in 
eodem  loco,  trahuntur  a  diversis  punctis  ad  diversa  puncta,  ut  non  accipia- 
mus  punctum  signatum  in  loco,  sed  in  ipso  corpore  locato,  quia  linea  non 
dicitur  trahi  nisi  a  puncto,  quod  est  terminus  ejus:  et  similiter  etiam  duo 
circuii  designati  in  duobus  corporibus  sphaericis  existentibus  in  eodem  loco 
sunt  duo,  non  propter  diversitatem  situs  (alias  non  possent  se  tangere  secun- 
dum totum),  sed  sunt  duo  ex  diversitate  subjectorum;  et  propter  hoc  se  tota- 
liter  tangentes,  adhuc  manent  duo  :  sicut  etiam  circulus  signatus  in  corpore 
locato  sphaerico,  tangit  secundum  totum  alium  circulum  signatum  in  corpore 
locante. 

Ad  tertium  dicendum,  quod  Deus  posset  facere  aliquod  corpus  non  esse 
in  loco:  et  tamen,  illa  posinone  facta,  non  sequitur  quod  aliud  corpus  non 
sit  in  loco,  quia  corpus  majus  esc  locus  corporis  minoris  ratione  illius  su- 
perficie!, quae  designatur  ex  contactu  terminorum  corporis  minoris. 

Ad  qjjartum  dicendum,  quod  unum  corpus  esse  simul  localiter  in  duobus 
locis  non  potest  rieri  per  miraculum  (corpus  enim  Christi  non  est  in  altari 
localiter),  quamvis  miraculose  possit  fieri,  quod  duo  corpora  sint  in  eodem 
loco,  quia  esse  in  pluribus  locis  simul  repugnat  individuo,  ratione  ejus  quod 
est  esse  indivisum  in  se  ;  sequeretur  enim,  quod  esset  distinctum  in  situ  :  sed 
esse  cum  alio  corpore  in  eodem  loco  repugnat  ei  quantum  ad  hoc  quod 
est  esse  divisum  ab  alio  :  ratio  autem  unius  perficitur  in  divisione,  ut  patet 
in  5.  Metaph.  (tex.  11.),  sed  divisio  ab  aliis  est  de  consequentibus  ad  rationem 
unius  :  unde  quod  idem  corpus  sit  localiter  simul  in  diversis  locis,  includit 
contradictionem;  sicut  quod  homo  careat  ratione:  sed  duo  corpora  esse  in 
eodem  loco,  non  includit  contradictionem,  ut  ex  dictis  patet  (in  corp.  art.)  ; 
et  ideo  non  est  simile. 


ARTICULUS  IV.  364 

UTRUM  UNUM   CORPUS   GLORIOSUM  POSSIT  ESSE  CUM  ALIO  GLORIOSO 
IN    EODEM    LOCO. 

Ad  qtjartum  sic  proceditur.  Videtur,  quod  corpus  gloriosum  possit  esse 
cum  alio  glorioso  in  eodem  loco,  quia  ubi  est  major  subtilitas,  ibi  est  minor 
resistentia;  si  ergo  corpus  gloriosum  estsubtilius,  quam  non  gloriosum,  minus 
resistet  corpori  glorioso  :  et  ita  si  corpus  gloriosum  poterit  esse  cum  corpore 
non  glorioso  in  eodem  loco,  multo  fortius  cum  corpore  glorioso. 

2.  Praeterea.  Sicut  corpus  gloriosum  erit  subtilius  non  glorioso,  ita 
unum  gloriosum  erit  subtilius  alio;  si  ergo  corpus  gloriosum  poterit  esse 
simul  cum  non  glorioso,  et  corpus  gloriosum  magis  subtile  poterit  esse  cum 
glorioso  minus  subtili. 

3.  Praeterea.  Corpus  coeli  est  subtile,  et  erit  tunc  glorificatum  :  sed 
corpus  gloriosum  alicujus  sancti  poterit  simul  esse  cum  corpore  coeli,  quia 

sancti  poterunt  ad  terram  descendere,  et  ascendere  prò  libito  voluntatis  ;  ergo 
duo  corpora  gloriosa  poterunt  esse  simul. 

Sed  contra.  Corpora  gloriosa  erunt  spir'tualia,  idest  spiritibus  quantum 
ad  ab'quid  similia  :  sed  duo  spiritus  non  possunt  esse  simul  in  eodem  loco, 
ut  in  i.  lib.  (Dist.  3J.  q.  3.  art.  5.  et  l.  park  q.  p.  art.  3.)  dictum  est;  ergo 
nec  duo  corpora  gloriosa  poterunt  esse  in  eodem  loco. 

Praeterea.  Duorum  corporum  existentium  simul  unum  ab  alio  penetratur  : 
sed  penetrari  ab  alio  corpore  est  ignob'litatis,  quae  omnino  a  corporibus  glo- 
riosis  aberit;  ergo  non  poterunt  esse  duo  corpora  simul. 

Respondeo  dicendum,  quod  corpus  gloriosum  ratione  suae  proprietatis 
non  habet,  quod  possit  esse  cum  alio  corpore  glorioso  in  eodem  loco, 
sicut  nec  ut  sit  simul  cum  corpore  non  glorioso:  divina  autem  virtute  fieri 
posset,  ut  duo  corpora  gloriosa  essent  simul,  vel  duo  non  gloriosa,  sicut 
gloriosum,  et  non  gloriosum  ;  sed  tamen  non  est  conveniens,  quod  corpus 
gloriosum  sit  simul  cum  alio  corpore  glorioso,  tum  quia  in  eis  servabitur 
debitus  ordo,  qui  distinctionem  requirit,  tum  quia  unum  corpus  gloriosum 
non  se  opponet  alteri;  et  sic  nunquam  duo  corpora  gloriosa  erunt  simul. 

Ad  primum  ergo  dicendum,  quod  ratio  illa  procedit,  ac  si  corpori  glo- 
rioso inesset  ratione  suae  subtilitatis,  quod  posset  esse  simul  in  eodem  loco 
cum  alio  corpore  ;  quod  falsum  est. 

Et  similiter  dicendum  ad  secundum. 

Ad  tertium  dicendum,  quod  corpus  coeli,  et  alia  corpora  aequivoce  di- 
centur  gloriosa,  inquantum  participabunt  aliquid  gloriae,  et  non  quod  eis 
conveniant  dotes  corporum  humanorum  glorificatorum. 


ARTICULUS  V.  365 

UTRUM    EX    SUA    SUBTILITATE    REMOVEATUR    A    CORPORE    GLORIOSO 
NECESSITAS    EXISTENDI    IN    AE QUALI    LOCO. 

Ad  quintum  sic  proceditur.  Videtur,  quod  ex  sua  subtilitate  removeatur 
a  corpore  glorificato  necessitas  existendi  in  aequali  loco:  corpora  enim  glo- 
riosa erunt  conformia  corpori  Christi,  ut  patet  ad  Philip.  13.:  sed  corpus 
Christi  non  coarctatur  hac  necessitate,  ut  sit  in  loco  aequali;  unde  conti- 
netur  totum  sub  parvis,  vel  magnis  dimensionibus  hostiae  consecratae  ;  ergo 
et  hoc  idem  erit  in  corporibus  gloriosis. 

2.  Praeterea.  Philosophus  probat  in  4.  Physkor.  (lex.  jj.  et  76.)  quod 
duo  corpora  non  sunt  in  eodem  loco,  quia  sequeretur  quod  maximum  corpus 
obtineret  minimum  locum,  quia  diversae  partes  ejus  poterunt  esse  in  eadem 
parte  loci;  non  enim  differt,  utrum  duo  corpora,  vel  quotcumque  sint  in  eo- 
dem loco:  sed  corpus  gloriosum  erit  simul  in  eodem  loco  cum  alio  corpore, 
ut  dicitur  communiter;  ergo  poterit  esse  in  quovis  parvo  loco. 

3.  Praeterea.  Sicut  corpus  ratione  sui  coloris  videtur,  ita  commensuratur 
loco  ratione  suae  quantitatis:  sed  corpus  gloriosum  ita  subjectum  erit  spi- 
rimi, quod  poterit  videri,  et  non  videri,  et  praecipue  ab  oculo  non  glorioso 
prò  suae  libito  voluntatis,  ut  in  Christo  patuit;  ergo  ita  quantitas  subjicietur 
nutui  spiritus,  quod  poterit  esse  in  parvo,  vel  in  magno  loco,  et  habere  par- 
vam,  vel  magnam  quantitatem  ad  libitum. 

Sed  contra  est,  quod  Philos.  dicit  in  4.  Physic.  (tex.  30.)  quod   «  omne 

quod  est  in  loco,  est  in  loco  acquali  sibi  »:  sed  corpus  gloriosum  erit  in  loco  ; 
ergo  erit  in  loco  aequali  sibi. 

Praetei  ea.  Eaedem  sunt  dimensiones  loci,  et  locati,  ut  probatur  in  4.  Physic. 
(ibid.  et  tex.  jó.  et  77J;  ergo  si  locus  esset  major  locato,  esset  idem  majus, 
et  minus  scipso,  quod  est  inconveniens. 

Respondeo  dicendum,  quod  corpus  non  comparatur  ad  locum,  nisi  me- 
diantibus  dimensionibus  propriis,  secundum  quas  corpus  locatum  circumscri- 
bitur  ex  contacto  corporis  locantis:  unde  quod  corpus  aliquod  sit  in  minori 
loco,  quam  sit  sua  quantitas.  hoc  non  potest  esse  nisi  per  hoc,  quod  quan- 
titas  corporis  propria  efficitur  aiiquo  modo  minor  seipsa;  quod  quidem  non 
potest  intelligi  nisi  dupliciter:  uno  modo  ex  variatione  quantitatis  circa  eam- 
dem  materiam,  ut  scilicet  materia,  quae  primo  subest  magnae  quantitati, 
postea  subsit  parvae;  et  hoc  quidam  posuerunt  in  corporibus  gloriosis,  di- 
centes  quod  quantitas  eis  subest  ad  nutum,  ita  quod  cura  voluerint,  possint 
habere  magnam  quantitatem,  et  cura  voluerint,  parvam.  Sed  hoc  non  potest 
esse,  quia  nullus  motus,  qui  tit  secundum  aliquid  intrinsecum  rei,  potest  esse 
sine  passione  abjiciente  a  substantia;  et  ideo  in  corporibus  incorruptibilibus, 
scilicet  coelestibus,  est  solus  motus  localis,  qui  non  est  secundum  aliquid  in- 
trinsecum: unde  patet,  quod  mutatio  quantitatis  circa  materiam  repugnaret 
impassibilitati  corporis  gloriosi,  et  incorruptibilitati  ;  et  praeterea  sequeretur, 
quod  corpus  gloriosum  quandoque  esset  rarius,  et  quandoque  spissius,  quia 
cum  nihil  dividi  possi!:  ab  eo  de  materia  sua,  quandoque  eadem  materia  esset 
sub  parvis  dimensionibus,  et  quandoque  sub  magnis  ;  et  ita  rarefieret,  et  den- 
sarctur,  quod  non  potest  esse.  Alio  modo  potest  intelligi,  quod  quantitas  cor- 
poris gloriosi  efficiatur  minor  seipsa  per  variationem  situs,  ita  scilicet  quod 
partes  corporis  gloriosi  subintrent  se  invicem,  et  sic  redeat  ad  quantameum 
que  parvam  quantitatem  :  et  hoc  quidam  posuerunt,  dicentes  quod  ratione 
suae  subtilitatis  corpus  gloriosum  habebit,  quod  possit  esse  simul  cum  alio 
corpore  non  glorioso  in  eodem  loco;  et  similiter  potest  una  pars  esse  intra 
aliam,  intantum  quod  totum  corpus  gloriosum  poterit  intrare  per  minimum 
porum  alterius  corporis:  et  sic  ponunt,  quod  corpus  Christi  exivit  de  utero 
virginali,  et  intravit  januis  clausis  ad  discipulos.  Sed  hoc  non  potest  esse  :  tum 
quia  corpus  gloriosum  non  habebit  quod  sit  cum  alio  corpore  simul  ratione 
subtilitatis  ;  tum  quia  etiarnsi  haberet  ut  esset  simul  cum  alio  corpore,  non 
tamen  cum  alio  corpore  glorioso,  ut  multi  dicunt;  tum  quia  repugnaret  re- 
ctae  dispositioni  corporis  humani,  quae  requirit  determinatum  situm  et  di- 
stantiam  partium:  unde  nec  per  miraculum  hoc  unquam  fiet.  Et  ideo  dicen- 
dum, quod  corpus  gloriosum  semper  erit  in  loco  sibi  aequali. 

Ad  primum  ergo  dicendum,  quod  corpus  Christi  in  altaris  sacramento 
non  est  localiter,  ut  dictum  est  (4.  Dist.  io.  q.  1.  art.  1.  ad  5.  et  3.  part.  q.  yy. 
art.  ;.;. 

Ad  secundum  dicendum,  quod  probatio  Philosophi  procedit  ex  hoc,  quod 
una  pars  eadem  ratione  subintraret  aliam:  sed  talis  subintratio  partium  cor- 
poris gloriosi  in  invicem  non  potest  esse,  ut  dictum  est  (in  corp.  art);  et 
ideo  ratio  non  sequitur. 

Ad  tertium  dicendum,  quod  corpus  videtur  ex  hoc,  quod  agit  in  visum  ; 
quod  autem  agat  in  visum,  vel  non  agat,  nihil  variat  in  ipso  corpore,  et 
ideo  non  est  inconveniens,  si  possit,  quando  vult,  videri,  et  quando  vult, 
non  videri:  sed  esse  in  loco  non  est  actio  aliqua  procedens  ab  eo  ratione 
suae  quantitatis,  sicut  videri  ratione  sui  coloris;  et  ideo  non  est  simile. 

ARTICULUS  VI.  366 

UTRUM    CORPUS    GLORIOSUM   RATIONE    SUAE    SUBTILITATIS 
SIT    IMPALPABILE. 

Ad  sextum  sic  proceditur.  Videtur,  quod  corpus  gloriosum  ratione  suae 
subtilitatis  sit  impalpabile:  Gregorius  enim  dicit  inhomil.in  Octava  Paschae 
(quae  est  26.  in  Evang.  a  princ):  ce  Corrumpi  necesse  est  quod  palpatur  »  : 
sed  corpus  gloriosum  erit  incorruptibile  ;  ergo  erit  impalpabile. 

2.  Praeterea.  Omne  quod  palpatur,  resistit  palpanti:  sed  quod  potest  si- 
mul  esse  cum  alio,  non  resistit  ei;  cum  ergo  corpus  gloriosum  possit  esse 
simul  cum  alio  corpore,  non  erit  palpabile. 

3.  Praeterea.  Omne  corpus  palpabile  est  tangibile:  sed  omne  tangibile 
corpus  habet  qualitates  tangibiles  excedentes  qualitates  tangentis  ;  cum  ergo 
qualitates  tangibiles  non  sint  in  excessu,  sed  reductae  ad  maximam  aequali- 
tatem  in  corporibus  gloriosis,  videtur  quod  non  sint  palpabilia. 

Sed  contra  est,  quod  Dominus  in  corpore  glorioso  resurrexit:  et  tamen 
corpus  palpabile  habuit,  ut  patet  Lue.  ult.  :  Palpate,  et  viiete,  quia  spirilus 
cameni,  et  ossa  non  habet;  ergo  et  corpora  gloriosa  erunt  palpabilia. 

Praeterea.  Haec  est  haeresis  Eutychii  Constantinopolitani  episcopi,  ut 
Gregor.  dicit  14.  lib.  Moral.  (cap.  29.),  qui  dicit,  quod  corpus  nostrum  in  re- 
surrectionis  gloria  erit  impalpabile. 

Respondeo  dicendum,  quod  omne  corpus  palpabile  est  tangibile,  sed  non 
convertitur:  omne  enim  corpus  est  tangibile,  quod  habet  qualitates,  quibus 
natus  est  immutari  sensus  tactus;  unde  aèr,  ignis,  et  hujusmodi  sunt  corpora 
tangibilia:  sed  palpabile  ulterius  addit,  quod  resistat  tangendi;  unde  aèr,  qui 
nunquam  resistit  transeunti  per  eum,  sed  est  facillimae  divisionis,  tangibilis 
quidem  est,  sed  non  palpabilis.  Sic  ergo  patet,  quod  palpabile  dicitur  aliquod 
corpus  ex  àuóbus,  scilicet  ex  qualitatibus  tangibilibus,  et  ex  hoc  quod  resistit 
tangenti,  ut  non  pertranseatur;  et  quia  qualitates  tangibiles  sunt  calidum,  et 
frigidum,  et  hujusmodi,  quae  non  inveniuntur  nisi  in  corporibus  gravibus,  et 
levibus,  quae  habent  contrarietatem  ad  invicem,  ac  per  hoc  sunt  corruptibi- 
lia;  ideo  corpora  coelestia,  quae  sunt  secundum  naturam  incorruptibilia,  sunt 
sensibilia  quidem  visu,  sed  non  tangibilia,  et  sic  etiam  nec  palpabilia;  et  hoc 
est  quod  Gregorius  dicit  (toc.  cit.  in  arg.  2.),  quod  «  corrumpi  necesse  est 
omne  quod  palpatur  ».  Corpus  ergo  gloriosum  habet  a  natura  sua  qualitates, 
quae  sunt  natae  immutare  tactum;  sed  tamen  quia  corpus  est  omnino  subje- 
ctum  spiritui,  in  potestate  ejus  est,  ut  secundum  eas  immutet  tactum,  vel  non 
immutet:  similiter  etiam  secundum  naturam  sibi  compelit,  ut  resistat  cuilibet 
alteri  corpori  transeunti,  ita  quod  non  possit  esse  cum  eo  simul  in  eodem 
loco  :  sed  miraculose  hoc  potest  divina  virtute  contingere  ad  nutum  ipsius, 
quod  sit  cum  alio  corpore  in  eodem  loco;  et  sic  non  resistet  ei  transeunti. 
Unde  secundum  naturam  suam  palpabile  est  corpus  gloriosum  :  sed  ex  vir- 
tute supernaturali  hoc  ei  competit,  ut,  cum  vult,  non  palpetur  a  corpore  non 
glorioso.  Et  ideo  Gregorius  dicit  (loc.  cit.),  quod  «  Dominus  palpandam  car- 
nem  praebuit,  quam  clausis  januis  introduxit,  ut  perfecte  ostenderet,  post  re- 
surrectionem  corpus  suum  esse  et  ejusdem  naturae,  et  alterius  gloriae  ». 

Ad  primum  ergo  dicendum,  quod  incorruptibilitas  gloriosi  corporis  non 

est  ex  natura  componentium,  secundum  quam  omne  quod  palpatur,  necesse 
est  corrumpi,  ut  ex  dictis  patet  (in  corp.);  et  ideo  non  sequitur  ratio. 

Ad  secundum  dicendum,  quod  quamvis  aliquo  modo  possit  fieri,  quod 
corpus  gloriosum  sit  cum  alio  corpore  in  eodem  loco,  tamen  corpus  glorio- 
sum  habet  in  potestate  sua  resistere  cuilibet  tangenti,  cum  voluerit;  et  sic 
palpari  potest. 

Ad  tertium  dicendum,  quod  qualitates  tangibiles  in  corporibus  gloriosis 
non  suntreductae  ad  medium  rei  secundum  aequidistantiam  ab  extremis  ac- 
ceptam,  sed  ad  medium  proportionis,  secundum  quod  optime  competit  com- 
plexioni  humanae  in  singulis  partibus;  et  ideo  tactus  illorum  corporum  erit 
delectabilissimus,  quia  potentia  semper  delectatur  in  convenienti,  et  tristatur 
in  excessu. 


QUAESTIO  LXXXIV. 

DE    AGILITATE    CORPORUM    BEATORUM, 
IN    TRES  ARTICULOS    DIVISA. 


Deinde  considerandum  est  de  agilitate  beatorum  corporum  resurgentium. 

Circa  quod  quaeruntur  tria. 

Primo.  Utrum  corpora  gloriosa  sint  futura  agilia. 
Secundo.  Utrum  movebuntur. 
Tertio.  Utrum  movebuntur  in  instanti. 

ARTICULUS  I.  367 

UTRUM    CORPORA    GLORIOSA    SINT    FUTURA    AGILIA. 

(S.  Thom.  4.  Dist.  44.  q.  io.  art.  1.  q.  1.  et  seq.). 

Ad  primum  sic  proceditur.  Videtur, quod  corpora  gloriosa  non  sint  agilia; 
illud  enim,  quod  de  se  agile  est,  ad  motum  non  indiget  aliquo  deferente  : 
sed  corpora  glorificata  deferentur  post  resurrectionem  in  nubibus  «  obviam 
Christo  in  aera  »  ab  angelis,  ut  dicit  Gloss.  (interi,  etorà.)  1.  Thess.  4.;  ergo 
corpora  gloriosa  non  erunt  agilia.  • 

2.  Praeterea.  Nullum  corpus,  quod  movetur  cum  labore,  et  poena,  potest 
dici  agile:  sed  corpora  gloriosa  hoc  modo  movebuntur,  cum  motor  eorum, 
scilicet  anima,  moveatur  in  contrarium  naturae  eorum;  alias  moverentur 
semper  in  unam  partem  ;  ergo  non  erunt  agilia. 

3.  Praeterea.  Inter  omnes  operationes  animales  sensus  est  nobilior,  et 
prior,  quam  motus:  sed  non  assignatur  corporibus  gloriosis  aliqua  proprietas, 
quae  perficiat  eam  ad  sentiendum  ;  ergo  nec  debet  eis  attribuì  agilitas,  per 
quam  perficiantur  ad  motum. 

4.  Praeterea.  Natura  dat  diversis  animalibus  instrumenta  dispositionis 
diversae  secundum  diversas  virtutes  ipsorum:unde  non  ejusdem  dispositionis 

dat  instrumenta  animali  tardo,  et  veloci:  sed  Deus  multo  ordinatius  opera- 
tur,  quam  natura;  cum  ergo  corpus  gloriosum  habeat  membra  ejusdem  dispo- 
sitionis  in  figura,  et  quantitate,  sicut  modo,  videtur  quod  non  habeat  agilita- 
tem  aliam,  quam  modo  habet. 

Sed  contra  est,  quod  dicitur  i.  Corinth.  15.:  Seminatur  in  infirmitate 
surget  in  virtute,  Gloss.  (interi),  idest  «  mobile,  et  vivum  »  :  sed  mobMitas 
non  potest  dicere  nisi  agilitatem  ad  motum  ;  ergo  corpora  gloriosa  erunt 
agilia. 

Praeterea.  Tarditas  maxime  videtur  spiritualitati  repugnare:  sed  corpora 
gloriosa  maxime  erunt  spiritualia,  ut  dicitur  1.  Corinth.  15.;  ergo  erunt  agilia. 

Respondeo  dicendum,  quod  corpus  gloriosum  erit  omnino  subjectum 
animae  glorificatae,  non  solum  ut  nihil  in  eo  sit,  quod  resistat  voluntati  spi- 
ritus  (quia  hoc  fuit  etiam  in  corpore  Adae),  sed  etiam  ut  sit  in  eo  aliquaper- 
fectio  effluens  ab  anima  glorificata  in  corpus,  per  quam  habile  reddatur  ad 
praedictam  subjectionem  :  quae  quidem  perfectio  àos  glorificati  corporis  di- 
citur. Anima  autem  conjungitur  corpori  non  solum  ut  forma,  sed  etiam  ut 
motor:  et  utroque  modo  oportet,  quod  corpus  gloriosum  animae  glorificatae 
sit  summe  subjectum:  unde  sicut  per  dotem  subtilitatis  subjicitur  ei  totaliter, 
inquantum  est  forma  corporis,  dans  esse  specificum;  ita  per  dotem  agilitatis 
subjicitur  ei,  inquantum  est  motor;  ut  scilicet  sit  expeditum,  et  habile  ad 
obediendum  spiritui  in  omnibus  motibus,  et  actionibus  animae.  Quidam  ta- 
men  causam  istius  agilitatis  attribuunt  quintae  essentiae,  quae  tunc  in  corpo- 
riDus  gioriosis  dominabitur:  sed  de  hoc  frequenter  dictum  est  (q.  82.  art.  1. 
et  q.  8).  art.  1.  et  2.  Dist.  12.  q.  1.  art.  i.),  quod  non  videtur  conveniens:  unde 
melius  est,  ut  attribuatur  animae,  a  qua  gloria  in  corpus  emanat. 

Ad  primum  ergo  dicendum,  quod  corpora  gloriosa  dicuntur  ferri  ab  an- 
gelis,  et  etiam  in  nubibus,  non  quasi  eis  indigeant,  sed  ad  reverentiam  desi- 
gnandam,  quae  corporibus  gioriosis,  et  ab  angelìs,  et  ab  omnibus  creaturis 
defertur. 

Ad  secundum  dicendum,  quod  quanto  virtus  animae  moventis  dominatur 
magis  supra  corpus,  tanto  minor  est  labor  in  motu,  qui  etiam  fit  contra  na- 
turam  corporis  :  unde  illi,  in  quibus  virtus  motiva  est  fortior,  et  illi  qui  ha- 
bent  ex  exercitio  corpus  magis  habilitatum  ad  obediendum  spiritui  moventi, 
minus  laborant  in  motu.  Et  quia  post  resurrectionem  anima  perfecte  domi- 
nabitur corpori,  tum  propter  perfectionem  propriae  virtutis,  tum  propter  ha- 
bilitatem  corporis  gloriosi  ex  redundantia  gloriae  ab  anima  in  ipsum,  non 
erit  aliquis  labor  in  motu  sanctorum  :  et  sic  dici  poterunt  corpora  sanctorum 
agilia. 

Ad  tertium  dicendum,  quod  per  dotem  agilitatis  corpus  gloriosum  red 
ditur  habile  non  solum  ad  motum  localem,  sed  etiam  ad  sentiendum,  et  ad 
omnes  alias  animae  operationes  exequendas. 

Ad  quartum  dicendum,  quod,  sicut  natura  dat  velocioribus  animalibus 
instrumenta  diversae  dispositionis  in  figura,  et  quantitate,  ita  Deus  dabii 
corporibus  sanctorum  aliam  dispositionem,  quam  nunc  habeant,  non  quidem 
in  figura,  et  quantitate,  sed  in  proprietate  gloriae,  quae  dicitur  agilitas. 

ARTICULUS  IL  5óS 

UTRUM  SANCTI  AGILITATE  SUA  NUNQUAM   UTENTUR, 
ITA    QUOD    MOVEANTUR. 

Ad  secundum  sic  proceditur.  Videtur,  quod  sancti  agilitate  sua  nunquam 
utentur,  ita  quod  moveantur,  quia,  secundura  Philos.  (lib.  3.  Physic.  tex.  6. 
et  14.),  «  motus  est  actus  imperfecti  »  :  sed  in  illis  corporibus  nulla  erit  im- 
perfectio;  ergo  nec  aliquis  motus. 

2.  Praeterea.  Omnis  motus  fit  propter  indigentiam,  quia  omne  quod 
movetur,  movetur  propter  adeptionem  alicujus  finis  :  sed  corpora  gloriosa 
non  habebunt  aliquam  indigentiam,  quia,  ut  Augustinus  dicit  (lib.  de  Spirita, 
et  Anima,  cap.  6}.  et  lib.  15.  de  Triti,  cap.  7.  et  in  Manuali,  cap.  33.),  «  ibi  erit 
quidquid  voles,  non  erit  quidquid  noles  »  ;  ergo  non  movebuntur. 

3.  Praeterea.  Secundum  Philosophum  2.  de  Coelo,  et  Mundo  (tex.  64. 
6$.  et  66),  «illud  quod  participat  divinam  bonitatem  sine  motu,  nobilius  par- 
ticipat  illam,  quam  quod  participat  illam  cum  motu  »  :  sed  corpus  gloriosum 
nobilius  participat  divinam  bonitatem,  quam  aliquod  aliud  corpus;  cum  ergo 
quaedam  alia  corpora  omnino  sine  motu  remaneant,  sicut  corpora  coelestia, 
videtur  quod  multo  fortius  corpora  humana. 

4.  Praeterea.  August.  dicit,  quod  anima  stabilita  in  Deo  stabiliet  corpus 
suum  consequenter:  sed  anima  ita  erit  in  Deo  stabilita,  quod  nullo  modo  ab 
eo  movebitur  ;  ergo  nec  in  corpore  erit  aliquis  motus  ab  anima. 

5.  Praeterea.  Quanto  corpus  est  nobilius,  tanto  debetur  ei  locus  nobìlior; 
unde  corpus  Christi,  quod  est  nobilissimum,  habet  locum  eminentiorem  intcr 
caetera  loca,  ut  patet  Hebr.  7.:  Excelsior  coelis  f actus  ;  Gloss.  (interi .  non  ine , 
sed  sup.  illud  Hebr.  1.  :  Ad  dexteram  maj estatis) ,  «  loco,  et  dignitate  »  :  et  similiter 
unumquodque  corpus  gloriosum  habebit  eadem  ratione  locum  sibi  convenien- 
tem  secundum  mensuram  suae  dignitatis  :  sed  locus  conveniens  est  de  per- 
tinentibus  ad  gloriam  ;  cum  ergo  post  resurrectionem  gloria  sanctorum  nun- 
quam varietur  neque  in  plus,  neque  in  minus,  quia  erunt  omnino  tunc  in 
termino,  videtur  quod  corpora  eorum  nunquam  de  loco  sibi  determinato 
recedent;  et  ita  non  movebuntur. 

Sed  contra  est,  quod  dicitur  Isa.  40.:  Current,  et  non  laborabunt  ;  ambu- 
ìàbunt,  et  non  deficient,  et  Sap.  3.:  Tanquam  scintillae  in  arundineto  discurrent  ; 
ergo  erit  aliquis  motus  corporum  gloriosorum. 

Respondeo  dicendum,  quod  corpora  gloriosa  aliquando  moveri  nccessa- 
rium  est  ponere,  quia  et  ipsum  corpus  Christi  motum  est  in  ascensione  ;  et 
similiter  corpora  sanctorum,  quae'de  terra  resurgent,  ad  coelum  empyreum 
ascendenti  sed  etiam  postquam  coelos  conscenderint,  verisimile  est  quod  ali- 
quando  movebuntur  prò  suae  libito  voluntatis,  ut  illud  quod  habent  in  ver- 
tute, actu  exercentes,  divinam  sapientiam  commendabilem  ostendant,  et  ut 
etiam  visus  eorum  refìciatur  pulchritudine  creaturarum  diversarum,  in  quibus 
Dei  sapientia  eminenter  reluceblt:  sensus  enim  non  potest  esse  nisi  praesen- 
tium,  quamvis  magis  a  longinquo  possint  sentire  corpora  gloriosa,  quam  non 
gloriosa.  Nec  tamen  per  motum  aliquid  deperibit  eorum  beatitudini,  quae 
consistit  in  visione  Dei,  quem  ubique  praesentem  habebunt  ;  sicut  et  de  an- 
gelis  dicit  Greg.  (hom.  54.  in  Evang.  inter  med.  et  fin.)  quod  «intra  Deum  cur- 
runt,  quocumque  mittantur  ». 

S.   Thomae  Summa    Theologica.   Voi.   V.  Qg 

Ad  primum  ergo  dicendurn,  quod  localis  motus  non  variat  aliquid  eorum 
quae  sunt  intranea  rei,  sed  solum  id  quod  est  extra  rem,  scilicet  locum  :  unde 
illud  quod  movetur  motu  locali,  est  perfectum  quantum  ad  ea  quae  sunt  intra 
rem,  ut  dicitur  in  3.  Phys.  (tex.  59.),  quamvis  habeat  imperfectionem  respectu 
loci;  quia  dum  est  in  uno  loco,  est  in  potentia  ad  alium  locum,  quia  non 
potest  esse  actu  in  pluribus  locis  simul;  hoc  enim  solius  Dei  est:  hic  autem 
defectus  non  repugnat  perfectioni  gloriae,  sicut  nec  defectus,  quod  creatura 
est  ex  nihilo  ;  et  ideo  manebunt  defectus  hujusmodi  in  corporibus  gloriosis. 

Ad  secundum  dicendurn,  quod  aliquis  dicitur  dupliciter  indigere  aliquo, 
scilicet  simpliciUr,  et  secundum  quid:  simpliciter  quidem  indiget  aliquis  eo,  sine 
quo  non  potest  conservari  in  esse,  vel  in  sua  perfectione  ;  et  sic  motus  in 
corporibus  gloriosis  non  erit  propter  aliquam  indigentiam,  quia  ad  haec 
omnia  sufEciet  eis  sua  beatitudo  :  sed  secundum  quid  indiget  quis  ilio,  sine 
quo  non  potest  aliquem  fìnem  intentum  habere,  vel  non  ita  bene,  vel  tali 
modo;  et  sic  motus  erit  in  beatis  propter  indigentiam  ;  non  enim  poterunt 
manifestare  virtutem  motivam  in  seipsis  experimento,  nisi  moveantur  ;  hu- 
jusmodi enim  indigenza   nihil  prohibet  in  corporibus  gloriosis  esse. 

Ad  tertium  dicendurn,  quod  ratio  illa  procederet,  si  corpus  gloriosum 
non  posset  etiam  sine  motu  participare  divinarci  bonitatem  multo  perfectius, 
quam  corpora  coelestia;  quod  falsum  est:  unde  corpora  gloriosa  non  move- 
buntur  ad  consequendam  perfectam  divinae  bonitatis  participationem  (hanc 
enim  habent  per  gloriam),  sed  ad  demonstrandam  virtutem  animae.  Per  mo- 
tum  autem  corporum  coelestium  non  posset  demonstrari  virtus  eorum,  nisi 
quam  habent  in  movendo  corpora  inferiora  ad  generationem,  et  corruptio- 
nera:  quod  non  competit  illi  statui;  et  ideo  ratio  non  procedit. 

Ad  quartum  dicendurn,  quod  localis  motus  nihil  diminuit  de  stabiliate 
ab  anima  stabilita  in  Deo,  cum  non  sit  secundum  aliquid  intrinsecum  rei,  ut 
dictum  est  (in  resp.  ad  1.). 

Ad  quintum  dicendurn,  quod  locus  congruus  unicuique  glorioso  corpori 
deputatus,  secundum  gradum  suae  dignitatis,  pertinet  ad  praemium  acciden- 
tale: non  tamen  oportet,  quod  diminuatur  aliquid  de  praemio,  quandocumque 
est  extra  locum  suum,  quia  locus  ille  non  pertinet  ad  praemium,  secundum 
quod  actu  continet  corpus  locatum  (cum  nihil  influat  in  corpus  gloriosum, 
sed  magis  recipiat  splendorem  ab  eo),  sed  secundum  quod  est  debitus  prò 
meritis:  unde  gaudium  de  tali  loco  manet  etiam  ei,  qui  est  extra  locum 
suum. 

ARTICULUS  III.  369 

UTRUM    SANCTI    MOVEANTUR  IN  INSTANTI. 

Ad  tertium  sic  proceditur.  Videtur,  quod  sancti  moveantur  in  instanti: 
August.  enim  dicit  (lib.  ult.  de  Civ.  Dei,  cap.ult.  parum  a  princ),  quod  «  ubi- 
cumque  voluerit  spiritus,  ibi  erit  et  corpus  »  :  sed  motus  voluntatis,  secundum 
quem  spiritus vult  alicubi  esse,  est  in  instanti;  ergo  et  motus  corporis  erit  in 
instanti. 

2.  Praeterea.  Philosophus  in  4.  Physicorum  (tex.  yi.  etseq.)  probat,  quod 
non  fit  motus  per  vacuum,  quia  oporteret  aliquid  moveri  in  instanti,  quia 
vacuum non  resistit  aliquo  modo  mobili;  resistit  autem  plenum:  et  sic  nulla 
proportio  in  velocitate  esset  motus  qui  fit  in  vacuo,   ad  motum  qui  fit  ia 

pieno  cum  proportio  motuum  in  velocitate  sit  secundum  proportionem  re- 
sistentiae,  quae  est  in  medio:  omnium  autem  duorum  motuum,  qui  fiunt  in 
tempore,  oportet  esse  proportionales  velocitates,  quia  omne  tempus  omni 
tempori  proportionale  est:  sed  similiter  nullum  spatium  plenum  potest  resi- 
stere corpori  glorioso,  quod  potest  esse  cum  alio  corpore  in  eodem  loco,  quo- 
cumque  modo  fìat;  sicut  nec  vacuum  alteri  corpori;  ergo  si  movetur,in  instanti 
movebitur. 

3.  Praeterea.  Virtus  animae  glorificatae  quasi  improportionaliter  excedit 
virtutem  animae  non  glorificatae  :  sed  anima  non  glorificata  movet  corpus 
in  tempore  ;  ergo  anima  glorificata  movet  corpus  in  instanti. 

4.  Praeterea.  Omne  quod  movetur  aequaliter  cito  ad  propinquum,  et 
distans,  movetur  in  instanti:  sed  motus  corporis  gloriosi  est  talis,  quia  ad 
•quantumcumque  distans  spatium  moveatur,  in  tempore  imperceptibili  move- 
tur; unde  August.  dicit  in  questionib.  de  Resurrect.  (scilicet  epist.  49.  q.  1.  circ. 
med.)  quod  «  corpus  gloriosum  utraque  intervalla  pari  celeritate  pertingit,  ut 
radius  solis  »  ;  ergo  corpus  gloriosum  movetur  in  instanti. 

5.  Praeterea.  Omne  quod  movetur,  vel  movetur  in  tempore,  vel  in 
instanti:  sed  corpus  gloriosum  post  resurrectionem  non  movebitur  in  tem- 
pore, quia  tunc  tempus  non  erit,  ut  dicitur  Apoc.  io.;  ergo  motus  ille  erit 
in  instanti. 

Sed  contra.  In  motu  locali  spatium,  et  motus,  et  tempus  simul  dividun- 
tur,  ut  demonstrative  probatur  in  6.  Physic.  (tex.  37.  et  seq.):  sed  spatium,  quod 
transit  corpus  gloriosum  per  suum  motum,  est  divisibile;  ergo  et  motus  di- 
visibilis  est,  et" tempus  divisibile:  instans  autem  non  dividitur;  ergo  et  motus 
ille  non  erit  in  instanti. 

Praeterea.  Non  potest  esse  aliquid  simul  totum  in  uno  loco,  et  partim  in 
alio,  quia  sequeretur,  quod  altera  parsessetin  duobus  locis  simul;  quod  esse 
non  potest:  sed  omne  quod  movetur,  partim  est  in  termino  a  quo,  et  partim 
in  termino  ad  quem,  ut  ostensum  est  in  6.  Physicor.  (tex.  32.):  omne  autem 
quod  motum  est,  totum  est  in  termino,  ad  quem  est  motus;  non  autem  po- 
test esse,  quod  simul  moveatur,  et  motum  sit:  sed  omne  quod  movetur  in 
instanti,  simul  movetur,  et  motum  est;  ergo  motus  localis  corporis  gloriosi 
non  poterit  esse  in  instanti. 

Respondeo  dicendum,  quod  circa  hoc  est  multiphx  opinio  :  quidam  enim 
dicunt,  quod  corpus  gloriosum  transit  de  uno  loco  in  alium,  sine  hoc  quod 
pertranseat  medium  ;  sicut  et  voluntas  de  uno  loco  transfertur  ad  alium,  sine 
hoc  quod  pertranseat  medium:  et  propter  hoc  potest  corporis  gloriosi  motus 
esse  in  instanti,  sicut  et  voluntatis.  Sed  hoc  non  potest  stare,  quia  corpus 
gloriosum  nunquam  perveniet  ad  dignitatem  naturae  spiritualis,  sicut  nun- 
■quam  desinet  esse  corpus;  et  praeterea  voluntas,  cum  dicitur  moveri  de  uno 
loco  in  alium,  non  transfertur  essentialiter  de  loco  in  locum,  quia  neutro  lo- 
corum  illorum  essentialiter  continetur,  sed  dirigitur  in  unum  locum,  postquam 
fuerat  directa  per  intentionem  ad  alium,  et  prò  tanto  dicitur  moveri  de  loco 
ad  locum.  Et  ideo  olii  dicunt,  quod  corpus  gloriosum  habet  de  proprietate 
naturae  suae,  quia  corpus  est,  quod  pertranseat  medium,  et  ita  quod  moveatur 
in  tempore:  sed  virtute  gloriae,  qua  habet  infinitatem  quandam  supra  natu- 
ram,  habet  quod  possit  non  pertransire  medium,  et  sic  in  instanti  moveri. 
Sed  hoc  non  potest  esse,  quia  implicat  in  se  contradictionem  ;  quod  sic  patet: 
Sit  aliquod  corpus,  quod  moveatur  ab  A  in  B,  et  corpus  motum  sit  Z  ;  con- 
stat,  quod  Z,  quamdiu  est  totum  in  A,  non  movetur;  similiter  nec  quando 

est  totum  in  B,  quia  tunc  motum  est;  ergo  si  aliquando  movetur,  oportet 
quod  neque  sit  totum  in  A,  neque  totum  in  B;  ergo  quando  movetur,  vel 
nusquam  est,  vel  est  partim  in  A,  et  partim  in  B,  vel  totum  in  alio  loco  me- 
dio, puta  in  C,  vel  partim  in  A,  et  C,  vel  partim  in  C,  et  B  :  sed  non  potest 
poni,  quod  nusquam  sit,  quia  sic  esset  aliqua  quantitas  dimensiva  non  habens 
situm,  quod  est  impossibile;  neque  potest  poni,  quod  sit  partim  in  A,  et 
partim  in  B,  et  non  sit  in  medio  aliquo  modo,  quia  cum  B  sit  locus  distans 
ab  A,  sequeretur  in  medio  interjacente,  quod  pars  Z,  quae  est  in  B,  non  esset 
continua  parti,  quae  est  in  A.  Ergo  restat,  quod  vel  sit  totum  in  C,  vel  par- 
tim in  eo,  partim  in  alio  loco,  quod  ponetur  medium  inter  C,  et  A,  puta  Dr 
et  sic  de  aliis;  ergo  oportet,  quod  Z  non  perveniat  de  A  in  B,  nisi  prius  sit 
in  omnibus  mediis:  nisi  dicatur,  quod  pervenit  de  A  in  B,  et  nunquam  mo- 
vetur; quod  implicat  contradictionem,  quia  ipsa  successio  locorum  est  motus 
localis:  et  eadem  ratio  est  de  qualibet  mutatione,  quae  habet  duos  contra- 
rios  terminos,  quorum  utrumque  est  aliquid  positive  :  secus  autem  est  de 
illis  mutationibus,  quae  habent  unum  terminum  tantum  positivum,  et  alterum 
puram  privationem;  qu;a  inter  affirmationem,  et  negationem,  seu  privano- 
nem  non  est  aliqua  determinata  distantia;  unde  quod  est  in  negatione,  potest 
esse  propinquius,  vel  remotius  ab  affirmatione,  vel  e  converso,  ratione  ali- 
cujus  quod  causat  alterum  eorum,  vel  disponit  ad  ea:  et  sic  dum  id  quod 
movetur,  est  totum  sub  negatione,  mutatur in  affirmationem,  et  e  contrario; 
unde  etiam  in  eis  mutari  praecedit  mutatum  esse,  ut  probatur  in  6.  Phys. 
(tex.  40.  et  seq.).  Nec  est  simile  de  motu  angeli,  quia  esse  in  loco  aequivoce 
dicitur  de  corpore,  et  angelo;  et  sic  patet,  quod  nullo  modo  potest  esse,  quod 
aliquod  corpus  perveniat  de  uno  loco  ad  alium,  nisi  transeat  omnia  media. 
Et  ideo  alii  hoc  concedunt  ;  sed  tamen  dicunt,  quod  corpus  gloriosum  mo- 
vetur in  instanti  :  sed  ex  hoc  sequitur,  quod  corpus  gloriosum  in  eodem  in- 
stanti sit  in  duobus  locis  simul,  vel  pluribus,  scilicet  in  termino  ultimo,  et  in 
omnibus  mediis  locis;  quod  non  potest  esse:  sed  ad  hoc  dicunt,  quod  quamvis 
sit  idem  instans  secundum  rem,  tamen  differt  ratione;  sicut  punctum,  ad 
quod  terminantur  diversae  lineae.  Sed  hoc  non  sufficit,  quia  instans  mensurat 
hoc  quod  est  in  instanti,  secundum  rem,  non  secundum  quod  consideratur  : 
unde  diversa  considerano  instantis  non  facit,  quod  instans  possit  mensurare 
illa,  quae  non  sunt  simul  tempore;  sicut  nec  diversa  considerano  puncti  po- 
test facere,  quod  sub  uno  puncto  loci  contineantur,  quae  sunt  distantia  situi. 
Et  ideo  alii  probabilius  dicunt,  quod  corpus  gloriosum  movetur  in  tempore, 
sed  imperceptibili  propter  brevitatem;  et  tamen  quod  unum  corpus  gloriosum 
potest  in  minori  tempore  idem  spatium  pertransire,  quam  aliud,  quia  tem- 
pus,  quantumcumque  parvum  accipiatur,  est  in  infinitum  divisibile. 

Ad  primum  ergo  dicendum,  quod  «  illud  quod  parum  deest,  quasi  nihil 
deesse  videtur  »,  ut  dicitur  in  2.  Phys.  (tex.  56.);  ideo  dicimus:  «  statini  facio  », 
quod  post  modicum  tempus  fiet:  et  per  hunc  modum  loquitur  Augustinus, 
quod  «  ubicumque  erit  voluntas,  ibi  erit  statini  corpus  ».  Vel  dicendum,  quod 
voluntas  nunquam  erit  inordinata  in  beatis:  unde  nunquam  volent  corpus 
suum  esse  alicubi  in  aliquo  instanti,  in  quo  non  possit  ibi  esse:  et  sic  quod- 
cumque  instans  voluntas  determinabit,  in  eo  corpus  erit  in  ilio  loco,  quem 
voluntas  determinavit. 

Ad  secundum  dicendum,  quod  quidam  contradixerunt  illi  propositioni, 
quam  Philos.  inducit  in  parte  illa,  ut  Commentator  ibidem  dicit,  dicentes, 
quod  non  oportet  esse  proportionem  totius  motus  ad  totum  motum  secundum 

proportionem  resistentis  medii  ad  aliud  medium  resistens;  sed  oportet,  quod 
secundum  proportionem  mediorum,  per  quae  transitur,  attendatur  proportio 
retardationum,  quae  accidunt  in  motibus  ex  resistentia  medii.  Quilibet  enim 
motus  habet  determinatum  tempus  velocitatis,  et  tarditatis  ex  Victoria  mo- 
ventis  supra  mobile,  etiamsi  nihil  resistat  ex  parte  medii;  sicut  patet  in  cor- 
poribus  coelestibus,  in  quibus  non  invenitur  aliquid  quod  obstet  motui  ipso- 
rum;  ettamen  non  moventur  in  instanti,  sed  in  tempore  determinato  secundum 
proportionem  potentiae  moventis  ad  mobile:  et  ita  patet,  quod  etiamsi  po- 
natur  aliquid  moveri  in  vacuo,  non  oportebit  quod  moveatur  in  instanti,  sed 
quod  nihil  addatur  tempori,  quod  debetur  motui  ex  proportione  praedicta 
moventis  ad  mobile,  quia  motus  non  retardatur.  Sed  haec  responsio,  ut 
Commentator  ibidem  dicit,  procedit  ex  falsa  imaginatione,  qua  quis  imagi- 
natur,  quod  tarditas,  quae  causatur  ex  resistentia  medii,  sit  aliqua  pars  motus, 
addita  motui  naturali,  qui  habet  quantitatem  secundum  proportionem  mo- 
ventis ad  mobile  ;  sicut  una  linea  additur  lineae,  ratione  cujus  accidit  in  li- 
neis,  quod  non  remaneat  eadem  proportio  totius  ad  totam  lineam,  quae  erat 
linearum  additarum  ad  invicem;  ut  sic  etiam  non  sit  eadem  proportio  totius 
motus  ad  totum  motum  sensibilem,  quae  est  retardationum  contingentium 
ex  resistentia  medii.  Quae  quidem  imaginatio  falsa  est,  quia  quaelibet  pars 
motus  habet  tantum  de  velocitate,  quantum  totus  motus  :  non  autem  quaelibet 
pars  lineae  habet  tantum  de  quantitate  dimensiva,  quantum  habet  tota  linea; 
unde  tarditas,  vel  velocitas  addita  motui  redundat  in  quamlibet  partem  ejus  ; 
quod  de  lincis  non  contingit:  et  sic  tarditas  addita  motui  non  facit  aliam 
partem  motus;  sicut  in  lineis  accidebat,  quod  additum  est  pars  totius  lineae. 
Et  ideo  ad  intelligendam  probationem  Philosophi,  ut  Commentator  ibidem 
«xponit,  sciendum  est,  quod  oportet  accipere  totum  prò  uno,  scilicet  resi- 
stentiam  mobilis  ad  virtutem  moventem,  et  resistentiam  medii,  per  quod  est 
motus,  et  cujuscumque  alterius  resistentis,  ita  quod  accipiatur  quantitas  tar- 
ditatis totius  motus  secundum  proportionem  virtutis  moventis  ad  mobile 
resistens  quocumque  modo,  vel  ex  se,  vel  ex  alio  extrinseco:  oportet  enim 
semper,  quod  mobile  resistat  aliquo  modo  moventi:  cum  movens,  et  motum, 
agens,  et  patiens,  inquantum  hujusmodi,  sint  contraria.  Ouandoque  autem  in- 
venitur resistere  mobile  moventi  ex  seipso,  vd  quia  habet  virtutem  inclinan- 
tem  ad  contrarium  motum,  sicut  patet  in  motibus  violentis;^/  saltem  quia 
habet  locum  contrarium  loco,  qui  est  in  intentione  moventis;  cujusmodi 
resistentia  invenitur  etiam  corporum  coelestium  ad  suos  motores.  Ouandoque 
autem  mobile  resistit  virtuti  moventis  ex  alio  tantum,  et  non  ex  seipso,  sicut 
patet  in  motu  naturali  gravium,  et  levium,  quia  per  ipsam  formam  eorum 
inclinantur  ad  motum  talem  ;  est  enim  forma  impressio  generantis,  quod  est 
motor  ex  parte  gravium,  et  levium.  Ex  parte  autem  materiae  non  invenitur 
aliqua  resistentia  neque  virtutis  inclinantis  ad  contrarium  motum,  neque  con- 
trarli loci;  quia  locus  non  debetur  materiae,  nisi  secundum  quod  sub  dimen- 
sionibus  consistens  perficitur  forma  naturali:  unde  non  potest  esse  resistentia 
nisi  ex  parte  medii  ;  quae  quidem  resistentia  est  motui  eorum  connaturalis. 
Ouandoque  autem  est  resistentia  ex  utroque,  sicut  patet  in  motibus  animalium. 
Quando  ergo  in  motu  non  est  resistentia  nisi  ex  parte  mobilis,  sicut  patet  in 
corporibus  coelestibus,  tunc  tempus  motus  mensuratur  secundum  proportio- 
nem motoris  ad  mobile;  et  in  talibus  non  procedit  ratio  Philosophi,  quia 
remoto  omni  medio,  adhuc  manet  motus  eorum  in  tempore  ;  sed  in  illis 
motibus,  in  quibus  est  resistentia  ex  parte  medii  tantum,  accipitur  mensura 

temporis  secundum  impedimentum,  quod  est  ex  medio  solum:  unde  si  sub- 
trahatur  omnino  medium,  nullum  impedimentum  remanebit  :  et  sic  vel  rao- 
vebitur  in  instanti,  vel  aequali  tempore  movebitur  secundum  vacuum  spa- 
tium,  et  plenum,  quia  dato  quod  moveatur  in  tempore  per  vacuum,  illud 
tempus  in  aliqua  proportione  se  habebit  ad  tempus,  in  quo  movetur  per  ple- 
num. Possibile  est  autem  imaginari  aliud  corpus  in  eadem  proportione  sub- 
tilius  corpore,  quo  spatium  plenum  erat,  quo  si  aliud  spatium  aequale  im- 
pleatur,  in  tara  parvo  tempore  movebitur  per  illud  plenum,  sicut  primo  per 
vacuum;  quia  quantum  additur  ad  subtilitatem  medii,  tantum  subtrahitur  de 
quantitate  temporis;  et  quanto  est  magis  subtile,  minus  resistit.  Sed  in  aliis 
motibus,  in  quibus  est  resistentia  ex  ipso  mobili,  et  ex  medio,  quantitas  tem- 
poris est  accipienda  secundum  proportionem  moventis  potentiae  ad  resisten- 
tiam  mobilis,  et  medii  simul:  unde  dato  quod  totaliter  medium  subtrahatur, 
vel  non  impediat,  non  sequitur  quod  motus  sit  in  instanti,  sed  quod  tempus 
motus  mensuretur  tantum  ex  resistentia  mobilis  :  neque  erit  inconveniens,  si 
per  idem  tempus  movetur  per  vacuum,  et  per  plenum  aliquo  subtilissimo 
corpore  imaginato,  quia  determinata  subtilitas  medii  quanto  est  major,  tanto 
est  nata  facere  tardidatem  minorem  in  motu:  unde  potest  imaginari  tanta 
subtilitas,  quod  erit  nata  facere  minorem  tarditatem,  quam  sit  illa  tarditas, 
quam  facit  resistentia  mobilis;  et  sic  resistentia  medii  nullam  tarditatem 
adjiciet  ad  motum.  Patet  ergo,  quod  quamvis  medium  non  resistat  corporibus- 
gloriosis,  secundum  hoc  quod  possunt  esse  cum  alio  corpore  in  eodem  loco; 
nihilominus  motus  eorum  non  efit  in  instanti,  quia  ipsum  corpus  mobile 
resistet  virtuti  moventi,  ex  hoc  ipso  quod  habet  determinatum  situm,  sicut 
de  corporibus  coelestibus  dictum  est  (hic  sup.). 

Ad  tertium  dicendum,  quod  quamvis  virtus  animae  glorificatae  excedat 
inaestimabiliter  virtutem  animae  non  glorificatae,  non  tamen  excedit  in  in- 
finitum,  quia  utraque  virtus  est  finita;  unde  non  sequitur,  quod  moveat  in 
instanti:  si  tamen  esset  simpliciter  infinitae  virtutis,  non  sequeretur  quod 
moveret  in  instanti,  nisi  superaretur  totaliter  resistentia,  quae  est  ex  parte  mo- 
bilis. Quamvis  autem  resistentia,  qua  mobile  resistit  moventi  per  contrarie- 
tatem,  quam  habet  ad  talem  motum  ratione  inclinationis  ad  contrarium  mo- 
tum, possit  a  movente  infinitae  virtutis  totaliter  superari,  tamen  resistentia, 
quam  facit  ex  contrarietate,  quam  habet  ad  locum,  quem  intendit  motor  per 
motum,  non  potest  totaliter  superari,  nisi  auferatur  ab  eo  esse  in  tali  loco,  vel 
tali  situ.  Sicut  enim  album  resistit  nigro  ratione  albedinis,  et  tanto  magis, 
quanto  albedo  magis  distat  a  nigredine,  ita  corpus  resistit  alicui  loco  per  hoc 
quod  habet  locum  oppositum  ;  et  tanto  est  major  resistentia,  quanto  est  di- 
stantia major:  non  autem  potest  a  corpore  removeri,  quod  sit  in  aliquo  loco, 
vel  situ,  nisi  auferatur  ei  sua  corporeitas,  per  quam  debetur  ei  locus,  vel  situs; 
unde  quamdiu  manet  in  natura  corporis,  nullo  modo  potest  moveri  in  in- 
stanti, quantacumque  sit  virtus  movens:  corpus  autem  gloriosum  nunquam 
suam  corporeitatem  amittet;  unde  nunquam  in  istanti  moveri  poterit. 

Ad  quartum  dicendum,  quod  par  celeritas  in  verbis  Augustini  est  intel- 
ligenda  quantum  ad  hoc,  quod  est  imperceptibilis  excessus  unius  respectu 
alterius,  sicut  et  tempus  totius  motus  est  imperceptibile. 

Ad  quintum  dicendum,  quod  quamvis  post  resurrectionem  non  erit  tem- 
pus, quod  est  numerus  motus  coeli,  tamen  erit  tempus  consurgens  ex  numero 
prioris,  et  posterioris  in  quocumque  motu. 

QUAESTIO  LXXXV. 

DE    CLARITATE    CORPORUM    BEATORUM, 
IN    TRES    ARTICULOS    DIVISA. 

Deinde  considerandum  est  de  claritate  corporum  beatorum  resurgentium. 

Circa  quod  quaeruntur  tria. 

Primo.  Utrum  claritas  inerit  corporibus  gloriosis. 
Secundo.  Utrum  claritas  illa  videri  poterit  ab  oculo  non  glorioso. 
Tertio.  Utrum  corpus  gloriosum  necessario  videbitur  a  corpore  non  glo- 
rioso. 


ARTICULUS  I.  57o 

UTRUM    CORPORIBUS    GLORIOSIS    CLARITAS    CONVENIAT. 

(S.  Tbom.  4.  Disi.  44.  q.  2.  art.  4.  q.  1.  et  seq.). 

Ad  primum  sic  proceditur.  Videtur,  quod  corporibus  gloriosis  claritas  non 
conveniet,  quia,  sicut  dicit  Avicenna  in  6.  Naturalium  (part.  5.  cap.  2.) , 
«  omne  corpus  luminosum  constat  ex  partibus  perviis  »:  sed  partes  corporis 
gloriosi  non  erunt  perviae,  cum  in  aliquibus  dominetur  terra,  sicut  in  car- 
nibus,  et  ossibus;  ergo  corpora  gloriosa  non  erunt  lucida. 

2.  Praeterea.  Omne  corpus  lucidum  occultat  illud  quod  est  post  se  :  unde 
unum  luminare  post  aliud  eclipsatur:  fiamma  etiam  ignis  prohibet  videri 
quod  est  post  se  :  sed  corpora  gloriosa  non  occultabunt  illud,  quod  intra  ea 
continetur,  quia,  ut  dicit  Gregorius  super  illud  Job  28.  :  Non  adaequabitur  ei 
aurum,  et  vitrum  (lib.  18.  Mordi,  cap.  2J.  inter  princ.  et  med.),  «  ibi  (scilicet 
in  coelesti  patria)  uniuscujusque  mentem  ab  alterius  oc.ulis  membrorum  cor- 
pulenta non  abscondet;  patebitque  corporalibus  oculis  ipsa  etiam  corporis 
harmonia  »;  ergo  corpora  illa  non  erunt  lucida. 

3.  Praeterea.  Lux,  et  color  contrariam  dispositionem  requirunt  in  sub- 
jecto,  quia  «  lux  est  extremitas  perspicui  in  corpore  non  terminato;  sed 
color  in  corpore  terminato  »,  ut  patet  in  libro  de  Sensu,  et  Sensato  (cap.  3. 
panini  a  princ):  sed  corpora  gloriosa  erunt  colorata,  quia,  ut  dicit  August.  22. 
de  Civitate  Dei  (cap.  19.  parum  a  princ),  «  pulchritudo  corporis  est  partium 
convenienza  cum  quadam  suavitate  coloris  »:  pulchritudo  autem  corporibus 
gloriosis  deesse  non  poterit;  ergo  corpora  gloriosa  non  erunt  lucida. 

4.  Praeterea.  Si  claritas  erit  in  corporibus  gloriosis,  oportet  quod  sit 
aequalis  in  omnibus  partibus  corporis,  sicut  omnes  partes  erunt  ejusdem  im- 
passibilitatis,  et  subtilitatis,  et  agilitatis:  sed  hoc  non  est  conveniens,  quia 
una  pars  habet  majorem  dispositionem  ad  claritatem,  quam  alia;  sicut  oculi, 
quam  manus,  et  spiritus,  quam  ossa,  et  humores,  quam  caro,  vel  nervus; 
ergo  videtur,  quod  non  ùebeant  illa  corpora  esse  lucida. 

Sed  contra  est,  quod  dicitur  Matth.  13.:  Fulgebunl  justi,  sìcut  sol  in  regno 
Patris  eorum;  et  Sap.  3.:  Fuigebunt  fusti,  et  tanquam  scintillae,  etc. 

Praeterea.  1.  Cor.  15.  dicitur:  Seminatur  in  ignobilitate,  surget  in  gloria, 
quod  ad  claritatem  pertinet,  ut  patet  per  antecedentia,  ubi  corporum  resur- 
gentium  gloriam  comparat  claritati  stellarum;  ergo  corpora  sanctorum  re- 
surgent  lucida. 

Respondeo  dicendum,  quod  corpora  sanctorum  fore  lucida  post  resurre- 
ctionem  ponere  oportet,  propter  auctoritatem  Scripturae,  quae  hoc  promittit: 
sed  claritatis  hujus  causarli  quidam  attribuunt  quintae  essentiae,  quae  tunc 
dominabitur  in  corpore  humano:  sed  quia  hoc  est  absurdum,  ut  saepe  dictum 
est  (q.  84.  art.  1.),  ideo  melius  est  ut  dicatur  quod  claritas  illa  causabitur  ex 
redundantia  gloriae  animae  in  corpus:  quod  enim  recipitur  in  aliquo,  non 
recipitur  per  modum  influentis,  sed  per  modum  recipientis;  et  ideo  claritas 
quae  est  in  anima  spiritualis,  recipitur  in  corpore  ut  corporalis;  et  ideo  secun- 
dum  quod  anima  erit  majoris  claritatis  secundum  majus  meritum,  ita  etiam 
erit  differentia  claritatis  in  corpore,  ut  patet  per  Apostolum  1.  Cor.  15.;  et 
ita  in  corpore  glorioso  cognoscetur  gloria  animae,  sicut  in  vitro  cognoscitur 
color  corporis,  quod  continetur  in  vase  vitreo,  ut  Gregorius  dicit  super  illud 
Job  28.  :  Son  adaequabitur  ci  aurum,  vel  vitrum  (he.  cit.  in  arg.  2.). 

Ad  primum  ergo  dicendum,  quod  Avicenna  loquitur  de  ilio  corpore,  quod 
habet  ex  natura  componentium  claritatem:  sic  autem  non  habebit  corpus  glo- 
riosum,  sed  magis  ex  merito  virtutis. 

Ad  secundum  dicendum,  quod  Greg.  comparat  corpora  gloriosa  auro 
proprer  claritatem,  et  vitro  propter  hoc  quod  translucebunt  :  unde  videtur 
dicendum,  quod  erunt  simul  pervia,  et  clara;  quod  enim  aliquod  clarum  non 
sit  pervium,  contingit  ex  hoc,  quod  claritas  corporis  causatur  ex  densitate 
partium  lucidarum  ;  densitas  autem  repugnat  pervietati:  sed  tunc  claritas  erit 
ex  alia  causa,  ut  dictum  est  (in  corp.  art.)  ;  densitas  autem  corporum  glorio- 
sorum  pervietatem  non  tollit  ab  eis,  sicut  nec  densitas  vitri  a  vitro.  Quidam 
tamen  dicunt,  quod  comparantur  vitro,  non  quia  sint  pervia,  sed  propter  hanc 
similitudinem,  quia  sicut  illud  quod  in  vitro  clauditur,  apparet,  ita  animae 
gloria,  quae  in  corpore  glorioso  claudetur,  non  latebit.  Sed  primum  melius 
est,  quia  magis  per  illud  salvatur  dignitas  corporis  gloriosi,  et  magis  consonat 
dictis  Gregorii. 

Ad  tertium  dicendum,  quod  corporis  gloria  naturam  non  tollet,  sed  per- 
fkiet;  unde  color,  qui  debetur  corpori  ex  natura  suarum  partium,  remanebit 
in  eo:  sed  superaddetur  claritas  ex  gloria  animae;  sicut  etiam  videmus,  cor- 
pora colorata  ex  natura  sui  solis  splendore  relucere,  vel  ex  aliqua  alia  causa 
extrinseca,  seu  intrinseca. 

Ad  quartum  dicendum,  quod  sicut  gloriae  claritas  redundat  ab  anima 
in  corpus  secundum  suum  modum,  et  ibi  est  alio  modo  quam  sit  in  anima, 
ita  in  quamlibet  partem  corporis  redundabit  secundum  suum  modum  :  unde 
non  est  inconveniens,  quod  diversae  partes  habeant  diversimode  claritatem, 
secundum  quod  sunt  diversimode  dispositae  ex  sui  natura  ad  ipsam  :  nec  est 
simile  de  aliis  dotibus  corporis,  respectu  quarum  partes  corporis  non  inve- 
niuntur  habere  diversam  dispositionem. 

ARTICULUS  II.  371 

UTRUM   CLARITAS   CORPORIS   GLORIOSI   POSSIT   VIDERI 
A  NON   GLORIOSO   OCULO. 

Ad  secundum  sic  proceditur.  Videtur,  quod  claritas  corporis  gloriosi  non 
possit  videri  a  non  glorioso  oculo  ;  oportet  enim  esse  proportionem  visibii's 
ad  visum:  sed  oculus  non  glorifìcatus  non  est  proportionatus  ad  videndam 
claritatem  gloriae,  cum  sit  alterius  generis,  quam  claritas  naturae;  ergo  cor- 
poris gloriosi  claritas  non  videbitur  ab  oculo  non  glorioso. 

2.  Praeterea.  Claritas  corporis  gloriosi  erit  major,  quam  nunc  sit  cla- 
ritas solis,  quia  etiam  claritas  solis  erit  tunc  major  quam  modo  sit,  ut  dicitur 
Isa.  30.,  et  multo  major  erit  claritas  corporis  gloriosi,  propter  quod  sol,  et 
totus  mundus  claritatem  majorem  accipiet:  sed  oculus  non  gloriosus  non 
potest  inspicere  solem  in  rota  sua,  propter  magnitudinem  claritatis;  ergo 
minus  poterit  inspicere  claritatem  corporis  gloriosi. 

3.  Praeterea.  Visibile  oppositum  oculis  videntis  necesse  est  videri,  nisi 
laesio  sit  aliqua  in  oculo  :  sed  claritas  corporis  gloriosi  opposita  oculis  non 
gloriosis,  non  necessario  videtur  ab  eis,  quod  patet  de  discipulis,  qui  corpus 
Domini  post  resurrectionem  viderunt,  claritatem  ejus  non  intuentes;  ergo 
claritas  illa  non  erit  visibilis  ab  oculo  non  glorioso. 

Sed  contra  est,  quod  Gloss.  (inUrl.)  Philipp.  3.  super  illud:  Configura- 
timi corporis  claritatis  suae,  dicit  :  «  Assimilabitur  claritati,  quam  habuit  in 
transhguratione  »  :  sed  claritas  illa  visa  fuit  ab  oculis  discipulorum  non  glo- 
rificata ;  ergo  et  claritas  corporis  glorificati  ab  oculis  non  gloriosis  visi- 
bilis erit. 

Praeterea.  Impii  videntes  gloriam  justorum  ex  hoc  torquebuntur  in  judi 
ciò,  ut  patet  per  hoc  quod  dicitur  Sap.  5.:  sed  non  piene  viderent  gloriam 
ipsorura,  nisi  claritatem  corporum  inspicerent;  ergo,  etc. 

Respoxdeo  dicendum,  quod  quidam  dixerunt,  quod  claritas  corporis  glo- 
riosi non  poterit  videri  ab  oculo  non  glorioso,  nisi  forte  per  miraculum:  sed 
hoc  non  potest  esse,  nisi  claritas  illa  aequivoce  diceretur,  quia  lux  secundum 
id  quod  est,  nata  est  movere  visum;  et  visus  secundum  id  quod  est, natus  est 
percipere  lumen,  sicut  veruni  se  habet  ad  intellectum,  et  bonum  ad  affe- 
■ctum:unde  si  esset  aliquis  visus,  qui  non  posset  percipere  aliquam  lucem 
■omnino,  vel  ille  visus  diceretur  aequivoce,  vel  lux  illa  ;  quod  non  potest  in 
proposito  dici,  quia  sic  per  hoc  quod  dicuntur  gloriosa  corpora  futura  es  e 
lucida,  nihil  nobis  notificaretur;  sicut  qui  dicit  canem  esse  in  coelo,  nihil 
notificat  ei,  qui  non  novit  nisi  canem  qui  est  animai:  et  ideo  dicendum  est, 
quod  claritas  corporis  gloriosi  naturaliter  ab  oculo  non  glorioso  videri  potest. 

Ad  primum  ergo  dicendum,  quod  gloriae  claritas  erit  alterius  generis, 
•quam  claritas  naturae,  quantum  ad  causam,  sed  non  quantum  ad  specitm: 
unde  sicut  claritas  naturae  ratione  speciei  suae  est  proportionata  visui,  ita 
-et  claritas  gloriosa. 

Ad  secundum  dicendum,  quod  sicut  corpus  gloriosum  non  potest  pati 
al:quid  passione  naturae,  sed  solum  passione  animae,  ita  ex  proprietate  glo- 
riae non  agit  nisi  acticne  animae:  claritas  autem  intensa  non  offendit  visum, 
inquantum  agit  actione  animae,  sed  secundum  hoc  magis  delectat:  offendit 
autem,  inquantum    agit   actione   naturae,  calefaciendo,  et  dissolvendo  orga- 

num  visus,  et  disgregando  spiritus:  et  ideo  claritas  corporis  glonosi,  quarti- 
vis  excedat  claritatem  solis,  tamen  de  sui  natura  non  offendit  visum,  sed 
demulcet;  propter  quod  claritas  illa  comparatur  claritati  jaspidis  (Apocàl.  21. )~ 
Ad  tertium  dicendum,  quod  claritas  corporis  gloriosi  provenit  ex  me- 
rito voluntatis,  et  ideo  voluntati  subdetur,  ut  secundum  ejus  imperium  vi- 
deatur, vel  non  videatur;  et  ideo  in  potestate  corporis  gloriosi  erit  ostendere 
claritatem  suam,  vel  occultare:  et  haec  fuit  opinio  Praepositivi. 

ARTICULUS  III.  37à 

'TRUM    CORPUS    GLORIOSUM    NECESSARIO  VIDEBITUR 
*.   CORPORE  NON   GLORIOSO. 

Ad  tertium  sic  proceditur.  Videtur,  quod  corpus  gloriosum  necessario 
videbitur  a  corpore  non  glorioso,  quia  corpora  gloriosa  erunt  lucida:  sed 
corpus  lucidum  manifestat  se,  et  alia;  ergo  corpora  gloriosa  necessario  vi- 
debuntur. 

2.  Praeterea.  Omne  corpus  quod  occultat  alia  corpora  post  se  existen- 
tia,  de  necessitate  visu  percipitur,  ex  hoc  ipso  quod  alia  quae  sunt  post 
cccultantur  :  sed  corpus  gloriosum  occultabit  visui  alia  corpora  post  se  exi- 
stentia,  quia  erit  corpus  coloratura;  ergo  et  de  necessitate  videbitur. 

3.  Praeterea.  Sicut  quantitas  est  de  his  quae  insunt  corpori,  ita  et  qua- 
litas  per  quam  videtur:  sed  quantitas  non  suberit  voluntati, ut  corpus  glorio- 
sum possit  esse  majoris  quantitatis,  vel  minoris;  ergo  nec  qualitas,  per  quam 
visibile  est,  ut  possit  non  videri. 

Sed  contra  est,  quod  corpus  nostrum  glorificabitur  in  conformitate 
corporis  Christi  post  resurrectionem  :  sed  corpus  Christi  post  resurrectio- 
nem  non  necessario  videbatur  ;  immo  disparuit  ab  oculis  discipulorum  in 
Emaus,  ut  dicitur  Lue.  ult.  ;  ergo  et  corpus  glorificatimi  non  necessario  vide- 
bitur. 

Praeterea.  Ibi  erit  summa  obedientia  corporis  ad  animam  ;  ergo  corpus 
poterit  videri,  vel  non  videri  secundum  voluntatem  animae. 

Respondeo  dicendum,  quod  visibile  videtur,  secundum  quod  agit  in  visum  : 
ex  hoc  autem  quod  aliquid  agit,  vel  non  agit  in  aliquod  extrinsecum,  non 
est  aliqua  mutatio  in  ipso;  unde  sine  mutatione  alicujus  proprietatis,  quae 
sit  de  perfectione  corporis  glorificati,  potest  contingere  quod  videatur,  et  non 
videatur:  unde  in  potestate  glorificatae  animae  erit,  quod  corpus  suum  vi- 
deatur, vel  non  videatur;  sicut  et  quaelibet  actio  alia  corporis  in  animae  po- 
testate erit;  alias  non  esset  corpus  gloriosum  instrumentum  summe  obediens 
principali  agenti. 

Ad  primum  ergo  dicendum,  quod  claritas  illa  obediet  corpori  glorioso» 
ut  possit  eam  ostendere,  vel  occultare. 

Ad  secundum  dicendum,  quod  color  corporis  non  impedit  pervietatem 
ipsius,  nisi  inquantum  immutat  visum,  quia  visus  non  potest  immutari  simul 
duobus  coloribus,  ut  utrumque  perfecte  inspiciat:  color  autem  corporis  glo- 
riosi erit  in  perfecta  potestate  animae,  ut  per  ipsum  vel  immutet  visum,  vel 
non  immutet;  et  ideo  erit  in  potestate  ejus,  ut  corpus,  quod  est  post  se,  oc- 
cultet,  vel  non  occultet. 

Ad  tertium  dicendum,  quod  quantitas  estinhaerens  ipsi  corpori  glorioso  ; 
neque  posset  quantitas  immutari  ad  imperium  animae  sine  mutatione  intrin- 

seca  corporis  gloriosi,  quae  impassibilitati  ejus  repugnaret:  et  ideo  non  est 
simile  de  quantitate,  et  visibilitate,  quia  etiam  qualitas  illa,  per  quam  est  vi- 
sibile, non  potest  subtrahi  ad  imperium  animae;  sed  actio  illius  qualitatis. 
suspendetur,  et  sic  occultabitur  corpus  ad  imperium  animae. 


QUAESTIO  LXXXVI. 

DE   CONDITIONIBUS   CORPORUM   DAMNATORUM   RESURGENTIUM,. 
IN  TRES    ARTICULOS    DIVISA. 

Consequenter  considerandum  est  de  conditionibus  corporum  damnato- 
rum  resurgentium. 

Circa  quod  quaeruniur  irla. 

Primo.  Utrum  corpora  damnatorum  cum  suis  deformitatibus  resurgent. 
Secundo.  Utrum  eorum  corpora  erunt  corruptibilia. 
Tertio.  Utrum  erunt  impassibilia. 

ARTICULUS  I.  375 

UTRUM  CORPORA  DAMNATORUM  RESURGENT 
CUM  SUIS  DEFORMITATIBUS. 

(S.  Thom.  4.  Dist.  44.  q.  5.  art.  1.  q.  1.  et  seq.). 

Ad  primum  sic  proceditur.  Videtur,  quod  corpora  damnatorum  cum  suis 
deformitatibus  resurgent:  illud  enim  quod  in  poenam  peccati  inductum  est» 
desinerò  non  debet,  nisi  peccato  remisso  :  sed  membrorum  defectus,  qui  ac 
cidunt  per  mutilationem,  in  poenam  peccati  inducti  sunt;  et  similiter  etiam 
omnes  aliae  deformitates  corporales;  ergo  a  damnatis,  qui  peccatorum  re 
missionem  non  sunt  consecuti,  in  resurrectione  non  removebuntur. 

2.  Praeterea.  Sicut  resurrectio  sanctorum  erit  ad  ultimam  felicitatene 
sic  et  resurrectio  impiorum  ad  ultimam  miseriam:  $ed  sanctis  resurgentibus 
non  auferetur  aliquid,  quod  ad  eorum  perfectionem  pertinere  possit;  ergo 
nec  impiis  resurgentibus  aliquid  auferetur,  quod  ad  eorum  defectum,  vel  mi- 
seriam pertineat:  hujusmodi  autem  sunt  deformitates;  ergo,  etc. 

3.  Praeterea.  Sicut  ad  defectum  passibilis  corporis  pertinet  deformitas,. 
ita  et  tarditas:  sed  a  corporibus  damnatorum  resurgentium  tarditas  non  re- 
movebitur,  quia  eorum  corpora  non  erunt  agilia;  ergo  eadem  ratione  nec. 
deformitas  removebitur. 

Sed  contra.  i.  ad  Corinth.  15.:  Mortili  resurgent  incorrupti,  Gloss.  (interi): 
«  Mortui,  idest  peccatores,  vel  generaliter  omnes  mortui  resurgent  incorrupti, 
idest  sine  aliqua  diminutione  membrorum  »  ;  ergo  mali  resurgent  sine  defor- 
mitatibus. 

Praeterea.  In  damnatis  non  erit  aliquid,  quod  sensum  doloris  in  eis  im- 
pediat:  sed  aegritudo  impedit  sensum  doloris,  inquantum  per  eamdebilitantur 

■oTgana  sentiendi,  et  similiter  defectus  membri  impediret,  ne  esset  universalis 
dolor  in  corpore;  ergo  sine  istis  defectibus  damnati  resurgent. 

Respondeo  dicendum,  quod  in  corpore  humano  potest  esse  deformitas 
dupliciter:  uno  modo  ex  defectu  alicujus  membri,  sicut  mutilatos  turpes  di- 
cimus;  deest  enim  eis  debita  proportio  partium  ad  totum  ;  et  de  tali  defor- 
mitate  nulli  dubium  est,  quod  in  corporibus  damnatorum  non  erit,  quia  omnia 
corpora  tam  bonorum,  quam  malorum  integra  resurgent:  alio  modo  defor- 
mitas contingit  ex  indebita  partium  disposinone,  vel  ex  indebita  quantitate, 
vel  qualitate,  vel  situ  ;  quae  etiam  proportionem  debitam  partium  ad  totum 
non  patitur;  et  de  talibus  deformitatibus,  et  similibus  defectibus,  sicut  sunt 
febres,  etaliae  hujusmodiaegritudines,  quae interdum  sunt  deformitatis  causae, 
Augustinus  indeterminatum,  et  sub  duìno  relinquit  in  Enchirid.  (cap.  92.),  ut 
in  litera  Magister  dicit  (4.  Dist.  44.).  Sed  apud  doctores  modernos  est  duplex 
•super  hoc  opinio:  quidam  enim  dicunt,  quod  hujusmodi  deformitates,  et  de- 
fectus in  corporibus  damnatorum  remanebunt,  considerantes  eorum  damna- 
tionem,  qua  ad  summam  miseriam  deputantur,  cui  nihil  incommoditatis 
subtrahi  debet.  Sed  hoc  non  videtur  rationabiliter  dici;  in  reparatione  enim 
corporis  resurgentis  magis  attenditur  naturae  perfectio,  quam  conditio  quae 
prius  fuit;  unde  et  qui  infra  perfectam  aetatem  decedunt,  in  statura  juve- 
nilis  aetatis  resurgent,  ut  supra  dictum  est  (q.  Si.  art.  1.)  ;  unde  et  illi  qui 
aliquos  defectus  naturales  in  corpore  habuerunt,  vel  deformitates  ex  eis  pro- 
venientes,  inresurrectionesine  illis  defectibus,  vel  deformitatibus  reparabuntur, 
nisi  peccati  meritum  impediat;  et  ita  si  aliquis  cum  defectibus,  vel  deformi- 
tatibus resurget,  hoc  erit  ei  in  poenam.  Modus  autem  poenae  est  secundum 
mensuram  culpae:  contingit  autem,  quod  aliquis  peccator  damnandus  mino- 
ribus  peccatis  subjectus,  aliquas  deformitates,  vel  defectus  habeat,  quos  non 
habuit  aliquis  damnandus  peccatis  gravioribus  irretitus  :  unde  si  ille  qui  in 
hac  vita  deformitates  habuit,  cum  eis  resurgat,  sine  quibus  constat  quod  re- 
surget alius  gravius  puniendus,  qui  easin  hac  vita  non  habuit,  modus  poenae 
non  responderet  quantitati  culpae;  sed  magis  videretur  aliquis  puniri  prò 
poenis,  quas  in  hoc  mundo  passus  fuit,  quod  est  absurdum.  Et  ideo  alti  ra- 
tionabilius  dicunt,  quod  Auctor,  qui  naturam  condidit,  in  resurrectione  na- 
turarci corporis  integre  reparabit;  unde  quidquid  defectus,  vel  turpitudinis  ex 
corruptione,  vel  debilitate  naturae,  sive  principiorum  naturalium  in  corpore 
fuit,  totum  in  resurrectione  removebitur;  sicut  febris,  lippitudo,  et  similia: 
defectus  autem,  qui  ex  naturalibus  principiis  in  humano  corpore  naturaliter 
consequuntur  (sicut  ponderositas,  passibilitas,  et  similia),  in  corporibus  dam- 
natorum erunt;  quos  defectus  ab  electorum  corporibus  gloria  resurrectionis 
excludet. 

Ad  primum  ergo  dicendum,  quod  cum  poena  in  quolibet  foro  infligatur 
secundum  conditionem  illius  fori,  poenae  quae  in  hac  vita  temporali  infli- 
guntur  prò  aliquo  peccato,  temporales  sunt,  et  ultra  vitae  terminum  non  se 
•extendunt;  et  ideo  quamvis  peccatum  non  sit  remissum  damnatis,  non  tamen 
oportet  quod  easdem  poenas  ibi  sustineant,  quas  in  hoc  mundo  sunt  passi  ; 
sed  divina  justitia  requirit  ut  ibi  poenis  gravioribus  in  aeternum  crucientur. 

Ad  secundum  dicendum,  quod  non  est  similis  ratio  de  bonis,  et  malis;  eo 
quodaliquid  potest  esse  pure  bonum,non  autem  pure  malum:  unde  sanctorum 
ultima  felicitas  hoc  requirit,  ut  ab  omni  malo  penitus  sint  immunes:  sed  ul- 
tima malorum  miseria  non  excludit  omne  bonum,  quia  «  malum,  si  integrum 
sit,  corrumpit  seipsum  »,  ut  Philosoph.  dicit  in  4.  Ethic.  (cap.  5.  ante  mei.)  : 

unde  oportet,  quod  miseriae  damnatorum  substernatur  bonum  naturae  in 
ipsis;  quod  est  opus  Conditoris  perfecti,  qui  ipsam  naturam  in  perfectione 
suae  speciei  reparabit. 

Ad  tertium  dicendum,  quod  tarditas  est  de  illis  defectibus,  qui  natura- 
liter  consequuntur  principia  humani  corporis,  non  autem  deformitas;  et  ideo 
de  eis  non  est  similis  ratio. 

ARTICULUS  IL  m 

UTRUM    CORPORA    DAMNATORUM    ERUNT    INCORRUPTIBILIA. 

Ad  secundum  sic  proceditur.  Videtur,  quod  corpora  damnatorum  erunt 
corruptibilia;  omne  enim  compositum  ex  contrariis  necesse  est  corrumpi: 
sed  corpora  damnatorum  erunt  ex  contrariis  composita,  ex  quibus  etiam  nunc 
componuntur  ;  alias  non  essent  ejusdem  speciei,  et  per  consequens  nec  eadem 
numero;  ergo  erunt  corruptibilia. 

2.  Praeterea.  Si  corpora  damnatorum  non  erunt  corruptibilia,  aut  hoc 
erit  per  naturam,  aut  per  gratiam,  aut  per  gloriami  non  per  naturam,  quia 
sunt  futura  ejusdem  naturae,  cujus  et  nunc  sunt;  nec  per  gratiam,  vel  glo- 
riarci, quia  talibus  omnino  carebunt;  ergo  erunt  corruptibilia. 

3.  Praeterea.  Illis,  qui  sunt  in  summa  miseria,  subtrahere  maximam  poe- 
narum  videtur  inconveniens:  sed  maxima  poenarum  est  mors,  ut  patet  per 
Philosophum  in  3 .  Ethic.  (cap.  6.  a  med.);  ergo  a  damnatis,  qui  sunt  in  summa 
miseria,  mors  removeri  non  debet;  ergo  eorum  corpora  corruptibilia  erunt. 

Sed  contra  est,  quod  dicitur  Apocal.  9.  :  In  diebus  illis  quaerent  homines 
morUm,  et  non  invenient  eam;  desiderabunt  mori,  et  fugiet  mors  ab  eis. 

Praeterea.  Damnati  punientur  in  anima,  et  corpore  poena  perpetua,  Mat- 
thaei  25.:  Ibunt  hi  in  supplicium  determini:  sed  hoc  esse  non  posset,  si  eorum 
corpora  corruptibilia  essent  ;  ergo  eorum  corpora  erunt  incorruptibilia. 

Respondeo  dicendum,  quod  cum  in  omni  motu  oporteat  esse  aliquod  prin- 
cipium  motus,  dupliciter  motus  aliquis,  vel  mutatio  a  mobili  removetur  :  uno 
modo  per  hoc  quod  deest  principium  motus:  alio  modo  per  hoc  quod  impe- 
ditur  principium  motus.  Corruptio  autem  mutatio  quaedam  est:  unde  dupli- 
citer potest  contingere,  ut  corpus,  quod  ex  conditione  suorum  principiorum 
corruptibilitatem  habet,  incorruptibile  reddatur:  uno  modo  ex  hoc  quod  prin- 
cipium ad  corruptionem  movens  totaliter  tollitur;  et  hoc  modo  corpora  dam- 
natorum incorruptibilia  erunt:  cum  enim  coelum  sit  primum  alterans  per 
motum  suum  localem,  et  alia  omnia  agentia  secunda  in  virtute  ipsius  agant, 
et  quasi  ab  ipso  mota,  oportet  quod  motu  coeli  cessante,  nihil  sit  agens,  quod 
possit  corpus  per  alterationem  aliquam  transmutare  a  naturali  sua  proprie- 
tate:  et  ideo  post  resurrectionem,  cessante  motu  coeli,  nulla  qualitas  erit 
sufficiens,  ut  corpus  humanum  alterare  possit  a  sua  naturali  qualitate.  Cor- 
ruptio autem  est  terminus  alterationis,  sicut  et  generano:  unde  corpora  da- 
mnatorum corrumpi  non  poterunt;  et  hoc  deservit  divinae  justitiae,  ut  per- 
petuo viventes  perpetuo  puniantur,  quod  divina  justitia  requirit,  ut  infra  dicetur 
(art.  seq.)  ;  sicut  et  nunc  corruptibilitas  corporum  deservit  divinae  providen- 
tiae,  per  quam  ex  aliquibus  corruptis  alia  generantur.  Alio  modo  contingit  ex 
hoc,  quod  principium  corruptionis  impeditur;  et  hoc  modo  corpus  Adae  in- 
corruptibile fuit,  quia  contrariae  qualitates  in  hominis  corpore  existentes 
continebantur  per  gratiam  iniocentiae,  ne  ad  dissolutionem  corporis  agere 

possent  ;  et  multo  plus  continebuntur  in  corporibus  gloriosis,  quae  erunt  omnino 
subjecta  spiritui:  et  sic  in  corporibus  beatorum,  post  resurrectionem  com- 
munem,  conjungentur  duo  modi  praedicti  incorruptibilitatis. 

Ad  primum  ergo  dicendum,  quod  contraria,  ex  quibus  corpora  componun- 
tur,  sunt  secunda  principia  ad  corruptionem  agenda  :  primum  enim  agens  est 
motus  coelestis,  unde  supposito  motu  coeli,  necesse  est  ut  corpus  ex  con- 
trariis  compositum  corrumpatur,  nisi  sit  aliqua  causa  potior  impediens;  sed 
motu  coeli  remoto,  contraria,  ex  quibus  corpus  componitur,  non  sufficiunt 
ad  corruptionem  faciendam,  etiam  secundum  naturam,  ut  patet  ex  dictis 
(in  corp.  art.).  Cessationem  autem  motus  coelestis  non  cognoverunt  Philo- 
sophi  ;  unde  prò  infallibili  habebant,  quod  corpus  compositum  ex  contrariis 
corrumpatur  secundum  naturam. 

Ad  secundum  dicendum,  quod  incorruptibilitas  illa  erit  per  naturam,  non 
quod  sit  aliquod  incorrup.ionis  principium  in  corporibus  damnatorum,  sed 
per  defectum  principii  moventis  ad  corruptionem,  ut  ex  dictis  patet  (in  corp.). 

Ad  tertium  dicendum,  quod  quamvis  mors  sit  simpliciter  maxima  poena- 
rum,  secundum  quid  tamen  nihil  prohibet  mortem  esse  in  poenarum  reme- 
dium, et  per  consequens  ablationem  mortis  in  poenarum  augmentum  :  «  vi- 
vere» enim,  ut  dicit  Philos.  9.  Ethic.  (cap.  9.  a  med.),  «videtur  omnibus 
delectabile  esse,  eo  quod  omnia  esse  appetunt  ».  «Non  oportet  autem  (ut  ibi- 
dem dicitur),  accipere  malam  vitam,  neque  corruptam,  neque  quae  est  in 
tristitiis  »  :  sicut  ergo  vivere  simpliciter  est  delectabile,  non  autem  vita  quae 
est  in  tristitiis,  ita  et  mors,  quae  est  privatio  vitae,  simpliciter  est  poenosa, 
et  maxima  poenarum,  inquantum  subtrahit  primum  bonum,  scilicet  esse,  cum 
quo  alia  subtrahuntur  ;  sed  inquantum  privat  malam  vitam,  et  quae  est  in 
tristitiis,  est  in  remedium  poenarum,  quas  terminat  :  et  per  consequens  mortis 
subtractio  est  in  augmentum  poenarum,  quas  perpetuas  facit.  Si  autem  dicatur 
mors  esse  poenalis  propter  corporalem  dolorem,  quem  sentiunt  morientes, 
non  est  dubium  quod  multo  majorem  dolorem  damnati  continue  sustinebunt: 
unde  in  perpetua  morte  esse  dicuntur,  sicut  scriptum  est  in  Psal.  48.  :  Mors 
dipascei  eos. 

ARTICULUS  III.  375 

UTRUM   CORPORA  DAMNATORUM  SINT   FUTURA    IMPASSIBILIA. 

Ad  tertium  sic  proceditur.  Videtur,  quod  corpora  damnatorum  futura 
sint  impassibilia,  quia  secundum  Philos.  in  6.  Top.  (cap.  2.  he.  19.),  «  omnis 
passio  magis  facta  abjicit  a  substantia  »  :  sed  «  a  finito  si  semper  aliquid  abjicia- 
tur,  necesse  est  illud  tandem  consumi»,  ut  dicitur  in  1.  Physicor.  (i&x.y].); 
ergo  si  corpora  damnatorum  erunt  passibilia,  et  semper  patientur,  quandoque 
deficient,  et  corrumpentur,  quod  falsum  esse  ostensum  est  (art.  praec.)  ;  ergo 
erunt  impassibilia. 

2.  Praeterea.  Omne  agens  assimilat  sibi  patiens;  si  ergo  corpora  damna- 
torum patientur  ab  igne,  ignis  ea  sibi  assimilabit:  sed  non  consumit  aliter 
ignis  corpora,  nisi  inquantum  ea  sibi  assimilans  resolvit;  si  ergo  corpora 
damnatorum  erunt  passibilia,  ab  igne  quandoque  consumentur;  et  sic  idem 
quod  prius. 

3.  Praeterea.  Ammalia,  quae  in  igne  sine  corruptione  dicuntur  vivere, 
ut  de  salamandra  dicitur,  ab  igne  non  affliguntur:  animai  enim  dolore  cor- 

poris  non  affiigitur,  nisi  corpus  aliquo  modo  laedatur;  si  ergo  corpora  damna- 
torum  in  igne  sine  corruptione  remanere  possint,  sicut  et  animalia  praedicta, 
ut  Aug.  in  lib.  21.  de  Civ.  Dei  (cap.  2.  et  4.)  dicit,  videtur  quod  nullam  af« 
flictionem  ibi  sustinebunt:  quod  non  esset,  nisi  eorum  corpora  impassibilia 
essent;  ergo,  etc. 

4.  Praeterea.  Si  corpora  damnatorum  sunt  passibilia,  dolor  qui  ex  eo- 
rum passione  provenit,  ut  videtur,  superare  debet  omnem  praesentem  cor- 
porum  dolorem,  sicut  et  sanctorum  jucundita  superabit  omnem  praesentem 
jucunditatem:  sed  propter  immensitatem  doloris  quandoque  contingit  in  hac 
vita  animam  a  corpore  separari;  ergo  multo  fortius  si  corpora  illa  futura 
sint  passibilia,  ex  immensitate  doloris  animae  a  corpore  separabuntur;  et 
sic  corpora  corrumpentur,  quod  falsum  est;  ergo  corpora  illa  erunt  impas- 
sibilia. 

Sed  contra  est,  quod  dicitur  1.  Corinth.  15.:  Et  nos  immutabimur,  Gloss. 
(interi.):  «  Nos  boni  tantummodo  immutabimur  gloriae  immutabilitate,  et 
impassibilitate  »  ;  ergo  non  erunt  corpora  damnatorum  impassibilia. 

Praeterea.  Sicut  corpus  cooperatur  animae  ad  meritum,  ita  cooperatur  ei 
ad  peccatum:  sed  propter  cooperationem  praedictam  non  solum  anima,  sed 
etiam  corpus  post  resurrectionem  praemiabitur  ;  ergo  et  simili  ratione  damna- 
torum corpora  punientur:  quod  non  esset,  si  impassibilia  forent;  ergo  erunt 
passibilia. 

Respondeo  dicendum,  quod  principalis  causa,  quare  corpora  damnatorum 
ab  igne  non  consumentur,  erit  divina  justitia,  qua  eorum  corpora  ad  poenam 
perpetuam  sunt  addicta  :  sed  divinae  justitiae  servit  etiam  naturalis  disposino 
ex  parte  corporis  patientis,  et  ex  parte  agentium,  quia  cum  pati  sit  recipere 
quoddam,  duplex  est  modus  passionis,  secundum  quod  aliquid  in  aliquo  recipi 
potest  dupliciter:  potest  enim  aliqua  forma  recipi  in  aliquo  subjecto  secun- 
dum esse  naturale  materialiter,  sicut  calor  ab  igne  recipitur  in  aere  materia- 
iiter;  et  secundum  hunc  modum  receptionis  est  unus  modus  passionis,  qui 
dicitur  passio  naturae:  alio  modo  aliquid  recipitur  in  alio  spiritualiter  per  mo- 
dum intentionis  cujusdam,  sicut  similitudo  albedinis  recipitur  in  aere,  et  in 
pupilla;  et  haec  receptio  assimilatur  illi  receptioni,  qua  anima  recipit  simili- 
tudines  rerum  :  unde  secundum  hunc  modum  receptionis  est  alius  modus  pas- 
sionis, qui  vocatur  passio  animae.  Quia  igitur  post  resurrectionem,  motu  coeli 
cessante,  non  poterit  aliquod  corpus  alterari  a  sua  naturali  qualitate,  ut  di- 
ctum  est  (art.praec),  nullum  corpus  pati  poterit  passione  naturae:  unde  quan- 
tum ad  hunc  modum  passionis  corpora  damnatorum  impassibilia  erunt,  sicut 
■et  incorruptibilia:  sed  cessante  motu  coeli,  adhuc  remanebit  passio,  quae  est 
per  modum  animae;  quia  et  aèr  a  sole  illuminabitur,  et  colorum  differentias 
deferet  ad  visum.  Unde  et  secundum  hunc  modum  passionis  corpora  damna- 
torum passibilia  erunt;  et  quia  in  tali  passione  sensus  perficitur,  ideo  in  cor- 
poribus  damnatorum  sensus  poenae  erit  sine  mutatione  naturalis  dispositio- 
nis  :  corpora  vero  gloriosa,  etsi  recipient  aliquid,  et  quodammodo  patientur 
in  sentiendo,  non  tamen  passibilia  erunt,  quia  nihil  recipient  per  modum  af- 
flictivi,  vel  laesivi,  sicut  recipient  corpora  damnatorum,  quae  ob  hoc  passi- 
bilia  dicuntur. 

Ad  primum  ergo  dicendum,  quod  Philosophus  loquitur  de  illa  passione, 
per  quam  transmutatur  patiens  a  sua  naturali  dispositione:  talis  autem  passio 
non  erit  in  corporibus  damnatorum,  ut  dictum  est  (in  corp.  art.). 

Ad  secundum  dicendum,  quod  similitudo  agentis  est  dupliciter  in  patiente: 

uno  modo  per  modum  eumdem,  quo  est  in  agente;  sicut  est  in  omnibus  agen- 
tibus  univocis,  ut  calidum  facit  calidum,  et  ignis  generat  ignem:  alio  modo 
per  modum  diversum  a  modo  quo  est  in  agente;  sicut  est  in  omnibus  agen- 
tibus  aequivocis,  in  quibus  quandoque  contingit,  quod  in  agente  est  forma 
spiritualiter,  quae  in  patiente  materialiter  recipitur;  sicut  forma,  quae  est  in 
domo  facta  per  artificem,  est  materialiter  in  ipsa,  et  in  mente  artificis  est 
spiritualiter:  quandoque  vero  e  contrario  est  materialiter  in  agente,  et  recipitur 
spiritualiter  in  patiente  ;  sicut  albedo  materialiter  est  in  pariete,  a  quo  reci- 
pitur, spiritualiter  in  pupilla,  et  in  medio  deferente.  Et  similiter  est  in  propo- 
sito, qu;a  species,  quae  materialiter  est  in  igne,  recipitur  spiritualiter  in  cor- 
poribus  damnatorum:  et  sic  ignis  sibi  assimilabit  damnatorum  corpora;  nec 
tamen  ea  consumet. 

Ad  tertium  dicendum,  quod,  secundum  Philosophum  in  lib.  de  Proprie- 
tatibus  Element.  (aliquant.  a  princ.)ì  «  nullum  animai  in  igne  vivere  potest»; 
Galenus  etiam  in  lib.  de  Simplicibus  Medicamentis  dicit,  quod  «  nullum  cor- 
pus est,  quod  tandem  ab  igne  non  consumatur  »,  quamvis  quandoque  quae- 
dam  corpora  sint,  quae  ad  horam  in  igne  sine  laesione  permaneant,  ut  patet 
de  ebano  :  quod  autem  inducitur  de  salamandra,  non  potest  omnino  esse  si- 
mile, quia  non  posset  perseverare  finaliter  in  igne  sine  corruptione,  sicut 
corpora  damnatorum  in  inferno.  Neque  tamen  oportet,  quod  quia  corpora 
damnatorum  ab  igne  inferni  per  corruptionem  aliquam  non  laedentur,  propter 
hoc  ab  igne  non  amigantur,  quia  sensibile  non  solum  natum  est  delectare, 
vel  affligere  sensum,  secundum  quod  agit  actione  naturae  confortando,  vel 
corrumpendo  organum,  sed  etiam  secundum  quod  agit  actione  spirituali; 
quia  quando  sensibile  est  in  debita  proportione  ad  sentiendum,  delectat;  e 
contrario  autem  quando  se  habet  in  superabundantia,  vel  defectu:  uride  et 
colores  medii,  et  voces  consonantes  sunt  delectabiles;  inconsonantes  autem 
offendunt  auditum. 

Ad  quartum  dicendum,  quod  dolor  non  scparat  animam  a  corpore,  se- 
cundum quod  manet  tantum  in  potentia  animae,  cujus  est  dolere,  sed  secun- 
dum quod  ad  passionem  animae  mutatur  corpus  a  sua  naturali  disposinone  ; 
secundum  modum  quo  videmus  quod  ex  ira  corpus  calescit,  et  ex  timore 
frigescit:  sed  post  resurrectionem  corpus  non  poterit  transmutari  a  sua  na- 
turali disposinone,  ut  ex  dictis  patet  (art.  praec);  unde  quantuscumque  sit 
dolor,  animam  a  corpore  non  separabit. 


QUAESTIO  LXXXVII. 


DE  COGNITIONE  QUAM  HABEBUNT  RESUSCITATI  IN  JUDICIO 

RESPECTU    MERITORUM,    ET    DEMERITORUM, 

IN  TRES  ARTICULOS  DIVISA. 


Post  haec  agendum  est  de  his  quae  sequuntur  resurrectionem:  quorum 
prima  considerano  erit  de  cognitione,  quam  habebunt  resuscitati  in  judicio 
respectu  meritorum,  et  demeritorum:  secunda  de  ipso  judicio  generali,  ac 
tempore,  et  loco,  in  quo  erit:  tertia  de  judicantibus,  et  judicatis:  quarta  de 


QUAESTIO    LXXXVIf.    ARTICULUS    I.  529 

forma,  in  qua  judex  veniet  ad  judicandura:  quinta  de  statu  mundi,  et  resur- 
gcntium  post  judicium. 

Circa  primum  quaeruntur  tria. 

Primo.  Utrum  cognoscet  quilibet  homo  in  judicio  omnia  peccata  sua. 
Secundo.  Utrum  poterit  quilibet  legere  omnia,  quae  sunt  in  conscientia 
alterius. 

Tertio.  Utrum  omnia  merita,  et  demerita  uno  intuitu  quis  videre  poterit. 

ARTICULUS  I.  376 

UTRUM  POST  RESURRECTIOXEM   QUILIBET   COGNOSCET   PECCATA, 
QUAE  FECIT. 

(S.  Thom.  4.  Disi.  43.  art.  uìl.  q.  2.  et  seq.). 

Ad  primum  sic  proceditur.  Videtur,  quod  post  resurrectionem  non  co- 
gnoscet quilibet  omnia  peccata,  quae  fecit:  omne  enim  quod  cognoscimus, 
vel  de  novo  per  sensum  accipimus,  vel  de  thesauro  memoriae  educitur:  sed 
homines  post  resurrectionem  sua  peccata  non  poterunt  sensu  percipere,  quia 
jam  transierunt;  sensus  autem  est  tantum  praesentium:  multa  etiam  peccata 
a  memoria  peccantis  exciderunt,  quae  non  poterunt  de  thesauro  memoriae 
educi  ;  ergo  non  omnium  peccatorum,  quae  fecit,  resurgens  cognitionem 
habebit. 

2.  Praeterea.  Sicut  in  litera  dicitur  (4.  Disi.  43.),  «  libri  conscientiae 
quidam  sunt,  in  quibus  merita  singulorum  leguntur  »  :  sed  in  libris  non  potest 
aliquid  legi,  nisi  ejus  nota  contineatur  in  libro:  notae  autem  quaedam  rema- 
nent  peccatorum  in  conscientia,  ut  patet  Rom.  2.  in  Gloss.  (Origen.  sup.  illud: 
Testimoni um  recidente,  etc),  quae  non  videntur  aliud  esse,  quam  reatus,  vel 
macula:  cum  ergo  multorum  peccatorum  macula,  et  reatus  a  multis  sit  de- 
letus  per  gratiam,  videtur  quod  non  omnia  peccata,  quae  fecit,  possit  aliquis 
in  sua  conscientia  legere;  et  sic  idem  quod  prius. 

3.  Praeterea.  «Crescente  causa,  crescit  effectus»:  sed  causa,  quae  facit 
nos  dolere  de  peccatis,  quae  ad  memoriam  revocamus,  est  charitas;  cum  ergo 
in  sanctis  resurgentibus  sit  perfecta  charitas,  maxime  de  peccatis  dolebunt, 
si  ea  illis  ad  memoriam  revocabuntur;  quod  non  potest  esse,  quia  fugiet  ab 
eis  dolor,  et  gemitus  (Apocal.  21.);  ergo  peccata  eis  propria  ad  memoriam  non 
revocabuntur. 

4.  Praeterea.  Sicut  se  habebunt  resurgentes  damnati  ad  bona,  quae  ali- 
quando  fecerunt,  ita  se  habebunt  resurgentes  beati  ad  peccata,  quae  aliquando 
commiserunt:  sed  resurgentes  damnati,  ut  videtur,  cognitionem  de  bonis, 
quae  aliquando  fecerunt,  non  habebunt,  quia  per  hoc  eorum  poena  multum 
alleviaretur;  ergo  nec  beati  habebunt  cognitionem  peccatorum,  quae  com: 
miserunt. 

Sed  contra  est,  quod  August.  dicit  20.  de  Civit.  Dei  (cap.  14.  a  med.), 
quod  «  quaedam  divina  vis  aderit,  qua  fiet,  ut  cuncta  peccata  ad  memoriam 
revocentur  ». 

Praeterea.  Sicut  se  habethumanum  judicium  ad  testimonium  exterius,  ita 
se  habet  divinum  judicium  ad  testimonium  conscientiae,  ut  patet  1.  Reg.  16. 
Homo  videi  ea  quae  p areni,  Deus  autem  intuetur  cor:  sed  non  posset  perfectum 

S.  Thomae   Summa  Theologica.   Voi.  V.  34 

judicium  humanum  esse  de  aliquo,  nisi  testes  de  omnibus,  de  quibus  judi- 
candum  est,  testimonium  deponerent;  ergo  oportet,  curri  divinura  judicium 
sit  perfectissimum,  quod  conscientia  teneat  omnia,  de  quibus  judicandum  est: 
sed  judicandum  erit  de  omnibus  bonis  operibus,  et  malis,  2.  Corinth.  5.: 
Omnes  nos  manifestar!  oportet  ante  tribunal  Christi,  etc;  ergo  oportet  quod  con- 
scientia uniuscujusque  retineat  omnia  opera  quae  fecit,  sive  bona,  sive  mala. 

Respondeo  dicendum,  quod,  sicut  dicitur  Roman.  2.  :  In  clic  illa,  cum  ju- 
dicabit  Dominus,  testimonium  unicuique  sua  conscientia  reddet;  et  cogitationes 
erunt  accusantes,  et  de-jendentes  :  et  quia  oportet,  quod  testis,  accusator,  et  de- 
fensor in  quolibet  judicio  habeat  eorum  notitiam,  quae  in  judicio  versantur, 
in  ilio  autem  communi  judicio  omnia  opera  hominum  in  judicium  venient, 
oportet  quod  omnium  operum  suorum  quisque  tunc  notitiam  habeat:  unde 
conscientiae  singulorum  erunt  quasi  quidam  libri  continentes  res  gestas,  ex 
quibus  judicium  procedet;  sicut  etiam  in  judicio  humano  registris  utimur. 
Et  isti  sunt  libri,  de  quibus  Apoc.  20.  dicitur:  Libri  aperti  sunt,  et  alius  liber 
apertus  est,  qui  est  vitae  ;  et  judicati  sunt  mortui  ex  his  quae  scripta  erant  in  libro 
secundum  opera  ipsorum  :  ut  per  libros,  qui  dicuntur  sic  aperti,  ut  Augustinus 
exponit  20.  de  Civit.  Dei  (cap.  14.  circ.  med.),  «  signifìcentur  sancti  novi,  et 
veteris  Testamenti,  in  quibus  Deus  ostendit,  quae  mandata  fieri  jussisset  »: 
unde  Ricardus  de  Sancto  Victore  (in  tract.  de  Judiciar.  Potest.  in  med.)  dicir. 
«  Erunt  corda  eorum,  quasi  quaedam  canonum  decreta  ».  Sed  per  làbrum 
vitae,  de  quo  subjungitur,  intelliguntur  conscientiae  singulorum,  quae  dicuntur 
singulariter  liber  unus,  quia  una  virtute  divina  fiet,  ut  cunctis  ad  memoriair. 
sua  facta  revocentur:  et  haec  vis,  inquantum  ad  memoriam  nomini  reduce: 
sua  facta,  liber  vitae  dicitur.  Vel  per  primos  libros  conscientiae  intelliguntur, 
per  secundum,  sententia  judicis  in  ejus  providentia  descripta. 

Ad  primum  ergo  dicendum,  quod  quamvis  multa  merita,  et  demerita  a 
memoria  exciderint,  tamen  nullum  eorum  erit,  quod  non  aliquo  modo  ma- 
neat  in  suo  effectu,  quia  merita,  quae  non  sunt  mortificata,  manebunt  in 
praemio  quod  eis  redditur;  quae  autem  mortificata  sunt,  manent  in  reatu  in- 
gratitudinis,  quae  augetur  ex  hoc,  quod  homo  post  gratiam  susceptam  pec- 
cavit:  similiter  etiam  demerita,  quae  non  sunt  per  poenitentiam  deleta,  manent 
in  reatu  poenae,  quae  eis  debetur;  quae  autem  poenitentia  delevit,  manent 
in  ipsa  poenitentiae  memoria,  quam  simul  cum  aliis  mentis  in  notitia  habe- 
bunt:  unde  in  quolibet  nomine  erit  aliquid,  ex  quo  possit  ad  memoriam  sua 
opera  revocare.  Et  tamen,  ut  Aug.  dicit  (toc.  sup.  cit.),  principaliter  ad  hoc 
divina  vis  operabitur. 

Ad  secundum  dicendum,  quod  aliquae  notae  manent  in  conscientiis  s;n- 
gulorum  de  operibus  a  se  factis;  nec  oportet,  quod  notae  istae  sint  reatus 
tantum,  ut  ex  dictis  patet  (in  corp.  et  ad  1.). 

Ad  tertium  dicendum,  quod  quamvis  charitas  sit  nunc  causa  dolendi 
de  peccato,  tamen  sancti  in  patria  erunt  ita  perfusi  gaudio,  quod  dolor  in 
eis  locum  habere  non  poterit;  et  ideo  de  peccatis  non  dolebunt,  sed  potius 
gaudebunt  de  divina  misericordia,  qua  eis  peccata  sunt  relaxata  ;  sicut  nunc 
etiam  angeli  gaudent  de  divina  justitia,  qua  fit,  ut  deserti  a  grada  in  pecca- 
tum  ruant  illi,  quos  custodiunt;  quorum  tamen  saluti  solicite  invigilant. 

Ad  quartum  dicendum,  quod  mali  cognoscent  omnia  bona  quae  fecerunt; 
et  ex  hoc  non  minuetur  eorum  dolor,  sed  magis  augmentabitur,  quia  maxi- 
mus  dolor  est  multa  bona  perdidisse  ;  propter  quod  dicit  Boèt.  in  2.  de  Consol. 
(pros.  4.  in  princ.)  quod  «  summum  infortuni!  genus  est,  fuisse  felicem  ». 

ARTICULUS    I.  377 

UTRUM    QUILIBET    POTER1T    LEGERE    OMNIA 
QUAE    SUNT    IN    CONSCIENTiA    ALTERIUS. 

Ad  secundum  sic  proceditur.  Vicietur,  quod  non  quilibet  poterit  legere 
omnia,  quae  sunt  in  conscientia  alterius:  resurgentium  enim  non  erit  lim- 
pidior  cognitio,  quam  nunc  sit  angelorum,  quorum  aequalitas  resurgentibus 
promittitur  (Mallh.  22.)  :  sed  angeli  non  possunt  invicem  in  suis  cordibus 
videre  ea  quae  dependent  a  libero  arbitrio;  unde  indigent  locutione  ad  ea 
invicem  innotescenda;  ergo  resurgentes  non  poterunt  inspicere  ea,  quae 
continentur  in  conscientiis  aliorum. 

2.  Praeterea.  Orane  quod  cognoscitur,  aut  cognoscitur  in  se,  aut  in  sua 
causa,  vel  in  suo  effectu  :  sed  merita,  vel  demerita,  quae  continentur  in  con- 
scientia alicujus,  non  poterit  alius  cognoscere  in  seipsis,  quia  solus  Deus 
cordi  illabitur,  et  secreta  ejus  intuetur  ;  similiter  nec  in  causa  sua,  quia  non 
omnes  videbunt  Deum,  qui  solus  potest  imprimere  in  affectum,  ex  quo  pro- 
cedunt  merita,  vel  demerita;  similiter  etiam  nec  in  effectu,  quia  multa  de- 
merita erunt  quorum. nullus  effectus  remanebit,  eis  totaliter  per  poenitentiam 
abolitis;  ergo  non  omnia  quae  sunt  in  conscientia  alicujus,  poterit  quilibet 
alius  cognoscere. 

3.  Praeterea.  Chrysostomus  dicit  (hom.  51.  super  epist.  ad  Htbr.  vers. 
fin.),  ut  supra  habitum  est  (4.  Dist.  17.)  :  «  Nunc  autem  si  recorderis  pecca- 
torum  tuorum,  et  frequenter  ea  in  co^spectu  Dei  pronunties,  et  prò  eis  de- 
preceris,  citius  illa  delebis:  si  vero  obliviscaris,  tunc  eorum  recordaberis  et 
nolens,  quando  publicabuntur,  et  in  conspectu  omnium  amicorum,  et  inimi- 
corum,  sanctorumque  angelorum  proferentur  »  :  ex  hoc  accipitur,  quod  illa 
publicatio  poena  est  negligentiae,  qua  homo  confessionem  praetermittit; 
ergo  illa  peccata,  de  quibus  homo  confessus  est,  non  publicabuntur  aliis. 

4.  Praeterea.  Solatium  est  alicui,  si  scit  se  habere  multos  socios  in  pec- 
cato, et  minus  verecundatur  inde:  si  ergo  quilibet  peccatum  alterius  cogno- 
sceret,  cujuslibet  peccatoris  erubescentia  multum  minuereiur;  quod  non 
competit;  ergo  non  omnes  omnium  peccata  cognoscent. 

Sed  contra.  Super  illud  1.  Cor.  4.  :  llluminabit  absconiita  tenebrarum, 
dicit  Gloss.  (interi.)  :  v  Gesta,  et  cogitata,  bona,  et  mala  tunc  aperta  erunt 
omnibus,  et  nota  ». 

Praeterea.  Omnium  bonorum  peccata  praeterita  aequaliter  erunt  abolita: 
sed  quorumdam  sanctorum  peccata  sciemus,  sicut  Magdalenae,  et  Petri,  et 
David;  ergo  pari  ratione  aliorum  peccata  electorum  scientur,  et  multo  magis 
damnatorum. 

Respondeo  dicendum,  quod  in  ultimo,  et  in  communi  judicio  oportet 
quod  divina  justitia  omnibus  evidenter  appareat,  quae  nunc  in  plerisque  latet: 
sententia  autem  condemnantis,  vel  praemiantisjusta  esse  non  potest,  nisi  se- 
cundum merita,  vel  demerita  proferatur;  et  ideo  sicut  oportet,  quod  judex, 
et  assessor  judicis  merita  causae  cognoscant,  ad  hoc  quod  justam  sententiam 
proferant,  ita  oportet,  ad  hoc  quod  justa  sententia  appareat,  quod  omnibus 
sententiam  cognoscentibus  merita  innotescant:  unde  quia  sicut  cuilibet  nota 
erit  sua  praemiatio,  et  sua  damnatio,  ita  et  omnibus  aliis  innotescet,  oportet 
quod  sicut  quilibet  sua  merita,  vel  demerita  reducet  ad  menaoriam,  ita  etiam 

et  aliena  suae  cognitioni  subjaceant.  Et  haec  est  probabilior,  et  communior 
opinio,  quamvis  contrarium  Magister  in  litera  fa.Dìst.  43.)  dicat,  scilicet  quod 
peccata,  quae  sunt  per  poenitentia  deleta,  in  judicio  aliis  non  patefìent  :  sed 
ex  hoc  sequeretur,  quod  nec  etiam  poenitentia  de  peccatis  illis  perfecte  co- 
gnoscatur,  in  quo  multum  detraheretur  sanctorum  gloriae,  et  laudi  divinae, 
quae  tam  misericorditer  sanctos  liberavit. 

Ad  primum  ergo  dicendum,  quod  omnia  merita  praecedentia,  vel  deme- 
rita facient  aliquam  quantitatem  in  gloria,  vel  miseria  hominis  resurgem  s; 
et  ideo  ex  exterioribus  visis  poterunt  cuncta  in  conscientiis  videri,  et  prae- 
cipue  divina  virtute  ad  hoc  operante,  ut  sententia  judicis  justa  omnibus  ap- 
pareat. 

Ad  secundum  dicendum,  quod  merita,  vel  demerita  poterunt  aliis  ostendi 
in  suis  effectibus,  ut  ex  dictis  patet  (art.  praec.  ad  1.),  vel  etiam  in  seipsis 
per  divinam  virtutem,  quamvis  ad  hoc  virtus  intellectus  creati  non  sufficiat. 

Ad  tertium  dicendum,  quod  publicatio  peccatorum  ad  ignominiam  pec- 
cantis  est  effectus  negligentiae,  quae  committitur  in  omissione  confessionis  : 
sed  quod  peccata  sanctorum  revelentur,  non  poterit  eis  esse  in  erubescen- 
tiam,  vel  verecundiam,  sicut  nec  Mariae  Magdalenae  est  in  confusionem, 
quod  peccata  sua  publice  in  Ecclesia  recitantur,  quia  verecundia  «  est  timor 
ingloriationis  »,  ut  Damasc.  dicit  (lib.  5.  Orlh.  Fid.  cap.  ij.),  quae  in  beatis 
esse  non  poterit.  Sed  talis  publicatio  erit  eis  ad  magnam  gloriam,  propter 
poenitentiam  quam  fecerunt  ;  sicut  et  confessor  approbat  eum  qui  magna 
scelera  fortiter  confitetur:  dicuntur  autem  peccata  esse  deleta,  quia  Deus 
non  videt  ea  ad  puniendum. 

Ad  quartum  dicendum,  quod  ex  hoc  quod  peccator  aliorum  peccata  in- 
spiciet,  in  nullo  sua  confusio  minuetur,  sed  magis  augebitur,  in  alieno  vitu- 
perio suum  vituperium  magis  agnoscens.  Quod  enim  ex  tali  causa  confusio 
minuatur,  contingit  ex  hoc,  quod  verecundia  respicit  aestimationem  homi- 
num,  quae  ex  consuetudine  redditur  levior:  sed  tùnc  confusio  respiciet  aesti- 
mationem Dei,  quae  est  secundum  veritatem  de  quolibet  peccato,  sive  sit  unius 
tantum,  sive  multorum. 

ARTICULUS  III.  378 


UNO   INTUITU   AB   ALIQUO  VIDEBUNTUR. 

Ad  tertium  sic  proceditur.  Videtur,  quod  non  omnia  merita,  vel  deme- 
rita propria,  et  aliena  ab  aliquo  uno  intuitu  videbuntur:  ea  enim  quae  sigil- 
latim  considerantur,  non  videntur  uno  intuitu  :  sed  damnati  sigillatim  con- 
siderabunt  sua  peccata,  et  ea  plangent;  unde  dicunt  Sap.  5.  :  Quid  nobis  profuit 
superbia  ?  Ergo  non  omnia  videbuut  uno  intuitu. 

2.  Praeterea.  Philos.  dicit  in  2.  Topic.  (cap.  4.  loc.  33.)  quod  «  non  con- 
tingit simili  plura  intelligere  »  :  sed  merita,  et  demerita  propria,  et  aliena  non 
videbuntur  nisi   intellectu;  ergo  non  poterunt  simul  omnia  videri. 

3.  Praeterea.  Intellectus  damnatorum  non  erit  post  resurrectionem  lim- 
pidior,  quam  nunc  sit  beatorum,  et  angelorum,  quantum  ad  cognitionem  na- 
turalem,  qua  cognoscunt  res  per  species  innatas  :  sed  tali  cognitione  angeli 
non  vident  plura  simul;  ergo  nec  tunc  damnati  poterunt  omnia  facta  simul 
videre. 

Sed  contra.  Super  illud  Job  8.  :  Induentur  confusione,  dicit  Gloss.  (ordin.)  : 
«Viso  judice,  mala  omnia  ante  oculos  mentis  versabuntur  »  :  sed  judicem 
subito  videbunt;  ergo  similiter  mala,  qnae  commiserunt,  et  eadem  ratione 
omnia  alia. 

Praeterea.  August.  20.  de  Civ.  Dei  (cap.  14.  a  med.)  habet  prò  inconve- 
nienti, quod  legatur  aliquis  liber  materialis  in  judicio,  in  quo  facta  singulo- 
rum  sunt  scripta,  eo  quod  nullus  valeat  aestimare  illius  libri  magnitudinem, 
vel  quanto  tempore  legi  posset:  sed  similiter  etiam  non  posset  aestimari 
tempus,  quantum  op-orteret  ponere  ad  considerandum  omnia  merita,  et  de- 
merita sua,  et  aliena  ab  aliquo  homine,  si  successive  diversa  videat;  ergo 
oportet  ponere,  quod  omnia  simul  videat  unusquisque. 

Respondeo  dicendum,  quod  circa  hoc  est  duplex  opinio  :  quidam  enim 
dicunt,  quod  omnia  merita,  et  demerita  simul  aliquis  videbit,  sua,  et  aliena, 
in  istanti;  quod  quidem  de  beatis  facile  credi  potest,  quia  omnia  in  Verbo  vi- 
debunt ;  et  sic  non  est  inconveniens,  quod  simul  plura  videant  :  sed  de  damnatis, 
quorum  intellectus  non  est  elevatus,  ut  possintDeum  videre,  et  in  eo  omnia 
alia,  est  magis  difficile.  Et  ideo  alti  dicunt,  quod  mali  simul  omnia  videbunt 
in  genere  peccata  sua,  et  aliena  ;  et  hoc  sufficit  ad  accusationem  illam,  quae 
debet  esse  in  judicio,  vel  ad  absolutionem:  non  autem  videbunt  omnia  simul, 
descendendo  ad  singula.  Sed  hoc  etiam  non  videtur  consonum  dictis  Augu- 
stini  20.  de  Civ.  Dei  (loc.  sup.  cit.),  qui  dicit,  quod  omnia  mentis  intuitu  enu- 
merabunt;  quod  autem  in  genere  cognoscitur,  non  enumeratur.  Unde  potest 
eligi  media  via,  quod  singula  considerabunt,  non  tamen  in  istanti,  sed  in 
tempore  brevissimo,  divina  virtute  ad  hoc  adjuvante:  et  hoc  est,  quod  dicit 
August.  ibid.  quod  «  mira  celeritate  cernentur  »  :  nec  est  hoc  impossibile,  quia 
in  quolibet  parvo  tempore  sunt  infinita  instantia  in  potentia. 

Et  per  hoc  patet  responsio  ad  objegta  in  utramque  partem. 


QUAESTIO  LXXXVIII. 

DE  JUDICIO  GENERALI,  TEMPORE,  ET  LOCO,  IN  QUO  FIET, 
IN    QUATUOR    ARTICULOS    DIVISA. 

Deinde  considerandum  est  de  judicio  generali,  tempore,  et  loco,  in  quo  net. 

Circa  quod  quaeruntur  quatuor. 

Primo.  Utrum  generale  judicium  sit  futurum. 

Secundo.  Utrum  quantum  ad  disceptationem  fiet  per  vocalem  locutionem. 

Tertio.  Utrum  fiet  tempore  ignoto. 

Quarto.  Utrum  fiet  in  valle  Josaphat. 

ARTICULUS  I.  379 

UTRUM  GENERALE  JUDICIUM   SIT  FUTURUM. 

(S.  Thom.  4.  Dist.  47.  q.  1.  art.  1.  q.  1.  et  seq.). 

Ad  primum  sic  proceditur.  Videtur,  quod  generale  judicium  non  sit  fu- 
turum, quia,  ut  dicitur  Nahum  1.  (verste.  9.  secunàum  version.  LXX.),  non  judi- 
cdbit  Deus  bis  in  idipsum:  sed  nunc  Deus  judicat  de  singulis  hominum  ope- 
ribus,  dum  post  mortem  unicuique  poenas,  vel  praemia  prò  mentis  tribuit, 
et  dum  etiam  quosdam  in  hac  vita  prò  bonis,  vel  malis  operibus  praemiat, 
vel  punit;  ergo  videtur,  quod  non  sit  aliud  judicium  futurum. 

2.  Praeterea.  In  nullo  judicio  executio  sententiae  praecedit  judicium: 
sed  sententia  divini  judicii  quoad  homines  est  de  adeptione  regni,  vel  exclu- 
sione  a  regno,  ut  patet  Matth.  25.;  ergo  cum  modo  aliqui  adipiscantur  re- 
gnum  aeternum,  et  quidam  excludantur  ab  ipso  perpetuo,  videtur  quod  aliud 
judicium  non  sit  futurum. 

3.  Praeterea.  Propter  hoc  aliqua  in  judicium  oportet  adduci,  quia  du- 
bium  est,  quid  de  eis  definiendum  sit:  sed  ante  finem  mundi  determinata  est 
unicuique  damnatorum  sua  damnatio,  et  cuique  sanctorum  sua  beatitudo; 
ergo,  etc. 

Sed  contra.  Matth.  12.  dicitur:  Viri  Ninivitae  surgent  in  judicio  cum 
generatone  ista,  et  cond-mnabunt  eam;  ergo  post  resurrectionem  aliquod  judi- 
cium fiet. 

Praeterea.  Joan.  5.  dicitur:  Procedent,  qui  bona  jecerunt,  in  resurrectionem 
vitae;  qui  vero  mala  egerunt,  in  resurrectionem  judicii;  ergo  videtur,  quod  post 
resurrectionem  aliquod  judicium  sit  futurum. 

Respondeo  dicendum,  quod  sicut  operatio  pertinet  ad  rerum  principium, 
quo  producuntur  in  esse,  ita  judicium  pertinet  ad  terminum,  quo  res  ad  fi- 
nem suum  perducentur:  distinguitur  autem  duplex  Dei  operatio:  una,  qua 
res  primitus  in  esse  produxit,  instituens  naturam,  et  distinguens  ea  quae  ad 
completionem  ipsius  pertinent,  a  quo  quidem  opere  Deus  dicitur  quievisse,. 
Genes.  2.  :  alia  ejus  operatio  est,  qua  operatur  in  gubernatione  creaturarum, 
de  qua  Joan.  5.:  Pater  meus  usque  modo  operatur,  et  ego  operor.  Et  ita  etiam 
duplex  ejus  judicium  distinguitur,  ordine  tamen  converso:  unum,  quod  re- 
spondet  operi  gubernationis,  quae  sine  judicio  esse  non  potest;  per  quod 
quidem  judicium  unusquisque  singulariter  prò  suis  operibus  judicatur,  non 
solum  secundum  quod  sibi  competit,  sed  etiam  secundum  quod  competit 
gubernationi  universi  :  unde  ditfertur  unius  praemiatio  prò  utilitate  aliorum,. 
ut  patet  Hebr.  11.,  et  poenae  unius  ad  profectum  alterius  cedunt.  Unde  ne- 
cesse  est,  ut  sit  aliud  judicium  universale  correspondens  ex  adverso  primae 
rerum  productioni  in  esse,  ut  videlicet  sicut  tunc  omnia  processerunt  imme- 
diate a  Deo,  ita  tunc  ultima  completio  mundo  detur,  unoquoque  accipiente 
fìnaliter,  quod  ei  debetur  secundum  seipsum  ;  unde  et  in  ilio  judicio  apparebit 
manifeste  divina  justitia  quantum  ad  omnia,  quae  nunc  ex  hoc  occultantur, 
quod  interdum  de  uno  disponitur  ad  utilitatem  aliorum,  aliter  quam  mani- 
festa opera  exigere  videantur.  Unde  etiam  et  tunc  erit  universalis  separatio 
bonorum  a  malis,  quia  ulterius  non  erit  locus,  ut  mali  per  bonos,  vel  boni 
per  malos  profìciant;  propter  quem  profectum  interim  commixti  inveniuntur 

boni  malis,  quoadusque  status  hujus  vitae  per  divinam  providentiam  gu- 
bematur. 

Ad  primum  ergo  dicendum,  quod  quilibet  homo  et  est  singularis  quaedam 
persona,  et  est  pars  totius  generis  humani;  unde  et  duplex  ei  judicium  de- 
betur:  unum  singulare,  quod  de  eo  fiet  post  mortem,  quando  recipiet  juxta 
ea  quae  in  corpore  gessit,  quamvis  non  totaliter,  quia  non  quoad  corpus,  sed 
quoad  animam  tantum  :  aliud  judicium  debet  esse  de  eo,  secundum  quod  est 
pars  totius  humani  generis;  sicut  aliquis  judicari  dicitur  secundum  humanam 
justitiam,  etiam  quando  judicium  datur  de  communitate,  cujus  ipse  est  pars; 
unde  et  tunc  quando  fiet  universale  judicium  totius  humani  generis  per  uni- 
versalem  separationem  honorum  a  malis,  etiam  quilibet  per  consequens  ju- 
dicabitur.  Nec  tamen  Deus  judicabit  bis  in  idipsum,  quia  non  duas  poenas  prò 
uno  peccato  inferet  ;  sed  poena,  quae  ante  judicium  complete  inflicta  non 
fuerat,  in  ultimo  judicio  complebitur,  postquam  impii  cruciabuntur  quoad 
corpus,  et  animam  simul. 

Ad  secundum  dicendum,  quod  propria  sententia  illius  generalis  judicii 
est  universalis  separatio  honorum  a  malis,  quae  illud  judicium  non  praecedet: 
sed  etiam  nunc  quoad  particularem  sententiam  uniuscujusque,  non  piene 
praecessit  judicii  effectus,  quia  etiam  boni  amplius  post  judicium  praemia- 
buntur,  tum  ex  gloria  corporis  adjuncta,  tum  ex  numero  sanctorum  com- 
pleto: et  mali  etiam  plus  torquebuntur  ex  adjuncta  poena  corporis,  et  impleto 
in  poenis  numero  damnatorum,  quia  quanto  cum  pluribus  ardebunt,  tanto 
magis  ardebunt. 

Ad  tertium  dicendum,  quod  universale  judicium  magis  directe  respicit 
universalitatem  hominum,  quam  singulos  judicandorum,  ut  dictum  est  (in 
corp.  art.);  quamvis  ergo  cuilibet  homini  ante  judicium  erit  certa  notitia  de 
sui  damnatione,  vel  praemio,  non  tamen  omnibus  omnium  damnatio,  vel 
praemium  innotescet:  unde  judicium  universale  necessarium  erit. 

ARTICULUS  IL  38o 

UTRUM  JUDICIUM    FIET    PER    LOCUTIONEM   VOCALEM. 

Ad  secundum  sic  proceditur.  Videtur,  quod  judicium  illud,  quantum  ad 
disceptationem,  et  sententiam,  fiet  per  locutionem  vocalem,  quia,  ut  Augu- 
stinus  dicit  20.  de  Civ.  Dei  (cap.  i.  ante  med.),  «  per  quot  dies  futurum  hoc 
judicium  tendatur,  incertum  est  »:  sed  non  esset  incertum,  si  illa  quae  in 
judicio  dicuntur  futura,  tantum  mentaliter  complerentur;  ergo  judicium  illud 
vocaliter  fiet,  et  non  solum  mentaliter. 

2.  Praeterea.  Gregorius  dicit  (Uh.  26.  Mor.  cap.  20.  inter  princ.  et  med.), 
et  habetur  in  litera  (4.  Disi.  47.)  :  «  Illi  saltem  verba  judicis  audient,  qui  ejus 
fidem  verbo  tenuerunt  »  :  hoc  autem  non  potest  intelligi  de  verbo  interiori, 
quia  sic  omnes  verba  judicis  audient,  quia  omnibus  et  bonis,  et  malis  nota 
erunt  omnia  facta  aliorum  ;  ergo  videtur,  quod  judicium  illud  vocaliter  pe- 
ragetur. 

3.  Praeterea.  Christus  secundum  formam  hominis  judicabit,  in  qua  cor- 
poraliter  ab  omnibus  possit  videri;  ergo  eadem  ratione  videtur,  quod  corpo- 
rali voce  loquetur,  ut  ab  omnibus  audiatur. 

Sed  contra.  August.  dicit  20.  de  Civ.  Dei  (cap.  14.  a  med.),  quod  liber 
vitae,  de  quo  Apoc.  20.,   «  vis  quaedam   intelligenda  est  divina,  qua  fiet,  ut 

cuique  opera  sua  bona,  vcl  mala  ad  memoriam  cuncta  revocentur,  et  mentis 
intuiti!  mira  celeritate  cernantur,  ut  accuset,  vel  excuset  scientia  conscien- 
tiam;  atque  ita  simul  et  omnes,  et  singuli  judicentur  »:  sed  si  vocaliter  di- 
scuterentur  merita  singulorum,  non  possent  omnes,  et  singuli  judicari  simul; 
ergo  videtur,  quod  illa  discussio  non  erit  vocalis. 

Praeterea.  Sententia  proportionaliter  debet  testimonio  respondere:  sed 
testimonium,  et  accusatio,  et  excusatio  erit  mentalis,  unde  Rom.  2.:  Testi- 
monium  illis  recìdente  conscientia  ipsorum,  et  inter  se  invicem  cogilationum  accusan- 
tium,  aut  etiam  defendentium,  in  die  cum  judicabit  Deus  occulta  hominum;  ergo 
videtur,  quod  illa  sententia,  et  totum  judicium  mentaliter  compleatur. 

Respondeo  dicendum,  quod  quid  circa  hanc  quaestionem  sit  veruni,  prò 
certo  definiri  non  potest;  tamen  probabilius  aestimatur,  quod  totum  illud  judi- 
cium et  quoad  discussionem,  et  quoad  accusationem  malorum,  et  commen- 
dationem  bonorum,et  quoad  sententiam  de  utrisque,  mentaliter  perrkietur:  si 
enim  vocaliter  singulorum  facta  narrarentur,  inaestimabilis  magnitudo  tem- 
poris  ad  hoc  exigeretur;  sicut  etiam  August.  dicit  20.  de  Civ.  Dei  (he.  cit), 
quod  «  si  liber»,  ex  cujus  scriptura  omnes  judicabuntur,  ut  dicitur  Apoc.  20» 
tf  carnaliter  cogitetur,  qui  ejus  magnitudinem,  aut  longitudinem  valeat  aesti- 
mare? aut  quanto  tempore  legi  poterit  liber,  in  quo  scriptae  sunt  universae 
vitae  universorum?  »  Non  autem  minus  tempus  requiritur  ad  narrandum  ore 
tenus  singulorum  facta,  quam  ad  legendum,  si  essent  in  libro  materiali  scripta: 
unde  probabile  est,  quod  illa,  quae  dicuntur  Matth.  25.,  non  vocaliter,  sed 
mentaliter  intelligenda  sint  esse  perficienda. 

Ad  primum  ergo  dicendum,  quod  prò  tanto  dicit  August.  quod  «  incertum 
est,  per  quot  dies  hoc  judicium  tendatur  »,  quia  non  est  determinatum, 
utrum  mentaliter,  vel  vocaliter  perficiatur:  si  enim  vocaliter  perficeretur, 
prolixum  tempus  ad  hoc  exigeretur:  si  autem  mentaliter,  in  momento  fieri 
poterit. 

Ad  secundum  dicendum,  quod  etiamsi  judicium  fiat  mentaliter  tantum, 
verbum  Gregorii  salvari  poterit,  quia  etsi  omnibus  innotescent  sua,  et  alio- 
rum  facta,  divina  virtute  hoc  faciente,  quae  in  Evangelio  locutio  dicitur,  ta- 
men illi  qui  fidem  habuerunt,  quam  ex  verbis  Dei  conceperunt,  ex  ipsis  verbis 
judicabuntur,  quia  dicitur  Rom.  2:  Qui  in  lege  peccaverunt,  per  ìe'gem  judica- 
buntur :  unde  quodam  speciali  modo  dicetur  aliquid  his,  qui  fuerunt  fideles, 
quod  non  dicetur  infidelibus. 

Ad  tertium  dicendum,  quod  Christus  corporaliter  apparebit,  ut  ab  omni- 
bus corporaliter  judex  cognoscatur;  quod  quidem  subito  fieri  poterit:  sed  lo- 
cutio, quae  tempore  mensuratur,  requireret  immensam  temporis  longitudi- 
nem, si  vocali  locutione  judicium  perageretur. 

ARTICULUS    III.  381 

UTRUM    TEMPUS    FUTURI   JUDICII    SIT    1GNOTUM. 

Ad  tertium  sic  proceditur.  Videtur,  quod  tempus  futuri  judicii  non  sit 
ignotum  :  sicut  enim  sancti  Patres  expectabant  primum  adventum,  ita  nos 
expectamus  secundum:  sed  sancti  Patres  sciverunt  tempus  primi  adventus, 
sicut  patet  per  numerum  hebdomadarum,  qui  describitur  Dan.  9.  ;  unde  et 
reprehenduntur  Judaei,  quod  tempus  adventus  Christi  non  cognoverint,  ut 
patet  Lue.    12.  :   Hypocritae,  faciem  coeli,  et  terrae  nostis  probare;   hoc  autem 

tetti  pus  quomodo  non  probatis?  E^go  videtur,  quod  etiam  nobis  esse  debeat 
deteminatum  tempus  secundi  adventus,  quo  Deus  ad  judicium  veniet. 

2.  Praeterea.  Per  signa  devenimus  in  cognitionem  signatorum:  sed  de 
futuro  judicio  multa  signa  nobis  proponuntur  in  Scriptura,  ut  patet  Matth.  24. 
et  Lue.  21.  et  Marc.  13.;  ergo  in  cognitionem  illius  temporis  possumus 
pervenire. 

3.  Praeterea.  Dicit  Apost.  1.  Corinth.  io.:  Kos  sumus,  in  quos  fines  saecu- 
loruth  devenerunt,  et  i.Joan.  2.:  Filioli,  novissima  bora  est,  etc;  cum  ergo  jam 
longum  tempus  transierit,  ex  quo  dieta  haec  sunt,  videtur  quod  saltem  nunc 
scire  possumus,  quod  ultimum  judicium  sit  propinquum. 

4.  Praeterea.  Tempus  judicii  non  oportet  esse  occultum,  nisi  propter 
hoc  quod  quilibet  solicitius  se  ad  judicium  praeparet,  dum  determinatum 
tempus  ignorat:  sed  eadem  solicitudo  remaneret  etiam  si  certum  esset,  quia 
cuique  incertum  est  tempus  suae  mortis  «  in  quo  »,  sicut  dicit  Aug.  in  epist.  ad 
Esychium  (quae  est  80.  parum  aprine),  «  quemeumque  invenerit  suus  novis- 
simus  dies,  in  hoc  eum  comprehendet  mundi  novissimus  dies  »  ;  ergo  non  est 
necessarium,  tempus  judicii  esse  occultum. 

Sed  contra  est,  quod  dicitur  Marc.  13.:  De  die  ilio,  vel  bora  nemo  seti,  nec 
angeli  in  coelo,  nec  Filius,  nisi  Pater  :  dicitur  autem  Filius  nescire,  inquantum 
nos  scire  non  facit. 

Praeterea.  1.  Thessal.  5.:  Dies  Domini,  sicut  jur  in  nocte,  ita  veniet;  ergo 
videtur,  cum  adventus  furis  in  nocte  sit  omnino  incertus,  quod  dies  ultimi 
judicii  sit  omnino  incertus. 

Respondeo  dicendum,  quod'Deus  per  scientiam  suam  est  causa  rerum: 
utrumque  autem  creaturis  communicat,  dum  et  rebus  tribuit  virtutem  agendi 
alias  res,  quarum  sint  causae,  et  quibusdam  etiam  cognitionem  rerum  prae- 
bet:  sed  in  utroque  aliqua  sibi  reservat;  operatur  enim  quaedam,  in  quibus 
nulla  creatura  ei  cooperatur;  et  similiter  cognoscit  quaedam,  quae  a  nulla 
pura  creatura  cognoscuntur:  haec  autem  nulla  alia  magis  esse  debent,  quam 
Illa  quae  soli  divinae  subjacent  potestati,  in  quibus  nulla  creatura  ei  coope- 
ratur. Et  hujusmodi  est  finis  mundi,  in  quo  erit  dies  judicii;  non  enim  per 
aliquam  causam  creatam  mundus  finietur,  sicut  etiam  esse  incepit  immediate 
a  Deo:  unde  decenter  cognitio  finis  mundi  soli  Deo  reservatur;  et  hanc  ra- 
tionem  videtur  ipse  Dominus  assignare  Act.  1.:  Non  est,  inquit,  vestrumnosse 
tempora,  vel  momenta,  quae  Pater  posuit  in  sua potestate,  quasi  diceret:  «  Quae 
soli  potestati  ejus  reservata  sunt  ». 

Ad  primum  ergo  dicendum,  quod  in  primo  adventu  Christus  venit  occul- 
tus,  secundum  illud  Isa.  45.  :  Vere  tu  es  Deus  absconditus,  Deus  Israel  salvator;  et 
ideo  ut  a  fidelibus  cognosci  posset,  oportuit  determinate  tempus  praedetermi- 
tiare:  sed  in  secundo  adventu  veniet  manifeste,  ut  dicitur  in  Psal.  49.:  Deus 
manifeste  veniet,  etc.  :  et  ideo  circa  cognitionem  adventus  ipsius  error  esse  non 
poterit;  et  propter  hoc  non  est  simile. 

Ad  secundum  dicendum,  quod,  sicut  dicit  Augustin.  in  epist.  de  die  ju- 
dicii ad  Esychium  (quae  est  80.  aliquant.  ante  med.),  «  signa,  quae  in  Evan- 
geliis  ponuntur,  non  omnia  pertinent  ad  secundum  adventum,  qui  erit  in  fine; 
sed  quaedam  eorum  pertinent  ad  tempus  Jerusalem  destructionis,  quae  jam 
praeteriit;  quaedam  vero,  et  plura  pertinent  ad  adventum,  quo  quotidie  venit 
in  Ecclesiam,  eam  visitans  spiritualiter,  prout  nos  inhabitat  per  fidem,  et 
amorem  »;  nec  illa  quae  in  Evangeliis,  vel  in  Epistolis  ponuntur  ad  ultimum 
adventum  spectantia,  ad  hoc  possunt  valere,  ut  determinate  tempus  judicii 

possit  agnosci;  quia  illa  pericula,  quae  praenuntiantur,  nuntiantia  vicinum 
Christi  adventum,  etiam  a  tempore  primitivae  Ecclesiae  fuerunt,  quandoque 
intensius,  quandoque  remissius  :  unde  et  ipsi  dies  apostolorum  dicti  sunt 
novissimi  dies,  ut  patet  Act.  2.,  ubi  Petrus  exponit  illud  verbum  Joèl.  2.  ; 
Erit  in  novissimis  diebus,  etc.  prò  tempore  ilio;  et  tamen  ex  ilio  tempore  jam 
tempus  plurimum  transivit  ;  et  quandoque  plures,  et  quandoque  pauciores 
tribulationes  in  Ecclesia  fuerunt  :  unde  non  potest  determinari,  quantum  tem- 
pus sit  futurum,  nec  de  mense,  nec  de  anno,  nec  de  centum,  nec  de  mille 
annis,  ut  August.  in  eodem  libro  (seu  epist.  cit.  a  med.)  dicit.  Sed  etsi  credantur 
in  fine  hujusmodi  pericula  magis  abundare,  non  potest  tamen  determinari, 
quae  sit  illa  quantitas  periculorum,  quae  immediate  diem  judicii  praecedet, 
vel  Antichristi  adventum,  cum  etiam  circa  tempora  primitivae  Ecclesiae  fue- 
rint  persecutiones  aliquae  adeo  graves,  et  corruptiones  errorum  adeo  abun- 
darent,  quod  ab  aliquibus  tunc  vicinus  expectaretur,  vel  imminens  Antichristi 
adventus;  sicut  dicitur  in  Ecclesiastica  historia  (Euseb.  Uh.  6.  cap.  6.),  et  in 
lib.  Hieronym.  de  Viris  Illustribus  (cap.:  Judas  de  septuaginta,  etc). 

Ad  tertium  dicendum,  quod  ex  hoc  quod  dicitur,  novissima  bora  est,  vel 
ex  similibus  locutionibus,  quae  in  Scriptura  leguntur,  non  potest  aliqua  de- 
terminata quantitas  temporis  sciri  :  non  enim  est  dictum  ad  significandum 
aliquam  .  evem  horam  temporis,  sed  ad  significandum  novissimum  statum 
mundi,  qui  est  quasi  novissima  aetas;  quae  quanto  temporis  spatio  duret, 
non  est  definitum,  cum  etiam  nec  senio,  quod  est  ultima  aetas  hominis,  sit 
aliquis  certus  terminus  definitus,  cum  quandoque  inveniatur  durare  quantum 
omnes  praecedentes  aetates,  vel  plus,  ut  dicit  Augustin.  in  lib.  83.  Q.Q..  (q.  ;S. 
a  med.);  unde  etiam  Apost.  2.  ad  Thessal.  2.  excludit  falsum  intellectum, 
quem  quidam  ex  suis  verbis  conceperant,  ut  crederent  diem  Domini  jam 
instare. 

Ad  quartum  dicendum,  quod  etiam  supposita  mortis  incertitudine,  dn- 
pliciUr  ad  vigilantiam  valet  incertitudo  judicii  :  primo  quantum  ad  hoc  quod 
ignoratur,  utrum  etiam  tantum  differatur,  quantum  est  hominis  vita  ;  ut  sic 
ex  duabus  partibus  incertitudo  majorem  diligentiam  faciat:  secundo  quantum 
ad  hoc  quod  homo  non  gerit  solum  solicitudinem  de  persona  sua,  sed  de 
familia,  vel  civitate,  vel  regno,  aut  tota  Ecclesia,  cui  non  determinatur  tempus 
durationis  secundum  hominis  vitam.  Et  tamen  oportet,  unumquodque  horum 
hoc  modo  disponi,  ut  dies  Domini  non  inveniat  imparatos. 


yi 


ARTICULUS  IV. 

UTRUM  JUDICIUM  FIET   IN  VALLE  JOSAPHAT. 
(4.  Disi.  48.  q.  1.  art.  4.). 

Ad  q.uartum  sic  proceditur.  Videtur,  quod  judicium  non  fiet  in  valle 
Josaphat,  aut  in  loco  circumstante,  quia  ad  minus  oportet  omnes  judicandos 
in  terra  stare,  eos  autem  tantum  elevar!  in  nubibus,  quorum  erit  judicare: 
sed  tota  terra  promissionis  capere  non  posset  multitudinem  judicandorum; 
ergo  non  potest  esse,  quod  circa  vallem  illam  sit  futurum  judicium. 

2.  Praeterea.  Christo  in  humanitate  datum  est  judicium,  ut  juste  judicet, 
quia  injuste  judicatus  est  in  praetorio  Pilati,  et  sententiam  injusti  judicii  in 
Golgotha  suscepit;  ergo  loca  illa  magis  debent  ad  judicium  determinari. 

3.  Praeterea.  Nubes  fiunt  ex  resolutione  vaporum:  sed  tunc  nulla  erit 
evaporatio,  vel  resoiutio;  ergo  non  poterit  esse,  quod  fusti  in  nubibus  obviam 
Cbristo  in  aera  rapiantur ;  et  sic  oportebit  et  bonos,  et  malos  esse  in  terra: 
et  ita  multo  amplior  locus  requiretur,  quam  sit  vallis  ista. 

Sed  contra  est,  quod  dicitur  Joèl.  3.:  Congregalo  omnes  gentes,  et  deducati* 
eas  in  vallem  Josaphat,  et  disceptabo  ibi  cum  eis. 

Praeterea.  Act.  1.  dicitur  :  Quemadmodum  vidistis  eum  ascendentem  in  coelum, 
ita  veniet:  sed  ipse  ascendit  in  coelum  de  monte  Oliveti,  qui  praeeminet  valli 
Josaphat;  ergo  et  circa  loca  illa  ad  judicandum  veniet. 

Respondeo  dicendum,  quod  qualiter  illud  judicium  sit  futurum,  et  quo- 
modo  homines  ad  judicium  convenient,  non  potest  multum  per  certitudinem 
sciri  :  tamen  probabiliter  potest  colligi  ex  Scripturis,  quod  circa  locum  montis 
Oliveti  descendet,  sicut  et  inde  ascendit,  ut  idem  esse  ostendatur  qui  de- 
scendit,  et  qui  ascendit. 

Ad  primum  ergo  dicendum,  quod  magna  multitudo  in  parvo  spatio  com- 
prehendi  potest:  sufficit  autem  ponere  quantumcumque  spatium  circa  locum 
illuni  ad  capiendum  multitudinem  judicandorum  ;  dummodo  ab  ilio  spatio 
Christum  videre  possint,  qui  in  aere  praeeminens,  et  maxima  claritate  reful- 
gens,  a  longinquo  inspici  poterir. 

Ad  secundum  dicendum,  quod  quamvis  Christus  per  hoc  quod  judicatus 
est  injuste,  judiciariam  potestatem  meruerit,  non  tamen  judicabit  in  forma 
infirmitatis,  in  qua  injuste  judicatus  est,  sed  in  forma  gloriosa,  in  qua  ad  Pa- 
ttern ascendit:  unde  locus  ascensionis  magis  competit  judicio,  quam  locus 
ubi  condemnatus  est. 

Ad  tertium  dicendum,  quod  nubes  hic  appellantur,  ut  dicunt  quidam, 
quaedam  densitates  lucis  resplendentis  a  corporibus  sanctorum,  et  non  ali- 
quae  evaporationes  ex  terra,  et  aqua.  Vel  potest  dici,  quod  nubes  illae  gene- 
rabuntur  divina  virtute,  ad  ostendendum  conformitatem  in  adventu  ad  judi- 
cium, et  ascensionem,  ut  qui  ascendit  in  nube,  ad  judicium  veniat.  Nubes 
etiam  propter  relrigerium  indicat  misericordiam  judicantis. 


QUAESTIO    LXXXIX. 

DE  JUDICANTIBUS,  ET  JUDICATIS  IN  JUDICIO  GENERALI,     • 
IN  OCTO   ARTICULOS    DIVISA. 

Deinde  considerandum  est  de  judicantibus,  et  judicatis  in  judicio  generali. 

Circa  quod  quaeruntur  odo. 
Primo.  Utrum  aliqui  homines  judicaturi  sint  cum  Christo. 
Secundo.  Utrum  voluntariae  paupertati  correspondeat  judiciaria  potestas. 
Tertio.  Utrum  etiam  angeli  sint  judicaturi. 

Quarto.  Utrum  daemones  exequentur  sententiam  judicis  in  damnatos. 
Quinto.  Utrum  omnes  homines  in  judicio  comparebunt. 
Sexto.  Utrum  aliqui  boni  judicandi  sint. 
Septimo.  Utrum  aliqui  mali. 
Octavo.  Utrum  etiam  angeli  sint  judicandi. 

ARTICULUS  I.  383 

UTRUM   ALIQUI    HOMINES  JUDICABUNT  CUM  CHRISTO. 
(S.  Thom.  4.  Dist.  47.  q.  1.  art.  2.  q.  1.  et  seq.). 

Ad  primum  sic  procedimi-.  Videtur,  quod  nulli  homines  judicabunt  cum 
Christo,  Joan.  5.;  Pater  cmne  judicium  àòàìt  Filio,  ut  omnes  honorificent  Fi- 
lium,  etc.  :  sed  honorifìcentia  talis  non  debetur  alicui,  nisi  Christo;  ergo,  etc. 

2.  Praeterea.  Quicumque  judicat,  habet  auctoritatem  super  illud  quod 
judicat:  sed  ea,  de  quibus  debet  esse  futurum  judicium}  sicut  merita,  et  de- 
merita humana,  soli  divinae  auctoritati  subsunt;  ergo  nulli  competit  de  his 
judicare. 

3.  Praeterea.  Judicium  illud  non  exercebitur  vocaliter,  sed  mentaliter,  ut 
probabilius  aestimatur:  sed  hoc  quod  cordibus  hominum  omnium  notificentur 
merita,  et  demerita,  quod  est  quasi  accusano,  vel  commendatio,  vel  retributio 
poenae,  et  praemii,  quod  est  quasi sententiae  prolatio,  sola  divina  virtute  net; 
ergo  nulli  alii  judicabunt,  nisi  Christus,  qui  est  Deus. 

Sed  contra  est,  quod  dicitur  Matth.  19.:  Sedebitis  et  vos  super  sedes  duo- 
decim,  judicantes  duodecim  tribus  Israel;  ergo,  etc. 

Praeterea.  Isa.  3.:  Dominus  ad  judicium  veniei  cum.senibus  populi  sui;  ergo 
videtur,  quod  etiam  alii  judicabunt  cum  Christo. 

Respondeo  dicendum,  quod  judicare  multipliciter  dicitur:  uno  modo  quasi 
causaliter;  ut  dicatur  illud  judicare,  unde  apparet  aliquis  judicandus;  et  se- 
cundum  hoc  aliqui  dicuntur  judicare  comparatione,  inquantum  ex  compa- 
ratione  aliorum  aliqui  judicandi  ostenduntur,  sicut  patet  Matth.  12.:  Viri  Ni- 
nivitae  surgent  in  judicio,  etc;  sed  sic  judicare  in  judicio  communiter  et  ho- 
norum, et  malorum  est:  alio  modo  dicitur  judicare,  quasi  interpretative;  in- 
terpretamur  enim  aliquem  facere,  qui  facienti  consentit;  unde  illi  qui  con- 
sentient  Christo  judici,  ejus  sententiam  approbando,  judicare  dicentur:  et  sic 
judicare  erit  omnium  electorum;  unde  dicitur  Sap.  ^.'.Judicabunt  fusti  na- 
tiones:  tertio  modo  dicitur  aliquis  judicare  quasi  assessorie,  et  per  similitudi- 
nem,  quia  scilicet  similitudinem  judicis  habet,  inquantum  sedet  in  loco  emi- 
nenti, sicut  judex;  et  sic  assessores  dicuntur  judicare:  etsecundum  hunc  mo- 
dum  dicunt  quidam,  quod  perfecti  viri,  quibus  judiciaria  potestas  promittitur 
Matth.  19.  judicabunt,  scilicet  per  honorabilem  assessionem,  quia  superiores 
caeteris  appa'rebunt  in  judicio,  obviantes  Christo  in  aera.  Sed  istud  non  vi- 
detur sufficere  ad  promissionem  Domini  complendam,  qua  dicitur  (Matth.  19.): 
Sedebitis  judicantes;  videtur  enim  judicium  consessioni  superaddere.  Et  ideo 
est  quartus  modus  judicandi,  qui  perfectis  viris  conveniet,  inquantum  in  eis 
continentur  decreta  divinae  justitiae,  ex  quibus  homines  judicabuntur;  sicut 
si  liber,  in  quo  continetur  lex,  judicare  dicatur:  unde  Apocal.  20.:  Judicium 
.sediti  et  libri  aperti  sunt;  et  per  hunc  modum  hanc  judicadonem  Richardus 
de  Sancto  Vict.  exponit  (in  traci,  de  Judiciar.  Potest.  circa  med.),  unde  dicit  : 
«  Qui  divinae  contemplationi  assistunt,  qui  in  libro  sapientiae  quotidie  le- 
gunt,  velut  in  cordium  voluminibus  transcribunt,  quidquid  jam  perspicua 
veritatis  intelligentia  comprehendunt  »;  et  infra:  «  Quid  vero  sunt  judican- 
tium  corda,  divinitus  in  omnem  veritatem  edocta,  nisi  quaedam  canonum 
decreta?  »  Sed  quia  judicare  importat  actionem  in  alium  procedentem,ideo, 

proprie  loquendo,  judicare  dicitur,  qui  sententiam  loquendo  in  alterum  fert; 
scù  hoc  dupliciter  contingit:  uno  modo  ex  propria  auctoritate;  et  hoc  est  illius, 
qui  habet  dominium  in  alios,  et  potestatem,  cujus  regimini  subduntur  qui 
judicantur;  unde  ejus  est  in  eos  jus  ferre:  et  sic  judicare  est  solius  Dei  :  alio 
modo  judicare  est  sententiam  alterius  auctoritate  latam  in  aliorum  notitiam 
ducere,  quod  est  sententiam  latam  pronuntiare:  et  hoc  modo  perfecti  viri  ju- 
dicabunt,  quia  alios  ducent  in  cognitionem  divinae  justitiae,  ut  sciant  quid  juste 
prò  meritis  eis  debeatur,  ut  sic  ipsa  revelatio  justitiae  dicatur  judicium:  unde 
dicit  Richardus  de  S aneto  Victore  (Joc.  cit.)  :  «  Judices  coram  judicandis  de- 
cretorum  suoliti  libros  aperire,  est  ad  cordium  suorum  inspectionem  inferio- 
rum  quorumlibet  visum  admittere,  sensumque  suum  inhis,  quae  ad  judicium 
pertinent,  revelare  ». 

Ad  primum  ergo  dicendum,  quod  objectio  illa  procedit  de  judicio  aucto- 
ritatis,  quod  soli  Christo  convenit. 

Et  similiter  dicendum  est  ad  secundum. 

Ad  tertium  dicendum,  quod  non  est  inconveniens,  aliquos  sanctorum 
aliis  quaedam  revelare,  vel  per  modum  illuminationis,  sicut  superiores  an- 
geli inferiores  illuminant;  vel  per  modum  locutionis,  sicut  inferiores  supe- 
rioribus  loquuntur. 


ARTICULUS  II. 

UTRUM  JUDIC1ARIA   POTESTAS   CORRESPONDEAT 
VOLUKTARIAE  PAUPERTATL 

Ad  secundum  sic  proceditur.  Videtur,  quod  judiciaria  potestas  non  cor- 
respondeat  voluntariae  paupertati:  haec  enim  solum  duodecim  apostolis  est 
promissa,  Matth.  19.:  Sedebitis  stipar  sedes  duodecim  judicantes,  etc.  ;  cum  ergo 
non  omnes  voluntarie  pauperes  sint  apostoli,  videtur  quod  non  omnibus 
judiciaria  potestas  respondeat. 

2.  Praeterea.  Majus  est  offerre  sacrificium  Deo  de  proprio  corpore, 
quam  de  exterioribus  rebus  :  sed  martyres,  et  etiam  virgines  offerunt  de  pro- 
prio corpore  sacrificium  Deo;  voluntarie  autem  pauperes  de  exterioribus 
rebus;  ergo  sublimitas  judiciariae  potestatis  magis  respondet  martyribus,  et 
virginibus,  quam  vuluntarie  pauperibus. 

3.  Praeterea.  Joan.  5.:  Est  qui  accusai  vos,  Moyses,  in  quo  speratis  vos, 
Gloss.  (interi),  «  quia  voci  ejus  non  creditis  »  ;  et  Joan.  12:  Sermo,  quem  1o- 
cutus  sum,  ille  jiidicabit  eum  in  novissimo  die;  ergo  ex  hoc  quod  aliquis  proponit 
legem,  vel  verbum  exhortationis  ad  instructionem  morum.  habet  quod  judicet 
contemnentes:  sed  hoc  est  doctorum;  ergo  doctoribus  magis  competit,  quam 
voluntarie  pauperibus. 

4.  Praeterea.  Christus  ex  hoc  quod  injuste  judicatus  est,  inquantum 
homo,  meruit  ut  sit  judex  omnium  in  humana  natura,  Joan.  5.:  Potestatem 
dedit  ei  judicium  facere,  quia  Filius  hominis  est  :  sed  qui  persecutionem  patiuntur 
propter  justitiam,  injuste  judicantur;  ergo  judiciaria  potestas  magis  competit 
eis,  quam  pauperibus. 

5.  Praeterea.  Superior  non  judicatur  ab  inferiori:  sed  multi  licite  divitiis 
utentes  erunt  majoris  meriti  multis  voluntarie  pauperibus;  ergo  voluntarie 
pauperes  non  judicabunt,  ubi  illi  judicabuntur. 

Sed  contra.  Job  36.:  Non  salvai  impios,  et  judicium  pauperibus  tributi; 
ergo  pauperum  est  judicare. 

Praeterea.  Matth.  19.  super  illud:  Vos  qui  reliquistis  omnia,  etc,  dicit 
Gloss.  (ord.):  «  Qui  reliquerunt  omnia,  et  secuti  sunt  Deum,  hi  judices 
erunt;  qui  licita  habentes  recte  usi  sunt,  judicabuntur  »,  et  sic  idem  quod 
prius. 

Respondeo  dicendum,  quod  paupertati  debetur  judiciaria  potestas  spe- 
cialiter  propter  tria  :  primo  ratione  congruitatis,  quia  voluntaria  paupertas 
est  eorum,  qui  omnibus  quae  mundi  sunt  contemptis,  soli  Christo  inhaerent; 
et  ideo  non  est  in  eis  aliquid,  quod  eorum  judicium  a  justitia  deflectat  ;  unde 
idonei  ad  judicandum  redduntur,  quasi  veritatem  justitiae  prae  omnibus  dili- 
gentes:  secando  per  modum  meriti,  quia  humiiitati  respondet  exaltatio  prò 
merito;  inter  omnia  autem,  quae  hominem  in  hoc  mundo  despectum  faciunt, 
praecipuum  est  paupertas; unde  etpauperibus  excellentia  judiciariae  potestatis 
promittitur,  ut  sic  qui  propter  Christum  se  humiliat,  exaltetur:  tertio,  quia 
paupertas  disponit  ad  praedictum  modum  judicandi;  ex  hoc  enim  aliquis 
sanctorum  judicare  dicetur,  ut  ex  dictis  patet  (art.  praec),  quia  cor  habebit 
edoctum  omni  divina  ventate,  quam  aliis  potens  erit  manifestare.  In  pro- 
gressu  autem  ad  perfectionem  primum  quod  relinquendum  occurrit,  sunt 
exteriores  divitiae .  quia  haec  sunt  ultimo  acquisita  :  quod  autem  ultimum  in 
generatione  est,  primum  est  in  destructione:  unde  et  inter  beatitudines,  qui- 
bus  est  progressus  ad  perfectionem,  prima  ponitur  paupertas  ;  et  sic  pau- 
pertati respondet  judiciaria  potestas,  inquantum  est  prima  dispositio  ad 
perfectionem  praedictam  ;  et  hinc  est,  quod  non  quibuscumque  pauperibus 
etiam  voluntarie  repromittitur  potestas  praedicta,  sed  illis,  qui  relinquentes 
omnia   sequuntur  Christum  secundum   perfectionem  vitae. 

Ad  primum  ergo  dicendum,  quod,  sicut  August.  dicit  20.  de  Civit.  Dei 
(cap.  j.  ante  med.),  «  nec  quoniam  super  duodecim  sedes  sessuros  ait  esse, 
duodecim  solos  homines  cum  ipso  judicaturos  putare  debemus:  alioquin 
quoniam  in  locum  Judae  proditoris  apostolum  Matthiam  legimus  ordinatum, 
Paulus,  qui  plus  aliis  laboravit,  ubi  ad  judicandum  sedeat,  non  habebit  »  : 
unde  duodenario  numero,  ut  ibidem  indicat,«  significata  est  universa  judicantium 
mukitudo,  propter  duas  partes  septenarii,  scilicet  tria,  et  quatuor,  quae  in 
se  ductae  faciunt  duodenarium  »  :  duodenarius  autem  estnumerus  perfectus, 
propter  hoc  quod  consistit  ex  duplici  senario,  qui  estnumerus  perfectus.  Vel 
quoad  literam  duodecim  apostolis  loquebatur,  in  quorum  persona  hoc  omni- 
bus eorum  sequacibus  promittebat. 

Ad  secundum  dicendum,  quod  virginitas,  et  martyrium  non  ita  disponunt 
ad  retinendum  in  corde  decreta  divinae  justitiae,  sicut  paupertas;  sicut  e 
contrario  exteriores  divitiae  ex  sua  solicitudine  sufFocant  verbum  Dei,  sicut 
dicitur  Lue.  8.  Vel  dicendum,  quod  paupertas  non  sola  sufficit  ad  meriuira 
judiciariae  potestatis,  sed  est  prima  pars  perfectionis,  cui  respondet  judiciaria 
potestas:  unde  inter  ea  quae  sequuntur  ad  paupertatem,  ad  perfectionem  spe- 
ctantia,  possunt  computari  et  virginitas,  et  martyrium,  et  omnia  perfectionis 
opera:  non  tamen  sunt  ita  principalia,  sicut  paupertas,  quia  principium  rei 
est  maxima  pars  ejus. 

Ad  tertium  dicendum,  quod  ille  qui  legem  proposuit,  aut  exhortatus  est 
ad  bonum,  judicabit,  causaliter  loquendo,  quia  per  comparationem  ad  verba 
ab  ipso  prolata,  vel  proposita,  alii  judicabuntur:  et  ideo  non  respondet  pro- 
drie  rotestas  judiciaria  praedicationi,  vel  doctrinae.  Vel  dicendum,  secundum 

quosdam,  quod  irta  requiruntur  ad  potestatem  judiciariam:  primo  abdicatio 
temporalium  curarum,  ne  impediatur  animus  a  sapientiae  perceptione:  secundo 
requiritur  habitus  continens  divinam  justitiam  scitam,  et  observatam:  Urlio, 
quod  illam  justitiam  alios  quis  docuerit:  et  sic  doctrina  erit  perfectio  coni- 
plens  meritum  judiciariae  potestatis. 

Ad  quartum  dicendum,  quod  Christus  in  hoc  quod  injuste  judicatus  est, 
seipsum  humiliavit:  oblalus  esl  enim  quia  voluti  (Isa.  fi.),  et  meritum  humi- 
litatis  est  judiciaria  exaltatio,  quia  ei  omnia  subduntur,  ut  dicitur  Philip.  2.; 
et  ideo  magis  debetur  judiciaria  potestas  illis,  qui  voluntarie  se  humiliant, 
bona  temporalia  abjiciendo,  propter  quae  homines  a  mundanis  honorantur, 
quam  his,  qui  ab  aliis  humiliantur. 

Ad  quintum  dicendum,  quod  inferior  non  potest  judicare  superiorem 
auctoritate  propria;  sed  tamen  auctoritate  superioris  potest,  sicut  patet  in 
judicibus  delegatisi  et  ideo  non  est  inconveniens,  si  hoc  quasi  accidentale 
praemium  pauperibus  detur,  ut  judicent  alios,  etiam  qui  sunt  excellentioris 
meriti  respectu  praemii  essentialis. 


ARTICULUS  III.  385 

UTRUM    ANGELI    DEBEANT  JUDICARE. 

Ad  tertium  sic  proceditur.  Videtur,  quod  angeli  debeant  judicare, 
Matth.  25.  :  Cum  venerit  Filins  hominis  in  maj estate  sua,  et  omnes  angeli  cum  eo  : 
sed  loquitur  de  adventu  ad  judicium;  ergo  videtur,  quod  angeli  etiam  judi- 
cabunt. 

2.  Praeterea.  Angelorum  ordines  nomina  sortiuntur  ex  officio  quod 
exercent:  sed  quidam  ordo  angelorum  est  ordo  Thronorum,  quod  videtur 
pertinere  ad  judiciariam  potestatem:  thronus  enim  est  sedes  judicis,  solium 
regis,  cathedra  doctoris;  ergo  aliqui  angeli  judicabunt. 

3.  Praeterea.  Sanctis  post  hanc  vitam  promittitur  angelorum  aequalitas 
Matth.  22.;  si  ergo  homines  hanc  habebunt  potestatem,  ut  judicent,  multo 
fortius  angeli. 

Sed  contra.  Joan.  5.:  Potestatem  dedit  ei  judicium  facere,  quia  Filius  ho- 
minis est:  sed  angeli  non  communicant  in  humana  natura;  ergo  nec  in  judi- 
ciaria potestate. 

Praeterea.  Non  est  ejusdem  judicare,  et  esse  judicis  ministrum:  sed  angeli 
erunt  in  judicio  ilio  ut  ministri  judicis,  ut  dicitur  Matth.  13.:  Mittet  Filius  ho- 
minis anvdos  suos,  et  colligent  de  regno  ejus  omnia  scandala;  ergo  angeli  non 
judicabunt. 

Respondeo  dicendum,  quod  assessores  judicis  debent  judici  esse  confor- 
mes:  judicium  autem  Filio  hominis  attribuitur,  quia  secundum  humanam 
naturam  omnibus  apparebit  tam  bonis,  quam  malis,  quamvis  tota  Trinitas 
judicet  per  auctoritatem  :  et  ideo  etiam  oportet,  ut  assessores  judicis  huma- 
nam naturam  habeant,  in  qua  possint  ab  omnibus  bonis,  et  malis  videri:  et 
sic  angelis  non  competit  judicare,  quamvis  angeli  etiam  aliquo  modo  possint 
dici  judicare,  scilicet  per  sententiae  approbationem. 

Ad  primum  ergo  dicendum,  quod,  sicut  ex  Gloss.  (ora.)  ibid.  patet,  angeli 
cum  Christo  venient,  non  ut  judices,  sed  «ut  sint  testes  humanorum  actuum, 
.sub  quorum  custodia  homines  bene,  vel  male  egerunt  ». 

Ad  secundum  dicendum,  quod  nomen  Throni  attribuitur  angelis  ratione 
illius  judicii,  quod  Deus  semper  exercet,  omnia  justissime  gubernando,  cujus 
judicii  angeli  sunt  quodammodo  executores,  et  promulgatores:  sed  judicium 
quod  de  hominibus  per  hominem  Christum  fiet,  etiam  requirit  homines  as- 
sessores. 

Ad  tertium  dicendum,  quod  hominibus  promittitur  angelorum  aequalitas, 
quantum  ad  praemium  essentiale:  nihil  tamen  prohibet,  aliquod  praemium 
accidentale  exhiberi  hominibus,  quod  angelis  non  dabitur,  ut  patet  de  aureola 
virginum,  aut  martyrum  :  et  similiter  potest  dici  de  judiciaria  potestate. 

_      ARTICULUS   IV.  386 

UTRUM  DAEMONES  EXEQUENTUR  SENTENTIAM  JUDICIS  IN  DAMNATOS. 

Ad  quartum  sic  proceditur.  Videtur,  quod  post  diem  judicii  daemones 
non  exequentur  sententiam  judicis  in  damnatos,  quia  secundum  Apostolum  1. 
Corinth.  15.,  tutte  evacuatoti  omnem  principatum,  potestatem,  et  virtutem ;  ergo 
cessabit  omnis  praelatio:  sed  exequi  judicis  sententiam,  quandam  denotat 
praelationem;  ergo  daemones  post  diem  judicii  non  exequentur  sententiam 
judicis. 

2.  Praeterea.  Daemones  magis  peccaverunt,  quam  homines;  ergo  non 
est  justum,  quod  homines  per  daemones  torqueantur. 

3.  Praeterea.  Sicut  daemones  suggerunt  hominibus  mala,  ita  angeli  boni 
suggerunt  bona:  sed  praemiare  bonos  non  erit  officium  bonorum  angelorum, 
sed  hoc  erit  ab  ipso  Deo  immediate;  ergo  nec  punire  malos  erit  officium 
daemonum. 

Sed  contra  est,  quod  homines  peccatores  se  diabolo  subdiderunt  pec- 
cando ;  ergo  justum  est,  ut  ei  subjiciantur  in  poenis,  quasi  ab  eo  puniendi. 

Respondeo  dicendum,  quod  circa  hoc  tangitur  a  Magistro  in  litera 
(4.  Dist.  47.)  duplex  opinio,  et  utraque  videtur  Dei  justitiae  competere  ;  ex 
hoc  enim  quod  homo  peccat,  juste  daemoni  subjicitur,  sed  daemon  injuste 
ei  praeest:  opinio  ergo  Illa  quae  ponit,  daemones  in  futurum  post  diem  judicii 
hominibus  non  praeesse  in  poenis,  respicit  ordinem  divinae  justitiae  ex  parte 
daemonum  punientium  ;  contraria  vero  opinio  respicit  ordinem  divinae  justi- 
tiae ex  parte  hominum  punitorum  :  quae  autem  earum  verior  sit,  certum  nobis 
esse  non  potest.  Verius  tamen  existimo,  quod  sicut  ordo  servabitur  in  sal- 
vatis,  quo  quidam  a  quibusdam  illuminabuntur,  et  perficientur,  eo  quod  omnes 
coelestis  hierarchiae  ordines  perpetui  erunt,  ita  servabitur  ordo  in  poenis.  ut 
homines  per  daemones  puniantur,  ne  totaliter  divinus  ordo,  quo  angelos 
medios  inter  naturam  humanam,  et  divinam  constituit,  annulletur.  Et  ideo 
sicut  hominibus  per  angelos  bonos  divinae  illuminationes  deferuntur,  ita 
etiam  daemones  sunt  executores  divinae  justitiae  in  malos:  nec  ob  hoc  mi- 
nuitur  aliquid  de  daemonum  poena,  quia  in  hoc  etiam  quod  alios  torquent, 
ipsi  torquebuntur  ;  ibidem  enim  miserorum  societas  miseriam  non  minuet, 
sed  augebit. 

Ad  primum  ergo  dicendum,  quod  praelatio  illa,  quae  dicitur  evacuanda 
per  Christum  in  futuro,  est  accipienda  secundum  modum  praelationis,  quae 
est  secundum  statum  hujus  mundi,  in  quo  et  homines  hominibus  principantur, 
et  angeli  hominibus,  et  angeli  angelis,  et  angeli  daemonibus,  et  daemones 
daemonibus,  et  daemones  hominibus:  et  hoc  totum  adperducendum  ad  fìnem, 

vel  abducendum  a  fine.  Tunc  autem  cum  omnia  ad  fìnem  illuni  pervenerint 
non  erit  praelatio  abducens  a  fine,  vel  adducens  ad  fìnem,  sed  conservans  in 
ime  boni,  vel  mali. 

Ad  secundum  dicendum,  quod  quamvis  meritum  daemonum  non  requi- 
tg£s  quod  hominibus  praeferantur,  quia  injuste  sibi  homines  subjecerunt, 
tamenhoc  requirit  ordo  naturae  ipsorumad  naturam  huraanam:  «bona  enira 
naturalia  in  eis  integra  manent»,  ut  Dionys.  dicit  4.  cap.  de  Divinis  Nomini- 
bus  (part.  4.  ìect.  19.). 

Ad  tertium  dicendum,  quod  angeli  boni  non  sunt  causa  principalis 
praemii  electis,  quia  hoc  omnes  immediate  a  Deo  percipiunt  ;  sed  tamen  quo- 
rumdam  accidentalium  praemiorum  angeli  hominibus  sunt  causa,  inquantum 
per  superiores  angelos  inferiores  et  angeli,  et  homines  illuminantur  de  ali- 
quibus  secretis  divinorum,  quae  ad  substantiam  beatitudinis  non  pertinent: 
et  similiter  etiam  principalem  poenam  damnati  excipient  immediate  a  Deo, 
scilicet  exclusionem  perpetuali?  a  visione  Dei  ;  alias  autem  poenas  sensibiles 
non  est  inconveniens  hominibus  per  daemones  infligi.  In  hoc  tamen  est  dif- 
ferentia,  quia  meritum  exaltat,  sed  peccatimi  deprimit  :  unde  cum  natura  an- 
gelica sit  altior,  quam  humana,  quidam  propter  excellentiam  meriti  in  tantum 
exaltabuntur,  quod  talis  exaltatio  excedet  altitudinem  naturae,  et  praemii  in 
quibusdam  angelis  ;  unde  etiam  quidam  angeli  per  quosdam  homines  illumi- 
nabuntur  :  sed  nulli  homines  peccatores  propter  aliquem  gradum  malitiae 
pervenient  ad  illam  eminentiam,  quae  debetur  naturae  daemonum. 


ARTICULUS  V.  587 

UTRUM    OMNES    HOMINES    IN  JUDICIO    COMPAREBUNT. 

(S.  Thom.  4.  Dist.  47.  q.  2.  art.  5.  q.  1.). 

Ad  quintum  sic  proceditur.  Videtur  quod  non  omnes  homines  in  judicio 
comparebunt,  quia  dicitur  Matth.  19.:  Sedebitis  super  sedes  duodecim,  indican- 
te? duodecim  tribus  Israel:  sed  non  omnes  homines  pertinent  ad  illas  tribus 
duodecim;  ergo  videtur,  quod  non  omnes  in  judicio  comparebunt. 

2.  Praeterea.  Idem  videtur  per  hoc  quod  dicitur  in  Psal.  1.  :  Non  resurgent 
impii  in  judicio  :  sed  multi  sunt  tales  ;  ergo  videtur,  quod  non  omnes  com- 
parebunt. 

3.  Praeterea.  Ad  hoc  aliquis  ad  judicium  ducitur,  ut  ejus  merita  discu- 
tiantur:  sed  quidam  sunt,  qui  nulla  merita  habuerunt,  sicut  pueri  ante  per- 
fectam  aetatem  decedentes;  ergo  illos  in  judicio  comparere  necesse  non  erit. 

Sed  contra  est,  quod  dicitur  Act.  io.  quod  Christus  est  consti tutus  a  Deo 
judex  vivorum,  et  mortuorum:  sed  sub  istis  duabus  differentiis  comprehenduntur 
omnes  homines,  qualitercunque  vivi  a  mortuis  distinguantur;  ergo  omnes 
homines  in  judicio  comparebunt. 

Praeterea.  Apoc.  1.  dicitur:  Ecce  venit  cum  nubibus,  et  videbit  eum  omnis 
ocidus;  haec  autem  non  essent,  si  non  omnes  in  judicio  comparerent;  ergo,  etc. 

Respondeo  dicendum,  quod  potestas  judiciaria  Christo  nomini  collata  est 
in  praemium  humilitatis,  quam  in  passione  exhibuit:  ipse  autem  in  sua  pas- 
sione sanguinem  prò  omnibus  fudit  quantum  ad  sufficientiam,  licet  non  in 
omnibus  efTectum  habuerit,  propter  impedimentum  in  aliquibus  inventum  : 
et  ideo  ocngruum  est,  ut  omnes  homines  in  judicio  congregentur  ad  viden- 

dum  ejus  exaltationem  in  humana  natura,  secundum  quam  constitutus  est  a 
Deo  judex  vivorum,  et  mortuorum. 

Ad  primum  ergo  dicendum,  quod,  sicut  dicit  Aug.  20.  de  Civ.  Dei  (cap.  $. 
tire,  med.),  «  non  quia  dictum  est,  judicant&s  duodecim  tribus  Israel,  tribus  Levi, 
quae  tertiadecima  est,  judicanda  non  erit,  aut  solum  illum  populum,  non  etiam 
gentes  caeteras  judicabunt»:  ideo  autem  per  duodecim  tribus  oranes  aliae 
gentes  signiflcatae  sunt,  quia  in  sortem  duodecim  tribuum  per  Christum  sunt 
vocatae. 

Ad  secundum  dicendum,  quod  hoc  quod  dicitur  :  Non  resurgent  impii  in 
judicio,  si  referatur  ad  omnes  peccatores,  sic  intelligendum  est,  quod  non 
resurgent  ad  hoc  quod  judicent:  si  autem  impii  dicantur  infideles,  sic  intelli- 
gendum est,  quod  non  resurgent  ad  hoc  quod  judicentur,  quia  jam  judicati 
sunt  (Joan.  3.)  ;  sed  omnes  resurgent,  ut  in  judicio  compareant  ad  gloriam 
judicis  intuendam. 

Ad  tertium  dicendum,  quod  etiam  pueri  ante  perfectam  aetatem  deceden- 
tes  in  judicio  comparebunt,  non  ut  judicentur,  sed  ut  videant  gloriam  judicis. 

ARTICULUS  VI.  38S 

UTRUxM   BONI    IN  JUDICIO  JUDICABUNTUR. 

Ad  sextum  sic  proceditur.  Videtur,  quod  nulli  boni  in  judicio  judicabun- 
tur,  quia  Joan.  3.:  Qui  credit  in  eum,  non  judicatur  :  sed  omnes  boni  credi- 
derunt  in  eum;  non  ergo  judicabuntur. 

2.  Praeterea.  Illi  non  sunt  beati,  quibus  est  incerta  sua  beatitudo  ;  ex 
quo  Aug.  (lib.  11.  sup.  Gen.  ad  Ut.  cap.  17.)  probat  daemones  nunquam  fuisse 
beatos:  sed  sancti  homines  nunc  sunt  beati;  ergo  certi  sunt  de  sua  beatitu- 
dine: sed  quod  certum  est,  non  adducitur  ad  judicium;  ergo  boni  non  judi- 
cabuntur. 

3.  Praeterea.  Timor  beatitudini  repugnat:  sed  extremum  judicium,  quod 
tremendum  maxime  dicitur,  non  poterit  fieri  sine  timore  eorum  qui  sunt 
judicandi;  unde  etiam  super  illud  Job  40.:  Cum  sublatus  fuerit,  timebunt  an- 
geli, etc,  dicit  Gregor.  (lib.  34.  Mordi,  cap.  7.  sub.  fin.)  :  «  Consideremus, 
quomodo  tunc  iniquorum  conscientia  concutietur,  quando  etiam  justorum 
vita  turbatur  »  ;  ergo  beati  non  judicabuntur. 

Sed  contra.  Videtur,  quod  omnes  boni  judicabuntur,  quia  dicitur  2.  Co- 
rinth.  5.  :  Omnes  nos  mani] "estari  oporiet  ante  tribunal  Christi,  ut  referat  unusquis- 
que  propria  corporis,  prout  gessit,  sive  bonum,  sive  malum  :  sed  nihil  est  aliud 
judicari;  ergo  omnes  etiam  boni  judicabuntur. 

Praeterea.  Universalis  omnia  comprehendit  :  sed  illud  judicium  dicitur 
universale;  ergo  omnes  judicabuntur. 

Respondeo  dicendum,  quod  ad  judicium  duo  pertinent,  scilicet  discussio 
.meritorum,  et  retributio  praemiorum  :  quantum  ergo  ad  retributionem  prae- 
miorum,  omnes  judicabuntur,  etiam  boni,  in  eo  quod  unusquisque  recipiet 
ex  divina  sententia  praemium  merito  respondens:  sed  discussio  meritorum 
non  fit,  nisi  ubi  est  quaedam  meritorum  commixtio  honorum  cum  malis; 
qui  autem  aedificant  supra  fundamentum  fidei  aurum  et  argentum,  et  lapidei 
pretiosos  (1.  Cor.  3.),  divinis  servitiis  totaliter  insistentes,  qui  nullam  admixtio- 
nem  notabilem  alicujus  mali  meriti  habent,  in  eis  discussio  meritorum  locum 
non  habet,  sicut  ilii  qui  rebus  mundi  penitus  abjectis,  solicite  cogitant  solum 

quae  Dei  sunt;  et  ideo  salvabuntur,  sed  non  judicabuntur.  Illi  vero  qui  aedi- 
fìcant  super  fìdei  fundaraentum  Ugna,  foenum,  stipularti,  qui  adhuc  scilicet 
amant  saecularia,  et  terrenis  negotiis  implicantur,  ita  tamen  quod  nihil 
Christo  praeponant,  sed  student  peccata  eleemosynis  redimere,  habent  quan- 
dam  commixtionem  bonorum  meritorum  cum  malis;  et  ideo  discussio  me- 
ritorum in  eis  locum  habet:  unde  tales  quantum  ad  hoc  judicabuntur,  et 
tamen  salvabuntur. 

Ad  primum  ergo  dicendum,  quod  quia  punitio  est  effectus  justitiae,  prae- 
miatio  autem  misericordiae,  ideo  magis  judicio,  quod  est  actus  justitiae,  an- 
tonomastice  punitio  attribuitur;ut  interdum  judicium  proipsa  condemnatione 
accipiatur:  et  sic  intelligitur  auctoritas  inducta,  ut  per  Gloss.  (ora.  sup.  illud  : 
Ut  judicet  mundum)  ibidem  patet. 

Ad  secundum  dicendum,  quod  discussio  meritorum  in  electis  non  erit 
ad  tollendum  certitudinem  beatitudinis  a  cordibus  ipsorum  judicandorum, 
sed  ut  praeeminentia  bonorum  meritorum  ad  mala  ostendatur  omnibus  mani- 
feste, et  sic  Dei  justitia  comprobetur. 

Ad  tertium  dicendum,  quod  Gregorius  loquitur  de  justis  adhuc  in  carne 
mortali  existentibus  ;  unde  supra  praemiserat  :  «  Hi  qui  in  corporibus  repe- 
riri  poterunt,  quamvis  jam  fortes,  atque  perfecti,  adhuc  tamen,  quia  in  carne 
sunt  positi,  non  possunt  in  tanti  terroris  turbine  nulla  formidine  concuti  »  ; 
unde  patet,  quod  terror  ille  referendus  est  ad  tempus  immediate  judicium 
praecedens,  tremendum  quidem  maxime  malis,  non  autem  bonis,  quibus 
nulla  erit  mali  suspicio. 

Rationes  autem,  quae  sunt  ad  oppositum,  procedunt  de  judicio  quantum 
ad  retributionem  praemiorum. 

ARTICULUS  VII.  389 

UTRUM    MALI  JUDICABUNTUR. 

Ad  septimum  sic  proceditur.  Videtur,  quod  nulli.mali  judicabuntur;  sicut 
enim  est  certa  infidelium  damnatio,  ita  et  eorum  qui  in  mortali  decedunt  : 
sed  propter  damnationis  certitudinem  dicitur  Joan.  3.  :  Qui  non  credit,  jam 
judicatus  est;  ergo  eadem  ratione  nec  alii  peccatores  judicabuntur. 

2.  Praeterea.  Vox  judicis  est  valde  terribilis  eis,  qui  per  judicium  con- 
demnantur:  sed,  sicut  in  litera  (4.  Dist.  47.)  ex  verbis  Greg.  (lib.  26.  Moral. 
cap.  20.  inter  princ.  et  med.)  habetur,  «  ad  infideles  locutio  judicis  non  fiet  »  ; 
si  ergo  fìeret  ad  fìdeles  damnandos,  ipsi  infideles  de  sua  infidelitate  commo- 
dum  reportarent,  quod  est  absurdum. 

Sed  contra.  Videtur,  quod  omnes  mali  sint  judicandi,  quia  omnibus 
malis  infligetur  poena  secundum  quantitatem  culpae  :  sed  hoc  sine  defini- 
tione  judicii  esse  non  potest;  ergo  omnes  mali  judicabuntur. 

Respondeo  dicendum,  quod  judicium,  quod  est  poenarum  retributio  prò 
peccatis,  omnibus  malis  competit;  judicium  autem,  quod  est  discussio  me- 
ritorum, solum  fidelibus,  quia  in  infidelibus  non  est  fìdei  fundamentum,  quo 
sublato,  omnia  opera  sequentia  perfecta  rectitudine  intentionis  carent  :  unde 
non  est  in  eis  aliqua  permixtio  bonorum  operum,  vel  meritorum  ad  mala, 
quae  discussionem  requirat.  Sed  fìdeles,  in  quibus  manet  fìdei  fundamentum, 
ad  minus  fìdei  actum  laudabilem  habent  ;  qui  quamvis  non  sit  meritorius 
sine  charitate,  tamen  quantum  est  de  se,  est  ordinatus  ad  meritum  ;  et  ideo 


548  QUAESTIO    LXXXIX,    ARTICULUS    VII. 

in  eis  judicium  discussionis  locum  habet.  Unde  ipsi  fideles,  qui  fuerunt  sal- 
tem  numero  cives  civitatis  Dei,  judicabuntur  ut  cives,  in  quos  sine  discus- 
sione meritorum  sententia  mortis  non  feretur:  sed  infideles  condemnabuntur 
ut  hostes,  qui  consueverunt  apud  homines  absque  meritorum  discussione 
exterminari. 

Ad  primum  ergo  dicendum.  quod  quamvis  eis,  qui  in  mortali  decedunt, 
prò  certo  constet  de  eorum  damnatione,  quia  tamen  aliqua,  quae  pertinent 
ad  bene  merendum,  habent  annexa,  oportet  ad  manifestationem  divinae  ju- 
stitiae,  ut  discussio  de  eorum  meritis  fiat,  per  quam  ostendatur,  eos  juste  a 
sanctorum  civitate  excludi,  cujus  esse  cives  numero  exterius  videbantur. 

Ad  secundum  dicendum,  quod  allocutio  illa  specialiter  intellecta  secun- 
dum  hoc  non  erit  aspera  fidelibus  condemnandis,  quia  in  eis  aliqua  sibi  pla- 
centa manifestabit,  quae  in  infidelibus  inveniri  non  possunt;  quia  sine  fide 
impossibile  est  Deo  piacere,  Hebr.  n.:  sed  sententia  condemnationis,  quae  in 
omnes  feretur,  omnibus  terribilis  erit. 

Ratio  vero  in  contrarium  adducta  procedebat  de  judicio  retributionis. 

ARTICULUS  Vili.  390 

UTRUM    ANGELI    IN    FUTURO  JUDICIO  JUDICABUNTUR. 

Ad  octavum  sic  proceditur.  Videtur,  quod  angeli  in  futuro  judicio  judi- 
cabuntur, quia  dicitur  1.  Corinth.  6.:  Nescitis,  quoniam  angelos  judicabimusì 
Sed  hoc  non  potest  referri  ad  statum  praesentis  temporis;  ergo  referri  debet 
ad  futurum  judicium. 

2.  Praeterea.  Job  40.  dicitur  de  Behemot,  seu  Leviathan,  per  quem  dia- 
bolus  intelligitur  :  Cunctis  videntibus  praecipitabitur,  et  Marc.  1.  exclamavit 
daemon  ad  Christum:  Cur  venisti  ante  tempus  perdere  nos?  et  Glossa  (ordin. 
Bedae,  cìicit  ibidem,  quod  «  daemones  in  terra  Dominum  cernentes,  se  con 
tinuo  judicandos  esse  credebant  »;  ergo  videtur,  quod  eis  finale  judicium  re- 
servetur. 

3.  Praeterea.  2.  Petr.  2.  dicitur:  Deus  angelis  peccantibus  non  pepercit  ;  sed 
rudentibus  inferni  detractos,in  tartarum  ir adidit  cruciandos  in  judicium  reserv ari  ; 
ergo  videtur,  quod  angeli  judicabuntur. 

Sed  contra.  Deus  non  judicabit  bis  in  idipsum  (Nahum  1.  veri.  9.  secundum 
vers.  LXX.):  sed  mali  angeli  jam  judicati  sunt;  unde  dicitur  Joan.  16.:  Prin- 
ceps  hujus  mundi  jam  judicatus  est;  ergo  in  futuro  angeli  non  judicabuntur. 

Praeterea.  Perfectior  est  bonitas,  vel  malitia  angelorum  quam  aliquorum 
hominum  in  statu  viae:  sed  quidam  homines  boni,  et  mali  non  judicantur, 
ut  dicitur  in  litera  (4.  Dist.  4y.);  ergo  nec  angeli  boni,  vel  mali  judicabuntur. 

Respondeo  dicendum,  quod  judicium  discussionis  nullo  modo  habet  lo- 
cum neque  in  bonis  angelis,  neque  in  malis,  quia  neque  in  bonis  potest  ali- 
quid  mali  inveniri,  neque  in  malis  aliquid  boni  ad  judicium  pertinens.  Sed 
si  loquamur  de  judicio  retributionis,  sic  est  distinguenda  duplex  retributio: 
una  respondens  propriis  meritis  angelorum  ;  et  haec  a  principio  fuit  utrisque 
facta,  dum  quidam  in  beatitudine  sublimati  sunt,  quidam  vero  in  miseria  de- 
mersi:  alia  retributio  est,  quae  respondet  meritis  bonis,  vel  malis  per  angelos 
procuratis;  et  haec  retributio  in  futuro  judicio  fiet,  quia  boni  angeli  amplius 
gaudium  habebunt  de  salute  eorum,  quos  ad  meritum  induxerunt;  et  mali 
amplius  torquebuntur,  multiplicata  malorum  ruina,  qui  per  eos  ad  mala  sunt 

iijcitati:  unde,  directe  loquendo,  judicium  neque  ex  parte  judicantium,  neque 
ex  parte  judicandorum,  erit  angelorum,  sed  hominum;  sed  indirecte  quo- 
dammcdo  respiciet  angelos,  inquantum  actibus  hominum  fuerunt  commixti. 

Ad  primum  ergo  dicendum,  quod  illud  verbum  Apostoli  est  intelligendum 
de  judicio  comparationis,  quia  quidam  homines  quibusdam  angelis  superiores 
invenientur. 

Ad  secundum  dicendum,  quod  ipsi  daemones  cunctis  videntibus  tunc  prae- 
cipitabuntur,  quia  in  perpetuum  in  inferni  carcerem  detrudentur,  ut  jam  non 
sit  eis  liberum  egredi  extra;  quia  hoc  eis  non  concedebatur,  nisi  secundum 
quod  ordinabantur  ex  divina  providentia  ad  hominum  vitam  exercendam. 

Et  similiter  dicendum  est  ad  tertium. 


QUAESTIO  XC. 

DE    FORMA    JUDICIS    VENIENTIS    AD    JUDICIUM, 
IN    TRES  ARTICULOS  DIVISA. 

Deinde  considerandum  est  de  forma  judicis  venientis  ad  judicium. 

Circa  quod  quaeruntur  tria. 

Primo.  Utrum  Christus  in  forma  humanitatis  sit  judicaturus. 
Secundo.  Utrum  apparebit  in  forma  humanitatis  gloriosa. 
Tertio.  Utrum  divinitas  possit  sine  gaudio  videri. 

ARTICULUS  I.  39i 

UTRUM    CHRISTUS    IN   FORMA   HUMANITATIS    SIT  JUDICATURUS. 

(S.  Thom.  4.  Disi.  4S.  q.  1.  art.  1.  etseq.). 

Ad  primum  sic  proceditur.  Videtur,  quod  Christus  in  forma  humanitatis 
non  sit  judicaturus;  judicium  enim  auctoritatem  requirit  in  judicante:  sed 
auctoritas  super  vivos,  et  mortuos  est  in  Christo,  secundum  quod  est  Deus: 
sic  enim  est  etDominus,  et  creator  omnium;  ergo  in  forma  divinitatis  judi- 
cabit. 

2.  Praeterea.  In  judice  requiritur  potestas  invincibilis  ;  unde  Eccli.  7.: 
Noìi  quae  1 ere  fieri  judex,  nisi  vaìeas  virluU  disrumpere  ìniquitates  :  sed  virtus  in- 
vincibilis convenit  Christo,  secundum  quod  est  Deus;  ergo  in  forma  divini- 
tatis judicabit. 

3.  Praeterea.  Joan.  5.  dicitur:  Pater  omne  judicium  dedit  Filio,  ut  omnes 
honorificent  Filium,  sicut  honorificant  Patrem:  sed  honor  aequalis  Patri  non 
datur  Filio  secundum  humanam  naturam;ergo  non  judicabit  secundum  for- 
mam  humanam. 

4.  Praeterea.  Dan.  7.  dicitur:  Aspiciebam,  dome  throni  positi  sunt,  et  An- 
iiquus  àierum sedit :  throni  autem  judiciariam  potestatem  designanti  antiquitas 
autem  de  Deo  dicitur  ratione  aeternitatis,  ut  Dionys.  dicit  in  lib.  de  Div.  Noni. 

(cap.  io.  ante  med.  lect.  2.);  ergo  judicare  convenit  Filio,  prout  est  aeternus; 
ergo  non  secundum  quod  est  homo. 

5.  Praeterea.  August.  dicit  (traci.  iy.  in  Joan.  aliquant.  a  med.),  et  habetur 
in  litera  (4.  Disi.  48.),  quod  «  per  Verbum  Filium  Dei  fit  animarum  resur- 
rectio,  per  Verbum  factum  in  carne  Filium  hominis  fit  resurrectio  corpo- 
rum  »  :  sed  judicium  illud  finale  pertinet  magis  ad  animam,  quam  ad  cameni; 
ergo  magis  convenit  judicare  Christo,  secundum  quod  est  Deus,  quam  se- 
cundum quod  est  homo. 

Sed  contra.  Joan.  5.  dicitur:  Potestatem  dedit  ei  judicium  facere,  quia  Filius 
hominis  est. 

Praeterea.  Job  36.:  Causa  tua,  quasi  impii  judicata  est,  Gloss.  «  a  Pilato  »; 
ideo  judicium,  causamque  recipies,  Gloss.:  «  ut  juste  judices  »  :  sed  Christus  se- 
cundum humanam  naturam  est  judicatus  a  Pilato;  ergo  secundum  huma- 
nam  naturam  judicabit. 

Praeterea.  Ejus  est  judicare,  cujus  est  legem  condere:  sed  Christus  in 
humana natura apparensnobis  legem Evangelii  dedit;  ergo  secundum  eamdem 
naturam  judicabit. 

Respondeo  dicendum,  quod  judicium  aliquod  dominium  in  judicante  re- 
quirit;  unde  Rom.  14.:  Tuquis  es,  qui  judicas  alienum  servum?  Et  ideo  secun- 
dum hoc  Christo  competit  judicare,  secundum  quod  dominium  super  homines 
habet,  de  quibus  principaliter  erit  finale  judicium:  ipse  autem  est  noster  Do- 
minus,  non  solum  ratione  creationis,  quia  Dominus  ipse  est  Deus,  ipse  fecit  nos, 
ei  non  ipsi  nos  (Psal.  ()().),  sed  etiam  ratione  redemptionis  ;  quod  ei  competit 
secundum  humanam  naturam:  unde  Rom.  14.:  In  hoc  Christus  mortuus  est,  et 
resurrexit,  ut  et  vivorum,  et  mortuorum  dominetur.  Ad  praemium  autem  vitae 
aeternae  consequendum,  nobis  creationis  bona  non  sufHcerent,  nisi  redem- 
ptionis beneficium  adderetur,  propter  impedimentum  quod  naturae  creatae 
supervenit  ex  peccato  primi  parente:  unde  cum  finale  judicium  ad  hoc  or- 
dinetur,  ut  aliqui  admittantur  ad  regnum,  et  aliqui  excludantur  a  regno,  con- 
veniens  est,  ut  ipse  Christus  secundum  humanam  naturam,  cujus  redemptio- 
nis beneficio  homo  ad  regnum  admittitur,  illi  judicio  praesideat;  et  hoc  est 
quod  dicitur  Act.  io.  quod  ipse  constitutus  est  a  Deo  judex  vivorum,  et  mortuo- 
rum. Et  quia  per  redemptionem  humani  generis  non  solum  homines  repara- 
vit,  sed  etiam  universaliter  totam  creaturam,  secundum  quod  tota  creatura, 
reparato  nomine,  melioratur,  ut  habetur  Coloss.  1.:  Pacificans  per  sanguinem 
crucis  ejus,  sive  quae  in  coelis,  sive  quae  sunt  in  t&rris;  ideo  non  solum  super 
homines,  sed  super  universam  creaturam  Christus  per  suam  passionem  do- 
minium promeruit,  et  potestatem  judiciariam,  Matth.  ult.  :  Data  est  mihi  omnis 
potestas  in  coelo,  et  in  terra. 

Ad  primum  ergo  dicend-m,  quod  in  Christo  secundum  divinam  naturam 
est  auctoritas  dominii  respectu  universalis  creaturae  ex  jure  creationis:  sed 
in  ipso  secundum  humanam  naturam  est  auctoritas  dominii,  quam  promeruit 
per  passionem:  et  est  quasi  auctoritas  secundaria,  et  acquisita;  sed  prima 
est  naturalis,  et  aeterna. 

Ad  secundum  dicendum,  quod  quamvis  Christus,  secundum  quod  homo, 
non  habeat  a  se  invincibilem  potestatem  ex  naturali  virtute  humanae  speciei, 
tamen  ex  dono  divinitatis  etiam  in  humana  natura  invincibilem  habet  pote- 
statem, secundum  quod  omnia  sunt  subjecta  pedibus  ejus,  ut  dicitur  1.  Co- 
rinth.  15.  et  Hebr.  2.;  et  ideo  judicabit  quidem  in  humana  natura,  sed  ex 
divinitatis  virtute. 

Ad  tertium  dicendum,  quod  Christus  non  suffecisset  ad  humani  generis 
redemptionem,  si  purus  homo  fuisset:  et  ideo  ex  hoc  ipso  quod  secundum 
humanam  naturam  genus  humanum  redimere  potuit,  ac  per  hoc  judiciariam 
potestatem  consecutus  est,  manifeste  ostenditur,  quod  ipse  est  Deus;  et  ita 
aequaliterhonoranduscum  Patre,  non  inquantum  homo,  sed  inquantum  Deus. 

Ad  quartum  dicendum,  quod  in  illa  visione  Danielis  manifeste  totus  expri- 
mitur  ordo  judiciariae  potestatis;  quae  quidem,  sicut  in  prima  origine,  est 
in  ipso  Deo,  et  specialius  in  Patre,  qui  est  fons  totius  deitatis:  et  ideo  prae- 
mittitur  primo,  quod  Antiquus  dierum  sedit:  sed  a  Patre  judiciaria  potestas 
traducta  est  in  Filium,  non  solum  ab  aeterno  secundum  divinam  naturam, 
sed  etiam  in  tempore  secundum  humanam,  in  qua  eam  meruit:  et  ideo  sub- 
jungitur  in  visione  praedicta:  Ecce  cum  nubibus  coeli  quasi  Filius  hominis  venie- 
bat,  et  usque  ad  Antiquam  dierum  pervenit,  et  dedit  ei  potestatem,  et  honorem,  et 
regnum. 

Ad  quintum  dicendum,  quod  Augustinus  loquitur  per  appropriationem 
quandam,  ut  scilicet  reducat  effectus,  quos  Christus  in  humana  natura  fecit, 
ad  causas  aliquo  modo  consimiles:  et  quia  secundum  animam  sumus  adima- 
ginem,  et  similitudinem  Dei,  secundum  autem  carpem  sumus  ejusdem  speciei 
cum  homine  Christo,  ideo  ea,  quae  in  animabus  nostris  Christus  fecit,  divi- 
nitati  attribuit;  quae  vero  in  carne  fecit,  vel  facturus  est,  attribuit  ejus  carni; 
quamvis  caro  ejus,  inquantum  est  divinitatis  organum,  ut  dicit  Damascenus 
(Uh.  3.  Orthod.  Fid.  cap.  15.  a  med.),  habeat  etiam  effectum  in  animabus  nostris, 
secundum  illud  quod  dicitur  Hebr.  9.  quod  sanguis  ejus  emundavit  conscientias 
nostras  ab  operibus  mortuis  :  et  sic  etiam  Verbum  caro  factum  est  causa  resurre- 
ctionis  animarum:  unde  etiam  secundum  naturam  humanam  convenienter  est 
judex  non  solum  corporalium,  sed  etiam  spiritualium  honorum. 

ARTICULUS  II.  392 

UTRUM    CHRISTUS    IN  JUDICIO    APPAREBIT 
IN  FORMA  HUMANITATIS  GLORIOSA. 

Ad  secundum  sic  proceditur.  Videtur,  quod  Christus  in  judicio  non  apr  a- 
rebit  in  forma  humanitatis  gloriosa,  quia  super  illud  Joan.  19.:  Videi?  u  it  in 
quem  transfixerunt,  dicit  Gloss.  (interi.  Aug.tract.120.  in  Joan.  a  med.):  «Quia 
in  ea  carne  venturus  est,  in  qua  crucifixus  est  »  :  sed  crucifixus  est  in  forma 
infirma;  ergo  in  forma  infìrmitatis  apparebit,  non  in  forma  gloriosa. 

2.  Praeterea.  Matth.  24.  dicitur,  quod  apparebit  signum  Filii  hominis  in 
coelo,  idest  «  signum  crucis  »,  ut  Chrysost.  dicit  (hom.  jj.  in  Matth.  circ.  med.), 
videlicet  quod  «  veniet  in  judicio  Christus  non  solum  vulnerum  cicatrices, 
sed  etiam  ipsam  mortem  exprobratissimam  ostendens»;  ergo  videtur,  quod 
non  apparebit  in  forma  gloriosa. 

3.  Praeterea.  Secundum  hanc  formam  Christus  in  judicio  apparebit,  quae 
ab  omnibus  conspici  possit:  sed  Christus  secundum  formam  humanitatis  glo- 
riosam  non  poterit  videri  ab  omnibus  bonis,  et  malis,  quia  oculus  non  glot 
rificatus  non  videtur  esse  proportionatus  ad  videndam  claritatem  gloriosi 
corporis  ;  ergo  non  apparebit  in  forma  gloriosa. 

4.  Praeterea.  Illud  quod  promittitur  justis  in  praemium,  non  conceditur 
injustis :  sed  videre  gloriam  humanitatis promittiturjustis in  praemium,  Joan.  io.: 
Ingredietur,  et  egredietur,  ei pascua  invenùt,  idest  «  refectionem  in  divinitate,  et 

humanitate  »,  ut  Augustinus  exponit  (lib.  de  Spiritu,  et  Anima,  cap.  9.  in  mèi.), 
et  Isa.  33.:  Regem  in  decore  suo  videbunt  ;  ergo  in  judicio  non  apparebit  omni- 
bus in  forma  gloriosa. 

5.  Praeterea.  Secundum  illam  formam  Christus  judicabit,  in  qua  judi- 
catus  est;  unde  super illud  Joan.  5.  Sic  et  Filius,  quos  vult,  vivificai,  dicit  Glossa 
(or din.  August.  traci.  19.  in  Joan.  aliquant.  a  princip.)  :  «In  qua  forma  injuste 
judicatus  est,  juste  judicabit,  ut  possit  ab  impiis  videri  »  :  sed  judicatus  est  in 
forma  infirmitatis  ;  ergo  et  in  eadem  in  judicio  apparebit. 

Sed  contra  est,  quod  dicitur  Lue.  21.:  Tunc  videbunt  Filium  hominis 
venientem  in  nube  cum pot&state  magna,  et  maj estate:  majestas  autem,  etpotestas 
ad  gloriam  pertinent;  ergo  in  forma  gloriosa  apparebit. 

Praeterea.  Ili  e  qui  judicat,  debet  eminere  illis  qui  judicantur:  sed  electi, 
qui  judicabuntur  a  Christo,  corpora  gloriosa  habebunt;  ergo  multo  fortius 
judex  in  forma  gloriosa  apparebit. 

Praeterea.  Sicut  judicari  est  infirmitatis,  ita  judicare  est  auctoritatis,  et 
gloriae:  sed  in  primo  adventu,  quo  Christus  venit  ad  hoc  ut  judicaretur,  in 
forma  infirmitatis  apparuit  ;  ergo  in  secundo  adventu,  in  quo  veniet  ad  hoc 
quod  judicet,  apparebit  in  forma  gloriosa. 

Respondeo  'dicendum,  quod  Christus  dicitur  Dei,  et  hominum  mediator 
(1.  Tim.  2.),  inquantum  prò  hominibus  satisfacit,  et  interpellat  apud  Patrem,  et 
ea  quaesuntPatris,  hominibus  communicat  ;  secundum  quod  dicitur  Joan.  17.: 
Claritatem,  quam  dedisti  mihi,  dedi  eis:  secundum  hoc  autem  utrumque  con- 
venit  ei,  quod  cum  utroque  communicat  extremorum  ;  inquantum  enim  cum 
hominibus  communicat,  vices  hominum  gerit  apud  Patrem;  inquantum  vero 
cum  Patre  communicat,  dona  Patris  transmittit  ad  homines.  Quia  ergo  in 
primo  adventu  ad  hoc  venit,  ut  prò  nobis  satisfaceret  apud  Patrem,  in  forma 
nostrae  infirmitatis  apparuit  ;  quia  vero  in  secundo  adventu  ad  hoc  veniet,  ut 
justitiam  Patris  in  homines  exequatur,  demonstrare  gloriam  debebit,  quae 
inest  ei  ex  communicatione  ad  Patrem  :  et  ideo  in  forma  gloriosa  apparebit. 

Ad  primum  ergo  dicendum,  quod  in  eadem  carne  apparebit,  sed  non 
similiter  se  habente. 

Ad  secundum  dicendum,  quod  signum  crucis  apparebit  in  judicio,  non  ad 
indicium  tunc  existentis  infirmitatis,  sed  praeteritae;  ut  per  hoc  justior  con- 
demnatio  eorum  appareat,  qui  tantam  misericordiam  neglexerunt,  et  eorum 
praecipue  qui  Christum  injuste  persecuti  sunt.  Cicatrices  autem,  quae  in 
ejus  corpore  apparebunt,  non  pertinebimt  ad  aliquam  infirmitatem,  sed  erunt 
indicia  maximae  virtutis,  qua  Christus  per  passionem,  et  infirmitatem  de 
hostibus  triumphavit.  Exprobratissimam  etiam  mortem  ostendet,  non  sensibi- 
liter  eam  oculis  ingerens,  ac  si  tunc  eam  pateretur,  sed  ex  his  quae  appare- 
bunt, scilicet  indiciis  praeteritae  passionis,  homines  in  recogitationem  prae- 
teritae mortis  adducet. 

Ad  tertium  dicendum,  quod  corpus  gloriosum  habet  in  potestate  sua, 
ut  se  demonstret,  vel  non  demonstret  oculo  non  glorioso,  ut  patet  ex  his  quae 
dieta  sunt  (q.  85.  art.  2.  ad  3.):  et  ideo  in  forma  gloriosa  Christus  ab  omnibus 
poterit  videri. 

Ad  quartum  dicendum,  quod  sicut  amici  gloria  est  delectabilis,  ita  gloria 
et  potestas  ejus,  qui  odio  habetur,  maxime  contristat:  et  ideo  sicut  visio  glo- 
riae humanitatis  Christi  erit  justis  in  praemium,  ita  inimicis  Christi  erit  in 
supplichimi  unde  Isa.  26.:  Videant,  et  confundantur  \danies populi ;  et  ignis,  idest 
invidia,  hostes  tuos  devoret. 

Ad  qtjintum  dicendum,  quod  forma  accipitur  ibi  prò  natura  humana,  in 
qua  judicatus  est,  et  etiam  judicabit;  non  autem  prò  qualitate  naturae,  quae 
non  erit  eadem  in  judicante,  scilicet  infirma,  quae  in  judicato  fuit. 

ARTICULUS  III.  393 

UTRUM    DIVINITAS    A    MALIS    SINE    GAUDIO    VIDERI    POSSIT. 

Ad  tertium  sic  proceditur.  Videtur,  quod  divinitas  a  malis  sine  gaudio 
videri  possit:  constat  enim,  quod  impii  manifestissime  cognoscent  Christum 
esse  Deum:  ergo  divinitatem  ejus  videbunt,  et  tamen  de  visione  Christi  non 
gaudebunt;  ergo  sine  guadio  videri  poterit. 

2.  Praeterea.  Vcluntas  impiorum  perversa  non  magis  adversatur  huma- 
nitati  Christi,  quam  ejus  divinitati:  sed  hoc  quod  videbunt  gloriam  humani- 
tatis,  cedet  eis  in  poenam,  ut  dictum  est  (art. praec.  ad  4.);  ergo  multo  fortius 
si  divinitatem  ejus  vid.rent,  migis  contristarentur,  quam  gauderent. 

3.  Praeterea.  Ea  quae  sunt  in  affectu,  non  de  necessitate  sequuntur  ad 
ea  quae  sunt  in  intellectu;  unde  August.  dicit  (conc.  S.  in  Psal.  118.  ad  fin.)  : 
«  Praecedit  intellectus,  et  sequitur  tardus,  aut  nullus  affectus  »  :  sed  visio  ad 
intellectum  pertinet,  gaudium  autem  ad  affectum  ;  ergo  poterit  esse  divinitatis 
visio  sine  gaudio. 

4.  Praeterea.  «  Omne  quod  recipitur  in  aliquo,  recipitur  in  eo  per  modum 
recìpientis,  et  non  per  modum  recepti»:  sed  omne  quod  videtur,  quodam- 
modo  in  vidente  recipitur;  ergo  quamvis  in  se  divinitas  sit  delegabilissima, 
tamen  visa  ab  illis  qui  sunt  tristitia  absorpti,  non  delectabit,  sed  magis  con- 
tristabit. 

$.  Praeterea.  Sicut  se  habet  sensus  ad  sensibile,  ita  se  habet  intellectus 
ad  intelligibile  :  sed  ita  est  in  sensibus,  quod  «  palato  non  sano  poena  est 
panis,  qui  sano  est  suavis  »,  ut  dicit  Aug.  (lib.  7.  Confess.  cap.  16.),  et  similiter 
accidit  in  aliis  sensibus;  ergo  cum  damnati  habeant  intellectum  indispositum, 
videtur  quod  visio  lucis  increatae  magis  afferet  eis  poenam,  quam  gaudium. 

Sed  contra  est,  quod  dicitur  Joan.  17.:  Hate  est  vita  aeterna,  ut  cognoscant 
te  verum  Deum  :  ex  quo  patet,  quod  essentia  beatitudinis  in  Dei  visione  con- 
sistit:  sed  de  ratione  beatitudinis  est  gaudium;  ergo  divinitas  sine  gaudio  vi- 
deri non  potest. 

Praeterea.  Ipsa  essentia  divinitatis  est  essentia  veritatis:  sed  unicuique 
est  delectabile  videre  verum  ;  unde  «  omnes  homines  naturaliter  scire  desi- 
derant  »,  ut  dicitur  in  principio  Metaphysic.  ;  ergo  divinitas  sine  gaudio  videri 
non  potest. 

Praeterea.  Si  aliqua  visio  non  semper  est  delectabilis,  contingit  eam  quan- 
doque  esse  tristabilem  :  sed  visio  intellectiva  nunquam  est  contristabilis,  quia 
«  delectationi,  quae  est  in  intelligendo,  non  opponitur  aliqua  tristitia  »,  ut 
dicit  Philos.  (Uh.  1.  Top.  cap.  13.  parum  aprine);  cum  ergo  divinitas  videri 
non  possit  nisi  per  intellectum,  videtur  quod  divinitas  sine  gaudio  videri  non 
possit. 

Respondeo  dicendum,  quod  in  quolibet  appetibili,  vel  delectabili,  duo  pos- 
sunt  considerari,  scilicet  id  quod  appetitur,  vel  quod  est  delectabile,  et  id 
ouod  est  ratio  appetibilitatis,  vel  delectabilitatis  in  ipso;  sicut  autem,  secundum 
rsoétium  in  lib.  de  Hebdom.  (parum  a  princ),  «  id  quod  est,  potest  habere 
?liquid,  praeterquam  quod  ipsum  est;  ipsum  vero  esse  nihil  aliud  praeter  se 

habet  admixtum  »,  ita  id  quod  est  appetibile,  vel  delectabile,  potest  habere 
aliquid  aliud  admixtum,  unde  non  sit  delectabile,  vel  appetibile:  sed  id  quod 
est  ratio  delectabilitatis,  nihil  habet  admixtum,  vel  habere  potest,  propter 
quod  non  sit  delectabile,  vel  appetibile.  Res  autem  quae  sunt  delectabiles  per 
participationem  bonitatis,  quae  est  ratio  appetibiiitatis,  et  delectabilitatis,  pos- 
sunt  apprehensae  non  delectare;  sed  id  quod  per  essentiam  suam  est  bonum, 
impossibile  est  quod  ejus  essentia  apprehensa  non  delectet:  unde  cum  Deus 
essentialiter  sit  ipsa  bonitas,  non  potest  divinitas  sine  gaudio  videri. 

Ad  primum  ergo  dicendum,  quod  impii  manifeste  cognoscent  Christum 
esse  Deum,  non  per  hoc  quod  divinitatem  ejus  videant,  sed  propter  manife- 
stissima divinitatis  indicia. 

Ad  secundum  dicendum,  quod  divinitatem,  secundum  quod  est  in  se, 
nullus  potest  odio  habere,  sicut  nec  aliquis  odio  habere  potest  ipsam  boni- 
tatem  :  sed  quantum  ad  aliquos  divinitatis  effectus  dicitur  ab  aliquibus  odio 
haberi,  inquantum  scilicet  aliquid  agit,  vel  praecipit,  quod  est  contrarium  vo- 
luntati;  et  ideo  visio  divinitatis  nulli  potest  esse  non  delectabilis. 

Ad  tertium  dicendum,  quod  verbum  Augustini  est  intelligendum,  quando 
id  quod  apprehenditur  per  intellectum  praecedentem,  est  bonum  per  partici- 
pationem, et  non  per  essentiam,  sicut  sunt  omnes  creaturae;  unde  potest  in 
eis  esse  aliquid,  quare  affectus  non  moveatur.  Similiter  etiam  in  via  Deus 
cognoscitur  per  effectus,  et  intellectus  non  attingit  ad  ipsam  essentiam  boni- 
tatis ejus:  unde  non  oportet,  quod  affectus  intellectum  sequatur,  sicut  seque- 
retur,  si  essentiam  ejus  videret,  quae  est  ipsa  bonitas. 

Ad  quartum  dicendum,  quod  tristitia  non  nominat  dispositionem,  sed 
magis  passionem  :  omnis  autem  passio  a  contraria  causa  fortiori  superveniente 
tollitur,  et  non  eam  tollit:  et  ita  tristitia  damnatorum  tolleretur,  si  Deum  per 
essentiam  viderent. 

Ad  quintum  dicendum,  quod  per  indispositionem  organi  tollitur  proportio 
naturalis  ipsius  organi  ad  objectum,  quod  natum  est  delectare;  et  propter  hoc 
delectatio  impeditur:  sed  indispositio,  quae  est  in  damnatis,  non  tollit  natu- 
ralem  proportionem,  qua  sunt  ordinati  ad  divinam  bonitatem,  cum  imago 
semper  in  eis  maneat;  et  ideo  non  est  simile. 


QUAESTIO  XCI. 

DE    QU ALITATE    MUNDI  POST    JUDICIUM, 
IN  QUINQUE  ARTICULOS  DIVISA. 


Consequenter  agendum  est  de  qualitate  mundi,  et  resurgentium  post  judi- 
cium;  ubi  triplex  consideratio  occurrit:  prima  de  statu,  et  qualitate  mundi: 
secunda  de  statu  beatorum:  tertia  de  statu  malorum. 

Circa  primum  quaeruniur  quinque. 

Primo.  Utrum  innovano  mundi  sit  futura. 

Secundo.  Utrum  motus  corporum  coelestium  cessabit. 

Tertio.  Utrum  corpora  coelestia  tunc  magis  fulgebunt. 
Quarto.  Utrum  elementa  majorem  claritatem  recipient. 
Quinto.  Utrum  ammalia,  et  plantae  remanebunt. 


ARTICULUS  I.  394 

UTRUM    MUNDUS    INNOVABITUR. 

(S.  Tbom.  4.  Dist.  4S.  q.  2.  art.  1.  et  seq.). 

Ad  primum  sic  proceditur.  Videtur,  quod  mundus  nunquam  innovabitur: 
nini),  enim  est  futurum,nisi  quod  aliquando  fuit  secundum  speciem,  Eccle.  1.: 
Quid  est  guod  fuit?  ipsum  quod  futurum  est:  sed  mundus  nunquam  aliam  di- 
spositionem  habuit,  quam  nunc  habet  quantum  ad  partes  essentiales,  et 
genera,  et  species  ;  ergo  nunquam  innovabitur. 

2.  Praeterea.  Innovano  alterano  quaedam  est:  sed  impossibile  est  uni- 
versum alterari,  quia  omne  alteratum  reducitur  ad  aliquod  alterans  non  alte- 
ratum,  quod  tamen  secundum  locum  movetur;  quod  non  est  extra  universum 
ponere  ;  ergo  non  potest  esse,  quod  mundus  innovetur. 

3.  Praeterea.  Genes.  2.  dicitur,  quod  Deus  die  septimo  requievit  ab  omni 
opere,  quod  patrarat;  et  exponunt  sancti,  quod  «  requievit  a  novis  creaturis 
condendis  »:  sed  in  illa  prima  conditione  non  fuit  alius  modus  rebus  impo- 
situs,  quam  iste,  quem  nunc  naturali  ordine  tenent;  ergo  nunquam  alium 
habebunt. 

4.  Praeterea.  Ista  rerum  dispositio,  quae  nunc  inest  rebus,  naturalis  est: 
si  ergo  in  aliam  dispositionem  transmutentur,  illa  dispositio  erit  eis  innatu- 
ralis  :  sed  illud  quod  est  innaturale,  et  per  accidens,  non  potest  esse  perpe- 
tuum,  ut  patet  in  1.  de  Coelo  et  Mundo  (tex.  iy);  ergo  etiam  illa  dispositio 
novitatis  quandoque  ab  ipso  removebitur  :  et  ita  erit  ponere  circulationem 
quandam  in  mundo,  sicut  Empedocles,  et  Origenes  (lib.  2.  Periarch.  cap.  y) 
posuerunt;  ut  post  hunc  mundum  sit  alius  mundus  iterum,  et  post  illum  ite- 
rum  alius. 

5.  Praeterea.  Novitas  gloriae  in  praemium  rationali  creaturae  datur: 
sed  ubi  non  est  meritum,  ibi  non  potest  esse  praemium;  cum  ergo  creaturae 
insensibiles  nihil  meruerint,  videtur  quod  non  innovabuntur. 

Sed  contra  est,  quod  habetur  Isa.  65.:  Ecce  ego  creo  novos  coelos,  et  ter- 
ram  novam  ;  et  non  erunt  in  memoria  priora;  et  Apoc.  21.:  Vidi  coelum  no- 
vum,  et  ter  ram  novam  :  primum  enim  coelum,  et  prima  terra  abiit. 

Praeterea.  Habitatio  debet  habitatori  congruere  :  sed  mundus  factus  est, 
ut  sit  habitatio  hominis;  ergo  debet  homini  congruere;  sed  homo  innova- 
bitur; ergo  similiter  et  mundus. 

Praeterea.  Omne  animai  diligit  simile  sibi,  Eccli.  13.,  ex  quo  patet,  quod 
similitudo  est  ratio  amoris  :  sed  homo  habet  aliquam  similitudinem  cum  uni- 
verso, unde  et  minor  mundus  dicitur;  ergo  homo  universum  mundum  diligit 
naturaliter;  ergo  et  ejus  bonum  concupiscit:  et  ita  ut  satisfiat  hominis  desi- 
derio, debet  etiam  universum  meliorari. 

Respondeo  dicendum,  quod  omnia  corporalia  propter  hominem  facta 
esse  creduntur,  unde  et  omnia  dicuntur  ei  subjecta:  serviunt  autem  homini 
dupliciter:  uno  modo  ad  sustentationem  corporalis  vitae,  alio  modo  ad  profe- 
ctum  cognitionis  divinae,  inquantum  horao^r  ea,  quae  sunt  facta,  invisibilia 

Dei  conspicit,  ut  dicitur  Rom.  i.  Primo  ergo  ministerio  creaturarum  homo 
glorifìcatus  nullo  modo  indigebit,  cum  ejus  corpus  sit  futurum  omnino  in- 
corruptibile,  divina  virtute  id  faciente  per  animam,  quam  immediate  glori- 
ficat:  secundo  etiam  ministerio  non  indigebit  homo,  quantum  ad  cognitionem 
intellectivam,  quia  tali  cognitione  Deum  sancti  videbunt  immediate  per  es- 
sentiam:  sed  ad  hanc  visionem  essentiae  oculus  carnis  attingere  non  poterit: 
et  ideo  ut  ei  etiam  solarium  sibi  congruens  de  visione  divinitatis  praebeatur, 
inspiciet  divinitatem  in  suis  effectibus  corporalibus,  in  quibus  manifesta  indicia 
divinae  majestatis  apparebunt,  et  praecipue  in  carne  Christi,  et  post  hoc  in 
corporibus  beatorum,  et  deinceps  in  omnibus  aliis  corporibus.  Et  ideo  opor- 
tebit,  ut  etiam  alia  corpora  majorem  influentiam  a  divina bonitate  suscipiant, 
quam  nunc;  non  tamen  speciem  variantem,  sed  addentem  cujusdam  gloriae 
perfectionem;  et  haec  erit  mundi  innovatio:  unde  simul  mundus  innovabitur, 
et  homo  glorificabitur. 

Ad  primum  ergo  dicendum,  quod  Salomon  ibi  loquitur  de  cursu  natu- 
rali; quod  patet  ex  hoc  quod  subditur:  Nihil  sub  sole  novum  :  cum  enim  sol 
circulariter  moveatur,  oportet  ea  quae  solis  virtuti  subsunt,  circulationem 
aliquam  habere;  quae  consistit  in  hoc,  quod  illa  quae  priora  fuerunt,  ite- 
rum  redeunt  specie  eadem,  sed  numero  diversa,  ut  dicitur  in  fine  lib.  i.  de 
Generatione:  eo  vera  quae  ad  statum  gloriae  pertinent,  soli  non  subsunt. 

Ad  secundum  dicendum,  quod  illa  ratio  procedit  de  alteratione  naturali, 
quae  habetagens  naturale,  quod  ex  necessitate  naturae  agit:  non  enim  potes* 
tale  agens  variam  dispositionem  inducere,  nisi  ipsum  alio,  et  alio  modo  se 
habeat.  Sed  ea  quae  divinitus  fiunt,  procedunt  ex  libertate  voluntatis:  unde 
sine  aliqua  immutatione  Dei  volentis  potest  nunc  haec,  nunc  illa  dispositio 
ab  ipso  in  universo  existere;  et  sic  ista  innovatio  non  reducetur  in  aliquod 
principium  motum,  sed  in  principium  immobile,  scilicet  Deum. 

Ad  tertium  dicendum,  quod  prò  tanto  dicitur  Deus  die  septimo  a  novis 
creaturis  condendis  cessasse,  quia  nihil  postea  factum  est,  quod  prius  non 
praecesserit  in  aliqua  similitudine,  secundum  genus,  vel  speciem,  vel  ad  mi- 
nus  sicut  in  principio  seminali,  vel  etiam  sicut  in  potentia  obedientiali:  dico 
ergo,  quod  novitas  mundi  futura  praecessit  in  operibus  sex  dierum,  in  qua- 
dam  remota  similitudine,  scilicet  in  gloria,  et  in  gratia  angelorum:  praecessit 
etiam  in  potentia  obedientiae,  quae  tunc  creaturae  est  indita  ad  talem  novi- 
tatem  suscipiendam  a  Deo  agente. 

Ad  quartum  dicendum,  quod  illa  dispositio  novitatis  non  erit  naturalis, 
nec  contra  naturam;  sed  erit  supra  naturam  (sicut  gratia,  et  gloria  sunt  su- 
pra  animae  naturam);  et  erit  a  perpetuo  agente,  quod  eam  perpetuo  con 
servabit. 

Ad  quintum  dicendum,  quod  quamvis  corpora  insensibilia  non  merue- 
rint  illam  gloriam,  proprie  loquendo,  homo  tamen  meruit,  ut  illa  gloria  toti 
universo  conferretur,  inquantum  hoc  cedit  in  augmentum  gloriae  hominis  ; 
sicut  aliquis  homo  meretur,  ut  ornatioribus  vestibus  induatur,  quem  tamen 
ornatum  ipsa  vestis  nullo  modo  meretur. 

ARTICULUS  IL  395 

UTRUM    MOTUS    CORPORUM    COELESTIUM    CESSABIT. 

Ad  secundum  sic  proceditur.  Videtur,  quod  motus  corporum  coelestium 
in  illa  mundi  innovatione  non  cessabit,  quia  Genes.  8.  dicitur  :  Cunctis  diebus 
terrae  frigus,  et  aestus,  aestas,  et  hyems,  nox,  et  dies  non  requiescent  :  sed  nox,  et 
dies,  aestas,  et  hyems  efficiuntur  per  motum  solis  ;  ergo  nunquam  motus  solis 
cessabit. 

2.  Praeterea.  Jerem.  31.  dicitur:  Haec  dicit  Dominus,  qui  dat  solem  in  lu- 
minò dici,  ordinem  lunae,  et  stellarum  in  lumine  noctis,  qui  turbai  mare,  et  sonant 
fluctus  ejus  :  Si  defecerint  leges  istae  corani  me,  lune  et  semen  Israel  deficiet,  ut  non 
sit  gens  corani  me  cunctis  diebus:  sed  semen  Israel  nunquam  deficiet,  sed  in 
perpetuum  permanebit;  ergo  leges  diei,  et  noctis,  et  rluctuum  maris,  quae 
ex  motu  coeli  causantur,  in  perpetuum  erunt;  ergo  motus  coeli  nunquam 
cessabit. 

3.  Praeterea.  Substantia  corporum  coelestium  semper  erit:  sed  frustra 
est  ponere  aliquid,  nisi  ponatur  illud,  propter  quod  est  factum  :  corpora  au- 
tem  coelestia  ad  hoc  sunt  facta,  ut  dividant  diem,  ci  noctem,  et  sint  in  signa,  et 
tempora,  et  dies,  et  annos  (Gen.  1.),  quod  non  possunt  facere  nisi  per  motum; 
ergo  motus  eorum  semper  manebit;  alias  frustra  illa  corpora  remanerent. 

4.  Praeterea.  In  illa  mundi  innovatione  totus  mundus  meliorabitur;  ergo 
nulli  corpori  remanenti  auferetur  id  quod  est  de  sui  perfectione  :  sed  motus 
est  de  perfectione  corporis  coelestis,  quia,  ut  dicitur  in  2.  de  Coelo,  et  Mundo 
(tex.  6y  et  66.),  «  illa  corpora  participant  divinam  bonitatem  per  motum  »  ; 
ergo  motus  coeli  non  cessabit. 

5.  Praeterea.  Sol  successive  illuminat  diversas  partes  mundi,  secundum 
quod  circulariter  movetur  :  si  ergo  motus  circularis  coeli  cesset,  sequitur 
quod  in  aliqua  superficie  terrae  erit  perpetua  obscuritas  ;  quod  non  convenit 
illi  novitati. 

6.  Praeterea.  Si  motus  cessaret,  hoc  non  esset,  nisi  inquantum  motus 
aliquam  imperfectionem  in  coelo  ponit,  utpote  lassitudinis,  vel  laboris;  quod 
non  potest  esse,  cura  motus  ille  sit  naturalis,  et  coelestia  corpora  sint  im- 
passibilia;  unde  in  suo  motu  non  fatigantur,  ut  dicitur  in  2.  de  Coelo,  et 
Mundo  (tex.  5.  et  4.)  ;  ergo  motus  coeli  nunquam  cessabit. 

7.  Praeterea.  Frustra  est  potentia,  quae  non  reducitur  ad  actum:  sed  in 
quocumque  situ  ponatur  corpus  coeli,  est  in  potentia  ad  alium  situm  ;  ergo 
nisi  reduceretur  ad  actum,  illa  potentia  frustra  remaneret,  et  semper  esset 
imperfecta:  sed  non  potest  reduci  in  actum,  nisi  per  motum  localem  ;  ergo 
semper  movebitur. 

8.  Praeterea.  Quod  se  habet  indifferenter  ad  plura,  aut  utrumque  attri- 
buitur  ei,  aut  nullum  :  sed  sol  indifferenter  se  habet  ad  hoc  quod  sit  in  oriente, 
vel  occidente*  alias  motus  ejus  non  esset  uniformis  per  totum,  quia  ad  lo- 
cum,  ubi  iiacuralius  esset,  velocius  moveretur;  ergo  vel  neuter  situs  attribue- 
tur  soli,  vel  uterque  :  sed  nec  uterque,  nec  neuter  potest  ei  attribuì,  nisi 
successive  per  motum  ;  oportet  enim  si  quiescit,  quod  in  aliquo  situ  quiescat; 
ergo  corpus  solis  in  perpetuum  movebitur;  et  eadem  ratione  omnia  alia  cor- 
pora coelestia. 

9.  Praeterea.  Motus  coeli  est  causa  temporis  :  si  ergo  motus  coeli  deli- 

ciat,  oportet  tempus  deficere;  quod  si  defìceret,  defìceret  in  instanti:  definitio 
autem  instantis  est  in  8.  Phys.  (Ux.  u.)  quod  «  est  initium  futuri,  et  finis  pre- 
teriti »  :  et  sic  post  ultimum  istans  temporis  esset  tempus,  quod  est  impossi- 
bile ;  ergo  motus  coeli  nunquam  cessabit. 

io.  Praeterea.  Gloria  non  tollit  naturami  sed  motus  coeli  est  naturalis 
ei;  ergo  per  gloriam  ei  non  tollitur. 

Sed  contra  est,  quod  dicitur  Apoc.  io.  quod  angelus,  qui  apparuit,  jura- 
vit  per  VivenUm  in  saecula,  quod  tempus  amplius  non  erit,  scilicet  postquam 
septimus  angelus  tuba  cecinerit,  qua  canente  mortui  resurgenl,  ut  dicitur 
i.  Corinth.  15.:  sed  si  non  est  tempus,  non  est  motus  coeli;  ergo  motus  coeli 
cessabit. 

Praeterea.  Isa.  60.:  Non  occidet  ultra  sol  tuus,  et  luna  tua  non  minuetur  : 
sed  occasio  solis,  et  diminutio  lunae  ex  motu  coeli  causantur;  ergo  motus 
coeli  quandoque  cessabit. 

Praeterea.  Ut  probatur  in  2.  de  Gener.  (tex.$6.),  «  motus  coeli  est  propter 
continuam  generationem  in  istis  inferioribus  »  :  sed  generatio  cessabit,  com- 
pleto numero  electorum;  ergo  motus  coeli  cessabit. 

Praeterea.  Omnis  motus  est  propter  aliquem  finem,  ut  dicitur  in  2.  Me- 
taphys.  (Ux.  8.):  sed  omnis  motus,  qui  est  propter  finem,  habito  fine  quie- 
scit  ;  ergo  vel  motus  coeli  nunquam  consequetur  finem  suum  (et  sic  esset 
frustra),  vel  aliquando  quiescet. 

Praeterea.  Quies  est  nobilior,  quam  motus,  quia  secundum  hoc  quod  res 
sunt  immobiles,  Deo  magis  assimilantur,  in  quo  est  summa  immobilitas:  sed 
corporum  inferiorum  motus  terminatur  naturaliter  ad  quietem;  ergo  cum 
corpora  coelestia  sint  multo  nobiliora,  eorum  motus  naturaliter  ad  quietem 
terminabitur. 

Respondeo  dicendum,  quod  circa  istam  questionem  est  triplex  positio  : 
prima  est  philosophorum,  qui  dicunt,  quod  motus  coeli  semper  durabit:  sed 
hoc  non  est  consonum  fidei  nostrae,  quae  ponit  certum  numerum  electorum 
praefinitum  a  Deo  ;  et  sic  oportet,  quod  generatio  hominum  non  in  perpe- 
tuum  duret;  et  eadem  ratione  nec  alia  quae  ad  generationem  hominum  or- 
dinantur,  sicut  est  motus  coeli,  et  variationes  elementorum.  Alìi  vero  dicunt, 
quod  motus  coeli  cessabit  secundum  naturam  :  sed  hoc  etiam  est  falsum,  quia 
omne  corpus,  quod  naturaliter  quiescit,  et  naturaliter  movetur,  habet  locum, 
in  quo  naturaliter  quiescit,  ad  quem  movetur  naturaliter,  et  a  quo  non  rece- 
dit  nisi  per  violentiam:  nullus  autem  talis  locus  potest  assignari  corpori  coe- 
lesti,  quia  non  est  magis  naturalis  soli  accessus  ad  punctum  orientis,  quam 
recessus  ab  eo;  unde  vel  motus  ejus  non  esset  naturalis  totaliter,  vel  motus 
ejus  non  terminaretur  naturaliter  ad  quietem.  Unde  dicendum  est  secundum 
alios,  quod  motus  coeli  cessabit  in  illa  mundi  innovatione,  non  quidem  ex 
aliqua  naturali  causa,  sed  divina  voluntate  faciente.  Corpus  enim  illud,  sicut 
et  alia,  in  ministerium  hominis  facta  sunt  dupliciter,  ut  prius  dictum  est 
(art.  praec.)  :  altero  autem  horum  ministeriorum  homo  post  statum  gloriae 
non  indigebit,  scilicet  secundum  quod  corpora  coelestia  ei  deserviunt  ad  su- 
stentationem  corporalis  vitae  :  hoc  autem  modo  servit  ei  corpus  codeste  per 
motum,  inquantum  per  motum  coeli  multiplicatur  genus  humanum,  et  gene- 
rantur  plantae,  et  animalia,  quae  usui  hominum  sunt  necessaria;  et  etiam 
temperies  in  aere  efficitur  conservans  sanitatem:  unde,  nomine  glorificato, 
motus  coeli  cessabit. 

Ad  primum  ergo  dicendum,  quod  verba  illa  intelh'guntur  de  terra  secun- 

(lum  statum  istum,  in  quo  potest  esse  principium  generationis,  et  corruptionis 
plantarum,  quod  patet  ex  hoc  quod  ibi  dicitur:  Cunctis  diebus  terme  sementis, 
et  messis,  etc:  et  hoc  simpliciter  concedendum  est,  quod  quamdiu  terra  erit 
sementibus,  et  messibus  apta,  motus  coeli  non  cessabit. 

Et  similiter  dicendum  est  ad  secundum,  quod  Domirus  loquitur  ibi  de 
duratione  seminis  Israel  secundum  praesentem  statum;  quod  patet  ex  hoc 
quod  dicit:  Et  semen  Israel  defìciet,  ut  non  sit  gens  coram  me  cunctis  diebus:  vi- 
cissitudo  enim  dierum  post  istum  statum  non  erit;  et  ideo  etiam  leges,  de 
quibus  fecerat  mentionem,  post  istum  statum  non  erunt. 

Ad  tertium  dicendum,  quod  finis,  qui  ibi  assignatur  corporibus  coelesti- 
bus,  est  finis  proximus,  quia  est  proprius  eorum  actus:  sed  iste  actus  ulterius 
ordinatur  ad  alium  finem,  scilicet  ad  ministerium  humanum,  ut  patet  per  id 
quod  habetur  Deuter.  4.  :  Ne  forte  oculis  elevatis  ad  coelum  videas  solem,  et  lu- 
na™, et  omnia  astra  coeli,  et  errore  deceptus  adores  ea,  quae  creavit  Dominus 
Deus  iuus  in  ministerium  cunctis  gentibus,  quae  sub  coelo  sunti  et  ideo  magis 
debet  sumi  judicium  de  corporibus  coelestibus  secundum  ministerium  homi- 
num,  quam  secundum  finem  in  Genesi  assignatum.  Corpora  autem  coelestia 
per  modum  alium  in  ministerium  hominis  glorificati  cedent,  sicut  prius  di- 
ctum  est  (in  corp.  et  art.praec.)  ;  et  ideo  non  sequitur,  quod  frustra  remaneant. 

Ad  quartum  dicendum,  quod  motus  non  est  de  perfectione  corporis  coe- 
lestis,  nisi  inquantum  per  hoc  est  causa  generationis,  et  corruptionis  in  istis 
inferioribus  :  et  secundum  hoc  etiam  motus  ille  facit  corpus  codeste  partici- 
pare  divinam  bonitatem,  per  quandam  similitudinem  causalitatis  :  non  autem 
motus  est  de  perfectione  substantiae  coeli,  quae  remanebit;  et  ideo  non  se- 
quitur, quod  motu  cessante,  aliquid  de  perfectione  substantiae  coeli  tollatur. 

Ad  quintum  dicendum,  quod  omnia  corpora  elementorum  habebunt  in 
semetipsis  quandam  gloriae  claritatem  :  unde  quamvis  aliqua  superficies  terrae 
non  illuminetur  a  sole,  nullo  tamen  modo  remanebit  ibi  obscuritas. 

Ad  sextum  dicendum,  quod  Rora.  8.  super  illud  :  Omnis  creatura  inge- 
miscit,  etc.  dicit  Glossa  Ambros.  (ord.)  expresse,  quod  «  omnia  dementa  cum 
labore  explent  sua  officia;  sol,  et  luna  non  sine  labore  statuta  sibi  implent 
spatia;  quod  est  causa  nostri;  unde  quiescent,  nobis  assumptis».  Labor  autem 
ille,  ut  credo,  non  significat  aliquam  fatigationem,  vel  passionem  illis  corpo- 
ribus accidentem  ex  motu,  cum  motus  ille  sit  naturalis,  nihil  habens  de  vio- 
lenta, ut  probatur  in  1.  de  Coelo,  et  Mundo  (tex.  9.  et  seq.);  sed  labor  ibi 
intelligitur  defectus  ab  eo,  ad  quod  aliquid  tendit:  unde  quia  motus  ille  or- 
dinatus  est  ex  divina  providentia  ad  complendum  numerum  electorum,  ilio 
non  completo,  nondum  assequitur  illud,  ad  quod  ordinatus  est;  et  ideo  simi- 
litudinarie  dicitur  laborare,  sicut  homo  qui  non  habet  quod  intenditi  et  hic 
etiam  defectus  a  coelo  tolletur,  impleto  numero  electorum.  Vel  etiam  potest 
referri  ad  desiderium  futurae  innovationis,  quam  ex  divina  dispositione  ex- 
pectat. 

Ad  septimum  dicendum,  quod  corpori  codesti  non  inest  aliqua  potentia, 
quae  perficiatur  per  locum,  vel  quae  facta  sit  propter  hunc  finem,  qui  est 
esse  in  tali  loco;  sed  hoc  modo  se  habet  potentia  ad  ubi  in  corpore  codesti, 
sicut  se  habet  potentia  artificis  ad  hoc  quod  faciat  diversas  domos  unius 
modi,  quarum  si  unam  faciat,  non  dicitur  frustra  potentiam  habere  :  et  simi- 
liter in  quocumque  situ  ponatur  corpus  codeste,  potentia,  quae  est  in  ipso 
ad  ubi,  non  remanebit  incompleta,  nec  frustra. 

Ad    ogtavum  dicendum,  quod  quamvis  corpus  coeleste  secundum  suam 


$60  QUAESTIO    XCI.    ARTICULUS    II. 

naturam  aequaliter  se  habeat  ad  omnem  situm,  qui  est  ei  possibilis;  tamen 
si  comparetur  ad  ea  quae  sunt  extra  ipsum,  non  aequaliter  se  habet  ad  omnes 
situs  ;  sed  secundum  unum  situm  nobilius  disponitur  respectu  quorumdam, 
quam  secundum  alium,  sicut  quoad  nos  nobilius  disponitur  sol  in  die,  quam 
in  nocte:  et  ideo  probabile  est,  cum  tota  innovano  mundi  ad  hominem  or- 
dinetur,  quod  coelum  habeat  in  illa  novitate  nobilissimum  situm,  qui  est  pos- 
sibilis in  respectu  ad  nostrani  habitationem.  Vel  secundum  quosdam  coelum 
quiescet  in  ilio  situ,  in  quo  factum  fuit  ;  alias  aliqua  revolutio  coeli  remaneret 
incompleta.  Sed  ista  ratio  non  videtur  conveniens,  quia  cum  aliqua  revolutio 
fitin  coelo,  quae  non  fìniturnisi  in  triginta  sex  millibus  annorum,  sequeretur 
quod  mundus  deberet  tamdiu  durare;  quod  non  videtur  probabile:  et  prae- 
terea  secundum  hoc  posset  sciri,  quando  mundus  finiri  deberet:  probabiliter 
enim  colligitur  ab  astrologis,  in  quo  situ  corpora  coelestia  sunt  facta,  consi- 
derato numero  annorum,  qui  computantur  ab  initio  mundi:  et  eodem  modo 
posset  sciri  certus  annorum  numerus,  in  quo  ad  dispositionem  similem  re- 
verteretur:  tempus  autem  finis  mundi  ponitur  esse  ignotum. 

Ad  nonum  dicendum,  quod  tempus  quandoque  deficiet,  motu  coeli  de- 
ficiente; nec  illud  mino  ultimum  erit  principium  futuri:  dieta  enim  definitio 
non  datur  de  nunc,  nisi  secundum  quod  est  continuans  partes  temp^ris,  non 
secundum  quod  est  terminans  totum  tempus. 

Ad  decimum  dicendum,  quod  motus  coeli  non  dicitur  naturalis,  quasi  sit 
pars  naturae,  eo  modo  quo  principia  naturae  naturalia  dicuntur,  nec  iterum 
quod  habeat  principium  activum  in  natura  corporis,  sed  receptivum  tantum: 
principium  autem  activum  ejus  est  substantia  spiritualis,  ut  dicit  Comment. 
in  princ.  Coel.  et  Mund.  (lib.  i.  comincili,  j.)  :  et  ideo  non  est  inconveniens, 
si  per  novitatem  gloriae  motus  ille  tollatur  ;  non  enim  eo  ablato,  natura  cor- 
poris coelestis  variabitur. 

Alias  rationes  concedimus,  scilicet  tres  primas,  quae  sunt  ad  opposi- 
tum,  quia  debito  modo  concludunt:  sed  quia  aliae  duae  videntur  concludere, 
quod  motus  coeli  naturaliter  cesset,  ideo  respondendum  est  ad  eas. 

Ad  primam  ergo  earum  dicendum,  quod  motus  cessat,  eo  habito  propter 
quod  est,  si  illud  sequatur  motum,  et  non  concomitetur  ipsum  :  illud  autem, 
propter  quod  est  motus  coelestis,  secundum  philosophos,  concomitatur  mo- 
tum, scilicet  imitatio  divinae  bonitatis  in  causalitate,  quam  habet  super  infe- 
riora  :  et  ideo  non  oportet,  quod  naturaliter  motus  ille  cesset. 

Ad  secundam  dicendum,  quod  quamvis  immobilitas  sit  simpliciter  nobi- 
lior,  quam  motus,  tamen  motus  in  eo,  quod  per  motum  potest  consequi  ali- 
quam  perfectam  participationem  divinae  bonitatis,  est  nobilior,  quam  quies 
in  ilio,  quod  nullo  modo  per  motum  posset  illam  perfectionem  consequi:  et 
ratione  hac  terra,  quae  est  infimum  elementorum,  est  sine  motu;  quamvis 
ipse  Deus,  qui  est  nobilissimus  rerum,  sine  motu  sit,  a  quo  corpora  nobiliora 
moventur.  Et  inde  est  etiam,  quod  motus  corporum  superiorum  possent  poni 
secundum  viam  naturae  perpetuari,  nec  unquam  ad  quietem  terminari,  quam- 
vis motus  inferiorum  corporum  ad  quietem  terminetur. 

ARTICULUS  III.  ^96 

UTRUM    IN    CORPORIBUS    COELESTIBUS    CLARITAS    AUGEB1TUR 
IN     ILLA     INNOVATIONE. 

Ad  tertium  sic  proceditur.  Videtur,  quod  in  corporibus  coelestibus  cla- 
ritas  non  augebitur  in  illa  innovatione:  innovatio  enim  illa  in  corporibus  in- 
ferioribus  erit  per  ignis  purgationem:  sed  ignis  purgans  non  pertinget  ad 
corpora  coelestia;  ergo  corpora  coelestia  non  innovabuntur  per  majoris  cla- 
ritatis  susceptionem. 

2.  Praeterea.  Sicut  corpora  coelestia  per  motum  sunt  causa  generatio- 
nis  in  istis  inferioribus,  ita  et  per  lucem:  sed  cessante  generatione,  cessabit 
motus,  ut  dictum  est  (art.  praec.)  ;  ergo  similiter  cessabit  lux  coelestium  cor- 
porum,  magis  quam  augeatur. 

3.  Praeterea.  Si  innovato  homine,  corpora  coelestia  innoventur,  oportet 
quod  eo  deteriorato,  fuerint  etiam  ea  deteriorata:  sed  hoc  non  videtur  pro- 
babile, cum  illa  corpora  sint  invariabilia,  quantum  ad  eorum  substantia m  ; 
ergo  nec  innovato  homine  innovabuntur. 

4.  Praeterea.  Si  tunc  deteriorata  fuerunt,  oportet  quod  tantum  deterio- 
rata fuerint,  quantum  dicuntur  esse  melioranda  in  hominis  innovatione  :  sed 
dicitur  Isa.  30.  quod  erit  lux  lunae,  sicut  lux  solis  ;  ergo  et  in  primo  statu 
ante  peccatum  luna  lucebat,  quantum  nunc  lucet  sol  ;  ergo  quandocumque 
luna  erat  super  terram,  faciebat  diem,  sicut  nunc  sol  :  quod  manifeste  apparet 
esse  falsum  per  id  quod  dicitur  Genes.  1.  quod  luna  facta  est,  ut  praeesset  no- 
eti; ergo  homine  peccante,  non  sunt  coelestia  corpora  diminuta  in  lumine  : 
et  ita  nec  eorum  lumen  augebitur,  ut  videtur,  in  hominis  glorificatione. 

5.  Praeterea.  Claritas  corporum  coelestium  ordinatur  ad  usum  hominis, 
sicut  et  aliae  creaturae  :  sed  post  resurrectionem  claritas  solis  non  cedet  in 
hominis  usum  ;  dicitur  enim  Isa.  60.  :  Non  erit  tibi  amplius  sol  ad  lucendum  per 
diem,  nec  splendor  lunae  illuminabit  te,  et  Apoc.  21.:  Civitas  illa  non  eget  sole, 
neque  luna,  ut  luceant  in  ea  ;  ergo  eorum  claritas  non  augebitur. 

6.  Praeterea.  Non  esset  sapiens  artifex,  qui  maxima  instrumenta  faceret 
ad  aliquod  modicum  artificium  construendum:  sed  homo  est  quoddam  mi- 
nimum comparatione  coelestium  corporum,  quae  sua  ingenti  magnitudine 
quasi  incomparabiliter  hominis  quantitatem  excedunt;imo  etiam  totius  terrae 
quantitas  se  habet  ad  coelum,  utpunctum  ad  sphaeram,  sicut  astrologi  dicunt; 
cum  ergo  Deus  sit  sapientissimus,  non  videtur  quod  finis  creationis  coeli 
sit  homo  :  et  ita  non  videtur,  quod  eo  peccante  coelum  deterioratum  sit, 
nec  eo  glorificato  melioretur. 

Sed  contra  est,  quod  dicitur  Isa.  30.:  Erit  lux  lunae,  sicut  lux  solis,  et  lux 
solis  septempliciter. 

Praeterea.  Totus  mundus  innovabitur  in  melius:  sed  coelum  est  nobilior 
pars  mundi  corporalis;  ergo  in  melius  mutabitur:  sed  hoc  non  potest  esse, 
nisi  majori  clamate  resplendeat;  ergo  meliorabitur,  et  crescet  ejus  claritas. 

Praeterea.  Omnis  creatura  quae  ingemiscit,  et  parturit,  expectat  revelationem 
gloriae  filiorum  Dei,  ut  dicitur  Rom.  8.:  sed  corpora  coelestia  sunthujusmodi, 
ut  ibidem  dicit  Gloss.  (ord.  Arnbros.);  expectant  ergo  gloriam  sanctorum: 
sed  non  expectarent,  nisi  ex  hoc  eis  aliquid  accresceret;  ergo  claritas  eis  per 
hoc  accrescet,  qua  praecipue  decorantur. 

S.  Thomae  Summa    Theologica.  Voi.  V.  "° 


$62  QUAESTIO    XCI.    ARTICULUS.  III. 

Respondeo  dicendum,  quod  ad  hoc  innovano  mundi  ordinatili",  ut  etiam 
mundo  innovato,  manifestis  indiciis  quasi  sensibiliter  Deus  ab  homine  videa- 
tur:  creatura  autem  praecipue  in  Dei  cognitionera  ducit  sua  specie,  etdecore, 
quae  manifestant  sapientiam  facientis,  et  gubernantis;  unde  dicitur  Sap.  13.: 
A  magnitudine  speciei,  et  creaturae  cognoscibiliter  poterli  Creator  horum  videri: 
pulchritudo  autem  coelestium  corporum  praecipue  consistit  in  luce,  unde 
Eccli.  43.  dicitur:  Species  co  eli  gloria  stellarum,  mundum  illuminane  in  excehis 
Dominus:  et  ideo  praecipue  quantum  ad  claritatem  corpora  coelestia  melio- 
rabuntur:  quantitas  autem,  ut  et  modus  meliorationis,  illi  soli  cognita  est, 
qui  erit  meliorationis  auctor. 

Ad  primum  ergo  dicendum,  quod  ignis  purgans  non  causabit  innovationis 
formam,  sed  disponet  tantum  ad  eam,  purgando  a  foeditate  peccati,  et  ab 
impuntate  commixtionis,  quae  in  corporibus  coelestibus  non  invenitur;  et  ideo 
quamvis  corpora  coelestia  per  ignem  non  sint  purganda,  sunt  tamen  divini- 
tus  innovanda. 

Ad  secundum  dicendum,  quod  motus  non  importat  aliquam  perfectio- 
nem  in  eo  quod  movetur,  secundum  quod  in  se  consideratur,  cum  sit  actus 
imperfecti;  quamvis  possit  pertinere  ad  perfectionem  corporis,  inquantum 
est  causa  alicujus:  sed  lux  pertinet  ad  perfectionem  corporis  lucentis,  etiam 
in  substantia  sua  considerati;  et  ideo  postquam  corpus  coeleste  desinet  esse 
causa  generationis,  remanebit  claritas  ejus,  et  non  remariebit  motus. 

Ad  tertium  dicendum,  quod  super  illud  Isa.  30.:  Erit  lux  lunae,  sicut  lux 
solis,  dicit  Gloss.  (interi.)  :  «  Omnia  propter  hominem  facta,  sunt  in  ejus  lapsu 
pej orata,  et  sol,  et  luna  suo  lumine  minorata  »;  quae  quidem  minorano  a 
quibusdam  intelligitur  secundum  realem  minorationem  luminis:  nec  obstat, 
quod  corpora  coelestia  secundum  naturam  sunt  invariabilia,  quia  illa  variatio 
facta  est  a  divina  virtute.  Alii  vero  probabilius  intelligunt,  minorationem  il- 
lam  esse  dicentes  non  secundum  realem  luminis  defectum,  sed  quoad  usum 
hominis,  qui  non  tantum  beneficium  ex  lumine  corporum  coelestium  post 
peccatum  consecutus  est,  quantum  ante  fuisset,  per  quem  etiam  modum 
dicitur  Genes.  3.:  Maledicta  terra  in  opere  tuo;  spinai,  et  tribulos  germinabit  Ubi; 
quae  tamen  etiam  ante  spinas,  et  tribulos  germinasset,  sed  non  in  hominis 
poenam.  Nec  tamen  sequitur,  si  lux  coelestium  corporum  per  essentiam  mi- 
norata non  est  homine  peccante,  quod  realiter  non  sit  augenda  in  ejus  glo- 
rificatione,  quia  peccatum  hominis  non  immutavit  statum  universi;  cum  etiam 
homo  prius,  sicut  et  post,  animalem  vitam  habuerit,  quae  motu,  et  genera- 
tione  corporalis  creaturae  indiget:  sed  glorificano  hominis  statum  totius 
corporalis  creaturae  immutabit,  ut  dictum  est  (a.  74.  art.  y.)  ;  et  ideo  non  est 
simile. 

Ad  qtjartum  dicendum,  quod  minorano  illa  (ut  probabilius  aestimatur) 
non  fuit  secundum  substantiam,  sed  secundum  effectum:  unde  non  sequitur, 
quod  luna  existens  super  terram  diem  fecisset,  sed  quod  tantum  commodum 
ex  lumine  lunae  homo  tunc  habuisset,  sicut  nunc  habet  ex  lumine  solis:  sed 
post  resurrectionem,  quando  lux  lunae  augebitur  secundum  rei  veritatem, 
non  erit  alicubi  nox  super  terram,  sed  solum  in  centro  terrae,  ubi  erit  infer- 
nus,  quia  tunc,  ut  dicitur,  luna  lucebit,  quantum  lucet  nunc  sol;  sol  autem 
in  septuplum  plus,  quam  nunc;  corpora  autem  beatorum  septies  magis  sole, 
quamvis  hoc  non  sit  aliqua  auctoritate,  vel  ratione  probatum. 

Ad  qjjintum  dicendum,  quod  aliquid  potest  cedere  in  usum  hominis  du- 
pliciter:  uno  modo  propter  necessitatem;  et  sic  nulla  creatura  cedet  in  usum 

hominis,  quia  ex  Deo  plenam  sufficientiam  habebit  ;  et  hoc  significatur 
Apoc.  21.  in  auctoritate  inducta,  quae  dicit,  quod  civitas  illa  non  eget  sole,  ne- 
queluna:  alius  usus  est  ad  majorem  perfectionem;  et  sic  homo  aliis  creaturis 
utetur,  non  tamen  quasi  necessariis  ad  perveniendum  in  finem,  sicut  nunc 
eis  utitur. 

Ad  sextum  dicendum,  quod  ratio  illa  est  Rabbi  Moysis,  qui  (lib.  i.  Dux 
strani,  cap.  14.)  omnino  improbare  nititur,  mundum  propter  hominem  esse 
factum  ;  unde  et  hoc  quod  in  veteri  Testamento  de  innovatione  mundi  le- 
gitur,  sicut  patet  in  auctoritatibus  Isaiae  inductis,  dicit  esse  metaphorice  di- 
ctum;  ut  sicut  alicui  dicitur  obtenebrari  sol,  quando  in  magnarci  tristitiam 
incidit,  ut  nesciat  quid  faciat  (qui  etiam  modus  loquendi  consuetus  est  in 
Scriptura),  ita  etiam  e  converso  dicatur  ei  sol  magis  lucere,  et  totus  mundus 
innovari,  quando  ex  statu  tristitiae  in  maximam  exultationem  convertitur. 
Sedhoc  dissonat  ab  auctoritatibus,  et  expositionibus  sanctorum:  unde  rationi 
illi  inductae  hoc  modo  respondendum  est,  quod  quamvis  corpora  coelestia 
maxime  excedant  corpus^  humanum,  tamen  multo  plus  excedit  anima  ratio- 
nalis  corpora  coelestia.  quam  ipsa  excedant  corpus  humanum;  unde  non  est 
inconveniens,  si  corpora  coelestia  propter  hominem  esse  facta  dicantur, 
non  tamen  sicut  propter  principalem  finem,  quia  principalis  finis  omnium 
est  Deus. 

ARTICULUS    IV.  397 

UTRUM   ELEMENTA   INNOVABUNTUR   PER   RECEPTIONEM 
ALIGUJUS    CLARITATIS. 

Ad  qjjartum  sic  proceditur.  Videtur,  quod  dementa  non  innovabuntur 
per  receptionem  alicujus  claritatis:  sicut  enim  lux  est  qualitas  corporis  coe- 
lestis  propria,  ita  calidum,  et  frigidum,  humidum,  et  siccum  sunt  propriae 
qualitates  elementorum;  ergo  sicut  coelum  innovatur  per  augmentum  clari- 
tatis, ita  debent  innovari  dementa  per  augmentum  qualitatum  activarum, 
et  passivarum. 

2.  Praeterea.  Rarum,  et  densum  sunt  qualitates  elementorum,  quas  eie- 
menta  in  illa  innovatione  non  amittent:  sed  raritas,  et  densitas  elementorum 
resistere  videntur  clamati,  cum  corpus  clarum  oporteat  esse  condensatum; 
unde  raritas  aèris  non  videtur  quod  possit  claritatem  pati;  et  similiter  nec 
densitas  terrae,  quae  pervietatem  tollit  ;  ergo  non  potest  esse,  quod  dementa 
innoventur  per  alicujus  claritatis  additionem. 

3.  Praeterea.  Constat,  quod  damnati  erunt  in  terra:  sed  ipsi  erunt  in 
tenebris  non  solum  interioribus,  sed  etiam  exterioribus  ;  ergo  terra  non  do- 
tabitur  claritate  in  illa  innovatione,  et  eadem  ratione  nec  alia  dementa. 

4.  Praeterea.  Multiplicatio  claritatis  in  elementis  multiplicat  calorem; 
si  igitur  in  illa  innovatione  erit  major  claritas  elementorum,  quam  nunc  sit, 
erit  etiam  per  consequens  major  caliditas;  et  sic  videtur,  quod  transmuta- 
buntur  a  suis  naturalibus  qualitatibus,  quae  insunteis  secundum  certam  men- 
suram,  quod  est  absurdum. 

5.  Praeterea.  Bonum  universi,  quod  consistit  in  ordine,  et  harmonia 
partium,  dignius  est,  quam  aliquod  bonum  alicujus  naturae  singularis:  sed 
si  una  creatura  efnciatur  melior,  tollitur  bonum  universi,  quia  non  rema- 
nebit  eadem  harmonia;  ergo  si  corpora  dementarla,  quae,  secundum  gradum 

suae  naturae,  quem  tenent  in  universo,  claritatis  debent  esse  expertia,  cla- 
ritatem  accipiant,  magis  ex  hoc  deperibit  perfectio  universi,  quam  accrescet. 

Sed  contra  est,  quod  dicitur  Apoc.  21.:  Vidi  coelutn  novum,  et  terram 
novam:  sed  coelum  innovabitur  per  majorem  claritatem;  ergo  et  terra,  et 
similiter  alia  elementa. 

Praeterea.  Corpora  inferiora  sunt  in  usum  hominis,  sicut  et  superiora  : 
sed  creatura  corporalis  rsmunerabitur  propter  ministerium  quod  nomini  exhi- 
buit,  ut  videtur  dicere  Gloss.  Rom.  8.  (Ambros.  sup.  illud:  Omnis  creatura 
ingemiscit,  et  Gloss.  ord.  Hieron.  sup.  illud  Isa.  30.:  Et  erit  lux  lunae);  ergo 
etiam  elementa  clarifìcabuntur,  sicut  corpora  coelestia. 

Praeterea.  Corpus  hominis  est  ex  elementis  compositum;  ergo  partes  ele- 
mentorum,  quae  sunt  in  corpore  hominis,  glorificato  homine,  glorificabuntur 
per  receptionem  claritatis:  sed  eamdem  convenit  esse  dispositionem  totius, 
et  partis;  ergo  et  ipsa  elementa  convenit  clamate  dotari. 

Respondeo  dicendum,  quod  sicut  est  ordo  coelestium  spirituum  ad  ter- 
renos  spiritus,  scilicet  humanos,  ita  etiam  est  ordo.coelestium  corporum  ad 
corpora  terrestria;  cum  ergo  creatura  corporalis  sit  facta  propter  spiritualem, 
et  per  eam  regatur,  oportet  similiter  disponi  corporalia,  sicut  et  spiritualia 
disponuntur.  In  illa  autem  ultima  rerum  consummatione  spiritus  inferiores 
accipient  proprietates  superiorum  spirituum,  quia  homines  erunt  sicut  angeli 
in  coelo,  sicut  dicitur  Matth.  22.;  et  hoc  erit,  inquantum  ad  maximam  per- 
fectionem  perveniet  id,  secundum  quod  humanus  spiritus  cum  angelico  con- 
venit: unde  etiam  similiter  cum  corpora  inferiora  cum  coelestibus  non  com- 
municent  nisi  in  natura  lucis,  et  diaphani,  ut  dicitur  in  2.  de  Anima  (tex.  68.), 
oportet  corpora  inferiora  maxime  perfìci  secundum  claritatem;  unde  omnia 
elementa  clamate  quadam  vestientur,  non  tamen  aequaliter,  sed  secun- 
dum suum  modum:  dicitur  enim,  quod  terra  erit  in  superfìcie  exteriori 
pervia,  sicut  vitrum;  aqua,  sicut  crystallus;  aér,  ut  coelum;  ignis,  ut  lumi- 
naria coeli. 

Ad  PRiMUMergo  dicendum,  quod,  sicut  dictumest  (art.  i.huj.  q.),  innovano 
mundi  ordinatur  ad  hoc,  quod  homo  etiam  sensu  in  corporibus  quodammodo 
per  manifesta  indicia  divinitatem  videat;  inter  sensus  autem  nostros  spiritua- 
lior  est  visus,  et  subtilior;  et  ideo  quantum  ad  qualitates  visivas,  quarum  prin- 
cipium  est  lux,  oportet  omnia  corpora  inferiora  maxime  meliorari:  qualitates 
autem  elementares  pertinent  ad  tactum,  qui  est  maxime  materialis;  et  ea- 
rum  excessus  contrarietatis  magis  est  contristativus,  quam  delectativus  :  ex- 
cessus  autem  lucis  erit  delectabilis,  cum  contrarietatem  non  habeat  nisi 
propter  organi  debilitatem,  quae  tunc  non  erit. 

Ad  secundum  dicendum,  quod  aèr  non  erit  clarus,  sicut  radios  projiciens; 
sed  sicut  diaphanum  illuminatum  :  terra  vero,  quamvis  ex  natura  sua  opa- 
citatem  habeat  propter  defectum  lucis,  tamen  ex  divina  virtute  in  sui  super- 
ficie gloria  claritatis  vestietur,  sine  praejudicio  densitatis  ipsius. 

Ad  tertium  dicendum,  quod  in  loco  inferni  non  erit  terra  glorificata  per 
claritatem,  sed  loco  hujus  gloriae  habebit  parsilla  terrae  spiritus  rationales 
hominum,  et  daemonum;  qui  quamvis  ratione  culpae  sint  infirmi,  tamen  ex 
dignitate  naturae  sunt  qualibet  qualitate  corporali  superiores.  Vel  dicendum, 
quod  etiamsi  sit  tota  terra  glorificata,  nihilominus  reprobi  in  tenebris  exte- 
rioribus  erunt,  quia  etiam  ignis  inferni,  qui  quantum  ad  aliquid  eis  lucebit, 
quantum  ad  aliud  eis  lucere  non  poterit. 

Ad  quartum  dicendum,  quod  claritas  ilia  erit  in  istis  corporibus,  sicut 

est  in  corporibus  coelestibus,  in  quibus  caliditatem  non  causat,  quia  corpora 
ista  tunc  inalterabilia  erunt,  sicut  sunt  modo  coelestia. 

Ad  quintum  dicendum,  quod  non  tolletur  propter  meliorationem  elemen- 
torum  ordo  universi,  quia  etiam  omnes  aliae  partes  meliorabuntur  ;  et  sic  re- 
manebit  eadem  harmonia. 


ARTICULUS   V.  398 

UTRUM  PLANTAE,  ET  ANIMALIA  REMANEBUNT  IN  ILLA  INNOVATIONE. 

Ad  qtjintum  sic  proceditur.  Videtur  quod  plantae,  et  animalia  remane- 
buntinilla  innovatione:  eleraentis  enim  non  debet  aliquid  subtrahi,  quod  ad 
eorum  ornatura  pertinet:  sed  animalibus,  et  plantis  dementa  ornari  dicuntur; 
ergo  non  auferentur  in  illa  innovatione. 

2.  Praeterea.  Sicut  dementa  homini  servierunt,  ita  etiam  animalia,  et 
plantae,  et  corpora  mineralia:  sed  dementa  propter  praedictum  ministerium 
glorifkabuntur;  ergo  similiter  et  animalia,  et  plantae,  et  corpora  mineralia 
glorificabuntur. 

3.  Praeterea.  Universum  remanebit  imperfectum,  si  aliquid,  quod  est 
de  perfectione  ejus,  auferatur:  sed  species  animalium,  et  plantarum,  et  cor- 
porum  mineralium  sunt  de  perfectione  universi;  cum  ergo  non  debeat  dici, 
quod  mundus  in  sua  innovatione  imperfectus  remaneat,  videtur  quod  opor- 
teat  dicere  plantas,  et  alia  animalia  remanere. 

4.  Praeterea.  Animalia,  et  plantae  habent  nobiliorem  formam,  quam 
ipsa  dementa:  sed  mundus  in  illa  finali  innovatione  in  melius  immutabitur; 
ergo  magis  debent  remanere  animalia,  et  plantae,  quam  elementa,  cum  sint 
nobiliora. 

5.  Praeterea.  Inconveniens  est  dicere,  quod  naturalis  appetitus  frustre- 
tur:  sed  secundum  naturalem  appetitum  animalia,  et  plantae  appetunt  esse 
perpetua,  etsi  non  secundum  individuum,  saltem  secundum  speciem,  et  ad 
hoc  ordinatur  eorum  generano  continua,  ut  in  2.  de  Generat.  (ex  tex.  59.) 
dicitur;  ergo  inconveniens  est  dicere,  quod  istae  species  aliquando  deficient. 

Sed  contra.  Si  plantae,  et  animalia  remanebunt,  aut  omnia,  aut  quae- 
dam:  si  omnia,  oportebit  etiam  animalia  bruta,  quae  prius  fuerunt  mortua, 
resurgere,  sicut  et  homines  resurgent;  quod  dici  non  potest,  quia  cum  forma 
eorum  in  nihilum  cedat,  non  potest  eadem  numero  resumi:  si  autem  non 
omnia,  sed  quaedam,  cum  non  sit  major  ratio  de  uno,  quam  de  alio  quod 
in  perpetuum  maneat,  videtur  quod  nullum  eorum  in  perpetuum  remanebit: 
sed  quidquid  remanebit  post  mundi  innovationem,  in  perpetuum  erit,  gene- 
ratione,  et  corruptione  cessante;  ergo  plantae,  et  animalia  penitus  post  mundi 
innovationem  non  erunt. 

Praeterea.  Secundum  Philos.  in  2.  de  Gener.  (tex.  ff.  et  seq.),  in  animali- 
bus,  et  plantis,  et  hujusmodi  corruptibilibus  speciei  perpetuitas  non  conser- 
vane, nisi  ex  continuatione  motus  coelestis:  sed  tunc  ille  cessabit;  ergo  non 
poterit  perpetuitas  in  illis  speciebus  conservare 

Praeterea.  Cessante  fine,  cessare  debet  id  quod  est  ad  finem:  sed  animalia, 
et  plantae  facta  sunt  ad  animalem  vitam  hominis  sustentandam,  unde  dicitur 
Gen.  9.:  Sicut  olerei  virentia  dedi  vobis  omnem  cameni;  ergo  cessante  vita  ho- 
minis animali,  debent  cessare  animalia,  et  plantae:  sed  post  illam  innovano- 

nera  animalis  vita  in  nomine  non  erit;  ergo  nec  plantae,  nec  animalia  rema- 
nere  debent. 

Respondeo  dicendum,  quod  cum  innovàtio  mundi  propter  hominem  fiat, 
oportet,  quod  innovationi  hominis  conformetur:  homo  autem  innovatus  de 
statu  corruptionis  in  incorruptionem  transibit,  et  statum  perpetuae  quietis  ; 
unde  dicitur  i.  ad  Cor.  15.:  Oportet  corruptibih  hoc  induere  incorruptionem,  et 
mortale  hoc  induere  immortalitatem  :  et  ideo  mundus  hoc  modo  innovabitur,  ut 
abjecta  omni  corruptione,  perpetuo  maneat  in  quiete:  unde  ad  illam  innova- 
tionem  nihil  ordinari  poterit,  nisi  quod  habet  ordinem  ad  incorruptionem. 
Hujusmodi  autem  sunt  corpora  coelestia,  dementa,  et  homines;  corpora 
enim  coelestia  secundum  sui  naturam  incorruptibilia  sunt,  et  secundum  to- 
tum,  et  secundum  partes;  dementa  vero  sunt  quidemcorruptibilia  secundum 
totum;  homines  vero  corrumpuntur  et  secundum  totum,  et  secundum  partes: 
sed  hoc  est  ex  parte  materiae,  non  ex  parte  formae,  scilicet  animae  rationa- 
lis,  quae  post  corruptionem  hominis  manet  incorrupta:  animalia  vero  bruta, 
et  plantae,  et  mineralia,  et  omnia  corpora  mixta  corrumpuntur  et  secundum 
totum,  et  secundum  partem,  et  ex  parte  materiae  quae  fcrmam  amittit,  et  ex 
parte  formae  quae  actu  non  manet;  et  sic  nullo  modo  habent  ordinem  ad 
incorruptionem:  unde  in  illa  innovatione  non  manebunt,  sed  sola  ea  quae 
dieta  sunt. 

Ad  primum  ergo  Jicendum,  quod  hujusmodi  corpora  dicuntur  esse  ad 
ornatum  elementorum,  inquantum  virtutes  activae,et  passivae  generales,  quae 
sunt  in  elementis,  ad  speciales  actiones  contrahuntur;  et  ideo  sunt  ad  orna- 
tum elementorum  in  statu  actionis,  et  passionis:  sed  hic  status  in  elementis 
non  remanebit;  unde  nec  animalia,  nec  plantas  remanere  oportet. 

Ad  secundum  dicendum,  quod  nec  animalia,  nec  plantae,  nec  aliqua 
alia  corpora  in  ministrando  nomini  aliquid  meruerunt,  cum  libertate  arbitrii 
careant;  sed  prò  tanto  dicuntur  quaedam  corpora  remunerari,  quia  homo 
hoc  meruit,  ut  illa  innovarentur,  quae  ad  innovationem  ordinem  habent: 
plantae  autem,  et  animalia  non  habent  ordinem  ad  innovationem  incorru- 
ptionis,  ut  praedictum  est  (in  corp.  art.)  :  unde  ex  hoc  homo  non  meruit  ut 
innovarentur,  quia  nullus  potest  alteri  mereri,  nisi  id  cujus  est  capax,  nec 
etiam  ipse  sibi  ipsi.  Unde  etiam  dato  quod  animalia  bruta  mererentur  in  mi- 
nisterio  hominis,  non  tamen  essent  innovanda. 

Ad  tertium  dicendum,  quod  sicut  perfectio  hominis  muhipliciter  assi- 
gnatur  (est  enim  perfectio  naturae  conditae,  et  naturae  glorificatae),  ita  etiam 
perfectio  universi  est  duplex  :  una  secundum  statum  hujusmodi  mutabilitatis  : 
altera  secundum  statum  futurae  novitatis  :  plantae  autem,  et  animalia  sunt  de 
perfectione  ejus  secundum  statum  istum,  non  autem  secundum  statum  no- 
vitatis illius,  cum  ordinem  ad  eam  non  habeant. 

Ad  quartum  dicendum,  quod  quamvis  animalia,  et  plantae  quantum  ad 
quaedam  alia  sint  nobiliora,  quam  ipsa  dementa  ,  tamen  quantum  ad  ordi- 
nem incorruptionis  elementa  sunt  nobiliora,  ut  ex  dictis  patet  (in  corp.  art.). 

Ad  quintum  dicendum,  quod  naturalis  appetitus  ad  perpetuitatem,  qui 
inest  animalibus,  et  plantis,  est  accipiendus  secundum  ordinem  ad  motum 
codi,  ut  tantum  scilicet  in  esse  permaneant,  quantum  motus  codi  durabit: 
non  enim  potest  esse  appetitus  in  effectu,  ut  permaneat  ultra  causam  suam  ; 
et  ideo  si  cessante  primi  mobilis  motu,  plantae,  et  animalia  non  remaneant 
secundum  speciem,  non  sequitur  appetitum  naturalem  frustrari. 

QUAESTIO   XCII. 

DE    VISIONE    DIVINAE    ESSENTIAE 

PER  CO  M  PAR  ATIONEM   AD   B  E  ATOS, 

IX  TRES  ARTICULOS  DIVISA. 


Consequenter  considerandum  est  de  his  quae  spectant  ad  beatos  post 
judicium  generale:  et  primo  de  visione  eorum  respectu  divinae  essentiae,  in 
qua  eorum  beatitudo  principaliter  consistiti  secundo  de  eorum  beatitudine  et 
de  eorum  mansionibus:  Urlio  de  modo  quo  se  erga  damnatos  habebunt  : 
quarto  de  dotibus  ipsorum,  quae  in  beatitudine  eorum  continentur  :  quinto 
de  aureolis,  quibus  eorum  beatitudo  perficitur,  et  decoratur. 

Circa  primum  quaeruntur  tria. 

Primo.  Utrum  sancti  videbunt  Deum  per  essentiam. 

Secundo.  Utrum  videbunt  eum  oculo  corporali. 

Tertio.  Utrum  videndo  Deum  videbunt  omnia,  quae  Deus  videt. 

ARTICULUS  I.  399 

UTRUM   INTELLECTUS    HUMANUS 
POSSIT    PERVENIRE  AD  VIDENDUM  DEUM  PER  ESSENTIAM. 

(S.  Thom.  4.  Dist.  49.  q.  2.  art.  1.  2.  et  f,). 

Ad  primum  sic  proceditur.  Videtur,  quod  intellectus  humanus  non  possit 
pervenire  ad  videndum  Deum  per  essentiam,  quia  Joan.  1.  dicitur  :  Deum  nemó 
vidit  unquam,  et  exponit  Chrysost.  (bovi.  14.  in  Joan.  aliquant.  a  princ.)  quod 
«  nec  ipsae  coelestes  essentiae  (ipsa  dico  Cherubini,  et  Serjphim)  ipsum  ut 
est,  unquam  videre  potuerunt»;  sed  hominibus  non  promittitur  nisi  aequa- 
litas  angelorum,  Matth.  22.:  Erunt  sicut  angeli  Dei  in  coelo  ;  ergo  nec  sancti 
in  patria  Deum  per  essentiam  videbunt. 

2.  Praeterea.  Dionys.  sic  argumentatur  in  1.  de  Div.  Nom.  (lect.  1.):  «  Co- 
gnitio  non  est  nisi  existentium  ;  omne  auteni  existens  finitum  est,  cum  sit  in 
aliquo  genere  determinatum  ;  et  sic  Deus,  cum  infinitus  sit,  est  super  omnia 
existentia;  ergo  ejus  non  est  cognitio,  sed  est  super  omnem  cognitionem  ». 

3.  Praeterea.  Dionysius  in  1.  de  Mystica  Theologia  (in  fin.)  ostendit, 
quoa  perfectissimus  modus,  quo  intellectus  noster  Deo  conjungi  potest,  est 
inquantum  conjungitur  ei  ut  ignoto:  sed  illud  quod  est  visum  per  essentiam, 
non  est  ignotum  ;  ergo  impossibile  est,  quod  intellectus  noster  per  essentiam 
Deum  videat. 

4.  Praeterea.  Dionysius  in  epist.  ad  Cajum  monachum  (quae  est  1.)  dicit, 
quod  «  superpositae  Dei  tenebrae  (quas  abundanliam  lucis  appellat)  coope- 
riuntur  omni  lumini,  et  absconduntur  omni  cognitioni,  et  si  aliquis  videns 
Deum  intellexit  quod  vidit,  non  ipsum  vidit,  sed  aliquid  eorum  quae  suiti 
ejus  »  ;  ergo  nullus  intellectus  creatus  poterit  Deum  per  essentiam  videre. 

5.  Praeterea..  Sicut  Dionysius  dicit  in  epistola  ad  Doroth.  (quae  est  5. 
circ.  princ),  «  invisibilis  quidem  est  Deus  existens  propter  excedentem  clari- 
tatem  »  :  sed  claritas  ejus  sicut  excedit  intellectum  hominis  in  via,  ita  excedit 
intellectum  hominis  in  patria  ;  ergo  sicut  invisibilis  est  in  via,  sic  erit  invisi- 
bilis in  patria. 

6.  Praeterea.  Cum  intelligibile  sit  perfectio  intellectus,  oportet  esse  pro- 
portionem  inter  intelligibile,  et  intellectum,  sicut  inter  visibile,  et  visum  :  sed 
non  est  accipere  proportionem  aliquam  inter  intellectum  nostrum,  et  essen- 
tiam  divinam,  cum  in  infinitum  distent;  ergo  intellectus  noster  non  poterit 
pertingere  ad  essentiam  divinam  videndam. 

7.  Praeterea.  Plus  distat  Deus  ab  intellectu  nostro,  quam  intelligibile 
creatum  a  sensu  :  sed  sensus  nullo  modo  potest  pertingere  ad  creaturam  spi- 
ritualem  videndam  ;  ergo  nec  intellectus  noster  poterit  pertingere  ad  viden- 
dam divinam  essentiam. 

8.  Praeterea.  Quandocumque  intellectus  intelligit  aliquid  in  actu,  oportet 
quod  informetur  per  similitudinem  intellecti,  quae  est  principium  intellectualis 
operationis  in  tale  objectum  terminatae,  sicut  calor  est  principium  calefa- 
ctionis;  si  ergo  intellectus  noster  Deum  intelligat,  oportet  quod  hoc  fìat  per 
aliquam  similitudinem  informantem  ipsum  intellectum:  hoc  autem  non  potest 
esse  ipsa  divina  essentia,  quia  formae,  et  formati  oportet  esse  unum  esse  : 
divina  autem  essentia  ab  intellectu  nostro  differt  secundum  essentiam,  et  esse; 
ergo  oportet,  quod  forma,  qua  informatur  intellectus  noster  in  intelligendo 
Deum,  sit  aliqua  similitudo  impressa  a  Deo  in  intellectum  nostrum.  Sed  si- 
militudo  illa,  cum  sit  quid  creatum,  non  potest  ducere  in  Dei  cognitionem, 
nisi  sicut  effectus  in  causam;  ergo  impossibile  est,  ut  intellectus  noster  Deum 
videat,  nisi  per  effectum  ipsius:  sed  visio  Dei,  quae  est  per  effectum  ejus, 
non  est  visio  Dei  per  essentiam;  ergo  intellectus  noster  non  poterit  Deum 
per  essentiam  videre. 

9.  Praeterea.  Divina  essentia  magis  distat  ab  intellectu  nostro,  quam 
quicumque  angelus,  vel  inteliigentia:  sed,  sicut  dicit  Avicenna  in  sua  Meta- 
physica  (traci.  5.  cap.  8.),  «  intelligentiam  esse  in  nostro  intellectu,  non  est 
essentiam  intelligentiae  esse  in  intellectu  nostro  »,  quia  sic  scientia,  quam  de 
inteliigentia  habemus,  esset  substantia,  et  non  accidens,  «  sed  hoc  est  impres- 
sionem  intelligentiae  esse  in  nostro  intellectu»;  ergo  et  Deus  non  est  in  in- 
tellectu nostro,  ut  mtelligatur  a  nobis,  nisi  inquantum  impressio  ejus  est  in 
intellectu.  Sed  illa  impressio  non  potest  ducere  in  cognitionem  divinae  es- 
sentiae,  quia  cum  in  infinitum  distet  a  divina  essentia,  degenerat  in  aliam 
speciem,  multo  amplius  quam  si  species  albi  degeneraret  in  speciem  nigri; 
ergo  sicut  ille,  in  cujus  visu  species  albi  degenerat  in  speciem  nigri,  propter 
indispositionem  organi,  non  dicitur  videre  album,  ita  nec  intellectus  noster, 
qui  solum  per  hujusmodi  impressionem  Deum  intelligit,  eum  per  essentiam 
poterit  videre. 

io.  Praeterea.  «  In  rebus  separatis  a  materia  idem  est  intelligens,  et 
quod  intelligitur  »,  ut  patet  in  3.  de  Anima  (Ux.  ij.):  sed  Deus  est  maxime 
a  materia  separatus;  cum  ergo  intellectus,  qui  est  creatus,  non  possit  ad  hoc 
pertingere,  ut  fiat  essentia  increata,  non  poterit  esse,  quod  intellectus  noster 
Deum  per  essentiam  videat. 

11.  Praeterea.  Omne  illud  quod  videtur  per  essentiam,  de  eo  scitur  quid 
est  :  sed  de  Deo  intellectus  noster  non  potest  scire  quid  est,  sed  solum  quid 
non  est,  sicut  Dionysius  dicit  (cap.  7.  de  Divin.  Nomiti,  lect.  4.),  et  Damasce- 


QUAESTIO    XCII.    ARTICULUS    I.  569 

nus  (lib.  1.  Orth.  Fid.  cap.  4.  a  med.)  ;  ergo  intellectus  noster  Deum  per  es- 
sentiam  videre  non  poterit. 

12.  Praeterea.  Omne  infinitum,  inquantum  infìnitum,  ignotum  est:  sed 
Deus  est  modis  omnibus  infìnitus;  ergo  est  omnino  ignotus;  ergo  per  essen- 
tiam  ab  intellectu  creato  videri  non  poterit. 

13.  Praeterea.  Aug.  dicit  in  lib.  de  Videndo  Deo  (seu  epist.  11.  et  epist.  112. 
cap.  7.  8.  et  ij.)  :  «  Deus  est  natura  invisibilis  »  :  sed  ea  quae  insunt  Deo  per 
naturam,  non  possunt  aliter  se  habere  ;  ergo  non  potest  esse,  quod  per  essen- 
tiam  videatur. 

14.  Praeterea.  Omne  quod  est  alio  modo,  et  alio  modo  videtur,  non 
videtur  secundum  id  quod  est:  sed  Deus  alio  modo  est,  et  alio  modo  vide- 
bitur  a  sanctis  in  patria:  est  enim  per  modum  suum,  sed  videbitur  a  sanctis 
per  modum  eorum;  ergo  non  videbitur  a  sanctis  secundum  illud  quod  est, 
et  sic  non  videbitur  per  essentiam. 

15.  Praeterea.  Illud  quod  per  medium  videtur,  non  videbitur  per  essen- 
tiam: sed  Deus  in  patria  videbitur  per  medium,  quod  est  lumen  gloriae,  ut 
patet  in  Psal.  35.:  In  lamine  tuo  videbimus  lumen;  ergo  non  videbitur  per  es- 
sentiam. 

16.  Praeterea.  Deus  in  patria  videbitur  facie  ad  faciem,  ut  dicitur  1. 
Cor.  13.:  sed  hominem,  quem  facie  ad  faciem  videmus,  videmus  per  simili- 
tudinem;  ergo  Deus  in  patria  videbitur  per  similitudinem,  et  non  per  essentiam. 

Sedcontra  est,  quod  dicitur  1.  Cor.  13.:  Videmus  nunc  per  speculum  in 
aenigmate,  tunc  autem  facie  ad  faciem:  sed  id  quod  videtur  facie  ad  faciem, 
videtur  per  essentiam;  ergo  Deus  per  essentiam  videbitur  a  sanctis  in  patria. 

Praeterea.  1.  Joan.  3.:  Cum  apparuerit,  similes  ei  erimus,  quoniam  videbi- 
mus eum  sicuti  est;  ergo  videbimus  eum  per  essentiam. 

Praeterea.  .  Cor.  15.  super  illud:  Cum  tradiderit  regnum  Deo,  et  Patri, 
dicit  Gloss.  (ord.)  :  «  Ubi  »,  scilicet  in  patria,  «  essentia  Patris,  etFilii,  et  Spi- 
ritus  Sancti  videbitur;  quod  solum  mundis  cordibus  dabitur;  quod  estsumma 
oeatitudo  »  ;  beati  ergo  Deum  per  essentiam  videbunt. 

Praeterea.  Joan.  14.  dicitur:  Si  quis  diligit  me,  iiligetur  a  l'atre  meo;  et 
ego  diligam  eum,  et  manifestabo  ei  meipsum  :  sed  illud  quod  manifestatur,  per 
essentiam  videtur;  ergo  Deus  a  sanctis  in  patria  essentialiter  videbitur. 

Praeterea.  Exod.  33.  super  illud:  Non  videbit  me  homo,  et  vivet,  Greg. 
(lib.  18.  Mor.  cap.  18.)  improbat  opinionem  illorum,  qui  dicebant,  quod  «  in 
illa  regione  beatitudinis  Deus  in  claritate  sua  conspici  potest,  sed  in  natura 
videri  non  potest;  quia  aliud  non  est  ejus  claritas,  et  ejus  natura  »:  sed  na- 
tura ejus  est  essentia  ejus;  ergo  videbitur  per  essentiam  suam. 

Praeterea.  Sanctorum  desiderium  non  potest  omnino  frustrari:  sed  san- 
ctorum  desiderium  commune  est,  ut  Deum  per  essentiam  videant,  ut  patet 
Exod.  33.:  Ostende  mihi  glori am  tuam;  et  in  Psal.  79.:  Ostende  faciem  tuam, 
et  salvi  erimus  ;  et  Joan.  14.:  Ostende  tiobis  Patrem,  et  sufficit  nobis;  ergo  sancti 
per  essentiam  Deum  videbunt. 

Respondeo  dicendum,  quod  sicut  secundum  fìdem  ponimus  finem  ulti- 
mum  humanae  vitae  esse  visionem  Dei,  ita  philosophi  posuerunt  ultimam 
hominis  felicitatem  esse  intelligere  substantias  a  materia  separatas  secundum 
esse;  et  ideo  circa  hanc  quaestionem  eadem  difficultas,  et  diversitas  invenitur 
apud  philosophos,  et  apud  theologos.  Quidam  enim  philosophi  posuerunt, 
quod  intellectus  noster  possibilis  nunquam  potest  ad  hoc  pervenire,  ut  intel- 
ligat  substantias  separatas  ;  sicut  Alpharabius  in  fine  suae  Ethicae,  quamvis 

contrarium  dixerit  in  libro  de  Intellectu,  ut  Commentator  refert  in  3.  de 
Anima  (comment.  36.):  et  similiter  quidam  theologi  posuerunt,  quod  intelle- 
ctus  humanus  nunquam  potest  ad  hoc  pervenire,  ut  Deum  per  essentiam 
videat  :  et  utrosque  ad  hoc  movet  distantia  inter  intellectum  nostrum,  et  es- 
sentiam divinam,  et  alias  substantiasseparatas  :  cum  enim  intellectus  in  actu 
sit  quodammodo  unum  cum  intelligibili  in  actu,  videtur  difficile,  quomodo 
intellectus  creatus  aliquo  modo  fiat  essentia  increata:  unde  Chrysostomus 
dicit  (bom.  14.  in  Joan.  aliquant.  a  princ.)  :  «  Quomodo  creabile  videt  in  crea- 
bile? »  Et  major  difficultas  in  hoc  est  illis,  qui  ponunt  intellectum  possibi- 
lem  esse  generabilem,  et  corruptibilem,  utpote  vittutem  a  corpore  depen- 
dentem,  non  solum  respectu  visionis  divinae,  sed  etiam  respectu  visionis 
quarumcumque  substantiarum  separatarum.  Sed  haec  positio  stare  omnino 
non  potest:  primo,  quia  repugnat  auctoritati  Scripturae  canonicae,  ut  Augu- 
stinus  dicit  in  libro  de  Videndo  Deo  (scilicet  epist.  112.  cap.  5.)  :  secundo,  quia 
cum  intelligere  sit  maxime  propria  operatio  hominis,  oportet  quod  secundum 
eam  assignetur  sibi  sua  beatitudo,  cum  haec  operatio  in  ipso  perfecta  fuerit  : 
cum  autem  perfectio  intelligentis,  inquantum  hujusmodi,  sit  ipsum  intelligi- 
bile, si  in  perfectissima  operatione  intellectus  homo  non  perveniat  ad  viden- 
dam  essentiam  divinam,  sed  ad  aliquid  aliud,  oportebit  dicere,  quod  aliquid 
aliud  sit  beatificans  ipsum  hominem,  quam  Deus  ;  et  cum  ultima  perfectio 
cujuslibet  sit  in  conjunctione  ad  suum  principium,  sequitur  quod  aliquid  aliud 
sit  principium  effectivum  hominis,  quam  Deus  ;  quod  est  absurdum  secun- 
dum nos  :  et  similiter  est  absurdum  apud  philosophos,  qui  ponunt  animas 
nostras  a  substantiis  separatis  emanare,  ut  in  fine  eas  possimus  intelligere: 
unde  oportet  ponere,  secundum  nos,  quod  intellectus  noster  quandoque  per- 
veniat ad  videndam  essentiam  divinam;  et  secundum  philosophos,  quod 
perveniat  ad  videndam  essentiam  substantiarum  separatarum.  Quomodo  au- 
tem hoc  possit  accidere,  restat  investigandum  :  quidam  enim  posuerunt,  ut 
Alpharabius,  et  Avempace,  quod  ex  hoc  ipso  quod  intellectus  noster  intel- 
ligit  quaecumque  intelligibilia,  pertingit  ad  videndam  essentiam  substan- 
tiae  separatae;  et  ad  hoc  ostendendum  procedunt  duobus  modis:  quorum 
primus  est,  quod  sicut  natura  speciei  non  diversificatur  in  diversis  indivi- 
duis,  nisi  secundum  quod  conjungitur  principiis  individuantibus,  ita  forma 
intellecta  non  diversificatur  apud  me,  et  te,  nisi  secundum  quod  conjungitur 
diversis  formis  imaginabilibus:  et  ideo  quando  intellectus  separat  formam 
intellectam  a  formis  imaginabilibus,  remanet  quidditas  intellecta,  quae  est 
una  et  eadem  apud  diversos  intelligentes  ;  et  hujusmodi  est  quidditas  substan- 
tiae  separatae:  et  ideo  quando  intellectus  noster  ad  summam  abstractionem 
quidditatis  intelligibilis  cujuscumque  pervenit,  intelligit  per  hoc  quidditatem 
substantiae  separatae,  quae  est  eisimilis.  S&cundas  modus  est,  quia  intellectus 
noster  natus  est  abstrahere  quidditatem  ab  omnibus  intelligibilibus  habentibus 
quidditatem;  si  ergo  quidditas,  quam  abstrahit  ab  hoc  singulari  habente 
quidditatem,  sit  quidditas  non  habens  quidditatem,  intelligendo  eam  intel- 
ligit quidditatem  substantiae  separatae,  quae  est  talis  dispositionis,  eo  quod 
substantiae  separatae  sunt  quidditates  subsistentes,  quae  non  habent  quiddi- 
tates,  quidditas  enim  simplicis  est  ipsum  simplex,  ut  Avic.  dicit  (Metaph. 
traci.  5.  cap.  8.)  :  si  autem  quidditas  abstracta  ab  hoc  particulari  sensibili  sit 
quidditas  habens  quidditatem;  ergo  quidditatem  illam  intellectus  natus  est 
abstrahere;  et  ita  cum  non  sit  abire  in  infinitum,  erit  devenire  ad  quiddita- 
tem non  habentem  quidditatem,  per  quam  intelligitur  quidditas  separata.  Sed 

iste  modus  non  videtur  esse  suffìciens  :  primo,  quia  quidditas  substantiae  ma- 
terialis,  quam  intellectus  abstrahit,  non  est  ejusdem  rationis  cum  quiddita- 
tibus  substantiarum  separatarum;  et  ita  per  hoc  quod  intellectus  noster  abs- 
trahit quidditates  rerum  materialium,  et  cognoscit  eas,  non  sequitur  quod 
cognoscat  quidditatem  separatae  substantiae,  et  praecipue  divinam  essentiam, 
quae  maxime  est  alterius  rationis  ab  omni  quidditate  creata  ;  secundo,  quia 
dato  quod  esset  ejusdem  rationis,  tamen  cognita  quidditate  rei  compositae, 
non  cognosceretur  quidditas  substantiae  separatae,  nisi  secundum  genus  re- 
motissimum,  quod  est  substantia.  Haec  autem  cognitio  est  imperfecta,  nisi 
deveniatur  ad  propria  rei:  qui  enim  cognoscit  hominem  solum  inquantum 
est  animai,  non  cognoscit  eum  nisi  secundum  quid,  et  in  potentia  ;  et  multo 
minus  cognoscit  eum,  si  non  cognoscat  nisi  substantiae  naturam  in  ipso: 
unde  sic  cognoscere  Deum,  vel  alias  substantias  separatas,  non  est  videre 
essentiam  divinam,  vel  quidditatem  substantiae  separatae;  sed  est  cognoscere 
per  effectum,  et  quasi  in  speculo.  Et  ideo  alius  modus  intelligendi  substan- 
tias separatas  ponitur  ab  Avic.  in  sua  Metaphysica,  scilicet  quod  substantiae 
separatae  intelliguntur  a  nobis  per  intentionem  suarum  quidditatum,  quae 
sunt  quaedam  earum  similitudines,  non  abstractae  ab  eis,  quia  ipsaemet  sunt 
immateriales,  sed  impressae  ab  eis  in  aniinabus  nostris.  Sed  hic  modus  etiam 
non  videtur  nobis  sufficere  ad  visionem  divinam,  quam  quaerimus.  Constat 
enim,  quod  «  omne  quod  recipitur  in  aliquo,  est  per  modum  recipientis  in 
eo  »;  et  ideo  similitudo  divinae  essentiae  impressa  inintellectu  nostro  erit  per 
modum  nostri  intellectus:  modus  autem  intellectus  nostri  defìciens  est  a  per- 
fecta  receptione  divinae  similitudinis  :  defectus  autem  perfectae  similitudinis 
potest  tot  modis  accidere,  quot  modis  dissimilitudo  invenitur  :  uno  enim  modo 
est  defìciens  similitudo,  quando  participatur  forma  secundum  eamdem  ratio- 
nem  speciei,  sed  non  secundum  eamdem  perfectionis  modum,  sicut  est  simi- 
litudo defìciens  ejus,  qui  parum  habet  de  albedine,  ad  illum  qui  multum 
habet:  alio  modo  adhuc  magis  defìciens,  quando  non  pervenitur  ad  eamdem 
rationem  speciei,  sed  tantum  ad  eamdem  rationem  generis,  sicut  est  simili- 
tudo inter  illum  qui  habet  colorem  citrinum,  vel  subflavum,  et  illum  qui 
habet  colorem  album:  alio  modo  adhuc  est  magis  defìciens,  quando  ad  ratio- 
nem eamdem  generis  non  pertingit,  sed  solum  secundum  analogiam,  sive 
proportionem,  sicut  est  similitudo  albedinis  ad  hominem,  in  eo  quod  utrum- 
que  est  ens:  et  hoc  modo  est  defìciens  omnis  similitudo,  quae  est  recepta 
in  creatura  respectu  divinae  essentiae.  Ad  hoc  autem  quod  visus  cognoscat 
albedinem,  oportet  quod  recipiatur  in  eo  similitudo  albedinis  secundum  ra- 
tionem suae  speciei,  quamvis  non  secundum  eumdem  modum  essendi,  quia 
habet  alterius  modi  esse  forma  in  sensu,  et  in  re  extra  animam;  si  enim  fie- 
ret  in  oculo  forma  citrini,  non  diceretur  oculus  videre  albedinem:  et  similiter 
ad  hoc  quod  intellectus  intelligat  aliquam  quidditatem,  oportet  quod  fìat  in 
eo  similitudo  ejusdem  rationis  secundum  speciem,  quamvis  forte  non  sit 
idem  modus  essendi  utrobique  ;  non  enim  forma  existens  in  intellectu  vel 
sensu  est  principium  cognitionis  secundum  modum  essendi,  quem  habet 
utrobique,  sed  secundum  rationem,  in  qua  communicat  cum  re  exteriori.  Et 
ita  patet,  quod  per  nullam  similitudinem  receptam  in  intellectu  creato  potest 
Deus  intelligi,ita  quod  essentia  ejus  videatur  immediate:  unde  etiam  quidam 
ponentes  divinam  essentiam  solum  per  hunc  modum  videri,  dixerunt,  quod 
ipsa  essentia  non  videbitur,  sed  quidam  folgor,  quasi  radius  ipsius  :  unde  nec 
iste  modus  sufficit  ad  visionem  divinam,  quam  quaerimus.  Et  ideo  accipiendus 

est  alius  modus,  quem  etiam  quidam  philosophi  posuerunt,  scilicet  Alexand., 
et  Averr.  (3.  de  Anim.  cotnm.  j.  et  36.).  Cum  enim  in  qualibet  cognitione  sit 
necessaria  aliqua  forma,  qua  res  cognoscatur,  aut  videatur,  forma  ista,  qua  in- 
tellectus  perfìcitur  ad  videndas  substantias  separatas,  non  est  quidditas,  quam 
intellectus  abstrahit  a  rebus  compositis,  ut  dicebat  prima  opinio;  neque  aliqua 
impressio  relieta  a  substantia  separata  in  intellectu  nostro,  ut  dicebat  se- 
cunda;  sed  est  ipsa  substantia  separata,  quae  conjungitur  intellectui  nostro 
»t  forma,  ut  ipsa  sit  quod  intelligitur,  et  quo  intelligitur.  Quidquid  autem  sit 
de  aliis  substantiis  separatis,  tamen  istum  modum  oportet  nos  accipere  in 
visione  Dei  per  essentiam,  quia  quacumque  alia  forma  informaretur  intelle- 
ctus noster,  non  posset  per  eam  duci  in  essentiam  divinam  :  quod  quidem 
non  debet  intelligi,  quasi  divina  essentia  sit  vera  forma  intellectus  nostri,  vel 
quod  ex  ea,  et  intellectu  nostro  efficiatur  unum  simpliciter,  sicut  in  natura- 
libus  ex  forma,  et  materia  naturali;  sed  quia  proportio  essentiae  divinae  ad 
intellectum  nostrum  est  sicut  proportio  formae  ad  materiam.  Quandocumque 
enim  aliqua  duo,  quorum  unum  est  altero  perfectius,  recipiuntur  in  eodem 
receptibili,  proportio  unius  duorum  ad  alterum,  scilicet  magis  perfecti  ad 
minus  perfectum,  est  sicut  proportio  formae  ad  materiam;  sicut  lux,  et  color 
recipiuntur  in  diaphano,  quorum  lux  se  habet  ad  colorem  sicut  forma  ad 
materiam:  et  ita  cum  in  anima  recipiatur  lux  intellectiva,  et  ipsa  divina  es- 
sentia inhabitans,  licet  non  per  eumdem  modum,  essentia  divina  se  habebit 
ad  intellectum,  sicut  forma  ad  materiam.  Et  quod  hoc  sufficiat  ad  hoc  quod 
intellectus  per  divinam  essent;am  possit  videre  ipsam  divinam  essentiam,  hoc 
modo  potest  ostendi  :  sicut  enim  ex  forma  naturali,  qua  aliquid  habet  esse, 
et  materia  efficitur  unum  ens  simpliciter,  ita  ex  forma,  qua  intellectus  intel- 
ligit,  et  ipso  intellectu  fit  unum  in  intelligendo.  In  rebus  autem  naturalibus 
res  per  se  subsistens  non  potest  forma  esse  alicujus  materiae,  si  illa  res  ha- 
beat  materiam  partem  sui,  quia  non  potest  esse,  ut  materia  sit  forma  ali- 
cujus: sed  si  illa  res  per  se  subsistens  sit  forma  tantum,  nihil  prohibet  eam 
effici  formam  alicujus  materiae,  et  fieri  quod  est  [al.  quo  est]  ipsius  compositi, 
sicut  patet  de  anima.  In  intellectu  autem  oportet  accipere  ipsum  intellectum 
in  potentia  quasi  materiam,  et  speciem  intelligibilem  quasi  formam;  et  in- 
tellectus in  actu  intelligens  erit  quasi  compositum  ex  utroque:  unde  si  sit 
aliqua  res  per  se  subsistens,  quae  non  habeat  aliquid  in  se  praeter  id  quod 
est  intelligibile  in  ipsa,  talis  res  per  se  poteritesse  forma,  qua  intelligit  intel- 
lectus: res  autem  quaelibet  est  intelligibilis  secundum  id  quod  habet  de  actu, 
non  secundum  id  quod  habet  de  potentia,  ut  patet  in  9.  Metaphysic.  (tex.  20.): 
et  hujus  signum  est,  quod  oportet  formam  intelligibilem  abstrahere  a  ma- 
teria, et  ab  omnibus  proprietatibus  materiae:  et  ideo  cum  divina  essentia  sit 
actus  purus,  poterit  esse  forma,  qua  intellectus  intelligit;  et  haec  erit  visio 
beatificans:  et  ideo  dicit  Magister  (2.  Dist.  1.),  quod  unio  animae  ad  corpus 
est  quoddam  exemplum  illius  beatae  unionis,  qua  spiritus  unitur  Deo. 

Ad  primum  ergo  dicendum,  quod  auctoritas  illa  potest  tripliciter  exponi, 
ut  patet  per  Augustinumin  lib.  de  Videndo  Deum  (scilicet  epist.  112.  cap.  6.  et  9.): 
uno  modo,  ut  excludatur  corporalis  visio,  qua  nemo  vidit,  vel  visurus  est 
Deum  in  essentia  sua;  alio  modo,  ut  excludatur  intellectualis  visio  Dei  per 
essentiam  ab  eis,  qui  in  ista  mortali  carne  vivunt;  alio  modo,  ut  excludatur 
visio  comprehensionis  ab  intellectu  creato  :  et  sic  intelligit  Chrystomus;  unde 
subdit:  «  Notitiam  hic  dicit  Evangelista  certissimam  considerationem,  et 
comprehensionem  tantam,  quantara  habet  Pater  de  Filio  »:  et  hic  est  intel- 

iectus  Evangelistae,  unde  subdit:  Unigenitus,  qui  est,  etc.  per  comprehensio- 
nem  volens  probare  Filium  esse  Deum. 

Ad  secundum  dicendum,  quod  sicut  Deus  excedit  omnia  existentia,  quae 
habent  esse  determinatum,  per  essentiam  suam  inflnitam  ;  ita  cognitio  sua, 
qua  cognoscit,  est  super  omnem  cognitionem:  unde  quae  est  proportio  co- 
gnitionis  nostrae  ad  essentiam  nostram  creatam,  ea  est  proportio  cognitionis 
divinae  ad  essentiam  suam  inflnitam.  Ad  cognitionem  autem  duo  concurrunt, 
scilicet  cognoscens,  et  quo  cognoscitur  :  visio  autem  illa,  qua  Deum  per  essen- 
tiam videbimus,  est  eadem  cum  visione,  qua  Deus  se  videt,  ex  parte  ejus 
quo  videtur;  quia  sicut  ipse  se  videt  per  essentiam  suam,  ita  et  nos  videbi- 
mus eum:  sed  ex  parte  cognoscentis  invenitur  diversitas,  quae  est  inter  in- 
tellectum  divinum,  et  nostrum  :  in  cognoscendo  autem  id  quod  cognoscitur, 
sequitur  formam,  qua  cognoscimus,  quia  per  formam  lapidis  videmus  lapi- 
dem  :  sed  efficacia  in  cognoscendo  sequitur  virtutem  cognoscentis,  sicut  qui 
habet  visum  fortiorem,  acutius  videt;  et  ideo  in  illa  visione  nos  idem  vide- 
bimus, quod  Deus  videt  (scilicet  essentiam  suam),  sed  non  ita  efficaciter. 

Ad  tertium  dicendum,  quod  Dionysius  loquitur  ibi  de  cognitione,  qua 
Deum  in  via  cognoscimus  per  aliquam  formam  creatam,  qua  intellectus  no- 
ster  formatur  ad  Deum  videndum:  sed,  sicut  dicit  August.  (loc.  sup.  cit.), 
«Deus  omnem  formam  intellectus  nostri  subterfugit  »,  quia  quamcumque 
formam  intellectus  noster  concipiat,  illa  forma  non  pertingit  ad  rationem 
divinae  essentiae;  et  ideo  ipse  non  potest  esse  pervius  intellectui  nostro.  Sed 
in  hoc  eum  perfectissime  cognoscimus  in  statu  viae,  quod  scimus  eum  esse 
super  omne  id,  quod  intellectus  noster  concipere  potest;  et  sic  ei  conjun- 
gimur,  quasi  ignoto  :  sed  in  patria  ipsum  per  formam,  quae  est  essentia  sua, 
videbimus,  et  conjungemur  ei,  quasi  noto. 

Ad  quartum  dicendum,  quod  lux  est  Deus,  ut  dicitur  Joan.  1.:  lumen  au- 
tem est  impressio  lucis  in  aliquo  illuminato;  et  quia  essentia  divina  est  al-  • 
terius  modi,  quam  omnis  similitudo  ipsius  impressa  in  intellectu,  ideo  dicit 
quod  «  divinae  tenebrae  cooperiuntur  omni  lumini  »,  quia  scilicet  essentia  di- 
vina, quam  tenebras  vocat  propter  claritatis  excessum,  manet  non  demonstrata 
propter  impressionem  intellectus  nostri;  et  per  hoc  sequitur,  quod  abscon- 
datur  omni  cognitioni:  et  ideo  quicumque  videntium  Deum  aliquid  mente 
concipit,  hoc  non  est  Deus,  sed  aliquid  divinorum  effectuum. 

Ad  qjjintum  dicendum,  quod  claritas  Dei  quamvis  excedat  omrem  for- 
mam, qua  nunc  intellectus  noster  informatur,  non  tamen  excedit  ipsam  es- 
sentiam divinam,  quae  erit  quasi  forma  intellectus  nostri  in  patria;  et  ideo 
licet  nunc  sit  invisibilis,  tamen  tunc  erit  visibilis. 

Ad  sextum  dicendum,  quod  quamvis  finiti  ad  infinitum  non  possit  esse 
proportio,  quia  excessus  infiniti  supra  finitum  non  est  determinatus,  potest 
tamen  esse  inter  ea  proportionalitas,  quae  est  similitudo  proportionum;  sicut 
enim  finitum  aequatur  alicui  finito,  ita  infinito  infinitum.  Ad  hoc  autem  quod 
aliquid  totaliter  cognoscatur,  quandoque  oportet  esse  proportionem  inter  co- 
gnoscens,  et  cognitum,  quia  oportet  virtutem  cognoscentis  coaequari  cognosci- 
bilitati  rei  cognitae:  aequalitas  autem  proportio  quaedam  est:  sed  quandoque 
cognoscibilitas  rei  excedit  virtutem  cognoscentis,  sicut  cum  nos  cognoscimus 
Deum,  aut  e  converso  sicut  cum  ipse  cognoscit  creaturas  ;  et  tunc  non  oportet 
esse  proportionem  inter  cognoscens,  et  cognitum,  sed  proportionalitatem 
tantum,  ut  scilicet  sicut  se  habet  cognoscens  ad  cognoscendum,  ita  se  habeat 
cognoscibile  ad  hoc  quod  cognoscatur;  et  talis  proportionalitas  sufficit  ad 

hoc,  quod  infinitum  cognoscatur  a  finito,  vel  e  converso.  Vel  dicendum,  quod 
proportio  secundum  propriam  nominis  institutionem  significat  habitudinem 
•quantitatis  ad  quantitatem  secundum  aliquem  determinatum  excessum,  vel 
adaequationem  ;  sed  ulterius  est  translatum  ad  significandum  omnem  habi- 
tudinem cujuscumque  ad  aliud:  et  per  hunc  modum  dicimus,  quod  materia 
debet  esse  proportionata  ad  formam  :  et  hoc  modo  nihil  prohibet  intellectum 
nostrum,  quamvis  sit  finitus,  dici  proportionatum  ad  videndum  essentiam  in- 
finitam,  non  tamen  ad  comprehendendum  eam;  et  hoc  propter  suam  im- 
mensitatem. 

Ad  septimum  dicendum,  quod  duplex  est  similitudo,  et  distantia:  una  se- 
cundum convenientiam  in  natura;  et  sic  magis  distat  Deus  ab  intellectu 
creato,  quam  intelligibile  creatum  a  sensu  :  alia  secundum  proportionalitatem  ; 
et  sic  est  e  converso,  quia  sensus  non  est  proportionatus  ad  cognoscendum 
aliquod  immateriale,  sicut  intellectus  est  proportionatus  ad  cognoscendum 
quodcumque  immateriale;  et  haec  similitudo  requiritur  ad  cognoscendum, 
non  autem  prima,  quia  constat,  quod  intellectus  intelligens  lapidem  non  est 
similis  ei  in  naturali  esse  :  sicut  etiam  visus  apprehendit  mei  rubeum,  et  fel 
rubeum,  quamvis  non  apprehendat  mei  dulce  ;  fellis  enim  rubedo  magis  con- 
venit  cum  melle,  inquantum  est  visibile,  quam  dulcedo  mellis  cum  melle. 

Ad  octavum  dicendum,  quod  in  visione,  qua  Deus  per  essentiam  vide- 
bitur,  ipsa  divina  essentia  erit  quasi  forma  intellectus,  qua  intelliget:  nec 
oportet,  quod  efficiantur  unum  secundum  esse  simpliciter,  sed  solum  quod 
fìant  unum  quantum  pertinet  ad  actum  intelligendi. 

Ad  nonum  dicendum,  quod  dictum  Avicennae  quantum  ad  hoc  non  su- 
stinemus,  quia  ei  etiam  ab  aliis  philosophis  in  hoc  contradicitur;  nisi  forte 
velimus  dicere,  quod  Avicenna  intelligit  de  cognitione  substantiarum  sepa* 
ratarum,  secundum  quod  cognoscuntur  per  habitus  scientiarum  speculativa- 
.  rum,  et  similitudinibus  aliarum  rerum;  unde  hoc  introducit  ad  ostendendum, 
quod  scientia  non  est  in  nobis  substantia,  sed  accidens.  Et  tamen  divina  es- 
sentia, quamvis  plus  distet  secundum  proprietatem  naturae  suae  ab  intellectu 
nostro,  quam  substantia  angeli,  tamen  plus  habet  de  ratione  intelligibilitatis, 
quia  est  actus  purus,  cui  non  admiscetur  aliquid  de  potentia;  quod  non  con- 
tingit  in  aliis  substantiis  separatis:  nec  illa  cognitio,  qua  Deum  per  essentiam# 
videbimus,  ex  parte  ejus  quo  videbitur,  erit  in  genere  accidentis,  sed  solum 
quantum  ad  actum  ipsius  intelligentis,  qui  non  erit  ipsa  substantia  intelli- 
gentis,  vel  intellecti. 

Ad  decimum  dicendum,  quod  substantia  separata  a  materia  se  intelligit, 
et  intelligit  alia;  et  utroque  modo  potest  verificari  auctoritas  inducta:  cum 
enim  ipsa  essentia  substantiae  separatae  sit  per  seipsam  intelligibilis,  et  in 
actu,  eo  quod  est  a  materia  separata,  constat  quod  quando  substantia  sepa- 
rata intelligit  se,  omnino  est  idem  intelligens,  et  intellectum;  non  enim  in- 
telligit se  per  aliquam  intentionem  abstractam  a  se,  sicut  nos  intelligimus 
res  materiales:  et  hic  videtur  esse  intellectus  Philosophi  ().  de  Anima),  ut 
per  Commentatorem  ibidem  patet  (loc.  cit.  in  arguiti.).  Secundum  autem  quod 
intelligit  res  alias,  intellectum  in  actu  fit  unum  cum  intellectu  in  actu,  in- 
quantum forma  intellecti  fit  forma  intellectus,  inquantum  est  intellectus  in 
actu,  non  quod  sit  ipsamet  essentia  intellectus,  ut  Avicenna  probat  in  6.  de 
Naturai.,  quia  essentia  intellectus  manet  una  sub  duabus  formis,  secundum 
quod  intelligit  res  duas  successive,  ad  modum  quo  materia  prima  manet  una 
sub  diversis  formis:  unde  etiam  Commentator  in  3.  de  Anima  compamt  in- 

tellectum  possibilem  quantum  ad  hoc  primae  materne;  et  sic  nullo  modo 
sequitur,  quod  intellectus  noster  videns  Deum  fiat  ipsa  essentia  divina,  sed 
quod  ipsa  comparetur  ad  illum,  quasi  perfectio,  et  forma. 

Ad  undecimum  dicendum,  quod  auctoritates  illae,  et  omnes  similes  sunt 
intelligendae  de  cognitione,  qua  cognoscimus  Deum  in  via,  ratione  prius 
posita. 

Ad  duodecimum  dicendum,  quod  infinitutn  privative  dictum  est  ignotum, 
inquantum  hujusmodi,  quia  dicitur  per  remotionem  complementi,  a  quo  est 
cognitio  rei:  unde  infinitum  reducitur  ad  materiam  subjectam  privationi,  ut 
patet  in  3.  Physic.  (Ux.  j2.):  sed  infinitum  negative  acceptum  dicitur  per  re- 
motionem materiae  terminantis,  quia  forma  etiam  quodammodo  terminatur 
per  materiam  ;  unde  infinitum  hoc  modo  est  maxime  de  se  cognoscibile  ;  et 
hoc  modo  infinitus  est  Deus. 

Ad  tertiumdecimum  dicendum,  quod  August.  loquitur  de  visione  corpo- 
rali, qua  Deus  nunquam  videbitur,  quod  patet  ex  hoc  quod  praemittitur  (toc. 
cit.  in  arg.  cap.  15.  a  med.):  «  Sicut  enim  videntur  ista,  quae  visibilia  nomi- 
nantur,  Deum  nemo  vidit  unquam,  nec  videre  potest;  et  est  natura  invisibilis, 
sicut  et  incorruptibilis  »  :  sicut  autem  secundum  naturam  suam  est  maxime 
ens,  ita  et  secundum  se  est  maxime  intelligibilis  :  sed  quod  a  nobis  quandoque 
non  intelligatur,  est  ex  defectu  nostro  ;  unde  quod  videatur,  postquam  visus 
non  fuit  a  nobis,  non  est  ex  mutatione  sua,  sed  nostra. 

Ad  DECIMUMQ.UARTUM  dicendum,  quod  Deus  in  patria  videbitur  a  sanctis 
sicuti  est,  si  hoc  referatur  ad  modum  ipsius  visi;  videbitur  enim  a  sanctis 
Deus  habere  illum  modum,  quem  habet:  sed  si  referatur  modus  ad  ipsum 
cognoscentem,  non  videbitur  sicuti  est,  quia  non  erit  tanta  efficacia  intelle- 
ctus creati  ad  videndum,  quanta  est  efficacia  essentiae  divinae  ad  hoc  quod 
intelligatur. 

Ad  qjuintumdecimum  dicendum,  quod  medium  in  corporali  visione,  et 
intellectuali  invenitur  triplex:  primum  est  medium,  sub  quo  videtur;  et  hoc 
est  quod  perfìcit  visum  ad  videndum  in  generali,  non  determinans  visum  ad 
aliquod  speciale  objectum;  sicut  se  habet  lumen  corporale  ad  visum  corpo- 
ralem,  et  lumen  intellectus  agentis  ad  intellectum  possibilem,  secundum  quod 
est  medium:  secundum  est  medium,  quo  videtur;  et  haec  est  forma  visibilis, 
qua  determinatur  uterque  visus  ad  speciale  o  jectum;  sicut  per  formam  la- 
pidis  ad  cognoscendum  lapidem:  Urtium  est  medium,  in  quo  videtur;  et  hoc 
est  id,  per  cujus  inspectionem  ducitur  visus  in  aliam  rem;  sicut  inspiciendo 
speculum  ducitur  in  ea  quae  in  speculo  repraesentantur,  et  videndo  imagi- 
nem  ducitur  in  imaginatum  ;  et  sic  etiam  intellectus  per  cognitionem  effectus 
ducitur  in  causam,  vel  e  converso.  In  visione  igitur  patriae  non  erit  tertium 
medium,  ut  scilicet  Deus  per  species  aliorum  cognoscatur,  sicut  nunc  co- 
gnoscitur,  ratione  cujus  dicimur  nunc  videre  in  speculo  :  nec  erit  ibi  secundum 
medium,  quia  ipsa  essentia  divina  erit  id,  quo  intellectus  noster  videbit  Deum  : 
sed  erit  ibi  tantum  primum  medium,  quod  elevabit  intellectum  nostrum  ad 
hoc,  quod  possit  conjungi  substantiae  increatae  modo  praedicto  :  sed  ab  hoc 
medio  non  dicitur  cognitio  mediata,  quia  non  cadit  inter  cognoscentem,  et 
rem  cognitam,  sed  est  illud  quod  dat  cognoscenti  vim  cognoscendi. 

Ad  sextumdecimum  dicendum,  quod  creaturae  corporales  non  dicuntur 
immediate  videri,  nisi  quando  id  quod  est  in  eis  conjungibile  visui,  ei  conjun- 
gitur:  non  sunt  autem  conjungibiles  per  essentiam  suam  ratione  materiali* 
tatis;  et  ideo  tunc  immediata  videntur,  quando  earum  similitudo  visui  conjun- 

gitur.  Sed  Deus  per  essentiam  suam  conjungibilis  est  intellectui;  unde  non 
immediate  videretur,  nisi  essentia  sua  conjungeretur  intellectui  ;  et  haec  visio, 
quae  fit  immediate,  dicitur  visio  faciei;  et  praeterea  similitudo  rei  corporalis 
recipitur  :n  visu  secundum  eamdem  rationem,  qua  est  in  re,  licet  non  se- 
cundum  eumdem  modum  essendi;  et  ideo  similitudo  illa  ducit  in  illam  rem 
directe:  non  autem  potest  hoc  modo  ducere  aliqua  similitudo  intellectum 
nostrum  in  Deum,  ut  ex  dictis  patet  (in  corp.  art.);  et  propter  hoc  non  est 
simile. 

ARTICULUS  IL  400 

UTRUM   SANCTI    POST    RESURRECTIONEM   VIDEBUNT    DEUM 
OCULIS    CORPORALIBU  S. 

Ad  secundum  sic  proceditur.  Videtur,  quod  sancti  post  resurrectionem 
Deum  corporalibus  oculis  videbunt:  oculus  enim  glorifìcatus  majoris  est  vir- 
tutis,  quam  aliquis  oculus  non  glorifìcatus:  sed  beatus  Job  oculo  suo  Deum 
vidit,  Job  42.  :  Auditu  auris  audivi  le;  nunc  autem  oculus  meus  videi  te;  ergo  multo 
fortius  oculus  glorifìcatus  per  essentiam  Deum  videre  poterit. 

2.  Praeterea.  Job  19.:  In  carne  mea  videbo  Deum  Salvatorem  meum;  ergo 
in  patria  Deus  corporalibus  oculis  videbitur. 

3.  Praeterea.  August.  22.  de  Civ.  Dei  (cap.  29.  in  med.),  loquens  de  visu 
oculorum  glorificatorum,  sic  dicit  :  «  Vis  praepollenticr  erit  oculorum  illorum. 
non  ut  acrius  videant,  quam  quidam  perhibentur  videre  serpentes,  vel  aquilae; 
quantalibet  enim  acrimonia  cernendi  eadem  animalia  vigeant,  nihil  aliud 
quam  corpora  possunt  videre;  sed  ut  videant  et  incorporalia  »  :  quaecumque 
autem  potentia  cognoscitiva  est  incorporalium,  potest  elevari  ad  videndum 
Deum;  ergo  oculi  gloriosi  Deum  videre  poterunt. 

4.  Praeterea.  Quae  est  differentia  corporalium  ad  incorporalia,  eadem 
est  e  converso:  sed  oculus  incorporeus  potest  corporalia  videre;  ergo  oculus 
corporeus  potest  videre  incorporalia;  et  sic  idem  quod  prius. 

5.  Praeterea.  Gregorius  in  5.  Moralium  (cap.  25.  circ.  princ.)  super  illud 
Job  4.:  Stetti  quidam,  cujus  non  cognoscebam  vultum,  etc,  sic  dicit:  «  Homo, 
qui  si  praeceptum  servare  voluisset,  carne  spiritualis  futurus  fuerat,  factus  est 
peccando  etiam  carnalis  mente  »  :  sed  ex  hoc  quod  est  mente  factus  carnalis 
(ut  ibidem  dicitur),  «  solum  ea  cogitat,  quae  ad  animam  per  corporum  ima- 
gines  trahit  »  ;  ergo  etiam  quando  carne  spiritualis  erit  (quod  post  resurre- 
ctionem sanctis  promittitur),  etiam  carne  spiritualia  videre  poterit;  et  sic  ut 
prius. 

6.  Praeterea.  Homo  a  solo  Deo  potest  beatificari:  beatificabitur  autem 
non  solum  quantum  ad  animam,  sed  etiam  quantum  ad  corpus;  ergo  non 
solum  intellectu,  sed  etiam  carne  Deum  videre  poterit. 

7.  Praeterea.  Sicut  Deus  est  praesens  per  suam  essentiam  in  intellectu, 
ita  etiam  erit  praesens  in  sensu,  quia  erit  omnia  in  omnibus,  ut  dicitur  i.  Co- 
rinth.  15.:  sed  videbitur  ab  intellectu  ex  hoc  quod  sua  essentia  ei  conjunge- 
tur  ;  ergo  poterit  videri  etiam  a  sensu. 

Sed  contra.  Ambros.  dicit  super  Lucam  (cap.  i.  sup.  illud:  Apparuit  UH 
angelus):  «  Nec  corporalibus  oculis  Deus  quaeritur,  nec  circumscribitur  visu, 
nec  tactu  tenetur  »  ;  ergo  nullo  modo  corporali  sensu  Deus  videbitur. 

Praeterea.  Hieronymus  dicit  (sup.  illud  Isa.  6.:  Vidi  Dominum  sedentem)  : 

«  Non  solum  divinitatem  Patris,  sed  nec  Filii,  nec  Spiritus  Sancti  oculi  carnis 
possunt  aspicere,  sed  oculi  mentis,  de  quibus  dicitur:  Beati  tumido  corde  ». 

Praeterea.  Idem  Hieron.  alibi  dicit  (refert  Aug.  epist.  112.  propefin.):  «  Res 
incorporalis  corporalibus  oculis  non  videtur  »  :  sed  Deus  est  maxime  incor- 
poreus;  ergo,  etc. 

Praeterea.  August.lib.  de  Videndo  Deum  (epist.  112.  cap.n.  infili.):  «  Deura 
nemo  vidit  unquam,  vel  in  hac  vita,  sicut  ipse  est,  vel  in  angelorum  vita,  sicut 
visibilia  ista  quae  corporali  visione  cernuntur  »  :  sed  vita  angelorum  dicitur 
vita  beata,  in  qua  resurgentes  vivent;  ergo,  etc. 

Praeterea.  «  Secundum  hoc  homo  dicitur  factus  ad  imaginem  Dei,  quod 
Deum  conspicere  potest  »,  ut  August.  dicit  (lib.  14.  de  Trititi,  cap.  4.  circ.  princ): 
sed  homo  est  ad  imaginem  Dei  secundum  mentem,  non  secundum  carnem  ; 
ergo  mente,  et  non  carne  Deum  videbit. 

Respondeo  dicendum,  quod  sensu  corporali  aliquid  sentitur  dupliciter:  uno 
modo  per  se  ;  alio  modo  per  accidens  :  per  se  quidem  sentitur  illud,  quod  per 
se  passionem  sensui  corporali  inferre  potest  :  per  se  autem  potest  aliquid  pas- 
sionem  inferre  aut  sensui,  inquantum  est  sensus,  aut  huic  sensui,  inquantum 
est  hic  sensus.  Quod  autem  hoc  secundo  modo  infert  per  se  passionem  sen- 
sui, dicitur  sensibile  proprium,  sicut  color  respectu  visus,  et  sonus  respectu 
auditus  ;  quia  autem  sensus,  inquantum  est  sensus,  utitur  organo  corporali,  non 
potest  in  eo  aliquid  recipi  nisi  corporaliter,  cum  omne  illud  quod  recipitur 
in  aliquo,  sit  in  eo  per  modum  recipientis:  et  ideo  omnia  sensibilia  inferunt 
passionem  sensui,  inquantum  est  sensus,  secundum  quod  habent  magnitudi- 
nem  :  et  ideo  magnitudo,  et  omnia  consequentia,  ut  motus,  quies,  et  nume- 
rus,  et  hujusmodi,  dicuntur  sensibilia  communia,  per  se  tamen.  Per  accidens 
autem  sentitur  illud,  quod  non  infert  passionem  sensui,  neque  inquantum  est 
sensus,  neque  inquantum  est  hic  sensus;  sed  conjungitur  his,  quae  per  se 
sensui  inferunt  passionem  ;  sicut  Socrates,  et  filius  Diaris,  et  amicus,  et  alia 
hujusmodi,  quae  per  se  cognoscuntur  in  universali  ab  intellectu,  in  particu- 
lari  autem  a  virtute  cogitativa  in  homine,  aestimativa  autem  in  aliis  anima- 
libus  :  hujusmodi  autem  tunc  sensus  exterior  dicitur  sentire,  quamvis  per  ac- 
cidens, quando  ex  eo  quod  per  se  sentitur,  vis  apprehensiva  (cujus  est  illud 
cognitum  per  se  cognoscere)  statim,  et  sine  dubitatione,  et  discursu  ap- 
prehendit;  sicut  videmus  aliquem  vivere,  ex  hoc  quod  loquitur:  quando  au- 
tem aliter  se  habet,  non  dicitur  illud  sensus  videre  etiam  per  accidens.  Dico 
ergo,  quod  Deus  nullo  modo  potest  videri  visu  corporali,  aut  aliquo  sentiri 
sensu,  sicut  per  se  visibile,  neque  hic,  neque  in  patria,  quia  si  a  sensu  remo- 
veatur  id,  quod  convenit  sensui,  inquantum  est  sensus,  non  erit  sensus  :  et 
similiter  si  a  visu  removeatur  illud,  quod  est  visus,  inquantum  est  visus,  non 
erit  visus.  Cum  ergo  sensus,  inquantum  est  sensus,  percipiat  magnitudinem, 
et  visus,  inquantum  est  talis  sensus,  percipiat  colorem,  impossibile  est  quod 
visus  percipiat  aliquid,  quod  non  est  color,  nec  magnitudo,  nisi  sensus  dice- 
retur  aequivoce  :  cum  ergo  visus,  et  sensus  sit  futurus  idem  specie  in  cor- 
pore  glorioso,  qui  erat  in  corpore  non  glorioso,  non  poterit  esse  quod  divi- 
nam  essentiam  videat,  sicut  visibile  per  se;  videbit  autem  eam,  sicut  visibile 
per  accidens,  dum  ex  parte  una  visus  corporale  tantam  gloriam  Dei  inspiciet 
in  corporibus,  et  praecipue  gloriosis,  et  maxime  in  corpore  Christi;  et  ex 
parte  alia  intellectus  tam  dare  Deum  videbit,  quod  in  rebus  corporaliter  visis 
Deus  percipietur,  sicut  in  locutione  percipitur  vita.  Quamvis  enim  tunc  in- 
tellectus noster  non  videat  Deum  ex  creaturis,  tamen  videbit  Deum  in  crea- 

turis  corporaliter  visis  :  et  hunc  modum,  quo  Deus  corporaliter  possit  videri, 
Aug.  ponit  in  fine  de  Civ.  Dei  (lib.  ult.  cap.  29.  vm.fin.),  ut  patet  ejus  verba 
intuenti;  dicit  enim  sic:  «  Valde  credibile  est,  sic  nos  esse  visuros  mundana 
corpora  tunc.coeli  novi,  et  terrae  novae,  ut  Deum  ubique  praesentem,  et 
universa  etiam  corporalia  gubernantem  clarissima  perspicuitate  videamus; 
non  sicut  nunc  invisibilia  Dei  per  ea,  quae  facta  sunt,  intellecta  conspi- 
ciuntur,  sed  sicut  homines  mox  ut  aspicimus,  vivere  non  crediraus,  sed  vi- 
demus  ». 

Ad  primum  ergo  dicendum,  quod  verbum  illud  Job  intelligitur  de  oculo 
spirituali,  de  quo  dicit  Apostolus  Ephes.  1.:  Illuminatos  habere  oculos  corali 
nostri. 

Ad  secundum  dicendum,  quod  illa  auctoritas  non  ita  intelligitur,  quod 
per  oculos  carnis  Deum  simus  visuri,  sed  quia  in  carne  existentes  Deum  vi- 
debimus.  ' 

Ad  tertium  dicendum,  quod  Augustinus  loquitur  inquirendo  in  verbis 
illis,  et  sub  conditione,  quod  patet  ex  hoc  quod  praemittit:  «  Longe  itaque 
alterius  potentiae  erunt,  si  per  eos  videbitur  incorporea  illa  natura  »,  et  po- 
stea  subdit:  «  Vis  itaque,  etc.  »;  postmodum  determinat,  ut  dictum  est  (in 
corp.  art.). 

Ad  quartum  dicendum,  quod  omnis  cognitio  fit  per  aliquam  abstractio- 
nera  a  materia;  et  ideo  quanto  forma  corporalis  magis  abstrahitur  a  materia, 
tanto  magis  est  principium  cognitionis  ;  et  inde  est,  quod  forma  in  materia 
existens  nullo  modo  est  cognitionis  principium  :  in  sensu  autem  aliquo  modo 
prout  a  materia  separatur,  et  in  intellectu  nostro  adhuc  melius:  et  ideo 
oculus  spiritualis,  a  quo  removetur  impedimentum  cognitionis,  potest  videre 
rem  corporalem  ;  non  autem  sequitur,  quod  oculus  corporalis,  in  quo  deficit 
vis  cognitiva,  secundum  quod  participat  de  materia,  possit  cognoscere  per- 
fecte  cognoscibilia,  quae  sunt  incorporea. 

Ad  quintum  dicendum,  quod  quamvis  mens  facta  carnalis  non  possit  co- 
gitare nisi  accepta  a  sensibus;  tamen  ea  cogitat  immaterialiter  :  et  similiter 
oportet,  quod  visus  illud  quod  apprehendit,  semper  apprehendat  corporaliter: 
unde  non  potest  cognoscere  illa,  quae  corporaliter  apprehendi  non  possunt. 

Ad  sextum  dicendum,  quod  beatitudo  est  perfectio  hominis,  inquantum 
est  homo:  et  quia  homo  non  habet  quod  sit  homo  ex  corpore,  sed  magis  ex 
anima,  corpora  autem  sunt  de  essentia  hominum,  inquantum  sunt  perfecta 
per  animam,  ideo  beatitudo  hominis  non  consistit  principaliter  nisi  in  animae 
actu,  et  ex  ea  derivatur  ad  corpus  per  quandam  redundantiam,  sicut  patet  ex 
his  quae  dieta  sunt  (q.  &$.  art.  1.).  Quaedam  tamen  beatitudo  corporis  nostri 
erit,  inquantum  Deum  videbit  in  sensibilibus  creaturis,  et  praecipue  in  cor- 
pore Christi. 

Ad  septimum  dicendum,  quod  intellectus  est  perceptivus  spiritualium,  non 
autem  visus  corporalis;  et  ideo  intellectus  poterit  cognoscere  divinam  essen- 
tiam  sibi  conjunctam,  non  autem  visus  corporalis. 

ARTICULUS  III.  401 

UTRUM  SANCTI  DEUM  VIDENTES,  OMNIA  VIDEANT  QUAE  DEUS  VIDET. 

Ad  tertium  sic  proceditur.  Videtur,  quod  sancti  videntes  Deum  per  es- 
sentiam  omnia  videant  quae  Deus  in  seipso   videt,   quia,   sicut  Isidorus  in 

lib.  1.  de  Suramo  Bono  (cap.  12.  circ.  med.)  dicit,  «  angeli  in  Verbo  Óei 
omnia  sciunt,  antequam  fiant  »:  sed  sancti  angelis  Dei  aequales  erunt,  ut  patet 
Matth.  22.;  ergo  et  sancti  videndo  Deum  omnia  vident. 

2.  Praeterea.  Gregor.  in  4.  Dialog.  (cap.  33.  in  fin.)  dicit:  «  Quia  illic 
omnes  communi  clamate  Deum  conspiciunt,  quid  est  quod  ibi  nesciant,  ubi 
scientem  omnia  sciunt?  »  Loquitur  autem  de  beatis,  qui  Deum  vident  per 
essentiam;  ergo  qui  vident  Deum  per  essentiam  omnia  cognoscunt. 

3.  Praeterea.  Sicut  dicitur  in  3.  de  Anima  (tex.  j.),  «  intellectus,  cum 
intelligit  maxima,  magis  potest  intelligere  minima  »:  sed  maximum  intelli- 
gibile est  Deus  ;  ergo  maxime  augetur  virtus  intellectus  intelligendo  ;  ergo 
intellectus  eum  videns  omnia  intelligit. 

4.  Praeterea.  Intellectus  non  impeditur  ab  intelligendo  aliquid,  nisi  in- 
quantum id  superat  ipsum:  sed  intellectum  videntem  Deum  nulla  creatura 
superat,  quia,  ut  dicit  Gregorius  in  2.  Dialog.  (cap.  3$.  a  med.),  «  animae  vi- 
denti  Creatorem  angusta  fit  omnis  creatura  »;  ergo  videntes  Deum  per  es- 
sentiam omnia  cognoscunt. 

5.  Praeterea.  Omnis  passiva  potentia,  quae  non  est  reducta  ad  actum, 
est  imperfetti:  sed  intellectus  possibilis  animae  humanae  est  potentia  quasi 
passiva  ad  cognoscendum  omnia,  quia  «  intellectus  possibilis  est,  quo  est 
omnia  fieri  »,  ut  dicitur  in  3.  de  Anima  (tex.  18.);  si  ergo  in  illa  beatitudine 
non  intelligeret  omnia,  remaneret  imperfectus,  quod  est  absurdum. 

6.  Praeterea.  Quicumque  videt  speculum,  videt  ea  quae  in  speculo  re- 
sultant:  sed  in  Verbo  Dei  omnia  sicut  in  speculo  resultant,  quia  ipse  est  ratio 
et  similitudo  omnium;  ergo  sancti,  qui  vident  Verbum  per  essentiam,  vident 
omnia  creata. 

7.  Praeterea.  Ut  dicitur  Proverb.  io.,  desiderium  sunm  jusiis  dabitur: 
sed  sancti  desiderant  omnia  scire,  quia  «omnes  homines  natura  scire  desi- 
derant»,  et  natura  per  gloriam  non  aufertur;  ergo  dabitur  eis  a  Deo,  quod 
omnia  cognoscant. 

8.  Praeterea.  Ignorantia  est  quaedam  poenalitas  praesentis  vitae  :  sed 
omnis  poenalitas  per  gloriam  a  sanctis  aufertur;  ergo  et  omnis  ignorantia; 
€t  ita  omnia  cognoscent. 

9.  Praeterea.  Beatitudo  sanctorum  prius  est  in  anima,  quam  in  corpore  : 
sed  corpora  sanctorum  reformabuntur  in  gloria  ad  similitudinem  corporis 
Christi,  ut  patet  Philip.  3.  ;  ergo  et  animae  perficientur  ad  similitudinem  ani- 
mae Christi:  sed  anima  Christi  in  Verbo  omnia  videt;  ergo  et  omnes  animae 
sanctorum  videbunt  omnia  in  Verbo. 

io.  Praeterea.  Sicut  sensus,  ita  intellectus  cognoscit  omne  illud,  cujus 
similitudine  informatur:  sed  divina  essentia  expressius  indicat  quamlibet  rem, 
quam  aliqua  similitudo  alia  rei  ;  ergo  cum  in  illa  beata  visione  essentia  divina 
fiat  quasi  forma  intellectus  nostri,  videtur  quod  sancti  videntes  Deum  omnia 
videant. 

11.  Praeterea.  Commentator  dicit  in  3.  de  Anima  (comment.  36.),  quod 
«  si  intellectus  agens  esset forma  intellectus  possibilis,  intelligeremus  omnia»  : 
sed  divina  essentia  clarius  repraesentat  omnia,  quam  intellectus  agens  ;  ergo 
intellectus  videns  Deum  per  essentiam  omnia  cognoscit. 

12.  Praeterea.  Propter  hoc  quod  inferiores  angeli  nunc  non  omnia  co- 
gnoscunt, illuminantur  de  ignotis  a  superioribus:  sed  post  diem  judicii  an- 
gelus non  illuminabit  angelum;  tunc  enim  omnis  praelatio  cessabit,  ut  dicit 
Gloss.  (interi,  et  ord.  sup.  illud:  Cum  evacuaverit,  eie.  1.  Corintio,  ij.);  ergo  in 

feriores  angeli  tunc  omnia  scient:  et  eadem  ratione  omnes  alii  sanctiDeum 
per  essentiam  videntes. 

Sed  contra.  Sicut  dicit  Dionysius  in  6.  Eccl.  Hierarch.  (circ.fin.),  «  an- 
geli superiores  inferiores  a  nescientia  purgant»:  angeli  autem  inferiores  vi- 
dent  essentiam  divinam  ;  ergo  angelus  videns  essentiam  divinam  potest  aliqua 
nescire:  sed  anima  non  perfectius  videbitDeum,  quam  angelus;  ergo  animae 
videntes  Deum  non  oportet  quod  omnia  videant. 

Praeterea.  Solus  Christus  habetspiritum  non  admensuram,  ut  diciturjoan.  3.: 
sed  Christo,  inquantum  habet  spiritum  non  ad  mensuram,  competit  quod  in 
Verbo  omnia  cognoscat:  unde  ibidem  dicitur,  quod  Pater  omnia  dedit  in  man  u 
ejas;  ergo  nulli  alii  competit  cognoscere  omnia  in  Verbo,  nisi  Christo. 

Praeterea.  Quanto  aliquod  principium  perfectius  cognoscitur,  tanto  plures 
ejus  effectus  cognoscuntur  per  ipsum:  sed  quidam  videntium  Deum  per  es- 
sentiam perfectius  aliis  cognoscent  Deum,  qui  est  rerum  omnium  principium; 
ergo  quidam  aliis  plura  cognoscent,  et  ita  non  omnes  omnia  scient. 

Respondeo  dicendum,  quod  Deus  videndo  suam  essentiam  cognoscit 
omnia,  quae  sunt,  et  erunt,  et  fuerunt;  et  haec  dicitur  cognoscere  notitia  vi- 
sionis, quia  ad  similitudinem  visionis  corporalis  cognoscit  ea  quasi  praesentia: 
cognoscit  insuper  videndo  suam  essentiam  omnia,  quae  potest  facere,  quam- 
vis  nunquam  fecerit,  nec  facturus  sit;  alias  non  perfecte  cognosceret  poten- 
tiam  suam;  non  enim  potest  cognosci  potentia,  nisi  scianmr  potentiae  objecta: 
et  haec  dicitur  cognoscere  scientia,  vel  notitia  simplicis  intelligentìae.  Impossi- 
bile est  autem,  quod  aliquis  intellectus  creatus  cognoscat  omnia  videndo  divi- 
nam essentiam,  quae  Deus  potest  facere,  quia  quanto  aliquod  principium  per- 
fectius cognoscitur,  tanto  plura  sciuntur  in  ilio  ;  sicut  in  uno  demonstrationis 
principio  ille  qui  est  perspicacioris  ingenii,  plures  conclusiones  videt,  quam 
alius  qui  est  ingenii  tardioris  :  cum  ergo  quantitas  potentiae  divinae  attenda- 
tur  secundum  ea  quae  potest,  si  aliquis  intellectus  videret  in  divina  essentia 
omnia  quae  Deus  potest  facere,  eadem  esset  quantitas  perfectionis  in  intelli- 
gendo,  quae  est  quantitas  divinae  potentiae  in  producendo  effectus;  et  ita  coiti- 
prehenderet  divinam  potentiam  ;  quod  est  impossibile  omni  creato  intellectui.. 
Illa  autem  omnia,  quae  Deus  scit  notitia  visionis,  aliquis  intellectus  creatus  co- 
gnoscit in  Verbo,  scilicet  anima  Christi.  Sed  de  aliis  videntibus  divinam  essen- 
tiam duplex  est  opinio  :  quidam  enim  dicunt,  quod  omnes  videntes  Deum  per 
essentiam,  vident  omnia  quae  Deus  videt  scientia  visionis  :  sed  hoc  repugnat  san- 
ctorumdictis,  qui  ponuntangelos  aliqua  ignorare,  quos  tamen  constat  secundum 
fìdem  omnes  Deum  per  essentiam  videre;  et  ideo  alii  dicunt,  quod  alii  a  Chri- 
sto, quamvis  videant  Deum  per  essentiam,  non  tamen  omnia  vident,  quae 
Deus  videt,  eo  quod  essentiam  divinam  non  comprehendunt.  Non  est  enim 
necessarium,  quod  sciens  causam  sciat  omnes  ejus  effectus,  nisi  causam  com- 
prehendat;  quod  non  competit  intellectui  creato:  et  ideo  unusquisque  viden- 
tium Deum  per  essentiam  tanto  plura  in  ejus  essentia  conspicit,  quanto  cla- 
rius  divinam  essentiam  intuetur:  et  inde  est,  quod  de  his  potest  unus  alium 
instruere:  et  sic  scientia  angelorum,  et  animarum  sanctarum  potest  augeri 
usque  ad  diem  judicii,  sicut  et  alia  quae  ad  praemium  accidentale  pertinent; 
sed  ulterius  non  proficiet,  quia  tunc  erit  ultimus  status  rerum,  et  in  ilio 
statu  possibile  est  quod  omnes  omnia  cognoscant,  quae  Deus  scientia  visionis 
novit. 

Ad  primum  ergo  dicendum,  quod  hoc  quod  Isidorus  dicit,  quod  «  angeli 
sciunt  in  Verbo  omnia,  antequam  fiant  »,  non  potest  referri  ad  ea  quae  Deus 

scit  scientia  simplicis  intelligentiae  tantum,  quia  illa  nunquara  fient;  sed  re- 
ferendum est  ad  ea  tantum,  quae  Deus  scit  scientia  visionis,  de  quibus  etiam 
non  dicit,  quod  omnes  angeli  ea  omnia  cognoscant,  sed  forte  aliqui  ;  et  illi 
etiam  qui  cognoscunt,  non  perfecte  cognoscunt  omnia.  In  una  enim  re  est 
multas  rationes  intelligibiles  considerare,  sicut  diversas  ejus  proprietates,  et 
habitudines  ad  res  alias;  et  possibile  est,  quod  eadem  re  scita  a  duobus 
communiter,  unus  alio  plures  rationes  percipiat,  et  has  rationes  unus  ab 
alio  accipiat;  unde  et  Dionys.  dicit  in  4.  cap.  de  Divinis  Nominibus  (aprine. 
hct.  1.),  quod  «  inferiores  angeli  docentur  a  superioribus  rerum  scibiles  ra- 
tiones»: et  ideo  etiam  angeli,  qui  omnes  creaturas  cognoscunt,  non  oportet 
quod  omnia,  quae  in  eis  intelligi  possunt,  percipiant. 

Ad  secundum  dicendum,  quod  ex  verbo  ilio  Gregorii  ostenditur,  quod 
in  illa  beata  visione  est  sufficientia  ad  omnia  intuenda  ex  parte  divinae  es- 
sentiae,  quae  est  medium  quo  videtur,  per  quam  Deus  omnia  videt:  sed  quod 
non  omnia  videantur,  est  ex  defectu  intellectus  creati,  qui  divinam  essentiam 
non  comprehendit. 

Ad  tertium  dicendum,  quod  intellectus  creatus  non  videt  divinam  essen- 
tiam secundum  modum  ipsius  essentiae,  sed  secundum  modum  proprium, 
qui  finitus  est;  unde  non  oportet,  quod  ejus  efficacia  in  cognoscendo  ex  vi- 
sione praedicta  amplietur  in  infinitum  ad  omnia  cognoscenda. 

Ad  quartum  dicendum,  quod  defectus  cognitionis  non  solum  procedit 
ex  excessu,  et  defectu  cognoscibilis  super  intellectum,  sed  etiam  ex  hoc  quod 
intellectui  non  conjungitur  id  quod  est  ratio  cognoscibilis;  sicut  visus  non 
videt  lapidem  quandoque,  ex  hoc  quod  species  lapidis  non  est  ei  conjuncta: 
quamvis  autem  intellectui  videntis  Deum  conjungatur  ipsa  divina  essentia, 
quae  est  omnium  ratio,  non  tamen  conjungitur  ei,  prout  est  omnium  ratio, 
sed  secundum  quod  est  ratio  aliquorum,  et  tanto  plurium,  quanto  quisque 
plenius  divinam  essentiam  intuetur. 

Ad  quintum  dicendum,  quod  quanto  potentia  passiva  est  perfectibilis  più- 
ribus  perfectionibus  ordinatis,  si  perfecta  sit  ultima  perfectione  sua,  non  di- 
citur  imperfecta,  etiamsi  aliquae  dispositiones  praecedentes  ei  desint:  omnis 
autem  cognitio,  qua  intellectus  creatus  perficitur,  ordinatur,  sicut  ad  fìnem, 
ad  Dei  cognitionem:  unde  videns  Deum  per  essentiam,  etiamsi  nihil  aliud 
cognosceret,  perfectum  intellectum  haberet;  nec  est  perfectior  ex  hoc,  quod 
aliquid  aliud  cum  ipso  cognoscit,  nisi  quatenus  ipsum  plenius  videt;  unde 
Augustinus  in  5.  Confessionum  (cap.  4.)  :  «  Infelix  homo,  qui  scit  omnia  illa 
(scilicet  creata),  te  autem  nescit;  beatus  autem,  qui  te  scit,  etiamsi  illa  ne- 
sciat:  qui  vero  te,  et  illa  novit,  non  propter  illa  beatior,  sed  propter  te  tantum 
beatus  est  ». 

Ad  sextum  dicendum,  quod  speculum  illud  est  voluntarium,  et  sicut 
ostendet  se  cui  vult,  ita  in  se  ostendet  quae  vult  :  nec  est  simile  de  speculo 
materiali,  in  cujus  potestate  non  est  quod  videatur,  vel  non  videatur.  Vel 
dicendum,  quod  in  speculo  materiali  tam  res,  quam  speculum  videntur  sub 
propria  forma  ;  quamvis  speculum  illud  videatur  per  formam  a  re  acceptam, 
lapis  vero  per  propriam  formam  resultantem  in  re  alia;  et  ideo  per  quam  ra- 
tionem  cognoscitur  unum,  et  aliud.  Sed  in  speculo  increato  videtur  aliquid 
per  formam  ipsius  speculi,  sicut  effectus  videtur  per  similitudinem  causae,  et 
e  contrario  :  et  ideo  non  oportet,  quod  quicumque  videt  speculum  aeternum, 
videat  omnia  quae  in  speculo  resultant;  non  enim  necesse  est,  quod  videns 
causam  videat  omnes  effectus  ejus,  nisi  comprehendat  causam. 

Ad  septimum  dicendum,  quod  sanctorum  desiderium,  quo  omnia  scire 
desideranti,  implebitur  solum  ex  hoc  quod  Deum  videbunt;  sicut  desiderium 
eorum,  quo  omnia  bona  habere  cupiunt,  complebitur  in  hoc  quod  Deum  ha- 
bebunt:  sicut  enim  Deus  in  hoc  quod  habet  perfectam  bonitatem,  sufficit 
affectui,  et  eo  habito  omnia  bona  habentur  quodammodo,  ita  ejus  visio  suf- 
ficit intellectui,  Joan.  14.:  Domine,  ostende  nobis  Patrem,  et  sufficit  nobis. 

Ad  octavum  dicendum,  quod  ignorantia  proprie  accepta  privationem 
sonat,  et  sic  poena  est:  sic  enim  ignorantia  est  nescientia  aliquorum,  quae 
sciri  debent,  vel  quae  necesse  est  scire  :  nullius  autem  horum  scientia  sanctis 
deeritin  patria.  Quandoque  autem  ignorantia  communiter  accipitur  prò  omni 
nescientia;  et  sic  angeli,  et  sancti  in  patria  quaedam  ignorabunt;  unde  Dio- 
nysius  dicit  (loc.  cit.  in  arg.  Sed  contr.),  quod  «  angeli  a  nescientia  purgantur»  : 
sic  autem  ignorantia  non  est  poenalitas,  sed  defectus  quidam:  nec  est  necesse, 
quod  omnis  talis  defectus  per  gloriam  auferatur;  sic  enim  etiam  posset  dici, 
quod  defectus  esset  in  papa  Lino,  quod  non  pervenit  ad  gloriam  Petri. 

Ad  nonum  dicendum,  quod  corpus  nostrum  conformabitur  corpori 
Christi  in  gloria  secundum  similitudinem,  non  secundum  aequalitatem  ;  erit 
enim  clarum,  sicut  et  corpus  Christi,  sed  non  aequaliter:  et  similiter  anima 
nostra  habebit  gloriam  ad  similitudinem  animae  Christi,  sed  non  ad  aequa- 
litatem ;  et  ita  habebit  scientiam,  sicut  anima  Christi,  sed  non  tantam,  ut 
scilicet  sciat  omnia,  sicut  anima  Christi. 

Ad  decimum  dicendum,  quod  quamvis  essentia  divina  sit  ratio  omnium 
cognoscibilium,  non  tamen  conjungetur  cuilibet  intellectui  creato,  secundum 
quod  est  ratio  omnium  ;  et  ideo  ratio  non  sequitur. 

Ad  undecimum  dicendum,  quod  intellectus  agens  est  forma  proportionata 
intellectui  possibili;  sicut  etiam  potentia  materiae  est  proportionata  potentiae 
agentis  naturalis,  ut  omne  quod  est  in  potentia  passiva  materiae,  vel  intel- 
lectus possibilis,  sitin  potentia  activa  intellectus  agentis,  vel  naturalis  agentis: 
et  ideo  si  intellectus  agens  fiat  forma  intellectus  possibilis,  oportet  quod  in- 
tellectus possibilis  cognoscat  omnia,  ad  quae  se  extendit  virtus  intellectus 
agentis:  divina  autem  essentia  non  est  forma  hoc  modo  nostro  intellectui 
proportionata;  et  ideo  non  est  simile. 

Ad  duodecimum  dicendum,  quod  nihil  prohibet  dicere,  quod  post  diem 
judicii,  quando  gloria  hominum,  et  angelorum  erit  penitus  consummata, 
omnes  beati  scient  omnia,  quae  Deus  scientia  visionis  novit,  ita  tamen  quod 
non  omnes  omnia  videant  in  essentia  divina:  sed  anima  Christi  ibi  piene 
videbit  omnia,  sicut  etnunc  videt;  alii  autem  videbunt  ibi  plura  vel  pauciora, 
secundum  gradum  claritatis,  quo  Deum  cognoscent;  et  sic  anima  Christi 
de  his,  quae  prae  aliis  videt  in  Verbo,  omnes  alias  illuminabit;  unde  dicitur 
Apocal.  21.  quod  claritas  Dei  illuminat  civitatem  Jerusalem,  et  lucerna  ejus  est 
Agnus.  Et  similiter  superiores  illuminabunt  inferiores,  non  quidem  nova  illu- 
minatione,  ut  scientia  inferiorum  per  hoc  augeatur,  sed  quadam  continua- 
tione  illuminationis  ;  sicut  si  intelligatur  quod  sol  quiescens  illuminat  aèrem: 
et  ideo  dicitur  Danielis  12.  quod  qui  ad  justitiam  erudiunt  multos,  fulgebunt 
quasi  stellae  in  perpetuas  aeternitates.  Praelatio  autem  ordinum  dicitur  cessa- 
tura  quantum  ad  ea,  quae  nunc  circa  nos  per  eorum  ordinata  ministeria  exer- 
centur,  ut  *>atet  per  Gloss.  (ordin)  ibidem. 

QUAESTIO  XCIII. 

DE  SANCTORUM  BEATITUDINE,   ET  EORUM  MANSIONIBUS, 
IN  TRES  ARTICULOS  DIVISA. 


Deinde  considerandum  est  de  sanctorum  beatitudine,  et  eorum  man- 
sionibus. 

Circa  quod  quaeruntur  tria. 

Primo.  Utrum  sanctorum  beatitudo  augeatur  post  judicium. 
Secundo.  Utrum  gradus  beatitudinis  mansiones  dici  debeant. 
Tertio.  Utrum  diversae  mansiones  distinguantur  penes  diversos  gradus 
charitatis. 

ARTICULUS  I.  402 

UTRUM    BEATITUDO   SANCTORUM  SIT  MAJOR    FUTURA  POST  JUDICIUM 

QUAM   ANTE. 

(S,  Thom.  4.  Dist.  49.  q.  1.  art.  4.  q.  1.  et  seq.). 

Ad  primum  sic  proceditur.  Videtur,  quod  beatitudo  sanctorum  non  sit 
major  futura  post  judicium,  quam  ante:  quanto  enim  aliquid  magis  accedit 
ad  similitudinem  divinam,  tanto  perfectius  beatitudinem  participat:  sed  anima 
a  corpore  separata  Deo  similior  est,  quam  corpori  conjuncta;  ergo  major 
est  ejus  beatitudo  ante  corporis  resumptionem,  quam  post. 

2.  Praeterea.  Virtus  unita  est  magis  potens,  quam  multiplicata  :  sed 
anima  extra  corpus  est  magis  unita,  quam  cum  est  corpori  conjuncta;  ergo 
virtus  ejus  est  major  ad  operandum,  et  ita  perfectius  beatitudinem  participat, 
quae  in  actu  consistit. 

3.  Praeterea.  Beatitudo  consistit  in  actu  intellectus  speculativi:  sed  in- 
tellectus  in  suo  actu  non  utitur  organo  corporali,  et  sic  corpus  resumptum 
non  efficiet,  ut  anima  perfectius  intelligat;  ergo  beatitudo  animae  non  erit 
major  post  resurrectionem,  quam  ante. 

4.  Praeterea.  Infinito  non  potest  esse  aliquid  majus;  et  ita  infinitum 
cum  aliquo  finito  non  facit  majus,  quam  infinitum  ipsum  :  sed  anima  beata 
ante  corporis  resumptionem  beatitudinem  habet  de  hoc,  quod  gaudet  debono 
infinito,  scilicet  Deo  ;  post  resurrectionem  autem  corporis  non  habebit  de 
alio  gaudium,  nisi  forte  de  gloria  corporis,  quae  estquoddam  bonum  finitum; 
ergo  gaudium  eorum  post  corporis  resumptionem  non  erit  majus,  quam  ante. 

Sed  contra  est,  quod  Apoc.  6.  super  illud  :  Vidi  subtus  altare  animas  inter- 
fectorum,  dicit  Gloss.  (ora.)  :  «  Modo  animae  sanctorum  sunt  existentes  subtus 
altare,  idest  in  minori  dignitate,  quam  sint  futurae  »  ;  ergo  major  erit  eorum 
beatitudo  post  resurrectionem,  quam  post  mortem. 

Praeterea.  Sicut  bonis  beatitudo  redditur  prò  praemio,  ita  et  malis  mise- 
ria: sed  miseria  malorum  post  resumptionem  corporum  erit  major,  quam 

ante,  quia  non  solum  in  anima,  sed  etiam  in  corpore  punientur;  ergo  et  bea- 
titudo  sanctorum  erit  major  post  resurrectionem  corporum,  quam  ante. 

Respondeo  dicendum,  quod  beatitudinem  sanctorum  post  resurrectionem 
augeri  quidem  extensive  manifestum  est,  quia  beatitudo  tunc  erit  non  solum 
in  anima,  sed  etiam  in  corpore  ;  et  etiam  ipsius  animae  beatitudo  augebitur 
extensive,  inquantum  anima  non  solum  gaudebit  de  bono  proprio,  sed  etiam 
de  bono  corporis.  Potest  etiam  dici,  quod  ipsius  animae  beatitudo  intensive 
augebitur:  corpus  enim  hominis  dupìiciter  potest  considerari:  uno  modo,  se- 
cundum  quod  est  ab  anima  perfectibile:  alio  modo,  secundum  quod  est  in  eo 
aliquid  repugnans  animae  in  suis  operationibus,  prout  non  perfecte  corpus 
per  animam  perficitur.  Secundum  autem  primam  considerationem  corporis, 
conjunctio  ipsius  ad  animam  addit  animae  aliquam  perfectionem,  quia  omnis 
pars  imperfecta  est,  et  completur  in  suo  toto  ;  unde  et  totum  se  habet  ad 
partem,  ut  forma  ad  materiam:  unde  et  anima  perfectior  est  in  esse  suo  na- 
turali, cum  est  in  toto,  scilicet  in  homine  conjunctio  ex  anima,  et  corpore, 
quam  cum  est  pars  separata.  Sed  unio  corporis  quantum  ad  secundam  ipsius 
considerationem  impedit  animae  perfectionem;  unde  dicitur,  quod  corpus 
quod  corrumpitur,  aggravai  animam  (Sapient.  9.)  :  si  ergo  a  corpore  removeatur 
omne  illud,  per  quod  animae  actioni  resistit,  simpliciter  anima  erit  perfectior 
in  corpore  tali  existens,  quam  separata  :  quanto  autem  aliquid  est  perfectius 
in  esse,  tanto  potest  perfectius  operari;  unde  et  operatio  animae  conjunctae 
tali  corpori  erit  perfectior,  quam  operatio  animae  separatae.  Hujusmodi  autem 
corpus  erit  corpus  gloriosum,  quod  omnino  subdetur  spiritui:  unde  cum  bea- 
titudo in  operatione  consistat,  perfectior  erit  beatitudo  animae  post  resum- 
ptionem  corporis,  quam  ante.  Sicut  enim  anima  separata  a  corpore  corru- 
ptibili  perfectius  potest  operari,  quam  ei  conjuncta,  ita  postquam  fuerit 
conjuncta  corpori  glorioso,  perfectior  erit  ejus  operatio,  quam  quando  erat 
separata  :  omne  autem  imperfectum  appetit  suam  perfectionem  ;  et  ideo 
anima  separata  naturaliter  appetit  corporis  conjunctionem,  et  propter  hunc 
appetitum  ex  imperfectione  procedentem,  ejus  operatio,  qua  in  Deum  fertur, 
est  minus  intensa  :  et  hoc  est  quod  dicìt  August.  (Uh.  12.  sup.  Gen.  ad  Ut.  cap.  35.), 
quod  «  ex  appetitu  corporis  retardatur,  ne  tota  intentione  pergat  in  illud  sum- 
mura  bonum  ». 

Ad  primum  ergo  dicendum,  quod  anima  conjuncta  corpori  glorioso  est 
magis  Deo  similis,  quam  ab  eo  separata,  inquantum  conjuncta  habet  esse 
perfectius:  quanto  enim  est  aliquid  perfectius,  tanto  est  Deo  similius;  sicut 
etiam  cor,  cujus  vitae  perfectio  in  motu  consistit,  est  Deo  similius,  quando 
movetur,  quam  quando  quiescit,  quamvis  Deus  nunquam  moveatur. 

Ad  secundum  dicendum,  quod  virtus,  quae  de  sua  natura  habet  quod 
sit  in  materia,  magis  est  potens  in  materia  existens,  quam  a  materia  sepa- 
rata, quamvis,  absolute  loquendo,  virtus  a  materia  separata  sit  potentior. 

Ad  tertium  dicendum,  quod,  quamvis  in  actu  intelligendi  anima  corpore 
non  utatur,  tamen  perfectio  corporis  quodammodo  ad  perfectionem  opera- 
tionis  intellectualis  cooperabitur,  inquantum  ex  conjunctione  corporis  glo- 
riosi anima  erit  in  sua  natura  perfectior,  et  per  consequens  in  operatione 
efficacior  :  et  secundum  hoc  ipsum  bonum  corporis  cooperabitur  quasi  instru- 
mentaliter  ad  operationem  illam,  in  qua  beatitudo  consistit;  sicut  etiam 
Philosoph.  ponit  in  1.  Ethic.  (cap.  8.  ad  fin.  et  cap.  io.),  quod  bona  exteriora 
cooperantur  instrumentaliter  ad  felicitatem  vitae. 

Ad  quartum  dicendum,  quod  quamvis  finitum  infinito  additum  non  faciat 

majus,  tamen  facit  plus,  quia  finitum,  et  infìnitum  sunt  duo,  cum  infìnitum 
per  se  acceptum  sit  unum  :  extensio  autem  gaudii  non  respicit  majus,  sed  plus  : 
unde  extensive  augetur  gaudium,  secundum  quod  est  de  Deo,  et  de  gloria 
corporis,  respectu  gaudii  quod  erat  de  Deo.  Gloria  etiam  corporis  coopera- 
bitur  ad  gaudii  intensionem,  quod  est  de  Deo,  inquantum  cooperabitur  ad 
perfectiorem  operationem,  qua  anima  in  Deum  fertur:  quanto  enim  operatio 
conveniens  fuerit  perfectior,  tanto  delectatio  erit  major  ;  ut  patet  ex  hoc  quod 
dicitur  io.  Etnie,  (cap.  8.  a.  med.). 


ARTICULUS  II.  403 

UTRUM  BEATITUDINE   GRADUS  MANSIONES  DICI  DEBEANT. 

Ad  secundum  sic  proceditur.  Videtur,  quod  beatitudinis  gradus  mansiones 
dici  non  debeant  ;  beatitudo  enim  importat  rationem  praemii:  sed  mansio 
nihil  significat,  quod  ad  praemium  pertineat;  ergo  diversi  gradus  beatitudinis 
mansiones  dici  non  debent. 

2.  Praeterea.  Mansio  locum  significare  videtur  :  sed  locus,  in  quo  sancti 
beatificabuntur,  non  est  corporalis,  sed  spiritualis,  scilicet  Deus,  qui  unus  est; 
ergo  non  est  nisi  una  mansio,  et  ita  diversi  gradus  beatitudinis  mansiones 
dici  non  debent. 

3.  Praeterea.  Sicut  in  patria  erunt  homines  diversorum  meritorum,  ita 
nunc  sunt  in  purgatorio,  et  in  limbo  Patrum  fuerunt:  sed  in  purgatorio,  et 
limbo  non  distinguuntur  diversae  mansiones;  ergo  similiter  nec  in  patria 
distingui  debent. 

Sed  gontra  est,  quod  dicitur  Joan.  14.  :  In  domo  Patris  mei  mansiones  muliae 
sunt,  etc,  quod  Augustin.  exponit  de  variis  gradibus  praemjorum  (traci.  67. 
in  Joan.  ante  med.). 

Praeterea.  In  qualibet  civitate  ordinata  est  mansionum  distinctio;  sed 
coelestis  patria  civitati  comparatur,  ut  patet  Apoc.  21.;  ergo  oportet  ibi  di- 
versas  mansiones  distinguere  secundum  diversos  beatitudinis  gradus. 

Respondeo  dicendum,  quod  motus  localis  est  prior  omnium  aliorum  mo- 
tuum  ;  ideo,  secundum  Philosophum  (Uh.  8.  Physic.  tex.  55.  et}6.),  nomen  motus, 
et  distantiae,  et  omnium  hujusmodi  derivatum  est  a  motu  locali  ad  omnes 
alios  motus:  finis  autem  motus  localis  est  locus,  ad  quem  cum  aliquid  per- 
venerit,  ibi  manet  quiescens,  et  in  eo  conservatur:  et  ideo  in  quolibet  motu 
ipsam  quietem  in  fine  motus  dicimus  collocationem,  vel  mansionem:  et  ideo 
cum  nomen  motus  derivetur  usque  ad  actus  appetitus,  et  voluntatis,  ipsa 
assecutio  finis  appetitivi  motus  dicitur  mansio,  aut  collocatio  in  fine.  Et  ideo 
diversi  modi  consequendi  finem  ultimum  diversae  mansiones  dicuntur;  ut 
sic  unitas  domus  respondeat  unitati  beatitudinis,  quae  est  ex  parte  objecti, 
et  pluralitas  mansionum  respondeat  differentiae,  quae  in  beatitudine  invenitur 
ex  parte  beatorum;  sicut  etiam  videmus  in  rebus  naturalibus,  quod  est  idem 
locus  sursum,  ad  quem  tendunt  omnia  levia,  sed  unumquodque  pertingit 
propinquius,  secundum  quod  est  levius;  et  ita  habent  diversas  mansiones  se- 
cundum differentiam  levitatis. 

Ad  primum  ergo  dicendum,  quod  mansio  importat  rationem  finis,  et  per 
consequens  rationem  praemii,  quod  est  finis  meriti. 

Ad  secundum  dicendum,  quod  quamvis  sit  unus  locus  spiritualis,  tamen 

diversi  sunt  gradus  appropinquandi  ad  locum  illum:  et  secundum  hoc  con- 
stituuntur  diversae  mansiones. 

Ad  tertium  dicendum,  quod  illi  qui  erant  in  limbo,  vel  nunc  sunt  in  pur- 
gatorio, nondum  pervenerunt  ad  suum  finem  ;  et  ideo  in  purgatorio,  vel  in 
limbo  non  distinguuntur  mansiones,  sed  solum  in  paradiso,  et  in  inferno,  ubi 
est  finis  bonorum,  et  malorum. 

ARTICULUS  III.  404 

UTRUM  DIVERSAE  MANSIONES  DISTINGUANTUR 
PEXES  DIVERSOS  GRADUS   CHARITATIS. 

Ad  tertium  sic  proceditur.  Videtur,  quod  diversae  mansiones  non  distin- 
guantur  penes  diversos  gradus  charitatis,  quia  Matth.  25.  dicitur:  Dedit  uni- 
cuique  secandum  propriam  virtutem:  propria  autem  uniuscujusque  rei  virtus  est 
ejus  vis  naturalis;  ergo  et  dona  gratiae,  et  gloriae  distribuuntur  secundum 
diversos  gradus  virtutis  naturalis. 

2.  Praeterea.  In  Psal.  61.  dicitur:  Tu  reddes  unicuique  juxta  opera  sua: 
sed  illud  quod  redditur,  est  beatitudinis  mensura;  ergo  gradus  beatitudinis 
distinguuntur  secundum  diversitatem  operum,  et  non  secundum  diversitatem 
charitatis. 

3.  Praeterea.  Praemium  debetur  actui,  et  non  habitui,  unde  non  fortis- 
simi coronantur,  sed  agonizantes,  ut  patet  i.Ethic.  (cap.  8.  circ.  med.),  et  2. 
Timoth.  2.:  Non  coronabitur,  nisi  qui  legitime  uriaverii:  sed  beatitudo  est  prae- 
mium; ergo  diversi  gradus  beatitudinis  erunt  secundum  diversos  gradus  ope- 
rum, et  non  secundum  diversos  charitatis  gradus. 

Sed  contra  est,  quod  quanto  aliquis  erit  Deo  magis  conjunctus,  tanto 
erit  beatior:  sed  secundum  modum  charitatis  est  modus  conjunctionis  ad 
Deum;  ergo  secundum  differentiam  charitatis   erit  et  diversitas  beatitudinis. 

Praeterea.  «Si  simpliciter  sequituradsimpliciter,  et  magis  ad  magis»:  sed 
habere  beatitudinem  sequitur  ad  habere  charitatem  ;  ergo  et  habere  majorem 
beatitudinem  sequitur  ad  habere  majorem  charitatem. 

Respondeo  dicendum,  quod  principium  distinctivum  mansionum,  sive 
graduum  beatitudinis  est  duplex,  scilicet  propinquum,  et  remotum  :  propin- 
quum  est  diversa  disposino,  quae  erit  in  beatis,  ex  qua  contingit  diversitas 
perfectionis  apud  eos  in  operatione  beatitudinis;  sed  principium  remotum  est 
meritum,  quo  talem  beatitudinem  consecuti  sunt  :  primo  autem  modo  distin- 
guuntur mansiones  secundum  charitatem  patriae,  quae  quanto  in  aliquo  erit 
perfectior,  tanto  eum  reddet  capaciorem  divinae  claritatis,  secundum  cujus 
augmentum  augebitur  perfectio  visionis  divinae  :  secundo  vero  modo  distin- 
guuntur mansiones  secundum  charitatem  viae.  Actus  enim  noster  non  habet 
quod  sit  meritorius,  ex  ipsa  substantia  actus,  sed  solum  ex  habitu  virtutis» 
quo  informatur:  vis  autem  merendi  in  omnibus  virtutibus  est  ex  charitate, 
quae  habet  ipsum  finem  prò  objecto;  et  ideo  diversitas  in  merendo  tota  re- 
vertitur  ad  diversitatem  charitatis;  et  sic  charitas  viae  distinguet  mansiones 
per  modum  meriti. 

Ad  primum  ergo  dicendum,  quod  virtus  ibi  non  accipitur  solum  prò  na- 
turali capacitate,  sed  prò  naturali  capacitate  simul  cum  conatu  ad  habendam 
gratiam;  et  tunc  virtus  hoc  modo  accepta  erit  quasi  materialis  dispositio  ad 
mensuram  gratiae,  et  gloriae  suscipiendae  :  sed  charitas  est  formaliter  com- 

plens  meritimi  ad  gloriam  ;  et  ideo  distinctio  gradus  in  gloria  accipitur  penes 
gradus  charitatis  potius,  quam  penes  gradus  virtutis  praedictae. 

Ad  secundum  dicendum,  quod  opera  non  habent  quod  eis  retributio  glo- 
riae  reddatur,  nisi  inquantum  sunt  charitate  informata;  et  ideo  secundum  di- 
versos  charitatis  gradus  erunt  diversi  gradus  in  gloria. 

Ad  tertium  dicendum,  quod  quamvis  habitus  charitatis,  vel  cujuscumque 
virtutis  non  sit  meritum,  cui  debeatur  praemium,  est  tamen  principium,  et 
tota  ratio  merendi  in  actu  :  et  ideo  secundum  ejus  diversitatem  praemia  distin- 
guuntur;  quamvis  etiam  ex  ipso  genere  actus  possit  aliquis  gradus  in  me- 
rendo considerar},  non  quidem  respectu  praemii  essentialis,  quod  est  gau- 
dium  de  Deo,  sed  respectu  alicujus  accidentalis  praemii,  quod  est  gaudium 
de  aliquo  bono  creato. 


QUAESTIO  XCIV. 


DE  MODO  QUO  SANCTI  SE  HABEBUNT  ERGA  DAMNATOS, 
IN    TRES    ARTICULOS    DIVISA. 


Deinde  considerandum  est  de  modo  quo  se  sancti  habebunt  erga  darri— 
natos. 


Circa  quod  quaerunlur  tria. 

Primo.  Utrum  sancti  poenas  damnatorum  videant. 
Secundo.  Utrum  eis  compatiantur. 
Tertio.  Utrum  de  eorum  poenis  laetentur. 

ARTICULUS  I.  4oj 

UTRUM   BEATI    QUI    ERUNT    IN   PATRIA, 
VIDEBUNT    POENAS    DAMNATORUM. 

(S.  Thom.  4.  Dist.  50.  q.  2.  ari.  4.  q.  1.  et  seq.). 

Ad  primum  sic  proceditur.  Videtur,  quod  beati,  qui  erunt  in  patria,  non 
videant  poenas  damnatorum  :  major  enim  est  distantia  damnatorum  a  beatis,. 
quam  viatorum  :  sed  beati  viatorum  facta  non  vident,  unde  Isa.  19.  super  illud  : 
Abraham  nescivit  nos,  dicit  Gloss.  (interi.  August.lib.  de  Cara  prò  mori,  agenda,. 
cap.  13.  et  i$.)  :  «  Nesciunt  mortui  etiam  sancti,  quid  faciunt  vivi,  etiam  eorum 
filii  »  ;  ergo  multo  minus  vident  poenas  damnatorum. 

2.  Praeterea.  Perfectio  visionis  dependet  a  perfectione  visibilis  ;  unde  Phi- 
losophus  dicit  io.  Ethic.  (cap.  4.  circ.  med.),  quod  «  perfectissima  sensus  visus 
operatio  est  sensus  maxime  dispositi  ad  pulcherrimum  sub  visu  cadentium  »  ; 
ergo  e  contrario  turpitudo  visibilis  redundat  in  imperfectionem  visionis:  sed 
imperfectio  nulla  erit  in  beatis;  ergo  non  videbunt  miserias  damnatorum,  in 
quibus  est  summa  turpitudo. 

Sed  contra  est,  quod  dicitur  Isa.  ult.  :  Egredientur,  et  videbunt  cadavera 
virorum,  qui  praevaricati  sunt  in  me,  Gloss.  (orditi.)  :  «  Electi  egredientur  intel- 
ligentia,  vel  visione  manifesta,  ut  ad  laudem  Dei  magis  accendantur  ». 

Respondeo  dicendum,  quod  a  beatis  nihil  subtrahi  debet,  quod  ad  per- 
fectionembeatitudinis  eorumpertineat:  unumquodque  autem  ex  comparatione 
contrarli  magis  cognoscitur,  quia  contraria  juxta  se  posita  magis  elucescunt; 
et  ideo  ut  beatitudo  sanctorum  eis  magis  complaceat,  et  de  ea  uberiores 
gratias  Deo  agant,  datur  eis,  ut  poenas  impiorum  perfecte  videant. 

Ad  primum  ergo  dicendum,  quod  Glossa  illa  loquitur  de  sanctis  mortuis 
secundum  possibilitatem  naturae;  non  enim  oportet,  ut  naturali  cognitione 
cognoscant  omnia,  quae  erga  vivos  aguntur:  sed  sancti,  qui  sunt  in  patria, 
omnia  dare  cognoscunt,  quae  aguntur  et  apud  viatores,  et  apud  damnatos: 
unde  Greg.  dicit  12.  lib.  Moral.  (cap.  14.  a  pr'mc.)  :  «  De  animabus  sanctis 
sentiendum  non  est  hoc  (scilicet  quod  Job  14.  dicit:  Sive  nobiles  fuerint  filii  ejus, 
sive  ignobiles  non  intelliget,  etc),  quia  qui  intus  habent  Dei  claritatem,  nullo 
modo  credendum  est  quod  sit  foris  aliquid,  quod  ignorent  ». 

Ad  secundum  dicendum,  quod  quamvis  pulchritudo  visibilis  ad  perfectio- 
nem  faciat  visionis;  visibilis  tamen  turpitudo  sine  visionis  imperfectione  esse 
potest:  species  enim  rerum  in  anima,  per  quas  contraria  cognoscuntur,  non 
sunt  contrariae:  unde  etiam  Deus,  qui  perfectissimam  cognitionem  habet, 
omnia  pulchra,  et  turpia  videt. 

ARTICULUS  U.  4o6 

UTRUM    BEATI    COMPATIANTUR    MISERIIS    DAMNATORUM. 

Ad  secundum  sic  proceditur.  Videtur,  quod  beati  miseriis  damnatorum 
compatiantur:  compassio  enim  ex  charitate  procedit:  sed  in  beatis  erit  per- 
fectissima  charitas;  ergo  maxime  miseriis  damnatorum  compatiuntur. 

2.  Praeterea.  Beati  nunquam  erunt  elongati  tantum  a  compassione, 
quantum  Deus  est:  sed  Deus  quodammodo  miseriis  nostris  compatitur  (unde 
et  misericors  dicitur),  et  similiter  angeli;  ergo  beati  compatiuntur  miseriis 
damnatorum. 

Sed  contra.  Quicumque  alicui  compatitur,  fit  miseriae  ejus  quodammodo 
particeps:  sed  beati  non  possunt  esse  participes  alicujus  miseriae;  ergo  mi- 
seriis damnatorum  non  compatiuntur. 

Respondeo  dicendum,  quod  misericordia,  vel  compassio  potest  in  aliquo 
inveniri  dupli citer  :  uno  modo  per  modum  passionis;  alio  modo  per  modum 
electionis:  in  beatis  quidem  non  erit  aliqua  passio  in  parte  inferiori,  nisi 
consequens  electionem  rationis  ;  unde  non  erit  in  eis  compassio,  vel  miseri- 
cordia, nisi  secundum  electionem  rationis.  Hoc  autem  modo  ex  electione 
rationis  misericordia,  vel  compassio  nascitur,  scilicet  prout  aliquis  vult  malum 
alterius  repelli;  unde  in  illis,  qmae  secundum  rationem  repelli  non  volumus, 
compassionem  talem  non  habemus:  peccatores  autem,  quamdiu  sunt  in  hoc 
mundo,  in  tali  statu  sunt,  quod  sine  praejudicio  divinae  justitiae  possunt  in 
beatitudinem  transferri  de  statu  miseriae,  et  peccati:  et  ideo  compassio  ad  eos 
locum  habet,  et  secundum  electionem  voluntatis  (prout  Deus,  angeli,  et  beati 
eis  compati  dicuntur,  eorum  salutem  volendo),  et  secundum  passionem,  sicut 
compatiuntur  eis  homines  boni  in  statu  viae  existentes.  Sed  in  futuro  non  po- 
terunt  transferri  a  sua  miseria;  unde  ad  eorum  miserias  non  poterit  esse 

compassio  secundum  electionem  rectam  ;  et  ideo  beati,  qui  erunt  in  gloria, 
nullam  corapassionem  ad  damnatos  habebunt. 

Ad  primum  ergo  dicendum,  quod  charitas  tunc  est  compassionis  princi- 
pium,  quando  possumus  ex  charitate  velie  remotionem  miseriae  alicujus: 
sed  sancti  ex  charitate  hoc  velie  non  possunt  de  damnatis,  cum  divinae 
justitiae  repugnet;  unde  ratio  non  sequitur. 

Ad  secundum  dicendum,  quod  Deus  dicitur  esse  misericors,  inquantum 
subvenit  illis,  quos  secundum  ordinem  sapientiae,  et  justitiae  suae  convenit 
a  miseria  liberari;  non  quod  damnatorum  misereatur,  nisi  forte  puniendo 
citra  condignum. 

ARTICULUS  III.  407 

UTRUM    BEATI    LAETENTUR    DE    POENIS    IMPIORUM. 

Ad  tertium  sic  proceditur.  Videtur,  quod  beati  non  laetentur  de  poenis 
impiorum:  laetari  enim  de  malo  alterius  ad  odium  pertinet:  sed  in  beatis 
nullum  erit  odium;  ergo  non  laetabuntur  de  miseriis  damnatorum. 

2.  Praeterea.  Beati  in  patria  erunt  summe  Deo  conformes:  sed  Deus 
non  delectatur  in  poenis  nostris  ;  ergo  nec  beati  delectabuntur  in  poenis  dam- 
natorum. 

3.  Praeterea.  Illud  quod  est  vituperabile  in  viatore,  nullo  modo  cadit 
in  comprehensorem  :  sed  in  homine  viatore  maxime  est  culpabile  quod  re- 
ficiatur  aliorum  poenis,  et  maxime  laudabile  ut  de  poenis  doleat;  ergo  beati 
nullo  modo  laetantur  de  poenis  damnatorum. 

Sed  contra  est,  quod  in  Psal.  57.  dicitur:  Laetabitur  justus,  cum  viderit 
vindictam. 

Praeterea.  Isa.  ult.  :  Erunt  usque  ad  satietatem  visiouis  omni  carni:  satietas 
autem  refectionem  mentis  designat;  ergo  beati  gaudebunt  de  poenis  impiorum. 

Respondeo  dicendum,  quod  aliquid  potest  esse  materia  gaudii  duplici  tur  : 
uno  modo  per  se,  quando  scilicet  de  aliquo  gaudetur,  inquantum  hujusmodi  ;. 
et  sic  sancti  non  laetabuntur  de  poenis  impiorum:  alio  modo  per  accidens, 
idest  ratione  alicujus  adjuncti;  et  hoc  modo  sancti  de  poenis  impiorum  gau- 
debunt, considerando  in  eis  divinae  justitiae  ordinem,  et  suam  liberationem, 
de  qua  gaudebunt:  et  sic  divina  justitia,  et  sua  liberatio  erunt  per  se  causa 
gaudii  beatorum  ;  sed  poena  damnatorum  per  accidens. 

Ad  primum  ergo  dicendum,  quod  laetari  de  malo  alterius,  inquantum  hu- 
jusmodi, pertinet  ad  odium,  non  autem  laetari  de  malo  alterius  ratione  ali- 
cujus adjuncti:  sic  autem  aliquis  de  malo  proprio  quandoque  laetatur,  sicut 
cum  quis  gaudet  de  propriis  afflictionibus,  secundum  quod  prosunt  ei  ad  me- 
ritum  vitae,  Jacob.  1.  :  Omne  gaudium  existimaU,  fratres,  cum  in  tentationes  varias 
incideritis. 

Ad  secundum  dicendum,  quod  quamvis  Deus  non  delectetur  in  poenis, 
inquantum  hujusmodi,  delectatur  tamen  in  eis,  inquantum  sunt  per  suam 
justitiam  ordinatae. 

Ad  tertium  dicendum,  quod  in  viatore  non  est  laudabile,  quod  delecte- 
tur de  aliorum  poenis  secundum  se;  est  tamen  laudabile,  si  delectetur  de  eis, 
inquantum  habent  aliquid  boni  annexum.  Tamen  alia  ratio  est  de  viatore,  et 
comprehensore,  quia  in  viatore  passiones  frequenter  insurgunt  sine  judicio 
rationis,  et  tamen  tales  passiones  interdum  sunt  laudabiles,  secundum  quod 

bonam  dispositionem  mentis  indicant;  sicut  patet  de  verecundia,  et  miseri- 
cordia, et  poenitentia  de  malo:  sed  in  comprehensoribus  non  potest  esse 
passio,  nisi  judicium  rationis  consequens. 


QUAESTIO  XCV. 

DE    DOTIBUS    BEATORUM,    IN    QUINQUE    ARTICULOS    DIVISA. 

Deinde  considerandum  est  de  dotibus  beatorum. 

Circa  quod  quaeruntur  quinque. 

Primo.  Utrum  beatis  sint  assignandae  aliquae  dotes. 

Secundo.  Utrum  dos  a  beatitudine  differat. 

Tertio.  Utrum  Christo  competat  habere  dotes. 

Quarto.  Utrum  angelis. 

Quinto.  Utrum  convenienter  assignentur  tres  animae  dotes. 

ARTICULUS  I.  408 

UTRUM  PONENDAE  SINT  ALIQJJAE  DOTES  IN  HOMINIBUS  BEATIS. 

(S.  Thom.  4.  Dist.  49.  q.  4.  art.  1.  et  seq.). 

Ad  primum  sic  proceditur.  Videtur,  quod  non  sint  ponendae  aliquae  dotes 
in  hominibus  beatis:  dos  enim  secundum  jura  (lib.  Pro  oneribus,  cap.  De  jure 
dotium,  et  lib.  Dotis  fructus,  ff.  eoa.)  datur  sponso  ad  sustinenda  onera  matri- 
monii  :  sed  sancti  non  gerunt  figurarn  sponsi,  sed  magìs  fìguram  sponsae, 
inquantum  sunt  Ecclesiae  membra;  ergo  eis  dotes  non  dantur. 

2.  Praeterea.  Dotes  non  dantur  secundum  jura  (lib.  tilt.  cap.  De  dotis  pro- 
missione, et  lib.  Qui  liberos,ff.  De  ritu  nupt.)  a  patre  sponsi,  sed  a  patre  sponsae: 
omnia  autem  bona  beatitudinis  dantur  beatis  a  patre  sponsi,  scilicet  Christi> 
Jacob.  1.:  (Dinne  datum  optimum,  et  omne  donum  perjectum  de  sursum  est,  descen- 
dens  a  Patre  luminimi,  etc.  ;  ergo  hujusmodi  dona,  quae  beatis  dantur,  non  sunt 
dotes  appellanda. 

3.  Praeterea.  In  matrimonio  carnali  dantur  dotes  ad  facilius  toleranda 
onera  matrimonii:  sed  in  matrimonio  spirituali  non  sunt  aliqua  onera,  maxime 
secundum  statum  Ecclesiae  triumphantis  ;  ergo  non  sunt  ibi  aliquae  dotes 
assignandae. 

4.  Praeterea.  Dotes  non  dantur  nisi  causa  matrimonii  :  sed  matrimonium 
spirituale  contrahitur  cum  Christo  per  fidem  secundum  statum  Ecclesiae 
militantis  ;  ergo  eadem  ratione  si  beatis  aliquae  dotes  conveniant,  convenient 
etiam  sanctis  existentibus  in  via:  sed  istis  non  conveniunt;  ergo  nec  beatis. 

5.  Praeterea.  Dotes  ad  bona  exteriora  pertinent,  quae  dicuntur  bona 
fortunae:  sed  praemia  beatorum  erunt  de  interioribus  bonis  ;  ergo  non  debent 
dotes  nominari. 

Sed  contra.  Ephes.  5.  dicitur:  Sacrammtum  hoc  magnum  est;  ego  autem 
■dico  in  Christo,  et  in  Ecclesia:  ex  quo  habetur,  quod  spirituale  matrimonium 
per  carnale  signifìcatur:  sed  in  carnali  matrimonio  sponsa  dotata  traducitur 
in  domum  sponsi;  ergo  cum  sancti  in  domum  Christi  traducantur,  cum 
beatificantur,  videtur  quod  aliquibus  dotibus  dotentur. 

Praeterea.  Dotes  in  matrimonio  corporali  assignantur  ad  matrimonii  so- 
latium  :  sed  matrimonium  spirituale  delectabilius  est,  quam  corporale  ;  ergo 
ei  sunt  dotes  maxime  assignandae. 

Praeterea.  Ornamenta  sponsarum  ad  dotem  pertinent:  sed  sancti  ornati 
in  gloriam  traducuntur,  ut  dicitur  Isa.  61.:  Induit  me  vestimentis  salutis,  quasi 
sponsam  ornatam  monilibus  suis  ;  ergo  sancti  in  patria  dotes  habent. 

Respondeo  dicendum,  quod  absque  dubio  beatis,  quando  in  gloriam  trans- 
feruntur,  aliqua  dona  divinitus  dantur  ad  eorum  ornatum;  et  hi  ornatus  a 
magistris  dotes  sunt  nominati  ;  unde  datur  quaedam  defìnitio  de  dote,  de  qua 
nunc  loquimur,  talis  :  «  Dos  est  perpetuus  animae,  et  corporis  ornatus,  vitae 
sufficiens,  in  aeterna  beatitudine  jugiter  perseverans  »  ;  et  sumitur  haec  de- 
scriptio  ad  similitudinem  dotis  corporalis,  per  quam  sponsa  ornatur,  et  pro- 
videtur  viro,  unde  possit  sufficienter  sponsam,  et  liberos  nutrire  ;  et  tamen 
inamissibiliter  dos  sponsae  conservatur,  ut  ad  eam  separato  matrimonio  re- 
vertatur.  Sed  de  ratione  nominis  diversi  diversimode  opinantur  :  quidam  enim 
dicunt,  quod  dos  non  accipitur  ex  aliqua  similitudine  ad  matrimonium  cor- 
porale, sed  secundum  modum  loquendi,  quo  omnem  perfectionem,  seu  or- 
natum cujuscumque  hominis  dotem  nominamus;  sicut  aliquis  dicitur  esse 
dotntus  scientia,  qui  scientia  pollet;  et  sic  Ovidius  usus  est  nomine  dotis,  di- 
cens  (lib.  1.  de  Arte  amandi,  vers.  198.)  : 

Et  quacumque  poles  dote  piacere,  place. 

Sed  hoc  non  videtur  usquequaque  conveniens,  quia  quandocumque  ali- 
quod  nomen  est  impositum  ad  aliquid  principaliter  significandum,  non  con- 
suevit  ad  alia  transferri,  nisi  secundum  aliquam  similitudinem;  unde  cum 
secundum  primam  institutionem  nominis  dos  ad  carnale  matrimonium  per- 
tineat,  oportet  quod  in  qualibet  alia  acceptione  attendatur  aliqua  similitudo 
ad  principale  significatum.  Et  ideo  alii  dicunt,  quod  secundum  hoc  similitudo 
attenditur,  quod  dos  proprie  dicitur  donum,  quod  in  matrimonio  corporali 
datur  sponsae  ex  parte  sponsi,  quando  traducitur  in  domum  sponsi,  ad  or- 
natum sponsae  pertinens;  quod  patet  ex  hoc  quod  dixit  Sichem  Jacob,  et 
filiis  ejus,  Genes.  34.:  Augete  dotem,  et  mimerà  postulate  ;  et  Exod.  22.:  Si  se- 
duxerit  quis  virginem,  dormi eritque  cum  ea,  dotabit  eam,  et  accipiet  eam  in  uxo- 
rem  :  unde  et  ornatus,  qui  a  Christo  sanctis  exhibetur,  quando  traducuntur 
in  domum  gloriae,  dos  nominatur.  Sed  hoc  manifeste  est  contra  id  quod 
juristae  dicunt  (loc.  cit.  in  arg.  1.),  ad  quos  pertinet  de  his  tractare.  Dicunt 
enim,  quod  dos  proprie  est  quaedam  dado  ex  parte  mulieris  facta  his,  qui 
sunt  ex  parte  viri,  prò  onere  matrimonii  quod  sustinet  vir;  sed  illud  quod 
sponsus  dat  sponsae,  vocatur  «  donatio  propter  nuptias»;  et  secundum  hunc 
modum  accipitur  dos  3.  Reg.  9.,  ubi  dicitur,  quod  Pbarao,  rex  Aegypti,  cepit 
Ga\er,  et  dedit  eam  in  dotem  filiae  suae  uxori  Salomonis.  Nec  contra  hoc  fa- 
ciunt  auctoritates  inductae;  quamvis  enim  dotes  a  parente  puellae  consueve- 
rint  assignari,  tamen  quandoque  contingit,  quod  sponsus,  vel  pater  sponsi 
assignet  dotes  vice  patris  puellae;  quod  contingit  dupliciUr  :  vel  prae  nimio 
affectu  ad  sponsam,  sicut  fuit  de  Hemor  patre  Sichem,  qui  voluit  assignare 

dotem,  quam  debebat  accipere,  propter  vehementem  amorem  filii  sui  ad 
puellam  :  vel  hoc  fit  in  poenam  sponsi,  ut  virgini  a  se  corruptae  dotem 
de  suo  assignet,  quam  pater  puellae  debuerat  assignare  :  et  in  hoc  casu  lo- 
quitur  Moyses  in  auctoritate  inducta  (hic  sup.).  Et  ideo  secundum  alios  di- 
cendum  est,  quod  dos  in  matrimonio  corporali  proprie  dicitur,  quod  datur 
ab  his  qui  sunt  ex  parte  mulieris,  his  qui  sunt  ex  parte  viri,  ad  sustentanda 
onera  matrimonii,  ut  dictum  est  (hic  sup.)  :  sed  tunc  remanet  dimcultas,  quo- 
modo  haec  significano  possit  aptari  ad  propositum,  cum  ornatus,  qui  sunt 
in  beatitudine,  dentur  sponsae  spirituali  a  patre  sponsi,  quod  manifestabitur 
respondendo  ad  argumenta. 

Ad  primum  ergo  dicendum,  quod  quamvis  dotes  assignentur  sponso  in 
carnali  matrimonio  ad  usum,  tamen  proprietas,  et  dominium  pertinet  ad 
sponsam;  quod  patet  ex  hoc,  quod  soluto  matrimonio,  dos  remanet  sponsae 
secundum  jura  (cap.  i.  2.  et  3.  De  donai,  inter  virum,  et  uxorem):  et  sic  etiam 
in  matrimonio  spirituali  ipsi  ornatus,  qui  sponsae  spirituali  dantur,  scilicet 
Ecclesiae  in  membris  suis,  sunt  quidem  ipsius  sponsi,  inquantum  ad  ejus 
gloriam,  et  honorem  cedunt,  sed  sponsae,  inquantum  per  eos  omatur. 

Ad  secundum  dicendum,  quod  pater  sponsi,  scilicet  Christi,  est  sola  per- 
sona Patris;  pater  autem  sponsae  est  tota  Trinitas;  effectus  enim  in  creaturis 
ad  totam  Trinitatem  pertinet  :  unde  hujusmodi  dotes  in  spirituali  matrimonio, 
proprie  loquendo,  magis  dantur  a  patre  sponsae,  quam  a  patre  sponsi.  Sed 
tamen  haec  collatio,  quamvis  ab  omnibus  personis  fiat,  singulis  personis  po- 
test  appropriari  per  aHquem  modum  :  personae  quidem  Patris,  ut  danti,  quia 
in  ipso  est  auctoritas:  ei  etiam  paternitas  respectu  creaturae  appropriatur, 
ut  sic  idem  sit  pater  sponsi,  et  sponsae:  Filio  vero  appropriatur,  inquantum 
propter  ipsum,  et  per  ipsum  dantur:  sed  Spiritui  Sancto,  inquantum  in  ipso, 
et  secundum  ipsum  dantur;  amor  enim  est  omnis  dationis  ratio. 

Ad  tertium  dicendum,  quod  dotibus  per  se  convenit  illud  quod  per  dotes 
efficitur,  scilicet  solatium  matrimonii;  sed  per  accidens  illud  quod  per  eas 
removetur,  scilicet  onus  matrimonii,  quod  per  eas  levatur;  sicutgratiae  con- 
venit per  se  lacere  justum,  sed  per  accidens  quod  de  impio  faciat  justum: 
quamvis  ergo  in  matrimonio  spirituali  non  sint  aliqua  onera,  est  tamen  ibi 
summa  jucunditas,  et  ad  hanc  perficiendam  jucunditatem  dotes  sponsae  con- 
feruntur,  ut  scilicet  delectabiliter  per  eas  sponso  conjungatur. 

Ad  quartum  dicendum,  quod  dotes  non  consueverunt  assignari  sponsae, 
quando  desponsatur,  sed  quando  in  domum  sponsi  traducitur,  ut  praesentia- 
liter  sponsum  habeat:  quamdiu  autem  in  Ime  vita  sumus,  peregrinamur  a  Do- 
mino (2.  Cor.  $.);  et  ideo  dona,  quae  sanctis  in  hac  vita  conferuntur,  non 
dicuntur  dotes  ;  sed  illa  quae  conferuntur  eis,  quando  transferuntur  ad  glo- 
riam, in  qua  sponso  praesentialiter  perfruuntur. 

Ad  quintum  dicendum,  quod  in  spirituali  matrimonio  decor  interior  re- 
quiritur  :  unde  dicitur  in  Psal.  44.  :  Omnis  gloria  ejus  fàiae  regis,  ab  intus,  etc.  : 
sed  in  matrimonio  corporali  requiritur  decor  exterior:  unde  non  oportet, 
quod  dotes  hujusmodi  assignentur  in  matrimonio  spirituali,  sicut  assignantur 
in  corporali. 

ARTICULUS  IL  409 

UTRUM    DOS    SIT    IDEM    QJJOD    BEATITUDO. 

Ad  secundum  sic  proceditur.  Videtur,  quod  dos  sit  idem,  quod  beatitudo: 
ut  enim  ex  definitione  dotis  praedicta  patet  (art.  praec),  «  dos  est  ornatus 
corporis,  et  animae  in  aeterna  beatitudine  jugiter  perseverans  »  :  sed  beati- 
tudo animae  est  quidam  ornatus  ejus;  ergo  beatitudo  est  dos. 

2.  Praeterea.  Dos  dicitur  illud,  per  quod  sponsa  delectabiliter  sponso 
conjungitur:  sed  in  spirituali  matrimonio  beatitudo  est  hujusmodi;  ergo  bea- 
titudo est  dos. 

3.  Praeterea.  Visio,  secundum  Augustinum  (lib.  1.  de  Triti,  cap.  S.  atned.), 
«  est  tota  substantia  beatitudinis  »  :  sed  visio  ponitur  una  de  dotibus  ;  ergo 
beatitudo  est  dos. 

4.  Praeterea.  Fruitio  beatum  facit:  fruitio  autem  est  dos;  ergo  dos  facit 
beatum  :  et  sic  beatitudo  est  dos. 

5.  Pralterea.  Secundum  Boèt.  in  lib.  5.  de  Conf.  (prosa  2.  circ.  princ), 
«  beatitudo  est  status  omnium  bonorum  aggregatone  perfectus  »  :  sed  status 
beatorum  perficitur  ex  dotibus  ;  ergo  dotes  sunt  beatitudinis  partes. 

Sed  contra.  Dos  datur  sine  mentis;  sed  beatitudo  non  datur,  sed  red- 
ditur  prò  mentis;  ergo  beatitudo  non  est  dos. 

Praeterea.  Beatitudo  est  una  tantum;  dotes  vero  sunt  plures;  ergo  beati- 
tudo non  est  dos. 

Praeterea.  Beatitudo  inest  homini  secundum  id  quod  est  potissimum  in 
eo,ut  dicitur  in  1.  Ethic.  (cap.  7.  amed.):  sed  dos  etiam  in  corpore  ponitur; 
ergo  dos,  et  beatitudo  non  sunt  idem. 

Respondeo  dicendum,  quod  circa  hoc  est  duplex  opinio:  quidam  enim 
dicunt,  quod  beatitudo,  et  dos  sunt  idem  re,  sed  differunt  ratione,  quia  dos 
respicit  spirituale  matrimonium,  quod  est  inter  Christum,  et  animam;  non 
autem  beatitudo:  sed  hoc  non  potest  esse,  ut  videtur;  cura  beatitudo  in  ope- 
ratione  consistat,  dos  autem  non  sit  operatio,  sed  magis  sit  qualitas,  vel 
disposino  quaedam.  Et  ideo,  secundum  alios,  dicendum  est,  quod  beatitudo, 
et  dos  etiam  realiter  differunt;  ut  beatitudo  dicatur  ipsa  operatio  perfecta, 
qua  anima  beata  Deo  conjungitur:  sed  dotes  dicuntur  habitus,  vel  disposi- 
tiones,  vel  quaecumque  aliae  qualitates,  quae  ordinantur  ad  hujusmodi  per- 
fectam  operationem  ;  ut  sic  dotes  ordinentur  ad  beatitudinem  magis,  quam 
sint  in  beatitudine,  ut  partes  ejus. 

Ad  primum  ergo  dicendum,  quod  beatitudo,  proprie  loquendo,  non  est 
animae  ornatus,  sed  est  aliquid  quod  ex  ornatu  animae  provenit,  cum  sit 
operatio  quaedam:  ornatus  vero  dicitur  aliquis  decor  ipsius  beati. 

Ad  secundum  dicendum,  quod  beatitudo  non  ordinatur  ad  conjunctionem, 
sed  est  ipsa  conjunctio  animae  cum  Christo,  quae  est  per  operationem  :  sed 
dotes  sunt  dona  disponentia  ad  hujusmodi  conjunctionem. 

Ad  tertium  dicendum,  quod  visio  dupliciter  potest  accipi  :  uno  modo 
actualiter,  idest  prò  ipso  actu  visionis;  et  sic  visio  non  est  dos,  sed  est  ipsa 
beatitudo  :  alio  modo  potest  accipi  habitualiter,  idest  prò  habitu,  a  quo  talis 
operatio  elicitur,  sive  prò  ipsa  gloriae  claritate,  qua  anima  divinitus  illustratur 
ad  Deum  videndum  :  et  sic  est  dos  et  principium  beatitudinis,  non  autem  est 
ipsa  beatitudo. 

Et  similiter  dicendum  ad  quartum  de  fruitione. 

Ad  quintum  dicendum,  quod  beatitudo  colligit  omnia  bona,  non  quasi 
partes  essentiae  beatitudinis,  sed  quasi  aliquo  modo  ad  beatitudinem  ordi- 
nata, ut  supra  dictum  est  (in  corp.  art.). 

ARTICULUS  III.  4I0 

UTRUM  COMPETAT   CHRISTO   HABERE   DOTES. 

Ad  tertium  sic  proceditur.  Videtur,  quod  Christo  competat  habere  dotes: 
sancti  enim  Christo  per  gloriam  conformabuntur,  unde  dicitur  Philip.  3.: 
Qui  reformabit  corpus  humilitatis  nostrae  configuratum  corpori  claritalis  suae  ; 
ergo  etiam  Christus  dotes  habet. 

2.  Praeterea.  In  spirituali  matrimonio  assignantur  dotes  ad  similitudinem 
matrimonii  corporalis:  sed  in  Christo  invenitur  quoddam  matrimonium  spi- 
rituale, quod  est  sibi  singulare,  scilicet  duarum  naturarum  in  una  persona, 
secundum  quod  dicitur  natura  humana  in  ipso  esse  desponsata  a  Verbo,  ut 
patet  ex  Gloss.  (ora.  Aug.  lib.  1.  de  Cons.  Evangelia,  cap.  30.  ad  fin.),  super  illud 
Ps.  18.:  In  sole  posuit  tabernaculum,  etc,  et  Apoc.  21.:  Ecce  tabernaculum  Dei 
cum  hominibus;  ergo  et  Christo  competit  habere  dotes. 

3.  Praeterea.  Ut  dicit  Aug.  in  lib.  3.  de  Doctrina  Christiana  (cap.  $i.)t 
«  Christus  secundum  regulam  Ticonii  propter  unitatem  corporis  mystici, 
quae  est  inter  caput,  et  membra,  nominat  se  sponsum,  etsponsam  »,  ut  patet 
Isa.  61.:  Quasi  sponsum  decoratimi  corona,  et  quasi  sponsam  ornatam  monilibus 
suis  ;  cum  ergo  debeantur  dotes  sponsae,  oportet,  ut  videtur,  in  Christo  dotes 
ponere. 

4.  Praeterea.  Omnibus  membris  Ecclesiae  debetur  dos,  cum  Ecclesia 
sit  sponsa:  sed  Christus  est  Ecclesiae  membrum,  ut  patet  1.  Corinth.  12.: 
Vos  estis  corpus  Chrisii,  et  membra  de  membro,  Gloss.  (interi.)  idest  «  de  Chri- 
sto »  ;  ergo  Christo  debentur  dotes. 

5.  Praeterea.  Christus  habet  perfectam  visionem,  fruitionem,  et  delecta- 
tionem:  haec  autem  ponuntur  dotes;  ergo,  etc. 

Sed  contra.  Inter  sponsum,  et  sponsam  exigitur  distinctio  personarum: 
sed  in  Christo  non  est  aliquid  personaliter  distinctum  a  Filio  Dei,  qui  est 
sponsus,  ut  patet  Joan.  3.:  Qui  habet  sponsam,  sponsus  est;  ergo  cum  dotes 
sponsae  assignentur,  vel  prò  sponsa,  videtur  quod  Christo  non  competat  ha- 
bere dotes. 

Praeterea.  Non  est  ejusdem  habere  dotes,  et  recipere:  sed  Christus  est, 
qui  dat  dotes  spirituales  ;  ergo  Christo  non  competit  dotes  habere. 

Respondeo  dicendum,  quod  circa  hoc  est  duplex  opinio  :  quidam  enim 
dicunt,  quod  in  Christo  est  triplex  unio:  una,  quae  dicitur  consentanea,  qua 
unitur  Deo  per  connexionem  amoris:  alia  condignativa,  qua  humana  natura 
unitur  divinae:  tertia,  qua  ipse  Christus  unitur  Ecclesiae.  Dicunt  ergo,  quod 
secundum  duas  primas  uniones  competit  Christo  habere  dotes  sub  ratione 
dotis;  sed  quantum  ad  tertiam  convenit  ei  id  quod  est  dos  excellentissime, 
non  tamen  sub  ratione  dotis,  quia  in  tali  conjunctione  Christus  est  ut  sponsus, 
sed  Ecclesia  ut  sponsa;  dos  autem  datur  sponsae  quantum  ad  propri etatem, 
et  dominium,  quamvis  detur  sponso  ad  usum.  Sed  hoc  non  videtur  esse  con- 
veniens;  in  illa  enim  conjunctione,  qua  Christus  unitur  Patri  per  consensum 
amoris,  etiam  inquantum  est  Deus,  non  dicitur  aliquod  matrimonium  esse, 


QUAESTIO    XCV.    ARTICULUS    III.  595 

quia  non  est  ibi  aliqua  subjectio,  quam  oportet  esse  sponsae  ad  sponsum. 
Similiter  etiam  nec  in  conjunctione  humanae  naturae  ad  divinam,  quae  est 
in  unione  personae,  vel  etiam  per  conformitatem  voluntatis,  potest  esse  pro- 
pria ratio  dotis,  propter  Irta:  primo,  quia  exigitur  conformitas  naturae  inter 
sponsum,  et  sponsam  in  matrimonio  ilio,  in  quo  dantur  dotes;  et  hoc  deficit 
in  conjunctione  humanae  naturae  ad  divinam:  secundo,  quia  exigitur  ibi  di- 
stinctio  personarum  ;  humana  autem  natura  non  est  personaliter  distincta  a 
Verbo  :  tertio,  quia  dos  datur,  quando  sponsa  de  novo  traducitur  in  domum 
sponsi;  et  sic  videtur  ad  sponsam  pertinere,  quae  de  non  conjuncta  fit  con-, 
juncta:  humana  autem  natura,  quae  est  assumpta  in  unitatem  personae  a 
Verbo,  nunquam  fuit,  quin  esset  perfecte  conjuncta.  Unde  secundum  alios 
est  dicendum,  quod  vel  omnino  non  convenit  Christo  ratio  dotis,  vel  non  ita 
proprie,  sicut  aliis  sanctis:  ea  tamen,  quae  dotes  dicuntur,  excellentissime  ei 
conveniunt. 

Ad  primum  ergo  dicendum,  quod  conformano  illa  est  intelligenda  secun- 
dum id  quod  est  dos,  et  non  secundum  rationem  dotis,  quae  sit  in  Christo: 
non  enim  oportet,  quod  illud,  in  quo  Christo  conformamur,  sit  eodem  modo 
in  Christo,  et  in  nobis. 

Ad  secundum  dicendum,  quod  natura  humana  non  proprie  dicitur  esse 
sponsa  in  conjunctione  illa,  qua  Verbo  conjungitur,  cum  non  servetur  ibi 
personarum  distinctio,  quae  inter  sponsum,  et  sponsam  requiritur:  sed  quod 
quandoque  dicatur  desponsata  humana  natura,  secundum  quod  Verbo  con- 
juncta est,  hoc  est  inquantum  habet  aliquem  actum  sponsae,  quia  scilicet 
inseparabiliter  conjungitur,  et  quia  in  illa  conjunctione  humana  natura  est 
Verbo  inferior,  et  per  Verbum  regitur,  sicut  sponsa  per  sponsum. 

Ad  tertium  dicendum,  quod  hoc  quod  aliquando  dicitur  Christus  sponsa, 
non  est  quia  ipse  vere  sit  sponsa,  sed  inquantum  sibi  assumit  personam 
sponsae  suae,  scilicet  Ecclesiae,  quae  est  ei  spiritualiter  conjuncta:  unde  nihil 
prohibet,  quin  per  illum  modum  loquendi  possit  dici  habere  dotes,  non  quod 
ipse  habeat,  sed  quia  Ecclesia  habet. 

Ad  quartum  dicendum,  quod  nomen  Ecclesiae  dupliciter  accipitur  :  quan- 
doque enim  nominat  tantummodo  corpus,  quod  Christo  conjungitur  sicut  ca- 
piti; et  sic  tantum  Ecclesia  habet  rationem  sponsae:  sic  vero  Christus  non 
est  Ecclesiae  membrum,  sed  est  caput  influens  omnibus  Ecclesiae  membris: 
alio  modo  accipitur  Ecclesia,  secundum  quod  nominat  caput,  et  membra  con- 
juncta; et  sic  Christus  dicitur  membrum  Ecclesiae,  inquantum  habet  distin- 
ctum  officium  ab  omnibus  aliis,  scilicet  influere  aliis  vitam,  quamvis  non 
multum  proprie  dicatur  membrum,  quia  membrum  importat  partialitatem 
quandam  ;  in  Christo  autem  bonum  spirituale  non  est  partitum,  sed  est  to- 
taliter  integrum;  unde  ipse  est  totum  Ecclesiae  bonum,  nec  est  aliquid  majus 
ipso,  et  aliis,  quam  ipse  solus.  Sic  autem  loquendo  de  Ecclesia,  Ecclesia  non 
solum  nominat  sponsam,  sed  sponsum,  et  sponsam,  prout  per  conjunctionem 
spiritualem  est  exeis  unum  effectum:  unde  licet  Christus  aliquo  modo  dicatur 
membrum  Ecclesiae,  nullo  tamen  modo  potest  dici  membrum  sponsae:  et  sic 
ei  non  convenit  ratio  dotis. 

Ad  quintum  dicendum,  quod  in  processu  ilio  est  fallacia  accidentis;  non 
enim  illa  Christo  conveniunt,  secundum  quod  habent  rationem  dotis. 

ARTICULUS  IV.  411 

UTRUM   ANGELI  HABEANT    DOTES, 

Ad  quartum  sic  proceditur.  Videtur,  quod  angeli  habeant  dotes,  quia 
super  illud  Cantic.  6.  :  Una  est  columba  mea,  dicit  Gloss.  :  «  Una  est  Ecclesia 
in  hominibus,  et  angelis  »  :  sed  Ecclesia  est  sponsa  :  et  sic  membris  Eccle- 
siae  convenit  habere  dotes;  ergo  angeli  dotes  habent. 

2.  Praeterea.  Lue.  12.  super  illud:  Et  vos  simihs  hominibus  expectantibus 
dominimi  suum,  quando  revertatur  a  nupiiis,  dicit  Gloss.  (ordin.):  «  Ad  nuptias 
Dominus  ivit,  quando  post  resurrectionem  novus  homo  angelorum  sibi  mul- 
titudinem  copulavit  »  ;  ergo  angelorum  multitudo  est  sponsa  Christi,  et  sic 
angelis  competunt  dotes. 

3.  Praeterea.  Spirituale  matrimonium  in  spirituali  conjunctione  consi- 
stit:  sed  spiritualis  conjunctio  non  est  minor  inter  angelos,  et  Deum,  quam 
inter  homines  beatos,  et  Deum;  ergo  cum  dotes,  de  quibus  nunc  agimus, 
ratione  spiritualis  matrimonii  assignentur,  videtur  quod  angelis  conveniant 
dotes. 

4.  Praeterea.  Spirituale  matrimonium  requirit  spiritualem  sponsum,  et 
spiritualem  sponsam:  sed  Christo,  inquantum  est  summus  .spiritus,  magis 
sunt  conformes  in  natura  angeli,  quam  homines;  ergo  magis  potest  esse  spi- 
rituale matrimonium  angelorum  ad  Christum,  quam  hominum. 

5.  Praeterea.  Major  convenienza  exigitur  inter  caput,  et  membra,  quam 
inter  sponsum,  et  sponsam  :  sed  conformitas,  quae  est  inter  Christum,  et  an- 
gelos, sufficit  ad  hoc  quod  Christus  dicatur  caput  angelorum;  ergo  eadem 
ratione  sufficit  ad  hoc,  quod  dicatur  sponsus  respectu  eorum. 

Sed  contra.  Origenes  super  Cantica  (inprinc.  Prologi)  distinguit  quatuor 
personas,  scilicet  «  sponsum,  et  sponsam,  et  adolescentulas,  et  sodales 
sponsi  »,  et  dicit,  quod  «angeli  sunt  sodales  sponsi»;  cum  ergo  dotes  non 
debeantur  nisi  sponsae,  videtur  quod  angelis  dotes  non  conveniant. 

Praeterea.  Christus  desponsavit  sibi  Ecclesiam  per  incarnationem,  et  pas- 
sionem,  unde  figuratur  per  hoc  quod  dicitur  Exod.  4.  :  Sponsus  sanguinum  tu 
mihi  es  :  sed  Christus  per  passionem,  et  incarnationem  non  aliter  fuit  con- 
junctus  angelis,  quam  prius  erat;  ergo  angeli  non  pertinent  ad  Ecclesiam^ 
secundum  quod  Ecclesia  dicitur  sponsa;  ergo  angelis  non  conveniunt  dotes. 

Respondeo  dicendum,  quod  ea  quae  ad  dotes  animae  pertinent,  non  est 
dubium  angelis  sicut  et  hominibus  convenire;  sed  secundum  rationem  dotis 
non  ita  eis,  sicut  hominibus  conveniunt,  eo  quod  non  ita  proprie  convenit 
angelis  ratio  sponsae,  sicut  hominibus  :  exigitur  enim  inter  sponsum,  et  spon- 
sam naturae  conformitas,  ut  scilicet  sint  ejusdem  speciei.  Hoc  autem  modo 
homines  cum  Christo  conveniunt  inquantum  naturam  humanam  assumpsit, 
per  quam  assumptionem  factus  est  conformis  in  natura  speciei  humanae 
omnibus  hominibus;  angelis  autem  non  est  conformis  secundum  unitatem 
speciei,  neque  secundum  naturam  divinam,  neque  secundum  humanam;  et 
ideo  ratio  dotis  non  ita  proprie  convenit  angelis,  sicut  hominibus.  Cum  ta- 
men  in  his,  quae  metaphorice  dicuptur,  non  requiratur  similitudo  quantum 
ad  omnia,  non  potest  ex  aliqua  dissimilitudine  concludi,  quod  methaporice 
aliquid  de  aliquo  non  praedicetur:  et  sic  ex  ratione  inducta  non  potest  sim- 

pliciter  haberi,  quod  angelis  dotes  non  conveniant,  sed  solum  quod  non  ita 
proprie,  sicut  hominibus,  ratione  dissimilitudinis  praedictae. 

Ad  primum  ergo  dicendum,  quod  quamvis  angeli  pertineant  ad  unita- 
tem  Ecclesiae,  non  tamen  sunt  membra  Ecclesiae,  secundum  quod  Ecclesia 
dicitur  sponsa  per  conformitatem  naturae:  et  sic  non  convenit  eis  proprie  ha- 
bere  dotes. 

Ad  secundum  dicendum,  quod  desponsatio  illa  large  accipitur  prò 
unione,  quae  non  habet  conformitatem  naturae  in  specie  :  et  sic  etiam  nihil 
prohibct,  large  accipiendo  dotes,  ponere  dotes  in  angelis. 

Ad  tertium  dicendum,  quod  quamvis  in  matrimonio  spirituali  non  sit 
nisi  conjunctio  spiritualis,  tamen  illos,  qui  conjungunturad  perfectam  ma- 
trimonii  rationem,  oportet  in  specie  naturae  convenire:  et  propter  hoc  de- 
sponsatio proprie  ad  angelos  non  pertinet. 

Ad  quartum  dicendum,  quod  illa  conformatio,  qua  angeli  conformantur 
Christo,  inquantum  est  Deus,  non  est  talis,quae  sufficiat  ad  perfectam  ratio- 
nem matrimoni^  cura  non  sit  secundum  convenientiam  in  specie;  sed  magis 
adhuc  remanet  infinita  distantia. 

Ad  quintum  dicendum,  quod  nec  etiam  Christus  proprie  dicitur  caput 
angelorum,  secundum  illam  rationem  qua  caput  requirit  conformitatem  na- 
turae ad  membrum  :  tamen  sciendum,  quod  licet  caput,  et  alia  membra  sint 
partes  individui  unius  speciei,  si  tamen  unumquodque  per  se  consideretur, 
non  est  cum  alio  ejusdem  speciei;  manus  enim  habet  aliam  speciem  partis 
a  capite:  unde  loquendo  de  membris  secundum  se,  non  requiritur  inter  ea 
alia  convenientia,  quam  proportionis,  ut  unum  ab  alio  accipiat,  et  unum  alii 
subserviat:  et  sic  convenientia,  quae  est  inter  Deum,  et  angelos,  magis  sufficit 
ad  rationem  capitis,  quam  ad  rationem  sponsi. 

ARTICULUS  V.  412 

UTRUM    CONVENIENTER    PONANTUR   TRES    ANIMAE   DOTES. 

(S.  Thom.  4.  Disi.  49.  q.  4.  art.  $.  q.  1.). 

Ad  quintum  sic  proceditur.  Videtur,  quod  inconvenienter  ponantur  tres 
animae  dotes,  scilicet  visto,  dilectio,  et  fruitio;  anima  enim  conjungitur  Deo 
secundum  mentem,  in  qua  est  imago  Trinitatis,  secundum  memoriam,  in- 
telligentiam,  et  voluntatem  :  sed  dilectio  ad  voluntatem  pertinet,  visio  ad 
intelligentiam;  ergo  debet  aliquid  poni,  quod  memoriae  respondeat,  cum 
fruitio  non  pertineat  ad  memoriam,  sed  magis  ad  voluntatem. 

2.  Praeterea.  Dotes  beatitudinis  dicuntur  respondere  virtutibus  viae, 
-quibus  Deo  conjungimur;  quae  sunt  fldes,  spes,  et  charitas,  quibus  est  ipse 
Deus  objectum:  sed  dilectio  respondet  charitati,  visio  autem  fidei;  ergo  de- 
beret  aliquid  poni,  quod  pertineret  ad  spem;  cum  fruitio  magis  pertineat  ad 
charitatem. 

3.  Praeterea.  Deo  non  fruimur  nisi  per  dilectionem,  et  visionem;  «  illis 
enim  dicimurfrui,  quae  diligimus  propter  se  »,  ut  patet  perAug.  in  lib.  1.  de 
Doctr.  Christ.  (cap.  4.);  ergo  fruitio  non  debet  poni  alia  dos  a  dilectione. 

4.  Praeterea.  Ad  perfectionem  beatitudinis  requiritur  comprehensio, 
1.  Corinth.  9.  :  Sic  currite,  ut  comprebendatis ;  ergo  debet  adhuc  quarta  dos  poni. 

5.  Praeterea.  Anselm.  dicit  (lib.  de.  Simililudinib.  cap.  48.)^  quod  haec  per- 

tinent  ad  beatitudinem  animae,  «  sapientia,  amicitia,  concordia,  potestas, 
honor,  securitas,  gaudium  »  ;  et  sic  videntur  praedictae  dotes  inconvenienter 
assignari. 

6.  Praeterea.  Augustinus  in  fine  de  Civ.  Dei  (cap.  ult.  inter  princ.  et  med.) 
dicit,  quod  «  Deus  in  illa  beatitudine  sine  fine  vidèbitur,  sine  fastidio  ama- 
bitur,  sine  fatigatione  laudabitur  »  ;  ergo  laus  praeassignatis  dotibus  annume- 
rari  debet. 

7.  Praeterea.  Boétius  ponit  quinque  ad  beatitudinem  pertinentia  in  3.  de 
Consolat.  (prosa  io.  a  med.)  quae  sunt  haec  :  sufficientia,  quam  promittunt  di- 
vitiae ;  jucunditas,  quam  promittit  voluptas  ;  cekbritas,  quam  promittit  fama; 
securitas,  quam  promittit  potentia;  teverentia,  quam  promittit  dignitas:  et  sic 
videtur,  quod  potius  ista  deberent  assignari  dotes,  quam  praedicta. 

Respondeo  dicendum,  quod  ab  omnibus  communiter  tres  ponuntur  ani- 
mae dotes,  diversimode  tamen:  quidam  enim  dicunt,  quod  tres  dotes  animae 
sunt  visio,  dilectio,  et  fruitio:  quidam  vero  dicunt,  quod  sunt  visio,  com- 
prehensio,  et  fruitio  :  quidam  vero,  quod  sunt  visio,  dilectio  [al.  delectatio], 
et  comprehensio.  Omnes  tamen  hae  assignationes  reducuntur  in  idem;  et 
eodem  modo  earum  numerus  assignatur  :  dictum  enim  est  (art.  2.  ìmj.  q.), 
quod  dos  est  aliquid  animae  inhaerens,  per  quod  ordinatur  ad  operationem, 
in  qua  consistit  beatitudo  :  in  qua  quidem  operatione  duo  requiruntur,  scilicet 
ipsa  substantia  operationis,  quae  est  visio,  et  perfeciio  ejus,  quae  est  delecta- 
tio  :  oportet  enim  beatitudinem  esse  operationem  perfectam.  Visio  ameni 
aliqua  est  delectabilis  dupliciter:  uno  modo  ex  parte  objecti,  inquantum  id, 
quod  videtur,  est  delectabile:  alio  modo  ex  parte  visionis,  inquantum  ipsum 
videre  delectabile  est;  sicut  delectamur  in  cognoscendo  mala,  quamvis  mala 
non  delectent  nos:  et  quia  operatio  illa,  in  qua  ultima  beatitudo  consisti^ 
debet  esse  perfectissima,  ideo  requiritur,  quod  visio  illa  sit  utroque  modo 
delectabilis.  Ad  hoc  autem  quod  visio  illa  sit  delectabilis  ex  parte  visionis, 
requiritur  quod  sit  facta  connaturalis  videnti  per  aliquem  habitum  :  sed  ad 
hoc  quod  sit  delectabilis  ex  parte  visibilis,  requiruntur  duo:  quod  scilicet  ipsum 
visibile  sit  conveniens;  et  quod  sit  conjunctum:  sic  ergo  ad  delectabilitatem 
visionis  ex  parte  sui  requiritur  habitus,  qui  visionem  eliciat;  et  sic  est  una 
dos,  quae  dicitur  ab  omnibus  visio.  Sed  ex  parte  visibilis  requiruntur  duo: 
scilicet  convenienza,  quae  est  per  affectum  ;  et  quantum  ad  hoc  ponitur  a 
quibusdam  dos  dilectio,  et  a  quibusdam  fruitio,  secundum  quod  fruitio  ad  af- 
fectum pertinet  ;  illud  enim  quod  summe  diligimus,  convenientissimum  aesti- 
mamus  :  requiritur  etiam  ex  parte  visibilis  conjunctio  ;  et  sic  ponitur  a  qui- 
busdam comprehensio,  quae  nitrii  est  aliud,  quam  in  praesentia  Deum  habere, 
et  in  seipso  tenere  :  sed  secundum  alios  ponitur  fruitio,  prout  est  non  spei, 
sicut  est  in  via,  sed  jam  rei,  sicut  est  in  patria.  Et  sic  dotes  tres  respondent 
tribus  virtutibus  theologicis,  scilicet  visio  fidei;  spei  vero  comprehensio,  vel 
fruitio  secundum  unam  acceptionem;  charitati  vero  fruitio,  vel  delectatio 
[al.  dilectio]  secundum  assignationem  aliata  :  fruitio  enim  perfecta,  qualis  in 
patria  habebitur,  includit  in  se  dilectionem,  et  comprehensionem,  et  ideo  a 
quibusdam  accipitur  prò  uno,  a  quibusdam  vero  prò  alio.  Quidam  vero  at- 
tribuunt  has  tres  dotes  tribus  animae  viribus,  visionem  scilicet  rationali;  di- 
lectionem [al.  delectationem]  concupiscibili;  fruitionem  vero  irascibili,  in- 
quantum talis  fruitio  est  per  quandam  victoriam  adepta:  sed  hoc  non  proprie 
dicitur,  quia  irascibilis,  et  concupiscibilis  non  sunt  in  parte  intellectiva,  sed  in 
parte  sensitiva;  dotes  autem  animae  ponuntur  in  ipsa  mente. 

Ad  primum  ergo  dicendum,  quod  memoria,  et  intelligentia  non  habent 
nisi  imam  operationem,  vel  quia  ipsa  intelligentia  est  operatio  memoriae  ; 
vel  si  intelligentia  dicatur  esse  potentia  quaedam,  memoria  non  exit  in  ope- 
rationem nisi  mediante  intelligentia,  quia  memoriae  est  notitiam  tenere  :  unde 
etiam  memoriae,  et  intelligentiae  non  respondet  nisi  unus  habitus,  scilicet 
notitia;  et  ideo  utrique  respondet  tantum  una  dos,  scilicet  visio. 

Ad  secundum  dicendum,  quod  fruitio  respondet  spei,  inquantum  includit 
comprehensionem,  quae  spei  succedet;  quod  enim  speratur,  nondum  habetur; 
et  ideo  spes  quodammodo  affligit  propter  distantiam  amati,  et  propter  hoc 
in  patria  non  remanebit,  sed  succedet  ei  comprehensio. 

Ad  tertium  dicendum,  quod  fruitio,  secundum  quod  comprehensionem 
includit,  distinguitur  a  visione,  et  dilectione;  alio  tamen  modo,  quam  dilectio 
a  visione:  dilectio  enim,  et  visio  diversos  habitus  nominant,  quorum  unus  per- 
tinet  ad  intellectum,  alter  vero  ad  affectum.  Sed  comprehensio,  vel  fruitio, 
secundum  quod  ponitur  prò  comprehensione,  non  importat  alium  habitum 
ab  illis  duobus;  sed  importat  remotionem  impedimentorum,  ex  quibus  effi- 
ciebatur,  ut  non  posset  mens  Deo  praesentialiter  conjungi;  et  hoc  quidem 
fit  per  hoc  quod  ipse  habitus  gloriae  animam  ab  omni  defectu  liberat;  sicut 
quod  facit  eam  sufficientem  ad  cognoscendum  sine  phantasmatibus,  et  ad 
praedominandum  corpori,  et  ad  alia  hujusmodi,  per  quae  excluduntur  impe- 
dimenta,  quibus  (ìt  ut  nunc  peregrinemur  a  Domino. 

Ad  quartum  patet  responsi o  ex  dictis  (in  corp.). 

Ad  quintum  dicendum,  quod  proprie  dotes  sunt  immediata  principia  illius 
operationis,  in  qua  perfecta  beatitudo  consistit,  per  quam  anima  Christo  con- 
jungitur:  illa  autem,  quae  Anselmus  enumerat,  non  sunt  hujusmodi,  sed  sunt 
qualitercumque  beatitudinem  concomitantia,  vel  consequentia,  non  solum  in 
comparatione  ad  sponsum,  ad  quem  sola  sapientia  inter  enumerata  ab  eo 
pertinet,  sed  etiam  in  comparatone  ad  alios;  vel  pares,  ad  quos  pertinet  ami- 
citia  quantum  ad  unionem  affectuum,  et  concordia  quantum  ad  consensum 
in  agendis  ;  vel  inferiores,  ad  quos  pertinet  potestas,  secundum  quod  a  supe- 
rioribus  inferiora  disponuntur,  et  honor  secundum  id  quod  ab  inferioribus 
superioribus  exhibetur  ;  et  etiam  per  comparationem  ad  seipsum,  ad  quod 
pertinet  securitas  quantum  ad  remotionem  mali,  et  gaudium  quantum  ad 
adeptionem  boni. 

Ad  sextum  dicendum,  quod  laus,  quae  ab  Augustino  ponitur  tertium 
eorum,  quae  in  patria  erunt,  non  est  dispositio  ad  beatitudinem,  sed  magis 
ad  beatitudinem  consequens;  ex  hoc  enim  ipso,  quod  anima  Deo  conjungitur, 
in  quo  beatitudo  consistit,  sequitur  quod  in  laudem  prorumpat:  unde  laus 
non  habet  rationem  dotis. 

Ad  septimum  dicendum,  quod  illa  quinque  supradicta,  quae  enumerat 
Boétius,  sunt  quaedam  beatitudinis  conditiones,  non  autem  dispositiones  ad 
beatitudinem,  vel  ad  beatitudinis  actum,  eo  quod  beatitudo  ratione  suae  per- 
fectionis  sola,  et  singulariter  habet  per  seipsam  quidquid  ab  hominibus  in 
diversis  rebus  quaeritur  ;  ut  patet  etiam  per  Philos.  in  1.  Ethic.  (oap.  7.  a  med.) 
et  in  io.  (cap.  7.  et  S.).  Et  secundum  hoc  ostendit  Boètius,  illa  quinque  in 
vera  beatitudine  esse,  quia  haec  sunt,  quae  ab  hominibus  in  felicitate  tem- 
porali quaeruntur  :  quae  vel  pertinent  ad  immunitatem  a  malo,  sicut  est  se- 
curitas; vel  ad  consecutionem  boni  convenientis,  sicut  jucunditas;  vel  perfe- 
cti,  sicut  sufficientia  ;  vel  ad  manifestationem  boni,  sicut  celebritas,  inquantum 
bonum  unius  est  in  notitia  multorum;  et  reverenda,  inquantum  illius  notitiae, 

vel  boni  signum  aliquod  exhibetur  ;  reverentia  enim  consistit  in  exhibitione 
honoris,  qui  est  testimonium  virtutis  :  unde  patet,  quod  ista  quinque  non  de- 
bent  dici  dotes,  sed  quaedam  beatitudinis  conditiones. 


QUAESTIO  XCVI. 

DE  AUREOLIS,  IN  TREDECIM  ARTICULOS  DIVISA. 

Consequenter  considerandum  est  de  aureolis. 

Circa  quod  quaeruntur  tredecim. 

Primo.  Utrum  aureola  differat  a  praemio  essentiali. 
Secundo.  Utrum  differat  a  fructu. 

Tertio.  Utrum  fructus  soli  virtuti  continentiae  debeatur. 
Quarto.  Utrum  convenienter  assignentur  tres  fructus  tribus  partibus  con- 
tinentiae. 

Quinto.  Utrum  virginibus  debeatur  aureola. 

Sexto.  Utrum  debeatur  martyribus. 

Septimo.  Utrum  debeatur  doctoribus. 

Octavo.  Utrum  Christo  debeatur. 

Nono.  Utrum  angelis. 

Decimo.  Utrum  corpori  humano  debeatur. 

Undecime  Utrum  convenienter  tres  aureolae  assignentur. 

Duodecimo.  Utrum  aureola  virginum  sit  potissima. 

Decimotertio.  Utrum  unus  alio  intensius  eamdem  aureolam  habeat. 

ARTICULUS  I.  413 

UTRUM    AUREOLA    SIT    ALIUD    A    PRAEMIO    ESSENTIALI, 
OJJOD  AUREA  DICITUR. 

(S.   Thotn.  4.  Dist.  49.  q.  ;.  art.  1.). 

Ad  primum  sic  proceditur.  Videtur,  quod  aureola  non  sit  aliquod  aliud 
praemium  a  praemio  essentiali,  quod  aurea  dicitur:  praemium  enim  essen- 
tiale  est  ipsa  beatitudo  :  sed  beatitudo,  secundum  Boètium  (lib.  3.  de  Consoì. 
prosa  2.  circ.  princ),  «  est  status  omnium  bonorum  aggregatione  perfectus  »; 
ergo  praemium  essentiale  includit  omne  bonum,  quod  habetur  in  patria;  et 
sic  aureola  includitur  in  aurea. 

2.  Praeterea.  Magis  et  tninus  non  diversificant  speciem  :  sed  illi  qui  ser- 
vant  Consilia,  et  praccepta,  magis  praemiantur,  quam  illi  qui  servant  prae- 
cepta  tantum;  nec  in  aliquo  praemium  eorum  videtur  differre,  nisi  quod 
unum  est  altero  majus;  cum  ergo  aureola  nominet  praemium,  quod  debetur 
operibus  perfectionis,  videtur  quod  aureola  non  dicat  aliquid  distinctum  ab 
aurea. 

3.  Praeterea.  Praemium  respondet  merito:  sed  radix  totius  meriti  est 
charitas:  cum  ergo  charitati  respondeat  aurea,  videtur  quod  in  patria  non 
erit  aliquod  praemium  ab  aurea  distinctum. 

4.  Praeterea.  «  Omnes  homines  beati  assumuntur  ad  angelorum  ordi- 
Bes  »,  ut  dicit  Gregor.  (hom.  34.  in  Evang.  parum  ante,  med.)  :  sed  in  angelis 
«  licet  quaedam  data  sint  quibusdam  excellenter,  nihil  tamen  ibi  possidetur 
singulariter;  omnia  enim  in  omnibus  sunt,  non  quidem  aequaliter,  quia  alii 
aliis  sublimius  possident,  quae  tamen  omnes  habent  »,  ut  etiam  Gregorius 
dicit  (ibid.  a  med.)  ;  ergo  in  beatis  non  erit  aliquod  aliud  praemium  nisi  om- 
*ium  commune;  ergo  aureola  non  est  praemium  distinctum  ab  aurea. 

5.  Praeterea.  Excellentiori  merito  excellentius  praemium  debetur:  si  ergo 
aurea  debetur  operibus  quae  sunt  in  praecepto,  aureola  vero  his  quae  sunt 
in  Consilio,  aureola  erit  perfectior,  quam  aurea,  et  ita  non  deberet  diminu- 
tive significari;  et  sic  videtur,  quod  aureola  non  sit  praemium  distinctum 
ab  aurea. 

Sed  contra.  Exod.  25. super  illud  :  Facies  et  alter ani  coronavi  aureolam,  dicit 
Gloss.  (ord.  Bedae,  lib.  1.  de  Tabernac.  cap.  6.  a  med.)  :  «  Ad  coronam  hanc 
pertinet  canticum  novum,  quod  virgines  tantum  coram  Agno  concinunt»:  ex 
quo  videtur,  quod  aureola  sit  quaedam  corona  non  omnibus,  sed  quibusdam 
specialiter  reddita;  aurea  autem  omnibus  beatis  redditur  ;  ergo  aureola  est 
aliud,  quam  aurea. 

Praeterea.  Pugnae,  quam  sequitur  Victoria,  debetur  corona,  2.  Timoth.  2.: 
Non  coronabitur,  nisi  qui  legitime  certaverit;  ergo  ubi  est  specialis  ratio  cer- 
taminis,  ibi  debet  esse  corona  specialis:  sed  in  aliquibus  operibus  est  spe- 
cialis ratio  certandi;  ergo  prae  aliis  aliquam  coronam  habere  debent;  et  hanc 
dicimus  aureolam. 

Praeterea.  Ecclesia  militans  descendit  a  triumphante,  ut  patet  Apoc.  21.: 
Vidi  civitatcm  sanctam,  etc:  sed  in  Ecclesia  militante  specialia  opera  habentibus 
redduntur  specialia  praemia,  sicut  victoribus  corona,  currentibus  bravium; 
ergo  similiter  debet  esse  in  Ecclesia  triumphante. 

Respondeo  dicendum,  quod  praemium  essentiale  hominis,  quod  est  ejus 
beatitudo,  consistit  in  perfecta  conjunctione  animae  ad  Deum,  inquantum  eo 
perfecte  fruitur  ut  viso,  et  amato  perfecte:  hoc  autem  praemium  metapho- 
rice  corona  dicitur,  vel  aurea,  tum  ex  parte  meriti,  quod  cum  quadam  pugna 
agitur;  militia  enim  est  vita  hominis  super  terram  (Job  "].);  tum  etiam  ex  parte 
praemii,  per  quod  homo  efficitur  quodammodo  divinitatis  particeps,  et  per 
consequens  regiae  potestatis,  Apoc.  5.:  Fecisti  nos  Deo  nostro  regnarti,  etc. 
Corona  autem  est  proprium  signum  regiae  potestatis,  et  eadem  ratione  prae- 
mium accidentale,  quod  essentiali  additur,  coronae  rationem  habet:  signi- 
hcat  etiam  corona  perfectionem  quandam,  ratione  figurae  circularis,  ut  ex 
hoc  etiam  perfectioni  competat  beatorum:  sed  quia  nihil  potest  superaddi 
essentiali,  quin  sit  eo  minus,  ideo  superadditum  praemium  aureola  nomina- 
tur.  Huic  autem  essentiali  praemio,  quod  aurea  dicitur,  aliquid  superadditur 
dupliciter:  uno  modo  ex  conditione  naturae  ejus  qui  praemiatur,  sicut  supra 
beatitudinem  animae  gloria  corporis  adjungitur,  unde  et  ipsa  gloria  corporis 
interdum  aureola  nominatur:  unde  super  illud  Exod.  25.:  Facies  et  alteravi 
coronam  aureolam,  dicit  quaedam  Gloss.  (or din.  Bedae,  he.  cit.)  quod  ce  in  fine 
aureola  superponitur,  cum  in  Scriptura  dicatur,  quod  ei  sublimior  gloria  in 
receptione  corporum  servetur  ».  Sic  autem  nunc  de  aureola  non  agitur.  Alio 
modo  ex  ratione  operis  meritorii;  quod  quidem  rationem  meriti  habet  ex  duo- 

bus,  ex  quibus  etiam  habet  bonitatis  rationem  ;  scilicet  ex  radice  charitatis, 
qua  refertur  in  finem  ultimum  ;  et  sic  debetur  ei  essentiale  praemium,  scilicet 
perventio  ad  finem,  quae  est  aurea  :  et  ex  ipso  genere  actus,  quod  laudabi- 
litatem  quandam  habet  ex-debitis  circumstantiis,  et  ex  habitu  eliciente,  et  ex 
proximo  fine;  et  sic  debetur  ei  quoddam  accidentale  praemium,  quod  aureola 
dicitur  ;  et  hoc  modo  de  aureola  ad  praesens  intendimus.  Et  sic  dicendum 
est  quod  aureola  dicit  aliquid  aureae  superadditum,  id  est  quoddam  gaudium 
de  operibus  a  se  factis,  quae  habent  rationem  victoriae  excellentis  ;  quod  est 
aliud  gaudium  ab  eo,  quo  de  conjunctione  ad  Deum  quis  gaudet,  quod  gau- 
dium aurea  dicitur.  Quidam  tamen  dicunt,  quod  ipsum  praemium  comraune, 
quod  est  aurea,  accipit  nomen  aureolae,  secundum  quod  virginibus,  vel  mar- 
tyribus,  vel  doctoribus  redditur;  sicut  et  denarius  accipit  nomen  debiti  ex 
hoc,  quod  alicui  debetur,  quamvis  omnino  sint  idem  debitum,  et  denarius; 
non  tamen  ita  quod  praemium  essentiale  oporteat  esse  majus,  quando  au- 
reola dicitur;  sed  quia  excellentiori  actui  respondet,  non  quidem  secundum 
meriti  intensionem,  sed  secundum  modum  merendi;  ut  quamvis  in  duobus 
sit  aequalis  limpiditas  divinae  visionis,  in  uno  tamen  dicatur  aureola,  non  in 
altero,  inquantum  respondet  excellentiori  merito  secundum  modum  agendi, 
Sed  hoc  videtur  esse  contra  intentionem  Gloss.  (sup.  cil.)  Exod.  25.:sienim 
idem  esset  aurea,  et  aureola,  non  diceretur  aureola  aureae  superponi:  et 
praeterea  cum  merito  respondeat  praemium,  oportet  quod  illi  excellentiae 
meriti,  quae  est  ex  modo  agendi,  respondeat  aliqua  excellentia  in  praermo: 
et  hanc  excellentiam  vocamus  aureolcnn  :  unde  oportet  aureolam  ab  aurea 
differre. 

Ad  primum  ergo  dicendum,  quod  beatitudo  includit  in  se  omnia  bona, 
quae  sunt  necessaria  ad  perfectam  hominis  vitam,  quae  consistit  in  perfecta 
hominis  operatione  :  sed  quaedam  possunt  superaddi,  non  quasi  necessaria 
ad  perfectam  operationem,  ut  sine  quibus  esse  non  possit,  sed  quia  his  ad- 
ditis  est  beatitudo  clarior:  unde  pertinent  ad  bene  esse  beatitudinis,  et  ad  de- 
centiam  quandam  ipsius;  sicut  et  felicitas  politica  ornatur  nobilitate,  et  cor- 
poris  pulchritudine,  et  hujusmodi,  sine  quibus  tamen  esse  potest,  ut  patet 
in  i.  Ethic.  (cap.  8.):  et  hoc  modo  se  habet  aureola  ad  beatitudinem  patriae. 

Ad  secundum  dicendum,  quod  ille  quiservat  Consilia,  et  praecepta,  semper 
meretur  magis,  quam  ille  qui  servat  praecepta  tantum,  secundum  quod  ratio 
meriti  consideratur  in  operibus  ex  ipso  genere  operum,  non  autem  semper 
secundum  quod  ratio  meriti  pensatur  ex  radice  charitas  ;  cum  quandoque  ex 
majori  chatitate  aliquis  servet  praecepta  tantum,  quam  aliquis  praecepta,  et 
Consilia.  Sed  ut  pluries  accidit  e  contrario,  quia  «  probatio  dilectionis  exhi- 
bitio  est  operis  »,  ut  Gregorius  dicit  (homil.  30.  in  Evang.  circ.  princ.)  ;  non 
ergo  ipsum  essentiale  praemium  magis  intensum  dicitur  aureola,  sed  id  quod 
praemio  essentiali  superadditur  indifferenter,  sive  sii  majus  praemium  essen- 
tiale habentis  aureolam,  sive  minus,  sive  aequale  praemio  essentiali  non 
habentis. 

Ad  tertium  dicendum,  quod  charitas  est  primum  principium  merendi: 
sed  actus  noster  est  quasi  instrumentum,  quo  meremur:  ad  effectum  autem 
consequendum  non  solum  requiritur  debita  disposino  in  primo  movente,  sed 
etiam  recta  disposino  in  instrumento:  et  ideo  in  effectu  aliquid  consequitur 
ex  parte  primi  principii,  quod  est  principale,  et  aliquid  ex  parte  instrumenti, 
quod  est  secundarium;  unde  et  in  praemio  aliquid  est  ex  parte  charitatis, 
scilicet  aurea,  et  aliquid  ex  genere  operationis,  scilicet  aureola. 

Ad  quartum  dicendum,  quod  angeli  omnes  eodem  genere  actus  suam 
beatitudinem  meruerunt,  scilicet  in  hoc  quod  sunt  conversi  ad  Deum;  et  ideo 
nullum  singulare  praemium  invenitur  in  uno,  quod  alius  non  habeat  aliquo 
modo:  homines  autem  diversis  generibus  actuum  beatitudinem  merentur:  et 
ideo  non  est  simile.  Tamen  illud  quod  unus  videtur  specialiter  babere  inter 
homines,  quodammodo  omnes  communiter  habent,  inquantum  scilicet  per 
charitatem  perfectam  unusquisque  bonum  alterius  suum  reputat:non  tamen 
hoc  gaudium,  quo  unus  alteri  congaudet,  potest  aureola  nominari,  quìa  non 
datur  in  praemium  victoriae  ejus,  sed  magis  respicit  victoriam  alienam:  co- 
rona autem  ipsis  victoribus  redditur,  non  victoriae  congaudentibus. 

Ad  qtjintum  dicendum,  quod  major  est  excellentia  meriti,  quae  con- 
surgit  ex  charitate,  quam  illa  quae  consurgit  ex  genere  actus;  sicut  finis,  ad 
quem  ordinat  charitas,  est  potior  his  quae  sunt  ad  finem,  circa  quae  actus 
nostri  consistunt:  unde  etiam  praemium  respondens  merito  ratione  charitatis, 
quantumeumque  sit  parvum,  est  majus  quolibet  praemio  respondente  actui 
ratione  sui  generis:  et  ideo  aureola  dicitur  diminutive  respectu  aureae. 


ARTICULUS  IL  4i4 

UTRUM     AUREOLA    DIFFERAT    A   FRUCTU. 

(S.  Tbom.  4.  Disi.  49.  q.  5.  art.  2.  q.  1.  et  seq.). 

Ad  secukdum  sic  proceditur.  Videtur,  quod  aureola  non  differat  a  fructu  ; 
eidem  enim  merito  non  debentur  diversa  praemia:  sed  eidem  merito  re- 
spondet  aureola,  et  fructus  centesimus,  scilicet  virginitatis,  ut  patet  in  Gloss. 
(ora.  sup.  illud:  Aliud  quidem  centesimum,  Mattb.  13.)  ;  ergo  aureola  est  idem 
quod  fructus. 

2.  Praeterea.  August.  dicit  in  lib.  2.  de  Virginit.  (cap.  45.),  quod  «  cen- 
tesimus fructus  debetur  martyribus,  et  idem  debetur  virginibus  »  ;  ergo  fructus 
est  quoddam  praemium  commune  virginibus,  et  martyribus:  sed  eisdem 
etiam  debetur  aureola  ;  ergo  aureola  est  idem  quod  fructus. 

3.  Praeterea.  In  beatitudine  non  invenitur  nisi  duplex  praemium,  sci- 
licet essentiale  et  accidentale,  quod  essentiali  superadditur  :  sed  praemium  es- 
sentiali  superadditum  dicitur  aureola,  quod  patet  ex  hoc  quod  Exod.  25., 
aureola  coronae  aureae  superponi  dicitur:  sed  fructus  non  est  praemium  es- 
sentiale, quia  sic  deberetur  omnibus  beatis;  ergo  est  idem  quod  aureola. 

Sed  contra.  Quaecumque  non  sunt  ejusdem  divisionis,  non  sunt  etiam 
ejusdem  rationis:  sed  fructus,  et  aureola  non  similiter  dividuntur,  quia  au- 
reola dividitur  in  aureolam  virginum,  martyrum,  et  doctorum  ;  fructus  autem 
in  fructum  conjugatorum,  viduarum,  et  virginum;  ergo  fructus,  et  aureola 
non  sunt  idem. 

Praeterea.  Si  fructus,  et  aureola  essent  idem,  cuicumque  deberetur  fructus, 
deberetur  et  aureola:  hoc  autem  patet  esse  falsum,  quia  fructus  debetur  vi- 
duitati,  non  autem  aureola;  ergo,  etc. 

Respondeo  dicendum,  quod  ea  quae  metaphorice  dicuntur,  possunt  varie 
accipi,  secundum  adaptationes  ad  diversas  proprietates  ejus,  unde  fit  tran- 
sumptio:  cura  autem  fructus  proprie  in  rebus  corporalibus  dicatur  de  terra 
nascentibus,  secundum  diversas  conditiones,  quae  in  fructibus  corporalibus 
inveniri  possunt,  diversimode  fructus  spiritualiter  accipitur  :   fructus    enim 

corporalis  dulcedinem  habet,  qua  reficit,  secundum  quod  in  usum  hominis 
venit;  estetiam  ultimum,  ad  quod  operatio  naturae  pervenit;  est  etiani  idquo</ 
ex  agricultura  expectatur  per  seminationem,  vel  quoscumque  alios  modos. 
Quandoque  igitur  fructus  spiritualiter  accipitur  prò  eo  quod  reficit,  quasi  ul- 
timus  finis;  et  secundum  hanc  significationem  dicimur  Deo  frui,  perfecte  qui- 
dem  in  patria,  imperfecte  autem  in  via  ;  et  ex  hac  significatione  accipitur 
fruitio,  quae  est  dos  :  sic  autem  nunc  de  fructibus  non  loquimur.  Quandoque 
autem  sumitur  fructus  spiritualiter  prò  eo  quod  reficit  tantum,  quamvis  non 
sit  ultimus  finis  ;  et  sic  virtutes  fructus  dicuntur,  inquantum  «  mentem  sin- 
cera dulcedine  reficiunt  »,  ut  Ambrosius  dicit.  Et  sic  accipitur  fructus  Gal.  5.  : 
Fructus  autem  spiritus  charitas,  gaudium,  etc.  Sic  autem  de  fructibus  nunc 
etiam  non  loquimur;  de  hoc  enim  dictum  est  (3.  Disi.  34.  q.  1.  art.  1.  et  1-2.  q.  7. 
art.  1.  ad  2.).  Potest  autem  alio  modo  sumi  fructus  spiritualis  ad  similitudinem 
corporalis,  inquantum  corporalis  fructus  est  quoddam  commodum,  quod  ex 
labore  agriculturae  expectatur;  ut  sic  fructus  dicatur  illud  praemium,  quod 
homoconsequitur  ex  labore,  quo  in  hac  vita  laborat;  et  sic  omne  praemium, 
quod  in  futuro  habebitur  ex  nostris  laboribus,  fructus  dicitur:  et  sic  accipitur 
fructus  Rom.  6.  :  Habetis  fructum  vestrum  in  sanctificationem,  finem  vero  vitam 
aeternam.  Sic  etiam  nunc  nos  de  fructu  non  agimus;  sed  agimus  de  fructu, 
secundum  quod  ex  semine  consurgit:  sic  enim  de  fructu  Dominus  loquitur 
Matth.  13.,  ubi  fructum  dividit  in  tricesimum,  sexagesimum,  et  centesimum.  Fru- 
ctus autem  secundum  hoc  potest  prodire  ex  semine,  quod  vis  sementina  est  ef- 
ficax  ad  convertendum  humores  terrae  in  suam  naturam  ;  el  quanto  haec 
virtus  est  efficacior,  et  terra  ad  hoc  paratior,  quanto  fructus  sequitur  uberior: 
spirituale  autem  semen,  quod  in  nobis  seminatur,  est  verbum  Dei;  unde 
quanto  aliquis  magis  in  spiritualitatem  convertitur  a  carne  recedens,  tanto 
in  eo  est  major  fructus  verbi.  Secundum  hoc  igitur  fructus  verbi  Dei  differt 
ab  aurea,  et  ab  aureola,  quia  aurea  consistit  in  gaudio,  quod  habetur  de 
Deo;  aureola  vero  in  gaudio,  quod  habetur  de  operum  perfectione  :  sed  fructus 
in  gaudio,  quod  habetur  de  ipsa  disposinone  operantis  secundum  gradum 
spiritualitatis,  in  quem  proficit  ex  semine  verbi  Dei.  Quidam  tamen  distin- 
guunt  inter  aureolam,  et  fructum,  dicentes,  quod  aureola  debetur  pugnanti, 
secundum  illud  2.  Timoth.  2.:  Non  coronàbitur,  nisi  qui  legitime  certaverìt; 
fructus  autem  laboranti,  secundum  illud  quod  dicitur  Sap.  3.:  Bonorum  la- 
borimi  oforiosus  est  fructus.  Alii  vero  dicunt,  quod  aurea  respicit  conversionem 
ad  Deum;  sed  aureola,  et  fructus  consistunt  in  his  quae  sunt  ad  finem;  ita 
tamen  quod  fructus  principalius  respicit  voluntatem,  aureola  autem  magis 
corpus:  sed  cum  in  eodem  sit  labor,  et  pugna,  et  secundum  idem,  et  prae- 
mium corporis  ex  praemio  animae  dependeat;  secundum  praedicta  non  esset 
differentia  inter  fructum,  auream,  et  aureolam,  nisi  ratione  tantum;  et  hoc 
non  potest  esse,  cum  quibusdam  assignetur  fructus,  quibus  non  assignatur 
aureola. 

Ad  primum  ergo  dicendum,  quod  non  est  inconveniens  eidem  merito, 
secundum  diversa  quae  in  ipso  sunt,  diversa  praemia  respondere;  unde  et 
virginitati  respondet  aurea,  secundum  quod  propter  Deum  servatur  imperio 
charitatis;  aureola  vero,  secundum  quod  est  quoddam  perfectionis  opus  ha- 
bens  rationem  victoriae  cujusdam  excellentis;  fructus  vero,  secundum  quod 
per  virginitatem  homo  in  quandam  spiritualitatem  transit,  a  carnalitate  re- 
cedens. 

Ad  secundum  dicendum,  quod  fructus  secundum  propriam  acceptionem. 

prout  nunc  loquimur,  non  dicit  praemium  commune  martyrio,  et  virginitati, 
sed  trihus  continentiae  gradibus.  Glossa  autem  illa,  quae  ponit  fructum  cen- 
tesimum martyribus  respondere,  large  accipit  fructum,  secundum  quod  quae- 
libet  remuneratio  dicitur  fructus;  ut  sic  per  centesimum  fructum  remuneratio 
designetur,  quae  quibuslibet  operibus  perfectionis  debetur. 

Ad  tertium  dicendum,  quod  quamvis  aureola  sit  quoddam  accidentale 
praemium  essentiali  superadditum,  non  tamen  omne  accidentale  praemium 
est  aureola,  sed  praemium  de  operibus  perfectionis,  quibus  homo  maxime 
Christo  conformatur  secundum  perfectam  victoriam  ;  unde  non  est  incon- 
veniens,  quod  abstractioni  a  carnali  vita  aliquod  aliud  accidentale  praemium 
debeatur,  quod  fructus  dicitur. 


ARTICULUS  III.  415 

UTRUM  FRUCTUS  DEBEATUR  SOLI  VIRTUTI   CONTINENTIAE. 

Ad  tertium  sic  proceditur.  Videtur,  quod  fructus  non  debeatur  soli  vir- 
tuti  continentiae,  quia  1.  Corinth.  15.,  super  illud:  Alia  claritas  solis,  etc, 
dicit  Glossa  (orditi.  Ambros.),  quod  «  claritati  solis  illorum  dignitas  compa- 
ratur,  qui  centesimum  fructum  habent;  lunari  autem,  qui  sexagesimum; 
stellis  vero,  qui  trigesimum  »  :  sed  illa  diversitas  claritatis,  secundum  inten- 
tionem  Apostoli,  pertinet  ad  quamcumque  beatitudinis  differentiam  ;  ergo 
diversi  fructus  non  debent  respondere  soli  virtuti  continentiae. 

2.  Praeterea.  Fructus  a  fruitione  dicuntur:  sed  fruitio  pertinet  ad  prae- 
mium essentiale,  quod  omnibus  virtutibus  respondet;  ergo,  etc. 

3.  Praeterea.  Fructus  labori  debetur,  Sap.  3.:  Bonorum  lab ornm glori 'osus 
est  fructus  :  sed  major  est  labor  in  fortitudine,  quam  in  temperanza,  vel  in 
continentia  ;  ergo  fructus  non  respondet  soli  continentiae. 

4.  Praeterea.  Difficilius  est  modum  non  excedere  in  cibis,  qui  sunt  ne- 
cessarii  ad  vitam,  quam  in  venereis,  sine  quibus  vita  conservari  potest;  et 
sic  major  est  labor  parsimoniae,  quam  continentiae;  ergo  parsimoniae  magis 
respondet- fructus,  quam  continentiae. 

5.  Praeterea.  Fructus  refectionem  importat:  refectio  autem  praecipue 
est  in  fine;  cum  ergo  virtutes  theologicae  finem  habeantpro  objecto,  scilicet 
ipsum  Deum,  videtur  quod  eis  fructus  maxime  debeat  respondere. 

Sed  contra  est,  quod  habetur  in  Gloss.  (ora.  sup.  illud  :  Aliud  trigesi- 
mum, etc,  Mattb.  i-}.),  quae  fructus  assignat  virginitati,  viduitati,  et  continentiae 
conjugali,  quae  sunt  continentiae  partes. 

Respondeo  dicendum,  quod  fructus  est  quoddam  praemium,  quod  debetur 
homini  ex  hoc,  quod  a  carnali  vita  in  spiritualem  transit  :  et  ideo  illi  virtuti 
praecipue  fructus  respondet,  quae  hominem  praecipue  a  subjectione  carnis- 
liberat:  hoc  autem  facit  continentia,  quia  per  delectationes  venereas  anima 
praecipue  carni  subditur;  adeo  ut  in  actu  carnali,  secundum  Hieron.  (epist.  ir. 
ad  Ag&ruch.  aliquant.  a  med.),  nec  spiritus  prophetiae  corda  tangat  propheta- 
rum,  nec  «  in  illa  delectatione  est  possibile  aliquid  intelligere  »,  ut  Philos. 
dicit  7.  Ethic.  (cap.  11.  tire,  fin.)  ;  et  ideo  continentiae  magis  respondet  fructus, 
quam  alii  virtuti. 

Ad  primum  ergo  dicendum,  quod  Glossa  illa  accipit  fructum  large,  secun- 
dum quod  quaelibet  remuneratio  fructus  nominatur. 

Ad  secundum  dicendum,  quod  fruitio  non  sumitur  a  fructu  secundum 
illam  similitudinem,qua  nunc  de  fructu  loquimur,  ut  patet  ex  dictis  (art.  praec). 

Ad  tertium  dicendum,  quod  fructus,  secundum  quod  nunc  loquimur, 
non  respondet  labori  ratione  fatigationis,  sed  secundum  quod  per  laborem 
semina  fructificant  :  unde  et  ipsae  segetes  labores  dicuntur,  inquantum  pro- 
pter  eas  laboratur,  vel  labore  acquiruntur.  Similitudo  autem  fructus,  secun- 
dum quod  oritur  ex  semine,  magis  aptatur  continentiae,  quam  fortitudini, 
quia  per  passiones  fortitudinis  homo  non  subditur  carni,  sicut  per  passiones 
circa  quas  est  continentia. 

Ad  quartum  dicendum,  quod  quamvis  delectationes,  quae  sunt  in  cibis, 
sint  magis  necessariae  illis  quae  sunt  in  venereis,  non  tamen  sunt  ita  vehe- 
mentes  ;  unde  per  eas  anima  non  ita  subditur  carni. 

Ad  quintum  dicendum,  quod  fructus  non  sumitur  hic,  secundum  quod 
fruì  dicitur,  qui  reficitur  in  fine;  sed  alio  modo  dicto  (art.  praec):  et  ideo 
ratio  non  sequitur. 

ARTICULUS  IV.  416 

UTRUM  CONVENIENTER  ASSIGNENTUR  TRES  FRUCTUS 
TRIBUS    CONTINENTIAE    PARTIBUS. 

Ad  quartum  sic  proceditur.  Videtur,  quod  inconvenienter  assignentur  tres 
fructus  tribus  continentiae  partibus,  quia  Galat.  5.  ponuntur  duodecim  fru- 
ctus spiritus,  charitas,  gaudium,  pax,  etc;  ergo  videtur,  quod  non  debeant 
poni  tres  tantum. 

2.  Praeterea.  Fructus  nominat  aliquod  praemium  speciale;  sed  prae- 
mium  quod  assignatur  virginibus,  viduis,  et  conjugatis,  non  est  speciale,  quia 
omnes  salvandi  continentur  sub  aliquo  horum  trium  ;  cum  nullus  salvetur 
qui  continentia  careat,  et  continentia  per  has  tres  sufficienter  dividatur  ;  ergo 
inconvenienter  tribus  praedictis  tres  fructus  assignantur. 

3.  Praeterea.  Sicut  viduitas  excedit  continentiam  conjugalem,  ita  virgi- 
nitas  vidualem  :  sed  non  similiter  excedit  sexagenarius  tricenarium,  et  cen- 
tenarius  sexagenarium;  neque  secundum  arithmeticam  proportionem,  quia 
sexagenarius  excedit  tricenarium  in  triginta,  et  centenarius  sexagenarium  in 
quadraginta;  neque  etiam  secundum  proportionem  geometricam,  quia  sexa- 
genarius se  habet  in  dupla  proportione  ad  tricenarium,  centenarius  vero  ad 
sexagenarium  in  superabundantia,  quia  continet  totum,  et  duas  tertias  partes 
ejus  ;  ergo  inconvenienter  aptantur  fructus  tribus  continentiae  gradibus. 

4.  Praeterea.  Ea  quae  in  sacra  Scriptura  dicuntur,  perpetuitatem  ha- 
bent,  Lue.  21.:  Coelum,  et  terra  transibunt,  verba  autem  mea  non  transibunt  : 
sed  ea  quae  ex  institutione  hominum  sunt  facta,  quotidie  possunt  mutari; 
ergo  ex  his,  quae  ex  institutione  hominum  sunt,  non  est  accipienda  ratio  eo- 
rum  quae  in  Scriptura  sacra  dicuntur:  et  sic  videtur,  quod  inconveniens  sit 
ratio,  quam  Beda  (lib.  5.  in  Lue.  cap.  29.  et  Hieron.  lib.  1.  contr.  Jovinian.  cap.  1.) 
assignat  de  istis  fructibus,  dicens  quod  «  fructus  tricesimus  debetur  conju- 
gatis, quia  in  repraesentatione,  quae  fìt  in  abaco,  triginta  significatur  per  con- 
tactum  pollicis,  et  indicis  secundum  suamsummitatem,  unde  ibi  quodammodo 
osculantur  se;  et  sic  tricenarius  numerus  significat  conjugatorum  oscula; 
sexagenarius  vero  numerus  significatur  per  contactum  indicis  super  medium 
articuli  pollicis;  et  sic  per  hoc  quod  index  jacet  super  pollicem,  opprimens 

ipsum,  significat  oppressionem  illam,  quam  viduae  patiuntur  in  mundo  :  cura 
autem  numerando  ad  centenarium  pervenirti us,  ad  dexteram  a  laeva  transi- 
mus;  unde  per  centenarium  virginitas  designatur,  quae  habet  portionem  an- 
gelicae  dignitatis,  qui  sunt  in  dextera,  scilicet  in  gloria;  nos  autem  in  sinistra, 
propter  imperfectioncm  praesentis  vitae  ». 

Respondeo  dicendum,  quodper  continentiam,  cui  fructus  respondet,homo 
in  quandam  spiritualitatem  adducitur,  carnalitate  abjecta  ;  et  ideo  secundum 
diversum  modum  spiritualitatis,  quem  continentia  facit,  diversi  fructus  distin- 
guuntur.  Est  autem  quaedam  spiritualitas  necessaria,  et  quaedam  superabun- 
dans  ;  necessaria  quidem  spiritualitas  est  in  hoc,  quod  rectitudo  spiritus  ex 
delectatione  carnis  non  pervertatur  ;  quod  fit,  cum  aliquis  secundum  rectum 
ordinem  rationis  utitur  delectationibus  carnis  ;  et  haec  est  spiritualitas  con- 
jugatorum:  spiritualitas  vero  superabundans  est,  per  quam  homo  ab  hujus- 
modi  delectationibus  carnis  spiritum  suffocantibus  omnino  se  abstrahit:  sed 
hoc  contingit  dupliciter:  vel  respectu  cujuslibet  temporis,  praeteriti,  prae- 
sentis, et  futuri;  et  haec  est  spiritualitas  virginum  :  vel  secundum  aliquod 
tempus;  et  haec  est  spiritualitas  viduarum.  Servantibus  ergo  continentiam 
conjugalem  datur  fructus  tricesimu^,  vidualem  sexagesimus,  virginalem  cen- 
tesimus,  ratione  illa  quam  Beda  superius  assignat  :  quamvis  possit  et  alia 
ratio  assignari  ex  ipsa  natura  numerorum;  tricenarius  enim  numerus  ex 
ductu  ternani  in  denarium  surgit;  ternarius  autem  est  numerus  omnis  rei, 
ut  dicitur  in  i.  de  Coelo,  et  Mundo  (Ux.  2.),  et  habet  in  se  perfectionem 
quandam  omnibus  communem,  scilicet  principii,  medii,  et  finis  :  unde  con- 
venienter  tricenarius  numerus  conjugatis  assignatur,  in  quibus  supra  obser- 
vationem  Decalogi,  qui  per  denarium  significatur,  non  additur  aliqua  perfe- 
ctio  nisi  communis,  sine  qua  non  potest  esse  salus:  senarius  autem  numerus, 
ex  cujus  ductu  in  denarium  sexagenarius  surgit,  habet  perfectionem  ex  par- 
tibus,  cum  constet  ex  omnibus  partibus  suis  simul  aggregatis:  unde  conve- 
nienter  viduitati  respondet,  in  qua  invenitur  perfecta  abstractio  a  delectatio- 
nibus carnis  quantum  ad  omnes  circumstantias,  quae  sunt  quasi  partes  virtuosi 
actus  ;  cum  nulla  enim  persona,  et  in  nullo  loco  viduitas  utitur  carnis  dele- 
ctationibus; et  sic  de  aliis  circumstantiis,  quod  non  erat  in  continentia  con- 
jugali.  Sed  centenarius  convenienter  respondet  virginitati,  quia  denarius,  ex 
cujus  ductu  centenarius  surgit,  est  limes  numerorum  :  et  similiter  virginitas 
tenet  spiritualitatis  limitem,  quia  ad  eam  nihil  de  spiritualitate  adjici  potest; 
habet  enim  centenarius,  inquantum  est  numerus  quadratus,  perfectionem  ex 
figura;  figura  enim  quadrata  secundum  hoc  perfecta  est,  quod  ex  omni  parte 
aequalitatem  habet,  utpote  habens  omnia  latera  aequalia  :  unde  competit 
virginitati,  in  qua  quantum  ad  orane  tempus  aequaliter  incorruptio  invenitur. 

Ad  primum  ergo  dicendum,  quod  ibi  fructus  non  accipiuntur  hoc  modo, 
sicut  hic  de  eis  loquimur. 

Ad  secundum  dicendum,  quod  nihil  cogit  ad  ponendum  fructum  esse 
praemium  non  omnibus  salvandis  commune:  non  solum  enim  essentiale  prae- 
mium  commune  est  omnibus,  sed  etiam  aliquod  accidentale,  sicut  gaudium 
de  operibus  illis,  sine  quibus  non  est  salus.  Potest  tamen  dici,  quod  fructus 
non  omnibus  conveniunt  salvandis,  sicut  patet  de  his  qui  in  fine  poenitent, 
et  incontinenter  vixerunt;  eis  enim  non  fructus,  sed  essentiale  praemium  de- 
betur  tantum. 

Ad  tertium  dicendum,  quod  distinctio  fructuum  magis  accipitur  secun- 
dum species,  et  figuras  numerorum,  quam  secundum  quantitates  ipsorum. 

Tamen  etiara  quantum  ad  quantitatis  excessum,  potest  aliqua  ratio  assignari: 
conjugatus  enim  abstinet  tantum  a  non  sua,  vidua  vero  a  suo,  et  non  suo: 
et  sic  invenitur  ibi  quaedam  ratio  dupli  ;  sicut  sexagenarius  est  duplus  ad  tri- 
cenarium,  centenarius  vero  supra  sexagenarium  addit  quadragenarium,  qui 
consurgit  ex  ductu  quaternarii  in  denarium:  quaternarius  autem  est  primus 
numerus  solidus,  et  cubicus  :  et  sic  convenit  talis  additio  virginitati,  quae 
supra  perfectionem  viduitatis  perpetuam  incorruptionem  adjungit. 

Ad  qtjartum  dicendum,  quod  quamvis  illa  repraesentatio  numerorum  sit" 
ex  humana  institutione,  tamen  fundatur  aliquo  modo  super  rerum  naturam, 
inquantum  secundum  ordinem  dictorum  articulorum,  et  contactuum  numeri 
gradatim  designantur. 


ARTICULUS  V.  4i7 

UTRUM    AUREOLA    DEBEATUR    RATIONE    VIRGINITATIS. 

(S.  Tliom.  4.  Disi.  49.  q.  y  art.  3.  q.  1.  et  seq.). 

Ad  quintum  sic  proceditur.  Videtur,  quod  ratione  virginitatis  non  debea- 
tur  aureola  ;  ubi  est  enim  major  difficultas  in  opere,  ibi  debetur  majus  prae- 
mium:  sed  majorem  difficultatem  patiuntur  in  abstinendo  a  delectationibus 
carnis  viduae,  quam  virgines  ;  dicit  enim  Hieronym.  (implic.  epist.  ri.  ad  Age- 
ruch.  panini  a  princ.  ei  a  med.)  quod  «  quanto  major  est  difficultas  ex  parte 
quorumdam  a  voluptatis  illecebris  abstinere,  tanto  majus  est  praemium  »,  et 
loquitur  in  commendatone  viduarum  ;  Philosophus  etiam  dicit  in  lib.  7.  Ani- 
malium  (cap.  1.  ante  med.),  quod  «  juvenes  corruptae  magis  appetunt  coitum 
propter  rememorationem  delectationis  »  ;  ergo  aureola,  quae  est  maximum 
praemium,  debetur  magis  viduis,  quam  virginibus. 

2.  Praeterea.  Si  virginitati  deberetur  aureola,  ubi  esset  perfectissima 
virginitas,  maxime  inveniretur  aureola:  sed  in  Beata  Virgine  est  perfectissima 
virginitas,  unde  et  Virgo  virginum  nominatur;  et  tamen  ei  non  debetur  au- 
reola, quia  nullam  pugnam  sustinuit  in  continendo,  cum  corruptionem  fo- 
mitis  non  fuerit  infestata  ;  ergo  virginitati  aureola  non  debetur. 

3.  Praeterea.  Ei,  quod  non  est  secundum  omne  tempus  laudabile,  non 
debetur  praemium  excellens:  sed  virginitatem  servare  in  statu  innocentiae 
non  fuisset  laudabile,  cum  tunc  praeceptum  esset:  Crescite,  et  multiplicamini, 
et  replete  Urtami  n^c  etiam  tempore  legis,  cum  steriles  erant  maledictae  ; 
ergo  virginitati  aureola  non  debetur. 

4.  Praeterea.  Non  debetur  idem  praemium  virginitati  servatae,  et  vir- 
ginitati amissae  :  sed  prò  virginitate  amissa  quandoque  debetur  aureola,  ut 
si  aliqua  invita  prostituatur  a  tyranno,  quia  Christum  confitetur  ;  ergo  virgi- 
nitati aureola  non  debetur. 

5.  Praeterea.  Excellens  praemium  non  debetur  ei,  quod  inest  nobis  a 
natura  :  sed  virginitas  innascitur  cuilibet  homini  et  bono,  et  malo  ;  ergo  vir- 
ginitati aureola  non  debetur. 

6.  Praeterea.  Sicut  se  habet  viduitas  ad  fructum  sexagesimum,  ita  vir- 
ginitas ad  fructum  centesimum,  et  ad  aureolam  :  sed  non  cuilibet  viduae 
debetur  fructus  sexagesimus,  sed  solum  viduitatem  voventi,  ut  quidam  dicunt  ; 
ergo  videtur,  quod  nec  cuilibet  virginitati  aureola  debeatur,  sed  solum  vir- 
ginitati ex  voto  servatae. 

7.  Praeterea.  Praemium  non  respondet  necessitati,  cum  omne  meritum 
in  voluntate  consistat:  sed  quidam  sunt  virgines  ex  necessitate,  ut  naturahter 
frigidi,  et  eunuchi;  ergo  virginitati  non  semper  debetur  aureola. 

Sed  contra  est,  quod  habetur  Exod.  25.:  Facies  et  alteram  coronarti  au- 
reolam, Gloss.  (orditi.  Bcdae,  lib.  1.  de  Tabemac.  cap.  6.  a  med.)  :  «  Ad  hanc 
coronara  pertinet  canticum  novum,  quod  virgines  corani  Agno  concinunt, 
scilicet  qui  sequuntur  Agnum,  quocumque  ierit  »  ;  ergo  praemium,  quod  vir- 
ginitati debetur,  dicitur  aureola. 

Praeterea.  Isa.  56.  dicitur:  Haec  dicit  Dominus  Deus  eunuchis:  et  se- 
quitur:  Dabo  eis  nomen  tnelius  a  filiis,  et  filiabus,  Gloss.  (interi.  Aug.  lib.  de 
Virgiuit.  cap.  2 j.  ad  fin.):  «  Propriam  gloriam,  excellentemque  significata): 
sed  per  eunuchos,  qui  seipsos  castraverunt  propter  regnimi  coelorum  (Matth.  !<).), 
virgines  designantur  ;  ergo  sequitur,  quod  virginitati  debetur  aliquod  excel- 
lens  praemium,  et  hoc  vocatur  aureola. 

Respondeo  dicendum,  quod  ubi  est  praeceliens  ratio  victoriae,  ibi  debetur 
aliqua  specialis  corona;  unde  cum  per  virginitatem  aliquis  singularem  quan- 
dam  victoriam  obtineat  de  carne,  contra  quam  continue  bellum  geritur,  ut 
patet  ad  Galat.  5.:  Spiritus  concupisca  adversus  cameni,  etc,  virginitati  spe- 
cialis corona  debetur,  quae  aureola  nominatur:  et  hoc  quidem  communiter  ab 
omnibus  tenetur.  Sed  cui  virginitati  debeatur  aureola,  non  similiter  omnes 
dicunt:  quidam  enim  dicunt,  aureolam  actui  deberi;  unde  illa,  quae  actu  vir- 
ginitatem servat,  aureolam  habebit,  si  sit  de  numero  salvandorum  :  sed  hoc 
non  videtur  esse  conveniens,  quia  secundum  hoc  illae,  quae  habent  volun- 
tatem  nubendi,  et  tamen  antequam  nupserint  decedunt,  haberent  aureolam. 
Unde  ahi  dicunt,  quod  aureola  debetur  statui,  et  non  actui  ;  ut  illae  tantum 
virgines  aureolam  mereantur,  quae  in  statu  virginitatis  perpetuae  servandae 
per  votum  se  posuerunt:  sed  hoc  etiam  non  videtur  conveniens,  quia  aliquis 
ex  pari  voluntate  potest  servare  virginitatem  non  vovens,  sicut  aliquis  alius 
vovens.  Et  ideo  aliter  dici  potest,  quod  meritum  omni  actui  virtutis  debetur 
a  charitate  imperato:  virginitas  autem  secundum  hoc  ad  genus  virtutis  per- 
tinet, secundum  quod  perpetua  incorruptio  mentis,  et  corporis  sub  electione 
cadit,  ut  patet  ex  his  quae  dieta  sunt  (4.  Dist.  33.  q.  3.  art.  1.  et  2.);  et  ideo 
illis  tantum  virginibus  aureola  proprie  debetur,  quae  propositum  habuerunt 
virginitatem  perpetuo  conservandi,  sive  hoc  propositum  voto  firmaverint,  sive 
non;  et  hoc  dico,  secundum  quod  aureola  proprie  accipitur  ut  praemium 
quoddam  merito  redditum,  quamvis  hoc  propositum  aliquando  fuerit  inter- 
ruptum,  integritate  tamen  carnis  manente,  dummodo  in  fine  vitae  inveniatur, 
quia  virginitas  mentis  reparari  potest,  quamvis  non  virginitas  carnis.  Si  autem 
aureolam  large  accipiamus  prò  quocumque  gaudio,  quod  in  patria  habebunt 
super  gaudium  essentiale,  sic  etiam  incorruptis  carne  aureola  respondebit, 
etiamsi  propositum  non  habuerint  perpetuo  virginitatem  servandi;  non  enim 
est  dubium,  quod  de  incorruptione  corporis  gaudebunt,  sicut  et  innocentes 
de  hoc  quod  immunes  a  peccato  fuerunt;  quamvis  etiam  peccandi  opportu- 
nitatem  non  habuerunt,  ut  patet  in  pueris  baptizatis:  sed  haec  non  est  pro- 
pria acceptio  aureolae,  sed  valde  communis. 

Ad  primum  ergo  dicendum,  quod  in  continendo  secundum  aliquid  majo- 
rem  pugnam  sustinent  virgines,  et  secundum  aliquid  viduae,  caeteris  paribus: 
virgines  enim  concupiscentia  inflammat,  et  experiendi  desiderium,  quod  ex 
quasi  quadam  curiositate  procedit,  qua  scilicet  fit  ut  homo  libentius  videat 
quae  nunquam  vidit:  et  etiam  quandoque  in  eis  concupiscentiam  auget  aesti 

matio  majoris  delectationis,  quam  sit  secundum  veritatem  ;  et  inconsideratio 
eorum  incommodorum,  quae  delectationi  hujusmodi  adjunguntur:  et  quan- 
tum ad  hoc  viduae  minorem  sustinent  pugnam,  majorem  autem  propter  de- 
lectationis memoriam;  et  in  diversis  unum  alteri  praejudicat,  secundum  di- 
versas  hominis  conditiones,  et  dispositiones,  quia  quidam  magis  moventur 
hoc,  quidam  ilio.  Quidquid  autem  sit  de  quantitate  pugnae,  hoc  tamen  certum 
est,  quod  perfectior  est  Victoria  virginum,  quam  viduarum:  perfectissimum 
enim  genus  victoriae  est,  et  pulcherrimum,  hosti  nunquam  cessisse  ;  corona 
autem  non  debetur  pugnae,  sed  victoriae  de  pugna. 

Ad  secundum  dicendum,  quod  duplex  circa  hoc  est  opinio  :  quidam  enim 
dicunt,  quod  Beata  Virgo  prò  virginitatis  praemio  non  habet  aureolam,  si 
aureola  proprie  accipiatur,  secundum  quod  respicit  pugnam;  tamen  habet 
aliquid  majus  aureola,  propter  perfectissimum  propositum  virginitatis  ser- 
vandae  :  alii  vero  dicunt,  quod  etiam  aureolam  sub  propria  ratione  aureolae 
habet,  et  excellentissimam,  quamvis  enim  pugnam  non  senserit,  pugnam 
tamen  carnis  aliquam  habuit  ;  sed  ex  vehementia  virtutis  habuit  adeo  cameni 
subditam,  quod  hujusmodi  pugna  ei  insensibilis  erat.  Sed  istud  videtur  incon- 
venienter  dici,  quia  cum  Virgo  Beata  credatur  omnino  immunis  fuisse  a 
fomitis  inclinatione,  propter  ejus  sanctificationem  perfectam,  non  est  pium 
ponere  aliquam  pugnam  a  carne  fuisse  in  ea;  cum  talis  pugna  non  sit  nisi 
a  fomitis  inclinatione  ;  nec  tentatio,  quae  est  a  carne,  sine  peccato  esse  possit, 
ut  patet  per  Gloss.  (Petti  Lomb.  et  Augusi.  lib.  iq.  de  Civit.  Dei,  cap.  4.  ante 
tned.)  2.  Corinth.  12.  super  illud:  Datus  est  mibi  stimulus  carnis  meae,  etc.  :  unde 
dicendum  est,  quod  aureolam  proprie  habet,  ut  in  hoc  membris  aliis  Eccle- 
siae  conformetur,  in  quibus  virginitas  invenitur;  et  quamvis  non  habuerit 
pugnam  per  tentationem  quae  est  a  carne,  habuit  tamen  pugnam  per  tenta- 
tionem  quae  est  ab  hoste,  qui  nec  etiam  ipsum  Christum  reveritus  fuit,  ut 
patet  Matth.  4. 

Ad  tertium  dicendum,  quod  virginitati  non  debetur  aureola,  nisi  inquan- 
tum addit  quandam  excellentiam  super  alios  continentiae  gradus  :  si  autem 
Adam  non  peccasset,  virginitas  nullam  perfectionem  supra  contineniiam  con- 
jugalem  habuisset,  quia  fuissent  tunc  honorabiles  nuptiae,  et  torus  immacula- 
tus,  nulla  concupiscentiae  foeditate  existente:  unde  virginitas  tunc  servata 
non  fuisset;  nec  ei  tunc  aureola  deberetur:  sed  mutata  humanae  naturae 
conditione,  virginitas  specialem  decorem  habet;  et  ideo  ei  speciale  redditur 
praemium:  tempore  etiam  legis  Moysi,  quando  cultus  Dei  per  carnalem 
actum  propagandus  erat,  non  erat  omnino  laudabile  a  commixtione  carnis 
abstinere  :  unde  nec  tali  proposito  speciale  praemium  redderetur,  nisi  ex  di- 
vino processisset  instinctu  ;  ut  creditur  de  Jeremia,  et  Helia,  quorum  conjug;a 
non  leguntur. 

Ad  quartum  dicendum,  quod  si  aliqua  per  violentiam  oppressa  fuerit, 
propter  hoc  non  amittit  aureolam  ;  dummodo  propositum  virginitatem  per- 
petuo servandi  inviolabiliter  servet,  illi  actui  nullo  modo  consentiens:  nec 
etiam  per  hoc  virginitatem  perdit;  et  hoc  dico,  sive  prò  fide,  sive  prò  qua- 
cumque  alia  causa  corrumpatur  violenter.  Sed  si  hoc  prò  fide  sustineat,  hoc 
ei  erit  ad  meritum,  et  ad  genus  martyrii  pertinebit:  unde  Lucia  dixit:  «  Si 
me  invitam  violari  feceris,  castitas  mihi  duplicabitur  ad  coronam  »  ;  non 
quod  habeat  duas  virginitatis  aureolas,  sed  quia  duplex  praemium  reportabit, 
unum  prò  virginitate  custodita,  aliud  prò  injuria  quam  passa  est.  Dato  etiam, 
quod  taliter  oppressa  concipiat,  nec  ex  hoc  meritum  virginitatis  perdit:  nec 

tamen  Matri  C liristi  aequabitur,  in  qua  fuit  cum  integritate  mentis  etiam 
intcgritas  carnis. 

Ad  quintum  dicendum,  quod  virginitas  nobis  a  natura  innascitur,  quan- 
tum ad  id  quod  est  materiale  in  virginitate  :  sed  propositum  perpetuae  incor- 
ruptionis  servandae,  ex  quo  virginitas  meritum  habet,  non  est  innatum,  sed 
ex  munere  gratiae  proveniens. 

Ad  sextum  dicendum,  quod  non  quilibet  viduae  fructus  sexagenarius 
debetur,  sed  ei  solum  quae  propositum  viduitatis  servandae  retinet,  quamvis 
etiam  votum  non  emittat,  sicut  etiam  de  virginitate  dictum  est  (incorp.  ari. 
ti  ad  4.). 

Ad  SEPTIMUM  dicendum,  quod  si  frigidi,  et  eunuchi  voluntatem  habeant 
perpetuam  incorruptionem  servandi,  etiamsi  facultas  adesset  coeundi,  virgi- 
nes  sunt  dicendi,  et  aureolam  merentur;  faciunt  enim  de  necessitate  virtutem: 
si  vero  voluntatem  habeant  ducendi  conjugem,  si  possent,  aureolam  non  me- 
rentur: unde  dicit  August.  in  lib.  de  Sancta  Virginitate  (cap.  24.  circ.  princ): 
«  Quibus  ipsum  virilem  membrum  debilitatur,  ut  generare  non  possint  (ut 
sunt  eunuchi),  sufficit,  cum  christiani  fiunt,  et  Dei  praecepta  custodiunt,  eo 
tamen  proposito  sunt,  ut  conjuges,  si  possent,  haberent,  conjugatis  fìdelibus 
adaequari  ». 

ARTICULUS  VI.  418 

UTRUM   MARTYRIBUS    AUREOLA    DEBEATUR. 

Ad  sextum  sic  proceditur.  Videtur,  quod  martyribus  aureola  non  debea- 
tur:  aureola  enim  praemium  est,  quod  operibus  supererogationum  redditur, 
unde  dicit  Beda  super  illud  Exod.  25.:  Facies  et  alter  am  coronam,  etc.  (bah.  in 
Gloss.  ord.)  :  «  Deo  eorum  praemio  potest  recte  intelligi,  qui  generalia  man- 
data spontaneae  vitae  perfectioris  electione  transcendunt  »:  sed  mori  prò  con- 
fessione fidei  quandoque  est  necessitatis,  non  supererogationis,  ut  patet  ex 
hoc  quod  dicitur  Rom.  io.:  Corde  ereditar  ad  justiliam,  ore  aatem  confessio  fit 
ad  saluiem;  ergo  martyrio  non  semper  debetur  aureola. 

2.  Praeterea.  Secundum  Gregor.  (aequivalenter  lib.  9.  Mordi,  cap.  2.  ad 
fin.  et  Aug.  lib.  1.  de  Adult.  Conjug.  cap.  14.  in  princ),  «  servitia  quanto  sunt 
magis  libera,  tanto  sunt  magis  grata  »  :  sed  martyrium  minimum  habet  de 
libertate,  cum  sit  poena  ab  alio  inflieta  violenter;  ergo  martyrio  aureola  non 
debetur,  quae  respondet  merito  excellenti. 

3.  Praeterea.  Martyrium  non  solum  consistit  in  exteriori  passione  mor- 
tis,  sed  etiam  in  interiori  voluntate;  unde  Bernardus  (in  semi.  Ss.  Innocent.) 
distinguit  tria  genera  martyrum,  scilicet:  voluntate,  non  nece,'  ut  Joannes; 
voluntate,  et  nece,  ut  Stephanus  ;  nece,  et  non  voluntate,  ut  Innocentes  ;  si  ergo 
martyrio  aureola  deberetur,  magis  deberetur  martyrio  voluntatis,  quam  exte- 
riori martyrio,  cum  meritum  ex  voluntate  procedat:  hoc  autem  non  ponitur; 
ergo  martyrio  aureola  non  debetur. 

4.  Praeterea.  Afflictio  corporis  est  minor,  quam  afflictio  mentis,  quae 
est  per  interiores  dolores,  et  animae  passiones  :  sed  interior  afflictio  quoddam 
etiam  martyrium  est,  unde  dicit  Hieron.  in  sermone  de  Assumptione  (sèu 
epist.  io.  ad  Paul,  et  Eustoch.  inter  rejectit.  inter  med.  et  fin.)  :  «  Recte  dixerim, 
Dei  genitrix  virgo,  et  martyr  fnit,  quamvis  in  pace  vitam  finierit  »  ;  unde 
«  tuam  ipsius  animam  pertransivit  gladius,   scilicet  dolor  de  morte  Filli  »; 

cum  ergo  interiori  dolori  aureola  non  respondeat,  nec  exteriori  respondere 
debet. 

5.  Praeterea.  Ipsa  poenitentia  martyrium  quoddam  est;  unde  dicìt  Greg. 
(ìjom.  3.  in  Evang.  in  fin.)  :  «  Quamvis  occasio  persecutionis  desit,  habet  ta- 
men  et  pax  nostra  martyrium  suum;  quia  etsi  carnis  colla  ferro  non  subjici- 
mus,  spirituali  tamen  gladio  carnalia  desideria  in  mente  trucidamus  »  :  poe- 
nitentiae  autem,  quae  in  exterioribus  operibus  consistit,  aureola  non  debetur;. 
ergo  nec  etiam  omni  exteriori  martyrio  debetur  aureola. 

6.  Praeterea.  Illicito  operi  non  debetur  aureola:  sed  illicitum  est  sibi 
ipsi  manus  injicere,  ut  patet  per  Aug.  in  1.  lib.  de  Civ.  Dei  (cap.  ij.  et  20.)  ; 
et  tamen  quorumdam  martyria  in  Ecclesia  celebrata  sunt,  qui  sibi  manus 
injecerunt,  tyrannorum  rabiem  fugientes,  ut  patet  in  Eccles.  Hist.  (Euseb.  lib.  8. 
cap.  24.)  de  quibusdam  mulieribus  apud  Antiochiam;  ergo  non  semper  mar- 
tyrio debetur  aureola. 

7.  Praeterea.  Contingit  aliquando  aliquem  prò  fide  vulnerari,  et  postino- 
cium  aliquo  tempore  supervivere:  hunc  autem  constat  martyrem  esse,  et  ta- 
men, ut  videtur,  ei  aureola  non  debetur,  quia  ejus  pugna  non  duravit  usque 
ad  mortem;  ergo  non  semper  martyrio  debetur  aureola. 

8.  Praeterea.  Quidam  magis  affliguntur  in  amissione  rerum  temporalium, 
quam  etiam  in  proprii  corporis  afflictione,  quod  patet  ex  hoc  quod  multas 
afflictiones  sustinent  ad  lucra  acquirenda:  si  ergo  eis  propter  Christum  tem- 
poralia  bona  diripiantur,  videtur  quod  sint  martyres  ;  nec  tamen  eis,  ut  vide- 
tur, debetur  aureola;  ergo  idem  quod  prius. 

9.  Praeterea.  Martyr  videtur  esse  tantum  ille,  qui  prò  fide  occiditur  ;  unde 
dicit  Isid.  (lib.  7.  Etym.  cap.  11.):  «  Martyres  graece,  testes  latine  dicuntur,  quia 
propter  testimonium  Christi  passiones  sustinuerunt,  et  usque  ad  mortem  prò 
ventate  certaverunt  »  :  sed  aliquae  aliae  virtutes  sunt  fide  excellentiores,  ut 
justitia,  et  charitas,  et  hujusmodi,  quae  sine  gratia  esse  non  possunt;  quibus 
tamen  non  debetur  aureola  ;  ergo  videtur,  quod  nec  martyrio  aureola  de- 
beatur. 

io.  Praeterea.  Sicut  veritas  fidei  est  a  Deo,  ita  et  quaelibet  alia  veritas, 
ut  dicit  Ambros.  (sup.  illud  1.  Cor.  12.  :  Nemo  poUst  dicere,  etc),  quia  «  omne 
verum,  a  quocumque  dicatur,  a  SpirituSancto  est  »;  ergo  si  sustinenti  mor- 
tem prò  ventate  fidei  debetur  aureola,  eadem  ratione  et  sustinentibus  mor- 
tem prò  alia  qualibet  ventate;  quod  tamen  non  videtur. 

11.  Praeterea.  Bonum  commune  est  potius  bono  particulari;  sed  si  ali- 
quis  prò  conservatone  reipublicae  moriatur  in  bello  justo,  non  debetur  ei 
aureola;  ergo  etiamsi  occidatur  prò  conservatione  fidei  in  seipso;  et  sic  idem 
quod  prius. 

12.  Praeterea.  Omne  meritum  ex  libero  arbitrio  procediti  sed  quorum- 
dam martyria  celebrat  Ecclesia,  qui  usum  liberi  arbitrii  non  habuerunt;  ergo 
aureolam  non  meruerunt  ;  et  sic  non  omnibus  martyribus  debetur  aureola. 

Sed  contra.  August.  dicit  in  lib.  de  Sancta  Virginitate  (cap.  46.  in  fin.): 
«  Nemo,  quantum  puto,  ausus  fuit  praeferre  virginitatem  martyrio  »  :  sed 
virginitati  debetur  aureola;  ergo  et  martyrio. 

Praeterea.  Corona  debetur  certami  :  sed  in  martyrio  est  specialis  difficultas 
pugnae  ;  ergo  ei  debetur  specialis  aureola. 

Respondeo  dicendum,  quod  sicut  inest  quaedam  pugna  spirimi  contra 
interiores  concupiscentias,  ita  etiam  inest  homini  quaedam  pugna  contra 
passiones   exterius  illatas;  unde  sicut  perfectissimae  victoriae,  qua  de  con. 


QUAESTIO    XCVI.    ARTICULUS    VI.  6l$ 

«cupiscentiis  carnis  triumphatur,  scilicet  virginitati,  debetur  specialis  corona, 
quae  aureola  dicitur;  ita  edam  perfectissimae  victoriae,  quae  habetur  de  im- 
pugnatone exteriori,  debetur  aureola.  Perfectissima  autem  Victoria  de  exte- 
rioribus  passionibus  consideratur  ex  diwbus:  primo  ex  magnitudine  passionis; 
inter  omnes  autem  passiones  illatas  exterius  praecipuum  locum  mors  tenet, 
sicut  et  in  passionibus  interioribus  praecipuae  sunt  venereorum  concupiscen- 
tiae;  et  ideo  quando  quis  obtinet  victoriam  de  morte,  et  ordinatis  ad  mortem, 
perfectissime  vincit  :  secundo  perfectio  victoriae  consideratur  ex  causa  pugnae  ; 
-quando  videlicet  prò  honestissima  causa  pugnatur,  quae  scilicet  est  ipse  Chri- 
stus:  et  haec  duo  in  martyrio  considerantur,  quod  est  mors  suscepta  propter 
Christum  ;  «  martyrem  enim  non  facit  poena,  sed  causa  »  :  et  ideo  martyrio 
aureola  debetur.  sicut  et  virginitati. 

ADPRiMUMergo  dicendum,  quod  sustinere  mortem  propter  Christum,  quan- 
tum est  de  se,  est  opus  supererogationis;  non  enim  quilibet  tenetur  fidem 
suam  coram  persecutore  confiteri  :  sed  in  casu  est  de  necessitate  salutis, 
quando  scilicet  aliquis  a  persecutore  deprehensus  de  fide  sua  requiritur,  quam 
confiteri  tenetur:  nec  tamen  sequitur,  quod  aureolam  non  mereatur  ;  aureola 
enim  non  debetur  operi  supererogationis,  inquantum  est  supererogatio,  sed 
inquantum  perfectionem  quandam  habet:  unde,  tali  perfectione  manente, 
•etiamsi  non  sit  supererogatio,  aureolam  aliquis  meretur. 

Ad  secundum  dicendum,  quod  martyrio  non  debetur  aliquod  praemium, 
secundum  hoc  quod  ab  exteriori  infligitur,  sed  secundum  hoc  quod  voluntarie 
sustinetur,  quia  non  meremur,  nisi  per  ea  quae  sunt  in  nobis;  et  quanto  id 
•quod  aliquis  sustinet  voluntarie,  est  difficilius,  et  magis  natum  voluntati  re- 
pugnare, tanto  voluntas,  quae  propter  Christum  illud  sustinet,  ostenditur 
iìrmius  fixa  in  Christo,  et' ideo  ei  exccllentius  praemium  debetur. 

Ad  tertium  dicendum,  quod  quidam  actus  sunt,  qui  in  ipso  actu  habent 
-quandam  vehementiam  delectationis,  vel  difficultatis  ;  et  in  talibus  actus  sem- 
per  addit  ad  rationem  meriti,  vel  demeriti,  secundum  quod  in  actu  oportet 
voluntatem  variari  ex  vehementia  actus  a  statu,  in  quo  prius  erat:  et  ideo, 
caeteris  paribus,  actu  luxuriam  exercens  plus  peccat,  quam  qui  solum  in 
actum  consentit,  quia  in  ipso  actu  voluntas  augetur.  Similiter  et  cum  actus 
martyrii  maximam  difficultatem  habeat,  voluntas  martyrii  non  pertingit  ad 
illud  meritum,  quod  acmi  martyrii  debetur  ratione  difficultatis  ;quamvis  etiam 
possit  pervenire  ad  altius  praemium,  considerata  radice  merendi,  quia  aliquis 
ex  majori  charitate  potest  velie  sustinere  martyrium,  quam  alius  sustineat; 
unde  voluntarie  martyr  potest  mereri  sua  voluntate  praemium  essentiale, 
aequale,  vel  majus  eo  quod  martyri  debetur  :  sed  aureola  debetur  difficultati, 
quae  est  in  ipsa  pugna  martyrii  ;  unde  aureola  voluntarie  tantum  martyribus 
non  debetur. 

Ad  q.uartum  dicendum,  quod  sicut  delectationes  tactus,  circa  quas  est 
temperantia,  praecipuum  locum  tenent  inter  omnes  delectationes  interiores, 
et  exteriores,  ita  dolores  tactus  omnibus  aliis  doloribus  praeeminent  ;  et  ideo 
difficultati  illi,  quae  accidit  in  sustinendo  dolores  tactus,  puta  qui  sunt  in  ver- 
beribus,  et  hujusmodi,  debetur  aureola  magis,  quam  difficultati  sustinendi 
interiores  dolores;  prò  quibus  tamen  non  proprie  dicitur  aliquis  martyr,  nisi 
secundum  quandam  similitudinem  ;  et  hoc  modo  Hieronymus  loquitur. 

Ad  quintum  dicendum,  quod  afflictio  poenitentiae,  proprie  loquendo, 
non  est  martyrium,  quia  non  consistit  in  his  quae  ad  mortem  inferendam 
ordinantur,  cum  ordinetur  solum  ad  cameni  domandam;  quam  mensuram 

si  quis  excedat,  erit  afflictio  culpanda  :  dicitur  tamen  propter  quandam  simi- 
litudinem  afflictionis  martyrium;  quae  quidem  afflictio  excedit  martyrii  affli- 
ctionem  diuturnitate,  sed  exceditur  intensione. 

Ad  sextum  dicendum,  quod,  secundum  August.  in  i.  de  Civit.  Dei  (ex 
cap.  iy.  20.  et  26.),  nulli  licitum  est  sibi  ipsi  manus  injicere  quacumque  ex 
causa;  nisi  forte  divino  instinctu  fiat  ad  exemplum  fortitudinis  ostendendum, 
ut  raors  conteranatur  :  illì  autem,  de  quibus  objectum  est,  divino  instinctu 
mortem  sibi  intulisse  creduntur,  et  propter  hoc  eorum  martyria  Ecclesia  ce- 
lebrat. 

Ad  septimum  dicendum,  quod  si  aliquis  propter  fidem  vulnus  mortale 
accipiat,  et  supervivat,  non  est  dubium  quin  aureolam  mereatur,  sicut  de 
beata  Caecilia  patet,  quae  triduo  supervixit,  et  de  multis  martyribus,  qui  in 
carcere  sunt  defuncti  :  sed  etiamsi  vulnus  non  mortale  accipiat,  et  tamen 
exinde  mortem  incurrat,  creditur  aureolam  mereri,  quamvis  quidam  dicant, 
quod  aureolam  non  meretur,  si  ex  incuria,  vel  negligenza  propria  mortem 
quis  incurrat; non  enim  ista  negligentia  eum  ad  mortem  induxisset,  nisi  prae- 
supposito  vulnere,  quod  prò  fide  acceptum  est;  et  ita  vulnus,  quod  prò  fide 
acceperat,  est  prima  occasio  mortis  :  unde  propter  hoc  aureolam  non  videtur 
amittere,  nisi  sit  talis  negligentia,  quae  culpam  mortalem  inducat,  quae  ei 
et  auream  aufert,  et  aureolam.  Si  vero  ex  mortali  vulnere  suscepto  non  mo- 
riatur,  aliquo  casu  contingente,  vel  etiam  vulnera  non  mortalia  susceperit,  et 
adhuc  carceres  sustinens  moriatur,  adhuc  aureolam  meretur;  unde  et  quo- 
rumdam  sanctorum  martyria  in  Ecclesia  celebrantur,  qui  in  carcere  mortili 
sunt,  aliquibus  vulneribus  longe  ante  susceptis,  sicut  patet  de  Marcello  papa. 
Qualitercumque  igitur  afflictio  propter  Christum  illata  usque  ad  mortem  con- 
tinuetur,  sive  mors  inde  sequatur,  sive  non,  aliquis  martyr  efficitur,  et  au- 
reolam meretur  :  si  vero  non  continuetur  usque  ad  mortem,  non  propter  hoc 
aliquis  dicetur  martyr,  sicut  patet  de  beato  Sylvestro,  de  quo  non  solemnizat 
Ecclesia  sicut  de  martyre,  quia  in  pace  vitam  finivit,  quamvis  prius  aliquas 
passiones  sustinuerit. 

Ad  octavum  dicendum,  quod  sicut  temperantia  non  est  circa  delecta- 
tiones  in  pecuniis,  vel  in  honoribus,  et  hujusmodi,  sed  solum  in  delectatio- 
nibus  tactus,  quasi  praecipuis;  ita  etiam  fortitudo  est  circa  pericula  mortis, 
sicut  circa  praecipua,  ut  dicitur  in  3 .  Ethic.  (cap.  6.);  et  ideo  soli  illi  injuriae,  quae 
irrogatur  circa  corpus  proprium,  ex  qua  nata  est  mors  sequi, debetur  aureola: 
si  igitur  aliquis  propter  Christum  res  temporales,  sive  famam,  vel  quidquid 
hujusmodi  amittat,  non  efficitur  propter  hoc  proprie  martyr,  nec  meretur 
aureolam.  Nec  aliquis  potest  ordinate  res  exteriores  plus  diligere,  quam  pro- 
prium corpus:  timor  autem  inordinatus  non  coadjuvat  ad  meritum  aureolae; 
nec  etiam  potest  dolor  de  amissione  rerum  corporalium  coaequari  dolori  de 
corporis  occisione,  et  aliis  hujusmodi. 

Ad  nonum  dicendum,  quod  causa  sufficiens  ad  martyrium  non  solum 
est  confessio  fidei,sed  quaecumque  alia  virtus  non  politica,  sed  infusa,  quae 
finem  habeat  Christum  :  quolibet  enim  actu  virtutis  aliquis  testis  Christi 
efficitur,  inquantum  opera,  quae  in  nobis  Christus  perficit,  testimonia  boni- 
tatis  ejus  sunt  :  unde  aliquae  virgines  sunt  occisae  prò  virginitate,  quam  servare 
volebant,  sicut  beata  Agnes,  et  quaedam  aliae,  quarum  martyria  in  Ecclesia 
celebrantur. 

Ad  decimum  dicendum,  quod  veritas  fidei  habet  Christum  prò  fine,  et 
prò  objecto:  et  ideo  confessio  ipsius  aureolam  meretur,   si  poena    addatur, 


QUAESTIO  XCVI.  ARTICULUS  VI.  6l$ 

non  solum  ex  parte  finis,  sed  etiam  ex  parte  materiae:  sed  confessio  cujus- 
cumque  alterius  veritatis  non  est  causa  sufficiens  ad  martyrium  ratione  ma- 
teriae, sed  solum  ratione  finis,  utpote  si  aliquis  velletprius  occidi  prò  Christo, 
quam  quodeumque  mendacium  dicendo  contra  ipsum  peccare. 

Ad  undecimum  dicendum,  quod  bonum  increatum  excedit  bonum  omne 
creatum:  unde  quicumque  finis  creatus,  sive  sit  bonum  commune,  sive  pri- 
vatum,  non  potest  actui  tantam  bonitatem  praestare,  quantam  finis  increatus, 
cum  scilicet  aliquid  propter  Deum  agitur  :  et  ideo  cum  quis  propter  bonum 
commune  non  relatum  ad  Christum  mortem  sustinet,  aureolam  non  mere- 
tur  ;  sed  si  hoc  referatur  ad  Christum,  aureolam  merebitur,  et  martyr  erit, 
utpote  si  rempublicam  defendat  ab  hostium  impugnatione,  qui  fidem  Christi 
corrumpere  moliuntur,  et  in  tali  defensione  mortem  sustineat. 

Ad  duodecimum  dicendum,  quod  quidam  dicunt,  quod  in  innocentibus 
occisis  prò  Christo  virtute  divina  acceleratus  est  usus  rationis,  sicut  et  in 
Joanne  Baptista,  dum  adhuc  esset  in  materno  utero:  et  secundum  hoc  vere 
martyres  fuerunt,  et  actu,  et  voluntate,  et  aureolam  habent.  Sed  alii  dicunt, 
quod  fuerunt  martyres  actu  tantum,  et  non  voluntate,  quod  videtur  sentire 
Bernardus  distinguens  tria  genera  martyrum,  ut  dictum  est  (in  arg.  3.)  :  et 
secundum  hoc  innocentes  sicut  non  pertingunt  ad  perfectam  rationem  mar- 
tyrii,  sed  aliquid  martyrii  habent  ex  hoc  quod  passi  sunt  prò  Christo,  ita 
etiam  et  aureolam  habent,  non  quidem  secundum  perfectam  rationem,  sad 
secundum  aliquam  participationem,  inquantum  scilicet  gaudent  se  in  obse- 
quium  Christi  occisos  esse,  ut  dictum  est  (art.  praec.)  de  pueris  baptizacis, 
quod  habebunt  aliquod  gaudium  de  innocentia,  et  carnis  integritate. 

UTRUM    DOCTORIBUS    AUREOLA    DEBEATUR. 

Ad  septimum  sic  proceditur.  Videtur,  quod  doctoribus  aureola  non  de- 
beatur:  omne  enim  praemium,  quod  in  futuro  habebitur,  alicui  actui  virtutis 
respondet:  sed  praedicare,  vel  docere  non  est  actus  alicujus  virtutis;  ergo 
doctrinae,  vel  praedicationi  non  debetur  aureola. 

2.  Praeterea.  Docere,  et  praedicare  ex  studio,  et  doctrina  proveniunt: 
sed  ea,  quae  praemiantur  in  futuro,  non  sunt  acquisita  per  humanum  stu- 
dium,  quia  naturalibus,  et  acquisitis  non  meremur;  ergo  prò  doctrina,  et 
praedicatione  nullus  in  futuro  aureolam  promerebitur. 

3.  Praeterea.  Exaltatio  in  futuro  respondet  humiliationi  praesenti,  quia 
qui  se  humiliat,  exaltabitur  (Matti).  23.)  :  sed  in  docendo,  et  in  praedicando 
non  est  humiliatio,  immo  magis  superbiae  occasio:  Glossa  enim  (ora.  sup. 
illud  :  Tunc  diabolus  assumpsit  eum,  Matth.  4.)  dicit  quod  «  diabolus  multos  de- 
cipit  honore  magisterii  inflatos  »  ;  ergo  videtur,  quod  praedicationi,  et  do- 
ctrinae aureola  non  debeatur. 

Sed  contra.  Ephes.  1.  super  illud:  Ut  sciatis,  quae  sit  supereminens,  etc. 
dicit  Gloss.  (ora.  et  interi.)  :  «  Quoddam  incrementum  gloriae  habebunt  sancti 
doctores,  ultra  illud  quod  communiter  omnes  habebunt  »;  ergo,  etc. 

Praeterea.  Cant.  8.  super  illud  :  Vinta  mea  corani  me  est,  dicit  Gloss.  (ora.): 
«  Ostendit,  quid  singularis  praemii  doctoribus  ejus  disponat  »  ;  ergo  doctores 
habebunt  singulare  praemium;  et  hoc  vocamus  aureolam. 

Respondeo  dicendum,  quod  sicut  per  martyrium,  et  virginitatem  aliquis 
perfectissimam  victoriam  obtinet  de  carne,  et  mundo,  ita  etiam  perfectis- 
sima  Victoria  contra  diabolum  obtinetur,  quando  aliquis  non  solum  diabolo 
impugnanti  non  cedit,  sed  etiam  expellit  eum  non  solum  a  se,  sed  etiam  ab 
aliis:  hoc  autem  fit  per  praedicationem,  et  doctrinam:  et  ideo  praedicationi, 
et  doctrinae  aureola  debetur,  sicut  et  virginitati,  et  martyrio.  Nec  est  dicen- 
dum, ut  quidam  dicunt,  quod  debeatur  tantum  praelatis,  quibus  competit  ex 
officio  praedicare,  et  docere,  sed  quibuscumque,  qui  licite  hunc  actum  exer- 
cent:  praelatis  autem  non  debetur,  quamvis  habeant  officium  praedicandi, 
nisi  actu  praedicent,  quia  corona  non  debetur  habitui,  sed  pugnae  actuali, 
secundum  illud  2.  Timoth.  2.  :  Non  coronabitur,  nisi  qui  legitime  certaverit. 

Ad  primum  ergo  dicendum,  quod  praedicare,  et  docere  sunt  actus  ali- 
cujus  virtutis,  scilicet  misericordiae  :  unde  et  inter  spirituales  eleemosynas 
computantur. 

Ad  secundum  dicendum,  quod  quamvis  facultas  praedicandi,  et  docendi 
quandoque  ex  studio  proveniat,  tamen  usus  doctrinae  ex  voluntate  procedit, 
quae  per  charitatem  informatur  a  Deo  infusam:  et  sic  actus  ejus  meritorius 
esse  potest. 

Ad  tertium  dicendum,  quod  exaltatio  in  hac  vita  non  diminuit  alterius 
vitae  praemium,  nisi  ei  qui  ex  tali  exaltatione  propriam  gloriam  quaerit:  qui 
autem  talem  exaltationem  in  utilitatem  aliorum  convertit,  ex  ea  sibi  merce- 
uem  acquirit.  Cum  autem  dicitur,  quod  doctrinae  debetur  aureola,  intelli- 
gendum  est  de  doctrina,  quae  est  de  pertinentibus  ad  salutem,  per  quam 
diabolus  a  cordibus  hominum  expugnatur,  sicut  quibusdam  spiritualibus  ar- 
mis;  de  quibus  dicitur  2.  Corinth.  io.:  Arma  miììtiae  nostra*  non  sunt  carnalia, 
sed  spiritualia. 

ARTICULUS  Vili.  420 

UTRUM    CHRISTO    AUREOLA    DEBEATUR. 

(S.  Th.  4.  Dist.  49.  q.  y  ari.  4.  q.  1.  et  2.). 

Ad  octavum  sic  proceditur.  Videtur,  quod  Christo  aureola  debeatur: 
debetur  enim  aureola  virginati,  et  martyrio,  et  doctrinae:  sed  in  Christo  haec 
tria  praecipue  fuerunt;  ergo  ipsi  praecipue  aureola  competit. 

2.  Praeterea.  Omne  quod  est  perfectissimam  in  rebus  humanis,  praeci- 
pue Christo  est  attribuendum  :  sed  praemium  aureolae  debetur  excellentis- 
simis  meritis;  ergo  et  Christo  debetur. 

3.  Praeterea.  Cyprianus  dicit  (lib.  de  Habitu  Virg.  parum  a  prbic.)  quod 
«  imaginem  Dei  virginitas  portat  »  ;  ergo  virginitatis  exemplar  in  Deo  est; 
et  sic  videtur,  quod  Christo,  etiam  inquantum  est  Deus,  aureola  competat. 

Sed  contra  est,  quod  aureola  est  gaudium  de  conformitate  ad  Christum, 
ut  dicitur  :  sed  nullus  conformatur,  vel  assimilatur  sibi  ipsi,  un  patet  per  Phi- 
losophum  (lib.  io.  Metaph.  tex.  io.  et  11.)  ;  ergo  Christo  aureola  non  debetur. 

Praeterea.  Cbristi  praemium  nunquam  est  augmentatum:  sed  Christus  ab 
instanti  suae  conccptionis  non  habuit  aureolam,  quia  tunc  nunquam  pugna- 
verat  ;  ergo  nunquam  postea  aureolam  habuit. 

Respondeo  dicendum,  quod  circa  hoc  est  duplex  opinio  :  quidam  enim  di- 
cunt, quod  in  Christo  est  aureola  secundum  propriam    aureolae   rationem, 

cum  in  co  pugna  inveniatur,  et  Victoria,  et  per  consequens  corona  secun- 
dum  propriam  rationem:  sed  diligenter  considerando,  quamvis  Christo  com- 
petat  ratio  aureae,  vel  coronae,  non  tamen  ei  competit  ratio  aureolae: 
aureola  enim  ex  hoc  ipso  quod  diminutive  dicitur,  importat  aliquid,  quod 
participative,  et  nunquam  secundum  sui  plenitudinem  possidetur;  unde  illis 
competit  aureolam  habere,  in  quibus  est  aiiqua  perfectionis  victoriae  parti- 
cipatio  secundum  imitationem  ejus,  in  quo  perfectae  victoriae  ratio  piena 
consistit.  Et  ideo  cum  in  Christo  inveniatuj  hujusmodi  principalis,  et  piena 
victoriae  ratio,  per  cujus  victoriam  omnes  alii  victores  constituuntur,  ut  patet 
Joan.  16.  :  Confidile,  ego  vici  mundum ,  et  Apoc.  5.:  Ecce  vicit  Leo  de  tribù  Juda, 
Christo  non  competit  aureolam  habere,  sed  aliquid,  unde  omnes  aureolae 
originantur;  unde  dicitur  Apoc.  3.:  Qui  vicerit,  faciam  eutn  sedere  in  throno 
meo,  sicut  ego  vici,  et  sedeo  in  throno  Palris  mei.  Unde  secundum  alios  dicen- 
dum  est,  quod  quamvis  id  quod  est  in  Christo,  non  habeat  rationem  au- 
reolae, tamen  est  excellentius  omni  aureola. 

Ad  primum  ergo  dicendum,  quod  Christus  fuit  verissime  virgo,  martyr, 
et  doctor;  sed  tamen  praemium  accidentale  his  respondens  in  Christo  non 
habet  aliquam  notabilem  quantitatem,  in  comparatione  ad  magnitudinem 
essentialis  praemii;  unde  non  habet  aureolam  sub  ratione  aureolae. 

Ad  secundum  dicendum,  quod  aureola  quamvis  debeatur  operi  perfectis- 
simo,  quoad  nos  tamen  aureola,  inquantum  diminutive  dicitur,  significat 
quandam  participationem  perfectionis  ab  aliquo,  in  quo  plenarie  invenitur; 
et  secundum  hoc  ad  quandàm  minorationem  pertinet;  et  sic  in  Christo  non 
invenitur,  in  quo  omnis  perfectio  pienissime  invenitur. 

Ad  tertium  dicendum,  quod  quamvis  virginitas  habeat  aliquo  modo 
exemplar  in  Deo,  non  tamen  habet  exemplar  unius  rationis:  incorruptio 
enim  Dei,  quam  virginitas  imitatur,  non  eadem  ratione  est  in  Deo,  et  in 
aliquo  virgine. 

ARTICULUS  IX.  421 

UTRUM  ANGELIS  AUREOLA  DEBEATUR. 

Ad  nonum  sic  proceditur.  Videtur,  quod  angelis  aureola  debeatur,  quia, 
ut  dicit  Hieron.  (in  semi,  de  Assumpt.  B.  Ài.  qui  est  episi.  io.  ad  Paul,  et  Eustoch. 
inter  suppositit.  inter  princ.  et  med.),  de  virginitate  loquens:  «  In  carne  praeter 
carnem  vivere,  potius  est  vita  angelica,  quam  humana  »  ;  et  1.  Corinth.  7. 
dicit  Gloss.  (ord.  sup.  illudi  Propter  instantem  necessitatem) ,  quod  «virginitas 
est  portio  angelica  »  ;  cum  igitur  virginitati  respondeat  aureola,  videtur  quod 
angelis  debeatur. 

2.  Praeterea.  Nobilior  est  incorruptio  spiritus,  quam  incorruptio  carnis: 
sed  in  angelis  invenitur  incorruptio  spiritus,  quia  nunquam  peccaverunt; 
ergo  eis  magis  debetur  aureola,  quam  hominibus  incorruptis  carne,  qui  ali- 
quando  peccaverunt. 

3.  Praeterea.  Doctrinae  debetur  aureola:  sed  angeli  nos  docent  pur- 
gando, illuminando,  et  perfìciendo,  ut  Dionys.  dicit  (cap.  6.  Eccles.  Hier. 
vers.fin.);  ergo  eis  debetur  aureola  saltem  doctorum. 

Sed  contra.  2.  Tim.  2.  :  Non  coronabitur,  itisi  qui  legitime  certaverit  :  sed 
in  angelis  non  est  pugna;  ergo  eis  aureola  non  debetur. 

Praeterea.  Aureola  non  debetur  actui,  qui  per  corpus  non  exercetur  ;  unde 

amantibus  virginitatem,  martyrium,  et  doctrinam,  si  exterius  eis  haec  non 
insint,  aureola  non  debetur:  sed  angeli  sunt  spiritus  incorporei;  ergo  au- 
reolam  non  habent. 

Respondeo  dicendum,  quod  angelis  aureola  non  debetur;  cujus  ratio  estr 
quia  aureola  proprie  respondet  cuidam  perfectioni  excellenti  in  merito;  ea 
vero,  quae  in  hominibus  ad  perfectionem  meriti  pertinent,  angelis  sunt  con- 
naturala, vel  etiam  spectant  ad  communem  statum  eorum,  aut  etiam  ad 
ipsum  praemium  essentiale  ;  et  ideo  ratione  eorum,  qua  hominibus  aureola 
debetur,  angeli  non  habent  aureolam. 

Ad  primum  ergo  dicendum,  quod  virginitas  dicitur  esse  vita  angelica, 
inquantum  per  gratiam  virgines  imitantur  id,  quod  angeli  habent  per  natu- 
rarci; non  enim  virtutis  est  in  angelis,  quod  omnino  a  delectabilibus  carnis 
abstineant,  cum  hujusmodi  delectationes  in  eis  esse  non  possint. 

Ad  secundum  dicendum,  quod  perpetua  incorruptio  spiritus  in  angelis 
praemium  essentiale  meretur;  est  enim  de  necessitate  salutis,  cum  in  eis 
non  possit  subsequi  reparatio  post  ruinam. 

Ad  tertium  dicendum,  quod  illi  actus,  secundum  quos  angeli  nos  docent, 
pertinent  ad  gloriam  eorum,  et  communem  eorum  statum  ;  unde  per  hujus- 
modi actus  aureolam  non  merentur. 


ARTICULUS  X.  42? 

UTRUM  AUREOLA  ETIAM  CORPORI  DEBEATUR. 

Ad  decimum  sic  proceditur.   Videtur,  quod  aureola  etiam  corpori  di 
beatur:  praemium  enim  essentiale  est  potius,  quam  accidentale:  sed  dos, 
quae  ad  praemium  essentiale  pertinet,  non  solum  est  in  anima,  sed  etiam  in 
corpore  ;  ergo  et  aureola,  quae  pertinet  ad  praemium  accidentale. 

2.  Praeterea.  Peccato,  quod  per  corpus  exercetur,  respondet  poena  in 
anima,  et  corpore  ;  ergo  et  merito,  quod  exercetur  per  corpus,  debetur  prae- 
mium et  in  anima,  et  in  corpore:  sed  meritum  aureolae  per  corpus  exercetur; 
ergo  aureola  etiam  debetur  corpori. 

3.  Praeterea.  In  corporibus  martyrum  quaedam  nitens  virtutis  plenitudo 
apparebit  in  ipsis  cicatricibus  corporis  ;  unde  August.  dicit  22.  de  Civ.  Dei 
(cap.  20.):  «  Nescio,  quomodo  sic  afncimur  amore  martyrum  beatorum,  ut 
velimus  in  ilio  regno  in  eorum  corporibus  videre  vulnerum  cicatrices,  quae 
prò  Christi  nomine  pertulerunt;  et  fonasse  videbimus  ;  non  enim  erit  defor- 
mitas  in  eis,  sed  dignitas  quaedam,  et  quaedam  quamvis  in  corpore,  non 
corporis,  sed  virtutis  pulchritudo  fulgebit  »  ;  ergo  videtur,  quod  aureola  mar- 
tyrum etiam  in  corpore  sit,   et  eadem  ratione  de  aliis. 

Sed  contra.  Animae,  quae  modo  sunt  in  paradiso,  habent  aureolas  ;  nec 
tamen  habent  corpora;  ergo  proprium  subjectum  aureolae  non  est  corpus, 
sed  anima. 

Praeterea.  Omne  meritum  est  ab  anima;  ergo  praemium  totum  in  anima 
esse  debet. 

Respomdeo  dicendum,  quod  aureola  proprie  est  in  mente;  est  enim  gau- 
dium  de  operibus  illis,  quibus  aureola  debetur  :  sed  sicut  ex  gaudio  essen- 
tialis  praemii,  quod  est  aurea,  redundat  quidam  decor  in  corpore,  qui  est 
gloria  corporis,  ita  ex  gaudio  aureolae  resultai  aliquis  decor  in  corpore;  ut 

sic  aureola  principaliter  sit  in  mente,  sed  per  quandam  etiam  redundantiam 
refulgeat  in  corpore. 

Et  per  hoc  patet  responsio  ad  objecta.  Tamen  sciendum  est,  quod  decor 
cicatricum,  quae  in  corporibus  martyrum  apparebunt,  non  potest  dici  aureola, 
quia  aliqui  martyres  aureolam  habebunt,  in  quibus  hujusmodi  cicatrices  non 
erunt,  utpote  illi  qui  sunt  submersi,  aut  famis  inedia,  vel  squalore  carceris 
interempti. 

ARTICULUS  XI.  42j 

UTRUM    CONVENIENTE!?    DESIGNENTUR    TRES    AUREOLAE, 
VIRGINUM,    MARTYRUM,    ET    PRAEDICATORUM. 

Ad  undecimum  sic  proceditur.  Videtur,  quod  inconvenienter  designentur 
tres  aureolae,  virginum  scilicet,  martyrum,  et  praedicatorum;  aureola  enim 
martvrum  respondet  virtuti  fortitudinis  eorum;  aureola  virginum  virtuti  tem- 
perantiae;  aureola  vero  doctorum  virtuti  prudentiae;  ergo  videtur,  quod 
debeat  esse  quarta  aureola,  quae  respondeat  virtuti  justitiae. 

2.  Praeterea.  Exoù.  25.  dicit  Gloss.  (ora.  Bedae,  sup.  illud:  Coronarti  in- 
terrasikm,  etc),  quod  «  corona  aurea  additur,  cum  per  Evangelium  his  qui 
mandata  custodiunt,  vita  aeterna  promittitur,  Matth.  19.:  Si  vis  ad  vitam 
ingredi,  serva  mandata:  huic  aureola  superponitur,  cum  dicitur:  Si  vis  perfectus 
esse,  vade,  et  vende  omnia  quae  babes,  et  da  pauperibus»;  ergo  paupertati  debetur 
aureola. 

3.  Praeterea.  Per  votum  obedientiae  aliquis  se  subjicit  Deo  totaliter; 
ergo  in  voto  obedientiae  maxima  perfectio  consistit,  et  ita  videtur,  quod  ei 
aureola  debeatur. 

4.  Praeterea.  Multa  sunt  etiam  alia  r.r^ererogationis  opera,  de  quibus 
homo  in  futuro  speciale  gaudium  habebit  ;  ergo  multae  sunt  aliae  aureolae 
praeter  tres  praedictas. 

5.  Praeterea.  Sicut  aliquis  divulgat  fidem  praedicando,  et  docendo,  ita 
scripta  compilando;  ergo  et  talibus  quarta  aureola  debetur. 

Respondeo  dicendum,  quod  aureola  est  quoddam  privilegiatomi  praemium 
privilegiatae  victoriae  respondens;  et  ideo  secundum  privilegiatas  victorias 
in  tribus  pugnis,  quae  cuilibet  nomini  imminent,  tres  aureolae  sumuntur:  in 
pugna  enim,  quae  est  contra  carnem,  ille  potissimam  victoriam  obtinet,  qui 
a  delectabilibus  venereis,  quae  sunt  praecipua  in  hoc  genere,  omnino  abstinet, 
cujusmodi  est  virgo;  et  ideo  virginitati  aureola  debetur:  in  pugna  vero,  qua 
contra  mundum  pugnatur,  illa  est  praecipua  Victoria,  cum  a  mundo  perse- 
cutionem  usque  ad  mortem  sustinemus;  unde  et  martyribus,  qui  inista  pugna 
victoriam  obtinent,  secunda  aureola  debetur:  in  pugna  vero,  qua  contra  dia- 
bolum  pugnatur,  illa  est  praecipua  Victoria,  cum  aliquis  hostem  non  solum 
a  se,  sed  etiam  a  cordibus  aliorum  removet;quod  fit  per  doctrinam,  et  prae- 
dicationem;  et  ideo  doctoribus,  et  praedicatoribus  tertia  aureola  debetur. 
Quidam  vero  distinguunt  tres  aureolas  secundum  tres  vires  animae,  ut  di- 
cantur  tres  aureolae  respondere  potissimis  trium  virium  animae  actibus: 
potissimus  enim  actus  potentiae  rationalis  est  veritatem  fidei  etiam  in  aliis 
diffundere;  et  huic  actui  debetur  doctorum  aureola:  irascibilis  vero  actus 
potissimus  est,  etiam  mortem  propter  Christum  superare;  et  huic  debetur 
aureola  martyrum:  concupiscibilis  vero  actus  potissimus  est,  a  delectabilibus 

carnis  maximis  abstinere  penitus;  et  huic  debetur  aureola  virginum.  Alii 
vero  aureolas  tres  distinguunt,  secundum  ea  quibus  Christo  nobilissime  con- 
formamur:  ipse  enim  mediator  fuit  inter  Patrem,  et  mundum;  fuit  ergo 
■doctor,  secundum  quod  veritatem,  quam  a  Patre  acceperat,  mundo  manife- 
stavit;  fuit  autem  tnartyr,  secundum  quod  a  mundo  persecutionem  susti- 
nuit;  fuit  vero  virgo,  inquantum  puritatem  in  seipso  servavit:  et  ideo  docto- 
res,  martyres,  et  virgines  ei  perfectissime  conformantur  :  unde  talibus  debe- 
tur aureola. 

Ad  primum  ergo  dicendum,  quod  in  actu  justitiae  non  attenditur  aliqua 
pugna,  sicut  in  actibus  aliarum  virtutum:  nec  tamen  verum  est,  quod  docere 
sit  actus  prudentiae  ;  immo  est  potius  actus  charitatis,  vel  misericordiae,  se- 
cundum quod  ex  tali  habitu  inclinamur  ad  hujusmodi  actus  exercitium;  vel 
•etiam  sapientiae,  ut  dirigentis.  Vel  potest  dici  secundum  alios,  quod  justitia 
circuit  omnes  virtutes  ;  et  ideo  ei  specialis  aureola  non  debetur. 

Ad  secundum  dicendum,  quod  paupertas  quamvis  sit  opus  perfectionis, 
non  tamen  tenet  summum  locum  in  aliqua  spirituali  pugna,  quia  amor  tem- 
poralium  minus  impugnat,  quam  concupiscentia  carnis,  vel  persecutio  in- 
flicta  in  corpus  proprium:  unde  paupertati  non  debetur  aureola;  sed  debetur 
ei  judiciaria  potestas  ratione  humiliationis,  quae  consequitur  paupertatem: 
Glossa  autem  adducta  large  accipit  aureolam  prò  quolibet  praemio,  quod 
redditur  merito  excellenti. 

Et  similiter  dicendum  ad  tertium,  et  ad  quartum. 

Ad  quintum  dicendum,  quod  etiam  scribentibus  sacram  doctrinam  de- 
betur aureola:  sed  haec  non  distinguitur  ab  aureola  doctorum,  quia  scripta 
componere  quidam  modus  docendi  est. 

ARTICULUS  XII.  424 

UTRUM    AUREOLA    VIRGINUM    SIT    POTISSIMA    INTER    ALIAS. 

Ad  duodecimum  sic  proceditur.  Videtur,  quod  aureola  virginum  sit  inter 
alias  potissima,  quia  Apoc.  14.  de  virginibus  dicitur,  quod  sequuntur  Agnum, 
/juocumque  ierit ;  et  quod  «  nemo  alius  poterat  dicere  canticum,  quod  virgines 
cantabant  »  ;  ergo  virgines  habent  excellentiorem  aureolam. 

2.  Praeterea.  Cyprian.  de  Virginibus  (seti  dò  Habitu  Virg.  panini  aprine.) 
dicit,  quod  sunt  «  illustrior  portio  gregis  Christi  »  ;  ergo  eis  major  aureola 
debetur. 

3.  Item.  Videtur  quod  potissima  sit  aureola  martyrum,  quia  dicit  Aymo 
(snp.  illud  Apoc.  14.:  Et  nemo  poterat  dicere  cant.),  quod  «  non  omnes  virgines 
conjugatas  praecedunt;  sed  hi  specialiter,  qui  in  tormento  passionis  virgini- 
nitate  insuper  custodita  coaequantur  martyribus  conjugatis  »  ;  ergo  marty- 
rium  dat  virginitati  praeeminentiam  super  alios  status;  et  sic  martyrio  potior 
aureola  debetur. 

4.  Item.  Videtur,  quod  potissima  debeatur  doctoribus,  quia  Ecclesia  mi- 
litans  exemplata  est  ab  Ecclesia  triumphante:  sed  in  Ecclesia  militante  maxi- 
mus  honor  debetur  doctoribus,  1.  Timoth.  5.:  Qui  bene  praesuni  presbyteri, 
duplici  honore  d'igni  habeantur ;  maxime  autem  qui  laborant  in  verbo,  et  doctrina; 
ergo  in  Ecclesia  triumphante  talibus  potior  aureola  debetur. 

Respondeo  dicendum,  quod  praeeminentia  aureolae  ad  aureolam  potest 
duplieiter  attendi:  primo  ex  parte  pugnae,  ut  dicatur  aureola  potior,  quae  for- 

tiori  pugnae  debetur;  et  per  hunc  modum  aureola  martyrum  aliis  aureolis 
supereminet  quodam  modo,  et  aureola  virginum  alio  modo;  pugna  enim  mar- 
tyrum est  fortior  secundum  seipsam,  et  vehementius  affligens  ;  sed  pugna 
carnis  est  periculosior,  inquantum  est  diuturnior,  et  magis  nobis  imminet  e 
vicino:  secundo  ex  parte  eorum,  de  quibus  est  pugna;  et  sic  aureola  docto- 
rum  inter  omnes  est  potior,  quia  hujusmodi  pugna  versatur  circa  bona  in- 
telligibilia;  aliae  vero  pugnae  circa  sensibiles  passiones.  Sed  illa  eminentia, 
quae  attenditur  ex  parte  pugnae,  est  aureolae  essentialior,  quia  aureola  se- 
cundum propriam  rationem  respicit  victoriam,  et  pugnam:  difficultas  autem 
pugnae,  quae  attenditur  ex  parte  ipsius  pugnae,  est  potior,  quam  illa  quae 
attenditur  ex  parte  nostri,  inquantum  est  nobis  vicinior,  et  ideo,  simpliciter 
loquendo,  aureola  martyrum  inter  omnes  est  potior,  et  ideo  dicitur  Matth.  5. 
in  Gloss.  (orditi.)  quod  «  in  octava  beatitudine,  quae  ad  martyres  pertinet 
(scilicet:  Beati  qui  persecutionem  patiwitur),  omnes  aliae  perficiuntur  »;  et 
propter  hoc  etiam  Ecclesia  in  connumeratione  sanctorum  martyres  docto- 
ribus,  et  virginibus  praeordinat:  sed  quantum  ad  aliquid,  nihil  prohibet  alias 
aureolas  excellentiores  esse. 

Et  per  hoc  patet  solutio  ad  objecta. 


ARTICULUS  XIII.  425 

UTRUM  UNUS  ALIO  AUREOLAM  EXCELLENTIUS  HABEAT. 

Ad  tertiumdecimum  sic  proceditur.  Videtur,  quod  unus  aureolam  vir- 
ginitatis,  vel  martyrii,  vel  doctoris  excellentius  alio  non  habeat,  quia  ea  quae 
sunt  in  termino,  non  intenduntur,  neque  remittuntur:  aureola  autem  debetur 
operibus,  quae  sunt  in  termino  perfectionis;  ergo  aureola  non  intenditur, 
neque  remittitur. 

2i  Praeterea.  Virginitas  non  suscipit  magis,  et  minus,  cura  importet 
privationem  quandam,  privationes  autem  non  intendantur,  nec  remittantur; 
ergo  nec  praemium  virginitatis,  scilicet  aureola  virginum,  intenditur,  et  re- 
mittitur. 

Sed  contra.  Aureola  superponitur  aureae  :  sed  aurea  est  intensior  in  uno, 
quam  in  alio;  ergo  et  aureola. 

Respondeo  dicendum,  quod  cummeritum  sit  quodammodo  praemii  causa, 
oportet  diversificari  praemium,  secundum  quod  merita  diversificantur;  aliquid 
enim  intenditur,  et  remittitur  per  intensionem,  et  remissionem  suae  causae  : 
meritum  autem  aureolae  potest  esse  majus,  et  minus  ;  unde  et  aureola  potest 
esse  major,  et  minor.  Sciendum  tamen,  quod  meritum  aureolae  potest  intendi 
dupliciter :  uno  modo  ex  parte  radicis  :  alio  modo  ex  parte  operisi  contingit 
enim  esse  aliquos  duos,  quorum  unus  ex  minori  charitate  majus  tormentum 
martyrii  sustinet,  vel  magis  praedicationi  instat,  aut  etiam  magis  a  delecta- 
bilibus  carnis  elongat  se:  intensioni  ergo  meriti,  quae  attenditur  penes  ra- 
dicene, non  respondet  intensio  aureolae,  sed  intensio  aureae;  intensioni  vero 
meriti,  quae  est  ex  genere  actus,  respondet  intensio  aureolae  :  unde  potest 
esse,  quod  aliquis,  qui  minus  in  martyrio  meretur,  quantum  ad  essentiale 
praemium,  habeat  prò  martyrio  majorem  aureolam. 

Ad  primum  ergo  dicendum,  quod  merita,  quibus  debetur  aureola,  non 
attingunt  ad  terminum  perfectionis  simpliciter,  sed  secundum  speciem,  sicut. 

ignis  est  specie  subtilissimum  corporum  ;  unde  nihil  prohibet  unam  aureolam 
alia  esse  excellentiorem,  sicut  unus  ignis  est  alio  subtilior. 

Ad  secundum  dicendum,  quod  una  virginitas  potest  esse  major  alia,  propter 
majorem  recessum  a  virginitatis  contrario;  ut  dicatur  in  illa  esse  major  vir- 
ginitas, quae  magis  occasiones  corruptionis  vitat  :  sic  enim  privationes  intendi 
possunt,  ut  cum  dicitur  homo  magis  caecus,  quia  magis  elongatur  a  visu. 


QUAESTIO  XCVII. 

DE  POENA  DAMNATORUM,  IN  SEPTEM  ARTICULOS  DIVISA. 

Consequenter  considerandum  est  de  pertinentibus  ad  damnatos  post  judi- 
cium:  et  primo  de  poena  damnatorum,  et  igne,  quo  eorum  corpora  crucia- 
buntur:  secundo  de  his  quae  pertinent  ad  eorum  affectum,  et  intellectum: 
Urlìo  de  justitia,  et  misericordia  Dei  respectu  damnatorum. 

Circa  primum  quaeruntur  septem. 

Primo.  Utrum  damnati  in  inferno  sola  poena  ignis  affligantur. 
Secundo.  Utrum  vermis  eorum,  quo  affliguntur,  sit  corporalis. 
Tertio.  Utrum  fletus  in  eis  existens  sit  corporalis. 
Quarto.  Utrum  tenebrae  eorum  sint  corporales. 
Quinto.  Utrum  ignis,  quo  affliguntur,  sit  corporalis. 
Sexto.  Utrum  sit  ejusdem  speciei  cum  igne  nostro. 
Septimo.  Utrum  ignis  ille  sit  sub  terra. 

ARTICULUS  I.  '  426 

UTRUM   DAMNATI    IN    INFERNO    SOLA    POENA    IGNIS  AFFLIGANTUR. 
(S.  Thom.  4.  Disi.  50.  q.  2.  art.  5.  q.  1.  et  seq.). 

Ad  primum  sic  proceditur.  Videtur,  quod  damnati  in  inferno  sola  poena 
ignis  affligantur,  quia  Matth.  25.,  ubi  eorum  damnatio  exprimitur,  fit  mentio 
solum  de  igne,  cum  dicitur:  Discedile  a  me,  maledicti,  in  ignem  aeternum. 

2.  Praeterea.  Sicut  poena  purgatorii  debetur  peccato  veniali,  ita  poena 
inferni  debetur  peccato  mortali:  sed  in  purgatorio  non  dicitur  esse  nisi  poena 
ignis,  ut  patet  per  hoc  quod  dicitur  1.  Corinth.  3.:  Uniuscujusque  opus,  quale 
sit,  ignis  probabit  ;  ergo  nec  in  inferno  erit  nisi  poena  ignis. 

3.  Praeterea.  Poenarum  varietas  refrigerium  praestat,  sicut  cum  de  ca- 
lido  transfertur  quis  ad  frigidum:  sed  nullum  refrigerium  est  ponere  in  dam- 
natis;  ergo  non  erunt  diversae  poenae,  sed  sola  poena  ignis. 

Sed  contra  est,  quod  dicitur  in  Psal.  io.:  Ignis,  et  sulfur,  et  spiritus  prò- 
cellarnm,  pars  calicis  eorum. 

Praeterea.  Job  24.  :  Ad  nimium  cdlorem  transeat  ab  aquis  nivium. 

Respondeo  dicendum,  quod,  secundum  Basilium  (conc.  14.  De  futuro  j  udì- 
ciò,  circ.  med.  et  hom.  1.  in  Psal.  28.  a  med.),  in  ultima  mundi  purgatione  fìet 

separatio  in  elementis,  ut  quidquid  est  purum,  et  nobile,  remaneat  superius 
ad  gloriam  beatorum  ;  quidquid  vero  est  ignobile,  et  foeculentum,  in  infer- 
num  projiciatur  ad  poenam  damnatorum;  ut  sicut  omnis  creatura  erit  beatis 
materia  gaudii,  ita  damnatis  ex  omnibus  creaturis  tormentum  accrescat,  se- 
cundum  illud  Sap.  5.:  Pugnabit  cum  ilio  orbis  terrarum  contro,  insensatos.  Hoc 
etiam  divinae  justitiae  competit,  ut  sicut  ab  uno  recedentes  per  peccatum,  in 
rebus  materialibus,  quae  sunt  multae,  et  variae,  finem  suum  constituerunt,  ita 
etiam  multipliciter,  et  ex  multis  affligantur. 

Ad  primum  ergo  dicendum,  quod  quia  ignis  est  maxime  afflictivus,  propter 
hoc  quod  abundat  in  virtute  activa,  ideo  nomine  ignis  omnis  afflictio  desi- 
gnati^, si  sit  vehemens. 

Ad  secundum  dicendum,  quod  poena  purgatorii  non  est  principaliter  ad 
affligendum,  se  ad  purgandum;  unde  per  solum  ignem  fieri  debet,  qui  maxime 
habet  vim  purgativam:  sed  damnatorum  poena  non  ordinatur  ad  purgandum  ; 
unde  non  est  simile. 

Ad  tertium  dicendum,  quod  damnati  transibunt  ex  vehementissimo  ca- 
lore ad  vehementissimum  frigus,  sine  hoc  quod  in  eis  sit  aliquod  refrigerium  ; 
quia  passio  ab  exterioribus  non  erit  per  transmutationem  corporis  a  sua  pri- 
stina naturali  dispositione,  ut  contraria  passio  ad  aequalitatem,  vel  temperiem 
reducendo  refrigerium  causet,  sicut  nunc  accidit;  sed  erit  per  actionem  spi- 
ritualem,  secundum  quod  sensibilia  agunt  in  sensum,  prout  sentiuntur,  impri- 
mendo formas  illas  secundum  esse  spirituale  in  organum,  et  non  secundum 
esse  materiale. 

ARTICULUS  II.  427 

UTRUM    VERMIS    DAMNATORUM    SIT    CORPORALIS. 

Ad  secundum  sic  proceditur.  Videtur,  quod  vermis,  quo  afHiguntur  dam- 
nati, sit  corporalis,  quia  caro  non  potest  affligi  per  vermem  spiritualem: 
sed  caro  damnatorum  afHigetur  per  vermem,  Judith  16.:  Dabit  ignem,  et  ver- 
tnes  in  carnes  eorum,  et  Eccli.  7.:  Vindicta  carnis  impii  ignis,  et  vermis;  ergo 
vermis  ille  erit  corporalis. 

2.  Praeterea.  August.  dicit  21.  de  Civit.  Dei  (cap.  9.  et  lib.  20.  cap.  22.): 
«  Utrumque,  id  est  ignis,  et  vermis,  poena  erunt  carnis  »  ;  ergo,  etc. 

Sed  contra  est,  quod  Aug.  dicit  20.  de  Civit.  Dei  (cap.  22.  amed.):  «In 
poenis  malorum  inextinguibilis  ignis,  et  vivacissimus  vermis,  ab  aliis  atque 
aliis  aliter  atque  aliter  exponitur  :  alii  utrumque  ad  corpus,  alii  utrumque  ad 
animam  retulerunt;  alii  proprie  ad  corpus  ignem,  tropice  ad  animam  vet 
mem;  quod  esse  credibilius  videtur  ». 

Respondeo  dicendum,  quod  post  diem  judicii  in  mundo  innovato  non 
remanebit  aliquod  animai,  vel  aliquod  corpus  mixtum,  nisi  corpus  hominis 
tantum,  eo  quod  non  habeat  aliquem  ordinem  ad  incorruptionem,  nec  post 
illud  tempus  sit  futura  generano,  et  corruptio:  unde  vermis,  qui  in  damnatis 
ponitur,  non  debet  intelligi  esse  corporalis,  sed  spiritualis,  qui  est  conscien- 
tiae  remorsus  ;  qui  dicitur  vermis,  inquantum  oritur  ex  putredine  peccati,  et 
animam  affligit,  sicut  corporalis  vermis  ex  putredine  ortus  afHigit  pungendo. 

Ad  primum  ergo  dicendum,  quod  ipsae  animae  damnatorum  dicuntur 
carnes  eorum,  prò  eo  quod  carni  subjectae  fuerunt.  Vel  potest  dici  etiam, 
quod  per  vermem  spiritualem  caro  affligetur,  secundum  quod  passiones  ani- 
mae redundant  in  corpus,  et  hic,  et  in  futurum. 

Ad  secundum  dicendum,  quod  Augustinus  loquitur  sub  quadam  compa- 
ratione:  non  enim  vult  simpliciter  asserere,  quod  ille  vermis  sit  materialis, 
sed  quod  potius  esset  asserendum,  ignem,  et  vermera  materialiter  intelligi, 
quamquod  utrumque  spiritualiter  tantum  intelligatur  ;  quia  sic  nullampoenam 
corporalem  damnati  sustinerent,  ut  patet  seriem  verborum  ejus  ibidem  in- 
spicienti. 

ARTICULUS  III.  428 

UTRUM   FLETUS,    QUI    ERIT    IN    DAMNATIS,    SIT    CORPORALIS. 

Ad  tertium  sic  proceditur.  Videtur,  quod  fletus,  qui  erit  in  damnatis, 
erit  corporalis,  quia,  Lue.  13.,  dicit  quaedam  Gloss.  {ora.  sup.  illiid:  Ibi  erit 
fletus)  quod  «  per  fletum,  quem  Dominus  reprobis  comminatur,  potest  probari 
vera  corporum  resurrectio  »  :  quod  non  esset,  si  fletus  ille  tantum  esset  spi- 
ritualis;  ergo,  etc. 

2.  Praeterea.  Tristitia,  quae  est  in  poena,  respondet  delectationi,  quae 
hrit  in  culpa,  secundum  illud  Apoc.  18.:  Quantum  glorificava  se,  et  in  deliciis 
futi,  tantum  date  UH  tormentimi,  etluctum:  sed  peccatores  in  culpa  habuerunt 
delectationem  interiorem,  et  exteriorem  ;  ergo  etiam  habebunt  fletum  este- 
riorem. 

Sed  contra.  Fletus  corporalis  fìt  per  quandam  resolutionem  lacrymarum  : 
sed  a  corporibus  damnatorum  non  potest  fieri  perpetua  resolutio,  cum  nihil 
in  eis  per  cibum  restauretur;  omne  enim  finitum  consumitur,  si  aliquid  ab  eo 
continue  abstrahatur;  ergo  in  damnatis  non  erit  corporalis  fletus. 

Respondeo  dicendum,  quod  in  fletu  corporali  duo  inveniuntur:  unum  est 
lacrymarum  resolutio  ;  et  quantum  ad  hoc  fletus  corporalis  in  damnatis  esse 
non  potest,  quia  post  diem  judicii,  quiescente  motu  primi  mobilis,  non  erit 
aliqua  generatio,  vel  corruptio,  vel  corporalis  alteratio  :  in  lacrymarum  autem 
resolutione  oportet  esse  illius  humoris  generationem,  qui  per  lacrymas  distil- 
lati unde  quantum  ad  hoc  corporalis  fletus  in  damnatis  esse  non  poterit. 
Aliud  quod  invenitur  in  corporali  fletu,  est  quaedam  commotio,  et  turbatio 
capitis,  et  oculorum  ;  et  quantum  ad  hoc  fletus  in  damnatis  esse  poterit  post 
resurrectionem  :  corpora  enim  damnatorum  non  solum  ab  exteriori  affligen- 
tur,  sed  etiam  ab  interiori,  secundum  quod  corpus  immutatur  ad  passionem 
animae  in  bonum,  vel  malum:  et  quantum  ad  hoc  fletus  carnis  resurrectio- 
nem indicat,  et  respondet  delectationi  culpae,  quae  fuit  in  anima,  et  in 
corpore. 

Et  per  hoc  patet  responsio  ad  objecta. 

ARTICULUS  IV.  429 

UTRUM    DAMNATI    SINT    IN    TENEBRIS    CORPORALIBUS. 

Ad  quartum  sic  proceditur.  Videtur,  quod  damnati  non  sint  in  tenebris 
corporalibus,  quia  super  illud  Job  10.:  Sed  sempiterni^  horror  inhabitat,  Greg. 
in  lib.  9.  Moral.  (cap.  59.  parum  a  m:d.)  dicit:  «  Quamvis  ignis  ille  ad  con- 
solationem  non  luceat,  tamen  ut  magis  torqueat,  ad  aliquid  lucet;  nani  se- 
quaces,  quos  secum  traxerunt  de  mundo  reprobi,  fiamma  illustrante  visuri 
sunt  »  ;  ergo  non  erunt  ibi  tenebrae  corporales. 

2.  Praeterea.  Damnati  vident  poenam  suam;  hoc  enim  est  eis  in  au- 
gmentum  poenae:  sed  nihil  videtur  sine  lumine;  ergo  non  sunt  ibi  tenebrae 
corporales. 

3.  Praeterea.  Damnati  ibi  habebunt  potentiam  visivam  post  corporum 
resumptionem:  sed  frustra  in  eis  esset,  nisi  aliquid  viderent;  ergo  cura  nihil 
videatur  nisi  in  lumine,  videtur  quod  non  sint  omnino  in  tenebris.     * 

Sed  contra  est,  quod  dicitur  Matth.  22.  :  Ligatis  manìbus,  et  pedibus  ejas, 
mittite  eum  in  tenebras  exteriores:  super  quod  dicit  Greg.  (lib.  9.  Mordi,  cap.  38. 
vers.  fui.)  :  «  Si  ignis  ille  lucem  haberet,  in  tenebras  exteriores  nequaquam 
mini  diceretur  ». 

Praeterea.  Basilius  dicit  super  illud  Psal.  28.:  Vox  Domini  intercidenti^ 
fiammam  ignis  (bora.  1.  in  huncPsal.  a  med.  et  conc.14.dt1  Futuro  Judicio,  circ.  med.), 
quod  «  virtute  Dei  separabitur  claritas  ignis  ab  ejus  virtute  adustiva,  ita  quod 
ciaritas  cedet  in  gaudium  beatorum,  et  ustivum  ignis  in  tormentum  damna- 
torum  »;  ergo  damnati  habebunt  tenebras  corporales:  quaedam  vero  alia, 
quae  ad  poenam  damnatorum  pertinent,  determinata  sunt  (q.  86.). 

Respondeo  dicendum,  quod  disposino  inferni  erit  talis,  quod  maxime  mi- 
seriae  damnatorum  competet:  unde  secundum  hoc  sunt  ibi  lux,  et  tenebrae, 
prout  maxime  spectant  ad  miseriam  damnatorum.  Ipsa  autem  visio  secundum 
se  delectabilis  est;  ut  enim  dicitur  in  principio  Metaph.,  «  sensus  oculorum 
est  maxime  diligibilis,  eo  quod  per  ipsum  plura  cognoscimus  »  :  sed  per  ac- 
cidens  contingit  visionem  esse  afflictivam,  inquantum  videmus  aliqua  nobis 
nociva,  vel  nostrae  voluntati  repugnantia  ;  et  ideo  in  inferno  hoc  modo  debet 
esse  locus  dispositus  ad  videndum  secundum  lucem,  et  tenebras,  ut  nihil 
ibi  perspicue  videatur,  sed  solummodo  sub  quadam  umbrositate  videantur  ea, 
quae  afrlictionem  cordi  ingerere  possunt.  Unde,  simpliciter  loquendo,  locus 
est  tenebrosus;  sed  tamen  ex  divina  disposinone  est  ibi  aliquid  luminis,  quan- 
tum sufficit  ad  videndum  illa,  quae  animam  torquere  possunt:  et  ad  hoc  sa- 
tisfacit  naturalis  situs  loci,  quia  in  terrae  medio,  ubi  infernus  ponitur,  non 
potest  esse  ignis  nisi  foeculentus,  et  turbidus,  et  quasi  fumosus.  Quidam  autem 
tenebrarum  harum  causa  assignant  ex  commassatione  corporum  damnatorum, 
quae  prae  multitudine  ita  replebunt  locum  inferni,  quod  ibi  nihil  de  aere  re- 
manebit:  et  sic  non  erit  ibi  aliquid  de  diaphano,  quod  possit  esse  subjectum 
lucis,  et  tenebrae,  nisi  oculi  damnatorum,  qui  erunt  ottenebrati. 

Et  per  hoc  patet  responsio  ad  objecta. 

ARTICULUS  V.  430 

UTRUM    IGNIS    INFERNI    ERIT    CORPORALIS. 
(S.  Thom.  4.  Dist.  44.  q.  3.  art.  2.  q.  1.  et  seq.). 

Ad  quintum  sic  proceditur.  Videtur,  quod  ignis  inferni,  quo  cruciabuntur 
corpora  damnatorum,  non  erit  corporeus:  dicit  enim  Damasc.  in  4.  lib. 
(Orth.  Fid.  in  fin.)  :  «  Tradetur  diabolus,  et  daemones,  et  homo  ejus,  sci- 
licet  Antichristus,  cum  impiis,  et  peccatoribus  in  ignem  aeternum,  non  ma- 
terialem,  qualis  est  qui  apud  nos  est,  sed  qualem  novit  Deus  »  :  sed  omne 
corporeum  est  materiale;  ergo  ignis  inferni  non  erit  corporeus. 

2.  Praeterea.  Animae  damnatorum  a  corpore  separatae  ad  ignem  in- 
ferni deferuntur:  sed  August.  dicit   12.  super  Genes.  ad  literam  (cap.  p. 

a  princ.)  :  «  Spiritualem  arbitror  esse  »  scilicet  locum,  ad  quem  anima  de- 
fertur  post  mortem,  «non  corporalem  »  ;  ergo,  etc. 

3.  Praeterea.  Ignis  corporeus  in  modo  suae  actionis  non  sequitur  mo- 
dum  culpae  in  eo  quod  igne  crematur,  sed  magis  modum  humidi,  et  sicci  : 
in  eodem  enim  igne  corporeo  videmus  affligi  justum,  et  impium:  sed  ignis 
inferni  in  modo  suae  amictionis,  vel  actionis  sequitur  modum  culpae  in  eo, 
qui  punitur  ;  unde  dicit  Greg.  in  4  Dial.  (cap.  43.)  :  «  Unus  quidem  est  gehennae 
ignis,  sed  non  uno  modo  omnes  cruciat  peccatores;  unusquisque  enim,  quan- 
tum exigit  culpa,  tantum  sentiet  de  poena  »  ;  ergo  ignis  ille  non  est  corporeus. 

Sed  contra  est,  quod  dicitur  4.  Dialogorum  (cap.  29.  ad  fin.)  :  «  In  ignem 
gehennae  corporeum  esse  non  ambigo,  in  quo  certum  est  corpora  cruciari  ». 

Praeterea.  Sap.  5.  dicitur:  Pugnalii  orbis  terrarum  contra  insensatos :  sed 
non  totus  orbis  terrarum  contra  insensatos  pugnaret,  si  solummodo  spirituali 
poena,  et  non  corporali  punirentur;  ergo  punientur  igne  corporeo. 

Respondeo  dicendum,  quod  de  igne  inferni  multiplex  fuit  opinio  :  quidam 
enim  philosophi,  ut  Avicenna,  resurrectionem  non  credentes,  solius  animae 
post  mortem  poenam  esse  crediderunt;  et  quia  eis  inconveniens  videbatur, 
ut  anima,  cum  sit  incorporea,  igne  corporeo  puniretur,  negaverunt  ignem 
corporeum  esse,  quo  mali  punirentur,  volentes  quod  quidquid  dicitur  de 
poena  animarum  post  mortem  per  aliqua  corporea  futura,  metaphorice  di- 
catur.  Sicut  enim  bonarum  animarum  delectatio,  et  jucunditas  non  erit  in 
aliqua  re  corporali,  sed  in  spirituali  tantum,  scilicet  in  consecutione  sui  finis, 
ita  affìictio  malorum  spiritualis  erit  tantum,  in  hoc  scilicet  quod  tristabuntur 
de  hoc  quod  separabuntur  a  fine,  cujus  inest  eis  desiderium  naturale;  unde 
sicut  omnia  quae  de  delectatione  animarum  post  mortem  dicuntur,  quae  vi- 
dentur  ad  delectationem  corporalem  pertinere  (ut  quod  reficiantur,  vel  ri- 
deant,  vel  hujusmodi),  ita  etiam  quidquid  de  earum  afflictione  dicitur,  quod 
corporalem  punitionem  sonare  videatur,  per  similitudinem  debet  intelligi  ; 
sicut  quod  in  igne  ardeant,  vel  foetoribus  affligantur,  et  hujusmodi.  Spiritualis 
enim  delectatio,  et  tristitia  cum  sint  ignotae  multitudini,  oportet  quod  per 
delectationes,  et  tristitias  corporales  fìguraliter  manifestentur,  ut  homines 
magis  moveantur  ad  desiderium,  vel  timorem.  Sed  quia  in  poena  damnato- 
rum  non  solum  erit  poena  damni,  quae  respondet  aversioni,  quae  fuit  in  culpa, 
sed  etiam  poena  sensus,  quae  respondet  conversioni,  ideo  non  sufficit  prae- 
dictum  modum  punitionis  ponere.  Et  ideo  etiam  ipse  Avicenna  (Metaph.  traci.  9. 
cap.j.),  alterum  modum  superaddit,  dicens  quod  animae  malorum  post  mor- 
tem non  per  corpora,  sed  per  corporumsimilitudines  puniantur;  sicut  in  somniis 
propter  similitudines  praedictas  in  imaginatione  existentes,  videtur  nomini 
quod  torqueatur  poenis  diversis  ;  et  hunc  etiam  modum  punitionis  videtur 
ponere  Augustinus  in  12.  super  Genes.  ad  literam  (cap.  32.),  sicut  ibidem 
manifeste  patet.  Sed  hoc  videtur  inconvenienter  dictum  esse;  imaginatio  enim 
potentia  quaedam  est,  utens  organo  corporali;  unde  non  potest  esse,  quod 
visiones  hujusmodi  imaginariae  fiant  in  anima  separata  a  corpore,  sicut  in 
anima  somniantis  :  unde  etiam  Avicenna,  ut  hoc  inconveniens  evitaret,  dixit 
quod  animae  separatae  a  corpore  utebantur,  quasi  prò  organo,  aliqua  parte 
coelestis  corporis,  cui  corpus  humanum  oportet  esse  conforme,  ad  hoc  quod 
perficiatur  anima  rationali,  quae  est  similis  motoribus  coelestis  corporis,  in 
hoc  secutus  quodammodo  opinionem  antiquorum  philosophorum,  qui  po- 
suerunt,  animas  redire  ad  orbes  stellarum  [al.  compares  stellas].  Sed  hoc 
est  omnino'  absufdiim  secundum  doctrinam  Philosophi,  quia  anima  utitur 

determinato  organo  corporali,  sicut  ars  determinatis  instrumentis  ;  unde  non 
potest  transire  de  corpore  in  corpus,  quod  Pythagoras  ponit,  ut  dicitur  in 
i.  de  Anima  (tex.tf.).  Qualiter  autem  ad  dictum  Augustini  sit  respondendum 
infra  dicetur  (in  resp.  ad  2.).  Quidquid  autem  dicatur  de  igne  qui  animas  se- 
paratas  cruciat,  de  igne  tamen,  quo  cruciabuntur  corpora  damnatorum  post 
resurrectionem,  oportet  dicere  quod  sit  corporeus,  quia  corpori  non  potest 
convenienter  adaptari  poena,  nisi  sit  corporea;  unde  Gregorius  in  4.  Dia- 
logorum  (cap.  29.  in  fin.),  ex  hoc  ipso  probat  ignem  inferni  esse  corporeum, 
quod  reprobi  post  resurrectionem  in  eum  detrudentur.  August.  etiam  (lib.  21. 
de  Civ.  Dei,  cap.  io.),  ut  habetur  in  litera  (4.  Dist.  44.),  manifeste  confitetur, 
ignem  illum,  quo  cruciabuntur  corpora,  esse  corporeum  ;  et  de  hoc  ad  prae- 
sens  est  quaestio.  Qualiter  autem  animae  damnatorum  ab  igne  isto  corporeo 
puniantur,  alias  dictum  est  (q.  yo.  art.  3.). 

Ad  primum  ergo  dicendum,  quod  Damascenus  non  ncgat  simpliciter  illum 
ignem  materìalem  esse,  sed  quod  non  est  materialis  talis,  qualis  apud  nos 
est,  eo  quod  quibusdam  proprietatibus  ab  hoc  igne  distinguitur.  Vel  dicen- 
dum. quod  quia  ignis  ille  non  materialiter  alterat  corpora,  sed  quadam  spi- 
rituali actione  agit  in  ea  ad  punitionem,  ideo  dicitur  non  materialis  esse,  non 
quantum  ad  substantiam,  sed  quantum  ad  punitionis  effectum  in  corporibus, 
et  multo  amplius  in  animabus. 

Ad  secundum  dicendum,  quod  dictum  Augustini  potest  hoc  modo  ac- 
cipi,  ut  prò  tanto  dicatur  locus  ille,  ad  quem  animae  deferuntur  post  raor- 
tem,  non  esse  corporeus,  quia  anima  in  eo  corporaliter  non  existit,  per  mo- 
dum  scilicet  quo  corpora  existunt  in  loco  ;  sed  alio  modo  spirituali,  sicut 
angeli  in  loco  sunt.  Vel  dicendum,  quod  Augustinus  loquitur  opinando,  et 
non  determinando,  sicut  saepe  facit  in  libris  illis. 

Ad  tertium  dicendum,  quod  ignis  ille  erit  instrumentum  divinae  justitiae 
punientis  :  instrumentum  autem  non  solum  agit  in  virtute  propria,  et  per  pro- 
p riunì  modum,  sed  etiam  in  virtute  principalis  agentis,  et  secundum  quod 
est  regulatum  ab  eo  :  unde  quamvis  ignis  secundum  propriam  virtutem 
non  habeat,  quod  aliquos  cruciet  secundum  magis  vel  minus,  secundum  mo- 
dum peccati,  habet  tamen  hoc,  secundum  quod  ejus  actio  modificatur  ex 
ordine  divinae  justitiae;  sicut  etiam  ignis  fornacis  modificatur  ex  industria 
fabri  in  sua  actione,  secundum  quod  competit  ad  effectum  artis. 

ARTICULUS  VI.  4ji 

UTRUM   IGNIS    INFERNI    SIT    EJUSDEM   SPECIEI    CUM    IGNE    NOSTRO. 

Ad  sextum  sic  proceditur.  Videtur,  quod  ignis  ille  non  sit  ejusdem  spe- 
ciei  cum  igne  isto  corporeo,  quem  videmus:  August.  enim  (lib.  20.  de.  Civ. 
Dei,  cap.  16.  a  princ.)  dicit,  et  habetur  in  litera  (4.  Dist.  44.):  «Ignis  aeter- 
nus  cujusmodi  sit,  hominem  scire  arbitror  neminem,  nisi  forte  cui  Spiritus 
divinus  ostendit»:  sed  naturam  istius  ignis  omnes,  vel  fere  omnes  sciunt; 
ergo  ignis  ille  non  est  ejusdem  speciei,  aut  naturae  cum  isto. 

2.  Praeterea.  Gregor.  15.  Moralium  (cap.  17.),  exponens  illud  Job  20.  : 
Devoralnt  eum  ignis,  qui  non  succenditur,  dicit:  «Ignis  corporeus  ut  esse  valeat, 
corporis  indiget  fomentis  ;  nec  valet  nisi  succensus  esse,  et  nisi  refotus  sub- 
sistere:  at  contra  gehennae  ignis,  cum  sit  corporeus,  et  in  se  missos  repro- 
bos  corporaliter  exurat,  nec  studio  humano  succenditur,  nec  lignis  nutritur  \ 

sed  creatus  semel  durat  inextinguibilis,  et  succensione  non  indiget,  et  ardore 
non  caret  »  ;  ergo  non  est  ejusdem  naturae  cum  eo  quem  videmus. 

3.  Praeterea.  Aeternum,  et  corruptibile  non  sunt  ejusdem  rationis,  cum 
nec  edam  in  genere  communicent,  secundum  Philosophum  in  io.  Metaph. 
(tex.  ult.)  :  sed  iste  ignis  est  corruptibilis,  iile  autem  aeternus,  Matth.  25.: 
Discedite  a  me,  maledirti,  in  ignem  aeternum;  ergo  non  sunt  ejusdem  naturae. 

4.  Praeterea.  De  natura  hujus  ignis  nostri  est,  ut  luceat:  sed  ignis  in- 
ferni non  lucet  ;  unde  Job  18.  :  Nonne  lux  impii  extinguetur  ?  Ergo  ut  prius. 

Sed  contra.  Secundum  Philosophum  in  1.  Top.  (cap.  6.  parimi  a  princ), 
«  omnis  aqua  omni  aquae  est  eadem  specie  »  ;  ergo  eadem  ratione  omnis 
ignis  omni  igni  est  idem  specie. 

Praeterea.  Sap.  11.  dicitur:  Per  quae  peccat  quis,  per  haec  et  torquetur  :  sed 
homines  peccant  per  res  sensibiles  hujus  mundi;  ergo  justum  est,  ut  per 
easdem  puniantur. 

Respondeo  dicendum,  quod  ignis  propter  hoc  quod  est  maximae  virtutis 
in  agendo  inter  reliqua  dementa,  alia  corpora  prò  materia  habet,  ut  dicitur 
in  4.  Meteor.  (stimma  1.  cap.  2.  circ.  med.)  ;  unde  et  ignis  dupliciter  invenitur, 
scilicet  in  materia  propria,  prout  est  in  sua  sphaera,  et  in  materia  aliena,  sive 
terrestri,  ut  patet  in  carbone,  sive  aerea,  ut  patet  in  fiamma.  Quocumque 
autem  modo  ignis  inveniatur,  semper  est  idem  in  specie,  quantum  ad  natu- 
ram  ignis  pertinet:  potest  autem  esse  diversitas  in  specie,  quantum  ad  cor- 
pora quae  sunt  materia  ignis;  unde  fiamma,  et  carbo  differunt  specie,  et  si- 
militer  lignum  igneum,  et  ferrum  ignitum;  nec  differt,  quantum  ad  hoc,  sive 
ignita  sint  per  violentiam,  ut  in  ferro  apparet;  sive  ex  principio  intrinseco 
naturali,  ut  accidit  in  sulphure.  Quod  ergo  ignis  inferni,  quantum  ad  hoc 
quod  habet  de  natura  ignis,  sit  ejusdem  speciei  cum  igne  qui  apud  nos  est, 
manifestimi  est:  utrum  autem  ille  ignis  sit  in  propria  materia  existens,  aut 
si  in  aliena,  in  qua  materia  sit,  nobis  ignotum  est;  et  secundum  hoc  potest 
ab  igne,  qui  apud  nos  est,  specie  differre,  materialiter  consideratus.  Quasdam 
ramen  proprietates  differentes  habet  ab  igne  isto,  ut  quod  succensione  non 
indiget,  nec  lignis  nutritur:  sed  istae  differentiae  non  ostendunt  diversitatem 
in  specie,  quantum  ad  id  quod  pertinet  ad  naturam  ignis. 

Ad  primum  ergo  dicendum,  quod  Augustinus  loquitur  quantum  ad  id  quod 
est  materiale  in  igne  ilio,  non  autem  quantum  ad  ignis  naturam. 

Ad  secundum  dicendum,  quod  ignis  iste,  qui  apud  nos  est,  lignis  nutritur, 
et  ab  homine  succenditur,  quia  est  artificialiter,  et  per  violentiam  in  alienam 
materiam  introductus:  sed  ignis  ille  lignis  non  indiget,  quibus  foveatur,  quia 
vel  in  propria  materia  existit,  vel  est  in  materia  aliena  non  per  violentiam, 
sed  per  naturam  a  principio  intrinseco;  unde  non  est  ab  homine  succensus, 
sed  a  Deo,  qui  naturam  illam  instituit;  et  hoc  est  quod  dicitur  Isa.  30.: 
Flatus  Domini,  sicut  torrens  sulphuris  succendens  eam. 

Ad  tertium  dicendum,  quod  sicut  corpora  damnatorum  erunt  ejusdem 
speciei,  cujus  modo  sunt,  quamvis  modo  sint  corruptibilia,  tunc  autem  erunt 
incorruptibilia  ex  ordine  divinae  justitiae,  et  propter  quietem  motus  coeli  ; 
ita  est  etiam  de  igne  inferni,  quo  corpora  illa  pumentur. 

Ad  quartum  dicendum,  quod  lucere  non  convenit  igni  secundum  quem- 
libet  modum  existendi,  quia  in  propria  materia  existens  non  lucet;  unde  non 
lucet  in  propria  sphaera,  ut  philosophi  dicunt  :  similiter  etiam  in  aliqua  ma- 
teria aliena  ignis  existens  non  lucet,  sicut  cum  est  in  materia  opaca  terrestri, 
ut  in  sulphure:  et  similiter  est  etiam,  quando  ex  aliquo  grosso  fumo  ejus 

claritas  obfuscatur;  unde  quod  ignis  inferni  non  luceat,  non  est  sufficiens 
argumentum  ad  hoc  quod  non  sit  ejusdem  speciei. 

ARTICULUS  VII.  432 

UTRUM    IGNIS    INFERNI    SIT    SUB    TERRA. 

Ad  septimum  sic  proceditur.  Videtur,  quod  ignis  ille  non  sit  sub  terra, 
quia  Job  18.  de  homine  damnato  dicitur:  Et  de  orbe  transfert  etim  Deus; 
ergo  ignis  ille,  quo  damnati  punientur,  non  est  sub  terra,  sed  est  extra  orbem. 

2.  Praeterea.  Nullum  violentum,  et  per  accidens  potest  esse  sempiter- 
num  :  sed  ignis  ille  erit  in  inferno  in  sempiternum  ;  ergo  non  erit  ibi  per  vio- 
lentiam,  sed  naturaliter:  sed  sub  terra  non  potest  esse  ignis,  nisi  per  violen- 
tiam;  ergo  ignis  inferni  non  est  sub  terra. 

3.  Praeterea.  In  igne  inferni  omnia  corpora  damnatorum  post  diem 
judicii  cruciabuntur:  sed  illa  corpora  locum  replebunt;  ergo  cum  futura  sit 
maxima  multitudo  damnatorum,  quia  stultorum  infinitus  est  numerus  (Eccle.  1.), 
maximum  oportet  esse  spatium,  in  quo  ignis  ille  continetur  :  sed  inconveniens 
videtur  dicere,  infra  terram  esse  tantam  concavitatem,  eira  partes  terrae 
naturaliter  ferantur  ad  medium;  ergo  ignis  ille  non  erit  sub  terra. 

4.  Praeterea.  Sap.  11.:  Per  quae  peccat  quis,  per  haec  et  torquetur :  sed 
mali  super  terram  peccaverunt;  ergo  ignis  eos  puniens  non  debet  esse  sub 
terra. 

Sed  contra  est,  quod  dicitur  Isa.  14.:  Infernus  subtus  conturbatus  est  in 
occursum  adventus  tui;  ergo  ignis  inferni  sub  nobis  est. 

Praeterea.  Gregor.  dicit  in  4.  Dialog.  (cap.  42.  in  fin.)  :  «  Quid  obstet  non 
video,  quod  infernus  esse  sub  terra  credatur  ». 

Praeterea.  Jon.  2.  super  illud:  Projecisti  me  in  corde  maris,  Gloss.  (interi.)  : 
«  idest  in  inferno  »,  prò  quo  dicitur  in  Evangelio  Matth.  12.:  In  corde  terrae, 
quia  sicut  cor  est  in  medio  animalis,  ita  et  infernus  in  medio  terrae  perhi- 
betur  esse. 

Respondeo  dicendum,  quod,  sicut  Aug.  dicit  (lib.  20.  de  Civ.  Dei,  cap.  16. 
a  princ.)  et  habetur  in  litera  (4.  Dist.  44.),  «  in  qua  parte  mundi  infernus  sit, 
scire  neminem  arbitror,  nisi  cui  divinus  Spiritus  revelavit  »  :  unde  Greg.  in 
4.  Dialog.  (cap.  42.)  super  hac  quaestione  interrogatus  respondit:  «  Hac  de 
re  temere  definire  nihil  audeo  ;  nonnulli  namque  in  quadam  terrarum  parte 
infernum  esse  putaverunt;  alii  vero  hunc  sub  terra  esse  existimant  »;  et  hanc 
opinionem  probabiliorem  esse  ostendit  dupliciter  :  primo  ex  ipsa  nominis  ra- 
tione,  sic  dicens:  «  Si  ideirco  infernum  dicimus,  quia  inferius  jacet,  quod 
terra  ad  coelum  est,  hoc  esse  infernus  debet  ad  terram  »  :  secando  ex  hoc  quod 
dicitur  Apoc.  5.:  Nemo  poter at  ncque  in  coelo,  ncque  in  terra,  neque  subtus  ter- 
ram aperire  librum;  ut  hoc  quod  dicitur  in  coelo,  referatur  ad  angelos;  hoc 
quod  dicitur  in  terra,  referatur  ad  homines  viventes  in  corpore;  hoc  quod 
dicitur  subtus  terram,  referatur  ad  animas  existentes  in  inferno.  Aug.  etiam  in 
lib.  12.  super  Gen.  ad  literam  (cap.  34.  circ.  mai.),  duas  rationes  tangere  vide- 
tur, quare  congruum  sit  infernum  esse  sub  terra:  una  est,  ut  quoniam  de- 
functorum  animae  carnis  amore  peccaverunt,  hoc  eis  exhibeatur,  quod  ipsi 
carni  mortuae  solet  exhiberi,  ut  scilicet  sub  terra  recondantur:  alia  est,  quod 
sicut  est  gravitas  in  corporibus,  ita  tristitia  in  spiritibus,  et  laetitia  sicut  levi- 
tas  :  unde  «  sicut  secundum  corpus,  si  ponderis  sui  ordinem  teneant,  inferiora 

sunt  omnia  graviora,  ita  secundum  spiritum  inferiora  sunt  omnia  tristiora»: 
et  sic  sicut  conveniens  locus  gaudio  electorum  est  coelum  empyreum,  ita 
conveniens  locus  tristitìae  damnatorum  est  infimum  terrae:  neque  movere 
debet,  quod  Aug.  ibidem  (et  cap.  33.  a  princ),  dicit,  quod  «  inferi  sub  terris 
esse  dicuntur,  vel  creduntur  »,  quia  in  lib.  2.  Retractationum  (cap.  24.  in  fin.), 
hoc  retractans  dicit:  «  Mihi  videor  dicere  debuisse  magis,  quod  sub  terris 
s'nt  inferi,  quam  rationem  reddere,  cur  sub  terris  esse  dicantur,  sive  cre- 
dantur  ».  Quidam  tamen  philosophi  posuerunt,  quod  locus  inferni  erat  sub 
orbe  terrestri,  tamen  supra  terrae  superficiem  ex  parte  nobis  opposita  ;  et 
hoc  videtur  Isidorus  sensisse,  cum  dixit  (bab.  in  Gloss.  ora.  sup.  illud  Isa.  60.  : 
Non  erit  Ubi  amplius)  quod  «  sol,  et  luna  in  ordine,  quo  creati  sunt,  stabunt, 
ne  impii  in  tormentis  positi  fruantur  luce  eorum  »;  quae  ratio  nulla  esset,  si 
infernus  infra  terram  esse  dicatur:  qualiter  tamen  haec  verba  possint  exponi, 
patuit  supra  (q.  91.  art.  2.).  Pythagoras  vero  posuit  locum  poenarum  in 
sphaera  ignis,  quam  in  medio  totius  orbis  esse  dixit  ;  et  regionem  illam  car- 
cerem  Jovis  appellavit,  ut  patet  per  Aristot.  in  2.  de  Coelo,  etMundo  (iex.  75.J: 
sed  tamen  convenientius  his,  quae  in  Scriptura  dicuntur,  est,  ut  sub  terra  esse 
dicatur. 

Ad  primum  ergo  dicendum,  quod  verbum  illud  Job  :  De  orbe  transfert  eiim 
Deus,  intelligendum  est  de  orbe  terrarum,  idest  de  hoc  mundo:  et  hoc  modo 
exponit  Greg.  (lib.  14.  Moral.  cap.  11.  inter  princ.  et  meà.)  dicens:  «  De  orbe 
quippe  transfertur,  cum  superno  apparente  judice,  de  hoc  mundo  tollitur,  in 
quo  perverse  gloriatur  »:  nec  est  intelligendum,  quod  orbis  hic  accipiatur  prò 
universo,  quasi  extra  totum  universum  sit  locus  poenarum. 

Ad  secundum  dicendum,  quod  in  loco  ilio  conservatur  ignis  in  aeternum 
ex  ordine  divinae  justitiae,  quamvis  secundum  naturam  suam  non  possit 
extra  suum  locum  aliquod  elementum  in  aeternum  durare,  praecipue  statu 
generationis,  et  corruptionis  manente  in  rebus  :  ignis  autem  ibi  erit  fortissi- 
mae  caliditatis,  quia  calor  ejus  erit  undique  congregatus,  propter  frigus  terrae 
undique  ipsum  circumstans. 

Ad  tertium  dicendum,  quod  infernus  nunquam  deficiet  in  amplitudine, 
quin  sufficiat  ad  damnatorum  corpora  capienda:  infernus  enim,  Proverb.  30., 
inter  tria  insatiabilia  ponitur:  nec  est  inconveniens,  quod  intra  viscera  terrae 
tanta  concavitas  conservetur  divina  virtute,  quae  damnatorum  omnium  cor- 
pora possit  capere. 

Ad  quartum  dicendum,  quod  hoc  quod  dicitur  :  Per  quae peccat  quis,  per 
haec  et  torquetur,  non  est  necessarium,  nisi  in  principalibus  instrumentis  pec- 
candi;  quia  enim  homo  in  anima  peccat,  et  in  corpore,  in  utroque  punietur: 
non  autem  oportet,  quod  in  loco,  quo  quis  peccavit,  in  eodem  puniatur;  cum 
alius  sit  locus,  qui  viatoribus,  et  damnatis  debetur.  Vel  dicendum,  quod  hoc 
intelligitur  de  poenis,  quibus  homo  punitur  in  via;  secundum  quod  quaelibet 
culpa  suam  poenam  habet  annexam,  prout  «  omnis  inordinatus  animus  sibi 
est  poena  »,  ut  Augustinus  dicit  (lib.  1.  Confcss.  cap.  12.  in  fin.). 

QUAESTIO   XCVIII. 

DE  VOLUNTATE,  ET  INTELLECTU  DAMNATORUM, 
IN  NOVEM  ARTICULOS  DIVISA. 


Consequenter  considerandum  est  de  pertinentibus  ad  affectum,  et  intelle- 
ctum  damnatorum. 

Circa  quod  quaeruntur  novem. 

Primo.  Utrum  omnis  damnatorum  voluntas  sit  mala. 

Secundo.  Utrum  aliquando  poeniteant  de  malis,  quae  fecerunt. 

Tertio.  Utrum  magis  vellent  non  esse,  quam  esse. 

Quarto.  Utrum  vellent  alios  esse  damnatos. 

Quinto.  Utrum  impii  habeant  Deum  odio. 

Sexto.  Utrum  ipsi  demereri  possint. 

Septimo.  Utrum  possint  uti  scientia  hic  acquisita. 

Octavo.  Utrum  cogitent  aliquando  de  Deo. 

Nono.  Utrum  ipsi  videant  gloriam  beatorum. 

ARTICULUS  I.  433 

UTRUM    OMNIS    VOLUNTAS    DAMNATORUM    SIT    MALA. 

(S.  Thom.  4.  Distro,  q.  2.  art.  1.  q.  1.  etseq.). 

Ad  primum  sic  proceditur.  Videtur,  quod  non  omnis  voluntas  damnato- 
rum sit  mala,  quia,  ut  dicit  Dionys.  4.  cap.  de  Div.  Nom.  (pari.  4.  lect.  19.) t 
«  daemones  bonum,  et  optimum  concupiscunt,  scilicet  esse,  vivere,  et  intel- 
ligere  »  :  cum  ergo  damnati  homines  non  sint  pejoris  conditionis,  quam  dae- 
mones, videtur  quod  et  ipsi  bonam  voluntatem  habere  possint. 

2.  Praeterea.  «  Malum  »,  ut  dicit  Dionysius  (ibid.  lect.  22.),  «  est  omnino 
involuntarium  »  ;  ergo  si  damnati  aliquid  volunt,  illud  volunt,  inquantum  est 
bonum,  vel  apparens  bonum:  sed  voluntas,  quae  per  se  ordinatur  ad  bonum, 
est  bona;  ergo  damnati  possunt  habere  voluntatem  bonam. 

3.  Praeterea.  Aliqui  erunt  damnati,  qui  in  hoc  mundo  existentes  ali- 
quos  virtutum  habitus  secum  detulerunt,  utpote  Gentiles,  qui  habuerunt  vir- 
tutes  politicas  :  sed  ex  habitibus  virtutum  elicitur  laudabilis  voluntas  ;  ergo 
in  aliquibus  damnatis  poterit  esse  laudabilis  voluntas. 

Sed  contra.  Obstinata  voluntas  nunquam  potest  flecti  nisi  in  malum  : 
sed  damnati  homines  erunt  obstinati,  sicut  et  daemones  ;  ergo  voluntas  eorum 
nunquam  poterit  esse  bona. 

Praeterea.  Sicut  se  habet  voluntas  damnatorum  ad  malum,  ita  voluntas 
beatorum  ad  bonum:  sed  beati  nunquam  habent  voluntatem  malam  ;  ergo 
nec  damnati  aliquam  habent  voluntatem  bonam. 

Respondeo  dicendum,  quod  in  damnatis  potest  duplex  voluntas  conside- 
rar!, scilicet  voluntas  deliberativa,  et  voluntas  naturalis  :  naturalis  quidem  non 

est  eis  ex  seipsis,  sed  ex  auctore  naturae,  qui  in  natura  hanc  inclinationem 
posuit,  quae  naturalis  voluntas  dicitur;  unde  cum  natura  in  eis  remancat, 
secundum  hoc  bona  poterit  in  eis  esse  voluntas  naturalis.  Sed  voluntas  deli- 
berativa est  eis  ex  seipsis,  secundum  quod  in  potestate  est  eorum  inclinari 
per  affectum  ad  hoc,  vel  illud  ;  et  talis  voluntas  est  in  eis  solum  mala,  et 
hoc  ideo,  quia  sunt  perfecte  aversi  a  fine  ultimo  rectae  voluntatis;  nec  ali- 
qua  voluntas  potest  esse  bona,  nisi  per  ordinem  ad  finem  praedictum:  unde 
etiam  etsi  aliquod  bonum  velint,  non  tamen  bene  volunt  illud,  ut  ex  hoc 
voluntas  eorum  bona  dici  possit. 

Ad  primum  ergo  dicendum,  quod  verbum  Dionysii  intelligitur  de  volun- 
tate  naturali,  quae  est  inclinatio  naturae  in  aliquod  bonum  :  sed  tamen  ista 
naturalis  inclinatio  per  eorum  malitiam  corrumpitur,  inquantum  hoc  bonum, 
quod  naturaliter  desiderant,  sub  quibusdam  malis  circumstantiis  appetunt. 

Ad  secundum  dicendum,  quod  malum,  inquantum  est  malum,  non  mo- 
vet  voluntatem,  sed  inquantum  est  aestimatum  bonum:  sed  hoc  ex  eorum 
malitia  procedit,  ut  id,  quod  est  malum,  aestiment  ut  bonum  ;  et  ideo  voluntas 
eorum  mala  est. 

Ad  tertium  dicendum,  quod  habitus  virtutum  politicarum  non  remancnt 
in  anima  separata,  eo  quod  virtutes  illae  perficiunt  solum  in  vita  civili,  quae 
non  erit  post  hanc  vitam.  Si  tamen  remanerent,  nunquam  in  actum  exirent, 
quasi  ligatae  ex  obstinatione  mentis. 

ARTICULUS  II.  434 

UTRUM  DAMNATI  POENITEANT  DE  MALO  QUOD  FECERUNT. 

Ad  secundum  sic  proceditur.  Videtur,  quod  damnati  nunquam  poeniteant 
de  malis,  quae  fecerunt,  quia  dicit  'Bernard,  in  Cantica  (hab.impìic.  lib.  $.  d& 
Considerai  cap.  12.  et  lib.  de  Grat.  et  Lib.  Arb.,  cap.  9.  ad  fui.),  quod  «  damnatus 
semper  vult  iniquitatem  suam,  quam  fecit  »  ;  ergo  nunquam  de  peccato 
commisso  poenitent. 

2.  Praeterea.  Velie  se  non  peccasse,  est  bona  voluntas:  sed  damnati 
nunquam  habebunt  bonam  voluntatem;  ergo  damnati  nunquam  volent  se 
non  peccasse  ;  et  sic  idem  quod  prius. 

3.  Praeterea.  Secundum  Damascenum  (lib.  2.  Ortb.  Fid.  cap.  4.  in 
fin.),  «  hoc  est  hominibus  mors,  quod  angelis  casus  »  :  sed  angeli  voluntas 
post  casum  est  invertibilis  hoc  modo,  ut  non  possit  recedere  ab  electione, 
qua  prius  peccavit;  ergo  et  damnati  non  possunt  poenitere  de  peccatis  a  se 
commissis. 

4.  Praeterea.  Major  erit  perversitas  damnatorum  in  inferno,  quam  pec- 
catorum  in  hoc  mundo  :  sed  peccatores  aliqui  in  hoc  mundo  non  poenitent 
de  peccatis  commissis,  vel  propter  excaecationem  mentis,  sicut  haeretici,  vel 
propter  obstinationem,  sicut  qui  laetantur,  cum  male  fecerint,  et  exultant  in  re- 
bus pessimis,  ut  dicitur  Proverò.  2.;  ergo,  etc. 

Sed  contra.  Sap.  5.  de  damnatis  dicitur:  Intra  se poenitentiam  agentes. 

Praeterea.  Philos.  9.  Ethic.  (cap.  4.  ad  fin.)  dicit,  quod  «  poenitudine  re- 
plentur  pravi  ;  mox  enim  tristantur  de  hoc,  in  quo  prius  delectati  sunt  »  ; 
ergo  damnati,  cum  sint  maxime  pravi,  magis  poenitent. 

Respondeo  dicendum,  quod  poenitere  de  peccato  contingit  dupliciter  : 
uno  modo  per  se,  alio  modo  per  accidens:  per  se  quidem  de  peccato  poenitet, 

qui  peccatum,  inquantum  est  peccatum,  abominatur:  per  accidens  vero,  qui 
illud  odit  ratione  alicujus  adjuncti,  utpote  poenae,  vel  alicujus  hujusmodi  : 
mali  igitur  non  poenitebunt,  per  se  loquendo,  de  peccatis,quia  voluntas  ma- 
litiae  peccati  in  eis  remanet;  poenitebunt  autem  per  accidens,  inquantum 
afiligentur  de  poena,  quam  prò  peccato  sustinent. 

Ad  primum  ergo  dicendum,  quod  damnati  iniquitatem  volunt,  sed  poe- 
nam  refugiunt:  et  sic  per  accidens  de  iniquitate  commissa  poenitent. 

Ad  secundum  dicendum,  quod  velie  se  non  peccasse  propter  turpitudi- 
nera  iniquitatis  est  bona  voluntas:  sed  hoc  non  erit  in  damnatis. 

Ad  tertium  dicendum,  quod  sine  aliqua  aversione  voluntatis  continget, 
quod  damnati  de  peccatis  poeniteant ,  quia  non  hoc  refugient  in  peccatis, 
quod  prius  appetiverunt,  sed  aliquid  aliud,  scilicet  poenam. 

Ad  quartum  dicendum,  quod  homines  in  hoc  mundo,  quantumeumque 
obstinati,  per  accidens  de  peccatis  suis  poenitent,  si  prò  eis  puniantur,  quia, 
ut  dicit  August.  in  lib.  83.  Q.Q.  (q.  36.  aliquant.  a  princ),  «  videmus  etiam 
ferocissimas  bestias  dolore  poenarum  a  maximis  voluptatibus  abstinere  ». 

ARTICULUS    III.  435 

UTRUM    DAMNATI    RECTA,   ET    DELIBERATIVA   RATIONE 
VELLENT  NON  ESSE. 

Ad  tertium  sic  proceditur.  Videtur,  quod  damnati  recta  ratione,  et  deli- 
berativa non  possint  velie  non  esse:  August.  enim  dicit  in  lib.  3.  de  Lib. 
Arb.  (cap.  7.  a  princ.)  :  «  Considera  quantum  bonum  est  esse,  quod, et  beati, 
et  miseri  volunt  ;  majus  enim  est  esse,  et  esse  miserum,  quam  omnino  non 
esse  ». 

2.  Praeterea.  Augustinus  sic  ibidem  arguit  (cap.  5.^/Praeelectio  supponit 
electionem  :  sed  non  esse  non  est  eligibile,  cum  non  habeat  apparentiam 
boni,  cum  nihil  sit;  ergo  non  esse  non  potest  esse  magis  appetibile  damnatis, 
quam  esse. 

3.  Praeterea.  Majus  malum  magis  est  fugiendum  :  sed  non  esse  est  maxi- 
mum malum,  cum  tollat  totaliter  bonum,  ita  quod  nihil  relinquat  ;  ergo  non 
esse  est  magis  fugiendum,  quam  miserum  esse  ;  et  sic  idem  quod  prius. 

Sed  contra  est,  quod  dicitur  Apocal.  9.  :  In  diebus  illis  desiderabunt  ho- 
mines mori,  et  fugiet  mors  ab  eis. 

Praeterea.  Damnatorum  miseria  omnem  hujus  mundi  miseriam  exce- 
dit  :  sed  ad  vitandum  miseriam  hujus  mundi  appetibile  est  aliquibus  mori, 
unde  dicitur  Eccli.  41.:  0  mors,  bonum  est  judicium  tuum  homini  indigenti,  et 
qui  minoratur  viribus,  defedo  aelate,  et  cui  de  omnibus  cura  est,  et  incredibili, 
qui  pirdit  patientiam  ;  ergo  multo  fortius  est  damnatis  appetibile  non  esse  se- 
cundum rationem  delibera tivam. 

Respondeo  dicendum,  quod  non  esse  potest  dupliciter  considerari  :  uno 
modo  secundum  se  ;  et  sic  nullo  modo  est  appetibile,  cum  non  habeat  aliquam 
rationem  boni,  sed  sit  boni  pura  privatio  :  alio  modo,  potest  considerari,  in- 
quantum est  ablativam  poenalis  vitae,  seu  alicujus  miseriae;  et  sic  non  esse 
accipit  rationem  boni;  «  carere  enim  malo  est  quoddam  bonum  »,  ut  dicit 
Philos.  in  5.  Ethic.  (cap.  1.  ad  fin.);  et  per  hunc  modum  melius  est  damnatis 
non  esse,  quam  miseros  esse:  unde  Matth.  26.  dicitur:  Bonum  erat  ei,  si  natus 
non  juisset  homo  ilie;  et  Jerem.  20.  super  illud:  Maìedicta  dies,  in  qua  natus 

sum,  etc,  dicit  Gloss.  Hieron.  :  «  Melius  est  non  esse,  quam  male  esse  »  ;  et 
secundum  hoc  damnati  possunt  praeeligere  non  essesecundum  deliberativam 
rationem. 

Ad  primum  ergo  dicendum,  quod  verbum  Augustini  est  intelligendum, 
quod  non  esse  non  est  per  se  eligibile,  sed  per  accidens,  inquantum  scilicet 
est  miseriae  terminativum  :  quod  enim  dicitur,  quod  esse,  et  vivere  ab  omni- 
bus appeti tur  naturali  ter,  non  oportet  hoc  accipere  quantum  ad  malam  vitam, 
et  corruptam,  et  eam  quae  est  in  tristitiis,  ut  dicit  Philos.  in  9.  Ethic.  (cap.  4. 
a  meà.),  sed  absolute. 

Ad  secundum  dicendum,  quod  non  esse  non  est  eligibile  per  se,  sed  per 
accidens  tantum,  ut  dictum  est  (in  corp.  et  ad  1.). 

Ad  tertium  dicendum,  quod  licet  non  esse  maxime  sit  malum,  inquan- 
tum privat  esse,  est  tamen  valde  bonum,  inquantum  privat  miseriam,  quae 
est  maximum  malorum;  et  sic  non  esse  eligitur. 

ARTICULUS  IV.  436 

UTRUM    DAMNATI    IN    INFERNO    VELLENT    ALIOS    ESSE    DAMNATOS, 
QUI    NON    SUNT    DAMNATI. 

Ad  quartum  sic  proceditur.  Videtur,  quod  damnati  in  inferno  non  vel- 
lent  alios  esse  damnatos,  qui  non  sunt  damnati,  quia  Lue.  16.  dicitur  de 
divite,  quod  orabat  prò  fratribus  suis,  ne  venirent  in  locum  tormeniorum ; 
ergo  eadem  ratione  damnati  alii  non  vellent  ad  minus  carnales  suos  amicos 
in  inferno  damnari. 

2.  Praeterea.  Affectiones  inordinatae  a  damnatis  non  auferuntur:  sed 
aliqui  damnati  inordinate  aliquos  non  damnatos  dilexerunt;  ergo  non  velient 
eorum  malum,   quod  est  esse  damnatos. 

3.  Praeterea.  Damnati  non  desidernnt  augmentum  suae  poenae:  sed  si 
plures  damnarentur,  major  esset  eorum  poena,  sicut  etiam  multiplicatio  bea- 
torum  amplificat  eorum  gaudium;  ergo  damnati  nollent  salvatos  damnari. 

Sed  contra  est,  quod  Isa.  14.  super  illud:  Surrexerunt  de  soliis,  dicit 
Gloss.  (orditi.  Hieron.):  «  Solatium  est  malorum  multos  socios  habere  poe- 
narum  ». 

Praeterea.  In  damnatis  maxime  regnat  invidia  ;  ergo  dolent  de  felicitate 
beatorum,  et  eorum  damnationem  appetunt. 

Respondeo  dicendum,  quod  sicut  in  beatis  in  patria  erit  perfectissima 
charitas,  ita  in  damnatis  erit  perfectissimum  odium:  unde  sicut  sancti  gau- 
debunt  de  omnibus  bonis,  ita  et  impii  de  omnibus  bonis  dolebunt:  unde  et 
felicitas  sanctorum  ab  eis  considerata  maxime  eos  affligit  :  unde  dicitur 
Isa.  26.:  Videant,  et  conjundantur  \e\antes  popidi,  et  ignis  hostes  tuos  devoret; 
unde  vellent  omnes  bonos  esse  damnatos. 

Ad  primum  ergo  dicendum,  quod  tanta  erit  invidia  in  damnatis,  quod 
etiam  propinquorum  gloriae  invidebunt,  cum  ipsi  sint  in  summa  miseria; 
cum  etiam  in  hac  vita  hoc  accidat,  crescente  invidia.  Sed  tamen  minus  in- 
videbunt propinquis,  quam  aliis,  et  major  esset  eorum  poena,  si  omnes  pro- 
pinqui damnarentur,  et  alii  salvarentur,  quam  si  aliqui  de  suis  propinquis 
salvarentur  :  et  exinde  fuit,  quod  dives  petiit  fratres  suos  a  damnatione  eripi  ; 
sciebat  enim,  quod  aliqui  eriperentur;  maluisset  tamen  fratres  suos  cum 
omnibus  aliis  damnari. 

Ad  secundum  dicendum,  quod  dilectio  quae  non  fundatur  super  hone- 
stum,  facile  rescindimi-,  et  praecipue  in  malis  hominibus,  ut  Philosophus 
dicit  in  9.  Ethic.  (cap.  4.  a  med.)  :  unde  damnati  non  servabunt  amicitiam  ad 
eos,  quos  inordinate  dilexerunt:  sed  in  hoc  voluntas  eorum  remanebit  per- 
versa, quod  causam  inordinatae  dilectionis  adhuc  diligent. 

Ad  tertium  dicendum,  quod  quamvis  ex  damnatorum  multitudine  poena 
singulorum  augeatur,  tamen  tantum  superexcrescent  odium,  et  invidia,  quod 
magis  eligent  torqueri  magis  cum  multis,  quam  minus  soli. 

ARTICULUS  V.  437 

UTRUM    DAMNATI    ODIO    HABEANT    DEUM. 

Ad  quintum  sic  proceditur.  Videtur,  quod  damnati  non  habeant  Deum 
odio,  quia,  ut  dicit  Dionysius  4.  cap.  de  Divinis  Nomin.  (part.  1.  lect.  5.), 
«  omnibus  diligibile  est  pulchrum,  et  bonum,  quod  est  omnis  boni,  et  pulchri- 
tudinis  causa  »:  hoc  autem  est  Deus;  ergo  Deus  a  nullo  odio  haberi  potest. 

2.  Praeterea.  Nullus  potest  ipsam  bonitatem  odio  habere,  sicut  nec  ipsam 
malitiam  velie;  «  malum  enim  est  omninoinvoluntarium  »,  ut  Dionys.  dicit 
4.  de  Div.  Nom.  (part.  4.lect.  22.):  Deus  autem  est  bonitas  ipsa;  ergo  nullus 
ipsum  odio  potest  habere. 

Sed  contra  est,  quod  dicitur  in  Psal.  73.:  Superbia  eorum,  qui  te  oderunt, 
ascendit  semper. 

Respondeo  dicendum,  quod  affectus  movetur  ex  bono,  vel  malo  ap- 
prehenso:  Deus  autem  apprehenditur  dupìiciter,  scilicet  in  se,  sicut  a  beatis, 
qui  eura  per  essentiam  vident,  et  per  effectus,  sicut  a  nobis,  et  damnatis:  ipse 
igitur  in  seipso,  cum  sit  per  essentiam  bonitas,  non  potest  alicui  voluntati 
displicere;  unde  quicumque  eum  per  essentiam  videt,  eum  odio  habere  non 
potest.  Sed  effectuum  ejus  aliqui  sunt  voluntati  repugnantes,  inquantum  con- 
trariantur  alicui;  et  secundum  hoc  aliquis  non  in  seipso,  sed  ratione  effe- 
ctuum Deum  odio  habere  potest:  damnati  ergo  Deum  percipientes  in  effe  et  u 
justitiae,  qui  est  poena,  eum  odio  habent,  sicut  et  poenas  quas  sustinent. 

Ad  primum  ergo  dicendum,  quod  verbum  Dionysii  est  intelligendum  de 
appetitu  naturali  ;  qui  tamen  in  damnatis  pervertitur  per  id  quod  additur  ex 
deliberata  voluntate,  ut  dictum  est  (art.  1.  huf.  q.). 

Ad  secundum  dicendum,  quod  ratio  illa  procederet,  si  damnati  Deum  in 
seipso  conspicerent,  inquantum  est  per  essentiam  bonus. 

ARTICULUS  VI.  438 

UTRUM    DAMNATI    DEMEREANTUR. 

Ad  sextum  sic  proceditur.  Videtur,  quod  damnati  demereantur:  damnati 
enim  habent  voluntatem  malam,  ut  dicitur  in  litera  (4.  Dist.  tilt.)  :  sed  per 
malam  voluntatem,  quam  hic  habuerunt,  demeruerunt;  ergo  si  ibi  non  de- 
mereantur, ex  sua  damnatione  commodum  reportant. 

2.  Praeterea.  Damnati  sunt  ejusdem  conditionis  cum  daemonibus:  sed 
daemones  demerentur  post  suum  casum  :  unde  serpenti,  qui  hominem  ad 
peccandum  induxit,  est  a  Deo  poena  inflicta,  ut  dicitur  Genes.  3.;  ergo  et 
damnati  demerentur. 

3.  Praeterea.  Actus  inordinatus  ex  libertate  arbitrii  procedens  nonexcu- 
satur,  quin  sit  demeritorius,  etiamsi  aliqua  necessitas  adsit,  cujus  aliquis  sit 
sibi  causa;  «  ebrius  »  enim  «  meretur  duplicem  mulctationem»,  si  ex  ebrietate 
aliquod  aliud  peccatum  committat,  ut  dicitur  in  3.  Ethic.  (cap.  5.  antemed.): 
sed  ipsi  damnati  fuerunt  sibi  causa  propriae  obstinationis,  per  quam  necessi- 
tatem  quandam  patiuntur  peccandi;  ergo  cum  eorum  actus  inordinatus  ex 
libero  arbitrio  procedat,  non  excusantur  a  demerito. 

Sed  coNTRA.'Poena  contra  culpam  dividitur:  sed  perversa  voluntas  in 
damnatis  ex  obstinatione  procedit,  quae  est  eorum  poena;  ergo  perversa  vo- 
luntas in  damnatis  non  est  culpa,  per  quam  demereantur. 

Praeterea.  Post  ultimum  terminum  non  relinquitur  aliquis  motus,  sive 
profectus  in  bonum,  vel  in  malum:  sed  damnati  maxime  post  diem  judicii 
ad  ultimum  terminum  suae  damnationis  pervenient,  quia  «  tunc  finem  ha- 
bebunt  duae  civitates  »,  ut  Augustinus  dicit  (in  Enchir.  cap.  iti);  ergo  dam- 
nati post  diem  judicii  perversa  voluntate  non  demerebuntur,  quia  sic  cresceret 
eorum  damnatio. 

Respondeo  dicendum,  quod  de  damnatis  ante  diem  judicii,  et  post  distin- 
guendum  est:  omnes  enim  communiter  confitentur,  quod  post  diem  judicii 
non  erit  aliquod  meritum,  vel  demeritimi;  et  hoc  ideo  est,  quia  meritum, 
vel  demeritum  ordinatur  ad  aliquod  bonum,  vel  malum  ulterius  consequen- 
dum.  Post  diem  autem  judicii  erit  ultima  consummatio  honorum,  et  malorum, 
ita  quod  nihil  erit  ulterius  addendum  de  bono,  vel  de  malo:  unde  et  bona 
voluntas  in  beatis  non  erit  meritum,  sed  praemium  ;  et  mala  voluntas  non 
erit  in  damnatis  demeritum,  sed  poena  tantum:  operationes  enim  virtutum 
sunt  praecipue  in  felicitate,  et  earum  contrariae  sunt  praecipue  in  miseria, 
ut  dicitur  in  1.  Ethic.  (cap.  9.  et  io.).  Sed  ante  diem  judicii  quidam  dicunt, 
et  beatos  mereri,  et  damnatos  demereri:  sed  hoc  non  potest  esse  respectu 
praemii  essentialis,  vel  poenae  principalis,  cum  quantum  ad  hoc  utrique  ad 
terminum  pervenerint:  potest  tamen  hoc  esse  respectu  praemii  accidentalis, 
vel  poenae  secundariae,  quae  possunt  augeri  usque  ad  diem  judicii;  et  hoc 
praecipue  in  daeraonibus,  vel  angelis  bonis,  quorum  officio  aliqui  trahuntur 
ad  salutem;  ex  quo  beatorum  angelorum  gaudium  crescit;  vel  ad  damnatio- 
nem,  ex  quo  crescit  poena  daemonum. 

Ad  primum  ergo  dicendum,  quod  hoc  est  summum  incommodum  ad 
suramum  malorum  pervenisse;  ex  quo  contingit  in  damnatis,  quod  demereri 
non  possunt:  unde  patet,  quod  ex  peccato  commodum  non  reportant. 

Ad  secundum  dicendum,  quod  ad  damnatorum  hominum  officium  non 
pertinet  ad  damnationem  alios  pertrahere,  sicut  pertinet  ad  officium  daemo- 
num; ratione  cujus  demerentur,  quantum  ad  secundariam  poenam. 

Ad  tertium  dicendum,  quod  propter  hoc  non  excusantur  a  demerito, 
quia  necessitatem  habeant  peccandi,  sed  quia  ad  summum  malorum  perve- 
nerunt.  Tamen  necessitas  peccandi,  cujus  causa  sumus,  excusat  a  culpa,  in- 
quantum est  necessitas  quaedam,  quia  omne  peccatum  oportet  esse  volunta- 
rium  :  sed  quod  non  excuset,  hoc  est  inquantum  a  voluntate  praecedente  pro- 
cessit;  et  sic  totum  demeritum  sequentis  culpae  videtur  ad  pi-imam  culpam 
pertinere. 

ARTICULUS  VII.  439 

UTRUM     DAMNATI     POSSINT     UTI    NOTITIA, 
QUAM    IN    HOC  MUNDO    HABUERUNT. 

(S.   Thom.  4.  Dist.  50.  q.  2.   art.   2.  q.  1.  et  seq.). 

Ad  septimum  sic  proceditur.  Videtur,  quod  damnati  non  possint  uti  no  > 
titia,  quam  in  hoc  mundo  habuerunt:  in  consideratione  enim  scientiae  est 
maxima  delectatio:  sed  in  eis  delectatio  aliqua  non  est  ponenda;  ergo  non 
possunt  uti  scientia  prius  habita  secundum  aliquam  considerationem. 

2.  Praeterea.  Damnati  sunt  in  majoribus  poenis,  quam  sint  aliquae  poe- 
nae  hujus  mundi:  sed  in  hoc  mundo,  dum  aliquis  est  in  maximis  tormentis 
constitutus,  non  potest  considerare  aliquas  intelligibiles  conclusiones,  abstra- 
ctus  a  poenis  quas  patitur;  ergo  multo  minus  in  inferno. 

3.  Praeterea  Damnati  sunt  subjecti  tempori:  sed  «  longitudo  temporis 
est  causa  oblivionis  »,  ut  dicitur  4.  Physic.  (tex.  128.) ,  ergo  damnati  oblivi- 
scentur  eorum  quae  hic  sciverunt. 

Sed  contra  est,  quod  Lue.  16.  dicitur  diviti  damnato:  Recordare,  quia 
recepisti  bona,  etc.  ;  ergo  considerabunt  ea  quae  hic  sciverunt. 

Praeterea.  Species  intelligibiles  in  anima  separata  remanent  in  eis,  ut  supra 
dictum  est  (q.  yo.  art.  2.  ad  ;.  et  1.  part.  q.  89.  art.  5.  et  6.)  ;  si  ergo  eis  uti  non 
possent,  frustra  remanerent  in  eis. 

Respondeo  dicendum,  quod  sicut  propter  perfectam  sanctorum  beatitu- 
dinem  nihil  erit  in  eis,  quod  non  sit  gaudii  materia,  ita  nihil  erit  in  damna- 
tis,  quod  non  sit  eis  materia,  et  causa  tristitiae,  nec  aliquid  quod  ad  tristitiam 
possit  pertinere,  deerit,  ut  sit  eorum  miseria  consummata.  Consideratio  au- 
tem  aliquorum  notorum  quantum  ad  aliquid  inducit  gaudium,  vel  ex  parte 
cognoscibilium,  inquantum  diliguntur,  vel  ex  parte  ipsius  cognitionis,  inquan- 
tum est  conveniens,  et  perfecta.  Potest  etiam  tristitiae  esse  ratio,  et  ex  parte 
cognoscibilium,  quae  nata  sunt  contristare,  et  ex  parte  ipsius  cognitionis, 
prout  ejus  imperfectio  consideratur,  utpote  cum  aliquis  considerat  se  defi- 
cere  in  cognitione  alicujus  rei,  cujus  perfectam  cognitionem  appeteret.  Sic 
ergo  in  damnatis  erit  actualis  consideratio  eorum  quae  prius  sciverunt,  ut  ma- 
teria tristitiae,  non  autem  ut  delectationis  causa:  considerabunt  enim  et  mala 
quae  gesserunt,  ex  quibus  damnati  sunt,  et  bona  delectabilia  quae  amiserunt, 
et  ex  utroque  torquebuntur  :  similiter  etiam  torquebuntur  de  hoc  quod  con- 
siderabunt, notitiam,  quam  de  rebus  speculabilibus  habuerunt,  imperfectam. 
esse,  et  se  amisisse  summam  ejus  perfectionem,  quam  poterant  adipisci. 

Ad  primum  ergo  dicendum,  quod  quamvis  consideratio  scientiae  sit  per 
se  delectabilis,  tamen  ex  aliquo  accidente  potest  esse  tristitiae  causa,  ut  ex 
dictis  patet  (in  corp.  art.);  et  sic  erit  in  damnatis. 

Ad  secundum  dicendum,  quod  in  hoc  mundo  anima  conjungitur  corru- 
ptibili  corpori;  unde  per  hoc  quod  corpus  affligitur,  consideratio  animae  im- 
peditur:  sed  in  futuro  anima  non  ita  trahetur  a  corpore,  sed  quantumeumque 
corpus  affligetur,  tamen  anima  semper  considerabit  luculentissime  illa,  quae 
ei  poterunt  esse  causa  moeroris. 

Ad  tertium  dicendum,  quod  tempus  est  causa  oblivionis  per  accidens, 
in  quantum  motus,  cujus  est  mensura,  est  causa  transmutationis  :  sed  post  diem 

judicii  non  erit  raotus  coeli  ;  unde  nec  oblivio  esse  poterit  ex  quantacumque 
diuturnitate  :  sed  et  ante  diem  judicii  anima  separata  non  mutatur  a  sua  di- 
sposinone per  motum  coeli. 

ARTICULUS  Vili.  440 

UTRUM    DAMNATI    ALIQUANDO    COGITABUNT    DE    DEO. 

Ad  octavum  sic  proceditur.  Videtur,  quod  aliquando  damnati  cogitabunt 
de  Deo,  quia  non  potest  haberi  odio  actu  nisi  id  de  quo  cogitatur:  sed  damnati 
Deum  odio  habebunt,  ut  in  litera  dicitur  (4.  Disi,  tilt.);  ergo  de  Deo  aliquando 
cogitabunt. 

2.  Praeterea.  Damnati  habebunt  remorsum  conscientiae:  sed  conscien- 
tia  patitur  remorsum  de  actis  contra  Deum;  ergo  de  Deo  aliquando  cogi- 
tabunt. 

Sed  contra.  Perfectissima  hominis  cogitatio  est,  quae  est  de  Deo:  sed 
damnati  erunt  in  statu  imperfectissimo;  ergo  de  Deo  non  cogitabunt. 

Respondeo  dicendum,  quod  Deus  potest  considerai  dupliciUr:  uno  modo 
secundum  se,  et  secundum  id  quod  est  ei  proprium,  scilicet  esse  totius  boni- 
tatis  principium  ;  et  sic  nullo  modo  cogitari  potest  sine  delectatione;  unde 
sic  nullo  modo  a  damnatis  cogitabitur:  alio  modo  secundum  aliquid,  quod 
est  ei  quasi  accidentale  in  effectibus  ejus,  utpote  punire,  vel  aliquid  hujus- 
modi;  et  secundum  hoc  consideratio  de  Deo  potest  tristitiam  inducere;  et 
hoc  modo  damnati  de  Deo  cogitabunt. 

Adprimum  ergo  dicendum,  quod  damnati  non  habent  Deum  odio,  nisi  ra- 
tione  punitionis,  et  prohibitionis  ejus,  quod  malae  eorum  voluntati  consonat; 
unde  non  considerabunt  eum,  nisi  ut  punitorem,  et  prohibitorem. 

Et  per  hoc  patet  solutio  ad  secundum,  quia  conscientia  non  remordet  de 
peccato,  nisi  inquantum  est  divino  praecepto  contrarium. 

ARTICULUS   IX.  44i 

UTRUM    DAMNATI    GLORIAM    BEATORUM    VIDEANT. 

Ad  nonum  sic  proceditur.  Videtur,  quod  damnati  gloriam  beatorum  non 
videant:  magis  enim  distat  ab  eis  gloria  beatorum,  quam  ea  quae  in  hoc 
mundo  aguntur:  sed  ipsi  non  vident,  quae  circa  nos  aguntur;  unde  Greg.  12. 
Moral.  (cap.  14.  a  princ.)  super  illud  Job  14.  :  Sive  fuerint  nobiles  filii  ejus,  etc. 
dicit:  «  Sicut  hi  qui  adhuc  vivunt,  mortuorum  animae  quo  loco  habeantur, 
ignorant,  ita  mortui,  qui  corporaliter  vixerunt,  vita  in  carne  positorum  qua- 
liter  circa  eos  disponatur,  ignorant  «  ;  ergo  multo  minus  possunt  videre  glo- 
riam beatorum. 

2.  Praeterea.  Illud  quod  conceditur  sanctis  in  hac  vita  prò  magno  mu- 
nere,  nunquam  concedetur  damnatis:  sed  Paulo  prò  magno  munere  est  con- 
cessum  videre  vitam  illam,  qua  sancti  aeternaliter  cum  Deo  vivunt,  ut  dici- 
tur 2.  Cor.  12.  in  Gloss.  ;  ergo  damnati  sanctorum  gloriam  non  videbunt. 

Sed  contra  est,  quod  dicitur  Lue.  16.  quod  dives  in  tormentis  positus 
vidit  Abraham,  et  Lazarum  in  sinu  ejus. 

Respondeo  dicendum,  quod  damnati  ante  diem  judicii  videbunt  beatos 
in  gloria;  non  hoc  mode,  quod  gloriam  eorum,  qualis  sit,  cognoscant,    sed 

solimi  cognoscent  eos  esse  in  gloria  quadam  inaestimabili;  et  ex  hoc  turba- 
buntur,  tum  propter  invidiarli  dolentes  de  felicitate  eorum,  tum  propter  hoc 
quod  ipsi  talem  gloriam  amiserunt:  unde  dicitur  Sap.  5.  de  impiis  :  Videntes 
turb  ab  untar  timore  horribili.  Sed  post  diem  judicii  omnino  beatorum  visione  pri- 
vabuntur;nec  tamen  ex  hoc  eorum  poena  minuetur,  sed  augebitur,  quiame- 
moriam  habebunt  gloriae  beatorum,  quam  in  judicio  viderunt,  vel  ante  judi- 
ciura  ;  et  hoc  erit  eis  in  tormentum  :  sed  ulterius  affligentur  in  hoc,  quod 
videbunt  se  indignos  reputari  etiam  videre  gloriam,  quam  sancti  merentur 
habere. 

Ad  primum  ergo  dicendum,  quod  ea,  quae  in  hac  vita  aguntur,  non  ita 
affligerent  damnatos  in  inferno,  si  viderentur,  sicut  sanctorum  gloria  inspe- 
cta  :  unde  non  ita  ostenduntur  damnatis  ea  quae  hic  aguntur,  sicut  sancto- 
rum gloria,  quamvis  etiam  eorum,  quae  hic  aguntur,  ostendantur  eis  ea,  ex 
quibus  tristitiam  habere  possunt. 

Ad  secundum  dicendum,  quod  Paulus  inspexit  vitam  illam,  in  qua  sancti 
cum  Deo  vivunt,  eam  experiendo,  et  in  futurum  perfectius  sperando  ;  quod 
non  est  de  damnatis;  et  ideo  non  est  simile. 


QUAESTIO   XCIX. 

DE  MISERICORDIA,  ET  JUSTITIA  DEI  RESPECTU  DAMNATORUM, 
IN    QUINQUE    ARTICULOS    DIVISA. 


Deinde  considerandum  est  de  justitia,  et  misericordia  Dei  respectu  dam- 
natorum. 

Circa  quod  quaeruntuf  quinque. 

Primo.  Utrum  ex  divina  justitia  inferatur  peccatoribus  poena  aeterna. 
Secundo.  Utrum  per  divinam  misericordiam  omnis  poena  tam  hominum, 
quam  daemonum  terminetur. 

Tertio.  Utrum  saltem  poena  hominum  terminetur. 

Quarto.  Utrum  saltem  poena  christianorum. 

Quinto.  Utrum  illorum  qui  opera  misericordiae  fecerunt. 

ARTICULUS  I.  442 

UTRUM   EX   DIVINA  JUSTITIA  INFERATUR  PECCATORIBUS 
POENA  AETERNA. 

(S.  Thom.  4.  Dist.  46.  q.  1.  art.  3.). 

Ad  primum  sic  proceditur.  Videtur,  quod  ex  divina  justitia  non  inferatur 
peccatoribus  poena  aeterna:  poena  enim  non  debet  excedere  culpam,  Deu- 
teron.  25.:  Secundum  mensuram  delieti  erit  et  plagarum  modus  :  sed  culpa  est 
temporalis  ;  ergo  poena  non  debet  esse  aeterna. 

2.  Praeterea.  Duorum  peccatorum  mortalium  unum  est  altero  majus; 
ergo  unum  debet  majori  quam  alterum  poena  puniri:  sed  nulla  poena  est 
major,  quam  aeterna,  cura  sit  infinita;  ergo  non  cuilibet  peccato  mortali 
debetur  poena  aeterna;  et  si  uni  non  debetur,  nulli  debetur,  cum  eorum 
distantia  non  sit  infinita. 

3.  Praeterea.  A  justo  judice  non  infertur  poena,  nisi  ad  correctionem  ; 
unde  2.  Ethic.  (cap.  3.  a  princ.)  dicitur,  quod  «  poenae  sunt  quaedam  medi- 
cinae  »  :  sed  quod  impii  in  aeternum  puniantur,  hoc  non  est  ad  correctionem 
eorunij  nec  aliquorum  aliorum,  cum  tunc  non  sint  aliqui  futuri,  qui  per  hoc 
corrigi  possint;  ergo  secundum  divinam  justitiam  non  infertur  prò  peccatis 
aeterna  poena. 

4.  Praeterea.  Omne  quod  est  per  se  volitum,  nullus  vult,  nisi  propter 
aliquam  utilitatem  :  sed  poenae  a  Deo  non  sunt  per  se  volitae;  non  enim 
delectatur  in  poenis  :  cum  ergo  nulla  utilitas  accidere  possit  ex  perpetuatione 
poenae,  videtur  quod  talem  poenam  prò  peccato  inferre  non  debeat. 

5.  Praeterea.  Nihil  quod  est  per  accidens,  est  perpetuum,  ut  dicitur  in 
1.  de  Coelo  et  Mundo  (tex.  ij.  et  ìib.  2.  tex.  18.):  sed  poena  est  eorum  quae 
sunt  per  accidens,  cum  sit  contra  naturam;  ergo  non  potest  esse  perpetua. 

6.  Praeterea.  Justitia  Dei  hoc  requirere  videtur,  utpeccatores  ad  nihilum 
redigantur,  quia  propter  ingratitudinem  meretur  quis  beneficia  amittere  :  inter 
caetera  autem  Dei  beneficia  est  ipsum  esse;  unde  videtur  justum, ut  peccator, 
qui  ingratus  Deo  existit,  ipsum  esse  amittat:  sed  si  peccatores  in  nihilum 
redigantur,  eorum  poena  non  potest  esse  perpetua  ;  ergo  non  videtur  esse 
consonum  divinae  justitiae,  ut  peccatores  perpetuo  puniantur. 

Sed  contra  est,  quod  dicitur  Matth.  25.:  Ibunt  hi,  scilicet  peccatores, 
in  supplicium  aeternum. 

Praeterea.  Sicut  se  habet  praemium  ad  meritum,  ita  poena  ad  culpam  : 
sed  secundum  divinam  justitiam  merito  temporali  debetur  praemium  aeter- 
num, Joan.  6.:  Omnis  qui  videt Filium,  et  ereditili  cum,  habet  vitam  aeternam; 
ergo  et  culpae  temporali  secundum  divinam  justitiam  debetur  poena  aeterna. 

Praeterea.  Secundum  Philosophum  in  5.  Ethic.  (cap.  5.),  poena  taxatur 
secundum  dignitatem  ejus,  in  quem  peccatur;  unde  majori  poena  punitur 
qui  percutit  alapa  principerei,  quam  alium  quemeumque  :  sed  quicumque  pec- 
cat  mortaliter,  peccat  contra  Deum,  cujus  praecepta  transgreditur,  et  cujus 
honorem  alii  impertitur,  dum  in  alio  finem  constituit  :  majestas  autem  Dei 
est  infinita;  ergo  quicumque  peccat  mortaliter,  dignus  est  infinita  poena;  et 
ita  videtur,  quod  juste  prò  peccato  mortali  quis  perpetuo  puniatur. 

Respondeo  dicendum,  quod  cum  poena  duplicem  habeat  quantitatem, 
scilicet  secundum  intensionem  acerbitatis,  et  secundum  durationem  temporis, 
quantitas  poenae  respondet  quantitati  culpae  secundum  intensionem  acerbi- 
tatis, ut  secundum  quod  gravius  quis  peccavit,  secundum  hoc  gravior  poena 
ei  infligatur:  unde  Apoc.  18.:  Quantum  se  glorificava,  et  in  deliciis  fuit,  tan- 
tum date  ei  tormentimi,  et  luctum.  Non  autem  respondet  duratio  poenae 
durationi  culpae,  ut  dicit  August.  21.  de  Civ.  Dei  (cap.  11.);  non  enim 
adulterium,  quod  in  momento  temporis  perpetratur,  momentanea  poena  pu- 
nitur, etiam  secundum  leges  humanas.  Sed  duratio  poenae  respicit  disposi- 
tionem  peccantis:  quandoque  enim  ille  qui  peccat  in  aliqua  civitate,  ex  ipso 
peccato  efficitur  dignus  ut  totaliter  a  civium  consortio  reppellatur,  vel  per  exi- 
lium  perpetuum,  vel  etiam  per  mortem  :  quandoque  vero  non  redditur  dignus 
ut  totaliter  a  societate  civium  excludatur;  et  ideo  ut  possit  esse  conveniens 

membrum  civitatis,  poena  ei  prolungatili-,  vel  breviatur,  secundum  quod  ex- 
pedit  ejus  curationi,  ut  in  civitate  convenienter,  et  pacifice  vivere  possit:  et 
ita  etiam  secundum  divinam  justitiam  aliquis  ex  peccato  redditur  dignus  pe- 
nitus  a  civitatis  Dei  consortio  separari,  quod  flt  per  omne  peccatum,  quo 
contra  charitatem  peccat,  quae  est  vinculum  civitatem  praedictam  uniens. 
Et  ideo  prò  peccato  mortali,  quod  est  contrarium  charitati,  aliquis  in  aeter- 
num  a  societate  sanctorum  exclusus  aeternae  poenae  addicitur,  quia,  ut  Aug. 
dicit  in  lib.  praedicto  (ibid.  a  med.),  «  quod  est  de  civitate  ista  mortali,  homi- 
nes  supplicio  primae  mortis,  hoc  est  de  civitate  illa  immortali,  homines 
supplicio  secundae  mortis  auferre  »  :  quod  autem  poena,  quam  civitas  mun- 
dana  infligit,  perpetua  non  reputetur,  hoc  est  per  accidens,  vel  inquantum 
perpetuo  homo  non  manet,  vel  inquantum  etiam  ipsa  civitas  deficit  :  unde 
si  homo  in  perpetuum  viveret,  poena  exilii,  vel  servitutis,  quae  per  legem 
humanam  infertur,  in  eo  perpetuo  maneret.  Qui  vero  hoc  modo  peccant,  ut 
tamen  inde  non  reddantur  digni  totaliter  separari  a  sanctae  civitatis  con- 
sortio, sicut  peccantes  venialiter,  tanto  eorum  poena  erit  brevior,  vel  diutur- 
nior,  quanto  magis,  vel  minus  purgabiles  erunt,  secundum  quod  eis  peccata 
vel  plus,  vel  minus  inhaeserunt;  quod  in  poenis  hujus  mundi,  et  purgatorii 
secundum  divinam  justitiam  servatur.  Inveniuntur  etiam  et  aliai  rationes 
a  sanctis  assignatae,  quare  juste  prò  peccato  temporali  aliqui  poena  per- 
petua puniantur  :  una  est,  quia  peccaverunt  contra  bonum  aeternum,  dum 
contempserunt  aeternam  vitam;et  hoc  est  etiam  quod  August.  in  praedicto 
lib.  (cap.  12.  aprine.)  dicit:  «  Factus  est  malo  dignus  aeterno,  qui  hoc  in  se 
peremit  bonum,  quod  esse  posset  aeternum  »  :  alia  ratio  est,  quia  homo  in 
suo  aeterno  peccavit  ;  unde  Gregor.  dicit  in  4.  Dialog.  (cap.  44.  ante  med.): 
«  Ad  magnam  justitiam  judicantis  pertinet,  ut  nunquam  careant  supplicio 
qui  in  hac  vita  nunquam  voluerunt  carere  peccato  ».  Et  si  objiciatur,  quod 
quidam  peccantes  mortaliter  proponunt  vitam  suam  in  melius  quandoque 
commutare,  et  ita  secundum  hoc  non  essent  digni  aeterno  supplicio,  ut 
videtur,  dicendum  est,  secundum  quosdam,  quod  Gregorius  loquitur  de 
voluntate,  quae  manifestatur  per  opus.  Qui  enim  in  peccatum  mortale  la- 
bitur  propria  voluntate,  se  ponit  in  statu,  a  quo  erui  non  potest,  nisi  divi- 
nitus  adjutus:  unde  ex  hoc  ipso  quod  vult  peccare,  consequenter  vult  in 
peccato  manere  perpetuo.  Homo  enim  est  spiritus  vadens,  scilicet  in  pecca- 
tum, et  non  rediens  per  seipsum  (Psal.  77-);  sicut  si  aliquis  se  in  foveam 
projiceret,  unde  exire  non  posset  nisi  adjutus,  posset  dici  quod  in  aeternum 
ibi  manere  voluerit,  quantumeumque  aliud  cogitaret.  Vel  potest  dici,  et  me- 
lius, quod  ex  hoc  ipso  quod  mortaliter  peccat,  fìnem  suum  in  creatura  con- 
stituit;  et  quia  ad  fìnem  vitae  tota  vita  ordinatur,  ideo  ex  hoc  ipso  totam 
vitam  suam  ordinat  ad  illud  peccatum;  et  vellet  perpetuo  in  peccato  manere, 
si  hoc  sibi  esset  impune  :  et  hoc  est  quod  Gregorius  in  34.  libro  Moralium 
(cap.  16.  circ.  med.)  super  illud  Job  41.  :  Aestimavit  abyssum  quasi  senescenUm 
dicit:  «Iniqui  ideo  cum  fine  deliquerunt,  quia  cum  fine  vixerunt;  voluissent 
quippe  sine  fine  vivere,  ut  sine  fine  potuissent  in  suis  iniquitatibus  perma- 
nere, nam  magis  appetunt  peccare,  quam  vivere  ».  Potest  et  alia  ratio  assi- 
gnari,  quare  poena  culpae  mortalis  sit  aeterna,  quia  per  eam  contra  Deum, 
qui  est  infinitus,  peccatur:  unde  cum  non  possit  esse  infinita  poena  per  in- 
tensionem,  quia  creatura  non  est  capax  alicujus  qualitatis  infinitae,  requiritur 
quod  sit  saltem  duratione  infinita.  Est  etiam  quarta  ratio  ad  hoc  idem,  quia 
culpa  manet  in  aeternum,   cum  culpa  non  possit  remitti  sine  gratia,  quam 

homo  non  potest  post  mortem  acquirere;  nec  debet  poena  cessare,  quamdiu 
culpa  manet. 

Ad  primum  ergo  dicendum,  quod  poena  non  debet  aequari  culpae  secun- 
dum  quantitatem  durationis,  ut  videtur  etiam  per  leges  humanas  accidere. 
Vel  dicendum,  sicut  Gregor.  solvit  (cap.  4.  Dialog.  cap.  44.  ante  med.),  quod 
quamvis  culpa  sit  actu  temporalis,  voluntate  tamen  aeterna. 

Ad  secundum  dicendum,  quod  quantitati  peccati  respondet  quantitas 
poenae  secundum  intensionem  :  et  ideo  peccatorum  mortalium  inaequalium 
erunt  poenae  inaequales  intensione,  aequales  autem  duratione. 

Ad  tertium  dicendum,  quod  poenae  quae  infliguntur  his,  qui  a  civitatis 
societate  non  penitus  ejiciuntur,  sunt  ad  correctionem  eorum  ordinatae  :  sed 
illae  poenae,  per  quas  aliqui  totaliter  a  civitatis  societate  exterminantur,  non 
sunt  ad  correctionem  eorum  :  possunt  tamen  esse  ad  correctionem,  et  tranquil- 
litatem  aliorum,  qui  in  civitate  remanent;  et  ita  damnatio  aeterna  impiorum 
est  ad  correctionem  eorum,  qui  nunc  sunt  in  Ecclesia:  non  enim  poenae 
sunt  ad  correctionem  solum  quando  infliguntur,  sed  etian  quando  determi- 
nantur. 

Ad  ojjartum  dicendum,  quod  impiorum  poenae  in  perpetuum  duraturne 
non  erunt  omnino  inutiles:  sunt  enim  utiles  ad  duo  :  primo  ad  hoc  quod  in 
eis  divina  justitia  conservetur,  quae  est  Deo  accepta  propter  seipsam;  uncie 
Greg.  4.  Dialog.  (cap.  44.  circ.  med.):  «  Omnipotens  Deus,  quia  pius  est,  mi- 
serorum  cruciatu  non  pascitur;  quia  autem  justus  est,  ab  iniquorum  ultione 
in  perpetuum  non  sedatur  »  :  secundo  ad  hoc  sunt  utiles,  ut  de  his  electi  gau- 
deant,  dum  in  his  Dei  justitiam  contemplantur,  et  dum  se  evasisse  eas  co- 
gnoscunt:  unde  Ps.  57.  :  Laetabitur  justus  cum  viderit  vindictam,  etc,  et  Isa.  66.  : 
Erunt,  scilicet  impii,  usque  ad  satietatem  visionis,  scilicet  «  sanctis  »,  ut  Glossa 
(interi,  et  ord.)  dicit;  et  hoc  est  quod  Gregorius  dicit  4.  Dialog.  (loc.  cit.)  : 
«  Iniqui  omnes  aeterno  supplicio  deputati  sua  quidem  iniquitate  puniuntur, 
et  tamen  ad  aliquid  ardebunt,  scilicet  ut  justi  omnes  et  in  Deo  videant  gaudia 
quae  perceperunt,  et  in  illis  perspiciant  supplicia  quae  evaserunt;  quatenus 
tanto  magis  in  aeternum  divinae  gratiae  debitores  se  esse  cognoscant,  quanto 
in  aeternum  mala  puniri  conspiciunt,  quae  ejus  adjutorio  vicerunt  ». 

Ad  ojjintum  dicendum,  quod  quamvis  poena  per  accidens  respondeat 
animae,  attamen  per  se  respondet  animae  culpa  infectae:  et  quia  culpa  in 
perpetuum  in  ea  manebit,  ideo  et  poena  perpetua  erit. 

Ad  sextum  dicendum,  quod  poena  respondet  culpae  (proprie  loquendo) 
secundum  inordinationem  quae  invenitur  in  ipsa,  et  non  secundum  digni- 
tatem  ejus,  in  quem  peccatur,  quia  sic  cuilibet  peccato  respondet  poena  infi- 
nita intensione:  quamvis  ergo  ex  hoc  quod  aliquis  peccat  contra  Deum,  qui 
est  auctor  essendi,  mereatur  ipsum  esse  amittere,  considerata  tamen  ipsius 
actus  inordinatione,  non  debetur  ei  amissio  esse,  quia  esse  praesupponitur 
ad  meritum,  et  demeritum:  nec  per  inordinationem  peccati  esse  tollitur,  vel 
corrumpitur;  et  ideo  non  potest  esse  debita  poena  alicujus  culpae  privano 
ipsius  esse. 

ARTICULUS  II.  443 

UTRUM    PER    DIVINAM    MISERICORDIAM 

OMNIS    POENA    DAMNATORUM    TERMINETUR 

TAM  HOMINUM,  QUAM  DAEMONUM. 

(S.  Thom.  4.  Dist.  46.  q.  2.  ari.  3.  q.  1.  et  seq.). 

Ad  secundum  sic  proceditur.  Videtur,  quod  per  divinarvi  misericordiam 
omnis  poena  terminetur  tam  hominum,  quam  etiam  daemonum,  Sap.  1 1  : 
Misercris  omnium,  Domine,  quoniam  omnia  potes  :  sed  inter  omnia  etiam  daemo- 
nes  continentur,  qui  sunt  Dei  creaturae;  ergo  et  ipsorum  daemonum  poena 
finietur. 

2.  Praeterea.  Roman.  11.:  Conclusit  Deus  omnia  sub  peccato,  ut  omnium 
misereretur  :  sed  Deus  daemones  sub  peccato  conclusit,  idest  concludi  permisit  ; 
ergo  videtur,  quod  etiam  daemonum  aliquando  misereatur. 

3.  Praeterea.  Sicut  dicit  Anselm.  in  lib.  2.  Cur  De-us  homo  (cap.  4.)  : 
«  Non  est  justum,  ut  Deus  creaturam,  quam  fecit  ad  beatitudinem,  omnino 
perire  sinat  »  ;  ergo  videtur,  cum  quaelibet  creatura  rationalis  creata  fuerit 
ad  beatitudinem,  non  esse  justum  ut  omnino  perire  permittatur. 

Sed  contra  est,  quod  dicitur  Matth.  25.:  Ite,  maledicti,  in  ignem  aeternum, 
qui  paratus  est  diabolo,  et  angelis  ejus;  ergo  aeternaliter  punientur. 

Praeterea.  Sicut  boni  angeli  effecti  sunt  beati  per  conversionem  ad  Deum, 
ita  mali  angeli  effecti  sunt  miseri  per  aversionem  aDeo;  si  ergo  miseria  ma- 
lorum  angelorum  finietur  quandoque,  et  beatitudo  bonorum  finem  habebit, 
quod  est  inconveniens. 

Respondeo  dicendum,  quod  «  error  Origenis  fuit»,  ut  August.  dicit  21.  de 
Civ.  Dei  (cap.  17.  et  23),  «  quod  daemones  quandoque  per  Dei  misericor- 
diam liberanti  sunt  a  poenis  »  :  sed  iste  error  est  ab  Ecclesia  reprobatus  pro- 
pter  duo  :  primo,  quia  manifeste  auctoritati  sacrae  Scripturae  repugnat,  quae 
habetur  Apoc.  20.  :  Diabolus,  qui  seducebat  eos,  missus  est  in  stagnum  ignis,  et 
sulphuris,  ubi  et  bestiae,  et  pseudoprophetae  cruciabuntur  die  ac  nocte  in  saecula 
saeculorum  ;  per  quod  in  Scriptura  significariaeternitas  consuevit:  secundo,  quia 
ex  una  parte  nimis  Dei  misericordiam  extendebat,  et  ex  alia  parte  nimis  eam 
coarctabat.  Ejusdem  enim  rationis  esse  videtur,  bonos  angelos  in  aeterna 
beatitudine  permanere,  et  malos  angelos  in  aeternum  puniri  :  unde  sicut  po- 
nebat,  daemones,  et  animas  damnatorum  quandoque  a  poena  liberandas  ;  ita 
ponebat,  angelos,  et  animas  beatorum  quandoque  a  beatitudine  in  hujus  vitae 
miserias  devolvendas. 

Ad  primum  ergo  dicendum,  quod  Deus,  quantum  in  ipso  est,  miseretur 
omnibus:  sed  quia  ejus  misericordia  sapientiae  ordine  regulatur,  inde  est 
quod  ad  quosdam  non  se  extendit,  qui  se  misericordiaefecerunt  indignos,  sicut 
daemones,  et  damnati,  qui  sunt  in  malitia  obstinati  :  tamen  potest  dici,  quod 
etiam  in  eis  misericordia  locum  habet,  inquantum  citra  condignum  puniuntur, 
non  quod  a  poena  totalitei  absolvantur. 

Ad  secundum  dicendum,  quod  ibi  intelligenda  est  distrubutio  prò  gene- 
ribus  singulorum,  et  non  prò  singulis  generum;  ut  intelligatur  auctoritas  de 
hominibus  secundum  statum  viae,  quia  scilicet  et  Judaeorum,  et  Gentilium 
misertus  est,  sed  non  omnium  Gentilium,  vel  omnium  Judaeorum. 

Ad  tertium  dicendum,  quod  Anselmus  intelligit  non  esse  justum,  quan- 
tum ad  decentiam  divinae  bonitatis,  et  loquitur  de  creatura  secundum  genus 
suum;  non  enim  est  conveniens  divinae  bonitati,  ut  totum  unum  genus  crea- 
turae  deficiat  a  fine,  propter  quem  est  factum:  unde  nec  omnes  homines,  nec 
omnes  angelos  damnari  convenit.  Sed  nihil  prohibet,  quin  aliqui  vel  ex  ho- 
minibus,  vel  ex  angelis  in  aeternum  pereant,  quia  divinae  voluntatis  intentio 
impletur  in  aliis  qui  salvantur. 

ARTICULUS  III.  444 

UTRUM     DIVINA     MISERICORDIA     PATIATUR 
SALTEM    HOMINES    IN  AETERNUM  PUNIRI. 

Ad  tertium  sic  proceditur.  Videtur,  quod  divina  misericordia  non  pa- 
tiatur  saltem  homines  in  aeternum  puniri,  quia  Genes.  6.  dicitur:  Non  per- 
manebit  spiritus  meus  in  homine  in  aeternum,  quia  caro  est,  et  accipitur  ibi  spi- 
ritus  prò  indignatone,  ut  patet  per  Gloss.  (interi.)  ibidem  ;  cum  ergo  indignatio 
Dei  non  sit  aliud  quam  ejus  poena,  non  punietur  aeternaliter. 

2.  Praeterea.  Charitas  sanctorum  in  praesenti  hoc  facit,  ut  prò  inimicis 
exorent:  sed  tunc  habebunt  perfectiorem  charitatem;  ergo  tunc  orabunt  prò 
inimicis  damnatis  :  sed  orationes  eorum  esse  cassae  non  poterunt,  cum  sint 
maxime  Deo  accepti;ergo  precibus  sanctorum  divina  misericordia  damnatos 
quandoque  a  poena  liberabit. 

3.  Praeterea.  Hoc  quod  Deus  poenam  damnatorum  aeternam  praedixit, 
ad  prophetiam  comminationis  pertinet:  sed  prophetia  comminationis  non 
semper  impletur,  quod  patet  per  hoc  quod  dictum  est  (Jonae  3.)  de  subver- 
sione Ninive,  quae  non  fuit  subversa,  sicut  praedictum  fuerat  per  Prophetam, 
qui  ex  hoc  etiam  contristatus  fuit;  ergo  videtur,  quod  multo  amplius  per  di- 
vinam  misericordiam  comminatio  poenae  aeternae  commutabitur  in  mitio- 
rem  sententiam,  quando  in  nullius  tristitiam,  sed  in  omnium  gaudium  cedere 
poterit. 

4.  Praeterea.  Ad  hoc  facit  quod  in  Psal.  76.  dicitur  :  Numquid  in  aeternum 
irascetur  Deus?  Sed  ira  Dei  est  ejus  punitio;  ergo,  etc. 

5. Praeterea. Isa.  14.  super  illud:  Tu  autem  projectus  es,  etc.  dicit  Gloss. 
(interi.):  «Et  si  omnes  animae  aliquando  habebunt  requiem,  tu  nunquam  », 
et  loquitur  de  diabolo;  ergo  videtur,  quod  omnes  animae  humanae  aliquando 
requiem  habebunt  a  poenis. 

Sed  contra  est,  quod  dicitur  Matth.  25.  simul  de  electis  et  reprobisi 
Ibunt  hi  in  supplicium  aeternum,  fusti  autem  in  vitam  aeternam  :  sed  inconveniens 
est  ponere,  quod  justorum  vita  quandoque  finiatur;  ergo  inconveniens  est  po- 
nere,  quod  reproborum  supplicium  terminetur. 

Praeterea.  Sicut  dicit  Damascenus  (lib.  2.  Orth.  Fid.  cap.  4.  in  fin.),  «  hoc 
est  hominibus  mors,  quod  est  angelis  casus  »  :  sed  angeli  post  casum  irrepa- 
rabiles  fuerunt;  ergo  et  homines  post  mortem,  et  sic  reproborum  supplicium 
nunquam  terminabitur. 

Respondeo  dicendum,  quod,  sicut  Aug.  dicit  21.  de  Civitate  Dei  (cap.  17. 
et  18.),  quidam  in  hoc  ab  errore  Origenis  declinaverunt,  quod  daemones  po- 
suerunt  in  perpetuum  puniri,  sed  omnes  homines  quandoque  liberari  a  poena, 
etiam  infideles.  Sed  haec  positio  omnino  est  irrationabilis:  sicut  enim  dae- 
mones sunt  in  malitia  obstinati,  et  ita  perpetuo   puniendi,  ita  et  hominum 

animae,  qui  sine  charitate  decedunt,  cum  hoc  «  hominibus  sit  mors,  quod 
est  angelis  casus  »,  ut  Damascenus  dicit. 

Ad  primum  ergo  dicendum,  quodverbum  illud  est  intelligendum  de  nomine 
secundum  genus  suura,  quia  ab  humano  genere  quandoque  Dei  indignatio 
est  remota  per  Christi  adventum:  sed  illi  qui  in  hac  reconciliatione,  quae 
facta  est  per  Christum,  noluerunt  permanere,  in  seipsis  divinam  iram  perpe- 
tuaverunt,  cum  non  sit  nobis  aliquis  modus  reconciliationis  concessus,  nisi 
per  Christum. 

Ad  secundum  dicendum,  quod,  sicut  Aug.  dicit  21.  de  Civ.  Dei  (cap.  24. 
parum  aprine),  et  Greg.  34.  Moral.  (cap.  16.  a  med.),  et  4.  Dialog.  (cap.  44.  a 
med.),  «sancti  in  hac  vita  ideo  prò  inimicis  exorant,  ut  convertantur  ad  Deum, 
cum  adhuc  converti  possunt:  si  enim  esset  nobis  notum,  quod  essent  prae- 
sciti  ad  mortem,  non  magis  prò  eis,  quam  prò  daemonibus  oraremus  »  :  et  quia 
post  hanc  vitam  decedentibus  sine  gratia  tempus  conversionis  non  erit,  nulla 
prò  eis  fiet  oratio,  nec  ab  Ecclesia  militante,  nec  a  triumphante.  Hoc  enim 
prò  eis  orandum  est,  ut  Apostolus  dicit  2.  Tim.  2.,  ut  det  illis  Deus  poenitentiam, 
et  resipiscant  a  diaboli  laqueis. 

Ad  tertium  dicendum,  quod  prophetia  comminatoria  poenae  tunc  solum 
immutatur,  quando  variantur  merita  ejus,  in  quem  comminatio  facta  est; 
unde  Jerem.  18.  dicitur:  Repente  loquar  adversus  gentem,  et  adversus  regnum, 
ut  eradicem,  et  destruam,  et  disperdam  illud;  si  poenitentiam  egerit  gens  illa  a 
malo  suo,  agam  et  ego  poenitentiam  super  malo,  quod  cogitavi  ut  facerem  ex  : 
unde  cum  damnatorum  merita  mutari  non  possint,  comminatio  poenae  sem- 
per  in  eis  implebitur.  Nihilominus  tamen  prophetia  comminationis  semper 
quantum  ad  aliquem  intellectum  impletur,  quia,  ut  dicit  Aug.  in  praedicto 
lib.  (ìbid.  a  med.),  «  eversa  est  Ninive,  quae  mala  erat,  et  bona  aedificata  est, 
quae  non  erat;  stantibus  enim  moenibus,  atque  domibus,  eversa  est  civitas  in 
perditis  moribus  ». 

Ad  quartum  dicendum,  quod  illud  verbum  Psalmi  pertinet  ad  vasa  mi- 
sericordiae,  quae  se  indignos  misericordia  non  fecerunt,  quia  in  hac  vita, 
quae  quaedam  ira  Dei  est  propter  vitae  miserias,  vasa  misericordiae  mutat 
in  melius  :  unde  sequitur  in  Psal.:  Haec  mutatio  dexterae  Excelsi.  Vel  dicendum, 
quod  hoc  intelligitur  de  misericordia  aliquid  relaxante,  non  de  misericordia 
totaliter  liberante,  si  extendatur  etiam  ad  damnatos:  unde  non  dicit:  Conti- 
nebit  ab  ira  misericordias  suas,  sed  in  ira,  quia  non  totaliter  poena  tolletur; 
sed  et  ipsa  poena  durante,  misericordia  operabitur  eam  diminuendo. 

Ad  quintum  dicendum,  quod  Glossa  illa  non  loquitur  simpliciter,  sed  sub 
hypothesi  impossibili,  ad  exaggerandum  peccati  magnitudinem  ipsius  diaboli, 
vel  Nabuchodonosor. 

ARTICULUS  IV.  445 

UTRUM    POENA     C  HRISTI  ANOR  U  M     DAMNATORUM 
PER    DIVINAM   MISERICORDIAM    TERMINETUR. 

Ad  quartum  sic  proceditur.  Videtur,  quod  saltem  christianorum  poena 
per  divinam  misericordiam  terminetur,  quia  Marc.  ult.  :  Qui  crediderit,  et 
baptiiatus  fuerit,  salvus  erit:  sed  hoc  est  omnium  christianorum;  ergo  omnes 
christiani  finaliter  salvabuntur. 

2.  Praeterea.  Joan.  6.  dicitur:  Qui  manducai  meam  cameni,  et  bibit  meum 

sanguinem,  habet  vitam  aeternam  :  sed  hic  est  communis  cibus,  et  potus  chri- 
stianorum  ;  ergo  omnes  christiani  finaliter  salvabuntur. 

3.  Praeterea.  1.  Cor.  3.:  Si  cujus  opus  arserit,  detrimentum  patietur,  ipse 
autem  salvus  erti,  sic  tamen  quasi  per  ignern,  et  loquitur  de  illis,  in  quibus  fuit 
fundamentum  fidei  christianae  ;  ergo  omnes  tales  finaliter  salvabuntur. 

Sed  contra  est,  quod  dicitur  1.  Cor.  6.:  Iniqui-  regnum  Dei  non  posside- 
ìmnt:  sed  quidam  christiani  sunt  iniqui;  ergo  non  omnes  christiani  ad  regnum 
pervenient,  et  ita  perpetuo  punientur.  ' 

Praeterea.  2.  Petri  2.  dicitur:  Melius  erat  eis  viam  justitiae  non  coguoscere, 
quam  post  agnitionem  retroire  ab  eo,  quod  traditimi  est  illis,  sancto  mandato  :  sed 
illi  qui  viam  veritatis  non  cognoverunt,  aeternaliter  punientur;  ergo  et  chri- 
stiani, qui  ab  agnita  retrocesserunt. 

Respondeo  dicendum,  quod  quidam  fuerunt,  ut  dicit  Aug.  in  praedicto 
lib.  (scilicet  21.  de  Civ.  Dei,  cap.  20  et  21.),  qui  non  omnibus  hominibus  promi- 
serunt  absolutionem  a  poena  aeterna,  sed  solis  christianis:  et  in  hoc  diversi- 
ficati sunt;  quidam  enim  dixerunt,  quod  quicumque  sacramenta  fidei  percepe- 
runt,  ab  aeterna  poena  erunt  immunes:  sed  hoc  est  contrarium  ventati,  quia 
quidam  sacramenta  fidei  recipiunt,  et  fidem  non  habent,  sine  qua  impossibile 
est  piacere  Deo  (Hebr.  11.).  Et  ideo  alvi  dixerunt,  quod  solum  illi  ab  aeterna 
poena  erunt  immunes,  qui  sacramenta  fidei  sunt  consecuti,  et  fidem  catho- 
licam  tenuerunt:  sed  contra  hoc  esse  videtur,  quod  aliquando  aliqui  catho- 
licam  fidem  tenent,  et  postea  ab  ea  recedunt;  qui  non  minori  poena  sunt 
digni,  sed  majori,  quia  2.  Petri  2.  :  Melius  erat  eis  viam  justitiae  non  cogno- 
scere, quam  post  agnitionem  retroire.  Planum  est  ctiam  peccare  plus  haere- 
siarchas,  qui  a  fide  catholica  recedentes  novas  haereses  fingunt,  quam  illos, 
qui  a  principio  aliquam  haeresim  sunt  secuti.  Et  ideo  alii  dixerunt,  quod  illi 
soli  sunt  ab  aeterna  poena  immunes,  qui  in  fide  catholica  finaliter  perseve- 
rane quantumcumque  aliis  criminibus  involvantur  :  sed  hoc  manifeste  contra- 
riatur  Scripturae,  quia  Jacobi  2.  dicitur  :  Fides  sine  operibus  mcrtua  est,  et 
Matth.  7.:  Non  ornili!  qui  dicit  mihi:  Domine,  Domine,  intrabil  in  regnum  coe- 
lorutn,  sed  qui  facit  voluntatem  Patris  mei,  qui  in  coelis  est;  et  in  multis  aliis 
iocis  Scriptura  peccantibus  aeternas  poenas  comminatur:  linde  non  omnes 
finaliter  in  fide  persistentes  a  poena  aeterna  erunt  immunes,  nisi  et  ab  aliis 
criminibus  inveniantur  finaliter  absoluti. 

Ad  primum  ergo  dicendum,  quod  Dominus  ibi  loquitur  de  fide  formata, 
quae  per  dilec ti onem  operatili-,  in  qua  quicumque  decesserit,  salvus  erit:  sed 
huic  non  solum  opponitur  infidelitatis  error,  sed  quodlibet  peccatum  mortale. 

Ad  secundum  dicendum,  quod  verbum  Domini  intelligitur  non  de  illis, 
qui  tantum  sacramentaliter  edunt,  qui  indigne  quandoque  sumentes  judicium 
sibi  manducani,  et  bibunt,  ut  dicitur  1.  Cor.  11.;  sed  loquitur  de  manducan- 
tibus  spiritualiter,  qui  per  charitatem  ei  incorporantur;  quam  incorpora- 
tionem  facit  sacramentalis  comestio,  si  quis  digne  accedat  :  unde,  quantum 
est  ex  virtute  sacramenti,  ad  vitam  aeternam  perducit,  quamvis  aliquis  possit 
tali  fructu  privari  per  peccatum,  etiam  postquam  digne  sumpserit. 

Ad  tertium  dicendum,  quod  fundamentum  in  verbis  Apostoli  intelligitur 
fides  formata,  supra  quam  qui  peccata  venialia  aedificaverit,  detrimentum 
patietur,  quia  prò  eis  punietur  a  Deo  ;  ipse  tamen  salvus  erit  finaliter  quasi 
per  ignem  vel  temporalis  tribulationis,  vel  poenae  purgatoriae,  quae  post 
mortem  erit. 

ARTICULUS  V.  44.6 

UTRUM    OMNES    ILLI    QUI    OPERANTUR    MISERICORDIAE    OPERA, 
PUNIENTUR   AETERNALITER. 

Ad  quintum  sic  procedimi".  Videtur,  quod  ilii  omnes  qui  opera  miseri- 
cordiae faciunt,  non  punientur  aeternaliter,  sed  solum  il  li  qui  opera  miseri  - 
cordiae  negligunt:  dicitur  enim  Jacob  2.:  Judicium  sine  misericordia  jìet  ei,  qui 
non  fecit  misericordiam;  et  Matth.  5.  :  Beati  misericordes,  quoniam  ipsi  misericor- 
diani  consequentur. 

2.  Praeterea.  Matth.  25.  ponitur  disceptatio  Domini  cum  reprobis,  et 
electis:  sed  illa  disceptatio  non  est  nisi  de  operibus  misericordiae  ;  ergo  so- 
lum  prò  operibus  misericordiae  omissis  aliqui  aeternaliter  punientur;  et  sic 
idem  quod  prius. 

5.  Praeterea.  Matth.  6.  dicitur:  Dimiile  nouis  debita  nostra,  sicut  ti  noi 
dimittimus  debitoribus  nostris,  et  sequitur:  Si  enim  dimiseritis  homintbus,  etc; 
ergo  videtur,  quod  misericordes,  qui  aliis  peccata  dimittunt,  ipsi  veniam  pec- 
catorum  consequentur,  et  sic  non  aeternaliter  punientur. 

4.  Praeterea.  i.  Tim.  4.  super  illudi  Pietas  ad  omnia  utilis  est,  dicit  Gloss. 
Ambros.  :  «  Omnis  stimma  disciplinae  christianae  in  misericordia,  et  pietate 
est  ;  quam  aliquis  sequens,  si  lubricum  carnis  patiatur,  sine  dubio  vapulabit, 
sed  non  peribit:  si  quis  autem  solum  exercitium  corporis  habuerit,  perennes 
poenas  patietur»;  ergo  illi  qui  insistunt  operibus  misericordiae,  et  peccatis 
carnalibus  detinentur,  non  in  aeternum  punientur;  et  sic  idem  quod  prius. 

Sed  contra  est,  quod  dicitur  1.  Cor.  6.  :  Nequefomicarii,  neque  adulteri,  etc. 
regnutn  Dei  possidebunl:  sed  multi,  qui  se  exercent  in  operibus  misericordiae, 
sunt  tales  ;  ergo  non  omnes  misericordes  ad  regnum  aeternum  pervenient  ; 
et  ita  aliqui  eorum  aeternaliter  punientur. 

Praeterea.  Jacob  2.  dicitur:  Quicumque  totani  ìegem  servaverit,  offendat  autem 
in  uno,  factus  est  omnium  reur ;  ergo  quicimque  servat  legem  quoad  opera  mi- 
sericordiae, et  negligit  alia  opera,  reatum  de  trasgressione  legis  incurret; 
et  ita  aeternaliter  punietur. 

Respondeo  dicendum,  quod,  sicut  Aug.  dicit  in  lib.  praedicto  (scilicet  21. 
de  Civ.  Dei,  cap.  22.),  quidam  posuerunt,  non  omnes,  qui  catholicam  fìdem 
tenent,  a  pena  aeterna  esse  liberandos,  sed  solum  illos,  qui  operibus  mise- 
ricordiae insistunt,  quamvis  etiam  aliis  criminibus  sint  subjecti:  sed  istud  non 
potest  stare,  quia  sine  charitate  non  potest  aliquid  Deo  esse  acceptum;  nec 
sine  ea  prodest  aliquid  ad  vitam  aeternam.  Contingit  autem  aliquos  operibus 
misericordiae  insistere,  qui  charitatem  non  habent:  unde  his  nihil  prodest 
ad  vitam  aeternam  promerendam,  vel  ad  immunitatem  aeternae  poenae,  ut 
patet  1.  Cor.  13.:  et  praecipue  hoc  apparet  absurdum  in  raptoribus,  qui  multa 
rapiunt,  et  tamen  aliqua  misericorditer  largiuntur.  Et  ideo  dicendum,  quod 
quicumque  cum  peccato  mortali  decedunt,  nec  fides,  nec  opera  misericordiae 
eos  liberabunt  a  pena  aeterna,  etiam  post  quantumeumque  spatium  temporis. 

Ad  primum  ergo  dicendum,  quod  illi  misericordiam  consequentur,  qui  mi- 
sericordiam ordinate  impendunt:  non  autem  ordinate  misericordiam  impen- 
dunt,  qui  seipsos  in  miserendo  negligunt,  sed  magis  se  impugnant  male 
agendo:  et  ideo  tales  misericordiam  penitus  absolventem  non  consequentur, 
etsi  consequentur  misericordiam  de  poenis  debitis  aliquid  relaxantem. 

Ad  secundum  dicendum,  quod  non  propter  hoc  ponitur  disceptatio  de 
operibus  misericordiae  solum,  quia  prò  eorum  negligentia  tantummodo  ali- 
qui  punientur  aeternaliter,  sed  quia  illi  ab  aeterna  poena  liberabuntur  post 
peccata,  qui  per  opera  misericordiae  sibi  veniam  impetraverunt,  facientes  ami- 
cos  sibi  de  mammona  iniquitatis  (Lue.  9.). 

Ad  tertium  dicendum,  quod  illud  a  Domino  dicitur  illis  qui  petunt  sibi 
debitum  relaxari,  non  autem  illis  qui  in  peccato  persistunt;  et  ideo  soli  poe- 
nitentes  per  opera  misericordiae  consequentur  veniam  penitus  liberantem. 

Ad  quartum  dicendum,  quod  Glossa  Ambrosii  loquitur  de  lubrico  venialis 
peccati,  a  quo  aliquis  post  purgatorias  poenas,  quas  vapulationem  dicit,  per 
opera  misericordiae  absolvetur.  Vel  si  loquatur  de  lubrico  mortalis  peccati, 
est  intelligendum  quantum  ad  hoc,  quod  adhuc  in  vita  ista  existentes  illi, 
qui  ex  fragilitate  in  carnalia  peccata  incidunt,  per  opera  misericordiae  ad 
poenitentiam  disponuntur.  Unde  talis  non  peribit,  idest  disponetur  per  talia 
opera  ad  non  pereundum  gratis  introducta  a  Domino,  qui  est  benedictits  in  sae- 
ttila saeciuorum.  Amen 


MONITUM  IN  SEQUENTEM  APPENDICEM. 

Quae  D.  Thomas  in  IV.  Sent.  Dist.  XXI.  exposuit  circa  existentiam  Purgatorii  et  circa  qua- 
litatem,  modum  atque  effectum  poenarum,  quibus  animae  in  eo  detentae  purgantur,  nec  non  quae 
ipse  S.  Doctor  de  poena  originalis  peccati  in  II.  Sent.  Dist.  XXXIII.  q.  II.  tradiderat,  Supple- 
menti compositor  omisit.  Verum  ejusmodi  doctrinarum  capita,  quippe  quae  magni  sunt  momenti, 
partim  in  Nicolaiana,  partim  in  Patavina  anni  1712.  editione  Supplemento  fuerunt  adjecta,  et  in 
nac  nostra  aptiori  dispositione  referuntur. 


APPENDIX 

(IK  TRES  Q.UAESTIONES  DIGESTA) 


QUAESTIO  I. 

DE    EXISTENTIA    PURGATORII,    IN    DUOS    ARTICULOS    DIVISA. 

(Ex  Editione  Patavina  an.  1712.) 

Circa  existentiam  purgatorii  quaeruntur  duo. 

Primo.  Utrum  purgatorium  sit  post  hanc  vitam. 

Secundo.  Utrum  sit  idem  locus,  quo  animae  purgantur,  et  quo  damnati 
puniuntur. 

ARTICULUS  I. 

UTRJM   PURGATORIUM    SIT    POST    HANC   VITAM. 
(S.  Thom.  4.  Dist.  21.  q.  1.  art.  1.  q.  1.  et  seq.). 

Ad  primum  sic  proceditur.  Videtur,  quod  purgatorium  non  sit  post  hanc 
vitam:  Apoc.  enim  14.  dicitur:  Beati  mortili,  qui  in  Domino  moriuntur;  amodo 
jam  dicit  Spiritus,  ut  requiescant  a  laboribus  suis;  ergo  his,  qui  in  Domino  mo« 
riuntur,  non  manet  aliquis  purgatorius  labor  post  hanc  vitam,  nec  illis  qui 
non  in  Domino  moriuntur,  quia  illi  purgari  non  possunt;  ergo  purgatorium 
post  hanc  vitam  non  est. 

2.  Praeterea.  Sicut  se  habet  charitas  ad  praemium  aeternum,  ita  pecca- 
timi mortale  ad  supplicium  aeternum:  sed  decedentes  in  peccato  mortali  sta- 

tim  ad  supplicium  aeternum  deportantur;  ergo  decedentes  in  charitate  sta- 
tini ad  praemium  vadunt,  et  ita  non  manet  eis  aliquod  purgatorium  post 
hanc  vitam. 

3.Praeterea.  Deus,  qui  est  summe  misericors,  pronior  est  ad  praemian 
dum  bona,  quam  ad  puniendum  mala:  sed  sicut  illi,  qui  sunt  in  statu  chari- 
tatis,  faciunt  aliqua  mala,  quae  non  sunt  digna  supplicio  aeterno  ;  ita  illi  qui 
sunt  in  peccato  mortali,  interdum  faciunt  aliq  a  bona  ex  genere,  quae  non 
sunt  digna  praemio  aeterno;  ergo  cum  Illa  bona  non  praemientur  in  Jam- 
nandis  post  hanc  vitam,  nec  illa  mala  debent  post  hanc  vitam  puniri;  et  sic 
idem  quod  prius. 

Sed  contra.  2.  Machab.  12.  dicitur:  Scinda  et  saìubris  est  cogitatio  prò  de- 
functis  exorare,  ut  a  peccatis  solvantur  :  sed  prò  defunctis,  qui  sunt  in  paradiso, 
non  est  orandum,  quia  illi  nullo  indigenti  nec  iterum  prò  illis,  qui  sunt  in 
inferno,  quia  illi  a  peccatis  solvi  non  possunt;  ergo  post  hanc  vitam  sunt 
aliqui  a  peccatis  nondum  absoluti,  qui  solvi  possunt,  et  tales  charitatem 
habent,  sine  qua  non  fit  peccatorum  remissio,  quia  universa  delieta  operit  eba- 
ri tas  (Prov.  io)  :  unde  ad  mortem  aeternam  non  devenient,  quia  qui  vivit, 
et  credit  in  me,  non  tnorietur  in  aeternum  (Joan.  11.)  :  nec  ad  gloriam  indu- 
centur  nisi  purgati,  quia  nihil  immundum  ad  illam  pervenìet,  ut  patet  Apocal. 
ult.  ;  ergo  aliqua  purgatio  restat  post  hanc  vitam. 

Praeterea.  Gregorius  Nyssenus  dicit  (aequivalenter  in  orat.  De  iis,  qui  infide 
dorm.  a  med.)  :  «  Si  aliquis  Christo  amico  consentiens,  in  hac  vita  purgare 
peccata  minus  potuerit,  post  transitimi  hunc  per  purgatorii  ignis  conflationem 
expeditur  »  ;  ergo  post  hanc  vitam  restat  aliqua  purgatio. 

Respondeo  dicendum, quod  ex  illis,  quae  supra  determinata  sunt  (4.  Disi.  14. 
q.  2.  art.  1.  q.  2.  el$.  etj.part.  q.  86.  art.  4.  et  j.  etSuppl.  q.  12.  art.  i.),  satis  potest 
constare,  purgatorium  esse  post  hanc  vitam:  si  enim  per  contritionem  deleta 
culpa,  non  tollitur  ex  toto  reatus  poenae,  nec  etiam  semper  venialia,  dimissis 
mortalibus,  tolluntur,  et  justitia  hoc  exigit,  utpeccatum  per  poenam  debitam 
ordinetur,  oportet  quod  ille  qui  post  contritionem  de  peccato,  et  absolutionem 
decedit  ante  satisfactionem  debitam,  post  hanc  vitam  puniatur.  Et  ideo  illi, 
qui  purgatorium  negant,  contra  divinam  justitiam  loquuntur;  et  propter  hoc 
erroneum  est,  et  a  fide  alienum  :  unde  Gregorius  Nyssenus  post  praedicta 
verba  subjungit:  «  Hoc  praedicamus  dogma  veritatis  servantes;  et  ita  credi- 
mus:  hoc  etiam  universalis  Ecclesia  tenet,  prò  defunctis  exorans,  ut  a  pec- 
catis solvantur  »  :  quod  non  potest  nisi  de  illis,  qui  sunt  in  purgatorio,  intel- 
ligi;  Ecclesiae  autem  auctoritati  quicumque  resistit,  haeresim  incurrit. 

Ad  primum  ergo  dicendum,  quod  auctoritas  illa  loquitur  de  labore  opera- 
tionis  ad  merendum,  et  non  de  labore  passionis  ad  purgandum. 

Ad  secundum  dicendum,  quod  malum  non  habet  causam  perfectam,  sed 
ex  singularibus  defectibus  contingit:  sed  bonum  ex  una  causa  perfecta  con- 
surgit,  ut  Dionysius  dicit  (cap.  4.  de  Div.  Noni.  part.  4.  lect.  22.):  et  ideo  qui- 
libet  defectus  impedit  a  perfectione  boni;  sed  non  quodlibet  bonum  impedit 
consummationem  aliquam  mali,  quia  nunquam  est  malum  sine  aliquo  bono.. 
Et  ideo  peccatum  veniale  impedit  habentem  charitatem,  ne  ad  perfectum  bo- 
num deveniat,  scilicet  vitam  aeternam,  quamdiu  purgatur  ;  sed  peccatum  mor 
tale  non  potest  impediri  per  aliquod  bonum  adjunctum,  quominus  statim  ad 
ultimum  malorum  perducat. 

Ad  tertium  dicendum,  quod  ille,  qui  in  peccatum  mortale  incidit,  omnia 
bona  ante  acta  mortificat,  et  quae  in  peccato  mortali  existens  facit,  mortua 

sunt,  quia  ipse  Deum  ortendens  omnia  bona  meretur  amittere,  quae  a  Deo 
habet:  unde  ei,  qui  in  peccato  mortali  decedit,  non  manet  aliquod  praemium 
post  liane  vitam,  sicut  manet  aliquando  poena  ei  qui  in  charitate  decedit, 
quae  non  semper  delet  omne  malum  quod  invenit,  sed  solum  hoc  quod  est 
sibi  contrarium. 


AKTICULUS  II. 

UTRUM    SIT    IDEM    LOCUS,  QUO   ANIMAE  PURGAXTUR, 
ET    QUO    DAMNATI    PUNIUNTUR. 

Ad  secundum  sic  proceditur.  Videtur,  quod  non  sit  idem  locus,  quo  ani- 
mae  purgantur,  et  quo  damnati  puniuntur,  quia  poena  dnmnatorum  est 
aeterna,  ut  dicitur  Matth.  25.  :  Ibunt  hi  in  ignem  aeteruuiu  :  sed  purgato rius  ignis 
est  temporalis,  ut  supra  Magister  dicit  (4.  Dist.  21.);  ergo  non  simul  puniun- 
tur lii  et  illi  eodem  igne;  et  sic  oportet  loca  esse  distincta. 

2.  Praeterka.  Poena  inferni  nominatur  pluribus  nominibus,  ut  in  Psal.  io., 
ignis,  sulphur,  et  spiritus  prof ellarum,  etc:  sed  poena  purgatorii  non  nisi  uno 
nomine  nominatur,  scilicet  ignis;  ergo  non  eodem  igne,  et  eodem  loco  pu- 
niuntur. 

3.  Praeterea.  Hugo  de  S.  Victore  dicit  (lib.  2.  de  Sacram.  part.16.  cap.  4. 
in  ima.)  :  «  Probabile  est  quod  in  his  locis  puniuntur,  in  quibus  commisarunt 
culpam  »;  Gregorius  etiara  in  Dialogis  narrat  (lib.  4..  cap.  40.),  quod  Ger- 
manus  episcopus  Capuanus  Paschasium,  qui  in  balneis  purgabatur,  invenit; 
ergo  in  loco  inferni  non  purgantur,  sed  in  hoc  mundo. 

Sed  contra  est,  quod  Gregorius  dicit  (id.  bah.  Aug.  lib.  1.  de  Civit.  Dei, 
cap.  S.  ad  fui.)  quod  «sicut  sub  eodem  igne  aurum  rutilat,  et  palea  fumat, 
ita  sub  eodem  igne  peccator  crematur,  et  electus  purgatur  »  ;  ergo  idem  est 
ignis  purgatorii,  et  inferni,  et  sic  in  eodem  loco  sunt. 

Praeterea.  Sancti  Patres  ante  adventum  Christi  luerunt  in  loco  digniori, 
quam  sit  locus,  in  quo  nunc  purgantur  animae  post  mortem,  quia  non  erat 
ibi  aliqua  poena  sensibilis  :  sed  locus  ille  erat  conjunctus  inferno,  vel  idem 
quod  infernus,  alias  Christus  ad  limbum  descendens  non  diceretur  ad  inferos 
descendisse;  ergo  et  purgatorium  est  in  eodem  loco,  vel  juxta  infernum. 

Respondeo  dicendum,  quod  de  loco  purgatorii  non  invenitur  aliquid  ex- 
presse determinatum  in  Scriptura,  nec  rationes  possunt  ad  hoc  efficaces  in- 
duci: tamen  probabiliter,  et  secundum  quod  consonat  magis  sanctorum  dictis, 
et  revelationi  factae  multis,  locus  purgatorii  est  duplex:  unus  secundum  legem 
communem;  et  sic  locus  purgatorii  est  locus  inferior  inferno  conjunctus,  ita 
quod  idem  sit  ignis  qui  damnatos  cruciat  in  inferno,  et  qui  justos  in  purga- 
torio purgat,  quamvis  damnati,  secundum  quod  sunt  inferiores  merito,  et 
loco  inferiores  ordinandi  sint:  alias  est  locus  purgatorii  secundum  dispensa- 
tionem;  et  sic  quandoque  in  diversis  locis  aliqui  puniti  leguntur,  vel  ad  vivo- 
rum  instructionem,  vel  ad  mortuorum  subventionem,  ut  viventibus  eorum 
poena  innotescens  per  suffragia  Ecclesiae  mitigaretur.  Quidam  tamen  dicunt, 
quod  secundum  legem  communem  locus  purgatorii  est  ubi  homo  peccat  ; 
quod  non  videtur  probabile,  quia  simul  potest  homo  puniri  prò  peccatis,  quae 
in  diversis  locis  commisit.  Quidam  vero  dicunt,  quod  puniuntur  supra  nos, 
secundum  legem  communem,  quia  sunt  medii  inter  nos,  et  Deum,  quantum 

ad  statum  :  sed  hoc  nihil  est,  quia  non  puniuntur  prò  eo  quod  supra  nos  sunt, 
sed  prò  eo  quod  est  infìrmum  in  eis,  scilicet  peccatum. 

Ad  primum  ergo  dicendum,  quod  ignis  purgatorius  est  aeternus  quan- 
tum ad  substantiam,  sed  temporalis  quantum  ad  effectum  purgationis. 

Ad  secundum  dicendum,  quod  poena  inferni  est  ad  amigendum  ;  et  ideo 
nominatur  ab  omnibus  illis,  quae  hic  nos  affligere  consueverunt  :  sed  poena 
purgatorii  est  principaliter  ad  purgandum  reliquias  peccati;  et  ideo  sola  poena 
ignis  purgatorio  attribuitur,  quia  ignis  habet  purgare,  et  consumere. 

Ad  tertium  dicendum,  quod  ratio  illa  procedit  secundum  dispensatìonem 
specialem,  et  non  secundum  legem  communem. 


QUAESTIO  II. 

(Apud  Nicolaium  q.  LXXIL). 
(Cimi  adnotationibiis  Editionis  Barri  Ducis  anni  1882.). 

DE    QUALITATE    ANIMARUM 

QUAE    IN    PURGATORIO    PROPTER    PECCATUM    ACTUALE, 

VEL    EJUS    POENAM,    EXPIANTUR, 

IN    SEX    ARTICULOS    DIVISA. 

Deinde  considerandum  est  de  animabus,  quae  post  hanc  vitam,  propter 
actualium  peccatorum  poenam,  igne  purgatorio  expiantur. 

Circa  quod  quaeruntur  sex. 

Primo.  Utrum  poena  purgatorii  excedat  omnem  poenam  temporalem 
hujus  vitae. 

Secundo.  Utrum  illa  poena  sit  voluntaria. 

Tertio.  Utrum  animae  in  purgatorio  per  daemones  puniantur. 

Quarto.  Utrum  per  poenam  purgatorii  expietur  peccatum  veniale  quoad 
culpam. 

Quinto.  Utrum  ignis  purgatorius  liberet  a  reatu  poenae. 

Sexto.  Utrum  ab  illa  poena  unus  alio  citius  liberetur. 

ARTICULUS  I. 

UTRUM  POENA  PURGATORII  EXCEDAT  OMNEM  POENAM  TEMPORALEM 

HUJUS    VITAE. 

(S.  Thom.  4.  Dist.  21.  q.  :.  art.  1.  q.  1.  et  seq.). 

Ad  primum  sic  proceditur.  Videtur,  quod  poena  purgatorii  non  excedat 
omnem  poenam  temporalem  hujus  vitae:  quanto  enim  aliquid  est  magis 
passivum,  tanto  magis  affligitur,  si  sensum  laesionis  habeat:  sed  corpus  est 
magis  passivum,  quam  anima  separata,  tum  quia  habet  contrarietatem  ad 
ignem  agentem,  tum  quia  habet  materiam,   quae   est  susceptiva   qualitatis 

agentis,  quod  de  anima  dici  non  potest;  ergo  major  est  poena  quam  corpus 
patitur  in  hoc  mundo,  quam  poena  qua  anima  purgatur  post  hanc  vitam. 

2.  Praeterea.  Poena  purgatori!  directe  ordinatur  contra  venialia  ;  sed 
venialibus,  cum  sint  levissima  peccata,  levissima  poena  debetur,  si  secundum 
mensuram  delieti  sit  plagarum  modus;  ergo  poena  purgatorii  est  levissima. 

3.  Praeterea.  Reatus,  cum  sit  effectus  culpae,  non  intenditur,  nisi  culpa 
intendatur:  sed  in  ilio,  cui  jam  culpa  dimissa  est,  non  potest  culpa  intendi; 
ergo  in  eo,  cui  culpa  mortalis  dimissa  est,  prò  qua  non  piene  satisfecit,  rea- 
tus non  crescit  in  morte:  sed  in  hac  vita  non  erat  ei  reatus,  respectu  gra- 
vissimae  poenae;  ergo  poena,  quam  patietur  post  hanc  vitam,  non  erit  ei 
gravior  omni  poena  illius  vitae. 

Sed  contra  est,  quod  Aug.  dicit  in  quodam  sermone  (scilicet  4.  de  Defunti, 
qui  est  41.  de  SS.  circ.  med.  et  sup.  Psal.  37.  a  princ):  «  Ille  ignis  purgatorii 
durior  erit,  quam  quidquid  in  hoc  saeculo  poenarum  aut  sentire,  aut  videre, 
aut  cogitare  quis  potest». 

Praeterea.  Quanto  poena  est  universalior,  tanto  major:  sed  anima  sepa- 
ìata  tota  punitur,  cum  sit  simplex;  non  autem  ita  est  de  corpore;  ergo  illa 
poena,  quae  est  animae  separatae,  est  major  omni  poena  quam  corpus  patitur. 

Respondeo  dicendum,  quod  in  purgatorio  erit  duplex  poena:  una  damni, 
inquantum  scilicet  retardantur  a  divina  visione  :  alia  sensus,  secundum  quod 
ab  igne  corporali  punientur;  et  quantum  ad  utrumque  poena  purgatorii  mi- 
nima excedit  maximam  poenam  hujus  vitae.  Quanto  enim  aliquid  magis  de- 
sideratur,  tanto  ejus  absentia  est  molestior;  et  quia  affectus,  quo  desideratur 
summum  bonum  post  hanc  vitam,  in  animabus  sanctis  estintensissimus,  quia 
non  retardatur  affectus  mole  corporis,  et  etiam  quia  terminus  fruendi  summo 
bono  jam  advenisset,  nisi  aliquid  impediret,  ideo  de  retardatione  maxime  do- 
lent.  Similiter  etiam  cum  dolor  non  sit  laesio,  sed  laesionis  sensus,  tanto  ali- 
quid  magis  dolet  de  aliquo  laesivo,  quanto  magis  est  sensitivum  :  unde  lae- 
siones,  quae  fiunt  in  locis  maxime  sensibilibus,  sunt  maximum  dolorem 
causantes;  et  quia  totus  sensus  corporis  est  ab  anima,  ideo  si  in  ipsam  ani- 
mam  aliquid  laesivum  agat,  de  necessitate  oportet,  quod  maxime  affligatur. 
Quod  autem  anima  ab  igne  corporali  patiatur,  hoc  ad  praesens  supponimus, 
quia  de  hoc  infra  dicetur  (Dist.  44.  q.  3.  art.  3.  q.  3.  Vide  Sup  pi.  q.  jo.  art.  y): 
et  ideo  oportet  quod  poena  purgatorii,  quantum  ad  poenam  damni,  et  sensus, 
excedat  omnem  poenam  istius  vitae.  Quidam  autem  assignant  rationem  ex 
hoc,  quod  anima  tota  punitur,  non  autem  corpus:  sed  hoc  nihil  est,  quia 
sic  poena  damnatorum  esset  mitior  post  resurrectionem,  quam  ante;  quod 
falsum  est. 

Ad  primum  ergo  dicendum,  quod  quamvis  anima  sit  minus  passiva,  quam 
corpus,  tamen  est  magis  cognoscitiva  passionis  ;  et  ubi  est  major  passionis 
sensus,  ibi  est  major  dolor,  etiamsi  sit  minor  passio. 

Ad  secundum  dicendum,  quod  acerbitas  illius  poenae  non  est  tantum  ex 
quantitate  peccati,  quantum  ex  dispositione  puniti,  quia  idem  peccatum  gra- 
vius  punitur  ibi,  quam  hic,  sicut  ille,  qui  est  melioris  complexionis,  magis 
punitur,  eisdem  plagis  impositis,  quamalius:  et  tamen  judex  utrique  easdem 
plagas  prò  eisdem  culpis  inferens  juste  facit. 

Et  per  hoc  patet  solutio  ad  tertium. 

ARTICULUS  II. 

UTRUM    ILLA  POENA    SIT  VOLUNTARIA. 

Ad  secundum  sic  proceditur.  Videtur,  quod  illa  poena  sit  voluntaria,  quia 
illi  qui  suntin  purgatorio,  rectum  habent  cor:  sed  haec  est  rectitudo  cordis, 
ut  quis  voluntatem  suam  voluntati  divinae  conformet,  ut  Augustinus  dicit 
(conc.  i.  in  Psal  32.  a  princ.) ;  ergo  cum  Deus  velit  eos  puniri,  ipsi  illam  poe- 
nam  voluntarie  sustinent. 

2.  Praeterea.  Omnis  sapiens  vult  illud,  sine  quo  non  potest  pervenire 
ad  finem  intentimi  :  sed  illi  qui  sunt  in  purgatorio,  sciunt  se  non  posse  perve- 
nire ad  gloriam,  nisi  prius  puniantur;  ergo  volunt  puniri. 

Sed  contra.  Nullus  petit  liberari  a  poena,  quam  voluntarie  sustinet  :  sed 
illi,  qui  sunt  in  purgatorio,  petunt  liberari,  sicut  patet  per  multa  quae  in  Dia- 
logis  narrantur  (Greg.  lib.  4.  cap.  40.  et  55.);  ergo  non  sustinent  illam  poenam 
voluntarie. 

Respondeo  dicendum,  quod  aliquid  dicitur  voluntarium  dupliciter:  uno 
modo  voluntate  absoluta;  et  sic  nulla  poena  est  voluntaria,  quia  ex  hoc  est 
ratio  poenae,  quod  voluntati  contrariatur:  alio  modo  dicitur  aliquid  volun- 
tarium voluntate  conditionata,  sicut  ustio  est  voluntaria  propter  sanitatem 
consequendam  ;  et  sic  aliqua  poena  potest  esse  voluntaria  dupliciter  :  uno  modo, 
quia  per  poenam  aliquod  bonum  acquirimus,  et  sic  ipsa  voluntas  assumit 
poenam  aliquam,  ut  patet  in  satisfactione  ;  vel  etiam  quia  ille  libenter  eam  ac- 
cipit,  et  non  vellet  eam  non  esse,  sicut  accidit  in  martyrio  :  alio  modo,  quia 
quamvis  per  poenam  nullum  bonum  nobis  accrescat,  tamen  sine  poena  ad 
bonum  pervenire  non  possumus,  sicut  patet  de  morte  naturali;  et  tunc  vo» 
luntas  non  assumit  poenam,  et  vellet  ab  ea  liberari;  sed  eam  supportat,  et 
quantum  ad  hoc  voluntaria  dicitur:  et  sic  poena  purgatorii  est  voluntaria.  Qui- 
dam autem  dicunt,  quod  non  est  aliquo  modo  voluntaria,  quia  sunt  ita  ab- 
sorpti  poenis,  quod  nesciunt  se  per  poenam  purgari,  sed  putant  se  esse  da- 
mnatos:  sed  hoc  est  falsum,  quia  nisi  scirent  se  liberandos,  suffragia  non  pe- 
terent,  quod  frequenter  faciunt. 

Et  per  hoc  patet  solutio  ad  objecta. 

ARTICULUS  III. 

UTRUM    ANIMAE    IN    PURGATORIO    PER    DAEMONES    PUNIANTUR. 

Ad  tertium  sic  proceditur.  Videtur,  quod  animae  in  purgatorio  per  dae- 
mones  puniantur,  quia,  sicut  infra  dicit  Magister  (4.  Dist.  47.  in  fin.),  «  illos 
habent  tortores  in  poenis,  quos  habuerunt  incentores  in  culpa  »  :  sed  daemones 
incitant  ad  culpam  non  solum  mortalem,  sed  etiam  venialem,  quando  aliud 
non  possunt;  ergo  etiam  in  purgatorio  ipsi  animas  prò  peccatis  venialibus  tor- 
quebunt. 

2.  Praeterea.  Purgatio  a  peccatis  competit  justis  et  in  hac  vita,  et  post 
hanc  vitam:  sed  in  hac  vita  purgantur  per  poenas  a  diabolo  inflictas,  sicut 
patet  de  Job;  ergo  etiam  post  hanc  vitam  punientur  a  daemonibus  purgandi. 

Sed  contra.  Injustum  est,  ut  qui  de  aliquo  triumphavit,  ei  subjiciatur 
post  triumphum:  sed  illi  qui  sunt  in  purgatorio,  de  daemonibus  triumpha- 

verunt,  sine  peccato  mortali  decedentes;  ergo  non  subjicientur  eis  puniendi 
per  eos. 

Respondeo  dicendum,  quod  sicut  post  diem  judicii  divina  justitia  sue 
cendet  ignem,  quo  damnati  in  perpetuum  punientur,  ita  etiam  nunc  sola 
justitia  divina  electi  post  hanc  vitam  purgantur,  non  ministerio  daemonum, 
quorum  victores  extiterunt,  nec  ministerio  angelorum,  qui  cives  suos  non 
tam  vehementer  affligerent:  sed  tamen  possibile  est,  quod  eos  ad  loca  poe- 
narum  deducant;  et  etiam  ipsi  daemones,  qui  de  poenis  hominum  laetantur, 
eos  comitantur,  et  assistunt  purgandis,  tum  ut  eorum  poenis  satientur,  tum 
ut  in  eorum  exitu  a  corpore  aliquid  suum  ibi  reperiant.  In  hoc  autem  sae- 
culo,  quando  adhuc  locus  pugnae  est,  puniuntur  homines  et  a  malis  angelis, 
sicut  ab  hostibus,  ut  patet  de  Job;  et  a  bonis,  sicut  patet  de  Jacob,  cujus 
nervus  femoris,  angelo  percutiente,  emarcuit  (Gen.p.);  et  hoc  etiam  expresse 
Dionysius  dicit  4.  cap.  de  Divinis  Nom.  (pari.  4.  lect.  18.),  quod  boni  angeli 
interdum  puniunt. 

Et  per  hoc  patet  solutio  ad  objecta. 

ARTICULUS  IV. 

UTRUM  PER   POENAM    PURGATORII    EXPIETUR   PECCATUM  VENIALE 
QUOAD    CULPAM. 

(S.  Thom.  4.  Disi.  21.  q.  1.  art.  3.  q.  1.  et  seq.). 

Ad  ojuartum  sic  proceditur.  Videtur,  quod  per  poenam  purgatorii  non 
expietur  peccatum  veniale  quoad  culpam,  quia  super  illud  1.  Joan.  5.:  Est 
peccatum  ad  mortem,  etc.  dicit  Gloss.  (interi.  Greg.  lib.  16.  Mordi,  cap.  28.)  : 
«  Quod  in  hac  vita  non  corrigitur,  frustra  post  mortem  ejus  venia  postula- 
tur  »  ;  ergo  nullum  peccatum  post  hanc  vitam  quoad  culpam  dimittitur. 

2.  Praeterea.  Ejusdem  est  labi  in  peccatum,  et  a  peccato  liberari:  sed 
anima  post  mortem  non  potest  peccare  venialiter;  ergo  nec  a  peccato  ve- 
niali absolvi. 

3.  Praeterea.  Gregorius  dicit  (Uh.  4.  Dialog.  cap.  59.  a  princ),  quod  talis 
in  judicio  quisque  futurus  est,  qualis  de  corpore  exivit,  quia  lignum  ubi  ceci- 
derit,  ibi  erit  (Eccle.  11.)  ;  si  ergo  aliquis  ex  hac  vita  cum  veniali  exit,  in  judicio 
cum  veniali  erit;  et  ita  per  purgatorium  non  expiatur  aliquis  a  culpa  veniali. 

4.  Praeterea.  Supra  dictum  est  (Suppl.  q.  2.  art.  $.),  quod  culpa  actualis 
non  deletur  nisi  per  contritionem:  sed  post  hanc  vitam  non  erit  contritio, 
quae  est  actus  meritorius,  quia  tunc  non  erit  meritum,  neque  demeritum, 
cum,  secundum  Damasc.  (lib.  2.  Orti).  Fid.  cap.  4.  in  fin.),  «  hoc  sit  hominibus 
mors,  quod  angelis  casus  »  ;  ergo  post  hanc  vitam  non  dimittitur  in  purga- 
torio veniale  quoad  culpam. 

5.  Praeterea.  Veniale  non  est  in  nobis  ratione  fomitis;  unde  in  primo 
statu  Adam  venialiter  non  pecasset,  ut  in  2.  libr.  dictum  est  (Disi.  21.  q.  2. 
*rt.  3.)  :  sed  post  hanc  vitam  in  purgatorio  non  erit  sensualitas,  fomite  cor- 
rupto  in  anima  separata,  quia  fomes  dicitur  lex  carnis,  Rom.  7.  ;  ergo  non 
erit  ibi  venialis  culpa;  et  ita  non  potest  expiari  per  purgatorium  ignem. 

Sed  contra  est,  quod  Greg.  dicit  in  4.  Dialog.  (cap.  $<).),  et  August.  de 
Vera,  et  Falsa  Poenitentia  (cap.  4  a  princ.  et  cap.  18.),  quod  quaedam  culpae 
leves  in  futuro  remittuntur  :  nec  potest  intelligi  quoad  poenam,  quia  sic  omnes 

culpae  quantumcumque  graves,  quantum  ad  reatum  poenae,  per  ignem  pur- 
gatorium  expiantur;  ergo  venialia  quantum  ad  culpam  purgantur  per  ignem 
purgatorium. 

Praeterea.  I.  Cor.  3.  per  lignum,  fenum,  etstipulam  venialia  intelliguntur, 
ut  dictum  est  (4.  Dist.  21.  q.  1.  art.  2.  q.  1.  et  1-2.  q.  #9.  art.  2.):  sed  lignum, 
fenum,  et  stipula  per  purgatorium  consumuntur;  ergo  ipsae  veniales  culpae 
post  hanc  vitam  remittuntur. 

Respondeo  dicendum,  quod  quidam  dixerunt,  quod  post  hanc  vitam  non 
dimittitur  aliquod  peccatum  quoad  culpam;  et,  si  cum  mortali  culpa  quis 
decedat,   damnatur,  et  remissionis  non  est  capax:  non  autem  potest  esse, 
quod  cum  veniali  decedat  sine  mortali,  quia  ipsa  gratia  finalis  culpam  purgat 
venialem;  veniale  enim  peccatum  contingit  ex  hoc,  quod  aliquis  Christum 
habens  in  fundamento,  nimis  aliquod  temporale  diligit  ;  qui  quidem  excessus 
ex  concupiscentiae  corruptione  contingit:  unde   si  gratia  omnino  concupi- 
scentìae  corruptionem  vincat,  sicut  in  B.  Virgine  fuit,  non  manet  aliquis  lo- 
cus  veniali:  et  ita  cum  in  morte  omnino  diminuatur,  et  annihiletur  ista  con- 
cupiscentia,  potentiae  animae  totaliter  gratiae  subjiciuntur,  et  veniale  expel- 
litur.  Sed  haec  opinio  frivola  est  et  in  se,  et  in  causa  sua:  in  se  quidem,  quia 
dictis  sanctorum,  et  Evangelii  adversatur,  quae  non  possunt  exponi  de  remis- 
sione venialium  quantum  ad  poenam,  ut  Magister  in  litera  dicit  (4.  Dist.  2:.), 
quia  sic  tam  levia,  quam  gravia  in  futuro  dimittuntur;  Gregorius  autem  (ìoc. 
cit.),  leves  culpas  tantum  post  hanc  vitam  remitti  perhibet  :  nec  sufficit  quod 
dicunt,  quod  hoc  dicitur  specialiter  de  levibus,  ne  putetur  nihil  grave  prò 
eis  nos  passuros,  quia  remissio  poenae  magis  aufert  gravitatem  poenarum 
quam  ponat.  Quantum  ad  causam  autem  frivola  apparet,  quia  defectus  cor- 
poralis,  qualis  est  in  ultimo  vitae,  non  aufert  concupiscentiae  corruptionem, 
vel  diminuit,  quantum  ad  radicem,  sed  quantum  ad  actum,  sicut  patet  de 
illis  qui  graviter  infirmantur  :  nec  iterum  tranquillat  potentias  animae,  ut 
eas  gratiae  subjiciat,  quia  tranquillitas  potentiarum,  et  subjectio  earum  ad 
gratiam  est,  quando   inferiores  vires  obediunt  superioribus,  quae  legi  Dei 
condelectantur;  quod  in  statu  ilio  esse   non  potest,  cum  actus  utrarumque 
impediatur,  nisi  tranquillitas  dicatur  privatio  pugnae,  sicut  in  dormientibus 
accidit;  nec  tamen  propter  hoc  somnus  dicitur  concupiscentiam  diminuere, 
aut  vires  animae  tranquillare,  aut  eas  gratiae  subdere.  Et  praeterea,  dato  quod 
concupiscentiam  radicaliter  diminueret  defectus  ille,  et  vires  animae  subderet 
gratiae,  adhuc  hoc  non  sufficeret  ad  purgationem  culpae  venialis  jam  com- 
missae,  quamvis  sufficeret  ad  vitationem  futurae  ;  quia  culpa  actualis,  etiam 
venialis,  non  dimittitur  sine  actuali  contritionis  motu,  ut  supra  dictum  est 
(4.  Dist.  17.  q.  2.  art.  2.  q.  3.  et  Suppl.  q.  2.  art.  $.),  quantumcumque  habitua- 
liter  intendatur.  Contingit  autem  quandoque,  quod  aliquis  dormiens  moritur, 
in  gratia  existens,  qui  cum  veniali  obdormivit;  et  talis  non  potest  actum 
contritionis  habere  de  veniali  ante  mortem;  nec  potest  dici,  ut  dicunt,  quod 
si  non  poenituit  actu  vel  proposito,  in  generali  vel  speciali,  sit  versum  in 
mortale,  propter  hoc  quod  «  veniale  fit  mortale,  dum  placet»;  quia  non  quae- 
libet  placentia  peccati  venialis  facit  peccatum  mortale  (alias  omne  veniale 
esset  mortale,  quia  omne  veniale  placet,  cum  sit  voluntarium),  sed  talis  pla- 
centia, quae  ad  fruitionem  spectat,  in  qua  omnis  humana  perversitas  consi- 
stit,  dum  rebus  utendis  fruimur,  ut  August.  dicit  (lib,  io.  de  Trinit.  cap.  11.  a 
princ.)  :  et  sic   placentia  illa,  quae  facit  peccatum  mortale,  est  actualis  pla- 
centia, quia  omne  peccatum  mortale  in  actu  consistit.  Potest  autem  contin- 

gere,  quod  aliquis  postquam  veniate  peccatum  commisit,  nihil  actualiter 
cogitet  de  peccato  vel  dimittendo,  vel  tenendo,  sed  cogitet  forte,  quod  trian- 
gulus  habet  tres  angulos  aequales  duobus  rectis,  et  in  hac  cogitatione  obdor- 
miat  et  moriatur.  Unde  patet,  quod  haec  opinio  omnino  irrationalis  est:  et 
ideo  cum  aliis  dicendum,  quod  culpa  venialis  in  eo,  qui  cum  grada  decedit, 
post  liane  vitam  dimittitur  per  ignem  purgatorium,  quia  poena  illa  aliqualiter 
voluntaria  virtute  gratiae  habebit  vim  expiandi  culpam  omnem,  quae  simul 
cum  gratia  stare  potest. 

Ad  primum  ergo  dicendum,  quod  Glossa  loquitur  de  peccato  mortali.  Vel 
dicendum,  quod  quamvis  in  hac  vita  non  corrigatur  in  se,  corrigitur  tamen 
in  merito,  quia  hic  homo  meruit,  ut  ibi  illa  poena  sit  meritoria  sibi. 

Ad  secundum  dicendum,  quod  peccatum  veniale  contingit  ex  corruptione 
fomitis,  qui  in  anima  separata  in  purgatorio  existente  non  erit,  et  ideo  non 
poterit  peccare  venialiter:  sed  remissio  culpae  venialis  est  ex  voluntate  gratia 
informata,  quae  in  purgatorio  erit  in  anima  separata;  et  ideo  non  est  simile. 

Ad  tertium  dicendum,  quod  venialia  non  variant  statum  hominis,  quia 
neque  tollunt,  nequediminuuntcharitatem,  secundum  quammensuratur  quan- 
titas  gratuitae  bonitatis  animae;  et  ideo  per  hoc  quod  venialia  dimittuntur, 
vel  committuntur,  talis  manet  anima,  qualis  prius. 

Ad  quartum  dicendum,  quod  post  hanc  vitam  non  potest  esse  meritum 
respectu  praemii  essentialis;  sed  respectu  alicujus  accidentalis  potest  esse, 
quamdiu  manet  homo  in  statu  viae  aliquo  modo;  et  ideo  in  purgatorio  potest 
esse  actus  meritorius,  quantum  ad  remissionem  culpae  venialis. 

Ad  quintum  dicendum,  quod  quamvis  veniale  ex  pronitate  fomitis  con- 
tingat,  tamen  culpa  in  mente  consequitur;  et  ideo  etiam  destructo  fomite, 
culpa  adhuc  manere  potest. 

ARTICULUS  V. 

UTRUM    IGNIS    PURGATOR1US    LIBERET    A  REATU    POENAE. 

Ad  qjjintum  sic  proceditur.  Videtur,  quod  ignis  purgatorius  non  liberet 
a  reatu  poenae:  omnis  enim  purgatio  respicit  foeditatem  :  sed  poena  non  im- 
portat  aliquam  foeditatem;  ergo  ignis  purgatorius  non  liberat  a  poena. 

2.  Praeterea.  Contrarium  non  purgatur  nisi  per  suum  contrarium:  sed 
poena  non  contrariatur  poenae;  ergo  per  poenam  purgatorii  non  purgatur 
aliquis  a  reatu  poenae. 

3.  Praeterea.  i.  Corinth.  3.  super  illud:  Salvus  erit,  sic  tamen,  etc.  dicit 
Glossa  :  «  Ignis  iste  est  tentatio  tribulationis,  de  qua  scriptum  est  :  Vasa  figuli 
probat  jornax,  etc.  (Eccli.  2j.);  ergo  homo  expiatur  ab  omni  poena  per  poenas 
hujus  mundi,  saltem  per  mortem,  quae  est  maxima  poenarum,  et  non  per 
purgatorium  ignem. 

Sed  contra  est,  quod  poena  purgatorii  est  gravior,  quam  poena  quae- 
libet  hujus  mundi,  ut  supra  dictum  est  (art.  1.  huj.  q.)  :  sed  per  poenam  sa- 
tisfactoriam,  quam  aliquis  in  hac  vita  sustinet,  expiatur  a  debito  poenae  ;  ergo 
multo  fortius  per  poenam  purgatorii. 

Respondeo  dicendum,  quod  quicumque  est  debitor  alicujus,  per  hoc  a 
debito  absolvitur,  quod  debitum  solviti  et  quia  reatus  nihil  est  aliud,  quam 
debitum  poenae,  per  hoc  quod  aliquis  poenam  sustinet,  quam  debebat,  a  reatu 
absolvitur:  et  secundum  hoc  poena  purgatorii  a  reatu  purgat. 

Ad  primum  ergo  dicendum,  quod  reatus  quamvis  non  importet  foedita- 
tem,  quantum  in  se  est,  tamen  habet  ordinem  ad  foeditatem  ex  causa  sua. 

Ad  secundum  dicendum,  quod  poena  quamvis  non  contrarietur  poenae, 
tamen  contrariatur  reatui  ad  poenam,  quia  ex  hoc  manet  obligatio  ad  poe- 
nam,  quod  poenam  non  sustinuit,  quam  debebat. 

Ad  tertium  dicendum,  quod  in  eisdem  verbis  sacraeScripturae  latet  mul- 
tiplex  intellectus:  unde  ignis  ille  potest  intelligi  ettribulatio  praesens,  et  poena 
sequens;  et  per  utramque  venialia  purgari  possunt:  sed  quod  mors  naturalis 
ad  hoc  non  sufficiat,  supra  dictum  est  (4.  Dist.  20.  q.  1.  art.  1.  q.3.  ad 3.). 

ARTICULUS  VI. 

UTRUM    AB    ILLA    POENA    UNUS    LIBERETUR    ALIO   CITIUS. 

Ad  sextum  sic  proceditur.  Videtur,  quod  ab  illa  poena  unus  non  libe- 
retur  alio  citius;  quanto  enim  gravior  est  culpa,  et  major  reatus,  tanto  acer- 
bior  poena  imponitur  in  purgatorio:  sed  quae  est  proportio  poenae  acerbioris 
ad  culpam  graviorem,  eadem  est  proportio  poenae  levioris  ad  culpam  levio- 
rem  ;  ergo  ita  cito  liberatur  unus  a  poena  illa,  sicut  alius. 

2.  Praeterea.  Inaequalibus  mentis  redduntur  aequales  retributiones  et  in 
coelo,  et  in  inferno,  quantum  ad  durationem;  ergo  videtur  similiter  esse  in 
purgatorio. 

Sed  contra  est  similitudo  Apostoli,  qui  differentias  venialium  per  lignum, 
fenum,  et  stipulam  signifkavit  (1.  Corinti).  3.)  :  sed  constat,  quod  lignum 
diutius  manet  in  igne,  quam  fenum,  et  stipula  ;  ergo  unum  peccatum  veniale 
diutius  punitur  in  purgatorio,  quam  aliud. 

Respondeo  dicendum,  quod  quaedam  venialia  sunt  majoris  adhaerentiae, 
quam  alia,  secundum  quod  affectus  magis  ad  ea  inclinatur,  et  fortius  in  eis 
figitur:  et  quia  ea  quae  sunt  majoris  adhaerentiae,  tardius  purgantur,  ideo 
quidam  in  purgatorio  diutius  quam  alii  torquentur,  secundum  quod  affectus 
eorum  ad  venialia  fuit  magis  immersus. 

Ad  primum  ergo  dicendum,  quod  acerbitas  poenae  proprie  respondet  quan- 
titati  culpae:  sed  diuturnitas  respondet  radicationi  culpae  in  subjecto;  unde 
potest  contingere,  quod  aliquis  diutius  moretur,  qui  minus  affligitur,  et  e 
converso. 

Ad  secundum  dicendum,  quod  peccatum  mortale,  cui  debetur  supplicium 
inferni,  et  charitas,  cui  debetur  praemium  paradisi,  post  liane  vitam  radican- 
tur  immobiliter  in  subjecto;  et  ideo  quantum  ad  omnes  est  eadem  diuturni- 
tas utrobique:  secus  autem  est  de  peccato  veniali,  quod  in  purgatorio  punitur, 
ut  ex  dictis  patet  (art.  4.  huj.  q.).  [Quae  sequuntur  addit  Nicolaius]. 

Caeterum  quod  sit  ignis  proprie  dictus  vera  purgatorii  poena,  ut  suppo- 
nitur  ex  praedictis,  patet  aperte  satis  ex  Latinorum  et  Graecorum  locutione 
uniformi,  priusquam  in  dubium  ac  disceptationem  ejus  veritas  vocaretur. 
Inter  Latinos  enim  Augustinus  (in  Psal.  jj.)  :  «  In  hac  vita  me  purges,  et  talem 
reddas  cui  emendatorio  igne  non  sit  opus»  ;  et  Homiliarum  lib.  50  (boni.  16.)  : 
«  Qui  ternporalibus  poenis  digna  gesserunt,  per  ignem  quendam  purgatorium 
transibunt»;  ut  et  (de  Geues.  contr.  Manici),  lib.  2.  cap.  20.):  «Qui  agrum 
suum  non  coluerit,  et  spinis  eum  opprimi  permiserit,  vel  ignem  purgationis, 
vel  poenam  aeternam  post  hanc  vitam  habebit».  Ambrosius  (Psal.  118.  conc.y): 
«  Hic  (seu  in  praesenti  vita)  purgatus  necesse  habet  illic  purificari  (scilicet 

post  liane  vitam),  ut  unusquisque  nostrum  ustus  romphaea  illa  flammea,  non 
exustus,  introgressus  in  illam  paradisi  amoenitatem  gratias  agat  Deo  »,  etc. 
Nec  refert  quod  post  consummationem  saeculi  hoc  futurum  indicat,  quia 
si  qui  reperiantur  eo  tempore  purgatone  indigentes,  per  ignem  purgabuntur, 
quem  symbolice  per  flammeam  romphaeam,  seu  flammeum  gladium  in  ve- 
stibulo  paradisi  terrestris  collocatimi  designat;  idem  de  illis  quadam  pro- 
portione  subintelligi  debet  qui  post  consummationem  vitae  suae  purgatione 
opus  habent,  ut  ad  aeternam  vitam  et  gloriam  subinde  admittantur,  quam 
ante  judicium  universale  vel  consummationem  saeculi  percipiunt,  ex  Ara- 
brosii  mente,  qui  ea  digni  sunt  habiti;  cum  de  Anacholio  dicat  (Epistolurum 
lib.  5.  epist.  22),  quod  «  jam  aeternae  Jerusalem  possessor  videt  facie  ad  fa- 
ciem  »  ;  unde  purgantem  ignem  statim  post  consummationem  vitae  in  pur- 
gandis  agnoscit.  Hieronymus  etiam  peccatorum  christianorum  opera  «  igne 
probanda  et  purganda  »,  in  Isa.  significar,  purgatorium  insinuans,  quod  in 
aeternum  cruciandis  opponit  ;  similiter  et  Gregor.  (Dialogorum  lib.  4.  cap.  39.): 
«  De  levibus  quibusdam  culpis  esse  ante  judicium  purgatorius  ignis  credendus 
est  »  ;  Bernardus  quoque  inter  haereticorum  sui  temporis,  qui  se  apostolicos 
jactitabant  (quam vis  apostatici  dici  verius  possent),  sacrilegos  errores  ponit 
(serrn.  66.  in  Cant.),  quod  «  non  crederent  ignem  purgatorium  restare  post 
mortem,  etc.  ».  Sed  inter  Graecos  Basilius  (in  Isa.  cap.  9.)  peccatum,  quod 
in  confessione  detectum  est,  arefacto  comparat  feno,  et  tale  ait  esse  «  quod 
facile  devoret  purgatorius  ignis».  Gregorius  Nyssenus,  ejus  frater  (in  orat. 
Pro  Mortuis),  quod  «  post  egressum  a  corpore  nemo  particeps  Divinitatis  fieri 
potest,  nisi  maculas  ejus  purgatorius  ignis  abstulerit  ».  Gregorius  Nazian- 
zenus,  orat.  de  Baptismo  (seu  in  Sancta  Lumina),  quod  inter  plura  quae  ani- 
mam  purgare  possunt  baptismata  bapiismus  ignis  est  ultimus,  per  quem  animae 
recedentes  a  corporibus  in  alio  saeculo  purgabuntur.  Theodoretus,  in  Scholiis 
graecis  (ad  Corinti).  1.  cap.  3  ex  quo  refert  5.  Thom.  in  opusc.  contra  Graecos 
et  Gagnaeus  ibi;  sed  in  Theodoreti  commentariis  nunc  non  habetur):  «Ignem  pur- 
gatorium credimus,  in  quo  animae  defunctorum  probantur,  et  sicut  aurum 
in  conflatorio  purgantur,  etc.  ».  Eusebius  etiam  Emyssenus  (ut  vuìt  Bellarminus, 
juxta  Perronium,  Eucherius,  hom.  3.  Epiph.)  ait  «  quod  qui  temporalibus  poenis 
digna  gesserunt,  per  fluvium  igneum  post  hanc  vitam  transibunt,  etc.  ».  Hinc 
et  iidem  fere  omnes  (August.  in  Psal.tf.,  Hier.  in  Amos  4.,  et  Matti).  3.,  Basilius, 
lib.  de  Spirit.  Sanct  cap.  15.,  et  Gregor.  Dialog.  4.  cap.  39.)  nunc  locum  illum 
(Lucy):  BapU\abit  vos  in  Spiriiu  Sancto  et  igni,  nunc  illum  (1.  Corinti).  3.): 
Salvus  erii  quasi  per  ignem,  sic  explicant,  ut,  praeter  quasdam  quas  adjiciunt 
interpretationes,  «ignem  purgatorii  »  utrobique  significari  velint.  Cum  ergo 
verba  Patrum,  et  potissimum  verba  Scripturae,  inquantum  fieri  potest,  pro- 
prio sensu  intelligi  debeant,  quando  nihil  metaphorice  sumi  cogit,  et  alioquin 
proprium  sit  maxime  ignis  ut  purgativus  esse  possit,  hinc  verus  ignis  purga- 
torius, et  non  metaphoricus  tantum  putandus  est;  sicut  et  de  igne  inferni 
suo  loco  dicetur. 

QUAESTIO    III. 

(Apud  Nicolaium,  q.  LXXL). 

DE     QUALITATE     ANIMARUM 

QUAE  CUM  ORIGINALI  PECCATO  SOLO  EX  HAC  VITA  DECEDUNT, 

IN  DUOS  ARTICULOS  DIVISA. 


Deinde  considerandum  est  in  particolari  de  diversis  qualitatibus  aniraarum 
a  corporibus  exutarum  juxta  diversum  statum  earumdem. 

Circa  quod  quaeruntur  duo. 

Primo.  Utrum  tales   animae  a  corporeo  igne  patiantur  vel   affligantur 
poena  ignis. 

Secundo.  Utrum  tales  animae  patiantur  afflictionem  spiritualem  in  se  i  psis 


ARTICULUS  I. 

UTRUM  ANIMAE  CUM  SOLA  ORIGINALI  CULPA  DECEDENTES 

A  CORPOREO  IGNE  PATIANTUR, 

VEL  AFFLIGANTUR  POENA  IGNIS. 


(S.  Thom.  2.  Dist.tf.  q.  2.  art.  1.). 


Ad  primum  sic  proceditur.  Videtur,  quod  animae  cum  sola  originali 
culpa  decedentes  a  corporeo  igne  patiantur,  vel  affligantur  poena  ignis:  dicit 
enim  Augustinus  (de.  Fid.  ad  Petr.  cap.  27.):  «  Firmissime  tene,  et  nullatenus 
dubites,  parvulos,  qui  sine  sacramento  baptismatis  de  hoc  saeculo  transierunt, 
aeterno  supplicio  puniendos  »  :  sed  supplicium  poenam  sensibilem  nominat  ; 
ergo  animae  cum  sola  originali  culpa  decedentes  a  corporeo  igne  patiuntur, 
vel  affliguntur  poena  ignis. 

2.  Praeterea.  Majori  culpae  debetur  major  poena  :  sed  originale  est 
majus  peccatum  quam  veniale,  quia  plus  habet  de  aversione,  eo  quod  gra- 
tiam  subtrahit,  veniale  autem  secum  gratiam  compatitur  ;  et  iterum  aeterna 
poena  punitur  originale,  sed  veniale  temporali  ;  cum  ergo  veniali  peccato  de- 
beatur  poena  ignis,  multo  amplius  originali. 

3.  Praeterea.  Gravius  puniuntur  peccata  post  hanc  vitam,  quam  in  vita 
ista,  ubi  est  misericordiae  locus  :  sed  in  hac  vita  respondet  originali  poena 
sensibilis:  pueri  enim  qui  solum  originale  habent,  multas  poenas  sensibiles 
sustinent,  nec  injuste;  ergo  et  post  hanc  vitam  poena  sensibilis  ei  debetur. 

4.  Praeterea.  Sicut  in  peccato  actuali  est  aversio  et  conversio,  ita  et  in 
peccato  originali  aliquid  aversioni  respondet,  scilicet  privatio  originalis  ju- 
stitiae  ;  et  aliquid  conversioni,  scilicet  concupiscentia:  sed  peccato  actuali 

ratione  conversionis  debetur  poena  ignis;  ergo  et  originali  ratione  concupi- 
scentiae. 

5.  Praeterea.  Corpora  puerorum  post  resurrectionem  aut  erunt  passi- 
bilia,  aut  impassibilia;  si  impassibilia,  et  nullum  corpus  humanum  potest  esse 
impassibile  nisi  vel  per  dotem  impassibilitatis  (sicut  est  in  beatis),  vel  ratione 
originalis  justitiae  (sicut  in  statu  innocentiae);  ergo  corpora  puerorum  vel 
habebunt  dotem  impassibilitatis,  et  sic  gloriosa  erunt,  et  non  erit  differentia 
inter  pueros  baptizatos  et  non  baptizatos,  quod  est  haereticum;  vel  origina- 
lem  justitiam  habebunt,  et  sic  originali  peccato  carebunt,  nec  prò  peccato 
originali  punientur,  quod  est  similiter  haereticum:  si  autem  sint  passibilia, 
omne  autem  passibile  de  necessitate  patitur  activo  praesente  ;  ergo  praesen- 
tibus  corporibus  sensibilibus  activis  sensibilem  poenam  patientur. 

Sed  contra.  Augustinus  (Enchir.  cap.  93.)  dicit  poenam  parvulorum,  qui 
originali  tantum  tenentur,  omnium  esse  mitissimam:  sed  hoc  non  esset,  si 
sensibili  poena  torquerentur,  quia  poena  ignis  inferni  est  gravissima;  ergo 
poenam  sensibilem  non  sustinebunt. 

Praeterea.  Acerbitas  poenae  sensibilis  delectationi  culpae  respondet  (Apoca- 
lyp.  iS.t  7.)  :  Quantum  glorificavit  se,  et  in  deliciis  fidi,  tantum  date  UH  tormen- 
tum  et  luctum  :  sed  in  peccato  originali  non  est  aliqua  delectatio,  sicut  nec 
operatio  ;  delectatio  enim  operationem  consequitur,  ut  in  io.  Ethic.  (cap.  4. 
iive  6.)  patet;  ergo  peccato  originali  non  debetur  poena  ignis. 

Praeterea.  GregoriusNazianzenus  (Orat.40.),  quae  «insanctum  baptisma  » 
inscribitur,  tria  genera  non  baptizatorum  distinguens,  qui  velbaptismum  con- 
tempserunt,.  vel  ex  negligenza  sua  usque  ad  finem  vitae  distulerunt,  et  im- 
provvisa morte  obierunt,  vel  sine  culpa  sua  eum  non  receperunt,  ut  infantes; 
de  primis  quidem  dicit  quod  non  aliorum  dumtaxat  peccatorum  quae  com- 
miserint,  sed  baptismi  contempti  poenas  luent;  et  de  secundis,  quod  prò  ilio 
neglecto  poenas  etiam  patientur,  sed  leviores  primis;  at  de  postremis  addit, 
quod  ìpsi  «  nec  codesti  gloria,  nec  aeterno  inferni  supplicio  a  justo  et  aeterno 
judice  afficientur,  quia  licet  baptismo  consignati  non  fuerint,  improbitate 
tamen  et  malitia  carent,  ac  jacturam  baptismi  passi  sunt,  potius  quam  fece- 
runt  »  :  et  rationem  reddit  cur  etiamsi  ad  gloriam  coelestem  non  perveniant, 
poenas  tamen  aeternas,  quales  damnati  patiuntur,  non  propterea  sustineant, 
«  quia  medium  quoddam  inter  utrumque  reperitur,  nec  statim  supplicio  dignus 
est  qui  honorem  sive  gloriam  non  meretur  ;  vel  e  converso  non  statim  pro- 
meretur  gloriam  vel  honorem  qui  supplicio  dignus  non  est  ». 

Respondeo  dicendum,  quod  poena  debet  esse  proportionata  culpae,  ut 
dicitur  Isa.  28.:  In  mensura  contra  mensuram,  cum  abjecta  fuerit,  judicabis 
eam:  defectus  autem  qui  per  originem  traducitur,  rationem  culpae  habens, 
non  est  per  subtractionem  vel  corruptionem  alicujus  boni  quod  naturam  hu- 
manam  consequitur  ex  principiis  suis,  sed  per  subtractionem  vel  corruptio- 
nem alicujus,  quod  naturae  superadditum  erat:  nec  ista  culpa  ad  hunc  homi- 
nem pertinet,  nisi  secundum  quod  talem  naturam  habet,  quae  hoc  bono,  quod 
in  eo  natum  erat  esse,  et  possibile  conservari,  destituta  est.  Et  ideo  nulla 
alia  poena  ei  debetur,  nisi  privatio  illius  finis,  ad  quem  donum  subtractum 
ordinabat,  ad  quod  per  se  natura  humana  attingere  non  potest.  Hoc  autem 
est  divina  visio;  et  ideo  carentia  hujus  visionis  est  propria  et  sola  poena 
originalis  peccati  post  mortem;  si  enim  alia  poena  sensibilis  prò  peccato 
originali  post  mortem  infiigeretur,  puniretur  iste  non  secundum  hoc  quod 
culpam  habuit,  quia  poena  sensibilis  pertinet  ad  id  quod  personae  proprium 

est,  quia  per  passionem  hujus  particularis,  talis  poena  est:  unde  sicut  culpa 
non  fuit  per  operationem  ejus,  ita  nec  poena  per  passionem  ipsius  esse  debet; 
sed  solum  per  defectum  illius  ad  quod  natura  de  se  sufficiens  non  erat.  In 
aliis  autem  perfectionibus  et  bonitatibus  quae  naturam  humanam  consequun- 
tur  ex  suis  principiis,  nullum  detrimentum  sustinebunt  prò  peccato  originali 
damnati. 

Ad  primum  ergo  dicendum,  quod  supplicium  non  nominat  in  auctoritate 
illa  poenam  sensibilem,  sed  solum  poenam  damni,  quae  est  carentia  divinae 
visionis,  sicut  etiam  nomine  ignis  frequenter  in  Scriptura  quaelibet  poena 
figurari  consuevit. 

Ad  secundum  dicendum,  quod  inter  omnia  peccata  minimum  est  originale, 
eo  quod  minimum  habet  de  voluntario  ;  non  enim  est  voluntarium  voluntate 
istius  personae,  sed  voluntateprincipiinaturae  tantum  :peccatum  autem  actuale, 
etiam  veniale,  est  voluntarium  voluntate  ejus  in  quo  est  ;  et  ideo  minor  poena 
debetur  originali  quam  veniali.  Nec  obstat  quod  originale  non  compatitur 
secum  gratiam  ;  privatio  enim  gratiae  non  habet  rationem  culpae,  sed  poenae, 
nisi  inquantum  ex  voluntate  est;  unde  ubi  minus  est  de  voluntario,  minus  est 
de  culpa.  Similiter  etiam  non  obstat  quod  peccato  actuali  veniali  temporalis 
poena  debetur,  quia  hoc  est  per  accidens,  inquantum  decedens  in  veniali  tan. 
tam  gratiam  habet,  virtute  cujus  poena  purgata  est:  si  autem  veniale  pecca- 
tum  sine  gratia  in  aliquo  esset,  perpetuam  poenam  haberet. 

Ad  tertium  dicendum,  quod  non  est  eadem  ratio  de  poena  sensibili  ante 
mortem  et  post  mortem,  quia  ante  mortem  poena  sensibilis  consequitur  vir- 
tutem  naturae  agentis  ;  sive  sit  poena  sensibilis  interior,  ut  febris,  vel  aliquid 
hujusmodi  ;  sive  etiam  sensibilis  poena  exterior,  ut  ustio,  sive  aliquid  hujus- 
modi.  Sed  post  mortem  nihil  aget  virtute  naturae,  sed  secundum  justitiae 
divinae  ordinem  tantum;  sive  in  animam  separatam,  in  quam  constat  quod 
ignis  naturaliter  agere  non  potest;  sive  etiam  in  corpus  post  resurrectionem, 
quia  tunc  omnis  actio  naturalis  cessabit,  cessante  motu  primi  mobilis,  qui 
est  causa  omnis  motus  et  alterationis.corporalis. 

Ad  quartum  dicendum,  quod  dolor  sensibilis  respondet  delectationi  sen- 
sibili, quae  est  in  conversione  actualis  peccati;  concupiscentia  autem  habitua- 
lis,  quae  est  in  originali  peccato,  delectationem  non  habet;  et  ideo  dolor  sen- 
sibilis non  respondet  ei  prò  poena. 

Ad  quintum  dicendum,  quod  corpora  puerorum  non  erunt  impassibilia 
ex  defectu  potentiae  ad  patiendum  in  ipsis,  sed  ex  defectu  exterius  agentis  in 
ipsa,  quia  post  resurrectionem  nullum  corpus  erit  agens  in  alterum,  praecipue 
ad  corruptionem  inducendam  per  actionem  naturae,  sed  erit  actio  tantum  ad 
puniendum  ex  ordine  divinae  justitiae:  unde  illa  corpora  poenam  non  patien^ 
tur,  quibus  poena  sensibilis  ex  divina  justitia  non  debetur.  Corpora  autem  san- 
ctorum  erunt  impassibilia,  quia  defìciet  in  eis  potentia  ad  patiendum  ;  et  ideo 
impassibilitas  in  eis  erit  dos,  non  autem  in  pueris. 

ARTICULUS  II. 

UTRUM    EJUSMODI    ANIMAE    PATIANTUR  AFFLICTIONEM   SPIRITUALEM, 
PROPTER    STATUM    IN    QUO    SUNT. 

(De  his  he,  cit.  art.  2.). 

Ad  secundum  sic  proceditur.  Videtur,  quod  ejusmodi  animae  patiantur 
afflictionem  spiritualem  propter  statum  in  quo  sunt,  quia,  sicut  dicit  Chry- 
sostomus  (hom:  23.  in  Mattb.),  in  damnatis  gravior  erit  poena  quod  visione 
Dei  carebunt,  quam  quod  igne  inferni  cremabuntur:  sed  ejusmodi  animae 
visione  divina  carebunt;  ergo  afflictionem  spiritualem  ex  hoc  patientur. 

2.  Praeterea.  Carere  ilio  quod  quis  vult  habere,  sine  afflictione  esse  non 
potest:  sed  ejusmodi  animae  vellent  visionem  divinam  habere;  alias  voluntas 
eorum  actualiter  perversa  esset;  ergo  cum  ea  careant,  videtur  quod  et  affli- 
ctionem patiantur. 

3.  Praeterea.  Si  dicatur  quod  non  affliguntur,  quia  sciunt  se  non  per 
culpam  propriam  ea  esse  privatos,  contra:  Immunitas  a  culpa  dolorem  poe- 
nae  non  minuit,  sed  auget;  non  enim  si  aliquis  non  propria  culpa  exhaere- 
datur,  vel  mutilatur,  propter  hoc  minus  dolet;  ergo  etiam  quamvis  ejusmodi 
animae  non  propria  culpa  tanto  bono  priventur,  ex  hoc  earum  dolor  non 
tollitur. 

4.  Praeterea.  Sicut  pueri  baptizati  se  habent  ad  meritum  Christi,  ita  non 
baptizati  ad  demeritum  Adae:  sed  pueri  baptizati  ex  merito  Christi  conse- 
quuntur  praemium  vitae  aeternae;  ergo  et  non  baptizati  dolorem  sustinent 
ex  hoc  quod  per  demeritum  Adae  aeterna  vita  privantur. 

5.  Praeterea.  Absentari  a  re  amata  non  potest  esse  sine  dolore:  sed 
pueri  naturalem  cognitionem  de  Deo  habebunt,  et  eadem  ratione  naturaliter 
eum  diligent;  ergo  cum  ab  eo  sint  in  perpetuum  separati,  videtur  quod  hoc 
sine  dolore  pati  non  possint. 

Sed  contra.  Si  pueri  non  baptizati  post  mortem  dolorem  interiorem 
habeant,  aut  dolebunt  de  culpa,  aut  de  poena:  si  de  culpa,  cum  a  culpa  illa 
ulterius  emundari  non  possint,  dolor  ille  erit  in  desperationem  inducens:  sed 
talis  dolor  in  damnatis  est  vermis  conscientiae  ;  ergo  pueri  vermem  conscien- 
tiae  habebunt;  et  sic  non  esset  eorum  poena  mitissima,  ut  Augustinus  dicit: 
si  autem  de  poena  dolerent,  ergo  cum  poena  eorum  juste  a  Deo  sit,  voluntas 
eorum  divinae  justitiae  obviaret;  et  sic  actualiter  deformis  esset,  quod  non 
conceditur;  ergo  nullum  dolorem  sentient. 

Praeterea.  Ratio  recta  non  patitur  ut  aliquis  perturbetur  de  eo  quod  in 
ipso  non  fuit  ut  vitaretur  ;  propter  quod  Seneca  probat  (Epist.  85.  et  de  Ira, 
ìib.  2.  cap.  6.),  quod  «  perturbano  in  sapientem  non  cadit  »:  sed  in  pueris  est 
ratio  recta  nullo  actuali  peccato  obliquata;  ergo  non  turbabuntur  de  hoc  quod 
talem  poenam  sustinent,  quam  vitare  nullo  modo  potuerunt. 

Respondeo  dicendum,  quod  circa  hoc  est  triplex  opinio.  Quidam  enim 
dicunt  quod  praedicti  pueri  nullum  dolorem  sustinebunt,  quia  in  eis  adeo 
ratio  obtenebrata  erit  ut  non  cognoscant  se  amisissse  quod  amiserunt  :  quod 
probabile  non  videtur,  ut  anima  ab  onere  corporis  absoluta,  ea  non  cogno- 
scat  quae  saltem  ratione  investigari  possint,  et  etiam  multo  plura.  Et  ideo 
aìii  dicunt  quod  in  eis  est  perfecta  cognitio  eorum,  quae  naturali  rationi  subja- 

cent,  et  cognoscunt  Deura,  et  se  ejus  visione  privatos  esse,  et  ex  hoc  ali- 
quem  dolorem  sentient;  tamen  mitigabitur  eorum  dolor,  inquantum  non 
propria  voluntate  culpam  incurrerunt  prò  qua  damnati  sunt.  Sed  hoc  etiam 
probabile  non  videtur,  quia  talis  dolor  parvus  esse  non  potest  de  tanti  boni 
amissione,  et  praecipue  sine  spe  recuperationis  ;  unde  poena  eorum  non  esset 
mitissima:  praeterea  omnino  eadem  ratione  qua  dolore  sensibili  ut  exterius 
affiggente  non  punientur,  etiam  interiorem  dolorem  non  sentient,  quia  dolor 
poenae  delectationi  culpae  respondet;  unde  delectatione  remota  a  culpa  ori- 
ginali, omnis  dolor  ab  ejus  poena  excluditur.  Et  ideo  ahi  dicunt  quod  cogni- 
tionem  perfectam  habebunt  eorum,  quae  naturali  cognitioni  subjacent,  et  vita 
aeterna  se  privatos  esse  cognoscent,  et  causam  quare  ab  ea  exclusi  sunt,  nec 
tamen  ex  hoc  aliquo  modo  affligentur  ;  quod  qualiter  esse  possit,  videndum 
est.  Sciendum  ergo  quod  ex  hoc  quod  caret  aliquis  eo  quod  suam  propor- 
tionem  excedit,  non  affligitur,  si  sit  rectae  rationis  ;  sed  tantum  ex  hoc  quod 
caret  eo  ad  quod  aliquo  modo  proportionatus  fuit  ;  sicut  nullus  sapiens  homo 
airligitur  de  hoc  quod  non  potest  volare  sicut  avis,  veì  quia  non  est  rex,  vel 
imperator,  cum  ei  non  sit  debitum:  affligeretur  autem,  si  privaretur  eo  ad 
quod  habendum  aptitudinem  aliquo  modo  habuit.  Dico  ergo,  quod  omnis 
homo  usum  liberi  arbitrii  habens,  proportionatus  est  ad  vitam  aeternam  con- 
sequendam,  quia  potest  se  ad  gratiam  praeparare,  per  quam  vitam  aeternam 
merebitur  ;  et  ideo  si  ab  hoc  deficiant,  maximus  dolor  erit  eis,  quia  amittunt 
illud  quod  ipsorum  esse  possibile  fuit.  Pueri  autem  nunquam  mere  propor- 
tionati  ad  hoc  quod  vitam  aeternam  haberent,  quia  nec  eis  debebatur  ex  prin- 
cipiis  naturae,  cum  omnem  facultatem  naturae  excedat,  nec  actus  proprios 
habere  potuerunt,  quibus  tantum  bonum  consequerentur  :  et  ideo  nihil  omnino 
dolebunt  de  carentia  visionis  divinae;  immo  magis  gaudebunt  de  hoc  quod 
participabunt  multum  de  divina  bonitate  et  perfectionibus  naturalibus.  Nec 
potest  dici  quod  fuerunt  proportionati  ad  vitam  aeternam  consequendam, 
quamvis  non  per  actionem  suam,  tamen  per  actionem  aliorum  circa  eos,  quia 
potuerunt  ab  aliis  baptizari,  sicut  et  multi  pueri  ejusdem  conditionis  baptizati 
vitam  aeternam  consecuti  sunt;  hoc  est  enim  superexcedentis  gratiae  ut  ali- 
quis sine  actu  proprio  praemietur  :  unde  defectus  talis  gratiae  non  magis  tri- 
stitiam  causat  in  pueris  dectjdentibus  non  baptiratis,  quam  in  sapientibus  hoc 
quod  eis  multae  gratiae  non  fiunt,  quae  aliis  similibus  factae  sunt. 

Ad  primum  ergo  dicendum,  quod  in  damnatis  prò  culpa  actuali,  qui  usum 
liberi  arbitrii  habuerunt,  fuit  aptitudo  ad  vitam  aeternam  consequendam  ;  non 
autem  in  pueris,  ut  dictum  est;  et  ideo  non  est  similis  ratio  de  utrisque. 

Ad  secundum  dicendum,  quod  quamvis  voluntas  sit  possibilium  et  im- 
possibilium,  ut  in  3.  Ethic.  (cap.  4,  vel  j.)  dicitur,  tamen  voluntas  ordinata  et 
completa  non  est  nisi  eorum  ad  quae  quis  aliquo  modo  ordinatus  est:  et  si 
in  hac  voluntate  deficiant  homines,  dolent;  non  autem  si  deficiant  ab  illa  vo- 
luntate quae  impossibilium  est,  quae  potius  vdhitas  quam  voluntas  debet  dici  ; 
non-  enim  aliquis  illud  vult  simpliciter,  sed  vellet,  si  possibile  foret. 

Ad  tertium  dicendum,  quod  ad  habendum  proprium  patrimonium,  vel 
membra  corporis  sui,  quilibet  est  ordinatus  ;  et  ideo  non  est  mirum,  si  dolet 
aliquis  de  eorum  amissione,  sive  prò  culpa  sua,  sive  prò  aliena,  eis  privetur: 
unde  patet  quod  ratio  non  procedit  ex  simili. 

Ad  quartum  dicendum,  quod  donum  Christi  excedit  peccatum  Adae,  ut 
Rom.  5.  dicitur: unde  non  oportet  quod  pueri  non  baptizati  tantum  habeant 
de  malo,  quantum  baptizati  habent  de  bono. 

Ad  quintum  dicendum,  quod  quamvis  pueri  non  baptizati  sint  separati  a 
Deo  quantum  ad  illam  conjunctionem  quae  est  per  gloriam,  non  tamen  ab 
eo  penitussunt separati;  immo  ei  conjunguntur  perparticipationemnaturalium 
honorum:  et  ita  etiam  de  ipso  gaudere  poterunt  naturali  cognitione  et  dile- 
ctione.  [Nicolaius  addidit  quae  sequuntur']. 

Non  tamen  eo  modo  gaudebunt  quo  perperam  intelligebant  Pelagiani, 
vitam  illis  beatam  assignantes,  quia  nullum  eis  detrimentum  naturae,  nec 
peccatum  originale  agnoscebant:  illorum  enim  sensus  erat  quod  ejusmodi 
parvuli,  quamvis  absque  baptismo  decedentes,  ab  omni  prorsus  poena  im- 
munes  ita  essent,  ac  si  Adamus  non  peccasset;  quia  peccatum  ejus  nihil  in 
ipsius  posteros,  vel  in  ipsam  naturam  ex  ipsius  persona  propagatane,  corru- 
ptionis  intulerat:  et  propterea  tale  gaudium  parvulorum  non  distinguebant 
ab  adultis,  nisi  quatenus  isti  prò  bonis  operibus  actualiter  a  se  factis  aliquod 
singulare  praemium  reportarent,  quod  sub  nomine  regni  coelorum,  a  quo 
Christus  non  baptizatos  excludebat,  significatimi  intelligebant.  Gaudium  au- 
tem  naturale  dumtaxat  hic  ponitur,  quod  poenam  damai,  vel  carentiam  visio- 
cis  beatificae,  non  excludit. 


INDEX  OUAESTIONUM 


QUAE  IN  HOC  TERTIAE  PARTIS  SUPPLEMENTO  CONTINENTUR 


I.  De  partibus  poenitentiae  in   speciali,   et 

primo  de  contritione Pag.  15 

II.  De  objecto  contritionis 18 

III.  De  quantitate  contritionis 24 

IV.  De  tempore  contritionis 28 

V.  De  effectu  contritionis 32 

VI.  De  confessione,  quoad  ejus  necessita- 
te™ .    ... 55 

VII.  De  confessionis  quidditate 43 

Vili.  De  ministro  confessionis 46 

IX.  De  qualitate  confessionis S7 

X.  De  effectu  confessionis 62 

XI.  De  sigillo  confessionis 66 

XII.  De  satisfactione,  qoad  eius  quiddita- 
teni 72 

XIII.  De  satisfactionis  possibilitate.    ...  77 

XIV.  De  qualitate  satisfactionis 80 

XV.  De  his  per  quae  fit  satisfactio.    ...  87 

XVI.  De  suscipientibus  sacramentum  poe- 
nitentiae        91 

XVII.  De  potestate  clavium 94 

XVIII.  De  effectu  clavium 99 

XIX.  De  ministris  clavium 105 

XX.  De  his,  in  quos  usus  clavium  exerceri 
potest Ili 

XXI.  De  excommunicationis  defìnitione,  con- 
gruitate,  et  causa 11 S 

XXII.  De  his  qui  possunt  excommunicare, 

et  excommunicari 120 

XXIII.  De  participatione  cum  excommuni- 
catis 125 

XXIV.  De  absolutioneabexcommunicatione  128 

XXV.  De  indulgenza  secundum  se.    .    .    .131 

XXVI.  De  his  qui  possunt  indulgentias  fa- 
cere   136 

XXVII.  De  his,  quibus  valent  indulgentiae  140 

XXVIII.  De  solemni  ritu  poenitentiae  .    .  143 

XXIX.  De  sacramento  extremae  unctionis 
quantum  ad  ipsius  essentiam,  et  insti- 
tutionem 146 

XXX.  De  effectu  hujus  sacramenti.    .    .    .156 


XXXI.  De  ministro  hujus  sacramenti.  Pag.    159 

XXXII.  Quibus  hoc  sacramentum  conferri 
debeat,  et  in  qua  parte  corporis  ...   161 

XXXIII.  De  iteratione  hujus  sacramenti  .    166 

XXXIV.  De  sacramento  ordinis  quoad  ejus 
essentiam,  et  ejus  partes 168 

XXXV.  De  effectu  hujus  sacramenti  .    .    .    173 

XXXVI.  De  qualitate  suscipientium  hoc  sa- 
cramentum  178 

XXXVII.  De  distinctione  ordinum,  et  eorum 
actibus,  et  characteris  impressione  .    .   184 

XXXVIII.  De  conferentibus  hoc  sacramen- 
tum   193 

XXXIX.  De  impedimentis  hujus  sacramenti  196 
XL.  De  his  quae  sunt   annexa  sacramento 

ordinis 202 

XLI.  De  sacramento  matrimonii,  inquantum 

est  in  officium  naturae 211 

XLII.  De  matrimonio,  inquantum  est  sacra- 
mentum   217 

XLIII.  De  matrimonio  quantum    ad   spon- 

salia 222 

XLIV.  De  matrimonii  defìnitione 228 

XLV.  De  consensu  matrimonii  secundum  se  231 
XLVI.  De  consensu,  cui  advenit   juramen- 

tum.  vel  copula  carnalis 237 

XLVii.  De  consensu  coacto,  et  conditionato  240 

XLVIII.  De  objecto  consensus 246 

XLIX.  De  bonis  matrimonii 249 

L.  De  impedimentis  matrimonii  in  generali  258 

LI.  De  impedimento  erroris 261 

LII.  De  impedimento  conditionis  servitutis  26$ 
LUI.  De  impedimento  voti,  et  ordinis  .  .  271 
LIV.  De  impedimento  consanguinitatis  .    .  277 

LV.  De  impedimento  affinitatis 287 

LVI.  De  impedimento  cognationis  spiritualis  299 
LVII.  De  cognatione  legali,    quae   est  per 

adoptionem. 3°^ 

LVIII.  De  impedimentis  frigiditatis,maleficii, 
furiae,  vel  amentiae,  incestus,  et  defe- 
ctus  aetatis ,    -   >-c 


66S 


INDEX    QUAESTIONUM. 


LIX.  De  disparitale  cultus,  quae  matrimo- 

nium  impediat Pag.   317 

LX.  De  uxoricidio 327 

LXI.  De  impedimento  matrimonii,  quod  est 

votum  solemne 330 

LXII.  De  impedimento  quod  supervenit  ma- 
trimonio consummato,  quod  est  forni- 

catio 333 

LXIII.  De  secundis  nuptiis 341 

LXIV.  De  annexis  matrimonio,  et  primo  de 

debiti  redditione 343 

LXV.  De  pluralitate  uxorum 353 

LXVI.  De  bigamia,  et  irregularitate  ex  ea 

contrada 363 

LXVII.  De  libello  repudii 369 

LXVIII.  De  filiis  illegitime  natis 377 

LXIX.  De  his  quae  spectant  ad  resurrectio- 
nem,  et  primo  de  loco  animarum  post 


380 


LXX.  De  qualitate  animae  exeuntis  a  cor- 
pore,  et  poena  ei  inflicta  ab  igne  cor- 
poreo   391 

LXXI.  De  sufFragiis  mortuorum 401 

LXXII.    De   oratione   respectu    sanctorum, 

qui  sunt  in  patria 422 

LXXIII.  De  signis  quaejudicium  praecedent  429 
LXXIV.  De  igne  ultimae  conflagrationis    .  433 

LXXV.  De  resurrectione 446 

LXXVI.  De  causa  resurrectionis 452 

LXXVII.  De  tempore,  et  modo  resurrectionis  457 
LXXVIII.  De  termino  a  quo  resurrectionis.  463 
LXXIX.  De  conditionibus  resurgentium,  et 

primo  de  eorum  identitate 468 

LXXX.  De  integritate  corporum  resurgen- 
tium  475 

LXXXI.  De  qualitate  resurgentium.  .  .  .  485 
LXXXII.  De  impassibilitate  corporum  bea- 

torum  resurgentium 490 


LXXXIII.  De  subtilitate  corporum  beato- 
rum  Pag.  499 

LXXXIV.  De  agilitate  corpornm  beatorum  511 
LXXXV.  De  claritate  corporum  beatorum.  519 
LXXXVI.  De  conditionibus  corporum  dam- 

natorum  resurgentium 523 

LXXXVII.  De  cognitione  quam  habebunt 
resuscitati  in  judicio  respectu  merito- 
rum,  et  demeritorum 528 

LXXXVIII.   De  judicio  generali,   tempore, 

et  loco,  in  quo  fiet 533 

LXXXIX.  De  judicantibus,   et  judicatis  in 

judicio  generali 539 

XC.  De  forma  judicis  venientis  ad  judicium  349 
XCI.  De  qualitate  mundi  post  judicium.    .   554 
XCII.  De  visione  divinae  essentiae  per  com- 
para tionem  ad  beatos 567 

XCIII.  De  sanctorum  beatitudine,  et  eorum 

mansionibus 5S3 

XCIV.    De    modo   quo   sancti    se   habebunt 

erga  damnatos 587 

XCV.  De  dotibus  beatorum 390 

XCVI.  De  aureolis 600 

XCVII.  De  poena  damnatorum 622 

XCVI  II.  De  voluntate,  et  intellectu  dam- 
natorum   631 

XCIX.  De  misericordia  et  justitia  Dei  re- 
spectu damnatorum 639 


APPENDIX. 

I.  De  existentia  purgatorii Pag.  649 

II.  De  qualitate   animarum   quae  in   purga- 

torio propter  peccatum  actuale,  vel  ejus 
poenam,  expiantur ...  652 

III.  De    qualitate    animarum   quae  cum  ori- 
ginali peccato  solo  ex  hac  vita  decedunt  660 


Imprimatur. 

Fr.  Raphael  Pierotti  O.  P. 

S.  P.  A.  Magister. 


fé  mmB 


■:V-" 


.***r. 


*m 


T*« 


^ 


*: 


Jr 


-LÀ 


<^ 


x 


** 


'-—-:'T-    '    r 


*m 


WB 


m 


w 


r  *  m 


Wm 


T^ 


D^'-" 

# 


•Kàlfc 


•   - 

St*: 


*«^ 


fi 

■£/■  ■?&& 


•'•"fi*    V  A    ì>>^ì 

xk  a/  -  *#  -••sa 

■^•sfcfc* '•»».' 

